
^ em  arról  a  régi,  német  száraz  tudo¬ 
mányról  lészen  itt  szó,  a  mi  még  a 
különben  oly  érdekes  szépet,  a  mű¬ 
vészi  szépet  is  unalmassá  tudta  tenni. 
Nem  a  régi  spekulatív  esztétikáról  óhajtunk 
itt  szólani,  hanem  arról  az  újról,  arról  a  fia¬ 
talos  erőtől  duzzadó  esztétikáról,  mely  meg¬ 
hitt  bizalmasa  magának  a  művésznek  s  úgy 
iparkodik  bepillantani  az  alkotó  művészet,  a 
teremtő  képzelet  pszichológiájának  csodálatos 
titkaiba.  Ez  az  új  esztétika  nem  kóvályog 
többé  a  fogalmak  ködös  régióiban,  hanem 
tényeket  vizsgál,  csak  úgy,  mint  a  többi  tudo¬ 
mány,  és  pedig  a  művészeti  tényeket,  tapasz¬ 
talati  megfigyeléssel,  sőt  akár  hiszik,  akár 
nem,  kísérletekkel  is  dolgozik,  csak  úgy,  mint 
a  többi  tudomány. 

Sajnos,  nálunk  még  nem  igen  nyílt  alkalma 
a  nagy  közönségnek  ebbe  az  új  esztétikába 
bepillantani,  hiszen  még  szakköreink  sem  is¬ 
merik,  annyira  nem  ismerik,  hogy  nem  is 
tekintik  az  esztétika  művelőjének  azt,  a  ki 
erről  az  új  esztétikáról  mer  szólani  vagy 
ennek  szerény  munkása.  Igazuk  is  van  abban, 
hogy  ez  nem  amolyan  régi  módi  esztétizálás, 
fogalomfilozofálás,  hanem  modern  pszicholó¬ 
giai  tudomány. 

Es  hozzá  még  milyen  érdekes  tudomány  ! 
A  milyen  unalmas  volt  az  a  régi  esztétika 


száraz  fogalomrágódásaival,  hogy  unalmassá 
tudta  tenni  magát  a  művészi  szépet  is,  épp 
olyan  érdekes  ez  az  új  esztétika,  rfiely  iga¬ 
zán  meglepően  mély  bepillantást  ad  az  emberi 
lélek  benső,  rejtett  jelenségeibe,  a  művészi 
alkotás,  a  géniusz  teremtő  tevékenységének 
érdekesen  titokzatos  és  mindenkoron  csodá¬ 
latra  méltó  fenséges  titkaiba.  Hiszen  van-e 
valami  nemesebb,  valami  szebb  az  emberben, 
mint  a  művészi  lángész  csodálatos  alkotó 
ereje  ?  Aran-e  a  léleknek  nemesebb,  tisztább 
gyönyörűsége,  mint  a  mit  ez  alkotásban  talál  ? 

A  festészetről  sem  hinnők  első  hallásra, 
hogy  az  emberi  lélek  mennyi  mindenféle  finom 
titkával  állunk  itt  szemben,  hogy  joggal  beszél¬ 
hetünk  a  festészet  problémáiról. 

Nos  ezeket  hivatva  tárgyalni  a  festészet 
esztétikája,  a  tudomány  területének  egyik  új, 
igen  kedves  afféle  üdülőhelye.  Csalogató, 
nevető  lombú  berke  a  tudománynak,  mint  a 
régiek  szent  berke ;  ez  a  tudománynak  a  mű¬ 
vészi  lángész  számára  szentelt  berke. 


A  szín,  a  színek.  Mi  is  az  ő  szerepük  a 
festészetben  ?  —  Minden. 

Igen  a  szín  minden  a  festményen  s  ezt 
soha  se  téveszszük  szem  elől.  Ne  add  a  vonal¬ 
nak,  a  vonalművészetnek  az  elsőséget  a  szín¬ 
nel  szemben  a  festményen.  A  vonal  művé¬ 
szete  a  rajz.  Festményen  a  szín  a  minden. 

Dr.  Pékár  Károly 


A  festmény  mindig  első  sorban  színfoltok 
sajátos  egésze,  mely  ilyen  és  ilyen  sajátos 
ha:ással  van  ránk.  Rajta  a  rajz  is  csak  a 
színfoltokban  hat.  Baj,  ha  máskép,  ha  külön 
hal  s  nem  a  színfoltokba  olvadva,  nem  velük 
egyetértőleg. 

A  szín  annyira  minden  a  festményen,  hogy 
a  festészet  nem  más  voltakép,  mint  a  szín 
művészete,  színes  művészet,  minthogy  a  szín¬ 
művészetet  másra  foglalták  le. 

A  festmény  színfoltok  olyan  egésze,  mely 
kifejezéséhez  illő  hangulatokat  kelt  fel  benned. 
Hogyan  ?  A  színfoltok  bennünk  hangulatokat 
keltenek?  Hogyan  képesek  erre  ? 

Ha  a  szin  így  minden  a  festészetben,  akkor 
mindenek  előtt  vele  kell  foglalkoznunk  s  első 
sorban  is  azzal  az  érdekes  kérdéssel,  hogyan 
képesek  a  színek  bennünk  hangulatokat  kel¬ 
teni  ? 

Minden  egyes  elemi  benyomáshoz  járul 
ugyanis  bizonyos  hangulati,  érzésbeli  színe¬ 
zés,  melyet  találóan  az  illető  benyomás  han¬ 
gulati  velejárójának  nevezhetünk.  A  benyomás 
e  hangulati  velejárójához  tapadnak  aztán 
bizonyos  jelentést  adó  képzetkapcsolások.  Az 
efféle  az  eredeti  benyomáshoz  hozzákapcso¬ 
lódó  hatásokat  nevezték  cl  aztán  képzctkap- 
csolásbeli,  asszociatív  szépnek. 

Ily  hangulati  velejárót  s  hozzátapadó  jelen¬ 
tést  adó  képzetkapcsolásokat  találunk  már 
az  egyszerű  fehérnél  s  feketénél,  a  fénynél, 
az  árnynál. 

A  napfény  csodálatos  vonzó  hatással  van 
a  legtöbb  élő  lényre,  mit  fototropizmusnak 
nevez  a  tudomány.  Ez  a  még  eléggé  nem 
magyarázott  hatása  a  fénynek  az  élő  szövetre 
okozza,  hogy  a  növény  feléje  fordul,  a  pin¬ 
celyukból,  ha  akármily  görbe  utat  kell  tennie, 
kikandikál  a  napvilágra,  virágát  a  nap  felé 
tárja,  az  állat  meg  szereti  a  fényt,  a  napot, 
keresi  a  napfényt,  ott  sütkérezik  a  napon. 
Innen  a  fény  csodálatos  asszociatív  hatása 
is.  A  fény  az  élet  melege,  ezzel  szemben  az 
árny  a  hidegség,  a  halál  képzeteivel  kapcso- 
la:os.  És  csakugyan  míg  a  fény  az  élet  me¬ 
lege,  a  mi  magához  vonz  s  felvidámít,  a  fekete 
a  gyász  színe,  megborzaszt  s  lehangol. 

Ez  asszociatív  hatásoknak  már  most  fontos 
szerepe  lesz  a  festő  ábrázolásain.  Ha  valami 


olyat  akar  ábrázolni,  a  mi  magához  vonzzon, 
inkább  használja  a  fehéret,  vagy  legalább  fény¬ 
nyel  önti  el  alakját,  ilyen  például  Munkácsy 
világraszóló  remekén,  a  „Krisztus  Pilátus  előtt “ 
képen  magának  Krisztusnak  alakja.  A  hatal¬ 
mas  fehér  lepel  megteszi  a  maga  hatását  s 
magához  vonzza  tekintetünket.  Később  látni 
fogjuk,  hogy  itt  még  sok  finom  eszköz  mű¬ 
ködik,  a  melyek  mind  a  fő  alakra  irányítják 
a  figyelmet. 

Viszont  feketével  vagy  legalább  sötét  szí¬ 
nekkel  fogja  ábrázolni  a  festő  a  visszataszí¬ 
tót,  az  ellenszenvest.  Ilyenek  az  épp  említett 
képen  a  lármázó,  zajongó  tömeg  leghevesebb 
alakjai. 

Így  ha  összekerül  a  fehér  és  fekete  alle¬ 
góriái  ábrázolásokon,  a  milyeneket  például  a 
német  Thuman-nál  találunk,  a  fehér  mindig 
inkább  az  ideálisabb  alakot  fogja  ábrázolni, 
azt,  a  melyiket  a  festő  úgy  akar  élénkbe  va¬ 
rázsolni,  mint  mindnyájunk  vonzalmának  tár¬ 
gyát,  míg  a  fekete  inkább  a  visszataszítóbb, 
vagy  legalább  földiesebb,  reálisabb  alakok 
ábrázolására  lesz  alkalmas. 

Magához  a  fehérhez  egyéb  képzetkapcso¬ 
lások  is  fűződnek.  Ez  az  ártatlanság  színe,  a 
liliom  szinc.  A  tisztaság,  a  szcnnytclcnscg,  a 
szeplőtlenség  szine,  melyen  a  legcsekélyebb 
folt  is  meglátszik.  Nos  tehát  az  ártatlanságot 
ábrázoló  allegorikus  alakra  bizonyára  a  fehé¬ 
ret  fogja  használni  a  festő.  Az  angyalok  ruhá¬ 
zatának  is  egyetemes  világdivatja  a  fehér. 

A  mint  már  most  így  a  fehérnek  s  feke¬ 
tének  megvan  a  maga  sajátos  hangulata  és 
kifejezése,  úgy  a  többi  színeknek  is,  melyek 
közül  csak  egyet-mást  fogunk  felemlíteni  példa¬ 
képen. 

A  kék  például  nagyon  könnyen  felkeltheti 
az  ég  képzetét  s  csakugyan  nagyon  alkalmas 
is  ég-háttérnek,  miben  azonban  már  más 
tulajdonságának  jut  az  oroszlánrész.  A  vörös 
viszont  a  legrikítóbb  szín,  a  vér,  a  láng 
szine,  mindenesetre  a  sárgával  együtt  a  leg¬ 
élénkebb  színeket  adják. 

A  fehérhez  tehát  legközelebb  fognak  állni 
élénkség  dolgában  a  sárga  és  vörös  színár¬ 
nyalatok.  A  többiek,  a  zöld,  a  kék  stb.  már 
átvezetnek  a  feketéhez.  A  fehér,  a  sárga,  a 
vörös  tehát  kiemel,  magára  hívja  figyelműn- 

két,  épp  ezért  nevezték  el  ezeket  a  piktorok 
meleg  színeknek,  míg  a  zöld,  kék,  fekete  hát¬ 
térbe  tói,  eltaszít  mintegy  magától  s  azért 
hideg  színeknek  nevezték. 

No  már  most  aképen  nagyon  fontos  a 
meleg  és  hideg  színek  használata,  vagy  mi 
egyre  megy,  a  fény  és  homály  elosztása. 
Hozzáveendő  pedig  még  ehhez  az  is,  hogy 
a  fény,  a  meleg  színek  az  illető  alakokra  rá¬ 
hívják  a  figyelmet,  a  homály,  a  hideg  színek 
meg  valósággal  elrejtik  az  illető  alakokat. 

Később  arról  is  fogunk  szólani,  hogy  sze¬ 
münk  természete  olyatén  csoportosítást  kíván, 
hogy  a  fődolgok  középen  legyenek,  a  mellé¬ 
kesek  a  széleken.  Mindebből  már  most  az 
fog  következni,  hogy  meleg  szín  aligha  lesz 
a  széleken,  de  annál  több  középen,  hideg 
szín  pedig  alig  lesz  középen,  de  annál  több 
a  széleken.  Vagyis  a  fény  inkább  a  kép  közép¬ 
részét  önti  el  s  ez  a  homály  elosztásának  titka 
a  képeken.  A  fény,  a  meleg  színek  ki  fogják 
emelni  így  a  főalakot,  illetve  alakokat  s  viszont 
a  homály,  a  hideg  színek  háttérbe  tolják  a 
mellékalakokat,  jó  hátteret  adnak.  Gondol¬ 
junk  csak  megint  Krisztus  alakjára  a  Krisztus 
Pilátus  előtt  című  nagy  képen. 

Összefügg  ezzel  az  a  jelenség  is,  hogy  a 
képek  szélein  még  a  rajz  is  elmosódik,  rajz, 
szín  belevész  a  homályba. 

Nagyon  jól  lehet  a  fény  és  árny  ilyetén 
elosztását  látni  például  Rafael  „Madonna  dél 
Granduca“  képén.  A  középrészt,  a  Madonna 
alakját  elöntő  égi  fény  meleg  színeivel  fokról- 
fokra  olvad  át  a  hideg  színek  skáláján  a  kép 
szélének  homályába. 

De  nemcsak  a  meleg  és  hideg  színekkel 
állunk  itt  szemben,  hanem  még  egy  dologgal, 
a  mit  Brücke,  a  jeles  német  fiziologus,  ki 
nemcsak  a  színekről  írt  a  festő  akadémiák 
hallgatói  számára  jó  munkát,*  hanem  a  ki  az 
emberi  testi  szépségről  is  pompás  munkát  írt,** 
a  kiemelkedő  és  hátráló  színeknek  nevezett. 

A  hogy  ugyanis  a  fényképírónak  a  camera 
obscurát,  úgy  kell  nekünk  is  szemünket  a 

Dr.  Ernst  Brücke:  Die  Physiologie  dér  Farben  für 
die  Zwecke  dér  Kunstgewerbe.  Leipzig,  S.  Hirzel,  2. 
Au  ti.  1887. 

**  Dr.  Ernst  Brücke:  Schönheit  und  Fehler  dér 
menschlichen  Gestalt.  Leipzig,  Braumüller  2.  Auíl.  1898. 


különféle  távolság  szerint  külön-külön  beiga¬ 
zítanunk.  Ez  izomműködés  útján  történik  s 
erről  „öntudatlan  tudatunk"  van,  a  melylyel  a 
távolságot  is  megbecsülhetjük. 

A  nagyobb  rezgésszáméi  sugarak,  például 
a  kékek  most  már  jobban  törődnek  meg  a 
lencsén,  mint  a  kisebb  rezgésszámnak,  pél¬ 
dául  a  vörösek.  Ha  egy  síkban  nézek  e  sze¬ 
rint  egy  kék  s  egy  vörös  foltot,  a  kékről 
jövő  sugarak  jobban  töretvén  meg,  ha  jól 
akarom  látni,  szemem  távolabbra  kell  beiga¬ 
zítanom,  mint  a  vörösnél.  Az  egy  síkban  levő 
két  folt  közül  tehát  a  kék  távolabb  levőnek 
fog  látszani.  „Képzeljük,  mondja  Brücke,  hogy 
nem  messze  tarka  üvegablakot  látok,  körül¬ 
belül  egyformán  világos  vörös  és  kék  négy¬ 
szögekkel  a  fekete  rács  között,  akkor  köny- 
nyen  támadhat  az  a  gondolatom,  hogy  a 
vörös  négyszögek  közelebb  vannak,  mint  a 
kékek,  hogy  kiemelkednek  a  felületből  s  a 
rács  fekete  közeit,  mint  lejtőket  képzelhetem, 
a  melyek  a  kék  síkjába  vezetnek.  De  soha¬ 
sem  jöhet  az  a  gondolatom,  hogy  a  kékek 
emelkednek  ki  s  a  vörösek  vannak  a  háttér¬ 
ben.  A  kiemelkedő  színek  a  vörös,  narancs¬ 
szín  és  sárga;  a  hátrálok  a  kék  különféle 
fajai.  Zöld  és  ibolya  határozottan  egyik  osz¬ 
tályhoz  sem  tartozik:  mert  a  zöld  kiemelkedő 
a  kékkel,  az  ultramarin-nal,  de  hátráló  a  vö¬ 
rös,  narancs-színnel  és  sárgával  szemben;  az 
ibolyát  pedig  azért  nem  lehet  határozottan  osz¬ 
tályozni,  mert  bár  a  színkép  egyszínű  ibolyája 
hátráló,  de  a  festékek  ibolyája  az  egyszínű 
ibolyán  kívül  kéket  és  vöröset  is  tartalmaz, 
tehát  a  színkép  mindkét  végéről  vett  fényfaj¬ 
ták  keveréke.  Odajutottunk  tehát,  hogy  sík¬ 
minták  már  magukban  bizonyos  kidomborodás 
álomszerű  képzetét  ébreszthetik  fel  bennünk 
és  hogy  ebben  a  minta  ránk  ható  varázsának 
lényeges  tényezője  rejlik. “* 

Íme,  rendkívül  érdekes  eredményhez  jutot¬ 
tunk  a  fennebbiekben  Brücke  útmutatásával. 
Síkminták,  ábrázolások  már  magukban,  már 
színeikkel  felkelthetik  bennünk  a  kidomboro¬ 
dás  látszatát. 

Egyelőre  csak  egy  díszítmény-alaktant  lapoz- 

*  Brücke:  Die  Physiologie  dér  Farben  für  die  Zwecke 
dér  Kunstgewerbe.  2  Autl.  1887.  178 — 178  1. 

xmk  végig,  például  Owen  Jones  „Grammatik 
cbr  Ornamentik"  vagy  a  legtökéletesebbnek 
lászó  Racinet  A.  „L’Ornement  polychrome“- 
jínak  színnyomatos  lapjait  s  meggyőződhe- 
tink,  hogy  a  mélyebbnek  tetsző  alap,  háttér 
a  díszítményeken  rendesen  kék,  míg  a  rajta, 
Előle  mintegy  kiemelkedő  alakok  vörösek, 
sagák,  aranyosak  és  a  többi. 

Mindenki  ismeri  például  a  mór  szalagfona- 
d:kos  díszt,  a  mint  káprázatos  pompájával, 
s;eszélyes  fonadékaival  káprázatos  szuggesz- 
ti)ba  ejti  a  szemlélőt  az  Alhambra  falain.  Az 
aap  rendesen  kék  és  pedig  sötét  kék.  A 
s;alag  arany.  Természetes  lesz  most  már  előt¬ 
tünk  az  a  csodálatos  hatás,  hogy  e  szalag 
kemelkedni  látszik  még  síkbeli  ábrázolásokon 
is  Viszont  kék  szalag  sárga  alapon  furcsa 
hitást  fog  kelteni. 

De  nemcsak  az  ornamentikában  játszanak 
e  színhatások  fontos  szerepet.  Érdekes  pél¬ 
dáira  akadtunk  a  divat,  a  női  divat  körében 
is  Ha  valami  kiemelkedő  szalagdíszt  alkal- 
irazunk,  az  alapszínnél,  a  háttér-színnel  szem- 
hn  kiemelkedő  színt  kell  használnunk,  külön- 
b:n  bántó  színhatásnak  teszszük  ki  magunkat. 
Viszont  ha  sok  ruhán  található  afféle  hasitás- 
dszt  alkalmazunk,  a  hasítás-szín  hátráló  szín 
legyen  a  ruha  színével  szemben.  Innen  ért¬ 
hető,  hogy  a  hasítás  színe  legtöbbször  sötét 
kik.  Természetesen  itt  még  egy  színhatás 
jászhatik  közre,  a  kontrasztoló,  az  ellenlábas 
s;inek  sajátságos  hatása,  a  miről  szintén 
f<gunk  szólani. 

No  már  most  a  festészetben,  a  szín  e 
s;játos  művészetében  még  nagyobb  szerepe 
let  a  kiemelkedő  és  hátráló  színek  használa¬ 
tának.  Már  a  mit  fennebb  a  meleg  és  hideg 
s;inek  használatáról  mondottunk  a  kép  közép- 
p>nti  csoportosításával  kapcsolatban,  összefügg 
a  kiemelkedő  és  hátráló  színek  használatával 
is  A  legtöbb  kiemelkedő  szín  a  kép  közepén 
lsz,  a  legtöbb  hátráló  szín  a  széleken,  de 
c:ak  nagy  általánosságban  értendő  ez.  Mert 
ugyanis  a  képen  külön  meg  kell  különböztet- 
nink  előtért  s  háttért  s  itt  érvényesül  aztán 
legérdekesebben  a  kiemelkedő  és  hátráló  szi- 
nsk  hatása  a  festményeken. 

Furcsának  látszik,  de  mégis  úgy  van  s  épp 
a;  előbbiből  következik,  hogy  a  festő  a  per- 

spektivát  is  első  sorban  a  színekkel,  a  meg¬ 
felelő  színhatásokkal  éri  el.  Ezért  is  nevezik 
ennek  csodás  titkait  piktor-nyelven  egyszerűen 
színperspektivának,  a  mi  meg  tudományos 
értelemben  is  nagyon  helyes. 

E  színperspektiva  alapkövetelménye,  mely 
épp  a  fennebbiekből  folyik,  már  most  éppen 
az  lesz  :  a  mit  ki  akarsz  emelni,  az  előtérbe 
hozni,  fesdd  kiemelkedő  színekkel ;  a  mit 
pedig  a  háttérbe  akarsz  tolni,  fesdd  hátráló 
színekkel,  csak  így  fogod  kihozhatni  színek¬ 
kel  a  perspektívát. 

Nem  oly  egyszerű  ez  azonban  a  kivitelben. 
Sokszor  bonyolultabbá  válik,  semhogy  hin- 
nők  s  a  művész  határozottan  küzd  vele  az 
alkotásnál,  küzd  a  színperspektivával. 

Találó  példát  mondok  egyik  jó  barátom 
prakszisából.  A  mi  emberünk  alkonyati  képet 
akart  festeni  természet  után,  de  olyat,  mikor 
még  a  nap  nem  áldozott  le,  hanem  teljes  ragyog- 
ványával,  még  nem  fogyatékos  fénypompájá¬ 
val  tündöklik  ott  a  látóhatár  szélén,  fény¬ 
pompájával  beárasztva  a  fél  eget.  A  tájkép 
különben  hegyi  tájkép  s  a  távol  hegyek 
színe  természetesen  kék.  Mi  történt  most  már ! 
A  nap,  az  ég,  ez  a  sárga  ég,  a  nap  erős 
ragyogásától  sárga  ég  mindig  előre  jött  festő 
barátunknak  s  viszont  a  kék  hegyek  mindig 
messze  bújtak  a  háttérbe,  mintegy  a  nap 
mögé.  Igen,  mert  a  sárga  kiemelkedő  s  a  kék 
hátráló  szín.  íme  a  festészet  egyik  érdekes 
problémája.  Szinte  hihetetlen  e  furcsa  szín¬ 
hatás,  ha  nem  látjuk  a  vásznon  s  ha  nem 
maga  a  piktor  panaszkodik  az  ily  alkonyati 
kép  felettébb  nehezen  megoldható  színper- 
spekti  váj  áról. 

Hogy  már  most  hogyan  oldja  meg  ezt  a 
kérdést  a  festő,  az  éppen  az  illető  művész 
titka.  Egyik  legérdekesebb  eszköz  az  ilyesmire 
a  kontraszthatás,  az  ellenlábas  színek  ellen¬ 
téthatása.  Tudvalevőleg  a  kontraszthatással 
nyert  színek,  noha  csak  látszólagosak,  sokkal 
intenzivebbek  a  valóságos  színeknél,  mint  az 
alábbbiakban  majd  látni  fogjuk. 

De  meg  aztán  nem  is  szabad  azt  gondol¬ 
nunk,  hogy  minden  színösszeállítás,  a  mi  csak 
a  valóságban  létrejő,  le  is  festhető,  művészi¬ 
leg  fel  is  használható.  Sok  különös,  nem 
valószínű  színösszeállítás  jöhet  így  létre  a 

valóságban  magában,  a  mi  művészileg  még 
sem  használható  fel,  mert  a  művésznek  való¬ 
színűbbnek,  természetesebbnek  kell  lenni  sok¬ 
szor  magánál  a  valóságnál,  a  természetnél 
is.  Épp  úgy  vannak,  mint  majd  látni  fogjuk, 
bizonyos  vonalkapcsolatok  is,  a  melyek  bizony 
létre  jönnek  a  valóságban  s  a  vásznon  hihe¬ 
tetlenek  volnának.  Nem  elég  a  valóságot  utá¬ 
nozni,  mert  bizony  nem  mindent  lehet  belőle 
a  művész  vásznán  felhasználni. 

A  fenti  példa  világosan  mutatja,  hogy  hát¬ 
térnek  nem  való  a  sárga,  a  vörös,  szóval  a 
kiemelkedő  szín,  viszont  előtérnek  nem  való 
a  kék,  e  legfőbb  hátráló  szín. 

Csakugyan  nincs  jobb  háttérszín  a  kéknél. 
E  hátráló  szín  pompás  hátteret  ad.  Nem  hiába 
az  ég  kék  boltja  a  legjobb  háttér  nemcsak 
a  valóságban,  hanem  a  festményeken  is.  Ez 
a  kék  ég  csakugyan  hátrálni  látszik  s  fél¬ 
gömbszerű  háttért  ad  a  képnek. 

Viszont  az  előrész  szinei  a  kiemelkedő 
színek.  Ha  nincs  elegendő  ilyen  kiemelkedő 
szín,  vörös,  sárga  az  első  tér  alakjain,  az 
előtér  nem  jön  eléggé  előre,  nincs  meg  a 
helyes  színperspektiva. 

Es  itt  találjuk  magyarázatát  most  már 
egyebek  közt,  mert  más  oka  is  van,  a  szín¬ 
vázlat  készítésének.  A  festő  ugyanis,  mielőtt 
megfestené  a  lelkében  fogalmazott  s  ha  igazi 
isten  kegyelte  festő,  akkor  már  lelkében  szí¬ 
nesen  fogalmazott  tervét,  az  első  vonalvázlat 
után  színvázlatokat  készít  épp  oly  célból,  hogy 
már  előre  megfigyelhesse  a  különféle,  tervé¬ 
hez  szükséges  színhatásokat. 

Ha  az  ily  egymásután  következő  színváz¬ 
latokat  végig  nézzük,  azt  fogjuk  tapasztalni, 
hogy  sokat  változtat  a  festő  épp  egyrészt  a 
már  említett  hideg,  meleg  színek  alkalmazá¬ 
sában,  hogy  a  középponti  csoportosítást  ki¬ 
kapja,  másrészt,  főleg  a  kiemelkedő  és  hátráló 
színek  alkalmazásában  s  ezekkel  kapcsolat¬ 
ban  még  a  rajz  szerkezetén  is  változtat,  ha  kell, 
hogy  az  előtér  kellően  előre  jöjjön,  kiemel¬ 
kedjék  s  viszont  a  háttér  kellően  visszavonul¬ 
jon,  szóval,  hogy  kikapja  a  színperspektivát. 

Érdekes  e  tekintetben  megfigyelni  a  festő 
folytatólagos  eljárását  és  sokszor  valóságos 
küzdelmét.  Szépen  látható  ez  Munkácsynak 
mellékelt  színvázlatain.  Tudvalevőleg  a  Mester 


nagyon  lelkű  ismeretes  volt  színvázlatainak  készí¬ 
tésében.  A  rajzzal  nem  sokat  törődött,  mint 
afféle  igazi,  isten  kegyelméből  való  festő,  ki 
igazán  a  színnek  a  művésze.  Annál  többet 
vesződött  szinei,  színfoltjai  elhelyezésével.  A 
színhatások  kiszámításában  feltűnő  lelkiisme¬ 
retességet  mutat  s  még  a  rajzon,  a  szerkeze¬ 
ten  is  akárhányszor  változtat  a  színhatás, 
főleg  a  színperspektiva  kedvéért. 

Pompásan  láthatjuk  ezt  az  Ecce  homo 
nagy  színvázlatát  összevetve  a  végleges  kép 
alakjával,  szerkezetével.  Ha  csak  színtelen 
metszetekkel  hasonlítjuk  össze  a  két  képet, 
akkor  is  tisztán  látható,  hogy  a  színvázlaton 
alig-alig  találjuk  még  nyomát  annak  a  pom¬ 
pás  színperspektivának,  mely  a  képen  magán 
oly  szépen  hat.  A  mester  bizonyára  legjobban 
érezhette  e  színvázlaton  ezt  a  hiányt,  a  mely¬ 
hez  még  valami  különös  jelenség  is  járult 
hozzá  s  csak  rontotta  a  hatást.  Az  előtérben 
ugyanis  a  sok  alak,  a  sok  láb  agyontagolja 
a  képet  s  nincs  egység  s  nincs  kapocs,  a  mely 
egygyé  olvaszsza  e  sok  külön  elemet. 

Mind  e  hiányokkal  szemben  mit  csinált 
már  most  a  mester?  Az  egész  előtért  hatal¬ 
mas  lánccal  kötötte  össze,  mely  egy  lépcső 
oldalköve  s  egy  facövek  közt  függ.  Az  egész 
láncnak  nyoma  sincs  a  színvázlaton.  Világos 
rendeltetését  elárulja  az  is,  hogy  a  kép  leg¬ 
világosabb  részei  közé  tartozik  az  oldalkővel 
s  fa-cövekkel  együtt.  Egyrészt  tehát  össze¬ 
köti  a  sokfelé  tagoló  alakokat,  lábakat,  más¬ 
részt  előtért  ad  világos  színfoltjaival.  Hogy 
előtér  legyen  ezért  került  utólag  a  kutya  is  a 
képre,  ezért  került  sok  élénkebb  színfolt  az 
előrészre,  a  mit  a  színvázlaton  még  nem 
találunk  meg.  Viszont  a  háttér  még  sötétebb 
lett,  főleg  Krisztus  alakja  inogott  és  felett. 
Itt  azonban  megint  kontraszthatással  emelte 
ki  a  mester  a  Megváltó  alakját.  Az  előtér  ki¬ 
emelkedő  színfoltjai  közt  a  metszeten  is  fel¬ 
tűnő  Magdolna  mindkét  fedetlen  alkarja.  A 
színvázlaton  még  nyoma  sincs  ez  éles  szín-, 
illetve  itt  a  metszeten  a  hogy  látjuk,  csak 
fényhatásoknak  (lásd  a  10.  oldal  képeit). 

Érdekesen  figyelhetjük  meg  ezt  a  Honfog¬ 
lalás  különféle  tervvázlatainál  s  színvázlatai¬ 
nál  is.  Munkácsy  első  ilyetén  „ötlete"  Árpádot 
gyalog  ábrázolta.  Nemcsak  etikai  motívumok- 

b  31  ültethette  már  második  tervén  Árpádot 
lóra,  nemcsak  mert  a  magyar  lovas  népet 
akarta  vele  jellemezni  s  Árpádot  mint  fejedel¬ 
met  a  választott  s  a  vallási  kultuszban  is 
szerepet  játszó  fehér  paripán,  nemcsak  Árpád 
fölényét  akarta  vele  elérni  a  képen,  hanem 
bizonyára  felmerült  érzésében  a  nagy  fehér 
folt,  a  világos  színek  kiemelő  szerepe  a  jó 
előtér  érdekében.  Hogy  csakugyan  törekedett 
erre,  még  jobban  láthatjuk,  ha  a  további  vál¬ 
toztatásokat  összevetjük  a  színvázlaton  s  magán 
a  képen.  A  képen  ugyanis  még  több  a  vilá¬ 
gos  folt  az  előtérben,  mint  a  színvázlaton. 
Nemcsak  Árpád  lova  kapott  hosszú  fehér 
csüngődíszt  szügyelőjére,  nemcsak  Árpád  lová¬ 
nak  lett  a  farka  még  hosszabb,  szinte  földig 
érő,  hanem  a  nézőnek  jobb  oldali  előtérben 
álló  lovas  paripája  is  hosszú  világos,  lebegő 
farkot  kapott,  minek  a  színvázlat  sötét  foltjai¬ 
ban  nyoma  sincs  (lásd  a  11.  old.  képeit). 

De  hogy  az  előtérrel,  a  színperspektivával 
még  így  sem  volt  megelégedve  a  mester,  az 
abból  látható,  hogy  egy  egész  új  alak  jött  a 
képre,  a  minek  nyoma  sincs  még  a  színváz- 
latban  sem:  a  nézőnek  háttal  álló  hódoló  szláv 
alakja.  Mért  kellett  ez?  A  felelet  csak  az 
lehet,  hogy  jó  előtért  csináljon.  S  ezt  lehajló 
hátával,  melyre  a  nap  oly  jól  rá  süt,  pompá¬ 
san  el  is  érte  a  mester.  Az  előtér  világos 
foltjaiból  felhozhatnók  még  Árpád  tolldíszét, 
a  libegő  zászlót,  a  szónokló  szláv  ingujjait, 
miknek  nyomát  sem  találjuk  a  színvázlatban. 
De  mégis  a  legtanulságosabb  példa  az  egész 
új  alaknak,  a  hódoló  szláv  alakjának  be¬ 
hozatala  a  képre,  a  ki  még  a  színvázlaton 
nem  szerepel. 

íme  micsoda  finom  színhatásokkal  kell 
számolnia  az  alkotó  művésznek,  szerkezeti 
változtatásokat  is  kell  tennie,  hogy  a  jó  szín- 
perspektivát  kikapja.  Nyájas  olvasó,  ki  a  tel¬ 
jesen  elkészült  képet  nézed  és  élvezed,  aligha 
jut  eszedbe,  hogy  a  kép  alkotása,  ha  gyö¬ 
nyörűséges  is,  de  hány  küzdelmes,  hány 
keserves  órájába  kerülhetett  az  alkotó  művész¬ 
nek.  Munkácsyról  például  nagyon  jól  tudjuk, 
hogy  nagyobb  alkotásainál  hányszor  küzdött 
így  önmagával,  s  hányszor  nem  volt  megelé¬ 
gedve  az  egész  alkotás  teljes  hatásával. 

A  Honfoglalásról  külön  feljegyezte  Malo- 
nyay  Dezső*  Munkácsyról  szóló  érdemes  nagy 
munkájában,  mennyit  vesződött  a  szegény 
mester  a  hódoló  szlávok  alakjaival,  meg  a 
nézőnek  jobb  oldali  előtérrel,  hol  „nem  akar¬ 
tak  légtávlatba  domborodni  az  alakok,  ragad¬ 
tak,  a  sok  mély  szín  lapos  volt:  oda  levegőt 
kellett  teremteni  .  .  .  Hetekig  vesződött  ezzel, 
míg  végre  elhitte  magának,  hogy  most  már 
jól  van“. 

II 

Rendkívül  érdekesek  a  színek  kontraszt¬ 
hatásai.  Ezek  alatt  azt  értjük,  hogy  bizonyos 
kontraszoló,  ellenlábas  színpárok  léteznek  s 
ezek  kísérletileg  is  kimutathatók,  melyek  egyi¬ 
kének  erős  érzékelése  felkeltheti  maga  mellett 
vagy  maga  után  a  másik  szín  képét.  Ily  szin- 
párok  a  fekete  fehér,  a  vörös  —  zöld,  a  kék 
—  sárga.  Ha  a  színfolt  mellett  lép  fel  a  kon¬ 
traszthatás,  akkor  ez  egyidejű  kontraszt ;  ha 

*  Malonyay  Dezső:  Munkácsy  Mihály  élete  cs  mun¬ 
kái.  Budapest,  Singer  és  Wolfner,  1898. 


A  honfoglalás.  A  kész  kép. 


TANULMÁNYFŐ 
TELCS  EDE 
GIPSZ-SZOBORMŰVÉ 


A  KÉTEZER  KORONÁS 
RÖKK  SZILÁRD-FÉLE  DÍJ 
NYERTESE 


a  színfolt  eltűnése  után,  akkor  ez  utóidejű 
kontraszt,  utókép. 

Vegyünk  például  egy  intenzív,  fényes  sárga 
szinű  papirnégyszöget  s  tegyük  fehér  ív  papi¬ 
rosra  s  tekintsünk  hosszabb  ideig  állandóan 
a  sárga  négyszög  közepére.  Időt,  fiziológiai 
időt  kell  engednünk  a  kontraszthatás  kifejlő¬ 
désére.  Ha  már  eleget  néztük  mozdulatlan 
tekintettel,  hirtelen  ejtsük  le  a  fehér  ívpapí¬ 
rosról  a  sárga  négyszöget,  tovább  is  folyton 
az  ívpapír  közepére  tekintve  s  akkor  kék 
négyszöget  fogunk  látni  a  fehér  ívpapíron. 
Ez  az  utóidejű  ellentét,  az  utókép.  Kék  négy¬ 
szög  után  sárga  utóképet  fogunk  látni. 

Vegyünk  most  vörös  négyszöget  s  tegyük 
zöld  ívpapirra.  Szegezzük  mozdulatlanul  tekin¬ 
tetünket  egy  darabig  a  négyszög  közepére  s 

aztán  kezdjük  el  mozgatni  a  vörös  négyszö¬ 
get  a  zöld  alapon,  azt  fogjuk  észrevenni, 
hogy  mindenütt  a  vörös  négyszöget  intenzi¬ 
vebb  zöld  koszorú  veszi  körül  magában  a 
papír  zöld  színében.  Ez  az  egyidejű  kontraszt¬ 
hatás  s  ez  érvényesül  a  festményeken  is.  Tiszta, 
erős  színfoltot  ellenlábas  színének  koszorúja 
vészén  körül.  A  szín  kontrasztolja  ellenlábas 
színét  maga  körül. 

Az  egyidejű  kontrasztra  még  érdekesebb 
kísérletünk  van.  Zöld  ívpapirra  helyezzünk 
kis  szürke  négyszöget  s  fedjük  be  az  egészet 
áttetsző  selyempapirral,  a  szürke  négyszög- 
vörösnek  fog  tetszeni.  Ugyanaz  a  szürke 
papiroska  vörös  alapon  zöldnek,  kék  alapon 
sárgának,  sárga  alapon  kéknek,  fekete  alapon 
fehérnek  s  fehér  alapon  feketének  fog  tetszeni. 


MÁRVÁNY-KÉPMÁS 
TELCS  EDE  SZOBORMŰVÉ 

Nos,  hasonló  jelenségekkel  állunk  szemben 
a  festményeken  is.  A  nagy  francia  festőről, 
Dőlacroix-ról  beszélik,  hogy  egyik  női  alakja 
arcán  sehogy  sem  tudta  egyszer  kihozni  az 
arc  rózsaszínű  ragyogását.  Akárhogy  pró¬ 
bálta,  sápadt,  fakó  maradt  az  arc,  vagy  na¬ 
gyon  vörös  lett.  Egyik  alkalommal,  mikor 
megint  hasztalan  kísérletezett,  lehangolva  az 
utcára  sietett.  Épp  akkor  sütött  ki  a  nap  az 
üdítő  tavaszi  eső  után.  Az  utcán  bérkocsik 
álltak.  Az  eső  tisztára  mosta  színeiket.  Az 
egyik  intenzív  sárga  oldalú  volt  s  Delacroix 
meglepve  vette  észre,  mily  pompás,  éteri 
finomságú  s  eleven  ibolyás  kék  foltot  kon¬ 
trasztok  az  árnyékos  aszfaltra  az  a  narancs- 
sárga  kocsioldal,  mely  az  esőtől  tisztára 
mosva  ragyogott  még  az  üdítő,  tavaszi  csep- 
pektől . 

Ez  elég  volt  Delacroix-nak,  több  nem  kel¬ 
lett  neki  s  meg  volt  oldva  a  szerencsétlen 
női  arc  problémája.  Haza  ment  s  az  arc  fölé 
egészen  közel  hatalmas,  élénk  zöld  színű 
lombozatot  festett,  szóval  a  női  alakot  fa  alá 
helyezte,  tehát  szerkezeti  változtatást  tett  épp 
a  színhatás  érdekében.  S  mi  történt  ?  Az  az 
erős  zöld  folt  pompás  pirt  kontrasztok  a 
sárga  arcra  s  az  egész  szép  rózsaszínbe 
olvadt  össze.  Az  ily  kontrasztok  színek  sok¬ 
kal  szebbek  is,  könnyedebbek,  finomak  a 
valóságosaknál. 

A  festő  tehát  nemcsak  a  kiemelkedő  és 
hátráló  színhatások,  a  színperspektiva  miatt 
kénytelen  sokszor  szerkezeti  változtatásokat 
is  eszközölni  magán  a  rajzon,  hanem  a  kon- 
traszthatások  miatt  is  kénytelen  lesz  sokszor 
ezt  tenni. 

Ili 

Most  jövünk  a  színeknek  talán  legrejtettebb, 
legkülönösebb  hatásaihoz,  tudniillik  a  színnek, 
magát  a  színfolt  látszólagos  nagyságát  növelő 
hatására.  Kísérletileg  kimutatható  tény,  hogy 
teljesen  egyenlő  nagyságú  négyszögek  nem 
fognak  egyenlő  nagyoknak  látszani,  ha  külön¬ 
féle  színűek. 

Még  az  az  eset  a  legismeretesebb,  ha  tel¬ 
jesen  egyenlő  nagyságú  fehér  és  fekete  négy¬ 
szöget  veszek,  akkor  a  fehér  mindig  jóval 
nagyobbnak  látszik,  mint  a  fekete.  Hogy  mi 

ennek  az  oka,  azt  is  megmagyarázza  a  tudo¬ 
mány.  A  jelenség  tudományos  neve  a  bele- 
sugárzás  (irradiatio).  Magyarázata  pedig  az, 
hogy  látó  hártyánkon  egy  egész  tenger  érző 
elem  fogja  fel  az  ily  négyszöget,  már  most 
az  érző  elemeknek  az  a  sora,  a  melyekre  a 
kép  széle  esik,  ha  erős  a  fény,  teljes  izga¬ 
lommal  felel,  ha  azonban  gyenge  mint  a  feke¬ 
ténél,  semmiféle  izgatást  nem  hoz  létre  s  így 
egy  egész  érző  elem  sorral  kisebb  lesz  a  látszó¬ 
lagos  kép,  holott  a  fehérnél  épp  azért  lesz 
annvival  nagyobb. 

Jól  tudja  e  jelenség  praktikus  oldalát  a 
divat  is.  A  régi  fehér  harisnyák  helyett  höl¬ 
gyeink  ma  feketéket  hordanak.  A  fehérben 
határozottan  nagyobbnak  látszik  a  láb,  a 
fekete  csak  segítségére  van  e  tekintetben  „a 
pici  apró  lábak “-nak,  mikről  a  poéták  éne¬ 
kelnek.  Fekete  derékben  sokkal  karcsúbb  a 
termet. 

Újabb  ügyes  kísérletezők,  így  az  amerikai 
I derce  s  a  francia  Larguier  des  Bancels  azon¬ 
ban  azt  is  kimutatták,  hogy  nemcsak  a  fehér 
s  fekete  mutat  ily  eltérést,  hanem  az  összes 
szilieknek  egész  skálája  mutatható  ki,  a  mint 
különféle  fokban  növelik  a  terület  látszólagos 
nagyságát.  Bármily  érdekesek  c  kísérletek,  itt 
csak  a  végeredmény  ismertetésére  szorítkoz¬ 
hatunk.  Az  ibolya  színnél  legkisebbnek  lát¬ 
szik  a  folt.  Utána  fokozatosan  növekedik  a 
színek  e  sora  szerint:  vörös,  kék,  zöld,  narancs¬ 
szín,  sárga.  A  sárga  legjobban  növeli  a  folt 
látszólagos  nagyságát.  A  fehér  körülbelül  a 
narancsszínnel  áll  egy  fokban,  a  fekete  meg 
a  vörössel. 

Mindebből  már  most  az  következik,  hogy 
például  csak  valamivel  nagyobb  kék  négyszög- 
vágy  szalag  lehet  egyenlő  a  kisebb  sárga 
négyszöggel  vagy  szalaggal.  Érdekes  megfi¬ 
gyeléseket  tehetünk  ez  irányban  is  a  divat¬ 
ban  és  az  ornamentikában. 

A  női  divat  szalagdíszeinél  bizonyára  azt 
fogjuk  tapasztalni,  a  hol  egyenlő  sárga  és 
kék  szalagrácsozatot  alkalmaz,  hogy  a  kék 
szalag  szélesebb  lesz,  a  sárga  keskenyebb, 
ha  mégis  azt  akarjuk  elérni,  hogy  egyenlő¬ 
nek  lássék. 

A  fenti  ornamentikái  példában,  az  arab 
szalagfonadékban  tisztán  láthatjuk,  hogy  jóval 


A  festészet  esztétikája 


szélesebb  kék  szalag  tart  egyensúlyt  a  ki¬ 
emelkedő  aranyszalaggal. 

Nos  a  különféle  színek  ily,  a  felületet  lát¬ 
szólag  különfélekép  növelő  hatásával  a  festő¬ 
nek  is  számolnia  kell  és  számol  is  öntudat¬ 
lan  érzésével. 

Ezért  is  kell  a  színvázlat.  .Sőt  az  igazi, 
isten  kegyelméből  való  festő  már  színesen 
fogalmaz  is,  színesen  tervez  is.  Ezért  nem 
lehet  a  festés  sohasem  csak  rajznak  kiszine- 
zése,  mert  a  rajz  egészen  más  s  a  festés  is 
egészen  más.  A  legjobb  rajz  eltorzulhat  a 
színezéssel.  S  viszont  itt  találjuk  annak  okát 
is,  hogy  gyakran  a  legfinomabb  nyomat,  met¬ 
szet  sem  elégít  ki,  mert  a  színfoltok  rajztor¬ 
zító  hatásán  nem  segített.  Ezért  jó  a  szín¬ 
nyomat,  jobb  minden  metszetnél.  Viszont  az 
ügyes  rézkarcoló  vagy  metsző,  ha  igazán 
művész,  segíteni  fog,  simítani  fog  a  színfol- 
tok-okozta  torzításokon. 

A  ki  először  pontosan  megrajzolná  tervét 
s  aztán  lassan  fogna  a  kiszinezéshez,  akkor 
tapasztalná  csak,  hogy  a  szerint,  a  mint 
sárga  vagy  kék  foltot  alkalmaz,  kisebbé  vagy 
nagyobbá  torzult  a  rajz.  A  művész  nem  így 
jár  el,  a  művész  folyton  alkot  az  utolsó 
ecset  vonásig  a  lelkében  élő  eszménykép  után. 

A  rajz  folyton  változik  az  egyik  színváz¬ 
latban,  a  másikban,  a  végleges  képen,  a  mint 
a  festés  előrehalad.  Jó  példa  összevetnünk 
Munkácsy  tanulmányrajzát  a  Lakodalmi  hivo- 
gatók-hoz  magával  a  képpel.  A  főalak  fejét 
mennyire  nagyobbította  a  sziluet  s  kezében 
tartott  kalapját  épp  a  homályos  világítás  miatt 
mennyire  kellett  nagyobbítani  a  mesternek, 
hogy  kicsinek  ne  lássék  s  még  így  is  hosszú, 
lelógó  szalagdíszt  volt  kénytelen  rátenni,  mely 
nemcsak  az  arányt  segíti,  hanem  a  színper- 
spectivát  is  pompásan  előmozdítja. 

íme,  mennyi  mindenre  kell  a  festő  művész¬ 
nek  vigyázni  a  színek  dolgában :  a  meleg, 
hideg  színekre,  a  kiemelkedő  hátráló  színekre, 
a  kontraszthatásokra,  a  felületet  növelő  szín¬ 
hatásokra,  ha  kifogástalan  műremeket  akar 
létrehozni,  mert  bizony  a  festmény  első  sorban 
a  szín  művészete. 

Innen  van,  hogy  a  festő  színvázlataiban 
ide-oda  tologatja  színfoltjait  mindaddig,  míg 
a  kellő  hatást  eléri,  míg  a  kellő  színperspek- 


tivát  megkapja,  az  alakok  kellő  nagyságát, 
kiemelését,  színét  stb. 

Mennyi  finomsága,  mennyi  titka,  mennyi 
ügyes-bajos  csinja-binja  van  maguknak  csak 
a  színeknek.  Arra  csakugyan  születni  kell  s 


A  falu  hőse.  Az  első  vázlat. 


még  akkor  is  egész  élet  kell  hozzá,  hogy  c 
titkoknak  bizalmas  beavatottja  legyen  a  festő 
öntudatlan  érzése. 

IV 

A  színfoltok  természetesen  vonalakat  is 
adnak,  de  azért  sokkal  csekélyebb  fontosságú 
a  festészetben  a  vonalak  szerepe,  mint  a 
színeké. 

Afféle  technikai  rajzokon  található  vonalak 
itt  szóba  sem  jöhetnek.  Nem  matematikai 
vonalak  ezek,  hanem  csak  a  valóság  testein 
található  vonalak. 


A  falu  hőse.  A  kész  kép. 


Sokkal  nagyobb  szerepe  van  a  vonalnak 
például  az  ornamentikában  vagy  pedig  a 
grafikai  művészetekben,  a  milyen  például  a 
rézkarc,  mely  kiválóan  a  vonal  művészete  s 
talán  a  rajz  legnemesebb  művészete. 

Ha  a  festészetben  kis  szerepét  találjuk  is 
a  vonal  külön  művészetének,  mégis  egyet- 
mást  felemlítünk  a  vonal  esztétikájából. 

A  legegyszerűbb  vonalhoz  is,  épp  úgy  mint 
a  színekhez,  kapcsolódnak  bizonyos  jelentés¬ 
adó  képzetműködések,  s  a  legegyszerűbb  vonal¬ 
nak  is  megvan  a  maga  hangulata.  Első 
sorban  függ  ez  a  vonal  irányától.  A  vonalok 
esztétikája  tehát  szorosan  kapcsolatos  az  irá¬ 
nyok  esztétikájával. 

Hogy  e  kettő  oly  szorosan  összefügg,  arra 
érdekes  világot  vetett  az  új  fiziológiai  pszi¬ 
chológia,  mely  csalhatatlanul  kimutatta,  hogy 
a  vonalfelfogáshoz,  így  az  olvasáshoz  is, 
mely  csupa  vonalfelfogásból  áll,  nélkülözhe¬ 
tetlenül  szükségesek  a  szemmozgás  érzései, 
azok  az  érzések,  melyek  öntudatlanul  arról 
értesítenek,  mily  irányba  viszem  tekintetemet, 
mily  irányba  nézek.  Minden  vonalfelfogás 
tehát  voltakép  összetett  irányfelfogás. 

16 


No  most  már  minden  irányhoz  megfelelő 
képzetkapcsolások  fűződhetnek.  A  függőleges 
vonal  így  mindig  inkább  az  erő  képzetével 
kapcsolatos,  a  mi  él,  a  mi  áll  még.  „El  ma¬ 
gyar,  áll  Buda  még“,  ha  ezt  allegorikusán 
ábrázolni  akarnók,  vízszintes  vonalakkal  nem 
igen  fejezhetnők  ki.  Viszont  annál  több  füg¬ 
gőlegest  kellene  használnunk. 

A  vízszintes  vonal  sokkal  inkább  a  nyu¬ 
galmat,  a  pihenést,  esetleg  a  pusztulást,  halált 
fejezi  ki.  Találóbb  példát  keresve  se  találhat¬ 
nánk  erre  egyik  magyar  képnél,  Feszti  Árpád 
„Tűzvész  után“  című  képénél.  Szinte  túlozni 
látszik  a  leégett  házak  kopasz,  tető  nélküli 
falainak  egyhangú  vízszintes  vonalát,  de  épp 
ezzel  éri  el  célját.  Ez  a  sok  egyenes,  ez  a 
sok  vízszintes  vonal  találóan  fejezi  ki  a  leégést, 
a  pusztulást.  Vagy  jusson  eszünkbe  Madarász 
Viktor  hatásos  képe :  Hunyadi  László.  A  fehér 
lepellel  letakart  holttest  hosszú  vízszintes  vilá- 


ÖZV.  BÁRÓ  BORNEMISSZA  IGNÁCNÉ  ARCKÉPE 
TELCS  EDE  SZÍNEZETT  GIPSZ-MŰVE 


gos  foltja  a  sötét  háttérben  találó  irányeszté¬ 
tikai  kifejezése  az  egész  kép  hangulatának. 

Lehetnek  a  valóságban  bizonyos  vonal¬ 
hatások,  melyek  sokszor  oly  hihetetlenül  való¬ 
színűtlenek,  hogy  festményen  egyáltalán  nem 
használhatók.  Ilyen  példa  egy  háromláncú  függő 
lámpa,  ha  úgy,  oly  helyről  nézem,  hogy  két 
lánca  összeesik,  fedi  egymást,  a  vonalvezetés 
ilyenkor  oly  aránytalan,  oly  ferde,  valósággal 
torz-egészet  ad,  hogy  ilyennek  lemásolására 
művész-ember  nem  is  gondolhat.  Még  élesebb 
lesz  s  valósággal  hihetetlen  e  torzítás,  ha  a 
három  lánc  mindenike  lefelé  középtől  kezdve 
két  ágra  oszlik,  akkor  ha  az  előbbi  helyzetből 


nézem,  szinte  nem  értem,  hogy  le  nem  dől 
az  egyik  oldalra  a  lámpa. 

Sokat  szólhatnánk  itt  még  a  különféle  irá¬ 
nyok  kellemes,  kellemetlen,  megszokott  vagy 
szokatlan  voltáról,  sőt  egyes  vonalfelfogás- 
beli  érzékcsalódások  érdekes  szerepéről,  mind 
ez  azonban  inkább  az  építészetet  vagy  az 
ornamentikát  illeti  első  sorban  s  nem  a  fes¬ 
tészetet.  Térjünk  át  azért  inkább  a  vonal 
más  irányú  szereplésére,  a  perspektívára. 

A  festményeken  előforduló  perspektíva  rész¬ 
letekre  megint  csak  annak  az  isten  kegyel¬ 
méből  való  festőművésznek  adunk  igazat,  a 
ki  úgy  tanítja  a  növendékeit:  „Kérem  csak  ne 

17 


Dr.  Pékár  Károly :  A  festészet  esztétikája 


szerkeszszenek  a  képen.  Nem  technikai  rajz 
ez.“  Igaza  van.  Nem  technikai  rajz,  egészen 
más  valami  a  festmény.  Kiszínezett  technikai 
rajz  még  korántsem  festmény. 

Nem  tagadjuk  a  perspektívával  való  elmé¬ 
leti  foglalkozás  hasznát,  hanem  a  képen  ne 
szerkeszszen  a  művész.  Csinálja,  ha  lehet,  ezt 
is  természet  után.  Akkor  fogja  látni,  mint  kom¬ 
binálódik  mindez  a  különféle  színhatásokkal. 

Meg  aztán  még  valami  játszik  itt  szerepet. 
Vannak  a  perspektívának,  már  a  valóságos 
perspektívának,  oly  finom  titkai,  mikkel  a 
perspektíva  technikai  tudománya  nem  is  fog¬ 
lalkozik.  A  valóság  perspektívája  ugyanis  a 
legtöbb  egyenest  finom,  észrevétlen  finomságú 
görbékké  torzítja,  ezért  is  nevezik  görbevonalú 
perspektívának.  Ezzel  szemben  a  technikai 
szerkesztés  mindig  merev  perspektívát  fog  adni. 

Megesik  az  is,  hogy  perspektivabeli  ano¬ 
máliák  jönnek  létre  a  művészi  hatás  egyéb 
céljai  érdekében  s  ilyenkor  mindig  a  művé¬ 
szi  hatásnak  kell  adnunk  az  elsőbbséget. 
Ilyesmit  láthatunk  Munkácsy  Ecce  Homoján. 
E  képen  hátul  két  boltív  szerepel.  A  szín¬ 
vázlat  e  két  boltívnek  még  aránylag  némileg 
helyesebb  perspektíváját  adja.  Ez  a  fal  ugyan¬ 
is  igaz,  hogy  kissé  hátrál  a  kép  közepe  felé, 
de  ez  eltérés  alig  jöhet  a  perspektívánál 
szóba.  Szemmel  láthatólag  csak  a  felső  egye¬ 
nes  vonalnál  nem  akart  teljes  vízszintest  a 
mester,  a  mi  mindenesetre  merevvé  tette 
volna  a  kép  tetejét.  No  már  most  ha  ez  a 
fal  körülbelül  olyannak  vehető,  mintha  pár¬ 
huzamos  volna  a  néző  vállai  vonalával,  akkor 
a  kép  közepe  felé  eső  boltívnek,  mint  a 
melyik  a  nézőhöz  közelebb  esik,  nagyobbnak 
kellene  lenni  s  a  szélről  esőnek,  mint  a  mely 
a  nézőtől  messzebb  esik,  kisebbnek.  De  épp 
fordítva  találjuk  a  képen.  A  középen  levő 
kisebb,  a  szélről  eső  nagyobb  és  pedig  jóval 
nagyobb.  A  színvázlaton  még  nem  tűnik  fel 
annyira,  de  a  képen  feltűnően  nagyobb.  Mi 
lehet  e  perspektivabeli  anomáliának  az  oka  ? 
Ennek  okát  csak  abban  találhatjuk,  hogy 
a  kép  szélén  igyekszik  a  festő  öntudatlanul 
is  mindent  elmosni,  ily  helyen  a  rajz  is  ren¬ 
desen  belevész  a  homályba,  a  szemünk  ter¬ 
mészetéből  folyó  középponti  csoportosítás  köve¬ 
teli  ezt.  És  tényleg  a  szélen  a  boltív  rajza  is 

elvész.  Itt  tehát  szemben  állt  a  perspektíva  a 
középponti  csoportosítással  s  ez  utóbbi  ron¬ 
gálta  meg  a  perspektívát,  mint  sokkal  kevésbbé 
fontosat  a  képen. 

A  középponti  csoportosítás  szemünk  ama 
sajátságából  következik,  hogy  bizonyos  nagy¬ 
ságú  kör  terjedelmében  ott  látunk  legvilágo¬ 
sabban,  a  hova  tekintünk.  Ezen  az  éleslátású 
körön  túl  is  látunk,  de  sokkal  homályosab¬ 
ban.  Ez  a  környéki  látás.  Tekintetünk  oly 
mozgékony  azonban,  hogy  mindent,  a  mire 
figyelmünk  ráirányul,  rögtön  középponti  látásba 
vesz  s  ez  a  tekintés. 

E  tények,  egyrészt  tehát  a  középponti  éles¬ 
látás  s  a  környéki  homályosabb  látás  s  más¬ 
részt  a  figyelem  tárgyát  tevő  képrészletnek  éles 
középponti  látásba  vétele  a  mozgékony  tekin¬ 
tettel,  fiziológiai  alapjai  annak,  a  mit  a  festé¬ 
szetben  középponti  csoportosításnak  nevezünk. 

E  középponti  csoportosítás  már  most  egy¬ 
részt  azt  követeli,  hogy  a  mire  a  figyelmet, 
a  néző  figyelmét  akarom  irányítani,  lehetőleg 
a  középponti  részbe  essék,  ebben  csoporto¬ 
suljon,  másrészt  látásunk  élességének  meg¬ 
felelően  e  középső  rész  a  képen  is  élesen, 
tisztán  kidolgozott  lesz,  míg  a  szélek  felé  el¬ 
mosódik  a  rajz,  a  színárnyalatokat  is  elmossa 
a  homályba,  a  környéki  látás  homályosságá¬ 
nak  megfelelően.  Példa  erre  az  épp  itt  említett 
Ecce  Homo,  de  példa  erre  úgyszólván  min¬ 
den  kép.  Az  Ecce  Hornon  nemcsak  a  boltív 
mosódik  így  el  tehát,  hanem  kifelé  sokkal 
sötétebb  minden  alak,  mint  a  középrészen. 

Jó  példa  más  tekintetben  ugyancsak  Mun¬ 
kácsy  tói  „A  falu  hőse"  első  ötlete,  melyen 
még  a  főalak,  a  „falu  hőse"  meglehetősen 
a  kép  szélén  van.  Már  magán  a  képen  majd¬ 
nem  középre  került  s  az  összes  alakok  cso¬ 
portosítása  oly  körben  történt,  melynek  közép¬ 
pontjába  került  a  főalak  (1.  a  15-ik  old.  képeit). 

Hogy  mennyire  összefügg  a  középponti 
csoportosítás  a  tárgyak  nagyságával  és  szí¬ 
nével,  arra  nézve  érdekes  kísérleteket  végzett 
a  fent  említett  Pierce,  a  melyekben  kimutatta, 
hogy  mennél  csekélyebb  fontosságú,  kisebb 
az  alak,  annál  messzebb  eshetik  a  közép¬ 
ponttól,  hogy  nagyobb  fontosságúval  szemben 
egyensúlyt  tarthasson.  Már  most  mivel  a 
sárga  szalag  szélesebbnek  látszik,  az  éppen 

olyan  ^széles  kék  szalagnál,  a  sárga  szalagot 
közelebb  is  kell  tennünk  s  a  kéket  messzebb 
a  középponttól,  ha  azt  akarjuk,  hogy  egy¬ 
mással  egyensúlyt  tartsanak. 

A  mit  Pierce  sárga  és  kék  szalagokkal  muta¬ 
tott  ki,  ugyanaz  a  törvény  érvényes  lesz  a 
festmény  különféle  színű  oldalalakjaira  is.  A 
sárga  oldalalaknak  közelebb  kell  állania  a  közép¬ 
ponthoz,  mint  a  másik  oldalon  álló  kék  alaknak, 
ha  ezzel  mintegy  csoportosításbeli  egyensúlyt 
van  hivatva  fentartani.  Élénk  színfolt  ezért 
sem  igen  lehet  a  kép  szélén.  így  a  középponti 
csoportosítás  szorosan  kapcsolatos  a  fény, 
árny,  meleg,  hideg  színek,  a  kiemelkedő  és  hát- 

ráló  színek  használatával.  Sok  tekintetben  közös 
célra  munkálnak  mind  e  különféle  eszközök. 

Mindenek  felett  áll  pedig  a  kifejezés.  Föl- 
tétlen  úr  ő  a  művészetben.  A  zenébe  is  bele¬ 
kerülhet  több-kevesebb  disszonancia,  ha  a  ki¬ 
fejezés  sajátos  eszköze  gyanánt  szerepel.  így 
a  festményen  is  ez  a  fő  s  itt  megszűnik 
perspektíva,  rajz,  minden. 

A  festőnek  pedig,  mint  a  szín  tulajdon¬ 
képpeni  művészének,  főeszköze  a  szín  s  így 
a  festésbeli  kifejezésnek  is  főeszköze  a  szín 
lesz.  Kell,  hogy  a  színperspektiva  meglegyen, 
hogjf  jó  előtér  legyen,  hogy  a  háttér  jól  húzódjék 
vissza  a  mélységbe,  hogy  jó  középponti  cso- 

portosításunk  legyen,  de  lesz  mindezek  mellett 
még  külön  általános,  egységes  színhatása  is  a 
képnek.  Valami  víg  népjelenet  képe  ragyogó 
napfényben  egészen  más  színtónusokból  fog  ál¬ 
lam,  mint  valami  sötét,  tragikus,  véres  jele¬ 
netnek  a  színtónusai.  Munkácsy  Siralomházá¬ 
nak  tónusai,  egész  színhatása  teljesen  más, 
mint  például  a  Honfoglalásé.  A  Siralomház 
tónusai  szinte  sírnak,  oly  tragikusak,  egyike  ama 
ritka  festményeknek,  mely  tragikumot  fejez  ki. 
A  Honfoglalás  színei  örvendenek,  az  általános 
öröm  színei  ezek.  Vagy  jusson  eszünkbe  a 
Kálvária  rettenetes  színhatása,  melynek  minden 
foltja  azt  kiáltja:  „befejeztetett!"  .  .  . 

A  kép  egészleges  színhatása  is  fejezze  ki 
tehát  a  kép  sajátos  hatását.  Ez  afféle  finom 
követelmény,  a  milyen  valami  zeneműnél  a 


hangnem.  Bizonyos  hangulat  kifejezésére  al¬ 
kalmasabb  ez  a  hangnem,  mint  a  másik.  A 
színeknél  is  van  ily  hangnem-féle,  mely  ott 
munkál  a  festőművész  csodálatos  érzésében. 

íme  mennyi  mindenféle  finom  titka  van  a 
festés  esztétikájának,  melyre  bizony  eszünk 
ágába  se  jut  gondolnunk,  mikor  a  művész 
•kész  alkotását  élvezzük ;  nem  is  gondolnék, 
mennyi  keserves  küzdelmébe,  lelke  mennyi 
igaz  munkájába  kerülhetett  neki  ez  a  nemes 
lelki  gyönyörűséget  okozó  alkotás,  melybe 
finom  érző  művész-lelke  minden  érzését,  tudá¬ 
sát  beleadta.  Annál  jobban  meg  fogjuk  azon¬ 
ban  becsülni,  ha  így  egy  kissé  mélyebben  be¬ 
pillanthatunk  a  festészet  esztétikájának,  a  szín 
sajátos  művészetének  csodás  titkaiba. 

D.r.  Pékár  Károly 

ÍWIN  GYULA 

TT  77*  ann  Gyula  építész  és  festő.  Ez  a  két 
^  művészete  kölcsönösen  hatott  egy- 
\\  másra :  az  építész  nevelte  a  festőt, 
s  a  festő  vezeti,  irányítja  az  építészt. 
Építészetében  nevezetes  szerepe  jutott  a  festői- 
ségnek,  képeiben  pedig  a  perspektívában  való 
öröm  nyilvánul.  Hanem  azért  a  két  művészet 
határai  nem  folytak  össze  az  ő  műveiben : 
Kann  Gyula  nem  téveszti  össze  a  művészetek 
kifejező  módjait,  inkább  csak  a  hangulat 
egységének  mondható  Ivét  művészetének  ez 
az  egyformasága.  Ennek  a  hangulatának  alapja 
a  monumentalitásban  való  öröm.  A  természet¬ 
ben  és  az  építményben  a  nagy  konstrukciót 
látja,  a  nagy  méreteket  érzi,  az  alkotó  elemeket 
a  részletek  közül  ösztönszerűleg  kiválasztja. 
Ezek  a  sajátságok  a  kifejezést  mindig  nagy¬ 
stílűvé  teszik ;  ezekből  a  sajátságokból  támad 
a  kifejezés  nagy  pátosza.  Ezt  a  pátoszt  pedig 
különböztessük  meg  attól  a  másiktól,  a  melyet 
a  tartalomnak  teatralikus  kifejezésére  való 
törekvés  fakaszt ;  a  mely  a  hatásosság  ele¬ 
meiből  a  színész  tudatosságával  konstruálja  a 
kifejezést,  míg  amaz  a  nagy  méreteknek, 
nagy  mélységeknek,  nagy  perspektíváknak 
természetes  kifejezése.  Az  egyik  a  tartalom 
és  a  kifejezés  szervetlen  összefüggéséből  tá¬ 
madt  aránytalanság,  míg  a  másik  a  tartalom 
és  kifejezés  szerves  összefüggésén  alapuló 
egybevágás.  Az  egyik  deklamáció,  a  másik 
őszinteség.  Az  egyik  a  szárnyait  csattog¬ 


tatja,  míg  a  másik  gyökerekkel  fogódzik. 
Kann  Gyulánál  a  nagystílűség  inkább  az 
építészetben  nyilvánul,  míg  festése,  perspek¬ 
tívákat  kereső  festése,  a  természet  festőiségét 
még  csak  inkább  konstatálja,  mint  kifejezi. 
Azt  mondhatnám,  hogy  a  távlatokon  érzett 
örömének  szinte  feláldozza  a  távlat  tartalmát. 

Abból,  hogy  hogyan  lett,  könnyen  meg¬ 
magyarázhatni  azt,  a  mivé  lett.  Az  építészet 
a  maga  demonstrált  háromméretűségével  más¬ 
féle  térlátásra  nevel  mint  a  festés  az  ő  magától 
értetődő  háromméretűségével.  Az  építészet  a 
teret  konstruálva  kitölti,  míg  a  festés  a  teret 
csak  érezve  látja ;  az  építésznek  a  tér  a 
matériája,  a  festésnek  a  themája.  Az  építész 
a  rajzában  a  teret  a  felületre  projiciálja,  míg 
a  festés  a  képben  a  felületből  a  teret  rekon- 
struáltatja.  Az  építészet  a  tér  pozitív  konsta- 
tálója,  a  festés  pedig  a  tér  intuitív  megérzője. 
Szinte  természetes,  hogy  az  építészeten  nevel¬ 
kedett  festő  a  perspektívák  mámorosa  lesz,  s 
hogy  a  tájékot  nem  annyira  festői  themának 
mint  távlati  problémának  tekinti.  De  termé¬ 
szetes  az  is,  hogy  a  bármin  is  nevelkedett 
festő,  ha  igazán  festő,  —  olyan,  a  kinél  a 
festés  nemcsak  technika,  —  s  ha  a  nevelése 
és  a  művészete  közt  ellentétek  merültek  föl : 
nem  a  nevelésébe  kapaszkodik,  hanem  a 
művészetébe  menekül.  Kann  Gyula  az  építé¬ 
szeten  átal  jutott  a  festéshez,  de  már  odáig 
eljutott  benne,  hogy  ne  az  építészi  szüksé¬ 
gességeken  keresztül  nézze  a  piktura  lehető¬ 
ségeit.  Már  nem  vetíti  a  teret  a  vásznára, 
már  megelégszik  a  színfoltokkal,  mint  nagy 

eredőkkel.  Még  gyönyörködik  a  nagy  távla¬ 
tokban,  de  a  perspektíva  már  nem  panorámát, 
hanem  a  dekorációt  láttatja  vele. 

A  fejlődés  emez  útjának  stációi  szinte 
előre  megszabattak.  Az  útnak  keresztül  kel¬ 
lett  szegnie  a  konstatáló  naturalizmuson,  majd 
a  festői  elemeket  kiválasztó  fölöslegiszonya¬ 
ton,  míg  eljutott  ahhoz  a  stilizáláshoz,  a  mely 
a  természetet  vagy  misztikus  hangulat  vagy 
színes  dekoráció  formájában  mutatja  be.  A 
tér  pozitivistája  elkerülte  a  tér  metafizikus 
benépesítését,  inkább  a  tér  nagy  színhatásai¬ 
nak  észrevételére  szorítkozott.  Valóságos  ív¬ 
ben  kerülte  ki  azt  a  táj  festést,  mely  hangu¬ 
latokat  tájékokkal  szimbolizál,  és  egyenesen 
a  mellé  a  tájfestés  mellé  szegődött,  a  mely  a 
tájék  színpompájával,  nagy  foltjaival,  mély 
árnyékaival,  széles  ragyogásával  hangulatokat 
vált  ki.  Mind  a  két  tájfestés  a  líra  szolgála¬ 
tába  szegődteti  a  technikai  tudást,  de  míg  az 
egyik  a  festést  alárendeli  a  poezisnak,  a  má¬ 


siknál  a  poézis  a  festésnek  nyilvánulása. 
Amabban  a  poéta  fest,  emebben  a  festő  poé- 
tikus  hatást  kelt.  Ez  pedig  nem  szavakkal 
való  játék,  hanem  a  művészetek  határain 
annak  a  megfigyelése,  hogy  a  szomszédok 
közül  melyik  mennyire  hatol  be  a  másik 
területére.  Kann  Gyula  sohasem  tartozott  a 
hangulatfestők  közé,  a  kikről  különben  jó 
lesz  azt  konstatálni,  hogy  a  tájfestésnek  a 
romantikus  stilizáltsághoz  való  visszatérését 
jelentik.  Mert  a  ködös  melankólia  semmivel 
sem  különb  és  nem  is  modernebb,  mint  az 
érzelgős  heroizmus.  A  modern  hangulatkép¬ 
nek  ugyanaz  az  alapja,  mint  volt  annak  ide¬ 
jén  a  vízeséses,  hegyi  patakos,  várromos, 
sziklahasadékos,  holdvilágos  romantikus  képé. 
És  nem  dönthető  el  az  sem,  hogy  a  köd¬ 
hangulat  és  a  romantikusan  heroikus  hangu¬ 
lat  közt  melyik  az  őszintébb  és  melyik  —  az 
egészségesebb.  Az  a  festés,  a  mely  a  Kann 
Gyuláé  is,  a  pusztán  csak  pikturai  szépsé- 

geknek  pusztán  csak  pikturai  ki¬ 
fejezésére  törekszik.  A  hangulat¬ 
festésben  a  természet  stilizálása 
költői  stilizálás,  míg  a  tájékot  de¬ 
korációnak  festő  művész  képében 
a  stilizálás  festői  művelet. 

Kann  Gyula  az  építészetnek  és 
festésnek  az  ő  művészetére  való 
kölcsönös  hatását  valahogy  ki  tudta 
egyenlíteni,  de  teljesen  megóvta  a 
festés  szuverenitását  ott,  a  hol  az 
a  poézissel  találkozott.  Elfogadván 
a  tájéle-  és  a  vidékfestés  között 
tett  distinkciót :  őt  a 
közé  sorozhatjuk,  de  annak  a  han¬ 
goztatásával,  hogy  a  vidéket  nem 
tette  meg  a  költői  kifejezés  ele¬ 
mévé,  hanem  a  hangulatot  éb¬ 
resztő  színes  dekorációt,  —  tehát 
csakis  a  festőiséget  látta  meg  benne. 

A  vidéket  mindig  a  mély  perspek¬ 
tívákat  kereső  tekintettel  látja,  s  a 
vidékben  mindig  megérzi  a  nagy 
méreteket,  talán  a  nagy  építészi 
alkotásokra  alkalmas  teret  is.  Ezért 
mindig  nagystílű  az  ő  tájképe, 
ezért  nem  tud  intim  lenni  még  a 
falusi  utcarész  festésében  sem.  A 
mélységbe  nyúló  kertrészlet  nála 
csak  része  a  rengeteg  térnek,  a 
lefestett  vidék  nála  a  messzeség¬ 
nek  kezdete,  a  tájkép  nála  a  mesz- 
szeségnek  sejttetése.  Rám  az  ő  tájképei  úgy 
hatnak,  mintha,  a  mikor  festette  őket,  a  tájé¬ 
kot  nemcsak  nézte  volna,  hanem  valahonnan, 
a  tekintetet  távlatokba  csalogató  helyről,  felül¬ 
ről  ránézett  volna  a  vidékre.  A  német  ezt  a 
nézést  Draufsicht-nek  nevezi ;  talán  nem  ger- 
manizmus,  hanem  magyarosnak  is  beváló 
fogalommegjelölés  a  ránézés  szó.  De  akár 
az,  akár  nem  az,  hadd  jelölhessem  vele  Kann 
Gyula  tájfestését.  A  ránézéstől  könnyen  pano¬ 
rámának  látszik  a  tájék,  és  panorámaképekké 
lehetnek  a  tájfestmények,  mint  a  hogy  azok 
például  Bracht  képei,  a  melyeket  nálunk 
sokan  úgy  köszöntöttek,  mint  valami  új  meg¬ 
nyilatkozást.  Hanem  a  panorámakép  mindig 
a  vidék  konstrukciójának  konstatálása,  és  a 
szinek,  árnyékok,  fényfoltok  szépséges  deko¬ 


rációjának  semmibe  vétele.  .Szinte  csudálatos, 
hogy  Kann  Gyula,  az  építészeten  keresztül 
fejlődött,  tér  konstruálásán  nevelődött,  a  rá¬ 
nézéssel  néző,  a  távlatokat  hajszoló  festő, 
mégis  távolmaradt  a  panoráma-festéstől,  és 
ránézésével,  messzibe  nézésével  csak  a  nagy¬ 
szerű  dekorációt,  a  színek  szépséges  tarka¬ 
ságát,  a  foltok  megkapó  hatását  látja  a  tá¬ 
jékban. 

S  ha  nagyvonalúsága  érdekessé  teszi  a 
festését,  nagyméretűvé  lesz  tőle  az  architek¬ 
túrája.  Nem  tudom  hogyan  van  Kann  Gyula 
az  ő  két  művészetének  megbecsülésével,  de 
én  az  építést  tartom  az  igazi  terrénumának. 
Ebben  a  művészetében  nyilvánul  meg  az 
egyénisége,  míg  festésében  eddig  csak  érde¬ 
kes  sajátosságot  látok.  Ebben  a  művészeté  - 

ben  nyilvánul  meg  a  gondolkozása,  míg  a 
festésében  eddig  csak  a  tetszésének  egyik 
kifejező  formáját  látom.  Az  ő  építészete  a 
nagy  formák  szuverenitása  a  részlet  fölött. 
Az  építészet  a  díszítés  szolgálójává  lett,  a 
mióta  a  nagy  stílekből  kihajtottak  a  varián¬ 
sok.  A  variánsokba  azután  bele-beleúnt  a 
világ  és  mindig  újakat  eszelt  ki,  a  nagymű¬ 
vészet  a  kismű vészét  mesterei  fantáziájának 
porondjává  lett,  az  építészet  a  konstrukció 
nagyszerűségétől  elpártolt  a  díszítés  szépsé¬ 
géhez,  majd  meg  a  szépségtől  a  kecsesség¬ 
hez,  a  kecsességtől  a  fenhéjázáshoz.  Az  el¬ 
tévelyedés  a  hazugságba  vitte  az  architektú¬ 
rát.  Az  orgonán  kezdtek  menüetteket  játszani 
és  regisztereit  úgy  igazították,  hogy  az  orgona 
muzsikáján  táncolhassunk.  Az  építészet,  a 
nagystílű,  nagyszabású,  monumentális  művé¬ 
szetek  közül  a  díszítő  művészetek  közé  sül¬ 
lyedt.  Közben-közben  egy-egy  mester  vissza¬ 
akarta  neki  hódítani  a  régi  rangot ;  és  a 
nagyvonalúság  jussát,  a  maga  formái  szuve¬ 


renitását,  a  szerkezet  nagyszerű  őszinteségé¬ 
hez  való  jogot  akarja  megszerezni  neki  a 
modernség.  Nem  az,  a  melyet  szecessziónak 
neveznek,  s  a  mely  úgy  indult  meg,  mint 
demonstráció,  mint  lázadás  az  építészet  meg¬ 
hamisítása  ellen,  s  a  mely  már-már  ugyan¬ 
azt  a  bűnt  követi  el  az  architektúra  ellen, 
mint  azok,  a  kik  ellen  föllázadt.  Lesz  divattá, 
lesz  új  díszítéssé,  lesz  a  nagyművészetnek 
mcgifjodott  kisművészet  alá  rendelése.  De  a 
fölszabadító  modernség  nem  az  új  stílust 
erőszakoló  szecessziósok  művészete,  hanem 
azoké  az  alkotó  individualitásoké,  a  kik  az 
épkészet  nagy  formáit  újjá  alakítják,  a  kik  a 
nagy  vonalaknak  új  ritmust  adnak,  s  a  kik 
az  építészetben  a  szabást  ismét  a  részlet  gaz¬ 
dájává  teszik  meg. 

Ezek  közé  tartozónak  tudom  ezt  a  mi 
fiatal  magyar  építészünket  is.  A  stílvariánsok 
közül  kiszabadult  a  maga  egyéni  építészetébe. 
A  monumentalitásnak  ő  is  vissza  akarja  sze¬ 
rezni  a  jogait  abban  a  művészetben,  a  melyet 

kifejezésének  törvényei  a  nagy  pátoszra  utal¬ 
nak.  Arra,  a  melyről  föntebb  emlékeztem  meg 
mint  a  tartalom  és  kifejezés  egybevágásából 
fakadt  őszinteségről.  A  nagy  méret  és  a  kis 
részlet,  a  konstrukció  és  a  diszités,  a  mon¬ 
danivaló  és  az  orthografia  egymáshoz  való 
arányát  ő  is  helyreállítja.  Az  építészet  a  nagy 
benyomásnak  dolgozik,  és  elemei  a  nagy 
vonalak,  a  nagy  formák.  íme  annak  a  ráné¬ 
zésnek  magyarázata,  a  melyet  Kami  Gyula 
képeinek  magyarázásánál  emlegettem.  A  rá- 
nézőnek  meg  kell  értenie  az  építményt,  és 
neki  kell  róla  benyomást  szereznie,  nem  a 
részleteket  ókumlálónak.  Ennek  az  egyszeri¬ 
ben  benyomást  keltésnek  művésze  Kann  Gyula. 
Az  építményeit  rögtönösen  a  maguk  egészé¬ 
ben  megértjük.  És  rögtön  kiérezzük  belőle  a 
megalkotásuk  sajátosságát.  Ez  az  érzés  bevá¬ 
lik  hangulatnak.  A  nagystílűség,  a  természe¬ 
tes  nagy  pátosz  mindig  hangulatot  kelt.  Ettől 
a  hangulattól  imponál  az,  a  mi  nem  szerte¬ 
len.  Ez  a  hangulat  a  nagyszabásúnak  meg¬ 
értésén  való  öröm.  A  szertelenség  megrémít, 
de  nem  imponál,  a  nagyszabás  tiszteletre 


késztet  és  örömre  is,  a  miért  megérthetjük 
vagy  intuitíve  megerezhetjük.  S  a  modern 
építészetnek  nagyszabásúnak  kell  lennie,  hogy 
visszaszerezhesse  a  díszítő  művészetté  lefo¬ 
kozott  architektúra  becsületét.  Nagynak  kell 
lennie  a  monumentális  benyomás  keltéssel  és 
az  egyszerűségben  való  őszintességgel.  Nagy¬ 
nak,  erősnek  kell  lennie  a  szinészségtől  való 
tartózkodásban.  Mert  a  szinészségre  az  építé¬ 
szet  még  inkább  rászokott  azóta,  hogy  a  profán 
ház  építésében  a  célszerűség  a  díszítés  alá  ren¬ 
deltetett.  Pedig  a  nagyvonalúság  a  profán  épít¬ 
kezés  őszinteségének  is  a  legegyszerűbb  módja. 
A  vonalak  ritmusa,  a  formák  szabása  és  nem 
a  dekoráció  kelti  azt  az  első  nagy  benyomást 
még  a  profán,  a  legprofánabb  házról,  a  bér¬ 
házról  is.  Kann  Gyulának  bérház-építkezései 
ezt  az  egyszerű  nagyvonalúságot,  ezt  az 
egyéni  vonalritmust,  ezt  a  sajátos  formasza¬ 
bást,  de  ezt  a  célt  bevalló  őszinteséget  is 
mutatják. 

Építeni  sokat  nem  építhetett,  s  a  bérház 
építése  nem  is  elégíthette  ki.  Az  egyéniség 
küzködésre  szorul,  hogy  kifejlődhessék,  a  mű- 

vészét  próbálkozásra  szorul,  hogy  megérjen, 
a  törekvés  érvényesülésre  vágyakozik,  hogy 
az  igaza  beigazolódjon.  A  mi  építési  viszo¬ 
nyaink  között  nem  igen  érvényesülhet  sem 
az  egyéniség,  sem  a  művészet,  sem  a  törek¬ 
vés.  Már  az  építkezésre  nehezedő  gazdasági 
viszonyok  sanyarúsága  folytán  sem.  Így  tör¬ 
tént,  hogy  Kann  Gyulának  a  rajztábla  és  a 
vázlatkönyv  lett  az  építő-terrénuma.  A  művé¬ 
szet  nem  várhat  a  megrendelésre,  s  az  a 
művész,  a  kinek  mondani  valója  van,  nem 
várhat  rá,  míg  kérdést  intéznek  hozzá.  A  mi 
művészünknél,  a  monumentalitásban  való  öröm¬ 
höz  a  festőiségben  való  gyönyörködés  járult; 
nem  is  kereshetett  számukra  jobb  teret,  mint 
a  vázlatos  könyvét.  A  melyben  a  művészet 
szabad  s  a  gondolat  bátor  lehet,  s  a  mely¬ 
ben  egyáltalán  megengedett,  ki  nem  tiltott,  le 

nem  nézett,  fölöslegesnek  nem  nyilvánított 
elem  a  gondolat  és  az  ötlet.  A  saját  gondo¬ 
lat  és  saját  ötlet.  És  kezdett  megtelni  az  a 
vázlatkönyve  tervekkel,  formát  öltött  gondo¬ 
latokkal.  A  szabadságtól  nemcsak  bátrabb, 
hanem  mélyebb  is  lett  a  monumentalitása. 
A  kifejezés  lap  lap  után  tisztább  lesz,  az 
egyéniség  egyre  jobban  kiválik.  Az  iskolának 
éppen  csak  a  tanítása  maradt  meg  munká¬ 
jában  :  a  tudás,  a  melyet  adott,  de  eltűnik  a 
zsarnoksága,  a  mely  a  tudás  nevében  a 
művészetet  lenyűgözi.  Sokféle  iskola  hatása 
alól  kell  szabadulnia :  Bécs,  Berlin,  főképen  a 
féltegnapi  és  még  mindig  csak  félig  mai  Berlin 
a  maga  nagyszerűen  deklamációs  építésével 
erősen  hat  a  pátoszra  rezonáló  fiatal  építészre. 
Ennek  a  szabaduló  útnak  valóságos  naplóját 
látom  Kann-nak  abban  a  vázlatkönyvében,  a 

mely  a  bécsi  Schroll  cég  kiadásában  nem¬ 
rég  megjelent.  A  magyar  építészetnek  is  dicső¬ 
sége  az,  hogy  külföldi  kiadó,  tekintélyes  kiadó, 
magyar  építésznek  vázlatait  kötetbe  fűzi  és  a 
német  piacra  küldi.  Ez  az  „ Architektonische 
Skizzen"  című  munka  egy  érdekes  egyéniség 
kifejlődésének  okmánytára.  Még  nem  tudhat¬ 
juk,  hogy  a  fejlődés  útjának  végső  állomá¬ 
sára  ért-e  benne  Kann  Gyula,  de  azt  már 
tudom,  hogy  az  önállóságra,  a  függetlenségre 
rátermettségét  ez  után  a  könyve  után  azok 
sem  vonhatják  kétségbe,  a  kik  az  építésznek 
egyéniségre  való  jussát  tagadják,  és  e  juss 
érvényesítésére  való  törekvést  a  művészet  meg- 
állapodottsága  ellen  törő  anarchiának  mondják. 

Ebből  a  könyvből,  de  Kann  Gyula  egyéb 
művei  közül  is  egész  sor  képet  reproduká¬ 
lunk  e  sorok  kapcsán.  Építményeket,  szobor¬ 


talapzatokat,  síremlékeket  ábrázolnak.  Vala¬ 
mennyi  a  jussába  visszahelyezett  architektú¬ 
rának  alkotása.  A  nagy  forma  szuverenitása 
a  részlet  fölött,  s  a  részlet  hozzásimulása  a 
nagy  formához,  meglátszik  e  képeken  is.  Es 
meglátszik  egyik-másikon  az  is,  hogy  az 
anyagszerűség  hogyan  alakítja  a  formát.  A 
Zsolnay-szobor  talapzata  e  tekintetben  minta¬ 
alkotás.  Ez  a  talapzat  nem  is  lehet  más, 
csakis  keramikus.  A  matéria  adta  meg  a  vona¬ 
lat,  mint  a  hogy  a  matéria  szabja  meg  az  új 
architektúra  formáit.  Hogy  architektonikusak 
maradjanak  s  a  díszítő  mámorba,  —  sem  a 
régibe,  sem  az  újba,  — -  bele  ne  vesszenek,  erre 
ügyeljen  a  modern  építőművészet.  Kann  Gyulát 
pedig  ebbe  az  őrségébe  bátran  besorozhatja. 

Gerő  Ödön 

Meghalt  a  renaissance  művészetének 
legalaposabb  tudósa  és  esztéti- 
i  kusa,  —  a  francia  Müntz  Jenő. 
“  Szívgörcs  ölte  meg.  Titkárával 
rendezte  dolgozószobájában  a  „Musée  d’Art“ 
utolsó  íveit :  hirtelen  összeesett  s  vége. 

Érdekes  kis  ember  volt.  A  mit  olyan  jel¬ 
lemzően  nevez  a  francia  paquet  de  nerfs-nek, 
valóságos  ideg-nyaláb  —  és  csupa  elme. 

Elzászi  származású  volt,  a  német  alapos¬ 
ság  egyesült  benne  a  francia  elmésséggel  és 
logikával ;  de  ő  nemcsak  tudta,  imádta  is  a 
művészetet.  A  szerelmes  szemével  nézte  s 
olyan  szinte  buján  reszkető  kézzel  cirógatta, 
ha  egy-egy  renaissance  holmi  került  elébe. 

És  milyen  renaissance  módra  tudott  élni 
ez  a  kis  tudós !  Beillett  volna  X.  Leó  pápa 
udvarába  s  a  frakk  helyett  bíbor-reverenda 
kellett  volna  mozgékony  termetére. 

Öcscsével,  a  nagy  Berthelot  jeles  munka¬ 
társával,  a  vegyész  Müntzcel  vittek  közös 
háztartást,  olyan  művész-menázst,  mint  a 
Goncourt-testvérek.  Hetenkint  egyszer,  pén¬ 
teken  fogadtak  s  olyankor  a  zsúfolt  rue  de 
Condéi  Müntz-szalon,  könyvtár,  dolgozó  szoba 
és  ebédlő  a  párisi  társaság  javával  telt  meg. 
Szép  asszonyok,  —  óh,  a  legszebbek !  —  és 

híres  asszonyok :  Madame  Adam,  Comtesse 
Dyane,  a  verselő  V acarescu  Heléna ;  és  az 
urak:  Taine,  Berthelot,  Oppert,  Anatole  Francé, 
Munkácsy,  Daudet,  Flammarion,  Vogüé,  Dieu- 
lafoy,  Yriarte,  Polignac,  Pottier,  Sir  Charles 
Dilke.  A  konyhája  epikureusi  volt,  pincéje 
olyan  gazdag  mint  a  könyvtára.  Egy  kacsa 
fölszeletelése  a  terített  asztal  mellett  kimerí¬ 
tette  s  volt  rá  eset,  hogy  tizennyolc  órát 
töltött  egyhuzamban  íróasztala  mellett. 

Kevés  ember  dolgozott  annyit,  mint  ő. 
Huszonkét  esztendős  korában  kezdte  bújni 
az  itáliai  archívumokat,  kilenc  évig  jegyezge- 
tett  s  azután  adta  sorra  a  művészetek  históriá¬ 
jában  dátumos  köteteit :  Précurseures  de  la 
Renaissance,  Raphael,  Histoire  de  la  Tapis- 
serie,  a  három  kötetes  Histoire  de  Tart  Italien 
pendant  la  Renaissance,  Leonard  de  Vinci, 
Florence  et  la  Toscane. 

Durand  Gréville  elég  szigorúan  ítélt  mun¬ 
kássága  fölött  s  mégis,  nem  habozik  kimon¬ 
dani,  hogy  Müntz  a  XIX.  század  legjobb 
művészethistorikusai  közé  tartozik  egész  Euró¬ 
pában  ;  irtózott  a  modern  okvetetlenkedések- 
től  s  azt  tanította,  hogy  a  magára  maradt 
idealizmus  menthetetlenül  eltéved;  hogy  a  nagy 
olasz  primitívek,  —  mindannyian  naturalisták, 
—  a  természet  megbecsülésére  oktatták  az  utó¬ 
kort  ;  hogy  az  olasz  aranykor  volt  a  realizmus 
és  az  idealizmus  legszerencsésebb  találkozása. 

De  hát  nem  búcsúznám,  itt  a  magyar  nyil¬ 
vánosság  előtt,  se  az  idegen  tudós,  se  a  kedves 
jó  emberem  emlékétől,  ha  elmúlása  némi  gyászt 
meg  nem  érdemelne  magyar  részről  is. 

Szeretett,  értett  és  becsült  minket.  Foglal¬ 
kozott  nagy  királyunk,  Mátyás  korával  (készült 
hozzánk  Fadrusz  remekének  a  leleplezésére 
is);  többször  írt  rólunk;  a  Kisfaludy  Társaság 
Berzeviczy  Albert  ajánlására  kültagjai  közé 
választotta;  tudom,  hogy  több  magyar  művész¬ 
nek  és  tanulónak  tett  jelentékeny  szívességet 
Párisban. 

Megérdemel  egy  kegyeletes  sóhajtást  Magyar- 
országról  is. 

Néhány  papiros  van  itt  előttem  az  aszta¬ 
lon,  teleírva  lilatintás  apró  betűivel.  Halálának 
hírére  kerestem  elő. 

Tíz  év  előtt,  1893-ban,  nekiültem  Páris¬ 
ban,  hogy  lefordítom  magyarra  mesteri  mun¬ 
káját,  az  Olasz  művészet  történetét  a  renais- 
sance  korában,  legalább  az  egyik  kötetet.  0 
maga  járt  kezemre,  részben  átdolgozva  az 
első  kötetet  a  magyar  közönség  számára. 

A  munka  javát  el  is  végeztem  s  már  ki¬ 
adó  is  Ígérkezett  a  költséges,  pazarul  illuszt¬ 

rált  könyvre.  Müntz  pedig  írt  egy  kis  elő¬ 
szót  hozzá. 

A  magyar  kiadás  dolga  kátyúba  rekedt  s 
ma  is  ott  tesped  még. 

Előkerestem  az  Előszót,  —  az  van  ezeken 
a  papirosokon  Müntz  apró  lila  betűivel,  —  s 
most  közlöm  itt,  legalább  ezt,  szószerinti  for¬ 
dításban  : 

„Kedves  Malonyay  Úr, 

Az  Alpeseken  túl  az  északra  telepedett 
nemzetek  közt,  Magyarország,  —  a  nagy 
Korvin  Mátyás  oltalma  alatt,  —  elsőnek  fo¬ 
gadta  be  a  renaissance  princípiumot.  Misem 
lehet  tehát  megtisztelőbb  reárn  nézve,  mint 
az  Ön  munkája,  hogy  lefordítja  anyanyelvére 
azt  a  könyvemet,  a  melyen  oly  sok  eszten¬ 
dőn  át  minden  erőmmel  és  iparkodásommal 
dolgoztam. 

Talán  nem  csalódom,  azt  állítván,  hogy  a 
megoldásra  magam  elé  tűzött  föladatnak  az 
értéke  és  érdekessége  nem  csupán  retro¬ 
spektív  ;  a  kérdések  közt,  a  miket  a  renaissance 
kerített  szőnyegre,  alig  akad  olyan,  hogy 
akár  ma  is  ne  tüzelhetné  még  a  közvéleményt; 
közülök  nem  egy,  például  a  nevelés  nagy 

kérdése,  szüntelen  napirenden  van.  Nem  kell 
tehát  hosszasan  bizonyítanom,  hogy  a  mi 
modern  társadalmunk  mily  számtalan  okulást 
szerezhet  annak  a  nemes  korszaknak  a  tanul¬ 
mányozásából. 

Nem  hangsúlyozhatjuk  eléggé,  hogy  a 
renaissance  nem  csupán  egy  irodalmi  vagy 
művészeti  doktrínát  vitt  diadalra :  az  emberi 
gondolkozás,  az  európai  társadalom  lelkiálla¬ 
potának  teljes  megújulását  eszközölte.  A  mí- 
velődés  minden  ága,  a  pozitív  tudományok 
s  a  történelmi  tudományok,  az  ipar,  a  diplo¬ 
mácia,  a  hadviselés  tudománya,  —  szóval 
mindazok  a  disciplinák,  a  melyekhez  a  bírálat 
eszközeivel  férkőzhetünk,  megérezték  a  renais¬ 
sance  dúsan  termékenyítő  hatását. 

Igen,  mert  a  renaissance  programmja,  — 
ez  az  egyszerű  s  mégis  oly  mélységes  pro¬ 
gramiul,  —  abban  állott,  hogy  fűzzük  a  múlt 
tanulságait  az  új  nemzedékek  intellektuális 
hódításaihoz. 

Ellene  támadt  a  túlságos  maradiságnak, 
a  mi  a  hagyományok  bálványozásában  zsib- 
basztja  meg  a  haladást  s  egyben  ellene  a 
mohó  kezdés  túlzásainak,  a  mi  nem  szánná 
újra  kezdetni  minden  nemzedékkel,  sőt  minden 
egyes  emberrel  a  tapogatódzást,  semmibe  sem 
véve  a  megelőző  korszak  becses  tapasztalatait. 

Az  efféle  kísérletezés,  mint  azt  a  renais¬ 
sance  bölcsen  megértette,  merő  időpocsékolás, 
sőt,  a  mi  még  károsabb,  eltékozlása  olyan 
erőnek,  a  mit  a  vakmerő  újítók  sehol  össze 
nem  böngészhetnek  többé. 

E  nagy  korszak  egyik  legdicsőbb  képvise¬ 
lője,  a  ki  származásánál  fogva  magyar  volt, 
Dürer  Albert,  nem  csalódott,  azt  állítván,  hogy 
,,a  művészetnek  titkai  könnyen  elvesznek  s 
tömérdek  fáradság,  tenger  idő  kell  megtalálá¬ 
sukhoz". 

E  látszólag  össze  nem  egyeztethető  két  elem 
egyessége  a  hagyomány  és  a  haladás  uniója 
adta  meg  a  renaissance  erejét  és  nagyságát. 

Szükségesnek  tartom,  hogy  ezt  éppen  most 
hangsúlyozzam,  most,  a  mikor  a  klasszikus 
kultúrát,  - —  a  melynek  annyi  hálával  tartozik 
fensőbbségeért  az  európai  civilizáció,  —  min¬ 
denfelől  támadják  ;  most,  a  mikor  az  irodalom 
és  a  művészet  anarkistái  eszeveszetten  rob¬ 
bantanák  a  nevelés  ama  becsületes  alapjait, 
a  miket  a  N1V.,  a  XV.  és  a  XVI.  század 
humanistái  raktak  le. 

Szó  sincs  róla,  sem  az  irodalomban  és 
művészetben,  sem  a  politikai  és  közgazdasági 
tudományok  világában,  sem  az  erkölcs,  sem 
a  gondolatfejlődés  terén  a  renaissance  meg 
nem  oldott  minden  kérdést.  Sőt  joggal  vádol- 
hatnók,  hogy  voltak  hibák,  a  miket  nem  tá¬ 
madott  elég  bátran;  de  legalább  visszavívta 
az  igazi  módszer  becsülését,  tiszteletet  szer¬ 
zett  a  tudományos  kutatás  elveinek,  az  igaz 
küzdés  ez  igaz  fegyverének.  E  tekintetben 
megbecsülhetetlen  szolgálatot  tett.  A  XVII. 
és  a  XVIII.  századnak  már  csak  követnie  kel¬ 
lett  a  renaissance  programmját,  hogy  új  dűlőre 
jusson  diadalról  diadalra. 


És  a  mi  ideálunk  bölcsője 
is  ott  ringott. 

Egyébként,  a  renaissance 
műve  az  a  csuda  is,  hogy 
egyazon  kultuszban  egyesül¬ 
tek  az  összes  európai  nem¬ 
zetek,  Skandináviától  le  His¬ 
pániáig,  Angliától  el  Lengyel- 
országig. 

Ezek  s  a  hasonló  tanulsá¬ 
gok  azok,  a  melyek  alapján 
remélni  merem,  hogy  a  fran¬ 
cia  olvasók  számára  készült 
munkám  szíves  fogadtatásra 
talál  az  ön  fordításában  a 
nemes  nemzetnél,  a  hol  a 
klasszikus  antikvitás  emlé¬ 
két  annyira  megbecsülik. 

És  ezzel  végzem,  megje¬ 
gyezvén  még,  hogy  hálám¬ 
nak,  megtisztelő  s  megható 
szivességeért  kellőbb  formát 
nem  találtam,  mint  hogy 
előbb  még  egyszer  átnéztem 
és  átdolgoztam  munkámat,  hogy  lenne  annál 
méltóbb  a  vendéglátáshoz,  a  melyben  Magyar- 
ország  kegyeskedik  részesíteni. 

Ez  a  könyv  tehát,  a  mit  az  Ön  közremű¬ 
ködésével  honfitársai  ítélete  elé  bocsátunk, 
nem  csupán  egyszerű  fordítás,  de  egészében 
új  és  eredeti  kiadás. 

Fogadja,  őszinte  hálámmal,  becsülésem  és 
barátságom  nyilvánítását. 

Páris,  1894.  szeptember  tizedikén. 

Eugene  Müntz,  a  francia  Akadémia  (Insti- 
tnt)  tagja. 


Malonyay  Dezső 

gy-két  esztendeje,  hogy  a  városliget 
kőszépségét :  a  történelmi  épületcso¬ 
portot  bontogatni  kezdték.  Jött  a  tót 
'  munkások  csákányos  hada  s  rövid 
idő  alatt  nagy  halom  tégla  és  mészpor  jelezte 
a  bontogató  munkát.  Mindnyájan  sajnálkoz¬ 
tunk  fölötte,  hogy  ime  szegényebbek  lettünk 
egy  kőbe  formált  illúzióval.  Mint  mikor  a 
nagyapó  meséit  hallgatja  az  aprónép,  s  mikor 
az  öreg  mesélő  elhallgat,  felsóhajt  a  naiv 
hallgatóság de  kár,  hogy  vége  van  !  Azt 
hiszem,  sokszor  sóhajtoztak  ügy,  mikor  eltűnt 
a  föld  színéről  ez  a  mese-illusztráció  :  a  tör¬ 
ténelmi  épületcsoport.  Mert  ha  az  ember  ott 
járt,  falai  között,  könnyen  gerjedtek  benne 
poétái  hangulatok.  Egész  kis  külön  világot, 
régi  daliás  magyar  idők  emlékeit  támasztotta 
bennünk  ez  az  architektúra.  Jóleső  gyönyö¬ 
rűsége  volt  szemünknek,  látni  ezt  a  felidézett 
romantikát  a  gyárkéményes  Budapest  falai 
között.  Ám  egyszerre  hír  kapott  szárnyra,  s 
jött  az  első  szűkszavú  kommüniké  :  bontják 
a  történelmi  épületcsoportot.  Nem  csoda,  ez 
az  épület  gyenge  szervezettel  született,  s  rövid 
életűnek  volt  szabva.  Csak  azért  volt,  hogy 
megmutassuk  idegenek  kiváncsi  szemének. 
A  millenniumzaj  elcsendesült,  s  ezzel  együtt 
betelt  az  épületcsoport  hivatása.  Roskadozott, 


repedezett,  elhagyta  életereje,  mint  a  halálos 
beteget.  S  egy  szép  napon  csákánycsapások 
alatt  kimúlt.  Csak  a  szemnek  szólt,  mint  a 
cukrosbolt  kirakatában  a  cukorból  készült 
fellegvárak.  Kártyavár  volt,  minőt  a  kis  gyerek 
épít  az  asztalra,  s  még  a  fuvallatra  is  ügyel, 
nehogy  összeomoljon. 

Bár  ez  a  Potemkin-vár  összedőlt,  a  szép¬ 
ség  iránt  fogékony,  művészlelkű  emberek  nem 
hagyták  annyiban.  Jeles  férfiak  nyilatkoztak 
s  egyhangú  követelésük  volt,  hogy  a  lebon¬ 
tott  épületcsoportot  építsék  föl,  de  szilárd, 
állandó  anyagból.  Ez  egyértelmű  követelésnél 
különböző  szempontokra  hivatkoztak.  Az  épü¬ 
letcsoport  elsőben  is  artisztikus  látnivaló,  a  mi 
nagyban  emeli  a  hely  szépségét,  a  hol  áll. 
Az  a  terület,  melyen  szép  sorjában  helyez¬ 
kednek  el :  a  Műcsarnok,  a  Szépművészeti 
Múzeum,  a  millenniumi  emlékmű  s  a  törté¬ 
nelmi  épületcsoport,  —  ily  módon  egyik  leg¬ 
érdekesebb  része  lesz  a  fővárosnak,  építészeti 
szempontból.  E  díszítő,  szépségterjesztő  hatá¬ 
son  kívül  még  másra  történt  utalás.  Arra, 
hogy  ez  az  épületcsoport  a  művészi  nevelés 
szolgálatában  áll.  Több  stíluselem  vegyül  benne 
össze,  a  román,  a  gót,  a  renaissance.  Nos, 
a  midőn  a  tanár  az  iskolában  a  három  stílust 
magyarázza,  ez  az  épületcsoport  kézzelfogható 
illusztráció  hozzá.  Csak  ki  kell  menniök  a 
növendékeknek  s  szép  példákon  megértik  e 
letűnt  stílusok  formanyelvét.  A  városligetben 

közönségnek  legyen  mindennapi  gyönyö¬ 
rűsége. 

S  a  kiáltó  szó  nem  hiába  hangzott 
el.  Nyomában  újra  jöttek  a  kőmívesek, 
a  mészégető  tótok,  a  festőmunkások, 
hogy  visszavarázsolják  a  lebontott  kő¬ 
elbeszélést.  Szóval:  a  történelmi  épület- 
csoport  épül.  S  a  kinek  ez  a  szivéhez 
nőtt,  az  bizonyára  örömmel  veszi  tudo¬ 
másul.  Már  nincs  messze  az  újrakeresz- 
telés  aktusa.  —  Mielőtt  azonban  odáig 
érnénk,  felemlíthetünk  egyet-mást,  a  mi¬ 
nek  megbeszélését  mi  elkerülhetetlenül 
fontosnak  tartjuk. 

Az  első  kérdést  így  formálhatjuk : 
tulajdonképen  mért  is  építik  föl  újra  azt, 
a  mit  a  föld  sziliéig  lebontottak  ?  Erre 
azt  hiszem  általában  azt  válaszolják: 
azért,  mert  az  épületcsoport  szép  és  él¬ 
vezetes  néznivaló.  Hogy  szép,  ezt  mi  is 
szívesen  nyugtázzuk.  De  rögtön  utána 
szerény  ellenvetést  teszünk.  Ez  a  fenti 
válasz  nekünk  nem  elég.  Épületet  emelni 
azért,  mert  az  külsőleg,  formális  szem¬ 
pontból,  s  ezt  erősen  hangsúlyozzuk : 
csak  formális  szempontból  szép,  —  ez 
kcvcs  argumentum.  A  formális,  a  díszítő 
szempont  nem  födözi  teljesen  egy  épület 
szükségességét.  Nagyon  egyszerű  annak 


a  magyarázó  bemutathatja  a  növendékeknek, 
hogy  a  román  stílusnak  milyen  gyönyörű 
példája  a  jáki  templom.  És  hogy  ez  a  mi 
földünkön  készült.  Ilyen  és  hasonló  argumen¬ 
tumok  szóltak  tehát  a  mellett,  hogy  a  törté¬ 
nelmi  épületcsoport  támadjon  fel  poraiból. 
Annak  idején  egy  kis  bőkezűséggel  megaka¬ 
dályozhatták  volna  ezt  a  Potemkin-architek- 
turát,  a  ráfordított  budgetnek  megtoldásával 
felépíthették  volna  időtálló  anyagból  is.  Nem 
tették,  a  Potemkin-falak  bedőltek,  s  velők 
veszett  a  millió  is.  Ez  öreg  hiba  volt,  s 
csak  úgy  tehetjük  jóvá,  ha  a  dolgot  újra 
kezdjük,  —  mondták  a  felépítését  sürgetők. 
S  e  sürgetéshez  a  közönség  szívesen  volt 
kórus.  Hisz  utóvégre  is,  mint  mindig,  úgy 
itt  is  ő  jön  számításba.  Ha  az  épületcsoport 
újraépül,  ez  nem  egy-kéí  álmodozó  lélek  szá¬ 
mára  történik,  hanem  azért,  hogy  a  nagy- 


a  megértése,  hogy  a  festők  mért  óhajt¬ 
ják  az  újraépítést.  Ők  festő-szemmel  nézik 
a  dolgot,  s  csak  a  formanyelv  szépségeit 
látják,  a  harmonikus  arányokat,  a  plasztikus 
és  figurális  díszt.  De  az  igazi  építő  szemé¬ 
nek  egyéb  követelései  vannak.  Az  építő  azt 
keresi,  hogy  a  külső  ruhával,  az  architek¬ 
túra  külső  arculatjával  minő  viszonyban  áll  a 
a  belső  téralakítás.  Az  még  kevés,  ha  az 
épület  a  maga  nagyvonalúságával,  arányos 
részeivel,  s  minden  egyéb  díszítő  járulékaival 
esztétikai  hatást  kelt.  Ha  a  külső  ruha,  a 
belső  konstrukcióval  nincs  szoros  szervi  össze¬ 
függésben,  ez  szépséghiba,  vagy  esztétikai 
hamisság.  Minden  igazi  stílszerűségnek  ez  az 
első  parancsolatja :  a  formális  kiképzés  és  a 
belső  téralakítás  egymást  magyarázza.  Az 
épületnek  itt  is  kifejezett  célja  van  s  rendel¬ 
tetése.  A  szerint,  a  mint  a  célnak  megfelel,  az 
épület  jó  vagy  rossz.  Kórháznak  kórházala- 

ki  tás  kell,  múzeumnak  múzeumszerke¬ 
zet.  Merő  stílszerűtlenség,  ha  a  kórház¬ 
nak  olyan  a  külső  képe,  hogy  bátran 
rászabhatjuk  egy  múzeumra  vagy  kór¬ 
házra  is.  A  külső  mögött  rögtön  meg 
leéli  sejtenünk  a  bensőt,  s  kiéreznünk 
a  térbeosztást.  Az  épület  nem  kulissza, 
hogy  csak  dísznek  álljon  a  nap  alatt. 
Rendeltetése  van,  s  mindennek  ehhez 
kell  simulnia :  a  bejárónak,  a  folyosók¬ 
nak,  az  ablakoknak,  udvarnak  stb.  Nem 
a  homlokzatra  szabjuk  az  alaprajzot, 
hanem  megfordítva.  Ha  az  alaprajz  mú¬ 
zeum  számára  készül,  úgy  a  külső  forma, 
az  esztétikai  burok  szintén  múzeumnak 
vallja  magát  s  ne  például  várkastélynak. 

Azonban  nehogy  félreértessünk  :  e  teo¬ 
retikus  beszéddel  nem  azt  mondjuk,  hogy 
a  történelmi  épületcsoport,  úgy  a  mint 
van,  hát  elhibázott  architektúra.  Egy  per¬ 
cig  se  állítjuk,  hogy  a  belső  kiképzés,  a 
térbeosztás,  a  külsőnek  tiszta  ellentétje. 

De  egészen  más  alakot  ölt  a  dolog,  ha 
ismételjük  a  fent  leírt  kérdést :  mi  a  ren¬ 
deltetése  a  történelmi  épület- csoportnak  ? 

Mért  építjük  fel :  azért-e,  hogy  díszítse 
a  városligetet  kulissza  gyanánt,  vagy  pe¬ 
dig  egy  praktikus  célt  akarunk  vele  szol¬ 
gálni  ?  Igen,  az  egészet  nem  parádénak 
építjük  föl,  nem  kell  félnünk,  hogy  üresen 
marad,  mert  múzeum  lesz  belőle  —  mond¬ 
hatná  közbe  valaki,  a  ki  tud  róla.  Szóval  a 
rendeltetése  az,  hogy  múzeum  legyen,  még 
pedig  mezőgazdasági  múzeum. 

Nos,  itt  van  az  akhilleuszi  sarok. 

Ez  a  több  stílusból  összekombinált  épület- 
csoport  nem  való  mezőgazdasági  múzeumnak. 
Nincs  semmi,  a  mi  ily  múzeummá  avathatja. 
Sem  a  több  formanyelvből  szőtt  külső  ruhája, 
sem  a  belső  szerkezete.  Hiányzik  belőle  annak 
minden  előfeltétele.  Eltekintve  ettől,  úgy  a 
mint  van,  szép  és  jó.  De  ha  arról  van  szó, 
hogy  múzeummá  legyen,  erre  teljesen  alkal¬ 
matlan.  Képzeljük  el,  hogy  egy  idegen  ember 
kimegy  a  városligetbe,  megnézni  a  történelmi 
épületcsoportot.  Megáll,  s  elsétálván  előtte, 
gyönyörködik  benne.  De  bárhogy  is  töri  a 
fejét  rajta,  nem  hiszszük,  hogy  ki  tudná  találni 
azt  a  célt,  melyet  szolgálnia  kell.  Eszébe  sem 

jut,  hogy  a  jáki  templomrészben  vagy  a  Vajda- 
Hunyad  várkastélyszerű  fala  és  gót  ablakai 
mögött  mezőgazdasági  múzeum  leledzik.  A 
hogy  belép  a  boltíves  kapuzaton  s  feljut  a 
szűk,  megtört  világítási!  folyosókra,  bizonyára 
meglepődik,  hogy  üvegszekrényekben  mező- 
gazdasági  tárgyakat  talál,  muzeális  elrende¬ 
zésben.  Mert  nincs  semmi,  a  mi  őt  erre  már 
kint  figyelmeztetné.  Egy  jel  sem  mutat  arra, 
hogy  ime:  múzeummal  állunk  szemközt.  Pedig 
az  kellene,  hogy  az  épület  maga  így  mutat¬ 
kozzék  be  :  mezőgazdasági  múzeum  vagyok. 
S  mikor  ezt  mondja,  ne  füllentsen,  hanem 
tényleg  stílszerü  múzeum  legyen,  a  tér  belső 
elosztásában  is.  Ez  az  épületcsoport  egy 
szóval  sem  utal  arra,  hogy  e  múzeumszere¬ 
pet  tölti  be.  S  ha  belépünk,  a  belső  architek¬ 
túra  szintén  nem  mezőgazdasági  múzeumszerű 
egy  csöppet  se.  Mintha  várkastélyban  volnánk, 
szinte  várjuk,  hogy  mikor  toppan  elibénk 

valamelyik  fordulónál  egy  daliás,  sisakos  lovag. 
A  stílszerű  múzeum  egészen  más  szempontok 
szerint  épül.  Csak  úgy  hamarjában  Írunk  ide 
egy  párat :  nyugodt,  nagy  vonalú  homlokzat, 
bő  bejárattal,  nagy  ablakokkal,  hogy  minél 
több  fény  áradjon  be,  tágas  csarnokkal,  egy¬ 
szerű  folyosókkal,  s  egyenletes  tiszta  világításéi 
termekkel.  Ez  a  szó :  múzeum,  a  falaknak, 
a  térnek  egészen  más  elosztását,  más  formá¬ 
lását  követeli,  mint  pl.  a  templom  vagy  iskola. 
S  a  külső  képnek  tisztára  ebből,  a  belső  szer¬ 
kezetből  kell  kinőnie. 

Szó  sincs  róla:  a  történelmi  épületcsoport¬ 
ban,  ha  fölépült,  el  lehet  helyezni  üvegszek¬ 
rényeket  múzeumi  tárgyakkal.  De  nevezzék 
bármennyire  mezőgazdasági  múzeumnak,  ez 
a  név  nála  csak  álnév.  Épp  ily  joggal  lehetne 
más  névre  is  elkeresztelni.  Hogy  most  mező- 
gazdasági  múzeumnak  kereszteltük,  legyünk 
őszinték  s  valljuk  be,  hogy  ez  tévedés.  Nincs 
módunkban,  hogy  az  újraépítést  megakadá¬ 
lyozzuk.  Nem  is  célunk.  Ez  az  épületcso¬ 
port  festői  szempontból  szép,  s  ha  fölépítik, 
ám  jól  van,  építsék  zavartalanul.  De  azért 

minden  elkeresztelés  dacára,  az  architek¬ 
túrája  nem  való  erre  a  célra.  S  így  marad 
a  mi  tulajdonképen  volt :  több  stílus  for¬ 
manyelvéből  összeillesztett  szemelvény.  A 
kinek  kedve  van  hozzá,  tanulhat  rajta 
stílustörténelmet. 

Kétségtelen,  hogy  ezzel  még  nem  mond¬ 
hattuk  ki  az  utolsó  szót  e  pittoreszk  és 
tanulságos  épületcsoport  felett.  —  Tud¬ 
nánk  számára  oly  rendeltetést  is,  a  mely 
éppenséggel  nem  sértené  az  építőművé¬ 
szet  legszentebb  alapelveit.  El  is  mondjuk, 
de  mindjár  megjegyezzük,  hogy  nem  mi 
találtuk  ki  és  nem  is  utólag,  mert  ez  az 
eljárás  szintén  építészetellenes  volna.  Ha 
már  áll  ez  az  épületcsoport:  adjuk  át  annak 
őseredeti,  igazi  rendeltetésének,  a  mely¬ 
nek  szemmeltartásával  a  régi  derék  archi- 
tektusok  ezeket  az  épületeket  építették. 
Semmi  egyebet  se  kellene  tennünk,  mint 
kikutatnunk,  mi  célra  alakították  a  régi 
építőművészek  ezt  a  folyosót,  termet,  szo- 

bát,  tornyot.  Ha  megtaláltuk,  a  mi  igazán  nem 
nehéz :  ám  rendezzük  be  arra  az  eredeti  célra. 
A  kápolna  kapjon  oltárt,  a  lovagterem  fegy¬ 
vereket,  az  ebédlő  asztalt,  pohárszéket,  teljes 
felszerelést  és  így  tovább.  Olyasmi  alakulna 
itt  ki  minden  furfangos  tervelgetés  nélkül,  a 
mire  úgy  is  égető  szükségünk  van  :  a  magyar 
kultúra  múzeuma.  A  román  kortól  Mária 
Terézia  koráig,  sőt  azon  túl  is  lássuk  kultú¬ 
ránk  jellemző  képét :  a  magyar  ember  lakását, 
eszközeit,  otthona  teljes  felszerelését.  Még  pedig 
nem  technikai  vagy  tárgyi  sorrendben,  megszá¬ 
mozva,  hanem  a  maga  teljes  kerekségében 
restaurálva.  Mintha  még  ma  is  lakná  a  gazdája. 


A  mezőgazdasági  célokat  szolgálja  más, 
erre  való,  külön  e  célra  tervezett  palota.  De 
ezek  a  paloták  itt  mívelődési  dokumentumok. 
Szolgálják  tehát  eredeti  céljukat. 

Most  pedig,  mint  az  erkölcsi  mesék  végén 
szokás,  az  egészből  egy  jó  példázatot  von¬ 
hatunk  le :  a  jövőben  óvakodjunk  ilyen  téve¬ 
déstől.  Mert  ez  csak  megzavarja  a  közönsé 
építészeti  fogalmait.  Mert  valaki  még  esetle 
elhiszi,  hogy  a  múzeum  épp  oly  architektúrát 
kíván,  mint  a  gót  várkastély,  vagy  a  víz¬ 
torony. 

Dömötör  István 


SÍREMLÉK 

ICANN  GYULA  MŰVE 


‘37 


aq  aq 


a  TtntTő  műu^szetü 

A  élők  városai  mellett  ott  a  holtaké : 

emberi  kéz  építette  össze  ezt  is,  mégis 
egészen  más  az  architektúra  a  teme¬ 
tőben  :  felszabadul  a  gyakorlati  élet 
céljaitól  s  keres  valamit,  a  mit  talán  meg  sem 
értünk  egészen,  csak  úgy  sejdítünk.  Homá¬ 
lyosan  tapogatózó  elménket  ősrégi  érzések 
vezetik  s  egyszerre  ott  találjuk  magunkat  egy 
sejtelmes  kháoszban,  a  melyben  gyenge  lidérc- 
fények  pislognak:  bölcsek  mondatai  a  lélek 
halhatatlanságáról,  költők  versei  a  nirvánáról, 
a  saját  szívünk  vágya  egy  örökre  elköltözött 
szív  után.  Észszel  meg  nem  közelítjük  a  ha¬ 
lál  gondolatát.  Csak  ezek  a  messzi,  messzi 
lidércfények  adnak  irányt  sejdítéseinknek. 

A  megoldhatatlan,  sötét  misztériumból  vallás 
lett  s  a  halál  szüntelenül  ismétlődő  fenomenje 
rítust  formált  a  temetésből.  A  halál  pillanata 
leghatalmasabb  perce  az  életnek  s  minden 
képzelhető  emberi  páthosznak  legnagyobbja. 
Elektra  sír  és  Hamlet  elborul  a  színpadon : 
de  a  halál  pillanatában  minden  emberben  száz 
Elektra  és  Hamlet  sűrűsödik  egygyé.  A  teme¬ 
tés  így  lett  a  legtragikusabb  ünnep.  Minden 
páthosz  e  nagy  gyászban  tör  ki.  A  temetés 
a  legrégibb  szertartása  az  emberiségnek :  a 
páthosz  szertartása,  a  mely  minden  egyébbnél 
erőteljesebben  súrolja  le  rólunk  azokat  a  gon¬ 
dolatokat  és  érdekeket,  a  melyek  e  világ  bár¬ 
mely  dolgához  kötnének.  Maga  az,  hogy  a 
pathetikus  nagy  gyász  szüntelenül  ismétlődik 

az  emberek  nyájában,  az  ismétlődés  hatalmas 
ritmusát  adja  neki.  így  volt  ez  hatezer  év 
előtt  Mezopotámia  füves  síkjain,  így  van  ez 
ma  is,  mindennap,  a  kerepesi  temetőben. 

És  a  temető  mindenütt  visszatükrözi  a  leg¬ 
nagyobb  páthosz  e  ritmusát.  Valami  külön¬ 
álló,  rokontalan  város  ez,  sehol  másutt  nem 
látható  kő-  és  bronzformákkal,  más  növények 
gyökereznek  itt,  más  rendben  sorakozik  alkot¬ 
mány  alkotmány  mellé.  Kicsiny  piaci  szem¬ 
pontból  nézve  ezek  a  kövek  és  bronzok  cél¬ 
talanok,  mert  semmi  működés  nem  folyik  le 
bennük,  körülöttük,  nincs  ható  funkciójuk.  Es 
valaki  azt  is  mondhatná  ebből  a  szempontból, 
hogy  bár  építészek  csinálták  ez  építményeket, 
még  sem  architektúra  az  alkotásuk,  mert  hiány¬ 
zik  a  gyakorlatias  cél,  a  mely  a  jó  építész¬ 
nek  sorvezetője.  Az  okoskodás  hibája  a  „gya¬ 
korlatias"  szóban  rejtőzik  egyrészt,  másrészt 
azoknak  egyoldalú  vélekedésében,  a  kik  tagad¬ 
ják,  hogy  az  architektúra  lelki  hangulatok 
kifejezésére  is  használható.  Hányán  gúnyolják 
a  hangulat  szót,  a  midőn  művészi  appreciáció 
során  említjük !  És  tudni  sem  akarnak  han¬ 
gulat-építészetről,  hangulat-szobrászatról.  A  kik 
e  fogalmakat  meg  szeretnék  fosztani  a  létjogo¬ 
sultságuktól,  azoknak  a  temető  sem  lehet 
egyéb  vállalkozási  objektumnál.  Azok  ride¬ 
gen  és  siváran  állanak  e  faragott  és  öntött 
alkotmányok  előtt,  a  melyeknek  majdnem  min¬ 
den  része  kisiklik  a  gyakorlatias  építészet  és 
gyakorlatias  szobrászat  köréből.  Persze,  min¬ 
dig  a  java  munkákról  szólunk.  És  miután 
nem  találnak  e  művekben  gyakorlatiasságot, 

a  melyet  sikerült  vagy  nem  sikerült  megol¬ 
dásnak  minősíthetnének,  egyúttal  elvesztették 
a  lábuk  alól  a  kritikai  talajt  s  nem  tudják 
tisztán  megítélni,  jó-e,  rossz-e  valamely  mű 
odakünn  a  temetőben. 

Pedig  széles  szárnyaláséi  művészet  a  halál 
páthoszának  művészete.  Neki  köszöni  a  világ 
a  leghatalmasabb  művészi  ensemblet :  a  Medi- 
ciek  sírját.  Páratlan  művész  emelte  azt  Firenze 
egyik  kápolnájában ;  utána  száz  és 
ezer  kisebb  talentum  ékesítette  a  teme¬ 
tőket  olyan  művekkel,  a  mikben  kisebb 
erővel  csillan  meg  valami  annak  a 
nagy  műnek  tartalmából. 

A  temető  tehát  különleges,  magá¬ 
ban  lezárt  művészeti  problémává  lett 
néhány  nagy  művész  kezén.  S  ennél¬ 
fogva  művészeti  gondolatokat  költö- 
get  az  oly  emberek  elméjében,  a  kik 
nem  érzéketlenek  az  artisztikum  iránt. 

E  gondolatokat  olykor  egyes  kiváló 
sírdiszítő  művek  élesztik,  olykor  pedig 
maga  a  temető  összhangja,  annak  a 
szomorú  nagy  kertnek  genius  loci-ja. 

Sűrűn  sorakoznak  egymás  mellé,  szé¬ 
pen  összerendezhetjük  tehát  s  ha  el¬ 
mélyedünk  bennök,  talán  kapunk  olyan 
képeket,  a  melyek  ezt  a  különleges 
művészetet  jobban  megértetik  velünk 
vagy  ráterelik  valamely  művész  figyel¬ 
mét  a  probléma  új  oldalaira. 

A  ki  a  tárgygyal  foglalkozni  kíván, 
annak  egyet  ajánlunk  :  tegye  félre  hir- 
telenül  felbukkanó  gondolatait  olyan 
órákra,  a  midőn  az  élet  apró  külső¬ 
ségei  nem  zavarják.  Minden  tiszta 
logikájú,  evidens  gondolat  kizárja  e 
művészet  lényegének  átérzését.  Azok 
a  tiszta  és  evidens  gondolatok  nagyon 
is  durva  világossággal  cikáznak  a  ho¬ 
mályon,  a  mely  a  temetőt  és  a  halált 
fedi  s  vaksötétté  teszik  a  derengő  félhomályt 
is.  Ha  Petőfi,  a  midőn  a  Tiszát  megénekli 
vala,  e  nagy  víz  mennyiségi  analízisére  gondol : 
e  világos  és  evidens  gondolatok  menten  meg¬ 
gátolták  volna  abban,  hogy  gyönyörű  sorait 
megírja. 

Szerencsére  az  élet  bajai  olykor  elzsibbaszt¬ 
ják  lelkünket,  kiűzik  belőle  az  aktív  gondo¬ 


latokat.  S  hirtelenül  fogékonyakká  leszünk 
a  napi  élet  érdekein  túl  terjedő  érzések,  be¬ 
nyomások  iránt.  Azt  hiszem,  hogy  a  nagy 
művészeknek  gyakran  voltak  s  vannak  ilyen 
óráik.  Akkor  jönnek  ezek  a  sejdítések  :  messzi¬ 
ről,  mint  a  vándormadár,  eleinte  alig  hogy 
látjuk,  majd  egyre  észrevehetőbb  formában, 
de  mindig  oly  magasan  fölöttünk,  hogy  csak 
homályos  körvonalaikat  látjuk. 


dés,  hogy  ősidők  óta  miért  s  miként  építik 
az  élő  emberek  a  holt  emberek  városait  s  miért 
és  miként  férkőzik  a  művészet  a  halál  problé¬ 
májához,  talán  kapunk  rá  valamicske  választ  is. 

A  ki  egyedül  és  zavartalanul  jár  a  teme¬ 
tőben  :  nem  érezhet  semmi  olyat,  a  mi  a 
halált  borzalmasnak  mutathatná.  Csak  akkor 

S  ha  ily  órákban  fogja  el  lelkünket  a  kér¬ 

tátong  fel  hirtelenül  az  élés  és  nem  élés 
közt  való  megkülömböztetés,  ha  egy  közönyös 
hang  a  napi  élet  valamely  kérdését  veti  bele 
szemlélődésünkbe.  A  köznapiasság  a  páthosz 
egyetlen  legyőzője.  Tiszta  szívvel  és  egyedül 
járva  a  holtak  városában,  csak  a  nagy  közös¬ 
ség  gondolata  járhat  át  minket.  Mind  testvé¬ 
reink,  a  Ívik  itt  pihennek  s  testvérként  szél¬ 
iünk  le  mi  is  hozzájuk,  hogy  átalakuljunk 
valami  mássá,  mint  a  mik  most  vagyunk. 
Sírjuk  van  és  sírt  kapunk  mi  is,  fakeresztet, 
követ  vagy  bronzot,  új  lakóhelyet  megmásult 
egyéniségünk  számára,  más  házat,  mint  az 
élők  házai.  De  a  házat  nem  a  gazdája  épít¬ 


teti,  nem  lehet  olyan,  a  mint  a  milyennek  ez 
kívánná.  A  mecénás  ízlése  nem  tapad  a  műhöz. 
Művészek  készítik,  a  kik  talán  nem  is  ösmer- 
ték  az  elhunytat,  vagy  a  kik  előtt  ő  közöm¬ 
bös  vala.  És  jól  van  ez  így.  Az  a  halott,  a 
ki  odalenn  fekszik,  nem  az  az  egyéniség  többé, 
a  ki  éltében  volt,  az  élő  jellemzése  tehát  nem 
lehet  jellemzése  a  holtnak.  Mi  tehát  a  művészi 
sarkpont  abban  a  processzusban,  a  midőn  az 
építész  vagy  szobrász  elméjében  lassankint 
kialakul  a  mű  képe  ?  Ha  igazi  művész,  úgy 
a  műve  csak  visszhangja  lesz  annak,  a  mit 
lelke  húrjain  a  halál  és  a  temető  gondolata 
kelt.  Nem-e  ilyen  a  Mediciek  sírja  is  ?  Mit 
fejez  ki,  kit  jellemeznek  e  heverő  férfi- 
és  nőalakok?  Kinek  életrajzára  céloz¬ 
nak,  kit  dicsőítenek  ?  Medici  Lőrincet 
talán  ?  De  mi  volt  Medici  Lőrinc  egyé¬ 
nisége  Michelangelo  lelki  élményei 
közt,  hogy  őt  dicsőítené?  Múló  emlék, 
a  külső  világ  egy  bár  fényes,  de  pa¬ 
rányi  jelensége.  Azt  az  óriást,  a  ki 
egy  egész  világot  épített  önmagában, 
meg  nem  ihlette :  Michelangelo  a  puszta 
campagnán  kószálva  s  a  próféták  zord 
könyveit  olvasva  formálta  magában 
a  halál  szimfóniáját.  E  hideg  kőfor¬ 
mák  előtt  állva  mindig  az  az  érzés 
járta  át  a  lelkemet,  hogy  a  halál  nagy 
páthoszához  soha  élő  ember  gondo¬ 
lata  közelebb  nem  férkőzött,  mint  ez 
a  géniusz.  A  midőn  ez  a  felséges  bú¬ 
vár  leszállóit  e  feneketlen  mélysé¬ 
gekbe,  vájjon  szüksége  volt-e  a  Me¬ 
diciek  emlékére,  hogy  az  megihlesse 
őt?  .Soha.  A  ki  a  halált  nem  érezte 
élő  lelkében,  ehhez  hasonlót  az  nem 
teremthet. 

így  lesz  a  temető  nagy  megnyilat¬ 
kozásává  a  leghatalmasabb  emberi 
páthosznak.  A  síremlék  egy  művész¬ 
nek  a  halálról  való  érzését  foglalja 
látható  formába.  De  ez  az  érzés  szer¬ 
telen  nagyságában  világosan  meg  nem 
fogható,  pontosan  meg  nem  határoz¬ 
ható  :  sejdítés,  köd.  Ki  tudná  szigorú 
formákba  rögzíteni  azt,  a  mi  biztos 
határ  nélkül  való?  A  nagyerejű  is 
csak  közeledhetik  feléje,  csak  elmo- 

sódott  daguerrotipet  adhat  róla.  De  kő  és  bronz 
biztos  és  határolt  formák  :  miként  alakítsa  a 
művész,  hogy  kifejezze  velők  ezeket  a  kiala¬ 
kulatlan  érzéseket ? 

Az  építésznek  vannak  obeliszkjei,  oszlopai, 
párkányai,  falai  és  oromzatai.  Mit  kezd  az 
obeliszkkel,  a  mely  érzéstelen  geometria  ?  Mily 
terhet  rakjon  oszlopaira,  hogy  azok  ott  áll¬ 
hassanak  ?  Talán  tetőt,  párkányt,  vagy  orom¬ 
zatot  ?  De  mit  keressenek  ezen  a  helyen  olyan 
épülettagok,  a  melyek  a  gyakorlati  életnek 
céljaiból  születtek  meg  ?  Nem  volna-e  irónia 
az  élők  köznapi  életéről  beszélgetni  a  holt 
ember  pihenőhelyén  ?  Nem  volna- e  ez  a  leg- 
sivárabb  köznapiasság,  a  halál  hatalmas  pátho- 
szának  megölője  ? 

Az  építész,  ha  lelke  képes  a  temető  párat¬ 
lan  hangulatát  magába  szívni,  messzi  elveti 
magától  a  piac  e  formáit.  Velük  ezúttal  semmi 
dolga  sincs.  Formáit  ezúttal  nem  vezetheti  le 
a  gyakorlati  cél  követelményeiből,  mint  egyéb 
alkotásainál.  Neki  azt  a  hatalmas  érzést  kell 
kifejeznie,  a  mit  szivében  a  temető  pá- 
thosza  keltett.  Csak  egy  vezetheti :  a  han¬ 
gulata.  Mint  egy  zsarnok,  úgy  rendeli  alá 
ennek  az  egyetlen  vezetőelvnek  fantáziája 
minden  formakészletét.  Új  tagok  támad¬ 
nak,  távolról  sem  hasonlók  azokhoz,  a 
melyek  az  élő  emberek  hajlékait  díszítik. 
Megfej thetlenek  és  céltalanok  magukban  : 
egyetlen  feladatuk,  hogy  összevéve  a 
legnagyobb  kérdésről  szóljanak  a  többi 
emberhez.  Vagy  legalább  arra  hangol¬ 
ják,  hogy  fogékony  legyen  a  temető  tar¬ 
talma  iránt. 

És  mit  kezdhet  az  élő  formák  mintá¬ 
zásával  foglalkozó  szobrász  ?  Lehet-e 
reális  ott,  a  hol  semmi  kézzelfogható 
sem  adatik  ?  Utánozhat-e  kővel,  bronzzal 
valamit,  a  mit  csak  homályos  érzésünk¬ 
kel  sejdítünk  ?  Állítson-e  monumentumot 
egy  egyéniségnek  ott,  a  hol  minden  egyé¬ 
niség  megszűnése  bizonyíttatik  ?  Utal¬ 
jon-e  képben  a  megholt  cselekedeteire, 
jellemére,  tehát  olyan  dolgokra,  a  melyek 
csak  a  többi  ember  emlékezetében  élnek, 
de  a  nagy  univerzumban  nyomtalanok  ? 

Ha  így  cselekednék,  talán  derekas,  de 
köznapi  munkát  végezne,  a  mely  nem 


lecsapódása  a  temető  nagy  páthoszának.  A 
szobrászt  is  csak  az  vezetheti,  a  mi  az  épí¬ 
tészt:  a  hely  hangulata.  Az  ő  formáinak  is 
csak  egyetlen  feladatuk  lehet :  a  legnagyobb 
kérdésről  szólni  a  többi  emberhez.  Vagy  leg¬ 
alább  arra  hangolni  őket,  hogy  fogékonyok 
legyenek  a  temető  tartalma  iránt.  Nemcsak  a 
talentum  erejétől  függ  itt  minden  :  az  őszin¬ 
teség  a  döntő.  Okos¬ 
kodva  és  lassú  korrektú¬ 
rákkal  formálva  ily  mű¬ 
vet:  kiszámított  munká¬ 
nál  egyéb  nem  születik 
meg.  A  ki  a  temető 
páthoszát  nem  érzi,  iga¬ 
zán  kifejezni  sohasem 
fogja.  Más  világ  az, 
teljesen  elkülönített  az 
élőkétől  :  nem  min¬ 
denki  tud  abba  belemé¬ 
lyedni,  nem  mindenki 
érzi  meg  a  tartalmát. 


-• 

Tudjuk,  hogy  e  sorok  nem  adtak  semmi 
kézzelfoghatót.  Csak  azok  számára  íródtak,  a 
kik  bele  tudják  ringatni  magukat  a  temető 
nagy  melancholiájába.  De  a  ki  elsétálgat  a 
temetőben,  kap  ott  kézzelfogható  formákat 
is :  ezer  és  ezer  síremléket.  Hogy  közelebb 
hozzuk  a  kérdést  olvasóinkhoz,  három  új  és 
művészi  síremlék  képét  közöljük  itt.  Az  egyik¬ 
nek  szerzője  Donáth  Gyula,  a  másodiké  Kallós 
Ede,  a  harmadiké  Margó  Ede  szobrász  és  Már¬ 
kus  Géza  építész.  És  figyelmeztetjük  a  szem¬ 
lélőt  arra,  hogy  tekintetét  éppen  e  művek  impon- 
derabiliáira  függeszsze.  Donáth  művén  ne  a 
témát  nézze,  ne  azt,  hogy  ime  egy  géniusz 
eloltja  az  élet  fáklyáját.  Hanem  nézze  a  rend¬ 
kívüli  attitűdöt,  a  szokatlan  fordulatot,  a  mely 
az  izmokon  és  az  egész  mozdulaton  általvil- 
lan  és  megérteti  velünk,  hogy  valami  rendkí¬ 


vüliről,  a  közönséges  eseményeken  felülemel¬ 
kedő  momentumról  van  szó.  Kallós  művén 
pedig  tekintsen  leginkább  a  herma-fő  messzi¬ 
néző  szemébe  s  szívja  magába  e  rejtélyes 
pillantás  delejét.  E  szempár  szinte  túltekint 
értelmünk  horizontján  is.  A  ki  megérzi  e  tekin¬ 
tetet,  annak  sokat,  de  betűkkel  ki  nem  fejez- 
hetőt  fog  az  mondani.  Ez  a  plasztika  privi¬ 
légiuma.  A  harmadik  síron  pedig  nézze  meg, 
mint  nőnek  ki  e  kőformák  a  földből,  gyakor¬ 
latias  ok  nélkül,  pusztán  azért,  hogy  szokatlan 
komoly  tömegükkel,  vonalaikkal  belénk  oltsák 
a  rendkívüliség  páthoszát.  Miért  öltöttek  éppen 
ilyen  formát  a  kőtagozatok  ?  Nem  lehet  ezt 
formálisan  elemezni.  Érzés  dolga. 

Sok  érték  rejlik  e  művekben.  Megérdemlik, 
hogy  elmélyedjünk  beléjük. 

Lyka  Károly 

magyar  művészetnek,  melyet  az  el- 
mult  esztendőben  oly  sok  veszteség 
ért,  megint  halottja  van. 

Ipolyi  Sándor,  az  újabb  festő-nem¬ 
zedék  egyik  szorgalmas  és  talentumos  tagja 
költözött  el  az  élők  sorából  1902.  november 
30-ikán  a  fővárosi  dologkórházban.  Gyönge 
szervezete  éveken  át  szívósan  dacolt  a  lap¬ 
pangó  betegséggel,  mely  végre  is  diadalmas¬ 
kodott  rajta  és  kicsavarta  kezéből  az  ecsetet. 

A  halálnak  ezúttal  nehéz  munkája  volt, 
mert  abban  a  vézna  és  sorvadó  testben  bámu¬ 
latosan  nagy  lelkierő  s  a  művészetnek  szinte 
rajongó  szeretete  lakozott.  A  gyarló  testtel 
még  csak  könnyű  lett  volna  elbánnia,  de 
minden  erejét  meg  kellett  feszítenie,  hogy  ki¬ 
oltsa  azt  a  hatalmas  lángot,  mely  ebben  a 
szépért  rajongó,  de  beteg  szívben  lobogott  és 
benne  az  életet  tartotta. 

Attól  fogva,  hogy  őszre  fordult  az  idő, 
már  állandó  harcban  állott  a  pusztulással,  de 
azért  görcsösen  ragaszkodott  az  ecsetjéhez 
és  életének  csaknem  utolsó  napjáig  dolgozott. 
Két  utolsó  művét  —  egy  arcképet  és  egy 
gyümölcs-csendéletet  —  még  beküldte  volt  a 
Téli  Kiállításra,  a  hol  a  két  elárvult  fest¬ 
ményről  kevéssel  ezután  gyászfátyol  hirdette 
alkotójának  szomorú  elköltözését. 

Ipoly  Sándor,  a  kit  eredetileg  Janicseknek 

hívtak,  1858-ban  Budapesten  született  és  egyik 
előkelő  fővárosi  nyomdaintézet  főszedőjének 
volt  a  fia.  Kis  gyermek  korában  az  a  sza- 
rencsétlenség  érte,  hogy  dajkája  elejtette,  a 
minek  egész  életére  kiható  végzetes  követ¬ 
kezményei  voltak.  Belső,  nemesebb  szervei 
elcsenevészedtek,  s  minden  valószínűség  sze¬ 
rint  ez  volt  egyik  legfőbb  oka  korai  halá¬ 
lának. 

Művészeti  tanulmányait  az  Országos  Minta- 
rajziskolában  kezdette  meg,  a  hol  különösen 
a  fametszéssel  foglalkozott  Morelli  Gusztáv 
tanár  vezetése  alatt.  Ezen  a  téren  aránylag 
rövid  idő  alatt  nagyon  szép  előmenetelt  tett 
és  csakhamar  kilépett  az  iskolából.  Nem  igen 
jutván  munkához,  kiment  Berlinbe,  a  hol 
összeköttetésbe  lépett  az  ösmert  Bong  céggel, 
mely  fölismerve  talentumát  és  tudását,  való¬ 
sággal  elhalmozta  őt  munkával.  Rövid  idő 
múlva  Berlinből  visszatért  Budapestre  és  innen 
dolgozott  az  említett  cégnek,  mely  munkáit 
oly  szépen  fizette,  hogy  ebből  tisztességesen 
megélhetett.  Nem  sokáig  tartott  azonban  a 
jómód,  mert  kezdte  nehéznek  és  fárasztónak 
találni  a  fametszést,  úgy,  hogy  csakhamar 
kénytelen  volt  teljesen  fölhagyni  vele.  Ekkor 
adta  magát  a  festészetre  és  megint  beiratko¬ 
zott  az  Országos  Mintarajziskolába,  hol  Gre- 
guss  János  tanítványa  volt,  de  ezenkívül  Lotz 
Károly  iskoláját  is  szorgalmasan  látogatta. 

A  nyolcvanas  évek  vége  felé  kiment  Párisba, 
hol  részint  a  Julián,  részint  a  Colarossi  isko- 


Ambrozovics  Dezső:  Ipoly  Sándor 


Iában  tanult  s  az  utóbbiban  Coliin  egyik  leg¬ 
kedvesebb  tanítványa  volt.  Az  aktrajzolás 
terén  rövid  idő  alatt  bámulatos  tökélyre  vitte 
és  valósággal  tekintélyre  tett  szert,  úgy  hogy 
tanárai,  ösmervén  szűkös  anyagi  viszonyait, 
fölmentették  a  tandíj  fizetése  alól,  sőt  később 
oly  nagy  bizalommal  voltak  iránta,  hogy 
időnként  a  többi  növendékek  munkáinak  a 
korrigálását  is  reábizták. 

Párisban  sokszor  nagy  nyomorúsággal  kel¬ 
lett  küzdenie,  mert  gyönge  szervezete  már 
ekkor  útját  állta  annak,  hogy  nagyobb  mun¬ 
kásságot  fejtsen  ki.  Részben  fametszéssel, 
részben  pedig  avval  tartotta  fönn  magát,  hogy 
a  Louvre-ban  és  a  Luxemburg-ban  másol- 
gatott  és  másolatait  szerény  áron  értékesí¬ 
tette.  Ezen  a  téren  sokat  köszönhetett  Kádár 
Gábor  honfitársunknak,  a  ki  időnként  elég 
szépen  jövedelmező  megrendelésekkel  látta  el 


őt.  Olykor  kisebb  arckép-megrendelései  is 
voltak,  s  mikor  egészséges  volt,  nagy  meg¬ 
erőltetéssel  keresett  annyit,  a  mennyiből,  ha 
nem  is  gondatlanul,  de  megélhetett.  Voltak 
azonban  időszakai,  a  mikor  ágyhoz  szegezte 
a  betegség,  s  ilyenkor  egy  Madam  Charlotte 
néven  ösmert  jószivű  elszászi  asszony  viselte 
gondját,  a  kinek  kis  cabaret-je  és  pensio-ja 
volt,  melynek  Ipolyi  Sándoron  kívül  még  igen 
sok  magyar  festő  és  szobrász  élvezte  önzetlen 
vendéglátását. 

Első  művét,  a  „Családi  boldogság “-ot,  még 
Janicsek  Sándor  néven  Párisból  küldte  be 
1891-ben  a  Képzőművészeti  Társulat  kiállítá¬ 
sára,  a  hol  azonban  semmi  különösebb  fel¬ 
tűnést  nem  keltett  vele. 

A  kilencvenes  évek  elején  megunván  a 
sok  nyomorgást,  visszatért  Budapestre,  a  hol 
a  Benczúr-féle  festészeti  mesteriskola  tagjává 

lett,  s  az  a  pár  esztendő,  melyet  a  mester- 
iskolában  töltött,  volt  életének  egyik  tűrhető, 
sőt  kellemes  időszaka.  Ingyen  modell  és  ingyen 
műterem  állván  rendelkezésére,  szabad  szárnyra 
engedte  régóta  szunnyadó  művészi  ábrándjait 
s  gyors  egymásutánban  megfestette  :  „Krisz¬ 
tus  megtéríti  a  hitetlen  Tamást11  (1895), 
„Dante  és  Beatrix “  (1885)  és  „Erkel  Ferenc 
géniusza  (1897)  című  műveit,  melyek  az  el¬ 
hunyt  művésznek  legnagyobb  szabású  és  leg¬ 
kimagaslóbb  alkotásai.  Ezek  közül  az  elsőt  a 
király  váltotta  magához,  a  harmadikat  pedig 
a  magyar  állam  vásárolta  meg  és  az  Orszá¬ 
gos  Magyar  Kir.  Zeneakadémiában  helyezte  el. 

Ez  a  három  mű  egyúttal  markánsan  kör- 
vonalozza  azt  a  teret,  a  melyen  a  művész 
dolgozni  és  alkotni  szeretett  volna,  a  miben 
azonban  gyönge  szervezete  megakadályozta. 
Ez  a  három  nagyobbszabású  alkotás  teljesen 
kimerítette  fizikai  erejét,  úgy,  hogy  ettől  fogva 
csak  apró  vázlatok  és  tanulmányok  formájá¬ 
ban  vetette  papírra  vagy  vászonra  a  lelkében 
forrongó  monumentális  koncepciókat,  melyek¬ 
nek  megvalósítására,  sajnos,  gondolnia  sem 
lehetett.  Időközben  ideje  lejárván,  a  mester- 
iskolát  is  el  kellett  hagynia,  a  mi  megint 
nyakába  zúdította  a  megélhetés  keserű  gond¬ 
jait,  és  teljes  dekadenciába  sodorta  őt. 

Az  utolsó  három-négy  esztendőben  már 
csak  igénytelen  arcképekkel,  egy-egy  gyümölcs¬ 
csendélettel  vagy  kisebb  méretű  vízfestmény- 
nyel  jelent  meg  a  tárlatokon,  s  míg  lelkében 
titkon  szőtte  tovább  merész  művészi  álmait, 
csüggedten,  mint  a  szárnyaszegett  madár  járt¬ 
kelt  kollegáinak  nagyobbszabású  művei  közt 
és  keserűen  gondolta  magában,  mi  mindent 
tudna  ő  festeni,  ha  pénze  és  —  egészsége 
volna  hozzá. 

De  hát  egész  életében  éppen  ebből  a  ket¬ 
tőből  jutott  neki  a  legkevesebb.  A  magasban 
szárnyaló  lelke  örökös  harcban  állott  vézna 
testével,  a  melynek  sokszor  még  legszeré¬ 
nyebb  igényeit  is  alig  volt  képes  kielégíteni. 


Illusztrálással  és  művészi  plakátok  rajzolásá¬ 
val  is  megpróbálkozott,  s  a  Képzőművészeti 
Társulat  rendes  plakátpályázataiból  két  ízben 
került  ki  győztesen.  De  mindez  csak  ideig- 
óráig  lendített  egyet-egyet  a  sorsán,  mely  vas¬ 
következetességgel  sodorta  őt  bele  a  legna¬ 
gyobb  nélkülözések  bajaiba. 

Szófián  megadással,  sőt  bizonyos  derült 
humorral  viselte  mostoha  sorsát,  s  csak  olyan¬ 
kor  hagyta  el  bölcs  flegmája,  mikor  egy-egy 
nyilvánvaló  igazságtalanság  játszódott  le  körü¬ 
lötte.  Ilyenkor  szinte  szemlátomást  megnőtt  a 
kis  emberke  alakja,  szúrós  tekintetű  szemei 
szinte  szikrákat  hánytak,  sustorgó,  színes  hul¬ 
lámokban  áradt  ajkairól  a  szó,  s  az  ember 
szinte  azt  hitte,  hogy  a  szocializmusnak  egy 
apostola  áll  előtte  és  szónokol  az  elnyoma¬ 
tásról,  a  hatalmasok  túlkapásairól  és  az  emberi 
jogokról. 

Egyébként  pompás  elbeszélő  volt,  s  mikor 
néha  ötévi  párisi  tartózkodásának  tarka  éle- 
ményeire  fordította  a  szót,  mindenki  elné¬ 
mult  a  társaságban  és  gyönyörűséggel  hall¬ 
gatta  közvetlen,  életteljes,  színes  és  plaszti¬ 
kus  előadását,  s  meg  vagyok  róla  győződve, 
hogy  ha  az  ecsetet  fölcserélte  volna  a  tollal, 
legkiválóbb  elbeszélőink  sorába  emelkedhetett 
volna. 

Nem  tartozott  az  egetostromló  talentumok 
közé,  de  komolyan  fogta  föl  a  hivatását,  s 
vézna  testének  minden  idegszálával,  érző  lel¬ 
kének  minden  porcikájával,  örök  és  olthatat- 
lan  szomjúsággal  csüggött  a  művészetén.  Ezzel 
s  az  előkelő  és  becses  emberi  tulajdonságok¬ 
nak  egész  sorozatával  megszerezte  kollegái¬ 
nak  és  ösmerőseinek  őszinte  szeretetét  és 
becsülését,  mely  a  sokat  hányatott  művészt 
utolsó  útjára  is  elkísérte. 

December  2-ikán  temették  el  a  rákoskeresz¬ 
túri  temetőbe,  kollegáinak  és  tisztelőinek  fáj¬ 
dalmas  részvéte  mellett. 

Ambrozovics  Dezső 

nyedi  Lukács  hosszú  éveli  gyűjtési  buz¬ 
galmának  gazdag  gyümölcseit  Eötvös- 
Q\  utcai  szép  otthonában  helyezte  el.  Őt 
'  a  Dél  nagy  művészete  ihlette  meg, 
egész  szeretete  e  felé  fordult.  Míg  a  legtöbb 
budapesti  magángyűjteményben  a  németal¬ 
földi  művészet  uralkodik  túlnyomón,  addig 
Enyedi  gyűjteményén  meglátszik,  hogy  Olasz¬ 
ország  keltette  fel  benne  a  művészet  szerete- 
tét  s  így  természetes,  hogy  figyelme  főképen 
az  olasz  mesterek  felé  fordult.  És  bár  ezen 
a  téren  manap  a  legbajosabb  a  kiváló  művek 
gyűjtése,  mégis  sikerült  neki  egy  sor  jellemző 
műtárgygyal  gazdagítania  gyűjteményét.  S  itt 
mindjárt  megjegyezzük  azt  is,  hogy  figyelme 
épp  oly  szeretettel  fordult  a  szoborművek, 
mint  a  festmények  felé. 

Az  olasz  festészet  régibb  korára  nyúlik 
vissza  egy  kis  fa-triptichon,  45:40  cm.  nagy¬ 
ságú.  A  középrészen  aranylapra  temperával 
festett  Mária  látható  a  gyermek  Jézussal  és 
szentekkel.  A  két  szárnyon  hasonló  módon 
festett  szentek  láthatók  a  felső  mezőn,  egy- 
egy  térdő  angyal  az  alsón.  Ez  az  érdekes 
triptichon  annakelőtte  Xlll-ik  századbeli  sienai 
munka  gyanánt  szerepelt,  minden  valószínű¬ 
ség  szerint  azonban  a  XlV-ik  század  máso- 

dik  feléből  származó  firenzei  mű.  Nemcsak 
a  vereses  testszín  utal  erre,  hanem  még  inkább 
a  zenélő  angyaloknak  csaknem  Fra  Angelico 
modora  felé  hajló  alakítása.  Épp  így  a  XV-ik 
századbeli  sienai  iskola  cége  alatt  szerepelt 
eddig  a  gyűjteménynek  egy  másik  darabja : 
arany  alapra  festett  Mária  a  gyermek  Jézus¬ 
sal,  szentekkel,  angyalokkal  (fára  festve  49  :  66 
cm.,  jó  régi  keretben).  Beható  vizsgálat  után 
azonban  megállapíthatjuk,  hogy  ez  a  kép  nem 
tempera-mű,  hanem  olajfestmény,  hogy  nem 
régi,  csak  régieskedő,  mivelhogy  számos  oly 
elem  egyesül  rajta,  a  melyek  a  XlV-ik  és  a 
XVl-ik  századra  utalnak.  Mindez,  továbbá  a 
Madonna  sajátságos  merev  alakítása  azt  a 
nézetet  kelti  bennünk,  hogy  valamely  görög¬ 
keleti  vallásit  megrendelő  számára  készült 
kései  művel  állunk  szemben. 

Valósággal  a  sienai  iskolához  tartozik  azon¬ 
ban  egy  másik  kép  (fára  festve,  54:  76  cm.), 
a  mely  Tóbiást  mutatja  az  angyal  társaságá¬ 
ban.  Az  egész  előadás  Giacomo  Pacchiarottira 
vall,  még  pedig  a  mesternek  ama  korszakára, 
a  midőn  még  nem  került  Sodorna  hatása  alá, 
hanem  Bernardino  Fungait  követte.  Erre  utal 
a  kép  világos  színe.  Egy  másik  sienai  művész¬ 
nek,  Baldassare  Peruzzinak,  a  festőépítésznek 
adhatjuk  a  gyűjtemény  két  épületképét.  Ezek 
egyike  régi  mészmetszésű  keretben  templom 
belsejét  mutatja,  Krisztus  és  a  házassagtörő 
asszony  alakjával.  Az  épület  távlata  kiváló 

úgy  ezen,  mint  a  másik  képen  (Krisztus  ki¬ 
űzi  az  Isten  házából  a  kufárokat),  míg  az 
alakoknak  csak  alárendelt  szerep  jutott.  Egy 
harmadik  idevaló  kép,  a  Napkeleti  bölcsek 
(89  :  94  cm.)  tisztán  és  határozottan  mutatja 
a  XVI-ik  század  végéről  való  sienai  iskola 
jellegét.  Ama  kor  elmodorosodott  művészeitől 
jólesőn  elüt  e  sienaiak  naturalizmusa,  bár  ez 
néha  keresett  keménységgé  és  rútsággá  növi 
ki  magát.  Ezt  tapasztaljuk  a  szóban  forgó 
festményen  is,  a  melyet  jelzőbetűinél  fogva 
(V.  S.  B.  N.  S.  V.  1587)  Ventura  Salimbeni 
di  Bevilacquanak  kell  tulajdonítanunk.  Ezen 
a  képen,  a  sienai  kései  naturalizmus  mellett, 
a  mely  különösen  a  rajzban  érvényesül,  érde¬ 
kesen  mutatkozik  Federico  Baroccionak  barok¬ 
kos  befolyása,  kiváltképen  a  testrészek  szí¬ 
nében. 

A  régibb  velencei  iskolához  tartozik  egy 
nagyobb  kép :  a  trónoló  Madonna  a  kisded 
Jézussal  (fára  festve,  90  :  115  cm.),  a  mely 
valószínűleg  egy  triptichon  középső  része  volt. 
Ez  a  kép  Adamovics  tanácsos  gyűjteményé¬ 
ből  való,  a  ki  azt  állítólag  ajándékba  kapta 
a  bajor  királytól.  Annakelőtte  Luigi  Vivarini 
nevén  szerepelt,  később  Francesco  Cotignole- 
nek  tulajdonították  szerzőségét,  Enycdi  Lukács 
azonban  valószínűleg  helyesen  taksálta,  a 
midőn  Giovanni  Bellini  iskolájának  tulajdo¬ 
nítja.  Csakugyan  ennek  az  iskolának  ismer¬ 
tető  jeleit  viseli  magán.  Az  umbriai  iskola 
egyik  műhelyképe  a  Mária  koronázása  című, 
egykorú  keretben  (fára  festve,  51  :  78  cm.). 
Míg  Mária  és  a  kisded  Jézus  alakja  egy  Pintu- 
ricchio  befolyása  alatt  állott  derekas  ecsetre 
vall,  addig  az  angyalok  s  kivált  a  koronázó 
angyal  rossz  iskolamunka.  Egy  másik  madonna 
a  gyermek  Jézussal  és  szent  Jánossal  (kerek 
kép,  fára  festve,  73 :  73),  Rosso  Rossi  aláírá¬ 
sát  mutatja.  Nemcsak  az  aláírás  hamis,  de 
még  az  elkeresztelés  is  téves,  mert  a  kép  elő¬ 
adása  Eszak-Olaszországra  utal. 

Sokkal  több  figyelmet  érdemel  egy  másik 
madonna  a  kisded  Jézussal  (40 : 92  cm.,  a 
triesti  püspök  gyűjteményéből),  a  mely  nem¬ 
csak  ezt  a  névjelzést  mutatja :  Vincentius 
Catena  pinxit  1516,  hanem  mindenképen  el¬ 
árulja,  hogy  csakugyan  Catenától  származik. 
Bizonyítja  ezt  a  semmitmondó  színezés  és 


a  ruharedők  keménysége  és  szegletessége. 
Egy  másik  érdekes,  fekete  márványra  festett 
Madonnát  a  gyermek  Jézussal,  szent  János¬ 
sal  és  assisi  szent  Ferenccel  (31  :  56  cm.), 
bizonyára  joggal  tulajdonítja  Enyedi  Domenico 
Ricci,  köznéven  Brusasorci  ecsetjének. 

Egy  töviskoronás  Krisztus  (fára  festve, 
46  :  62  cm.)  világosan  magán  viseli  a  XVI-ik 
század  végéről  való  firenzei  iskola  jellegét  és 
Santi  di  Tito  típusára  visszanyúló  kiváló  raj¬ 
záért,  valamint  színezéséért  is  joggal  viseli 
Lodovico  Cardi,  köznéven  Cigoli  nevét.  Egy 
másik  kép,  az  „Angyali  üdvözlet"  (fára  festve 
155  :  155  cm.),  rendkívül  édeskés,  a  mozdu¬ 
latok  s  kivált  a  kezek  modorosak,  miért  is 
Cristofano  Allorit  mondhatjuk  szerzőjének.  Egy 
gyermekarckép  pedig  Bronzino  unokaöcscsére, 
Alessandro  Allori  ecsetére  utal.  Ezen  rajta 
van  a  festő  jelzése  is:  A.  Allori  fec.  1560, 
de  e  jelzés  utólag  került  a  képre,  mivelhogy 
az  arckép  kétséget  kizárólag  erre  a  mesterre 
vall.  Nem  érdektelen  egy  nagyméretű,  három 
darabból  összeállított  kép :  Cornaro  Katalin 
(6  méter  hosszú,  2  méter  magas).  Egy  kül¬ 
döttség  nyújtja  át  ajándékait  a  koronás  asz- 
szonynak.  A  háttérben  hegyes  táj  terül  el. 
A  kompozíció  erősen  pózoló,  a  rajz  erőtlen, 
a  szín  hideg  és  bágyadt.  Mindazonáltal  a  kép 
jól  hat  tizonnyolc  életnagyságú  alakjával, 
tornyával  és  tájképeivel.  A  mű  szerzője  bizo¬ 
nyára  Paolo  Vcronese  fiainak  és  tanítványainak 
körében  keresendő.  Hasonlóképen  velencei 
eredetű  egy  másik  nagy  kép:  a  virágfüzért 
kötő  velencei  nő  (124  :  127  cm.),  eredete  a 
Bonifazio  művészcsalád  körében  vagy  utánzói 
közt  keresendő.  A  virágok  oly  naturalisztiku- 
san  vannak  festve,  hogy  szinte  németalföldi 
mesterre  gondolnánk,  ha  a  kép  egyéb  részei¬ 
nek  előadása  nem  volna  oly  tősgyökeresen 
velencei.  Végül  megemlítünk  még  egy  nyilván 
XVII-ik  századbeli  jó  másolatot  Rafaelnek 
egyik  szent  családja  nyomán,  a  kép  egykorú 
keretben  van. 

Nagyon  érdekes  egy  XV-ik  század  végéről 
való  spanyol  mű.  Fapredella,  eredeti  keretében, 
(69 :  33  cm.),  a  préselt  aranylapon  négy  arc¬ 
kép  látható  :  IV.  Sándor  pápa,  Nicolao  de 
Lira  egyházi  író,  szent  Lucia  és  egy  püspök. 
A  festés  üvegszerűsége  és  az  éles  jellemzés 

egészen  világosan  mutatja  a  ílamand  befo¬ 
lyást.  Egy  másik  spanyol,  helyesebben  sevil¬ 
lai  munka,  a  XVJ-ik  század  végéről  való  két 
oltárszárny  (66:  117  cm.),  egy-egy  zenélő  an¬ 
gyallal,  azt  a  vélelmet  kelthetné,  hogy  vala¬ 
mely  Rafael  hatása  alatt  álló  olasz  festővel 
van  dolgunk,  ámde  a  belső  részek  fából 
faragott  színes  szent  Jánosa  és  Dávid  királya 
oly  meglepő  naivsággal  vannak  formálva, 
hogy  csak  spanyol  és  pedig  sevillai  művésztől 
eredhetnek. 

A  ílamand  iskola  munkái  közt  időrendben 
első  helyen  áll  két  kis  hártyára  festett  kép 
(8:11  cm.),  az  egyik  valamely  öreg  ember 
arcképe,  a  másik  egy  szent  nő  ihletett  arcát 
mutatja,  mind  a  két  képecske  Rogier  van  dér 
Weyden  modorára  emlékeztet.  Egy  paraszt¬ 
lakodalom  képe  (fára  festve,  68  :  18)  jellem¬ 
zően  vall  az  idősb  Piet  Brueghelnek,  köznéven 
Paraszt-Brueghelnek  módjára,  valószínűleg  tőle 
is  való.  Egy  másik  kép  némi  változtatással 
Teniers  brüsszeli  „Bucsú“-ját  mutatja,  ez,  mint 
a  névjelzés  és  sok  részlet  elárulja,  Matheus 
van  Hellemontra  vezethető  vissza.  A  Bombel- 
les-gyűjteményből  ered  két  kisebb  kép  (fára 
festve,  40  :  30),  ezek  ott  Teniers  nevén  sze¬ 
repeltek.  Az  egyik  tekéző  parasztokat,  a  másik 
a  korcsma  előtt  iddogáló  parasztokat  mutat. 
A  hűvös  színezés  és  a  kicsinyes  előadás 
Teniers  utánzójára,  Theobald  Michaura  utal. 

Jordaens  modorára  vall  a  gyűjtemény  két 
képe :  a  kisebbik  bacchánst  mutat,  a  nagyob¬ 
bik,  a  mely  talán  magára  a  mesterre  vezet¬ 
hető  vissza,  éjjeli  zenét,  ez  utóbbin  különö¬ 
sen  a  világítási  hatás  nagyon  erőteljes,  de  a 
rajz  és  szín  kissé  durva.  Egy  kánai  menyegző 
(rézre  festve,  63:51  cm.),  a  melyen  olasz  és 
ílamand  modor  egyesül,  derekas  részleteivel 
és  hűvös  színeivel  a  Francken-családra  és 
első  sorban  Frans  Franckenre  utal.  Még  több 
olasz  befolyást  mutat  az  „Apolló  a  muzsák- 
kal“  (fára  festve,  78  :  47),  a  mely  az  első 
pillantásra  majdnem  Hendrick  van  Balenre 
emlékeztet,  a  kinek  neve  alatt  eddig  szerepelt, 
de  mégis  inkább  Cornelis  Corneliszre  vagy 
ennek  iskolájára  vall.  Az  „Istenek  lakomája 
Tempe  völgyében"  (82  :  52  cm.)  azonban 
egyenest  Hendrick  van  Balentől  való,  a  kinek 
legjobb  művei  közé  tartozik,  úgy  hogy  iga¬ 

zoltnak  látszik  az  az  állítás,  hogy  mint  más¬ 
kor,  úgy  e  képnél  is  a  Bársony-Brueghel  segí¬ 
tett  neki  s  ő  festette  az  alakokon  kívül  a  kép 
egyébb  részeit.  Végre  itt  említhetjük  meg 
Philippe  de  Champaignenek  egy  arcképcso¬ 
portját  is,  a  mely  hűvös,  gyöngéd  színezésével 
és  a  ruharedők  kissé  modoros  előadásával  a 
művésznek  arra  a  fejlődési  szakára  utal,  a 
midőn  már  megszabadulva  a  ílamand  befo¬ 
lyás  alól,  az  egykorú  francia  iskola  hatása 
alá  került. 

A  hollandi  iskola  művei  közül  első  sorban 
az  itt  is  bemutatott  „Mulatozás"  érdemel  emlí¬ 
tést,  a  mely  a  rajta  levő  névjelzés  szerint 
közös  munkája  Adriáén  Brouwer  és  Jan  van 
den  Hecken  ecsetjének  (119  :  86  cm.).  Nem¬ 
csak  a  névjelzés  mutatja  Brouwer  monogramm¬ 
ját  és  Hecken  teljes  nevét,  hanem  a  kép 
maga  is  kétféle  kéz  munkája.  Az  egyik  nem 
elég  erős  a  rajzban,  sőt  elrajzolásokba  is 
esik,  kemények  a  körvonalai,  rikító  a  színe. 
A  másik  kéztől  nyilván  csak  három  alak 
ered  :  az  egyik,  a  kép  közepén  levő,  teljesen 
hasonlít  Brouwer  ösmert  arcképéhez,  mögötte 
egy  egészen  Brouwerre  emlékeztető  groteszk 
alak,  a  kép  jobb  szélén  pedig  egy  előkelő 
személyiség,  erről  azt  tartják,  hogy  van  den 
Hecken  képmása.  Jól  jellemzi  Aart  van  dér 
Neer  modorát  egy  holdvilágos  tájkép  (fára 
festve,  45 : 46  cm.),  a  mester  A.  V.  és  D.  N. 
monogrammjával  ellátva  :  nehéz  fel  hőtöm  ege¬ 
ken  törekszik  által  a  holdfény,  a  mestert  jel¬ 
lemző  finom  fény-homálylyal.  Jó  a  J.  Mole- 
naerről  elnevezett  kép  is,  szatócsok  és  kor¬ 
csolyázók  a  jégen  (fára  festve,  39  :  90  cm.), 
ennek  széles  ecsetvonásai  és  kissé  széjjeleső 
kompozíciója  világosan  Frans  Hals  befolyá¬ 
sára  mutat.  Csak  az  épületrészek  zavarnak, 
ezek  nyilván  más  kéztől  valók.  Ez  a  rész 
talán  Jan  Beerestraetentől  ered.  Kiváló  mű 
az  „Anya  és  gyermeke"  című  arcképcsoport, 
a  mely  Nicolas  Maestól  való  s  a  mester  név¬ 
jelzésével  is  el  van  látva.  A  fény-homály  még 
Rembrandt  teljes  hatását  árulja  el,  de  az 
eleven  és  erélyes  szín  s  a  gyermek  pompás 
mozdulata  és  pillantása  Maesnek  erőteljes 
egyéniségéről  is  tanúskodik.  Sokkal  gyengébb 
a  Hendrik  Bloemaertról  elnevezett  „Öreg  asz- 
szony"  (fára  festve,  62  :  82  cm.).  Meg  kell 

még  említenünk  Joshua  Reynoldsnak  egy  érde¬ 
kes  kis  gyermekarckép-vázlatát  (3 1  :  3(3),  az¬ 
után  egy  klasszikus,  Nicolas  Poussin-nek  bizo¬ 
nyára  joggal  tulajdonítható  képet,  a  mely 
Venust  és  Ámort  mutatja  (67  :  53  cm.),  végre 
egy  érdekes  kisebb  képet  (47  :  30  cm.),  a 
„Szerelem  kertjét'1,  a  mely  egy  az  előtérbe 
ízléstelenül  helyezett  szerelmes  pártól  elte¬ 
kintve  annyira  magán  viseli  Watteau  jellegét, 
hogy  esetleg  magának  c  mesternek  tulajdonít¬ 
hatja  valaki. 

Ha  igaz,  hogy  manapság  jó  régi  képek 
gyűjtéséhez  nemcsak  ízlés,  szakösmeret  és 
pénz  kell,  hanem  első  sorban  szerencse  is, 
úgy  kétszeresen  áll  ez  a  szobrok  gyűjtéséről. 
A  képgyűjtés  divata  élt  már  a  renaissance 
idején  is,  a  könnyen  szállítható  kép  épp  oly 
könnyen  cserélhetett  gazdát  s  könnyen  kerül¬ 
hetett  a  legtávolabbi  vidékekre  is.  De  a  szobrok, 
főképen  a  nagyobb  méretűek,  szinte  helyhez 
valának  kötve.  Épp  ez  okból  sűrűn  kerülnek 
a  művásárra  a  legjobb  képek  is,  a  szobor 
azonban  a  legnépesebb  árverésen  sem  gya¬ 
kori.  Igaz,  hogy  a  nagyobb  műkereskedések¬ 
ben  mindig  találhatunk  idevágó  műveket:  az 
olaszoknál  leginkább  márványt,  a  nürnbergiek¬ 
nél  főkép  fafaragást,  a  párisíaknál  leggyak¬ 
rabban  bronzot.  De  ezekkel  a  műtárgyakkal 
szemben  nagyon  helyén  van  az  óvatosság. 
A  legtöbb  műkereskedéseknek  ilynemű  tárgyai 
majdnem  csupa  utánzat  vagy  hamisítvány. 
S  ez  könnyen  érthető.  Míg  a  könnyen  szál¬ 
lítható  képek  dolgában  a  műkereskedő  bát¬ 
ran  versenyre  kelhet  a  múzeumokkal,  addig 
a  nehezen  szállítható  szobrok  dolgában  a  helyi 
múzeumok  könnyen  lefőzhetik  a  kereskedőt. 
A  ki  szobrot  gyűjt,  annak  főkép  a  kisebb 
helységek  magánházait  kell  átkutatnia.  S  az 
efféle  vállalkozáshoz  szerencse  kell.  Enyedi 
Lukács  keze  szerencsés,  mert  nemcsak  hogy 
sikerült  neki  egy  érdekes  plasztikai  gyűjte¬ 
ményt  összeállítania,  hanem  aránylag  kevés 
csalódást  okozott  neki  az  a  néhány  másolat 
és  hamisítvány,  a  mi  gyűjteményébe  került. 

Gyűjteménye  a  Krisztus  születése  előtti 
időktől  a  XVIIÍ-ik  századig  terjed.  Legértéke¬ 
sebb  és  egyúttal  legrégibb  darabja  egy  görög 
papnő  teljes  alakja.  Penthéli  márványból  készült, 
e  nemes  anyag  pompás  fényjátéka  életet  és 


mozgást  ad  a  műnek,  a  melyet  a  IV-ilc  szá¬ 
zadra  valló  szigorú  mozdulat  és  a  IlI-ik  és 
Ibik  század  átmeneti  korának  graciózus  rea¬ 
lizmusa  jellemez.  E  műben,  mint  azt  fénykép¬ 
másolatunk  mutatja,  van  valami  a  tanagra- 
szobrocskák  gyengédségéből.  Ezekhez  az  ele¬ 
mekhez  sorakozik  a  kéztartás  és  a  ruharedő 
némiképen  barokk  vonása,  úgy  hogy  hajlan¬ 
dók  vagyunk  e  művet  a  111-ik  század  vala¬ 
mely  jó  típusára  visszavezethető  kései  nagy¬ 
görögországi  munkának  tartani.  Egy  márványból 
faragott  ülő  női  alak  (a.  feje  utólagos  toldás) 
egészen  biztosan  római  munka  a  Kr.  u.  Ibik 
századból,  de  az  is  bizonyos,  hogy  az  alexan¬ 
driai  iskolának  valamely  régibb  szép  típusára 
vezethető  vissza.  Hasonló  időre  és  irányra 
vall  egy  jó  torzo,  a  melyet  Herculessé  egészí¬ 
tettek  ki.  Az  ifjú  Nero  márványfejét  Chiusi 
mellett  ásták  ki.  Ravennából  való  egy  kicsiny 
kőkoporsó,  lapos  domborművű  női  és  férfi¬ 
alakokkal  díszítve,  ez  jó  példája  a  római  pro¬ 
vinciák  kései  művészetének. 

E  szemlével  elhagyjuk  az  antik  világot, 
de  el  Olaszországot  is,  a  melyet  a  felsorol¬ 
takon  kívül  még  három  plasztikai  tárgy  kép¬ 
visel  a  gyűjteményben :  egy  csinos  román 
oszlopfő,  palmettákkal,  madarakkal,  azután 
egy  kiváló  figyelmet  érdemlő  mű,  a  melyre 
még  röviden  kitérünk.  Nagy  márványdom¬ 
bormű,  Jézus,  jobbján  öt,  balján  hat  apostollal. 
Tanulságosan  mutatja  a  szobrászat  átvedlését 
a  plasztikai  princípiumról  a  festőire.  A  Bernini- 
féle  túlzott  mozdulatoknak  még  nincs  nyoma, 
de  az  alakok  elrendezésében  már  a  távlat 
festői  elve  jut  uralomra.  Némi  naturalizmus 
is  jelentkezik  az  alakokon,  a  mi  talán  Cara- 
vaggio  iskolájának  hatására  vezethető  vissza, 
a  mű  egész  megjelenéséből  arra  következtet¬ 
hetünk,  hogy  a  XVI-ik  század  végéről  való 
délolaszországi  alkotással  van  dolgunk.  Vége¬ 
zetül  olasz  munka,  a  XVII-ik  század  közepe 
tájáról,  a  zenélő  angyalok  csoportja,  a  melyen, 
mint  képünk  mutatja,  a  Bernini-féle  „furor" 
szeretetreméltó  pajzánsággá  vedlett,  a  minek 
tetszetősségét  még  a  mérsékelten  alkalmazott 
színezés  is  emeli. 

A  spanyol  művészetet  a  föntebb  említett 
oltárszárnyakon  kívül  egy  érdekes  homokkő¬ 
dombormű  képviseli.  Mária  koronázását  mutatja, 


öó 


EBÉD  UTÁN 

RIPPL-RÓNAI  JÓZSEF  PASZTELLRAJZA 


balra  'Jézus,  jobbra  az  Atyaisten,  fönt  a  szent¬ 
lélek  galamb-képe.  Sajátos  színezése  és  ara¬ 
nyozása  a  XV- ik  század  végére  mutat.  Van 
itt  még  egy  erősen  barokk  színes  és  bronzos 
fafaragvány  a  XVIl-ik  század  végéről:  a  bet¬ 
lehemi  jászol.  Ugyanebbe  a  korba  és  iskolába 
tartozik  két  szép  nagy  csavart  barokk  oszlop 
fából,  gyümölcs-,  madár-  és  amorett-díszszel. 
Ezek  is  színesek  és  aranyozottak. 

A  francia  művészetet  egy  XVIl-ik  századbeli 
érdekes  márványdombormű  képviseli :  Krisz¬ 
tus  megcsúfolása,  azután  két  szép  bronzmű, 
az  egyik  „Bacchánsnő  és  Arfior“ ,  ez  Oucsnc- 

tői  való,  a  másik  „Faun  és  nimfa",  Clodion 
névjelzésével.  Német  kéztől  négy  mű  ered : 
egy  színes,  fából  faragott  „Piéta",  délnémet 
munka  a  XV-ik  század  elejéről ;  egy  „Mária 
a  kisded  Jézussal",  fafaragvány  a  XV-ik 
század  végéről,  eredete  északibb  vidékre  mutat ; 
egy  szent  Sebestyén,  jó  egész  alak,  délnémet 
mű  a  XVI-ik  század  első  feléből,  végre  egy 
színes  fadombormű,  szent  Jeromos  a  pusztá¬ 
ban,  valószínűleg  rajnamelléki  munka  a  XVI-ik 
század  végéről. 


Diner- Dénes  Józsii 


LEI/ ÉL  EQY,  TÖBB,  SOK  KOLLEQflMOZ 


Aj  tavasz  első  derűje  kicsal  a  pattogó  rügyek 
/ni  közé,  tüdődet  kitárod  a  langy  szellőnek,  fes¬ 
téket,  vásznat  földrehányva  ott  ülsz,  jársz,  vagy 
fekszel  a  természet  zöldjében,  várva  az  újjáébredés 
minden  kis  változását  s  lelked  e  közben  megtelik 
gyönyörűséggel,  s  a  névtelenül  maradt  érzések  zsi¬ 
bongnak  benned  és  ezt  az  állapotot  szinte  boldog¬ 
ságnak  nevezed. 

Ezt  a  tavaszt  Te  megérzed. 

De  hát  miért  nem  érzed  meg  akkor  most  az 
emberi  lélek  tavaszából  kelt  új,  soha  nem  érzett 
üdeségű  fuvallatot  is,  mely  lelkedet  a  mennyország¬ 
gal  töltené  be  ? 

Miért  nem  érzed  a  Szép  új  fogalmának  bim¬ 
bajából  áradó  édes  illatot?  Miért  nem  hallod,  hogy 
pattognak  a  magasabb  gondolkodás  rügyei,  s  miért 
nem  látod,  hogy  minő  gyönyörűségesen  hímes, 
virágos  ujruhát  ölt  a  fantázia  végtelen  mezője,  a 
hol  a  szimbólumok  ezer  tarka  lepkéje  kergetőzik  ? 

Te  azt  hiszed,  hogy  hozzá  vagy  kötve  az  anyag¬ 
hoz,  én  pedig  azt  látom,  hogy  Te  kapaszkodói 
görcsösen  belé  s  nem  akarod  látni,  hogy  a  gon¬ 
dolat  benső  világában  a  végtelen  szabadság  tere  vár. 

Pedig  hiába  tanulod  és  tudod  a  fülemile  hangját 
még  olyan  jól  is  utánozni,  azért  nem  kelted  sem 
a  más  szivében  azt  az  érzést,  a  mit  az  a  kicsi  kis 
madárka  csattogása  belénk  varázsol,  te  magad  nem 
érzesz  gyönyörűséget  benne,  csak  a  torkod  szárad 
ki,  csak  a  tüdődet  rontod. 

Nézd,  a  búzát  őszszel  vetik  el  s  tavaszig,  nyárig 
fejlődik ;  az  igazi  bölcs  éveken  át  figyeli  önnön- 
magát,  míg  megnyílik  ajka,  a  kenyérre  is  várni 
kell,  míg  megkel,  megsül,  csak  Te  nem  akarsz 
érési  időt  engedni  a  látható  érzéki  jelenségekből 
bevett  képeknek,  hogy  azt  előbb  lelked  egyéni¬ 


ségén  keresztül  szűrve,  annak  sajátos  formájában 
juttasd  elő  tisztultabb  színben. 

Nem,  Te  nem  érsz  rá,  Te  lázas  sietséggel  fejted 
le  a  szegény  modellről,  legyen  az  csendélet,  tájkép, 
állat,  vagy  ember,  a  formát,  a  színt,  a  mozgást, 
a  kifejezést,  s  azon  nyersen,  azon  éretlenül,  indi¬ 
vidualitásod  valódi  bélyege  nélkül,  gondolat  nélkül, 
eyy  előre  betanult  formában,  a  mi  éppen  kelendő 
a  szezonja  szerint,  nyújtod,  kínálod  a  hangos  vá¬ 
sáron  —  a  bámulatosan  utánzóit  fülemülefüttyöt. 
Az  orfeumhoz  szokott  közönség  pedig  tapsol  neked. 
Látod,  hová  jutottál  ? 

Hát  nem  tudod  még  most  se,  hogy  az  a  forma, 
meg  szín,  meg  mozgás,  a  mit  a  látható  érzéki 
jelenségekről  lefejtesz,  csak  olyan  szimbólum,  mint 
a  szó,  a  képzőművészet  szava,  a  mit  a  gondolatvilág 
az  érthető  beszéd  számára  gyűjt,  s  ha  csak  szavakat 
mondasz,  hát  lehet  kedves,  míg  gagyogó,  naiv  gyer¬ 
mek  vagy,  de  ha  felnőttél,  akkor  már  összefüggő  mon¬ 
datot  várnak  tőled,  a  minek  á  propos  értelme  van. 

Tekints  csak  egyszer  önönmagádba,  meg  fogod 
ott  lelni  a  külső  érzéki  világ  teljes  képét  egy  tisz¬ 
tultabb,  nemesebb  formában,  mint  a  hogy  azokat 
úgy  hamarjában,  a  külső  szemlélődés  útján  látod, 
s  arról  készíts,  ott  belülről  vázlatokat,  ott  nem  fog 
zavarni,  hogy  az  árnyék  a  napfordultával  odább 
csúszott,  hogy  a  reflex  színe  megváltozott,  hogy  a 
mozgás  más  lett,  mert  jóllehet  a  benső  világban 
is  járnak  felhők,  a  mik  elhomályosítják  gondol¬ 
kodásod  napját,  ma  nap  süt,  holnap  ködös-boron- 
gós  minden,  de  ez  a  körülmény  nem  hogy  zavarna, 
sőt  gazdagítja  megfigyeléseidet. 

Ténferegsz,  kóvályogsz  szüzsét  keresve  a  külső 
jelenségvilágban,  míg  ha  önmagadba  fordulnál,  hát 
azt  se  tudnád,  melyikhez  kapj,  annyi  tárulna  eléd. 


Nagy  Sándor :  Levél  egy,  több,  sok  kollegához 


Mikor  pedig  mindent  összehajhásztál  már  szá¬ 
zsáért  és  nagyon  jó  is  akarsz  lenni,  akkor  meg¬ 
fested  az  alamizsnáskodó  jószivűt,  a  mint  kenyeret 
ád  a  szegénynek. 

Hát  így  akarod  kifejezni  azt  a  viszonyt,  a  mivel 
ember  emberrel  szemben  áll  ? 

A  szegénynek  akarod-e  ezzel  azt  mondani,  hogy 
jól  teszi,  ez  a  módja,  ha  nincs  neki,  hát  kolduljon, 
majd  vetnek  oda  neki  valamit,  vagy  a  gazdaggal 
akarod  elhitetni,  hogy  teljesen  elég,  ha  alamizsnát 
vet  s  lelkiismerete  a  továbbiakra  nyugodt  lehet? 

Az  alamizsnálkodás  még  a  legjobb  esetben  is 
olyan,  mint  a  hidegvíz  ;  ha  forróságban  nyújtod, 
megenyhül  az  epedő,  beteg,  de  ha  hideg  van, 
akkor  borzongással  tölti  el  még  a  gondolata  is. 

Csak  a  viszonyok  szülte  másodrendű  dolog. 


Legelső,  hogy  világosíts  annak,  a  ki  a  sötétben 
jár  s  tereld  a  világosság  felé  szóval  és  tettel. 

De  .  .  .  de,  úgy  látszik,  Te  magad  is  a  sötét¬ 
ben  jársz  s  még  nem  nyílt  meg  számodra  a  benső 
világosság  menyországa.  Szerencsétlen,  hát  akkor 
iparkodjál,  törd  magad,  készíts  utat,  hogy  kisugá¬ 
rozhassák  rajtad  a  fény,  mert  addig  hiába  be¬ 
szélsz  —  lám,  még  beszélni  is  akartál  pedig  a 
sötétben,  azt  se  tudva  kinek,  azt  se  tudva  mit. 
Azt  gondolod,  hogy  a  fáklya,  a  mit  a  kezedbe 
nyomtak,  világít,  s  Te  viszed,  viszed,  pedig  már 
rég  a  fényes  nap  süt,  de  Te  nem  látod  a  fáklyád 
füstjétől,  s  nem  is  elől  jársz,  hanem  egészen  hátul 
s  fáklyád  füstjét  elnyeli  a  nagy  sötétség. 

Veszprém,  1903.  jan.  9. 

Nagy  Sándor 

TRÓNOLÓ  SZŰZ  MÁRIA  A  GYERMEKKEL 
GIOVANNI  BELL1N1  ISKOLÁJÁBÓL 
ENYEDI  LUKÁCS  GYŰJTEMÉNYÉBŐL 


HAZAI  KRÓNIKA 

1NCS  NEMZET  A  FÖLDKEREKSÉGÉN,  a  mely¬ 
nek  magas  életcéljai  közt  ne  foglalna  el  első¬ 
rangú  helyet  az  a  vágy,  hogy  lelkének  min¬ 
den  gazdagságát  megcsillantana,  nemzeti  jellemét 
visszatükrözze  művészetében.  Nincs  ilyen  nemzet, 
a  földkerekségén  —  a  magyaron  kívül.  A  ki 
ebből  a  szempontból  nézi  művészetünk  alkotásait, 
az  okvetlenül  ily  meggyőződésre  jut.  Mi,  a  kik 
művészetünk  alakulásának  titkos  szálait  is  ismerjük 
és  módunkban  van  a  műhelyekben  folyó  munka 
szövevényeibe  is  bepillantanunk,  oda  helyesbíthet¬ 
jük  ezt  a  lesújtó  kritikát,  hogy  a  nemzeti  művé¬ 
szetre  való  törekvés  hatalmasan  él  és  lüktet  fes¬ 
tőink,  szobrászaink,  iparművészeink  és  építészeink 
legjobbjainak  lelkében  és  hogy  a  nemes  ízlésű 
közönség  és  ennek  szócsöve:  a  magyar  sajtó  meg¬ 
érti,  kívánja,  követeli  ezt  a  nemzeti  művészetet, 
ámde  az  éppen  ott,  a  hol  leginkább  érvényesülnie 
kellene,  az  építőművészeiben,  mégsem  jut  érvényre. 
Az  érzésből  és  gondolatból  nem  születik  meg  a 
tett.  Az  ige  nem  válik  testté.  Ma  is  ott  tart  még 
a  nagy  tömeg  és  az  irányadó  körök  konzervatív 
része,  hogy  a  magyar  nemzeti  építőművészet  pro¬ 
blémájával  kár  vesződni,  mert  az  meg  nem  old¬ 
ható. 

A  kik  így  beszélnek,  azokról  könnyű  volna 
bebizonyítani,  hogy  hijján  vannak  úgy  a  művé¬ 
szi  értelemnek,  mint  a  művészi  érzésnek.  De  mit 
érnénk  e  kellemetlen  bizonyítgatással  ?  Inkább  arra 
kell  igyekeznünk,  hogy  módot  találjunk  az  egész¬ 
séges  íejlesztésre,  hogy  alkalmat  adjunk  jobb  tehet¬ 
ségű  fiatal  építőgárdánknak  az  érvényesülésre,  szóval, 
hogy  a  nagy  célra  felhasználható  erőket  összpon¬ 
tosítsuk  s  hűségesen  kikotorjuk  azt  a  medret,  a 
melyben  nemzeti  művészetünk  a  jövő  felé  viszi 
hullámait. 


A  kérdés  voltaképpen  a  nevelés-ügy  körébe 
esik.  Kérdjük,  hol  nyílik  alkalma  a  fiatal  magyar 
építésznek,  hogy  e  magasrendű  célra  felkészülőd¬ 
jék  ?  Végig  járja  a  műegyetemet,  e  kétségtelenül 
derék  és  nélkülözhetetlen  intézetet,  a  mely  azon¬ 
ban  inkább  csak  az  építészet  tudományával  szol¬ 
gál  neki,  de  nem  az  építészet  művészi  tartalmával, 
mert  hisz  ez  nem  is  rendeltetése.  A  ki  megtanulta 
a  megtanulhatókat,  kimegy  Bécsbe,  Berlinbe,  Párisba 
s  ha  lelke  fogékony,  bécsi,  berlini,  párisi  ideákat 
hoz  haza.  Hogyan  várhatunk  tőle  magyarosságot, 
magyar  formanyalvet,  magyar  jellem  cs  érzés,  magyar 
észjárás  kifejezését ? 

Arról  kell  tehát  gondoskodnunk,  hogy  azok  a 
fiatal  építészek,  a  kik  sem  külföldieskedni  nem 
akarnak,  sem  százados  sablonokat  nem  akarnak 
ismételgetni,  a  műegyetem  elvégzése  után  itthon 
kaphassanak  oly  speciális  művészi  nevelést,  a  mely 
módot  ad  nekik  e  magasrangú  célok  előbbre- 
vitelére.  Minden  civilizált  ország  felismerte  ennek 
szükségességét,  csak  mi  nem.  Mindenütt  ott  van 
a  politechnikumon  kívül  az  építészeti  mesteriskola, 
csak  nálunk  nincs  meg. 

Nem  kell  rögtön  valamely  nagyszabású  intéz¬ 
ményre  gondolnunk.  Elég,  ha  szerény  kezdemé¬ 
nyezéssel  próbálkozunk  meg  s  ha  az  olcsó  kísérlet 
beválik,  ám  fejleszszük  nagyobbá.  Szükségünk  volna 
olyan  építészeti  mesteriskolára,  a  melyben  a  fiatal 
tehetséges  építészek  szabadon  csoportosulhatnának 
egy  éppen  ily  nemzeti  célokat  kereső  mester  köré, 
a  ki  velük  együtt  munkálkodnék,  nem  teoretice, 
hanem  a  leggyakorlatiasabb’  módon,  belevonva  a 
testvérművészetek  technikáit  is.  Csak  ily  együttes 
működéssel,^  gyakorlati  munkával  lehetne  oly  épí¬ 
tész-csoportokat  teremteni,  a  kik  a  magyaros  építő¬ 
művészet  gondolatát  kitartó  munkával  fejlesztenék 
s  közelebb  vinnék  a  megvalósuláshoz.  Olyasfajta 
intézményre  gondolunk,  mint  a  milyen  a  régi  német 
építészek  Bauhütte-je  volt. 

Hazai  krónika 


Ha  a  nagy  célt,  melyet  így  meg  akarunk  köze¬ 
líteni,  szem  előtt  tartjuk,  szinte  nevetséges  csekély¬ 
ségnek  látszik  az  áldozat,  a  melyet  az  intézmény 
kívánna.  Sőt  ha  okosan,  viszonyainkhoz  simulva 
szerveznők  azt,  úgy  voltaképen  nem  is  eshetnék 
szó  számbavehető  költségről,  mert  ez  a  mester- 
iskola  elkészíthetné  mindazokat  a  kisebb  építészeti 
feladatokat,  a  melyeknek  mindig  bőviben  van  az 
állam. 

Csak  az  akarat  s  a  szép  iránt  való  lelkesedés 
hiányzik.  Hiába  kérjük  és  várjuk  ezt  évek  óta. 
Pedig  kockázat  nélkül  való  vállalkozásról  van  itt 
szó,  a  mely  nem  ártana  senkinek,  ha  esetleg  nem 
válnék  be  :  mérhetlen  erkölcsi  és  művészeti  haszon¬ 
nal  járna  azonban,  ha  —  mint  erősen  hiszszük, 
- —  megállja  a  helyét. 


MÁRIA  A  KIS  JÉZUSSAL 
VINCENZO  C'ATENA  FESTMÉNYE 
AZ  ENYEDI-GYŰJTEMÉNYBŐL 


RAJZTANÍTÁS  KÉRDÉSE.  Már  közhelylyé  vált, 
de  igaz,  hogy  iskoláinkban  a  rajztanítás  rossz 
rendszerben  folyik  és  csaknem  vigasztalan.  Nincs 
lélekölőbb  robot,  mint  a  mit  gyermekeink  végez¬ 
nek,  a  midőn  egy  görög  ékítményt  kell  lekaligra- 
fálniok.  Értelmüknek  idegen  az  az  antik  minta, 
szemük-kezülc  pedig  nem  nevelődik  a  sablonos  kali- 
grafálással.  Voltaképen  csak  azt  tanulják  meg, 
hogyan  kell  a  másoló  papirost  és  a  törlőgumit 
ügyesen  kezelni.  Éveken  át  folyó  gyötrődésnek 
mindössze  ez  az  eredménye.  Nem  állítjuk,  hogy 
nincs  széles  Magyarországon  iskola,  a  hol  a  hiva¬ 
talos  sablontól  eltérően  és  helyesen  tanulnának 
rajzolni  a  gyermekek.  De  ezeknek  az  iskoláknak 
száma  elenyészően  csekély. 

A  mai  állapot  egyrészt  hiábavaló  gyermekkin- 
zást  jelent,  másrészt  nagy  mulasztást.  Semmi  ered¬ 
ményt  nem  fogunk  elérni  addig,  míg  a  rajz  csak 
a  tanterv  egy  rovatának  kitöltésére  szolgál.  Annak 
fontos  és  hathatós  nevelési  eszközzé  kell  nemcs- 
bülnie.  A  nálunk  most  uralkodó  rendszer  azonban 
egyenest  kizárja  c  cél  elérését.  Más  országokban 
már  megkongatták  a  harangot  az  elavult  rendszer 
felett,  különösen  a  hamburgiak  járnak  elől  a  refor¬ 
mok  terén,  a  mióta  Lichtwarck  megkezdte  üdvös 
tanításait.  Semmi  sem  volna  üdvösebb,  mint  a 
forráshoz  küldeni  azokat,  a  kik  nálunk  a  rajz¬ 
tanárokat  nevelik:  tanulják  meg  ott  azt,  a  mit 
nálunk  is  érvényesíteni  lehet  és  kell. 

Decemberben  tért  vissza  hamburgi  tanulmány- 
útjáról  Györgyi  Kálmán  s  az  érdeklődők  egy  kis 
csoportja  előtt  előadást  tartott  tapasztalatairól.  Egy¬ 
ben  bemutatta  több  németországi  iskola  növendé¬ 
keinek  rajzait,  a  melyek  már  az  új  rendszerű  taní¬ 
tásnak  eredményei.  E  rajzlapokon  nem  láttunk  egy 
palmettát  és  egy  meandert  sem.  Ellenkezőleg:  csupa 
közönséges  holmi  képét  rajzolgatják  a  gyermekek, 
oly  holmit,  a  mely  nem  exotikum  rájuk  nézve, 
hanem  a  melyet  jól  ösmernek.  A  tanítóik  azon 
voltak  hogy  necsak  formailag  ösmerjék  ezeket  a 
tárgyakat,  hanem  tanuljanak  igazán  látni  is,  meg 
látni  ezeket  a  dolgokat.  És  ha  jól  meglátták,  raj¬ 
zolják  le,  nem  ám  kaligrafikus  tisztasággal  és  una¬ 
lommal,  hanem  a  lényeges  dolgok  erőteljes  jelölésé¬ 
vel,  Természetes,  hogy  az  így  keletkezett  rajzok 
nem  hasonlítanak  egymáshoz:  nincs  oly  rajz-egyen¬ 
ruhájuk,  mint  a  mi  rendszerünk  termékeinek.  De 
elvégre  nem  a  fő,  hogy  szépen  „kiradírozott14 , 
egy  kaptafára  készült  rajzlapokat  mutathasson  be 
a  tanító  az  év  végén,  hanem  hogy  a  rajztanulás¬ 
sal  töltött  órákon  nevelődjék  a  tanuló  látási  intelli¬ 
genciája.  Ez  olyan  momentum,  a  melynek  hatása 
megérzik  egész  gondolkozásukon  is. 

Fontos  volna  hozzáfogni  ezekhez  a  reformokhoz. 
Mentül  tovább  halászijuk,  annál  több  pusztítást 
végez  a  mai  rendszer.  Igazán  művészi  érzéket  és 
művészi  kultúrát  csak  a  rajzoktatás  alapos  rendszer- 
változtatásával  érhetünk  el.  Ez  legyen  az  alap,  nél¬ 
küle  nem  mehetünk  semmire  sem. 

MULATÓ  TÁRSASÁG 

ADRIAEN  BROUWER  ÉS  JAN  VAN  DEN  HU  KEN  EESTMÉNYE 
AZ  EN YEDI-GYŰ JTEM ÉN Y BŐL 


(^SALÁDl  HÁZAK.  A  Művészet  szerkesztősége 
^  pályázatot  hirdet  egy  kisebb  családi  lakóház 
tervrajzára,  azt  a  célt  tűzvén  maga  elé,  hogy  a 
művelt  magyar  közönség  egy  sor  kiváló  tervrajz¬ 
zal  ismerkedjék  meg,  a  melyek  hivatva  vannak 
bebizonyítani,  hogy  a  kevésbbé  tehetős  építtetők 
is  művészi  tervrajzokhoz  juthatnak,  ha  megtudják, 
hogy  kinél  kell  ilyesmit  keresniük.  A  kik  manap 
kis  családi  házat  építtetnek,  többnyire  tehetetlen 
olcsó  Jánosokhoz  fordulnak,  a  kiktől  valamely 
német  mintakönyvből  kilopkodott  művészieden  és 
sablonos  tervet  kapnak.  Pedig  ügy  áll  a  dolog, 
hogy  igazi  építőművészektől  is  megszerezhetik  ugyan¬ 
csak  jutányosán  a  terveket  s  ezek  aztán  eredeti, 
művészi  és  praktikus  megoldásokra  adnak  módot. 
A  közönség  bizonyos  rétegének  előítéletét  akarja  e 
tervpályázat  eredményeinek  bemutatásával  megtörni. 

Az  érdeklődők  a  „Lejáró  pályázatok  “  című 
rovatunkban  találják  a  pályázati  feltételeket.  Itt 
csak  annyit  jegyzőnk  meg,  hogy  a  pályázat  tárgya 
kisebb  lakóház  terve  oly  család  számára,  a  mely 
nem  akar  utcasorban  lakni,  hanem  falun,  vagy 
valamely  város  környékén,  városmelléki  kertben. 
Nem  nyaralóról  van  szó,  hanem  lakóházról,  mely 


kellemes  és  állandó  otthont  ad  egy  közepes  igényű 
polgári  családnak.  A  tervelők  tartsák  szem  előtt, 
hogy  a  ház  felépítése  olcsóbb  vidéken  a  11,000, 
drágább  vidéken,  a  13,000  koronát  meg  ne  haladja. 
A  terveknek  —  ez  önként  értetődik  —  művé¬ 
szieknek  és  magyaros  jellegűeknek  kell  lenniök. 
Reméljük,  hogy  építőművészeink  mentül  tömegeseb¬ 
ben  vesznek  részt  c  szép  feladat  megoldásán. 

[jkvEBRECENI  MŰPÁRTOLÓ  EGYESÜLET.  1002. 
füv  február  havában  megalakult  Debrecenben  a 
„Debreceni  Műpártoló  Egyesület",  de  a  kezdet 
nehézségeivel  küzdvén,  csak  őszszel  kezdhette  meg 
tulajdonképeni  működését.  Az  egyesület  november 
hóban  az  Országos  Magyar  Képzőművészeti  Tár¬ 
sulat  támogatásával  kiállítást  rendezett,  a  melyre 
Budapestről  138  mű  érkezett,  Debrecenből  pedig 
23.  A  kiállítás  november  19-én  nyílt  meg  s  tar¬ 
tott  december  7-ig,  ez  idő  alatt  a  tárlatot  4500-an 
látogatták.  Hogy  mily  jelentékenyen  hatott  ez  a 
kiállítás  magának  az  egyesületnek  megerősbödésére 
is,  azt  abból  látjuk,  hogy  az  egyesületnek  a  tárlat 
megnyitása  előtt  csak  153  tagja  volt,  ez  a  szám 
pedig  a  tárlat  bezártáig  238-ra  emelkedett. 

A  kiállítás  művásári  adatai  a  következők:  a 
Budapestről  küldött  műtárgyakból  eladatott  7  darab 
1335  korona  értékben,  a  debreceni  művészekéből 
elkelt  4  darab  440  koronáért,  összesen  1 1  műtárgy 
1775  koronáért.  Az  egyesület  tagjai  közt  való 
kisorsolásra  vásároltak  4  műtárgyat  a  Budapestről 
küldött  anyagból,  ezenkívül  a  debreceni  művészek 
még  4  művet -ajándékoztak  az  egyesületnek  hasonló 
célból.  A  közhangulatból  ítélve  a  debreceni  közön¬ 
ség  érdeklődését  az  egyesületnek  nagy  mértékben 
sikerült  felkeltenie  s  remény  van  arra  is,  hogy  a 
vételkedv  is  megnagyobbodik. 

nŰÉPÍTÉSZEK  FEGYELMI  TANÁCSA.  A  Ma¬ 
gyar  Építőművészek  Szövetsége  januári  egye¬ 
temes  ülésén  foglalkozott  Körösi  Albert  rendes  tag¬ 
nak  egy  terjedelmes  emlékiratával,  a  melynek  célja 
fegyelmi  tanácsot  alakítani  és  fegyelmi  szabályzatot 
teremteni  az  építészek  körében.  A  magyar  építészek 
mindezideig  szűkölködnek  olyan  szervezet  vagy  ható¬ 
ság  nélkül,  mely  a  karban  olykor  jelentkező  túl¬ 
kapásokat  korlátozza,  ha  kell,  megbélyegezze  és  ez 
által  az  építtető  közönség  és  a  működő  építész 
között  az  annyira  szükséges  bizalom  kapcsolatát 
megszilárdítsa.  Az  állam  az  építészetet  mindezideig 
szabad  iparnak  tekinti,  építésznek  bárki  vallhatja 
magát.  A  Magyar  Építészek  Szövetsége,  mely  föl¬ 
adatául  tűzte  ki  a  független,  önálló  építészek  tömö¬ 
rülése  által  a  kar  tekintélyének  emelését,  az  építő¬ 
művészet  fejlesztését,  egy  fegyelmi  szabályzaton 
dolgozik,  melynek  alapján  egy  külön  e  célra  alko¬ 
tott  fegyelmi  tanács  lesz  hivatva  minden  olyan 
kérdésben  dönteni,  a  hol  az  építész  szakmájabeli 
működéséhez  a  kari  méltóság  szempontjából  szó 
férhet.  Természetes,  hogy  a  tanács  hatáskörének 
csakis  a  szövetség  tagjai  vannak  alávetve,  mégis, 
mivel  egyrészről  önálló  építészeink  már  jobban 
tömörülnek  a  szövetség  zászlaja  alá,  másrészt  ilyen 
fegyelmi  eseteket  a  tanácsnak  mindenki  bejelenthet, 
sőt  az  hivatalból  is  köteles  minden  tudomására  jutott 
esetben  eljárni,  a  fegyelmi  tanács  működésének 
nagy  erkölcsi  eredménye  lehet  és  ezt  várják  is 
tőle  építészeink. 

nŰ VÉSZI  FEJLÉC  ÉS  ZÁRÓDÍSZ.  A  könyv- 
diszítő  fejléc  és  záródísz  eddigelé  nem  igen 
talált  nálunk  buzgó  művelőkre.  Bizonyára  nem 
azért,  mert  a  könyvnyomtatással  foglalkozók  csak 
ritkán  érezték  e  rajzdísz  szükségét.  Most,  hogy  már 
a  közönség  is  kívánja  a  szép  könyvet,  a  kiadók 
nem  igen  tudják  hol  keresni  a  művészeket,  a  kik 
éppen  ilyféle  rajzokkal  foglalkoznak.  Hogy  e  rész¬ 
ben  intenzivebb  működésre  serkentsük  éppen  a 
fiatalabb  művész-nemzedéket,  lapunk  pályázatot  hir¬ 
detett  az  Iparművészeti  Iskola  és  a  Mintarajziskola 
és  Rajztan  ár  képző-intézet  növendékei  közt.  Kíván¬ 
tunk  a  Művészet  számára  műbecsű  fejléceket  és 
záródísz-rajzokat.  A  pályázat  örvendetes  módon  sike¬ 
rült.  Köszönettel  tartozunk  érte  mindkét  intézet  igaz- 

gatóságának,  a  mely  előzékenyen  fogadta  az  ötletet, 
azután  a  szaktanároknak,  a  kik  buzgó  űtbaigazí- 
tással  és  kritikával  támogatták  a  fiatal  művészeket, 
végre  a  pályázóknak,  a  kik  számra  nézve  34-en, 
nem  kevesebb  mint  3 1 4  pályaművet  készítettek  és 
küldtek  be. 

Január  első  hetében  döntött  a  pályadíjak  ügyé¬ 
ben  a  bíráló  bizottság,  a  mely  állott  Ambrozovics 
Dezső,  Dudits  Andor,  Lyka  Károly,  Ujváry  Ignác 
és  Wolftier  József  tagokból. 

A  döntés  nem  volt  könnyű  feladat,  mert  oly 
sok  jó  munka  akadt  a  beérkezettek  közt,  hogy 
csakugyan  nehéz  volt  a  választás.  A  pályabiróság 
az  eredetileg  kitűzött  három  díjat  egy  negyedikkel 
toldotta  meg,  hogy  munkáján  könnyítsen.  Szavazat- 
többséggel  így  esett  a  döntés:  a  70  koronás  első 
díjat  Vőgerl  Rezső  nyerte,  az  50  koronás  második 
díjat  Kari  Ernő,  a  30  koronás  harmadik  díjat 
Pálka-Pavlicsek  Károly  és  az  ugyancsak  30  koro¬ 
nás,  utólag  megállapított  díjat  Éberling  Gyula. 

A  bíráló  bizottság  azonkívül  megvásárolt  a  Művé¬ 
szet  számára  64  darab  rajzot,  a  melyek  szerzői  a 
következők:  Aichenauer  Brúnó,  Bittlingmayer  János, 
Bodor  Aladár,  Bokor  K.,  Csécsi  Andor,  Éberling 
Gyula,  Guttmann  Bcrthold,  Hendrich  Antal,  Kari 
Ernő,  Kőris  Kálmán,  Pálka-Pavlicsek  Károly,  Rau- 
scher  Mariska,  Roth  Paula,  Szilassy  József,  Takáts 
Ferenc,  Tary  Lajos,  Tscheik  Ernő,  Vőgerl  Rezső, 
Völkel  József,  Wessely  Vilmos. 

Az  összes  pályaművek  január  6.,  7.  és  8-án 
nyilvánosan  ki  voltak  állítva  a  városligeti  Műcsar¬ 
nok  tanácstermében. 

A  díjazott  és  megvásárolt  művek  közlését  e 
számunkban  már  megkezdtük. 

/'jj  CÉGÉR  ÉS  KIRAKAT  MŰVÉSZETE.  Érdekes 
Ln\  művészi  vállalkozásba  fogott  a  Kereskedelmi 
Alkalmazottak  Országos  Egyesülete :  őszszel  bemu¬ 
tatja  a  jeles  mesterek  kezéből  eredő  szép  régi 
cégéreket,  bemutat  egy  sor  művészi  ízléssel  ren¬ 
dezett  mintaszerű  kirakatot,  végre  pedig  hazai 
művészek  közreműködésével  pályázat  útján  szerez 
be  művészies  és  modern  cégtáblákat  és  bolti  jel¬ 
vényeket.  A  kiállítás  az  Iparművészeti  Múzeum 
üvegfedelű  udvarán  lesz,  a  rendezésre  az  Egye¬ 
sület  néhány  magyar  művész  közreműködését  is 
kikéri.  Életrevaló,  derekas  ötlet,  a  mely  remélhe¬ 
tőleg  örömöt  szerez  művészeinknek  is.  Egykoron 
Munkácsy,  Barabás,  Heinrich  Ede  s  mások  is 
készítettek  hasonló  műveket.  A  modern  művészet 
temérdek  új  formát  és  technikát  talált  ki,  a  mi 
még  könnyebbé  teszi  hasonló  feladatok  megoldá¬ 
sát.  Jó  gondolat  volt  egyszer  az  utca  művészetét 
is  ápolás  alá  fogni,  s  egyúttal  egybegyűjteni  ide¬ 
vágó  régi  ereklyéinket. 

EMZETI  SZALON.  A  legutóbbi  három  hónap¬ 
ban  négy  kiállítást  rendezett  a  Nemzeti  Szalon 
Budapesten  és  a  vidéken,  ezek  közül  háromnak 

statisztikája  fekszik  előttünk.  Az  első  a  Kassán 
rendezett  tárlatról  szól,  a  melynek  összesen  3248 
fizető  látogatója  volt,  ezek  közt  500  tanuló  és 
500  munkás.  Elkelt  32  mű  6773  korona  érték¬ 
ben.  A  Budapesten  rendezett  Paál  László-kiállítás- 
nak  2000  fizető  látogatója  volt,  elkelt  10  kép 
19,700  korona  értékben.  Az  ugyanott  magyar  fes¬ 
tők  műveiből  rendezett  kiállításon  9  kép  kelt  el 
1892  korona  értékben. 

A  Nemzeti  Szalon  Budapesten  február  22-én 
uj  kiállítást  nyit.  Május  elsejére  nagy  rajzkiállítást 
tervez,  a  melyre  a  kormány  két  vagy  három 
díjat  fog  kitűzni.  Ezt  megelőzőleg  április  elsején 
a  Szalon  budapesti  helyiségeiben  nemzetközi  mű¬ 
vészi  fényképkiállitás  nyílik.  November  15-től  de¬ 
cember  1 5-ig  Ferenczy  Károly  külön-kiállitása 
foglalja  el  a  helyiségeket.  Vidéki  programmja  sze¬ 
rint  Szabadkán  március  8-án  nyitja  meg  a  Szalon 
a  kiállítását. 

(  HUSTER  FERENC  a  szerzője  az  „Édes  anya“ 
és  a  „Szeresd  felebarátodat,  mint  tenmagadat“ 
című  képeknek,  a  melyeket  e  füzet  8-ik  és  9-ik 
oldalán  reprodukáltunk.  Mind  a  kettőnek  eredetije 
színes  rézkarc.  E  művész  neve  még  teljesen  isme¬ 
retlen  nálunk,  pedig  bensőséges  és  kifejezésteljes 
művészete  megérdemli  az  érdeklődést.  Bemutató 
gyanánt  közöljük  színes  rézkarc-gyűjteményéből  ezt 
a  két  lapot  s  ide  jegyzünk  néhány  életrajzi  ada¬ 
tot.  Schustcr  Ferenc  Fehértemplomban  született, 
atyja  kovácsmester  s  tíz  gyermeke  legidősebbikét, 
a  mi  művészünket,  vaskereskedőnek  szánta.  A 
gyerekember  fejében  más  ideálok  éledeztek:  a  cir¬ 
kusz  és  a  színház  volt  vágyainak  netovábbja. 
.Szülei  azonban  tudni  sem  akartak  az  efféle  vágyak¬ 
ról.  Három  évet  töltött  a  vaskereskedésben,  a  hol 
abban  lelte  legfőbb  örömét,  hogy  principálisa  kis 
gyermeke  mu lattatására  mindenféle  képet  festege- 
tett.  A  tanoncévek  elmúltával  Budapestre  jött  egy 
nagyobb  vaskereskedésbe,  de  mindjárt  az  első 
hetek  után  engedett  eredeti  vágyának  s  elhatározta, 
hogy  a  művészeti  pályára  lép.  A  dolog  nem  ment 
könnyen,  mert  művészünk  édes-keveset  ösmert  a  földi 
javakból,  azonfelül  mindjárt  az  első  lépésnél  keser¬ 
ves  csalódás  érte.  A  Mintarajziskola  ajtaján  kopog¬ 
tatott,  a  hol  egyenest  a  szemébe  mondta  az  igaz¬ 
gató,  hogy  teljesen  hijján  van  a  művészi  tehetségnek. 
A  lerongyollott,  ínséges,  szegény  fiű  lelkét  ször¬ 
nyű  válság  érte.  De  ideáljáról  mégsem  akart  lemon¬ 
dani.  Fantasztikus  terveket  eszelt  ki:  beáll  ecset¬ 
mosogatónak  valamely  művészhez,  csakhogy  köze¬ 
lebb  jusson  a  szentek  szentéhez.  Itt  is,  ott  is 
kopogtatott :  vállvonogatás,  szánakozó  mosoly  volt 
a  valasz.  Látva,  hogy  Budapesten  minden  űt  el 
van  zárva  előtte,  elvergődött  Bécsbe.  Egy  pár  jószivű 
embert  talált  ott,  a  kik  pártját  fogták,  bejuthatott 
az  akadémiába  is,  a  hol  azonban  csak  nagyrit¬ 
kán  foglalkozhatott  tanulmányával,  mert  ideje  leg¬ 
nagyobb  részét  szerény  kenyérkeresésre  kellett  for¬ 


dítania.  Négv-öt  évig  barangolt  azután  itthon,  Német¬ 
országban  és  Bécsben  s  ezalatt  végigcsinálta  a 
nyomor  egész  iskoláját.  Ez  időben  karcolta  rézre 
az  „Édesanya"  című  művét,  a  mely  egy  karc¬ 
sorozatnak  első  képe.  Bécsben  Pochwalsky  tanár 
e  ciklus  láttára  megtisztelő  feltételek  mellett  fel¬ 
vette  iskolájába.  Még  ez  évben  egyhangúlag  neki 
Ítélték  az  arckép-jutalomdíjat,  a  következő  évben 
pedig  az  Unger-féle  híres  rézkarcoló-iskolában  osztrák 
császári  szubvenciót  kapott  az  Anya-ciklus  kiadá¬ 
sára,  az  év  végén  pedig  a  Füger-aranyérmet  nyerte 
el  egy  kompozíciójával.  Főzzél  befejezte  iskolai  tanul¬ 
mányait. 

Schuster  Ferenc  a  rézkarcain  kívül  olajfest¬ 
ményeket  is  festett,  a  melyek  egy  részét  a  többi 
közt  Bécsben  is  bemutatta  egy  külön  kiállításon. 
Az  odavaló  kritika  szívesen  fogadta  e  műveket,  a 
melyeket  látni  valószínűleg  a  budapesti  közönség¬ 
nek  is  alkalma  nyílik.  Schuster  művészete  érzés¬ 
művészet,  lelki  élmények  intim  visszatükrözésc, 
mélyen  szivünkben  gyökerező  sejdítések  formába 
való  foglalása.  Életrajzát  ösmervén  megértjük  az 
okot  is,  a  mely  őt  e  félig  szimbolikus  alkotásokra 
bírta.  A  szenvedő  ember  tisztult  lelke  szól  hoz¬ 
zánk  belőlük.  Nagyértékű  és  nemes  érzelmeken 
épül  e  művek  koncepciója. 

FERENCZY  KÁROLY  „Útban"  című  képét  szí¬ 
nes  reprodukcióban  mellékeljük  ehhez  a  füzethez. 
Eredetije  pasztellrajz.  Ugyanennek  a  művésznek 
műve  a  20-ik  oldalon  reprodukált  „Márciusi  est" 
című  kép,  ci  mely ly el  a  Képzőművészeti  Társulat 
1902/03.  téli  tárlatán  a  Lipótvárosi  Kaszinó  ezer 
koronás  díját  elnyerte.  Eredetije  olajfestmény.  Ez 
utóbbit  a  Könyves  Kálmán  részvénytársaság  jogo¬ 
sításával  reprodukáltuk. 

ÉBERLING  GYULA  rajzolta  az  1-ső  és  5 9-ik 
oldalon  levő  fejlécet.  Éberling  nyerte  el  a  „Művé¬ 
szet"  fejlécpályázatán  a  harmadik  díjat. 

MÁRK  LAJOS  „Tanulmány"  című  rajza  díszíti 
a  4-ik  oldalt.  Eredetije  szénrajz. 

EDERER  KÁROLY  a  szerzője  az  5-ik  oldalon 
levő  „Occlot"  című  képnek.  Eredetije  egyszínű 
olajfestmény. 

1LLL  ÖDÖN  festette  a  „Vetély társak"  című 
képet,  a  melyet  a  Könyves  Kálmán  részvénytársa¬ 
ság  jogosításával  a  1 9-ik  oldalon  közlünk.  Erede¬ 
tije  vízfestmény.  Ez  a  mű  nyerte  cl  az  1902/03. 
téli  műtárlaton  a  600  koronás  Eszterházy-díjat. 

HAZAY  ALADÁR  rajzolta  a  21-ik  oldalon  levő 
fejlécet  és  a  32-ik  oldalon  levő  záródiszt. 

HEGEDŰS  LÁSZLÓ  rajzát  közöljük  a  máso¬ 
dik  mellékleten.  Eredetije  ceruzarajz  s  előzetes  ta¬ 
nulmány  a  százkoronás  bankjegy  tervéhez. 

MYSKOVSZKY  ERNŐ  rajzolta  a  2<S-ik  oldalt 
díszítő  fejlécet. 

KACZIÁNY  ÖDÖN  műve  a  33-ik  oldalon  levő 
fejléc. 

LAKATOS  ARTÚR  rajzolta  a  38-ik  oldalon 
levő  fejlécet. 

FÉNYES  ADOLF  műve  a  45-ik  oldalon  levő 
„Kisváros  végén11  című  kép.  Eredetije  szénrajz. 

VESZTRŐCZY  MANÓ  rajzolta  a  46-ik  olda¬ 
lon  levő  fejlécet. 

NAGY  VILMOS  műve  a  48-ik  oldalon  levő 
záródísz. 

CSÓK  ISTVÁN  rajzolta  a  49-ik  oldalon  levő 
„Cigánytanya"  című  képet.  Eredetije  szénrajz. 

GUTTMANN  BERTÖLI)  műve  az  50-ik  olda¬ 
lon  levő  lejléc.  Ez  a  rajz  a  Művészet  fejléc¬ 
pályázatából  került  ki. 

VAvSZARY  JÁNOS  tanulmányát  közöljük  az 

52- ik  oldalon.  Eredetije  szénrajz. 

NAGY  ZSIGMOND  tanulmányát  közöljük  az 

53- ik  oldalon.  Eredetije  tusrajz  ecsettel. 

RIPPL-RÓNAI  JÓZSEF  „Ebéd  után"  című  képét 
közöljük  az  5ö-ik  oldalon.  Eredetije  pasztellrajz. 

HAVAS  JÓZSEF  rajzolta  az  57-ik  oldalon 
levő  fejlécet. 

ruMTÜNTETÉSEK.  A  Képzőművészeti  Társulat  téli 
IÍA  tárlatán  a  2000  koronás  Rökk  Szilárd-dijat 
Teles  Ede  kapta  a  „Tanulmányfő"  című  gipsz- 
szoborművére,  a  600  koronás  Eszterházy  Miklós 
Móric  gróf-féle  vízfestmény-díjat  pedig  Túli  Ödön,  a 
„Vetélytársak"  című  vízfestményére. 

A  hódmezővásárhelyi  Fekete  Sas  vigadó-  és 
szállóépület  tervpályázatára  1 1  pályamű  érkezett 
be.  A  bíráló  bizottság  szerint  ezek  közt  egy  sem 
akadt,  a  mely  az  építési  programúinak  mindenekben 
megfelelne.  Azért  ez  első  díjat  nem  adta  ki,  de 
javasolta,  hogy  az  első  és  második  pályadíj  egybe- 
vonassék  és  a  „Turul",  ,, Fekete  sas"  és  „Sas 
I."  jeligéjű  tervek  szerzői  közt  kiosztassék  azzal, 
hogy  e  szerzők  űj,  szükebb  pályázatra  hivassanak 
fel.  A  ,, Turul"  jeligés  mű  szerzője  Somló  Emil, 
a  „Fekete  sas“-é  Himler  Dezső  és  Málnai  Béla, 
a  „Sas  l."-é  Pártos  Gyula.  A  bíráló  bizottság 
egyűttal  dicséretre  ajánlotta  a  „Takarékos"  és 
„H.  M.  V."  jeligéjű  tervek  szerzőit. 

A  2000  koronás  Lotz-díjat  az  1902-ik  évre  Lotz 
Károly  Roskovics  Ignácnak  ítélte  oda  a  kecskeméti 
római  katolikus  nagytemplom  falfestményeiért. 


NAGY  SÁNDOR  rajzolta  a  harmadik  mellék¬ 
letünkön  reprodukált  meseillusztrációt.  A  szöveget 
Szabó  Sándor  írta. 

TELCS  EDE  négy  űj  szoborművének  képét  közöl¬ 
jük  a  12.,  13.,  1G,  és  1 7-ik  oldalon.  E  szobor¬ 
művekkel  nyerte  el  a  Képzőművészet  Társulat 
1  902/ 3 -i ki  téli  tárlatán  a  2000  koronás  Rökk-díjat. 

A  pozsonyi  m.  kir.  posta-  és  távirdaigazgató- 
ság  épületterveire  kiírt  pályázaton  3 1  pályázó  vett 
részt  37  pályatervvel.  A  zsűri  döntése  szerint  az 
1500  koronás  első  díj  nyertese  Pártos  Gyula,  az 
1000  koronás  második  díj  nyertese  Petz  Samu, 
a  800  koronás  harmadik  díj  nyertese  Riemer 
Márkus,  Károlyi  Emil  és  Márton  Ákos  lett. 

A  győri  kereskedelmi  és  iparkamarai  székház 
tervpályázatára  beérkezett  művek  felett  január  21-én 
döntött  a  zsűri.  A  bizottság  az  első  díjjal  egy¬ 
hangúlag  a  ,,  Tágas  “  jeligéjű  tervet  tüntette  ki, 
szerzői  Málnai  Béla  és  Román  Miklós.  A  máso¬ 
dik  díjat  a  ,,Mercur‘,  jeligéjű  terv  kapta,  szerzői 
Szőts  Imre  és  Pallér  Ernő.  Végül  'megvételre  aján¬ 
lotta  Hübner  Jenő  ,,A“  jeligéjű  művét. 

A  Millacher-féle  kutpályázat  másodízben  is  meddő 
maradt,  a  mennyiben  a  főváros  tanácsa  elfogadta 
a  pályabiróság  abbeli  határozatát,  hogy  kivitelre 
a  pályatervek  egyike  sem  fogadható  el.  Ellenben 
400  —  400  koronával  jutalmazták  Füredi  Richárd 
cs  Markup  Béla,  Holló  Barnabás,  Jankovich  Gyula, 
Eigeti  Miklós  és  Jámbor  és  Bálint,  végre  Damkó 
József  pályatervét.  Ugyanezeket  és  Donáth  Gyulát 
újabb,  szükebb  pályázatra  szólították  fel. 

A  mátyásföldi  új  r.  kath.  templom  tervére  kiírt 
pályázaton  az  első  díjat  Wenninger  Ferenc,  a  máso¬ 
dik  díjat  Ungár  Vilmos  nyerte  el. 

A  Vörösmarty-szobor  pályázatának  sorsa  felett 
február  7-én  döntött  a  pályabiróság.  A  szükebb 
pályázatra  hivott  Kallós  Ede,  Róna  József,  Tóth 
István,  Ligeti  Miklós  és  Teles  Ede  műveinek  egyikét 
sem  vélelmezte  a  bíráló  bizottság  két  harmada 
kivitelre  alkalmasnak.  A  díjakat  azonban  kiadta. 
A  3000  koronás  első  díj  nyertese  Kallós  Ede 
és  Márkus  Géza,  a  2000  koronás  második  díj 
nyertese  Róna  József  és  Leitersdorfer  Béla,  az 
ezerkoronás  harmadik  dij  nyertese  Tóth  István  és 
Pogány  Móric,  az  ezer  koronás  negyedik  díj  nyer¬ 
tese  Ligeti  Miklós  és  Bálint  Zoltán  és  Jámbor 
Lajos,  az  ezer  koronás  ötödik  díj  nyertese  Teles 
Ede  és  Márkus  Géza. 


KÜLFÖLDI  KRÓNIKA 

ELHALT  MŰVÉSZEK.  —  Arons  Philipp  arckép- 
és  életképfestő  (szül.  1822-ben)  Rintelnben  meghalt. 

Brummer  Wilhelm  festő  Milanóban  meghalt. 

Bauqué  Louis  Amand  műépítő  (szül.  1852-ben) 
Bécsben  meghalt. 

Breuning  Gustav  festő  (szül.  1827-ben)  Grau- 
denzben  meghalt. 

Besset  Cyrille,  francia  festő  (szül.  1862-ben) 
meghalt  Nizzában. 

Boeckmann  Wilhelm  műépítő  Berlinben  meghalt. 

Bernhard  Heinrich,  a  berlini  üvegfestészeti  inté¬ 
zet  igazgatója  (szül.  1  847-ben),  meghalt  Berlinben. 


Hansen  Alfréd  szobrász  (szül.  1875-ben)  Ber¬ 
linben  meghalt. 

Kay  Hermann  festő  (szül.  1839-ben)  meghalt 
Berlinben. 

Leemputten  Corneille,  van,  belga  állat-  és  tájfestő 
meghalt  Bruxellcsben. 

Liska  Emanuel  cseh  festő,  a  prágai  iparművé¬ 
szeti  iskola  tanára,  5 1  éves  korában  meghalt 
Prágában. 

Litke  Theodor  szobrász  (szül.  1878-ban)  meg¬ 
halt  Berlinben. 


RÓMAI  CSÁSZÁRNÉ 

Breton  Emilé  francia  festő  (szül.  1830-ban), 
Breton  Jules  testvére,  Courriéres-ban  meghalt. 

Cluysenaer  Alfréd  belga  festő  (szül.  1837-ben) 
Bruxellesben  meghalt. 

Decorcis  Pierre  francia  csendéletképíestő  (szül. 
1834-ben)  meghalt  Parisban. 

Fagan  Luigi  olasz  festő  és  műtörténész  Firenzé¬ 
ben  meghalt. 

Haber  Rudolf  festő  (szül.  1833-ban)  meghalt 
Drezdában. 

•  Hautmann  Johann  szobrász  (szül.  1820.)  meg¬ 
halt  Münchenben. 

Heinefetter  Johann  festő  (szül.  1815-ben)  Baden- 
Badenben  meghalt. 

Heise  Johanna  festő  Berlinben  meghalt. 

Heising  Kaspar  festő  Coblenzben  meghalt. 

Mayer  Friedrich  Kari  építész  és  építészeti  festő 
79  éves  korában  meghalt  Münchenben. 

Mescserszkij  A.  tanár,  orosz  tájfestő  (szül. 
1844-ben),  a  pétervári  művészegyesület  elnöke, 
meghalt  Péterváron. 

Nast  Thomas,  német  születésű  amerikai  torzkép- 
rajzoló  és  festő  (szül.  1840-ben)  meghalt  Guaya- 
quilban,  Délamerikában. 

Neumann  Emil  tájfestő,  a  kasseli  művészeti 
akadémia  tanára  (szül.  1842-ben)  meghalt  Kasselben. 

Pagliano  Eleuterio  olasz  festő  (szül.  1865-ben) 
meghalt  Milanóban. 

Panciera-Besarel  Valentino  velencei  szobrász  és 
fafaragó  (szül.  1830-ban),  meghalt. 

Poggenbeek  George,  németalföldi  tájfestő  (szül. 
1853-ban)  Amsterdamban  meghalt. 

Preusser  Kari  Louis  festő  (szül.  1845-ben) 
Drezdában  meghalt. 

Schmidt  Paul  dekorativ-festő  (szül.  1  855-ben) 
meghalt  Párisban. 

Stauber  Kari  festő  (szül.  1815-ben),  a  ki  majd 
fél  századon  át  volt  a  „Fliegende  Blátter“  dolgozó¬ 
társa,  Münchenben  meghalt. 

Törmer  Hugó  festő,  Loschwitzban  meghalt. 

Ulmann  Efnil  műépítő  (szül.  1854-ben)  meg¬ 
halt  Párisban. 

Weber  Kari  szobrász-tanár  (szül.  1 854-ben) 
Majna-F rankfortban  meghalt. 

Weigl  Róbert,  bécsi  szobrász  (szül.  1850-ben) 
meghalt  Bécsien. 


flPRTOK  MÜI/É5ZETÜNK  TÖRTÉNETÉHEZ 

4j]  DOBÓI  KASTÉLY  MENNYEZETKÉPE.  Dobó 
Zni  Sáros  vármegyében  Héthárs  vasúti  állomástól 
félórányira  van  s  kastélyát  a  XVII.  században  a  ma 
is  virágzó  Dobay -család  építette.  A  kastélyt  a  XVIII. 
század  végén  'nagyrészt  gyökeresen  újjáépítették  s 
e  korból  belső  berendezése,  mely  empire  stílusban 
készült,  most  is  nagyobbára  változatlan.  Kissé  meg¬ 
rongált  állapotban  ugyan,  de  napjainkig  fönmaradt 
(36 


a  kastély  nagytermének  mennyezetképe,  a  mely 
1700-ban  készült  s  természetes  nagyságú  alakokkal 
az  Olympost  tünteti  föl.  A  korára  nézve  jellemző 
széles  formájú  alakokból  álló  nyugtalan  kompozí¬ 
ció  nem  elsőrangú  munka,  de  érdekes  adalék  XVII. 
századbeli  festészetünk  történetéhez,  a  melynek  ku¬ 
tatói  figyelembevételét  nem  mellőzhetik. 

— 44. 

nUNKÁCSY  MIHÁLY  ŐSEIRŐL.  Rhody  Alajos 
Bártfa  szab.  kir.  város  polgármestere  a  Művé¬ 
szet  számára  egy  278  oldalra  terjedő  XVIII.  század¬ 
beli  kódexet  volt  szives  ösmertetés  végett  átengedni, 
a  melynek  címe  ez :  „Liebische  Denckhmalen  so 
seith  Anno  1639  Geschehen“.  A  kódex  nagy 
nyolcadrét  formájú,  préselt  bőrkötésének  a  díszí¬ 
tése  gránátalma  motívumokból  összerótt,  aranyozott 
ékítményekből  áll;  belső  borítékját,  mai  kifejezéssel 
előzékpapirosát  diszkrét  hatású  stilizált  napraforgók 
díszítik,  a  melyek  sárga  színükkel  pompásan  vál¬ 
nak  el  az  irizáló  színű  brokát  mustra  formájú  alap¬ 
ról,  a  melyre  domborúan  nyomattak.  A  XVIII.  szá¬ 
zad  második  felében  írott,  s  csaknem  kizárólag 
családi  följegyzéseket  tartalmazó  kódex,  a  melynek 
papirosán  a  vízjegy  stilizált  liliommal  kezében 
balra  néző  fantasztikus  asszonyi  alakot  ábrázol, 
minden  valószínűség  szerint  Munkácsy  Mihály 
őseinek  a  családi  krónikája  s  mint  ilyen  beható 
ösmertetést  érdemel. 

A  művészet  világában  ugyan  az  ősök  nem 
számítanak  ;  az  érdeklődésnek  megfelelően  azonban, 
a  melylyel  mindazok  iránt  viseltetünk,  a  kik  a 
művészet  egy-egy  nagy  alakjával  kapcsolatban  állot¬ 
tak,  mindig  kívánatos,  ha  a  műtörténelem  a  kiválóbb 
művészek  származására  vonatkozó  adatokat  is  egy¬ 
begyűjti.  A  Munkácsy  őseinek  a  családi  följegy¬ 
zéseit  tartalmazó  kódex,  a  mely  a  bártfai  városház 
levéltárában  maradt  ránk,  annyival  is  inkább  ér¬ 
dekes,  mert  fölvilágosít  arról,  mint  származott  át 
a  mester  családja  külföldről  hazánkba,  s  olyan  ada¬ 
tokat  is  tartalmaz,  a  melyek  arra  vetnek  fényt, 
hogy  a  Lieb-családban  nem  Munkácsyban  nyilvá¬ 
nult  először  a  művészet  iránt  való  hajlandóság. 
Külföldi  írók  Munkácsyról  szólván,  rövidesen  azt 
jegyzik  meg  származásáról,  hogy  német  szülők 
gyermeke  volt,  a  ki  pályája  kezdetén  német  nevét 
a  magyarral  cserélte  föl.  Mint  látni  fogjuk,  már 
az  első  Lieb,  a  ki  hazánkba  átszármazott  házassága 
révén  magyar  nemesi  családokkal  került  rokonságba, 
s  ha  családi  följegyzéseit  mindvégig  német  nyelven 
írta,  ennek  oka  pusztán  az,  hogy  Mária  Terézia 
korában,  a  mikor  élt,  nálunk  az  államhatalom  né- 
metesítő  törekvéseinek  megfelelően  a  hivatalos  és 
családi  életben  egyaránt  a  német  nyelv  volt  az 
uralkodó. 

A  bártfai  Lieb-kódexet  Lieb  János  Ferenc  Antal 
írta,  a  kinek  családi  följegyzései  és  okmánymáso¬ 
latai  azonban  a  Lieb-családról  föl-  és  lefelé  harmad¬ 
íziglen  foglalnak  magukban  kimerítő  adatokat.  A 

kódex  első  lapjának  a  tartalma  ez  :  „Laudetur  Je- 
sus  Christus.  Az  egyetlen  Lieb  János  Károly  Fe¬ 
renc  1639-ben  a  bajor  választó  ő  fenségének  alapít¬ 
ványi  titkára  (Legations  Secretarius  volt)  s  1681-ben 
befejezvén  földi  pályáját,  két  fiút  hagyott  hátra.  Az 
első  Lieb  Ferenc  József,  a  második  Lieb  János 
György  Antal.  Ez  utóbbi  1679-ben  szeptember  3-án 
Söffiingben  született,  a  mint  ezt  a  következő  ke¬ 
resztlevél  másolat  bizonyítja4'.  A  szószerint  közölt 
keresztlevél  után  a  kódex  írója  megjegyzi,  hogy 
Lieb  János  György  Antal  befejezvén  tanulmányait, 
katona  lett  s  a  Schwind  gróf-féle  ezredben  hadnagy¬ 
ságig  vitte.  Leköszönvén  rangjáról,  1  706-ban  Schwá- 
bisch  Gmünd-ben  megnősül  s  a  város  főbirájának 
leányát,  Möszgang  Mária  Barbarát  veszi  feleségül, 
a  kitől  hét  gyermeke  született.  Ezek  azonban  két 
fiú  és  egy  leány  kivételével  meghaltak  ;  a  két  fiú 
pedig  idővel  külföldre  szakadt. 

Kódexünk  írója  most  rövid  följegyzésekkel  meg¬ 
szakított  okmánymásolatokban  tárja  elénk  apja  éle¬ 
tét,  a  ki  ezek  szerint  1707-ben  „Sindicus  über  13 
Reichstaudte  zu  Pfalz“,  „1715-ben  Bécsbe  költözik, 
hol  Bancal-FIof-Gubernaments-Accessist  200  frt  fize¬ 
téssel  s  egyéb  pótlékkal,  1717-ben  Hoff-Kriegs-Buch- 
halterei-Ingrossist  560  frt  alapfizetéssel,  1723-ban 
Prágába  helyezik  át,  1733-ban  visszakerül  Bécsbe 
s  1737-ben  a  spanyolországi  Compostellába  való 
zaránd ok-ú t j á bán  meghal. 

Lieb  János  György  Antal  leánya  Mária  Klára 
a  kódex  hetedik  lapján  levő  följegyzés  szerint 
1743-ban  egy  morva  harmincados  fiához,  valami 
Mathcsi  ncvűhöz  megy  férjhez.  A  kódex-író  öcscse 
Lieb  Miklós  Farkas  Dagobert  1736-ban  a  Koháry 
ezredbe  véteti  föl  magát  s  mint  a  későbbi  följegy¬ 
zésekből  a  34.  és  59.  lapokon  nyilvánvaló  1756-ban 
Szent-Pétervárban  Oroszországban  huszárhadnagy 
(Leutnant  de  Ungarj  Huszars  Regiment  du  sel  bien 
merité  pour  le  Service  de  Sa  Máj.  Imp.  Russe), 
1764-ben  pedig  ugyanott  mint  huszárkapitány 
hal  meg. 

Kódexünk  írója,  a  magyarországi  Lieb-család 
alapítója  Lieb  János  Ferenc  Antal  1708-ban  a 
ptalzi  Launingenben  született.  1731-ben  a  bécsi  ka¬ 
mara  a  sáros-vármegyei  Soóvárra,  Eperjes  mellé 
császári  és  királyi  sóhivatali  írnoknak  nevezi  ki 
150  frt  fizetéssel  és  megfelelő  pótlékkal.  1735-ben 
170  frt  fizetéssel  Holz-Schafter  (?)  lesz,  1741-ben 
feleségül  veszi  Frank  Mária  Katarinát,  egy  soóvári 
sótiszt  leányát,  1745-ben  a  sárosmegyei  Palocsára 
kerül  sótárnoknak  (Salz-Versilberer),  1 748-ban 
ugyanily  minőségben  300  frt  fizetéssel  Bártfára  he¬ 
lyezik  át,  a  hol  felesége,  a  kitől  három  fia  született, 
1750-ben  meghal,  Lieb  János  Ferenc  Antal  még 
ugyanez  év  dec.  10-én  feleségül  veszi  Bereczky 
Zsuzsannát,  Bereczky  János  bártfai  főbíró  és  neje 
Péchujfalusi  Péchy  Zsuzsánna  leányát,  a  kitől  öt 
leánya  született.  1781-ben  Lieb  már  mint  jubilált 
sótiszt  nyugdíjba  kerül  s  1784-ben  följegyzéseinek 
vége  szakadt.  Miként  azt  a  bártfai  róm.  kath. 

plébánia  anyakönyveiből  Harbabusz  Imre  káplán 
szives  volt  kikutatni,  Lieb  János  Ferenc  Antal 
1785  december  12-én  halt  meg,  második  felesége, 
a  kitől  csak  leánygyermekei  születtek  90  éves 
korában  1  8 1 0-ben  halt  meg.  Első  feleségétől  szár¬ 
mazó  fiai  közül  csak  egy  maradt  életben,  a  má¬ 
sodik  feleségétől  való  leányok  közül  három.  Ez 
utóbbiak  mind  még  apjuk  életében  mennek  férj¬ 
hez,  még  pedig  a  Bártfán  állomásozó  katonaság 
tisztjeihez,  a  kikkel  aztán  szülőföldüktől  elszakad¬ 
nak.  Lieb  János  Ferenc  Antal  egyetlen  életben 
maradt  fia  Lieb  Benedek  József  Ferenc  1744-ben 
Soóváron  született  s  Chyzer  András  városi  iskola- 
mesternek  a  kódexben  közölt  bizonyítvány  másolata 
szerint  1755-ben  végzi  az  alsó  grammatikai  osztályt, 
1760-ban  már  Kis-Szebenben  találjuk,  a  hol  Sze- 
pessy  Gábor  iskolaigazgató  bizonyítványa  szerint  a 
piaristák  gimnáziumában  a  retorikai  osztályt  jól 
végezte  és  a  logikaira  bocsáttatik.  A  kódex  138. 
lapján  levő  följegyzés  szerint  Benedictus  Josephus 
Franciscus  Lieb  Mahler  25  éves  korában  egy  Mária 
Anna  nevű  leányt  vesz  feleségül,  a  kitől  1770-ben 
október  24-én  Bártfán  Georgius  Joannes  Josephus 
Lieb  nevű  fia  születik. 

Lieb  Benedek  József  Ferenc  1774-ben  elhunyt 
feleségének  a  223.  lapon  levő  halotti  levele  szerint 
Artis  pictoriae  studiosus,  vagyis  a  festőmúvészetet 
űzi.  Ugyanez  a  Lieb  1779-ben  a  bártfai  plébánostól 
bizonyítványt  kap,  hogy  felesége  a  sárosmegyei 
Fricska  nevű  faluban  meghalt,  a  hol  a  görög  katho- 
likus  pap  temette  el  s  így  ismét  szabadon  nősül¬ 
het.  Nyilván  meg  is  nősült  ;  de  csak  később,  mert 
ennek  az  1785-ben  az  öreg  Lieb  hagyatékából 
a  bártfai  városház  levéltárába  került  kódexben  már 
nyoma  nincsen.  Ha  volt  is  több  fia,  minden  való 
szinűség  szerint  György  János  József,  a  Bliha  Mária 
Annától  1770-ben  született  fiű  volt  Lieb  Leó  Mi¬ 
hály  apja,  a  ki  mint  dédapja  s  valószínűleg  apja 
is  kincstári  sótiszt  volt,  s  a  kinek  keresztlevele 
alapján,  a  melyet  felkutatnunk  nem  sikerült  Mun¬ 
kácsy  Mihály  családfáját  még  teljesebbé  tehetnők. 
Tudjuk,  hogy  Lieb  Leó  Mihály  lánglelkű  fia  Mun¬ 
kácson  született,  a  hová  a  sótisztet  alighanem  Soó- 
várról  helyezték  át.  Rétay  Kálmán  sziráki  plébá¬ 
nos  kérésünkre  a  miskolci  plébánia  anyakönyvéből 
szives  volt  Munkácsy  apjának  halotti  levelét  ki¬ 
írni.  Ennek  bizonysága  szerint  Lieb  Leó  Mihály 
1802-ben  Soóváron  született  s  Miskolczon  1852. 
május  14-én  apopleliában  halt  meg.  Lieb  Leó  Mi¬ 
hály  szüleinek  a  nevét  az  okmány  nem  tartal¬ 
mazza,  mindazonáltal  a  bártfai  hagyományon  kívül 
az  a  körülmény  is  valószínűvé  teszi  a  bártfai  kódex¬ 
nek  a  Munkácsy  családjával  való  kapcsolatát,  hogy 
írója  és  Munkácsy  apja  valamint  minden  valószí¬ 
nűség  szerint  nagyapja  is  egyazon  hivatalt  viselte. 
Az  egyazon  foglalkozásnak  egy  családban  nemze- 
dékről-nemzedékre  való  átszállása  régebben  általános 
volt.  A  külföldről  Magyarországra  szakadt  Lieb 
sótárnok  utódai  is  sóhivatalnokok  lettek,  az  öreg 

67 


Adatok  művészetünk  történetéhez 


Lieb  János  Ferenc  Antal  fiának  a  kivételével,  a 
ki,  hogy  a  szokástól  elterőleg  festő  lett,  ennek 
rendkívül  érdekes  okáról  szintén  kódexünk  nyújt 
fölvilágosítást. 

A  40.  lapon  kezdődik  a  végrendelet  másolata, 
a  melyet  kódexünk  írójának  anyai  nagybátyja  Eben- 
hecht  Berlinben  1756.  okt.  18-án  tett  s  a  melyet 
Lieb  János  berlini  szobrász  és  Schilinszky  pots¬ 
dami  udvari  asztalos  kérésére,  1757.  febr.  25-én 
Berlinben  publikáltak.  Ebenhecht  György  Ferenc  a 
bártfai  Lieb  anyai  nagybátyja  egész  vagyonát  unoka 
öcscseire,  illetve  ezek  fiaira  hagyta,  úgy  azonban, 
hogy  a  tőkét  föl  nem  használhatják,  hanem  csak 
a  kamatokat  s  ezeket  is  pusztán  azoknak  a  Lieb 
fiúknak  a  neveltetésére  fordíthatják,  a  kik  művészi 
pályára  lépnek  vagy  más  magasabb  rendű  hiva¬ 
tásra  rátermettek:  „die  Zinsen  davon  auf  abge- 
dachte  seine  Érben  zu  Erlernung  nützlicher  Künste 
und  Professiones  wozu  sie  fáhig  befinden  würden, 
verwendet  werden  sollen“. 

Más  természetű  följegyzések  után  a  kódex  60. 
lapján  találjuk  a  berlini  Lieb  János  szobrász  1757. 
márc.  5-én  kelt  levelét,  a  melyben  ez  a  bártfai 
Liebet  nagybátyjuk  haláláról  és  az  örökségről  érte¬ 
síti  s  arra  kéri,  hogy  többi  külföldre  szakadt  ro¬ 
konának  a  címét  is  közölje  és  hogy  őt  a  végren¬ 
delet  végrehajtására  fölhatalmazzák.  A  levél  máso¬ 
lata  után  a  65.  lapon  a  bártfai  Lieb  följegyezte, 
hogy  kik  tarthatnak  igényt  az  örökségre  : 

1 .  A  berlini  Lieb  János  szobrász  fiai  András 
és  József. 

2.  János  ücscsének  Lieb  Ferenc  bécsi  ötvösnek 
fiai  és  utódai. 


3.  Az  előbbi  kettő  unokatestvérének  a  bártfai 
Lieb  János  Ferenc  Antalnak  a  gyermekei. 

4.  Az  Oroszországban  katonáskodó  Lieb  Miklós 
gyermekei. 

A  hagyaték  kamatai  évenkint  1016  porosz 
tallért  vagyis  1524  frt  16  krt  tesznek  ki. 

A  bártfai  Lieb  sótárnok  1767-ben  folyamodik 
Berlinbe  a  városi  magistratushoz,  hogy  fiának  a 
kamatokból  megfelelő  részt  juttasson.  E  végből  a 
bártfai  főbíró  és  szenátorai  terjedelmes  bizonyság¬ 
levelet  adnak  neki,  a  mely  1767.  január  23-án 
kelt  s  a  mely  szerint  fia  az  akkoriban  20  éves 
nőtlen  fiatalember  alkalmasnak  látszik  arra,  hogy 
festőnek  képezzék  ki  :  „als  ein  fáhiges  Subject  zu 
dér  Mahler  Kunst  applicirt  ist“. 

Hogy  a  folyamodványnak  foganatja  lett  volna, 
annak  kódexünkben  nyoma  sem  maradt  fönn,  a 
minthogy  Lieb  festőről  sem  tudunk  az  eddig  mon¬ 
dottaknál  többet.  Az  élet  sajátságos  és  kegyetlen 
játéka,  hogy  a  midőn  a  Lieb-családban  egy  igazán 
Isten  kegyelméből  való  művészi  tehetség  termett, 
ennek  fogalma  sem  volt  a  tekintélyes  alapítványról, 
a  melyet  egyik  őse  leszármazottjainak  a  művészi 
nevelése  végett  tett  s  a  mely  alapítvány,  ha  a 
XVIII.  és  XIX.  századbeli  politikai  viharok  folya¬ 
mán  meg  nem  semmisült,  talán  még  most  is  meg¬ 
van  Berlin  városában. 

Befejezésül  az  alábbiakban  közöljük  Munkácsy 
Mihály  őseinek  nemzedék-rendjét,  a  mint  ez  a 
bártfai  Lieb-kódex  s  az  ennek  adatai  nyomán  meg¬ 
talált  anyakönyvi  följegyzések  alapján  meghatá¬ 
rozható. 

— 45. 


LIEB  JÁNOS  KÁROLY  FERENC  (FELESÉGE  EBENHEC1 1T-LÁNY) 
a  bajor  választó  alapítványi  titkára  f  1681. 


Lieb  Ferenc  József 


_ I 

Lieb  János  szobrász 
Potsdamban 

_ I _ 

Lieb  András  Lieb  József 


Lieb  Ferenc  ötvös 
Becsben 

_ I _ 

leszármozottjai 

ösmeretlenek 


Lieb  János  György  Antal  (Felesege  Barbara 
Möszgang)  bécsi  udvari  hivatalnok 
*  1679  Söfflinaben.  t  1737-ben  utazás  közben 


Lieb  János  Ferenc  Antal 
sótárnok 

*  a  pfalzi  Launingenben  1708 
t  Bártfán  1784-ben 
Neje  :  Frank  Mária  Katalin 

I 


I _ _ 

Lieb  Miklós  Farkas  Dagobert 
orosz  csász.  huszárkapitány 
*  1736  f  1764 

_ I _ 

utódai  ismeretlenek 


Lieb  Benedek  József  Ferenc  festő  Lieb  János  Dávid  Márton 

*  1744-ben  Soóváron  f  ?  *  1745  Palocsán 

Feleség:  Bliha  Mária  Anna  f  1750  Bártfán 

_ ! _ 

Lieb  György  János  József  .  . 

*  1770-ben  Bártfán 

f  ? 

- _ -J _ 

Lieb  Leó  Mihály  kincstári  sótiszt  Munkácson,  majd  Miskolcon 
*  Soóváron  1802-ben  f  1852-ben  Miskolcon 
Felesége  :  Reök  Cecília 

_ I _ _ 

Lieb  Emil  Lieb  Aurél  Lieb  Mihály  =  Munkácsy  Mihály  Lieb  Gyula  Lieb  Gizella 

*  1 844-ben  Munkácson 
t  1900-ban  Endenjchenben 


Lieb  János  Antal  Ferenc 
*  1748  Bártfán 
t  1 749 

nÜUÉ5ZETI  IRODMLOn 

{TLLUSZTRÁLT  ÉS  MŰVÉSZI  DÍSZŰ  KÖNYVEK.  Neir. 
u  tagadhatjuk,  hogy  a  magyar  illusztráló  és  könydiszítő 
művészet  fejlődésnek  indult.  Akadtak  könyvkiadók,  a  kik 
erre  is  költenek  és  akadtak  művészek,  a  kik  egész  lélek¬ 
kel  foglalkoznak  a  nemes  grafikának  ezzel  az  ágával  is. 
Főkép  pedig  akadt  közönség,  a  mely  ma  már  meg¬ 
követeli  a  szép  könyvet.  Természetes,  hogy  ma,  a  kezdet 
kezdetén,  nem  sikerül  minden  úgy,  a  hogy  sikerülni  kel¬ 
lene.  Ám  fejleszszük  a  meglevőt,  hámozzuk  ki  az  egész¬ 
séges  magot,  tápláljuk,  majd  csak  lesz  belőle  valami. 
Egy  pár  ilyfajta  munkával  már  is  meg  lehetünk  elégedve. 
A  főhiba  persze  legtöbbször  az,  hogy  a  könyvdísz  és 
művészi  illusztráció  csak  nagy  ritkán  rendeződik  valóban 
művészi  elvek  szerint,  művészi  érzékkel.  A  kiadó  talá¬ 
lomra  kiválaszt  egy  rajzolót,  odaadja  neki  a  szöveget, 
hogy  rajzokat  készítsen.  A  rajzoló  legtöbbször  úgy  kény¬ 
telen  munkáját  végezni,  hogy  nem  is  ösmeri  előre  pon¬ 
tosan  a  repodukció  technikáját,  a  betű  faját,  a  papiros 
minőségét,  a  szövegtördelés  módját,  a  klisék  elrendezé¬ 
sét.  Szinte  mechanikusan  folyik  a  reprodukció,  a  nélkül, 
hogy  egyetlen  rendező  kéz  kormányozná  az  egész  mű 
artisztikus  díszítését.  A  kik  ily  dolgokkal  foglalkoznak, 
idővel  majd  rájönnek,  hogy  igazán  jót  ily  módon  nem 
lehet  alkotni  s  hogy  gyakran  sok  költséggel  is  csak 
azért  érnek  el  csekély  eredményt,  mert  egy  kiválóan 
művészi  munkát  művészi  érzék  és  technikai  szaktudás 
nélkül  végeznek.  Biztosak  vagyunk,  hogy  idővel  belát¬ 
ják  ennek  tarthatatlanságát  és  épp  ezért  alapos  a  remé¬ 
nyünk,  hogy  a  magyar  illusztráció  és  könyvdiszítés  majd 
csak  eléri  azt  a  nemes  színvonalt,  a  melyre  már  ma  is 
igényt  tarthatna. 

Ezen  a  helyen  állandóan  figyelemmel  fogjuk  kisérni 
a  művészi  szempont  alá  vonható  újabb  magyar  könyve¬ 
ket.  Egyelőre,  míg  e  részben  nagyobb  fellendülést  nem 
tapasztalunk,  az  újabb  könyvillusztráció  és  könyvdísz¬ 
nek  csak  ama  vonásait  fogjuk  keresni  és  kiemelni,  a 
melyekben  egészséges,  fejlődésre  érett  elemeket  találunk. 
Azon  leszünk,  hogy  e  figyelmeztetésekkel  kezére  járjunk 
a  könyvkiadóknak,  a  kik  leginkább  foglalkoztatják  az 
illlusztráló  művészeket.  Egy-cgy  siker  csak  buzdíthatja 
őket  a  megkezdett  akció  folytatására,  a  melynek  érde¬ 
kében  nem  szűnünk  meg  a  közönséget  is  buzdítani, 
hogy  szeresse  meg  és  szerezze  meg  a  művészi  díszű 
könyvet.  Ezzel  művészetünk  egyik  magas  célját  igyek¬ 
szünk  elősegíteni. 

A  karácsonyi  könyvpiac  három  olyan  könyvet  hozott 
nekünk,  a  melyek  a  fönt  vázolt  szempotok  alá  esnek. 
Ezek  kettejének  művészi  dísze  Nagy  Sándortól  való. 

Ő  rajzolta  Csizmadia  Sándor  « Küzdelem*  című  vers¬ 
kötetének  (Budapest,  1903.  A  Népszava  könyvkereskedés 
kiadása,  nyomtatta  Krammer  és  Erhardt)  könyvdíszeit, 
mintegy  harminc  darabot.  Szerző  és  rajzoló  ritkán  akad 
egymásra  oly  atyafiságosan,  mint  e  könyv  lapjain.  A  költő 
merőn  új  hangon  szólal  meg,  a  művész  merőn  új  vonalrit¬ 
mussal  lep  meg.  Mind  a  kettőn  egyszeriben  megérzik, 
hogy  a  meggyőződés  emberei.  Van  nemes,  leszűrt,  ember¬ 

séges  hitvallásuk.  A  mennyire  szívből  jöttek  a  szocialista 
költő  versei,  annyira  szívből  eredők  Nagy  Sándor  raj¬ 
zai  is.  A  föld  rabjai  című  ciklushoz  készített  rajz  nem¬ 
csak  tökéletes  formális  megoldás,  de  egyúttal  meghatón 
kifejező  is.  LTgyanez  illik  a  ciklus  6-ik  verséhez  rajzolt 
diszre  s  az  apró  záróvignettákra.  E  versek  során  meg¬ 
kapó  szimbolisztikával  is  találkozunk  :  a  művész  átlátszó 
vonalformát  tudott  adni  ennek  az  elemnek  is,  példa  rá 
a  Pusztaságban  című  versképe.  A  gőgös  és  falánk  palo¬ 
ták  ember-ábrázatot  kapnak,  a  költőt  ebben  az  utcában 
ijesztő  monstrum  vezeti,  a  mai  társadalom  réme  :  csonttá 
aszott  szörny,  a  melynek  fejéből  haj  helyett  könyvlapok 
nőnek  ki,  agyveleje  és  szeme  munkálkodását  a  lokomo- 
hilgép  transzmissziós  szíjjá  dolgoztatja.  Nem  a  keblében,  de 
künn  a  ruháján  viseli  szivét.  Bár  a  könyv  rendkívül  olcsó, 
mégis  a  legszebbek  egyike,  mert  kevés  eszközzel  gazdag  él¬ 
vezetet  ad.  Külön  dicséretet  érdemel  a  nyomda  munkája  is. 

A  másik  mesekönyv.  (Legszebb  magyar  mesék.  Az 
ifjúságnak  és  népnek  meséli  Móka  bácsi  [Halász  Ignác]. 
Harmadik  sorozat.  Nagy  Sándor  eredeti  rajzaival  és 
három  színes  képpel.  Budapest,  Lampel  Róbert  [Wodianer 
F.  és  Fiai]  kiadása.)  Nagy  erénye  e  mintegy  százhúsz 
rajznak,  hogy  egészen  a  mese  naiv  hangján  beszél.  Rit¬ 
kán  láttunk  olyan  tősgyökeres  meserajzot,  mint  a  milyen 
ezeknek  javarésze.  A  hétfejű  sárkány  alszik,  hosszan 
kilóg  az  ágyból  mind  a  hét  nyelve.  Olyan  mesevárat, 
mesearchitekturát  sem  látni  egyhamar,  mint  a  61-ik  oldal 
képén  :  művészies,  nagyértékű,  hosszan  gyönyörködtető. 
Kitűnő  a  paripáján  magasba  ugrató  királyfi.  Csalóka  Péter 
egész  csalafintasága  benn  van  a  hunyorgató  szemében 
(65.  1.).  A  Nótás  Kati  kis  egér-regimentjével,  vagy  beszélő 
virágaival  a  legkedvesehh  és  legmagyarosahb  rajzok 
egyike,  a  melyeket  valaha  láttunk.  Nagy  fantázia  és 
rendkívüli  dekoráló,  stílus-érzék  áll  Nagy  Sándor  rendel¬ 
kezésére.  A  Zöld  király  bajai  mellett  látunk  egy  olyan 
illusztrációt,  a  mely  elsőrangú  vonalművésznek  mutatja 
őt  (215.  1.)  Könyveibe  merülve  ül  a  tudós,  annyit  olva¬ 
sott,  hogy  mértföldes  szakálla  nőtt :  körülfutja  az  asz¬ 
tallábat,  kinő  a  házból,  mint  valami  futóka  kúszik  a  fára, 
rácsavarodik  a  derekára:  a  szakállok  szakálla.  Szörnyek, 
elátkozott  békák,  kakasok  népesítik  meg  a  tájakat  :  ősere¬ 
deti  figurák,  az  elátkozottság  minden  humoros  melan- 
choliájával.  Bűvös  esetek  tárulnak  szemünk  elé  :  forgó¬ 
szelek,  pörgettyűk,  a  miket  nem  tudnánk  hamar  elképzelni, 
de  itt  készen  kapjuk  s  most  már  evidensek.  A  legapróbb 
apróságig  terjed  művészete  :  egy  libaorrú  csónak  (169.  1.), 
az  üvegkirály  palotája  (melléklet),  egy  sor  bájos  iniciálé 
a  rajzolási  delikatesznek  is  kiváló  példái.  A  mesevilághoz 
megkivántató  humor  és  frappáns  jellemzés  bőven  meg¬ 
nyilatkozik  a  183.  és  222-ik  lapokon.  Külön  élvezni 
való  apróságokban  majd  minden  rajzlap  bővelkedik,  itt 
csak  röviden  utalunk  a  43-ik  oldal  mesés  fájára.  E  stili¬ 
zált  rajzok  majdnem  mind  ornamentális  megoldásokban 
csendülnek  ki,  rendkívül  változatosan.  Ugyanide  vág  a 
művész-tervezte  kötési  tábla,  a  melynek  technikai  kivitele 
is  jól  sikerült.  Művészeti  szempontból  ez  a  legszebb  és 
legmagyarabb  mesekönyv. 

A  harmadik,  minket  e  szempontból  érdeklő  könyv 
«Tóth  Ede  válogatott  munkái »  (Bevezetéssel  ellátta  Várad i 

Antal.  Garay  Ákos  rajzaival.  Budapest,  1902,  Lampel 
Róbert  [Wodianer  F.  és  Fiai]  kiadása.)  Tizennyolc  toll- 
rajz,  külön  papirosra  nyomtatva,  kék  és  vörösbarna 
színben.  Garay  Ákost  a  magyar  vidéki  élet  tipikus  raj¬ 
zolójának  ösmeri  a  közönség,  Tóth  Edének  munkáit 
minden  bizonynyal  azért  bízták  az  ő  rajztollára.  Csak¬ 
ugyan,  e  rajzok  javarészén  sűrűn  ismétlődnek  a  kisvárosi 
és  talusi  élet  jellemző  alakjai,  a  melyek  közt  különösen 
a  hájas,  jómódú  öreg  gazdát,  a  tagbaszakadt  hentesle¬ 
gényt,  a  megrokkant  kintornást,  a  korcsmárost  és  hajdút 
jóízű  előadásban  látjuk  viszont.  A  népesebb  jeleneteknél 
gyakran  kiváló  típusokra  akadunk  a  hevenyészve  rajzolt 
mellékalakok  közt  is.  Sőt  alakjai  annál  jobbak,  mentül 
kevesebb  gondot  látszik  rájuk  fordítani.  A  kötet  legjobb 
darabja  a  182-ik  laphoz  mellékelt  rajz,  a  ■?  Kintornás 
családiból.  Egyszerű,  könnyed  előadása  és  az  öregnek 
jól  eltalált  típusa  teszi  azzá. 

(0iÖRÖG  FÖLDÖN.  írta  Hekler  Antal.  Budapest,  1903, 
^  Grill  Károly  kiadása.  80  oldal.  Görögországban 
szerzett  úti  tapasztalatait  öntötte  színes  fejezetekbe  a 
szerző,  kevesebb  súlyt  helyezve  a  mai  hellének  életére, 
a  mely  különben  is  annyira  idegen  nekünk,  hogy  hosszas 
tanulmányéveket  emésztene  fel  a  megismerése,  —  inkább 
a  régi,  dicsőséges  Hellasz  nagyszerű  művészeti  emlékein 
pihen  meg  s  elmondja  nekünk  a  hatást,  a  mit  azok  benne 
keltettek.  Olimpia,  Mikéné,  Tirinsz,  Athén  a  fő-állomás¬ 
helyek.  A  szerzőt  épp  a  művészet  emlékei  érdeklik,  sőt 
ezek  olykor  valóságos  ódái  lendületűvé  emelik  prózáját, 
gyakran  a  világosság  rovására.  Műtörténeti  újságot  nem 
várunk  a  könyvtől,  a  melynek  úgy  látszik  első  sorban 
az  a  célja,  hogy  lelkesítse  az  olvasót  a  tárgy  iránt.  A 
szerzőnek  gazdag  az  analizáló,  összehasonlító  apparátusa, 
bár  a  sok  hasonlat  néha  kevésbbé  világítja  meg  a  mon¬ 
danivalóját,  mint  inkább  színes  ködbe  burkolja.  Minket 
az  Olimpiáról  írt  fejezet  érdekelt  leginkább  Sajnáljuk, 
hogy  a  rendkívül  gazdag  s  irodalmunkban  még  alig 
méltatott  athéni  múzeum  kincseiről  nem  ad  körülménye¬ 
sebb  ismertetést.  Egyik  hátránya  a  könyvnek,  hogy  a 
szépirodalmi  burokból  gyakran  csak  meglehetős  fárad¬ 
sággal  lehet  a  művészeti  magot  kihámozni.  Különben 
szeretettel  igyekszik  a  szerző  Péteify  Jenő  stílusát  követni, 
a  kinek  a  kis  könyvet  ajánlotta 


jXjjUMIZMAriKAI  KÖZLÖNY.  A  Magyar  Numizmatikai 
U  Társulat  megbízásából  szerkeszti  Gohl  Ödön.  Buda¬ 
pest,  Hornyánszky  Viktor  könyvnyomdája.  Ezen  a  télen 
megalakult  a  Magyar  Numizmatikai  Társulat  s  ezzel 
együtt  megszületett  a  Numizmatikai  Közlöny  is,  a  mely¬ 
nek  1 902-iki  első  évfolyama  és  az  1903-iki  évfolyam  első 
liizete  előttünk  fekszik.  A  vállalkozásra  tudományos 
szempontból  igazán  szükség  volt.  Sokkal  több  érem- 
gyűjtőnk  van,  mintsem  hinnők  s  ezek  tanulmányaik  köz¬ 
ben  majdnem  kizárólag  a  külföldi  szakirodalomra  voltak 
utalva.  S  mert  amott  bizony  nem  jut  bőséges  hely  a 
magyar  numizmatikának,  hát  hazai  gyűjtőink  figyelme 
is  akarva,  nem-akarva  inkább  a  külföldre  terelődött. 
Pedig  ezen  a  téren  is  sok  kiépíteni,  sok  kikutatni  valónk 
van  még.  Ez  a  lap  hivatva  van  a  hiányt  pótolni,  szer¬ 


kesztését  kitűnő  kezekre  :  Gohl  Ödönre  bízták.  A  vállal¬ 
kozás  a  műtörténészt  is  érdekli,  első  sorban  az  érmek 
és  plakettek  művészi  technikája  alakulásának  szempont¬ 
jából.  Mondanunk  sem  kell,  hogy  még  számos  egyéb 
szál  is  szervesen  összekapcsolja  a  kutatás  e  két  szom¬ 
szédos  mezejét.  Az  eddig  megjelent  füzetek  (a  kiadvány 
negyedéves)  tartalmasak,  a  minket  is  érdeklő  cikkek  laj¬ 
stromát  e  rovatunk  végén  adjuk. 


IMI  AVI  SZEMLE.  Szerkeszti  Olgyai  Bertalan  dr.  Főmunka- 
li  U  társ  Zivuska  Jenő.  Besztercebánya,  1902.  Előttünk 
fekszik  annak  a  szépirodalmi,  tudományos  és  művészet, 
folyóiratnak  második  évfolyama.  Az  évzáró  füzet  kelle¬ 
mes  meglepetést  rejt  magában :  Olgyai  Viktor  egy  eredeti 
rézkarcát  «Őszi  e.st»  címmel.  Az  évfolyam  átlapozásával 
látjuk,  hogy  komoly  és  értékes  vállalkozással  állunk 
szemben,  a  mely  bőségesen  foglalkozik  művészeti  kér¬ 
désekkel  is.  Olgyai  Bertalan,  Pékár  Károly,  Kajlós  Imrei 
Ipolyi  Béla  hosszabb-rövidebb  tanulmányai  érdekeltek 
minket  a  mi  szempontunkból  leginkább.  A  lap  grafikai 
mellékleteket  is  ad  :  kőnyomatot  és  rézkarcot,  oly  ered¬ 
mény,  a  melyekhez  gratulálhatunk. 

OESTERREICHISCHE  KUNST  IM  NEUNZEHNTEN 
JAHRHUNDERT.  Ein  Versuch  von  Ludwig  Hevesi. 
Leipzig,  1903,  E.  A.  Seemann.  334  oldal,  számos  képpel. 
—  Magyar  író  vállalkozott  az  osztrák  művészet  törté¬ 
netének  megírására.  Egy  magyar  talentum  megbecsülését 
látjuk  abban,  midőn  egy  kiváló  művészeti  kiadó-cég,  a 
mely  most  monográfiákban  adja  közre  az  egyes  nemzetek 
művészetének  történetét,  Hevesi  Lajost  kérte  fel  arra, 
hogy  az  osztrák  művészetnek  a  múlt  századra  terjedő 
részét  írja  meg.  Hevesinek  feladata  nem  volt  könnyű  : 
könyve  ebben  a  terjedelemben  az  első  ilynemű  munka. 
Csak  lexikonok,  az  egykorú  irodalom  adatai,  széjjelszórt 
cikkek  álltak  rendelkezésére,  kutató,  rostáló,  összehason¬ 
lító  munkát  kellett  tehát  végeznie.  De  ez  még  sem  a 
legnagyobb  nehézség.  A  főbaj  a  tárgy  természetében 
rejlik.  Ha  valaki  az  osztrák  művészet  történetét  akarja 
megírni,  először  is  az  a  kérdés  tolul  eléje,  van-e  osztrák 
művészet,  vagy  jobban  mondva :  van-e  oly  művészet, 
a  mely  a  jellenvonásaiban  elárulja  osztrák  mivoltát. 

Osztrák  faj  épp  oly  kevéssé  van,  mint  osztrák  nyelv. 
A  politikai  határok  nem  adhatnak  keretet  a  művészetnek. 
Azok  a  művészek,  a  kik  Ausztriában  festettek,  faragtak, 
építettek,  a  szélrózsa  minden  irányában  szétszórt  nem¬ 
zeteknek,  fajoknak  képviselői.  Mi  köze  az  olasz  Segan- 
tininek  a  lengyel  Matejkóhoz,  a  cseh  Broziknak  a  bécsi 
Makarthoz,  az  újabb  morva,  illír,  tiroli  festőknek  egy¬ 
máshoz  ?  Mi  az  a  közös  jellemvonás,  a  mely  őket  egy¬ 
máshoz  köti,  hol  van  az  a  tapasz,  a  mely  e  heterogén 
elemeket  egységgé  formálja  ? 

Biz  az  nincs  sehol.  A  bécsiek  persze  osztráknak 
vallják  mindezeket  a  művészeket,  de  alaposan  kiteszik 
magukat  annak,  hogy  lengyel,  cseh,  morva,  olasz  részről 
nyomatékkai  megreklamálják  az  elkobzott  ősi  tulajdont. 
A  németek  már  is  megcselekedték  ezt  s  cselekszik  még 
folyton.  Például  Gurlitt  nagy  könyve  :  «Die  deutsche 
Kunst  dcs  XIX.  Jahrhunderts»  egyszerűen  belesommázza 

Makartot,  Sicardsburgot,  Donnert  s  a  bécsi  művészek 
egész  sorát  a  németség  kincsesházába.  A  lengyelek  épp 
ily  alaposan  védekeznek  az  ellen,  hogy  Matejkóikat  valaki 
osztráknak  minősítse.  Szóval  a  művészettörténetnek  ez 
a  területe  örökös  határvillongásoknak  van  kitéve  s  a 
magunk  részéről  azt  tartanók  a  leghelyesebbnek,  ha  a 
műtörténetírók  Ausztriát  felbontanák  alkotó  elemeire,  már 
most,  a  politikai  felbomlást  megelőzve. 

Igaz,  hogy  Bécs  olykor  művészeti  központ  volt,  jeles 
mesterek  működtek  ott,  a  kik  iskolát  is  nyitottak,  ezek¬ 
ben  aztán  sokféle  nemzet  fia  tanult.  Bizonyos  organikus 
kapocs  fűzi  össze  a  mestert  tanítványával  s  ez  a  kapocs 
megengedi,  hogy  iskolai  hatásról  beszeljünk.  De  ez  a 
kapocs  felette  laza  s  éppen  a  legkiválóbb  művészeknél 
csak  múló  epizódot  jelent.  Jogcímet  még  nem  ad  arra, 
hogy  osztráknak  minősítsük  a  Bécsben  tanult  lengyel 
vagy  olasz  festőt  s  maguk  a  bécsiek  is  protestálnának, 
ha  valaki  a  franciák  közé  osztályozná  valamely  mesterüket, 
a  ki  épp  francia  hatás  alatt  állott. 

Ezekben  képet  akartunk  adni  arról,  miféle  ködös, 
szétfolyó  anyagból  kellett  Hevesinek  a  könyvét  össze¬ 
építenie.  F  eladatát  kitünően  oldotta  meg  ott,  a  hol  maga 
a  feladat  nem  jelentett  önmagának  való  ellentmondást. 
Ha  már  írnia  kellett  azokról  a  művészekről,  a  kiket  a 
bécsiek  a  magukénak  mondanak,  hát  megírta  róluk  a 
mondanivalóját,  még  pedig  a  stílus  ama  tökéletességével, 
a  melyről  a  szerzőt  ösmerjük.  Hevesi  mestere  a  jellem¬ 
zésnek  :  két  sorban  képes  egész  kis  korképet  festeni, 
egy  megjegyzéssel  úgy  megvilágítani  valamely  művész¬ 
egyéniséget,  hogy  hirtelenül  belelátunk  a  veséjébe.  Tudjuk, 
hogy  Hevesi  volt  a  modern  áramlatnak  legelszántabb 
harcosa,  egyik  úttörője  Bécsben.  Tárcái  a  hevesen  küzdő, 
céltudatos  forradalmár  művei.  Ebben  a  könyvében,  a 
melyben  nem  űz  művészeti  politikát,  megenyhült  ele,  s 
a  kép,  a  melyet  előttünk  kiterít,  nyugalmas,  élvezetes, 
tele  színnel,  plasztikával.  Bemutatja  azt  a  XlX-ik  század¬ 
beli  festészetet,  szobrászatot,  építészetet,  iparművészetet, 
a  melyet  Bécsben  osztráknak  vallanak;  de  nemcsak  képet 
fest,  hanem  elmésen  bontogatja  ki  előttünk  az  alakulások 
és  átalakulások  rejtett  szálait  is.  Ezzel  hirtelenül  elevenné 
válik  könyve  s  témája  fürgén  és  gazdagon  pereg  le 
előttünk,  mint  valami  tökéletes  kinematogramm. 

A  művészi  ízléssel  kiállított  és  gazdagon  illusztrált 
könyvnek  hasznát  vehetik  a  magyar  művészet  kutatói  is, 
mert  jól  megösmerkednek  benne  azokkal  a  műhelyekkel, 
a  melyekben  sok  művészünk  tanulgatta  az  ábécét. 

©LASZ  FÖLDÖN.  írta  Jánossy  Gábor.  Szombathely, 
1902,  szerző  tulajdona.  242  lap.  Úti  emlékek,  a 
melyek  nagyobbára  Velence,  Firenze,  Róma,  Nápoly, 
Pompéji  műkincseivel  foglalkoznak,  többnyire  Ruskin  és 
Symonds  nyomán.  Egy  szép  dolgokért  rajongó  lélek 
szerény  jegyzetei,  önálló  műtörténeti  igények  nélkül. 

ÁLTALÁNOS  MŰVÉSZETI  CIKKEK 

Volkmann  a  látás  művészeti  neveléséről.  Irta  Pékár 
Károly  dr.  Uránia,  dec.  1. 

Az  ókori  egyiptom.  Irta  Mahler  Ede.  (A  3-ik  fejezet 
az  egyiptomi  művészetről  szól.)  Budapesti  Szemle,  312.  sz. 

Jánosi  Béla  :  Az  aesthetika  története.  Ismerteti  K— ny 
F — c.  Budapesti  Szemle,  312-ik  (decemberi)  szám. 

A  Képzőművészeti  Társulat  téli  tárlatát  ismertették  : 
Alkotmány  dec.  16.,  Budapesti  Hírlap  nov.  28.,  Buda¬ 
pesti  Napló  dec.  30.,  Budapesti  Szemle  januári  iíizet, 
Havi  Szemle  dec.  25.,  Hét  dec.  7.,  Huszadik  század 
1903,  1.  szám,  Neues  Pester  Journal  dec.  3.,  dec.  23., 
Pester  Lloyd  dec.  4.,  Uj  Idők  dec.  7., 

Műgyűjteményeink.  Irta  Ferenczy  József.  Hazánk, 
december  25. 

A  művészet  és  az  élet  a  cinquecentoban.  írta  Berze- 
viczy  Albert.  Budapesti  Napló,  december  25. 

A  Nemzeti  Szalon  téli  kiállítását  ismertették  a  napi¬ 
lapok  december  28-iki  számai,  a  Pesti  Hírlap  december 
30-iki  száma,  az  Új  Idők  január  4-iki  száma. 

A  téli  tárlat  után.  Irta  Charon.  Magyar  Hírlap,  jan.  16. 

Modern  rajzkiállítás  Bécsben.  Irta  H.  L.  Magyar 
Nemzet,  jan.  16. 

Neue  Schátze  im  Nationalmuseum,  Irta  Palóczy  L. 
Neues  Pester  Journal,  jan.  16. 

Utóhang  a  téli  tárlathoz  Irta  Yartin.  Budapesti  Napló, 
jan.  18. 

Művészeti  részletüzlet  Irta  gé.  Pesti  Napló,  jan.  23. 

Levél  gróf  Andrássy  Gyulához.  (A  Képzőművészeti 
Társulat  és  a  Nemzeti  Szalon  feladatairól.)  Irta  Kadocsa- 
Lippich  Elek.  Egyetértés,  jan.  27. 

Újabb  felfedezések  a  pécsi  őskeresztény  cubiculum- 
ban.  Kivonat  dr.  Czobor  Béla  előadásából.  Akadémiai 
Értesítő,  1903  januári  füzet. 

FESTÉSZET 

Szinyei-Merse  Pál.  Jrta  1  amacs.  A  Hét,  nov.  30. 

Rippl-Rónai  József  műveinek  külön  kiállítását  ismer¬ 
tette  a  Budapesti  Hírlap  dec.  13-iki,  a  többi  napilap 
dec.  1 4-iki  száma,  az  Uj  Idők  és  a  Plét  dec.  21.  sz.  Hu¬ 
szadik  Század,  februári  szám. 

Munkácsy  Mihály  leveleiből.  Első  közlemény.  Vasár¬ 
napi  Újság,  december  14.,  második  közlemény  dec.  21. 

A  praerafaelista  testvérek.  Irta  dr.  Maksziányi  Dezső. 
Magyar  Hírlap,  december  25. 

Krisztus  megkereszteltctése.  (Markó  Károly  festmé¬ 
nye.)  Irta  Sz.  T.  Vasárnapi  Újság,  december  28. 

Paál  László  képeinek  a  Nemzeti  Szalonban  kiállított 
gyűjteményét  ismertette  a  Budapesti  Szemle  és  a  Huszadik 
Század  1903.  januári  füzete. 

XVI-ik  századbeli  magyar  festő  műve  a  kassai  székes- 
egyházban.  Irta  dr.  Éber  László.  Archaeologiai  Értesítő, 
1902  dec.  15. 

A  kassai  képíró-céhről.  Irta  Kemény  Lajos.  Archaeo¬ 
logiai  Értesítő,  1902  dec.  15. 

Nécsey  István.  Emlékbeszéd.  Irta  A.  Aigner  Lajos. 
Rovartani  Lapok,  X.  köt.  1 .  fiiz. 

Kelety  Gusztáv  hátrahagyott  műveinek  kiállítását 
ismertették  a  napilapok  január  28-iki  számai. 

Tahi  Antal  hátrahagyott  műveinek  kiállítását  ismer¬ 
tették  a  napilapok  január  28-iki  számai. 

A  fiatalok  kiállítása  (A  Mintaraj ziskola  és  Rajztanár¬ 
tanárképző  növendékeinek  kiállítása).  Budapesti  Hírlap, 
feb.  1. 


Művásár 


SZOBRÁSZAT 

Donner  szobrászról  és  a  siittői  márványról.  Irta 
Takáts  Sándor.  Archaeologiai  Értesítő,  1902  dec.  15. 

A  Vörösmarty-szobor  pályázatot  ismertették  a  napi¬ 
lapok  febr.  3.,  a  hetilapok  feb  8.  számai. 

ÉPÍTÉSZET 

Budapestéi-  Neubauten.  Irta  Palóczi  L.  Neues  Pestcr 
Journal,  november  29-iki  szám. 

A  hódmezővásárhelyi  «Fekete  sas»  szálló  tervpályá¬ 
zatának  bírálati  jegyzőkönyve.  A  Magyar  Mérnök-  és 
Építész  Egylet  Heti  Értesítője,  dec.  14. 

Az  architektúra  szépsége.  Építőipari  Lapok,  decem¬ 
ber  21-iki  szám. 

Modern  építészet.  (Kann  Gyula  építészeti  tanulmá¬ 
nyai.)  Magyar  Nemzet,  december  25-iki  szám. 

Divald  Kornél  :  A  sárospataki  vár.  Ismerteti  a  Havi 
Szemle  (Besztercebánya)  december  25.  száma. 

Városfejlesztési  programm  Pesti  Napló,  jan.  23 

A  budavári  Domokos-templom  kiásatása.  Irta  dr.  Szend- 
rei  János.  Archaeologiai  Értesítő,  1902  dec.  15. 

A  pozsonyi  posta-  és  távirdapalota  tervpályázatának 
eredményét  ismertették  a  napilapok  jan.  27.  és  28.  sz. 

IPARMŰVÉSZET 

Cégtáblák  kiállítása.  —  Esti  Újság,  dec.  3-diki  sz. 

Báró  Vay  Béla  :  Az  én  régi  pénzeim.  Ismerteti  Gohl 
Ödön.  Budapesti  Szemle,  312-ik  (decemberi)  szám. 

Az  Iparművészeti  Társulat  karácsonyi  kiállítását  ismer¬ 
tettek  a  napilapok  december  14-iki  számai,  a  Pestcr 
Lloyd  dec.  16-ik  száma,  a  hetilapok  dec.  21-iki  számai. 

Az  otthoni  ízlés.  írta  O.  D.  Egyetértés,  dec.  21. 

Az  otthon  szépsége.  írta  Lyka  Károly.  Magyar  Lányok 
január  1. 

Halasi  csipke,  felsőbányái  edény.  írta  Szmik  Antal. 
Budapesti  Hírlap,  dec.  25. 

Ráth  György :  Az  iparművészet  könyve.  Ismerteti 
Malonyay  Dezső.  Magyar  Iparművészet,  V-ik  évf.  G-ik  sz. 

Ex  libris.  Irta  Rozsnyay  V.  H.  Kálmán.  Magyar  Ipar¬ 
művészet,  V-ik  évfolyam,  6-ik  szám. 

Az  iparművészet  vándorúton.  írta  Donatello.  Magyar 
Iparművészet,  V-ik  évfolyam,  6-ik  szám. 

Az  1790 — 91-ik  évi  országgyűlés  által  veretett  emlék¬ 
érmek.  (Wiirth  János  művei.)  írta  Fraknói  Vilmos.  Nu¬ 
mizmatikai  Közlöny,  I.  évf.,  1902. 

Újdonságok.  (Beck  Ö.  Fülöp,  Teles  Ede  és  Szirmai 
Tony  legújabb  emlékérmei  és  plakettjei.)  Numizmatikai 
Közlöny,  I.  évf.  1902. 

Kazay  Sámuel  éremgyűjteménye.  írta  Griinn  Albert. 
Numizmatikai  Közlöny,  II.  évf.  1 .  füzet. 

A  Nyitra-zoborhegyi  nagy  emlékérem.  (Pittner  műve.) 
írta  G  — 1.  Numizmatikai  Közlöny,  II.  évf.  1.  füzet. 

A  magyar  orvosok  és  természetvizsgálók  1842-iki 
Besztercebányán  tartott  vándorgyűlésének  emlékérme. 
(Kari  Henrik  műve).  Numizmatikai  Közlöny,  II.  évf.  1.  fiiz. 

A  művészi  cégtábla.  Esti  Újság,  jan.  28. 

Uj  Iparművészet  Irta  Danatello,  Urania  1903  febr. 

VÁSÁRLÁSOK  AZ  ORSZÁGOS  MAGYAR  KÉPZŐMŰVÉ¬ 
SZETI  TÁRSULAT  1902/3.  ÉVI  TÉLI  KIÁLLÍTÁSÁN 

a  A  királyi  palota  vásárlása. 

Mednyánszky  László  báró  :  Hegyi  tó.  Olf. 

K.  Spányi  Béla  :  Nyires  hajnalban.  Olf. 

K.  Spányi  Béla  :  A  gájai  két  királytölgy.  Olf. 
Aggházy  Gyula  :  Vonó  négyes  holdvilágnál.  Olf. 
Tclepy  Károly  :  Santa  Croce  mellől.  Olf. 

Vastagh  György,  id.  :  Esti  Újság.  Olf. 

Nagy  Zsigmond  :  Az  utolsó  darab  kenyér.  Olf. 

Vajda  Zsigmond  :  Pázmán  Péter.  Olf. 

Róna  József:  Koszorút  fonó  leány.  Bronzszobor. 
Bruck  Lajos  :  Könyvtár.  Olf. 

Telepy  Károly  :  Ködoszlás  a  Balatonon.  Olf. 
Zcmplényi  Tivadar  :  Aggódás.  Olf. 

Deák-Ebner  Lajos  :  Vadvirágok.  Olf. 

Bihari  Sándor  :  Programbeszéd.  Olf. 

Telepy  Károly  :  Juhakol  Ventén.  Olf. 

Vastagh,  György  id.  :  Szénagyűjtő  leány.  Olf. 
Vastagh,  György  id.  :  Enyelgés.  Olf. 

Katona  Nándor  :  Est  az  erdőben.  Olf. 

Katona  Nándor  :  Fenyőerdő.  Olf. 

b)  Az  állam  vásárlása. 

Szinyei-Merse  Pál :  Pipacsok  a  réten.  Olf. 

Grünwald  Béla  :  Itatás.  Olf. 

K.  Kovács  László  :  Út  az  erdőben.  Olf. 

Ligeti  Miklós  :  Szerelem.  Márványszobor. 

Teles  Ede  :  Földműves.  Eredeti  terrakotta. 

Basch  Gyula  :  Bűnhődés.  Olf. 

Zemplényi  Tivadar  :  Udvar.  Olf. 

Poll  Hugó  :  Templom  és  romok  Szigligcten.  Pasztell. 
Poll  Hugó  :  Búcsúról  hazajövet.  I.  Pasztell. 

Poll  Hugó  :  Búcsúról  hazajövet.  II.  Pasztell. 
Magyar-Mannheimer  Gusztáv  :  Carmella.  Olf. 

Bruck  Miksa  :  Csendes  otthon.  Olf. 

Pongrácz  Károly  :  Zagyva-torok  éjjel.  Olf. 

Bihari  Sándor :  Kecskepásztor.  Olf. 

Bihari  Sándor  :  Learatva.  Olf. 

Túry  Gyula:  A  Via  Carlotta  Lacroma  szigetén.  Olf. 
Benczúr  Béla  :  Háborgó  tenger.  Vízf. 

Pállya  Celesztin  :  Hetivásár.  Olf. 

Pállya  Celesztin  :  Hazafelé.  Olf. 

7  Tahi  Antal  :  Alkonyat.  Olf. 
f  Tahi  Antal  :  Falusi  csendélet.  Olf. 
f  Tahi  Antal  :  Pihenő.  Olf. 
j-  Tahi  Antal  :  Tájkép  várrommal.  Vízf. 

Eisenhut  Ferencz  :  Hunyadi  kirohanása.  Olf. 

Csók  István  :  Öcsényi  menyecske.  Olf. 

Koszta  József:  Zöldben.  Olf. 

Nyilassy  Sándor  :  Kapálás.  Olf. 

Szlányi  Lajos  :  Parkrészlet.  Olf. 

Knopp  Imre  :  Halászbárka  a  Maas-on.  Olf. 

Glatz  Oszkár  :  Cserfák.  Olf. 

Zombory  Lajos  :  Bajor  szürke.  Olf. 

Szenes  Fülöp  :  Erdei  ösvényen.  OH'. 

Éder  Gyula  :  Bellerophon.  Olt’. 

Nagy  Sándor  :  Tovább,  tovább  .  .  .  !  Tollrajz. 

Háry  Gyula  :  Zaandam.  Olt. 

Háry  Gyula  :  A  rotterdami  nagy  templom.  Olf. 
Chabada  Béla  :  Arckép.  Rézkarc. 

Chabada  Béla  :  Gyurkovics  barátom.  Rézkarc. 
Chabada  Béla  :  Gizella.  Rézkarc. 

Gráf  Ilma  :  Oberstdorfi  fürészmalom.  Kőrajz. 

Nádas  Dezső  :  Műértők.  Fametszet. 

Olgyai  Viktor  :  Tél  az  erdőn.  Rézkarc. 

Székely  Árpád  :  Oláh  viskó.  Rézkarc. 

Székely  Árpád  :  Erdőrészlet.  Rézkarc, 

Székely  Árpád  :  Szadai  részlet.  Rézkarc. 

Székely  Árpád  :  Rézbányái  részlet.  Rézkarc. 

Helbing  Ferenc  :  Vízió.  Kőrajz. 

Helbing  Ferenc  :  Este.  Kőrajz. 

c)  Társulati  nyerőtagok  vásárlása. 

Szlányi  Lajos  :  Füzes.  Olf.  Vevője  :  Várbeli  Casino. 
Knopp  Imre  :  Az  új  kikötő  Dordrechtben.  Olf.  Vevője  : 
Stein  Félix. 

Knopp  Imre  :  A  Vorstraatshaven  Dordrechtben.  Olf. 
Vevője  :  Strasser  Lipót. 

Knopp  Imre  :  Est  Dordrechtben.  Olf.  Vevője  :  Janny 
Gyula  dr. 

KrieschA. :  Tájkép.  Temperái'.  Vevője  :  WachotOttonrár. 

K.  Kovách  László  :  Szakadó  esőben.  Olf.  Vevője  : 
Vadas  József. 

Bruck  Hermina:  Magány.  Olf.  Vevője:  f  Adler  Mór. 
Tornai  Gyula:  Rabszolganő.  Olf.  Vevője:  Zipernovszky 
Károly. 

Pállya  Celcstin  :  Rossz  úton.  Olf.  Vevője:  Brüll  Gusz- 
távné. 

Gergely  Imre  :  Macskával  játszó  gyermekek.  Olf. 
Vevője  :  Virág  Mór. 

Mendlik  Oszkár :  Egy  nyári  nap  az  Adrián.  Olf. 
Vevője  :  Kriegler  Miksa. 

Innocent  Ferenc  :  Cantilena.  Olf.  Vevője  :  Scherr 
Thoss  Béla  gr.,  valamennyien  Budapesten. 

Háry  Gyula :  Porto-Ré.  Olf.  Vevője  :  Zalamegye 
nemesi  pénztára,  Zalaegerszeg. 

Telepy  Károly :  Az  akarati  szakadék.  Olf.  Vevője  : 
Zalamegye  nemesi  pénztára. 

Poll  H. :  Malom.  Pasztell.  Vevője  :  Ferenczy  Imre,  Eger. 
Poll  Hugó  :  Fák.  Pasztell.  Vevője,  Hadik  Karolina 
grófnő,  Bécs. 

Tölgyessy  Arthur :  Reggeli  szürkület.  Olf.  Vevője  : 
Gyulai  Pál,  Budapest. 

L.  Hilberth  Irén  :  Bazsarózsák.  Olf.  Vevője  :  Matuska 
István,  Budapest. 

Kacz  Endre  :  A  mi  utcánk.  Olf.  Vevője  :  Geiger 
Richard,  Rákospalota. 

Szirmai  Antal:  Szőlő.  Olf.  Vevője:  Turnovszky  Jenő 
dr.,  Budapest 

Bruck  Miksa :  Zborói  konyha.  Vevője  :  Harkányi 
Frigyes  báró,  Budapest. 

Szlányi  Lajos  :  Virágzó  almafa.  Olf.  Vevője :  Stróbl 
Alajos,  Budapest. 

Vastagh  Géza  :  Oroszlánfej.  Olf.  Vevője  :  Özv.  Tisza 
Kálmánné,  Budapest. 

Vastagh  Géza:  Baromfi-csoport.  Olf.  Vevője:  Szath- 
máry  Bcla,  Budapest. 

Peske  Géza:  Tempi  passati.  Olf.  Vevője:  Horváth 
Á.  János,  Kőbánya. 

Szenes  Fülöp  :  Boudoirban.  Olf.  Vevője  :  Strasser 
Lipót,  Budapest. 

Telepy  Károly :  A  Tátralomnicról.  Olf.  Vevője  : 
Szakmáry  Károly,  Kassa. 

Grünwald  Béla  :  Nyári  délelőtt.  Olf.  Vevője  :  V.  kér. 
reáltanoda,  Budapest. 

Knopp  Imre  :  A  Beguinage  környéke.  Olf.  Vevője  : 
Bihari  Sándor,  Budapest. 

Nádler  Róbert :  A  Bacino  di  S.-Marco.  Olf.  Vevője  : 
Schulek  Frigyes,  Budapest. 

Basa  Jenő  :  Ima.  Olf.  Vevője  :  Zichy  Mihály,  Szent¬ 
pétervár. 

Poll  Hugó:  Esthangulat.  Pasztell.  Vevője :  Siliga  Ferenc, 
Budapest. 

Bihari  Sándor:  Olvasó  leány.  Olf.  Vevője:  Friedrich 
Vilmos  dr.,  Budapest. 

Fényes  Adolf:  Kis  város  végén.  Olf.  Vevője :  Kiinger 
József,  Budapest. 

d)  Egyéb  vásárlások. 

Knopp  Imre  :  A  tengerpart  Scheweningenben.  Olf. 
Vevője  :  Baumann  Márton,  Budapest. 

Knopp  Imre  :  A  Maas  Dordrechtben.  Olf.  Vevője  : 
Baumann  Márton,  Budapest. 

Poll  Hugó  :  Szigliget  nyugati  oldala.  Pasztell.  Vevője  : 
Basch  Gyula,  Budapest. 

Aggházy  Gyula :  Részlet  Lovranából.  Olf.  Vevője  : 
özv.  Szontág  Árpádné,  Budapest. 

Bihari  Sándor:  Zivatarban.  Olf.  Vevője:  Kohner 
Adolf,  Budapest. 

Bihari  Sándor  :  Tanulmány.  Olf.  Vevője  :  Révai  Ödön, 
Budapest. 

f  Tahi  Antal  :  Parasztudvar.  Olf.  Vevője  :  Halászy 
László  dr.,  Budapest. 

Gyenis  János  :  A  bognár.  Kőrajz.  Vevője  :  özv. 
Szontágh  Árpádné,  Budapest. 

Barta  E.:  Kőrajz.  Vevője:  Goldberger  Jenő,  Budapest. 
Tolnay  Ákos:  Múzsa.  Pasztell.  Vevője:  Fischer  István, 
Budapest. 

Nagy  Lázár  :  A  tusnádi  virágos  völgy.  Olf.  Vevője  : 
Kiss-Faragó  Ilona,  Budapest. 

Vaszary  János  :  Esti  hangulat.  Olf.  Vevője  :  Andrássy 
Gyula  gróf,  Budapest. 

Peske  Géza :  Rajta  !  Olf.  Vevője  :  Frischmann  J. 
Frigyes,  Budapest. 

Poll  Hugó:  Balaton.  Pasztell.  Vevője;  Andrássy  Ti¬ 
vadar  gróf,  Budapest. 

Mendlik  Oszkár :  Scirocco.  Olf.  Vevője  :  Haggen- 
macher  Róbert,  Budapest. 

Szinyei  Merse  Pál:  Tölgyerdőben.  Olf.  Vevője  :  Kohner 
Ágost,  Budapest. 

Grünwald  Béla  :  Ruhaszárítás.  Vevője  :  Szabó  Antal, 
Budapest. 


Mii  vásár 


Poll  Hugó:  Badacsonyi  hegycsoport.  Pasztell.  Vevője: 
Hertelendy  Ferenc,  Budapest. 

Poll  Hugó  :  Kilátás  a  csetényi  dombról.  Pasztell. 
Vevője  :  Hertelendy  Ferenc,  Budapest. 

Csók  István  :  Öcsényi  menyecske.  Olf.  Vevője  :  Rákosi 
Jenő,  Budapest. 

Nagy  Zsignrond  :  Iskolakerülők.  Olf.  Vevője  :  Spitzer 
Ede.  Budapest. 

Poll  Hugó  :' Részlet  a  györki  határról.  Pasztell.  Ve¬ 
vője  :  A  Lipótvárosi  Casino,  Budapest. 

Bihari  Sándor  :  Szürke  hangulat.  Olf.  Vevője  :  A  Lipót¬ 
városi  Casino,  Budapest. 

Szenes  Fíilöp.  Kokett  szobaczicza.  Olf.  Vevője  : 
A  Lipótvárosi  Casino,  Budapest. 

Pállya  Celesztin  :  Falu  vége.  Olf.  Vevője:  A  Lipót¬ 
városi  Casino,  Budapest. 

Nádler  Róbert :  Porto  di  Duga.  Olf.  Vevője :  Szabó 
Antal,  Budapest. 

Tornay  Gyula  :  Favorita.  Olf.  Vevője  :  Haggenmacher 
Oszkár,  Budapest. 

Telepy  Károly  :  Alföldi  táj.  Olf.  Vevője  :  Kovács  Fe¬ 
renc,  Budapest. 

Tornay  Gyula  :  Régiségkereskedő.  Olf.  Vevője  :  Neu- 
schloss  Marcell,  Budapest. 

Szenes  Fíilöp  :  Böske.  Olf.  Vevője  :  Moskovics  Adolf, 
Budapest. 

Poll  Hugó  :  Jegenyefacsoport.  Pasztell.  Vevője  :  Hadik 
Carolina  grófnő,  Bécs. 

Poll  Hugó  :  Balaton-Györök.  Pasztell.  Vevője  :  Hadik 
Carolina  grófnő,  Bécs. 

K.  Kovács  László:  Tél  az  erdőn.  Olf.  Vevője  :  Schwarz 
Ilolcn,  Budapest. 

Poll  Hugó  :  Homályos  napsütés.  Pasztell.  Vevője  : 
Glacz  Antal,  Budapest. 

Vastagh  Géza  :  Kakas  és  tyúkok.  Olf.  Vevője:  Bérezik 
Árpád,  Budapest. 

Telepy  Károly  :  Szélmalom.  Olf.  Vevője  :  Bérezik 
Árpád,  Budapest. 

Vastagh  Géza ;  Baromfiak.  Olf.  Vevője  :  Geszti 
Andor  dr.,  Budapest. 

Tölgyessy  Artúr :  A  Tápió  mentén.  Olf.  Vevője  : 
Bisicz  Lajos,  Budapest. 

Fényes  Adolf :  Szegény  ember.  Olf.  Vevője:  Leipziger 
Vilmos,  Budapest. 

Bruck  Lajos  :  Séta  után.  Olf.  Vevője  :  Franki  Henrik, 
Budapest. 

Bihari  S.  :  Ebéd.  Olf.  Vevője  :  Franki  Henrik,  Budapest. 

Tornay  Gyula  :  Utcarészlet.  Olf.  Vevője  :  József 
Ágost  kir.  herceg,  Budapest. 

Tölgyessy  Arthur  :  Ceglédi  szélmalom.  Vevője  : 
Nicholson  W.  Fülöp,  Budapest. 

Tornay  Gyula:  Mecset  kapuja.  Olf.  Vevője:  Sachs  E.  T., 
London. 

Poll  Hugó:  Szigliget  keletről.  Pasztell.  Vevője:  Vészi 
József,  Budapest. 

Bihari  Sándor  :  Zugutca.  Olf.  Vevője  :  Vészi  József 
Budapest. 

Teles  Ede:  Öregasszony.  Terrakottaszobor.  Vevője: 
Műbarátok  Köre,  Budapest. 


Poll  Hugó  :  Szigligeti  romok.  Pasztell.  Vevője  :  Mű¬ 
barátok  Köre,  Budapest. 

Poll  Hugó  :  Szeptemberi  hangulat.  Pasztell.  Vevője  : 
Műbarátok  Köre,  Budapest. 

Nádler  Róbert:  A  Canale  Ogni  Santi.  Olf.  Vevője: 
Műbarátok  Köre,  Budapest. 

Olgyai  Viktor  :  Téli  reggel.  Kőrajz,  Vevője  :  Műbará¬ 
tok  Köre,  Budapest. 

Pállya  Celesztin  :  Vásári  részlet.  Olf.  Vevője  :  Mű¬ 
barátok  Köre,  Budapest. 

Nádler  R.  :  Trabaccolo.  Olf.  Vevője  :  Visch  Béla,  Bpest. 
Neogrády  Antal  :  Őszutó.  Olf.  Vevője  :  Cserny  Károly, 
Budapest 

Grünwald  Béla  :  Nyíres  Olf.  Vevője  :  Girgl  Kálmán, 
Budapest. 

VÁSÁRLÁSOK  A  NEMZETI  SZALON  PAÁL  LÁSZLÓ 
KIÁLLÍTÁSÁN 

Nádfedeles  házak.  Olf.  Megvette  a  kormány. 

Berzovai  út.  Olf.  Megv.  u.  az. 

Fatanulmány.  Olf-  Megv.  u.  az. 

Szeptember.  Olf.  Megv.  u.  az. 

Erdőrészlet.  Olf.  Megv.  u.  az. 

Tölgyfatanulmány.  Olf.  Megv.  u.  az. 

Erdőmélye.  Olf.  Megv.  gróf  Andrássy  Gyula. 

Este.  Olf.  Megv.  Kohner  Adolf 
Réten.  Olf.  Megv.  Kohner  Ágost. 

Faluvége.  Olf.  Megv.  Baronyi  Artúr,  valamennyien 
Budapesten. 

A  HAZAI  MŰVÁSÁRLÓK  EGYESÜLETE  VÁSÁRLÁSA 

Bihari  Sándor  :  Velencei  virágvásár.  Olf. 

Vesztróczy  Manó  :  Nyári  nap.  Olf. 

Ujváry  Ignác  :  Poros  út.  Olf. 

Istók  János  :  Öreg  honvéd.  Gipszszobor. 
Magyar-Mannheimer  :  A  római  campagnából.  Olf. 

Túli  Ödön  :  Cataniai  utca.  Vízf. 

Túli  Ödön  :  Munka  után.  Olf. 

Fényes  Adolf :  Parasztgazda.  Olf. 

Telepy  Károly:  Téli  táj  Olf. 

Csók  István  :  Kedves  emlék.  Olf. 

Aggházy  Gyula  :  Tót  atyafi.  Olf. 

Glatz  Oszkár  :  Parkrészlet. 

Kacziány  Ödön  :  Zord  tenger.  Olf. 

Kacziány  Ödön  :  Az  Adrián.  Olf. 

Kacziány  Ödön  :  Három  kőrajz. 

Kann  Gyula  :  Estebéd 
Barta  Ernő  :  Idill. 

Nagy  Zsignrond  :  Kis  cocotte.  Olf. 

Nagy  Zsigmond  :  Egy  tót.  Olf. 

Ferenczy  Károly  :  Tél.  Olf. 

Márk  Lajos  :  A  modell.  Olf. 

Grünwald  Béla  :  Hó  a  faluban.  Olf. 

Bruck  Lajos:  Bánffyhunyadi  leány.  Olf. 

Tölgyessy  Arthur  :  Balaton  partján.  Olf. 

Kernstock  Károly  :  Nyár.  Olf. 

Markó  Ernő  :  Budapesti  látkép.  Olf. 


Miívásár 


Markó  Ernő  :  Őszi  táj.  Olf. 

Kézdi-Kovács  László:  Hulló  pelyhek.  011. 

Peske  Géza  :  Pajzán  kedvtelés.  Olf. 

Szenes  Fülöp  :  Tanulmányfej.  Olf. 

Major  Jenő  :  Őszi  táj.  Olf 
Major  Jenő  :  Tavaszi  táj.  Olf. 

Major  Jenő  :  Fák.  Olf. 

Koszkol  Jenő  :  Csendélet. 

Rosenmeyer  X.  Ferenc  :  Falusi  részlet  Olf. 
Rosenmeyer  X.  Ferenc  :  Menyecske.  011. 

Eisenhut  Ferenc  :  Cserkesz  harcos.  Olf. 

Braunecker  Stina  bárónő  :  Park.  Olf. 

Knopp  Imre  :  Florcnci  utca.  Olf. 

Bruck  Hermina  :  Abbáziái  részlet.  Olf. 

Szirmai  Antal  :  Szőlő.  Olf. 

Vaszary  János  :  Öregasszony.  Olf. 

Vaszary  János  :  Tanulmány.  Olf. 

Kőnek  Ida  :  Viareggioi  kikötő.  Olf. 

Pörge  Gergely  :  Téli  táj.  Olf. 
j-  Ipoly  Sándor  :  Süldő  leányka  Olf. 

Kimnach  László  :  Hallja-e  ?  Olf. 

Kárpáty  Rezső  :  Tórészlet.  Olf. 

Neogrády  Antal  :  Magányban.  Vízf. 

Gulácsy  Lajos  :  Campanillából.  Olf. 
j-  Tahi  Antal :  Régi  kút  Taorminából.  Vízf. 
j-  Tahi  Antal  :  Szicíliai  táj.  Vízf. 

Szlányi  Lajos  :  Tolnavégi  utca.  Olf. 

Rubovics  Márk  :  Alkony.  Olf. 

Pállya  Celcsztin  :  Ökrös  fogat.  Olf. 

VÁSÁRLÁSOK  A  NEMZETI  SZALON  BUDAPESTI  TÉLI 
TÁRLATÁN 

Knopp  Imre:  Andrássy-út.  Pasztell.  Megv.  br.  Edels- 
heim-Gyulai  L. 

LIegedüs  László:  Tél.  Olf.  Megv.  u.  az. 

Kézdi  Kovács  László  :  Őszi  alkonyat.  Olf.  Megv. 
Forster  Géza. 

Rubovics  Márk  :  Tél.  Olf.  Megv.  dr  Lévay  József. 
Tölgyessy  Artúr  :  Mosás.  Olf.  Megv.  Hartenstein  Zs. 
Kézdi  Kovács  László  :  Őszi  tájkép.  Olf.  Megv.  u.  az 
Tolnay  Ákos  :  Női  fej.  Olf.  Megv.  Weisz  Julián. 
Rónay  Kinga:  Ferkó.  Olf.  Megv.  Hegedűs  Ödönné. 
Kézdi  Kovács  László  :  Estefelé.  Olf.  Megv.  Wellisch 
Alfréd. 

Thein  Miksa :  Kacér.  Olf.  Megv.  gróf  Zichy  Jenő. 
Ifj.  Berkes  Antal  :  Külvárosi  részlet.  Olf.  Megv. 
dr.  Graner  V. 

Baditz  Ottó  :  Mandolinata.  Olf.  Megv.  Baronyi  Artúr. 
Ujházy  Ferenc  :  Csendélet.  Olf.  Megv.  ifj.  Lőwy 
Salamon. 

Déry  Béla  :  Alkony.  Olf.  Megv.  br.  Bohus  Zs. 
Katona  Nándor  :  Est.  Olf.  Megv.  Wolfner  Gyula. 
Katona  Nándor  :  Fatörzs-tanulmány.  Olf.  Megv.  u.  az. 
Kézdi  Lovács  László  :  Patak  a  nyíresben.  Olf.  Megv. 
Engel  Ernő. 

Knopp  Imre  :  Tavasz.  Olf.  Megv.  Lámm  Mór. 

Kézdi  Kovács  László  :  Erdőszélen.  Megv.  u.  az. 
Csók  István  :  Női  fej.  Olf.  Megv.  Jónás  Adolf. 

Szenes  Fülöp  :  Nehéz  munka.  Olf.  Megv.  Zinsen- 
heim  Zs. 

Neogrády  Antal  :  Őszi  séta.  Olf.  Megv.  Saxlehner  Ö.  G. 
Bruck  Miksa  :  Erdőben.  Olf.  Megv.  u.  az. 

Bruck  Hermin  :  Kertben.  Olf.  Megv.  Strasser  Sándor. 
Wetzel  György:  Olasz  városrészlet.  Olf.  Megv.  Rózsa¬ 
hegyi  G. 

Kézdi  Kovács  László  :  Őszi  reggel.  Olf.  Megv.  Barta 
Arnold. 

Peske  Géza.  Fürdővendég.  Olf.  Megv.  u.  az. 

Mariin  Molly  :  Tanulmány.  Kor.  Megv.  a  kormány. 
Mariin  Molly  :  Tanulmány.  Kör.  Megv.  u.  az. 

Mariin  Molly  :  Tanulmány.  Rézk.  Megv.  u.  az. 

Mariin  Molly  :  Pihenés.  Kor.  Megv.  u.  az. 

Mariin  Molly  :  Tanulmányfő.  Kör.  Megv.  u.  az. 
Vadász  Miklós  :  Feketeruhás  nő.  Rézk.  Megv.  u.  az. 
Munkácsy  Mihály  :  Alvó  nő.  Olf.  Megv.  Giergl  K. 
Berkes  Antal :  Városligeti  részlet  Olf.  Megv.  u.  az. 
Telkessy  Valér  :  Virágok.  Olf  Megv.  u.  az. 

Hegedűs  László  :  Munkás.  Olf.  Megv.  Friedmann. 
Keményffi  Jenő  :  Falurészlet.  Olf.  Megv.  u.  az. 
Boemm  Rítta  :  Virágok.  Vízf.  Megv.  u.  az. 

Edvi  Illés  Aladár  :  Raguzai  táj.  Olf.  Megv.  Giergl  K. 
Major  Jenő  :  Falu  vége.  Olf.  Megv.  dr.  Bauer  Lajos. 
Major  Jenő  :  Nádas.  Olf.  Megv.  u.  az,  valamennyien 
Budapesten. 

Ifj.  Berkes  Antal  :  Téli  est.  Olf.  Megv.  Havas  Ágost, 
Veszprém. 

VÁSÁRLÁSOK  A  NEMZETI  SZALON  KASSAI 
TÁRLATÁN 

Rubovics  Márk  :  Vízpartján.  Olf.  Megv.  dr.  Kempner. 
Rubovics  Márk  :  Hazatérés.  Olf.  Megv.  u.  az. 
Koszkol  Jenő  :  Castcl  nuovo.  Vízf.  Megv.  Schell  Sarolta. 
Wolf  Károly  :  Csúnya.  Olf.  Megv.  Péchy  Zs. 

Éder  Gyula  :  Álom.  Olf.  Megv.  Maiéter  István. 

Márk  Lajos  :  Női  fej.  Olf.  Megv.  u.  az. 

Tölgyessy  Artúr  :  Zsilip.  Olf.  Megv.  Répászky  Gyula. 
Tölgyessy  Artúr  :  Napnyugta.  Olf.  Megv.  u.  az. 
Reinfuss  Ede  :  Előőrsön.  Olf.  Megv.  br.  Halmos  K. 
Rubovics  Márk  :  Esti  hangulat.  Olf.  Megv.  Stess  Ernő. 
Kőnek  Ida  :  Rózsák.  Olf.  Megv.  Szekerák  Ella. 

Kézdi  Kovács  László  :  Késő  őszszel.  Olf.  Megv. 
Polinszky  Sz. 

Szenes  Fülöp  :  Ave  Maria.  Olf.  Megv.  dr.  Horváth 
Balázs. 

Zeller  Mihály  :  Holdkelte.  Olf.  Megv.  Legányi  Andor. 
Lám-Hilbeit  Irén  :  Tera.  Olf.  Megv.  u.  az. 

Telcpy  Károly  :  Halász.  Olf.  Megv.  Polinszky  Sz. 
Siliga  Ferenc  :  Lecke.  Olf.  Megv.  Legányi  Andor. 
Kacz  Endre  :  Téli  est.  Olf.  Megv.  u.  az. 

Mariin  Molly:  Tanulmány.  Rézk.  Megv.  dr.  Holz- 
nrann  D. 

Kézdi  Kovács  László  :  Szürkület.  Olf.  Megv.  Legányi 
Andor. 

Déry  Béla  :  Lovranai  part.  Olf.  Megv.  sorsolásra  a 
Szalon. 

Markó  Ernő  :  Pest  környéke.  Olf.  Megv.  u.  az. 


Kiáll i tusok  n apta re i 


Hegedűs  László  :  Bikaviador.  Olf.  Megv.  a  kassai 
múzeum. 

Szenes  Fülöp  :  Kertben.  Olf.  Megv.  u.  az. 

Zemplényi  Tivadar:  Bubi  reggelizik.  Olf.  Megv.  u.  az. 
Fényes  Adolf:  Öreg  asszony.  Olf.  Megv.  u.  az. 
Chabada  Károly:  Varrónő.  Olf.  Megv.  dr.  Stehlo  Kornél. 
Reinfuss  Ede  :  Kubikos.  Olf.  Megv.  u.  az. 

Telkessy  Valér :  Tűnődés.  Olf.  Megv.  u.  az,  vala¬ 
mennyien  Kassán. 

VÁSÁRLÁSOK  RIPPL-RÓNAI  JÓZSEF  KÜLÖN- 
KIÁLLÍTÁSÁN 

A  tánti  (Mmc  Compagnon).  Pasztell.  Megvette  : 
dr.  Geszty  Andor. 

Az  öreg  juhász.  Pasztell.  Megvette  :  dr.  Szitányi. 
Ősz,  a  bibrichi  parkból.  Pasztell.  Megv.  Gelléri  Jolán. 
A  terebesi  kastély  éjjel.  Pasztell.  Megvette  :  a  «Mű- 
vészet.» 

Naplemente  a  tengeren  (Pyrcnci  kép).  Olf.  Megvette: 
Arany  Lászlóné. 

Tél :  az  Esztcrházy  Pál-major  Aszalóban.  Pasztell. 
Megvette :  dr.  K.  E. 

Téli  est.  Somogyi  táj.  Pasztell.  Megv.  dr.  Kiss  Adolf. 
Piacsek  bácsi  olvas.  Pasztell.  Megvette  :  Hatvani- 
Deutsch  József. 

Rajz,  Andrássy  Tivadarné  gr.  után.  Pasztell-rajz. 
Megvette  :  Szüry  Dénes. 

Gondolkodó  nő.  Szénrajz  vízfestéssel.  Megvette  : 
Szüry  Dénes. 

Karácsonyest :  lila,  havas  tájkép  Somogyból.  Pasztell. 
Megvette  :  Révai  Ödön. 

Két  vasúti  munkás.  Pasztell.  .Megvette  :  Révai  Ödön. 
Vörös  hajú  meztelen  nő.  Pasztell.  Megv.  Révai  Ödön. 
Tenger  (osztendei  kép).  Pasztell.  Megv.  Vojnovich  Géza. 
Jeanne  Evens,  a  párisi  Gaieté-színház  tagja.  Pasztell. 
Megvette  :  dr.  Jánossy  Béla. 

Leány  galambbal.  Pasztell.  Megv.dr.  Löwengard  János. 
Hattyúk  a  tó  partján.  Olf.  Megv.  dr.  Löwengard  János. 
A  Balaton,  Fürednél.  Pasztell.  Megvette :  Révai  Ödönné. 
Két  hivatalnok.  Pasztell.  Megvette  :  Rácz  Arnold. 
Osztendei  plage,  Megvette  :  Kiss  József. 

Eörs  vidéke  őszszel.  Pasztell.  Megvette  :  Ibrányiné. 
Liszt  Ferenc,  Munkácsy  után.  Rézkarc.  Megvette  : 
Becker  Béla. 

Szirének  kertje,  szökőkutas  parkrészlet  Bibrichből. 
Pasztell.  Megvette  :  Török  Kornél. 

«Mit  csinálhat  az  a  szegény  Sándor  gyerek  ?»  Pasz¬ 
tell.  Megvette  :  Török  Kornél. 

A  somodori  híd  :  tájkép,  nyári  hangulat.  Olf.  Meg¬ 
vette  :  Erdélyi  Sándor. 

Táj  a  Pyreneusokból  (zöld  kép).  Olf.  Megvette  : 
Petrovics. 

Két  nő  a  fűben,  egyik  fehér,  másik  fekete  ruhában. 
Olf.  Megvette  :  Petrovics. 

Sárga  tetejű  pince  a  hegyoldalban  (banyulsi  kép). 
Pasztell.  Megvette  :  Deutseh  Sándor. 

A  Leopold-park  (Osztendében)  a  kastélylyal.  Pasztell. 
Megvette  :  Bardy  Rachel. 


Dekoltált  urinő,  virágos  kalappal.  Pasztell.  Megvette: 
Bardy  Rachel. 

Katalánjai  leányka.  Pasztell.  Megvette  :  Révai  Artúr. 
Nagy  fa,  nagy  felhő.  Akvarell.  Megvette :  Révai 
Artúr,  valamennyien  Budapesten. 


KIÁLLÍTÁSOK  naptára 

1903  február  20-ikán  lejár  a  bécsi  «Gcnossenschaft 
der  Bildcnden  Künstler  Wien’s»  kiállításának  a  beküldési 
határideje. 

1903  február  22-én  megnyílik  a  Nemzeti  Szalon  má¬ 
sodik  tárlata. 

1903  február  2-1-ikén  megnyílik  a  hannoveri  mű- 
kiállítás. 

1903  február  28-ikán  megnyílik  a  müncheni  Secession 
tavaszi  kiállítása. 

1903  március  1-én  lejár  a  Szegedi  Képzőművészeti 
Egyesület  VIH-ik  szegedi  műtárlatára  szánt  művek  bekül¬ 
désének  határideje.  A  műtárgyak  az  Országos  Magyar 
Képzőművészeti  Társulat  városligeti  műcsarnokába  kül¬ 
dendők  Budapestre. 

1903  március  1-én  megnyílik  a  hamburgi  Kunstvcrein 
kiállítása. 

1903  március  5-ikcn  lejár  az  Országos  Magyar  Képző- 
művészeti  Társulat  Tavaszi  Nemzetközi  kiállításának  a 
bejelentési  határideje.  Bejelenteni  csak  a  külföldi  mű¬ 
vészeknek  kell. 

1903  március  8-án  megnyílik  a  Nemzeti  Szalon  sza¬ 
badkai  kiállítása. 

1903  március  10-ikén  lejár  az  Országos  Magyar  Képző- 
művészeti  Társulat  Tavaszi  Nemzetközi  kiállításának  a 
beküldési  határideje. 

1903  március  10-én  nyílik  meg  a  Nemzeti  Szalonnak 
Szabadkán  rendezendő  műtárlata. 

1903  március  15-ike  és  31-ike  közt  kell  beküldeni 
a  veneziai  nagy  nemzetközi  kiállításra  szánt  műveket. 

1903  március  22-ikén  nyílik  meg  a  Szegedi  Képző- 
művészeti  Egyesület  Tavaszi  kiállítása. 

1903  április  1-én  nyílik  meg  az  Országos  Magyar 
Képzőművészeti  Társulat  Tavaszi  Nemzetközi  kiállítása. 

1903.  április  1-én  megnyílik  a  Nemzeti  Szalon  nem¬ 
zetközi  művészi  fényképkiállitása. 

1 903  április  3-ikán  nyílik  meg  az  athéni  művészeti 
kiállítás. 

1903  április  3-ikán  nyílik  meg  a  berlini  Secession  Vll-ik 
kiállítása. 

1903  április  15-ikén  jár  le  a  müncheni  Secession  nem¬ 
zetközi  kiállításának  a  bejelentési  határideje. 

1903  ápril  22-ikén  nyílik  meg  az  V-ik  veneziai  nem¬ 
zetközi  kiállítás. 

1903  április  30-ikán  záródik  a  hannoveri  művészeti 
kiállítás. 

1903  április  30-ikán  záródik  a  hamburgi  Kunstverein 
kiállítása. 

1903  április  30-ikán  jár  le  a  müncheni  Glaspalast 
évi  kiállításának  a  bejelentési  határideje. 


77 


Le  jói  ró  pályázatok 


1903  május  1-én  megnyílik  a  Nemzeti  Szalon  rajz- 
kiállitása. 

1903  május  2-ikán  nyílik  meg  a  berlini  Nagy  Nem¬ 
zetközi  kiállítás. 

1903  május  15-ikén  záródik  az  Országos  Magyar 
Képzőművészeti  Társulat  Tavaszi  Nemzetközi  kiállítása. 

1903  május  15-én  jár  le  a  salzburgi  műkiállítás  be¬ 
jelentési  határideje. 

1903  június  15-ikén  nyílik  meg  a  salzburgi  műkiállítás. 

1903  június  15-ikén  záródik  a  berlini  Secession  VII  ik 
kiállítása. 

1903  október  1-jén  záródik  a  salzburgi  műkiállítás. 

1903  október  4-én  záródik  a  berlini  Nagy  Nemzet¬ 
közi  kiállítás. 

1903  október  25-ikén  lejár  az  Országos  Magyar 
Képzőművészeti  Társuiat  Téli  kiállításának  a  beküldési 
határideje. 

1903  október  31-ikén  záródik  az  V-ik  veneziai 
nemzetközi  kiállítás. 

1903  november  15-ikén  nyílik  meg  az  Országos 
Magyar  Képzőművészeti  Társulat  Téli  Kiállítása. 

1903  november  15-én  megnyílik  Ferenczy  Károly 
különkiállitása  a  Nemzeti  Szalonban. 

1903  december  15-én  záródik  Ferenczy  Károly  külön¬ 
kiállitása  a  Nemzeti  Szalonban. 


lejáró  pályázatok 

1903  február  28-ikán  lejár  a  Vajdahunyad  város 
székháza  terveire  kiírt  pályázat.  F.lső  díj  500  korona. 
Csak  magyar  honpolgárok  pályázhatnak.  A  pályázat 
titkos.  A  városi  tanács  kiköti  magának,  hogy  az  esetben, 
ha  a  pályaművek  egyike  sem  felel  meg  igényeinek,  új 
pályázatot  hirdethet  és  a  nem  díjazott  tervek  bármelyi¬ 
két  300  koronáért  megveheti.  A  pályaművek  a  kiírt 
határnapig  a  vajdahunyadi  polgármesteri  hivatalba  kül¬ 
dendők,  a  mely  a  részletes  feltételeket  és  a  telek  hely¬ 
színrajzát  kívánatra  díjmentesen  megküldi. 

1903  évi  március  hó  2-ikán  esti  hat  órakor  lejár  a 
Magyar  Mérnök-  és  Építész-Egylet  1902-ik  évi  Ybl- 
pályázata.  Tervezendő  a  budapesti  Ferenciek-templomá- 
nak  a  Kossuth  Lajos-utca  és  Ferenciek-tere  sarkán  levő 
és  a  Ferenciek  bazárjával  kapcsolatos  homlokzatrészének 
építőművészi  megoldása.  A  megoldás  módja  teljesen  a 
tervező  belátására  van  bízva ;  a  megoldást  1  :  50  mér¬ 
tékű  alaprajz-,  egy  homlokzat-  és  esetleg  egy  metszetben 
kell  föltüntetni.  A  jelenlegi  homlokzat  fényképe  és  a 
magassági,  valamint  egyéb  méreteket  tartalmazó  rajz  az 
egyesület  titkári  irodájában  megtekinthető.  A  terveket 
jeligével  és  jeligés  levéllel  ellátva  1903.  évi  március  hó 
2-án  esti  6  óráig  az  egyesület  titkárságánál  kell  benyúj¬ 
tani.  Pályadíj  az  Ybl-érem  és  100  korona.  A  bíráló  bi¬ 
zottság  tagjai :  Fittler  Kamill,  Förk  Ernő  és  Pecz  Samu. 

1903  március  15-én  délben  lejár  a  pécsi  újonnan 
építendő  háromeletes  városháza  tervrajzára  kiírt  pályázat. 
A  pályázati  feltételek  a  következők  :  1.  A  pályázatban 
csak  hazai  építészek  és  mérnökök  vehetnek  részt.  2.  A 

pályázat  titkos  és  csak  1  :  200  mértékben  készítendő 
tervvázlatokról  szól,  melyekhez  a  műszaki  leírás  és  egy 
hozzávetőleges  költségvetés  csatolandó,  mely  utóbbi  az 
épület  által  az  alagsor  szintjétől  a  főpárkányig  terjedő 
köbtartalom  szerint  legyen  számítva.  3.  Az  építési  összeg 
650,000  koronát  meg  nem  haladhat,  a  mely  összegben  a 
vízvezeték,  fűtés-  és  szellőztetési,  valamint  világítás¬ 
berendezési  költségeknek  is  bent  kell  foglaltatni.  4.  A 
pályázók  kötelesek  minden  emeletsornak  egy  alaprajzát, 
az  épület  mind  a  négy  homlokzatáról  egy-egy  homlok¬ 
zati  rajzot  és  az  eszme  megértéséhez  szükséges  metszet¬ 
rajzokat  benyújtani.  5.  Az  építési  programm  s  a  beépítendő 
teleknek  a  magassági  adatokat  is  tartalmazó  helyszínrajza 
a  városi  mérnöki  hivatal  által  minden  Írásban  jelentkező¬ 
nek  45  fillér  postaköltség  beküldése  ellenében  haladék 
nélkül  megküldetik.  6.  A  pályatervek  benyújtásának  határ¬ 
ideje  1903  március  15-ik  napjának  déli  12  órája,  a  mely 
időpontig  azok  lepecsételve,  jeligés  levelek  kíséretében 
Pécs  sz.  kir.  város  polgármesteréhez  benyújtandók.  7. 
A  kitűzött  haiáridő  nem  hosszabbíttatik  meg  és  azon  túl 
beérkező  tervek  figyelembe  nem  vétetnek.  8.  Pályadíjak  : 
Első  díj  2000  korona.  Második  díj  1200  korona.  Har¬ 
madik  díj  800  korona.  A  nem  díjazott  pályatervek  bár¬ 
melyike  a  város  közönsége  által  400  koronáért  megvehető. 

9.  A  pályadíjak  a  beérkezettek  között  viszonylag  leg¬ 
jobbnak  és  aránylag  legolcsóbb  három  műnek  minden¬ 
esetre  kiadatnak,  ha  azok  az  építési  programmnak  meg¬ 
felelnek  és  kivitel  alapjául  elfogadhatók.  A  város  fentartja 
magának  azon  jogot,  hogy  a  díjazott  vagy  megvett 
tervvázlatok  bármelyikét  fogadhatja  el  a  kivitel  alapjául. 

10.  A  díjazott  és  a  netalán  megvett  tervek  a  város 
tulajdonába  mennek  át,  azokkal  szabadon  rendelkezik, 
úgy,  hogy  művezető  szabad  választása  mellett  ezen 
tervek  bármelyikét  is  felhasználhatja.  A  nem  díjazott, 
illetve  meg  nem  vett  pályaművek  a  felbontatlan  jeligés 
levéllel  együtt  a  benyújtáskor  kapott  elismervény  vissza¬ 
szolgáltatása  ellenében  a  szerzőknek  vissza  fognak  adatni. 

11.  A  pályaterveket  egy  kilenctagú  biráló-bizottság  fogja 
megbírálni,  melynek  Ítélete  a  pályadíjak  díjazása  tekin¬ 
tetében  végérvényes.  Ezen  biráló-bizottság  következő- 
képen  fog  összeállíttatni  :  polgármester  elnöklete  alatt 
helyettes-polgármester,  gazd.  tanácsos,  városi  főmérnök, 
Kovácsi!  Kálmán  kir.  főmérnök,  Horváth  István,  Piacsek 
Gyula  és  Zsolnay  Miklós  törvényhatósági  bizottsági  tagok 
és  egy  tag  a  magyar  mérnök-  és  építész-egylet  részéről. 

1903  március  15-én,  délben  lejár  a  Magyar  Iparmű¬ 
vészeti  Társulatnak  következő  pályázata  :  Terveztessék 
a  társulat  részére  a  M.  I.  T.  monogrammját  magába  fog¬ 
laló  művészi  jelvény  (vignetta),  mely  levélpapiroson, 
tagsági  jegyen,  folyóiraton,  szóval  a  társulat  bármely 
nyomtatványán  használható  legyen.  Kívánatos,  hogy  e 
vignetta  érthetően  és  egyszerűen  kifejezze  a  társulat  mű¬ 
ködésének  körét.  A  pályázaton  csakis  magyar  honpolgár 
vehet  részt.  Pályázni  lehet  névaláírással,  vagy  jeligés  le¬ 
véllel  A  pályázatot  a  Magyar  Iparművészeti  Társulat 
végrehajtó  bizottsága  és  állandó  juryje  fogja  eldönteni. 
Pályadíj  300  korona.  A  pályaműveket  a  Magyar  Ipar- 
művészeti  Társulat  titkári  hivatalába  (Üllői-út  33 — 37.) 
kell  beküldeni. 


Lejáró  pályázatok 


1903  március  20-án  lejár  a  földmívelési  minisztérium 
által  az  államkincstári  telepítményeken  építendő  templomok 
tervrajzaira  hirdetett  pályázat.  Kívántainak  tervrajzok  : 

1.  800 —  900  leiekből  álló  r.  k  egyh.-közs.  templomára 

2.  800 —  900  »  »  ev.  ref.  »  » 

3.  1200 — 1400  »  »  r.  kát.  »  » 

4.  1200 — 1400  »  »  ev.  ref.  »  » 

5.  2000—2200  »  »  r.  kát.  »  » 

6.  1700  —  1800  »  »  ág.  ev.  »  » 

7.  4000— 4300  »  »  r.  kát.  »  » 

A  pályázatban  csak  hazai  építészek  vehetnek  részt.  El¬ 
készítendők  a  terv  megértéséhez  szükséges  összes  alap¬ 
metszet  és  homlokrajzok  1  :  200  mértékben,  a  hozzávető¬ 
leges  költségvetés  és  a  műleírás.  A  templomok  szabad 
térre  tervezendők.  Az  építészeti  stílus  meghatározása  a 
tervezőre  bizatik,  kívántatik  azonban,  hogy  a  művészeti 
kiképzés  egyszerű  és  a  telepközségek  falusi  jellegének 
megfelelő  legyen.  Falanyagul  tégla  veendő  számításba. 
Az  építési  költségek,  ide  nem  értve  a  belső  berendezés 
és  felszerelés  költségeit,  az  1.  és  2.  alatt  említett  tem¬ 
plomoknál  30,000  koronát,  a  3.  és  4.  alatti  templomoknál 
40,000  koronát,  az  5.  és  6.  alatt  említett  templomoknál 
55,000  koronát,  a  7.  alatt  említett  róm.  kát.  templomnál 
pedig  70,000  koronát  meg  nem  haladhatnak.  A  tervek 
jeligével  és  jeligés  levéllel  ellátva  1903.  évi  március  hó 
20-án  délután  2  óráig  a  földmívelésiigyi  minisztérium 
segédhivatali  főigazgatójánál  nyújtandók  be.  Pályadíjak  : 
a)  Az  1.  és  a  2.  alatt  említett  templomok  terveire  nézve 
az  első  díj  300  korona,  a  második  díj  250  korona,  a 
harmadik  díj  200  korona,  b j  A  3.  és  4.  alatt  említett 
templomok  terveire  nézve  az  első  díj  400  korona,  a 
második  díj  300  korona,  a  harmadik  díj  200  korona. 
c)  Az  5.  és  6.  alatt  említett  templomok  terveire  nézve 
az  első  díj  500  korona,  a  második  díj  400  korona,  a 
harmadik  díj  300  korona,  d)  A  7.  alatt  említett  templom 
tervére  első  díj  600  korona,  a  második  díj  500  korona, 
a  harmadik  díj  400  korona.  A  biráló-bizottság  a  Magyar 
Mérnök-  és  Építész-Egylet  által  kijelölt  tagokból  fog 
állani.  A  díjazott  tervrajzok  az  államkincstár  tulajdonába 
mennek  át,  azonban  azoknak  más  alkalommal  vagy  más 
célra  való  fölhasználási  joga  a  tervezőt  illeti.  A  részletes 
terv-  és  költségvetés,  továbbá  a  munkaterv  és  részlet¬ 
rajzok  kidolgozása  iránti  megbízást  a  miniszter  magának 
fentartja,  a  mennyiben  díjazott  pályaművet  fogadnák  el 
a  kivitel  alapjául,  annak  tervezője  a  pályadíj  helyett  a 
Magyar  Mérnök-  és  Építész-Egylet  díjszabásában  meg¬ 
állapított  díjazásra  tarthat  igényt.  A  művezetést  és  felül¬ 
vizsgálatot  állami  közegek  fogják  teljesíteni.  A  föntebbi  föl¬ 
tételeknek  meg  nem  felelő  tervek  a  díjazásból  kizáratnak. 

1903  március  20-án  lejár  a  Bács-Topolyán  építendő 
róm.  kát.  templom  tervrajzára  kiírt  pályázat.  A  pályázat 
titkos,  csak  magyar  állampolgár  vehet  benne  részt,  a 
pályaművek  Lippay  Imre  bács-topolyai  plébánoshoz  kül¬ 
dendők  a  fentírt  határidőig.  A  szabadon,  magasabb 
dombon  álló  templom  5000  hivő  befogadására  legyen 
alkalmas.  A  maximális  építési  költség  190,000  korona. 
A  terv  és  költségvetés  megértéséhez  szükséges  alaprajzok, 


metszetek,  valamint  legalább  egy  főhomlokzati,  oldal-  és 
hátsó  nézet  melléklendő  1  :  100  méretben.  A  költségvetés 


részletes  legyen.  A  templom  stílusa  dolgában  szahad  a 
választás,  csak  az  van  kikötve,  hogy  a  tervezet  össz¬ 
hangzó,  művészileg  befejezett  legyen.  A  költség  nem 
engedi  meg  drága  díszítő-anyagok  felhasználását.  A  teljes 
szolidsággal  építendő  templom  kiképzése  is  csakis  szer¬ 
kezetének  célszerűségével,  az  aránylagos  és  egyszerű 
tagolásával  hasson.  Első  díj  1200  korona,  második  díj 
szintén  1200  korona.  A  díjazott  tervek  a  hitközség  tulaj¬ 
donába  mennek  át.  Az  első  díjat  nyert  terv  fog  a  kivitel 
alapjául  szolgálni,  tartozik  azonban  tervezője  a  műve¬ 
zetést  elvállalni,  a  netáni  módosításokat  eszközölni,  az 
összes  részletrajzokat  stb.  elkészíteni.  Mindezért  kap 
1000  korona  úti  átalányt  és  4000  korona  jutalmat.  A 
pályatervek  szakszerű  megbirálásáról  a  főegyházmegyci 
hatóság  fog  gondoskodni.  Bővebbet  1.  a  «Művészet»  jelen 
számának  hirdetései  közt. 

1903  március  31-én  lejár  a  pozsonyi  új  középület 
tervpályázataj  (Bővebbet  1.  Művészet  I.  évf.  368-ik  old.) 

1903  április  15-én  lejár  a  «Művészet»  szerkesztősége 
által  kisebb  családi  lakóház  tervrajzára  hirdetett  pályázat. 
Csak  művészi  becsű  pályamű  jöhet  tekintetbe.  Kívántatik, 
hogy  a  tervezet  eredeti  és  magyaros  jellegű  legyen. 
A  mérlépték  1  :  100,  ily  arányban  készítendő  egy  alap¬ 
rajz,  a  megérthetéshez  szükséges  homlokzatrajzok  és  met¬ 
szetek  A  pályaművek  reprodukcióra  alkalmas  technikával 
legyenek  készítve,  lehetőleg  kevés  szín  igénybevételével 
vagy  csak  fekete  tussal  rajzolva.  A  pályaművek  1903 
április  15-ig  jeligével  és  a  szerző  nevét  rejtő  jeligés 
levéllel  ellátva  a  «Művészet»  szerkesztőségébe  (Budapest, 
Andrássy-út  10)  küldendők.  A  pályabiróság  tagjai  :  a 
Magyar  Mérnök-  és  Építész-Egyletnek,  a  Magyar  Építő¬ 
művészek  Szövetségének,  a  Magyar  Képzőművészek 
Egyesületének  egy-egy  tagja,  továbbá  Lechner  Ödön 
építőművész,  Gerő  Ödön  szakíró,  Lyka  Károly,  a  «Mű- 
vészet»  szerkesztője.  A  zsiiridöntéshez  legalább  4  tag 
jelenléte  szükséges.  Első  díj  300  korona,  második  díj 
200  korona.  A  «Művészet»  szerkesztősége  azonkívül 
magához  válthatja  a  pályamunkák  bármelyikének  a 
« Művészetiben  való  sokszorosítási  jogát,  a  lap  rendes 
honoráriumtáblázata  szerint.  Ha  a  pályázaton  nem  találtat¬ 
nék  jutalomra  érdemes  mű,  a  mit  a  zsűri  */3  szavazat- 
többséggel  dönt  el,  úgy  a  pályázat  megismétlendő.  A  pálya¬ 
díjakat  nyilvánosan  kiállíthatja  a  « Művészet*  szerkesztő¬ 
sége.  A  díjazott  és  megvásárolt  művek  szerzői  egyébben 
teljesen  birtokában  maradnak  a  művészi  tulajdonjognak. 
Csak  magyar  tervelők  pályázhatnak.  Kimerítő  prospektust 
bárkinek  szívesen  küld  a  «Művészet»  szerkesztősége. 

1903  április  15-én  délben  lejár  a  Magyar  Építőmű¬ 
vészek  Szövetségének  a  Wellisch  Alfréd  alapítványából 
hirdetett  pályázata.  A  pályázatban  csakis  a  M.  É.  Sz. 
levelező  tagjai  vehetnek  részt.  A  pályadíj  400  korona. 
Tervezendő  a  János-hegy  csúcsán  emelendő  kilátó-torony. 
A  torony  alsó  része  zárt  helyiségnek,  felső  része  nyíltan 
képezendő  ki.  A  stílus  megválasztása  a  tervezőre  bizatik. 
Kívántatik  alaprajz,  az  egymástól  eltérő  homlokzatok 
rajza,  metszetrajz,  valamennyi  1  :  50  léptékben  — -  és 
egy  tervleírás.  A  pályatervek  1903.  évi  április  15-ikének 
déli  12  órájáig  lepecsételt  jeligés  levéllel  együtt  kül¬ 
dendők  be  a  M.  É.  Sz.  titkárához,  Bálint  Zoltán  mű- 

építészhez  (Budapest,  VI.,  Nagymező-utca  43.).  Elkésett 
tervek  visszautasíttatnak,  olyanok  pedig,  a  melyek  a 
pályázati  feltételeknek  meg  nem  felelnek,  kizáratnak. 
A  pályabiróság  tagjai  :  Hauszmann  Alajos,  Lechner  Ödön 
cs  Wellisch  Alfréd  M.  É.  Sz.  r.  tagok. 

1903  április  15-én  délben  lejár  a  Magyar  Építőmű¬ 
vészek  Szövetségének  Wellisch-féle  műegyetemi  terv- 
pályázata.  A  pályázatban  csakis  a  kir.  József  Műegyetem 
építészi  szakosztályába  1 902 1 3.  tanévre  beírt  rendes 
műegyetemi  hallgatók  vehetnek  részt.  A  pályadíj  200 
korona.  Tervezendő  kis  útszéli  kápolna,  egyszerű,  de 
jellegzetes  kiképzéssel.  A  stílus  megválasztása  a  tervezőre 
bizatik.  Kívántatik  alaprajz,  az  egymástól  eltérő  hom¬ 
lokzatok  rajza,  egy  hossz-  és  egy  keresztmetszet,  vala¬ 
mennyi  1  :  50  léptékben  —  és  tervleírás.  A  pályatervek 
1903.  évi  április  15-ikének  déli  12  óráig  lepecsételt, 
jeligés  levéllel  együtt  küldendők  be  a  M.  É.  Sz.  titkárához, 
Bálint  Zoltán  műépítészhez  (Budapest,  VI.,  Nagymező- 
utca  43.).  Elkésett  tervek  visszautasíttatnak,  olyanok 
pedig,  a  melyek  a  pályázati  feltételeknek  meg  nem  felelnek, 
kizáratnak.  A  pályabiróság  tagjai  :  Hauszmann  Alajos, 
Lechner  Ödön  és  Wellisch  Alfréd  M.  É.  Sz.  r.  tagok. 

1903  ápril  15-én  lejár  a  Kaposvárott  építendő  tör¬ 
vényszéki  épület  tervpályázata.  Bővebb  felvilágosítás  az 
igazságügyi  minisztérium  segéghivatali  főigazgatójánál 
kapható. 

1903.  ápril  30-áig  beküldendők  a  Magyar  Iparművé¬ 
szeti  Társulat  titkári  hivatalába  (Üllői-út  33  )  az  eladásra 
szánt  iparművészeti  tervek.  A  Magyar  Iparművészeti  Tár¬ 
sulat  megismerni  óhajtja  mindazokat,  a  kik  művészi 
színvonalon  álló  iparművészeti  terveket  készíteni  tud¬ 
nak,  a  végből,  hogy  alkalmat  adjon  nekik  tudásuk  s 
munkáik  értékesítésére ;  felhívja  tehát  az  összes  hazai 
iparművészeket,  hogy  az  iparművészeteknek  hazánkban 
meghonosult  bármely  ágára,  nevezetesen  a  bútorasztalos- 
ságra,  a  vasművességre,  a  díszítő  szobafestészetre,  bőr¬ 
díszművességre,  ékszerészeire,  ötvösségre,  szövészetre, 
(hímzésre),  üvegiparra  s  anyagművességre  vonatkozó  ter¬ 
veiket  a  társulathoz  bekiildjék  Csak  oly  tervek  vehetők 
figyelembe,  melyek  teljesen  eredetiek,  feltétlen  műbecsűek 
és  közvetlenniil  kivihetők.  Különösen  kívánatos,  hogy 
a  terven  a  nemzeti  jelleg  alkalmas  módon  kifejezésre 
jusson.  A  társulat  kész  szakjuryjének  meghallgatásával, 
a  kívánt  feltételeknek  megfelelő  terveket  az  e  célból 
rendelkezésére  álló  alapból,  megfelelő  tiszteletdíjért  meg¬ 
vásárolni,  mely  tiszteletdíj  esetleg  kölcsönös  egyetértés¬ 
sel  lesz  megállapítandó. 

1903  április  30-án,  délben  lejár  a  Magyar  Iparművé¬ 
szeti^  Társulat  következő  pályázata:  Terveztessék  az  ipari 
munkások  jutalmazására  szolgáló  elismerő  oklevél.  A 
tervrajz  teljesen  kidolgozott  és  befejezett  legyen  s  rajta 
a  magyar  állam  és  az  ipari  munka  jelképei  fel  legyenek 
tüntetve  s  hely  hagyandó  a  körülményekhez  képest  mó¬ 
dosítható  szöveg  számára.  A  pályázaton  csakis  magyar 
honpolgár  vehet  részt.  Pályázni  lehet  névaláírással  vagy 
jeligés  levéllel.  A  pályaműveket  a  «Magyar  Iparművészeti 
Társulat*  titkári  hivatalába  (Üllői-út  33 — 37.)  kell  be¬ 
küldeni,  ahol  a  közelebbi  programul  is  megkapható. 
Pályadíj  300  korona. 

1903  május  31-én  lejár  az  Erzsébet-emlékmű  pályá¬ 
zata.  (Bővebbet  1.  Művészet  I.  évf.  232-ik  old.) 

1903  szeptember  15-én  lejár  a  világposta-egyesület 
alapításának  emlékére  Bernben  emelendő  emlékmű  nem¬ 
zetközi  pályázata.  A  művet  szabadon  és  tetszés  szerint 
alakíthatja  a  pályázó,  kívántatik  azonban,  hogy  világosan 
emlékeztessen  a  világposta-egylet  alapítására  és  a  térhez 
alkalmazkodjék.  A  művet  esetleg  díszkúttal  is  egybe  lehet 
formálni.  Az  anyagot  szabadon  választhatja  a  művész. 
Beküldendő  :  1.  Az  emlékmű  modellje  a  természetes 

nagyság  1/l0-ében.  2.  Az  ajánlott  anyag  leírása.  3.  Az 
emlékmű  fekrajza,  annak  a  helynek  pontos  megjelölé¬ 
sével,  a  hová  azt  a  pályázó  állítani  szándékozik.  Lépték  : 
1  :  200.  4.  A  mű  perspektivikus  képe.  5.  Kötelező  költ¬ 
ségvetés.  A  pályaművek  Bernbe,  a  szövetségtanács  palo¬ 
tájába  küldendők  1903  szeptember  1-eje  és  15-ike  közt. 
E  határidőn  túl  érkező  művek  figyelembe  nem  vétetnek. 
A  pályázat  titkos,  a  művek  jeligével  látandók  el.  Mellék¬ 
lendő  a  szerző  nevét  rejtő  zárt  boríték,  a  mely  a  jel¬ 
igével  van  ellátva.  Egy  másik,  szintén  zárt,  jeligével  s 
ezenkívül  c  szóval  :  «Dcvis»  ellátott  boríték  a  kötelező 
költségvetést  tartalmazza.  Minden  küldemény  a  követ¬ 
kező  felírással  látandó  cl  :  «Concours  pour  le  monument 
de  1’Union  postale  universelle*.  A  kivitel  a  művészi 
tiszteletdíjjal  együtt  legfeljebb  170,000  frankba  kerülhet. 
Ebbe  az  összegbe  nincs  beleszámítva  a  kész  műnek 
Bernbe  való  szállítása,  a  vámdíj  és  a  terep  szintjéig 
terjedő  alapfalazásnak  költsége ;  mindezt  a  szövetség- 
tanács  viseli.  Hasonlóképen  a  szövetségtanács  viseli  a 
pályaművek  modelljeinek  Bernbe  való  szállítása  költségeit. 
Külföldi  pályázók  költségkímélés  céljából  a  szükséges 
szállítási  iratokkal  lássák  el  magukat.  A  szövetségtanács 
nem  szavatol  a  modellt  szállításközben  érhető  balese¬ 
tekért.  A  csomagolási  és  biztosítási  költség  a  pályázót 
terheli.  A  zsűri  tagjai  :  Hake,  titkos  posta-főtanácsos 
(Berlin),  Hellmer  Edmund  szobrásztanár  (Bécs),  gróf  de 
Lalaing  festő  és  szobrász  (Brüsszel),  Meldahl  F.  a  képző- 
művészeti  akadémia  igazgatóhelyettese  (Koppenhága), 
Velada  Urioste  építész  (Madrid),  Bartholomé  A.  szobrász 
(Páris),  Armstead  H.  H.  a  képzőművészeti  akadémia  tagja 
(London),  Stróbl  Alajos  szobrásztanár  (Budapest),  Ximenes 
Ettore  szobrásztanár  (Róma),  Bluntschli  F.  művészeti 
tanácselnök  (Zürich),  Ruffy  Eugen  a  nemzetközi  világ¬ 
postahivatal  igazgatója  (Bern).  A  zsűri  15,000  frankkal 
rendelkezik  díjazás  céljaira.  A  pályadíjak  számát  és  nagy¬ 
ságát  a  zsűri  határozza  el  s  a  szövetségtanács  azt  a 
művészt  bízza  meg  a  kivitellel,  a  kit  erre  a  zsűri  ajánl. 
Sikertelenség  esetén  esetleg  szükebb  pályázat  lesz. 
A  pályaművek  egy  hónapig  ki  lesznek  állítva  Bernben. 
A  díjazott  művek  a  világposta-egyesület  tulajdonába  men¬ 
nek  át.  Bővebb  felvilágosítással  s  a  szükséges  térrajzokkal 
az  Országos  Magyar  Képzőművészeti  Társulat  titkári 
hivatala  (Budapest,  Városliget,  új  Műcsarnok)  szolgál. 

Felelős  szerkesztő  :  LYKA  KÁROLY 

Kiadótulajdonos:  S1NGER  és  WOLFNER 
Budapest,  Andrássy-út  10 

Hornyánszky  Viktor  cs.  és  kir.  udvari  könyvnyomdája. 

PflURETTO 

Venezia,  a  sajátos,  egymagában  álló 
város,  a  XIX.  század  első  felének 
festői  közül  keveset  lelkesített  arra, 
hogy  maga  körül  szcttckintscn  s  a 
körülötte  látható,  csodálatosnál  csodálatosabb 
dolgokat  deszkájára  vagy  vásznára  átvarázsolja. 
És  ha  valaki  mégis  ilyen  munkára  vállalko¬ 
zott  :  azt  annyi  szentimentalizmussal  csinálta, 
hogy  csak  unalmat  keltett  minden  jobb  ízlésű 
emberben.  Venezia  holdas  éjjelei  és  szere- 
nádái,  a  képes  ábrázolásokban  színpadi  jele¬ 
netek  voltak,  halvány  és  kendőzött  másai  a 
valónak.  A  mit  Hugó  Viktor  mondat  Nadirral : 
„J’ai  tant  cherché  le  beau  que  j’ai  trouvé  le 
laid“,  elmondhatta  magáról  a  mindent  ideali¬ 
zálni  akaró  veneziai  festőművészet.  Az  örökké 
vasárnapi  díszben  pompázó  gondolások  és 
popolánák  keresetten  kecses  mozdulataikkal 
unalmasakká,  közönyösekké  váltak  s  legfölebb 
arra  az  idegenre  hatottak,  a  ki  csak  hire 
után  ismerte  a  szép  Veneziát. 

Végre  aztán  magok  a  képírók  is  belátták, 
hogy  ezek  a  művészeti,  de  éppen  nem  művé¬ 
szies  hazugságok  csak  arra  szolgálnak,  hogy 
a  közönség  ízlését  megrontsák  s  Venezia 
egész  művészetét  rossz  világításba  állítsák. 


Festeni  kezdték  a  csodás  várost  olyannak,  a 
minőnek  a  természetben  látták,  a  maga  szé¬ 
pítésre  nem  szoruló  valóságában.  A  sötét, 
misztikus  csatornákat,  az  elárusítók  zajától 
visszhangzó  callékat,  a  színek  változatos  skálá¬ 
jával  pompázó  gyümölcs-piacokat,  a  napsuga¬ 
rakban  fürdő  lagúnákat  képírók  lepték  el,  kik 
végtelen  gyönyörűségüket  találták  abban,  hogy 
végre  a  szabadba  jutottak  s  nagy  buzgalom¬ 
mal  igyekeztek  ellesni  a  színek  titkait,  a  sugár¬ 
kévék  szétömlésének  következményeit. 

Vállalkozásukat  azonban  nem  mindjárt  kö¬ 
vette  a  várt  siker.  A  közönség  és  kritika 
ízlése  ekkor  már  annyira  meg  volt  mételyezve, 
hogy  a  természetet  a  maga  valóságában  vissza- 
tükröztető  képek  megdöbbenést,  sőt  nem  egy¬ 
szer  visszatetszést  keltettek.  Molmenti  följe¬ 
gyezte,  hogy  F.  Zandomeneghi  a  szépművészeti 
akadémia  tárlatába,  hol  addig  csak  választékos 
ízlésű,  művelt  közönség  számára  készített  képek 
voltak  láthatók,  egy  festményt  küldött,  mely 
piszkos  zug  közelében  ácsorgó  utcaseprőt 
ábrázolt.  Ez  a  festmény,  noha  nem  volt  rajta 
semmi  illemsértő,  valóságos  botrányt  idézett 
elő.  A  kiállítás  rendezői  felháborodtak  s  a 
különben  jól  festett  képet  visszautasították. 
Zandomeneghi  szerényen  félrevonult  s  a  követ¬ 
kező  évben  az  utcaseprő  helyett  rongyos  és 
szurtus  facchinókat  festett,  kik  valamely  kapu- 

aljában  lebzselnek.  A  kiállítás  termei  ezúttal 
már  megnyíltak  a  festő  előtt;  de  a  közönség 
úgy  vélekedett,  hogy  a  rút  és  szennyes  ala¬ 
kokat  ábrázoló  festmény  valóságos  merénylet 
a  jóízlés  ellen.  A  képen  csak  kevés  néző 
előtt  tűnt  föl  a  mélyen  megindító,  búskomoly 
hangulat,  melyet  a  nyomor  látása  idéz  elő  s 
csak  kevesen  vették  észre  azt  is,  hogy  a 
művész  egyszerű  eszközökkel  igyekezett  elérni 
r.agy  hatásokat. 

A  festők  azonban  ekkor  már  érezték,  tud¬ 
ták,  hogy  az  igazat,  a  természetet  kell  tanul- 

mányozniok  apró  részleteiben,  minden  alak¬ 
jában.  Erre  intette  őket  saját  tapasztalásuk  s 
ezenkívül  az  a  példaadás,  melyet  a  Veneziá- 
ban  tartózkodó  idegenektől  kaptak.  Azt  hiszem, 
nem  leszek  igazságtalan  az  újabb  olasz  művé¬ 
szekkel  szemben,  ha  minden  habozás  nélkül 
kimondom,  hogy  a  lagúnák  városában  a 
modern  művészeti  irány  meghonosodására  első 
sorban  a  bécsi  születésű  Lodovico  Passini, 
azután  a  hollandiai  Van  Haanen  voltak  nagy 
hatással.  Ezek  az  idegen  festők  tiszta,  elfogu¬ 
latlan  szemmel  nézték  a  maga  nemében  pá- 


Szarni  Tamás :  Favretto 


ratlan  várost;  omladozó  épületeiben  fölfedezték 
szomorúságának  költészetét;  beleszerelmesed- 
tek  eleven,  ötletes,  a  sors  minden  csapását 
megadással  viselő  lakosságába  s  a  mit  láttak, 
azt  a  maga  valóságában,  de  a  költészet 
fényétől  megvilágítva  igyekeztek  visszatük- 
röztetni  az  élet  melegségétől  sugárzó  képei¬ 
ken.  Ok  nem  a  külsőségeket,  hanem  a  dolgok 
lelkét  festették,  a  maga  őszinte  és  poétikus 
megnyilatkozásában.  Művészi  meghatottsággal 
szemlélték  a  vakolatlan,  omladozó  falak  vörös 
tégláinak  meleg  tónusait ;  fölkutatták  az  el¬ 
hagyatott,  sötét  sikátorokat,  az  árnyékkal  és 
titokzatossággal  teljes  sottoporticókat,  az  apró 
tereket,  a  hol  vidám  csevegés  közt  borzas 
hajú  és  tüzes  szemű  popolanák  fűzik  cérna¬ 
szálra  a  különböző  színű  gyöngyöket;  inspi¬ 
rációt  kerestek  a  halárus,  a  foltozó  varga 
egyszerű  viskójában ;  megfigyelték  a  nép  fiai¬ 
nak  ruganyos  mozdulatait,  az  arcok  külön¬ 
böző  kifejezéseit  s  a  színek  és  a  világosság 
csodálatos  harmóniáját  tudták  elönteni  nagy 
igazsággal  és  egyszerűséggel  készített  művei¬ 
ken.  A  modern  Veneziát  ez  a  két  idegen 
mutatta  be  először  a  maga  igaz  arculatával, 
meghamisítatlan  lokális  színezetével,  a  minő¬ 
nek  mi  mindnyájan  látjuk,  kik  csodás  mű¬ 
emlékei  közé  évenként  elzarándokolunk,  hogy 
a  mindennapi  élet  szürke  és  unalmas  prózá¬ 
jából  menekülve,  a  zavartalan  nyugalom,  az 
összhang  és  a  szép  élvezésének  áldásaiban 
részesülhessünk. 

Van  Haanen  és  Passini  munkája  valóságos 
fölfedezés  volt.  Fölfedezése  egy  gazdag  erű 
kincsbányának,  melyet  igazi  tulajdonosai  sokáig 
meg  nem  becsültek  és  ki  nem  aknáztak. 
Példaadásuk  után  nagyobb  vagy  kisebb  sze¬ 
rencsével  mind  többen  és  többen  buzgólkod- 
tak  a  kutatás  munkájában  ;  de  az  a  szeren¬ 
csefia,  ki  előtt  a  bánya  később  kincseit  teljes 
gazdagságában  és  változatosságában  föltárta, 
mégis  egy  veneziai  szegény  asztalosmester  fia 
—  Giacomo  Favretto  volt. 

Az  ő  halhatatlan  nevéhez  fűződik  a  dicső¬ 
ség,  hogy  szülővárosát  visszaadta  a  művé¬ 
szetnek.  A  csak  imént  lefolyt  században  ő 
az  a  mester,  ki  a  festőművészetben  Veneziát 
a  lángész  legtöbb  fényével  és  igazságával 
képviseli. 

Giacomo  Favretto,  mint  sok  más  kiváló 
szellem,  alacsony  sorsban  született.  Atyja, 
Domenico,  szegény  asztalosmester  volt,  ki 
még  az  olasz  földön  minden  tekintélyesebb 
iparosnak  megadott  artista-elnevezést  sem  hasz¬ 
nálta,  mert  nagyon  szerény  mértékben  űzte 
foglalkozását,  idejét  csaknem  kizárólag  ócska 
bútordarabok  (és  pedig  nem  is  elsőrendűek) 
tatarozásának  szentelve.  A  kis  Giacomo  szüle- 
letése,  1849  augusztus  11-dikén,  azzal  kecseg¬ 
tette  a  derék  embert,  hogy  a  fiú  öregebb 
éveire  segítsége  lesz  mesterségében.  És  csak¬ 
ugyan,  alig  kezdett  serdülni  a  gyermek,  már 
gyalut  és  fűrészt  nyomott  a  kezébe,  hogy 
erejéhez  képest  támogassa  a  nagyon  is  szü- 
kes  viszonyok  között  élő  családot.  A  fiú 
azonban  nagyon  vézna,  nagyon  gyönge  volt 
az  erősebb  testi  munkára.  Az  atyja  féltette, 
megszánta  s  csakhamar  egy  papirkereskedő- 
höz  adta,  hol  szabad  perceiben  ollójával  embe¬ 
reket  és  állatokat  vagdalt  fekete  papirosból.  Egy 
ószeres :  Vincenzo  Favenza  meglátta  ezeket 
az  alakokat,  tehetséget  fedezett  föl  készítő¬ 
jükben,  s  addig  fáradozott,  míg  néhány  vene¬ 
ziai  műbarát,  Giovanelli,  Papadopoli,  Moccnigo 
s  az  ismert  kiadó  :  Ferdinando  Ongania  támo¬ 
gatásával  kieszközölte,  hogy  a  kis  Favretto 
a  művészeti  akadémiába  léphetett. 

Giacomo  ekkor  tizenhat  éves,  eleven  eszű, 
de  teljesen  tanulatlan  fiú  volt.  Ismerősei, 
művésztársai  mondják,  hogy  nálánál  szor¬ 
galmasabb  növendéke  nem  volt  az  akadémiá¬ 
nak.  Grigoletti  és  az  öreg  Molmenti  vezetése 
alatt  már  1870-ben  az  első  díjat  nyerte  el  a 
meztelen  test  rajzolásában.  Ugyanekkor  törté¬ 
neti  föladványok  megoldásáért  akadémiai  dicsé¬ 
retet  aratott. 

Ebből  a  korszakból  egy  igen  érdekes  ceruza¬ 
rajzát  őrzöm,  művészbarátom  :  Vittorio  Bres- 
sanin  szívességéből.  A  kompozíció  a  Szent 
Családot  ábrázolja.  Mária  két  kezével  támo¬ 
gatja  a  járni  tanuló  Jézus-gyereket  s  előttük, 
szemeit  a  kisdeden  áhítattal  legeltetve,  József 
térdepel.  A  rajz  hihetőleg  magánszorgalmas- 
kodás  terméke,  mert  Mária  alakjához  mintául 
nővérét,  a  Józseféhez  atyját  használta,  kik 
később  is  gyakran  szerepelnek  képein.  Érde- 

kés  tünemény,  hogy  mindjárt  az  első  kor¬ 
szakban  az  életből  és  pedig  közvetlen  környe¬ 
zetéből  veszi  mintáit.  Megrajzolja  a  helyzetet, 
a  mint  azt  maga  előtt  látja,  a  szabályos 
kompozíció  vonalainak  kínos  keresése  nélkül, 
nem  stilizálva,  nem  idealizálva  az  arcokat.  A 
szabad  óráiban  készített  rajzok  szerzik  meg 
számára  Antonio  Zanetti  gróf  ismeretségét,  ki 
tanácscsal  és  pénzzel  segíti,  midőn  a  szegény 
asztaloscsalád  ajtaján  a  nyomor  is  bekopog¬ 
tat.  Az  ő  házában,  különösen  a  téli  estéken, 
szeretettel  mereng  Paolo,  Tintoretto,  Tiepolo, 
Rosalba  festményein,  másolja  Rembrandt,  Tie¬ 
polo  rézkarcait,  Longhi  és  Guardi  festményeit, 
sőt  ceruzával,  tollal  és  vízfestékkel  a  család 
tagjainak  arcképeit  is  elkészíti.  Ugyanekkor 
néhány  líráért  lefest  másokat  is,  hogy  szülői¬ 
nek  sanyarú  helyzetén  segíthessen.  Szegényebb 
sorsú  veneziai  családoknál  ma  is  láthatunk 
szabatosan  rajzolt,  de  száraz  és  hideg  színe¬ 
zésű  arcképeket,  melyek  Favretto  iskolázásá¬ 
nak  idejéből  származnak,  köztük  a  Bacino  di 
.San  Marcot  környező  házak  egyikében  egy 
mosolygó  arcú,  ragyogó  szemű  meztelen  gyer¬ 
meket,  ki  évek  múlva,  fiatalsága  virágában,  az 
afrikai  hadjáratnak  lett  áldozatává. 

Akadémiai  tanulmányainak  első,  nyilvános¬ 
ság  elé  is  került  gyümölcse  egy  elkínzott 
alak :  Juno  volt,  melyből  még  prófétai  lélekkel 
is  nehéz  lett  volna  megjövendölni  a  későbbi 
idők  Favrettó-ját.  A  rideg,  kifejezésnélküli 
kompozíción  az  iskola  nyűgei  még  erősen 
szorongatják  a  fiatal  művész  tehetségét.  Sze¬ 
rencséjére  a  viszonyok  csakhamar  arra  kény¬ 
szerítik,  hogy  az  iskolát  elhagyja  s  csekély 
tudásával  a  család  támogatására  siessen.  Ki¬ 
sebb  igényű  műbarátoknak  sok  arcképet  fest, 
de  készít  önálló  képeket  is.  Érdeklődése  sza¬ 
bad  kompozícióiban  ekkor  még  az  iskolai 
élet  mozzanataihoz  tapad.  A  veneziai  akadé¬ 
mia  közös  dolgozó-termét  három  változatban 
is  megfesti,  s  ezek  egyike  az  „Anatómiai 
lecke"  (1873),  melyben  a  művészek  sok  finom¬ 
ságot  találnak,  a  milánói  akadémia  képtárába 
kerül. 

Favretto  ezen  a  festményen  is  jól,  de 
egy  kissé  még  szárazon  látja  a  természetet  s 
mert  nagyon  is  szabatosan  másol,  festési 
modora  itt-ott  kemény  és  nehézkes. 

!  Ugyanebből  az  évből  van  egy  másik  képe 
is.  Utazásból  hazatérő  öreg  urat  festett,  a 
mint  az  asztal  mellé  telepedve,  táskáját  ki¬ 
nyitja  s  orrán  szemüveggel,  a  hihetőleg  aján¬ 
déknak  szánt  ékszerben  gyönyörködik.  Egy 
fiatal  szolgálóleány  vizet  hoz  az  öreg  úrnak 
és  tágra  meresztett  szemmel  bámulja  a  nagy 
gazdagságot.  A  képet  nem  láttam ;  de  Boito, 
kiben  okom  van  megbízni,  úgy  emlékezik 
róla,  mint  finom,  szabatos,  szellemes  és  köny- 
nyed  munkáról.  Ez  a  dicséret  már  jelent 
valamit,  mert  a  milánói  kritikus  még  egy 
évvel  később  is  (1874)  arról  panaszkodik, 
hogy  a  veneziai  festők  „keveset  és  rosszul 
látnak'  ‘. 

Mindezek  a  képek  csak  a  műértők  szükebb 
körében  találtak  elismerésre.  A  fiatal  művész 
első,  igazi  sikerét  a  milánói  Brera  kiállításán 
(1878)  aratta  az  „Egérí'-rel.  Metszetek  és 
fényképek  után  jól  ismerhetjük  ezt  a  kedves, 
Tumoros  képet.  A  szegényesen  bútorozott, 
jlomos  szobában  egér  garázdálkodik.  Minden 
megjelenése  zavart  idéz  elő.  A  szoba  lakói 
[ —  fiatal,  szép  leányok  —  öltönyeiket  fölkap- 
dosva  a  lócára  menekülnek,  s  egy  közülök 
félénk  kézmozdulattal  mutat  az  almáriomra, 
mely  alatt  ügyes  taktikával  keresett  menhelyet 
a  piciny  jószág.  Üldözni,  a  földön  elhasalva, 
csak  két  kis  fiú  meri  az  egeret,  míg  a  leányok 
meg  vannak  szeppenve  s  nagy  kíváncsisággal 
várják  a  hajsza  kimenetelét.  Az  életből  mes¬ 
teri  érzékkel  kimarkolt  csoportozat  pompásan 
tükrözi  vissza  a  semmiért  csinált  sok  hű-hó 
komikus  voltát.  Favretto  ezen  a  művén  még 
a  történelmi  kompozíciók  által  vezetett  ízlés 
hatása  alatt  áll :  szükségét  érzi,  hogy  a  modern 
életből  vett  képnek  is  meséje  legyen.  Az 
„Egér“-nek  a  közönségnél  rendkívüli  sikere 
volt.  A  kritika  egy  része  azonban  úgy  találta, 
hogy  a  kép  tárgya  száraz,  színei  szürkék  és 
piszkosak.  A  téma  köznapiassága  —  mond¬ 
ták  —  méltó  társra  talált  a  technika  szegé¬ 
nyes  voltában.  A  kik  azonban  elfogulatlan, 
tiszta  szemmel  nézték  az  ,,Eger“-et,  a  veneziai 
festő- iskola  új  életre  ébredésének  bizonyságát 
találták  benne.  Örömmel  láthatták,  hogy  van 
már  veneziai  festő,  ki  elfordul  a  klasszikus 
és  romantikus  tárgyaktól,  melyek  gondolatban, 
követelő  voltuk  dacára  is,  nagyon  szegénye- 

sek  voltak  s  lelkesítést  a  néptől  kérve,  átlép 
a  komikum  birodalmába,  mely  tág  és  termé¬ 
keny,  mint  maga  az  élet.  A  jobb  ízlésűek  a 
fiatal  Favrettóban  remélték  megtalálni  azt  a 
művészt,  ki  nyíltan  ki  meri  mondani,  hogy  a 
művészetnek  semmit  sem  szabad  kiaknázat¬ 
lanul  hagyni  Veneziából ;  hogy  annak  minden 
köve  képtárgygyá  lehet,  mihelyt  olyan  festőre 
talál,  a  ki  fölismeri  a  bennök  rejtőző  költé¬ 
szetet.  És  a  technika  ?  Nem  kínos  kísérletek 
után  elsajátított  festési  modor  volt  az,  hanem 
az  igazi  impressziónak  színekben  és  formák¬ 
ban  való  őszinte  megnyilatkozása. 

Az  1880-diki  turini  kiállításon  Favretto  a 
közönség  általános  érdeklődését,  sőt  csodálko¬ 
zását  vonta  magára.  Ezúttal  már  nem  marad  a 
zárt  szobában,  kilép  a  szabad  természetbe,  a 
csodás  világosságéi  kék  olasz  ég  alá.  Itt  érezi 
magát  egészen  elemében,  itt  mutatkozik  be  a 
maga  sajátos  művészi  arculatával.  És  a  vene- 
ziai  ég  szelíd  azúrja  alatt  pezsgő  élet  minden 
kincsét  fölfedezi  művész  fiának.  Favretto  most 
már  mindent  élesen  és  biztosan  lát  és  soha¬ 
sem  kicsinyesen.  A  modern  festők  színpadi 
Veneziája  helyett  az  igazi  Veneziát  festi  a 
maga  kendőzetlen  szépségeivel. 

A  torinói  kiállításon  két  képe  volt :  a  „Zöld¬ 
ségek  és  gyümölcsök"  és  a  „Metszetek  és 
könyvek".  Milyen  vidám,  milyen  beszédes 
képek !  A  természet  derűs,  mosolygó  színek¬ 
ben  mutatja  magát  a  derűs  szellemnek.  A 
rózsás  arcok,  a  hullámos,  szőke  hajak  az 


omladozó  falak  vörös  alapjából,  vagy  a  zöld¬ 
séges-  és  gyümölcsös-boltok  élénk  színei  közül 
emelkednek  ki.  A  művész  érezi,  hogy  a  kör¬ 
nyezetnek,  a  háttérnek  uralkodó  szerepe  van. 
A  veneziai  popolánák,  világos  színű  öltönyeik¬ 
kel  a  mi  modern  városainkban  legalább  is 
szokatlanok  volnának,  míg  Veneziában  ritka 
összhangzással  olvadnak  be  a  háttérbe,  mely  a 
nap  sugárözönében  maga  is  a  legkülönbözőbb 
árnyalatait  mutatja  a  vibráló,  élénk  színeknek. 

Favretto  mesteri  ábrázolója  volt  ennek  a 
bámulatos  fény-  és  színpompának.  Színakkord¬ 
jaiban  új  és  vonzó  zene  szólalt  meg  s  ugyan¬ 
ekkor  az  igaznak  olyan  átérzése,  hogy  a 
közönség  és  a  művészek  egyaránt  elálmél- 
kodva  álltak  meg  vásznai  előtt.  Általa  vissza¬ 
nyerte  régi  jogait  a  szín,  mely  a  lefolyt  szá¬ 
zad  első  felében  a  festőművészet  leggyöngébb 
eleme  volt  Veneziában. 

A  Torinóba  küldött  másik  kép  ;  a  „Metsze¬ 
tek  és  könyvek"  szintén  érdekes  lap  a  modern 
Venezia  életéből.  Valamelyik  kisebb  piacon, 
ruhával  leterített  hosszú  asztalra  rakta  ki 
könyveit  az  öreg  ószeres.  Kopott  kötésű,  régi 
nyomtatványuk  ezek  s  meg  vannak  sárgulva 
és  szakadozva  a  metszetek  is,  melyek  szép 
sorjában  egymás  mellett  a  falon  függnek.  Az 
asztal  egyik  végénél,  kendőjébe  burkolva,  öreg 
asszony  ül,  a  másiknál,  háttal  a  nézőnek, 
kopott  kabátos  öreg  úr  (talán  a  művész  atyja?) 
telepedett  le  s  valamely  érdekesebb  munka 
lapozásában  van  elmerülve.  A  kép  közepén, 

egy  fiatal  leány  s  előtte  két  pap  fekete  alakja 
köti  le  figyelmünket.  Közönséges,  gyakran 
látható  jelenet ;  de  a  két  sötét  pont  a  háttér 
világos  részeiből  művészi  módon  emelkedik 
ki  és  szélesebb,  erőteljesebb  hátteret  már  kép¬ 
zelni  is  alig  lehetne. 

A  torinói  kiállítás  esztendejében,  1880-ban, 
Milanóban  is  szép  sikere  volt  Favrettónak.  A 
Brera  tárlatában  a  Principe  Umberto-díjat 
nyerte  el  „Vandalizmus“-ával,  melyet  ugyan¬ 
akkor  a  milánói  szépművészeti  akadémia  meg 
is  vásárolt.  A  művész  véletlenül  barbár  jele¬ 
netnek  volt  szemtanúja  Buranóban.  Szurtos, 
homályos  helyiségben  ült  a  csipkét  készítő 
fiatal  nő,  míg  mellette  a  kontár  festő  Tiepolo 
egyik  nagy  vásznának  kijavításával  bíbelő¬ 
dött.  Szegény  régiek !  Sóhajtott  föl  Favretto, 
aztán  a  képnek  még  épen  maradt  részét,  az 
angyalok  csoportját,  megvásárolta  s  haza  vitte 
magával  Veneziába.  A  Buranóban  látott  jele¬ 
nettől  azonban  nem  tudott  megszabadulni  s 
nemsokára  megszületett  sokat  magasztalt  képe : 
a  „Vandalizmus^.  A  kompozició  szerfölött 
egyszerű;  de  Tiepolo  nagyszabású  festménye 
s  előtte  a  kiéhezett  arcú,  kontár  festő,  ki 
talán  a  tulajdonos  bölcs  utasításai  szerint 
javítja  a  mestert :  önkénytelenül  is  a  komikum 
érzését  keltik  föl  minden  nézőben. 

Vidám  hatású  volt  legközelebbi  képe,  az 
„El  difeto  xe  nel  mán  ego  “  is  (1881),  mely 
öreg  esernyőjavítót  ábrázol.  Nagy  szakérte¬ 
lemmel  vizsgálja  a  javítás  végett  átvett  ócska 
esernyőt,  míg  az  előtte  álló  fiatal  leányok 
hamiskás  mosolylyal  kisérik  fontoskodását. 

Az  1883-diki  római  kiállításon  Favretto 
négy  festménynyel  szerepel  s  ezek  mindegyike 
más  oldalról  mutatja  be  szeretetreméltó  tehet¬ 
ségét.  A  „Velencei  calle  esős  napon“  hideg, 
borús  hangulat  megnyilatkozása ;  „San  Polo 
piaca“  ezzel  ellentétben  a  vidám  és  zajos 
veneziai  külvárosok  élethű  képe,  s  talán  a 
legnaposabb  festménye  Favrettónak ;  a  „Kis 
halott“,  a  mester  egyetlen  szomorú  tárgyú 
munkája,  a  szegény  család  tragikumát  festi 
mélyen  megható  közvetlenséggel,  míg  az 
„Egyedül  !“-ben  már  az  elmúlt  időkbe  tekint 
vissza,  s  első  darabját  adja  annak  a  fényes 
ciklusnak,  melyben  Goldoni  alakjai  kelnek  új 
életre  előttünk. 


Favrettónál  jobban  kevés  művész  ismerte 
és  szerette  a  XVJII-ik  századot.  A  mint 
Guardi  és  Longhi  festményei  a  szabadosán 
vidám  korszak  embereit  és  erkölcseit  szemei 
elé  varázsolták  s  Goldoni  vígjátékaival,  Burati 
gyakran  frivol  de  mindig  kecses  verseivel 
megismerkedett,  álmaiban  csak  csipkekendőt 
viselő,  előkelőén  könnyelmű  Watteau-hölgye- 
ket,  spádéval,  hajporos  parókával,  színes  kabát¬ 
tal  és  jól  gondozott  lábikrákkal  büszkélkedő 
uracsokat  látott.  Mint  Párisban  a  Goncourt-test- 
vérek,  ő  is  csak  akkor  érezte  magát  boldognak, 
ha  a  veneziai  modern  élet  mindennapi  szürke¬ 
ségéből  ezek  társaságába  menekülhetett.  Nem 
könyvekből,  hanem  a  kor  reánk  maradt  emlékei¬ 
ből  tanulmányozta  őket.  Eveken  át  az  amateur 
szenvedélyével  és  kitartásával  kutatta  a  régi¬ 
ségkereskedők  boltjait,  a  pusztulásnak  indult 
paloták  lomtárait,  hogy  magának  beszédes 
környezetet  teremtsen  azokból  az  emlékekből, 
melyek  e  poetikus  korszak  szellemességét  s 
könnyed  életfelfogását  hirdették.  Műterme 
ekképen  valóságos  múzeumává  lett  a  régi 
bútoroknak,  kacér  formájú  aranyos  tükröknek, 
selyemmel  hímzett  férfi  és  női  öltönyöknek, 
kezty üknek,  legyezőknek,  színes  harisnyáknak 
csattos  cipőknek.  A  falakon  perzsa  szőnyegek, 
gobelinek ;  a  szépfaragású  polcokon  bronz¬ 
tárgyak,  régi  majolikák  s  a  szivárvány  színei¬ 
ben  játszó  muranói  üvegek ;  az  állványokon 
olasz  mesterek  eredeti  képei  és  drága  színes 
metszetei ;  az  egyik  sarokban  különös  formájú 
hangszerek,  a  másikban  hatalmas  antik  óra, 
melynek  gépezete  valamely  kisebb  faluban  az 
összes  lakosság  számára  szolgálatot  tehetett 
volna.  Az  egész  környezet  a  leviharzott,  régi 
jó  időkre  emlékeztetett.  Favretto  előtt  minden 
apró  tárgynak,  szövetdarabnak  és  rongynak 
megmérhetetlen  becse  volt,  mert  ezekből  a 
lomokból  az  elmúlt  világ  hangjai  szólották 
hozzá.  Később  Tiepolo  vidám,  ragyogó  színeit, 
szabad  komponálási  modorát,  merész  rövidí¬ 
téseit  kezdte  tanulmányozni.  Szellemében  a 
Villa  Valmarana  képeinek  gyűjteményéhez 
Ongania  megbízásából  címlapot  készített  s 
közönséges  veneziai  vászonlegyezőket  népesí¬ 
tett  be  rózsákat  hintő  Flórával,  virágfüzéreket 
tépdeső  kövér  amorettekkel,  melyek  alá  oda¬ 
jegyezhette  volna  a  nevét  maga  Giambattista 

Tiepolo  is.  Két  ilyen  legyezője  van  gyűjte¬ 
ményemben  ;  mind  a  kettő  fényes  bizonysága 
szelleme  nagy  befogadó  képességének  és 
bámulatos  rugékonyságának. 

Favretto  annyira  bele  tudta  élni  magát  a 
XVIII- dik  század  szellemébe,  hogy  ízlésének, 
divatának,  szokásainak  és  erkölcseinek  ábrá¬ 
zolása  neki  legkisebb  fejtörést  sem  okozott. 
Mielőtt  azonban  festő-állványa  elé  telepedett 
volna,  szükségét  érezte  annak,  hogy  szemeit 
a  bronzok  patinájával,  a  muranói  üvegek 
szivárványfényével,  a  régi  szőnyegek,  gobeli¬ 
nek  összhangzatos  színfoltjaival,  a  hímzések¬ 
ben  gazdag  selymek  ragyogásával  megittasítsa. 
És  csak  ha  már  szive,  lelke  csordultig  meg¬ 
telt  a  múlt  idők  emlékeivel,  jött  meg  nála  a 
festés  szükségének  érzete,  a  munka  gyönge 
láza.  Ezért  aztán  a  XVIII.  század  emberei:  a 
kacér  hölgyek  és  piperkőc  urak  nem  halvány 
kisértetekképen  jelennek  meg  nála,  hanem 
saját  életüket  élik  vásznain,  s  azt  a  benyomást 
teszik  ránk,  mintha  egy  százados  útból  tértek 
volna  vissza  kedves  Veneziájukba,  hogy  meg¬ 
szokott  napi  sétáikat,  az  udvarlást  és  ember¬ 
szólást  tovább  folytassák. 

Az  „Egyedül !“  csakugyan  mindenkit  elra¬ 
gad  nagy  közvetlenségével  s  az  előadás  ritka 
bájával.  Fehérre  festett,  vékony  aranycirádák¬ 
kal  díszített  rokoko-teremben,  a  pamlagon 
szorosan  egymáshoz  simulva,  ül  a  fiatal  sze¬ 
relmes  pár.  Fejük  fölött  Tiepolo  egyik  fest¬ 
ménye,  mely  azonban  csak  elmosódva,  kör¬ 
vonalaiban  látható.  Az  egész  környezet  vidám¬ 
ságot  lehel  s  hallani  véljük  a  szerelmes  sza¬ 
vak  édes  suttogását.  Ezen  a  kompozíción 
minden  arra  szolgál,  hogy  a  nézőt  a  helyzet¬ 
nek  megfelelő  hangulatba  ringassa.  A  képen 
alig  van  egyéb  fekete  és  fehér  színnél :  ezek 
azonban  gazdag  árnyalataikban  csodásán  eme¬ 
lik  a  jelenet  intim  hatását. 

A  római  kritika,  mely  Favrettóban  csak  a 
veneziai  vidám  népies  jelenetek  ábrázolóját 
kereste,  nem  érezte  meg  sem  a  „Kis  halott" 
mély  érzelmességét,  sem  az  „Egyedül!"  elő¬ 
kelő  finomságait.  Azt  találta,  hogy  a  művész 
beleszerelmesedett  a  névaláírásába,  stílusa 
pedig  elpuhult,  elnőiesedett.  Azt  nem  vették 
észre,  hogy  látóköre  kiszélesedett,  az  igaznak 
szeretetében  erősbödött,  s  hogy  fotográfiái 


hűség  helyett  az  alakok  és  dolgok  lelkének 
mutatásával  kíván  hatni. 

A  következő  év  (1884)  Torinóban  újra 
meglepetéseket  hozott  a  nézőknek.  „Zanze"* 
jellemzetes  alakja  mellett  ott  láthattuk  a 
„Fürdő  után“-t,  a  meztelen  női  test  pompás 
tanulmányát,  melyben  pezsgő  élet  lüktetett, 
s  ott  volt  „Zsuzsánna  és  a  két  öreg“  is, 
melynek  újabb  átdolgozása  egyik  büszkesége 
a  Magyar  Nemzeti  Múzeum  modern  képgyűj¬ 
teményének.  „Zsuzsánna“  úgy  hat  ránk,  mint 
Gallina  valamelyik  vígjátékának  pajzán  jele¬ 
nete.  Két  öreg  udvarol  a  munkája  mellett  ülő 
szép  szőke  veneziai  leánynak.  Az  egyik  az 
asztalra  hajolva  gyöngéden  a  kezét  szoron¬ 
gatja,  a  másik  kényelmesen  a  divánra  helyez¬ 
kedik  melléje  s  már  nagyobb  merészségekre 
gondol.  Zsuzsánnát  ez  a  leereszkedés  hidegen 
hagyja;  szemét  félig  lesüti,  s  úgy  látszik, 
hogy  nem  akarja  megérteni  a  mézes-mázos 
szavakat.  Favretto  ritka  jó  érzékkel  válasz¬ 
totta  ki  a  típusokat  s  elhelyezésükben  mesteri 
módon  tudta  jellemezni  a  helyzetet. 

Ugyanekkor  a  múlt  század  utcai  életének 
tanulmányozását  is  folytatta,  két  napfényes 
képen.  Az  egyik  a  Porta  della  Carta  előtt,  a 
másik  a  ponté  della  Paglia  lépcsőin  mutatja 
be  Venezia  előkelő  urait,  a  mint  egymást  ki¬ 
mért  bókkal  üdvözlik  vagy  bizalmas  társal¬ 
gásba  merülnek.  Mind  a  két  képről  a  régi 
társadalom  vidámsága,  felületessége  és  ledér- 
sége  szól  hozzánk.  Ennyi  igazsággal  csak 
Longhi  jellemezte  századának  elegáns  és  ledér 
alakjait. 

Favretto  fürkésző  szeme  ritka  érzékkel  tudta 
fölfedezni  azokat  a  lokális  eredetiségeket,  me¬ 
lyek  a  mai,  mindent  nivelláló  művelődésben 
elhalványodnak  vagy  teljesen  kivesznek.  A 
gondola  és  a  gondolások  szintén  neki  köszön¬ 
hetik,  hogy  Venezia  művészetében  újra  el¬ 
foglalhatták  az  őket  megillető  helyet.  Emilio 
Castelár  csak  úszó  koporsókat  lát  a  gondo¬ 
lákban  s  a  barcaiuolók  kiáltásait  ismétlődő 
jajveszékelésekhez  hasonlítja,  melyek  a  gyász, 
a  pusztulás  eszméit  keltik  fel  az  idegenben. 
Szerinte  a  gondola  Venezia  életében  a  legszük¬ 
ségesebb,  de  egyúttal  a  leghallgatagabb,  a 

*  Angéla  rövidítése. 

leggyászosabb  tárgy.  A  művészek,  különösen 
az  idegenből  Veneziába  került  képírók,  ezzel 
ellentétben  úgy  a  gondolát,  mint  a  barcaiuolót 
az  elbeszélések  és  költemények  leírása  után 
mintázzák  és  alakítják  át.  így  lesz  a  luná-val 
és  laguná-val  rímelő  gondoletta  bruna  festmé¬ 
nyeiken  konvencionális,  unalmas  tárgygyá, 
maga  a  gondolás  pedig  kinyalt,  piperkőc  szín¬ 
padi  alakká.  A  gondola  Favrettónál  az,  a  mi 
az  életben  —  Venezia  járműve.  A  művész 
úgy  a  „Jegyesek  érkezéséiben  (1879),  mint 
később  a  „Jegyesek  elindulásá“-ban  (1884) 
polgárjogot  szerzett  a  naptól  megvilágított  s 
vonalaiban  nagyon  is  festői,  karcsú  gondolá¬ 
nak.  Maga  a  gondolás  a  poppán,  elégett  arcú, 
rosszul  öltözött  veneziai,  a  minők  a  barcaiuolók 
csaknem  kivétel  nélkül.  Ebben  a  két  fest¬ 
ményben,  majd  később  a  „Traghetto“-ban, 
utolsó  műveinek  egyikében,  jobban  megnyi¬ 
latkozik  Venezia  költészete,  mint  a  poéták 
verseiben  vagy  azokon  az  idegenek  számára 
készített  képeken,  melyek  virágfüzérekkel  és 
színes  lámpákkal  díszítve  mutatják  be  a  fehér 
ruhát,  színes  övszalagot  viselő,  nyalka  legé¬ 
nyek  által  kormányzott  gondolát.  Favretto 
szegény  ember  módjára  ruházkodó  olasz 
parasztjai,  mosdatlanságuk  dacára  is  érdeke¬ 
sek,  míg  E.  Blaas  és  társai  fehér  arcú  és 
gondosan  kipödrött  bajuszú  legénykéi  csak 
arra  valók,  hogy  a  mézeshetet  élő  parvenük 
ízlésének  hízelegjenek. 

így  lesz  Favretto  művészete  mind  széle¬ 
sebbé  és  mélyebbé.  így  szaporodnak  alakjai, 
tárgyai ;  így  nyer  az  élet  igazsága  mind  hatá¬ 
rozottabb  és  színesebb  kifejezést  fiatalságtól 
sugárzó  műveiben.  Az  idegenek  kik  nem  el¬ 
telt,  kifáradt  szemmel  s  a  megszokottság  közö¬ 
nyével  nézik  a  csodaszép  Veneziát,  páratlan 
gyönyört  találnak  alkotásaiban  s  úgy  tekintik 
őt,  mint  szülővárosának  egyetlen  igaz,  festői 
tolmácsát.  Az  olasz  kritika  azonban  még 
mindig  talál  kifogásolni  valót  műveiben,  s 
majd  a  rajz  fogyatékosságát,  majd  a  formák 
puhaságát,  majd  a  kompozíció  vonalainak 
nem  éppen  szerencsés  megválasztását  emlegeti. 
De  elérkezik  végre  az  1 887-diki  országos 
művészeti  kiállítás,  nagy  idők  óta  a  szépmű¬ 
vészetek  első  nyilvános  versenye  a  lagúnák 
városában.  Olaszország  művészeti  központjai 

legjobb  erőiket  indítják  útnak  a  küzdőtérre , 
a  giardino  pubblico  újonnan  épített  palotájában 
tágas  termek  telnek  meg  elsőrangú  alkotá¬ 
sokkal  s  ebben  a  nagy  versenyben  ismét 
csak  Favretto  emelkedik  ki  tehetségének  fris¬ 
seségével,  ábrázolásának  ritka  őszinteségével. 

Három  képet :  „Traghetto“,  „Liston“  és 
„Rialto“  küldött  a  kiállításra  s  ez  a  három 
mű  a  kritika  általános  elismerését  szerezte 
meg  számára.  Ezúttal  még  ellenfelei  is  letet¬ 
ték  fegyverüket,  elismerve,  hogy  a  jobbnak 
és  jobbnak  kutatásában  bámulatos  energiával 
fáradozik.  A  „Rialto“-t  nem  sorozom  Favretto 
elsőrendű  alkotásai  közé.  A  kép  egyik-másik 
alakjában  nincs  kellő  szilárdság :  színei  itt-ott 
kiabálnak  és  zavarják  a  kompozíció  össz¬ 
hangját  és  nyugalmát.  A  másik  két  kép  azon¬ 
ban  minden  tekintetben  elsőrangú  alkotás. 
Favretto  bámulatos  érzéke  a  szín  és  világítás 
iránt  talán  sohasem  nyilatkozik  meg  annyi 
erővel,  mint  a  „Traghetto“-ban.  Itt  megtalál¬ 
juk  Venezia  vizének  minden  poezisét,  a  gon¬ 
dolának  és  a  barcaiuolónak  egész  életét.  A 
mester  nagy  vízfelületet  mutat  be  s  ennek  a 
felületnek  csodás  zománca,  csaknem  hihetet¬ 
len  átlátszósága  van.  Még  bámulatosabb  a  víz 
fölött  vibráló  levegő  fénye,  melynek  megfes¬ 
tése  Lionardótól  kezdve  le  napjainkig  nem 
egy  nagy  képírónak  volt  nagy  öröme  és 
kínos  gyötrelme.  Favretto  bámulatos  könnyű¬ 
séggel  győzi  le  a  nehézségeket.  Az  előttünk 
elterülő  panoráma  nem  festmény  többé,  hanem 
maga  az  élet.  A  gondolások,  kiket  részint 
az  elindulás,  részint  a  megérkezés  pillanatá¬ 
ban  ábrázol,  a  mint  hosszú  evezőiket  a  vízbe 
merítik,  vagy  járműveikben  gubbaszkodnak, 
megszólalásig  igaz  részletei  a  modern  Veneziá- 
ról  emlékünkben  élő  képnek.  Hallani  véljük 
a  bárkából  fölhangzó  dallamfoszlányokat,  a 
part  és  sottoportico  közönségére  tett  csípős 
megjegyzéseket.  Favretto  megmutatta,  hogy 
a  legegyszerűbb  tárgyakat  is  érdekessé  lehet 
tenni  az  előadás  művészetével. 

A  „Liston"  talán  még  a  „Traghetto“-nál 
is  csodálatosabb.  Ez  a  kép  a  múlt  század 
előkelő  világának  szokásaiba  és  erkölcseibe 
enged  bepillantanunk.  Fontoskodó  öreg  urak, 
elegáns  nagyvilági  hölgyek,  tricot-ban,  hímzett 
kabátban,  oldalukon  divatos  karddal  feszelgő 

dandyk  végzik  a  Sansovino  híres  loggettája 
előtt  napi  sétájukat.  Egy  részük  földre  szeg- 
zett  szemekkel  halad  előre ;  a  szárazföldi 
sarkantyús  hazafi  az  új  prokuráciák  alá  akar 
befordulni,  míg  mások  apró  csoportokat  képez¬ 
nek,  hogy  a  napi  eseményeket  megbeszéljék, 
a  távollevőket  szidják,  szapulják  vagy  egy¬ 
másnak  —  a  kor  divatához  képest  —  bóko¬ 
kat  mondjanak.  A  XVIII.  század  egész  társa¬ 
dalma  előttünk  áll ;  a  Watteau-hölgyek  és 
spádét,  fehér  parókát  viselő  uracsok  korszaka 
ez,  melynek  családi  életében  nagy  szerepet 
játszik  a  cicisbeo.  Valami  kábító  illat,  a  lágyan 
csengő  hangok,  ezüstös  nevetések  édes  zűr¬ 
zavara  árad  felénk  a  képről.  Favretto  teljesen 
beleélte  magát  a  XVIII.  század  szellemébe;  s 
a  „Liston“-t  látva  mi  is  átéljük  azokat  az 
időket,  midőn  a  környezet  vidámsága  és 
élvezetvágya  új  életet  adott  a  művészeteknek. 
A  vidám,  szerelmi  vágyakkal  teljes  korszak 
ábrázolására  mintegy  rátermett  a  Favretto 
színekben  dúskáló,  napfényben  úszó  művé¬ 
szete.  Tárgy  és  előadási  mód  ritkán  egyesül¬ 
nek  annyi  szerencsével,  mint  a  „Liston“-on, 
ezen  a  csodás  alkotáson,  mely  beszédesebb 
és  meggyőzőbb,  mint  a  kornak  bármely  emlék¬ 
irata  vagy  krónikája. 

Műértők  és  laikusok  büszkeséggel  vegyes 
elragadtatással  zarándokoltak  a  Favretto  vász¬ 
nai  elé,  míg  egy  júniusi  nap  délelőttjén  várat¬ 
lanul  gyászfátyollal  bevont  koszorúkat  találtak 
a  fiatal  mester  élettől  és  erőtől  sugárzó  fest¬ 
ményei  előtt.  Favrettót,  ki  pár  év  előtt  még 
egyik  szemének  elvesztésekor  hősies  bátor¬ 
sággal  állta  ki  a  nehéz  műtétet,  korai  sírba 
sodorta  egy  eleinte  jelentéktelennek  tartott 
betegség.  Midőn  a  boldogság  teljes  fényében 
mosolygott  reá  s  oly  módban  élt,  hogy  magá¬ 
nak  és  családjának  minden  kényelmet  meg¬ 
szerezhetett,  akkor  kellett  megválnia  az  élet¬ 
től,  melyet  méltán  szeretett ;  szülőitől,  kik 
támaszukat  bírták  benne  s  barátaitól,  kiknek 
egyszerre  testvérük  és  mesterük  volt. 

Mikor  ama  végzetteljes  júniusi  reggelen 
váratlan  halálának  híre  a  kissé  távoleső  san- 
cassianói  negyedből  a  város  mozgalmasabb 
pontjaira  megérkezett,  senki  sem  akart  hitelt 
adni  a  Hiób-posta  jelentésének.  Olyan  szokat¬ 
lanul,  olyan  hihetetlenül  hangzott,  hogy  Gia- 


camo  Favretto  - —  nincs  többé.  Hát  lehetséges 
meghalni,  mikor  a  tehetség  egész  erejében 
tündököl,  mikor  a  szívben  és  az  agyban  oly 
élénk  vágya  él  az  alkotásnak  ?  Nem  kegyet¬ 
lenség-e  a  sorstól,  hogy  valakit  ma  összeti¬ 
porjon,  midőn  tegnap  még  annyi  szeretettel 
mosolygott  reá  ? 

Nem.  Favretto  váratlan  halála  az  isteni 
Gondviselés  munkája  volt,  mert  a  fiatal  mes¬ 
terre  a  halálnál  is  súlyosabb  csapás  várako¬ 
zott.  Az,  hogy  a  szeme  világát  teljesen  elve¬ 
szíti  ;  hogy  eljön  az  idő  és  talán  nemsokára, 
midőn  nem  láthatja  többé  szülővárosának  kék 
egét,  titokzatos  vizi  sikátorait,  omladozó  már¬ 
ványpalotáit,  nem  láthat  semmit  abból  a  szín¬ 
pompából  és  ragyogásból,  mely  szivének  örö¬ 
kös  vágya,  hírnevének,  dicsőségének  egyik 
forrrása  volt.  Az  ég  nagy  kegye,  hogy  meg  nem 
érhette  ezt  a  kétségbeejtően  szomorú  napot. 

Műtermében  befejezetlenül  maradt  egy  egész 
sor  sokatigérő  kompozíció:  „Az  alvó  szolga “, 
a  „Vígjátékát  fölolvasó  Goldoni"  s  befejezet¬ 
lenül  maradt  a  „Mai  séta"  is,  mely  méltó 
társául  készült  a  „Liston“-nak.  Favretto  ebben 
a  két  képben  akarta  bemutatni  a  régi  és 
modern  veneziai  társadalom  kétféle  arculatát. 
A  „Mai  sétá“-n  csak  egy-két  alakot  tudott 
befejezni ;  a  többi  sebtiben  van  oda  dobva  s 
mintegy  fátyolon  keresztül  látható. 

Veneziát  művész-fiának  halála  gyászba 
borította.  A  különben  mindig  vidám  város 
lakosai  az  egyszerű  asztalos-család  vesztesé¬ 
gében  az  olasz  művészet,  a  haza  veszteségét 
látták  s  mindent  megtettek,  hogy  az  utolsó 
búcsú  méltó  kifejezése  legyen  a  nagy  csapás 
fölött  érzett  igaz  fájdalomnak. 

Mindenki  ismeri  a  XIII.  században  épült 
S.  Maria  Gloriosa  dei  Frari-egyházat,  a  régi 
veneziaiak  híres  temetkezési  helyét.  A  nagy 
pestis  idején,  1576-ban  itt  adták  meg  Tiziano- 
nak  az  utolsó  tisztességet,  jóllehet  a  köztár¬ 
saság  szigorú  rendeletet  tett  közzé,  hogy  a 
szörnyű  járvány  szomorú  napjaiban  a  tem¬ 
plomban  vagy  a  templomból  eltemetni  senkit 
sem  szabad.  Háromszáz  év  után  Favretto 
koporsóját  is  oda  vitték,  mert  Venezia  érezte, 
hogy  hálával  tartozik  annak  a  fiának,  ki 
műveiben  az  olasz  művészetet  új  életre  kel¬ 
tette. 

III 

Ritka  tünemény,  hogy  valakiben  az  ember 
és  művész  olyan  teljes  összhangban  olvadjon 
össze,  mint  a  hogy  összeolvadt  Giacomo 
Favrettóban.  Az  ő  egyszerű,  őszinte,  becsü¬ 
letes  cs  vidám  lénye  bámulatos  módon  tük¬ 
röződik  vissza  az  igazság  mélyéig  hatoló  s  a 
színek  csodás  összhangját  mutató  festményei¬ 
ben  s  én  a  ki  szerencsés  voltam  barátságával 
dicsekedhetni,  nem  tudom :  a  derék  embert 
becsüljem-e  többre  benne,  vagy  a  művészt, 
ki  alkotásaival  annyi  lelki  gyönyörűséget  szer¬ 
zett  ? 

Favretto  életéből  a  régi  veneziai  nép  őszin¬ 
tesége  és  becsületessége  sugárzik  felém.  Ala¬ 
csony  sorsban  születik,  zsenge  ifjúságát  küz¬ 
delmek,  nélkülözések  közt  éli  át ;  de  a  csüg- 
gedést  nem  ismeri,  fiatal  embernél  szokatlan 
kitartással  tör  mindig  magasabbra  s  a  mikor 
fáradozásainak  gazdag  gyümölcsét  látja,  a 
világgal  kiengesztelődve,  egész  teljességében 
élvezi  mindazt,  a  mit  az  élet  neki  földi  javakban 
és  kitüntetésekben  ad. 

És  nagy  sikerei  nem  teszik  elbizakodottá, 
sem  tehetségének  kizsákmányolására  nem  csá¬ 
bítják.  Midőn  a  közönség  egyhangú  kritikája 
a  veneziai  festő-iskola  fejévé  emeli  s  társai 
a  hódolat  bizonyos  nemével  közelednek  feléje  : 

fennsőbbségét  egy  pillanatra  sem  érezteti,  sőt 
szerényebb,  mint  valaha  volt,  mert  tudja, 
hogy  a  művészetben  eleget  tudni  sohasem 
lehet.  Szivének  azok  az  összeköttetések  a 
legkedvesebbek,  melyeket  még  fiatalságának 
sanyarú  napjaiban  szerzett  s  ha  régi  barátai 
közül  közeledik  feléje  valaki,  azt  tanácscsal, 
ha  kell,  pénzzel  támogatja,  de  hogy  hozzá 
leereszkedett,  sohasem  érezteti. 

Szerette  és  szive  jó  sugallatából  támogatta 
pályatársait.  Nem  mehettem  Veneziába,  hogy 
valamelyik  tehetségesebb  fiatal  képíróra  föl 
ne  hívta  volna  az  érdeklődésemet  s  nem 
hagyott  addig  nyugtot,  míg  azt  a  képírót,  tár¬ 
saságában,  föl  nem  kerestem.  így  vitt  el  Fra- 
giacomohoz,  Laurentihez  és  Milesihez,  kit 
nagyon  szeretett.  És  ha  levelet  írt  (pedig  gyak¬ 
ran  írt !),  mindig  megemlékezett  közös  bará¬ 
tainkról,  elmondva,  hogy  egyiknek-másiknak 
újabban  minő  sikerei  voltak.  Az  irigység  soha¬ 
sem  bántotta;  örökké  vidám,  kedélyes  volt  s 
ha  a  hangulat  művésztársai  közt  néha  izga¬ 
tottá  vált,  rendesen  az  ő  szava  és  jelenléte 
csillapította  le  a  háborgásra  hajló  kedélyeket. 
Társai  olykor  tréfálkoztak  vele,  de  elsőbbségét 
azért  mindig  bevallották,  mert  ismerték  nagy 
tehetségét  s  végtelen  jóságát,  mely  minden 
szavából,  egész  életének  minden  tettéből  elő- 
sugárzott. 


TRAGHETTO 

GIACOMO  FAVRETTO  FESTMÉNYE 
AZ  OLASZ  KIRÁLYI  CSALÁD  KÉPTÁRÁBAN 


Szán  a  Tamás 


Volt  a  nyolcvanas  években  Veneziának  egy 
szerényebb  tehetségű,  de  nagy  szorgalmú 
genrefestője,  ki  nemcsak  az  olasz,  hanem 
a  külföldi  kiállításokat  is  elárasztotta  az  olasz 
népéletet  ábrázoló  édeskés  festményekkel. 
Ennek  a  képírónak  nagyon  fájdalmas  perce¬ 
ket  szerzett,  ha  művei  a  kiállításokból  vissza¬ 
vándoroltak.  Elcsüggedésében  már-már  arra 
az  elhatározásra  jutott,  hogy  búcsút  mond 
a  festőművészetnek.  Favretto,  ki  iskolatársa 
volt,  megszánta  szegényt  s  egy  napon  ezek¬ 
kel  a  szavakkal  fordult  felém  : 

-  F.  barátunk  közelébb  önöknél  is  sze¬ 
rencsét  próbál.  Kisebb  képet  küld  s  az  igényei 
szerények  lesznek.  Ajánlja,  kérem,  valakinek 
s  ha  más  vevőt  nem  talál,  vásárolja  meg  a 
képét  —  számomra. 

A  festmény  pár  hóval  később  csakugyan 
lejött  Budapestre  s  meg  is  vette  egyik  isme¬ 
rősöm,  ki  elajándékozás  céljából  valami  olcsóbb 
műtárgyat  keresett.  A  jó  Favretto  jobban  örült 
ennek  a  vásárnak,  mint  talán  maga  az  eladó 
piktor. 

Midőn  neve  a  torinói  kiállítás  után  Európa- 
szerte  ismeretessé  vált  s  a  külföldi  műkeres¬ 
kedők  is  gyakran  fölkeresték  műtermét,  hogy 
újabb  és  újabb  képeit  a  francia  és  angol 
amateurök  számára  megszerezzék :  lázas  buz¬ 
galommal  és  sokat  dolgozott.  Mintha  csak 
sejtette  volna  korai  végét :  újabb  és  újabb 
vásznakat  tett  festőállványára,  mit  sem  gon¬ 
dolva  azzal,  hogy  ez  a  lázas  tevékenység 
könnyen  fölemésztheti  a  gyönge  organizmust. 
Nem  a  pénz  szeretete  zaklatta,  mert  hiszen 
ugyanekkor  számos  barátjának  festett  emlékül 
értékes  apróságokat  s  nem  volt  olyan  jótékony 
cél,  melynek  sikeréhez  munkásságával  hozzá 
ne  járult  volna ;  de  folyvást  dolgozott,  mert 
érezte,  hogy  sok  mondani  valója  van  s  élnek 
öreg  szülői,  kiken  a  fiúi  szeretet  rajongásával 
csüggött. 

Jobb  fiút,  mint  Favretto,  a  költő  fantáziája 
sem  alkothatott  volna ;  de  viszont  fiút  sem 
szerettek  jobban  szülői,  mint  művészünket 
az  öreg  Domenico  mester  s  házias  erények¬ 
ben  gazdag  hitestársa.  A  Favretto-család  élete 
a  maga  egyszerűségében  példányszerű  volt. 
Az  öreg  foltozó-asztalos  életmódján  mit  sem 
változtatott  az  a  jólét,  melyet  a  Giacomo 

tüneményes  tehetsége  teremtett.  Akárhányszor 
láttam,  hogy  a  ház  előcsarnokában,  görnye- 
dező  testtel  erős  fatuskókat  fűrészelt,  vagy 
súlyos  ládákat  cipelt  föl  az  emeletre,  hogy 
azokban  az  ő  kedves  fiának  messzeföldre 
vándorló  képeit  elhelyezze.  Favretto  mindig 
tiltakozott  az  ilyen  buzgólkodás  ellen  és  sze¬ 
rette  volna,  ha  az  öreg  hátralevő  napjait 
nyugalomban  tölti  el ;  de  nem  fogott  rajta 
semmi  szó  s  fia  gyöngéd  figyelmeztetésére 
rendesen  így  vágott  vissza : 

—  Ne  háborgassatok  engem  szokásaimban, 
a  dologtalan  élet  nekem  halálom  volna. 

És  Favretto  hagyta  tovább  is  piszmogni  a 
jó  öreget,  mert  nemes  szive  nem  tudta  volna 
elviselni,  hogy  atyjának  —  habár  merő  jóindu¬ 
latból  —  boszúságot  okozzon. 

Gyöngédsége  anyjával  szemben  talán  még 
nagyobb  volt.  Míg  műtermében  nagy  gonddal 
a  XVIII.  század  régi  bútorait,  kelméit  s  apró 
csecsebecséit  gyűjtötte  össze,  az  anyja  tágas 
konyháját  is  maga  szerelte  föl,  a  XVII.  szá¬ 
zad  fényes  cin-  és  sárgaréz-edényeit  vásárolván 
össze,  hogy  a  régi  köztársaság  divatát  legalább 
a  háztartás  berendezésében  fölelevenítse. 

Egy  napon  Margherita,  az  olaszok  bájos 
királynéja  is  meglátogatta  Favrettót  san-cassia- 
nói  házában. 

A  királyné  nagy  gyönyörűségét  találta  a 
készülőben  levő  festmények  és  a  szebbnél- 
szebb  vázlatok  látványában  s  csaknem  egy 
óra  hosszáig  időzött  a  mester  műtermében. 
Aztán  mindenkit  elbájoló  mosolyával  fordult 
Favrettóhoz : 

- — •  El  vagyok  ragadtatva  s  nagy  örömömre 
szolgálna,  ha  valami  kívánságát  teljesíthetném. 
Van-e  valami  óhajtása,  kedves  mester? 

Favretto  egy  pillanatig  habozva  állt  a  bájos 
királyné  előtt,  majd  ezt  mondta : 

—  Engedje  meg  felséged,  hogy  anyámat 
bemutathassam. 

Erre  a  szomszédszobából  elővezette  a 
remegő  öreg  asszonyt,  ki  aztán  a  jóságos 
királynénak  megmutatta  a  díszes  konyhát  is, 
mely  fia  után  büszkélkedésének  főtárgya  volt. 
Margherita  királyné  mosolyogva  hallgatta  az 
öreg  anyókát ;  de  mosolya  az  édes  meghatott¬ 
ság  bizonyítéka  volt  s  boldoggá  tette  az  egész 
családot. 


Favretto 

Favretto  ebben  a  san-cassia- 
nói  házban  a  szép  kultusza  s 
a  házi  béke  örömei  közt  élte 
le  rövid  életét.  Maga  körül  itt 
csak  összhangot  és  derűt  lát¬ 
ván,  nem  csoda,  ha  az  élet 
vidám  oldalait  kereste  a  ház 
küszöbén  kívül,  az  Isten  sza¬ 
bad  ege  alatt  is.  Szeme  így 
fedezte  föl  a  színnek  ezer  ár¬ 
nyalatát,  a  fénynek  csodás  vib¬ 
rálását  szülővárosának  emlé¬ 
kein.  De  nemcsak  festőtábláján 
élénkek  a  tónusok,  mozgal¬ 
masak  a  képein  ábrázolt  jele¬ 
netek  is. 

A  művész  kívülről-belülről 
ismeri  s  a  bennszülött  vonzó¬ 
dásával  szereti  Veneziáját.  Tár¬ 
gyat  talál  mindenütt,  az  élettől 
pezsgő  piacokon  épp  úgy,  mint 
a  külvárosok  szűk  calléiban,  a 
virág-  és  gyümölcsárusok  sátrai 
előtt  vagy  otthon  a  szegényes, 
lomos  szobában,  hol  a  család 
zenével  űzi  el  az  unalmat.  A 
séta  Sansovino  híres  loggiája 
előtt  épp  úgy  vonzza,  mint  bu- 
csúsok  körmenete  vagy  a  sotto- 
porticók  népsége,  mely  egymást 
lökdösve,  taszigálva  tör  előre, 
hogy  a  gondolába  szálló  új  párt 
láthassa.  Favretto  mindezeket 
a  jeleneteket  a  legnagyobb  egy¬ 
szerűséggel  festi,  nem  hajhászva 
a  jellemzetest,  mint  teszik  az 
idegenek,  kik  ezért  aztán  igen 
gyakran  a  keresettség  és  mes¬ 
terkéltség  hibájába  esnek.  Képei 
első  sorban  mindig  az  igaz  sze- 
retetének  s  az  előadás  bámulatos  őszintesé¬ 
gének  köszönik  sikereiket. 

Hogy  hatásukban  a  kolorit  erejének  és 
bűbájának  is  nagy  szerepe  van  :  tagadhatat¬ 
lan.  Favretto  festményei  vonzanak  és  elkábí¬ 
tanak,  mint  a  világos  színeket  kedvelő  vene- 
ziai  popolanák,  kiknek  mosolya  fényt  ad  a 
szemeknek  s  visszatükröződik  beszédükben 
épp  úgy,  mint  mozdulataikban. 

A  színek  és  fények  alkalmazásában  Fav¬ 
retto  a  paletta  valóságos  bűvésze  volt.  De 
azért  nem  szabad  azt  állítanunk,  mint  újab¬ 
ban  némelyek  teszik,  hogy  képei  csakis  a 
látóidegeket  ingerlő  vidám  és  fényes  látvá¬ 
nyok.  Nála  a  színek  édes  összeolvasztásában 
nem  csupán  a  kéz  nagy  ügyessége  nyilatko¬ 
zik  meg,  hanem  megnyilatkozik  és  pedig  első 
sorban  a  jellemek  és  a  hely  mesteri  ábrázo- 

lásának  művészete  is.  Hogy  a  színt  itt-ott 
nagyon  is  túlbecsülte,  hogy  olykor  inkább 
a  színfoltok,  mint  a  kompozíció  adtak  életet 
festményeinek :  olyan  hiba,  melybe  a  nagy 
koloristák  mindenütt  beleesnek.  A  csillogó 
tarkaságnak  a  festőművészeiben  veszélyes 
bűbája  van.  Példa  rá  Mariano  Fortuny,  a 
ki  a  színek  és  szeszélyes  technika  birodal¬ 
mában  olyan  merészen  csapongóit,  hogy 
művei  olykor  alig  voltak  egyebek  szemkáp¬ 
ráztató  tűzijátékoknál.  Favretto,  a  kellő  mér¬ 
téket  megtartva,  kerülni  tudta  a  nagy  spa¬ 
nyol  túlkapásait.  Művészi  tudatában  benne 
élt  a  szellemes  kritikus  tanítása :  „A  szín  a 
festészetben  olyan,  mint  a  nőnél  a  szűzies¬ 
ség;  kívánunk  belőle,  de  nem  annyit,  hogy 
a  faj  szaporodását  lehetetlenné  tegye". 

Általában  Favrettót  nem  számíthatjuk  a 
minden  áron  csak  szokatlant  és  meglepőt 
kereső  újítók  közé.  Meg  volt  benne  a  nyug¬ 
talanság  bizonyos  foka,  mely  nélkül  valódi 
művészt  alig  képzelhetünk  ;  de  ennek  a 
nyugtalanságnak  nem  volt  semmi  köze  a 
mindent  fölforgatni  akaró  törekvésekkel.  — 
Géniusza  nem  emésztő,  hanem  életet  és 
világosságot  adó  láng.  Eredetiségét  megtar¬ 
totta;  de  azért  hasznot  tudott  húzni  a  mások 
kísérleteiből  s  nem  kicsinyelte  a  régieket, 
sőt  tudásukat  mindenkor  nagyra  becsülte. 
Lelkesedett  a  jelenen;  ám  a  múltból  is  meg¬ 
tartotta  mindazt,  a  mit  a  megtartásra  hasz¬ 
nosnak  és  méltónak  talált. 

Biztossága  a  rajzban  szintén  olyan  tulaj¬ 
donság,  melyet  a  régi  mesterek  tanulmányo¬ 
zásának  köszönhet.  Favrettónak  csak  futó¬ 
lagosán,  pár  vonással  kellett  följegyezni 
vázlatkönyvébe  egy-egy  alakot  vagy  moz¬ 
dulatot,  hogy  aztán  műtermében  minden 
minta,  minden  segítség  nélkül  dolgozhasson. 
Barátaitól  hallottam,  sőt  párszor  magam  is 
tanúja  voltam  annak,  hogy  nagyobb  csoportok 
megfestésénél  órák  hosszáig  minden  segítség 
nélkül,  fejből  dolgozott. 

A  veristák,  kik  azt  követelik,  hogy  a  kép¬ 
író  minden  aprólékosságot  természet  után 
fessen  meg,  aztán  azzal  vádolták  Favrettót, 
hogy  alakjai  nem  eléggé  plasztikusak  s  moz¬ 
dulataikban  nélkülözik  a  természetességet.  Ez 
a  vád  azonban  csaknem  mindig  alaptalan  volt. 

Favretto  annyira  ismerte  művészetének  min¬ 
den  csínját-bínját  s  mielőtt  vászna  elé  ült 
volna,  thémájának  minden  részletét  annyira 
áttanulmányozta,  hogy  a  komponálás  és  ki¬ 
dolgozás  neki  nem  okozott,  úgyszólván,  semmi 
nehézséget  s  a  természetet  csak  akkor  kellett 
segítségül  hívnia,  ha  régibb  megfigyeléseinek 
értékére  vonatkozólag  kételyei  támadtak.  A 
„Liston"  cicomáskodó  alakjai,  a  természet 


Favretto 


után  festett  háttér-tanulmány  fölhasználásával, 
csaknem  kivétel  nélkül  a  san-cassianói  mű¬ 
teremben  kerültek  a  vásznára  s  ez  a  kép 
mégis  egyike  a  leglevegősebb  festményeknek, 
alakjai  pedig  oly  szabadon  és  fesztelenül 
mozognak,  hogy  az  élet  teljes  hatását  te¬ 
szik  ránk  s  egy  pillanatra  sem  éreztetik  a 
beosztással  és  elhelyezéssel  való  bajlódást.  A 
gondosan  öltözött  gavallérok,  a  fiatalos  moz¬ 
dulatokban  tetszelgő  öregurak  és  kacér  Watteau- 
hölgyek  annyira  készen  éltek  a  művész  emlé¬ 
kezetében,  hogy  áthelyezésük  a  vászonra, 
mondhatni,  csak  gyermekjáték  volt.  És  éppen 
Favretto  nagy  tudásának  eredménye  azaz  egy¬ 
ség,  melyet  képein  annyira  megszeretünk  és 
csodálunk.  Nála  a  keresgélésnek,  az  alakok 
beállításával  való  bajlódásnak  semmi  nyoma. 
Stílusa  világos,  eg5^szerű,  derült  és  folyékony, 
mint  Goldoni  valamelyik  párbeszéde,  vagy 
Burattinak  a  veneziai  erkölcsöket  festő  versei. 

Nem  csoda,  ha  ilyen  tulajdonságaival  művész¬ 
társai  közt  is  gyorsan  hódított.  Az  újabb 
veneziai  festők  közül  egy  sem  tudott  szaba¬ 
dulni  a  hatása  alól  s  hogy  a  természet  kul¬ 
tusza  a  lagúnák  városában  csakhamar  álta¬ 
lánossá  vált :  az  első  sorban  neki  köszönhető. 
De  nem  csupán  művészi  hitvallásának,  elő¬ 
adási  módjának  is  nagy  számmal  akadtak 
utánzói.  A  ragyogó  színek  és  fények  alkal¬ 
mazása,  a  lágy  színfoltokkal  való  rajzolás 
általa  annyira  divatossá 
vált,  hogy 

Iák  modorában  készült 
édeskés  veneziai  gen- 
reképek  a  művészeti 
kiállításokból  csakha¬ 
mar  egészen  kiszorul¬ 
tak.  Volt  idő,  midőn 
Veneziában,  sőt  Olasz¬ 
ország  más  városaiban 
is  minden  festő  a  Fav¬ 
retto  csábító  modorában 
akart  festeni. 


Ma  már  egykori  tanítványai  is  egyéni  ki¬ 
fejezésmódokat  keresnek  s  a  legújabb  művé¬ 
szeti  áramlatok  hatása  alatt,  főleg  az  eszmei 
tartalom  visszaadására  törekszenek.  A  régi 
gárdából  úgyszólván  csakis  Milesi  az,  a  ki 
tradícióit  megőrizte  s  még  mindig  tántorítha¬ 
tatlan  híve  a  nyolcvanas  évek  elején  kibontott 
zászlónak.  0  folyvást  a  Favretto  kedves  Vene- 
ziáját  festi  kócoshajú,  ragyogó  szemű  popo- 
lánáival,  harsányszavú  halárusaival  s  a  tra- 
ghettók  körül  ácsorgó  szurtos  népséggel.  A 
többiek  irányt  változtattak  s  a  körülöttük 
pezsgő  népéletnek  búcsút  mondva,  a  misz¬ 
tikus  és  szimbolikus  jelenetek  felé  fordulnak 
érdeklődésükkel.  Műveikben  előkelő  fölfogás 
nyilatkozik  meg,  párosulva  az  előadás  nem 
közönséges  tökélyével.  Ezek  a  művek  azon¬ 
ban  rendszerint  minden  nagyobb  föltünés 
nélkül  olvadnak  be  a  legújabb  művészeti 
áramlatok  termelésébe.  Nem  árulják  el  az 
olasz  művészt  s  még  kevésbbé  azt,  hogy  a 
lagúnák  városában  születtek.  A  modernség- 
tetszetős  bélyege  megvan  rajtuk  ;  de  az  éghajlat 
befolyását  már  nem  látjuk.  Kellemes  világ¬ 
polgárok;  de  nagyobb  érdeklődésünkre,  akülön- 
leges  vonások  hiányában,  nem  számíthatnak. 

Venezia  poezisét  még  ma  is  Favretto  erő¬ 
től  és  ifjúságtól  sugárzó  művei  tükrözik 
vissza  leghívebben.  A  csodás  város  érdekes 
életét  a  maga  valódiságában  csak  ő  tudja 
emlékezetünkbe  vissza¬ 
idézni  az  igaz  őszinte 
szeretetével  s  a  művészi 
előadás  mesterkéletlen 
bájával.  A  lagúnák  gyö¬ 
nyörű  városának  lehet¬ 
nek  kiváló  képírói,  de 
minden  izében  művészi 
tolmácsa  ma  is  csak 
egy  van  :  Giacomo  Fav¬ 
retto. 

Szana  Tamás 

tOY  „MQUÉ5Z-TAR5fl5ÁQ"  üSZHÚJü  1832-BE-N 

ÉS  <ÖR.  SZÉCHENYI  ISTUflN 


Széchenyi  István  egyik  legjellemzőbb 
mondása :  „tiszta  lélek,  tiszta  szán¬ 
dék,  akár  siker,  akár  nem“  azt  sej- 
~  tetné,  hogy  a  „legnagyobb  magyar" 

még  a  legkalandosabb  terveknek  is  szives  szó¬ 
szólójuk  volt,  ha  azokat  tiszta  lélekből  jövő 
tiszta  szándék  vezérelte.  A  valóságban  mégis 
semmitől  se  idegenkedett  annyira,  mint  éppen 
az  időszerűtlen  s  a  gyakorlatban  kivihetetlen 
tervektől.  Az  egyszerre  sokat  akarásnak  éppen 
ő  volt  a  leghevesebb  ostorozója.  Szeretett  min¬ 
dent  —  rohanva  haladó  honfitársaitól  eltérő- 
leg  - —  az  első  lépéssel  kezdeni  s  nem  egyszer 
koczkáztatta  népszerűségét  (a  mire  úgy  se 
adott  sokat)  bátor,  sőt  kíméletlen  szókimon¬ 
dásával. 

Közéleti  hatásának  jellemzése  az  1825/7-iki 
országgyűléstől  1832-ig,  nagyon  messze  vinne 
tárgyunktól ;  de  miután  néhány,  eddig  teljesen 
ismeretlen  adat  segélyével  alkalmunk  lesz  gon¬ 
dolkozásának  gyakorlatiasságát  a  magyar  mű¬ 
vészet  érdekei  szempontjából  is  megvilágítani, 
közéleti  működésének  főbb  körvonalait  is  jelez¬ 
nünk  kell,  hogy  sokoldalú  egyéniségének  egy¬ 
öntetűsége  e  kérdésben  is  kitűnjék. 


A  mit  ő  tervei,  az  nem  csupán  a  napi  szük¬ 
séglet  érdekeiből  kívánatos,  hanem  mindig 
lényegbe  vágó  nemzetünk  egész  jövőjére.  Kaszi¬ 
nóival  nem  zártkörű  kártyázó  és  pipázó  társa¬ 
ságokat  akar  teremteni,  hanem  egy  józan  köz¬ 
véleménynek  társadalmi  úton  történő  kifejlésére 
óhajt  közremunkálni.  A  vagyonilag  biztos  alapra 
helyezendő  játékszínnek  Pesten  történő  fölállí¬ 
tásával  nyelvünk  terjedését,  a  főváros  meg- 
magyarosodását  s  ezzel  egész  társaséletünknek 
nemzeti  irányban  való  kifejlését  kívánja  elő¬ 
mozdítani.  „Hitel“-ével  a  nemesi  rozoga  szer¬ 
vezetnek  fogyatékosságaira  mutatva,  az  ő  új 
magyar  társadalmát  ennek  romjain  kívánja 
fölépíteni.  0  költőinkre  hagyja  a  „régi  dicső¬ 
ség"  emlegetését,  magasztalását.  A  saját  lel¬ 
kében  egy  nagy  jövő  ábrándos  képeit  szövi 
a  ridegen  számító  ész  nyugalmával.  De  a  mi¬ 
ként  magát  se  engedi  elragadtatni  valósítha- 
tatlan  ábrándoktól:  akként  honfitársait  se  mu¬ 
lasztja  el,  bár  a  legudvariasabb  formában, 
terveik  valósíthatatlan  voltára  figyelmeztetni. 

Társadalmi  állapotainkat  alapjaikban  fölrázó 
föllépése  oly  egészséges  forrongást  hozott  létre 
minden  téren,  hogy  szinte  magától  kínálkozik 

az  a  kérdés :  minő  nézetei  voltak  a  magyar 
szépművészetekről  annak  a  Széchenyinek,  ki¬ 
ben  1. 833-ban  már  meg  volt  az  a  bátorság, 
hogy  a  hírneves  Ender  Jánossal  nyíltan  sza¬ 
kítson,  pedig  az  ő  társaságában  járta  be  Olasz- 
és  Görögországot  s  így  bizonyos  tekintetben 
mestere  volt  művészi  ízlése  kifejlesztésében. 
Midőn  Bajza  kérdést  intézett  Széchenyihez 
arcképe  lemásolása  ügyében,  ezt  írja  neki 
Enderről :  „ő  igazi  mázoló  lett  s  ezt  nyersen 
s  tán  igen  is  nyersen  szemére  lobbantám“. 
A  tanítvány  hálája  nem  tartóztatta  őt  vissza 
attól,  hogy  őszinte  véleményt  ne  mondjon 
akkor,  midőn  mesterénél  a  hanyatlás  jeleit 
veszi  észre  s  leplezetlenül  bevallja  Bajzának : 
„ő  és  én  felette  ellenséges  lábon  vagyunk. “* 

Ezt  a  tényt  azért  említjük  meg,  hogy 
Széchenyinek  művészi  kérdésekben  is  erős  és 
határozott  véleményéről  tegyünk  tanúbizony¬ 
ságot  s  így  igazoljuk  álláspontjának  művészi 
alapvető  tanulmányokon  fölépülő  helyességét 
egy  oly  kérdésben,  mely  váratlanul,  zavarba- 
ejtőleg  lepte  volna  meg  akkori  közéletünknek 
csaknem  mindegyik  államférfiát.  Egy  magyar 
„Művész-társaság"  eszméjét  a  legtöbben  bizo¬ 
nyára  megmosolyogják  s  hallgatással  mellőzik, 
egyedül  Széchenyinek  lehetett  bátorsága  ahhoz, 
hogy  véleményt  mondjon  egy  oly  tervről,  mely 
kalandosnak  látszott,  de  csupán  időszerűtlen¬ 
sége  volt  nyilvánvaló,  mert  alapjában  véve  köz- 
műveltségünknek  egyik  legnevezetesebb  s  bizo¬ 
nyára  legjobban  elhanyagolt  oldalát  érintette. 

Midőn  Pyrker  1827-ben  elfoglalta  az  egri 
érseki  széket  s  Eger  városával  egyetértőleg 
rajziskolát  állított  föl,  a  rajztanári  székre  egy 
lelkes  magyar  fiút  hivott  meg,  Joo  Jánost, 
kinek  kineveztetését  1828-ban  a  Helytartó- 
tanácsnál  ki  is  eszközölte.  Ez  a  fiatal  tanár 
ott  élt  akkor  is  Egerben  —  épületterveket 
szerkesztve,  akvarelleket  festegetve,  tanítva  — 
midőn  Széchenyi  föllépése  fölvillanyozta  az 
országot.  „Ez  időben  hangzottak  föl  Széchenyi 
lángszavai  —  írja  Joo  János  kézirati  önélet¬ 
rajzában  —  melyek  az  ifjabb  nemzedéket  tettre 
lobbantották  a  haza  újjászületésére  közremun- 

*  L.  Széchenyi  levelei:  Budapest,  1889.  I  k  236  1. 
és  L.  Hevesi :  Oesterreichische  Kunst  im  19-ten  Jahr- 
hundert.  Leipzig,  1903  23  lap. 

kálni.  Én  is  ez  úttörők  közé  állottam"  .  .  . 
Ez  az  úttörő  ifjú  aztán  levelet  írt  Széchenyi¬ 
nek  és  egy  „Művész-társaság"  fölállításának 
szükséges  voltát  fejtegette.  E  levél,  sajnos, 
eddig  ismeretlen  s  így  Joo  János  terve  rész¬ 
leteiről  biztosat  nem  mondhatunk,  de  annál 
értékesebb  Széchenyi  válasza  e  levélre.  Hogy 
Széchenyi  válaszra  méltónak  tartotta  Joo 
János  levelét,  már  ebből  is  arra  következtet¬ 
hetünk,  hogy  érdemes  embernek  tartotta  író¬ 
ját,  tervét  alapjában  célravezetőnek  s  így  a 
terv  megvalósítása  nem  annak  ábrándos  és  ki¬ 
vihetetlen  voltán,  hanem  csakis  időelőttiségén 
múlt.  Széchenyi  leplezetlenül  bevallja,  hogy 
Joo  János  „intézetét"  szükségesnek  és  elmul- 
hatlan  hasznúnak  ítéli  maga  is,  de  bevallja  azt 
is,  hogy  hazánknak  egyebekre  van  még  szük¬ 
sége,  aztán  —  mintegy  magát  mentve  —  sze¬ 
rényen  hozzáteszi :  egy  ember  képtelen  arra, 
hogy  mindent  ő  vigyen  körösztül.  Sok  dolga 
miatt  se  vállalkozhatnék  a  kivitelre.  Hogy  nem 
tekinti  nevetséges  ábrándképnek  a  „projec- 
tumát",  éppen  levelével  bizonyítja  legjobban, 
mert  minden  hazafiúi  érzésnek  s  így  a  Joo 
Jánosénak  is  örökös  tisztelője.  A  „tiszta  lélek, 
tiszta  szándék"  megbecsülése  másoknál  is,  így 
válik  Széchenyinél  testté,  de  viszont  vonakodik 
másokat  is  arra  buzdítani,  hogy  „akár  siker 
akár  nem",  hozzáfogjanak  terveik  kiviteléhez. 
Ennél  az  elvnél  csak  magára  gondol,  mint  a  ki 
a  külső  siker  előtt  nem  szeret  kalapot  emelni. 

De  álljon  itt  maga  a  levél,  szószerinti  szö¬ 
vegében,  mint  eddig  ismeretlen  adalék,  Szé¬ 
chenyi  nagy  egyéniségének  új  oldalról  való 
jellemzéséhez : 

Pesten,  Január  13-án  1832. 

„Igen  tisztelt  Hazámfia !  Hazafiúi  meleg 
érzéssel  teljes  sorait  a’  napokban  vettem,  melly- 
ben  egy  Művész-Társaságnak  Pesten  leendő 
felállíttatását  javasolja ;  világosan  a  legnyo¬ 
mósabb  okokkal  tünteti  ki  abban  ezen  Intézet’ 
szükséges  voltát,  valamint  elmulhatlan  hasz¬ 
nát  ;  s  errül  én  szint  úgy  meg  vagyok  győ¬ 
ződve,  mint  annak  lelkes  javaslója.  Azonban 
tudom,  Ön  igen  átlátja  milly  sokra  van  ha¬ 
zánknak  szüksége,  mennyiben  vagyunk  hátra, 
’s  azt  is,  hogy  egyes  mind  ezen  hátramara¬ 
dások  gyökeres  orvoslására  elégtelen,  valamint 
hogy  egynek  mindent  egyszerre  kezdeni  nem 


Egy  Művész-Társaság  eszméje  1832-ben  és  gr.  Széchenyi  Isvtán 


TANULMÁNY 
FÉNYES  ADOLF  RAJZA 

azon  honfit,  kinek  munkáját  elég  egyszer  lát¬ 
nunk,  hogy  tökélye  által  bámulatra  ragadtas¬ 
sunk  ?  Valóban  pirulnunk  kell,  midőn  halljuk, 
hogy  némelly  hazánkfiai  a  művészetben  ma¬ 
gokat  majdnem  világhíressé  tevék,  és  e  nagy¬ 
ság  eléréséhez  a  hon  nem  nyujta  segédkezet ; 
de  meg  is  vagyunk  büntetve  ezért,  mert  mi 
őket  csak  név  szerint  bírjuk,  nem,  mi  —  és 
csak  egyedül  talán  —  tudjuk,  hogy  hazánk 
szülöttei ;  a  külföld  hirja  őket  egészen,  ez  ad 
nekik  kenyeret  úgy,  mint  dicsőséget  a  nélkül, 
hogy  megemlékeznék  a  nagy  mesterek  szülő¬ 
földjéről  ;  és  mi  habár  méltatjuk  is  őket  némi 
figyelemre,  mit  sem  teszünk  érettük.  Haszon¬ 
talan  hirdetik  folyóiratink  e  jeles  művészek 

lehet.  Hátramaradásunkon  vala¬ 
mennyire  segíteni’,  a’  mennyire  in¬ 
dividuális  tehetségem  engedi,  tudja 
Isten,  éjjel  nappali  fáradozásom,  ’s 
e’  tisztem  teljesítésében  most  is 
izzadok  szünetlen,  ’s  valóban  a’ 
tárgy,  mellyen  fáradok,  minden 
erőm  ’s  tehetségem  concentratióját 
megkívánja ;  megvallom  tehát  őszin¬ 
tén  :  projectumát  életre  hoznom 
lehetetlen,  mert  ahoz  se  időm  se 
tehetségem,  mind  kettőt  más,  íté¬ 
letem  szerint,  sürgetőbb  tárgy  fog¬ 
lalja  el.  Dolgom  sok,  igen  sok  ;  de 
felelet  nélkül  hagyni  levelét  mind 
a’  mellett  nem  akarom  —  levelét, 
—  melly  a’  haza  java  előmozdítását 
czélozza. 

Vegye  egyenes  őszinteségemet 
bizodalmám  ’s  tiszteletem  jeléül,  ’s 
legyen  meggyőződve,  hogy  hazafiúi 
érzésének  örökös  tisztelője  mara¬ 
dandók. 

Széchenyi  István." 


Hogy  mi  lehetett  a  lényege  ennek 
a  „Művész-Társaságnak",  azt  némi¬ 
leg  sejthetjük  Joo  Jánosnak  ily 
című,  eddig  nagyon  kevés  figye¬ 
lemre  méltatott  munkájából :  „Né¬ 
zetek  a  magyar  nemzet  műveltségi 
és  technikai  kifejtése  tárgyában." 

(Buda  1841.)  Ebben  ugyanis  szó 
van  téve  egy  Pesten  felállítandó  s  a  „nemzet 
méltóságához  illő"  Athenaeum-épület  tervéről. 
Ebben  a  harmadik  osztály  „műintézet  —  poli- 
technicum"  „festészeti  és  szobrászati  osztályok¬ 
kal"  bírna.  Ebből  azt  lehetne  következtetni,  hogy 
a  Joo  János  „Művész-Társasága"  olyan  művé¬ 
szeti  akadémia-félének  volt  tervelve.  Erre  enged 
következtetni  idézett  művének  egy  más  helye, 
hol  így  szól:  „felállhatna  egyebek  mellett  egy 
jól  rendezett  műintézet,  mely  utóbbit  annyiból 
is  remélhetjük,  miután  honfiakban  már  nem 
egy  jeles  művészszel  dicsekhetünk.  Van  Fe- 
renczynk,  van  Barabásunk,  Kisülik  és  vájjon 
mit  nem  kellene  megtenni  a  nemzetnek,  hogy 
Markó-ját  sajátjának  és  határi  közt  tudhassa, 

magyar  származásikat,  ez  reánk  nézve  gya- 
láztatás  ;  csak  ha  honunk  határi  közt  birandjuk 
őket,  fogjuk  arathatni  egyedül  az  óhajtott  dicső¬ 
séget  .  .  .  Nincs  tehát  egyéb  hátra,  mint  mí- 
veltségi  és  technicai  kifejtésünk  előmozdítására 
az  e‘  munkában  javallott  ’s  bizonnyal  nem 
egészen  czélszerűtlen  eszközök  mielőbbi  léte¬ 
sítése  .  .  . 

Azt,  hogy  vájjon  a  Széchenyivel  1832-ben 
közölt  terv  teljesen  azonos  volt-e  ez  újabbal, 
vagy  hogy  a  régi  terv  1841-ig  kialakult  és 
kibővült,  ma  már  —  adatok  híjában  —  teljes 
lehetetlen  eldönteni.  Kétségtelennek  csak  a  kö¬ 
vetkező  három  dolog  látszik :  1 .  hogy  Joo 
János  magyar  művészek  vezetése  alatt  álló 
művészképző  iskolát  terveit ;  2.  hogy  az  ide¬ 
genbe  szakadt  magyar  művészek  hazai  alkal¬ 


mazásától  várta  a  hazai  művészet  föllendü¬ 
lését  és  3.  hogy  Széchenyi  e  tervet  komolyan 
vette,  helyeselte,  de  időelőtti  voltára  és  a  saját 
sokoldalú  elfoglaltságára  tekintettel,  kivitelére 
nem  mert  vállalkozni. 

A  művészetek  terén  való  hátramadásunkat 
azonban  mások  is  érezték,  s  hogy  tervezge- 
tőkben  később  se  volt  hiány,  az  a  tény  is 
bizonyítja,  hogy  Trefort  Ágost  már  1838-ban 
indítványt  tett  egy  Pesten  fölállítandó  Mű¬ 
egylet  létesítésére.  Trefort  szerencsésebb  volt 
Joo  Jánosnál,  mert  az  általa  indítványozott 
Műegylet  1840-ben  tényleg  megalakult. 

Illő,  hogy  az  utókor  hálásan  emlékezzék 
meg  az  úttörők  becsületes  igyekezetéről  a 
magyar  művészet  megteremtése  körül  is. 

Bayer  József 

^  ol  a  szentírás  tanai  szerint  az  Éden 
kertje  állt  s  az  első  emberpár  élte 

bűntől  még  tiszta  ifjú  napjainak  derült 
reggelét ;  a  hol  később,  nagy  idők  múl¬ 
tával,  az  ókor  egyik  leghatalmasabb  birodalma, 
Babilon  alakult:  megszámlálatlan  évezredekkel 
ezelőtt  ott,  az  Eufrát-Tigrisközön  egy  nép 
ütött  tanyát.  Későbbi  kultuszának  s  kultúrá¬ 
jának  számos  tünetéből  az  gyanítható,  hogy 
nem  autochton  volt  a  két  folyam  közén, 
hanem  a  keleti  hegységeken  át  nagy  messze¬ 
ségből,  talán  Ázsia  belsejéből  vándorolt  oda 
s  beköltöztekor  halászat  volt  a  főfoglalkozása. 


A  létért  való  küzdelem  azonban  csakhamar 
érvényesítette  rajta  átalakító  hatását.  A  halász¬ 
nép  földmívelővé  vált,  kiszárítván  a  mocsara¬ 
kat  s  vízlevezető  meg  öntöző  csatornákkal 
szelvén  körösztül-kasul  az  országot.  Fényes 
városokat  alapított  aztán,  azokban  isteneinek 
roppant  templomokat,  fejedelmeinek  tágas  palo¬ 
tákat  emelvén.  Kereskedelmi  hajói  a  folyamo¬ 
kon,  tengereken,  karavánjai  a  kontinenseken 
messze  vidékeket  összejártak,  a  népre  nagy 
jólétet,  dús  gazdagságot  árasztván,  a  mi  viszont 
a  művészet  magas  fejlődését  eredményezte. 

De  jöttek  nehéz  napok.  Idegen  csordák 
törtek  a  népre,  hogy  szorgalmának  gyümöl¬ 
csét  tőle  elrabolják,  értelmessége  által  hihe¬ 
tetlenül  buja  termékeny ségűvé  tett  földjét  el¬ 


tulajdonítsák.  Századokig,  nem  is,  évezredekig 
folyt  e  küzdelem,  mígnem  az  ős  nép  végre 
letörött  s  részben  kibujdosott,  részben  bele¬ 
olvadt  a  győztesek  tömegébe.  Majd  ezek  fölött 
is  „betegesedének  az  idők“.  Újabb  és  újabb 
népfajok  követték  egymást  s  váltották  föl  az 
uralomban.  Fű  verte  föl  az  egykori  fényes 
városok  rombadőlt  templomainak,  palotáinak 
a  helyét.  Folyvást  növekvő  földréteget  borí¬ 
tottak  föléjük  a  múló  századok,  évezredek  s 
a  késő  nemzedék  emlékéből  nevük  is  végkép 
kiveszett  azzal  a  népével  egyetemben,  a  mely¬ 
nek  létezésüket  köszönhették. 

A  jó  sors  korunknak  tartotta  fönn,  hogy 
ezt  az  átkot,  ezt  az  igézetet  megtörje.  Hogy 
fölszakítsa  azt  a  hétszeres  pecsétet,  a  mely 
ezeket  az  emlékeket  koporsóba  zárta  évezre¬ 
deken  át. 

Míg  eladdig  csupán  néhány  szemes  utazó 
ejtett  el  egy-egy  szót  a  perzepoliszi  romok 
közt  látott  sajátságos  betű-idomokról:  a  múlt 
század  negyedik  évtizedének  végén  rendszeres 
kutatás  indult  meg  az  Eufrát-Tigrismelléken, 
Bábel,  Ninive  s  némely  más  hajdankori  város 
romjai  között.  Bő  zsákmány  jutalmazta  a 
fáradozást  s  midőn  a  legkitűnőbb  nyelvészek 
vállvetett  összeműködésének  sikerült  a  talált 
nagyszámú  fölírásos  téglák  s  kő-lapok  szö¬ 
vegének  értelmét  fölfejteni :  egészen  új  látó¬ 
kör  nyílt  meg  a  tudomány  előtt,  a  mely 
Babilon  és  Asszíria  történetét  s  népéletét  eddig 
nem  is  sejtett  világításban  tüntette  föl. 

Bár  e  leletek  túlnyomó  többsége  ékjegyek¬ 
ben  Írott  volt  és  sémi  nyelven  szólt :  akadt 
köztük  egy-két  darab,  a  melynek  írástipusa 
a  többitől  nagyon  elütő,  azoknál  sokkalta 
ódonabb  volt  s  nyelvének  szerkezete  amazo- 
kétól  szintén  jelentékenyen  különbözött.  A  mű¬ 
tárgyak  közt  is  akadtak  olyanok,  a  melyek¬ 
nek  alakjai  nem  asszír,  hanem  egészen  más 
népfajra  mutattak.  Végre  a  fölfejtett  sémita 
szövegekben  is  számos  jelenség  valamely 
előző  műveltség  léteztére  engedett  következ¬ 
tetést.  S  megindult  a  tudósok  közt  a  vita, 
egyik  állítván,  másik  tagadván,  hogy  a  sémita 
kort  más  műveltség  előzte  meg. 

A  hetvenes  évek  folyamán  De  Sarzec,  a 
francia  köztársaságnak  akkor  bassorai  alkon- 
zula,  a  Tigrist  és  Eufrátot  összekötő  Sat-el-Hai 
alatt  10 — 12  kilométer  hosszúságban  elnyúló 
tellohi  dombokra  lett  figyelmetessé  s  kezdett 
bennük  ásatást.  Rendkívüli  volt  az  eredmény, 
mely  az  érintett  vitát  is,  minden  elfogulatlan 
tanulmányozó  előtt,  az  előzetes  civilizáció 
léteztét  vallók  javára  döntötte  el.  Ékjegynek, 
sémita  nyelvnek  itt  már  híre  sincs  a  nagy 
mennyiségben  kibontott  leleteken  s  az  írás- 
tipus  végtelenül  archaikusabb  még  azokénál 
is,  melyek  az  előző  leletek  közt  a  legódonab¬ 
bak  voltak.  Szinte  megdöbbentő  ezek  mellett 
az  az  ellentét,  melyet  a  kiásott  műtárgyak 
mutatnak.  Számos  darab  közülök  az  alkotási 
képesség,  a  művészet  csecsemő-,  sőt  embrió 
korára  mutat  ugyan ;  igen  sok  azonban  a 
fejlettség  oly  magas  koráról,  oly  tökélyről 
tanúskodik,  mely  a  későbbi  babiloni,  de  kivált 

asszír  alkotásoknak  messze  fölötte  áll.  Némely 
szakember  állítása  szerint  bízvást  a  görög 
művészet  legfényesebb  szakába  volna  beoszt¬ 
ható  e  műtermékek  egynémelyike,  ha  fölírá¬ 
saik  jellege  és  tartalma  el  nem  árulná,  hogy 
nem  is  századokkal,  hanem  évezredekkel  előző 
kor  maradványai. 

Szintén  a  múlt  században,  a  kilencvenes 
évek  közén,  az  úgynevezett  Pennsylvanián  expe- 
dition  Babilonnak  egy  másik  vidékén,  Nipfer- 
ben,  az  egykori  Bél-templom  romjai  közt  tett 
mélyreható  kutatást,  csaknem  30  méter  mé¬ 
lyen,  egészen  a  vadföldig  lehatolván  a  csákány¬ 
nyal.  Műkincs  tekintetében  a  zsákmány  itt 
nem  oly  bő  mint  amott,  némely  darabja  azon¬ 
ban  még  távolabbi  időkre  nyúlik  s  a  kibontott 
romok  az  ős  építkezésnek  is  számos  értékes 
részletével  ismertetnek  meg. 

Mostanig  ennyi  az  egész.  Mert  noha  most 
már  kétségtelen,  hogy  Babilonnak  még  szá¬ 
mos  telije  (romhalom)  telve  hasonló  történetírási 
és  műkincscsel :  azokat  eleddig  jóformán  csak 
megpiszkálgatták  a  kutatók.  No  de  majd  rá¬ 
kerül  a  sor  ezekre  is. 

Beérhetjük  ezzel  az  eredménynyel  is,  leg¬ 
alább  egyelőre.  A  két  helyen  meg-megújuló 
s  napjainkban  is  folyó  kutatások  újabb  meg 
újabb  leleteket  hoznak  napvilágra,  megismer¬ 
tetvén  a  világot  azzal  az  évezredek  előtt  ki¬ 
halt  nemzettel,  mely  az  első  írásjegyek  meg¬ 
alkotásával  a  történelmi  kort  megnyitotta  s 
polgárosodásban,  tudományban,  iparban,  mű¬ 
vészetben  legrégibb,  sőt  első  úttörője  volt  az 
emberiségnek,  megismertetvén  vele,  hogy  tisz¬ 
telettel  adózzunk  emlékének. 

Ez  a  nép  a  sumír  nép  volt.  Hova-tovább 
kétségtelenné  válik,  hogy  tagja,  talán  első  ki¬ 
ágazója  az  ural-altáji  népeknek,  a  kihez  tehát 
minket  magyarokat  is  a  vérrokonság  számos 
köteléke  fűz.  Sumírnak  mondjuk  bizonyosabb 
név  hiányában.  Mert  hogy  a  maga  nyelvén 
mikép  nevezte  magát,  arra  nézve  saját  fölírá¬ 
sain  még  nem  találkozott  semmi  útbaigazítás. 
Babilon  nagy  királya,  Hammurabi  azonban, 
ugyanaz  a  fejedelem,  kitől  a  halálos  döfést 
kapta,  sumír  néven  említi.  Ugyanazért  meg¬ 
nyugszunk  benne,  hogy  csakugyan  úgy  hívták. 

E  bevezető  sorok  után  áttérhetek  a  sumír 
nép  művészetének  főbb  vonásaiban  való  ismer- 

tetésére  s  kezdem  az  építészeten.  Sajátságos 
volt  ez  a  sumír  építészet.  Nem  igen  volt  mássa 
sem  az  ó-,  sem  az  újvilág  akármelyik  kultur- 
területén. 

Könnyű  volt  Egyiptom  fáraóinak  megépí¬ 
teni  a  szfinxeket,  piramisokat,  roppant  tem¬ 
plomaikat,  szobraikat.  A  Nilusvölgy  keleti  sze¬ 
gélyét  képező  hegyláncolatban  kéznél  kapták 
építkezéseikhez  a  legkitűnőbb  anyagot.  Aztán 
kész  minta  állt  már  előttük,  a  melyből  okul¬ 
hattak,  a  melyet  sajátságos  ízlésük  szerint 
fejleszthettek. 

Nem  így  a  sumírok. 

Az  Eufrát-Tigrisköz  föl  Bagdádig,  vagy 
még  tovább,  merő  allúvium,  honnan  a  folya¬ 
mok  hordaléka  csak  nagy  lassan  szorítgatta 
alább  és  alább  a  tengerárt.  A  végtelen  róna- 
ságon  semmi  hegy,  szikla,  kő,  legfeljebb  ha  a 
tavaszi  áradat  egy-két  kisebb  vagy  nagyobb 
kavicsot  dob  a  folyamok  valamelyikének  a 
partjára.  Talán  még  régi  hazájukból  ismerték 
a  sumírok  a  kő  becsét.  Hanem  hogy  itt,  az 
új  honban  e  drága  anyaghoz  juthassanak,  az 
arab  félsziget  körülkerülésével  hajókat  kellett 
Maganba,  a  Vörös-tenger  északkeleti  partvidé¬ 
kére  járatniok,  vagy  a  Felső-Eufrátot  szegé¬ 
lyező  hegyláncolatokhoz  s  Keletre  a  perzsa 


hegyek  alá  küldeniük.  A  követ  ugyanazért 
nem  is  vesztegették  holmi  apró  építkezésekre, 
hanem  csak  szobrokat  faragtattak,  vagy  foga¬ 
dalmi  táblákat,  szentelt  pecséthengereket  stb. 

4.  NIFFERI  ZÁRÓKÖVES  BOLTHAJTÁS 

készíttettek  belőlük.  Sirbarla  híres  patíszije 
(patíszi „ papfejedelem “),  Gudia  (Kr.  e.  3100) 
egyik  szoborfölírásán  büszkén  hirdeti,  hogy 
az  a  szobor  .  nem  ezüstből,  sem  lapisz 
lazuliból,  nem  is  rézből,  sem  ónból,  sem  pedig 
bronzból,  hanem  .  .  .  dioritból  készült";  Ur 
város  ős  királya  („király"  —  lugal)  Lugal- 
kigub-nidudu  (a  Kr.  e.  VI.  évezred  elején) 
pedig  Inlil  (Bél)  isten  nipuri  templomát  egy 
márványtömbbel  ajándékozván  meg,  a  kegye¬ 
let  még  kétezer  év  múlva  is  érintetlenül  őrizte 
a  drága  adományt. 

Szűkében  volt  az  ország  a  gerendának  s 
födélzethez,  födemezéshez  való  fának  is,  mi¬ 
után  a  pálma,  a  mely  helyben  is  bőven  került 
volna,  erre  a  célra  nem  volt  alkalmatos.  Az 
Amanus  és  Libanon  hegyvidékeiről,  nagy 
messzeségből,  nagy  fáradsággal,  teketóriával 
kellett  szállítniok  a  cédrust  meg  a  ciprusfenyőt, 
a  melyeket  tehát  szintén  nem  vesztegethettek 
aprólékos  dolgokra. 

Hanem  a  mit  a  természet  a  sumírok  föld¬ 
jétől  egy  irányban  megtagadott,  némi  kárpótlást 
nyújtott  azért  más  irányban,  egyszersmind 

alkalmat  szolgáltatván  a  nép  szel¬ 
lemi  képességének  kifejlődésére, 
találékonyságának,  ügyességének 
érvényesülésére.  A  két  folyam 
közén  a  televénydús  allúvium 
alatt  vastag  rétegekben  fekszik 
az  agyag  és  csapóföld,  a  mely 
főkép  vályogvetésre,  téglaégetésre 
alkalmas.  S  ehhez  kiválóan  ér¬ 
tettek  is  a  sumírok.  Tanúság 
erre  azok  a  két  láb  hosszaságú 
és  szélességű  s  öt  hüvelyk  vas¬ 
tagságú  téglamonstrumok,  melyek 
a  nifferi  romokból  kikerültek ; 
meg  a  kisebb  dimenziójú  többi 
tégla,  melyeknek  beégetett  fölírá¬ 
sait  annyi  évezred  viszontagsága 
sem  birta  lekorhasztani.  Az  Alsó- 
Eufrát  mentén  továbbá  a  számos 
naftaforrás  ma  is  bőven  adja  a 
legkitűnőbb  ragasztékot,  maltert 
szolgáltató  földszurkot.  Végre  a 
földmívelés  korán  fölvirágozván, 
volt  elég  polyva  is,  a  minek 
sumír  ga-ras  neve  éppen  „építő 
anyag"  jelentéssel  birt.  A  sumír  ész  csak¬ 
hamar  eltalálta,  hogy  mindez  együtt  mire  is 
használható ;  ugyanazért  közönséges  építke¬ 
zésnél  fecskerakás,  vert-  és  vályogfal  volt  az 
átalános. 

Természetes,  hogy  az  anyagnak  ez  a  kvali¬ 
tása  szabályozta  a  nagyobb,  a  monumentális 
építkezést  is.  Hozzájárult  ehhez  a  talaj  ala¬ 
csony  fekvése,  vizenyőssége,  a  mi  magas 
feltöltést,  mély  alapozást  tett  szükségessé  s  a 
falak  roppant  vastagságát  vonta  maga  után. 
Nin-Girszu  istennek  Ur-Bau  (Kr.  e.  3300.) 
által  emelt  katedraléja  az  E-ninnu,  tíz  sing 
magas  földhányásra  volt  fölépítve.  A  teliói, 
mukajári,  varkai  stb.  romokban  pedig  közön¬ 
séges  a  3 — 4  méteres  falvastagság,  sőt  a 
nifferi  templom  bástyafala  még  ezen  is  túl¬ 
tesz,  ez  a  fal  nem  kevesebb,  mint  1 31ji  méter 
vastag  lévén.  (1 — 2.  kép.) 

De  a  sumír  élelmesség  tudott  segítni  a  fa¬ 
hiányon  s  az  építkezésnél  ebből  származó 
kalamitáson  is.  Az  egyik  mesterfogás  erre 
nézve  abból  állt,  hogy  a  folyosókat,  termeket, 
szobákat,  kivált  eleintén,  aránytalanul  kés- 

kenyre  hagyták,  úgy  hogy  a  födémezésnél  a 
rövidebb,  gyengébb  gerenda  is  eléggé  meg¬ 
tette  a  szolgálatot.  Utóbb,  midőn  a  libánoni 
és  amannsi  erdőségekből  Gudia  25,  50,  sőt 
75  singes  gerendákat  szállíttatott,  ez  a  kény¬ 
szerhelyzet  nagyot  javult  s  az  ő  termei  már 
meglehetősen  arányosak.  A  magukon-segítés 
másik  módja  az  álboltozat  alkalmazása  volt: 
előbb -előbbre  bocsátották  a  téglasorokat,  míg¬ 
nem  utoljára  hegyes  csúcsban  záródtak. 
(3.  kép.)  Sőt  hogy  ismerték  a  boltozat¬ 
építés  tökéletesebb  módját  is,  tanúság  arra 
nézve  az  a  bolthajtásos  csatorna,  melyet 
az  Expedition  Pennsylvanián  első  vezetője 
Haynes,  mélyen  a  nifferi  templom  legrégibb 
burkolata  alatt  fedezett  föl  s  a  melynek  ki- 
ömlő  szádája  az  építészet  történetében  bizo¬ 
nyára  a  legelső  zárkövcs  ív  (kcyston  arch) 
(4.  kép.)  Az  elliptikus  idomú  ív  71  cm. 
magas,  51  cm.  fesz-távolsággal  és  33  cm. 
emelkedéssel.  A  téglák,  melyekből  épült,  igen 
jól  kiégetettek,  planokonvex  formájúnk  voltak 
s  domború  oldaluk  volt  kifelé  fordítva.  Bubo¬ 
rék  tehát  az  építészeti  irodalomnak  az  a 
hagyománya,  mely  az  ivezet  föltalálását  s 
első  alkalmazását  az  etruszkoknak  tulajdonítja. 
Hol  volt  még  akkor  az  etruszk  nép,  mikor  a 
sumírok  a  bolthajtást  Nifferben  s  több  más 


helyen  és  pedig  nem  csupán  földalatti  csator¬ 
náknál,  pöce-árkoknál,  hanem  kapunyitások¬ 
nál,  sőt  némely  termeknél  is  már  széliében 
alkalmazták ! 

Ugyancsak  a  nifferi  templomtelepen  Haynes 
az  alsó  burkolat  alatt  egy  1 1  méter  hosszú, 
3 ' 54  méter  széles,  2’60  méter  magas  termet 
bontott  ki,  a  melynek  áttöretlen  masszív  falán 
semmi  nyílás,  vagy  ajtó-nyom,  úgyhogy  két¬ 
ségtelenül  fölülről  történt  bele  a  lejárás,  tehát 
valóságos  pince  volt.  Hasonló  —  bár  vala¬ 
mivel  nagyobb  —  földalatti  helyiséget  De 
Sarzec  is  talált  Telióban.  Úgy  itt,  mint  amott 
égetett  téglából  rakott  keskeny  polc  futotta 
körül  a  terem  belvilágát,  mindkét  oldalán  el¬ 
látva  alacsonyabb  fekvésű  padkákkal.  A  nifferi 
helyiség  csaknem  teljesen  üres  volt,  ellenben 
De  Sarzec  a  teliói  terem  polcán  és  padkáin 
mintegy  harmincezer  darab  beírt  téglatáblát, 
kavicsot,  hengert,  apró  szobrot  stb.  talált,  a 
miből  kétségtelen,  hogy  —  egymás  analógiá¬ 
jára  —  mindkét  pincehelyiség  levéltárul  és 
raktárul  szolgált,  hol  a  templom  védőistenéhez 
intézett  fogadalmi  fölírások,  kegyes  adomá¬ 
nyok,  vagy  az  ő  szentséges  őrizetére  bízott 
okmányok  voltak  elhelyezve. 

Szintén  a  kő-  és  fahiány  szülte  legsajáto¬ 
sabb  specialitása  volt  a  sumír  építészetnek  az 

7.  VÁZÁK  ÉS  EDÉNYEK  ÉGETETT  AGYAGBÓL 


emeletes-  vagy  torony-templom,  az  E-si-un, 
szokottabb  babilon-semita  nevén  zikkurát,  a 
melyből  formálták  —  Hőmmel  szellemes  meg- 
okolása  szerint  —  az  egyiptomiak  is  a  maguk 
piramisát.  A  sumírok  a  szó  mai  jelenté¬ 
sének  megfelelő  emeletek  rakásához  nem 
értettek.  Hogy  azonban  isteneik  dicsőségét  és 
hatalmát  a  számukra  emelt  templomok  nagy 
magassága  által  is  kitüntessék:  azzal  a  mes¬ 
terfogással  éltek,  hogy  a  magas  földhányásra 
rakott  s  legnagyobb  részben  tömör  alépít¬ 
mény  fölé  folyvást  kisebbedő  szakaszokat 
halmoztak.  Ily  módon  minden  szakasz  fölső 
síkja  terrasz-szerű  térség  volt,  melyből  a 
kisebb  tériméjű  új  emelet,  ebből  hasonló 
módon  egy  másik  stb  emelkedett  ki,  míg 
aztán  a  legfölső  szakasz  csonkaklip  idomban 
végződött,  ez  lévén  egyszersmind  az  istenség- 
szentélye.  Voltak  három-  egész  hétemeletes 
ily  zikkuratok,  melyeknek  egyes  szakaszait 
széles  följáró  kötötte  össze  az  alább  eső 
terraszszal,  vagy  a  melyekre  sikló-szerűen, 
csigavonalban  történt  a  följárás.  (5.,  6.  kép.) 
Fekrajzuk  legtöbb  esetben  egyenoldalú,  néhány¬ 
nál  hosszúkás  négyszöget  formált.  Ilyen  volt  a 
nifferi  is,  59  méter  hosszasággal,  39  m.  széles¬ 
séggel,  tehát  2300  Q-méter  alappal. 

Mint  a  sumír  nép  magas  fejlettségű  csilla¬ 
gászati  tudásának  egyik  bizonyítékát,  fölemlí¬ 
tem  még,  hogy  fekvésükre  nézve  mind  a 
templomok  és  zikkuratok,  mind  a  fejedelmi 
paloták  pontosan  tájoltak  voltak.  Azzal  a 

különbséggel  csupán,  hogy  a  sumíroknál  a 
mi  északnyugatunk,  északkeletünk,  délkeletünk 
és  délnyugatunk  volt  a  négy  főirány ;  ezt  a 
beosztást  szolgai  utánzóik  a  babiloniak  és 
asszírok  szintén  megtartották. 

Hanem  az  az  agyag  és  csapóföld,  melyet 
a  két  folyam  közének  allúviuma  borít,  vályog¬ 
vetésre,  téglaégetésre  kitűnő  ugyan,  azonban 
nem  eléggé  finom  szemcséjű  s  nem  eléggé 
összetapadó.  A  babiloni  és  asszír  gerencsér¬ 
ipar  nem  is  birt  fölvirágozni  s  e  két  nép 
cserépedényei,  vázái  soha  nem  állottak  nagy 
becsben.  Annyival  nagyobb  a  sumír  ügyesség 
és  művészet  érdeme,  hogy  az  anyagnak  e 
selejtességén  is  diadalmaskodni  birt  és  oly 
készítményeket  produkált,  a  melyek  Haynes-t 
a  következő  magasztalásra  ragadják:  „...Ha 
ezeket  a  tárgyakat  a  fölsőbb  rétegekben  leltük 
volna :  minden  habozás  nélkül  görög  eredc- 

tűnek  tartanók  őket,  vagy  legalább 
a  görög  művészet  befolyásának  tu¬ 
lajdonítanék  tökéletességüket".  — 
Vonatkoznak  az  előkelő  amerikai 
archeológusnak  és  kutatónak  ezek 
a  szavai  azokra  a  váza-  és  edény¬ 
töredékekre,  melyeket  mélyen  a 
nifferi  templomnak  Sárgon  és  fia 
Nárám-Szin  (Kr.  e.  3800)  által  épí¬ 
tett  alsó  burkolata  alatt  talált. 

Igen  szép  ily  edény-darabokat 
szolgáltatott  a  teliói  kutatás  is,  a 
melynek  leletei  közül  néhányat  mel¬ 
lékelve  mutatok  be.  (7.  kép.) 

De  a  sumír  gerencsérség  nem 
szorítkozott  csupán  fazekak,  tányérok,  vázák 
s  más  ilyenfélék  készítésére,  hanem  —  mint 
azt  több  különböző  helyről  származó  lelet  tanú- 


Átírás:  I.  1.  dingir  Nin-Gir-szu,  2.  ur-szag  dingir  In-lil-ra. 

3.  In-tímí-na,  4.  pa-tí-szi,  5.  Sir-bur-la-ki.  II.  1.  sag- 
pad-da  2.  dingir  Nina  3.  pa-tí-szi  gal  4.  dingir  Nin- 
Gir-szu-ka;  5.  dumu  In-an-na-du  6.  pa-tí-szi.  III.  1. 
>Sir-bur-la(-ki)-ka(-gi),  2.  galu  ab  ninnu  3.  dingir 
Nin-Gir-szu-ka  4.  ru-a  5.  dingir-ra-ni.  6.  dingir  Nun 
(?)  .  .  .  sir.  IV.  1.  (ud)-ul-la-ku  2.  nam-ti-la-ni-m.  3. 
dingir  Nin-Gir-szu-ra.  4.  í  ninnu-a  5.  hi-na-ku-tum. 
Fordítás:  I.  1.  JSIin-Girszu  istennek  2.  Inlil  isten  hősének  3. 

Intímina  4.  patíszí(-je)  5.  Sirburla  város(-nak).  II. 

1.  szív-kiválasztott(-ja)  2.  Nina  istennő(-nek),  3  nagy 
patíszi(-je)  4.  Nin-Girszu  istennek  5.  hja  Inannadu 
(nak),  6.  patíszi(-jének).  III.  1.  Sirburla  város-(énak), 

2.  a  ki  az  ötvenes  szám  házát  3.  Nin-Girszu  isten¬ 
nek  4.  építé,  5.  az  ő  istenének  6 . IV.  1.  Jövő 

időkre  2.  az  ő  jó  sorsáért  3.  Nin-Girszu  isten  szá¬ 
mára  4.  az  ötvenes  szám  templomában  5.  álljon  fönn. 

sítja  —  fa  és  kő  hiányában  foglalkozott  sír¬ 
boltok,  sőt  koporsók  előállításával  is.  Külö¬ 
nösen  a  varkai  (Uruk  =  Erech  város)  és 
mukajari  (Ur  város)  romok  tartalmaznak  szá¬ 
mos  ily  cserépkoporsót,  magasabb  fekvésénél 
fogva  e  mindkét  hely  fő-fő  nekropolisa  lévén 
a  sumír  előkelőségnek.  (8.,  9.  kép.) 

Hogy  a  sumír  művészetben  a  festészet 
bizonyára  képviselve  volt,  arra  abból  az  egy¬ 
szerű  tényből  vonhatunk  következtetést,  hogy 
a  nyelvben  megvolt  a  „festeni"  ige  és  a  „kép" 
főnév  egyenértékese.  A  talált  műtárgyak,  raj¬ 
zok,  karcolatok,  aztán  az  edény  és  váza-töre¬ 
dékek  stb.  egynémelyikén  csakugyan  észre¬ 
vehető  is  a  festés,  színezés  nyoma  s  a  föl¬ 
írásokból  tudjuk,  hogy  a  paloták,  de  kivált  a 
zikkuratok  külső  falait  különböző  színre  zo¬ 
máncozott  téglaborítékkal  díszítették,  a  mely 
színezés  némely  Zikkuratnál  emeletenkint  más¬ 
más  volt.  Legdöntőbb  bizonyítéka  mindezek 
mellett  a  festészet  léteztének  mégis  Gudia 
egyik  szoborfölírása,  a  mely  arról  ad  értesí¬ 
tést,  hogy  a  Sirbulának  ez  a  patíszije  az  Ama- 
nus  erdőségeiből  hozatott  cédrusgerendák  egy 
részét  Nin-Girszu  isten  E-ninnu  nevű  kathed- 
raléja  számára  ajtókká  dolgoztatta  föl  s  ezekre 
az  ajtókra  „pompás  képeket  festetett". 

A  dolog  természetében  fekszik  azonban, 
hogy  a  romok  fölött  évezredeken  át  össze¬ 
halmozódott  sorszoros  földréteg  alatt  ezek  a 
festmények  végkép  elmosódtak,  fölemésztőd¬ 
tek  s  az  egykori  színezésnek  még  a  korha- 
dással  dacolni  biró  tárgyakon  is  legföljebb 
ha  itt-amott  maradt  némi  sejthető  nyoma.  Dőre 

12.  LEGODONABB  PECSETHENGER 

kísérlet  volna  ugyanazért  a  sumír  festészet 
állásáról,  fejlettségi  viszonyairól  csak  szólani 
is,  nemhogy  róla  ítéletet  mondani. 

Hasonlíthatatlanul  kedvezőbb  a  helyzet  a 
sumír  képfaragás  és  szobrászat  tekintetében. 
A  már  is  nagymennyiségű  s  úgyszólván  naponta 
szaporodó  leletek*  nemcsak  léteztüket  eme¬ 
lik  evidens  bizonyossággá,  hanem  —  mintegy 
panoptikumban  —  elléptetik  őket  előttünk, 
hogy  fejlődésüket  a  csírából  a  legmagasabb 
tökélyre  jutás  stádiumáig  s  csaknem  megsza- 
kadatlan  láncolatban,  megfigyelhessük. 

A  sumír  —  mint  említettem  —  a  nagy 
messzeségből  nagy  fáradsággal  kerített  gránit, 
diorit,  bazált,  márvány  s  más  egyéb  követ 
nem  igen  pazarolta  holmi  építkezésre,  hanem 
részint  fölirásos  táblákat,  részint  különféle 
műtárgyat  készített,  később  pedig  szobrokat 
faragott  belőlük.  Ugyanez  a  sors  várt  arra 
az  egy-két  kavicsra,  mely  a  folyamok  partján 
megrekedt.  Akad  néhány  oly  műtárgy  is  a 
leletek  között,  a  mely  kagylóból  készült.  Jelen¬ 
tékeny  szerepköre  volt  ezek  mellett  a  sumír 
művészetben  az  agyagnak,  márgaföldnek  is, 
a  mely  lemezekké  égetve,  részint  fölírásokhoz 
(10.  kép),  részint  a  rajztábla  céljaira  lett 
fölhasználva,  sőt  a  melyet  domborművekké 
is  faragtak.  Végre  hogy  az  érceket  ismerték, 
tanúság  arra  Gudia  föntidézett  fölírása.  Ugyanő 
Miluhhából  és  Hahumból  aranyat  és  arany- 

*  Eltekintve  Bottá,  Piacé,  Layard,  Smith,  Lenormant, 
Babelon  stb.  régibb  műveitől,  különösen  gazdag  illusz¬ 
trációkban  van  bemutatva  az  ős-sumír  művészet  Menant 
„Catalogue  méthodique  et  raisonné  de  la  collection  de 
Clerq“,  „Les  cylindres  orientaux  du  cabinet  royal,  de  la 
Haye“,  „Recherches  sur  la  glyptique  orientale“,  Perrot  et 
Chipiez  „Histoire  de  l’art.  Tóm.  II. de  kivált  de  Sarzec 
„Découvertes  en  Chaldée"  és  León  Heuzey  „Les  origines 
orientales  de  l’art.  Premiere  partié"  című  munkáiban. 

port  szállíttatott,  Ki  inasban  rézbányákat  tartott 
rendszeres  művelés  alatt  s  a  nyert  anyagot 
műtárgyakká  dolgoztatta  föl,  a  miből  az  is 
kitetszik,  hogy  az  érc-  és  fémművészet  a 
sumíroknál  már  abban  az  időben  igen  kifej¬ 
lett  iparág  volt.  Sőt  az  volt  nagy  idővel  Gudia 
előtt,  mint  arról  Intímína  ezüst  serlege  meg 
azok  a  bronz  öntvények  tanúskodnak,  a  me¬ 
lyek  Telióban  az  Ur-Nina  korát  előző  réteg 
alól  kikerültek.  Csupán  a  vasat  nem  ismerte 
még  a  sumír,  mert  ezzel  az  érccel  az  embe¬ 
riség,  vagy  legalább  Elő-Ázsia  és  az  akkori 
civilizáció  székhelye,  a  Földközitenger  vidéke, 
csak  a  Kr.  e.  XV.  évszázadban  s  a  khéta  nép 
útján  ismerkedett  meg. 

A  sumír  képzőművészet  fejlődésében  három 
fő  korszakot  különböztethetünk  meg :  a  kez¬ 
detet,  melyet  Ur-Ninával,  körülbelül  a  Kr.  e. 
5000 — 4500  táján  zárhatunk  ;  a  sirburlai  „ó“- 
patísziken,  aztán  Sárgonon,  Nárám- Színen 
át  Ur-Bau-ig,  a  Kr.  e.  3300-ig  lenyúló,  gyor¬ 
sabb  menetű  fejlődési  kort ;  végre  a  Kr.  e. 
3000  táján  Dungival  záruló  virágzás  szakát, 
innentől  kezdve  a  sumír  közreműködés  jó¬ 
formán  megszűnvén  s  a  helyébe  lépő  sémita 
vezetés  alatt  a  művészet  mindinkább  el- 
silányodván. 

Azt  tartom,  nem  igen  fogok  hibázni, 
midőn  ebben  a  sorrendben  a  de  Clerq-féle 
gyűjtemény  (Ménant:  „Catalogue  métho- 
dique  et  raisonné  de  la  Collection  de  Clerq“) 
karcolatait  (11.  kép)  állítom  a  sumír  kép¬ 
zőművészet  alkotásainak  élére.  Hogy  a  le¬ 
tűnt  aeonok  tömkelegének  melyik  évezre¬ 
déből  származnak  :  ki  bírná  azt  meghatá¬ 
rozni  ?  Talán  első  megnyilatkozásai  az 
ember  szépészeti  érzékének ;  első  kísér¬ 
letezés  a  gondolatnak  nemcsak  hallhatóvá, 
hanem  már  láthatóvá  is  tételére.  Az  egyik 
tábla  alakjai  még  merő  fatuskók,  a  me¬ 
lyeknek  csak  alsó  és  felső  nyúlványai  gya- 
níttatják,  hogy  bennük  az  ős-Pálik  álla¬ 
tokat  és  embereket  iparkodott  bemutatni. 

A  többi  táblán  fokozatos  előmenetelül  az 
ügyesedés.  Az  alakok  mindjobban  fölismer- 
hetőkké  válnak.  Sőt  kezdjük  eltalálni,  hogy 
karcaival  mire  törekedett  a  művész.  Az 
egyik  táblán  mintha  a  létért  való  küzdelem 
szemléltetése  lett  volna  a  cél :  idomtalan 


madarak  szertelen  csőreikkel,  karmaikkal  vag¬ 
dossák  a  négylábú  monstrumokat.  Jtt-ott  fa 
emelkedik  a  sumír  hitregében  jellegzetes  hét 
ággal,  vagy  egy-egy  hal  látható  szakasztott 
azzal  a  formával,  melylyel  a  sumír  irástudo- 
mány  az  ideogrammok  közé  is  fölveszi.  Ismét 
más  kép  az  állatszelídítés  első  mozzanatainak 
ábrázolását  célozza  kétségtelenül.  Jelentkeznek 
végre  zsámolyon  ülő  istenalakok,  fejükön  a 
később  is  szokásos  kétszarvú  föveggel,  előttük 
a  napkoronggal. 

Lassankint  izmosodik  a  művészet.  Szintén 
a  de  Clerq-gyűjtemény  egy  másik  darabja 
(12.  kép)  a  rajta  levő  fölírás  szerint  Girszu 
valamelyik  ős  patíszijének  pecséthengere,  már 
nem  karcolat  többé,  hanem  kész  dombormű, 
melyen  a  Gilgamisz-mithoszból  vett  alakok 
elég  jól  idomítvák.  Tetszetős  darab  a  teliói 
leletek  egyike  a  „toll-bokrétás  ember“  is 
(13.  kép),  melyen  egyszersmind  föltűnik  az 
első  ruha,  a  Heuzey  által  kaunakesnek  neve¬ 
zett  lebernyeg,  a  meztelenül  hagyott  mell 
alatt  deréktól  lefelé  szoknyaként  födvén  az 
altestet.  A  vállra  leomló  dús  hajzat  hálóba 
van  szorítva,  némi  nőiességet  kölcsönözvén 

az  arcnak,  a  mit  azonban  a  pofa  két  oldalán 
s  az  áll  alatt  mutatkozó  és  bizonyára  szakáit 


16.  OROSZLÁNFEJES  KŐBUNKÓ 

máz,  hosszudad  nagy  szemekkel,  hatalmas 
sasorral,  hosszú  tömör  hajjal  és  szakállal, 
ezek  göndörségét,  hullámzását  vastag  csíkok 
jelölik.  A  test  fölső  része  itt  is  meztelen  s 
csak  derékban  mutatkozik  a  kaunakés  kez- 
dődése.  Szakértelem  és  ízlés  tekintetében  a 
kidolgozás  fölötte  áll  némely  későbbi  darabé¬ 
nak  is  és  főkép  a  keblen  összekulcsolt  kezek 
kivitele  arról  tanúskodik,  hogy  a  művész 
magasan  kiemelkedett  egykorú  szaktársai  köré¬ 
ből.  Méltó  párja  ennek  Míszilim  király  fütykö¬ 
sének  oroszlánfejes  kőbunkója,  a  mely  szintén 
a  teliói  romok  alsó  rétegéből  került  elő.  ( 1 6.  kép.) 

Galgóczy  János 

(Folyt,  köv.) 


14.  BRONZBÓL  KÉSZÜLT  FOGADALMI  ALAKOK 

jelképező  hullámvonások  mégis  eléggé  ellen¬ 
súlyoznak.  Az  alak  előtt  hatalmas  bunkókban 
végződő  három  pózna  mered,  bizonyára  embe¬ 
rünk  polgári  vagy  egyházi  előkelő  állását  jel¬ 
képezvén,  a  mit  még  valószínűbbé  tesz  a 
fejét  díszítő  s  sioux-indián  főnökökre  emlé¬ 
keztető  két  csomó  tollbokréta,  melytől  a  kép 
„l’homme  aux  plumes"  francia  nevét  is  kapta. 
A  tábla  mindkét  oldalát  legódonabb  típusú 
írás  borítja,  a  mely  azonban  nagy  korhadtsága 
miatt  nem  volt  kibötűzhető. 


15.  OLTÁRDISZÍTMÉNY 

Szintén  e  korból  valók  a  már  említett  bronz¬ 
öntvények.  (14.  kép.)  Az  emberalakokat  föl- 

tüntető  s  tetszetős  kivitelű  darabok  valószínűleg 
fogadalmi  tárgyakul  szolgáltak  s  nyélszerű 
alsó  nyújt  ványaiknál  fogva  voltak  valamely 
székesegyház  raktárában  a  polcokon  vagy 
padkákon  levő  lyukakba  tűzdelve. 

Érdekes  maradványa  az  ős  domborművé- 
szetnek  az  a  darázskő-  (,,tuf“)  töredék  is,  a 
melyet  de  Sarzec  szintén  a  teliói  romok  leg¬ 
alsóbb  rétegében  talált.  (15.  kép.)  Formája 
arra  enged  következtetni,  hogy  valamely  kerek- 
ded  oltár  díszítményének  része,  a  mely  díszít¬ 
mény  hasonló  faragványokkal  körítetté  az 
oltárt.  Töredékünk  izmos  vállaikkal  szorosan 
egymáshoz  simuló  négy  ember-alakot  tártál- 


CSALÁDI  HÁZAL 


Csekély  áldozattal  kényelmes,  kellemes 
és  szép  otthont  adni  a  családnak  : 
hány  ember  vágya!  De  a  nagyobb 
"  városokban  a  legkevesebben  valósít¬ 

hatják  meg.  A  tökéletes  családi  otthon  olyan 
probléma,  a  mely  csak  egy  család  számára 
való  házacskákkal  valósítható  meg.  Ezeket 
pedig  egyenest  kitiltják  a  nagyobb  városok 
büszke  utcasoraiból  a  mi  szerencsétlen  város- 
rendezési  szabványaink.  Bérpaloták,  ember¬ 
raktárak  kellenek  ide,  hivalkodó  kaszárnyák, 
a  melyekre  gipszből  és  pléhből  formálnak 
mindenféle  cifraságot,  hogy  lehetőleg  úgy  has¬ 
sanak,  mint  egy  nagyúri  olasz  palazzo.  Min¬ 
den  egyéb  mellékes. 

Jobb  helyzetben  vannak  a  kisebb  városok 
és  falvak  lakói.  Ott  sokkal  könnyebben  megy 
a  fészekrakás,  kevesebb  a  gát,  szaporább  az 
alkalom.  Mégis  csak  nagy  ritkán  akadunk 
kisebb  vidéki  helyeken  is  jó  és  kényelmes 
családi  házakra,  arra  pedig  alig  nyílik  alka¬ 
lom,  hogy  ez  a  kis  családi  ház  művészi  él¬ 
vezetet  is  nyújtson  a  szemlélőnek  és  a  lakó¬ 
jának.  Ha  már  odáig  jutottak  és  építtetők, 
hogy  csakis  a  saját  családjuk  számára  for- 
máltatják  házukat,  mégis  megakadnak  a  mű¬ 


vészi  formálás  pontjánál.  A  mi  szempontunk¬ 
ból  pedig  az  is  lényeges.  Talán  nem  is  kell 
ismét  szóvá  tenni,  hogy  egy  artisztikus,  iga¬ 
zán  szép  házacska  mily  intenzive  tud  hatni 
lakójának  kedély  világára.  Fogva  tartja  s  ott¬ 
honlakóvá  teszi.  Hat  ízlésére,  bizonyos  fokig 
befoly  gondolatainak  kormányzására  is.  Persze 
csak  akkor,  ha  igazán  művészi. 

A  míg  az  építészek  csak  gót,  renaissance, 
barokk  s  egyéb  régi  stílusokban  tudtak  gon¬ 
dolkozni,  szó  sem  lehetett  arról,  hogy  a  csa¬ 
ládi  házak  teljesen  megfeleljenek  a  mai  em¬ 
ber  lelki  világának.  Hisz  maguk  ezek  a  stílusok 
rég  letűnt  idők  eszejárásának  tükrei.  Mi  pedig 
azt  kívánjuk  a  kis  háztól,  hogy  az  a  mi 
eszünk  járásához,  a  mi  kedélyvilágunkhoz 
alkalmazkodjék,  sőt,  hogy  mindezeket  vissza¬ 
tükrözze  már  külső  megjelenésén  is.  A  régi 
stílusok  mindezt  nem  adhatják  meg  nekünk. 
Ellenben  a  modern  építészet  éppen  azért  hódít 
sikeresen,  mert  képes  a  mai  ember  életének  meg¬ 
felelő  házakat  produkálni.  Hisz  ez  az  új  stílus 
mindnyájunk  kortársa,  láttuk  lassú  kialakulását, 
vele  haladtunk,  együtt  jártuk  az  élet  iskoláját. 

De  még  egy  erénye  van  az  új  stílusnak, 
a  mely  éppen  a  családi  ház  problémájánál 

esik  latba:  könnyű  alkalmazkodóképessége, 
szerény  igényei,  meglepő  változatossága.  Mi¬ 
után  formái  nincsenek  semmiféle  sablonhoz 
kötve,  a  ház  művészi  kialakítása  szabadon 
követheti  a  gazda  szükségleteit.  A  belső  be¬ 
osztás  nem  kénytelen  ahhoz  alkalmazkodni, 
hogy  ajtó,  ablak  ilyen  vagy  amolyan  sorba 
kerüljön.  Az  épülettest  a  legszabadabban  tago- 
lódhatik  s  a  háznak  nem  kell  éppen  óriási 
kockát  vagy  hasábot  képviselnie.  A  háztető 
is  szabadabb  silhouettet  ad.  Ennyi  szabadság 
elegendő  a  legélénkebb  építési  fantáziának  is. 
Vegyük  még  hozzá  az  e  célra  felhasználható 
anyagfélék  bőségét:  a  kő,  tégla,  majolika,  fa, 
vas,  bádog  változatos  felhasználása  temérdek 
új  ötletet  ad,  új  formára  inspirál.  De  még  az 
újfajta  szerkezeti  módok,  a  monier-falazás,  a 
burkolt  vastartó  stb.  szinte  maga  kívánja  a 
művészi  formálást.  Egy-egy  ily  kis  ház,  ha 
tehetséges  ember  tervek  jó  kedvvel,  örömmel, 
valóságos  architektonikus  csemegévé  válhatik. 
És  nem  drágább,  mint  sok  gipszpalotácska. 

Bízunk  benne,  hogy  a  művészi  családi 
háznak  nálunk  is  akadnak  hívei,  még  pedig 
annál  szaporábban,  minél  több  jó  tervet  lát 
a  közönség.  S  a  családi  ház  kérdésével  kap¬ 
csolatos  egy  másik  probléma  is,  a  mely  szin¬ 
tén  megérdemel  egy-két  szót.  Ez  a  nyaraló¬ 
telepek  kérdése. 

Gyakran  hallottuk  a  panaszt,  hogy  ha¬ 
zánkban  kevés  az  olyan  nyaralótelep,  a  hol 
a  városi  ember  igazi  kényelemmel  és  mégis 
olcsón  töltheti  a  nyár  forró  hónapjait.  Újab¬ 
ban  Budapest  környékén  támadt  néhány  ilyen 
telep,  a  mely  részben  kielégíti  ezeket  az  igé¬ 
nyeket.  Ámde,  ha  végignézünk  rajtuk,  saj¬ 
nálattal  látjuk,  hogy  bizony  sekélyes  ízléssel 
vannak  ezek  a  telepek  megtervelve  s  nem 
felelnek  meg  a  modern  ember  esztétikai  érzé¬ 
sének. 

Erre  kellene  az  ilyen  nyaralótelep  tervelé¬ 
sénél  súlyt  helyezni.  Miért  szenvedje  meg  éppen 
a  nyaraló  a  higvérű  építkezés  kellemetlensé¬ 
geit  ?  Miért  kerüljön  éppen  a  viruló  természet 
körébe  a  régi  kaptafára  húzott  nyaralótipus 
prózája  ?  Igazán  ideje  volna  ezt  a  kérdést  mű¬ 
vészi  szempontból  latolgatni,  valahányszor  arról 
esik  szó,  hogy  valamely  új  nyaralótelep  épüljön 
vagy  kibővíttessék. 

A  haladás  örvendetes  jelének  veszszük  gróf 
Keglevich  István  új  nyaralótelep-tervét,  a  mély¬ 
nél':  elkészítésével  Bálint  Zoltán  és  Jámbor  Lajos 
építőművészekét  bizta  meg.  Ezen  a  terven,  a 
melyet  több  részletrajzban  mutatunk  be,  a  gya¬ 
korlatiasság  párosul  a  művésziességgel. 

A  telep  Rákón,  Miskolc  közelében  fog  épülni. 
A  feladat  az  volt,  hogy  olyan  házak  építtes¬ 
senek,  a  melyek  akár  aránylag  csekély  évi 
bérért  bérelhetők,  akár  pedig  az  egész  építési 


A  nagyobb  háztípus  alaprajzai 


Családi  házak 


tőke  amortizációjával  a  kevésbbé  vagyonos 
középosztály  által  birtokul  megszerezhetők 
legyenek. 

A  két  művész  villatipusokat  tervezett  és  pe¬ 
dig  egy  kisebb  és  egy  nagyobb  típust.  A  házak 
az  Osztromos-hegy  lejtőjén  épülnének,  a  me¬ 
nedékes  szerpentin-út  mentén,  egymás  felett 
két  sorban,  olyformán,  hogy  a  kisebb  és  na¬ 
gyobb  típusok  mindig  váltakoznának.  Ez  az 
egész  telepnek  változatosságot  biztosít,  de  a 
festőiség  szempontjából  még  arra  is  gondot 
fordítanak  az  építőművészek,  hogy  a  külön¬ 
ben  teljesen  egyforma  házak  tetői  oromzataik 
és  végződéseikkel  más  és  más  silhouettet  ad¬ 
janak. 

A  háztípusokat  úgy  oldották  meg,  hogy 
két-két  egyazon  típusú  —  tehát  két  kisebb, 
illetőleg  két  nagyobb  ház  —  össze  van  építve. 
Egy  közös  fedelük  van,  a  mi  által  az  épí¬ 
tészek  is  egy  fal  emelését,  meg  két  hom¬ 


lokzatkiképzését  takarítják  meg  a  nélkül,  hogy 
ez  által  az  alaprajzi  elrendezés  bármit  is 
vesztene.  Még  előnyös  is  ez  az  összeépítés, 
mert  ez  által  a  különben  kis  házak  hatáso¬ 
sabbak. 

A  házak  mind  a  lejtőn  épülnek.  Bejárójuk 
hátulról  van,  tehát  a  hegyoldal  felől.  A  bejáró 
egy  kis  hall-ba  vezet.  Innen  jutunk  a  nappali 
szobákba. 

Ez  az  épületeknek  tulajdonképeni  földszintje, 
mely  azonban  kifelé  már  emeletet  ad,  miután 
a  hegylejtő  úgy  van  kihasználva,  hogy  a  föld¬ 
szint  alatt  konyha  és  cselédszoba  meg  egy 
kamra  van  a  sziklába  vágva.  Ezekhez  a  hali¬ 
ból  lépcső  vezet,  de  lent  a  konyhának  külön 
kijárása  is  van.  Ugyancsak  a  haliból  vezet  fel 
a  lépcső  az  emeleti  szobákba,  melyek  részben 
a  manzárdba  vannak  beépítve.  A  tető-szerkezet 
minden  kis  helye  faliszekrények  és  fülkék  be¬ 
építésére  szolgál.  Terrászok  és  a  szükséges  mel¬ 
lékhelyiségek  egészítik  ki  az  alaprajzot. 

A  kisebbik  háztípus  hallt,  egy  nagy  nappali 
szobát  (ebédlőt),  terrászt  és  két  hálószobát, 
konyhát,  cselédszobát  és  kamrát  foglal  magá¬ 
ban.  Egy  ilyen  ház  építési  költsége  5600 
korona. 

A  nagyobbik  háztípus  hallt,  a  földszinten 
két  szobát  (ebédlőt  és  nappalit),  terrászt,  egy 
nagyobb  és  két  kisebb  hálószobát  és  az  ösz- 
szes  szükséges  mellékhelyiségeket  foglalja  ma¬ 
gában.  Ennek  a  háznak  építési  költsége  8700 
korona. 

A  házak  aránylag  nagy  kényelmetek  és  tel¬ 
jesen  modern  beosztásúak.  Ha  még  tekintetbe 
vesszük  a  művészi  egyszerűséggel  és  ízléssel 
kiképezett  homlokzatokat,  a  házak  festői  meg¬ 
jelenését,  úgy  ezek  a  legolcsóbb  építkezések, 
a  miket  hasonló  rendeltetéssel  terveztek.  Ez 
pedig  fontos.  Hisz  éppen  azt  kell  szem  előtt 
tartanunk,  hogy  a  családi  ház  megvalósítható 
vágya  legyen  a  nem  éppen  gazdag  polgár¬ 
embernek  is.  Ezen  a  ponton  az  építőművé¬ 
szet  a  legszebb  modern  szociális  kérdésekkel 
találkozik.  Emez  adja  a  feladatot,  amaz  meg¬ 
oldja.  Látni  való,  hogy  az  így  felfogott  építő¬ 
művészet  nemcsak  abban  modern,  hogy  ko¬ 
runk  szülötte,  de  abban  is,  hogy  részt  vesz 
társadalmi  kérdéseink  alakításában. 

Lyka  Károly 

Volt  idő,  leginkább  a  renaissance  kez¬ 
detén,  hogy  Magyarország  bátran  ver¬ 
senyezhetett  műemlékek  tekintetében 
Közép-Európa  bármely  kulturállamá- 
val.  Az  Anjouk  olasz  műveltséget,  tudományt 
s  művészetet  honosítottak  meg,  a  későbbi 
mostohább  viszonyok  nem  ölhették  el  a  fej¬ 
lődésnek  indult  művészeti  ágakat.  Apátságok, 
templomok,  várak  és  várkastélyok  eléggé  fog¬ 
lalkoztatták  úgy  a  bevándorolt,  mint  az  itthon 
fejlődött  erőket. 

Hollós  Mátyás,  a  nagy  király,  mesés  fényű 
budai  palotáját  Európa  elsőrendű  műalkotása 
gyanánt  emlegetik  az  itt  megfordult  tudósok, 
művészek,  utazók.  Budának,  a  soktornyú  Budá¬ 
nak  messzeföldön  híresek  voltak  szentegyházai 
s  a  Boldogasszony  templomának  műkincseiről 
sokat  regélnek  a  krónikák. 

Minő  reményteljes  hajtásai  egy  gazdagnak 
ígérkező  nagy  és  szép  vegetációnak,  melyet 
százötven  hosszú  év  alatt  teljesen  elsorvasztott 
az  ozmán  számum  mindent  leperzselő  szele. 

Manapság  sajnos,  de  nagyon  igaz,  műem¬ 
lékek,  műremekek  dolgában  Magyarország 
Európa  kulturállamai  közt  a  legszegényebb. 

S  ha  éppen  legkülönösebben  templomokról, 
mint  érdemes  és  számottevő  műemlékekről 


akarnánk  szólani,  rövidesen  számlálhatjuk  el 
azokat  a  fővárosban  és  országszerte,  a  melye¬ 
ket  megnéznie  érdemes  a  műértelemmel  meg¬ 
áldott  utazónak. 

Egyike  a  legutóbb  elkészülteknek  ezek  közüli 
a  kecskeméti  nagytemplom. 

E  derék  magyar  város  közönsége  tetemes 
anyagi  áldozat  árán  fényesen  renováltatta  régi 
templomát,  Roskovics  Ignác  alkotásai  révén 
kiváló  érdekű  műemlékké  avatva  azt.  E  fres¬ 
kókért  néhány  hónappal  ezelőtt  szép  elisme¬ 
rés  jutott  részül  a  művésznek:  az  1902.  évre 
esedékes  Eotz-díjat  kapta  e  müveire.  így  hát 
azoknak  írásban  és  képben  való  bemutatása 
kétszeresen  időszerű. 

Mi  sem  sarkalja  jobban  az  alkotó  művész 
becsvágyát,  mint  ha  nagy  feladatokra  hivatva 
anyagával  szabadon  rendelkezhetik.  A  temp¬ 
lom  mennyezet-síkjai,  falterületei  mintegy  fel¬ 
hívják  annak  bizonyítására,  hogy  minő  s  mire 
képes  alkotó  ereje,  fantáziája,  dekoratív  érzése 
és  művészi  tudása. 

Roskovics  már  két  nagy  templomban  mu¬ 
tatta  meg,  hogy  a  föntebb  elsorolt  tulajdonságok 
minő  mértékben  támogatták  tehetségét. 

Mint  önálló  gondolkozáséi  s  az  egyházi 
festészet  terén  kiválóan  jártas  művész,  úgy 

egyházi,  mint  művészi  szempontból  egységes 
vezéreszme  érvényesítését  tekintette  feladatának 
ezúttal  is.  A  szentélyt  bezáró  oltár  fölötti  boltoza¬ 
ton  reggeli  nagy  fényességben  felhőkön  trónol 
az  áldó  Atya-Úristen.  A  szentély  boltozatának 
közepén  fehér  galamb  képében  a  Szentlélek. 
Oldalt  jobbra  és  balra  ugyané  boltozaton  az 
oltári  szentség  (monstranciát  tartó  angyalcso¬ 
porttal),  míg  a  hódolat  egy  Istennek  három 
személyben,  tömjénező  angyalcsoport  által  van 
mély  értelműleg  szimbolizálva. 

A  templom  hajójának  boltozatán  a  nagy 
menyezet-képen  Magyarország  védasszonyá¬ 
nak  Szűz  Máriának  hódolnak  a  magyar  szentek. 

Nappali  fényű  tiszta  kék  égnek  felhős  magas¬ 
latán  angyalok  közepette  áll  Mária  előre  tartva 
hát,  a  gyermek  Jézust.  Lábaihoz  szent  Erzsé¬ 
bet  s  szent  Margit  rózsát  s  liliomot  helyez 
gazdag  levéldíszszel,  s  e  hódolatul  bemutatott 
növényzet  szine  nemzeti  színeinket  szimboli¬ 
zálja.  Mária  előtt  a  szentek  csoportjának  három 
főalakja  térdel:  szent  István,  a  koronát  föl¬ 
ajánlva,  szent  László  s  szent  Imre.  Mögöttük 
Gizella  első  királynénk  s  szent  Adalbert,  hit¬ 
térítőink  egyike.  A  magyar  szentek  e  főcso¬ 
portja  alatt  a  kép  peremén  keresztelőmedence 
viruló  rózsákkal  a  most  is  élő  hitet  jelképezi. 
A  közelebbi  csoport  élén  állnak :  boldog  Özséb, 
szent  Pál  első  remete  (a  Pálos-rend  védszent- 
jének  ereklyéjét  tartva), térdelnek  boldog  Ágnes, 
Ilona,  Gertrud  és  szent  Kinga.  Egy  csatlakozó 


csoportból  kiemelkedik  Asztrik  érsek  alakja, 
kezében  a  kettős  kereszttel,  majd  szent  Gellért 
vértanú  püspök,  szent  Mór,  a  bencés  pécsi 
püspök,  János  hitvalló  s  boldog  Pál. 

Kiválik  Kapisztrán  János  harcra  lelkesítve, 
kezében  a  Mária-zászlóval,  mögötte  Hunyadi 
János  és  második  Endre  király  a  keresztesek 
lándzsái  közt.  E  csoport  alatt  ismét  a  kép 
peremén  törött  zászlók,  fegyverek,  mint  diadal¬ 
jelvények  jelképezik  a  régi  dicsőséget. 

A  kupola  felső  részén  az  Árpádok  címerét 
tartó  angyalok  lebegnek.  Alattuk  a  peremen 
emlékkövet  (a  szent  év  számát  s  a  festés  idejét 
jelezve)  tart  egy  angyal,  míg  egy  másik  az 
emlékkövet  borostyánnal  övezi. 

A  kép  legalsó  szélén  Magyarország  címere 
látható,  mellette  két  angyal,  egyike  koronát 
tart  a  címer  fölé,  másika  szent  István  kardját 
védőleg  emeli  eléje.  Mellettük  két  kisebb  angyal 
a  királyi  jogart  s  az  országalmát  kettős  kereszt¬ 
tel  cserlombok  fölött  tartja. 

A  kupola  két  oldalán  kis  boltíven  mély  értel¬ 
műleg  jelképezve:  szent  István  jobbkeze  (erek¬ 
lyeszekrényben)  angyaloktól  tartva :  és  szent 
László  ezüstszobra  kis  szárnyas  angyaltól  támo¬ 
gatva. 

A  második  menyezetkép  a  főhajóban:  szent 
Miklós  püspök,  a  város  védszentje,  megáldja 
a  város  régi  pásztor-  és  földmívelő-népét.  A 
kép  hangulata  nyári  este.  Öreg  pásztor  kecs¬ 
két  nyújt  föl  szent  Miklósnak,  mellette  boj- 

tárjai.  Mögötte  az  asszony  búzakévével,  sarló¬ 
val,  s  a  férje  kaszával.  Szent  Miklós  mellett  egy 
angyal  tartja  a  város  címerét. 

Holdvilágos  éjszakát  látunk  a  harmadik 
menyezetképen.  A  nagytemplom  tornya  körül 
éneklő  angyalkar  csoportosul.  Fölöttük  Mihály 
arkangyal,  paizszsal,  kardját  a  toronyra  téve, 
mint  az  anyaszentegyház  védelmezője;  míg 
Gábor  arkangyal  liliomokat  tartva,  az  egyházi 


élet  tisztességétjelképezi.  Lebegő,  éneklő  angya¬ 
lok  gazdag  csoportja  a  felhők  között.  A  kép 
két  oldalán  hangszerek,  angyalfők  láthatók. 

A  templom  szentélyét  a  hajótól  elválasztó 
főfalon  a  két  ajtó  fölött:  szent  Péter,  könyvvel, 
kulcscsal  és  szent  Pál,  leveleit  s  kardot  tartva, 
isten  igéjét  hirdetve.  A  végső  boltíven  Krisz¬ 
tus  keresztje  a  töviskoronával  felhők  közölt, 
fejezi  be  a  falképek  sorozatát. 

Bár  mindaz,  a  mit  e  szűkszavú  leírás  kere¬ 
tében  nyújthatunk,  messze  mögötte  áll  a  való¬ 
ságnak,  mégis  megerősíti  azt,  hogy  a  művész 
egységes  vezéreszmét  érvényesített.  A  szen¬ 
tély  fölötti  boltozaton,  az  Atya  Isten  reggeli 
világosságból  sugárzó  képével  kezdődik  a  kép¬ 
sorozat  s  ez  fokozatos  átmenetekben,  a  nap¬ 
pal  s  alkonyaion  át  záródik  a  holdas  éjsza- 
ban  végbemenő  jelenettel. 

Nyilvánvaló  az  a  céltudatosan  választott  s 
nagy  festői  érzékkel  keresztülvitt  intenciója  a 
művésznek,  mely  míg  egyrészt  gazdag  ská¬ 
láját  nyújtja  a  szín-  és  fényárnyalatoknak,  más¬ 
részt  az  Atya  Istent,  mint  a  fény  és  világosság 
forrásában  trónolót  tüntetve  fel:  vallásfilozófia 
szempontjából  is  erős  és  biztos  alapra  helyezi 
tervezetét. 


A  templomba  lépőt  sötét  éjjeli  kép  fogadja 
s  a  homályból  fokozatosan  jut  az  örök  vilá¬ 
gosság  elé. 

Nemcsak  a  vallásfilozófia,  de  a  keresztény 
vallás  magasztos  költészetének  mélyen  átérzett 
igazsága  is  nyilvánul  a  művész  felfogásában. 

Másik  nagy  érdeme  felfogás  tekintetében 
ez  alkotásoknak  teljesen  eredeti  magyaros  mi- 
voltú  tervezetük.  Magyar  város  templomában 
mi  foglalhatná  el  méltóbban  a  legfőbb  helyet, 
mint  a  nemzet  védasszonyának  képe  a  magyar 
szentektől  környékezve  s  nemzetünk  történe¬ 
téből  vett,  szimbolisztikus  vonatkozású  díszítési 
motívumokkal. 

Ez  alkotás  mintegy  súlypontja  a  sorozat¬ 
nak,  kinyilatkoztatván  a  művész:  íme  az  örök 
fény  s  világosságból  kapta  fényét  nemzetem 

fényes  múltja,  elmúlt  dicsősége,  mely  a  keresz¬ 
ténység  öléből  sarjadt  s  a  keresztény  vallás 
védelmében  nőtt  nagyra. 

Ha  azt  mondanék,  hogy  az  első  képen  az 
epikai  történeti  felfogás  uralkodik,  úgy  a  két 
utolsónak  a  lírai  elem  adja  meg  alaphangját. 

A  napi  munka  után  estimára  gyűlt  népet 
megáldó  szent  Miklós  s  a  nagytemplom  tornya 
körül  a  holdas  éjszakában  zengedező  angyalok 
költői  gondolat,  a  legtisztább  lírai  intencióval. 

Kevés  művészről  mondhatjuk,  úgy  mint 
Roskovics  Ignácról,  teljes  meggyőződéssel,  hogy 
tökéletesen  benne  él  a  barokk  stílus  szellemé¬ 
ben,  érzi,  érti  s  a  szó  magasabb  értelmében 
felfogja  követelményeit  az  előadási  módnak, 
a  forma-nyelvezetnek. 

Kompozíciójában  érdekességre,  ötletességre 
törekszik  s  a  fény  és  árny  elosztása,  úgy  a 
folthatások  változatossága  tekintetében  meg¬ 


érzik  művein  a  nagy  barokk  mesterek  alapos  és 
beható  tanulmányozása  és  egyéniségének  ereje. 

Formai  nyelvezetében  nem  hiányzik  bizo¬ 
nyos  naturalisztikus  merészség,  mely  erős 
egyéni  ízléssel  párosulva  a  természet  nyújtotta 
motívumok  használásától  sem  riad  vissza. 

Előadási  módja  világos,  mindenkinek  köny- 
nyen  érthető,  ötletei  játszi  fordulatokban  bővel¬ 
kedve  kellemes  és  tetszetős  meglepetésekben 
részesítik  a  nézőt  festői  szempontból. 

Mint  oly  művész,  ki  kora  ifjúságában  a 
templomfestésen  kezdte  pályáját,  könnyed  vir¬ 
tuozitással  bánik  az  ecsettel  s  teljesen  érti  a 
nagy  mesterek  hagyományai  alapján  a  dekora¬ 
tív  festészet  minden  csinját-binját. 

Mint  sokoldalú  művészről,  teljes  méltatá¬ 
sával  művészi  egyéniségének  megemlékezni 
más  alkalommal  lesz  módunkban. 

Kacziány  Ödön 


SZENT  PÉTER  SZENT  PÁL 

ROSKOVICS  IGNÁC  FRESKÓKÉPEI  A  KECSKEMÉTI  NAGYTEMPLOMBAN 


134 


UÁLM5Z  EQT-KÉT  KOLLEGÁTÓL  NMQY  SÁNDORNAK 


öszönöm  leveled.  Hogy  elolvastam,  oly  érzé¬ 
sem  lett,  mintha  nyugtalan,  kora  tavaszi  napon, 
szélüzött  felhőrongyok  között  valahol  távol  a  nap 
kisütne,  messze  vidéken  rügyező  fákon  s  igémé 
a  virágzást. 

Egyedül  voltam,  mikor  átolvastam.  A  szürkület 
leszállóit  s  a  lenn  az  utcán  felpuffanó  villamos  göm¬ 
bök  fénye  szétdobta  a  nagy  ablak  rácsát  a  műterem 
mennyezetére,  a  közelieket  élesen,  a  távoliakat  mind 
puhábban.  Sűrű  hálóban  indultak  szét  az  árnyak 
az  ablak  tetejétől,  kercsztül-kasul  szelve  egymást 
sávolták  a  falat  és  benyúltak  a  lenn  ülő  homályba. 
Olyan  lett  tőlük  a  szoba,  mint  egy  lugas. 

Bár  a  festőműhelynek,  a  szabadság  kalitjának 
a  rácsa  mindig  árnyékkép  lehetne.  De  az  a  rács, 
melyet  az  utca  fénye  borít  a  műterem  fölé,  nem 
mindegyikben  szimbólum  csak,  de  sokban  nyo¬ 
masztó  valóság.  Azoknak  arcán,  kiket  az  élet  le¬ 
kötött,  leveled  szkeptikus,  keserű  mosolygásnál  alig 
ébresztett  egyebet.  Nekik  a  sors  kezükbe  kénysze¬ 
rítette  a  fáklyát,  melynek  füstje  bár  könyüt  csal 
szemökbe,  még  sem  dobhatják  el,  míg  járni  tudnak. 

Nem  szólhat  szózatod  azoknak  sem,  kiknek  lelki 
határa  olyan  szűk,  hogy  távolságot  nem  találnak 
benne  az  átvonuló  fénysávok  és  fellegárnyak,  vissz¬ 
fények  s  tükrözések  szemlélésére,  a  kik  kénysze¬ 
rülve  szomszédjaik  vállán  tekintenek  át  s  így  sejtik 
meg  az  örök  mozgást.  Azoknak  is  hiába  szóltál. 

De  tán  azoknak  szól,  a  kik  elszántak  s  szabadok, 
kik  kevéssel  beérő  nyugalommal  leintenek,  ha  leg¬ 
kedvencebb  ételükkel  kínálja  is  meg  őket  az  élet 
vesztegető  szeszélye?  A  szabad  vágygyal  járóknak? 

Ezek  sorából  egynéhánynak  nevében  küldök 
választ.  Szavad  érzésünkhez  szól,  művészi  lelki- 
ismeretünkhez.  Felhív,  tanácsot  ad  és  számon  kér. 


Sőt  vádol  is.  Kérdi  mint  a  biblia  kérdezője  :  „Mit 
műveltél  te  a  talentumoddal,  mely  reád  bízatott  ?“ 

És  válaszunk :  Ébren  talál  minket  a  riadó.  Nem 
ismeretlen  az  előttünk.  Hallottuk  régen,  hallottuk 
sokszor  a  néma  éjszakák  háromszor  áldott  magá¬ 
nosságában.  Mintha  óriás  kéz  óriás  hárfa  húrjait 
összhangra  fogná,  olyan  volt  a  hangja.  S  fiatal 
szivünk  megdobbant,  a  vágy  elfogta,  elébe  sietni 
a  hívó  szónak.  De  a  homály  fátyolt  kötött  szemünkre, 
mécsünk  fénye  alig  világította  meg  a  helyet,  melyen 
álltunk  és  fárasztott  az  úttalanság.  A  hajnal  ott 
virradt  reánk,  pár  lépésnyire  a  helytől,  honnan 
elindultunk  s  végigborzongott  bennünk  a  fájdalom¬ 
teljes  gondolat  változhatlan,  gyógyíthatlan  remény¬ 
telenségről  : 

„Fáradt  vagyok,  halálra  fáradt,  engedj  aludnom! 
—  Nem  !  Én  vájjon  alszom-e  ?  felel  a  kérlelhetlen 
eszme.  Gondolkozó,  hajolj  meg  a  törvénynek,  rab¬ 
szolga  vonszold  láncodat!  Mit  törődöm  a  testtel? 
Járjon  tovább,  szenvedjen  és  haljon  meg !  Nyo¬ 
morult  szolga,  rajta,  a  dolgodra  !  az  én  órám 
megérkezett.  “  *) 

Az  akkor  volt,  de  ma  az  öntudatlan  homályá¬ 
ban  nem  keressük  többé  a  szépségtitok  megoldását. 
Nem  várjuk  egyetlen  kinyilatkoztatástól,  mely  hir¬ 
telen  örök  távolságokat  nyitna  meg  szemüknek. 
Ma  nem  vagyunk  az  életről  lemondani  tudó  szen- 
zitiv  aszkéták,  sem  orgiasztikus  mámor-  és  álom¬ 
fantaszták.  A  miszticizmus  zavaros  dagályossága 
érthetetlen  nekünk.  Nem  akarunk  ,,gondolkozó“ 
művészetet.  A  belső  szemlélődés  képei  oly  szét- 
folyók,  oly  bizonytalanok,  előhívásuk  elvon  az 
érzéki  léttől,  világuk  félhomály  és  félvalóság  és 

*)  Victor  Hugó  :  Les  Contemplations. 

elmúlásuk  űrt  hagy  bennünk,  mint  a  hasisnak 
mámora. 

Igazad  van,  tudatunk  az,  hogy  kötve  vagyunk 
az  anyaghoz  és  görcsösen  kapaszkodunk  belé. 
Szeretjük  őt,  mert  végtelen  s  örök.  Nem  a  túliét, 
de  az  ittlét  vágyunknak  tárgya,  minden  törekvésünk 
transzcendentális  céloktól  el  az  élet  felé  fordul, 
hogy  belőle  alkothassunk  műremeket  hivatásunk 
és  tehetségünk  hatalmán  belül.  De  hát  a  föld  tán 
nem  az  égben  van  ?  És  a  külső  s  belső  határa 
vájjon  olyan  nagyon  világos,  van-e  egyáltalán  határ 
közöttük  és  szemünk  recehártyája  elválasztó-e  avagy 
kapcsoló  ? 

Igazad  van,  járunk  a  természet  zöldjében,  várva 
az  újjáébredést,  tüdőnket  kitárjuk  a  langy  szellő¬ 
nek,  lelkünk  megtelik  gyönyörűséggel  és  ezt  az 
állapotot  boldogságnak  nevezzük.  De  érzésünk  nem 
névtelen,  életöröm  a  neve  s  nekünk  a  művészet  nem 
mást  jelent,  mint  erős  életérzésnek  legfokozottabb 
kifejezését.  De  fénysóvár  és  eleven  szemünk  nem 
nézheti  az  érzéki  jelenségvilágot  a  gépiesen  máso¬ 
lónak  közönyével,  fény-  és  árnyékfelületek  össz¬ 
hangját,  színértékek  szimfóniáját  élvezi,  lelkünk 
érez  és  genetikusán  űjjáteremt.  A  fülemülefütty, 
az  utánzás  képessége,  az  eszközök  eredménybiztos 

kezelése  nélkülözhetlen  kellék,  hogy  a  nyert  bol¬ 
dogságot  kényszerítő,  szuggesztiv  hatalommal  mások¬ 
nak  is  adhassuk.  És  vájjon  a  természetnek  elbűvölt 
utánzója,  minden  egyes  lélekzetvételének,  a  múlt 
és  jövő  nélkül  való  pillanatnak  rajongója  csakugyan 
olyan  felszínen  járó  s  művének  nem  volna  semmi 
köze  a  mélyben  rejlő  lelki  s  szellemi  erők  titok¬ 
zatosságához  ?  Emlékezzünk  a  Sternbald  szavára : 
„Egy  színbe,  egyetlen  egy  színbe  elmerülni  milyen 
gyönyörűséges.  Honnan  van  az,  hogy  az  égbolt 
tiszta,  távol  kékje  vágyódást  ébreszt  bennünk,  az 
est  bíborfénye  megindít,  egy  virág  aranysárga 
szeme  megnyugtat  és  vigasztal,  miért  van  az, 
hogy  szomjas  szemünk  olyan  sóváran  issza  a  ragyogó 
zöldnek  üdeségét  ?“  S  ez  érzésképességet  akarjuk 
még  érzékenyebbé  tenni,  ápolni  és  fokozni,  hogy 
nyerjen  erőben  és  állhatatosságban.  Hogy  ott  is, 
hol  látszólag  legsivárabb,  legigénytelenebb  a  lét 
formája,  érzésünk  ihlete  el  ne  apadjon.  Ellenőrizzük 
felelősségünket:  a  hatalommal,  melyet  így  nyerünk, 
nem  rendelkezünk  olyan  célból,  hogy  embertár¬ 
sainkat  ámuló  zavarba  ejtsük,  de  hogy  érzésüket 
nemes  módon  indítsuk  meg,  hogy  flnomultabb 
érzéki  világba  mutassunk  nekik  utat,  nem  lázas 
zűrzavaros  álmok  felé.  És  minél  egyszerűbb  módon 

érjük  el  azt,  annál  valódibb,  annál  életteljesebb  a 
művészetünk.  Mivel  a  művészet  az  egyszerűknek 
is  szól,  sőt  első  sorban  nekik  szól,  nem  maradhat 
űgysem  soha  „la  recherche  pédantesque  des  sen- 
sations  rares.“ 

Az  elv  nem  űj,  sem  mi  nem  vagyunk  kor¬ 
szakalkotók.  De  az  örökké  régi  és  örökké  űj  szépség 
szenvedélyes  követelésével  szivünkben  járunk  mi 
is  tovább  fáradhatatlanul.  Idealizmusunk  reális,  de 
jól  megértve :  az  eszme  lángoló,  rajongó  hívei 
vagyunk.  Szuverenitását  nem  ingatja  sem  szeretet, 
sem  gyűlölet,  részrehajlatlan  az  és  megveszteget¬ 
hettem  Fénye  az  élet  fájának  törzsén  világít  ugyan 
végig,  de  sejteti  az  öntudatlan  mélyébe  nyúló 
gyökerét,  égbe  virágzó  koronáját.  Az  egyedüllét 
erejét  kívánja,  a  lemondást  külső  sikerről,  az  önren¬ 
delkezés  szabadságát  s  az  éntudatnak  nyugodt 
hatalmát.  Tűi  minden  fáradt  hitnek  kétkedésén  s 
képmutatásain. 

Azért  egykedvű  mosolygással  nézzük  mi  is  az 
,,orfeum“  színpadán  lejátszódó  harisnyakötőszöve¬ 
vényeket,  az  „ideális"  élőképeket,  a  charlatánokat, 
kiket  hangos  gesztuséi  impresszárióik  kisérnek  s 
beszélnek  viharokról,  hősiségről  és  fenséges  hom¬ 
lokra  illő  töviskoronáról.  S  elszomorít,  hogy  a 
szenvedés  impotenciája  kóros  jelenség  lett  minálunk, 
panasz  nélkül  küzdeni  senki  sem  tud  és  a  templom 
kufárok  háza  lett. 


Ne  ámítsuk  magunkat,  művészete  mindegyikünk¬ 
nek  csak  annyit  ér,  a  mennyit  etikailag  kiki  maga. 
Magánügy,  mint  a  hit  és  másnak  adni  nem  lehet. 
Igaza  van  mindegyikünknek,  de  csak  saját  magára 
nézve.  S  azért  is,  bár  formában  eltér  hitünk,  az 
eszmében  egyetértünk  veled.  Oly  messze  nem  járunk 
egymástól,  hogy  szavunk  érthetően  át  ne  halljék 
és  tűi  az  erdőn,  a  magas  felé,  ottan  találkozunk. 
A  cél  közös.  Zászlódat  üdvözöljük  és  örültünk 
annak,  hogy  ily  őszintén  kibontottad  színeit.  Legyen 
ösvényed  fénysütötte  s  árnyékid  hűvösek. 

Ez  a  mi  válaszunk. 

Magam  hozzá  csak  annyit  tehetek : 

Nemrég  találkoztam  valakivel,  a  legvalódibb 
művész  volt  a  sok  között,  kit  eddig  láttam.  Átlátszó 
volt  a  lelke,  mint  a  forrás  vize,  ügy  tükrözte  a 
végtelent,  a  hogy  az  visszanéz  az  égre  s  élete  is 
ügy  folyik  el  csöndes  csobogással  vadvirágos  pázsit 
között.  Műveit  te  is  szereted  bizonynyal,  mert  olyan 
ő,  a  milyet  te  kívánsz.  Akkoriban  az  én  szkeptikus 
Diogenesem  elfujta  lámpását,  mert  embert  talált. 

Ilyet  sokat  kívánok  a  mi  művészetünknek  én 
is,  csakhogy  ilyenné  lenni  nem  lehet.  Mi  tehetsé¬ 
gesek  vagyunk,  ő  geniális,  csak  ez  a  különbség. 

Azért  hatott  rám  leveled,  mint  egy  koratavaszi 
napsugár,  a  mely  ígéri  a  virágzást. 

München,  1903  márczius  21. 

Olgyai  Viktor 

AJ  MAGYAROS  ÍZLÉS  TERJESZTÉSE  koránt- 
Inl  sem  folyik  oly  buzgón,  mint  kellene.  Nem 
tagadjuk  ugyan,  hogy  ennek  az  életerős  és  modern 
áramlatnak  lelkes  hívei  támadtak  a  művészet  sok¬ 
féle  technikájában,  de  az  alkotó  művészek  mun¬ 
kálkodása  meddő  marad,  ha  a  magyar  társadalom, 
a  sokféle  hivatalos  fórum  és  egyesület  nem  jár 
erélyesen  a  kezűkre.  Ezt  annál  is  inkább  elvár¬ 
hatnék,  mert  pénzáldozatról  itt  szó  sincs :  a  mit 
érte  latba  kell  vetni,  pusztán  a  jóakarat.  A  keres¬ 
kedő,  a  ki  installációt  készíttet  üzlethelyisége  szá¬ 
mára,  épp  úgy  magyarosan  terveltethetné  azt, 
mint  tervelteti  mindenféle  régi  módi  és  külföldies 
stílusban.  A  templomok  kegyurai  és  a  főpapság 
épp  úgy  magyaros  ízű  szerelvényeket  rendelhet¬ 
nének  meg,  mint  a  hogy  az  orosz  kegyúr  orosz 
ízlésű  művekkel  ékesíti  templomát.  A  házat  épít¬ 
tető  város,  község,  hivatal  és  magánember  ugyan¬ 
azon  a  pénzen  magyaros  ízű  építményt  készíttet¬ 
het,  mint  amennyien  készítteti  most  művészieden 
sablonjait.  Ennek  a  magyaros  ízlésnek  át  kellene 
terjednie  a  könyvtáblára,  a  cartonnage-művekre, 
a  plakátra,  mint  a  lakásberendezésre,  az  épületre, 
az  utca  díszére.  Lássák  meg  mindenen,  hogy 
nem  a  külföld  ránk  tukmált  limlomja  az,  a  mit 
mi  környezetnek  óhajtunk,  hanem  hogy  tudunk 
nekünk  való,  jellemünket,  szokásainkat,  fajbeli 
érzéseinket  kifejező  művészi  környezetet  is  alkotni. 

Éppen  most,  a  kezdeményezés  nehéz  idejében 
szerezhetnek  e  szép  feladatok  megoldása  körül 
érdemet  és  dicsőséget  azok,  a  kik  ezt  az  ügyet 
előbbre  viszik,  a  kik  ezeket  az  eszméket  terjesztik. 
E  részben  a  magyar  művészet  a  legérdekesebb 
stádiumát  éli  most,  egy  megújhodó  quattrocento 
bátor,  de  még  elszigetelt  mozgalmát.  Lesz  toll,  a 

mely  a  kezdeményezők  és  terjesztők  munkásságát 
és  érdemeit  megrögzíti,  hogy  jövendő  műtörténet¬ 
íróink  hiteles  adatokat  kaphassanak  arról,  kinek 
mit  köszön  ez  a  mozgalom,  a  mely  bizonyára 
nemes  és  szép  gyümölcsöt  fog  teremni  akkortájig. 

Olykor  szerény  méretű  propaganda  is  megteszi 
a  maga  hatását.  Hisz  a  nagj^gyá  dagadó  lavina 
is  egy  gördülésnek  indult  kavicsból  ered.  Egy-két 
jó  példa  minden  szép  beszédnél  többet  tesz  s 
hatása  néha  kiszámíthatatlan.  A  magunk  tapaszta¬ 
latából  igtatunk  ide  egy  tanulságos  példát.  Kecs¬ 
kemét  városa  székházat  építtetett,  még  pedig  helyes 
érzékkel  modernt  és  magyarosat.  Egyike  ez  a 
legszebb  ilyfajta  magyarországi  épületeknek.  Tet¬ 
szett  az  embereknek :  formáit,  a  melyek  eleinte 
talán  újságuk  miatt  különöseknek  hathattak,  szép 
lassan  megszokták,  azután  rájöttek  az  új  ízlés 
szépségeire,  végre  megszerették  a  művet.  A  kecs¬ 
kemétiek  azonban  nem  álltak  meg  ennél  az  első 
stációnál.  Mikor  nemrégiben  bérházat  akart  a 
város  építtetni :  ismét  modern  és  magyaros  tervet 
kívántak.  A  bérház  javában  épül,  még  pedig 
általános  érdeklődés  közepette.  Előre  tudjuk,  hogy 
megszeretik  ezt  is  és  a  harmadik  épület,  a  melyet 
a  város  építtetni  fog,  ismét  magyaros  lesz. 

De  itt  még  nem  szakad  vége  a  rövidke  építés¬ 
történetnek.  A  legtanulságosabb  rész  most  követ¬ 
kezik.  Kecskemét  derék  polgárai  az  ő  hagyomá¬ 
nyos  okosságukkal  felkapták  ezt  a  magyaros 
stílust  s  a  hol  könnyű  szerrel  lehet,  kisebb  s 
egészen  kicsiny  objektumokon  is  alkalmazni  igye¬ 
keznek  a  formáit.  Valaki  megreparáltatja  a  portáját : 
meghagyja  a  mesternek,  hogy  csináljon  oda 
olyasféle  valamit,  a  mit  a  székházon  látni.  A  gölön¬ 
csérnek  meghagyják,  hogy  ezt  vagy  azt  a  formát 
csinálja  meg,  dísz  gyanánt,  a  kis  házra.  Mint 
a  hogy  egykoron  a  legszerényebb  épület-dísz 
is  a  nagy  épületek  stílusát  utánozta  egy-egy  rész- 

letben,  úgy  igyekeznek  most  Kecskeméten  is  a 
jobb  ízlésű  háztulajdonosok  „olyanfélét“  csinál¬ 
tatni,  a  milyet  azon  a  magyaros  nagy  épületen 
láttak.  így  terjed  majd  el  ez  az  ízlés,  apránkint, 
eleinte  csak  szerény  részletekben,  később  mind 
erőteljesebben.  Kecskemét  városa  lefőzi  ezen  a 
téren  a  többi  magyar  várost. 

Úgy  látszik,  okos,  művészi  érzékű,  magyar 
érzésű  emberek  irányítják  ott  az  efféle  ügyeket. 
Munkásságuk  nem  lesz  meddő.  Ők  mutatták  a 
tett  propagandájának  legszebb  példáját.  Míg  nálunk 
Budapesten  a  legékesebb  nevű  kupaktanácsok 
elveszekszik  az  időt  meddő,  úgynevezett  elvi  és 
lojalitási  diskussziókkal,  azalatt  ez  az  egészséges 
érzékű  magyar  város  a  maga  szerény  eszközeivel 
teljesíti  idevágó  szép  feladatát.  Öröm  nézni,  mint 
virulnak  ki  abból  a  magyar  televényből  azok  az 
eszmék,  a  melyektől  —  mert  újak  és  félreérthe¬ 
tetlenül  magyarok,  —  borsódzik  a  háta  nem  egy 
tiszteletreméltó  budapesti  testületnek. 

A  magyaros  művészet  körülbelül  ugyanazokat 
az  időket  éli  ma,  a  melyeket  élt  a  magyar  szín¬ 
művészet  a  Déryné-vázolta  időkben.  A  színművé¬ 
szetből  is  az  egészséges  vidéki  városok  formáltak 
magyar  művészetet,  a  lojális,  „nyugati  színvonalon 
álló“  Beschwichtigungsratok  ellenére.  Ugyanez  a 
küzdelem  folyik  most  az  alkotó  művészetek  terén. 
Ezek  is  onnan  fogják  életerejüket  kapni,  a  honnan 
kapta  a  szegény,  kinevetett,  üldözött  magyar  szín¬ 
művészet.  Csak  Kecskemét  példáját  kell  utánozni. 

5ZEGEDI  KÉPZŐMŰVÉSZETI  EGYESÜLET. 

A  múlt  év  nem  volt  kedvező  erre  a  fontos  fel¬ 
adatú  egyesületre  nézve.  Mint  az  1902-ről  szóló 
beszámolóban  olvassuk,  a  tagok  száma  a  lefolyt 
évben  ismét  jelentékenyen  alászállt.  Múlt  évben 
még  621  rendes  tagot  számlált  az  egyesület  s  ma 
már  az  58  alapító  tagon  kívül  csak  530  tagja 
van  az  Alföld  százezer  lakosságú  metropolisában. 
Az  Egyesület  vezetősége  egyelőre  évenkint  egy 
műtárlat  rendezését  határozta  el.  A  múlt  évi  tava¬ 
szi  tárlat  látogatottsága  az  állandó  rossz  idő  elle¬ 
nére  kedvező  volt.  Elkelt  összesen  22  festmény 
7490  korona  értékben.  Ebből  2100  korona  esik  az 
Egyesületre  a  sorsolásra  vásárolt  13  íestmény  után. 

A  múlt  év  őszén  Istvánffy  Gyula  rendezett 
saját  műveiből  kollektív  kiállítást,  a  mi  az  eddigi 
őszi  tárlatot  némileg  pótolta.  Az  Egyesület  vezető¬ 
sége,  hogy  tagjainak  kedveskedjék  s  a  művészetet 
is  támogassa,  az  Istvánffy-féle  kiállításból  és 
Zombory  Lajos  festőművésztől  19  festményt  vásá¬ 
rolt  800  korona  értékben,  kisorsolásra.  A  lefolyt 
évben  tehát  az  Egyesület  révén  összesen  41  fest¬ 
mény  kelt  el  8290  korona  értékben. 

A  zárószámadás  szerint  tagdíjakból  befolyt 
5855  korona,  a  tavaszi  tárlat  jövedelme  1148 
korona  90  fillér.  Kisorsolt  festményekre  3160 
koronát  költött  az  Egyesület.  Az  év  végén  a 
pénzmaradvány  962  korona  76  fillér. 


EAVRETTO  GIACOMO  legyezőjének  reproduk¬ 
cióját  közöljük  első  mellékletünkön.  Eredetije  se¬ 
lyemre  festett  akvarell  és  Glück  Frigyes  gyűjte¬ 
ményében  van  Budapesten. 

KRIESCH  ALADÁR  rajzát  közöljük  második 
és  harmadik  mellékletünkön.  A  ,, Júlia  szép  leány  “ 
kezdetű  székely  népballadához  készült.  Eredetije 
tusrajz. 

WESSELY  VILMOS  rajzolta  a  81-ik  oldalon 
levő  fejlécet. 

B.  PRAVOTINSKY  LAJOS  rajzolta  a  102-ik 
oldalon  levő  tanulmányt. 

TARY  LAJOS  műve  a  103.  oldalon  levő  fejléc. 

MAJOR  JENŐ  két  tájkép-tanulmányát  közöljük 
a  104-ik  és  105-ik  oldalon.  Eredetijük  ceruzarajz. 

FÉNYES  ADOLF  tanulmányát  közöljük  a  107 -ik 
oldalon.  Eredetije  szénrajz. 

GLATZ  OSZKÁR  ceruza-tanulmányát  közöljük 
a  108-ik  oldalon. 

NAGY  SÁNDOR  rajzolta  a  1  09-ik  oldalon  levő 
fejlécet  és  a  141  -ik  oldalon  levő  ex-librist. 

BORUTH  ANDOR  rajzolta  a  124-ik  oldalon 
közölt  tanulmányt.  Eredetije  szénrajz. 

RIPPL-RÓNAI  JÓZSEF  szénrajz-tanulmányát 
közöljük  a  125-ik  oldalon. 

VESZTRÓCZY  MANÓ  rajzolta  a  126-ik  oldalon 
látható  két  ex-librist. 

MOSONYI-PFEIFFER  HELLMANN  rajzolta  a 
126-ik  és  145-ik  oldalon  közölt  ex-libriseket. 

FRECSKAY  ENDRE  Hegyszoros  című  tusrajz- 
tanulmányát  közöljük  a  128-ik  oldalon. 

GUTTMANN  BERTOLD  rajzolta  a  135.  oldal 
fejlécét. 

AICHENAUER  KÁROLY  rajzolta  a  138.  oldal 
fejlécét. 

VADÁSZ  MIKLÓS  műve  a  140-ik  oldalon 
közölt  ex-libris. 

ROZSNYAY  KÁLMÁN  rajzolta  a  144-ik  oldalon 
levő  két  ex-librist. 

FARAGÓ  JÓZSEF  műve  a  145-ik  oldalon  közölt 
egyik  ex-libris. 

EX -LIBRIS 

VADÁSZ  MIKLÓS  RAJZA 


n AGYAR  EX- LIBRISEK.  Pár  hét  alatt  szálló 
igévé  lett  ez  a  két  latin  szó.  Úton-útfélen 
hallani,  a  műtermekben,  a  szalonokban  és  a  kávé¬ 
házak  asztalainál.  Nálunk  ez  most  valami  új  dolog. 
A  mint  a  nyugoti  kultur-népektől  eljutott  hozzánk 
iparművészetünk  reformálása,  hegy  átvedlett  a 
bútorunk,  szőnyegünk,  függönyünk  és  asztali  edé¬ 
nyünk,  hát  elkövetkeznek  az  aprólékosságok  is. 
A  könyvkötés,  könyvjegy,  ex-libris  .  ,  . 

Mikor  ezek  a  sorok  kikerülnek  a  sajtó  alól, 
megnyílott  már  az  iparművészeti  múzeumban  az 
ex-libris  kiállítás  egész  légió  külföldi,  különösen 
sok  angol  és  egy  szép  gyűjtemény  magyar 
munkával. 

Sajnos,  legkiválóbb  művészeink,  a  rajztoll  nagy 
mesterei  nincsenek  képviselve.  Idegenkednek  az 
ilyen  apróbb  munkától,  a  miben  pedig  éppen  úgy 
nagyot,  nemeset  alkothatnának  mint  az  öles  vász¬ 
nakon.  Sőt  le  is  nézik.  Pedig  e  műfaj  mesterei¬ 
nek  sorában  olyan  neveket  sorolhatunk  fel,  mint 
Puvis  de  Chavannes,  Morris,  Burne-Jones,  Leighton, 
Herkomer,  Stuck,  Menzel,  Charpentier,  Dagnan- 
Bouveret. 

Csudálatos  véletlen,  hogy  az  ex-libris  ük-apja 
magyar  eredetű  ember.  A  békés-gyulai  Ajtósok 
ivadéka,  Albertus  Dürer,  a  nürnbergi  nagy  mester. 
A  legrégibb  könyvjegy,  melyet  ismerünk  az  ő 

műve.  Másról  nem  tudunk  s  így  el  kell  ismer¬ 
nünk,  hogy  ez  a  művészi  csecsebecse  az  ő  teremt¬ 
ménye.  Akkortájt  könyvtára  csak  egy-két  fejede- 
delemnek,  várúrnak,  kolostornak  volt  s  így  a 
papirlapocska  dekoratív  rajza  a  címer  volt,  néha 
egy-egy  mottóval  a  bibliából  vagy  a  lantosokból. 

Az  ezerhétszázas  évek  második  felében  különö¬ 
sen  divatját  élte  az  ex-libris.  Divatba  hozta  a 
művészi  szépet  kedvelő  és  kultiváló  francia  udvar. 
Ebben  az  időben  a  rézmetszetet  használták  repro¬ 
dukálásra.  A  rajz  a  kor  hangulatának  megfelelő 
kecses,  bájos  vonalú  virág-guirlandok,  tövissel 
körülfont  szivek,  röpködő  ámorkák  s  más  effélé¬ 
ből  állott. 

A  könyvnyomtatás  fejlesztése,  a  technika  előre¬ 
haladása,  az  olvasó  közönség  gyarapodása  mind¬ 
inkább  olcsóbbá,  hozzáférhetőbbé  tette  a  könyvet 
s  a  múlt  század  első  felében  kevésbbé  vagyonos 
emberek,  polgárok  is  rendeztek  be  maguknak 
kisebb-nagyobb  könyvtárakat,  megszerezhették  azo¬ 
kat  a  műveket,  a  melyekre  szükségük  volt,  a 
melyekben  lelki  gyönyörűséget  leltek.  A  rendezett 
könyvtárakkal  terjedt  az  ex-libris  használata  is  és 
azokon  szimbolizálni  kezdték  a  tulajdonos  foglal¬ 
kozását,  kedvtelését. 

Mihozzánk  Franciaországból  került.  A  párisi 
társaságban  élő  Esterházyak,  Grassalkovichok, 
Marczibányiak,  Apponyiak  hozták  haza. 

Általában  a  könyv  első  lapjára  jegyezte  a 
tulajdonos  a  nevét,  a  mi  bizony  sokszor  rontotta 
a  gonddal,  művészi  ambícióval  összeállított  cím¬ 
lap  hatását.  Azután,  a  hetvenes  években  jött  a 
legízléstelenebb  valami,  a  kékfestékes,  indigós 
stambil,  a  mit  sajnos  még  a  múzeumok  is  átvet¬ 
tek,  valóságos  barbarizmust  űzve  annak  haszná¬ 
latával. 

Most  végre  eljött  az  ex-libris  országa.  Kiállí¬ 
tást  rendeznek  belőle,  pályázatot  írnak  ki  (első 
volt  a  Nemzeti  Kaszinó-é)  s  művészi  lapjaink 
egyremásra  ösmertetik  írásban  és  képben  a  grafi¬ 
kai  művészet  ezen  faját. 

Az  Iparművészeti  Múzeumban  megnyílt  kiállítá¬ 
son  különösen  gyönyörűek  Nagy  Sándornak  egy¬ 
szerű,  de  gondolattal  teli,  finom  vonalú  és  kompo- 
ziciós  ex-librisei.  Szeretem,  úgy  magamban,  Nagy 
Sándort  a  magyar  Morrisnak  tartani.  Az  ő  tudása, 
minden  ízében  magyaros  volta,  erős  munkálkodása 
és  munkaereje  sok  és  nagy  dolgokra  képes. 
Faragó  József  különösen  szép  könyvjegyet  rajzolt 
dr.  Dirner  profeszornak.  A  hosszas  formájú  ex- 
librisen  egy  finoman  és  érzéssel  megrajzolt  női 
akt  van.  Igen  ízléses  Udvary  Géza  ex-librise. 
Több  érdekes  tervet  csinált  Helbing.  Mind  igen 
ötletes  és  kifejező.  Papp  Herilc,  Horti  Pál,  Hegedűs 
László,  Katona  Nándor,  Barta  Ernő  és  Nagy 
Vilmos  készítettek  még  érdekesebb  és  értékesebb 
ex-libriseket. 

A  jövő  emberei  is  erősen  dolgoznak.  Azok 
között,  a  miket  tőlük  láttam,  a  legszebb  Vadász 

Miklós  rajza  Beethoven  fejével.  Csupa  hangulat  az 
a  csöpp  rajz  és  szubtilisan  finom.  Kár,  hogy  nem 
rézbe  metszette.  Szentmiklósy  Zoltán,  Lakatos 
Artúr,  Cserna  Rezső,  Gerstner  Ödön,  Burg-Prava- 
tinsky  Lajos,  Sarlcadi  Emil  egytől-egyig  megemlí¬ 
tésre  méltó  rajzokkal  igyekeznek  népszerűvé  tenni 
könyvjegyeiket. 

Csak  még  azt  jegyzem  meg,  miért  használjuk 
mi  az  „Ex-libris“  kifejezést  magán  a  könyv¬ 
díszen  is.  Hiszen  van  rá  kifejezésünk,  hát  ne 
ragaszkodjunk  azon  időkéhez,  mikor  mindenhol 
latin  szót  használtunk.  írjuk,  ha  sok,  sok  köny¬ 
vünk  van  :  „ könyvtárából “  • —  ha  kevesebb,  a 
„könyves  polcáról “,  „ könyveiből “,  „ könyve “,  „ez 
az  én  könyvem “,  stb.  jelzést. 

Lehet  valakinek  két-három,  sőt  több  könyv¬ 
jegye  is,  ha  éppen  úgy  tetszik  más-más  művész¬ 
től.  Mert  némely  rajz  nagyon  redukálva  elvész. 
Kicsiny  könyvekbe  egész  kicsiny  és  lehetőleg 
egyszerű,  inkább  vignetta-szerű  rajzok  valók. 

A  legcsudásabb  könyvtár,  melyet  világéletem¬ 
ben  láttam,  a  Southerlandi  hercegasszony  pár  száz 
kötetnyi  kézi  bibliothekája  volt.  A  nagyúri  dáma 
csak  azokat  a  könyveket  gyűjtötte  össze,  a  melyeket 
szeret.  Mindegyiknek  a  kötése  remekmű,  külön 
tervezve  bőrből,  ezüstből  vagy  egyéb  ércből, 
brokátokból,  berakott  falapokból.  Két  egyformát 
se  találni.  Ezekben  láttam,  hogy  egyenest  a  könyv 
belső  lapjára  van  komponálva  egy-egy  külön  ex- 
libris.  Mindig  egy-egy  hires  mester  műve,  néme¬ 
lyike  kis  vagyonba  került,  vagy  legalább  is 
annyiba  a  mennyit  nálunk  egy  jó  társaságbeli 
dáma  eltippel  a  tavaszi  versenyeken.  se 

ITÜNTETÉSEK.  Az  Iparművészeti  Társulat 
által  polgári  lakószoba  falának  és  mennyeze¬ 
tének  patronnal  festett  díszére  kiírt  pályázaton  a 
bíráló  bizottság  az  első  díjat  nem  adta  ki.  A  250 
koronás  második  díj  nyertese  Pálka-Pavlicsek  Károly, 
200  koronás  díjakat  kaptak  Stiaszny  Aladár,  Sződy 
Szilárd  és  Nagy  Lázár,  az  utóbbi  kettőt. 

A  vésztői  községháza  terveire  kiírt  pályázatra 
29  pályamű  érkezett  be.  Az  első  díjat  Szuhy 
József,  a  második  díjat  ifj.  Opaterny  Flóris  kapta. 

A  zágrábi  országos  jelzálogbank  tervpályázatára 
63  pályamű  érkezett.  A  zsűri  az  első  díjat  nem 
adta  ki,  a  második  és  harmadik  díjat  egyesítve 
1500 — 1500  koronát  a  „Zrínyi"  jeligés  műnek 
(szerzői  Kármán  Aladár  és  Ullmann  Gyula)  és  a 
„Kosmos"  jeligés  műnek  (szerzője  Hans  Ungethüm) 
ítélték  oda.  Megvenni  javasolta  egyenkint  600 
koronáért  a  „Fotográfia"  jeligés  művet  (szerzői 
Hőnigsberger  és  Deutsch),  a  ,, Zágráb"  jeligés  művet 
(szerzője  Ernst  Lindner  és  Theodor  Schreier),  a 
„Rustika"  jeligés  művet  (szerzői  Sándy  Gyula  és 
Förk  Ernő)  és  a  „Fekete  kör"  jelű  művet  (szer¬ 
zője  Alfréd  Hübner). 

A  Gallauer-síremlék  pályázaton  az  első  díjat  és 
a  kivitellel  való  megbízást  Udy  Endre  kapta. 

A  Magyar  Mérnök-  és  Építész-Egyletnek  egy  nagy¬ 
város  pályaudvarának  tervelésére  kiírt  pályázatán 
az  első  díjat  (nagy  aranyérem  és  1200  koronás 
utazási  ösztöndíj)  Vágó  József  nyerte  el.  Az  ezüst¬ 
érmet  Habich  Ferenc  kapta,  Förk  Ernő  pálya¬ 
művét  pedig  dicsérettel  tüntette  ki  a  pályabiróság. 

A  vallás-  és  közoktatásügyi  miniszter  által  isko¬ 
lai  szemléltető  képekre  hirdetett  pályázaton  díjat 
kaptak :  Helbing  Ferenc,  Barsy  Adolf,  Dudits 
Andor,  Löschinger  Hugó,  Hegedűs  László,  Krenner 
Viktor,  Gergely  Imre. 

A  vallás-  és  közoktatásügyi  miniszter  Kézdi 
Kovács  Lászlónak  és  Zombory  Lajosnak  adomá¬ 
nyozta  az  ismeretlen  műbarát  által  felajánlott 
4200 — 4200  koronás  festészeti  ösztöndíjat. 

Az  Iparművészeti  Társulat  karácsonyi  kiállításán 
a  pályabiróság  nem  adta  ki  az  aranyérmet.  A  2000 
koronás  állami  nagydíjat  Eorreider  és  Schiller 
kapta,  állami  érmet  kapott  Mocsay  József,  Hibján 
Samu,  Fischer  Jenő  és  Ivovalszky  Sarolta. 

A  Magyar  Mérnök-  és  Építész-Egyesület  a  sze¬ 
gedi  Vásárhelyi  P ál-emlékmű  szűkebb  pályázatára 
beérkezett  munkák  közül  Szécsi  Antalét  íogadta 
el  kivitelre,  Kiss  György  és  ifj.  Mátrai  Lajos 
pályaművét  pedig  jutalomban  részesítette. 

REZDA.  —  A  szász  műegyesület  ez  év  elején 
kiállítási  helyiségeiben  bemutatta  a  közönség¬ 
nek  a  pár  évvel  ezelőtt  elhalt  Giovanni  Segantini 
hátrahagyott  műveinek  azt  a  becses  gyűjteményét, 
mely  két  esztendővel  ezelőtt  az  Országos  Magyar 
Képzőművészeti  Társulat  Tavaszi  Nemzetközi  Kiál¬ 
lításán  is  látható  volt  és  művészi  értékén  kívül 
még  mesés  áraival  minálunk  is  általán  feltűnést 
keltett. 

Egy  német  lap  ebből  az  alkalomból  közli  a 
gyűjtemény  néhány  darabjának  1896-ban  és  most 
kért  árait,  a  melyeknek  az  összehasonlításából  mi 
is  rendkívül  becses  tanulságot  meríthetünk. 

így  az  „Alpesek  májusban"  című  olajfestmény 
ára  1896  novemberben  3000  márka  volt,  míg 
most  40,000  márkát  kérnek  érte. 

A  „Műteremben"  című  rajzot  1896-ban  400 
márkáért  meg  lehetett  volna  kapni,  most  pedig 
3500  márka  az  ára. 

Az  „Anya"  című  rajzot  1896-ban  250  már¬ 
káért  kínálták,  míg  most  3000  márkát  kell  fizetnie 
annak,  a  ki  magához  akarja  váltani. 

A  „Szénakaszálás"  című  rajz  az  1896.  évi 
katalógusban  325  márkával,  a  mostaniban  3500 
márkával  szerepel. 

Végül  „A  birkanyírás"  című  színes  rajzot  a 
műkereskedő  1896-ban  csak  400  márkára  becsülte, 
míg  most  8000  márkára  tartja. 

Ezeken  kívül  ez  idő  szerint  a  zürichi  Henne- 
berg-féle  képtárban,  melyet  árűba  bocsátanak,  szin¬ 
tén  van  egy  Segantini  kép  eladó,  —  a  „Tavaszi 
táj  fehér  tehénnel",  a  melyért  a  tulajdonosok  nem 
kevesebb,  mint  70,000  frankot  kérnek. 

Ezekből  az  érdekes  adatokból  kettős  tanulságot 
vonhatunk  le.  Az  egyik  tanulságot,  mely  abban 
áll,  hogy  a  műtárgyak  vásárlása  - —  persze  sokat 
ígérő,  vagy  már  is  jónevű  művészektől  a  —  legbiz¬ 
tosabb  és  a  legjövedelmezőbb  befektetés,  még  pusztán 
a  legridegebb  üzleti  szempontból  is,  jó  volna,  ha 
művásárló  közönségünk  szívlelné  meg. 

A  másik  tanúságot  pedig  azoknak  a  köröknek 
ajánlanék  szives  figyelmébe,  a  melyek  arra  van¬ 
nak  hivatva,  hogy  állami  művészeti  gyűjteményeink 
anyagát  gyarapítsák. 

Csak  a  közelmúltból  is  nem  egy  olyan  esetet 
tudnánk  felsorolni,  a  mikor  a  mi  illetékes  vásárlóink 
mesés  összegeket  fizettek  egy-egy  olyan  művésznek 
gyengébb  műveiért,  a  kinek  legkiválóbb  alkotásai 
közül  csak  pár  évvel  ezelőtt  is  olcsón  válogat¬ 
hattak  volna. 

De  elég,  ha  utalunk  itt  Böcklin  a  „Hullámok 
játéka"  című  művére,  melyet  pár  esztendővel  ezelőtt 
potom  15,000  márkáért  megvásárolhattunk  volna, 
ezt  az  alkalmat  azonban  az  állami  vásárlások 
akkori  intézője  könnyelműen  elszalasztottá.  Helyette 
azután  most  két  esztendeje  nem  kevesebb,  mint 
142 


84,000  koronáért  megvásároltuk  Böcklin  „Centaur 
a  kovácsműhelyben"  című  alkotását. 

A  „Hullámok  játéka"  azóta  a  müncheni  állami 
gyűjteménybe  került,  melynek  egyik  legszebb  és  leg¬ 
becsesebb  dísze. 

Most  is  a  külföld  jónevű  művészeinek  egész 
sereg  alkotása  van  a  városligeti  Műcsarnokban 
fölhalmozva.  Csak  kissé  éles  szemmel  és  iskolázott 
ízléssel  sok  olyan  művet  lehetne  itt  most  vásárolni, 
a  melynek  ára  rövidesen  a  mostani  ár  háromszo¬ 
rosára  vagy  négyszeresére  fog  felszökni.  Ha  az 
eddigi  rendszert  követjük,  ügy  minden  valószínűség 
szerint  majd  csak  akkor  fogunk  közülük  válogatni. 

FÁRIS.  —  Az  itteni  École  National  des  Árts 
Decoratifs  egy  idő  óta  érdekes  kísérleteket  tesz. 
Eddig  ugyanis  az  élő  modellek  után  való  rajzolás 
vagy  mintázás  ügy  történt,  hogy  a  modellt  beállí¬ 
tották  valami  művészileg  érdekes  attitüd-be,  s  a 
növendékek  az  ily  módon  álló,  ülő  vagy  fekvő 
modellt  rajzolták  és  mintázták.  Most  azonban 
próbaképpen  behozták  azt,  hogy  a  modellek  járnak - 
kelnek,  futkároznak,  ugrálnak  a  növendékek  előtt, 
hogy  játékokat,  versenyeket,  fölvonulásokat  és 
ehhez  hasonlókat  rendeznek  s  a  növendékeknek 
mozgás  közben  kell  ezeket  a  jeleneteket  lerajzol- 
niok  vagy  megmintázniok  s  vázlataik  nyomán  hat 
nap  alatt  kötelesek  egy-egy  teljesen  kész  művet  be¬ 
mutatni. 

Evvel  az  újítással  azt  akarják  elérni,  hogy  az 
eddiginél  több  életet  hozzanak  a  festményekbe 
és  szobrokba. 

A  növendékek  egyelőre  minden  hónap  egyik 
leiében  mozdulatlan,  másik  felében  pedig  mozgó 
model  után  dolgoznak. 

nÜNCHEN.  —  Itteni  művészkörökben  körülbelül 
egy  esztendő  óta  nagy  mozgalom  indult 
meg,  melynek  a  német  művészek  gazdasági  érde¬ 
keinek  a  megvédésére  irányuló  szervezet  létrehozása 
volna  a  célja.  A  mozgalom  megindítója  a  München¬ 
ben  1901  októberében  megindult  „Die  Werkstatt 
dér  Kunst"  című  folyóirat  volt,  mely  másfél  esz¬ 
tendei  fönnállása  óta  mély  gyökeret  tudott  verni 
a  németországi  művészi  életben.  Az  említett  moz¬ 
galom  az  utóbbi  időben  nagy  lépéssel  közelebb 
jutott  céljainak  a  megvalósításához,  a  mennyiben 
a  müncheni  Szecesszió  legutóbb  tartott  közgyűlésén 
egyhangúlag  elhatározta,  hogy  testületileg  csatla¬ 
kozik  az  üdvös  és  nagy  horderejű  mozgalomhoz, 
mely  lassankint  határozottabban  kezdi  eddig  csak 
homályosan  sejtetett  céljait  is  körvonalozni.  Ezek 
közé  a  célok  közé  tartozik  egyebek  közt  az  is, 
hogy  a  művészek  hathatós  befolyásra  tegyenek 
szert  a  művészet  védelmére,  a  művészek  jogvédel¬ 
mére  irányuló  törvények  létrehozása  körül,  meg¬ 
szüntessék  az  üzleti  forgalomban  megrögzött  vissza¬ 
éléseket,  a  pályázatok  kiírása  és  eldöntése  körül 
tapasztalható  visszásságokat  stb. 


Ki i  Iföldi'jk  ró  uik  a 


Mindenesetre  ajánlatos  volna,  ha  ezekkel  a  fontos 
kérdésekkel  lassankint  a  magyar  művészek  is  kez¬ 
denének  foglalkozni,  mert  a  fönnebb  említett  kér¬ 
désekben  nálunk  is  a  legteljesebb  anarchia  uralkodik. 

(-) 

PÉCS.  —  A  szecesszió  érdekes  és  fölötte  tanul¬ 
ságos  kiállítást  rendezett  január  és  február 
hónapban.  Alkalmunk  van  a  legjavából  egy  kisebb 
gyűjteményt  a  budapesti  tavaszi  kiállítás  keretében 
is  láthatni. 

A  képzőművészetnek,  de  legkülönösebben  a  festő¬ 
művészetnek  az  az  iránya,  a  melyet  impresszioniz¬ 
mus  néven  ismerünk,  került  itt  bemutatásra,  a 
1 6-ilc  század  közepétől  napjainkig.  A  katalógus 
magyarázatában  kissé  egyoldalűlag  fogja  fel  a  tár¬ 
gyat.  Tisztán  és  kizárólag  a  szinoptikai  megjele¬ 
nésre  helyezvén  súlyt,  elhanyagol  egy  másik  nem 
kevésbbé  jelentőségteljes  részt,  a  formai  megjelenés 
magyarázatát  úgy  a  szobrászatnál,  mint  a  festő¬ 
művészeinél.  A  kiállítás  szobrászati  művei  közül 
Houdon,  Carpeaux,  Rodin  és  Meunier  kiváló  alko¬ 
tásai  a  szó  szoros  értelmében  nem  ez  irányt  kép¬ 
viselik,  míg  a  többi  ezen  irány  rovására  dolgozó 
epigónok  művei  komoly  bírálat  tárgyát  alig  képezhetik. 

Ha  a  művész  a  természet  friss,  rögtöni  meg¬ 
jelenését,  mely  lelkét  első  pillanatban  elfogja,  a 
maga  egységes  hatásában  megörökíti  s  ez  elvet 
tartja  szem  előtt  úgy  a  tárgy  választásánál,  mint 
művészi  eljárásában,  akkor  joggal  nevezzük  impresz- 
szionistának. 

Ez  tehát  oly  irány,  mely  bizonyos  elvet  követve, 
a  természettel  szemben  oly  dolgokra  helyez  súlyt, 
melyek  a  több  művészeti  irányoknál  javarészt 
mellékesek. 

Az  ily  alkotások  bírálatánál  hasonló  irányelv  szerint 
kell  eljárni,  ha  helyesen,  igazságosan  akarunk  ítélni. 

Az  impresszionisztikus  művészetnek  is,  mint  a 
legkitűnőbbeknél  látjuk,  megvan  a  maga  logikája, 
kánonja ;  és  sajnos,  megvannak  kinövései  is.  Leg¬ 
veszedelmesebbek  e  kinövések  a  szobrászatnál,  sőt 
mondhatni,  már  a  beteges  hóbort  talaján  mozog¬ 
nak,  midőn  a  nap-  és  holdsütés  benyomását  akarják 
márványban  vagy  bronzban  megörökíteni.  Rubens 
fejtanulmányai  a  bécsi  szépművészeti  múzeumban, 
melyeket  hol  arcképeihez,  hol  történeti  képeihez 
festett,  teljesen  impresszionisztikus  jellegűek.  Sőt 
még  inkább  mondhatni,  hogy  a  dekoratív  impresszio- 
nizmus,  az  ő  csodásán  egyéni  szín-  és  forma¬ 
nyelvén  jellemzi  ez  irányt  leginkább.  E  tanulmányok 
a  kontraszt-szinek  elméletének  alapján  mozaiksze- 
rűleg  halmozva  bizonyos  távolságból  adják  a  ter¬ 
mészeti  megjelenés  igaz  képét. 

Rubens  tehetsége,  temperamentuma,  egyénisége 
ily  módon  érvényesült  ez  irány  keretében. 

Minő  más  Velazquez  minden  tekintetben.  A  nagy 
és  előkelő  realista,  valeurök  óriása,  mestere,  inono- 
chrom  skálán  oldja  meg  azt,  a  mihez  Rubensnek 
egy  mesevilág  színei  kellettek. 


Annak  az  impresszionizmusnak,  mely  a  modern 
francia  művészetben  is  szerepet  játszott,  ősapja  s 
elérhetlen  nagy  mestere  Velazquez  volt.  Elég  hivat¬ 
koznunk  a  Villa  d’Esteben  festett  tanulmányaira. 
Ezek  közt  például  egy  szökőkút,  a  lehető  leggeniá- 
lisabb  egyszerűséggel,  bámulatos  módon  adja  az 
ugráló,  csobogó  víz  benyomását.  Sajnos,  hogy 
éppen  Velazquez  egy  meglehetősen  kétes  arcképpel 
van  e  kiállításon  képviselve. 

Kisebb  gyűjteménybe  fogva  látjuk  Francisco 
Goyát.  Legérdekesebb  a  bikaviadal.  Energikus  hatású 
színfoltjában  meglepőn  sok  élet  és  nagy  mozgás 
jelentkezik. 

A  francia  impresszionisták  legelseje  a  híres  kar- 
rikaturarajzoló  :  Daumier  volt  (1808—1879).  ,,Az 
amateur"  és  „Don  Quixotte“  szellemes  felfogással 
frappáns  hatású  dolgok. 

Monticelli,  ki  szintén  egyike  a  legrégibb  impresz- 
szionistáknak  (1824  -  1886),  nincs  oly  kiválóan 
képviselve,  bár  a  „Kerti  ünnepély'4  számot  tevő 
alkotás  a  többek  között. 

Kilenc  művét  látjuk  Manet-nak  (1833  — 1883). 
Művészi  érték  tekintetében  meglehetősen  külöm- 
bözők.  Manet  „házának  kertje"  egységes  hatás, 
frisseség  tekintetében  meg  közvetlenségben  is  leg¬ 
kiválóbb.  Gonzales  Éva  festőnő  arcképe  egész  alak¬ 
ban  (állvány  előtt  ül)  széles  hatás  s  a  közép¬ 
tónusok  igazságát  nézve  legsikerültebb. 

Manet-nál  teljesebb,  tömörebb  s  formailag  is 
képzettebb  tehetség  Claude  Monet. 

A  nyolc  kiállított  kép  közül  csak  az  etrat-i 
vihart  mondhatnék  gyengébbnek,  a  többi  mind 
magas  művészi  színvonalat  ér  el. 

Sőt  klasszikusnak  mondhatjuk  minden  tekin¬ 
tetben  ,,Kert“-jét  (párisi  motívum).  Magas  házak  közt 
egy  nyilvános  park,  alant  nyüzsög  s  hullámzik  a 
tömeg,  kocsik,  omnibuszok  sora  halad.  Minő  meleg, 
üde  s  életteljes  a  fák  zöldje  s  a  felhős  ég  a  házak 
fölött  mily  nagy  igazsággal  van  felfogva.  A  „reggeli" 
szoba  belsejét  mutatja  életnagyságú  alakokkal,  a 
megjelenés  igazsága,  szín,  erő  s  egyszerűségre  nézve 
Velazquezre  emlékeztet.  A  „Tavasz"  s  a  „Havas 
táj"  finomság,  igazság  s  az  előadási  mód  könnyedsége 
által  vonzanak. 

Pissarro  öt  műve  közül  „Téli  táj"  s  a  „Boulevard 
Clichy"  a  figyelemre  legméltóbb. 

A  finom  hatások  s  egyszerű  motívumok  mes¬ 
terének  Sisley  mutatkozik.  „Virágzó  almafák", 
„Őszi  hangulat",  „Loigny  mellett"  minden  tekin¬ 
tetben  elsőrendű  alkotások.  Renoir  és  Degas  jól 
vannak  képviselve.  Az  előbbinek  híres  képe  a 
„Színházi  páholy"  szintén  itt  látható. 

Besnard  életnagyságú  művével,  „lovak  a  víz¬ 
parton"  s  virtuozitást  kereső  előadási  modorával  hat. 

Cottet  művei  közt  igazság  s  egyszerűség  tekin¬ 
tetében  legsikerültebb  a  „bucsúlakoma".  A  nagy 
stílust  törekszik  meghonosítani  ez  irányban  Gaston 
La  Touche.  „Krisztus  gúnyoltatása"  s  a  „Szent 
éjszaka"  érett  művészi  alkotások. 

Komoly  s  erős  tehetségű  művész  Lucien  Simon, 
ki  a  színhatás  mellett  a  formai  részt  is  erősen 
hangsúlyozza.  Alakjai  életteljesek,  telve  mozgással. 
Néhány  vázlata  valóságos  csemege  a  finom  mű¬ 
értőnek. 

Whistler,  Vallotton,  Korain,  Lieberman  s  a  poin- 
tillista  Rysselberghe  jó  képekkel  is  vannak  képviselve. 

Van  ezenkívül  jó  egy  pár  tucat  kiforratlan  munka, 
ezekről  az  a  hír  jár,  hogy  a  legújabb  irányt  vannak 
hivatva  képviselni.  A  mi  érdeklődésünket  nem  köt¬ 
hették  le. 

Kacziány  Ödön 

Az  osztrák  főváros  Erzsébet-szobor  pályázata 
az  általános  és  csaknem  egyhangú  vélemény  szerint 
a  legteljesebb  kudarccal  végződött  és  csak  az  osztrák 
szobrászművészek  szánalmas  tehetetlenségéről  tesz 
bizonyságot.  Több  mint  hatvan  pályamű  érkezett 
be,  a  melyek  közül  a  legnagyobb  rész  tehetség¬ 
telen  iskolai  kísérletnek  minősíthető.  Alig  van  köz¬ 
tük  néhány  olyan,  mely  megüti  a  művészi  mér¬ 
téket,  de  ezeknek  jó  tulajdonságai  is  belehalnak 
a  legköznapibb  sablonokba  s  egyáltaljában  nem 
képesek  a  föladat  magaslatára  emelkedni.  Ezek 
után  mindenki  nagy  érdeklődéssel  nézett  a  pálya- 
biróság  ítélete  elé,  mely  annyiban  kielégítette  a 
közvéleményt,  hogy  az  első  díjképpen  kitűzött  meg- 

bízást  a  pályázók  egyikének  sem  ítélte  oda.  A 
többi  három  díj  kiosztása  ellen  azonban  nagy  a 
fölháborodás  a  művészek  körében,  a  kik  igazság¬ 
talannak  tartják,  hogy  a  második  díj  Pitterlich 
gyönge  munkájának,  a  harmadik  Müller  Hans  silány 
pályaművének  jutott,  míg  Metzner  Franz-nak,  a 
ki  az  összesek  között  a  legjobb  tervvel  pályázott, 
csak  a  negyedik  díjjal  kellett  beérni. 

A  művészek  körében  most  széleskörű  mozgalom 
indult  meg  az  iránt,  hogy  Metzner  szobrásznak 
adják  ki  a  megbízást,  bár  azt  mindenki  elismeri, 
hogy  ez  a  pályamű  is  lényeges  módosításokra 
szorul. 

rp  LHALT  MŰVÉSZEK.  Besard,  Valentin  szobrász 
-Én  (szül.  1830-ban)  meghalt  Veneziában. 

Dennerlein,  Thomas  szobrász  (szül.  1847-ben) 
meghalt  Münchenben. 

Dorscb,  Ferdinand  festő  Drezdában  meghalt. 

Fauveau  de  Courmelles  szobrásznő  (született 
1866-ban)  Párisban  meghalt. 

Flickel,  Paul  tanár  és  tájfestő  (szül.  1852-ben) 
Nerwben  meghalt. 

Forier,  Henry  akvarell-festő  (szül.  1843-ban) 
meghalt  New-Yorkban. 

Fresenius,  Richard  német  táj-  és  tengerfestő 
(szül.  1844-ben)  meghalt  Monte-Carloban. 

Glosz,  Ludvig  festő  és  szobrász  (szül.  1851-ben) 
Mödlingben  meghalt. 

Guglierero,  Angelo  szobrász  Torinóban  meghalt. 

Helm,  Adolf  szobrász  (szül.  1832-ben)  meg¬ 
halt  Berlinben. 

Hofelich,  Ludvig  festő  (született  1842-ben) 
Münchenben  meghalt. 

Huguenin,  Oskar  illusztrátor  (szül.  1842-ben) 
Bondry-ban  meghalt. 

Jimenez,  Fernandez  festő,  a  madridi  modern 
művészeti  múzeum  igazgatója  Madridban  meghalt. 

Kleinertz,  Alexius  templom-festő  (szül.  183  1-ben) 
Kölnben  meghalt. 

Kopf,  Joseph  szobrász  (szül.  1827-ben)  meg¬ 
halt  Rómában. 

Kowalevszky  P.  O.  csatakép-festő  és  tanár  (szül. 
1843  bán)  meghalt  Péterváron. 

Koppén,  Theodor  történelmi  festő  (született 
1828-ban)  Nymphenburgban  meghalt. 

Leclaire,  Laurent  szobrász  (szül.  1826-ban) 
meghalt  Párisban. 

Mahlknecht,  Ed.  táj-  és  állatfestő  (született 
1820-ban)  Bécsben  meghalt. 

Malakates,  Jakobos  görög  szobrász  (született 
1811-ben)  meghalt  Münchenben. 

Nordenberg,  Bent  svéd  festő  (szül.  1822-ben) 
Düsseldorfban  meghalt. 

Ochs,  Friedrich  szobrász  meghalt  Berlinben. 

Penrose,  Francis  építőművész,  a  londoni  „Royal 
Institut  oí  British  Architects“  tagja,  meghalt  Lon¬ 
donban. 

Peters,  P.  F.  tájfestő  (szül.  1819-ben)  meghalt 
Stuttgartban. 

Ponscanne,  Francois  érem-szobrász  (született 
1827-ben)  Malakoff-ban  meghalt. 

Rossbach,  Arved  szász  műépítész  Lipcsében 
meghalt. 

Van  Hammée,  Antoine  festőtanár  (született 
1836-ban)  Bruxelles-ben  meghalt. 

Weiszenbruch,  Hendrik  németalföldi  tájfestő 
(szül.  1824-ben)  meghalt  Hágában. 

Weniger,  Ottó  festő  (szül.  18  72-ben)  meghalt 
St.-Gallenben. 


ADATOK  ttíiVÉSZETÜNK  TÖRTÉNETÉHEZ 

SP1LENBERGER  KEPIRÓ-CSALÁD.  Kassán 
ínl  a  1 5-ik  században  számos  tagból  álló  képíró¬ 
céh  volt  s  a  céh  a  1 6-ik  század  első  felében  még 
népes.  A  század  végén  —  1590-ben  —  egyedül 
Strobel  Frigyes  képíróról  szólnak  a  jegyzőkönyvek 
s  a  következő  században  már  névszerint  sem 
említik  a  mahlert  annak  a  jeléül,  hogy  egyedül 
volt.  így  az  1604-ik  évbeli  számadó  könyvben 
olvassuk :  „30.  Augusti.  Mehr  zahlten  wir  den 

Mahler  umb  das  er  in  dér  Radstub  das  Wappen 
renovirt,  den  leichter,  item  2  thiergericht  gemalt 
fi.  18.  Mehr  ihme  zahlt  von  einer  Drummel  zu 
mahlen,  auch  etlich  vers  iber  dér  Thir  fi.  3“. 
1612-ben  ismét:  „28.  Februarii  habén  wir  den 
Mahler  umb  4  Wappen,  so  auf  ihr  Máiestet  be- 
grebnus  in  dér  Kirchen  angeheft,  gébén  fi.  1  den. 
50“.  1614-ben  pedig:  „Item  mer  beim  Oberthor, 
wo  dér  Moler  gemaldt,  das  gerist  gemacht“. 

Ez  a  képíró,  a  ki  címereket,  csillárt,  dobot 
fest,  majd  a  felső  kaput  valószínűen  sgrafitókkal 
ékesíti,  talán  Kurtzweil  Kristóf  volt.  1614-ben  már 
mint  néhait  említi  a  kassai  plébániai  anyakönyv, 
a  mely  évben  Erzsébet-  nevű  leányát  Fridel  György 
fegyverderékgyártó  nőül  vette.  Eszter  nevű  árváját 
1619  június  hó  15-én  Spilenberger  János  képíró 
vette  feleségül.  Ez  a  Spilenberger  János  volt  az 
őse  annak  a  képíró-családnak,  melynek  tagjai  eleinte 

Kassán  működnek,  majd  a  szomszédos  Ausztriába 
származnak  s  legutolsó  ismert  tagja,  szintén  János, 
Augsburgban,  majd  Bécsben  udvari  festő  volt. 

Első  János  1621.  februárius  hó  4-én  „supplicál 
az  város  igasságáért“  s  bemutatván  keresztlevelét  a 
városi  tanács  előtt,  elnyeri  a  polgári  jogot,  fizet¬ 
vén  érte  3  frtot. 

Egy  Spilenberger  Sámuel  nevű  orvos  1612-ben 
él  Kassán,  a  ki  1619-ben  Lőcsére  távozik,  ott 
házat  szerez,  melyen  ma  is  látható  címerük,  az 
ágaskodó  oroszlán.  Sámuel  még  1 634-ben  is 
Lőcse  város  orvosa. 

János  képíró  1624.  április  hó  19-én  ismét 
kérelemmel  fordul  a  városhoz,  hogy  „az  minemű 
ház  és  kertecske  volna  az  város  számára,  Farkas 
Tamástól  maradott,  adnák  neki  pénzen  “.  A  város 
deliberátuma  ez :  „Járjon  szert  tőle  és  hozza  fel 
szombaton  a  pénzt". 

1636.  június  hó  5-én  ismét  „supplicál  4  avagy 
5  ezer  tégláért  ajándékon,  mert  az  házat  akarna 
olaszfokra  csináltatni". 

1628.  február  hó  11-én  a  szepesmcgyei  Gör¬ 
gőre  való  Medveczky  János  képíró  nyert  Kassán 
polgárjogot.  Spilenbergerben  feltámad  a  kenyér- 
irigység  s  „contradicál,  bizonyos  dolgokat  akarván 
reá  —  t.  i.  Medveczkyre  —  bizonyítani,  hogy  nem 
érdemlené  azt".  Zokon  esett  neki  az  is,  hogy  a 
közgyűlés  tagjai  közül  kiesett  s  a  tanácsot  meg¬ 
vádolja.  Ezért  40  írttal  bírságolják.  „Mivel  az 
nemes  tanács  titkát  vizsgálja"  —  szólt  a  határo¬ 
zat  —  „és  azt  mondja,  hogy  elhitte  azt,  hogy 
azért  lett  az  nemes  község  közül  kimaradása,  hogy 
az,  mit  pretendál,  igaz;  pro  eo  elmarad  az  fi.  40". 

Medveczky  febr.  hó  17-én  a  tanácshoz  fordul 
elégtételért  „mivel  ez  minap  rutul  gyalázott  kegyel¬ 
metek  előtt,  kívánom,  hogy  előljönne,  hadd  felelne 
meg  neki.  Deliberatum  :  Törvény  előttök". 

Március  hó  30-án  Tucz  Mihály  panaszolja : 
„Mivelhogy  az  Spillenberger  János  az  ő  felsége 
czeigháza  felől  és  abban  levő  mesteremberei  felől 
rutul  szólt,  törvény  nélkül  nem  engedi".  A  tanács 
most  is  kitér  előlük  azzal:  „lássa  ő“. 

Spillenberger  működéséről  alig  maradtak  ada¬ 
taink  :  címereket,  epitaphiumokat  festhetett  s  a 
céhszabályzatokat  ékesítette.  Bethlen  Kassán  tartotta 
í  626-ban  menyegzői  lakodalmát  Brandenburgi  Kata¬ 
linnal;  Spillenberger  írta  meg  a  királyi  házat  és  a 
városházát  is  ez  alkalommal ;  valószínűen  a  gyula- 
fehérvári  fejedelmi  palotát  is  megékesítette.  Fizetése 
azonban  elmaradt  s  1629.  február  hó  1-én  a 
városi  tanácshoz  fordul,  hogy  „Béllaváry  uramat 
—  Bethlen  udvari  főtisztjét  —  találnák  meg,  hogy 
az  ő  felsége  menyegzői  lakodalmára  való  munká¬ 
jáért  fizetne  meg.  Deliberatum  :  Megtalálják'1. 

Május  hó  1 7-én  ismét  supplicál  ez  ügyben, 
hogy  „az  mivel  tartozik  Béllaváry  uram,  adatnák 
meg  vele,  és  az  városházát  hogy  megírta,  az  fes¬ 
tékért  fizetnének  meg.  Deliberatum :  Vessenek  szá¬ 
mot  vele,  az  más  dolgot  occasióval  promoveálják“. 

A  képírás  nem  fizetvén  ki  magát,  Spillenberger 
1631-ben  hámort  vesz,  1638-ban  pedig  a  nemes 
tanácshoz  fordul,  hogy  „az  papiros  malom  csinál- 
tatásnál  mind  engedelemmel  s  mind  oltalommal 
lenne".  A  tanács  határozata  „csinálják,  majd  meg- 
leszen  kívánsága".  A  papiros  malom  építésére 
1640-ben  három  polgártársától  vesz  fel  kölcsönt, 
köztük  Spillenberger  Gáspár  rokonától  is. 

1640-ben  templomgondnok  és  1650-ben  tagja 
annak  a  küldöttségnek,  mely  Eperjesen  Pálffy 
János  nádor  elé  járult.  Pálffy  Kassára  jött  a  val¬ 
lás  ügyében  s  ezzel  függ  össze,  hogy  „Spillen¬ 
berger  uramnak  az  tanácsháznak  renovatiójáért  fi. 
10.  den.  14.",  fizettek  október  hó  16-án.  1652-ben 
már  halott. 

Öccse  volt-e  ?  nem  tudjuk  eldönteni,  kereszt¬ 
nevét  sem  ismerjük  —  valószínűen  Sámuel  — 
„Spillenbergerné  fia",  a  ki  azzal  a  kéréssel  járult 
1640-ben  a  város  elé,  hogy  „az  anyai  jók  exadál- 
tassanak  neki.  Deliberatum  :  Mivel  jó  képíró, 
marasztani  kell,  két  arbitereket  kibocsátván,  ha 
lehet,  alkudtassák  meg  a  supplicanst".  Lehet,  hogy 
a  két  Spillenberger  Sámuel  közül  valamelyik.  Az 
egyiknek  neje,  szül.  Gatz  Zsuzsánna  1  645-ben  özvegy 
és  ekkor  végrendeletet  tesz,  sógorára,  Spilenberger 
Sámuelre  hagyván  könyveit ;  mostohafiára,  Jánosra 
50  frtot  ;  „item  dic  Kartendrukerey  ist  mir  von 
fi.  50  zugetheilt  worden,  dic  vertest  sie  auch  Ihme". 
„In  gleichen  auch  die  farben,  so  mein  theil  belangt 
von  fi.  30".  Egyéb  javait  leányára,  a  Boroszlóban 
férjnél  levő  Susanna  Schifferdeckerinre  hagyta. 

Ennek  a  Spillerbergernek  lehetett  első  neje 
Klementisz  Magdolna,  a  kinek  fiai  Pál  és  János, 

1 664-ben  óvást  emelnek  az  egri  káptalan  előtt 
sógoruk,  Schönlein  János  Fülöp  „philosophiae  et 
medicináé  doctor",  Eperjes  város  orvosa,  elhunyt 
testvérük,  Katalin  férje  ellen  egy  lőcsei  ház,  egy 
tarczali  és  két  bodrogkeresztúri  szőlő  iránt.  A  lőcsei 
ház  esetleg  az  említett  orvosra,  Spillenberger  Sá¬ 
muelre  látszik  utalni. 

A  másik  képíró  Sámuel  „dér  Ivunstreiche", 
1647-ben  kertet  vesz  25  frton  az  Ispotály-utcában; 
háza  a  Lakatos-utcán  volt.  1658-ban  „supplicál 
azon,  hogy  valami  hempler  (=  himpellér)  képírók 
vannak  itt  az  városban,  kik  az  ő  mestersége  ellen 
publice  és  bőven  exerceálják  az  képiratást  és  mes¬ 
terséget,  azokat  az  nemes  tanács  inhibeálná  vagjr 
megfogatná,  avagy  az  városról  elküldené.  Delibe¬ 
ratum  :  Biró  uram  magához  hivatja  s  admoneálja, 
hogy  ez  után  attól  ellegyen,  mert  ha  megtudja 
biró  uram,  megfogatja.  Spilenberger  uram  is  oda 
menjen  s  vádolja".  Időközben  (1662)  templom¬ 
gondnokká  lett  és  1667-ben  tribunus  plebis. 

Első  Jánosnak  volt  fia  János,  a  bécsi  udvari 
festő  (1629 — 1679).  A  városi  jegyzőkönyvek  atyja 
halála  évében  (1652)  emlegetik,  hogy  „Hans 
Spilenbergernek  maradván  egy  árvája  és  nem  lévén 
közelebb  való  atyafia  nálánál"  t.  i.  a  kérvényező 
Illenfeld  Sámuelnél,  „méltóztassék  az  nemes  város 

azon  árvának  házát  kezéhez  bocsátani,  míg  Isten 
az  árvát  hazahozza' 

1654-ben  Spilenberger  Sámuel  jelenti,  hogy 
„Spillenberger  N.  árvájának  Forgács-utczai  háza 
romlott  állapotban"  van. 

Az  árva  a  művészet  földjén,  Olaszországban 
járhatott,  majd  Augsburgban  és  Becsben  udvari 
festő  lett.  O  festette  a  kitzbüchli  (Tirol)  parochialis 
templom  főoltárának  képét.  ,,A  képeknek  színezete 
-  Ilg  szerint  —  fölötte  erélyes,  felfogása  nagy¬ 
szerű  s  szép  compositiója  méltó  17.  századbeli 
olasz  mesterre".  Festett  Brünnben,  Bécsben  a 
sz.  István  dómban,  a  minoriták,  az  ágostaiak,  sz. 
Orsolya  Himmelpforte,  hajdan  domokosok  templo¬ 
mában  és  a  göttweihi  zárdában.  Műveit  vagy  tel¬ 
jes  nevével,  vagy  ,,J  S.  Hung.(arus)"  jelezte. 
Lucretiát  ábrázoló  festményét  Spilnberger  Márton 
metszette  rézbe.  Vájjon  egy-e  vele  az  a  Spillen¬ 
berger  János,  a  ki  zenét  is  írt?  és  vájjon  ugyanaz 
a  Spielberg-e,  a  kit  művésztársa  Sandrart  említ 
életrajzaiban  ?  vagy  nem  kell-e  a  tiroli  Spilbergre 
reámutatnunk,  mely  a  halhatatlan  olasz  művész  Iréné 
Spilimbergoját  hozza  emlékezetünkbe?  — 46. 

ÉGI  MAGYAR  FAMETSZŐK.  A  budai  egye¬ 
temi  nyomda  fametszője.  A  tizennyolcadik 
század  végén  Hederich  Frigyes  egyik  betűszedője 
volt  a  kir.  egyetemi  könyvnyomdának  s  önképzés 
útján  megtanulta  a  fametszést ;  különösen  számos 
vignettát  metszett.  Meghalt  1807-ben.  Az  általa 
metszett  képek  másolatai  a  „  Verzierungen  in 
Abgüssen  für  <fie  Pressén  dér  Königlichen  TTnga- 
rischen  Universitáts-Buchdruckerey.  Ofen.  1824.“ 
című  füzet  első  részében  láthatók. 

Az  „Episcopatus  Nitriensis"  című  1838-ban, 
Pozsonyban  megjelent  mű  címlapjain  levő  met¬ 
szet  alatt:  „Farkas  sculp.  Posonii.  1838.“  olvasható. 

Ifj.  Waandza  Mihály  „A  búsongó  Ámor"  című 
munka  szerzője  e  művét  sajátkezűleg  metszett 
képekkel  ékesítette,  a  mint  a  rajtuk  levő  „metz. 
Wandza  Mih.“  felirat  tanúsítja.  A  mű  1806-ban 
jelent  meg.  — 47. 

Kemény  Lajos 

E1NSLE  ANTAL  magyarországi  működéséhez.  A 
múlt  század  negyvenes  éveinek  elején  hosszabb 
ideig  hazánkban  tartózkodott  a  bécsi  udvari  és 
főúri  körök  kedvelt  arcképfestője,  Einsle  Antal. 
Ott  lakott  Budán,  a  nádori  palota  mellett,  mert 
ide  is  József  nádor  felhívására  jött.  Valószínű  tehát, 
hogy  József  főherceg  budavári  palotájában  lesznek 
is  tőle  festmények.  Mi  ezúttal  egy  Kölcsey-képéről 
akarunk  megemlékezni,  melynek  készítéséről  Bartfay 
László  emlékezik  megama  naplójában,  a  melyetaNem- 
zeti  Múzeum  irodalmi  levéltárában  őriznek.  Az  első 
idevágó  feljegyzést  1838  dec.  1  1  -érői  találjuk, 
mikor  megemlíti,  hogy  Kende  szatmári  alispán  levé- 
lileg  megbízta  egy  Kölcsey-kép  festésével.  Már  dec. 
14-én  azt  írta  naplójába,  hogy  Einsle  felkereste  és 

mikor  őt  a  gróf  Sándor-házban  volt  műtermé¬ 
ben  és  lakásán  felkereste,  precizirozta,  miként  gon¬ 
dolja  e  kép  festését.  „Kölcsey  ülve  legyen  ábrázolva 
—  adta  az  instrukciót  Einslének,  naplója  szerint  — 
ülve  azért,  mert  más  kép  nem  létezvén,  mint  a 
mely  birtokomban  van  s  azon  egy  kissé  meghajlott 
nyakkal,  fővel  ül  a  boldogult,  mi  neki  életében 
is  természetes  attitüdeje  volt .  .  .  Előtte  legyen  asztal 
zölddel  borítva,  tanácskozás  asztala  ;  a  zöld  takaró 
egyik  sarkában  Szatmármegye  címere.  Háta  megett 
egy-két  oszlop  és  kárpit.  Kezében  a  szónoklat  jeléül 
egy-két  félig  nyílt  tekercs.  A  padlózata  a  teremnek 
márvány  kövezet.  Egyébiránt  a  nyílt  teremből  szabad 
ég  legyen  látható  és  szabad  táj  :  nevezetesen  a 
pozsonyi  Au-nak  néhány  tája  és  a  Duna,  távolabb 
a  pozsonyi  hegy  várfalaival.  Öltözete :  egyszerű 
fekete  köntös  —  ünnepély  és  gyász  jeléül".  Einsle 
elfogadta  ez  eszmét  és  az  1839.  jan.  1.  bejegyzés 
szerint  125  aranyban  állapodtak  meg  honorárium¬ 
képen.  Ez  év  májusában  már  át  is  vette  a  képet, 
melynek  rámáját  1840.  január  26.  Bécsből  Sundt 
szállította.  Ez  év  júliusában  már  Einsle  Bécsbe 
költözött  és  műterem  berendezését  is  elárverelte. 
Mint  Bártfay  naplójában  feljegyzi,  ugyanakkor  Einsle 
Wesselényit  is  festette  és  e  képe  sokkal  jobb  volt, 
mint  Barabásé,  mit  a  báróról  Gráfenbergben  festett. 
Lásd  még  a  22-ik  számú  adatot  is.  — 48. 

pJOGDÁN  JAKAB,  FESTŐ.  A  XVII.  század  végén  a 
2=^  magyar  főurak  kastélyaiban  működött.  Születése 
helye  mindeddig  ismeretlen.  Egyedül  az  ismeretes, 
hogy  a  festészetben  Bécsben  képezte  magát.  A  művé¬ 
szet  jelentékeny  fokára  emelkedett  és  különösen 
madarak,  virágok  és  gyümölcsök,  csöndélet-képek 
festésével  tűnt  fel.  Később  Angliába  utazott,  hol 
Anna  királyné  is  igénybe  vette  ecsetjét,  számos 
megrendelést  kapott  és  nagy  vagyonra  tett  szert. 
Eddig  egyetlen  festménye  sem  ismeretes.  Az  angol 
udvari  képtárak  jegyzékeiben  dacára  a  fenti  adat¬ 
nak,  nevét  nem  találjuk.  Van  azonban  a  képjegy¬ 
zékekben  számos  a  XVII.  század  végén  és  a  XVIII. 
század  elején  festett  madár-  és  virágkép,  melyek¬ 
nek  festője  ismeretlen.  Úgy  látszik,  ezek  közt  a 
képek  közt  kell  keresnünk  Bogdán  Jakab  fest¬ 
ményeit  is.  — 49. 

PANGOWSKY  JAN,  kassai  festő.  A  kassai  levél¬ 
tárban  1653.  október  6-iki  kelettel  egy  érdekes 
nyilatkozatot  olvasunk  a  fenti,  eddig  még  névleg 
sem  ismert  XVII.  századbeli  festőről.  E  szerint  e 
festő  kinyilatkoztatja,  hogy  mindaddig,  míg  a  magyar 
concivisséget  (honosságot)  meg  nem  szerzi,  addig 
„képíró  mesterségével  élni  nem  fog",.  E  szerint  e  felté¬ 
telhez  kötötték  működésének  megkezdését.  Festményei 
közül  eddig  egyet  sem  ismerünk,  de  működése  ügy  lát¬ 
szik  kapcsolatos  a  felvidéki  városok  XVII.  századvégi 
szellemi  életével  és  az  akkor  épült  egyházak  oltárképei 
között  kell  keresnünk  alkotásait.  - — 50. 

Naményi  Lajos 

MŰVÉSZETI  IRODALOM 

GYETEMES  IRODALOMTÖRTÉNET.  Szerkeszti  Hein- 
rich  Gusztáv.  Első  kötet.  Ó-kori  keleti  népek  és 
hellének.  40  műmelléklettel  és  238  szövegképpel.  A 
vallás-  és  közoktatásügyi  miniszter  támogatásával  ki¬ 
adja  a  Franklin-Társulat.  Budapest,  1903.  XX.  és  742  1. 
—  Közelről  érdekel  minket  is  ez  a  nagyszabású  iro¬ 
dalmi  vállalat.  Mert  a  legrégibb  népek  és  idők  irodalma 
semmiképpen  sem  választható  el  a  művészetüktől,  sőt 
például  Babilonban,  Egyiptomban,  Perzsiában  úgy  a  mű¬ 
vészet,  mint  az  irodalom  legrégibb  ereklyéi  közösek. 
Igen  sokszor  kell  az  irodalomtörténet-írónak  a  műtörté¬ 
net-íróhoz  fordulnia  a  helyes  interpretációért  és  viszont. 
Oly  közös  mező  az  előttünk  fekvő  gazdag  kötet  leg¬ 
nagyobb  része,  a  melyen  vállvetve  kell  dolgoznia  mind¬ 
két  doktrína  munkásainak.  Hogy  ez  így  van,  arról  meg¬ 
győz  minket  a  kötetbe  vetett  futólagos  pillantás  is.  Az 
illusztráció-anyagban  ugyanis  szinte  műtörténeti  atlaszt 
kapunk.  És  bár  a  képek  válogatásában  kidomborodik 
az  az  elv.  hogy  a  bemutatott  emlékek  igazán  irodalmi 
vonatkozásúak  legyenek  (a  mi  kiválóan  sikerült  is), 
mégis  a  művészet  gazdag  kertjében  képzeljük  magun¬ 
kat,  a  midőn  e  lapokat  forgatjuk.  A  nagy  képtömeg 
csupa  hiteles  emléket  mutat  s  ezek  jó  része  kitűnő  mű¬ 
vészek  alkotása.  Kivételt  talán  csak  Chipiez  két  zsidó- 
stílus-rekonstrukciója  képez,  a  melyek  bármily  szép  a 
rajzuk  mégis  felette  problematikusak.  A  színdús  keleti 
mesékbe  helyez  át  minket  az  öt  színnyomatú  mellék¬ 
let,  a  melyek  az  „Arabok"  című  fejezetet  díszítik. 
Ezek  a  XVI — XVIII.  századbeli  Korán-lapok  páratlanul 
előkelőek,  ragyogó  színjátékukat  emeli  a  formák  gazdag 
fonadéka. 

A  kötet  első  fele  India,  Khina,  Japán,  Egyiptom, 
Asszíria,  Babilónia,  a  héberek,  arabok,  perzsák  és  örmé¬ 
nyek  irodalmát  ismerteti,  Fiók  Károly,  Kühnert  Ferenc, 
Mahler  Ede,  Neumann  Ede,  Goldzieher  Ignác,  Kégl  Sándor 
és  Patrubány  Lukács  dolgozataiban.  Másik  fele  egészen 
a  helléneké  (szerzők:  Hegedűs  István,  Latkóczy  Mihály 
és  Petz  Vilmos)  Ebben  a  részben  megnyílnak  a  múzeumok 
gazdag  gyűjteményei  s  a  hellén  szobrászat  és  építészet 
válogatott  remekművei  illusztrálják  a  szerzők  irodalom- 
történeti  fejtegetéseit.  Nem  is  volna  a  régi  görög  iro¬ 
dalom  egészen  világosan  megérthető  e  bámulatos  plasz¬ 
tikai  alkotások  szemlélete  nélkül.  Homéroszt  csakugyan 
akkor  értjük  meg  teljesen,  ha  szemünk  elé  kerülnek  oly 
művek  is,  mint  a  Menelaosz-Patroklosz  csoport,  a  mely 
felvilágosít  minket  arról  is  :  miképpen  fogta  föl  a  görög 
ember  a  nagy  eposzt.  És  Melpomene  méltóságos  vati¬ 
káni  szobrába  bele  van  öntve  az  egész  görög  dráma. 
Az  illusztrációk  tehát  sikerrel  közvetítik  nemcsak  a  szo¬ 
rosan  vett  irodalmi  dokumentumot,  hanem  egyúttal  meg¬ 
ismertetik  az  olvasót  annak  a  népnek  lelki  dispozició- 
jával,  a  melyből  az  irodalom  sajátos  formáit  vette. 

így  kapcsolódik  össze  helyes  rendszerré  e  kötetben 
a  műtörténeti,  illusztratív  elem  magával  az  irodalom- 
történettel  Remélhető,  hogy  ezzel  a  rendszerrel  talál¬ 
kozunk  a  következő  négy  kötetben  is. 

ARÁCSONY  A  MŰVÉSZETBEN.  írta  dr.  Walter 
Gyula.  Esztergom,  1903.,  Buzárovits  könyvnyom¬ 
dája.  32  old.  Ez  a  kis  füzet  a  karácsonyi  biblikus  ese¬ 
mény  művészi  feldolgozásával  foglalkozik  a  katakomba¬ 
művészet  korától  máig.  Tekintettel  arra,  hogy  a  kará¬ 
csony  mintegy  másfélezer  éven  át  adott  tárgyat  a  mű¬ 
vészeknek,  a  szerző  csak  nagy  vonásokban  adja  e 
változásainak  képét.  A  tárgy  iránt  érdeklődőknek  a  szé¬ 
pen  megírt  kis  füzet  jó  vezérfonalul  szolgálhat. 

nTULLlUS  CICERO  BESZÉDE  VERRES  ELLEN  A 
o  MŰKINCSEKRŐL  (de  signis).  Latinból  fordította, 
bevezetéssel  és  jegyzetekkel  ellátta  Gurnesevics  Lajos. 
Budapest,  1903.,  Lampel  Róbert  (Wodianer  F.  és  Fiai) 
kiadása.  96  oldal. 

EMILE  ZOLA,  MALEREI.  Mit  einer  Einleitung  von 
Hermán  Helferich.  Berlin  1903.,  Verlag  Brúnó  Cas- 
sirer.  Egy  képpel,  170  1.  —  Huszonhatéves  volt  Zola 
Emil,  a  mikor  a  párisi  Szalon  kiállításairól  kritikákat 
írt  az  Événementbe.  Csak  néhány  cikke  jelenhetett 
meg  ott :  a  szerkesztő  rövid  úton  felváltotta  őt  egy 
lágyabb,  az  igazságot  kevésbbé  szerető  s  éppen  nem 
radikális  kritikussal.  A  szerkesztő  ugyanis  féltette  az 
előfizetőket,  a  kik  sorából  elmaradoztak  az  akadémikus 
klikkek  rokonai  és  barátai.  Harminc  évvel  utóbb  ugyanez 
a  szerkesztő  kérte  Zolát,  hogy  írjon  számára  műtárlati 
kritikát.  Zola  meg  is  tette.  Tehette  annál  inkább,  mert 
a  három  évtized  művészeti  eseményei  fényesen  igazol¬ 
ták  az  ő  radikális  igazságszeretetét.  Hisz  azokat  a  fes¬ 
tőket,  a  kikről  oly  lelkesedve  írt  fiatal  korában,  azóta 
(nagyobbára  holtuk  után)  az  egész  ^világon  hatalmas 
művészeknek  ismerték  el  és  azok  az  akadémikusok,  a 
kiket  oly  merészen  támadott,  immáron  által  vannak  adva 
a  feledésnek.  Ki  ismeri  ma  az  akkor  ünnepelt  Dubuffe 
nevét  a  francia  határokon  kívül  s  ki  ne  értékelné  igazi 
becse  szerint  Manet-et? 

Pedig,  midőn  a  fiatal  Zola  radikális  cikkei  napvilágot 
láttak,  ezeknek  az  utóbb  említett  nagy  művészeknek 
képeit  be  sem  fogadták  a  tárlatokra  s  általában  bolond¬ 
számba  vette  őket  a  közönség.  Zola  volt  az  ő  védőjük 
az  ő  úttörőjük,  Zola  állott  a  újítók  élére,  ő  küzdött  a 
művészet  maradi  elemei  ellen  a  leghevesebben  s  az  új 
stílusnak  iparkodott  híveket  szerezni.  Elszánt  igazság¬ 
szeretetét  kritikusi  állásával  fizette  meg,  annál  fénye¬ 
sebb  elégtételt  adott  neki  az  általa  megprófétált  jövő. 

Az  előttünk  fekvő  kötet  német  fordításban  adja  eze¬ 
ket  az  inkriminált  cikkeket,  hozzáfűzve  Zola  nagyobb 
tanulmányát  Edouard  Manet  művészetéről.  Ez  a  tanul¬ 
mány  a  legszebb  része  a  kötetnek.  Világosabban,  meg¬ 
győzőbben,  alig  lehet  e  nagy  mester  és  újító  művésze¬ 
tét  fejtegetni.  A  kritikákban  egyúttal  megismerkedünk 
Zola  művészeti  hitvallásával  is.  Itt  találkozunk  azzal  a 
híressé  vált  mondásával,  hogy  a  művészet  voltaképpen 
egy  darabja  a  természetnek  —  egy  temperamentumon 
át  nézve.  A  szalonkritikák  természetesen  véges-végig 
támadók  és  hevesek.  De  a  művészet  további  fejleményei 
igazolták,  hogy  helyes  volt  ezekért  az  új  eszmékért  a 
legradikálisabb  fegyverekkel  küzdeni. 


M í'i veszeti  irodalom 


MAGYAR  MŰVELŐDÉS  A  XV.  SZÁZADBAN  Anto- 
/ni  nio  Bonfini  Rerum  Hungaricarum  Decades-ének 
alapján  írta  Császár  Imre.  Budapest,  1902.,  kiadja  a 
Szent-István-Társulat  tud.  és  írod.  osztálya.  166  old. 
Bonfini  nagy  könyvét  dolgozta  fel  a  szerző  oly  célból, 
hogy  a  magyarság  XV-ik  századbeli  míveltségi  állapo¬ 
táról  kerek  képet  festhessen.  Bonfini  műve  éppen  Mátyás 
korára  nézve  az  egyetlen  egykorú,  egységesen  feldolgo¬ 
zott  históriai  forrásmunka.  Helyes  gondolat  volt  a  nagy 
munkából  óvatos  kritikával  kiválogatni  azokat  az  adato¬ 
kat,  a  melyek  egy  találó  művelődéstörténeti  képet  formál¬ 
hatnak.  Minket  főkép  azok  a  fejezetek  érdekelnek,  a 
melyek  műtörténeti  vonatkozásnak.  Ilyek  a  Il-ik,  a  mely 
a  többi  közt  az  iparművészetet  tárgyalja,  ilyen  a  Ill-ik, 
a  mely  a  tudományon  kívül  az  építészet,  festészet, 
szobrászat  anyagát  öleli  fel.  Császár  már  azzal  is  érde¬ 
mes  munkát  végzett,  hogy  helyes  kritikával  kikereste  és 
összeállította  a  műtörténetíróra  nézve  értékes  adatokat, 
úgy  hogy  ezek  után  nem  kell  többé  az  eddig  elszórt 
művészeti  adatok  miatt  az  egész  nagy  munkát  végig 
olvasnunk.  Ily  értelemben  műve  jó  műtörténeti  segéd¬ 
könyv.  De  a  feldolgozás,  a  különféle  helyekről  össze¬ 
szedett  adatok  csoportosítása  oly  ügyes,  hogy  a  laikus 
közönség  is  örömmel  és  érdeklődéssel  olvashatja.  Bonfini 
természetesen  egyoldalún  fogja  fel  a  tárgyat,  van  igen 
sok  gyengéje  s  korántsem  pártatlan.  De  a  szerző  elég 
gyakran  utal  ezekre  a  fogyatékosságokra  s  más  egykorú 
forrásművekből  vett  adatokkal  igazítja  helyre  a  szép- 
szavú  olasz  humanista  tévedéseit.  A  műtörténetíró  is 
figyelembe  fogja  venni  ezt  a  körülményt,  különben 
pedig  örömmel  fogadja  ezt  a  hasznos  könyvet. 

n AGYAR  PÁLYÁZATOK.  Megjelenik  havonta.  Szer¬ 
kesztik  Fejér  Lajos  és  Ritter  Ignác.  A  szerkesztők 
kiadása.  Első  évfolyam,  első  szám,  38  1.  Új  és 
hasznos  vállalat ;  célja,  hogy  a  kiváló  építészeti  terv- 
pályázatok,  a  melyekben  valamely  művészi  érték  rejtő¬ 
zik,  ne  menjenek  veszendőbe.  A  folyóirat  egy-egy  füzete 
egy-egy  építészeti  tervpályázat  legjobb  műveit  mutatja 
be  s  ezzel  nemcsak  azt  éri  el,  hogy  a  Budapesten  kívül 
élő  építészek  is  lássák  az  új  munkákat,  hanem  azt  is, 
hogy  a  rendesen  rövid  ideig  látható  versenyműveket  jó 
reprodukcióban  bármikor  tanulmányozhassák.  Sok  érték 
és  szellemi  kincs  halmozódik  fel  a  jobb  pályázatokon, 
de  a  zsűri-döntés  után  rendesen  visszakapja  minden 
pályázó  a  maga  rajzát  s  az  aztán  átadatik  a  feledésnek. 
Az  új  vállalat  bő  összehasonlításra  ad  alkalmat,  sőt 
módot  nyújt  arra  is,  hogy  a  tárgygyal  foglalkozó  felül¬ 
bírálhassa  a  zsűri  döntését.  Az  első  számban  a  pozso¬ 
nyi  posta-  és  távíró-épület  díjnyertes  és  értékben  kiváló 
pályaműveit  látjuk  együtt:  tizenegy  szerző  38  rajzát,  a 
hozzávaló  szöveggel.  Látjuk  a  pályázati  hirdetés  hely¬ 
színrajzát,  elolvashatjuk  a  pályázati  programmot,  végre 
a  bírálati  jegyzőkönyvet  is,  úgy  hogy  rögtön  tisztában 
vagyunk  azzal,  ki  felelt  meg  .legjobban  a  feltételeknek, 
kinek  műve  a  legművészibb  és  mily  alapon  formálta  a 
zsűri  a  döntését?  A  folyóirat  teljesen  szakszerű  és  ob¬ 
jektív  szellemű.  Kívánatos,  hogy  erősre  fejlődjék.  A  füze¬ 
tek  kiállítása  egyszerű  és  csinos. 


nINTALAPOK.  Nyolcadik  évfolyam,  harmadik  soro¬ 
zat,  szövő-  és  nőipari  füzet.  A  kereskedelemügyi 
minisztérium  támogatásával  kiadja  Hornyánszky  Viktor. 
E  nagy  folio-lapok  színes  nyomatban  közlik  Horti  Pál, 
Boros  Rudolf,  Faragó  Ödön,  Lechner  Ilona,  Dékáni 
Árpád  és  Nagy  Lázár  terveit  párna,  asztalterítő,  füg¬ 
göny,  csipke,  ellenző  számára.  A  terveken  modern  ma¬ 
gyaros  törekvések  nyilvánulnak.  A  füzet  azonkívül  ter¬ 
mészetes  nagyságban  készített  részletrajzokat  is  tartalmaz 
a  közvetlen  kivitel  megkönnyítésére.  Rövid  szöveg  ma¬ 
gyarázza  a  rajzokat. 

ÁLTALÁNOS  MŰVÉSZETI  CIKKEK 

A  szombathelyi  műkiállítás.  írta  Kézdi.  Pesti  Hírlap 
február  1 0. 

A  Nemzeti  Szalon  budapesti  tavaszi  kiállítását  ismer¬ 
tették  a  napilapok  február  22-iki  számai,  a  hetilapok 
február  29-iki  számai, 

Magyar  stíl.  írta  Kemény  Lajos.  Felsőmagyaroiszág, 
március  3. 

Taine.  írta  Alexander  Bernát.  Budapesti  Hírlap,  már¬ 
cius  17. 

A  művészet  az  iskolában.  írta  Márkus  László.  Al¬ 
kotmány,  március  24. 

A  rút  kultusza.  írta  Szana  Tamás.  Tárgymutató  a 
szegedi  képzőművészeti  egyesület  1903.  évi  tavaszi 
kiállítására. 

A  Képzőművészeti  Társulat  nemzetközi  tavaszi  mű¬ 
tárlatát  ismertették :  a  Budapestéi-  Tagblatt,  Budapesti 
Llirlap,  Egyetértés,  Hazánk,  Magyar  Hírlap,  Magyar 
Nemzet,  Magyarország,  Neues  Pestcr  Journal,  Pcstcr 
Lloyd,  Pesti  Hírlap  és  Pesti  Napló  márc.  31-iki  számai. 

A  tavaszi  tárlat  (Szegeden).  írta :  Cs.  F.  Szegedi 
Híradó,  márc,  22.,  25.,  26.  27.  száma. 

A  tavaszi  tárlat  (Szegeden).  írta :  Domokos  László. 
Szegedi  Napló,  márc.  22.,  25.,  28.,  29.,  április  1.  száma. 

FESTÉSZET 

Winter  György  Bártfa  város  bírójának  arcképes  zászlója 
és  emlékköve  Bártfán.  írta  Myskovszky  Viktor.  Archaeo- 
logiai  Értesítő,  február  14. 

Új  képtár  a  Louvreban.  írta  Medveczky  Kornél. 
Budapesti  Hírlap  február  14. 

A  tegnap  művészete.  írta  Guthi-Guttmann  Oszkár. 
Budapesti  Napló,  március  14. 

La  bella  Simonetta.  írta  Guthi-Guttmann  Oszkár.  Uj 
Idők,  március  22. 

Bethlen  Gábor  a  festőjének  fizetést  rendel.  Törté¬ 
nelmi  Tár,  1903.,  1  füzet. 

ÉPÍTÉSZET 

Kiss  István  emlékezete.  Magyar  Mérnök-  és  Építész- 
Egylet  Heti  Értesítője,  febr.  8. 

A  székely  csűr.  Írta  :  Szinte  Gábor.  Ethnographia, 
1903.,  1-2. 

A  Szent-István  bazilika.  Budapesti  Hírlap,  márc.  13. 

Mii  vásár 


SZOBRÁSZAT 

Hétköznapok  a  műteremben.  Irta  Silhouette.  A  Hét, 
február  8. 

A  költő  szobra.  írta  Tóth  Béla.  Pesti  Hírlap,  febr.  8. 

A  Vörösmarty-szobor  pályázat  eredményéről  cikke¬ 
ket  közölt  a  Pester  Lloyd  február  6.,  a  többi  napilap 
február  8-iki,  a  Magyar  Nemzet  és  Budapesti  Napló 
február  10.,  az  Uj  Idők  február  8.  száma. 

Kallós  Ede  hódmezővásárhelyi  Kossuth-szobrát  ismer¬ 
tették  a  hetilapok  március  22-iki,  a  napilapok  márc. 
23-iki  számai. 

IPARMŰVÉSZET 

Régi  övék  a  M.  N.  Múzeumban.  írta  :  dr.  Szendrei 
János.  Archaeologiai  Értesítő,  febr.  15. 

A  zürichi  múzeum  színes  ablaktáblája.  írta  :  Poór 
Antal.  U.-ott 

Két  vaskori  aranyékszer  a  M.  N.  Múzeumban.  írta  : 
dr.  Éber  László.  U.-ott. 

Adatok  az  ötvösség  és  pénzverés  történetéhez.  írta: 
Kemény  Lajos.  U.-ott. 

Ráth  György :  Az  iparművészet  könyve.  Ismerteti 
dr.  Szendrei  János.  U.-ott. 

A  karácsonyi  kiállítás.  (Az  Iparművészeti  Társulat 
téli  kiállítása).  írta :  Almási  Balogh  Loránd.  Magyar 
Iparművészet,  januári  szám. 

Eduard  Wiegand  Budapest,  cin  ungarischer  Gewerbe- 
Künstler.  írta  :  Lyka  Károly.  Innen-Dckoration  (Darmstadt), 
1903.  márciusi  szám. 

Iparművészeti  régiségek  Felső-Magyarországon.  írta: 
Divald  Kornél.  Magyar  Iparművészet,  1903.  március. 

Az  iparművészeti  iskola  kiállítása.  írta :  Györgyi 
Kálmán  Ugyanott. 

Modernség  az  iparművészetben.  Irta:  dr.  Ágai  Béla. 
Magyar  üveg-  és  agyagipar,  Ili.  1. 

Eredeti  agyagipart !  írta  :  dr.  Lázár  Béla.  U.-ott. 

A  pécsi  Zsolnai-gyárak.  írt?  :  Örley  J.  Ugyanott,  III  4. 

A  műfazekasság.  U.-ott. 


MŰI/AsAR 

VÁSÁRLÁSOK  A  NEMZETI  SZALON  BUDAPESTI 
TAVASZI  TÁRLATÁN 

Vaszary  János  :  Tükör.  Megv.  ifj.  Lőwinger  Salamon. 
Glatz  Oszkár  :  Tájkép.  Megv.  Pfeifer  Antalné. 
Ujváry  Ignác  :  Útmentén.  Megv.  a  Lipótv.  Kaszinó. 
Kézdi-Kovács  L.  :  Hold  sarlója.  Megv.  ugyanaz. 
Kézdi-Kovács  L.  :  Őszi  hangulat.  Megv.  J.  M. 

Ifj.  Berkes  Antal :  Első  napsugár.  Megv.  Wolfner  Gy. 
Ifj.  Berkes  Antal  :  Részlet  a  Rákos  mellől.  Megvette 
Weiser  Kálmán. 

Ifj.  Berkes  Antal :  Városligeti  részlet.  Megv.  Untc- 
rauer  József. 

B.  Mednyánszky  László :  Reggeli  hangulat.  Megv.  Giergl. 
Katona  Nándor  :  Őszi  tájkép.  Megv.  ugyanaz. 
Rubovics  Márk  :  Falu  vízparton.  Megv.  Lukács  Pál. 

Markó  Ernő  :  Téli  est.  Megv.  Csillag  Géza. 

Markó  Ernő  :  Tájkép.  Megv.  Beöthy  Zsolt. 

Markó  Ernő:  Gellérthegyi  viskó.  Megv.  Pfeifer  Antalné. 

Markó  Ernő  :  Budapest  télen.  Megv.  a  székesfőváros. 

Székely  Andor  :  Négy  piasztell.  Megv.  a  «Művészet» 
szerkesztősége. 

Thury  Gyula  :  Spalatói  öböl.  Megv.  Unterauer  József. 

Gyöngyvirág!  Eug.  Csibés  tyúk.  Megv.  Szamotáné. 

Lámné  Hilbert  Irén  :  Balaton  partján.  Megv.  Pfeifer 
Antalné. 

Kende  István  :  Holdfcljötto.  Megv.  Forchc  Román. 

Szontágh  Tibor :  Csősz  ház.  Megv.  N.  N.  Vala¬ 
mennyien  Budapesten. 

Kézdi  Kovács  László  :  Magány.  Megv.  Ifj.  Kintzing 
János,  Arad. 

Rubovics  Márk  :  Vadász  az  erdőn.  Megv.  u.-az. 

Révész  Imre  :  A  helység  kalapácsa.  Megv.  Ring 
Géza,  Arad 

Révész  Imre  :  Rég  veri  már  a  magyart  a  teremtő. 
Megv.  u.-az. 

Rubovics  Márk  :  Tél.  Megv.  Havass  Ágost,  Zirc. 

Ifj.  Berkes  Antal  :  Pinkavölgye.  Megv.  u.-az. 

Ifj.  Berkes  Antal:  Sámfalvi  templom.  Megv.  dr. 
Kohner  Adolf,  Szászberek. 

ELADÁSOK  A  KELETY-TAHI  KIÁLLÍTÁSON 

Kelety  Gusztáv  hátrahagyott  műveiből  elkelt  12(1 
olaj-  és  vízfestmény,  továbbá  128  rajz.  Ezekből  14 
festményt  és  2  rajzot  az  állam,  öt  festményt  és  9  raj¬ 
zot  a  Műemlékek  Országos  Bizottsága,  két  festményt  és 
1 1  rajzot  az  Iparművészeti  Iskola  vásárolt  meg,  a  töb¬ 
bit  magánosok  váltották  magukhoz. 

Tahi  Antal  műveiből  összesen  elkelt  266  olaj-  és 
vízfestmény,  továbbá  101  rajz  és  karc,  a  melyekből 
5  festményt  és  3  rajzot  az  állam,  a  többit  magánosok 
vettek  meg. 

Mind  a  két  művésztől  tehát  összesen  621  mű  talált 
vevőre. 


lrjAró  rAlyAzmtok 

1903.  április  15-én  lejár  a  «Művészet»  szerkesztősége 
által  kisebb  családi  lakóház  tervrajzára  hirdetett  pályá¬ 
zat.  Bővebbet  1.  «Művészet»  1903.,  1.  füzet,  79-ik  old. 

1903.  április  15-én  lejár  a  Magyar  Építőművészek 
Szövetségének  pályázata  kilátó  torony  tervére.  Bővebbet 
1.  «Művészet»  1903.,  1.  füzet,  79-ik  old. 

1903.  április  15-én  lejár  a  Magyar  Építőművészek 
Szövetségének  műegyetemi  tervpályázata.  Bővebbet  1. 
«Művészet»  1903.,  1.  füzet  80-ik  old. 

1903.  április  15-én  lejár  a  Kaposvárott  építendő  tör¬ 
vényszéki  épület  tervpályázata.  Bővebbet  1.  « Művészet* 
1903.,  1.  füzet  80-ik  old. 

1903.  április  15-én  lejár  a  halasi  gazdasági  bank  rész¬ 
vénytársaság  Kiskunhalason  építendő  emeletes  bérházának 
tervpályázata.  Első  díj  400  kor.,  második  díj  300  kor. 
Bővebb  felvilágosítást  az  igazgatóság  ad  Kiskunhalason. 


Lejáró  pályázatok 


1903  április  24-én  lejár  az  alább  következő  pálya¬ 
díjakra  pályázó  művek  beküldési  határideje :  pályadíj 
figurális  rajzra:  500  kor.,  tájrajzra  500  kor.,  a  könyv 
természetéhez  alkalmazkodó  rajzra  500  kor.,  eredeti 
metszetre,  karcra  vagy  kőnyomatra  600  kor.,  akvarellre 
500  és  300  korona.  A  pályaművek  a  Nemzeti  Szalon 
rajzkiállítására  küldendők.  Pályabiróság  a  Képzőművé¬ 
szeti  Tanács.  A  díjakat  a  közoktatásügyi  minisztérium 
adományozza. 

1903  április  30-án  délben  lejár  a  brassai  kereske¬ 
delmi  és  iparkamara  székházának  tervére  és  költség¬ 
vetésére  hirdetett  pályázat.  Építési  összeg  75,000  korona 
Első  díj  600  korona,  második  díj  400  korona.  E  két 
terv  a  kamara  tulajdonába  megy  át.  Bővebb  tájékozta¬ 
tást  a  kamarai  iroda  vezetősége  ad  Brassóban,  Kapu-utca 
65.  sz.  a. 

1903  április  30-án  lejár  a  Nemzeti  Kaszinó  követ¬ 
kező  pályázata  :  Terveztessék  egy  könyvjelző  (cx-libris), 
mely  a  Nemzeti  Kaszinó  könyvtárának  minden  egyes 
kötetébe  fog  beragasztatni,  tehát  annak  tulajdonjogát 
fejezze  ki  egyszerűen,  érthetően  és  művésziesen.  Figye¬ 
lembe  veendő,  hogy  a  Nemzeti  Kaszinó  gróf  Széchenyi 
István  által  1827-ben  oly  célból  alkotott  egyesület,  hogy 
az  a  hazai  társadalmi  életnek  központját  képezze. 
A  könyvjelző  felirata  :  «A  Nemzeti  Kaszinó  könyvtárá¬ 
ból*  legyen.  A  pályázaton  csakis  magyar  honpolgár 
vehet  részt.  Pályázni  lehet  névaláírással  vagy  jeligés 
levéllel.  A  pályabiróság  tagjai  Berzcviczy  Albert,  Vécscy 
Tamás.  Radisics  Jenő  és  llk  Mihály.  A  jogos  művészi 
igényeknek  és  a  pályázat  feltételeinek  mindenben  meg¬ 
felelő  pályamű  díja  300  korona.  A  pályadíjjal  jutalma¬ 
zott  műnek  korlátlan  tulajdonjoga,  beleértve  a  kizárólagos 
sokszorosítási  jogot,  a  Nemzeti  Kaszinót  illeti  meg. 
A  pályaművek  az  Orsz.  Magy.  Iparművészeti  Múzeum 
könyvtárába  küldendők 

1903  április  30-áig  beküldendők  a  Magyar  Iparművé¬ 
szeti  Társulat  titkári  hivatalába  (Üllői-út  33.)  az  eladásra 
szánt  iparművészeti  tervek.  A  Magyar  Iparművészeti  Tár¬ 
sulat  megismerni  óhajtja  mindazokat,  a  kik  művészi 
színvonalon  álló  iparművészeti  terveket  készíteni  tud¬ 
nak,  a  végből,  hogy  alkalmat  adjon  nekik  tudásuk  s 
munkáik  értékesítésére ;  felhívja  tehát  az  összes  hazai 
iparművészeket,  hogy  az  iparművészeteknek  hazánkban 
meghonosult  bármely  ágára,  nevezetesen  a  bútorasztalos- 
ságra,  a  vasművességre,  a  díszítő  szobafestészetre,  bőr¬ 
díszművességre,  ékszerészeire,  ötvösségre,  szövészetre, 
(hímzésre),  üvegiparra  s  agyagművességre  vonatkozó  ter¬ 
veiket  a  társulathoz  beküld jék.  Csak  oly  tervek  vehetők 
figyelembe,  melyek  teljesen  eredetiek,  feltétlen  műbecsűek 
és  közvetlenül  kivihetők.  Különösen  kívánatos,  hogy 
a  terven  a  nemzeti  jelleg  alkalmas  módon  kifejezésre 
jusson.  A  társulat  kész  szakjuryjének  meghallgatásával 
a  kívánt  feltételeknek  megfelelő  terveket  az  e  célból 
rendelkezésére  álló  alapból,  megfelelő  tiszteletdíjért  meg¬ 
vásárolni,  mely  tiszteletdíj  esetleg  kölcsönös  egyetértés¬ 
sel  lesz  megállapítandó. 

1903.  április  30-án  lejár  a  Magyar  Iparművészeti 
Társulat  oklevél-pályázata.  Bővebbet  1.  «Művészet»  1903., 
1.  füzet,  80-ik  old. 


1903  május  2-an  délben  lejár  a  Magyar  Iparművé¬ 
szeti  Társulatnak  a  kereskedelemügyi  minisztérium  meg¬ 
bízásából  hirdetett  következő  három  pályázata:  1.  Ter¬ 
veztessék  a  budapesti  tanoncok  és  segédek  munkáiból 
rendezendő,  augusztusban  megnyíló  kiállításának  plakátja. 
Kevés  szín  kívántatik,  a  63x98  cm.  nagyságot  nem 
szabad  túllépni.  A  plakáton  alkalmazandó  szövegről  a 
társulat  titkári  hivatala  ad  felvilágosítást.  2.  Terveztessék 
a  fentemlített  kiállításra  vonatkozó  oklevél,  tetszésszerinti 
nagyságban.  A  szöveg  és  aláírásokra  hely  hagyandó. 
3.  Terveztessék  elismerő  oklevél  oly  mesterek  számára, 
a  kiknek  inasai  e  kiállításon  kitűntek.  Mind  a  három 
pályázaton  csak  magyar  honpolgár  vehet  részt,  névalá¬ 
írással  vagy  jeligés  levéllel.  Bármely  technika  használ¬ 
ható.  A  sokszorosításra  elfogadott  legjobb  mű  300  kor. 
tiszteletdíjat  kap.  Bővebb  felvilágosítást  a  Magyar 
Iparművészeti  Társulat  titkári  hivatala  ad,  Budapesten, 
Üllői-út  33. 

1903  május  30-án  délben  lejár  a  Magyar  Képzőmű¬ 
vészek  Egyesületének  a  Kis-Kun-Dorozsma  község  elöl¬ 
járóságától  nyert  felhatalmazás  alapján  hirdetett  pályázata, 
a  város  kegyurasága  alá  tartozó  római  kath.  templom 
festőművészeti  munkálatainak  vázlataira  az  alábbi  felté¬ 
telek  mellett:  A  pályázatban  csakis  magyar  honos  művész 
vehet  részt.  A  templomba  5  mennyezeti  freskó  kép  ter¬ 
vezendő,  azonkívül  kívántatik  a  templom  dekoratív  fes¬ 
tése  enyvfestékkel,  valamint  a  meglevő  főoltárkép  (olaj- 
festmény)  kijavítása.  Mindezen  munkálatokért  17,000 
korona  tiszteletdíjat  biztosít  a  község.  A  tiszteletdíjban 
benfoglaltati  a  szükséges  állványozások,  anyag  stb. 
költsége  is.  A  festészeti  munkák  1904  tavaszán  hajtandók 
végre.  Pályázóktól  kívántatik :  az  5  mennyezeti  kép 
közül  a  főoltár  felettinek  és  ezenkívül  egy  második 
mennyezeti  képnek  vázlata  és  az  utóbbival  összefüggő 
falfelületek  dekoratív  kiképzésének  vázlata  is.  Végre 
pedig  a  többi  képek  tárgyának  leírása,  esetleg  az  egész 
festés  tervezetének  leírása.  A  vázlatok  alakja  a  pályázó 
művészre  bizatik,  mégis  kiköttetik,  hogy  a  vázlatok 
hosszabb  oldala  egy  méter  legyen.  A  freskók  tárgya 
bibliai,  vagy  a  magyar  történelemből  vett  bibliai  vonat¬ 
kozású  lehet.  Pályadíj  a  kivitellel  való  megbízatás.  A 
pályabiróság  tagjai  :  A  Magyar  Képzőművészek  Egye¬ 
sülete  részéről  Dudits  Andor,  Griinwald  Béla,  Jámbor 
Lajos  és  Tornai  Gyula;  Kis-Kun-Dorozsma  község  részé¬ 
ről  Tajthy  Ferenc  jegyző,  Nagy  Zakár  plébános,  Czékus 
Imre  biro  és  Erdős  Ferenc  községi  mérnök,  a  kik  közül 
azonban  a  bíráló  bizottságban  csak  három  vesz  részt, 
a  negyedik  valamelyik  akadályoztatása  esetén  mint  pót¬ 
tag  szerepel.  A  jeligével  és  jeligés  levélkével  ellátott 
pályaművek  lepecsételve  a  „Magyar  Képzőművészek 
Egyesülete  elnökségének,  kis-kun-dorozsmai  templomfes¬ 
tési  pályatervek"  felírással  ellátva  f.  évi  május  hó  30-án 
déli  12  óráig  nyújtandók  be  a  városligeti  műcsarnokban 
az  Orsz.  Képzőművészeti  Társulat  titkári  hivatalában. 
Később  érkezett,  valamint  a  pályázati  feltételeknek  meg 
nem  felelő  pályaművek  nem  fognak  figyelembe  vétetni. 
A  festendő  felületek  méreteit  kitüntető  alap  és  metszet- 
rajzok  a  pályázók  rendelkezésére  állanak.  E  rajzok  az 
Egyesület  titkáránál  (Budapest,  Nagymező-utca  43.) 

naponta  a  délutáni  órákban  vehetők  át.  Miután  csakis 
abszolút  becsű  vázlatok  szerzői  bízhatók  meg  a  kivitellel, 
az  esetben,  ha  a  beérkezett  pályaművek  között  egy  sem 
volna  olyan,  a  melynek  alapján  a  bíráló  bizottság  a  ki¬ 
vitelre  megbízást  adhatna,  fentartja  magának  az  Egye¬ 
sület  a  jogot,  hogy  újabb  pályázatot  hirdessen. 

1903  május  31-én  lejár  az  Erzsébet-emlékmű  pályá¬ 
zata.  Bővebbet  1.  «Művészet»  I.  évf.  232-ik  old. 

1903  junius  15-én  lejár  a  zalathnai  Kaszinókor  által 
Lukács  Béla  volt  kereskedelemügyi  miniszternek  emlék¬ 
szobrára  kiírt  pályázat.  Egész  a'ak  vagy  mellszobor 
kívántatik,  a  zalathnai  Kaszinókor  helyisége  előtti  kert 
számára.  A  kivitelre  6000  korona  áll  rendelkezésre. 
Ez  összegbe  azonban  nincsenek  beleértve  az  alapozási 
munkálatok,  az  egész  emlékhez  szükséges  kőanyag  és 
a  tisztán  kőfaragó-munka  költsége,  ezekről  a  Kaszinó¬ 
kor  gondoskodik.  A  kőfaragó-munka  részletrajzait  termé¬ 
szetes  nagyságban  a  tervező  művész  köteles  adni. 
A  tájékoztató  helyszínrajzzal  a  bizottság  szolgál.  Pályáz- 
hatik  minden  magyar  honpolgár.  A  jeligével  ellátott 
pályaművek  június  15-ig  a  zalathnai  állami  kőfaragó 
és  kőcsiszoló  iskola  igazgatóságához  küldendők,  hol 
azok  egybeállításáról  szakemberek  fognak  gondoskodni. 
A  pályadíjak  csak  művészi  becscsel  biró  és  kivitelre 
alkalmas  műveknek  adatnak  ki.  Az  első  helyen  jónak 
ítélt  mű  szerzője  külön  pályadíjat  nem  kap,  hanem  a 
mű  kivitelével  bizatik  meg.  Második  díj  400  korona, 
harmadik  díj  200  korona  jutalom.  A  nyertes  művek,  a 
Kaszinókor  tulajdonába  mennek  át.  A  kivitellel  meg¬ 
bízott  művész  munkáját  bronzba  öntve,  fennebb  emlí¬ 
tett  helyen  felállítani  s  legkésőbb  1904  április  hó  21-ig 
a  szoborbizottságnak  átadni  tartozik.  A  pályabiróság  a 
Kaszinókor  részéről  kiküldött  5  tagból  s  a  Képzőművé¬ 
szeti  Társulat  két  felkérendő  szakértő  tagjából  fog 
állani.  A  pályázat  eredménye  legkésőbb  1903  évi  június 
30-ig  ki  fog  hirdettetni. 

1903  szeptember  15-én  lejár  a  világposta-egyesiilet- 
nek  Bernben  felállítandó  emlékműve  tervpályázata.  Bőveb¬ 
bet  1.  « Művészet*  1903.,  1.  füzet,  80-ik  old. 

1903  szeptember  21-én  délben  lejár  a  magyar  Ipar- 
művészeti  Társulat  Trefort  Ágoston  emlékét  megörökítő 
emlékérem  vagy  plakett- pályázata.  Kívántatik,  hogy 
Trefort  arcképe  hű  és  jellemző  legyen,  a  mintán  ki 
legyen  fejezve  Trefortnak  a  hazai  iparművészet  meg¬ 
honosítása  és  kifejlesztése  körül  kifejtett  munkássága. 
A  pályázó  emlékérmet  vagy  plakettet  készíthet.  Külön 
gipszminta  kívántatik  az  előlapról  és  hátlapról,  a  vég¬ 
leges  nagyságnak  háromszoros  vagy  négyszeres  méreté¬ 
ben.  Csak  magyar  állampolgárok  pályázhatnak,  névvel 
vagy  jeligés  levéllel.  '  Pályabiróság :  a  Magyar  Ipar- 
művészeti  Társulat  állandó  zsűrije  és  két  szobrász. 
Első  díj  500  korona,  második  díj  300  korona.  A  viszony¬ 
lag  legjobb  két  pályamű  okvetlenül  megkapja  a  díjat. 
A  műveket  az  Iparművészeti  Társulat  titkári  hivatalába 
(Budapest,  IX.  Üllői-út  33)  kell  küldeni. 

1903  október  31-én  lejár  a  Kisfaludy-Társaság  által 
kitűzött  következő  pályázat :  Kívántatik  a  képírás  mai 
arányainak  ismertetése  és  esztétikai  bírálata.  Jutalma  a 
Lukács  Krisztina-alapítványból  ezer  korona. 

1903  április  22-én  nyílik  meg  az  V-ik  Veneziai  Nem¬ 
zetközi  Kiállítás. 

1903  április  24-én  lejár  a  Nemzeti  Szalon  rajzkiál¬ 
lításának  beküldési  határideje. 

1903  április  30-ikán  záródik  a  hannoveri  művészeti 
kiállítás. 

1903  április  30-án  záródik  a  hamburgi  Kunstverein 
műkiállítása. 

1903  április  30-ikán  jár  le  a  bejelentés  határideje 
a  müncheni  Glaspalast  ez  évi  kiállítására. 

1903  május  1-én  nyílik  meg  a  párisi  Sálon  Annuel 
műkiállítása. 

1903  május  1-én  nyílik  meg  a  Nemzeti  Szalon  rajz¬ 
kiállítása. 

1903  május  2-án  nyílik  meg  a  berlini  Nagy  Nemzet¬ 
közi  Kiállítás. 

1 903  május  elején  nyílik  meg  Drezdában  a  szász  művé¬ 
szeti  kiállítás. 

1903  május  1.  és  10-ike  közt  kell  a  müncheni  Se- 
cession  kiállítására  szánt  műtárgyakat  beküldeni. 

1903  május  15-ikén  záródik  az  Országos  Magyar 
Képzőművészeti  Társulat  Tavaszi  Nemzetközi  Kiállítása. 

1903  május  15-én  jár  le  a  salzburgi  műkiállítás  be¬ 
jelentési  határideje. 

1903  június  1-én  nyílik  meg  a  müncheni  Glaspalast 
kiállítása. 

1903  június  1-én  nyílik  meg  a  müncheni  Secession 
nemzetközi  kiállítása. 

1903  június  15-én  nyílik  meg  a  salzburgi  műkiállítás. 

1003  június  15-én  záródik  a  berlini  Secession  VH-ik 
műkiállítása. 

1903  október  1-én  záródik  a  salzburgi  műkiállítás. 
!  '  1903  október  4-én  záródik  a  berlini  Nagy  Nemzet¬ 
közi  Kiállítás. 

1903  október  25-én  jár  le  az  Országos  Magyar 
Képzőművészeti  Társulat  1903/1904.  évi  Téli  Kiállításá¬ 
nak  a  beküldési  határideje. 

1903  október  31-én  záródik  az  V.  Veneziai  Nemzet¬ 
közi  Kiállítás. 

1903  október  31-én  záródik  a  müncheni  Glaspalast 
évi  kiállítása. 

1903  október  31-én  záródik  a  müncheni  Secession 
kiállítása. 

1903.  november  15-én  nyílik  meg  az  Országos  Ma¬ 
gyar  Képzőművészeti  Társulat  1903/1904.  évi  Téli  Ki¬ 
állítása. 

1903  november  15-én  megnyílik  a  Nemzeti  Szalon¬ 
ban  Ferenczy  Károly  külön  kiállítása. 

1903  december  15-én  záródik  a  Nemzeti  Szalonban 
Ferenczy  Károly  külön  kiállítása. 


Felelős  szerkesztő  :  LYKA  KÁROLY 

Kiadótulajdonos :  S1NGER  és  WOLFNFR 
Budapest,  Andrássy-út  10. 

Uornyánszky  Viktor  cs.  és  kir.  udvari  könyvnyomdája. 

Némely  jel  arra  mutat,  hogy  a  rajz  iránt 
ismét  érdeklődni  kezdenek  az  embe¬ 
rek.  Nemcsak  a  nemes  grafika  lett 
hosszú  idő  ótaismétnépszerűvé,  hanem 
a  közvetlen  rajz  is,  a  mely  nincs  mechanikus 
sokszorosításra  szánva.  Nálunk  ezt  a  jelt  abban 
az  érdeklődésben  véljük  megpillantani,  amelyet 
a  közönség  a  Nemzeti  Szalonban  május  elsején 
megnyílt  rajzkiállítás,  nemkülönben  az  Országos 
Képtár  e  nyári  metszetkiállítása  iránt  mutatott. 
A  rajz  e  kedvelése  azokat  is  érdekelheti,  a 
kik  a  kor  lelkét  tanulmányozzák :  kultur- 
históriai  adatokkal  is  szolgál  ez  a  mozzanat. 
Minket  azonban  e  helyen  leginkább  az  fog¬ 
lalkoztat,  hogy  mit  jelent  a  rajz  a  művészre 
nézve,  miképpen  nyilvánul  ebben  a  vérmér- 
séke,  lelkének  minden  dispoziciója.  Egyszerű 
módszerrel  fogjuk  ezt  kutatni  s  fel  fogjuk  tárni 
az  érdeklődők  számára  a  rajz  pszichológiáját, 
életét,  erényeit.  De  előbb  egy  rövid  kitérést 
engedünk  meg  magunknak.  Hogy  egész  meg¬ 
döbbentő  nagyságában  állíthassuk  az  olvasó 
elé  a  rajz  jelentőségét,  néhány  sorban  elmon¬ 
dunk  egyet-mást  a  világ  egyik  legnagyobb 
rajzolójáról,  Hokuszáiról. 


Messze,  messze,  a  Sárga-tengerpartján,  Jedo 
egyik  külvárosában  született  másfélszáz  esz¬ 
tendővel  ezelőtt  Hokuszái,  a  japáni  rajzmes¬ 
terek  legnagyobbika.  Ő  magát  több  képén  gva- 
kiojinnak,  a  „rajz  bolondjának"  nevezte,  csak¬ 
ugyan  ez  volt  a  főszcnvcdclyc,  hosszú  életének 
tartalma.  Rövid  életrajzát  ő  maga  írta  meg  ily- 
képpen  : 

„Már  hat  éves  koromban  főszenvedélyem 
volt  a  tárgyak  formáinak  lerajzolgatása. 

„Midőn  elértem  ötvenedik  életévemet,  máj- 
végtelen  sorát  adtam  ki  a  rajzoknak.  De  mindaz, 
a  mit  hetven  éves  koromig  teremtettem,  szóra 
is  alig  érdemes. 

„Hetvenhárom  éves  koromban  kezdtem  kissé 
megérteni  az  igazi  természet,  az  állatok,  a 
füvek,  a  fák,  a  madarak,  a  halak  és  bogarak 
formáit. 

„Következésképpen  nyolcvan  éves  korom¬ 
ban  még  jobban  fogok  előre  haladni.  Kilenc¬ 
ven  éves  koromban  be  fogok  hatolhatni  a 
dolgok  misztériumába.  Száz  éves  koromban 
bizonyára  csodálatos  tökéletességet  érhetek  el 
s  ha  száztíz  éves  leszek,  minden  vonal,  minden 
pont,  a  mi  csak  kezem  alól  kikerül,  eleven  lesz. 

„Felszólítom  azokat,  a  kik  épp  oly  sokáig 
fognak  élni,  mint  én :  győződjenek  meg  róla, 
ha  vájjon  szavamat  álltam-e. 

„írtam  hetvenöt  éves  koromban,  én,  az  egy¬ 
kori  Hokuszái,  mostani  nevén:  Gvakio  Rojin, 
azaz:  vén  bolondja  a  rajznak. “ 

Az  öreg  rajzmester  1849.  évi  május  hó 
10-én  halt  meg  nyolcvankilenc  éves  korában. 
Tehát  éppen  küszöbén  annak  az  időszaknak,  a 
melyben  a  programmja  szerint  behatolt  volna 
a  dolgok  misztériumába.  Az  az  egy  év  azon¬ 
ban  nem  határoz.  Hokuszái  csak  az  időelő¬ 
irányzatban  tévedt :  amit  ígért,  azt  holtáig 
beváltotta.  A  rajz  vén  bolondja  csakugyan 
egyúttal  a  rajzolás  csodája  is.  Európa  dús¬ 
gazdag  műtörténetének  kincsei  közül  is  úgy 
nézünk  ennek  a  sárgaképű  japáni  mesterem¬ 
bernek  a  munkáira,  mint  valami  egészen  külön¬ 
leges,  páratlan  kinyilatkoztatásra.  Ez  az  öreg 
mindent  tudott,  a  mit  a  rajzban  tudni  lehet. 
Ha  első  tekintetre  a  laikus  előtt  talán  kissé 
szokatlan  az  ő  előadása,  hát  ez  nem  a  rajz 
minőségén  múlik,  csak  a  más,  mienktől  eltérő 
kézíráson.  Olyan,  mint  egy  bűvös  zenedarab, 
a  mely  nem  a  mi  fajunk  zenefundamentumai¬ 


ból  épült  ki.  Olyan,  mint  egy  gyönyörű  köl¬ 
temény,  a  melyet  csak  akkor  tudunk  tökéletesen 
élvezni,  ha  megtanultuk  a  nyelvét. 

Szükséges  lesz  itt  még  néhány  statisztikai 
adatot  elmondani  a  „rajz  bolondjának"  mű¬ 
ködéséről,  hogy  aztán  néhány  futólagos  jegy¬ 
zetet  írhassunk  melléjük.  Önéletrajzából  már 
kitűnt,  hogy  semmi  külső  eseményt  sem  tartott 
lényegesnek,  hanem  egészen  a  rajzban  való 
tökéletesedése  szerint  állapította  meg  a  maga 
értékét.  Egy  ember,  a  kinek  a  világa  a  rajz, 
élettörténete  a  rajzolás.  Monografistái  lankadtan 
dobják  el  a  tollat,  a  midőn  arra  kerül  a  sor, 
hogy  némi  átnézetet  adjanak  Hokuszái  mun¬ 
káiról.  Von  Seidlitz  számokba  merte  foglalni 
hátrahagyott  munkáit,  persze  csak  hozzávető¬ 
leg.  Szerinte  Hokuszái  körülbelül  30,000  rajzot 
adott  ki,  azonfelül  illusztrált  mintegy  ötszáz 
kötet  könyvet.  Goncourt  207  könyvet  ismer 
tőle,  646  kötetben.  Van  például  egy  műve,  a 
Simpen  szuiko  gvaden  című,  a  mely  90  kötetből 
áll.  Ezt  végig  Hokuszái  illusztrálta.  A  Hok’szái 
Mangva  (azaz  Hokuszái  rajzötletei) 
tizenöt  kötetet  tesz  ki,  1812-ben 
jelent  meg  az  első,  hatvanhét  évvel 
utóbb  az  utolsó.  Ezek  a  kötetek 
különböző  tárgyúnk  és  természe¬ 
tűek.  Köztük  a  Mangva  -  könyv 
egyike  a  legérdekesebbeknek:  csupa 
szabad  ötlet,  korlátlan  sáfárkodása 
egy  nagy  művész  fantáziájának. 
Közeli  rokonságban  állanak  ehhez 
azok  a  könyvek,  amelyeknek  nem 
illusztráció  a  céljuk,  hanem  ame¬ 
lyekben  Hokuszái  rajzmintákat  ad, 
vagy  amelyekben  az  életvásáron 
ellesett  epizódokat,  tájrészleteket 
mutat  be.  Ilyen  a  Densin  Gvakio 
(„a  rajz  szellemének  megnyilatko¬ 
zása,  a  mely  a  szív  reflexe"),  ilyen 
a  Hokuszái  gvasiki,  amelyben  be¬ 
mutatja  a  saját  rajzolási  módját. 
Fudzima  Szuzabro  táncmesterrel 
szövetkezve  képekben  ad  egy  „út¬ 
mutatást  a  tánc  művészetének  el¬ 
sajátítására".  Máskor  útirajzot  ad 
ki,  amelyben  pontosan  bemutatja 
Jedo  és  Kioto  közt  szerzett  összes 
tapasztalatait.  Ehhez  közel  áll  a 

„Fuzijama  száz  látképe"  című  híres  könyve,  a 
mely  ajapániak  szent  vulkánhegyének  változatos 
képeit  adja.  Olykor  Plutárkussá  válik:  Jéhon 
szakigaké  címen  bemutatja  Khina  és  Japán 
hőseit  s  hazája  ötven  költőjét.  Némely  kötete 
csupa  erkölcsös,  tanulságos  mese,  mint  a  hogy 
a  didaktikus  él  sok  más  művében  is  megvan, 
például  kötetet  ad  ki  temérdek  rajzzal  az  urához 
hű  szolgáról,  a  gyermeki  szeretetről,  a  családi 
nevelésről  (1828-ban  jelent  meg  levélformában, 
tehát  körülbelül  őse  a  nálunk  divatozó  levél¬ 
beli  oktatásformának).  Olykor  írásra  és  rajzolásra 
akar  tanítani,  ilyen  művei :  a  Riakugva  haja 
sinan  (a  gyorsrajzolás  tanfolyama),  a  Jéhon 
szényimon  =  költemény  százféle  írásformában, 
aztán  a  Gvado  hitori  kejko,  a  mi  körülbelül 
a  néhai  nürnbergi  tölcsérnek  felelhet  meg,  alkal¬ 
mazva  a  rajzban  való  önképzésre.  Sőt  készít 
egy  háromkötetes  divatlapot  is  I.  majó  kujsi 
kiszeru  hinagata  címmel,  —  magyarul:  divatos 
fésű-  és  pipaminták.  A  ki  tudja,  hogy  minő 
nagy  a  szerepe  ennek  a  két  tárgynak  a  japáni 
divatban,  értékelni  fogja  a  „rajz  vén  bolond¬ 
jának"  ezt  a  munkáját  is. 

De  mindez  elveszőn  csekély  töredéke  Ho- 
kuszái  kötetben  foglalt  rajzainak.  Hát  még  az 
a  temérdek,  szertelen  számú  egyes  lap,  a  melyet 
egy  vagy  két  ecsettel  rajzolt,  fába  metszett ! 
Évtizedek  munkájába  fog  kerülni  ezeket  valami¬ 
képp  összegyűjteni,  annál  is  inkább,  mert  bár 
Hokuszái  csaknem  az  összes  munkáit  aláírta, 
mégis  előbb  össze  kell  majd  állítani  azt  a 
temérdek  hogy  is  mondjuk :  álnevet,  a  melyet 
használt.  (A  mestert  tulajdonképpen  Kacusika 
Hokuszáinak  hívták,  fia  volt  Nakajima-Ize  érc- 
ttikör-csiszolónak.) 

Milyen  egy  japáni  művésznek  a  lelke,  mi 
izgatja  őt,  mi  vezeti  ecsetjét  ?  Melenget-e  olyas¬ 
fajta  ideálokat,  mint  az  európai  festők,  van-e 
valamelyes  lélekközössége  velük  ? 

Van.  A  legnagyobb  mértékben,  tökéletes 
teljességben.  A  rajzra  való  talentum  benne 
sem  másmilyen,  mint  a  minő  Dürerben,  Rem¬ 
brandtban,  Goyában,  a  nagy  olaszokban  lako¬ 
zott.  Mindezek  a  géniuszok  egyet  kerestek 
rajzolás  közben:  az  élet  lüktetését,  lendületét, 
apró,  kifürkészhetlen  véletleneit.  A  formákat 
és  mozgásokat,  a  melyek  által  tudjuk,  hogy 
valami  él,  fejlődik,  küzd.  Hokuszái  is,  mint 


Rembrandt,  Dürer,  Velazquez  becsavarogta  az 
utcákat  és  kereste  s  rajzolta  a  lótó-futó,  tere¬ 
ferélő,  pörlekedő  embereket,  a  munkást,  a  ki 
követ  tör,  terhet  cipel,  pálinkázik,  nagyot  duhaj¬ 
kodik,  pihen,  táncol,  ünnepi  ruhában  hetykél- 
kedik  a  piacon  vagy  szomorú  sorsán  kesereg. 
Gyerekeket,  a  mint  a  porban  játszanak,  az 
iskolában  írnak,  hallgatják  a  nádpálcás  tanító 
oktatását,  kergetőznek.  Leányokat  és  asszo¬ 
nyokat  a  piperés  szobájukban,  pletyka  közben, 
táncvigasságban,  sétálva  és  kacérkodva,  nevetve, 
virágot  szaggatva,  dalolva  vagy  fürdés  közben. 
Azután  kereste  a  különös  szituáció  hatásait  : 
szélroham  kerekedik,  tépi  a  fákról  a  levelet, 
fölforgatja  az  utcai  árus  vándorboltját,  össze¬ 
vissza  csavarja  a  bő  ruhákat,  majd  eldönti  az 
embereket.  Vagy  birkózó  suhancokat,  atlétákat, 
csepürágókat  rajzol  excentrikus  mutatványaik 
közepette,  a  hol  minden  izom  szokatlah  módon 
feszül,  hogy  készen  álljon  egy  pillanat  alatt 
valami  nehéz  akrobata-munkára.  Tízszer,  száz¬ 
szor  megrajzolja  ugyanazokat  az  alakokat,  hogy 
ellesse  a  mozdulatok  dinamikáját,  a  formák 
fokonként  való  változását:  valóságos  kinema¬ 
tográfiái  képek.  Hokuszái  élesszemű  kémlelője, 
detektivje  az  élet  jelenségeinek,  a  formák  válto¬ 
zásainak.  És  mert  oly  rengeteg  sok  vázlatot 
rajzolt  s  szüntelen  csak  rajzolt:  tökéletesen 
megértette,  kezébe  kapta  mindezeket  az  élet¬ 
változatokat. 

Az  ő  rajzolásának  eszköze  vékony  ecset 
volt,  a  melyet  tusba  mártott.  Ez  adja  meg 
rajzainak  a  különleges  zamatú  technikát.  Kényel¬ 
mes,  alkalmas  rajzolási  mód,  újabban  több 
művész  használja  nálunk  is.  A  vonalat  egy 
ecsethuzásra  erőteljesen  lehet  vastagítani  ott, 
a  hol  a  formának  a  vékony  vonal  adta  rideg¬ 
ségből,  szárazságból  át  kell  alakulnia  lágy, 
simulékony,  elmosódott  formává.  Ehhez  a  mes¬ 
terfogáshoz  páratlan  ügyességgel  értett  Ho¬ 
kuszái.  Nála  majdnem  önálló  lénynyé  válik 
egy-egy  vonal,  tökéletesen  uralkodik  rajta,  bű¬ 
vészmódon  kormányozza,  a  nélkül,  hogy  valaha 
is  csak  éppen  technikai  bravuroskodást végezne. 
Neki  szüksége  volt  erre  a  vonalbiztonságra, 
ez  eszközül  szolgált  arra,  hogy  hibázhatlanul 
lestenografálhassa  az  emberek  múló,  gyors 
mozdulatait,  a  melyek  egy-egy  attitűdöt  jelle¬ 
meznek.  Mentül  kevesebb  eszközzel,  mentül 

hibázhatlanabbul  jellemezni :  ez  lehetett  a  vágya. 
Talán  a  rejtett  jellemvonásoknak  biztos  fel¬ 
kutatása  és  előadása  az,  a  mit  élete  programm- 
jában  a  „dolgok  misztériuma"  alatt  értett. 

Ily  vágyakkal  szemlélvén  a  természetet,  nem 
lehet  csodálni,  hogy  naturalistává  lett,  amit 
a  japáni  konzervatív  művészek  annyira  rosz- 
szalnak  benne.  Semmi  sincs  benne  abból  a 
kaligráfus  művészetből,  amelyet  Japánban  a 
szélésebb  rétegek  annyira  szeretnek  s  amely 
szép  és  megdöbbentően  pontos  ugyan,  amely 
számbeli  hűséggel  tünteti  fel  egy  hal  pikkelyeit, 
egy  madár  tolláit,  de  mégis  holt  dolog  Ho- 
kuszái  élettől  zsibongó  rajzai  mellett.  Dicsérik 
—  főképp  gyűjtők  —  Hokuszáinak  szurimonóit, 
amelyek  között  néhány  „az  utolsó  hajszálig 
ki  van  dolgozva".  Ezt  azonban  ne  tartsuk 
tősgyökeres  Hokuszái-stílusnak,  a  nagy  művész 
itt  engedményeket  tett  a  közízlésnek  s  kiadói 
vagy  megrendelői  számára  —  bizonyára  azok 
kívánságára  —  legvégsőig  kirajzolta  ezeket  a 
lapokat,  amelyek  a  japáni  fényűzés  jellemző 
apróságai.  (A  szurimono  körülbelül  megfelel 
azoknak  a  már  divatjukat  múlt  újévi  gratu- 
lációs-kártyáknak,  amelyekre  rózsát,  nefelejtset, 
angyalkákat  pingáltak.)  Még  az  ilyen  mun¬ 
káiban  is  szuverénül  uralkodott  az  élet,  a  nagy 
vonal.  A  japáni  publikum  ilyfajta  művészi  köve¬ 
telményeivel  Hokuszái  nagy  versenytársa,  Utá- 
máro,  a  gésák  híres  festője  is  csak  nagy  nehezen 
tudott  megküzdeni. 

Hokuszái  tulajdonképpen  a  fametszésen 
kezdte  művészi  tanulmányait.  Tizennégy  éves 
korában  tanulta  meg  ezt  a  mesterséget,  amely 
azonban  nem  elégítette  ki,  mert  egyre  más 
művészek  munkáit  kellett  pontosan  másolnia, 
holott  őt  ellenállhatlan  varázszsal  vonzotta  az 
élet  közvetlensége.  De  amit  ott  tanult,  azt 
tovább  fejlesztette  és  későbbi  periódusaiban 
is  híve  maradt  ennek  a  szép  művészeti  tech¬ 
nikának.  Színes  fametszetein  ismét  a  vonal 
csodálatos  hatalmával  ismerkedünk  meg:  két, 
három  és  több  dúccal  készültek,  e  dúcoknak 
különböző  festékkel  való  egymásranyomásából 
nagyon  kellemes  hatású  képek  egész  sorozatát 
készítette.  Uralkodik  rajtuk  a  kék,  sárga  és 
barnaveres  szín.  Tárgyuk  épp  oly  változatos, 
mint  a  vázlatkönyveié,  de  miután  a  kiadók 
széles  körökben  iparkodtak  ezeket  terjeszteni, 

158 


sok  népies  legenda,  romantikus  történet,  sze¬ 
relmes  história,  rablókaland  s  más  efféle  tér 
vissza  bennük.  A  tárgy  exotikumának  varázsa 
azonban  itt  sem  elég  erős  arra,  hogy  elvonja 
figyelmünket  Hokuszáinak  csodálatos  rajztudá¬ 
sától,  mélyen  szenvedélyesen  vonalérzésének 
megélvezésétől.  Itt  is  csak  olyan  kiváltságos 
nagy  mesternek  látjuk,  mint  a  híres  Mangva- 
könyvben.  Ezekkel,  mint  többi  műveivel,  hal¬ 
hatatlanságot  biztosított  magának  a  „rajz  vén 
bolondja". 

íme  egy  élet,  a  mely  rajzzal  telt  el  s  a 
melynek  boldogságot  adott  a  rajz.  Szinte  érthe¬ 
tetlen  jelenség  olyan  világban,  amely  egy¬ 
kedvűen  sétál  el  a  művészetek  mellett.  Pedig 
a  japáni  rajzmester  nincs  egymagában.  Rem¬ 
brandt  is  a  rajz  bolondja  volt,  Goya  is,  a  mi 
Zichynk  is  az.  Pedig  rájuk  nem  fogható  semmi¬ 
féle  chinoiserie.  Kell,  hogy  a  rajzban  olyasmi 
rejtőzzék,  ami  elbűvöli  az  embereket. 

Ez  a  rejtelmes  erő  nemcsak  a  művészre 
hat,  hanem  általában  az  emberekre.  Minden 
gyermek  szeret  rajzolni :  e  kicsiny  naiv  geniek 
mindaddig  művelik  e  kedvtelést,  a  míg  az 
iskola  kusza  tanterve  ki  nem  ragadja  őket  belőle 
s  szivükről  le  nem  törli  a  természetes  észjárást 
és  a  naivságot.  És  az  ősember  is  sokat  rajzolt, 
csontokra  karcolta  figuráit  már  a  kőkorszakban, 
tehát  rengeteg  sok  évezredekkel  ezelőtt  is. 
A  rajzolásból  alakult  ki  a  betűvetés  és  a  festészet. 
Honnan  ered  a  rajz  e  kultusza  ?  Első  sorban 
bizonyára  a  kézügyesség  bámulásából.  Ismét 
a  gyermekekre  utalunk,  a  kik  csoportba  verődve 
bámészkodnak  az  asztalos-műhely  előtt :  impo¬ 
nál  nekik  a  kéz  édessége,  a  kéz  minden- 
hatósága.  Egy  nemét  látják  ott  az  átalakítás,  az 
újjáformálás,  a  teremtés  hatalmának.  A  rajzoló 
e  naiv  körökben  épp  ily  tisztelet  és  bámulat 
tárgya.  Hisz  ő  is  jelentéktelen  eszközökkel 
formálja  figuráit,  jóformán  semmiből  teremt 
valamit.  Ez  lebilincselőn  érdekes  diadala  a  kéz¬ 
nek,  örül  neki  mindenki.  S  a  mit  itt,  mint  az 
emberi  lélek  öntudatlan,  naiv  megnyilatkozását 
látunk,  ugyanazt  megleljük  a  művészi  rajz 
méltatásánál.  A  művészi  rajzon  is  első  sorban 
a  végtelen  egyszerű  eszközökkel  való  teremtést 
bámuljuk  meg,  azután  az  emberi  kéz  minden- 
hatóságát,  diadalát.  Tény,  hogy  a  hozzáértők 
mindig  azokat  a  rajzokat  szerették  leginkább, 

a  melyek  a  lehető  legjelentéktelenebb,  legegy¬ 
szerűbb  eszközökkel  készültek.  Viszont  a  leg¬ 
nagyobb  rajzolók  hasonló  elvet  vallottak.  Mihelyt 
a  rajz  ebből  az  ősi  egyszerűségéből  kilép  és 
festményt  vagy  plasztikát  akar  utánozni,  sze¬ 
gényes  parvenűvé  sülyed.  A  rajz  csak  akkor 
sokatmondó,  ha  megtartja  rajzkarakterét,  ha 
világosan  elárulja,  hogy  miképpen  keletkezett. 

Könnyen  számot  adhatunk  magunknak  a 
rajz-erényekről  és  rajz-hibákról,  ha  meglesünk 
egy  rajzoló  művészt  munkálkodása  közben. 
Tegyük  fel,  hogy  mezítelen  modell  áll  előtte, 
ennek  alakját  igyekszik  fehér  papirosra  fekete 
szénnel  rajzolni.  Eleinte  inkább  csak  jelöl, 
mint  rajzol :  vázlatosan  megállapítja  az  alak 
nagyságát,  a  fej,  a  kéz,  a  láb,  a  törzs  arányait. 
De  a  mint  a  kéz  e  pár  jelölő  vonalat  húzza, 
a  rajzoló  már  önkénytelenül  is  eldönt  egy 
fontos  dolgot :  a  mozdulatot,  az  egész  testnek 
hajlását,  egy  kar  gesztusát.  Már  sejtjük  e  pár 
odavetett  vonal  hajlásából,  hogy  a  törzs  kissé 
hajlik,  a  fej  előrenyúlik,  az  egyik  kéz  hirtelen 
mozdulatot  árulva  el,  nyúlik  hátra.  A  rajzoló, 
a  midőn  e  mozdulatot  legnagyobb  arányaiban 
lekapta  az  alakról,  szinte  önkénytelenül  maga 
is  vele  mozdul,  akárcsak  ő  volna  a  lerajzo¬ 
landó  modell.  Számtalanszor  megfigyeltük  ezt 
a  mozzanatot  s  úgy  véljük,  hogy  ez  a  rajzba 
való  elmélyedés,  az  ábrázolt  dologgal  való 
együttérzés,  hogy  úgy  mondjuk :  a  részvétel 
jelensége.  Láttunk  rajzolókat,  a  kik  a  munka 
hevében  szinte  görnyedt  helyzetbe  vágták  magu¬ 
kat,  a  midőn  egy  görnyedő  alakot  rajzoltak. 
Sőt  talán  ebbe  a  körbe  tartozik  az  a  meg¬ 
figyelésünk  is,  hogy  különösen  a  kevésbbé 
rutinos  rajzolók  csaknem  a  saját  alakjuk  karak- 
terisztikumait  viszik  bele  a  lerajzolt  alakba : 
a  köpcösek  kissé  köpcösebbnek,  a  szikárak 
kissé  szikárabbnak  rajzolják  a  modellt  a  való¬ 
ságnál.  Azért  említjük  ezt  itt,  mert  bizonyí¬ 
tékát  látjuk  benne  annak  az  önfeledt,  elmerült 
részvétnek,  a  mely  e  teremtő  műveletkor  a 
rajzolón  úrrá  válik.  A  míg  bizonyos  fokig  naiv 
a  rajztudása,  csakugyan  a  saját  képére  és 
hasonlatosságára  teremt. 

Emberünk  a  biztosra  rögzített  határokon 
belül  azután  megrajzolja  a  kisebb,  de  fontos 
részleteket.  így  lassankint  kialakul  az  arcéi, 
a  hát  vonala,  a  vállból  kifejlődő  kar  és  így 


tovább.  A  kezdő  keserves  toldozó-foldozó  mun¬ 
kával  végzi  ezt  a  műveletet.  Hisz  oly  nehéz 
egy  emberi  test  körvonalainak  szerves  kap¬ 
csolódását  nyomon  követni,  lerajzolni.  Lám, 
a  hol  a  nyak  hatalmas  izmai  belenyúlnak  a 
vállba  s  onnan  a  felső  karba :  temérdek  forma 
mutatkozik,  a  melyek  nemcsak  egymás  mellett 
foglalnak  helyet,  hanem  általmetszik  egymást, 
néhol  elfödnek  egy  darabot,  másutt  ismét  hir- 
telenül  előtűnnek.  Ha  mindezt  egy  pontról, 
azaz  perspektivikusan  nézzük,  még  azt  is 
látjuk,  hogy  ez  a  sok  forma  megrövidül,  hol 
pedig  szinte  láthatatlanná  válik,  mert  elfödi 
egymást.  A  kezdő  rajzoló  verejtékesen  követi 
nyomról-nyomra  mindezeket  a  formákat,  át¬ 
metszéseket,  rövidüléseket,  a  melyek  tulajdon¬ 
képpen  mégis  csak  egyetlen  egy  vonalat  adnak, 
a  mely,  igaz,  számtalan  helyen  meg  van  törve, 
elhajlik.  Ezeket  a  töredezettségeket,  elhajlá¬ 
sokat  mind  darabról-darabra  odaírja  a  papirosra. 
A  ki  azonban  bírja  a  rajz  készségét,  nem  végez 
ilyen  részlet-munkát.  Egy  pillantásra  tisztában 
van  a  komplikált  forma-rendszerrel  s  merész 
kézzel,  egyetlenegy  húzással  rajzolja  oda  azt 
a  körvonalat,  a  melyet  kezdő  kollégája  csak 
sok  töredezett  vonallal  bírt  valahogy  megkö¬ 
zelíteni.  És  lám,  ha  összehasonlítjuk  ezt  a  két 
rajzot,  látjuk,  hogy  a  természet  szerves  egy¬ 
ségét  sokkalta  inkább  közelítette  meg  az,  a 
ki  egyetlenegy  vonalba  tudta  összefoglalni  a 
körvonalat,  mint  az,  a  ki  sok  apró  vonalra 
bontotta  fel. 

A  rajz  művészetéé  tehát  a  nagy  egységesítő 
hatalom.  És  innen  van  az  is,  hogy  az  egy¬ 
szerű  kifejezési  módot  sokkalta  magasabb  rangú¬ 
nak  érezzük,  mint  a  komplikáltat. 

Emberünk  ezek  után  folytatólag  világosabb 
és  sötétebb  árnyékokat  rajzol  oda,  hogy  a 
test  felületén  elszórt  formákat  kifejezze.  Ezek 
az  árnyékok  adják  meg  a  testszerűséget,  a 
plasztikai  látszatot.  De  bármint  erőlködjék  is, 
teljesen  plasztikussá  nem  varázsolhatja  a  rajzot, 
hisz  azt  csak  mintázással  lehet  elérni.  Ha 
emberünk  tapintatos  művész,  úgy  nem  fogja 
erőszakolni  azt,  a  miről  előre  is  tudja,  hogy 
elérése  lehetetlen.  Megmarad  tehát  annál,  hogy 
mintegy  csak  jelzi  a  formákat.  Ez  pedig  fontos 
mozzanat.  Helyes  művészet  ugyanis  csak  az 
lehet,  a  mely  ismervén  anyagát,  ezt  az  anyagot 

csak  arra  használja,  amire  sikerrel  használ¬ 
ható.  Ez  az  anyag  tulajdonságainak  művészi 
megbecsülése.  A  rajz  nem  való  plasztikai  míve- 
letekre,  a  tapintatos  művész  tehát  nem  fordítja 
erre.  Ellenben  kimutatja  a  rajz  felett  való  ura¬ 
ságát,  legyőző  képességét,  szuverénitását  azzal, 
ha  a  rajzot  úgy  fejleszti,  ahogy  csak  a  rendel¬ 
kezésére  álló  anyagból  fejleszthető.  Ha  ismeri 
a  rajzanyag  szabta  korlátokat  és  anyaga  min¬ 
den  rejtett  tulajdonságát,  akkor  az  utóbbikat 
a  legmagasabbra  fokozza,  a  korlátokból  pedig 
hasznot  húz,  úgy,  mint  ahogy  a  versköltő 
hasznot  húz  a  rímszabta  korlátokból. 

Miképpen  fokozza  a  mi  rajzoló  emberünk 
az  ő  anyagának  tulajdonságait,  képességeit? 
Mindjárt  meglátjuk,  ha  meglessük,  miként 
húzza  széndarabjával  a  papirosra  a  váll  vagy 
a  hát  körvonalát.  Felötlik  nekünk,  hogy  vonala 
hol  szélesebb,  hol  keskenyebb,  emitt  csak  futó¬ 

lagos,  porhanyós,  épp  csak  hogy  a  szén  érintette 
a  papirost,  amott  pedig  erőteljesen,  majdnem 
durván  nekiszánt  a  papirosnak  s  ott  széles, 
mély  fekete  vonal  támad.  Ezekkel  a  változa¬ 
tokkal  eléri,  hogy  a  körvonal  emitt  lágyabb, 
amott  keményebb,  emitt  puha  izmot,  amott 
kemény,  a  bőr  alá  rejtőzködött  csontot  sejtet. 
Látnivaló,  hogy  művészünk  e  szerény  válto¬ 
zatokkal  jellemezni  tudja  a  test  legfontosabb 
tulajdonságait.  Ha  most  előkeresünk  egy  olyan 
rajzot,  a  melyről  ezek  a  változatok  egészen 
hiányzanak,  a  hol  a  vonalak  mindenütt  egy¬ 
formán  kemények  vagy  lágyak,  a  hol  szinte 
körül  van  drótozva  a  test :  rögtön  megérezzük, 
hogy  erről  a  test  tulajdonságainak  e  jellemzése 
hiányzik.  Az  ily  rajz  rendesen  kemény,  sab¬ 
lonos,  alig  kifejező,  mert  a  vonal  egyformasága 
bizonyos  gépies  jelleget  ad  neki  és  nem  érezteti 
velünk  a  kézimunkaszerűséget,  a  kézimunká- 

bán  rejlő  egyéniséget.  Látjuk  tehát,  hogy  művé¬ 
szünk  helyes  úton  járt,  a  midőn  e  változa¬ 
tokat  megteremtette.  S  megteremtette  oly  fok¬ 
ban,  a  mennyire  az  anyaga  tulajdonságaival, 
a  porhanyó  szénnel  elérhető. 

A  figyelmes  szemlélőre  egyéb  meglepetés 
is  vár.  Észreveszi  ugyanis,  hogy  emberünk  eze¬ 
ket  a  változatokat  nem  kínos  töprengéssel,  nem 
darabos  részletmunkával  rajzolja  a  papirosra, 
hanem  szinte  fürgén,  okoskodás  nélkül.  A  vasta¬ 
gabb,  keményebb  vonalból  egy  szempillantás 
alatt  vékonyabb,  lágyabb  vonal  bontakozik  ki, 
sőt  egyetlen  egy  kanyargásra  készül  egy  hosz- 
szabb  vonal  is,  a  mely  ezeket  a  változatokat 
magában  rejti.  Míg  a  kéz  így  rajzol,  az  agy¬ 
nak  alig  van  ideje  logikus  okoskodással  meg¬ 
állapítani,  hogy  a  vonal  vékonyodása  vagy 
megerősbödése  mely  pontnál  kezdődjék,  sőt 
ez  a  biztos  határpont  egyáltalán  fel  sem  lelhető 
a  rajzon.  Mi  vezeti  a  rajzoló  kezét,  ha  nem 
a  megállapító,  ellenőrző  agy?  A  festőműhe¬ 
lyekben  ezt  felelik  rá:  az  érzés.  És  ez  alá  az 
egy  szó  alá  foglalják  a  rajzolás  mindazon  ered¬ 
ményeit,  a  melyek  nem  a  tudós  agy  nyilvánvaló 
logikai  műveleteiből  erednek.  A  műhely-termi¬ 
nológia  szerint  épp  így  az  ellen őrizhetlen  érzés 
dönti  cl,  hogy  erősebben,  vagy  lágyabban 
nyomja-e  meg  a  szenet  itt  vagy  ott  a  kéz. 
Vagy  hogy  mely  ponton  kapja  el  hirtelenül 
a  papirosról  a  szenet,  hogy  a  vonal  szinte 
láthatatlanul  folytatódjék  a  levegőben.  A  hege¬ 
dűs  is  ilyen  hirtelen  intuícióval  dönti  el,  hol 
és  milyen  erővel  kell  a  húrt  megnyomnia,  hogy 
az  épp  megkivántatott  hangot  adja  és  pedig 
éppen  abban  a  finom  változatban,  a  melyet  a 
művész  kíván.  Sőt  mint  a  hogy  a  húr  hangján 
egy  kevéssé  megérzik  az  ujj  parányi  reszketése, 
úgy  megérzik  az  igazi  művész  rajzán  is  ez  abizo- 
nyos  reszketés:  a  kézimunka  becsületes  jegye. 

Aprólékosságnak  látszik  mindez,  pedig  döntő 
szerepe  van  a  rajzban  Ezek  a  tulajdonságok 
varázsolják  élővé  a  rajzot,  ezekkel  nyomja  a 
rajzra  a  művész  egy  élő  teremtő  jelenlétének 
jegyét.  Ez  által  válik  a  rajz  igazán  az  ő  tulaj¬ 
donává,  egy  darabbá  az  ő  húsából  és  véréből, 
gyermekévé,  önéletrajzzá,  sőt  némelyiknél 
egy  egész  nagy  emberélet  tartalmává. 

Művészünk  dolgozgatván  a  rajzán,  egy  bi¬ 
zonyos  pontnál  abbahagyja  a  munkát  és  be- 

fejezettnek  tekinti  művét.  Annak  az  időpontnak 
megválasztása,  amikor  ez  megtörténjék,  egyike 
a  legfontosabbaknak.  A  ki  nem  találja  el,  köny- 
nyen  vétkezik  a  rajz  karaktere  ellen. 

Mindabból,  a  mit  eddig  a  rajzról  mondot¬ 
tunk,  önként  következik,  hogy  emberünk  he¬ 
lyesen  cselekszik,  ha  a  rajzot  akkor  hagyja 
abba,  a  mikor  az  még  csakis  rajzszerű,  azaz 
a  mikor  csak  olyan  részeket  mutat  fel,  a  melyek 
a  rajzolás  eszközeivel  kiválóan  kifejezhetők. 
így  például  hibát  követ  el,  ha  rajzát  még 
plasztikai  hatással  akarja  ellátni,  mert  erre  a 
plasztikai  anyagok  valók.  Épp  úgy  félreismeri 
a  rajz  jellemét,  ha  vele  egy  olajfestmény  vagy 
fénykép  hatását  akarja  a  maga  egyetlen  szí¬ 
nével  elérni.  Mind  erre  más  anyagok  valók. 
A  rajz  természetében  rejlik,  hogy  a  valósze¬ 
rűség  teljes  hatásáról  le  kell  mondania  a  rajzoló¬ 
nak.  S  ha  ez  áll,  akkor  jól  teszi,  ha  a  rajznak 
e  tulajdonságát  már  azzal  is  kiemeli,  hogy 
nem  is  törekszik  ily  teljesen  valószerű  hatásra. 
Lássék  meg  rajzán  azonnal,  hogy  a  szerzője 
csak  egy  bizonyos  fokig  megy  el  az  előadásban 
és  hogy  tudatosan  hagy  bizonyos  hézagokat. 
Ne  zsúfoljon  tehát  össze  mindent,  a  mit  csak 
lát,  de  hangsúlyozza  erősen,  a  mit  a  látot¬ 
takból  rajzzal  teljesen  ki  lehet  fejezni.  Ezzel 
rajza  érdekessé  válik,  a  mi  szintén  fontos 
mozzanat.  Ennek  az  érdekességnek  a  forrása 
miben  rejlik  ?  Abban,  hogy  a  rajz  látszólagos 
befejezetlenségei  és  hiányai  a  néző  fantáziáját 
arra  ösztökélik,  hogy  öntudatlanul  is  tovább 
építse,  folytassa  azt,  a  mit  itt  maga  előtt  lát. 
Munkára  bírja  tehát  a  fantáziát,  ötletet,  fel¬ 
adatot,  teremtési  vágyat  önt  beléje.  A  mi  erre 
izgat  minket,  azt  érdekesnek  nevezzük. 

A  rajz.  sajátságairól,  rejtett  hatásairól  be¬ 
széltünk  eddig,  oly  művekre  gondolva,  a  melyek 
tisztán  a  rajz  anyagával  készültek.  De  szól¬ 
hatunk  rajzról  oly  műveknél  is,  a  melyeket 
olajjal  festettek  vagy  márványból  véstek.  Itt 
a  rajz  többnyire  elveszti  önálló  és  független 
jellegét.  Hangszerré  válik  egy  nagy  orchestrum- 
ban.  A  jó  karmester  észreveszi :  helyesen 
szól-e  az  ochestrumban  ez  vagy  az  a  hang¬ 
szer.  Épp  így  felfedezi  a  festményen  és  a 
plasztikai  műveken  is  a  hozzáértő  a  rajz  helyes 
vagy  helytelen  szereplését. 

Lyka  Károly 

a  Kfl55fli  núZBun 

Vidéki  múzeumaink  ügye  a  legutóbbi 
évek  folyamán  örvendetes  lendületnek 
indult.  Miként  a  múzeumok  orszá¬ 
gos  bizottságának  újabban  megjelent 
évkönyvéből  is  kitűnik,  a  már  meglevő  gyűjte¬ 
mények  mellett  számos  új  múzeum  keletke¬ 
zett,  a  mely  ha  egyelőre  kezdetleges  állapo¬ 
tában  nagy  igényekre  nem  is  tarthat  számot, 
biztos  menedéke  lesz  régi  művészetünk  emlé¬ 
keinek  s  hathatós  eszköze  annak,  hogy  oly 
helyeken  is,  a  hol  ezzel  eddig  vajmi  keveset 
gondoltak,  tudomást  szerezzenek  a  modern 
magyar  művészetről. 

Egyelőre  ugyan  jóformán  csak  a  kormány 
gondoskodik  arról,  hogy  vidéki  múzeumaink 
gyűjteményei  évről-évre  néhány  modern  ma¬ 
gyar  műtárgygyal  is  gyarapodjanak.  Az  érdek¬ 
lődés  azonban,  a  mely  a  vidéki  műkiállítások 
kapcsán  művészetünk  iránt  már  nem  egyszer 
lobbant  föl  szinte  váratlanul  lelkes  módon, 
remélnünk  engedi,  hogy  a  vidéki  városainkban 
nem  egy  helyütt  virágzó  kulturális  egyesületek 
helyes  irányítása  esetén,  egyeselc  és  társulatok 
szintén  részt  kérnek  majd  művészi  életünk¬ 
ből  s  maguk  is  gyarapítani  fogják  művészeti 


gyűjteményeiket.  Minél  inkább  gyarapodnak 
vidéki  múzeumaink  modern  műtárgyakkal,  az 
érdeklődés  azok  iránt  annál  szélesebb  körű 
lesz  s  így  ízlést  fejlesztő  hatásuk  is  egyre 
jelentősebb.  S  ha  vidéki  városaink  és  ezek 
lakosai  egyelőre  pusztán  múzeumuk  kedvéért 
lesznek  műpártolókká  s  vesznek  évenkint  egy¬ 
két  műtárgyat,  művészi  életünk  virágzása,  a 
melynek  művészeink  anyagi  boldogulása  bizo¬ 
nyára  nem  az  utolsó  föltétele,  már  akkor  is  ha¬ 
talmas  lépéssel  jut  közelebb  a  megvalósuláshoz. 

Nem  kevésbbé  fontos  a  vidéki  múzeumok 
hivatása  régi  művészetünk  emlékeinek  meg¬ 
óvása  tekintetében.  Hogy  mily  hajmeresztő 
mulasztások  történtek  nálunk  c  téren  még  nem 
régiben  is,  ennek  részletes  bizonyítása  bizo¬ 
nyára  fölösleges.  Monumentális  emlékeink  meg¬ 
óvása  érdekében  a  Műemlékek  Országos  Bizott¬ 
sága  megtesz  mindent,  a  mire  megszabott  hatás¬ 
körében  képes.  Igazában  azonban  műemlékeink 
pusztulását  gyökeresen  csak  akkor  akadályoz¬ 
zuk  meg,  ha  ezek  iránt  a  nagyközönség  érdek¬ 
lődését  fölkelteni  sikerül  s  ez  műemlékeinket 
önszántából  maga  fogadja  oltalmába. 

Az  ingó  műemlékek  megóvása  érdekében 
a  kultuszminisztérium  gondoskodásából  most 
készül  egy  törvényjavaslat.  Ha  ez  utóbbi  tör- 
vénynyé  is  válik,  hatásköre  a  gyűjtők  birto- 

kában  s  így  rendesen  jó  helyen  levő  műtárgyak 
megóvásán  kívül  aligha  terjed  majd  túl. 

A  külföldi  régiségkereskedők  ügynökeit,  a 
kik  nyaranta  még  ma  is  csapatostul  járják 
be  Felsőmagyarországot,  Erdélyt  és  a  Dunán¬ 
túlt,  bajos  dolog  lesz  megakadályozni  abban, 
hogy  a  mit  potom  áron  a  vasutak  vonalaitól 
félre  eső  régi  elhagyatott  várkastélyokban  vagy 
pusztulásnak  indult  udvarházakban,  városaink 
régi  patriciusi  épületeiben  összeharácsoltak, 
hogy  azt  külföldre  ne  hurcolják.  Garázdálko¬ 
dásuktól  csak  a  vidéki  múzeumok  védhetnek 
meg  bennünket,  a  melyek  társadalmi  úton 
alapítva  szerény  anyagi  eszközökkel  is  sikerrel 
kelhetnek  versenyre  a  vajmi  olcsó  eszközökkel 
dolgozó  régiségügynökökkel ;  de  magában  véve 
erkölcsi  fölényükkel  is  s  minden  anyagi  viszont¬ 
szolgálat  nélkül  a  maguk  részére  hódíthatják 
a  vidéki  közönséget,  a  mely  pusztán  avatat- 
lanságánál  fogva  s  minthogy  a  birtokában  levő 

hasznavehetetleneknek  látszó  régi  műtárgyak¬ 
kal  nem  tud  mihez  fogni,  engedi  át  ez  utób¬ 
biakat  idegeneknek  martalékul. 

Vidéki  múzeumaink  közül  ma  is  azok  a  leg¬ 
érdekesebbek,  a  melyeket  műtörténelmi  szem¬ 
pontból  véve  jelentősebb  vidékeken  egy-két 
lelkes  műértő  tisztán  társadalmi  úton  alapított 
s  a  melyekben  a  műtárgyak  zöme  ajándékból 
áll.  Annál  sajnálatosabb,  hogy  vannak  régi 
városaink,  a  melyek  egész  mivoltukkal  olybá 
tűnnek  föl,  mint  egy-egy  múzeum  s  még  csak 
lomtárhoz  fogható  helyiségük  sincs,  a  hol  jobb 
idők  virradásáig  azokat  a  műrészleteket,  régi 
vasalásokat,  bútorokat,  faragványokat  elrak¬ 
tározhatnák,  a  melyek  egy-egy  régi  ház  lebon¬ 
tásával  kapcsolatban  válnak  bitang  jószággá. 
Ezek  között  a  mindmáig  múzeum  nélkül  szűköl¬ 
ködő  vidéki  városok  között  pedig  van  olyan  is, 
a  melyben  hajdanában  a  külföldön  napjainkig 
emlegetett,  világhírű  gyűjtők  laktak,  a  kiknek 

halála  után  a  műtárgyak  természetesen  a  kül¬ 
földre  kerültek,  mert  nem  volt  hely,  a  hol 
tulajdonosuk  még  életében  örök  letétbe  tehette 
volna,  nem  intézmény,  mely  műtárgyainak 
gondos  megőrzésére  vállalkozott  volna. 

A  napjainkban  restaurált  középkori  temp¬ 
lomok  közül  nem  egy  valóságos  muzeum 
volt,  a  melyben  századok  folyamán  tömérdek 
s  műtörténelmi  szempontból  véve  gyakran  igen 
becses  műtárgy  halmozódott  föl.  Ez  utóbbiak 
közül  a  rosszul  fölfogott  stílszerű  hatás  ked¬ 
véért  nem  egyet  küszöböltek  ki  a  templomból 
s  helyeztek  el  múzeum  híján  nyitott  deszka¬ 
színben  avagy  magánházak  padlásán.  Történt 
pedig  ez  olyan  műtárgyakkal  is,  a  melyeket 
már  irodalmunk  is  behatóan  méltatott  s  a 
melyekre  legelőkelőbb  fővárosi  múzeumaink  is 
büszkébbek  lehetnének,  mint  a  külföldi  másod¬ 
rangú  régi  mesterektől  megszerzett  képekre, 
a  melyekre  még  ma  is  ezreket  költünk. 

A  mily  fontos  a  múzeumok  minél  nagyobb 
számban  való  alapítása  vidéki  kulturális  köz¬ 
pontokban,  épp  annyira  kívánatos  volna,  a  már 
meglevő  gyűjtemények  szakavatott  rendezése. 
E  tekintetben  vidéki  múzeumaink  nem  sok 
lélekemelőt  nyújtanak. 

Mint  alkalmam  volt  tapasztalni,  vannak 
gyűjteményeink,  a  melyek  megtekintését  annak, 
a  kiről  kisül,  hogy  múzeumi  dolgokhoz  ért, 
meg  sem  engedik,  oly  nagy  a  rendetlenség 
ezekben.  Egy-két  merőben  archeológiái  érdekű, 
illetve  egész  újonnan  alapított  múzeumon  kívül, 
a  vidéken  a  nyilvános  jellegű  gyűjtemények 
a  nagyközönségre  nézve  rendezetlen  állapotuk 
miatt  semmiféle  hatással  nem  lehetnek.  Az 
egyetlen  kivétel  e  tekintetben  talán  csak  a 

kassai  múzeum,  a  vidéknek  ez  egyik  legrégibb 
ilynemű  intézménye,  a  melyet  új  palotájában 
most  rendeztek  újonnan  s  a  melyet  a  közel 
jövőben  nyitnak  meg  ismét. 

Felsőmagyarország  fővárosa  művészettörté¬ 
nelmi  szempontból  nézve  hazánk  legneveze¬ 
tesebb  helyeinek  egyike.  A  kassai  dómon,  csúcs¬ 
íves  építészetünk  e  ránk  maradt  legpompásabb 
emlékén  s  a  szent  Mihály  kápolnán  kívül,  a  mely 
ugyancsak  csúcsíves  építészetünk  legeredetibb 
alkotása,  a  festészet,  szobrászat  és  az  ipar¬ 
művészet  emlékei  teszik  azzá,  a  melyek  itt 
különösen  a  XVI.  és  XVII.  századból  nagy 
számban  maradtak  ránk  s  a  régi  háborús  idők 
viharai  közepette  szinte  bámulatra  méltó  módon 
eleven  művészi  életről  regélnek.  Ez  emlékek 
javarészt  még  ismeretlenek,  a  minthogy  sajátos 
viszonyainknak  megfelelően  a  kassai  szent 
Erzsébet  dómról  sincsen  eddigelé  korunk  szín¬ 
vonalán  álló  s  a  műemlék  becséhez  méltó  mono¬ 
gráfiánk.  Soha  sem  beszéltek  annyit  nálunk 
művészetről,  műtörténelemről,  mint  manapság; 
az  érdeklődésnek  azonban  eziránt,  különösen 
művészetünk  régi  emlékei  iránt,  vajmi  kevés 
határozott  jele  látszik.  Mintha  az  a  tettrekész, 
lelkes  nemzedék,  a  mely  műemlékeink  számba¬ 
vételéhez  először  fogott  hozzá,  kihalt  volna, 
a  nélkül  hogy  működésével  a  hivatalosan  nagy 
számban  nevelt  mai  műtörténész  nemzedéknek 
példájául  szolgálna,  a  műtörténelmi  kutatás 
terén  —  tisztelet  a  kivételeknek  —  nálunk  ma 
jórészt  mindenfelé  nyomasztó  szélcsönd  honol. 

A  művészetünk  letűnt  korszakainak  emlékei 
iránt  rajongó  szeretettel  viseltető  régi  nemzedék 
java  képviselőinek  egy  része  alapította  Kassán 
a  múlt  század  hetvenes  éveiben  a  felsőmagyar- 

országi  múzeum-egyletet,  a  mely  a  kassai 
múzeumot  csaknem  kizárólag  társadalmi  úton 
megteremtette.  Az  alapítók  sorában  ott  volt 
Henszlmann  Imre,  Kassa  e  nagy  szülöttje,  mű- 
történelmünk  atyja,  továbbá  a  Klimkovics  test¬ 
vérek,  a  kik  ott  tanárkodtak  s  a  mellett  a  fes¬ 
tészet  terén  korukban  számottevő  működést 
fejtettek  ki.  A  múzeum-egylet  első  éveiben 
ennek  érdekében  még  Dessewffy  Sándor,  akkor 
kassai  püspöki  titkár,  ma  Csanádi  püspök  s 
Myskovszky  Viktor,  ez  érdemes  kutatónk  buz- 
gólkodott.  A  nagy  közönség  kezdettől  fogva 
fölkarolta  az  új  intézményt  s  alig  egy  évtized 
múlva,  hogy  a  múzeum-egylet  abban  a  régi 
épületben,  a  melynek  építését  Bocskaynak  tulaj¬ 
donítják,  berendezkedett,  a  helyiség  szűknek 
bizonyult.  Régi  helyén,  a  legutóbbi  tíz  év 
folyamán  a  kassai  múzeum  már  olyan  volt, 
mint  egy  túltömött  régiségraktár,  a  melyben 
jóformán  mozogni  sem  lehetett.  S  a  midőn 
Bubics  Zsigmond  kassai  püspök,  ez  ismert 
mecénásunk,  több  termet  megtöltő  gyűjte¬ 
ményét  a  múzeumnak  ajándékozta,  ezt  már 
el  sem  helyezhették  itt. 

Kassa  szabad  királyi  város  közönsége  ekkor 
követésre  méltó  áldozatkészséggel  fényes  palo¬ 
tát  emeltetett  az  új  múzeumnak,  a  mely  ebbe 
egy  évvel  ezelőtt  költözködött  át.  A  túlzsúfolt¬ 
ság  s  kellő  szakavatott  erők  hiánya  miatt  ren¬ 
dezetlen  múzeum  ideiglenes  vezetésével  ekkor 
Wlassics  Gyula  miniszter  Mihalik  Józsefet,  a 
jeles  műtörténeti  írót  s  az  országos  iparművé¬ 
szeti  múzeum  igazgató  őrét  bízta  meg,  a  ki 
egy  év  alatt,  igaz  hogy  éjt-nappalt  összetéve, 
a  muzeum  műtárgyait  nemcsak  lajstromozta, 
hanem  szakok  szerint  s  e  mellett  kiváló  jó 


Ízléssel  oly  pompásan  rendezte  el,  hogy  a  kassai 
múzeum  mai  állapotában  fővárosunk  és  a  kül¬ 
föld  ilynemű  jelesebb  intézményeivel  egyaránt 
versenyezhet. 

A  kassai  múzeum  új  palotája  tíz  nagy 
termet  foglal  magában;  de  minthogy  a  gyűjte¬ 
mények  újabb  adományok  következtében  ismét 
tetemesen  gyarapodtak,  az  épület  már  is  szűk, 
a  min  egyelőre  talán  úgy  lehetne  segíteni,  ha 
az  állat-  és  ásványgyűjteményt,  a  mely  a  moder¬ 
nebb  felfogás  szerint  a  kulturhistóriai  emlékek 
és  művészeti  alkotások  gyűjteményébe  úgy  sem 
illik,  máshol  helyeznék  el.  Az  egyes  termek 
berendezése  Ízléses,  mondhatnám  fényes  s  ezt 
a  múzeum  főleg  Éder  Gyula  városi  tanácsos 
buzgólkodásának  köszönheti,  a  ki  a  múzeumi 
ügyeknek  a  város  közönségével  szemben  lelkes 
referense  volt. 

A  kassai  múzeum  gyűjteményei  között  a 
képtár  a  leggazdagabb,  a  melyet  Mihalik  József 
a  palota  tágas  előcsarnokában,  lépcsőházában 
és  az  utóbbiból  balra  nyíló  két  emeleti  terem¬ 
ben  helyezett  el.  A  képek,  a  melyeket  itt  látunk 
egy-kettő  kivételével  mind  magánemberek  aján¬ 
dékai  s  főleg  Henszlmann  Imre  és  a  Klimkovics- 
család  hagyatékából  kerültek  a  múzeumba, 
azonfelül  Bubics  Zsigmond  püspök  bőkezűsé¬ 
géből,  a  kinek  válogatott  darabokból  álló  kép¬ 
tára  maga  két  termet  tölt  meg. 

Henszlmann  Imre  hagyatékában  csupa  régi 
kép  van,  még  pedig  főleg  olasz  mesterektől. 
Egy  festett  feszület  Guido  Reni  nevét  viseli. 
Ennél  előkelőbb  nevek  is  szerepelnek  ebben 
és  a  többi  gyűjteményekben,  a  melyek  termé¬ 
szetesen  eddigelé  még  nem  eshettek  keresztül 
a  tudományos  képkritika  rostáján.  A  Klim- 

kavics-testvérek  hagyatékából  múzeumunkba 
került  festmények  között  sokan  azokat  találják 
majd  a  legérdekesebbeknek,  a  melyeket  ők 
maguk  festettek.  Klimkovics  Ferencnek  ar¬ 
chaizáló  fölfogásában,  a  melylyel  magyar  tör¬ 
ténelmi  életképeit  festette,  tagadhatatlanul  van 
valami  sajátos  varázs,  a  mely  lebilincsel  s  naiv 
közvetlenségével  hat.  Mindazonáltal,  művei  után 
ítélve,  e  festőnk  fejlődése  időnek  előtte  félbe¬ 
szakadt  s  ő  nem  vitte  többre,  mint  az  ügye¬ 
sebb  műkedvelő,  a  minek  alighanem  az  akkori¬ 
ban  nálunk  mindenfelé  kicsinyes  viszonyok  vol¬ 
tak  az  okai  s  erejének  a  tanítás  terén  és  a  város 
társadalmi  életében  való  nagymértékű  szét- 
forgácsolása.  Bár  műkedvelőnél  egyéb  soha  sem 
akart  lenni,  jóval  több  művészi  vervvel  dolgo¬ 
zott  Bubics  Zsigmond  püspök,  a  midőn  kedv¬ 
telésből  még  az  ecsetet  forgatta.  Tájképei,  mint 
a  minő  a  kassai  múzeumban  Fraknó  vára,  a 
Markó-Ligeti  iskola  számottevő  követőjeként 
tüntetik  föl;  virágképei  azonban  a  melyekből 
itt  egy  tekintélyes  sorozat  látható,  a  bécsi 
festők  hatására  vallanak,  a  kiktől  úgy  látszik 

első  sorban  tanult.  Említettem,  hogy  a  Bubics 
Zsigmond  adományozta  képek  két  termet  töl¬ 
tenek  meg.  A  képek  zöme  régi  olasz,  német- 
alföldi  és  német  mesterek  műveiből  s  nehány 
jó  másolatból  áll.  Az  előbbiek  sorában  Tin- 
toretto,  Claude  Lorrain,  Pieter  Claes  és  Nic. 
van  Hoye,  továbbá  Caspar  Netscher  és  Wohl- 
gemuthnak  tulajdonított  munkák  vannak,  a 
melyek  egyikét-másikát  a  tüzetes  képkritika, 
ha  el  is  fogná  vitatni  e  mesterektől,  ezek 
modoráról  a  képek  nagyjában  mind  híven  tájé¬ 
koztatják  a  nézőt,  miként  Rafael,  Dürer  és  a 
velenceiek  irányáról  is  az  a  nehány  kép,  a 
melyet  e  mesterek  iskolájának  tulajdoníthatunk. 

A  Bubics-gyűjtemény  figyelemre  méltóbb 
képei  még  Overbeck  Madonna-kartonja,  nehány 
pompás  angol  akvarell,  több  középkori  miniatűr¬ 
kép.  Az  újabb  magyar  festészetet  a  gyűjtemény¬ 
ben  Ligeti  Antal  tájképe,  a  korán  elhunyt 
kassai  születésű  Aranyossy  Ákos  rézkarcai 
képviselik  s  Bubics  püspök  pompás  arcképe,  a 
melyet  László  Fülöp  festett. 

A  múzeum  képtárának  régibb  szerzeményei 
sorában  idősebb  művésznemzedékünk  több  jeles 
tagja  szerepel.  Székely  Bertalan  már  régebben 
egész  sor  pompás  tanulmányt  ajándékozott 
a  múzeumnak.  Tanulmányait  a  mester  azzal  az 
egészséges  realizmussal  festette  meg,  a  mely 
nemrégiben  rendezett  különkiállításán  feltűnt 
ifjúkori  önarcképét  jellemezte.  Lotz  Károly 
ajándékából  a  mesternek  egyik  régebben  fes¬ 
tett  s  múzsát  géniuszszal  ábrázoló  képe  került 
ide.  Benczúr  Gyula  Vajk  kereszteléséhez  festett 
s  Adalbert  püspököt  ábrázoló  tanulmányával 
szerepel  szülővárosa  a  múzeumban,  a  melynek 
érdekesebb  képei  még  Than  Mór  mohácsi 
csatája,  Orlai  Petrich  szent  István  képe,  Molnár 
József  egyik  legjobb  keleti  tárgyú  műve,  a  mely 
utazó  beduin  családot  ábrázol  a  Markó-Ligeti 
iskola  modorában.  Képviselve  van  múzeumunk¬ 
ban,  ha  nem  is  fényesen,  Rombauer,  a  felvidék¬ 
nek  a  múlt  század  elején  külföldön  is  ünnepelt 
festője,  a  kinek  sírja  Eperjesen  omladozik  el¬ 
hagyatottan.  Klimkovics  Ferenc  hagyatékából 
került  a  múzeumba  Roskovics  Ignác  két  kitűnő 
festménye.  Az  egyik  Klimkovics  arcképe,  a 
melyet  a  mester  jeles  professzora  ötvenéves 
jubileumára  festett,  a  másik  Roskovics  leg¬ 
kedvesebb  zsánerképeinek  egyike:  a  művész- 

passzió,  a  mely  mesterünket  egy  vén  körtefán 
guggolva  ábrázolja,  a  mint  ennek  reves  kér¬ 
gére  egy  lefürészelt  galy  helyén  madonnát 
fest.  Roskovics  e  két  képén,  Aranyossy  Ákos 
macskával  játszó  meztelen  fiatal  lányán  s  a 
Bubics-gyűjtemény  kapcsán  említetteken  kívül 
a  fiatalabb  művésznemzedéket  Kassán  még 
csak  Papp  Henrik  képviseli  rokkant  negyven- 
nyolcas  katonát  ábrázoló  életképével  s  Margó 
Ede  Hannelétábrázoló domborművével,  amelyet 
a  kormány  ajándékozott  a  múzeumnak.  Szobor 
aránylag  kevés  van  itt  s  ez  is  Izsó  Miklós 
magyar  alakokat  ábrázoló  terrakotta  tanulmá¬ 
nyain  kívül,  mind  gipszmásolat.  Annál  gaz¬ 
dagabb  múzeumunk  metszetgyűjteménye,  a 
melyben  maga  a  Henszlmann  hagyatéka  3000 
darabból  áll.  A  német,  németalföldi,  olasz, 
angol,  francia  és  magyarországi  metszetek  sorá¬ 
ban  régi  mesterek  sajátkezű  rajzaival  is  talál¬ 
kozunk,  mint  a  minő  Rubensnek 
egyik  színezett  rajza,  a  mely  Nep- 
tunt  és  Amfitritét  ábrázolja.  Érdekes 
kincse  múzeumunknak  Henszlmann 
Imre  kéziratainak  a  gyűjteménye 
is,  a  mely  káprázatos  fényt  vet  e 
geniális  tudósunk  sokoldalú  s  külö¬ 
nösen  a  műtörténelem  terén  kül¬ 
földön  is  méltányolt,  alapvető  mű¬ 
ködésére  ;  továbbá  arra  a  baráti 
viszonyra,  a  melyben  Boehm  Far¬ 
kassal  állott,  a  kit  első  önálló  mű¬ 
vében  mentorának  nevez  s  a  ki 
Bécsben  korában  számottevő  és 
magyar  előkelőségekkel  sűrűn  érint¬ 
kező  művész  volt.  Nyilván  Boehm 
keze  alól  kerültek  ki  azok  a  pompás 
toll-  és  ceruza  rajzok,  a  melyek 
Henszlmann  kéziratai  között  szét¬ 
szórtan  ránk  maradtak,  a  melyek 
sorában  nem  egy  kulturhistóriai 
fontosságú  kicsiny  képpel  is  talál¬ 
kozunk.  Ilyen  gróf  Dessewffy  Emil¬ 
nek  a  Magyar  Tudományos  Aka¬ 
démia  néhai  elnökének  ceruzával 
rajzolt  tenyérnyi  arcképe,  a  melynél 
kitünőbben  jellemzett  portré  a  múlt 
század  derekáról  vajmi  kevés  ma¬ 
radt  ránk.  Henszlmann  Imre  iro¬ 
dalmi  hagyatéka  bizonyára  méltó 


volna  arra,  hogy  tüzetesebb  vizsgálat  alá  vé¬ 
tessék.  E  föladat  első  sorban  arra  hárulna,  aki 
műtörténelmünk  úttörő  művelőjének  életrajzát 
megírná. 

Visszatérve  a  kassai  múzeumhoz,  a  mely 
művein  kívül  a  legfényesebben  őrzi  Henszl¬ 
mann  emlékét,  az  itt  elhelyezett  iparművészeti 
gyűjteményt  is  behatóbban  kell  méltatnom, 
annyival  is  inkább,  mert  anyaga  a  hazai  mű- 
történelem  szempontjából  véve  még  érdekesebb, 
mint  a  képtáré.  S  a  műtárgyak  zöme  az  ipar- 
művészeti  osztályban  most  kerül  először  köz¬ 
szemlére,  mert  a  régi  múzeumban  a  közön¬ 
ségnek  hozzáférhetetlen  lomtárban  volt  elrak¬ 
tározva.  Egy  kosárnyi  értéktelen  s  nyilván 
kivetésre  szánt  ócska  vas  között  akadt  rá 
Mihalik  József  arra  a  két  ónplakettre,  a  mely 
Mars  istent  és  Juszticiát  ábrázolja  s  a  melyet 
művészi  értékénél  fogva  bízvást  F  lötnernek 

tulajdoníthatunk.  Az  országban  páratlanul 
gazdag  a  kassai  múzeum  ónedénygyűjteménye, 
a  melynek  tárgyai  között  nem  egy  remek 
magyaros  Ízlésű  cizellálással  díszített  XVII. 
századbeli  kancsó  és  pohár  van. 

Iparművészetünk  múltjának  kutatói  meg¬ 
lepő  módon  eredeti  anyagot  találnak  itt  majd 
az  agyagművesség  régi  emlékei  sorában,  a 
melyek  arról  tanúskodnak,  hogy  Felsőmagyar- 
ország  számos  városában,  a  melyről  e  téren 
eddig  semmit  sem  tudtunk,  a  XVII.  századtól 
kezdve  a  fayence-művesség  rendkívül  virágzott. 
Holics,  Tata,  Regéc  és  Telkibánya  fayence- 
edényeinek  számos  remek  példányán  kívül,  a 
melyet  nagyrészt  Bubics  Zsigmond  ajándéko¬ 
zott  a  múzeumnak,  felvidékünk  e  téren  még 

alig  emlegetett  városai  közül  Kassa, 
Igló,  Eperjes  szerepel,  helylyel-köz- 
zel  meglepően  eredeti  példányokkal. 
Igen  érdekes  egy  1617-ben  készült 
fehér  ónmázas  fedeles  korsó,  amely¬ 
nek  színes  díszítésén  nyilvánvaló 
az  olasz  hatás.  Meglepő  módon  me¬ 
rész,  de  ügyes  nehány  iglói  fayence- 
edény  díszítése,  mint  a  minő  a 
díszes  fedeles  tál,  fedelén  szfinxszel. 
Egész  sorozat  fayence-szobrocska 
is  látható  itt,  melyek  szintén  a  leg¬ 
utóbb  említett  három  felvidéki  város 
gyárának  a  jegyét  viselik.  E  gyárak 
még  a  múlt  század  elején  is  virág¬ 
zottak  s  nyilván  csak  az  osztrákok 
olcsó,  de  selejtes  importja  bénította 
meg  működésüket,  mint  a  hogy  nem 
egy  nálunk  ősidőktől  fogva  művelt 
technikának  a  virágzását  is  elfoj¬ 
totta. 

A  múzeum  fafaragványai  közül 
a  legérdekesebb  a  XVII.  századbeli 
menyasszonyi  láda,  a  mely  ez  év 
tavaszáig  egy  kassai  kovácsmester 
házának  padlásán  hevert,  a  kitől  a 
múzeum  számára  Mihalik  szerezte 
meg.  Az  erőteljesen  kidomborodó 
sajátos  kezelésű  növényi  és  virág¬ 
elemekkel  díszített  ládán  a  kulcs¬ 
pajzs  alatt  igen  kedves  hatású  szí¬ 
nezett  dombormű  van,  a  mely 
XVII-ik  századbeli  viseletben  s  a 
ruha  rendkívül  gondos  részletezésével  egy  ön¬ 
feledten  csókolózó  fiatal  párt  ábrázol  megkapó 
frisseséggel.  Egy  másik  érdekes  fafaragvány  az 
a  díszes  ajtószárny,  a  melyet  Dessewffy  Pál 
sárosmegyei  földbirtokos  egy  bártfai  polgártól 
szerzett  meg  s  családi  kincseivel  egyetemben 
legújabban  a  kassai  múzeumnak  ajándékozott. 
Dessewffy  Pált  fejedelmi  alapítványai  révén,  a 
melyeket  újabban  tett,  országszerte  ismerik ; 
hogy  ősi  kastélya  a  sárosmegyei  Margonyán 
a  nemzedékről-nemzedékre  gyűjtött  műkincsek 
mily  gazdag  tárháza  volt,  az  csak  most  válik 
nyilvánvalóvá,  hogy  nem  lévén  fiú  utódja, 
egész  gyűjteményét  a  kassai  múzeumnak  aján¬ 
dékozta.  A  gyűjtemény  a  múzeum  legnagyobb 
termét  tölti  meg  s  kétségkívül  egyik  legérde- 

kesebb  részlete  ennek.  A  terem 
falait  a  Dessewffy-család  tag¬ 
jainak  több  századból  való 
arcképei  díszítik ;  ezek  közt 
van  Dessewffy  Arisztid  tá¬ 
bornok,  az  aradi  vértanú  arc¬ 
képe  is,  a  ki  Dessewffy  Pálnak 
testvéröcscse  volt.  A  terem 
sarkaiban  és  a  közepén  álló 
szekrényekben  díszesen  cizel¬ 
lált  csatabárdok,  damaszkuszi 
pengéjű  kardok,  berakott 
művű  buzogányok  és  egyéb 
fegyverek  láthatók,  a  melye¬ 
ket  hajdan  a  Dessewffyek  for¬ 
gattak.  Egy  szekrényre  való 
drága  művű  ötvösmunka,  egy 
másik  szekrényben  pompás 
agyagművek  azt  hirdetik,  hogy 
régi  udvarházaink  lakói  köz¬ 
használati  tárgyaikon  is  súlyt 
fektettek  a  művészi  formára. 

Az  agyagedények  sorában 
van  egy  pompás  rajnavidéki 
korsó  1603-ból,  a  melyet  falán 
Hans  Beham  táncoló  paraszt¬ 
jainak  domborművű  képe  dí¬ 
szít;  gyönyörű  darabokkal  ta¬ 
lálkozunk  a  Dessewffy-gyűj- 
temény  holicsi  remekeinek 
gazdag  sorozatában,  a  mely 
1745-  1825  között  készült  s 
a  melyen  kívül  még  nehány 
felvidéki  fayence-edény,  többek  közt  egy  remek 
díszítésű  habáni  kancsó  teszi  változatosabbá  a 
gyűjteményt.  Érdekes  itt  még  egy  vert  rézből 
készült  borbélytányér  1587-ből,  a  melyen  kívül 
a  kassai  múzeum  az  aljukon  dombormű  vekkel 
ékes  régi  vert  borbélytányérok  és  keresztelő 
tálak  oly  gazdag  sorozatával  dicsekedik,  mint 
a  minőt  hazánk  egyetlen  más  múzeuma  s  a 
külföldön  is  csak  kevés  tud  fölmutatni.  Ez 
utóbbit  szintén  Bubics  püspök  ajándékozta 
múzeumunknak.  Dessewffy  gyűjteményéből 
még  a  faragványos  fali  órát  említem,  a  nap 
kocsiján  ábrázolt  Apolló  és  Minerva  alakjá¬ 
val  a  mely  Boulle-nak  a  Louvreban  őrzött 
XV11I.  századbeli  órájának  egykor  francia 
másolata. 

A  kassai  múzeum  gyűjteményeinek  az  ismer¬ 
tetését  az  eddig  elmondattakkal  még  távolról 
sem  merítettem  ki  s  terem  jóval  korlátozottabb, 
sem  minthogy  erre  e  helyen  vállalkozhatnám. 
Egy  termet  a  múzeum  őskori  gyűjteménye 
tölt  meg,  a  melynek  érdekessége  az,  hogy 
tárgyai  javarészt  Kassa  vidékéről  valók.  Ezen 
kívül  jelentősebb  gyűjteményekkel  találkozunk 
itt  régi  bábsütő  mintákból,  eredeti  réz-  és 
fametszetű  dúcokból,  a  melyek  egyben  Kassa 
múlt  század  elei  irodalmi  életének  is  érdekes 
emlékei.  Elég  tekintélyes  a  múzeumban  az 
érmek  és  régi  pénzek,  a  vésett  kövek,  halottas 
címerképek,  régi  szövetek,  miseruhák,  hím¬ 
zések,  üvegedények  gyűjteménye.  Sok  az  érde¬ 
kes  kovácsolt  vas  és  egyéb  fémmunka.  Ez 

utóbbiak  sorában  párját  rikító  műemlék  gróf 
Csáky  István  országbíró  második  nejének  Melith 
Klárának  vörösréz  koporsója  1685-ből.  Ez 
utóbbit  tetején  Krisztust  a  keresztfán,  két- 
felől  Mária  és  szent  János  álló  alakjával  ábrá¬ 
zoló  festmény,  oldalain  szentek  medaillonba 
foglalt  képei  díszítik.  A  koporsót  már  régebben 
kifosztották  s  a  kassai  múzeumba  a  szepesi 
székesegyházból  került,  a  melynek  kriptájában 
Melith  Klárát  1686-ban  temették  el. 

Mellőzve  a  merőben  kultúrtörténeti  érdekű 
emlékeket,  mint  a  minők  a  régi  kassai  szín- 
lapok,  régi  papirospénzek,  céhládák,  rokkák 
s  más  efélék,  még  csak  egy  II.  Rákóczi  Ferenc 
korabeli  zenélő  óráról  emlékezem  meg,  a  mely 
a  Rákócziak  zborói  kastélyából  való.  Ebben  a 
zenélőmű  még  ép,  csak  megrozsdásodott;  ava¬ 
tott  mechanikus  bizonyára  könnyű  szerrel  tisz¬ 
títhatná  meg  a  zenélő  szerkezetet,  a  mely  meg¬ 
szólaltatása  esetén  alighanem  a  régi  magyar 
zenéhez  szolgáltatna  rendkívül  érdekes  s  a 
maga  nemében  talán  páratlan  dokumentumot. 

A  kassai  múzeum  küszöbön  levő  megnyi¬ 
tását  bízvást  tarthatjuk  országos  jelentőségű 
kulturális  eseménynek.  Pompásan  elrendezett 
rendkívül  változatos  és  gazdag  gyűjteményei 


bizonyára  a  legszélesebb  körökben  fognak  érdek¬ 
lődést  kelteni.  Igen  kívánatos  volna  szakembe¬ 
reink  érdeklődése  is,  a  kik  vidéki  múzeumaink 
iránt  eddigelé  talán  a  nálunk  elég  sűrűn  megfor¬ 
duló  külföldi  kutatóknál  is  kevesebb  figyelmet 
tanúsítottak.  A  kassai  múzeumban  még  sok 
műtárgy  vár  fölfedeztetésére  s  a  fölfedezések 
a  melyeket  kutatóinkitt  tehetnének,  esetleg  meg¬ 
lepő  fényt  vethetnek  művészetünk  és  művészi 
iparunk  eddigelé  még  vajmi  homályos  múltjára. 

A  midőn  a  múlt  nyáron  a  kassai  múzeumot 
megtekinteni  alkalmam  volt,  a  gyűjtemények 
tárgymutatója  még  nem  jelent  meg.  A  mű¬ 
kincsek  nagy  tömegében  behatóbban  tájéko¬ 
zódnom  csak  Mihalik  József  miniszteri  biztos 
szives  kalauzolása  révén  vált  lehetővé,  a  kinek 
lekötelező  figyelméért  e  helyen  is  őszinte  köszö¬ 
netét  mondok.  A  múzeum  mintaszerű  rende¬ 
zése  körül  szerzett,  elismerésre  méltó  érdemeit, 
erre  nálamnál  hivatottabb  tényezők  bizonyára 
jobban  tudják  majd  méltatni,  ha  a  múzeum 
már  megnyílt  s  hatása  Felsőmagyarország  leg¬ 
virágzóbb  kulturális  központjában  s  ennek  kör¬ 
nyékén,  továbbá  művészeti  és  irodalmi  éle¬ 
tünkben  nyilvánvalóvá  lesz. 

A  székesfővárosban  folyamatban  levő 
és  még  inkább  a  végrehajtott  város- 
rendezési  műveletekről  sokat  írnak, 
de  még  többet  beszélnek.  Elvétve 
dicséret  is  hangzik  fel,  de  sokkal  hangosabb 
a  panasz,  a  leszólás,  az  elítélés.  Városrende¬ 
zésünkben  hiányzik  a  művészet.  Az  illetékes 
hatóságoknak  az  a  nézete,  hogy  a  város 
építése  anyagiak  gondozásával  járó  gyakorlati 
műszaki  föladat,  a  hol  művészetről  nem 
lehet  szó,  művészi  tekintetekre  nem  kell 
figyelni. 

Hát  igaz,  hogy  a  városrendezés  föladata 
és  tárgya  főleg  gyakorlati  problémáknak  a 
megoldása  körül  forog.  Az  utak,  utcáktól 
képezett  forgalmi  hálózatnak  a  megállapítása, 
terek,  parkok  kijelölése  és  megalkotása,  a  köz¬ 
épületek  helyeinek  kitűzése,  a  magán-épít¬ 
kező  tevékenység  számára  alkalmassá  te¬ 
endő  terület  föntartása,  stb.  stb.,  ezek  mind 
a  gyakorlati  élettel  kapcsolatos  ügyes-bajos 
dolgok,  fontosak  is  és  fölötte  nagy  anyagi 
érdekek  gondozásával  is  járnak. 

De  nem-e  gyakorlati,  anyagi  kérdés  vala¬ 
mely  háznak,  palotának  a  fölépítése  is  ?  Nem-e 
az  anyagiakba  vágó  dolog  valamely  bútort, 
avagy  teljes  lakásberendezést  készíteni  ?  Még 
sem  szenved  semmi  kétséget,  hogy  ezeket 


tervszerűen  kell  végezni  és  koncipiálásuknál  és 
a  foganatosítás  közben  a  művészetnek  kell 
szerepelnie,  művészet  hijján  nem  lehetnek.  Úgy 
az  építőművészet,  mint  az  iparművészet,  a 
művészi  ipar  e  céloknak  él. 

A  város  rendezése,  tágabb  értelemben  :  a 
város  építése  —  művészet.  Előállítja  és 
célozza  a  szépet,  azzal  hat  a  kedélyünkre, 
fejleszti  az  ízlést,  nevel  a  nemes  élvezetre.  A 
tér  művészete.  Minden  gyakorlati,  technikai, 
anyagi  oldala  mellett,  művészi  elveknek,  esz¬ 
tétikai  szempontoknak  hódol,  hasonlólag  az 
építő  művészethez,  a  melylyel  legközelebbi 
rokonságban  áll. 

A  városépítő  művészetnek  feladata  az  ut¬ 
cáknak,  a  tereknek,  az  őket  határoló  házak¬ 
kal  és  egyéb  berendezési  tárgyaival  akként 
való  kialakítása,  hogy  e  közműveket  nem¬ 
csak  a  célszerűség  szempontjából  hozza  egy¬ 
mással  kapcsolatba,  de  azonfelül  azokat  kel¬ 
lően  megválogatva,  térarányaiban  egymáshoz 
mérlegelve :  jól  rendezett,  összhangzó  és  a 
művészi  szép  hatásával  ékeskedő  egészszé 
olvaszsza  össze.  Megteremti  a  művészi  szép 
városképet. 

Perspektívákat,  valósággal  élőképeket  vará¬ 
zsol  szemünk  elé,  azzal,  hogy  művészi  forma¬ 
érzékkel  alkotja  meg  külső  keretét,  foglalatát 
a  városi  élet  és  forgalom  színhelyének. 

Mintegy  közszemlére  gyűjti  és  állítja  ki  a 
járó-kelők  elé  a  képzőművészetek,  különö- 

sen  az  építő-  és  szobrászművészet,  továbbá 
a  kertészet  és  a  művészi  ipar  ama  tárgyait, 
a  melyekkel  az  utcát,  a  tért,  városi  környe¬ 
zetünket  ellátjuk. 

Ezen,  mintegy  szcenikai  rendező  tevékeny¬ 
ségében  művészi  érzékkel  kell  eljárnia,  művé¬ 
szi  szellemben  kell  alkotnia,  annál  is  inkább, 
mert  a  város  alkotásaiban  és  csoportosításai¬ 
ban  megnyilatkozó  művészi  szellem  és  tarta¬ 
lom  nagyban  elősegíti  és  éleszti  a  város 
lakóiban  a  városukhoz  való  ragaszkodás  és 
szeretet  hő  érzetét,  —  lobogó  lánggá  szítja 
azok  patriotizmusát. 

De  minden  idegen  látogatóra  is  csak  a 
művészi  széppel  ékeskedő  város  bir  hatással, 
vonzerővel.  Legszebb  álmaink  közé  sorozzuk 
az  utazási  emlékeinket.  Az  egyszer  élvezett 
gyönyörű  városképek,  emlékművek,  szép  terek, 
fényes  paloták,  nagyszerű  perspektívák  és 
kedves  tájak,  ahányszor  elvonulnak  lelki  sze¬ 
meink  előtt,  mindannyiszor  új  és  újból  él¬ 
vezzük  át  azok  bájait,  a  miket  valamikor 
színről-színre  látni  és  csodálni  szerencsések 
valánk. 

Páratlanul  remek  fekvésű  székesfővárosunk¬ 
ban  az  emberi  kéz  alkotta  szép  városkép 


még  csak  elvétve  fordul  elő,  a  városrendezés 
művészete  szilárd  talajra  még  nem  talált. 

Vannak  ugyan  szép  számmal  fényes  köz¬ 
épületeink,  érdemes  építő  alkotásaink,  de 
szerteszéjjel  szórva  a  városban,  művészi  kéz 
nem  foglalta  össze,  s  hatástalanul  elvesznek 
khaotikus  rendetlenségben.  Sokszor  még  a 
hasznossági,  a  célszerűséggel  kapcsolatos 
gyakorlati  követelmények  sem  találnak  kellő 
méltatásra,  nem  nyerik  kielégítésüket. 

Pedig  a  művészi  igények  nem  állanak  szem¬ 
ben  a  célszerűségi,  a  hasznossági  követelmé¬ 
nyekkel.  Sőt  a  forgalomnak,  a  beépítésnek  s 
a  közegészségnek  a  város  építése  irányában 
támasztott  föltételei  karöltve  járnak  a  szép- 
ségi  követelések  érvényesítését  célzó  követe¬ 
lésekkel.  Oly  szoros  kapcsolatban  állanak 
azok  egymással,  hogy  ha  a  város  rendezésé¬ 
ben  a  művészet  igényeit  kellőkép  érvényesí¬ 
tenék,  bízvást  következtethetünk  arra,  hogy 
akkor  az  a  célszerűség  és  egyéb  gyakorlati 
követeléseknek  is  a  legjobban  megfelel,  .  .  . 
Térjünk  azonban  konkrét  esetekre. 

Nézzük  Budapest  legújabb  és  nagy  költ- 
0  ség  árán  létesített  átalakítását,  a  melylyel  az 
eskütéri  híd  megépítése  miatt  egyrészt  a  Bel- 

város  újítását,  szabályozását,  másrészt  a  jobb¬ 
parton  való  újabb  rendezést  megkezdték. 

Bár  az  újabb  útvonalakon  fényesebbnél 
fényesebb  paloták  emeltettek  —  a  Kossuth 
Lajos-utca  folytatásában  keletkezett  új  város¬ 
rész  nem  hat  a  szépnek  varázsával,  nem  ad 
térbeli  arányaival  összhangzó,  vonzó  város¬ 
képet.  Térhatása  üres,  és  a  mint  a  Kossuth 
Lajos-utcából  az  új  rész  felé  haladunk  az 
első  kérdés :  miért  a  szemlátomást  sértő  törés 
a  főútirányban  ?  Mindenki  ezen  akad  fönn, 
ennek  tulajdonítja  a  tagadhatatlanul  kedve¬ 
zőtlen  térhatást. 

Nem  lehet  elvitatni,  az  átmenet  kiképzése 
útról-útra  nem  sikerült,  itt  művészi,  esztéti¬ 
kai  hiba  rejlik,  a  melyen  segíteni,  sajnos, 
nem  lehet. 

De  rámutatni,  megmagyarázni  lehet,  sőt 
szükségnek  ismerjük,  mert  úgy  vagyunk  meg¬ 
győződve,  hogy  az  eddig  felhangzott  vélemé¬ 
nyek  felszínesek,  nem  a  dolgok  mélyére  látó 
biztos  ítéleten  alapulnak. 

Általános  ugyanis  az  a  hiedelem,  hogy  ha 
egyenes  vonalban  folytatják  a  Kossuth  Lajos 
utcát  a  Dunán  át  Budára,  akkor  a  Kerepesi 
út  és  Kossuth  Lajos-utcával  gyönyörű  szép 
utat,  s  ezzel  jó  szabályozást  is  nyertünk 
volna. 

Pedig  ez  nincsen  úgy,  azaz  :  nem  a  valódi, 
az  igazi  oka,  a  miért  az  itt  végrehajtott  sza¬ 
bályozás  elhibázott,  a  miért  a  térhatás  itt 
annyira  kedvezőtlen. 

A  városépítésnek  a  tapasztalat  és  észlelés 
alapján  leszürődött  esztétikai  tételei  ugyanis 
nem  hódolnak  föltétlenül  ama  nálunk  hangos 
kívánságnak,  a  mely  azt  tartja,  hogy  minden 
körülmény  közt  szép  az  egyenes  hosszú  út. 

Csak  bizonyos  föltételek  közt  valósul  az 
egyenes  útnak  szép  hatása,  még  pedig : 

1.  ha  szélességével  hossza  oly  arányban 
áll  mint  1  :  20,  legfeljebb  1  :  25-hez,  és 

2.  az  esetben,  ha  ennél  hosszabb,  akkor 
vagy  profilban  kell  változnia,  avagy  homo- 
rúan  kiképzett  nívóval  kell  rendezve  lennie. 

A  vízszintes  egyenes,  vagy  egyenletesen 
emelkedő,  egyforma  széles  út  hatása  merev, 
üres,  érdektelen,  esztétikailag  közömbös. 

Szép  a  hatása  annak  az  útnak,  a  mely  a 
vízszintes  nívóból  fokozatosan  tér  át  a  na¬ 


gyobb  és  nagyobb  emelkedésbe,  az  tehát,  a 
mely  homorúan  van  lejtmérezve. 

Az  ily  út  alulról  fölfelé  és  fordítva  is  nézve 
a  legszebb  térhatású.  Ezen  tapasztalati  sza¬ 
bálynak  helyes  voltáról  azzal  szerzünk  meg¬ 
győződést,  ha  a  térhatásokat  összehasonlítjuk. 

A  vízszintes  síkon  álló  néző  előtt  nemde 
az  elül  lévő  tárgyak  elfödik,  takarják  az  utánuk 
következőket,  az  útnak  előrészét  látjuk  csak 
a  közönséges  szemhatár  magasságából  — - 
perspektíva  ekkor  nem  támad.  Viszont  a 
homorú  út-kiképzés  szebbé  teszi  az  utat, 
képét  gazdagabbá,  a  perspektívát  hatásosabbá 
s  a  rajta  való  forgalmat  áttekinthetőbbé. 

Néhány  szép  példa :  Párisban  az  Avenue 
des  Champs  Elysées,  Brüsszelben  a  Boule- 
vard  du  Midi,  Rómában  a  Via  Nazionale, 
Genuában  a  Via  Roma  s  számos  más.  Az  ily 
homorú  kiképzés  tereknél  is  előnyösen  jól 
hat  —  pl.  Rómában  a  Szt.  Péter-térnél. 

De  hibás  és  rosszhatású,  ha  az  út  úgy 
van  lejtmérezve,  hogy  emelkedésből  esésbe 
tér  át,  azaz  ha  domború  a  felülete,  ha  nyer¬ 
get  formál. 

E  tételek  és  elveknek  érdemben  való  meg- 
szivlelésével  teljesen  tájékozódhatunk  a  szó¬ 
ban  forgó  szabályozás  értéke  felől. 

Csak  azt  kell  tisztáznunk,  vájjon  kellett-e 
ott  az  utat  megtörni  avagy  kikerülhető  lett 
volna  a  törés  ? 

Erről  1895.  márc.  13-án  az  Országos  Ipar- 
egyesületben  tartott  felolvasásban,  a  mely 
akkor  külön  lenyomatban  is  megjelent,  hosz- 
szas  és  alapos  fejtegetést  adtam. 

Abból  csak  a  következőket  ismételjük : 

Az  új  hídtengely  elhelyezésekor  a  Duna 
mindkét  partján  fekvő  város  helyi  viszonyai 
veendők  tekintetbe. 

Budán  a  hídfő  leghelyesebb  fekvése  a  Döb- 
rentei  téren  vagy  ennek  közeli  környékén  van. 

Pesten  az  új  hídnak  a  Kerepesi  út  és 
Kossuth  Lajos-utcával  kell  szerves  kapcsolat¬ 
ban  állani. 

A  Döbrentei  térről  áthúzott  tengely  120 — 
130  méterrel  fekszik  feljebb  attól  a  ponttól, 
a  hol  a  Kossuth  Lajos-utca  meghosszabbí¬ 
tása  a  Dunapartot  éri.  A  két  parti  városrész¬ 
nek  főútirányai  tehát  egymáshoz  képest  el 
vannak  tolva,  ezeket  összehozni  nem  lehet. 

A  Dunán  keresztül  a  hidat  a  két  partra 
merőlegesen  kell  átvezetni,  ámde  a  Dunára 
merőleges  irány  nem  esik  össze  a  Kossuth 
Lajos-utca  tengelyével,  elhajlik  tőle,  vele  szöget 
képez. 

A  hídtengely  és  úttengelyben  tehát  a  törés 
el  nem  tüntethető. 

Kérdés  hová  helyezzük  a  törést  ? 

Erre  kedvezően  kínálkozik  a  Kossuth  Lajos- 
utcának  mai  végpontja,  illetőleg  a  Ferenciek- 
tere,  mivel  az  először  is  magasan  fekszik  — 
az  útvonalban  tehát  nyerget  képez,  s  mint¬ 
hogy  továbbá  éppen  itt  nyílik  igen  kedvező 
mód  a  Kigyó-utcát  (mint  az  ide  irányuló  fő¬ 
útvonal  egy  mellék-kiágazását)  az  elhajlás 
motívumául  célszerűen  felhasználni. 

A  híd  tengelye  ily  módon  közel  akkora 
hosszúságú  új  útiránynyal  mintegy  800  m. 
hosszú  úttengelylyé  kiegészíttetvén,  esztétikai¬ 
lag  is  impozánsabb  képet  nyújthat  az  útiránytól 
eltérő  és  esetleg  magában  álló  hídtengelynél. 

Az  akkor  mondottakat  egész  terjedelmük¬ 
ben  tartjuk  fönn.  A  városrészek  szituációjá¬ 
ban  fekszik  a  törés  kényszerűsége,  de  nem 
ez  a  hiba,  hanem  a  töréspont  körül  megejtett 
helytelen,  hibás  megoldás. 

Ez  a  megoldás  nem  arra  törekedett,  a  mire 
annak  idején  utaltunk,  hogy  térkiképzéssel 
és  a  magassági  viszonyok  felhasználásával  a 
törést  maszkírozni  vagy  éppen  észrevehetet¬ 
lenné  tegye  —  hanem  éppen  ellenkezőjét 
állította  ide :  a  helytelenül  alkalmazott  út- 
szimmetriával  a  törést  mesterségesen  kiemelte 
és  nyomatékkai  hangsúlyozta,  még  pedig  a 
szituáció  teljes  félreismerésével  és  a  nivó- 
viszonyoknak  a  legkedvezőtlenebbül  való  meg¬ 
oldásával. 

Mert  egy  utat  bevégezni,  vagy  elhajlítani, 
az  önmagában  teljes  jogos  és  indokolt  s  szük¬ 
séges,  ha  a  helyi  viszonyok  követelik. 

Honnan  vegyük  az  útperspektivákat,  az 
úttengelyben  álló  látképeket  ha  az  utat  el  nem 
vágjuk  ? 

Az  új  Eskü-út  elején  álló  két  Klotild- 
palota  keskeny  tornyos  homlokzatával  egy 
egységes  összfrontot,  teljes  képet  ad,  amely 
közepével  valamely  út  tengelyébe  beállítva, 
szép  hatásúnak  is  bizonyulna.  Azonban  nem 
az  összképet  állították  be  a  Kossuth  Lajos- 

utca  tengelyébe,  hanem  annak  csak  egyik 
részét,  csücskét,  oly  épülethomlokzatot,  mely 
a  sarkon  lévő  torony  miatt  egyoldalú,  és  így 
hatásos  záró  képéül  az  útnak  nem  szolgál. 
S  még  nagyobbítja  a  bajt,  hogy  ez  az  épület 
nem  az  út  nívója  magasságában,  hanem  az 
útban  levő  nyereg  után  következő  lejtő  alap¬ 
ján  van  elhelyezve. 

Tehát  a  jóvá  nem  tehető  esztétikai  hibák 
a  következők:  a  Klotild  palotákkal  képezett 
összképnek  hibás  beállítása  az  úttengelybe,  ille¬ 
tőleg  középtengelynek  el-  és  félre  tolása,  s  az 
épületek  előtt  levő  térnek  nivó-sülyesztése. 

Ezek  a  körülmények  keltik  a  rossz  hatást, 
zavarják,  illetve  megszakítják  az  esztétikai 
kapcsolatot  a  két  út  között  és  bemutatják 
az  új  városrészt  mint  teljes  függetlenül  és 
önállóan  álló  alkotást,  melynek  semmi  szer¬ 
ves  összefüggése  nincsen  a  Kossuth  Lajos- 
utcával,  e  miatt  nincs  összhang  a  térhatásban. 

De  azonfelül  még  a  gyakorlati  élet  kívá¬ 
nalmainak,  e  városrész  szituációjához  kötött 
igényeknek  sem  tesz  eleget  e  szabályozás. 

A  Belváros  ugyanis  természetszerűleg  az 
üzleti  forgalomnak,  a  boltkirakatoknak  a  helye. 
Oly  utca  vagy  tér,  a  mely  e  célnak  van 
hivatva  szolgálni,  nem  szerkeszthető  tágas¬ 
nak,  túl  szélesnek.  Mert  az  üzleti  forgalom 
nem  szereti  az  űrt,  a  széles  utat,  idegenke¬ 
dik  tőle.  A  tapasztalat  itt  is  megállapította, 
hogy  az  üzleti  forgalom  számára  szolgáló  út¬ 
nak  maximális  szélessége  a  26  m.-t  nem  halad¬ 
hatja  túl.  A  mint  e  mértéket  az  út  túlhaladja, 
megszűnik  az  üzleti  forgalom  előnyére  lenni 
és  luxus-úttá,  séta-úttá  válik. 

A  Kossuth  Lajos  utca  pl.  elég  széles  - 
(az  üzlet-tulajdonosok  még  túl  szélesnek  tart¬ 
ják),  teljesen  fölösleges  volt  az  Eskü-utat  ennél 
még  4  méterrel  szélesebbre  szabni  s  ezzel 
az  útszélesség  és  hossza  közt  1  : 5-hez  ked¬ 
vezőtlen  arányt  létesíteni.  A  mellett  pedig 
a  gyalogjárókat  nagyon  is  szűkre  vették.  Épp 
ott,  hol  a  gyalogforgalom  messze  felülmúlja 
a  kocsiforgalmat. 

Helyén  valónak  látjuk  itt  ismételni,  a  mit 
1895  április  5-én  mondottunk  az  akkor  a  köz¬ 
gyűlés  által  elfogadott  tervről : 

„A  kontemplált  szabályozás  célszerűségét 
a  leghatározottabban  kétségbe  vonom ;  e  sza- 

bályozás  túlszéles  útjaival,  hely  és  térpazar¬ 
lásával  semmi  esetre  sincs  helyén  ott,  hol  az 
üzleti  forgalom  irányai  első  sorban  mérvadók 

így  nyert  a  megnagyobbított  Kígyó-tér  túl¬ 
ságos  terjedelmet  azzal,  hogy  ott  hármas  út- 
perspektivát  —  az  áttörésnek  még  erősebb 
kiemelését  —  kívántak  nyitni.  Ez  útperspek- 
tivákat  azonnal  értéktelenné  is  tették,  meg¬ 
semmisítve  hatásukat,  hogy  a  főutat  kisérő 
két  utcába  való  betekintést  egyszeribe  elépí¬ 
tették,  eléje  állított  házzal  elzárták. 

Kár  volt  a  városépítésnek  e  művészi  és 
hathatós  motívumát  cél-  és  haszontalanul  disz- 
kreditálni. 

Tévedésbe  ejtette  az  embereket  a  papíron 
látható  szép  térkép  !  Terv  • —  és  természeti 
hatás  két  külön  dolog,  s  jól  gyakorlott  szem 
kell  hozzá,  hogy  a  tervről  a  térbeli  hatásokra 
következtethessen. 

A  tervben  oly  momentum  tárul  elénk, 
a  mely  a  természetben  soha  elénk  nem 
kerül.  Még  a  madártávlatból  sem  látjuk  és 
ítélhetjük  meg  a  szituációt.  A  természetben 
előttünk  mindég  csak  egyes  részek  tűnnek 
föl  egyenként  és  egymás  után,  csak  annyit 
és  azt  a  hatást  észlelhetjük,  a  mit  az  utca 
határfalai  közt  bezár.  E  hatás  megítélésénél 
teljesen  mellékes  a  háztömbök  alakja. 

Sohase  látjuk  a  térben,  hogy  szabályos 
idom-e  vagy  sem.  Ebben  tévednek  nálunk 
rendesen,  a  midőn  a  tervből  kiindulva,  annak 
hatására  vonnak  következtetést.  Nem  a  ter¬ 
mészetben  látható  utca  és  tér  ürmértékeit 
hasonlítják  össze,  hanem  a  házblokkok  sza¬ 
bályos  vagy  szabálytalan  voltát.  E  mellett 
tekinteten  kívül  hagyják  a  nivó  viszony  okát,  a 
melyek  pedig  a  művészi  hatás  szempontjából 
igen  nagy  szerepet  játszanak. 

így  alakítottak  a  régi  Váci-utcát  és  az  újat 
(a  régi  Lipót-utca)  összekötő  különlegesen 
kiképezett  utórészt,  a  melylyel  a  bécsi  „Graben“ 
mintájához  hasonló  városképet  véltek  megal¬ 
kothatni. 

Ez  is  igen  rossz  helyen  van  alkalmazva. 
Ez  útszakaszt  az  Eskü-út  forgalma  szeli  két 
részre,  még  jobban  választja  széjjel  az  út 
nyerge  a  nívóban.  Be  fog  bizonyulni  a  híd 
megnyíltával,  hogy  az  a  „  Graben“-nek  ter¬ 
vezett  útszakasz  nem  egyéb,  mint  fikció. 


Nem  hagyhatunk  érintés  nélkül  egy  sza¬ 
bályozási  eljárásunkat  jellemző  körülményt. 

Hogy  a  hidat  meg  lehessen  építeni,  szük¬ 
séges  volt  a  Belvárost  szabályozni,  ennek 
pedig  útjában  állott  első  sorban  a  belvárosi 
plébánia -templom.  A  tervezésnek  kiinduló 
pontja  lett  a  templom  új  elhelyezése.  S  készül 
a  híd,  szinte  végrehajtva  az  egész  szabályo¬ 
zási  művelet  —  a  templom  sorsa  ismeretlen. 

A  minek  első  dolognak  kellett  volna  lenni, 
az  maradt  legutoljára. 

A  természetes  sorrendet  tehát  egyenest  meg¬ 
fordították.  Hogy  ily  eljárástól  sem  gyakorla¬ 
tilag,  sem  művészileg  háládatos  eredményt 
nem  várhatunk,  bizonyításra  nem  szorul. 

De  vessünk  még  egy  rövid  pillantást  a 
jobb  part  rendezési  munkálataira. 

Mikor  készül  el  az  épülőfélben  levő  híd  — 
miután  már  harmadszor  halasztották  el  meg¬ 
nyitását  —  nem  tudjuk.  A  hídpályán  tehát 
még  nem  haladhatunk.  De  ott  a  parton  túl 
megkerülték  a  hídról  levezető  úttal  a  Rudas¬ 
fürdő  gépházát,  hogy  mennél  mélyebbre  jus¬ 
sanak  be  a  Gellérthegy  szikláiba. 

Ott  áll  most  a  gépháznak  éktelen  tűzfala. 
Lábához  ütközik  a  híd  feljárójának  gránit  mell¬ 
védfala,  mellette  óriási  kőrakás,  szabad  lép- 
csőzet,  vízesés,  emlékszobor,  oszlopsor  egye¬ 
sítve  nagy  építőművé. 

Mekkora  kőhalmaz !  A  hová  az  ember 
csak  lát :  nyerseségre,  faragatlan  durvaságra 
esik  tekintete. 

Park,  fürdőfal,  drága  emlékmű,  keskeny 
utak  egyesülnek  itt  oly  térhatásba,  a  mely 
egy  elhangolt  hangszerekkel  eljátszott  zene¬ 
darab  kétes  élvezetével  azonos. 

A  túlsó  parton  térpazarlás,  itt  az  ellenkezője. 
Minden  szűk,  zsúfolt,  az  utcák,  a  körút  kes¬ 
kenyek,  csupa  görbület,  szöglet,  nivóváltozás 
föl-le,  sokszorosan  ismételve.  Ez  a  rendezés 
távolról  sem  üti  meg  azt  a  mértéket,  a  mit 
egy  nagy  város  fölállít  és  követel  és  művészet¬ 
ien  annyira,  hogy  intő,  elrettentő  például  szol¬ 
gálhat. 

Kevés  tehát  a  köszönet,  a  mit  a  legújabb 
városrendezési  művelettel  elértek.  Nemcsak 
hogy  a  kérdésnek  művészi  részét  látjuk  elha¬ 
nyagolva,  a  gyakorlati  szempontoknak  sem 
felel  meg  az  itt  alkotott  új  városrész.  De  azért 

Sötét,  ködös  korongos  éjszakán. 

Hová  bolyongsz  te  szép  fehér  leány  í 
Tüske  [öltépi,  szakgatya  a  lábad, 

Az  ajKabön  dal,  a  szemedbe  bánat 
Hova  sietsz  ily  zihálva,  bolyongva  ? -> 

Nem  vzgyol  pihenésre,  nyugalomra  ‘ 

Hisz '  maga  vagy  az  élő  fájdalom  . 

Kif vegy  te,  éóes  [ehér angyalom  4 
Lába?  uttalan  utakat  tapos 
Olyan  fáraóit  vagy,  ofyan  bánatos 
Ki  vagy  te ?  Horniét  jössz  es  hova  megy 
Nincs  ilyen  bússal  több  mintatieb... " 

„En a  balnak  martyija  vagyok  . 

Szegény  rajongó,  arva,  elhagyott 
Ö  szivemben.azajkamon  a  oal 
Örökkön  égés  el  sohase  hal  . 

Nincs  nyugtom,  nincsen  pihenésem  . 
Keresek  valakit, aki  megértsen 
De  hasztalan.  »  azembersziv  hideg 
babait  ma  már  senki  sem  érti  meg. 
hajdan  röpültem  sebesroplü  szárnyon 
.. .  Eza  bolyongás  az  én  haldoklásom. 
Egykor  virág  vojt  igyam,  most  a  tuske .... 
Megölt  a  zaj  a  gyaraK  szürke  (üstje 
Ellenem  esküdt  a  közöny  sazár<nany. 

Es  gy  bolyongok  elhagyottan  árván 
Még  egyszer  végsőt  sóhajtok  s  hörögve 
Lebukom  ide,  az  átszeli  rogre. . . . 

Farkas  Imre 

Palóczi  Antal :  A  városépítő  művészetről 


nagy  luxussal  csinálták,  óriási  kiadásokkal 
is  járt. 

Vigasztaló  momentum  alig  van.  Még  leg- 
kevésbbé  vigasztaló  az  a  tudat,  hogy  e  sza¬ 
bályozással  nincs  még  vége  a  tévedések 
láncolatának.  Újabb  alkalommal  ismét  csak 
ott  leszünk,  a  hol  most,  mert  a  művészi 
elveknek  a  város  építésében  nem  nyitnak 
tért,  nem  hajlandók  elismerni  a  városépítést 
művészetnek. 

Művészi  alkotást  az  egyén,  a  művész 
teremt.  O  adja  nevét  művének,  a  melylyel 
dicsőséget  arat,  vagy  bukást. 


A  város-szabályozásoknak  soha  sincsen 
szerzője.  Azokat  zárt  falak  mögött  végezik 
hivatalból,  többen,  egész  bizottság. 

„Bizottsággal  műalkotást  létesítesíteni  nem 
lehet11  —  mondja  Sitté,  e  körülményt  állítja 
oda  a  városrendezés  a  hibájául. 

A  művészi  eszme  csak  művész-egyénben, 
az  ihlet  percében  szólal  meg  —  de  nem  bizott¬ 
sági  működés  közben.  Míg  hivatalból  végzik 
a  művészi  feladatokat  —  mindaddig  várnunk 
kell  a  városépítő  művészetnek  szép  városunkba 
való  diadalmas  bevonulására. 

Palóczi  Antal 

z? 

\f  Ygy  művészi  becséért,  de  még  inkább 
\\  //  sajátszerűségénél  fogva  megérdemli 

IW  itt  a  bemutatást  az  úgynevezett  Gil- 
gamis-lándzsa  is.  (1.  kép.)  A  száras¬ 
tól  együtt  80  cm.  hosszú  roppant  lándzsa-vég 
legnagyobb  lapszélessége  14  cm.  A  lapon 
primitiv  kivitelben,  ágaskodó  oroszlán  látszik, 
sörényét  pikkelyszerűleg  odavetett  vona¬ 
lak  jelzik ;  a  száron  levő  négy  lyuk  pedig 
arról  tanúskodik,  hogy  azokon  át  szö¬ 
gekkel  volt  a  nyélre  erősítve.  Magát  ezt 
a  nyelet  ugyan  nem  találta  meg  de 
Sarzec,  hanem  talált  helyette,  közel  a 
lándzsavég  leihelyéhez  egy  ólomleme¬ 
zekből  készült,  három  méter  hosszúságú 
csövet,  a  mely  minden  valószínűség  sze¬ 
rint  a  belőle  kikorhadt  fanyél  borítéka 
volt.  A  lándzsaszár  manchette-jén  látható 
írásjegyek  és  az  oroszlán  állásából  az 
következtethető,  hogy  a  lándzsát  nem  föl, 
hanem  lefelé  volt  szokás  tartani. 

Néhány  igen  érdekes  műtárgyat  szol¬ 
gáltatott  ugyané  korból  az  Expedition 
Pennsylvanián  nifferi  kutatása.  Különösen 
figyelmet  érdemlő  közülök  Ur-Inlil-nek 
„az  élet  jóságos  asszonyáéhoz,  Nin-din- 
dug  istennőhez  intézett  fogadalmi  táb¬ 
lája.  E  tábla  fölírásának  három  első 
sorát  a  1 85.  oldalon  mutatom  be,  különö¬ 
sen  figyelembe  ajánlván  itt  a  Nin-din-dug 
összetett  név  kifejezésére  szolgáló  első 


jegycsoportot,  mint  az  emberiség  történetében 
szereplő  legelső  monogrammot.*  A  kékes-szürke 
mészkőtábla  két  mezőre  van  beosztva,  melyek¬ 
nek  fölsőjén  a  teljesen  csupasz  Ur-Inlil,  kezében 
egy  kávés  ibrikhez  hasonlatos  kehelylyel,  tisz¬ 
teleg  a  trónusán  ülő  s  nyakig  fölöltöztetett 
istennő  előtt,  a  mely  csoportosítás  ugyané  mező 
másik  oldalán  ismétlődik.  Az  eddig  ismertetett 
ábrák  alakjai  egytől-egyig  dús  hajúak  és  sza- 
kálasak  lévén,  Ur-Inlilnek  erőteljes  vonások¬ 
kal  megrajzolt  alakján  ugyanazért  szembeötlő 
mindenek  fölött,  hogy  teljesen  kopaszra 
van  nyírva,  borotválva.  Az  a  tanulság- 
ebből,  hogy  a  sumíroknál  épp  úgy  diva¬ 
tos  volt  a  haj  és  szakái  megnövesztése, 
mint  a  nyiratkozás-borotválkozás,  minél¬ 
fogva  ez  az  utóbbi  mód  nem  mondható 
náluk  jellegzetesnek.  Érdekes  az  alsó 
mező  is,  a  melyen  —  már  „kaunakés“-be 
öltözött  —  két  férfi,  fején  az  egyik  va¬ 
lami  kosárszerű  hordó-készülékkel  —  egy 
kecskét  és  egy  valóságos  magyar  bürgét 
hajt.  (3.  kép.)  Az  úgy  ezen,  valamint 
számos  más  fogadalmi  tábla  közepén  mu¬ 
tatkozó  nagy  kerek  lyuknak  az  volt  a 
rendeltetése,  hogy  háncsot  vagy  más 
egyéb  kötőszerfélét  fűztek  bele  s  a  táblát 
annál  fogva  akasztották  föl  a  templomi 
tárház  polcának  valamelyik  fogasára.  Úgy 
a  típus,  mint  a  művészeti  kivitel  teljes 
egyöntetűségénél  fogva  szintén  Ur-Inliltől 

*  Valamivel  később  túllicitált  ezen  is  Ur-Nina 
családi  táblafölirása,  melyen  a  legifjabb  királyfi, 
Nina-ku-tur-da  nevének  négy  ideogrammja  van 
monogrammá  egyesítve. 

származik,  kétségtelenül  a  konstantinápolyi  csá¬ 
szári  múzeum  egyik  —  szintén  két  mezőre 
osztott  fogadalmi  táblája.  (2.  kép.)  A  fölső  mező¬ 
ben  itt  is  egy  —  kezében  kelyhet  tartó  — 
meztelen  férfi  alak  áll  a  trónon  ülő  isten¬ 
ség  előtt,  a  kit  azonban  tiarájának  sajátossá¬ 
gánál  s  a  szakáit  jelző  kezdetleges  vonásoknál 
fogva  már  nem  nő-,  hanem  férfi-istennek,  talán 
Nin-Girszu  napistennek  kell  tartanunk.  A  tábla 
bal  oldala  le  van  törve,  de  a  megmaradt 
nyomok  arra  mutatnak,  hogy  az  istenalak  ott 
is  ismétlődik.  Az  alsó  mezőn  bokrok  közé 
menekülő  zerge  látható,  mögötte  a  kezében 
íjjat  tartó  s  ugyancsak  tollbokrétás  vadászszal. 

E  korszak  művészetének  ismertetését  az¬ 
zal  a  fogadalmi  táblával  hiszem  legméltóbban 
zárhatni,  a  mely  Ur-ninát  családjával  együtt 
bemutatja.  (4.  kép.)  Családjával  mondom. 
Mert  a  fején  áldozati  kosarat  emelő  s  a 
többi  alaktól  termete  által  is  nagyon  meg¬ 
különböztetett  Ur-Ninával  a  tábla  fölső  mező¬ 
jén  szembe  állított  alakban  én  nem  —  mint 
Heuzey  után  általában  tartják  —  az  ő  leg- 
idősb  fiát,  hanem  a  feleségét  gyanítom.  Érveim 
erre  nézve :  ruházatának  még  az  Ur-Nináénál 


lég  gas-t  „erjesztett  italt"  szürcsölgetvén  a 
kezében  tartott  serlegből,  melyet  a  mögötte 
és  előtte  álló  két  pohárnok,  amott  Szagantuk, 
emitt  Danita,  bizonyára  szorgalmasan  töltö¬ 
gettek.  Emez  utóbbi  méltóságos  úr  mögé  ismét 
három  kis  királyfi  sorakozik,  kik  közül  a  két 
első  most  már  olvashatatlan,  a  harmadik  pedig 
a  Nina-kuturda  névre  hallgatott  földi  életében. 
Ezek  is  valamennyien  tarfejűek.  Ur-Ninának 
ezen  s  még  egy  pár  hasonló  tábláján,  az  elő¬ 
zőleg  ismertetettekkel  szemben  kivált  a  ruhá¬ 
zat  tökéletesebb,  részletesebb  kidolgozásában 
jelentkezik  igen  észrevehető  haladás. 

A  második  korszak,  úgy  látszik,  nem  volt 
kedvező  a  surnír  művészetre.  Legalább  azon  a 
két  kultur-központon  nem,  a  hol  eddig  mélyebbre 
ható,  alaposabb  volt  a  kutatás.  Nagyon  hábo¬ 
rús  idők  jártak.  A  nép,  illetve  fejedelmei  közt 
folytonossá  vált  a  villongás.  Majd  teljes  vehe¬ 
menciával  megindult  a  sémita  invázió,  gyak¬ 
ran  megakadályozván  a  békés  foglalkozást  s 
lerombolván,  elpusztítván  a  múltak  emlékeit. 

Szembeötlő  mindamellett  a  haladás,  mely  az 
ez  időszakból  ránk  maradt  műtárgyakon  lát¬ 
ható.  Maga  az  írás  tetszetősebbé  válik  s  ellen- 


is  nagyobb  dísze,  gazdagsága,  jobban  kicsip¬ 
kézett  több  fodra,  holott  a  többi  négy  alaké 
egyszerű  zsákburkony ;  bal  vállára,  sőt  a 
karján  alól  is  messze  leömlő  dús  hajzata, 
a  többi,  magát  Ur-Ninát  sem  véve  ki,  merő 
tarfejű ;  meztelen  jobb  keblének  feltűnően 
nőies  formája,  végre  a  feje  bal  oldalánál 
olvasható  Lid-da  név  első,  „lid“  szótagjá¬ 
nak  „tehén"  jelentése.  Igaz,  hogy  az 
ő  neve  mellett  is  ott  van  a  „dumu" 

=  gyermek  szó,  de  a  név  után  s  attól 
erős  vonal  által  elkülönítve,  úgy  hogy 
szinte  a  következőkre  látszik  utalni. 

Ezek  közül  az  első  Akurgal,  Ur-Nina 
követője  az  uralkodásban  ;  hozzá  sora¬ 
koznak  Lugal-hir  (?),  Dakurrani  és 
Murikurta,  a  dumu  szó  mindeniknél  a 
név  előtt  állván.  Az  alsó  mezőn,  a  be- 
végzett  áldomás  után  trónján  pihen  2.  UR-INLIL 
a  derék  király  és  jó  családapa,  hihető-  fogadalmi  táblája 

tétben  a  vonalak  eddigi  monotóniájával,  kezd 
megalakulni  az  ékidom.  Sőt  megkezdődik  az 
ideogramm  oknak  szótagj  egy  ékké  változása  s 
az  írásjegyek  többé  nem  csupán  sumír,  hanem 
idegen  nyelvre,  nevezetesen  a  sémitára  is 
alkalmazása.  Mert  kétségtelen,  hogy  azok  a 
sémita  nyelvű  fölírások  is,  a  melyek  Alu- 
sarsidtól,  Sárgontól,  Naram-szintől  stb.  a  sémi 
népeknek  ebből  a  még  teljesen  bárdolatlan  és 
analfabéta  korszakából  ránk  maradtak,  kizáró¬ 
lag  sumír  dubsar-ok  „táblaírók41  művei  s  pecsét- 


3.  UR-INLIL  FOGADALMI  TÁBLÁJA 

hengereiket,  domborműveiket  szintén  sumír 
szobrászok  készítették. 

E  korszakot  az  úgynevezett  stéle  des  vau- 
tours,  „keselyű-tábla44,  I-dingiranagin  (a  fran¬ 
ciák  olvasása  szerint  E-anna-du)  patíszinek 
diadal-emlékköve  nyitja  meg,  a  melynek  szá¬ 
mos  töredéke  közül  itt  pár  darabot  bemutatok. 
(5.  és  7.  kép.)  Az  egyik  töredéken  karmaik¬ 
ban  emberkoponyákat,  kar-  és  lábszárakat 
tartó  keselyűk  röpködnek,  könnyen  fölism ér¬ 
hetők  szárnyuk  állásáról,  csupasz  fejükről, 
görbe,  nagy  csőrükről  s  hosszú  nyakukról. 
A  másikon  már  össze  vannak  gyűjtve  s  mág¬ 
lyákra  halmozva  a  meztelen  hullák,  melyek 

közt  fejükön  áldozati  szerekkel  megtöltött 
kosarakat  emelő  férfiak  —  hihetőleg  a  zomo- 
tort  végző  boncok  —  sürgölődnek.  A  hullák 
egytől  egyig  nyírott,  kerek  fejűek,  tehát  sumí- 
rok,  erős  vonásokkal,  hajlott  sasorral,  mely 
az  előrenyuló  homlokkal,  kidudorodó  szemöl¬ 
dökkel  egyetlen  ívet  képez.  Úgy  a  részletek¬ 
ben,  mint  az  összeállításban  meglátszik  ugyan, 
hogy  a  szobrász  az  arányokkal  és  a  távlattal 
még  nem  egészen  volt  tisztában  ;  iparkodott 
azonban  lehetőleg  utánozni  a  természetet  s 
jól  domborítani  az  idomokat. 

Igen  érdekes  darabja  e  korszak¬ 
nak  I.  Inannatum  zöldes  dioritból 
faragott  gabonatörő  mozsara  ;  még 
inkább  az  Intímina  bronztalapzatú 
ezüst  serlege  (6.  kép) ;  néhány  darab 
kagyló  műtárgy  pedig  szinte  re¬ 
mekbe  készültnek  mondható.  (8. 
kép.)  Kiváltkép  csinos  faragvány 
köztük  a  szökő  zergét  ábrázoló 
darab;  a  többi  is  rajza  elevensége 
által  tűnik  ki. 

A  nagymennyiségű  s  legtöbb- 
nyire  mithologiai  motivumú  pecsét¬ 
hengerek  közül  szintén  bemutatok 
itt  egy  pár  darabot,  megjegyezvén 
egyszersmind,  hogy  valamennyijük 
fölírása  sémita  nyelvű.  (9 — 11. 
kép.) 

Némikép  zavarba  vagyok  iránta, 
hogy  Naram-Szin  diarbekiri  dom¬ 
borművű  bazalt  táblája  e  korszak 
művészetének  alkotásai  közé  be¬ 
osztható-e.  Fölírásának  archaizmusa 
teljesen  ide  utalja  ;  a  stilizált  haj  és  szakái  azon¬ 
ban,  meg  a  rideg  arc  vonásainak  merevsége  na¬ 
gyon  új-asszir  műízlésről  tanúskodnak.  Ellenben 
kétségtelenül  egykorú  és  sumír  munka  Nárám- 
Szinnek  az  a  sztéléje  (14.  kép),  a  melyet 
Morgan  talált  Szusza  romjai  között,  a  hová 
hihetőleg  vagy  Kudur-Nanhundi  a  Kr.  e.  XXIII., 
vagy  pedig  Sutruk-Nanhundi  a  Kr.  e.  XII. 
századbeli  elámi  becsapások  alkalmával  hur¬ 
colta  el.  A  kidolgozás  teljesen  egyezik  a 
keselyű-tábláéval  s  mosolyra  gerjesztően  jel¬ 
lemzi,  hogy  a  végtelen  lapályhoz  szokott 
sumír  művésznek  milyen  volt  a  fölfogása  a 
hegyvidékről. 


A  sumir  nép  művészete 


Elérkeztünk  a  sumír  polgárosodás  és  mű¬ 
vészet  fénykorához,  a  Gudia  korához.  Elné¬ 
mult  a  csatazaj.  A  sémiták  —  legalább  egy 
időre  —  meglapultak  Eszak-Babilon  és  Mezo¬ 
potámiának  szomszédos  részeiben.  A  Kingit, 
„a  hazát"  lakó  sumír  nép  ismét  visszatérhe¬ 
tett  békés  foglalkozásaihoz,  hogy  ápolja  a 
földmívelést,  meg  a  tudományt,  ipart,  művé¬ 
szetet.  Az  előző  idők  zivatarát  alig  bizonyít- 


Szin  elé  helyezi.  A  nifferi  ásatások  arról  tanús¬ 
kodnak  azonban,  hogy  Ur-Gur  zikkuratjának 
alapzata  a  Sárgoné  fölé  van  lerakva,  minél 
fogva  Ur-Gurnak  nagy  idővel,  több  évszá¬ 
zaddal  kellett  Sárgon  után  élnie.  Viszont  a 
British  Museum  78.,  12 — 18.,  1.  sz.  fölírá¬ 
sában  Ur-Ningirszu  főpap  udvari  ötvöse  Bau- 
ninan  az  Ur-Gur  fia  Dungi  jósorsaért  tesz 
áldozatot,  ez  az  Ur-Ningirszu  pedig  Découv. 


4.  UR-NINA  ÉS  CSALÁDJA 


hatná  hangosabban  valami,  mint  az  a  tény, 
hogy  Sirburlában  és  környékén  Ur-Baunak 
tizenegy  templomot  kellett  újraépítenie. 

Hogy  a  sémita  uralom  megszakadatlan 
fönnállását  annál  inkább  evidenssé  tegye,  újab¬ 
ban  néhány  német  assziriolog  —  példa  rá 
Bezoldnak  „Ninive  und  Babylon"  cim  alatt 
néhány  hét  előtt  megjelent  műve  —  azzal  a 
fogással  él,  hogy  Gudiát  Sárgon  és  Nárám- 


Pl.  37.  No.  8 — 9.  szerint  a  fia  Gudiának,  a 
ki  ennélfogva  nem  Sárgon  előtt  élt,  hanem 
Ur-Gurnál  legföljebb  ha  egypár  évtizeddel  volt 
idősebb. 

Az  első  igazi  szobor,  melyet  a  képzőművé¬ 
szet  ismer,  Sirbulának  e  korszakot  megnyitó 
első  „ifjabb"  patíszijét,  Ur-Baut  ábrázolja. 
Kissé  kezdetleges  még  s  egyes  részletek¬ 
ben  jóval  mögötte  áll  a  Gudia-féléknek, 

6.  INTÍMÍNA  EZÜSTSERLEGE 


7.  A  KESELYŰ-TÁBLA 


igazolván  azt  a  föltevést,  mely  e  két  patíszi 
közt  150—200  évre  becsüli  a  korkülönbséget. 
Hanem  már  kész  szobor,  s  ez  az  egyszerű 
tény  egymaga  nemcsak  a  múlttal  szemben 
tanúskodik  a  haladásról,  hanem  e  művet  a 
késő  kor  alkotásai  közt  is  előnyösen  kitünteti. 
Kétezerötszáz  évvel  később,  mikor  az  asszír 
művészet  fénykorát  élte,  az  ő  királyszobrai 
csupán  domborművek  voltak  csak,  elől  kidol¬ 
gozva,  hátul  azonban  elnagyolva  is  alig.  Mint¬ 
egy  arra  szánvák,  hogy  valamely  falhoz 
támasztassanak.  Ur-Bau  szobra  ellenben  sza¬ 
batosan,  egyöntetűen  ki  van  dolgozva  minden 
oldalán,  tehát  csakugyan  szobor  a  szó  valódi 
értelmében. 

Még  tökéletesebbek  a  Gudia-félék.  Nem  is 
említvén  a  Babelon  „Histoire  de  l’Orient“ 
című  munkájának  IV.  kötetéből  ismeretes, 
ugyané  korból  való  s  bizonyára  szintén  Gudia 
művészeinek  keze  alól  kikerült  gyönyörű 
„sumír  lány“-t  (15.  kép),  a  melynek  az 
ő  hullámzó,  leeresztett  haj  fonatával,  pártaszerű 
fejékével,  gömbölyű  arcával,  fitos  orrával, 
mandula  idomú  szemeivel,  piciny  szájával 
akárcsak  valamely  alföldi  szép  magyar  lány  ült 
volna  mintát.  A  többi  Gudia-szobor  is  (18 — 22. 
kép)  kész  bizonyíték,  hogy  művészüknek  már 
teljesen  hatalmában  állott  a  véső  s  azt  ügye¬ 
sen  tudta  kezelni.  Alaposan  tanulmányozta  a 
természetet,  tudta  arányosítani  a  részleteket  s 
életet  tudott  lehelni  az  otromba  dioritba,  a 
melyből  emberi  alakokat  varázsolt.  Egyné- 

melyik  szobron  kiváltkép  mintaszerűek  a  mez¬ 
telen  testrészek :  a  vastag  rövid  nyak,  a  ruha 
által  födetlen  hagyott  izmos  váll  és  jobb  kar ; 
az  erekben  szinte  lüktet  a  vér  s  a  kezek  és 
lábak  ujjai  minden  Ízületükben,  egész  a  köröm 
feketéjéig  kidolgozvák. 

Kár,  hogy  ezeknek  a  szobroknak  nagyobb 
része  torzo,  letörvén,  hiányozván  róluk  a  fej, 
mi  által  csökken  némileg  az  összhatás.  Ezek 
a  fejek  jobbára  szintén  megkerültek  ugyan 
(16 — 17.  kép)  és  belőlük  a  nép  fajára  is 
következtetés  vonható.  Különösen  jellegzetes 
az  egyik  fej,  a  maga  túri  süveg-szerű  föve- 
gével.  Még  különb  az  egy  zöldes  szalonna¬ 
kőből  (stéatite)  faragott,  4  cm.  nagyságú, 
nyírott  kerek  fej  (19.  kép),  a  melyet  Heuzey 
természetes  arányúvá  nagyobbítván,  mosolygó, 
gömbölyű  kedves  gyermekarcot  ismert  föl 
benne.  A  szürkés  mészkőből  vésett,  6  cm. 
magas  leányfej  pedig  (20.  kép),  halántékára 
omló  pártaszalagjaival,  kontyba  szedett  hajá¬ 
val,  finom  arcvonásaival,  szinte  valóságos 
remekmű. 

Dungi  idejében  a  kőfaragványok  mellett 
kivált  a  trébelt  és  öntött  bronz  műtárgyak 
készítése  van  előtérben.  Ezeknek  alakjainál 
Perrot  és  Heuzey  különösen  a  ruha  fodrainak, 
redőzetének  gondos  kidolgozását  dicsérik  s 
ebben  némi  haladást  látnak  még  a  Gudia 
korával  szemben  is.  Egyik  igen  szép  marad¬ 
ványa  a  Dungi  korszaknak  egy  női  alakot 
föltüntető  bronz  kanefora(21.  kép),  a  melyet 


8.  KAGYLÓ-MŰTÁRGYAK 


Rim-Szin  is  csaknem  azonosan  megismételt. 
Még  szebb  Bau  istennő  meztelen  szobrocskája. 
Igen  tetszetősek  s  gondos  kivitelűek  azok  a 
pecséthengerek  is,  a  melyek  tőle  és  apjától 
ránk  maradtak.  (12 — 13.  kép.) 

Vele  azonban  véget  ér  a  sumír  művészet 
önállósága.  Ismét  előtörnek  a  sémiták,  meg¬ 
erősödve  vérrokonaik,  a  kanaaniták  éppen  meg¬ 
indult  áradata  által.  A  hosszú  küzdelem  most 
már  csakugyan  az  ő  teljes  diadalukkal  vég¬ 
ződik  s  a  bár  származására  nézve  elamita,  mind¬ 
azonáltal  a  még  valódi  sumír  nemzetiség  utolsó 
képviselőjének  tekinthető  Rim-Szin,  illetve  Iri- 
Agu  s  ennek  apja  Kudur-Mabug  elamita  feje¬ 
delem  leveretése  után  Hammurabi  a  larszai 
királyság  romjain  fölépíti  az  első  bábeli  nagy¬ 
hatalmasságot. 

Állapodjunk  meg  itt  egy  kissé.  Kivált  mióta 
a  Morgan  által  Szusza  romjai  közt  fölfedezett 
Hammurabi-féle  törvényeket  Winckler  népszerű 
kiadásban  megismertette,  az  utóbbi  időkben  sok 
szó  esett  nálunk  is  Hammurabiról.  S  szerte 
ismétlődik  róla  Wincldernek  az  a  kijelentése, 
hogy  „ő  volt  Amraphel“.  Heuréka! 

Fölteszem,  hogy  Winckler  magyar  excerp- 
tálói  tisztában  vannak  magukkal  Amrafel  egyé¬ 
niségére  nézve.  Mégis  talán  nem  lesz  itt  feles¬ 
leges,  iránta  egy  kis  közelebbi  tájékozás. 

Mózes  I.  könyvének  XIV.  része  tudvalevőleg 
az  Ábrahám  korában,  még  Sodorna  és  Go- 
morra  elpusztulása  előtt  történt  sziddimi  csata 
körülményeit  beszéli  el.  A  Jordán-völgy  feje¬ 


delmei  Elam  királyának,  Khédorlaomernek  tizen¬ 
két  éven  át  adófizetői  lévén,  a  tizenharmadikban 
megtagadták  az  adót.  Hogy  őket  megbüntesse 
s  újból  adófizetésre  szorítsa :  Khédorlaomer  a 
tizennegyedik  évben  haddal  megy  rájuk,  ma¬ 
gával  vivén  —  kétségtelenül  mint  hűbéreseit  — 
Thidált  (a  Septuaginta  szerint  Targhalt)  a  go- 
jim,  Ariokhot  Elazár  és  Amrafelt  (szintén  a 
Septuaginta  szerint  Amarpalt)  Sinar  királyát. 
Ez  az  utóbbi  volna  az  a  szentírásbeli  alak,  a 
kit  Winckler  (s  előtte  jó  25  évvel  Halévy)  Bábel 
nagy  királyával,  Hammurabival  azonosít.  Ha 
a  Szentírás  vonatkozó  kortani  adatait  egybe¬ 
állítjuk  :  ennek  a  sziddimi  csatának,  azok  sze¬ 
rint,  a  Kr.  e.  2060—2075.  évek  közt  kellett 
esnie V  Amrafelnek  tehát  ugyanekkor  kellett 
élnie. 

*  A  Salamon-féle  templom  építésének  kezdete  Josephus 


adatai  szerint . Kr.  e.  957  év 

az  Egyiptomból  kijövetel  óta  eladdig  le¬ 
folyt  idő  (I.  Kir.  VI.,  1.)  ....  ,,  ,,  480  ,, 

az  Egyiptomban  lakás  tartama  (II.  Móz. 

XII.,  40.) . .  „  430  „ 

Jákob  kora  a  beköltözés  idején  (1.  Móz. 

XLVII.,  28.) . .  „  130  „ 

Izsák  kora  Jákob  születésekor  (I.  Móz. 

XXV.  26.) . .  .  „  60  „ 

Izsák  születésének  éve  tehát  a  .  .  .  Kr.  e  2057  év. 


Minthogy  pedig  a  sziddimi  ütközet  Izsák  születése  előtt, 
de  —  a  szentirás  elbeszélésének  sorrendjéből  gyanít- 
hatólag  —  már  Sára  asszony  egyiptomi  fiirt- je  s  ott 
a  Faraóval  való  kalandja  (I.  Móz.  XII  )  után  történt, 
a  csata  évét  körülbelül  Izmáéi  születésével  vethetjük  egybe. 

9.  SARCON  PECSÉTHENGERE 


10.  BINGAN1-SAR-ALI  PECSÉTHENGERE 


11.  BIL-GUR-ACHI  PECSÉTHENGEREI 


12.  UR-GUR  PECSÉTHENGERE 


Lássuk  most  már,  hogy  e  megállapítással 
szemben  Hammurabi  korára  nézve  mit  tanu¬ 
lunk  a  babiloni  kútfőkből. 

A  mezopotámiai  leletek  egyik  legértékesebb 
darabja  az  úgynevezett  „bábeli  nagy  király- 
liszta",  mely  a  régi  birodalom  utolsó  fejedel¬ 
métől,  Kandalanu-tól  (meghalt  Kr.  e.  525-ben) 
kiindulva,  föl  egészen  a  Kr.  e.  XXIV.  évszázad 
második  feléig,  Bábel  valamennyi  királyának 
nevét,  uralkodásuk  tartamának  kitüntetésével 
s  őket  dinasztiánkint  csoportosítva,  szakadat¬ 
lan  sorrendben  tartalmazza.  A  liszta  itt-amott 
kissé  hézagos  ugyan,  a  több  mint  harmadfél 
ezer  éven  át  vastag  földréteg  alatt  korhadó 
kőtábláról  némely  helyt  lekopván  az  írás  ;  más 
oldalról  rendelkezésre  álló  adatok  segélyével 
azonban  sikerült  eme  hézagok  lényegesebbjeit 
teljesen  kitölteni.  S  habár  különösen  a  kasz- 
szita  dinasztia  tagjainak  névsora  és  sorrendje 
tekintetében  még  mindig  nincs  meg  az  apo- 
diktikus  pontosság:  a  kortani  megállapítás,  nagy 
egészében,  kifogásolhatatlanul  szabatos.  Peiser, 
Gutschmid  és  Rost  mellett  kiváltkép  nagy  az 
érdeme  e  kronológiai  kérdés  tisztázásában  Leh- 
mannak,  kinek  megállapításaihoz  Berozus  és 
Kalliszthenesz  ismert  adatai  is  teljesen  hozzá- 
illenek. 

A  bábeli  királyság,  mint  kezdetben  még  csu¬ 
pán  a  város  szűkebb  területére  szorítkozó  va¬ 
zallus-fejedelemség,  e  királyliszta  szerint  Kr.  e. 
2360-ban  alakulván,  tizenegy  tagot  számláló 
s  tintiri  vagy  uru-azagi  nevet  viselő  első  (A.) 
dinasztiája  304  éven  át,  Kr.  e.  2056-ig  ural¬ 
kodott.  S  ennek  a  dinasztiának  volt  Hammu¬ 
rabi  a  hatodik  tagja  a  Kr.  e.  2249 — 2194.  közé 
eső  ötvenöt  uralkodási  évvel,  minélfogva  a  szid- 
dimi  csatának  a  bibliai  kortanból  rezultálódó 
időpontja  előtt  jó  125 — 130  évvel  már  nem  élt. 

S  nem  javítunk  ezen  a  discrepantián,  ha 
egyet  csavarítunk  is  a  dolgon.  A  különben 
teljes  kortani  szabatosság  elismerése  mellett 
vita  tárgya  nevezetesen  a  lisztáról,  hogy  első 
két  (A.  és  B.)  dinasztiája  közül  melyiké  az  idő¬ 
beli  elsőbbség.  A  táblán  tagadhatatlanul  a  Ham¬ 
murabi  dinasztiája  áll  legfölül  s  utána  jön  a 
368  uralkodási  évvel  szintén  tizenegy  tagot 
számláló  Sisku-dinasztia,  melyet  aztán,  576 3/4 
évvel,  a  kasszita-uralom  követ.  Megoldatlan 
talány  azonban,  hogy  míg  az  A-dinasztia  vala- 

mennyi  tagja,  nevében  is,  csupa  sémita  és  pedig 
kanaanita :  a  tizenegy  Sisku-király  közül  leg¬ 
alább  is  nyolc  sumír  nevet  visel.  Mikép  egyez¬ 
tethető  ez  össze  azzal  az  állítással,  hogy  Ham- 
murabi  teljesen  kiirtotta,  vagy  beolvasztotta  a 
sumirságot  s  Babylonban  végkép  megalapította 
a  sémita  hegemóniát?  Föltűnő 
az  is,  hogy  míg  az  A-dinasztia 
valamennyi  tagjától  került  elő 
több-kevesebb  fölírás  :  a  sis- 
kuiak  közül  mindeddig  egyet¬ 
lenegytől  sincs ;  holott  ha  ezek 
voltak  a  későbbiek,  az  ő  em¬ 
lékeiket  őrző  törmeléknek 
amazoké  fölött  álló  réteget 
kellene  képeznie  szükségkép. 

A  sisku-emlékek  e  teljes  hiá¬ 
nyozásának  kimagyarázására 
nem  szolgálhat  az  a  föl¬ 
tevés  sem,  hogy  elpusz¬ 
tították  a  kassziták, 
mert  nem  adja  okát, 
hogy  mért  nem  tették 
ugyanezt  az  előző  kor 
sémita  és  semita-sumír 
maradványaival.  Ellen¬ 
ben  a  még  sumír  hege¬ 
móniát  föltételező  sisku- 
dinasztiának  adván  az 
elsőbbséget,  e  részben  is 
sokkal  megállóbbá  válik 
az  a  megfejtés,  hogy  a 
sumír-uralmat  megtörő 
Hammurabi  és  utódai 
iparkodtak  annak  emlé¬ 
két  is  megsemmisíteni. 

A  Hammurabi-féle  di¬ 
nasztia  első  helyre  állí¬ 


tásában  még  nagyobb  bökkenőt  képez  azonban 
Asurbanipal  egyik  adata,  a  melynek  kronoló¬ 
giai  teljes  hitelessége  és  szabatossága  általá¬ 
nosan  el  van  ismerve.  Nyolcadik  hadjárata 
alkalmával,  Kr.  e.  645-ben  ugyanis  Asurbanipal 
egész  Elamot  bebarangolván-földulván,  annak 
fővárosában  Szuszában  meg¬ 
találta  s  onnan  nagy  diadallal 
hazaszállította  erechi  Nana 
„az  istenanya “  bálványképét. 
Hogy  az  asszírok  mily  nagy 
fontosságot  tulajdonítottak  en¬ 
nek  a  leletnek,  kitűnik  már 
csak  abból  is,  hogy  vele  Asur¬ 
banipal  legalább  hat  fölírásán 
eldicsekszik,  kiemelvén 
róla  egyszersmind,  hogy 
ugyanaz  a  szent  kép, 
a  melyet  Elam  egyik 
ó-kori  királya,  Kudur- 
nanchundi,  1635  évvel 
előbb,  tehát  645  -f-  1 635 
=  Kr.  e.  2280-ban  vitt 
el  Erechből.  Hogy  bál¬ 
ványának  elhurcolásá¬ 
val  Kudurnanchundi 
éppen  Erechet  tüntette 
ki :  ez  a  körülmény  arra 
utal,  hogy  az  ő  idején 
Babilonban  ez  a  város 
vitte  a  vezérszerepet. 
Ugyanerről  tanúskodik 
a  Nimród-,  helyesen  Gil- 
gamis-eposz,  melynek 
abban  a  földolgozásban, 
a  hogy  ránk  maradt,  ép¬ 
pen  Erech  királyainak, 
kiváltkép  Szin-gasidnak 

az  elamitákkal  való  küzdelmei  szol¬ 
gáltatták  a  történelmi  hátteret.  A 
Kudur-nanchundi  betörését  jelző 
Kr.  e.  2280.  évnek  ennélfogva  még 
az  erechi  dinasztia  korában  kellett 
esnie.  S  miután  Hammurabi  kor¬ 
társa,  sőt  éveken  át  hűbér-ura  Rim- 
Szin  az  erechit  követett  larszai  di¬ 
nasztiának  nem  is  első,  hanem  ép¬ 
pen  utolsó  tagja  volt  és  legalább 
30  évig  uralkodott:  a  Hammurabi 
trónra  léptének  idejét  (Kr.  e.  2248.) 
a  Kr.  e.  2280-tól  elválasztó  32  év 
nem  elégséges  a  közbeeső  esemé¬ 
nyek  befogadására. 

Mint  mondtam,  a  bábeli  A.  és 
B.  dinasztia  kortani  egymásutánja 
iránt  még  nem  hangzott  el  a  meg- 
felebbezhetetlen  döntés.  Ha  tehát  az  imént 
vázolt  érvek  előtt  zászlót  hajtva,  a  siskuiaknak 
adjuk  az  elsőbbséget :  Hammurabi  korával  a 
Kr.  e.  1881  — 1826.  évek  közé,  tehát  a  sziddimi 
csata  bibliai  dátumánál  kétszáz-kétszázötven 
évvel  későbbre  jutunk  le. 

De  ha  AJózes  kortani  adata  sem  egyik,  sem 
másik  módon  nem  is  illik  a  történelmi  keretbe  : 
akárhol  vette  legendájának  a  magvát,  szinte 
meghökkentő  az  a  különbeni  tájékozottság,  a 
melyet  tanúsít.  Kézen  fekvő  ugyanis,  hogy  az 
ő  négy  királyának  legfőbbike,  Khédorlaomer 
senki  más,  mint  Rim-Szin  apja,  a  történelmi 


Kudur-Mabug,  a  kiről  saját  fölírásaiból 
tudjuk,  hogy  csakugyan  ura  volt  AJartu- 
nak,  azaz  a  Földközi  tenger  keleti  part¬ 
vidékének  s  abban  —  természetesen  - 
a  Jordán- völgynek.  Nem  igényel  bővebb 
taglalást  nevezetesen,  hogy  a  bibliai  Khé- 
dor  az  elamita  Kudur  egyszerű  eltorzí¬ 
tása.  Több  nehézséget  okoz  a  bib¬ 
liai  név  Laomer  tagja,  mely  a  másik 
név  AJabug  részével  csakugyan  nem 
kvadrál.  Azonban  szintén  Asur- 
banipal  egy  Lagamaru  nevűt  is  említ 
azok  közt  az  istenek  között,  „kiket 
Elam  királyai  speciálisán  tiszteltek", 
többi  isteneiket  a  köznép  imádatá¬ 
nak  engedvén  át.  Egyszerű  ebből 
az  a  következtetés,  hogy  Kudur- 
Mabugnak  éppen  ez  a  Lagamar 
volt  ily  speciális  istene,  a  kit  egyebek  közt 
azzal  is  kitüntetett,  hogy  nevét  alkalomadtán 
a  magáéhoz  kapcsolta. 

Hogy  Elazar  a  Larsza,  Ariokh  pedig  a  Rim- 
Szin  sumír  Iri-Agu  nevének  az  egyszerű  el¬ 
torzítása :  arra  nem  szükséges  a  szó  vesztegetés. 

Épp  így  kétségtelen,  hogy  a  „pogányok" 
vagy  a  ,,gojim“  név  alatt  csak  a  Babilon  északi 
tartozékát  képező  Gutium  guti  —  kuti  népe  ér¬ 
tendő.  Ezek  királya  Targhul  nevének  a  khéta 
névösszetételekben  is  gyakran  előforduló  Tár¬ 
cím  istennével  való  frappáns  hasonlatossága 
pedig  arról  tanúskodik,  hogy  a  kuti-,  valamint 

a  khéta-nép  sem  sémita,  sem  árja  nem  volt, 
hanem  az  ural-altáji  családnak  ahhoz  az  ágá¬ 
hoz  tartozott,  a  melyet  némelyek  már  nálunk 
is  „alarod“  néven  emlegetnek. 

Hogy  Mózes,  illetve  azok  a  szent  írók,  kik 
az  ő  nevén  szereplő  könyveket  megszerkesz¬ 
tették,  a  Sinár,  Sinear  név  alatt  általában  Ba¬ 
bilont,  speciálisán  Bábelt  értették  :  tanúság  arra 
nézve  I.  Móz.  XI.,  a  mely  szerint  a  bábeli 
torony  is  épp  ugyanott  épült. 

Hanem  Amrafel.  Ez  a  bibliai  alak  már  nem¬ 
csak  kortanilag,  de  etimologice  sem  talál  össze 
Hammurabival,  kit  a  kétnyelvű  királyliszta  sze¬ 
rint  Kimtu-rapastunak  még  talán 
igen,  Amrafelnek  azonban  soha  nem 
neveztek.  Mind  a  mellett  akad  itt 
is  némi  Ariadne-fonalunk.  Hammu- 
rabi  apjának  ugyanis  Szinrosuballit 
volt  a  neve,  Szili  egyik  mellék¬ 
neve  viszont  Amarbanda-anna,  ,,az 
ég  hatalmas  erejű  bikatornya4  4  vagy 
röviden  Amar  ,,a  fiatal  bölénybika44 
volt  s  ezek  a  nevei  a  tulajdonké- 
penit  helyettesíthették  is.  Megvan 
rá  ennélfogva  a  lehetőség,  hogy 
Szin-muballitot  köznyelven  Amar- 
muballitnak  vagy  rövidesen,  a  tol¬ 
dalék  első  és  hátsó  szótagjának 
kihagyásával  Amarbalnak  is  nevez¬ 
ték,  mint  a  hogy  nevét  a  Sep- 
tuaginta  is  adja. 

A  bibliai  Amrafel  tehát,  ha  egy¬ 
általában  a  babiloni  királyok  vala¬ 
melyikével,  csupán  Szinmuballittal 
azonosítható,  a  ki  a  Kingi-ki-Bur- 
bur,  azaz  egész  Babilon  nagykirá¬ 
lyának,  Rim-Szinnek  szintén  va- 
zalja  lévén,  ha  a  sziddimi  hadjárat 
valóban  megtörtént,  abban  hűbérura 
oldalán  s  annak  apja  Kudur-Mabug 
fővezérlete  alatt  csakugyan  részt 
vehetett.  A  nélkül  lermészetesen, 
hogy  e  hadjárat  tényleges  ideje  a 
bibliai  kronológiával  szükségkép 
találkozzék  s  egyéb  körülményei  a 
Szentírásban  előadottakkal  egyez¬ 
zenek.  A  mint  hogy  bizonyára  nem 
komolyan  veendő  Ábrahámnak  az 
a  virtuskodása  (I.  Mózes  XIV. 


14 — 16.)  sem,  hogy  Khédorlaomer  és  társai¬ 
nak  az  öt  ellenkirály  fölött  győzedelmeskedett 
s  zsákmánynyal  megrakodtan  hazafelé  iparkodó 
hadait  háromszáztizenkilenced  magával  vitézül 
megrohanta  és  szétverte. 

Noha  azonban  az  Amrafellel  való  személy- 
azonosságnak  egyébiránt  meglehetősen  preka- 
rius  érdemét  Hammurabitól  ezekben  el  is  kellett 
vitatnom :  csakugyan  ő  volt  az,  a  ki  Bábelt 
az  előbbi  jelentéktelenségéből  kiemelvén,  Elő- 
Ázsia  politikai  és  kulturális  intézményeinek  irá¬ 
nyozását  végképen  benne  és  a  sémiták  kezé¬ 
ben  összpontosította.  S  az  államélet  mozgal- 

mainak  vezetésével  ezek  veszik 
át  a  vezérletet  a  művészetben 
is,  hogy  aztán  azt  elposványo- 
sítsák.  Ettől  kedve  megszűnik 
e  tájakon  az  egészséges  termé¬ 
szetszemléleten  alapuló  natura- 
19.  SUMÍR  üzmus  s  helyébe  a  formák  me- 
GYERMEKFEJ  revsége,  a  majdnem  hieratikus 
stilizálás  lép.  Nem  ecsetelhetném 
ezt  a  fordulatot  találóbb  színekkel,  mint  hogy 
—  ismertetésem  záradékaképen  —  idézem  itt 
Tiele  a  kitűnő  assziriologus  szavait : 

.  az  ó-khaldeai  művészet  alkotásai  oly 
magas  tökélyűek  voltak, 
hogy  a  későbbiek  túl  nem 
haladták,  sőt  csak  ritkán 
közelítették  meg  azokat. 

Itt  tehát  ugyanazzal  a 
tünettel  találkozunk,  mint 
Egyiptomban  hol  p.  o.  a 
szobrászat  a  IV.  dynasztia 
korában  oly  fejlettséget 
ért  el,  a  mely  mellett  min¬ 
den  későbbi  visszamaradt 
s  a  legrégibb  műtermé¬ 
kek  oly  becsesei  bírnak, 
milyet  a  következő  szá¬ 
zadok  egyiptomi  szobrá¬ 
szati  munkái  távolról  sem 
igényelhetnek  .  .  .  S  én 
nem  fojthatom  el  azt  a 
sejtelmet,  hogy  ennek  oka 
a  fajkülönbözésben  rejlik. 

Azok  a  művészek,  kik 
Sznofru  király  szobrait 
vésték,  épp  oly  kevéssé 
voltak  sémiták,  mint  — 
minden  valószínűség  sze¬ 
rint  s  az  ábrázolt  alakok 
arcjellegéből  is  következ¬ 
tetve  —  azok  a  szobrá¬ 
szok,  a  kik  Gudiát  meg¬ 
örökítették.  Egyiptom  né¬ 
pét  utóbb  a  sémita  elemek 
mindinkább  áthatották, 
átalakították  s  ennek  a 
sémita  befolyásnak,  jel¬ 
legnek  túlsúlyra  emelked- 
tével  egészen  lehanyatlott  21.  BRONZ  kanÉfora 

a  művészet,  mely  aztán 
csak  a  —  bizonyára  nem 
sémita  vérrel  elegyedett 
népfajból  származó  — 
szálfák  alatt  vergődött 
ismét  az  ó-birodalom 
fénykorára  emlékeztető 
virágzásra.  Ugyanígy  az 
ó-khaldeus  művészet  is. 

Anyja  volt  a  babiloninak 
és  asszírnak.  Babilon  és 

Asur  sémitái  azonban  utánzásnál  többre  nem 
vitték  és  soha  nem  alkottak  e  téren  valami 
oly  eredetit,  a  mely  az 
ó-khaldeus  mellé  volna 
állítható.  S  minél  mesz- 
szebb  esnek  azoktól  az  ős 
központúktól,  melyekben 
az  egykor  oly  magas  fej¬ 
lettségű  művészet  hagyo¬ 
mánya  élt:  annál  selej¬ 
tesebbek  csinálmányáik. 
Bizonysága  ennek  Asszí¬ 
ria,  hol  a  sémita  vér  tisz¬ 
tább  maradván,  Babilon¬ 
nak  messze  mögötte  ma¬ 
radt  a  művészetben  s 
bizonyságai  Fönícia,  Pa¬ 
lesztina  meg  Arábia  .  .  . 
Midőn  a  sémiták  az  ál¬ 
taluk  legalább  nagyjában 
mégis  megőrzött  hagyo¬ 
mányokat  az  árjáknak :  a 
perzsáknak  és  görögök¬ 
nek  átszolgáltatják,  a  kép¬ 
zőművészet  terén  csak 
akkor  indul  meg  újabb 
fej lődés  “ .  ( „  Babylonisch- 
Assyrische  Geschichte“ 
587—588.  lap.) 

A  hollandi  tudós  nem 
habozik  tehát,  magát  a 
görög  klasszikus  művé¬ 
szetet  is  sumír  alapra 
visszavezetni.  S  midőn 
az  árja  föllépést  csak  a 
közbenső  sémita  után  kö¬ 
vetkezteti  :  implicite  azt 
DUNGI  KORÁBÓL  is  beismeri  egyszersmind, 

hogy  ez  a  sumír  nép  uralaltáji  volt.  A  mi 
vérrokonunk,  ha  mindjárt  a  hetvenhetedik 
nagybátyánk  is.  A  komoly,  nem  csupán  sport¬ 
szerű  magyar  tudomány  mégis  közönyösen 
tekint  reá ;  tudomást  sem  akar  venni  róla. 
Holott  éppen  az  ő  hivatása,  talán  kötelessége 


volna,  hogy  élére  álljon  annak  a  mindinkább 
erősbödő  mozgalomnak,  a  mely  e  nagy  múltú 
nép  emlékezetét  a  sok  ezer  éves  sírból  életre 
serkenteni  iparkodik. 

mberek  vagyunk,  kicsinyek  és  nagyok, 
szerencsések,  jók,  rosszak.  De  ez  élet¬ 
finálé  végén  megszűnnek  a  különb¬ 
ségek.  Amint  ránk  borúi  a  halál 
fekete  leple,  egyformák  vagyunk,  s  mvelláló- 
dunk.  De  ami  a  véget  megelőzi :  az  utolsó- 
előtti  jelenetek,  ezek  néha  kivételesen  tra¬ 
gikusak. 

Szárnovszky  Ferenc  élethistóriájában  is 
ez  az  utolsóelőtti  jelenet  a  tragikus.  Az  a 
pont,  mikor  a  művész  még  él,  lélekzik,  de 
már  képtelen  alkotni,  s  elbódult  agygyal,  meg¬ 
zavart  öntudattal  kínlódik.  írván  Szárnovszky- 
ról,  a  krónikás  kötelessége,  igazságkeresése 
s  az  ember  mélységes  szomorúsága  fog  el 
bennünket.  Künn,  a  nagy  kékség  alatt  dom¬ 
borodó  sírja  a  legfrissebb  hantolás  a  magyar 
művészetben.  Immár  zöld  fű  sarjad  rajta,  s 
mi,  az  ittmaradt  élők,  lehajtott  fejjel  állva 

fejfája  előtt,  nyugtalan  lélekkel  keresünk  az 
ok  után  :  miért  kellett  ennek  a  magyar  szob¬ 
rásznak  kétszer  meghalnia  ? 

Mert  kétszer  halt  meg.  Egyszer,  hisz’ 
mindnyájan  olvastuk  a  hírlapokban  :  kalapács¬ 
csal  ment  neki  saját  művének,  a  Pálffy-szo- 
bornak  s  abból  mi  sem  maradt,  csak  szét¬ 
gurult  gipszdarabok.  A  szobor  ledőlt,  szét¬ 
hullatta  tagjait,  de  a  kalapácsütéssel  a  művész 
önmagát  is  szétzúzta.  Még  élt,  mintázó  kezei¬ 
ben  érezte  az  ér  lüktetését,  ám  valahol,  a 
lélek  legtitkosabb  rugói  közt  végzetes  zavarodás 
támadt.  S  a  megbillent  egyensúly  többé  nem 
állt  helyre.  Ez  volt  a  halál  hideg  ujjainak 
első  érintése :  az  alkotóerő  megszűnése, 
második  érintésre  a  kihűlt  fizikum  koporsóba 
került,  a  föld  rögei  közé.  Hogy  így,  alkotó¬ 
erejében  megrokkanva  kellett  kimúlnia  Szár¬ 
novszky  Ferencnek,  pedig  még  sokáig  for¬ 
gathatta  volna  vésőjét,  - —  kit  okoljunk  érte  ? 
Földi  bolyongásunk  útai  kiszámíthatlanok. 
Megfigyelhetjük,  leírhatjuk,  próbálhatjuk  ma- 

gyarázni,  ám  a  lélek  izzó  kohójába,  a  csendes 
tragédiák  színhelyére  nem  világít  be  tisztán 
a  lámpásunk. 

Előbb  külső  életére,  fejlődésére  vessünk 
egy  tekintetet. 

Szárnovszky  Ferenc  1863  december  23-án 
született  Budapesten.  Úgy  látszik,  hogy  szülei 
iparosnak  szánták,  mert  a  fővárosi  ipariskola 
osztályait  végigjáratták  vele.  Művészi  hajlamai 
azonban  Bécsbe  vitték,  .az  akadémiára.  Ott 

Weyr  és  Hellmer  tanárok  mellett  folytatta 
stúdiumait,  hogy  művészszé  képezze  magát. 
1886 — 89  években  államköltségen  Párisban 
dolgozik.  Chapu  és  Falguiére  a  mesterei. 
Ekkor  már  élénk  figyelmet  kelt  művészkörök¬ 
ben  a  tehetsége  s  e  tanúlmányidő  alatt  három¬ 
szor  nyert  díjat.  1887-ben  egy  természet  utáni 
stúdiumával  87  pályázó  közűi  is  a  harmadik 
helyre  kerül  s  e  kitüntetés  révén  jutott  be  az 
„École  des  beaux-arts“-ba.  1890-ben  Böhm 
londoni  szobrásznál  dolgozik.  Ott  és  később 
Nápolyban  tanulmányozta  a  bronzöntés  tech¬ 
nikáját  is,  különösen  a  cire  perdu-eljárást. 
Azzal  a  tervvel  foglalkozott  ugyanis,  hogy  a 
bronzöntés  modern  technikai  fogásait  meg¬ 
honosítja  nálunk,  főképp  abból  a  célból,  hogy 
kisebb  művészeti  tárgyakat  tökéletes  kivitel¬ 
ben  lehessen  sokszorosítani.  A  kisplasztika 
és  az  érem-  és  plakettművészet  különben  is 
kedves  tárgyai  voltak  foglalatoskodásának. 
Miután  tehetsége  éppen  ezen  a  téren  Ígért 
sokat,  1893-ban  3200  frt  állami  segélylyel 
ismét  Párisba  ment,  a  modern  érem-  és  plakett 
ez  eldorádójába.  És  teljesen  beleélte  magát  e 
néki  kedves  technikába.  E  téren  kifejtett 
működésének  nyomai  a  többi  közt  az  Ipar¬ 
művészeti  Múzeum  állami  aranyérme,  a  fő¬ 
város  megbízásából  a  király  koronázási 
jubileumára  készített  érem,  a  Szent  László- 
érem  stb.  Nagyon  keze  ügyébe  esett  ez  a 
bronz-műfaj :  a  finomságok  és  az  elrendezés 
dísze,  megannyi  ötletre  gerjesztő  elem  volt 
néki  s  tehetségét  éppen  itt  fejleszthette  leg¬ 
inkább.  Az  ilyes  feladatok  azonban  csak  nagy 
ritkán  kínálkoztak  nálunk.  Mint  ma  is,  úgy 
akkor  is  főképp  a  nagy  emlékszobor  volt  az, 
amit  a  megrendelők  kívántak.  A  Kiegyezés 
című  allegorikus  csoporton  és  Baross  Gábor 
mellszobrán  kivűl  első  nagyobb  ilyfajta  meg¬ 
rendelése  Garay  János  monumentális  szobra 
volt,  amelyet  1898-ban  lepleztek  le  Szegzárdon. 
E  megrendelés  egy  pályázat  eredménye  volt, 
amelyen  résztvett  Kiss  György,  Ligeti  Miklós, 
Szász  Gyula,  Frank  Kálmán,  Jankovich  Gyula, 
Brestyánszky  Gyula,  Sovánka  István  és 
Szárnovszky  Ferenc.  A  bíráló  bizottság  Szár¬ 
novszky  művét  fogadta  el  kivitelre,  Kiss  és 
Ligeti  díjat  kaptak.  A  szobrot  12,000  frtért 
kellett  felállítani. 

Ez  a  munka  sok  idejét  és  minden  erejét 
igénybe  vette.  Kissé  szokatlan  feladat  a  kis¬ 
plasztikái  és  plakett-művek  után  egy  hat  méter 
magas  szobormű.  Szorgalmas  tanulmányok 
után  végre  megbirkózott  a  feladattal,  s  pedig 
oly  sikeresen,  hogy  Falguiére  is  sietett  neki 
gratulálni.  De  már  akkor  megviselte  egész¬ 
ségét  a  munka.  Ideges  lett  s  hosszabb  ideig 
szünetelnie  kellett.  A  Garay-szobor  jó  minő¬ 
ségei  azután  újabb  munkához  juttatták :  a 
király  által  ajándékozott  tiz  szobor  egyikét, 
Pálffy  tábornokét  nála  rendelték  meg.  E  művét 
Párisban  kezdte  mintázni,  de  ekkor  már  sokat 
szenvedett  az  idegbaja  miatt.  Természetes, 
hogy  a  munka  nem  ment  úgy,  mint  a  Garay- 
szobor  mintázásának  idején.  Budapestre  küldött 
szobormintáját  korrektúra  céljából  visszaküldte 
neki  a  Képzőművészeti  Tanács.  Lelki  egyen¬ 
súlyát  még  jobban  elbillentette  ez  a  siker¬ 
telenség.  Akkor  már  olyan  leveleket  irt  egyik¬ 
másik  barátjának,  hogy  azok  komolyan  aggód¬ 
tak  érte.  Az  alattomos  pusztító  kór  napról-napra 
jobban  aláásta  fizikumát  is  s  foszladozó  idegek¬ 
kel,  megrendült  erővel  mi  jót  alkothatott  volna  ? 
Ez  a  betegség  jegyében  fogantatott.  Másod¬ 


szor  is  beküldte :  nem  volt  teljesen  rossz 
munka,  sőt  voltak  rajta  olyan  részek, 
amilyenek  nincsenek  egyetlen  budapesti  szobron 
sem.  E  kiváló  részletek  mellett  annál  fel¬ 
tűnőbb  volt  néhány  nagyobb  lapszus.  Ezeket, 
ha  egészsége  bírja,  könnyen  át  is  alakíthatja. 
De  betegsége  rohamosan  gyengítette.  A  má¬ 
sodik  visszautasítás  hírére  saját  kezével  verte 
darabokra  művét.  S  ezzel  bezárta  művészi 
pályafutását  is. 

Kétségtelen,  hogy  jeles  tehetség  szállott 
vele  sírba.  Gyorsan  emancipálni  tudta  magát 
a  kellemetlen  bécsi  hatás  alól.  S  végzete  talán 
nem  éri  utói  ily  tragikus  módon,  ha  kedves 
plakettjeit  és  emlékérmeit,  a  leheletes  finom¬ 
ságú  reliefet  mívelheti  tovább  is.  A  hazai 
művészeti  viszonyok  éretlensége  azonban  oly 
munkák  elvállalására  kényszerítette,  amelyek 
gyenge  idegzetét  túlostúl  kikezdték.  Amily 
szép  reménynyel  kezdődött  pályafutása,  oly 
szomorú  volt  élete  hirtelenül  bekövetkezett 
alkonyata.  Meghalt  április  29-én.  A  magyar 
művészvilág  őszinte  részvéte  kísérte  sírjába. 

Dömötör  István 

A  HAQTAR  KERTRŐL 

Francia  meg  német  kertészeti  munkákat  forgatva 
nem  egyszer  csodálkozva  kérdeztem:  lehetséges-e, 
hogy  mi,  kertkedvelő  magyarok,  ennyire  kevéssé 
törődjünk  a  kertészettel  ?  Hiszen,  ha  máskülönben . 
nem  tudnám,  ezek  a  munkák  maguk  is  meggyőz¬ 
nének  arról,  hogy  mi,  a  minthogy  nem  építkeztünk, 
éppen  úgy  nem  kertészkedtünk  igazi,  szívből  jövő 
magyaros  stílusban  soha.  Nem  tudok  ebbe  a  gyön- 
geségünkbe  belenyugodni.  Keresve  kutatok  egy,  csak 
egyetlenegy  valamirevaló  forrásmunka  után  .  . 
Magyarázom,  nem  a  magvetésről,  növényápolásról 
akarok  tudni  :  azt  akarom  tudni,  ezelőtt  tiz,  húsz, 
ötven  vagy  száz  évvel  is,  minő  kerteket  szerettünk 
mi  magyarok,  mit  tartottunk  szépnek  abban  a  meg- 
rendszabályozott  darabka  természetben,  a  melynek 
kert  a  neve.  Hol  kezdtük  és  hol  tartunk  most  ? 
Egyszóval :  magyar  kerttörténelmet  óhajtanék. 

Ilyen  magyar  könyv  nincsen,  nem  volt  és  nem 
is  lesz  talán.  Nem,  még  ebben  az  íráskóros  világban 
sem,  a  mikor  mindenkinek  van  máskülönben  mon¬ 
danivalója. 

Nekünk  hát  nem  volt  soha  valaminő  eredeti, 
kedves,  igazán  magyar  eszménk  ezen  a  téren?  Olyan, 
a  melyikről  örömmel  hirdettük  volna  :  ez  a  mienk, 
a  mi  gondolatunk,  a  mi  alkotásunk :  nézzétek  és 
és  gyönyörködjetek  benne.  Bizony  mi  legfeljebb 
azt  írjuk,  nagy  rátartian  :  „ennek  és  ennek  a  szép 
régi  kastélyunknak  pompás  parkja  hibátlan  francia 
ízlésű. “  Es  ezt  ugyancsak  restelhetjük.  Angliában, 
lám,  egy  festő,  Hont  Vilmos  nem  csekéllette  ezt 
a  tárgyat  és  élete  meg  művészete  feladatául  az 
igazi  angol  kertnek  a  megteremtését  tűzte  ki.  És 
hogy  ez  mennyire  sikerült  neki,  abból  is  láthatjuk, 
hogy  ügy  tetszik  nekünk,  mintha  angolkert  örök¬ 
időktől,  mindig  lett  volna.  Pedig  nem  is  régóta, 
csupán  a  XVIII.  század  óta  van.  Csak  nagy  ter- 

mészetessége  folytán  látszik  öröktől  valónak.  Fejletlen 
állapotban,  természetes,  már  régóta  kellett  léteznie, 
még  mielőtt  Hont  Vilmos  felismerte  és  kifejlesztette 
a  rejtőzködő  alapvonalakat.  Mennyire  egy  az  angol 
kert,  mostani  tökéletesbült  alakjában,  a  hazájabeli 
néppel,  éghajlattal,  ízléssel  és  szokásokkal,  csak 
az  tudja  igazán,  a  ki  arrafelé  járt. 

Volt-e  hajdanában  magyar  kert?  S  ha  volt,  minő 
vala  a  jelleme,  a  stílusa  ?  Ezekre  a  kérdésekre  csak 
rendkívül  hézagos,  sovány  választ  ad  kultúrtörténeti 
irodalmunk.  Báró  Radvánszky  Béla,  a  ki  oly  sze¬ 
retettel  és  tudással  kereste  ezeket  a  nyomokat,  nagy 
munkájában  a  következő  adatokat  írja  : 

„A  lakóház  előtt  volt  az  udvar,  ennek  folyta¬ 
tását  a  kert  képezé.  Ezek  háromfélék  voltak,  úgymint : 
dísz,  veteményes  vagyis  zöldséges  és  gyümölcsös 
kert.  Díszkertnek  1487- — 89-ben  találom  nyomát  ; 
az  érseknek  volt  ugyanis  Esztergomban  a  várban 
díszkertje  és  a  szigeti  kertje  azonkívül  Palotán, 
Martonoson  és  Visegrádon.  A  díszkertész  készpénz- 
fizetése  10  dukát  és  élelem,  a  többinek  csak  annyi 
volt,  mint  az  akkori  béreseknek.  II.  Ulászló  menyeg¬ 
zőjének  leírója  is  említi,  hogy  van  a  Csepel  szi¬ 
getén  a  királynénak  háza  és  díszkertje.  II.  Lajos 
udvarának  számadási  könyvében  pedig  előfordul  egy 
tétel,  hogy  egy  forintért  fákat  és  virágokat  vettek. 
Nagy  divatban  voltak  a  lúgosok.  Széchy  Máriát  a 
dévai  vár  alatti  udvarházban  megostromolja  férje, 
rosályi  Kún  István  és  ő  háza  ablakán,  lugosos 
kertjén  és  ennek  a  vár  útjára  nyíló  kis  ajtaján 
keresztül  Déva  várába  menekül.  Bethlen  is  említ  a 
kertben  az  alsó  út  mellett  levő  rózsafa-lugast.  Ker¬ 
tészkönyvem  pedig  megtanítja,  miként  kell  dió-  vagy 
mogyorófából  lúgost  csinálni.  A  virágokat  elősze¬ 
retettel  ápolták,  a  XVI 1.  század  elején  Poltári  Sós 
Klára,  özv.  Zay  Péterné  és  Révay  Ferencné  ró¬ 
zsákat  és  puszpángot  küldenek  egymásnak.  Külö¬ 
nösen  kedvelhette  Lorántffy  Zsuzsanna,  levélben 
tudósítja  férje  Gyula-Fehérvárról,  hogy  „mind  az 

reseda,  kék  viola,  gyöngyvirág  és  sárga  szarkaláb. 
Rosmarin  és  szegfű  általánosan  el  volt  terjedve.  “ 

íme,  a  múlt  sovány  adatai,  a  melyekből  nem 
formálhatunk  kész  képet.  Hogy  állunk  ezzel  a  dolog¬ 
gal  a  jelenben  ? 

Mireánk  a  mi  kertünk  éppen  nem  jellemző. 

Hogy  is  lenne,  mikor  kölcsön  kérünk  és  utá¬ 
nozunk  mindent,  csak  az  nem  jut  eszünkbe,  hogy 
mi  kezdeményezzünk  ?  Szinte  kételkedem,  hogy  átlát¬ 
tuk  volna  már  valamikor  a  kertnek,  a  növény¬ 
környezetnek  teljes  becsét.  Pedig,  remélhetőleg, 
közéig  az  idő,  mikor  a  természetnek  a  mi  tetszé¬ 
sünkhöz  való  gyöngéd  hozzáidomítása,  sok  minden 
másnál  fontosabb  és  előkelőbb  foglalkozásnak  íog 
nekünk  tetszeni.  A  kert  és  kertészet  elválaszthatatlan 
lesz  mindentől,  a  mi  az  életet,  akár  birtoklás,  akár 
foglalkozás,  akár  gyönyörködés  címén,  széppé  és 
óhajtani  valóvá  teszi.  A  mikor  még  a  legfaragat¬ 
lanabb  sem  fogja  a  kertet  csupán  egy  darab  be¬ 
kerített,  fás,  füves  térségnek  nézni,  a  hol  esetleg 
árnyékot  lelünk,  ha  nagyon  süt  a  nap,  s  a  melynek 
konyhakert  részéből  több-kevesebb  hasznunk  van. 
Remélhetőleg  akkor  majd  feltámad  bennünk  az  az 
erő  és  hév,  a  mely  nemcsak  követelni  tudja,  de 
meg  is  keresi,  meg  is  találja  azt,  a  mi  az  övé,  a 
saját  hamisítatlan  tulajdonát :  a  magyar  ízlést,  a 
magyar  érzést  a  kertészetben.  Meglehet  az  is,  hogy  a 
magyar  kertnek  az  alapvonalai  már  is  megvannak 
valamerre.  Úgy  hiszem  :  valahol  a  mi  magyar  termé¬ 
szetünk,  kedélyünk,  ízlésünk  rejtekeiben.  Megvannak 
és  csak  a  maguk  Hont  Vilmosára  várnak,  hogy 
összefüggő  egészbe  rendezkedve,  stílussá  feljődjenek. 

A  míg  lesz  éghajlati,  természeti  és  kedélybeli 
különbség  az  emberek  között,  addig  mindig  lesz 
eltérés  az  építkezésükben,  öltözködésükben,  kerté- 

kiskert  és  nagyobbik  kertedben  édesem  az  virágok 
igen  szépen  vannak".  Az  ily  dísz-  és  várkertekben 
nemcsak  díszfákat,  szőlő,  rózsafa  és  egyéb  félig 
kúszó  növényekből  alakított  árnyé¬ 
kos,  hosszú  lugasokat  és  nálunk 
honos  virágokat  ápoltak,  hanem  gyö¬ 
nyörködtek  a  déli,  melegebb  tarto¬ 
mányok  növényzetében  is  és  hogy 
ezeket  hidegebb  évszakunkban  az 
idők  viszontagságától  megóvják, 
üvegházakat  építettek.  1606.  évben 
Illyésházy  István  és  a  többi  főven¬ 
dégek  cselédjeit  Újvárban  az  alant 
levő  üvegházakban  helyezik  el,  hogy 
szabadon  elférjenek.  Keglevich  Péter 
is  említi,  hogy  1650-ben  lépcsőket 
csináltatott  a  várkertben  arra,  merre 
a  csárdákba  vagy  az  üvegházba 
menni.  I.  Apaffi  Mihály  fejedelem 
gondot  fordított  parkjára  Ebesfalván 
és  Fogarason,  melynek  legnagyobb 
része  árnyas  lugasok  és  rózsaber¬ 
kekkel,  az  utak  pedig  hársfával  vol¬ 
tak  beültetve.  Kis  cipressus  ligeteket 
patakocskák  metszették  át,  partjuk 
virágokkal  volt  beültetve,  ezek  közt 
leggyakrabban  említtetik  a  liliom, 

szetükben  is.  Önként  következik  ebből,  hogy  a 
kertben,  a  kertészkedésben  is  kell  lennie  olyan 
dolgoknak,  a  melyek  a  mi  magyar  ízlésünknek  külö¬ 
nösebben  megfelelnek  .  .  .  Akár  meg  is  lehetne  rá 
esküdni,  például,  hogy  magyar  embernek  sohasem 
jutott  volna  eszébe  az  élőfájából  kigyó,  vagy  teve 
formáját  nyirbálni  —  idegen  példa  nélkül.  Azt,  a 
mi  megmondja  nekünk,  magyaroknak,  hol  jó  lennünk, 
a  szemünk  hol  pihen  meg,  a  kedélyünk  hol  vidul 
fel,  azt  az  ízlést  kellene  kissé  ápolni,  felszabadítani, 
gyakorolni  .  .  . 

Ez  a  felszabadítás  azonban  nem  jelenti,  hogy 
dobjunk  el  most,  mindjárt,  haladék  nélkül,  min¬ 
den  formát  és  anyagot,  a  mely  nem  egyenesen  a 
mienk.  Mi  maradna?  Nem,  ez  csak  azt  jelenti,  hogy 
míg  az  igazi,  keresetlen  magyar  kert  kialakul  a 
próbálgatásainkból,  addig  is  töltsük  meg  az  idegenből 
átvett  formákat,  a  magunk  ízlése  szerinti  tartalom¬ 
mal.  Mihelyt  ez  megtörténik,  az  idegen  forma  ma¬ 
gától  szétmállik  és  lépésről-lépésre,  mintegy  magától 
teremtődik  meg,  ha  nem  is  valami  kiáltóan  kiváló 
magyar  kertstílus,  de  sok  jellemző  magyar  motívum 
alakulhat  ki  s  lassan-lassan  úrrá  lesz  az  idegen  elemek 
felett.  Nekünk,  magyaroknak  parkunk  tulajdonképpen 
nincs  is,  se  francia,  se  angol  értelemben  ;  a  né- 
metes  „mű kerteket “  meg  egyenest  gyűlöli  magyar 
ízlésünk  és  nem  is  fogadta  be  soha.  Nekünk  a 
„nagy  kert",  meg  a  „kis  kert"  a  kedves,  az  igazán 
nekünk  való.  Időjárásunk,  a  magyar  földnek  for¬ 
mációja  is  ezeket  követeli. 

A  mi  magyar  kertünknek  a  szépségét  nagyon 
ritka  vidéken  bízhatjuk  csupán  nagy  zöld  gyep¬ 
terekre,  afféle  pázsitos  rétekre,  meg  a  fák,  bokrok 

tartós  levéldíszére  ;  a  francia  ízlés  meg  igazi  gyö¬ 
kereket  nem  verhet  a  természetünkben.  Mi  azon 
vagyunk,  hogy  szerethessük  a  kertünket,  s  hogy 
szinte  a  kertünk  is  viszont  szeressen  bennünket. 
Hogy  tehetné  pedig,  ha  kínozzuk,  agyonnyirbáljuk  a 
a  gyermekeit,  a  növényeket  ?  És  hogy  legyen  ne¬ 
künk  kedves  a  kertünk,  ha  nem  tartozik  szorosan 
hozzá  a  napi  érdekeinkhez,  az  egész  életünkhöz, 
hanem  csak  mint  kiváló  alkalmakra  való  díszterem, 
fáradtsággal  megteremtett  cicomázottságával  köti  le 
múló  érdeklődésünket  ? 

De  ne  legyen  a  mi  magyar  kertünk  vadon  sem, 
a  hol  meg  ismét  fel  van  áldozva  a  cél  a  teljesen 
neveletlen  természetnek.  Mi  hívei  vagyunk  a  ter¬ 
mészetnek  és  a  természetességnek,  de  bizonyos  emel¬ 
kedettséggel  párosuljon  mind  a  kettő.  Úgy,  hogy 
szinte  meglássák  mind  a  kettőn,  hogy  valami  jobb, 
szebb  felé  tör  belső  hivatottságánál  fogva.  Ugyanez 
az  elv  érvényesüljön  a  kertünkben,  a  kertésze¬ 
tünkben  is. 

Ha  ennek  az  általános  elvnek  megtudjuk  adni 
a  magyar  színezetet,  úgy  nincs  más  tenni  valónk, 
mint  minden  árnyalatban,  minden  részletben,  híven 
törekedni  az  összhang  után,  s  oly  igaz,  oly  ma¬ 
gyar  stílust  nyerünk  minden  különös  és  mesterséges 
tervezgetés  nélkül,  hogy  örökké  kielégítést  kereső 
és  azt  csak  az  igazán  szépben  meglátó  szemünk¬ 
nek  szüntelen  gyönyörűsége  fog  benne  telni. 

A  mi  a  dolognak  gyakorlati  oldalát  illeti,  hihetet¬ 
lenül  sok  lenne  a  tenni,  de  még  csak  a  mondani 
valónk  is.  De  reméljük,  hogy  akadnak  majd  lelkes 
magyar  kertészek,  a  kik  e  jelben  megmagyarosítják 
kertünket  is.  Isaák  Márta 

IS  CSALÁDI  HÁZAK  tervrajzaira  hirdettünk 
pályázatot  ez  év  elején.  Tizenkilenc  szerző 
küldte  be  munkálatait,  hatvankét  rajzlapon.  Mél¬ 
tánylandó  a  pályázók  buzgalma,  mert  a  feladat, 
a  melynek  megoldására  vállalkoztak,  egyike  a  leg¬ 
nehezebbeknek.  Százszor  könnyebb  egy  budapesti  bér¬ 
palotát  szerkeszteni,  mint  egy  csakugyan  magyaros, 
olcsó  és  művészies  kis  családi  házat.  Mert  a  cifra 
bérpalotánál  százféle  sablon  áll  a  tervező  rendel¬ 
kezésére,  a  művészies  kiképzést  pedig  Budapesten 
leggyakrabban  úgy  oldják  meg,  hogy  készen 
kapható  gipsz-  és  pléh-diszítményekkel  ragasztják 
tele  a  homlokzatot.  Ámde  az,  a  mit  pályázatunk 
feltételeiül  szabtunk,  merőn  új  feladat.  Kicsiny 
összegen,  11  — 13,000  koronán  felépíthető  házat 
kivántunk,  a  mely  a  legkényelmesebb  beosztást 
nyújtja,  a  milyent  egy  közepes  sorsú  polgárember 
igényelhet.  Azonfelül  ne  legyen  puszta  szerkezet, 
hanem  a  terv  a  maga  egészében  magyarosnak 
hasson.  Jól  tudtuk  már  eleve,  hogy  elsőrangú 
megoldást  nem  várhatunk  mindjárt  az  első  kisér- 
lettől.  S  ha  több  terv  mégis  becses  ötleteket, 
egészséges  ideákat  helyesen  alkalmazott,  magyaros 
formákat  mutatott,  úgy  már  ez  magában  véve  is 


igazolja  a  pályázat  kiírását.  Rendkívül  fontosnak 
és  komoly  feladatnak  ismerjük  a  magyaros  ízlés 
terjesztését,  még  pedig  éppen  a  kis  családi  házon, 
a  pályabiróság  is  erre  az  álláspontra  helyezkedett 
s  ily  szempontból  vizsgálgatta  a  beérkezett  műve¬ 
ket.  A  rövidre  fogott  bírálati  jegyzőkönyv  az  ügy 
komolyságához  mérten  az  egyes  terveknek  hiányait 
a  rendesnél  bővebben  sorolja  fel,  abból  a  célból, 
hogy  a  tervelők  okuljanak  és  további  munkálko¬ 
dásuknál  szem  előtt  tarthassák  e  szempontokat. 

A  pályabiróság  a  következő  jegyzőkönyvet  szer¬ 
kesztette  és  írta  alá: 

Jegyzőkönyv  a  „Művészet"  által  kívánt  kis  csa¬ 
ládi  házak  tervpályázatáról. 

Jelen  vannak :  Lechner  Ödön,  Balogh  Loránd, 
Jámbor  Lajos,  Gerő  Ödön,  Lyka  Károly,  a  biiáló 
bizottság  tagjai. 

Bírálat  a  beérkezett  pályaművekről : 

1.  „Székely  kapu."  Alaprajz  kezdetleges.  Háló¬ 
szobája  rendkívül  kicsiny,  az  előtér  sötét.  A  hom¬ 
lokzat  kiképzése  nem  magyaros,  a  tető  rendkívül 
drága,  az  előirányzott  összegből  fel  nem  építhető. 

2.  „Magyar  szellem. “  Az  alaprajztól  bizonyos 
praktikus  beosztás  nem  vitatható  el,  de  a  gazdasági 
szempontnak  nem  felel  meg  túlságos  tagoltsága  miatt. 
Homlokzata  magyaros  formákban  van  tartva  s  a  költ¬ 
ségvetésnek  megfelel,  előadása  ügyes  és  tetszetős. 

8.  „Sweet  home.“  Alaprajza  elhibázott,  kényel¬ 
metlen,  előtere  sötét,  tulajdonképeni  előszobája 
hiányzik.  Homlokzati  kiképzésében  és  különösen 
•előadásában  sok  ügyességet  mutat.  Hibája  azonban, 
hogy  a  háznak  csarnokszerű  jelleget  ad  és  sem¬ 
mivel  sem  árulja  el  a  belső  beosztást. 

10.  „Magyaros.  “  Alaprajza  csekély  változta¬ 
tással  elég  célszerű  volna,  de  tűlnagy  méretei  folytán 
a  kivetett  összegből  elő  nem  állítható. 
Homlokzatában  magyaros  törekvések  nyil¬ 
vánulnak,  bár  a  magyar  stíltörekvéseket 
félreérti. 

11.  ,,Huba.“  Alaprajzi  beosztása  ké¬ 
nyelmetlen,  a  kivetett  összegből  a  ház  fel 
nem  építhető.  Komplikált,  beosztása  célt- 
tévesztett.  Homlokzatáról  ugyanaz  áll,  a 
mi  a  10.  számáról. 

12.  ,, Otthon. “  Nem  felel  meg  apályázat 
feltételeinek,  sem  nem  művészi,  sem  nem 
magyaros  és  minden  tekintetben  kezdet- 


3.  „Parva  domus,  magna  quies.“  Az  alaprajz 
nagyon  komplikált,  a  kényelmes  lakhatás  rovására. 
A  homlokzat  közel  áll  a  konvencionális  villastílus¬ 
hoz  és  egyes  részletektől  eltekintve  új,  művészi 
és  magyaros  formákat  nem  mutat,  de  nagy  szor¬ 
galommal  van  rajzolva. 

4.  Piros-fehér-zöld  kör  (rajzolt).  Alaprajza  egy¬ 
szerű,  áttekinthető  beosztású,  kényelmes,  különös 
tekintettel  van  a  gazdasági  és  kényelmi  szempon¬ 
tokra.  Beépített  területe  aránylag  igen  csekély  ugyan, 
azonban  a  kivetett  összegből  megvalósítható,  a 
használatnak  megfelelőbb,  nagyobb  méretben  is. 
Homlokzata  magyaros  és  művészi  formákat  mutat. 
Különösen  megdicsérendő  az  eredeti  felfogás  és  a 
művészi  eszközökkel  való  takarékoskodás. 

5.  „Otthon  2.“  Az  előírt  költségből  fel  nem 
építhető.  Az  alaprajz  csekély  változtatással  nem 
rossz.  Homlokzata  konvencionális  és  dacára  a  ma¬ 
gyar  stílű  részleteknek  jellegében  nem  magyar. 

6.  Piros  szív  (rajzolt).  Alaprajza  kezdetleges  és 
semmiképpen  sem  tér  el  a  falun  ma  is  dívó  ké¬ 
nyelmetlen  és  parasztos  beosztástól.  Felépítése  az 
előirányzott  költségből  nem  futja  ki.  Homlokzati 
kiképzése  jóval  magasabban  áll  az  alaprajz  felett, 
kitűnik  különösen  a  kedves  művészi  primitivitással, 
a  melylyel  magyaros  hangulatot  ad  a  háznak. 

7.  „IV.  17.“  Az  egész  terv  primitív, 
gyakorlatlan,  kezdő  kézre  vall. 

8.  „Udvarház.  “  Alaprajzi  beosztása  cél¬ 
szerű  és  kényelmes,  azonban  a  méretek¬ 
ben,  különösen  a  mellékhelyiségek  mére¬ 
teiben  túlpazar,  a  kivetett  összeg  1  -szere¬ 
séből  sem  építhető  fel,  némi  módosítással 
és  takarékossággal  elfogadhatóvá  lehet. 
Homlokzatán  látszik  az  a  törekvés,  hogy 
eredeti  legyen,  de  a  motívumait  rosszul 
választotta  meg  és  nem  alkalmazta  kon¬ 
struktív  módon. 

leges.  Valóságos  tipusa  a  vidéken  nagyon 
elharapózott  építőmesteri  munkának. 

13.  ,,Cumania.“  Szerző  a  régi  magyar  kunsági 
kis  kúriából  indul  ki,  inkább  etnográfiái  anvag- 
gyűjtés,  semmint  architektúra,  s  mint  olyan  figyel¬ 
met  érdemel. 

14.  ,, Magyar. “  Erről  is  az  áll,  a  mit  már  em¬ 
lítettünk,  hogy  a  magyaros  motívumok  félreértésével' 
igyekszik  magyaros  hangulatot  elérni.  Különben 
kezdetleges  munka. 

15.  ,, Fészkem. “  Alaprajza  igen  sok  művészi 
és  értékes  gondolatot  mutat.  Különös  dicséretet  érde¬ 
mel  az  ebédlő  és  hall  összefoglalt  elrendezése. 
Sajnos,  az  alaprajznak  sok  és  gyökeres  hibája  van. 
Hiányzik  a  fürdő-  és  cselédszoba;  a  konyha,  ebédlő 
és  hálószoba  közötti  kapcsolatot  egy  csupán  l1/., 
□ m-  nagyságú  helyiség  közvetíti,  a  melyre  még 

igen  célszerűtlenül  nyílik  a  kényelemi 
hely.  Még  az  alternatívában  feltüntetett 
verandája  is  túlságosan  szűk.  A  terv 
konstruktív  kidolgozásában  is  igen  sok 
járatlanságot  mutat,  így  többek  közt  a 
padlásszobába  vezető  lépcső  átmetszi  a 
hall  ablakát,  holott  az  ablakot  a  lépcső 
formájának  megfelelően  is  alakíthatta 
volna.  Ellenben  igen  dicséretes  gon¬ 
dolat  egy  padlás-vendégszobának 
az  elrendezése.  A  homlokzati  ki¬ 
képzés  magas  művészi  színvo¬ 
nalon  áll,  motívumai  kezelésében 
igen  egyéni.  Egyes  részleteiben 
igen  eredetien  kezeli  a  magyar 
motívumokat,  sajnos  azonban  a 
magyar  ház  hangulatát  az  egésznek 
megjelenése  nem  képes  kelteni. 

1 1>.  Piros  pont  kék  körben 
(rajzolt).  Alaprajzi  beosztása  cél¬ 
szerű  és  takarékos.  Helyiségei 
ugyan  nagyon  kicsinyek,  de  a  rendelkezésre  álló 
összegből  megépíthető  némi  nagyobbítással  is.  Hom¬ 
lokzatában  magyarosságra  törekszik. 

17.  Piros  kör  két  fekete  körrel  (rajzolt).  Alap¬ 
rajza  kezdetleges,  szintúgy  a  homlokzat. 

18.  ,,Si  duó  faciunt  idem.“  Alaprajza  nagyon 
kezdetleges.  A  homlokzat  előadásában  ugyan  pri¬ 
mitív,  de  jó  dekoratív  felfogást  mutat,  festői  ele¬ 
mek  szép  felhasználásával.  Motívumaiban  is  meg¬ 
tartja  a  magyar  falusi  ház  jellegét. 

19.  „Procul  negotiis.“  Az  előírt  költségből  fel 
nem  építhető.  Sablonos  vidéki  vigadó  kaptafájára 
készült.  A  pályázatban  föltételül  megszabott  ma¬ 
gyaros  jellegnek  nyoma  sincs  benne. 

Mindezt  tekintetbe  véve  a  bíráló  bizottság  egyhan¬ 
gúlag  azt  határozta,  hogy  nem  ad  ki  1-ső  és  2-ik  díjat, 

minthogy  a  pályázati  feltételeknek  egy  munka  sem 
felel  meg  tökéletesen,  de  a  két  díjat  egyesítve, 
fele-fele  részben  a  Fészkem  és  a  Vörös-fehér-zöld 
karika  jeligéjű  terveknek  adja  ki.  Még  pedig  a 
Fészkem  jeligés  tervnek  művészies  qualitásai  és 
egyéni  felfogásánál  fogva,  a  piros-fehér-zöld  karikás 
műnek  alaprajza  célszerűsége  és  homlokzatának 
tetszetős  és  magyaros  kiképzéséért.  Megvételre  ajánlja 
a  kék  karikában  piros  pont  jelű  tervet.  Dicséret¬ 
ben  részesíti  a  Sweet  honié,  Magyar  szellem  és 
Si  duó  faciunt  idem  jeligéjű  terveket. 

Budapest,  1903.  április  21. 

Almási  Balogh  Loránd,  Lechner  Ödön,  Jámbor 
Lajos,  Gerő  Ödön,  Lylca  Károly. 

Ezek  után  a  díjazott  és  megvásárolt  művek 
jeligés  levelei  felbontatván,  kitűnt,  hogy  a  „Fész- 
kem“  címűnek  szerzője  Wiegand  Ede,  a  vörös- 
fehér-zöld  karika  jelűnek  szerzője  Lechner  Jenő, 
a  kék  karikában  piros  pont  jelű  mű  szerzője 
szintén  Lechner  Jenő.  A  többi  jeligés 
levél  szabályszerűen  megsemmisíttetett. 

HADÁLLÍTÁSOK.  Április  és  május 
ÍJÁ  hónapban  a  műtárlatok  egész  sora 
nyílt  meg  Budapesten  és  a  vidéken. 
A  Képzőművészeti  Társulat  nemzet¬ 
közi  kiállítást  rendezett,  a  Nem¬ 
zeti  Szalon  rajzkiállítást,  az  Ipar- 
művészeti  Múzeum  ex-libris-tárla- 
tot,  az  Iparművészeti  Társulat 
lakásberendezési  kiállítást,  az  Or¬ 
szágos  Képtár  metszet-kiállítást,' 
a  Műbarátok  Köre  Rembrandt  kar¬ 
cait  állította  ki,  a  magyar  festőnők 
is  tárlatot  nyitottak.  Mindez  Buda¬ 
pesten  történt.  A  vidéken  r?feg- 
nyílt  a  szegedi,  soproni  és  kapos¬ 
vári  műtárlat.  Azonkívül  több 

építészeti  versenynek  pályaműveit  láthatta  a  közön¬ 
ség,  amely  most  már  nem  panaszkodható  azon,  hogy 
nincs  alkalma  bensőbb  barátságot  kötni  a  művészettel. 
Ámde  a  művészek  minden  igyekvése,  a  művészeti 
egyesületek  vállvetett  buzgalma  is  hajótörést  szen¬ 
ved  a  nagy  közönyön.  A  főváros  közönsége  csak 
rendkívül  szerény  jelét  adja  érdeklődésének,  a 
művásár  pedig  jóformán  teljesen  pang.  Nem  sokkal 
jobb  eredmény  mutatkozott  művészeinkre  nézve 
Bécsben  sem,  ahol  a  Sálon  Pisko  nevű  műel- 
árúsító  intézet  magyar  festők  műveiből  kiállítást 
nyitott.  Az  eredmény,  amelylyel  a  téli  és  tavaszi 
évad  záródott,  sivár  és  lehangoló.  Az  általános 
gazdasági  pangás  itt  is  érezteti  szomorú  hatását. 
Művészetünk  legfontosabb  érdekei  veszedelembe 
kerülnek,  ha  az  ősz  nem  hoz  javulást. 

Íp7  AJZTANÍTÁS  MOZGÓ  MODELLEL.  Múlt  szá- 
LÁ  inunkban  közöltünk  egy  párisi  hírt,  a  mely 
elmondja,  hogy  ott  most  kísérletek  folynak  a 
mozgó  modell  után  való  rajzolás  tanításával.  Buda¬ 
pesti  tanintézeteink  némelyike  ebben  a  dologban 
immár  túl  van  a  kísérletezés  stádiumán,  a  mennyi¬ 
ben  a  rajztanulásnak  ez  a  módja  két  esztendő  óta 
folyik  a  Deák-Ebner-féle  női  festőiskolában  és 
gyakorlatban  van  az  iparművészeti  iskolában  is. 
Természetes,  hogy  Párisban  nem  egy  művész  dol¬ 
gozik  ilyformán,  csak  az  új  ott  a  dologban,  hogy 
e  kísérletből  a  rajztanításnak  egy  újabb  rendszerét 
igyekeznek  megállapítani.  Nálunk  ez  a  gyakorlat, 
a  mennyire  tudomásunk  terjed,  különösen  az 
előbbre  haladott  növendékeknél  jól  bevált. 


KIS  CSALÁDI  HÁZ 
DÍJAZOTT  PÁLYAMŰ 
LECHNER  JENŐ  TÉRVE 


ITÜNTETESEK.  A  Magyar  Iparművészeti  Tár¬ 
sulatnak  a  kereskedelemügyi  minisztérium  meg¬ 
bízásából  hirdetett  plakátpályázatán  a  300  koronás 
tiszteletdíjat  Mosonyi-Pfeiffer  Hellmann  kapta,  Hel- 
bing  Ferenc  pályaművét  a  zsűri  200  koronán 
megvásárolta. 

A  Nemzeti  Szalon  vízfestmény-,  rajz-  és  met¬ 
szetkiállításán  a  Képzőművészeti  Tanács  a  közok¬ 
tatásügyi  minisztérium  díjait  a  kövelkező  művészek¬ 
nek  ítélte  oda :  A  figurális  rajzra  kitűzött  500 
koronás  díjat  Glatz  Oszkárnak  adta  ki  ,,Este“ 
című  munkájára.  A  tájrajzra  kitűzött  500  koronás 
díjat  Major  Jenőnek  Ítélte  oda  „Tavaszi  erdő" 
című  rajzára.  A  könyv  természetéhez  alkalmazkodó 
illusztrációra  kitűzött  500  koronás  díjat  Nagy 
Sándor  nyerte  el  kollekciójával,  melylyel  Kadocsa- 
Lippich  Elek  költeményeit  illusztrálta.  A  metszetekre 
kitűzött  600  koronás  díjat  Rauscher  Lajos  „Részlet 
Szélaknáról“  akvatintájának  adták  ki.  Az  akvarellre 
kitűzött  500  koronás  első  díjat  Edvi  Illés  Aladár 
„Tájkép''  című  vízfestménye,  a  300  koronás 
második  díjat  pedig  Túli  Ödön  „Bretagnei  utca¬ 
részlet"  című  vízfestménye  nyerte  el. 

A  nagyszebeni  román  irodalmi  és  közművelő¬ 
dési  egyesület  házának  és  múzeumának  tervére 
kiírt  pályázaton  25  pályázó  közül  az  első  díjat 
és  a  kivitelt  Baranyai  József,  a  második  díjat 
Marton  Ákos,  a  harmadikat  Reiss  Zoltán  és  Faludy 
Ferenc  nyerte  el. 

A  pécsi  városháza  tervpályázatán  1 7  pályamű 
között  az  első  díjat  Alpár  Ignác,  a  -második  díjat 
Fischer  József  és  Scheer  Izidor,  a  harmadik  díjat 
Schlauch  Imre  terve  kapta. 

A  pozsonyi  hidászszertár  átalakításának  és  új 
vigadó-épületnek  tervezésére  hirdetett  pályázaton  az 
átalakító  tervek  közt  a  bizottság  nem  talált  olyant, 
a  mely  a  feladatot  kielégítően  megoldotta  volna  s 
azért  a  kitűzött  ezer  korona  díjat  két  részre  osztva 
Haybáck  Károly  és  Miletin  Ferencnek  ítélte  oda. 
Az  új  építés  tervei  közül  az  1000  koronás  díjat 
Miletin  Ferenc  kapta. 

A  Nagyenyed  város  által  elemi  iskola  terveire 
kiírt  pályázaton  21  pályamű  közül  az  500  koro¬ 
nás  első  díjat  Porgesz  József,  Krausz  Ármin  és 
Nasch  József,  a  200  koronás  második  díjat  nagy¬ 
győri  Szőts  Imre  nyerte  el. 

A  budapesti  ágost.  evang.  egyházközségnek  új 
templom  és  gimnázium  terveire  hirdetett  pályázatán 
az  első  díjat  Schodits  Lajos,  a  második  díjat  Mei- 
nig  Artúr,  a  harmadik  díjat  Schubert  Frigyes 
kapta. 

A  bács-topolyai  róm.  kát.  templom  tervpályá¬ 
zatára  beérkezett  1 4  pályamű  közül  a  kitűzött 
díjat  Raichl  J.  Ferenc  „Krisztus  Urunk"  jeligéjű 
terve  nyerte. 

A  Csanád vármegye  által  Makón  építendő  köz¬ 
kórház  terveinek  elkészítésére  hirdetett  pályázatra 
15  pályaterv  érkezett,  a  melyek  közül  a  2000  ko¬ 
ronás  első  díjat  Hübner  Jenő  építésznek  ítélték  oda, 

szöveg  közé  nyomott  „Piacsek  bácsi4 
,, Szomorú  Friss  István44  és  „Szüleim44 
című  képek.  Eredetijük  pasztellrajz, 


HAZAY  ALADÁR  rajzolta  a  173-ik 
és  200-ik  oldalon  levő  fejlécet. 

ZOMBORY  LAJOS  vázlatkönyv-rajzait 
közöljük  a  174.,  176.  és  1 82-ilc  oldalon. 

GRÓF  ZICHY  ISTVÁN  műve  a  177-ik 
oldalon  közölt  „Pitvar44  című  kép.  Ere¬ 
detije  kőrajz. 

HEGEDŰS  LÁSZLÓ  rajzolta  a  181-ik 
oldalon  levő  illusztrációt  „A  dalok  mar- 
tyrja44  című  költeményhez. 

KARL  ERNŐ  rajzolta  a  183-ik  oldalon 
levő  fejlécet. 

PÖRGE  GERGELY  műve  a  184-ik 
oldalon  reprodukált  két  ceruzarajz. 

SZENTGYÖRGYI  BÉLA  rajzolta  a 
196-ik  oldalon  levő  fejlécet. 


HENDRICH  ANTAL  rajzolta  a  15341c 
oldalon  levő  fejlécet. 


KÁROLYI  LAJOS  műve  a  154-ilc  ol¬ 
dalon  levő  tanulmány. 


a  második  díjat  Korody  Antal  kapta,  megvételre 
ajánlották  Orbán  Ignác  tervét. 

Az  Országos  Magyar  Képzőművészeti  Társulat 
tavaszi  tárlatán  a  magyar  művésznek  szánt  állami 
aranyérmet  ezidén  nem  adták  ki.  A  4000  koronás 
társulati  díjat  Poll  Hugó  kapta  „Hazatérés  a  bucsű- 
ról“  című  pasztellképére.  A  600  koronás  W  ahr- 
mann-díjat  Sirnay  Imre  kapta  a  „Kutya¬ 
tanulmányok44  című  rajzaira.  A  450  koro¬ 
nás  báró  Harkányi  Frigyes-díjat  Keszthelyi 
Sándor  kapta  „Önarckép44  című  olajfest¬ 
ményére.  A  külföldi  művésznek  szánt  nagy 
állami  aranyérmet  Lucien  Simon  kapta 
„Nyílt  cirkusz44  című  olajfestményére,  szint- 
ügy  nagy  állami  aranyérmet  kapott  Thomas 
Austen-Brown  „Anya  és  gyermeke44  című 
olajfestményére.  Kis  állami  aranyérmet  ka¬ 
pott  Hermann  Hahn  „Éva44  című  szobor¬ 
művére,  továbbá  Kari  Marr  „A  táj í e stó 4  4 
című  olajfestményére,  végre  Olivier  Hall 
„Az  Angerton-mocsár  Észak  Lancashire- 
ben“  című  olajfestményére. 


BÁRÓ  MEDNYÁNSZKY  LÁSZLÓ  tollrajza  a 
a  197-ilc  oldalon  közölt  Szárnovszky-arckép. 


WIEGAND  EDE  a  szerzője  a  20 1  — 203-ik 
oldalakon  reprodukált  építészeti  terveknek.  Ez  a 
mű  díjat  nyert  a  „Művészetinek  kis  családi  házak 
terveire  kiírt  pályázatán. 


KRIESCH  ALADÁR  rajzolta  a  156-ilc 
és  157-ilc  oldalon  levő  tanulmányokat.  Ere¬ 
detijük  két  és  háromszinu  pasztell.  KIS  CSALÁDI  HÁZ 


RIPPL-RÓNAI  JÓZSEF  műve  a  mellék¬ 
leten  levő  „Terebesi  kastély41,  továbbá  a 

LECHNER  JENŐ  a  szerzője  a  204 — 209-ik 
oldalakon  közölt  építészeti  terveknek.  Ezek  közül  a 
204 — 206-ilc  oldalakon  levők  díjat  nyertek,  a 
207 — 209-ik  odalakon  levők  megvásároltattak  a 
,, Művészet* £-nek  kis  családi  házak  terveire  kiírt 
pályázatán. 

KALLÓS  EDE  és  MÁRKUS  GÉZA  Vörösmarty- 
szobor  mintáját  közöljük  a  21  1  —  213-ik  oldalakon. 
Ez  nyerte  el  a  pályázaton  a  3000  koronás  első 
díjat  s  ezt  a  mintát  fogadta  el  a  Vörösmarty- 
szoborbizottság  kivitelre. 

TELCS  EDE  és  MÁRKUS  GÉZA  Vörösmarty- 
szobor  mintáját  közöljük  a  215-ik  oldalon.  Ez  a 
mű  az  1000  koronás  ötödik  díj  nyertese. 

TÓTH  ISTVÁN  és  POGÁNY  MÓRIC  Vörös- 
marty-szobor  mintáját  közöljük  a  216-ik  oldalon. 
Ez  a  mű  az  1000  koronás  harmadik  díj  nyertese. 

LIGETI  MIKLÓS,  BÁLINT  és  JÁMBOR  Vörös- 
marty-szobor  mintáját  közöljük  a  217-ik  oldalon. 
Ez  a  mű  az  1000  koronás  negyedik  díj  nyertese. 

RÓNA  JÓZSEF  és  LEITERSDORFER  LIPÓT 
Vörösmarty-szobor  mintáját  közöljük  a  219-ik  ol¬ 
dalon.  Ez  a  mű  a  2000  koronás  második  díj 
nyertese. 

SARKADI  EMIL  rajzolta  a  203-ik  oldalon  levő 
fejlécet. 


KÜLRÖLPI  KRÓNIKA 

BECS.  —  Itteni,  művészet  iránt  érdeklődő  körök¬ 
ben  már  évek  óta  lappangott  egy  érdekes  és  lelkes 
mozgalom,  amelynek  célja  volt  egy  olyan  képtár¬ 
nak  a  megalapítása,  mely  a  modern  és  a  leg¬ 
modernebb  művészet  java  alkotásait  egyesítené 
magában  és  ha  nem  is  tüstént,  de  idővel  Bécs 
„Luxembourgijává  válnék.  A  szép  terv  megvaló¬ 
sítása  persze  nem  ment  minden  nehézség  nélkül, 
de  szerencsére  akadtak  a  bécsi  művészet-barátok 
közt  olyan  áldozatkész  és  önzetlen  mecénások, 
akik  erkölcsi  és  anyagi  támogatásukkal  megrövidí¬ 
tették  a  vajúdás  hosszűranyuló  időszakát  és  odáig 
érlelték  a  dolgot,  hogy  mire  ezek  a  sorok  nap¬ 
világot  látnak,  az  osztrák  császárvárosban  - —  ha¬ 
bár  egyelőre  csak  ideiglenes  hajlékban  is  —  a 
nagyközönség  számára  is  megnyílt  a  „Modern 
Képtár",  mely  a  bécsieknek  egy  régi  és  kedves 
álmát  van  hivatva  megvalósítani. 

A  képtár  anyaga  egyelőre  az  alsó  Belvedere- 
palotában  van  elhelyezve,  melyet  a  császár  engedett 
át  erre  a  célra,  végleges  otthona  azonban  az 

208 


űjonnan  tervezett  Ferenc  József  Városi  Múzeum 
lesz,  melynek  kiviteléért  most  állanak  szemben 
egymással  Wagner  Ottó  és  Schachner  műépítészek. 

A  modern  képtár  anyaga  már  most,  a  születés 
stádiumában  is  nagyon  tekintélyes  és  ami  a  leg¬ 
érdekesebb,  az  az,  hogy  legnagyobb  részében  egyes 
műbarátok  nagylelkű  ajándékaiból  alakult  össze, 
ami  kultúrtörténeti  szempontból  kétszeres  becset 
ad  ennek  a  legújabb  művészeti  intézménynek. 

Az  ajándékozók  közt  hercegek,  grófok,  de  egy¬ 
szerű  polgáremberek  neveivel  is  találkozunk  és 
lehetetlen  megindulás  és  irigység  nélkül  olvasnunk, 
hogy  például  egy  Hűmmel  Ivari  nevű  trieszti  mű¬ 
építész  annak  idején  kerek  240,000  koronáért  - — 
ha  jól  tudjuk  —  megvásárolta  Kiinger  „Páris 
ítélete"  című  kolosszális  festményét  s  a  modern 
képtárnak  ajándékozta,  azt  az  egyet  kötvén  csak 
ki,  hogy  a  képtár,  ha  az  ajándékot  elfogadja, 
köteles  Kiingernek  egy  másik  mesterművét,  a 
„Krisztus  az  Olympuson"  címűt  is  megszerezni. 

A  bécsi  modern  képtár  megszületéséről  elmél¬ 
kedvén,  önkéntelenül  eszünkbe  jut  a  legtöbb  kül¬ 
földi  képtárnak  alakulási  és  gazdagodási  folyamata, 
mely  az  anyagi  áldozatokra  is  kész  finomlelkű 
műbarátok  közreműködése  nélkül  szinte  alig  el¬ 
képzelhető. 

Ott  vannak  a  veneziai,  a  müncheni,  a  berlini, 
a  hannoveri,  a  kölni,  a  hamburgi  stb.  képtárak, 
amelyeknek  modern  osztályaiban  csaknem  minden 
teremben  akadunk  néhány  olyan  kiváló  műalko¬ 
tásra,  mely  sem  az  állam,  sem  a  város,  hanem 
egyes  lelkes  műbarátok  jóvoltából  került  bele  a 
halhatatlanság  csarnokába.  Sőt  Párisban  az  utolsó 
pár  esztendő  alatt  „Amis  du  Louvre"  és  „Amis 
du  Luxembourg"  név  alatt  formális  egyesületek 

alakultak,  amelyek  azt  az  egyetlen  célt 
tűzték  ki  maguk  elé,  hogy  Franciaország¬ 
nak  kincseket  érő  két  gyűjteményét,  a 
Louvre-t  és  a  Luxembourg-ot  újabb  ki¬ 
váló  műalkotásokkal  gazdagítsák. 

A  művészetben  rejlő  őserőnek  és  ha¬ 
talomnak  fönséges  diadalát  látjuk  ezekben 
a  jelenségekben,  amelyek  fölött  való  tiszta 
örömünket  csak  az  a  keserű  tudat  rontja 
meg,  hogy  a  művészetért  való  áldozat¬ 
kész  rajongásról  szólván,  mindig  csak 
a  külföld  példáira  kell  hivatkoznunk,  mert 
Hűmmel  Károly,  az  „Amis  du  Louvre“ 
és  ,,Amis  du  Luxembourg“-féle  alakok  és 
társulások  a  mi  mostani  viszonyaink  közt 
teljesen  elképzelhetetlenek,  sőt  még  ha 
akadna  is  tán  egy-egy  fehér  holló,  annak 
is  a  hivatalos  és  így  hideg  elismerésen 
kívül  inkább  szánakozó  mosolyban,  mint 
lelkes  és  őszinte  ünneplésben  volna  része. 

Ha  végignézzük  állami  gyűjteményein¬ 
ket,  azt  látjuk,  hogy  a  múlt  század  dere¬ 
kán  és  az  újjáébredés  korszakában,  sőt 
még  a  század  utolsó  negyedéig  is  akadtak 
egyes  olyan  lelkes  műbarátok,  mint  Erny 
Mihály,  Eltz  Mária  grófnő,  Tárkányi 
Béla,  Bikkessy  László,  Frohner  János  és  többen, 
akik  részben  még  életükben,  részben  végrendeletük¬ 
ben  megemlékeztek  az  ország  művészeti  gyűjte¬ 
ményeiről  s  azokat  olykor  a  műalkotások  egész 
sorozatával  gazdagították.  De  a  hetvenes  évektől 
napjainkig  bizony  alig  akadunk  néhány  olyan 
műalkotásra,  mely  magánosok  bőkezűsé¬ 
géből  került  volna  az  állami  gyűjtemé¬ 
nyekbe.  A  mi  főuraink,  főpapjaink  és 
dúsgazdag  polgáraink  —  tisztelet  a  kivé¬ 
teleknek  !  —  egyáltaljában  nem  követik 
a  noblesse  obiige  elvét  s  teljességgel  nin¬ 
csenek  tudatában  azoknak  a  magasabb-  ; 
rendű  kulturális  kötelességeknek,  ame¬ 
lyeket  egy-egy  nagy  vagyonnak  a  birtoka 
ró  az  emberre  s  amelyeknek  spontán  tel¬ 
jesítése  minden  időkben  a  legszebb  pol¬ 
gári  erények  sorába  tartozott. 

Arcunkon  a  szégyen  pírjával  s  irigy¬ 
séggel  a  szívünkben,  nézzük  a  külföldi 
műbarátok  lelkesedésének  érett  gyümöl¬ 
cseit  s  önkéntelenül  az  a  kérdés  merül 
föl  lelkűnkben,  mikor  jön  el  az  az  idő, 
amikor  ezen  a  téren  is  teljes  joggal  helyet 
foglalhatunk  mi  is  a  nagy  kulturnemzetek 
sorában ? 

A  jelek,  sajnos,  mind  arra  mutatnak, 
hogy  ez  még  a  nagyon,  nagyon  messze 
jövő  titka  ! 


Aranda,  Jimenez  spanyol  festő  (szül.  1837-ben), 
aki  különösen  a  Don  Quixote-kiadás  illusztrálása 
által  lett  híressé,  Sevillában  meghalt. 

Couturier  P.  jónevű  francia  rajzoló,  nálunk  is 
ösmert  illusztrátor,  (szül.  1868-ban),  Párisban 
meghalt. 

S LHALT  MUVES7EK.  Allasseur,  Jean 
lt=a  Jules  szobrász  (szül.  1818-ban),  Pá¬ 
risban  meghalt. 

Eberle,  Syrius  szobrász  és  müncheni  akadémiai 
tanár  (szül.  1844-ben),  meghalt  Münchenben. 

Flickel,  Paul  Franz  tanár  és  tájfestő  (szül. 
1852-ben),  meghalt  Nerviben. 

Fouque,  Henri  Amédée  szobrász  (szül.  1857-ben), 
Párisban  meghalt. 

Gloss,  Ludwig  szobrász  (szül.  1851-ben),  Möd- 
lingben  meghalt. 

Gosch,  August  tanár  és  arcképfestő  (szül. 

1821- ben)  meghalt  Gross-Lichterfelde-ben. 

Hermant,  Achille  műépítész  (szül.  1823-ban), 

meghalt  Párisban. 

Hirschfeíder,  Salamon  életképfestő  (szül.  1832- 
ben),  meghalt  Münchenben. 

Lemarle  des  Landelles  festő  (szül.  1847-ben), 
meghalt  Saint-Jean-le  Thomas-ban. 

Marioton,  Jean  Alfréd  festő,  meghalt  Párisban. 

Nordenberg,  Bengt  svéd  életképfestő  (szül. 

1822- ben),  meghalt  Düsseldorfban. 

Pecht,  Friedrich  festő  és  művészeti  író,  a 
müncheni  ,,Die  Kunst  tűr  Allé"  című  művészeti 
folyóirat  megalapítója  és  kiadója  (szül.  1814-ben), 
Münchenben  meghalt.  Konstanzban  született,  előbb 
a  müncheni  akadémiát  látogatta,  majd  Párisban 
Delaroche  tanítványa  lett.  Hanfstánglnél  mint 
lithografus  kezdte  tulajdonképeni  pályáját,  később 
mint  arcképfestő  is  működött.  A  múlt  század 
ötvenes  éveiben  szembaja  miatt  inkább  a  művészeti 
irodalom  művelésére  adta  magát.  Éppen  most  van 
50  éve,  hogy  ,,Déligyümölcsök“  cím  alatt  első 
művészeti  munkája  megjelent.  Azóta  állandóan, 
nagy  tudásos,  lelkiismeretes  és  fínomlelkű  munkása 
volt  a  művészeti  irodalomnak.  Hírlapokba  és  folyó¬ 
iratokba  írt  cikkelyein  kívül  ,,A  XIX.  század 
német  művészei'*  című  négykötetes  monográfia- 
gyűjteménye,  ,,A  müncheni  művészet  története  a 
XIX.  században"  című  könyve  és  ,,Az  én  időm¬ 
ből"  cím  alatt  kiadott  emlékiratai  maradandó  jelen¬ 
tőségű  és  becsű  alkotások.  Festészeti  alkotásai 
közül  említésre  méltók  a  müncheni  Maximilianeum 
freskói  s  egy-egy  festménye  a  karlsruhei,  schwerini 
stb.  műzeumokban.  Pecht  klasszikusok  illusztrá¬ 
lásával  is  foglalkozott.  Jelentőségét  azonban  tisztára 
irodalmi  munkálkodásának  köszöni.  Épp  akkor  len¬ 
dült  fel  a  lapja,  a  midőn  Münchenben  a  modernebb 
törekvések  kerültek  a  felszínre.  Bár  Pecht  nem  volt 
radikális  temperamentum,  még  sem  zárkózott  el  e 
törekvések  elől  s  ő  volt  egyike  azoknak,  akik  Uhdet, 
Liebermannt  a  közönséggel  megértették. 

Reuter,  Elisabeth  festőnő  (szül.  1853-ban), 
meghalt  Heidelbergben. 

Roux,  Prosper  Louis  festő  (szül.  1 8 1 7-ben), 
meghalt  Párisban. 

Salomon,  Louis  festő  (szül.  1815-ben),  meg¬ 
halt  Párisban. 

Schutzenberger,  Louis  elszászi  festő  (szül. 
1825-ben),  meghalt  Strassburgban. 

Sodar,  André  belga  herceg,  tájfestő  (szül. 
1829-ben),  meghalt  Dinant-sur-Meuse-ben. 

APATOK  nGVÉ5ZETÜNK  TÖRTÉNETÉHEZ 

NAGYSÁROSI  RÁKÓCZI-KASTÉLY.  A  sárosi 
inl  vár,  a  hasonló  nevű  község  fölött  magában  álló 
hatalmas  kűpalakú  hegyen  terül  el.  A  történetére 
vonatkozó  adatokat  újabban  Tuhrinszky  Károly 
gyűjtötte  össze  s  adta  ki  Eperjesen  1899-ben.  A 
szerző  a  vár  romjainak  a  felvételét  is  közli  Mys- 
kovszky  nyomán,  a  ki  a  vár  alaprajzát  a  Műem¬ 
lékek  Országos  Bizottsága  számára  mérte  föl,  a  hol 
ma  is  őrzik.  A  várhegy  tövében  ennek  déli  oldalán 
terül  el  a  nagysárosi  kastély,  a  melyet  a  Rákócziak 
a  XVII.  században  emeltek.  A  két  szárnyból  álló 
s  alapelrendezésében  L  alakú  épület  rövidebb  szár¬ 
nya  keletre  néz  s  homlokzatát  két  saroktorony 
határolja.  A  ránk  maradt  jelek  után  ítélve  a  kastély 
eredetileg  s  alighanem  egy  régibb  épület  helyén  a 
felsőmagyarországi  renaissance  építészet  stílusában 
emeltetett.  A  XVIII.  század  végén  vagy  a  következő 
elején  tetejét  átalakították,  ennek  megfelelően  eme¬ 
letnyi  magas  oromfalait  is  lebontották  s  belső  elren¬ 
dezését  változatlanul  meghagyva,  csak  a  szobákat 
festették  ki  újból  empire  ízlésben.  Azonkívül,  hogy 
a  Rákócziak,  mint  Sáros  vármegye  főispánjai,  gyak¬ 
ran  időztek  itt,  a  nagysárosi  várnak  történelmi  jelen¬ 
tőséget  egy  fontos  s  történelmünkben  mélyreható 
esemény  is  kölcsönöz.  Itt  fogták  el  ugyanis  1  701-ben 
II.  Rákóczi  Ferencet s hurcolták  el  felesége  mellől  Eper¬ 
jesre,  a  honnan  Bécsújhelybe  vitték.  Rákóczi  elfoga- 
tását  Benczúr  Gyula  festette  meg,  a  kinek  ez  a  képe  a 
román  királyné  birtokába  került.  Külföldön  ily  orszá¬ 
gos  fontosságú  esemény  színhelyét  nemzedékről  nem¬ 
zedékre  kegyelettel  őrzik,  a  nagysárosi  kastély  ama 
szobája  is,  a  hol  az  esemény  lezajlott,  külföldön 
sohasem  szűkölködne  kegyeletes  látogatók  nélkül, 
Nagy-Sároson  nyilván  nem  is  tudnak  a  nevezetes 
eseményről,  a  melynek  a  kastély  színhelye  volt.  A 
történelmi  nevezetességű  szobát  senki  sem  tudja  meg¬ 
mutatni.  Maga  a  kastély  pedig  a  legelhanyagoltabb 
állapotban  roskadozik,  teteje  s  emeleti  szobáinak 
mennyezete  több  helyütt  beszakadt.  A  kastély  jelen¬ 
legi  birtokosa,  egy  Budapest  társaséletében  is  ösmert 
előkelő  földbirtokos,  nyilván  nem  is  tud  erről,  mert 
különben  aligha  engedné  át  a  pusztulásnak  ez  első¬ 
rangú  történelmi  emlékünket.  Művészeti  szempontból 
véve  a  saroktornyok  faragványos  zárókővel  bíró 
boltozatain  kívül  értékes  dolog  itt  alig  van.  Közön¬ 
ségünk  azonban  általában  nem  igen  tud  különbsé¬ 
get  tenni  művészi  és  nem  művészi  régi  épület  kö¬ 
zött.  Könnyen  elképzelhetjük  mennyi  régi  s  művészi 
jelentőségű  épület  pusztulhat  el  nálunk  még  ma  is, 
ha  ilyen  történelmi  szempontból  véve  elsőrangú  emlé¬ 
künk  gondozásával  senki  sem  törődik. 

A  nagysárosi  kastélylyal  szemben  áll  a  kápolna, 
a  mely  stílusa  után  ítélve  még  a  XV.  század  végén 
épült  s  a  késői  csúcsíves  építészet  nem  utolsó  em¬ 
léke.  Különösen  a  boltozatok  bordáit  tartó  köteges 
félpillérek,  illetve  féloszlopok  renaissance  ízű  feje- 

zetei  érdekesek.  A  három  oldalas  apszisú  kápol¬ 
nára  eddigelé  még  senki  sem  vetett  ügyet.  Belső 
hossza  hatodfél  méter,  szélessége  5  m.,  két  bolt¬ 
szakasza  közül  az  első  keresztboltozatos,  a  máso¬ 
dikban  a  keresztboltozat  az  apszis  három  boltcik¬ 
kelyével  egybeolvad.  Az  apszis  külsején  levő  fölirat 
szerint  1599-ben  a  kápolnát  megújították.  Ekkor 
kerülhetett  ormára  a  főhomlokzaton  a  torony,  a  mely 
órát  foglal  magában.  A  kápolna  oltára  a  XVII.  szá¬ 
zad  második  feléből  való  érdekes  barokk  stílű  és 
szinezetlen  fafaragvány,  a  melynek  közepén  másod¬ 
rangú  olajfestményt  látunk,  a  mely  a  Madonnát 
ábrázolja.  Ezzel  szemben  jóval  értékesebb  a  két 
körtefából  faragott  apró  angyal,  a  mely  az  oltár¬ 
nak  ajtókkal  áttört  szárnyain,  ezeknek  ormán 
üldögél.  A  kápolna  szintén  megérdemelné,  hogy  abla¬ 
kait  üveges  kezére  bízzák,  ajtaját  pedig  a  lakato¬ 
séra.  A  kegyeletes  vagy  kiváncsi  látogató  ugyanis 
mostanában  csak  a  nyitott  ablakon  keresztül  kerül¬ 
het  a  kápolna  belsejébe.  A  kastélytól  északra  a 
várhegy  alján  az  elhagyatott  kopár  templomrom  áll, 
a  mely  a  hagyomány  szerint  szerzetesek  temploma 
volt,  még  pedig  alighanem  az  ágostoniaké,  a  kik¬ 
nek  apátsága  Sároson  1 274-től  1528-ig  virágzott. 


Az  ágostoniak  szent  Szaniszlóról  elnevezett  sárosi 
apátságának  emlékét  napjainkig  megőrizte  az  egy¬ 
házi  cím,  a  melyet  a  király  adományából  legutóbb 
Troli  Ferenc  pécsi  nagyprépost  nyert  el,  a  ki  így 
egyben  a  sárosi  szent  Szaniszló  monostor  címze¬ 
tes  apátja.  —  Nagy-Sáros  róm.  kath.  plébánia-tem¬ 
ploma  a  barokk  korában  újonnan  boltozott  s  szo¬ 
katlanul  keskeny  oldalhajókkal  bíró  három  hajós 
templom,  a  melynek  csupán  csúcsíves  stílű  szen¬ 
télye  s  ebben  a  kései  csúcsíves  ízlésű  pastoforium 
maradt  fönn  eredeti  állapotában.  _ , 

lp2ALKAY  PxYL,  FESTŐ.  Szana  csak  Kazinczynak 
^  Desewffy  Józsefhez  írt  levele  (1810  k.  és  h. 
n.)  nyomán  említi,  pedig  Kazinczy  hosszabb  ideig 
volt  vele  összeköttetésben  és  még  Desewffyhez  írt 
ajánló  levele  előtt  ír  róla  Rumy  Károly  Györgynek. 

Életrajzi  adatait  először  az  lS44-ben  megjelent 
„Közhasznú  Esmeretek  Tára“  (II.  köt.  35.  1.) 
közli.  Mint  képírót  említi,  ki  1785.  junius  29-én 
született  Tisza-Örsön.  Bécsben  tanult  1804 — 1809. 
Füger  Frigyes  Henriknél,  Mauner  és  Hűbérinél.  P. 
Thewrewk  József,  ki  ez  adatokat  feljegyzi,  azt  írja 
Balkayról,  hogy  „ő  az  előteremtésben  sok  erővel 

bir,  de  a  hiv  lemásolásban  hasonlíthatlanul  szeren¬ 
csésebb."  Művei  közül  felemlíti  a  miskolci  mino¬ 
rita  templomban  és  Tisza-Füreden  levő  „Mária 
mennybemenetelé “-t,  Besenyőn  található  három  öl 
magas  „Szent  Lőrinc“-et,  Födémesre  festett  „Szent 
István  király “-t,  továbbá  Egerben  a  minoritáknál 
levő  „Nepomuki  Szt.  János “-t  és  a  Nádudvaron 
található  „A  kereszt  felmagasztalása"  cimű  fest¬ 
ményeit.  Ezenkívül  szó  van  itt  ama  képről,  amely 
a  Magyar  Nemzeti  Múzeum  képtárának  első  vá¬ 
sárlásai  közt  volt:  ez  „A  béke  háza",  allegória. 
Végül  néhány  másolat  címét  sorolja  fel:  Dolce 
után:  „Mária  a  gyermekkel",  Carlociniani  után: 
„Charitas"  ;  végül  megemlít  egy  az  áhiíatosságot 
ábrázoló  fejet,  mely  eredeti.  Itt  halála  nincs  említve, 
ebből  azt  következtethetjük,  hogy  akkor  még  élt. 

Felemlítjük  még,  hogy  az  1836.  évi  „Honmű¬ 
vész"  I.  r.  279.  1.  az  Egerben  rendezett  casinoi 
bálról  küldött  tudósításában  megemlíti,  hogy  ekkor 
„ő  cs.  kir.  felségének  Balkay  által  olajban  festett 
képe  a’  terem  fenn-helyén  díszelge." 

Kazinczy  Ferenc  először  1808.  X.  27-én  ír 
Balkayról  Rumy  Károly  Györgynek,  kivel  németül 
levelezett.  Megemlíti,  hogy  Kreutzinger  a  bécsi  festő 
lefestette  és  ezt  a  képet  most  másoltatja  Balkay- 
val.  Kazinczy  ekkor  28  évesnek  mondja,  holott 
ha  elfogadjuk  Thewrewk  adatát,  akkor  csak  23 

éves  volt.  Ezt  különben  nem  lenne  nehéz  az  anya¬ 
könyvek  alapján  eldönteni.  Kazinczy  ekkor  azt  írja 
Balkayról:  „er  erweckte  die  schönsten  Hoffnungen 
um  einst  sehr  gross  zu  werden".  E  magasztaló 
hangot  utóbb  Kazinczy  is  megváltoztatta.  De  ekkor 
sem  tagadta  meg  jóindulatát. 

1808.  XI.  19.  levelében  már  Cserey  Farkas 
is  azt  írja  Kazinczynak,  hogy  dolgoztasson  valamit 
az  ő  számára  is,  mert  igy  „módom  lesz  segit- 
cségire  csekéljségemhez  képest  a  legtisztább  indu- 
latbul  lehetni". 

1808.  XII.  8-án  újból  ír  Balkayról  Rumynak 
Kazinczy.  Említi,  hogy  bécsi  lakását,  mikor  nála 
járt,  a  legsikerültebb  másolatok  díszítették  és  mind¬ 
járt  beléptekor  megismerte,  hogy  ezek  Mengs,  Van 
Dyck,  Guido  Reni,  Correggio,  Angelica  Kaufmann 
művei.  Ekkor  Mező-Kövesden  időzött  Balkay,  hol 
nagybátyja  plébános  archidiacon  volt.  Onnan  küldte 
Kazinczynak  Van  Dyck  egy  női  fejét,  minek  a 
kiváló  író  nagyon  megörült.  Munkát  is  akar  Bal- 
kaynak  szerezni,  hogy  Párisba,  Rómába  utazhasson. 

1809.  májusban,  nap  nélküli  levelében  már 
azt  írja  Kazinczy  Szőgyény  Zsigmondnak,  hogy 
hozzák  fel  Kövesdről  Balkayt,  ki  még  mindig  ott 
időzik,  mert  ipájának  képe  miatt  szüksége  van  reá. 

1810.  V.  5-én  Széphalomról  azt  írja  Kazin¬ 
czy  Döbrentei  Gábornak,  hogy  Balkay  4  napja  nála 


időzik  és  „gyönyörű  napokat  töltök  vele".  Kreut- 
zinger  által  festett  képéről  megemlíti  ekkor,  hogy 
a  fiatal  festő  nagy  elragadtatással  nyilatkozik  erről. 
Gyakran  fél  óráig  is  elnézegeti.  „Miólta  itt  van, 
ezt  a’  főt  copirozta  és  a’  Geszner  Salamon  re¬ 
zei  közzül  Lédát  a’  hattyúval  dolgozza  vászonra. 
Ezzel  csaknem  egészen  kész.  Nyert  Széphalom  a 
kép  által  olly  szép  a’  Balkay  Lédája". 

1810.  V.  23-án  már  arról  ír  Kazinczy  Kolosy 
Józsefnek,  hogy  Balkay  távoztakor  ott  hagyta 
Lukrétiáját  és  „eggy  szép  nagy  tablót,  melly  a’  nap 
feljöttét  adja  elő  ’s  kért,  hogy  szerezzek  neki  vevőt." 
Azt  hiszi,  meg  is  veszik,  bár  árát  még  nem  tudja, 
Kazinczynak  azért  nem  kell,  mert  sok  képe  követ¬ 
keztében  már  nincs  is  helye.  Az  árra  utóbb 
megjegyzi,  hogy  Balkay  „a  pénz  dolgában  finy- 
nyás,  mert  nem  szeretné  magát  mesterembernek, 
hanem  künstlernek  nézetni.  80  írtért  talán  oda 
adná  a’  kettőt,  ’s  azt  a  pénzt  megéri  testvérek 
közt  is.  Én  egy  fejért,  melly  felényi  sincs,  mint 
Lukrétia,  110  irtot  adtam  Bécsben". 

1810.  IX.  19-én  már  az  őszinteség  hangján 
jellemzi  Kazinczy  Balkayt  Döbrentei  előtt.  Balkay 
néhány  nap  előtt  nála  járt,  de  csak  rövid  ideig 
időzött  ott.  Még  azt  a  másolatot  sem  fejezte  be, 
mit  báró  Prónay  Símonnénak  készítetett,  holott 
azt  csudába.  Ekkor  írja:  „Ne  tudassa  az  úr 

vele  a’  mit  mondok ;  ő  nem  szerencsés  porlrai- 
tirozó." 

Dacára  ennek,  mégis  ajánlja  Balkayt  Desew- 
ffynek.  Ez  az  a  levél,  mit  Szana  is  idéz.  Kéri  a 
grófot  festetné  le  magát  Balkay  által,  mert  egyik 
művéhez  metszetni  óhajtja  képét.  Kazinczy  meg¬ 
jegyzi,  hogy  Balkaynak  „munkát  eleget  szerzett". 

Mikor  Cserey  Farkas  kéri  Kazinczytól  Balkay  áltál 
Kreutzinger  képe  után  festett  képét,  őszintén  be¬ 
vallja,  „az  olly  savanyú,  olly  hideg  ábrázatot  csinál 
a’  Copiában,  hogy  sok  munkámba  került  világosan 
nem  mutatni  Balkaynak  neheztelésemet.  Húsz  esz¬ 
tendő  múlva  sem  leszek  öregebb  mint  az  ő  festésén. 
Hogy  szebbnek  fessenek  mint  vagyok,  azon  nem  kapok ; 
az  nevetség  volna.  De  e  fagyos  kép  irtóztató." 

1812.  novemberében  már  Donát  Kazinczy  ked- 
vencze,  ki  szintén  másolta  Kreutzinger  képét  de 
ekkor  viszont  attól  tartott,  hogy  ez  „süs  lachend"  lesz. 

Egy  évvel  később  (1813.  VI.  2.)  azt  írja  Ka¬ 
zinczy  Rumynak,  hogy  Balkay,  mióta  Bécset 
1808-ban  elhagyta  (e  szerint  nem  1809-ben  mint 
Thewrewk  írja)  nagyot  haladt.  „Seine  Hand  ist 
im  Portraitiren  sicherer  geláufíger  geworden.  Er 
mahlt  auch  Altarblátter,  die  mir  aber  nicht  be- 
hagen.  B.  ist  ein  liebenswürdiger  Mann,  hat  aber 
vvenig  von  liter.  Cultur ;  und  wie  kann  ein  Mahler 
ohne  diesen  gross  werden?" 

1 813.  VIII.  14-én  irt  levelében  Kazinczy,  mi¬ 
kor  Helmeczy  Mihály  képét  kéri,  azt  írja,  hogy 
nem  Donát,  hanem  Balkay  által  készíttet  újat,  de 
megváltoztatja  Kreutzinger  felfogását  is,  ki  mikor 
őt  1 808-ban  lefestette,  a  szenvedőt  látta  benne. 
„  Más  pontra  fogom  intézni  a’  szemet  ’s  eggy 
két  tinte  (vonás)  a  száj  körül  ’s  valamivel  ifjab- 
bítva  ’s  olly  igaz,  olly  szép  képet  kapsz,  hogy 
még  barátaim  ’s  barátnéim  közt  nem  szebbet, 
igazabbat  eggy  is.“ 

Kazinczy  eddig  megjelent  levelezésében  itt  em¬ 
líti  Balkayt  utoljára. 

Sajtó  alatt  voltak  e  Balkay  Pálról  összegyűj¬ 
tött  adatok,  mikor  megjelent  az  „irodalomtörténeti 
Közlemények'*  1902.  évi  IV.  füzete,  melyben  nagy 
érdekű  cikket  ír  „Balkay  Pál  festő  életrajza"  címen 
Bayer  József,  a  magyar  színészet  kiváló  történetírója. 

E  cikk  megírására  az  adott  impulzust,  hogy 
véletlen  következtében  Bayer  birtokába  jutott  Bal- 
kaynak  egy  kortársa :  Joó  János  egri  rajztanár 
által  Írott  életrajza,  ki  minden  tartózkodás  nélkül 
mondja  el  ebben  véleményét  a  festőről. 

Bayer  cikkének  bevezetésében  első  sorban  szin¬ 
tén  a  „Közhasznú  Esméretek  Tára"  és  Kazinczy 
Ferenc  eddig  megjelent  levelezése  alapján  csopor¬ 
tosítja  mindazt,  mi  Balkay  Pálról  ismeretes,  ki¬ 
emelve  az  eltéréseket  is. 

Különösen  másolatai  voltak  azok,  melyek  annak 
idején  feltűnést  keltettek.  Joó  is  azt  írja  az  életrajz¬ 
ban,  mit  Bayer  a  következő  teljes  szövegben  közöl: 
„Eredeti  művei  ritkán  sikerültek,  bár  az  alakokat 
többnyire  jó  metszések  és  skizzekből  rakta  össze  ; 
perspektívája  többnyire  hibás,  színezete  életnélküli 
és  rossz  oly  annyira,  hogy  több  oltárképei  szinö- 
ket  is  elveszték  a  festékek  által  az  alapszínnek 
igen  vékonyan  történt  bevonása  miatt  .  .  .  Az 
arcképeket  jobban  színezte,  hanem  nem  igen  volt 
szerencsés  a  találásban.  Még  egykori  leendett  ará¬ 
jának,  ki  iránt  ábrándos  hajlammal  viseltetett, 
arcképét  sem  lehet  sikerültnek  mondani ;  hiányzik 
rajta  a  fiatalság  tüze  s  kellő  színezete  ...  A  bir¬ 
tokomban  levő  és  önmaga  által  festett  arcképét 
(melyet  azonban  halála  előtt  ritka  festékkel  bemá¬ 
zolt)  még  a  legsikerültebbnek  lehet  mondani.  Egé¬ 
szen  máskép  dolgozott  ő  a  másolatokon.  Ekkor 
mintha  az  eredeti  művész  belé  lehelte  volna  szel¬ 
lemét,  oly  passzióval  és  híven  másolt,  hogy  ugyan¬ 
csak  gyakorlott  és  a  művet  ismerő  szemnek  kel¬ 
lett  lenni,  hogy  az  eredetitől  megkülönböztesse,  s 
e  tekintetben  a  vizsgáló  inkább  a  körülményekre 
alapította  ítéletét.  Bizonyítják  ezt  számos,  körünk¬ 
ben  létező  művei". 

Miután  Joó  János  ily  őszintén,  kellő  szigorral 
szól  Balkay  Pál  festményeiről,  nincs  okunk  kétel¬ 
kedni  dicsérő  szavaiban  sem. 

Életrajzi  adataiból  nem  lesz  érdektelen  a  fentiek 
kiegészítéséül  még  a  következőket  közleni  : 

Balkay,  ki  1785-ben  született,  szegény  szülők 
gyermeke,  sohasem  emlegette  barátja  előtt,  hogyan 

lett  festő.  Egy  Kazinczy  Ferenctől  hozzá  intézett  levél¬ 
ből  (1816.  I.  7.)  kitűnik,  hogy  benne  épp  úgy, 
mint  az  egri  érsekben  barátot  és  pártfogót  birt. 
Mikor  Bécsbe  került,  Maurernél  lakot  és  tőle  tanulta 
a  festészetet.  Balkay  számos  festményt  készített. 
Művei  alá  ritkán  írta  nevét. 

A  Kazinczy  levelezésében  említett  utazása  el¬ 
maradt  és  csak  50  éves  korában,  1835-ben  vál¬ 
lalkozott  arra,  hogy  utazzék.  Tengert  akart  látni 
és  elment  Fiumébe,  Triesztbe,  Velencébe  ;  de  ez 
utazása  már  nem  volt  hatással  művészete  fejlő¬ 
désére. 

Balkay  nagy  barátja  volt  a  könyveknek.  Gyak¬ 
ran  adott  festményeket  az  Egerben  megfordult 
könyvárusnak :  Buriánnak,  ki  cserébe  régi  és  új 
könyveket  küldött. 

Balkay  magas,  némileg  testes  és  nem  rút  ember 
volt.  Nőtlen  élt,  bár  egy  ízben  Joó  János  nejének 
idősebb  testvérét  akarta  elvenni  feleségül,  de  mikor 
ez  meghiúsult,  nőtlen  maradt.  Joó  János  1818-ban 
találta  őt  Egerben.  Ismeretségük  első  éveiben  Pálfy 
János  egri  kanonoknál  étkezett.  Ennek  halála  után 
különféle  helyeken,  barátainál.  Mikor  Joó  házat  vett, 
Balkaynak  két  szobás  lakást  építtetett;  ekkor  nála 
is  étkezett.  Itt  halt  meg  1846.  június  13-án,  szél- 
hűdésben. 

Ritka  becsületességű  s  jó  kedélyű  ember  volt, 
igen  örült,  ha  valamin  nevethetett.  Kedvelt,  egye¬ 
düli  mulatsága  a  sakkjáték  volt.  Sohasem  hara¬ 
gudott,  csak  azt  nem  kedvelte,  ki  magyar  létére 
idegen  művészekkel  dolgoztatott.  Pyrker  érsekre  is 
e  miatt  neheztelt. 

A  félbemaradt  életrajz  adatai  alapján  Bayer 
József  Szana  Tamással  szemben  már  most  joggal 
állíthatta,  „hogy  Balkay  Pál  festői  pályájának  törté¬ 
nete  nem  a  kisszerű  viszonyok  között  elzüllött  nagy 
képességű  festő  tragédiája,  hanem  a  középszerű  tehet¬ 
ség  minden  nap  ismétlődő  eseménye,  egy  oly  tehet¬ 
ségé,  kinek  kiskörű  művészi  tudása,  a  képzelő  erő 
hiánya  miatt  nagy,  önálló  dolgok  alkotására  képte¬ 
lenné  teszi.  Az  igazi  költői  teremtő  erőt  nem  semmi¬ 
sítheti  meg  a  viszonyok  kisszerű  volta.  Lehet,  hogy 
kora  nem  érti  meg  őt  s  jólét  helyett  a  szegénység 
jut  osztályrészül,  de  az  utókor  még  jelentéktelen 
dolgaiból  is  ki  fogja  érezni  a  teremtő  erő  hatal¬ 
mát,  ha  az  tényleg  megnyilatkozott  egyik-másik 
művében  ....  Balkay  ügyes  másoló  volt  pályája 
kezdetén  s  pályája  végén  is  csak  a  másolást  tudja 
benne  még  legjobb  barátja  is  megbecsülni". 

E  tömör,  találó,  jellemző  szavak  képezik  Bayer 
József  cikkének  quintessenciáját,  ki  végezetül  meg¬ 
jelöli  Balkay  helyét  a  magyar  művészettörténetben 
is  :  „Egyike  azoknak  az  úttörőknek,  kik  a  közízlés 
fejlesztésére  jó  hatással  lehettek  s  ha  kiválót  nem 
is  tudtak  alkotni,  mégis  érdemük,  hogy  a  kornak 
műveltségtörténeti  jelentőségű  tényezőivé  tudták 
magukat  fölküzdeni “ .  -52. 


Naményi  Fajos 


A  VÖRÖSMARTY- SZOBOR  PÁLYÁZAT 
TELCS  EDE  ÉS  MÁRKUS  GÉZA  MINTÁJA 
AZ  1000  KORONÁS  ÖTÖDIK  DÍJ  NYERTESE 


Herrn  Johannis  Wittichs  Vornaehmen  Malers  in 
Eperies  etc.  Bráutigams :  auch  Dér  Edlen,  Viel, 
Ehr  und  Tugendreichen  Jungfrauen  Margaretha 
Des  weiland  Hochwürdigen,  Grossachtbarn  Hoch- 
und  Wolgelahrten  Herrn  M.  Petri  Zablero  wol- 
verdienten  Pfarrherrn  in  Leutschau  auch  dér  5 
koenigl.  Freyen-Staedte  hier  in  Ober-Ungarn  ge- 
würdigten  Superitendenten  hinterlassenen  Jungfr : 
Tochter  Braut :  Anno  1657  den  20  Novembr 


aufgesetzt  und  ueberreichet  von . Gedruckt 

zu  Caschav.  — 53. 


KEXA  DEZSŐ 


n(]WÉ5ZETI  IRODALOM 

OK0RI  LEXIKON.  A  m.  kir.  vallás-  és  közoktatás- 
ügyi  miniszter  megbízásából,  a  Magyar  Tudomá¬ 
nyos  Akadémia  támogatásával  szerkesztette  Pecz  Vil¬ 
mos  dr.  Első  kötet,  A — L.  Budapest,  1902.,  Franklin- 
Társulat.  VIII.  és  1143  old.,  514  szövegképpel,  tíz  tábla 
melléklettel.  —  Nemcsak  a  klasszika-filologia  művelői 
üdvözlik  örömmel  ezt  a  nagyszabású  művet,  hanem  az 
ókori  művészet  minden  barátja  is,  mert  tömör,  össze- 

WITT1GH  JÁNOS.  Az  alsókubini,  páratlanul  becses 
Csaplovics-könyvtárban  az  úgynevezett  régi 
magyar  könyvtárnak  egy  eddig  ismeretlen  darab¬ 
ját  találtam  meg,  a  mely  nyomtatvány  egy  XVII-ik 
századbeli  magyar  festőnek  emlékét  őrzi. 

A  lelet  negyedrétű  füzet,  a  melynek  hosszú  és 
tiszteletteljes  kifejezésekben  ugyancsak  gazdag  címe 
alább  olvasható. 

A  felvidéken  szokás  volt,  hogy  lakodalmak  alkal¬ 
mára  az  egybekelők  barátjai  vagy  a  család  tisztelői 
üdvözlő  verseket  szerzettek.  A  versek  többnyire 
latinok.  A  felvidék  nagyműveltségű  és  nagytudású 
protestáns  lelkészei  legtöbbször  latin  verssel  üd- 
vözlék  társaikat  vagy  társaik  házasuló  gyermekeit. 

Ez  a  fentebb  említett  ünneplő-versezet  azonban 
német  nyelven  íródott  és  pedig  írták  :  Fridhuber 
Éliás,  poprádi  Bel  Ádám  és  Fallnhauser  Mátyás. 
Nem  csekély  humorral  és  ötletességgel  zengik  meg 
az  ifjűkorban  való  házasodás  gyönyöreit. 

Az  érdekes  füzetkében  egyéb  adatot  nem  talá¬ 
lunk,  csak  azt,  hogy  Wittich  János  előkelő  eper¬ 
jesi  festő  1657  november  20-án  tartotta  lakodalmát 
Zabler  Margittal,  az  elhunyt  lőcsei  lelkész  :  Zabler 
Péter  leányával.  Ez  a  címlap  szövegéből  tűnik  ki, 
a  mely  a  következőkép  szól : 

Ehren-Geticht  bey  ansenlicher  Hocbzeit-Freuden 
Des  Ehrenvesten  Wohlbenahmten,  und  kunstreichen 


íoglaló  s  a  legújabb  kutatásokat  is  latba  vető  cikkekben 
tudományos  értékű  felvilágosítással  szolgál  mindarra, 
nézve  is,  a  mi  az  ókori  festészetet,  szobrászatot,  épí¬ 
tészetét  és  iparművészetet  illeti.  Ez  a  körülmény  már 
műtörténeti  irodalmunk  szegényességénél  fogva  is  erre  a 
valóban  nagyszabású  vállalkozásra  irányítja  az  ókori 
művészet  kedvelőinek  figyelmét.  De  van  még  egy  eré¬ 
nye,  a  mely  éppen  minket  érdekel  és  a  melyet  hiába 
keresünk  hasonló  külföldi  vállalatokban:  a  magyarországi 
vonatkozású  emlékek  feldolgozása  és  bemutatása.  E  hun- 
garikumok  száma  meglehetősen  nagy  és  van  köztük 
nem  egy  műtörténeti  érdekességű  is.  Ezektől  eltekintve 
is  jóval  gazdagabb,  mint  például  a  nálunk  is  sokfelé 
használt  Lübker.  Egyes  címszók  alatt  meglehetős  ter¬ 
jedelmű,  de  tömören,  összefoglalón  írt  tanulmányokat 
is  találunk,  ilyenek  például  a  festők  és  építészekről  írt 
cikkek.  A  szerzők  és  a  szerkesztő  gondosságára  vall, 

A  VÖRÖSMARTY -SZOBOR  PÁLYÁZAT 
TÓTH  ISTVÁN  ÉS  POGÁNY  MÓRIC  MINTÁJA 
AZ  1000  KORONÁS  HARMADIK  DÍJ  NYERTESE 

hogy  nagy  szorgalommal  gyűjtötték  egybe  a  kutatások 
ma  még  többnyire  szétszórt  adatait  is.  így  a  festők  című 
cikkben  rövid  feldolgozásban  már  megkapjuk  Evans 
knosszoszi  ásatásainak  eredményeit  is,  a  melyek  oly 
döntő  jelentőségűek  a  mikénéi  kor  művészetének  el¬ 
bírálásánál.  Az  építészek  és  a  ház  című  cikkeknél  jól 
esik  látnunk,  hogy  mindenütt  az  adott  anyagból  és  az 
adott  körülményekből  való  szerves  fejlődést  mutatja  be 
a  szerző,  a  puszta  teoretizálás  kizárásával.  Negyven- 
három  szerző  segítette  a  szerkesztőt  a  bonyolult  mun¬ 
kában,  a  mely  immár  nyolc  év  óta  folyik  s  a  máso¬ 
dik,  befejező  kötet  megjelenésével  a  jövő  évben  záródik. 
Nemcsak  a  filológusok,  hanem  a  művészetnek  a  klasz- 
szikus  korral  foglalkozó  barátai  és  a  műtörténetirók 
szinte  nélkülözhetetlen  segédkönyvet  kapnak  e  műben, 
a  mely  dicséretére  válik  úgy  a  hazai  tudománynak, 
mint  a  vállalat  megtel  mitőinek. 


Művészeti  irodalom 


IPARON  BRUKENTHALISCHE  GEMALDEGALERIE. 
\év)  Eine  auslese  von  vierzig  Gemálden  in  Heliogravuren- 
Imitation.  ZürErinnerug  an  die  Wiederkehr  des  100.  Todes- 
tages  des  Stifters  Báron  .Sámuel  von  Brukenthal,  Gouver- 
neur  von  Siebenbürgen.  Kiadja  Csáki  M.  őr.  Nagyszeben, 
1900.,  Krafft  W.  bizománya.  12  1.  szöveg,  40  képtábla. 
A  Brukenthal-féle  nagyszebeni  képtár  a  magyarországi 
vidéki  gyűjtemények  közt  jelentékeny  helyet  foglal  el, 
de  sokáig  egészen  kívül  esett  az  általános  érdeklődés 
körén.  Még  rendszeres  tárgymutatója  sem  volt,  mert  az 
1903-ig  bezárólag  megjelent  katalógusok  a  legtávolabb¬ 
ról  sem  voltak  megbízhatók.  1894-ig  senki  tudományo¬ 
san  és  kritikailag  fel  nem  dolgozta  az  ott  felhalmozott 
anyagot.  Ebbe  az  évbe  esik  Theodor  von  Frimmel  nagy¬ 
szebeni  látogatása.  Tizenegy  napon  át  egyebet  sem 
végzett,  csak  kritikai  tanulmányokat  s  valójában  ő  nyi¬ 
totta  meg  a  képgyűjteményt  a  műtörténet  számára.  Igen 
becses  jegyzeteit  kiadta  „Kleine  Galeriestudien,  Neue 
Folge"  című  kötetében  amelynek  egész  első  fejezete 
ezzel  a  képtárral  foglalkozik,  még  pedig  a  legszorosabb 
értelemben  vett  kritikai  módon.  Kilenc  évvel  ezelőtt 
még  haszna  vehető  fénykép  sem  volt  a  képekről,  Frim¬ 
mel  sajátkezűleg  másolta  könyvébe  a  jellegzetesebb  rész¬ 
leteket.  Annál  örvendetesebb,  hogy  a  gyűjtemény  kura¬ 
tóriuma  a  képtár  negyven  legérdekesebb  képének  fény¬ 
metszetű  publikálásával  hozzáférhetővé  tette  a  gyűj¬ 
teményt  azok  számára  is,  akik  nem  utazhatnak  le  Nagy- 
szebenbe. 

A  kiadvány  szövegrésze  nagyobbrészt  Frimmel  úttörő 
munkáján  alapul.  Azóta  felkeresték  a  gyűjteményt  Bre- 


dius,  Groot,  Voll  s  más  szakemberek  is,  az  ő  ítéletük 
is  számbavétetett  a  képek  elkeresztelésénél. 

A  gyűjtemény  állománya  1245  kép.  Az  uralkodó 
elem  a  németalföldi  ('466  darab),  utána  következik  a 
német  (440',  az  olasz  '  195),  Magyar  kép  van  85,  vegyes 
eredetű  38,  végre  21  kép  Brukenthal-ivadékok  arcképét  adja. 

Legszebb,  legértékesebb  száma  a  képtárnak  Jan  van 
Eycknek  egy  olajfestménye  (fára  festve,  nagysága  ere¬ 
detileg  0  174X0'11  m,  a  háttéren  toldások).  „Ismeret¬ 
len  férfi  kék  chaperonnal“  most  a  hivatalos  címe,  a 
régibb  katalógusok  Dürer  Albertnek  tulajdonították,  annyi¬ 
val  is  inkább,  vagy  talán  csakis  azért,  mert  valaki  ráhami¬ 
sította  a  nürnbergi  mester  monogrammját,  sőt  egy  évszámot 
is.  Frimmelé  az  érdem,  hogy  tudományosan  megállapí¬ 
totta  e  mű  igazi  szerzőjét.  Összehasonlította  ezt  a  képet 
Jan  van  Eycknek  egy  arckép-művével,  a  van  dér  Leuw- 
képmással,  s  a  mester  londoni  és  berlini  műveivel.  Nem¬ 
csak  a  kézírás  azonos,  még  a  festékanyag  pattanásai 
is  ugyanazt  a  rendszert  mutatják.  Azóta  ez  a  kép  átesett 
a  tűzpróbán :  a  brüggei  kiállításon  a  világ  legjobb  Eyck- 
ismerői  egyhangúan  eredetisége  mellett  kardoskodtak. 
Mi  ebben  a  füzetben  reprodukáljuk. 

A  többi  reprodukció  közül  kiemeljük  Hans  Mem- 
ling  „Olvasó  férfiúját,  mint  amely  egyike  e  mester 
legjellemzőbb  műveinek.  A  kisebb  és  felette  ritka  német- 
alföldi  mesterek  közül  is  nem  egy  igen  jól  van  kép¬ 
viselve  a  gyűjteményben,  amely  —  hogy  Frimmel  sza¬ 
vaival  éljünk  —  igen  alkalmas  az  intim  tanulmányozásra. 

Úgy  a  reprodukciók,  mint  a  mű  kiállítása  méltó  a 
gyűjteményhez. 


A  VÖRÖSMARTY -SZÓ BOR  PÁLYÁZAT 
LIGETI  MIKLÓS,  BÁLINT  ÉS  JÁMBOR  MINTÁJA 
AZ  1000  KORONÁS  NEGYEDIK  DÍJ  NYERTESE 

Művészeti  irodalom 


nŰVELŐDÉSTÖRTÉNET  KÜLÖNÖS  TEKINTETTEL 
A  KÉPZŐMŰVÉSZETEK  FEJLŐDÉSÉRE.  írta 
Czigler  Ignác  tanár.  Második,  javított  kiadás.  80  művé¬ 
szettörténeti  illusztrációval.  Budapest,  1903,  Lampel  Ró¬ 
bert  (Wodianer  F.  és  Fiai).  200  old.  A  szerzőt  az  a 
dicséretes  szempont  vezette,  hogy  a  művelődéstörténet 
könyvében,  ha  még  oly  kicsiny  terjedelmű  is,  a  művé¬ 
szetek  fejlődésének  bő  helyet  kell  juttatni.  Csodálatos, 
hogy  a  legtöbb  szakíró  még  mindig  nem  akarja  belátni, 
hogy  valamely  korszak  jellemét  semmi  sem  tolmácsolja 
oly  szemléltető  közvetlenséggel,  mint  a  képzőművészetek. 
Czigler  adatszerűén  adja  elő  a  művészetek  külső  törté¬ 
netét,  beolvasztva  azt  az  általános  művelődéstörténetbe. 
Éppen,  mert  ezt  a  módszert  választotta,  néhány  fontosabb 
adat  korrektúráját  ajánljuk  figyelmébe.  Szerző  szerint 
Lionardo  da  Vinci  «Utolsó  vacsorájáénak  eredetije  «egy 
milánói  zárda  falán  volt»  (139-ik  old.).  Nem  volt:  ma 
is  ott  van.  Paolo  Veronese  nem  festett  «élénk,  szenve¬ 
délyes,  drámai  hatású  képeket»  (141-ik  oldal);  Paolo 
művei  csupa  nyugodalmas  verőfény,  pihenés,  a  perc 
gyönyörének  kellemes  élvezése,  gondtalanság ;  minden 
lelki  affektus,  minden  drámai  élet  nélkül.  Velazquez  nem 
vált  ki  «különösen  szent  képek  festésében»  (147 -ik  old.), 
ő  tipikus  s  talán  a  legnagyobb  arcképfestő.  Rembrandt 
sem  festett  éppen  «kényszerűségből  arcképeket*  (152. 
oldal),  ifjabb  Holbein  pedig  a  legtávolabbról  sem  «sajá- 
tította  el  az  olasz  mesterek  modorát*  (154-ik  old.),  sőt 
a  legeslegnémetebb  festők  közé  tartozik.  A  156-ik  oldalon 
összetévesztette  a  rézmetszet  és  a  rézkarc  technikáját. 
Szerző  szerint  a  római  «szent  Péter-templom  homlok¬ 
zatát  Vignola  tervezte*  (165-ik  old.'.  Ez  alapos  tévedés, 
mert  Vignola  már  negyedszázad  óla  sírban  pihent,  a 
midőn  a  homlokzatot  Carlo  Maderna  építeni  kezdte,  még 
pedig  a  saját  tervei  szerint,  a  melyekbe  legfeljebb  ha 
barátja,  Fontana  szólt  bele.  Mengs  Antal  Rafael  nem 
1749-ben  született  (179-ik  old.),  hanem  1728-ban.  Szerző 
szerint  «Ligeti  Antal  tájképei  keleti  színpompában  ragyog¬ 
nak*  (196-ik  old.),  ellenkezőleg:  Ligeti  művészetében 
alárendelt  szerepet  játszik  a  szín,  színpompáról  egyálta¬ 
lában  szólni  sem  lehet.  Ezeket  a  fontosabb  korrektúrákat 
a  szerző  figyelmébe  ajánljuk  egy  újabb  kiadás  esetére. 

IE  KUNST.  E  gyűjtő-címmel  a  művészeti  mono¬ 
gráfiák  egész  sora  jelenik  meg  Berlinben,  Julius 
Bard  kiadásában,  Richard  Muther  szerkesztésében.  A 
rendkívül  ízlésesen  kiállított  kötetkéket  úgy  olcsó  áruk, 
mint  gondosan  megválasztott  tartalmuk  ajánlja.  A  német 
könyvpiacon  pár  év  óta  mesésen  szapora  átlagos  mono- 
grafia-irodalomtól  kedvezően  üt  el  ez  a  vállalat,  a  meny¬ 
nyiben  nem  a  doktor-értekezés  tudákos  jellegét  viseli 
magán,  hanem  legnagyobbrészt  igazán  élvezetes,  olyik 
pedig,  például  Muther  kötetei,  irodalmi  csemege-számba 
is  megy.  Minden  kótetkét  több,  jól  megválogatott  és 
kiválóan  sikerült  gravűr  is  diszít.  A  60 — 70  oldalra  ter¬ 
jedő  szöveg  a  műtörténelem  egy-egy  érdekes  alakját 
vagy  csoportját  mutatja  be.  Az  első  Lucas  Cranachhal 
foglalkozik,  mint  jellegzetesen  német  művészszel.  Muther 
egész  kis  korképbe  állítja  be  hősét.  A  második  kötetben 
Cornelius  Gurlitt  lefesti  Luther  városát,  Wittenberget, 

kivált  artisztikus  szempontból.  Szines  képét  kapjuk  annak 
a  környezetnek,  a  melyből  a  reformáció  kezdései  világgá 
indultak.  A  harmadikban  egy  kitűnő  angol  művészeti 
író,  Bell  méltatja  Burne-Jonest.  A  negyedik  Max  Ivlin- 
gerről  szól,  a  sokoldalú  és  egészen  német  művészt 
Franz  Servaes  mutatja  be.  Az  ötödik  kötetben  Aubrey 
Beardsley,  e  jellegzetesen  századvégi  rajzoló  művésze¬ 
tével  ismerkedünk  meg.  Ezt  az  ideg-művészetet  egészen 
speciális  oldalról  festi  a  szerző,  Rudolf  Klein.  Velen¬ 
cébe  a  művészet  városába  vezet  a  hatodik  kötet,  ezt 
Albert  Zacher  írta.  A  hetedikben  Manet-t  és  körét  mutaja 
be  Julius  Meier-Graefe.  A  nyolcadikban  ismét  Muther 
szól  mesteri  módon  az  antik  világ  újjászülétéséről,  épp 
oly  pompás  Lionardo  művészetéről  szóló  kötete,  a  mely 
kilencedik  darabja  a  sorozatnak.  A  tizedik  kötet  végre 
kortársaink  egyik  legnagyobbikát,  Rodint  mutatja  be, 
ezt  Rainer  Maria  Rilke  írta.  Mind  a  tíz  kötet  beváltja 
azt  az  ígéretet,  hogy  sem  száraz  életrajzzal,  sem  tudá¬ 
kos  művészeti  boncolgatással  nem  alkalmatlankodik  az 
olvasónak.  Ahhoz  a  művelt  olvasóhoz  szól,  a  ki  adat¬ 
halmaz  helyett  inkább  egy  művész-egyéniség  eleven 
képét  óhajtja  megismerni.  Éppen  Németországban  nagy 
a  hiány  az  e  fajta  művekben.  A  vállalat  épp  ez  okból 
már  is  szép  sikert  ért  el. 

AGYAR  NYOMDÁSZOK  ÉVKÖNYVE.  1903,  tizen¬ 
nyolcadik  évfolyam.  Kiadja  a  Könyvnyomdászok 
Szakköre.  Szerkesztette  Pavlovszky  József  Alajos.  131  1., 
három  melléklettel.  —  E  könyvben  különösen  a  szer¬ 
kesztőnek  a  magyar  stíl  fejlesztéséről  írott  cikke  érdekel 
minket,  a  melyhez  Huszka  József  egész  sor  magyaros 
rajzot  készített.  A  szerző  helyes  követelménynyel  áll 
elő,  a  midőn  megkívánja,  hogy  a  szedés  díszítéséhez 
magyar  jellegű  diszítő-anyag  használtassék.  Igaz,  hogy 
a  legkevesebb  nyomda  van  az  ehhez  szükséges  eszközzel 
ellátva,  de  hisz  nem  is  a  meglevő,  könnyen  és  gyorsan 
sablonossá  váló  anyagról  van  itt  szó,  hanem  arról,  a  mit  a 
szerző  is  hangsúlyoz,  hogy  tudniillik  a  szedők  töreked¬ 
jenek  mentül  jobban  megtanulni  a  metszést,  foglalkoz¬ 
zanak  bőven  a  vázlatkészítéssel,  tervezéssel  s  a  mi  a 
fő  és  mindennek  alapja,  foglalatoskodjanak  rajzolással. 
A  Maeser-  és  Weber-lemez  s  a  celluloid  elég  engedelmes 
anyag  arra,  hogy  rövid  idő  alatt  szép  eredményt  érjenek 
el.  Ily  kitartó  munka  után  érhetjük  csak  el,  hogy  a  magyar 
mesterszedés  felismerhetőn  elkiilönödjék  a  külfölditől  s 
megkapja  a  maga  önálló,  szép  jellemvonásait.  Örven¬ 
detes  volna,  ha  ez  a  kérdés  nem  kerülne  le  a  napirendről, 
hanem  átmenne  a  gyakorlatba  is. 

nODERNE  KERAMIK.  írta  Richard  Borrmann.  110 
képpel.  Lipcse,  Hermann  Seemann  Nachfolger.  122.1. 
(Monographien  des  Kunstgewerbes,  V.).  —  Egy  ember¬ 
öltő  óta  új,  sajátos  jellegű  kerámiáról  beszélhetünk.  Ezt 
a  megújhodást  mutatja  be  a  szerző,  kiváló  szakszerű¬ 
séggel,  mindenütt  a  kerámia  művészi  jelenségeire  vetve 
súlyt,  a  tárgy  ipari  oldalát  egészen  mellőzi.  A  gazdagon 
illusztrált  kötet  az  első  döntő  japáni  és  khinai  befolyások 
korától  elvezet  az  1900-iki  párisi  világkiállításig,  amelyen 
az  összes  kulturállamok  kerámiája  nagy  gazdagságban  volt 

képviselve  s  így  jó  alapot  adott  az  áttekintésre.  Két 
ország  lépett  e  részben  az  előtérbe  :  Franciaország  és 
Dánia.  A  dánok  ma  is  elől  járnak  a  művészi  porcellán 
technikájában  :  természeti  motívumokkal  díszítik  a  máz 
alatt  a  cserepet.  A  franciák  viszont  a  színes  mázzal 
bevont  grést  művelik  a  legnagyobb  sikerrel.  Borrmann 
szépen  fejtegeti,  mit  tanultak  a  modern  európai  mes¬ 
terek  a  szélső  Kelet  művészeitől,  mint  született  meg 
ennek  hatása  alatt  Jean  Carriés  művészete  és  hogy  tért 
át  aztán  a  francia  mesterek  egy  csoportja  az  impresszio¬ 
nista  festészet  hatása  alatt  a  grésnek  oly  színes  díszí¬ 
tésére,  a  mely  nem  mutat  határozott  ékítményformákat, 
hanem  inkább  a  színek  egymásbaolvadásával  hat.  Hogy 
minő  nagyszabású  szerep  jutott  a  grésnek  máris  az 
építészetben,  azt  Bigot  munkái  mutatják  a  legvilágosab¬ 
ban.  Ezekről  pompás  képeket  láttunk  a  könyvben.  Új 
változatot  mutat  a  fémfényű  liiszter  alkalmazása,  a  mely¬ 
nél  a  szerző  kiemeli  a  francia  Masaiért  és  a  pécsi 
Zsolnay-gyárat.  Két  Zsolnay-féle  darab  képe  illusztrálja 
ezt  a  technikát.  Tanulságos  fejezet  az,  a  melyben  fej¬ 
tegeti  a  kerámiának  azt  a  merőn  új  jelenségét,  hogy 
művészemberek  a  népies  fazekasmesterség  formáit  és 
díszítését  mint  fejlesztik  különböző  országokban.  Ezt 
az  ötletet  nálunk  is  felkapták,  csak  még  erőteljesebben 
kellene  folytatni.  Amerika,  Svédország,  a  kitűnő  koppen¬ 
hágai  porcellángyár  s  a  régibb  hagyományokon  tovább¬ 
építő  Németalföld  legszebb  készítményei  adják  a  könyv 
másik  felét.  A  szerző  gondosan  előadja  e  fejlődés  útjait 
és  súlyt  helyez  annak  kimutatására,  mint  adott  egy 
újabb  technika  más  és  új  díszítő  módokra,  stílusválto¬ 
zatokra  ötletet.  A  könyv  egészben  véve  kiváló  ügyes¬ 
séggel  összeállított  vezérfonal  és  jól  használható  az 
iparművészeti  kiállítások  tanulmányozásánál  is. 

rRANZÖSISCHE  MALEREI  DES  XIX.  JAHRHUN- 
DERTS.  írta  Ivari  Eugen  Schmidt.  Leipzig  1903. 
E.  A.  Seemann  163  1.,  183  képpel.  A  „Geschichte  dér 
modernen  Kunst“  című  sorozat  első  kötete.  —  Dávid 
és  Ingres  művészete  virágzását  Lucien  Simon  és  Cottet 
művészetétől  egy  század  választja  el.  Ebbe  az  időbe  esik 
a  modern  művészet  megszületése  s  a  francia  festők 
halhatatlan  érdemeket  szereztek  maguknak  e  hatalmas 
átalakítás  munkája  körül.  E  korba  esnek  Courbet  kez¬ 
deményezései,  a  fontainebleaui  erdő  és  Barbizon  kis 
festő-csapatának  iránytadó  működése,  Manet  és  körének 
fellépte,  azután  oly  alakok,  mint  Puvis  de  Chavannes. 
A  kor,  a  melyet  a  szerző  elénk  állít,  a  legmozgalma¬ 
sabbak  egyike.  De  kissé  közel  esik  hozzánk  s  így  vilá¬ 
gos,  pártatlan  áttekintése  elé  nem  egy  akadály  gördül. 
Nehéz  még  ma  e  döntő  erejű  művészek  igazi  hatását 
is  mérlegelni.  A  szerző  sikerrel  oldotta  meg  ez  akadá¬ 
lyok  ellenére  is  feladatát.  Különösen  a  könnyen  áttekint¬ 
hető  csoportosítás  válik  a  könyv  előnyére,  ez  itt  fontos 
követelmény,  mert  ma  már  túl  vagyunk  azon,  hogy 
életrajz- gyűjteményt  várjunk  a  műtörténetírótól  A  döntő 
erejű  egyéniségek  plasztikus  bemutatása  a  legfontosabb, 
azután  az  a  hatás,  a  melyet  részben  egymásra,  részben 
a  művészek  szélesebb  keretű  csoportjaira  gyakoroltak. 
A  szerző  is  körülbelül  így  fogta  fel  tárgyát  és  nagyon 

hasznavehető  vezérfonalat  ad  e  korszak  szövevényes 
történetének  publikuma  számára.  A  könyv  a  magyar 
közönséget  abból  a  szempontból  is  érdekelheti,  hogy 
megösmerkedhetik  ennek  révén  azokkal  az  iskolákkal,  a 
melyekben  a  magyar  művészek  ifjabb  nemzedéke  oly 
sokat  tanult. 

WERESCHTSCHAGIN.  írta  Eugen  Zabéi.  77  képpel. 

Bielefeld  és  Lipcse,  1900.,  Velhagen  &  Klasing. 
68  1.  A  ,,Künstler-Monographien“  XLVII-ik  száma.  — 
Verescságinnak,  a  nálunk  is  jól  ösmert  orosz  festőnek 
életrajzát  és  művei  méltatását  adja  e  kötetben  a  szerző. 
Kevés  modern  művész  tudott  festményei  iránt  akkora 
érdeklődést  kelteni  Európa-szerte.  mint  ez  a  békebarát, 
a  kinek  vezércikk-ízű  festményei  bevándorolták  az  ösz- 
szes  nagyobb  városokat,  bemutatván  a  háború  borzal¬ 
mait,  a  nagy  hódítók  műveinek  szörnyűségét,  e  mellett 
az  előázsiai  és  indiai  élet  nem  egy  jellegzetes  alakját 
és  jelenetét  is.  Sőt  a  heves  vezércikk-festőnek  baja  akadt 
a  politikusokkal  és  a  katholikus  papsággal  is,  képeinek 
tárgya  miatt.  Műveit  méltatni  fölösleges  volna,  hisz 
mindnyájan  élénken  emlékszünk  még  rájuk.  Ki  kell 
azonban  emelnünk,  hogy  a  könyv  szerzője  nagyon  jó 
képet  fest  nekünk  azokról  a  viszonyokról,  a  melyek 
közepette  Verescságin  működött  s  egyáltalán  közelünkbe 
tudja  hozni  a  mai  Oroszországot,  mint  a  hogy  nagy  rokon- 
szevvel  rajzolja  meg  a  festő  alakját  s  adja  elő  céljait  is. 

0  KÖNYVTÁRTAN  ALAPVONALAI.  írta  Ferenczi 
dh  Zoltán.  Budapest,  1903.,  az  Athenaeum  kiadása. 
240  1.  143  képpel.  —  Ferenczi  Zoltánnak,  az  egyetemi 
könyvtár  igazgatójának  most  megjelent  könyve  két  szem¬ 
pontból  is  érdekli  a  művészet  barátait.  Célszerű  taná¬ 
csokat  ad,  miként  kell  elhelyezni  könyvtárak  keretében 
a  művészeti  tárgyakat ;  de  a  mi  különösen  becsessé 
teszi  e  könyvet,  az  ama  része,  melyben  fejtegeti,  minő 
berendezéssel,  beosztással  kell  építeni  egy  modern  könyv¬ 
tárt,  múzeumot.  Itt  sorra  veszi  a  külföld  kiválóbb  alko¬ 
tásait,  utal  amaz  intézkedésekre,  mit  a  bibliográfusok 
szükségesnek  tartottak  a  könyvtárak  célszerűsége  érde¬ 
kében  életbeléptetni.  Nemcsak  Európa,  hanem  Amerika 
építkezéseit  is  megismerjük  e  műből,  melyet  számos  terv¬ 
rajz,  alap-  és  keresztmetszet  képe  még  használhatóbbá  tesz. 
Ma,  mikor  hazánkban  oly  lendületet  vett  a  könyvtár-ügy, 
az  idevágó  építkezésnek  minden  barátja  nagyon  sok 
érdekeset  fog  találni  e  szakkönyvben. 

n AGYAR  PÁLYÁZATOK.  Szerkesztik  Fejér  Lajos 
és  Ritter  Ignác.  I.  évf.  2.  szám.  A  budapesti  árú- 
és  értéktőzsde  tervpályázatát  ismerteti  ez  a  füzet.  Tar¬ 
talmazza  Alpár  Ignác,  Lechner  Ödön  és  Baumgarten  Sán¬ 
dor,  Fischer  József,  Bálint,  Jámbor  és  Körösi,  Wellisch 
Alfréd,  Jónás  Dávid  pályaműveit  reprodukcióban,  a  terve¬ 
zési  programúi  és  a  biráló-bizottság  döntésének  szövegét. 

ÁLTALÁNOS  MŰVÉSZETI  CZIKKEK 
Pályázatok.  írta  Viharos.  Pesti  Napló,  ápr.  3. 

A  nagyváradi  műtárlat.  írta  1.  b.  Magyar  Nemzet, 
április  4. 

Magyar  bohémek  Bécsben.  (A  bécsi  magyar  kiállí¬ 
tásról).  írta  :  Lázár  Béla.  Független  Magyarország, 
április  12. 

A  renaissancekori  művészet.  írta  Janicsek  József.  V. 
Athenaeum,  1903.,  I.  sz. 

A  jellemvonás  eszközei.  írta  Riedl  Frigyes.  U.-ott. 

A  budai  várkápolna  régi  kincseiről.  írta  Takáts 
Sándor.  Archaeologiai  Értesítő,  1903.  ápr. 

A  rajzoktatás  reformja  Európában.  írta  Szűts  Izsó. 
Magyar  Iparoktatás,  ápr. 

A  Nemzeti  Szalon,  vízfestmény-,  rajz-  és  metszet¬ 
kiállítását  ismertették  a  napilapok  május  3-iki  számai, 
az  Uj  Idők  május  10.  sz. 

Művészet  az  utcán.  írta  Dömötör  István.  Hazánk, 
márc.  14. 

A  vonal  és  a  szín  története.  írta  Márkus  László. 
Alkotmány,  ápr.  12. 

Milyen  volt  Krisztus  ?  írta  Maksziányi  Dezső.  Magyar 
Hírlap,  ápr.  12: 

Őrgróf  a  Műcsarnokban.  írta  Kézdi  Kovács  László. 
Pesti  Hírlap,  ápr.  17. 

A  modern  művészet.  írta  Kutasi  Elemér.  Huszadik 
Század,  májusi  füzet. 

A  somogyi  művészek  kiállítását  (Kaposvárott)  ismer¬ 
tette  a  Kaposvár  május  7.,  10.,  14.  száma  és  az  Uj 
Idők  máj.  17.  száma. 

A  Képzőművészeti  Társulat  tavaszi  nemzetközi  mű¬ 
tárlatát  ismertették  :  Alkotmány  ápril  16.,  Budapesti 
Hírlap  ápr.  22.  Budapesti  Napló  ápr.  3.,  15..  22.,  máj. 
1.,  14.  Független  Magyarország  ápr.  11.  Hét  ápr.  5., 
12.  Huszadik  Század,  májusi  szám.  Jövendő  ápril  19. 
Magyar  Nemzet  máj.  3.,  16.  Magyarország  ápr.  28. 
Magyar  Szemle  ápr.  5.,  Magyar  Szó  ápr.  12.  Pester 
Lloyd  ápr.  7.,  12.  Uj  Idők  ápr.  5.,  12.,  19.,  26.  Vasár¬ 
napi  Újság  ápr.  5. 

A  Kossuth-mauzóleum  ügye.  Pesti  Napló,  május  20. 

FESTÉSZET 

Levelek  a  képírásról.  írta  Nagy  Sándor.  Huszadik 
Század,  1903.  4-ik  szám. 

Rippl-Rónai  József.  írta  Mihálik  Gyula.  Kaposvár, 
ápr.  15.  sz. 

Ifjú  piktorok.  írta  Anion  Ottó.  I.,  II.,  III.  Brassói 
Lapok,  ápr.  9.,  10.,  11. 

Aus  dér  Galerié  Brukenthal.  Irta  L.  H—  i.  Pester 
Lloyd,  ápr.  26. 

Böcklin.  írta  ifj.  Glatz  Károly.  Egyetem,  márc.  szám. 

A  magyar  festőnők  kiállítását  ismertették  a  napilapok 
május  9-iki  számai. 

A  modern  festészetről.  Kaposvár,  máj.  14. 

ÉPÍTÉSZET 

Sweet  home.  (Kis  családi  házakról).  írta  B.  Vállal¬ 
kozók  Lapja,  ápr.  22. 

A  lipótvárosi  Szent  István  templomot  ismertették  a 
napilapok  ápril  25-iki,  a  Neues  Pester  Journal  ápril 
24-iki  száma. 

Tervpályázatokról.  írta  Révész  Sámuel.  Vállalkozók 
Lapja,  ápr.  29. 


Erkölcs  a  művészetben.  (Az  építészek  fegyelmi 
tanácsa).  Esti  Újság,  máj.  11. 

A  szegedi  zsidótemplom  (Baumhorn  Lipót  műve).  Vál¬ 
lalkozók  Lapja,  május  20. 

SZOBRÁSZAT 

Vásárhelyi  Pál  szobra.  (Széchy  Antal,  Kiss  György, 
ifj.  Mátrai  Lajos  verseny  mű  vei).  írta  Csányi  Károly. 
A  Magyar  Mérnök-  és  Építész-Egylet  Heti  Értesítője, 
ápril  1 9 

Vásárhelyi  szobra.  írta  Ezrey.  Vállalkozók  Lapja, 
ápr.  22.,  május  19. 

Hol  álljon  a  Kossuth-szobor  ?  Magyar  Hírlap,  ápr. 
19.,  22.,  26. 

A  Vörösmarty-szobor.  Budapesti  Hírlap,  ápr.  29. 

Szárnovszky.  írta  Illő.  A  Hét,  máj.  3. 

Szárnovszky  Ferencről.  írta  B.  J.  Uj  Idők,  máj.  17. 

IPARMŰVÉSZET 

A  budapesti  «Gemcinde  beim  Helm»  érmei.  írta 
Kunváry  Fiilöp.  Numizmatikai  Közlöny,  1903.,  II. 

II.  Rudolf  csegelyei  Esztergom,  Győr,  Székesfehérvár 
visszavételére.  írta  Gohl  Ödön.  U.-ott. 

Szirmai  Antal.  U.-ott. 

A  jász  kürt  domborművei.  írta  Hampel  József. 
Archaeologiai  Értesítő,  1903.  ápr. 

Az  Országos  Képtár  nemzetközi  modern  metszet¬ 
kiállítását  ösmertették  a  napilapok  ápr.  29.  számai. 

Ex-librisek.  írta  Donatello.  Uránia  májusi  szám. 

Az  Iparművészeti  Társulat  lakberendezési  kiállítását 
ismertették  a  napilapok  május  10-iki  számai,  az  Uj 
Idők  máj.  17.,  a  Pester  Lloyd  máj.  17.  és  20-iki  számai. 

Az  Iparművészeti  Múzeum  cx-libris  kiállítását  ismer¬ 
tették  a  napilapok  május  10-iki  számai. 


n(íl/Á5ÁR 

VÁSÁRLÁSOK  AZ  ORSZÁGOS  MAGYAR  KÉPZŐMŰVÉ¬ 
SZETI  TÁRSULAT  1903  ÉVI  TAVASZI  NEMZETKÖZI 
KIÁLLÍTÁSÁN 

1.  A  király  vásárlása. 

Ujváry  Ignác  :  Kora  reggel.  Olajfestmény. 

Telepy  Károly :  Halászat  a  Balatonon  alkonyaikor. 
Olajfestmény. 

Lotz  Károly  :  Alföldi  tájkép.  Olf. 

Zemplényi  Tivadar  :  Kosaras  leány.  Olf. 

2.  Az  állam  vásárlása. 

Lerolle,  Henry  :  Fürdő  nők.  Olf. 

Marr,  Cári  :  A  tájképfestő.  Olf. 

Mac-Evven,  Walter  :  Baba  a  nagymamájával.  Olf. 
Cameron,  D.  Y.  :  Az  Amboise  square.  Olf. 

Hall,  Olivér  :  Az  Angerton  mocsár.  Olf. 

Shannon,  Charles  H.  :  A  kiszolgálás.  Kőnyomat. 
Kallstenius,  Gottfried  :  Erdő  sírokkal.  Olf. 

Kuehl,  Gotthard  :  Kötő  árvák.  Olf. 

Neuenborn,  Paul :  Pelikánok.  Kőnyomat. 

Ménard,  René  :  Korzikai  táj.  Olf. 

Mihalik  Dániel :  Kukoricatörés.  Olf. 

Szlányi  Lajos  :  Est.  Olf. 

Poll  Hugó  :  Hazatérés  búcsúról.  Pasztell. 

Lotz  Károly  :  Ménes.  Olf. 

Olgyay  Ferenc  :  Holt-Tisza  mentén.  Olf. 

Markup  Béla  :  Medvebocs.  Márványszobor. 

Radnai  Béla  :  A  baba  járni  tanul.  Márványszobor. 
Kriesch  Aladár  :  Pihenő  parasztok.  Tempera. 

Paczka  Kornélia  :  Tavasz  az  appennini  hegységben. 
Olajfestmény. 

Bruck  Miksa  :  Auvergnei  házak.  Olf. 

Magyar  Mannheimer  Gusztáv  :  Thebeni  Sz.  Pál.  Olf. 
Simay  Imre  :  Az  itélőtanács  előtt.  Eredeti  kőrajz. 
Simay  Imre  :  Tanulmányfő  (beteg).  Krétarajz. 

Simay  Imre  :  Tanulmányfő  (szerelmi  kacsintgatás). 
Krétarajz. 

Simay  Imre  :  Tetvező  pávián.  Krétarajz. 

Paczka  Kornélia :  A  boldogok  hazájában.  Eredeti 
algráfia. 

Paczka  Ferenc  :  Kosnyirás  a  barnaháti  pusztán.  Ere¬ 
deti  rézkarc. 

Paczka  Kornélia :  Dr.  Meitzen  Ágoston  tanár  arc¬ 
képe.  Eredeti  kőrajz. 

Hegedűs  László  :  Rabiga.  Olf. 

Boruth  Andor  :  Cigánycsalád.  Olf. 

Bosznajr  István  :  Vadászat.  Olf. 

Stróbl  Zsófia  :  Hölgy  vörös  ruhában.  Olf. 
Austen-Brown  Thornas  :  Anya  és  gyermeke.  Olf. 

3.  Magánosok  vásárlása. 

Bergström,  Alfréd  :  Nyári  est.  Olajf.  Vevője  :  gróf 
Széchenyi  Imre.  Budapest. 

Oesten,  Paul  :  Lovagias  szolgálat.  Bronz.  Vevője  : 
br  Fechtig  Nándoi.  Budapest 

Fix  Masseau  :  Beethoven.  Terrakotta.  Vev.  :  dr.  Adler 
Mihály.  Budapest. 

Genberg,  Anton  :  Hó.  Olf.  Vevője  :  Ullmann  Gyula. 
Budapest. 

Mendlik  Oszkár  :  Téli  vihar.  Olf.  Vevője  :  dr.  Balás 
Béla.  Budapest. 

Walton,  Edward  :  Fürdő  gyermekek.  Olajf.  Vevője  : 
Polákovits  Mátyás.  Budapest. 

Gosen,  Theodor :  Heine.  Bronz.  Vevője.  Halmos 
Izor.  Budapest. 

Bruck  Miksa:  Bellagiói  részlet.  Olajpasztell.  Vevője: 
dr.  Adler  Mihály.  Budapest. 

Schulzberg,  Anshehn  :  Téli  est.  Vev.  :  lovag  Posner 
Alfréd.  Budapest. 

Raffaelli,  Jean  :  A  Nőtre  Dame  Párisban.  Olf.  Vev.  : 
dr.  Kohner  Adolf.  Budapest. 

Olgyay  Ferenc  :  Tisza.  Olajf.  Vevője  :  gróf  Adrássy 
Gyula.  Budapest. 

Barcza  Lajos:  Az  apa.  Bronz.  Vevője:  Halmos  Izor. 
Budapest. 

Erdőssy  Béla  :  Halászbárkák.  Vízf.  Vev.  :  Neuschloss 
Ödön.  Budapest. 

Zombory  Lajos  :  Jéghordás  Olf.  Vev.  :  dr.  Kohner 
Adolf.  Budapest. 

TolnayÁkos:  Epheu.  Olajf.  Vev. :  Lánczy  Leó.  Budapest. 
Withers.  Alfréd  :  Malom  Skóciában.  Olajf.  Vevője  : 
Neuschloss  Ödön.  Budapest. 

Cameron,  D.  Y. :  A  Loire  folyó.  Olajfestm.  Vevője  : 
dr.  Majovszky  Pál.  Budapest. 

Hall,  Olivér  :  A  Hill-top  farm.  Olajf.  Vevője  :  Zala 
György.  Budapest. 

Simay  Imre  :  Októberi  délután.  Rajz.  Vev.  :  Sándor 
Pál.  Budapest. 

Simay  Imre  :  Hattyúpár.  Rajz.  Vevője  :  Sándor  Pál. 
Budapest. 

Simay  Imre  :  «Quod  licet  Jovi  .  .  .»  Rajz.  Vevője  : 
gróf  Andrássy  Tivadar.  Budapest. 

Schultzberg,  Anshelm :  A  civilizáció  határán.  Olajf. 
Vevője  :  Radó  Vilmos.  Budapest. 

Kjerner  Esther  :  Szegények  menedékháza.  Olajfestm. 
Vevője  :  dr.  Mezei  Pál.  Budapest. 

Markup  Béla :  Oroszlán.  Bronz.  Vev.  :  gr.  Apponyi 
Sándorné.  Lengyel. 

Poll  Hugó  :  Öregasszony  a  piacon.  Pasztell.  Vev.  : 
A  Lipótvárosi  Casino.  Budapest. 

Jendrássik  Jenő:  Tanulmány  Olf.  Vevője:  A  Lipót¬ 
városi  Casino.  Budapest. 

Tölgyessy  Arthur  :  A  Balaton  partja  Siófokon.  Olf. 
Vevője  :  A  Lipótvárosi  Casino.  Budapest. 

Tornai  Gyula  :  Zene  Olf.  Vevője  :  Jellinek  Arthurné. 
Budapest. 

Thomas,  Groswenor :  Tájkép.  Vev.  :  esetei  Herzog 
M.  Lipót.  Budapest. 

Feiks  Jenő  :  Vadászképek.  Vízfestm.  Vevője  •  hevesi 
Bisicz  Lajos.  Budapest. 

Simay  Imre  :  Játszópajtasok.  Rajz.  Vevője  :  Benczúr 
Gyula.  Budapest. 

Simay  Imre  :  A  bűnös.  Rajz.  Vev. :  Benczúr  Gyula. 
Budapest. 

Gross  Béla  :  Magda.  Olf.  Vevője  :  Todesco  Edmund 
Lajos.  Bécs. 

Kacz  Endre  :  A  vasorrú  bába  tanyája  Olf.  Vevője  : 
Beliczay  Béla.  Budapest. 

Austen-Brown  Thomas  :  A  gyümölcsösben.  Olajf. 
Vevője  :  gr.  Károlyi  Viktorné.  Budapest. 

Rima  József:  Póttartalékos.  Olf.  Vevője:  Saxlehner 
Ödön.  Budapest. 

Pennell,  Joseph  :  Toledói  rézkarcok  (2  lap).  Vevője  : 
Bácker  Béla.  Budapest. 

Pennell,  Joseph  :  Toledói  rézkarc  (1  lap).  Vevője  : 
dr.  Majovszky  Pál.  Budapest. 

Vastagh  Géza :  Baromficsoport.  Olajfestm.  Vevője  : 
ifj.  Kintzig  Jánosné.  xúrad 

Simay  Imre  :  Ló-  és  kutyatanulmányok.  Rajz.  Vev.  : 
ifj.  Kintzig  János.  Arad. 

Gardell  Ericson,  Anna  :  Nocturne.  Olajfestm.  Vevője  : 
ifj.  Kintzig  Jánosné.  Arad. 

Tölgyessy  Arthur  :  A  berek.  Olf.  Vevője  :  Guttmann 
Lajos.  Budapest. 

Bisbing,  Henry  Singlevood :  Tavasz.  Olf.  Vevője  : 
Guttmann  Lajos.  Budapest. 


Lejáró  pályázatok 


Wahlström,  Charlotte :  Esti  napsütés.  Olf.  Vevője  : 
Guttmann  Lajos.  Budapest.' 

Charpentier,  Alexander:  Táncosnő.  Bronz.  Vevője: 
Kemény  Kálmán.  Budapest. 

Christ,  Fritz :  Judith.  Bronz.  Vev.  :  Bischitz  Márkus. 
Budapest. 

K.  Spányi  Béla :  Csókakő  várába  vezető  út.  Olajt. 
Vevője  :  Budapest  székesfőváros. 

Shannon,  Charles :  Forró  augusztus.  Kőnyomat. 
Vevője  :  dr.  Majovszky  Pál.  Budapest. 

Morley,  Fletscher:  Minx.  Színes  nyomat.  Vevője: 
dr.  Majovszky  Pál.  Budapest. 

Neogrády  Antal;  Kocavadász.  Olf.  Vevője:  Schwarz 
Jakabné.  Budapest. 

Ivárpáty  Rezső  :  Psyche  az  alvilágot  keresi.  Vevője  : 
dr.  Radó  Lajos.  Budapest. 

Arborelius,  Olof :  Tóparton.  Olajf.  Vev.  :  Saxlehner 
Ödön.  Budapest. 


5.  Az  Országos  Magyar  Képzőművészeti  Társulat 
vásárlása  a  Nemzeti  Múzeum  számára. 
Ujváry  Ignác  :  Tavasz.  Olajfestmény. 


A  Tavaszi  Nemzetközi  Kiállításon  elkelt  ösz- 
szesen  106  mű  141,261  korona  90  fillérért.  Ebből 
70  magyar  mű  77,620  koronáért,  36  külföldi 
63,641  koronáért.  A  magyar  művek  közül  a  király 


vásárolt  négy  művet  8900  koronáért,  az  állam  22  művet 
40,930  koronáért,  a  társulat  egy  művet  2000  koronáért, 
a  társulati  nyerőtagok  16  művet  9730  koronáért  és 
magánosok  27  művet  16,060  koronáért.  A  külföldiek 
közül  az  állam  11  művet  34,528  koronáért  és  magá¬ 
nosok  25  művet  29,113  kor  90  fillérért. 


4.  Társulati  nyerőtagok  vásárlása. 


Tölgyessy  Arthur :  Az  első  sugár.  Olajf.  Vevője  : 
Bakos  János.  Budapest. 

Gergely  Imre  :  Olasz  táj.  Olf.  Vev.  :  Kommer 
József.  Budapest. 

Ligeti  Miklós.  Zalán  Gipsz.  Vev.  :  Mihalik 
Dániel.  Szolnok. 

Szlányi  Lajos  :  Falurészlet.  Olf.  Vevője  :  Verő 
László.  Budapest. 

K.  Kovács  László  :  Őszi  táj.  Olajf.  Vevője  : 

Stádler  Tófer.  Besztercebánya. 

Telepy  Károly :  Fiume  közeléből.  Olajfestm. 

Vevője  :  Halaváts  Gyula.  Budapest. 

Bosznay  István  :  Október  végén.  Olajfestmény. 

Vev.  :  Sikorska  Zsolnay  Júlia.  Pécs 

Vastagh  Géza :  Tyúkok  a  hóban.  Olajfestm. 

Vevője  :  Ujházy  Ferenc.  Budapest. 

Éder  Gyula  :  Tanulmányfej.  Olajfestm.  Vev  : 
gróf  Wenckheim  Frigyes.  Budapest. 

Szlányi  Lajos  :  Eső  után  alkonyaikor.  Olajf. 

Vevője  :  Adamovits  Jenő.  Hódmező-Vásárhely. 

Túli  Ödön :  Néma  vallomás.  Olajf.  Vevője  : 
Huzella  Gyula.  Nagyvárad. 

Peske  Géza  :  Nyusziéknál.  Olajf.  Vev. :  Jálics 
A.  Ferenc.  Budapest. 

K.  Spányi  Béla  :  Reggeli  szürkület.  Olajfestm. 

Vevője  :  Beimel  Sándor.  Budapest. 

Zombory  Lajos :  Jéghordás.  Olfeslm.  Vev.  : 
Hevesvárm. 

Telepy  Károly :  Erdei  vágás.  Olf.  Vevője  : 
Schwarz  Jakabné.  Budapest. 


lejAró  rAltAzatok 

1903  június  15-én  lejár  a  zalathnai  Kaszinó-kör  által 
Lukács  Béla  emlékszobrának  mintájára  kiírt  pályázat. 
Bővebbet  1.  «Művészet»,  1903,  2.  szám,  152-ik  oldal. 

1903  június  20-án  lejár  a  Deutsche  Linóleum-  und 
Wachstuch-Compagnie  által  linoleum-mintázatokra  kiírt 
pályázat.  Kívántatik  oly  mintatervezet,  amely  eredeti 
módon  alkalmazkodik  a  cég  által  gyártott  anyaghoz, 
amelynek  leírását  és  technikai  jellemzését  a  cég  kívánatra 
elküldi.  A  minta  motívuma  elférjen  egy  25x50  cm.  síkon. 
A  rajz  apró  színes  négyzetekből  álljon  elő,  a  tervezet 


A  NAGYSZEBENI  BRUKENTHAL- MÚZEUMBÓL 
ISMERETLEN  FÉRFI  KÉK  CHAPERONNAL 

Kiállítások  naptára 


legalább  60x60  cm.  nagyságú  legyen.  Minden  egyéb 
felvilágosítással  a  fentnevezett  cég  szolgál,  Rixdorfban, 
Berlin  mellett,  ahova  a  pályaművek  is  küldendők  Első 
díj  1500  márka,  második  díj  750  márka,  két  harmadik 
díj  300  márkájával.  Azonkívül  a  cég  bármely  mintát  100 
márkájával  magához  válthat.  A  héttagú  zsűri  iparművé¬ 
szeti  és  építészeti  szakemberekből  áll.  A  pályázat  jeligés 
és  titkos. 

1903  augusztus  31-én  lejár  a  Magyar  Iparművészeti 
Társulatnak  a  kereskedelemügyi  miniszter  megbízásából 
az  első  pályázat  eredménytelensége  miatt  újból  hirdetett 
következő  pályázata:  Terveztessék  az  ipari  munkások 
jutalmazására  szolgáló  állami  jutalmakkal  együtt  az  illető 
iparosoknak  kiadandó  elismerő  oklevél.  A  tervrajz  sok¬ 
szorosításra  alkalmas  legyen.  Kívántatik,  hogy  az  oklevél¬ 
rajzon  a  magyar  állam  jelképe  fel  legyen  tüntetve  s 
hely  hagyandó  a  szöveg  számára.  Az  oklevél  alakjának 
megválasztása  s  a  kidolgozása  módja  a  tervezőtől  függ. 
A  pályázaton  csakis  magyar  állampolgár  vehet  részt, 
Pályázni  lehet  névaláírással  vagy  jeligés  levéllel.  A  pályá¬ 
zat  1903.  évi  augusztus  hó  31-én,  déli  12  órakor  jár 
le.  Ezen  a  határidőn  túl  beérkező  pályamunkák  nem 
vehetnek  részt  a  pályázaton.  A  pályaműveket  a  Magyar 
Iparművészeti  Társulat  végrehajtó  bizottsága  és  Micseh 
Endre  miniszteri  titkárral,  mint  a  kereskedelemügyi 
minisztérium  képviselőjével  kiegészített  állandó  juryje, 
együttes  ülésén  fogja  eldönteni.  I.  díj  400  korona,  II.  díj 
200  korona.  Ennek  fejében  a  kereskedelemügyi  minisz¬ 
tériumra  száll  a  jutalmazott  művek,  tulajdonjoga,  bele¬ 
értve  a  korlátlan  sokszorosítási  jogot  is. 

1903  szeptember  15-én  lejár  a  világposta-egyestilet- 
nek  Bernben  felállítandó  emlékműve  tervpályázata.  Bőveb¬ 
bet  1.  «Művészet»,  1903,  1.  szám,  80-ik  oldal. 

1903  szeptember  21-én  délben  lejár  a  Magyar  Ipar- 
művészeti  Társulat  által  Trefort  Ágoston  emlékét  meg¬ 
őrző  emlékérem  vagy  plakettre  kiírt  pályázat.  Bővebbet 
1.  «Művészet»,  1903,  2.  szám,  152-ik  oldal. 

1903  október  31-én  lejár  a  Kisfaludy-Társulat  által 
a  képírás  mai  irányait  ismertető  tanulmányra  kiírt  pályázat. 
Bővebbet  1.  «Művészet»,  1903,  1.  szám,  152.  oldal. 

1904  január  4-én  esti  hatkor  lejár  a  Magyar  Mér¬ 
nök-  és  Építész-Egylet  1903-ik  évi  építészeti  nagy  pályá¬ 
zata.  Tervezendő  egy  nagyváros  részére  krematórium, 
kapcsolatban  kolumbariummal,  150  m  széles  és  300  m 
hosszú  telekre,  a  következő  feltételekkel :  Legyen  egy 
nagy,  központi  ravatalozó  főcsarnok  körülbelül  600  —  800 
mr  területtel,  apsidiális  kiképzéssel  a  sülyesztő  részére, 
továbbá  szószékkel  és  karzattal;  továbbá  két  külön 
hamvasztó-fülke,  egyenkint  100 — 120  ma  területtel  és 
kettő  egyenkint  50—60  m2  területtel ;  két  ravatalozó 
helyiség  egyenkinc  100 — 120  nv  területtel,  egy-egy 
várószobával  30 — 40  m2  területtel;  két  papi-szoba  a 
két  ravatalozó  mellett  egyenkint  20 — 25  m2  területtel; 
végre  két  szobából,  előszobából  és  szolgaszobából  álló 
irodai  helyiség.  Az  alagsorban  legyen  külön  bejáróval 

,  két  szoba,  konyha,  kamrából  álló  szolgalakás  s  az  el¬ 
hamvasztáshoz  szükséges  5  helyiség,  továbbá  raktár  és 
kezelőhelyiségek.  A  tüzelőanyag  kizárólag  légszesz.  Az 
egyes  helyiségek  össze  legyenek  kapcsolva,  de  amel¬ 

lett  mindegyik  hamvasztóban  a  szertartás  egymástól 
független  lefolyású  lehessen.  Különös  gondot  kell  for¬ 
dít  mi  arra,  hogy  minden  egyes  ravatalozó  helyiséghez 
könnyen  lehessen  kocsival  közlekedni.  A  kolumbarium- 
ban  külön  helyek  legyenek  kiválóbb  egyének  emlékeinek. 
Kívántatik  a  krematóriumnak  két  alaprajza  1  :  200  mér¬ 
tékben,  egy  főhomlokzat  s  egy  metszet  1:100  mérték¬ 
ben,  egy  oldalhomlokzata  s  egy  másik  metszet  1  :  200 
mértékben.  Továbbá  az  egésznek  elrendezése  1  :  500 
mértékben;  végre  a  kolumbarium  egy  része  1:100 
mértékben  s  a  legszükségesebb  tervleírás.  A  pályater¬ 
veket  jeligével  és  jeligés  levéllel  ellátva  legkésőbb  1904 
januárius  hó  4-én  esti  6  óráig  a  Magyar  Mérnök-  és 
Építész-Egylet  titkári  irodájában  kell  benyújtani.  Pálya¬ 
díj  :  az  egyesületi  aranyérem  és  a  vallás-  és  közoktatás- 
ügyi  m.  kir.  miniszter  által  engedélyezett  1200  korona 
utazási  ösztöndíj.  A  bíráló  bizottság  abszolút  becsű, 
továbbá  jó  terveket  az  egyesület  arany-,  esetleg  ezüst¬ 
érmével  kitüntetni  is  ajánlhat.  A  bíráló  bizottság  tagjai: 
Czigler  Győző,  Korb  Flóris,  Lechner  Ödön,  Pecz  Samu 
és  Vágó  József.  A  pályázatban  részt  vehet  a  Magyar 
Mérnök-  és  Építész-Egylet  minden  tagja. 

DOMBOLDAL 

SZINYEÍ  MERSE  PÁL  FESTMÉNYE 


5ZINYE1  HE-R5E  PÁL 

A  modern  törekvésű  fiatal  magyar  mű¬ 
vészek  közt  ma  is  a  legfiatalabb, 
művészi  hitvallásában  a  legmoder¬ 
nebb  a  mi  őszülő  mesterünk:  Szi- 
nyci  Mcrsc  Pál. 

Egy  fertály  századig  számba  se  vették  őt 
idehaza,  nem  csupán  hogy  nem  értették,  de 
irgalmatlanul  megtagadták  s  így  bő  módja 
lett  volna,  hogy  örökre  kedvét  veszítse.  Keleti, 
aki  különben  szívesen  nyújtott  segítő  kezet 
a  fiataloknak,  őt  nem  tartotta  művésznek  s 
bizonyos  sajnálkozással,  a  páciensét  paren- 
táló  tudós  fizikus  sajnálkozásával  konstatálta, 
hogy  ez  a  szerencsétlen  delirium  coloransban 
szenved,  menthetetlen;  a  kezdődő  magyar 
művészet  hivatalos  korifeusai  és  határcsőszei 
lesajnálták  s  ócska  kovás  flintáikkal  riaszt- 
gatták  az  akadémiai  művészet  dinnyeföldjéről: 

-  és  ő,  el  is  vonult.  Tempós  magyar  úri 
természete  ráúnt  a  sok  okvetetlenkedésre, 
vásznát,  ecsetjét,  festéktubusait  huszonnyolc 
esztendeig  lepte  a  por;  sohase  emlegette, 
hogy  ő  valaha  piktor  is  volt  és  ha  egy-egy 
vendége,  ott  a  jernyei  kastélyban,  becsületből 
kiváncsi  lett  a  képeire,  kitérő  választ  adott, 
nem  szerette  mutogatni  régi  dolgait,  mert 
irtózott,  hogy  majd  dicsérje  a  vendég,  baná¬ 


lis  udvariasságból,  ofyan  magyaros  járatlan¬ 
sággal  .  .  . 

Sorsa  már  befejezettnek  látszott. 

Ecsethez  nem  nyúlt,  a  művészi  csetepa¬ 
tékban,  a  piaci  tolakodásban  részt  nem  vett, 
egy  kicsit  politizált,  egy  keveset  képviselős- 
ködött,  azután  pedig  gazdálkodott  és  vadász- 
gatott  odahaza  az  ősi  kúrián  és  így  mi,  — 
minek  tagadnók  ?  —  szépen,  csöndesen  el 
is  feledtük  volna  őt  s  idővel,  megtért  volna 
békén  őseihez:  nemes  és  nemzetes,  tekintetes 
Szinyei  Merse  Pál  urunk. 

Amott  pedig,  —  az  elizeumi  mezőkön,  - 
találkozván  a  többi  fringiás,  sarkantyús,  pán¬ 
célos  Szinyeiekkel,  akik  megannyian  érdemes 
hadverő  daliák  valának,  ott  is  lesajnálták 
volna  őt  egy  kicsit:  „No  atyafi  !  hol  az  a 
pemzli?" 

Mert  fura  gusztus,  annyi  szent,  hogy  akinek 
négy  csikó  telik  a  szekere  elé  s  puskája  is 
van  a  kasban,  hogy  az,  világ  csúfjára,  mint 
valami  vándor  talián,  gyalogszerrel,  pemzlivel 
kódorogjon  őseitől  öröklött  földjén! 

így  bizony.  így  történt  volna. 

És  ő  röstelkedhetnék  majd,  ha  ezelőtt  né¬ 
hány  esztendővel,  amikor  a  millenniumra  készü¬ 
lődtünk,  eszibe  nem  jut  egy  poétának,  — 
akinek  azóta  nemzeti  művészetünk  szerencsé¬ 
jére,  több  köze  is  van  már  a  magyar  művé¬ 
szet  sorsának  irányításához,  —  ha  eszébe  nem 

Malonyay  Dezső 


jut  a  kultuszminisztérium  művészeti  osztály- 
tanácsosának,  K.  Lippics  Eleknek:  megálljunk 
csak!  hisz  nekünk  van  egy  Szinyei  Merse 
Pálunk  is,  akit  megtagadtak  .  .  .  tehát  én  azt 
merem  hinni,  hogy  ő  is  Messiás!  .  .  . 

Óvatosan,  ügyesen,  nehogy  makacsul  ajtót 
csukjon  a  jó  szándék  előtt  a  neheztelő  magyar, 
—  Lippics  Elek  leküldte  a  temetkező  művész¬ 
hez  egyik  telivér  fiatalunkat,  Zemplényi  Tiva¬ 
dart  azzal  az  utasítással,  hogy  ne  szóljon,  ne 
bíztassa,  csak  pingáljon  ott,  a  szép  jernyei 
vidéken  Szinyei  szeme  előtt,  talán  kedvet  kap 
s  ecsethez  nyúl  ő  is. 

így  is  történt. 

Szinyei  mind  több  érdeklődéssel,  kedvtelve 
nézegette  Zemplényi  dolgát  s  végre  palettát 
vett  a  kezébe  ő  is  .  .  . 

Nem  telt  belé  egy  esztendő:  nevét  emle¬ 


gette  az  egész  ország  s  amire  fertály  szá¬ 
zadig  hasztalan  várakozott  a  művész,  az  egy 
csapásra  teljesült:  megkövettük,  elismertük  s 
magasztaljuk. 

Ma  már  tudjuk,  hogy  Szinyei  Merse  Pál, 
—  akinek  sorsa  annyira  hasonlatos  a  francia 
halhatatlan  Manet  sorsához,  —  a  nemzetük 
művészetében  dátumot  teremtő  úttörők,  csak¬ 
ugyan  a  művészi  Messiások  családjából  való. 
Ma  már  tudjuk,  hogy  őt,  a  ki  —  Lenbachehal  és 
Böcklinnel  indult  útra,  sőt  az  utóbbival  benső 
barátságban,  karon  fogvást,  —  a  mi  művésze¬ 
tünk  históriájában  olyan  trónus  illeti  meg, 
mint  amilyenre  azt  a  másik  kettőt  ültette  ná¬ 
ciója. 

Nincs  is  már  híjjá  idehaza  Szinyei  dicső¬ 
ségének,  talán  csak  az,  hogy  mihamarább 
együtt  lássuk  alkotásait. 

Szinyei  Mersc  Pál 


Gyönyörűség  lesz  az,  de  majd  búsulunk 
is.  Alig  ötven-hatvan  kép,  holott  lehetne  tíz¬ 
szer  annyi,  ha  huszonnyolc  esztendeig  nem 
hentereg  az  az  ihletett  ecset! 

Mert  hát  bizony  magyar  ember,  tipikus 
magyar  úr  ő! 

Hála  Istennek,  hogy  még  ép  alkotó  erő¬ 
ben  érte  meg  dicsősége  teljességét  s  azóta 
dolgozik,  —  de  mennyire  magyar  benne  az  is, 
hogy  annyira  el  tudott  kedvetlenedni,  hogy 
úgy  sutba  hajította  hatalmas  ecsetjét,  hogy 
oly  heroikusán  tudta  passzivitásra  kárhoz¬ 
tatni  magát! 

A  télen  megtisztelt  azzal,  hogy  elmondta 
élethistóriáját  és  beavatott  művészi  krédójába  is. 

Csöndes  mosolygással  beszélt  ifjúkori  lelke¬ 
sedéséről,  küzdelmeiről,  és  valami  leírhatatlanul 
nobilis  szerénységgel  hallgatott  arról  a  diadal¬ 
mas  elégtételről,  amiben  most  vagyon  része. 

És  amikor  elmondta,  mennyi  tűz,  mennyi 
hév,  mily  harsadó  lelkesedés,  mily  sziklaszi¬ 
lárd  meggyőződés  és  önbizalom  volt  benne, 
amikor  indult,  meg  hogy  mily  keserűséggel 
vonult  félre,  —  azt  kérdeztem  tőle: 

—  Mondjad  csak,  édes  bátyám,  aztán  mit 
tudtál  csinálni  huszonnyolc  esztendeig? 

—  Aprehendállam,  —  válaszolt,  olyan  sze- 
rénusan,  mintha  ez  lenne  a  lehető  legtermé¬ 
szetesebb,  mintha  ez  egyébként  nem  is  tör¬ 
ténhetett  volna. 

Elhatároztam :  összekeressük  munkáit  s 
könyvet  írok  róla.  Legalább  így  legyen  majd 
együtt,  egy  ceruzavonás  se  veszszen  el  abból, 
a  mi  alkotásaiból  még  összeszedhető.  És  ez 
a  szándék  nem  is  marad  csupán  jó  szándék. 
Esztendőre  együtt  lesznek  Szinyei  képei  és 
vázlatai  s  majd  sorát  ejtjük  azokban  a  mű¬ 
vészi  monográfiákban,  a  miket  K.  Lippics 
Elek  szerkeszt. 

Aztán  jellemezni  is  híven  akarom  őt  s 
művészetét. 

Huszonnyolc  esztendei  tanakodása  alatt  pa¬ 
zarul  tisztába  jött  ő  magával;  amit  úgy  beszél¬ 
getés  közben  hallottam  tőle,  annál  hívebben 
semmi  sem  jellemezhetné.  Talán  'munkái  sem. 
Hisz  mennyivel  elmélkedhetett  többet,  mint 
a  mennyit  dolgozott! 

Megkértem,  írná  ő  meg  maga  élethistóriá¬ 
ját  s  művészi  hitvallását. 


Megígérte  s  meg  is  tette. 

A  becses  jegyzetek  itt  vannak  előttem.  Esz¬ 
tendőre  tartogatom  minden  betűjét,  de  adok 
belőle  mutatónak  néhány  passzust  ezúttal  is, 
annyit,  amennyi  legalább  kontúrjaival  szolgál 
ennek  a  teljesen  egész  embernek. 

.  .  .  Szinye- Új  faluban,  Sáros  vármegyé¬ 
ben,  1845  július  negyedikén  születtem.  Nagyon 
régi  magyar  nemes  családból  származom.  Apám, 
—  Szinyei  Merse  Félix,  Sáros  vármegye  első  al¬ 
ispánja,  utóbb  főispánja,  —  kiváló  ember  volt. 

A  középiskolákat  Eperjesen  és  Nagyváradon 
végeztem.  Nagyváradon  tettem  érettségit  is. 

Szerettem  rajzolgatni  gyermekkorom  óta 
s  Nagyváradon,  a  gimnáziumi  szabad  napo¬ 
kon  tanultam  meg  olajjal  fösteni  egy  piktor¬ 
tól,  Mezei  Lajostól.  Apámat  Mezei  kapacitálta, 
hogy  festői  pályára  engedjen. 

1864  tavaszán  édes  apám  vitt  föl  a  mün¬ 
cheni  akadémiára.  Rajzolni  kellett  volna  meg¬ 
tanulnom,  de  nem  sikerült,  mert  professzoraim 
nem  a  helyes  rajzra,  hanem  a  kaligrafikus 
kontúr  rajzolásra  tanítottak,  amihez  semmi 
ügyességem  sem  volt. 

1869  őszén  kerültem  Piloty  mester  isko¬ 
lájába.  Hiába  próbálkoztam  én  ott  az  ő  irá¬ 
nyukban,  nem  sikerült  semmi.  Piloty  „Grosso 
historische  Compositionen“-eket  követelt,  — 
ez  már  pláne  nem  az  én  kenyerem  volt  s 
úgy  múlt  el  egy  tél  meddő  kísérletezéssel. 

Eljött  a  tavasz. 

Nekem  meghagyták : 

„Machen  Sie  Landschaftstudien  nach  dér 
Natúr!" 

Kimentem  a  szabadba. 

Kerestem  én  ott  eleget,  de  nem  találtam 
sehol  olyasmit,  a  milyenről  azt  tanították  nekem, 
hogy  az  a  Landschaft !  .  .  . 

Sehol  se  találtam  a  szabályos  középteret,  sem 
jó  hátteret  s  egyáltalában  nem  mutatkozott  a 
az  akadémiáikig  kellő  barna  árnyéku  előtér. 
Sehol,  de  sehol  se  találtam  én  a  természet¬ 
ben  olyasmit,  a  milyet  az  iskolában  a  képekre 
föstöttek!  A  természetben  minden,  de  minden 
merőben  másmilyen  volt.  Sokkal  egyszerűbb 
ugyan,  de  sokkal,  sokkal  szebb !  .  .  . 

Hogy  egyeztessem  én  már  most  össze  azt, 
amit  tanultam:  azzal,  amit  a  természet  muta¬ 
tott  ? 

Nyilván  énbennem  a  hiba  —  gondoltam  — 
bizonyosan,  én  nem  látom  még  úgy  a  ter¬ 
mészetet,  ahogy  azt  a  festőnek  látnia  kell. 

Hát  csak  néztem,  kísérleteztem  és  tűnőd¬ 
tem  tovább. 

De  képet  is  kellett  már  kezdeni! 

Belekezdtem  hát  a  Faun-ba. 

Gondosan  megpingáltam  a  férfi  aktot,  a 
fejet,  a  kezeket,  —  és  elhelyeztem  őt  a  tölgy¬ 
erdőbe,  aranyos  napsugár  reflexébe.  E  képen 
valahogyan  eleget  tudtam  tenni  az  akadémiai 
kánonnak  is,  megvoltak  munkámon  a  makar- 
tos  aszfalt-árnyékok,  az  emberi  testen  ott 
volt  a  szent  „Gold-Ton“  —  és  nem  is  kellett 
túlságosan  eltérnem  azoktól  a  gyönyörű  szín¬ 
hatásoktól,  amelyekre  a  természet  tanított  a 
tölgyfa-erdőben. 

A  Faun  elkészült,  a  nimfával  együtt. 

Kiállítottam  Münchenben  .  .  .  Kiállítottam 
Pesten  ....  Lázas  izgatottsággal  vártam  a 
kritikát  .  .  . 

Sehol,  senki,  egy  árva  szóval  sem  emlé¬ 
kezett  meg  az  én  munkámról. 

Hazavittem  a  képet  a  szüleimnek. 

Itthon  azon  csodálkoztak,  miért  föstöttem 
én  annak  az  embernek  kecskelábakat  ?  .  .  . 

A  nyarat  falun  töltöttem.  Lovagoltam,  vadász¬ 
tam  s  mivel  fejemen  maradt  a  nagy  kari¬ 
májú  müncheni  kalap:  még  művésznek  is 
néztek. 

Ez  volt  négy  esztendei  tanulásom  ered¬ 
ménye. 

A  falun  sokat  jártam-keltem  a  szabadban. 
Egyre  az  motoszkált  a  fejemben:  hogy  kel- 


Malonyay  Dezső : 

lene  hát  ezt  a  szép  természetet  látni  és  kép¬ 
nek  megfösteni  ? 

Néztem  a  zöld  gyepet,  néztem  a  kék  eget, 
az  úszó  fehér  felhőket,  a  tarka  virágot,  a 
sötét  fákat  .  .  .  Láttam  a  tájat  napfényben, 
láttam  pazar  színpompában  ragyogni,  láttam 
a  tájat  fátyolfelhők  alatt,  láttam  alakokat 
árnyék  nélkül,  láttam  gyepet,  fát,  s  bokrot 
szelíd  színharmóniában  összeolvadni.  .  . 

De  hát,  lehet-e  ezt  így  megfesteni  ?  Sza¬ 
bad-e  ? 


Szinyei  Mer  se  Pál 

Hiszen  én  még  ilyet  megföstve,  képen 
soha  se  láttam ! 

Merjek-e  én  ilyesmibe  belefogni  ?  .  .  .  Én, 
akinek  a  dolgát  mindenki  csak  úgy  félvállról 
mustrálgatja  ?  .  .  . 

így  tépelődtem  tovább. 

Eszembe  jutott  azonban  valami. 

Festő  pajtásaim,  akik  a  múlt  esztendőben 
megjárták  a  párisi  világkiállítást,  —  csudákat 
beszéltek  a  francia  piktorokról.  Hogy  azok 
nem  komponálják  meg  a  képeiket! . 

TÁJKÉP.  1869 

Azok  a  képek  egészen  olyanok,  mint  amilyen 
a  természet !  .  .  .  .  Egyszerű  világos  színek¬ 
kel  van  föstve  minden!  ...  A  zöld  gyepet 
világos  zöld  színnel  festik  zöldnek,  a  kék 
egei  csakugyan  kéknek  és  a  piros  kendő 
piros  festékkel  van  leföstve  pirosnak!  .... 

Megálljunk  csak!  Hiszen  ezek  az  én  em¬ 
bereim!  Ezek  azt  csinálják,  a  mit  én  akar¬ 
nék  csinálni. 

így  lett  belőlem  a  francia  festők  tanítvá¬ 
nya,  holott  egyetlen  egy  francia  festményt 
se  láttam. 

Utánoztam  őket.  Ab  invisis. 

Befejezve  otthon  néhány  családi  portrét, 
vándoroltam  vissza  Münchenbe. 

Műtermemben  rábukkanok,  mindjárt  meg¬ 
érkezésem  első  napján,  egy  nagyon  kedvemre 
való  pléhdarabra. 

Veszem  a  pléhet. 

Kétharmadát  bekentem  világos  zöldre,  — 
ez  volt  a  gyep.  Erre  a  zöldre,  a  legpirosabb 
cinoberrel  ráföstöttem  egy  kiterített  pokrócot. 
...  A  pokrócra  vázoltam  egy  fiatal  mamát, 
galambszürke  selyem  köntösben,  fekete  selyem 
fichüvel,  á  la  Marie-Antoinette,  —  a  mama 
ölébe  pingáltam  a  pólyás  csecsemőt,  akinek 
egy  rózsaszínruhás  nagyobb  leányka  virágot 
szór  szalmakalapjából  .  .  .  Ott  hever  a  mama 
szalmakalapja  is,  meg  a  lila  napernyője.  Mö¬ 
göttük  virító  barackfa,  nyíló  bokrok  és  fák  a 


parkban;  hátul  látszik  a  nyaraló,  a  sápadt 
kék  égen  fehér  fátyolfelhők  .  .  .  Sehol  semmi 
árnyék  .  .  . 

És  így  készült  el  az  én  legelső  plein-air 
vázlatom. 

Feljött  hozzám  Piloty. 

Megmutattam  neki  a  vázlatot,  mondván, 
hogy  ezt  akarom  én  megfesteni  nagyban. 
Helybenhagyta  szándékomat. 

„  Sehr  originell,  es  freut  mich!“ 

Fösthettem  a  képet  kedvem  szerint.  Ha 
olykor  belé  is  szólt,  ellenkezésemet  elfogadta. 
Piloty  feleségének  meg  annyira  megtetszett 
a  dolog,  hogy  a  színvázlatot  neki  kellett  ajándé¬ 
koznom.  Annyival  adósa  vagyok  Pilotynak, 
hogy  bevalljam:  ő  csak  azokra  kényszerítette 
a  saját  modorát,  akikben  önállóságot  nem 
látott. 

A  képet  Wimmer  műkereskedő  vette  meg 
ezer  forintért  s  tőle  aztán  később  Amerikába 
került. 

1869  nyarán  a  müncheni  nemzetközi  kiállí¬ 
táson  láttam  először  francia  képeket.  Courbet, 
Corot,  Millet  valóságos  forradalmat  csináltak 
köztünk,  fiatalok  közt.  W.  Leibei  és  jó  ma¬ 
gam,  hangosan  zúgolódtunk  a  müncheni  iskola 
ellen,  Pilotytól  azonnal  kiléptünk  és  lázítottuk 
a  fiatalokat.  Courbet  leutazott  hozzánk  Mün¬ 
chenbe  s  gárdánk  ragadta  új  irányba  a  mün¬ 
cheni  fiatalságot. 

Ekkor  már  én  is  biztosnak  éreztem  magam, 
látván,  hogy  nékem  van  igazam. 

Műtermet  nyitottam  s  dolgoztam  önállóan 
a  megkezdett  irányban. 

A  többek  közt,  ekkor  festettem  a  széna 
petrencén  heverésző  szerelmes  párt,  egy  gyön¬ 
géden  kezelt  teljes  plein-airt,  1870  tavaszán. 
Különös  véletlen,  hogy  e  képem  föltűnően 
hasonlít  Bastien-Lepage  „Le  foin“  című  képé¬ 
hez,  amit  ő,  köztudomás  szerint,  tíz  eszten¬ 
dővel  később,  1880-ban  festett. 

A  porosz-francia  háború  kitörése  kergetett 
haza  a  bajor  fővárosból.  A  kép  Wimmernél 
maradt  s  tőle,  valahová  Amerikába  került. 

Itthon  .  .  .  Semmi. 

Apám  arcképe,  egy  oltárkép  .  .  .  két  évig 
tétlenség. 


1872  tavaszán  Münchenben  kezdtem  a 
Majálishoz. 

A  szerencsés  véletlen  ekkor  hozott  össze 
Böcklinnel. 

Böcklint  akkor  üldözték,  gúnyolták,  sőt 
bolondnak  tartották. 

0  azért  olimpusi  nyugalommal,  mindig 
jókedvűen  föstötte  szebbnél  szebb  képeit. 

Esténkint  együtt  ballagtunk  ki  a  Franzis- 
káner-Kellerbe  s  a  habzó  sör  mellett  kitárta 
előttem  lelkét,  azt  a  gazdag  kincsesbányát. 

Életem  legszebb,  legboldogabb  korszaka 
volt  ez.  Barátságban,  mindennapos  benső  vi¬ 
szonyban  éltem  a  század  legnagyobb  festőjé¬ 
vel.  Haladt  is  a  munka  akkor.  Böcklin  animált. 
Zöldebbre,  még  zöldebbre!  .  .  .  Csak  élénk, 
erős  színekkel  lehet  a  napsütést  visszaadni ! 


OLVADÓ  HÓ.  1895 

SZINYEI  MERSE  PÁL  FESTMÉNYE 

.  .  .  Lila,  piros,  sárga,  kék,  barna,  a  fehéren 
a  könnyed  kék  árnyékok  játéka!  ...  a  csil¬ 
logó  napfoltok!  .  .  .  mindig  feljebb  és  feljebb 
a  skálával!  .  .  . 

Böcklin  tanított. 

Az  alakokhoz  módéit  használtam,  de  a 
tájat  egészen  emlékezetből  festettem.  Nem  is 
kellett  stúdium.  Láttam  én  magam  előtt  min¬ 
den  fűszálat,  minden  virágot,  —  csak  le  kel¬ 
lett  másolnom. 

Magamat  is  odaföstöttem  arra  a  Majálisra: 
hasonfekszem,  falatozom  .  .  .  hátat  fordítok 
a  világnak  .  .  .  azaz,  már  csak  bevallom:  nem 
a  világnak,  hanem  azoknak  a  kritikusoknak, 
akiknek  —  gondoltam,  —  nem  tetszik  majd 
a  képem. 

Amikor  elkészült:  kiállítottam  a  Kunst- 
vereinben. 

A  publikum  megrökönyödött,  a  piktorok¬ 
nak  tetszett. 

Beküldtem  1873-ban  a  nemzetközi  bécsi 
kiállításra.  Reménykedve  vártam  a  sikert,  mert 
éreztem,  hogy  jó,  amit  csináltam.  .  . 

Teljes  kudarcot  vallottam  a  Majálissal. 

Képemet  oly  magasra  akasztották,  hogy 
teljesen  agyon  volt  csapva. 

Dühösen  utaztam  Bécsbe  s  kivittem,  hogy 
a  kiállítás  megnyitása  után  két  héttel  vissza¬ 
adták  nekem  a  képet. 

Teljesen  odavoltam. 

Vége  mindennek. 

A  Majális  egy  darabig  még  ott  hentergett 
Miethke  műkereskedőnél,  de  aztán  hazahoz¬ 
tam  s  felajánlottam  Pulszky  Ferencnek',  fogadja 
el  mint  ajándékot  a  Nemzeti  Múzeumnak. 
Csak  annyit  kívántam :  akasszák  a  képet  szem 
elé,  tisztességes  helyre. 

Pulszky  Ferenc,  csak  úgy  félvállról,  azt 
felelte  : 

„Csak  küldje  ide  a  fiatal  ember  azt  a  képet, 
majd  meglátjuk,  miféle  ?“ 

Nem  küldtem,  mert  tudhatta  miféle.  írtak 
róla  az  újságok  eleget. 

De  ez  végképp  elkeserített. 

Hazavonultam,  azután  megházasodtam  s 
a  családi  boldogság  mindenért  kárpótolhatott 
volna.  .  . 

Ez  se  sikerült. 

Lemondtam. 


POGÁNYSÁG.  1870. 

Hic  ego  sum  barbarus,  quia  non  intelligor. 
Következett  a  huszonnyolc  év. 

....  Nem  vagyok  valami  rossz  májú, 
keserű  ember.  Szeretek  kényelmesen  élni,  jól 
enni  és  tudom  humorral  élvezni  ezt  a  jó  és 
rossz  világot,  mert  az  élet  egészben  mégis 
nagyon  szép. 

Egyéb  mondanivalónkat  majd  jövőre. 

Malonyay  Dezső 

STILIZÁLÓ  nŰULSZLT 

A  újabb  műtárlatokon  a  közönség  sok¬ 
szor  akad  olyan  képekre,  amelyek 
már  előadásuknál  fogva  is  messze 
elütnek  a  képek  legnagyobb  részétől, 
amennyiben  a  legjáratlanabb  szem  is  azonnal 
észreveszi  rajtuk,  hogy  itt  a  művész  koránt¬ 
sem  akarta  a  természetet  híven  utánozni.  Egy- 
egy  emberalak  megnyit ltabb,  vagy  szögletesebb, 
mint  a  valóságban  ;  egy  fa  koronája  kerekded 
vagy  csipkés  vonal,  amelyet  egyetlen  szín 
tölt  be,  minden  változatosság  nélkül ;  a  fény 
és  árnyék  játékai  hiányzanak :  minden  tompa 
és  szürke,  csak  a  temérdek  vonal  hajladozása, 
lengése,  kanyargása  ad  életet  a  vászonra;  vagy 
szőnyegszerűen  egymás  mellé  rakvák  a  leg¬ 
különfélébb  színek  s  meglátszik,  hogy  a  festő 
készakarva  kerüli  a  plasztikai  hatást.  „Stili¬ 
zált  képek"  —  szokás  mondani  —  s  ebben 
a  kifejezésben  van  bizonyos  igazság.  Akik  így 
festenek,  csakugyan  erőteljesebben  kívánják 
a  stílus  általános  elveit  érvényre  juttatni,  mint 
a  többi  festő,  aki  inkább  a  valóság  látsza¬ 
tához  ragaszkodik. 

A  dolgok  e  fordulata  nem  jött  váratlanul. 
.Sőt  voltak  prófétái,  akik  előre  megjósolták 
bekövetkezését.  Nem  is  volt  ez  oly  nehéz,  mert 
ugyanez  a  jelenség  hasonló  körülmények  közt 
már  többször  ismétlődött  a  múltban,  még  pedig 

mindig  olyan  időkben,  amikor  a  festők  szinte 
felolvadtak  a  természet-kultuszban,  amidőn  na¬ 
turalista  világ  járta,  amidőn  alapos  természet¬ 
tanulmányok  után  mindenki  megszerezte  a  jó 
rajz,  majdnem  objektív  festés  és  az  összes 
technikai  mesterfogások  ismeretét.  A  múlt 
század  közepetájában  virult  egy  ilyen  korszak, 
hol  kissé  korábban,  hol  kissé  későbben.  E  na¬ 
turalista  korszak  erős  természet-stúdiuma  meg¬ 
élesítette  a  festők  összes  fegyvereit :  derekasan 
megerősödtek  rajzban,  színben,  bensőséges  fel¬ 
fogásban,  sok  új  fogást  tanultak  meg,  sok 
ismeretlen  szempont  lett  világossá  előttük. 
Az  erőtől  duzzadó  ember  aztán  nem  elégszik 
meg  a  hétköznapi  rendes  munkával,  hanem 
valami  rendkívüli  feladat  megoldásával  könnyít 
magán.  Gladstone  fát  vágott,  Böcklin  a  talen¬ 
tuma  fölöslegét  azzal  csapolta  le,  hogy  a 
kormányozható  léghajó  problémájával  bíbelő¬ 
dött,  Stuck,  a  festő,  szobrok  mintázásához 
fogott,  mások  a  műipar,  az  építészet,  a  poli¬ 
tika,  az  irodalom  és  a  tudomány  kemény  dióit 
törik,  hogy  túladjanak  erejük  fölöslegén.  Más 
festők  a  készségnek  ama  tömegét,  amelyeket 
beható  természettanulmányokkal  szereztek  meg, 
a  festői  előadás  új  módjának  keresésére  for¬ 
dítják.  A  ki  hosszú  éveken  át  detektívje  volt 
a  finom  formáknak,  a  változatos  körvonalnak, 
az  ezerféle  változatban  komplikált  színnek,  az 
most  megpróbálkozott  az  egyszerűsítés,  össze¬ 
vonás,  sommázás  nehéz  feladatával.  Csak  aki 


Lyka  Károly:  Stilizáló  művészet 


maga  is  sokat  és  komolyan  rajzolt,  érti  meg, 
minő  győzelmi  érzés  szállja  meg  a  festőt, 
a  midőn  egyetlen  vonalban,  szinte  egy  hú¬ 
zásra  oda  tudja  teremteni  a  vászonra  azt  az 
arcéit,  vagy  hátvonalat,  amely  voltaképpen  sok 
száz  enyhén  töredezett  vonalkából  áll.  Csak 
aki  maga  is  festett,  érti  meg  az  örömöt,  amit 
a  festő  érez,  midőn  végre  egyetlen  ecsetvo¬ 
násba  tudja  tömöríteni  azt  a  temérdek  színt, 
amit  a  természetben  egy  orcán  vagy  egy  hom¬ 
lokcsonton  százféle  változatban  lát.  Ha  egyszer 
megízlelte  a  győzelemnek  ezt  az  érzését,  tovább 
fog  haladni  a  megkezdett  úton  és  azon  lesz, 
hogy  még  egyszerűbbre  sűrítse,  még  tömö¬ 
rebben  sommázza  a  természetben  látható  vo¬ 
nalakat,  tónusokat,  színeket,  formákat,  sőt  az 
egész  képhatást. 

így  támadnak  ezek  a  kivonatolt,  sűrített, 
stilizált  képek.  Kialakulásukhoz  természetesen 
még  sok  egyéb  is  járul.  így  pl.  az  olyan  mű¬ 
vészeket,  akik  freskót  festenek,  vagy  mozaikot 
készítenek,  vagy  szőnyeget  terveinek,  már 
maga  a  rendelkezésükre  adott  anyag  helyes 
kezelése  is  ide  juttatja.  Az  igazi  freskó  fes¬ 
tékanyagából  például  hiányzik  a  piros  festék : 
a  freskófestőnek  tehát  már  jó  eleve  úgy  kell 
alakítania  képét,  hogy  e  hiány  fel  ne  tűnjék 
s  e  célból  egészen  át  kell  hangolnia  képének 
színskáláját.  A  többi  anyag  is  sokféleképpen 
megköti  a  művész  kezét.  De  mint  ahogy  a 
költő  nem  panaszkodik  amiatt,  hogy  a  rím 
vagy  a  ritmus  megköti  a  kezét,  oly  kevéssé 
panaszkodhatik  a  festő  az  anyagának  termé¬ 
szete  miatt.  Nem  egyszer  esik  meg,  hogy  versírás 
közben  egy-egy  rím  új  forma-  vagy  gondolat¬ 
ötletet  ad,  sőt  sokszor  egy  rím  izgatja  meg¬ 
lepő  fordulatra  a  költőt.  Épp  így  ad  magának 
az  anyagnak  korlátja  új  formális  vagy  szín¬ 
ötletet  a  művésznek  s  aki  ezt  igazán  ki  tudja 
használni,  sőt  fokozni  tudja  jelentőségét,  az 
az  igazi  stilizáló  művész. 

A  stilizálás  azonban  nemcsak  az  anyag 
korlátaibán,  természetében  gyökerezik.  Mert 
hisz  igen  sok  művészi  becsű  stilizált  képet 
láttunk,  amelyeket  olajfestékkel  festettek,  mint 
a  legigazibb  naturalista  képeket.  A  stilizálásra 
való  hajlam  benn  gyökerezhetik  a  festő  lel¬ 
kében  s  egyéniségének  jellemvonásához  tar- 
tozhatik.  Az  ő  előadási  eszközei  közt  ez  olyas 


szerepet  kaphat,  mint  amilyen  a  mesemondó 
előadása  az  irodalomban.  Szó  eshetik  egy  nem 
e  világból  való  karcsú  királykisasszonyról : 
lenge,  megnyúlt  formát  adhat  neki,  növelve 
benne  a  karcsúságot,  mint  kiváló  jellemvonást. 
Tegyük  fel,  hogy  témájában  egy  ilyen  alak 
szerepel :  a  többi  formának,  a  fának',  fűnek, 
a  felhőnek,  háznak,  mindennek  át  kell  ala¬ 
kulnia  a  mese  előadásának  követelményei  sze¬ 
rint.  Nem  állíthatja  ezt  a  lenge  mese-alakot 
reális  dolgok  közé:  minden  más,  egyszerűbb, 
naivabb  formát  ölt  tehát,  hogy  a  kép  minden 
része  összecsendüljön.  De  a  művész,  akiben 
ilyen  hajlandóságok  lakoznak,  nem  csak  akkor 
alakítja  át  ily  módon  összes  formáit  és  szí¬ 
neit,  amidőn  a  mesemondó  szerepét  ölti  magára. 
Megmaradhat  ez  nála  állandó  alaphangnak  is, 
amely  sokféle  változatban  ismétlődhetik  minden 
művén.  Ne  csodálkozzunk  tehát  azon,  ha  egy 
ilyen  lelkületű  festő  az  arcképet  is  stilizálja, 
hisz  stilizálnia  kell,  ha  őszinte  akar  maradni 
önmagához,  ha  nem  alakoskodik  s  nem  tudja 
egyéniségét  máról  holnapra  változtatni. 

De  egyéb  okok  is  ide  terelhetik  a  művészt. 
Gondoljuk  el,  hogy  szép  sík  vagy  lankás  vidé¬ 
ken  heverészünk  és  végigtekintünk  azokon  a 
barna  és  zöld  sávokon,  amiket  az  ugar  és  a 
vetés  váltakozó  színei  adnak,  ltt-ott  talán  egy 
darab  rét  zöldéi,  egy-egy  csoport  színes  vi¬ 
rággal.  Eszünkbe  jut,  mily  szép  szőnyeggel 
teregeti  be  a  természet  a  föld  hátát.  Csakugyan, 
a  költők  is  gyakran  észrevették  ezt  és  sok¬ 
szor  szólnak  verseikben  tarka  vagy  virágos 
szőnyegről,  amely  végigheveri  a  földet.  Csak 
a  festőt  ne  érintse  ez  a  festői  hasonlat?  Csak 
neki  volna-e  tilalmas  ezt  a  szőnyegszerű  hatást 
észrevennie  ?  És  ha  már  így  hatott  rá,  bizo¬ 
nyára  szabadságában  áll  ezt  a  hatást  a  raj¬ 
zolás  és  festés  eszközeivel  ki  is  fejezni.  Akadt 
tehát  igen  sok  festő,  aki  habozás  nélkül  úgy 
fogta  fel  és  festette  meg  az  ilyen  tájrészleteket, 
mintha  csakugyan  szőnyegről,  a  szabad  ter¬ 
mészet  szőtte  szőnyegről  volna  szó.  És  termé¬ 
szetes,  hogy  ha  egyszer  megragadta  ezt  a 
formális  eszmét,  azt  a  lehető  legteljesebben, 
zavartalanul  és  harmonikusan  igyekszik  kife¬ 
jezni.  Nem  alkuszik  meg,  hanem  a  kép  minden 
ízében  fokozza,  kiemeli,  hangsúlyozza  ezt  a 
szőnyegszerű  hatást.  De  hát  miképpen  éri  el 

ezt  ?  Úgy,  hogy  először  kivet  a  képből  mindent, 
a  mi  azon  úgy  hatna,  hogy  nincs  szőnyeg¬ 
szerű  síkkal  dolgunk,  hanem  hogy  itt  plasz¬ 
tikus  testek  is  vannak.  Kerüli  tehát  a  plasz¬ 
tikus  elemet  és  azt,  ami  plasztikát  ad :  a  féi^ 
és  árny  váltakozásait,  a  domborodást  mutató 
árnyék  átmeneteket.  Ha  ezeket  is  odafestené, 
úgy  nem  érné  el  a  síkhatást.  Nos,  ha  most 
minden  fényt  és  árnyat  elkerül,  a  színek  bi¬ 
zonyos  tompa  foltokat  adnak,  a  melyek  folt¬ 
szerűen,  tehát  bizonyos  vonalhatárok  közt 
hevernek  egymás  mellett.  Bemutatván  e  sző¬ 
nyegszerűn  jelentkező  természetrészletet,  azon 
lesz,  hogy  lehetőleg  nagy  foltokba  sommázza 
ezeket  a  színes  foltokat,  azaz  egyszerű,  jel- 
lemzetesen  rajzolt  körvonalakba  foglalja  az 
egyforma  színfoltokat.  Ezek  a  leírt  procesz- 
szusok  a  stilizálás  processzusai.  Csak  egy  példát 


ragadtunk  ki  a  sok  közül,  de  majdnem  minden 
jól  stilizált  kép  ilyen  módon  vezethető  vissza 
az  eredetére. 

Itt  csak  arról  volt  szó,  hogy  valaki  a  ter¬ 
mészetben  föllelt  összes  hatást  bizonyos  festői 
ötlet  értelmében  kiemelt,  erőteljesen  hangsú¬ 
lyozott,  alája  rendelte  a  rajzot,  a  plasztikát, 
a  színt.  De  megeshetik  az  is,  hogy  egy  festőt 
a  természet  valamely  jelenségében  éppen  egy 
hatalmasan  uralkodó  szín  vagy  színtónus  ragad 
meg.  Tegyük  fel,  hogy  a  tengerparton  sétál 
kevéssel  napnyugta  után,  amidőn  már  az  utolsó 
piros  csík  is  eltűnt  a  felhőről.  A  víz,  az  ég 
s  a  felhők  bizonyos  estéken  egyetlen  színt 
öltenek  magukra:  párás  és  enyhe  kékes-violát, 
ez  az  uralkodó  színakkord.  A  festőt  megragad¬ 
hatja  a  sugártörés  e  finom  játéka  s  kifejez¬ 
heti  azt  képén.  De  hogy  a  nézővel  mentül 

bensőségesebben,  mentül  meggyőzőbben  közöl¬ 
hesse  ezt  a  megfigyelését :  e  párás  és  enyhe 
kékes-viola  értelmében  alakítja  át  képének  egész 
színskáláját.  Minden  ezt  a  színt  sugározza, 
minden  ebben  olvad  föl.  Minden  át  van  stili¬ 
zálva  ennek  az  egyetlen  színnek  szellemében. 

Máskor  láthat  olyan  jelenségeket,  amelyeknél 
azonnal  tisztában  van,  hogy  a  szín  teljesen 
alárendelt,  sőt  jelentéktelen  szerepet  játszik. 
Jókor  reggel  a  külváros  házai  közt  munkája 
után  megy  egy  pár  ember.  Fakó  és  szürke 
minden,  csak  a  házikók  ablakai,  zsindelyei, 
sötét  eresze,  a  munkások  csizmái,  kalapja,  arc¬ 
éle,  ruhája  ad  sötét  és  világos  formákat.  Ha 
ez  az  ötlet  megkapja,  úgy  képén  mellőzheti  a 
semmi  lényegest  nem  mondó  színt  s  minden  erejét 
árra  vetheti,  hogy  e  nagy  szürkeség  közepette 
az  árnyékadta  sötét  vonalak,  élek,  szögletek 


érvényesüljenek  minden  egyébnek  rovására. 
Övék  itt  a  szó,  mert  ők  a  főjellemvonások. 
A  nagy  szürkeségbe  tehát  belerajzolja  ezeket 
a  vonalakat,  szinte  egyenletes,  grafikus  vona¬ 
lakkal,  vagy  pedig  csak  a  halványabb  és  sö- 
tétebb  foltokat  tünteti  föl.  Itt  is  alakított,  stilizált, 
még  pedig  a  folt,  a  valőr  értelmében.  És  ily 
módon  ezerféle  jelenség  adhat  más  és  más 
ötletet  vagy  biztatást  a  stilizálásra.  Látni  való 
ebből,  hogy  nemcsak  a  művészi  technika 
anyaga,  nemcsak  a  naivságra  törekvő,  mese¬ 
mondó  kedv  vezethet  a  stilizálásra,  hanem  maga 
az  ezerformájú  természet  is,  ha  olyan  ember 
nézi,  aki  kiváltképpen  a  nagy,  széles  jellem¬ 
vonásokat  igyekszik  magába  szívni  és  képén 
új  életre  kelteni. 

Lyka  Károly 


GLATZ  OSZKÁR 
VÁZLATKÖNYVÉBŐL 

A  török  uralom  megszűnése  hazánkban 
összeesik  a  barokk-építéssel.  Erre  há¬ 
rult  a  megrongálódott  emlékszerű  épü¬ 
letek  helyreállításának  és  újak  építé¬ 
sének  feladata.  A  fokozott  kívánalmakat  ekkor 
stukkó-  vagy  márványburkolattal,  néha  falké¬ 
pekkel  és  oltárképekkel  elégítik  ki.  Az  építé¬ 
szek  nevei  csekély  kivétellel  ismeretlenek  ma¬ 
radtak  ;  a  templomokat  díszítő  falképeken  több 
névvel  találkozunk,  melyeknek  hazánk  hatá¬ 
rain  túl  is  igen  jó  hangzásuk  volt. 

Akkor  szerepeltek  a  Dunántúl  Altomonte 
Bertalan  (tulajdonkép  Hohenberg,  1702 — 1779) 
a  bécsi  festőakadémia  tagja,  a  híres  St.  Fló¬ 
rian  és  Admont  apátságok  könyvtárainak  dí¬ 
szítője,  Maulbertsch  vagy  Maulpertsch  Antal 
(1724 — 1796),  Dorfmeister  István,  Troger  Pál, 
a  bécsi  akadémia  igazgatója  (1698—  1777), 
Winterhalter  János  (1743 — 1807)  és  Palkó 
F.  Gáspár  (f  17541). 

1  Palkó  Ferenc  Gáspár,  Esterházy  hercegnek  udvari 
festője  volt  és  Pozsonyban  több  templomban  festett. 
Híres  egy  képe  a  bécsi  sz.  István-templomban.  Meghalt 
Pozsonyban.  Legjelesebb  tanítványa  Korompay.  Az  ő 
nevét  Balkónak  is  írják  és  azért  talán  magyar  származású 
volt.  V.  ö.  Wurzbach  21.  köt.  223 — 226.  1.  Ennek 
a  kornak  képviselője  Klieber  József  is  (1773 — 1750),  a 
bécsi  művészeti  akadémia  igazgatója.  Batthyány  Borbála 
grófnő  ikervári  kastélya,  Brunsvick  gróf  pesti  palotája, 
Esterházy  Miklós  hg.,  T.  Gyulay  gróf,  Károlyi  gróf,  Keg- 
levich  János  gróf  nagytapolcsányi  kastélya,  Pálffy  gróf  és 


A  sort  a  győri  székesegyház  nyitja  meg. 
A  város  a  töröktől  1598-ban  visszavétetvén, 
a  székesegyházat  Rana  Giovanni  olasz  mester 
1639 — 1645  újjáépítette.  Belsejének  márvány¬ 
burkolata  1774-ben  készült  el.  Ebből  az  idő¬ 
ből  valók  a  mennyezetet  díszítő  falképei  és  a 
főoltár  olajfestésű  képe  Maulpertschtől.  A  ben¬ 
cések  győri  templomát  1641-ben  a  jezsuiták 
építették.  Elrendezésre  nézve,  Pasteiner  sze¬ 
rint,  a  Dunántúlnak  legkiválóbb  barokkművű 
temploma.  Szép  arányú,  derült,  gazdag  bel¬ 
sejének  hatását  fokozzák  a  dongaboltozatot 
díszítő  freskók  Troger  Páltól,  kinek  képei  akkor 
világszerte  ismertek  voltak  rézmetszetű  repro¬ 
dukciókban.  Ugyancsak  Győrött  épült  ez  időben 
a  karmelitáknak  római  anyatemploma  mintá¬ 
jára  mostani  központi  elrendezésű,  elipszis- 
alakú  templomuk,  melynek  négy  oltárképét 
Altomonte  Bertalan  festette  1720-ban.  Az  Or- 
solya-szűzek  1726  körül  épült  győri  templo¬ 
mának  Dorfmeister  István  falképei  kölcsönöznek 
nevezetességet. 

Maulpertschtől  valók  még  az  egykori  kar- 

Festetich  grófok  kastélyait  díszítette  műveivel  és  a  pan¬ 
nonhalmi  könyvtár  szobrain  (sz.  István  és  I.  Ferenc)  és 
falfestményein  kimutatta,  mily  jeles  szobrász  és  festő¬ 
művész  volt  ő  egy  személyben.  Müller-Seubert  «Die 
Künstler  Aller  Zeiten»  II.  K.  495.  Itt  van  felemlítve  az 
a  nagy  szoborcsoportozat,  melyet  művészünk  a  pannon¬ 
halmi  nagy  torony  homlokzatára  készített. 

melita,  jelenleg  papnevelő  intézeti  templom  fal¬ 
festményei  (1730 — 1770)  Székesfehérvárott. 
A  veszprémi  székesegyházat,  mely  1723-ban 
épült,  szintén  Maulpertsch  Antal  diszíté  fal¬ 
képekkel.  Zircen  az  apátsági  templom  főoltá¬ 
rának  képét  is  ő  festette.  A  pápai  templomban 
levő  oratóriumok  boltozatát  (1771 — 1786)  szin¬ 
tén  Maulpertsch  Antaltól  festett  freskó-képek 
díszítik.  A  Mária  Terézia  királynőtől  1777-ben 
alapított  szombathelyi  püspökség  székesegyház 
hosszanti  hajójának  dongaboltozatát  díszítő 
festmény  is  Maulpertsch  műve.  A  szentély  kupo¬ 
láját  Dorfmeister  István  az  angyali  üdvözlettel 
díszítette.  A  másik  élénk  színábrázolás  Winter- 
halter  Jánosnak,  Maulpertsch  tanítványának 
műve  és  a  jeruzsálemi  templom  belsejét  mu¬ 
tatja. 

Minket  ezen  a  helyen  főképp  a  pannon¬ 
halmi  ebédlőterem  művészi  dísze  érdekel.  Ennek 
megalkotása  éppen  azon  időre  esik,  a  mikor 
a  fönnebb  említett  művészek  a  Dunántúl  és 
Győrött  működtek.  Egy  hatalmas  egyéniség, 
Sajghó  Benedek  került  akkor  1722-ben  31  éves 
korában  már  mint  kiszolgált  kuruc  hadvezér 


a  főapáti  székbe.  Ő  1723-iki  pontos  naplója 
szerint  megépíttette  a  pannonhalmi  várépület 
keleti  és  északi  szárnyát  egészen  a  mostani 
könyvtár-épület  sarkáig.  A  szép  alkotáséi  ebédlő¬ 
terem  merész  bolthajtásával  két  emeletnyi  ma¬ 
gasságot  foglal  el  és  most  már  közel  200  éves. 
Ezen  remek  ebédlőterem  a  barokk-építészetet 
jellemző  nagyszerűségével,  gazdag  stukkó¬ 
díszével  és  érdekes  falfestményeivel  1734-ben 
készült  el.  Pünkösdvasárnap  előestéjén  meg¬ 
áldotta  a  főapát  az  új  alkotást  és  az  első 
ünnepnapon  étkeztek  első  alkalommal  a  fényes 
teremben.  Rendes  napi  felolvasó  (van  erre  a 
középső  nagy  ablakfülkében  külön  szószék)  Fiáth 
Asztrik,  azelőtt  győri  kanonok  vala. 1 

1  1734.  12.  Junii.  In  Vigília  Pentecosten  .  .  .  Circa 
Prímám  rediit  Jaurino  Illmus  D.  Archi-Abbas,  circa  quod 
tempus  ex  Antiquo  Refectorio  (t.  i.  ahol  a  mai  emlékkő 
jelöli)  omnia  utensilia  transtulimus  ad  nóvum  Refecto- 
rium,  ibidem  Collationem  comestuai  quod  etiam  Illmus 
Dnus,  decantatis  Primis  Vesperis,  solemniter  sub  infula 
cum  ceteris  adstantiis  benedicit. 

13  Junii  in  festő  Pentecosten  .  .  .  Hódié  primario 
sumpsimus  praendium  in  novo  Refectorio,  praesente  Illmo 

A  nagy  koncepciójú  termet  a  festőművész 
a  műépítészszel  egyetértőleg  díszítette.  Kelet 
felé  négy  óriási  ablakot  hagytak  meg  és  ezek¬ 
kel  szemben  a  nyugati  főfalon,  az  ezeknek 
teljesen  megfelelő  más  négy  ablakot  festettek 
meg  nagy  természethűséggel.  A  merész,  ma¬ 
gas  boltívet  úgy  törte  át  a  festő,  hogy  észak 
és  dél  felé  szintén  stilizált  két  ablakot  festett 
és  a  legtetején  karzatot  alakított,  melyen  át 

A.-Abbate,  qui  etiam  dispensavit  (t.  i.  a  felolvasástól) 
cum  silentio,  sine  infusione,  (t.  i.  pecsenyebor),  omnesque 
adhortatus  est  ad  frugalitatem  &  sobrietatem  in  eodem 
servandam,  ne  alicui  subrepat  Crapula  vei  ebrietas,  quod 
absit.  Hospes  ad  prímám  mensam  sedit  noster  D.  Nótá¬ 
rius  (Varjú),  ad  partém  autem  sedit  Fr.  Dávid,  laicus 
Franciscanus  .  .  .  Lector  primus  in  novo  Refectorio  fűit 
R.  P.  Astricus  Fiáth,  antea  Canonicus  Jaurin.  minister 
verő  mensae  Fr.  Godefridus  (Kontor)  Novitius. 


a  szabad  égre  van  kilátás.  A  lenge  felhőzet 
között  lebeg  sz.  István  király  alakja,  aki  elé 
szolgálattevő  angyalok  tartják  a  koronát  és 
Magyarország  címerét.  A  karzattól  jobbra-balra 
óriási  virágtartókban  díszlő  csokrok  töltik  be 
a  dekoratív  feladatot. 

A  termet  továbbá  alulról  felfelé  úgy  vette, 
mint  egy  építészeti  objektumot  négy  főfallal, 
hat  pillérrel,  ezekre  szánt  mindegyikre  egy- 
egy  (tehát  összesen  hat)  nagyobb  képet  és  a 
többi  mezőt  felfelé  haladó  építészeti  részletekkel 
töltötte  ki,  melyek  felül  a  boltíveken  is  érvé¬ 
nyesülnek.  Ez  a  tendencia  magyarázza  meg 
azt  az  alapszínt,  melyet  a  képek  körül,  mint 
architektonikus  kiegészítő  részt  szemléltet.  A  tu¬ 
lajdonképen  i  képek  tehát,  a  négy  nagy  oldal¬ 
kép,  tizenegy  kisebb  medaillon-kép,  a  négy 
sarokkép  és  az  ablakfülkék  rendkívül  érdekes 

tizennégy  emblémája  igen  gazdag  díszítésű 
stukkó-reliefekkel  látszanak  ezen  falrészletekre 
függesztetteknek  lenni.  Tényleg  függesztve 
nincsenek,  csak  a  festő  illesztette  be  így  freskóit 
a  dekoratív  részhez. 

A  hat  nagy,  függő  kép  formájára  festett 
freskónak  tárgya  a  következő  : 

Az  első  a  bejárattal  szemben,  úgyszólván 
a  főasztal  élén,  az  északi  pillérfalon  levő  kép 
„A  haldokló  megváltó  a  keresztfán,  a  mint  a 
katona  az  epébe  mártott  szivacscsal  szomját 
oltja".  A  stukkó-kerettel  ellátott  kép  fölött  külön 
keretben  a  zsoltáros  ezen  mondása  olvasható  : 
„Dederunt  in  escam  meam  fel  et  in  siti  mea 
potaverunt  me  aceto“  Psal.  68.  XII.  Figyelemre 
méltó  ezen  képen  a  kereszt  tövében  jó  távlat¬ 
ban  álló  lovas  katona,  ki  lovastól  nagy  rövidü¬ 
lésben  fordul  a  szemlélő  felé. 

A  második  kép  a  keleti  pillérfalon  realisz¬ 
tikusan  mutatja  Krisztus  megkisértését  az  ör¬ 
dögtől.  A  szarvas  ördögi  alak  kecskelábakon 
közelít  az  Üdvözítő  felé,  mancsában  a  kisértés 
tárgyával.  A  kép  felirata:  „Príma  Gulae  fugienda 
Tibi  Tentatio  sernper". 

A  harmadik  szintén  a  keleti  pillérfalon  levő 
kép  Dániel  prófétát  szemlélteti  az  oroszlán- 
barlangban,  amint  az  angyal  kegyelemkenyeret 


nyújt  neki.  A  felirat  szövege:  „Dániel,  serve 
Dei,  tolle  prandium,  quod  misit  Tibi  Deus“ 
Dán.  Cap.  14.,  36. 

A  déli  főfalpilléren  látható  figurális  kép¬ 
csoport  a  dorbézoló  Boldizsár  királyt  szemlélteti 
hívságosan  kiöltözött  nők  társaságában,  feje 
felett  a  titokzatos  kéz  írja  a  „Mene,  Thekel, 
Phares"  (Dán.  5.,  25.)  baljóslatot,  mely  Bel- 
zazar  király  közeli  bukását  jövendöli.  Az  érdekes 
elrendezéséi  kép  felirata:  „Eadem  nocte  interfec- 
tus  est  Balthazar  Rex  Chaldeus".  Dániel  5.,  30. 

Az  ötödik  kép  a  nyugati  főfalpilléren  szintén 
a  lakmározás  káros  voltát  feltüntető  bibliai 
jelenetet  szemléltet.  A  bortól  jókedvre  derült 
Herodes  király  leánya  Keresztelő  szent  János 
fejét  kívánja.  Ezt  a  jelenetet  a  XVI.  és  XVII. 
századbeli  festők  számtalan  változatban  dol¬ 
gozták  fel.  Pannonhalmi  képtárunkban  is 
van  Leyden  Lukácstól  egy  1515-tel  szignált, 
vörösrézre  festett  Heródiás-kép  Keresztelő  szent 
János  fejével.  A  pannonhalmi  freskón  való¬ 
ságos  kosztüm-  és  étrendi  tanulmányokat 
lehetne  tenni,  oly  korhéíséggel  festette  meg  a 
szereplőket  mesterünk.  A  kép  felirata:  „Hoc 
crudelitati  ferculum  debebatur,  quo  insatiata 
epulis  feritas  vesceretur".  Sanctus  Ambrosius 
Lib.  tent.  de  Virg. 

A  hatodik  és  utolsó  nagy  kép  az  első  hamis 
szerzeteseket  szemlélteti,  akik  apátjukat,  szent 
Benedeket  meg  akarják  mérgezni,  de  a  legenda 
szerint  a  szent  főnök  megáldván  a  serleget, 
ez  megrepedt  és  a  gonosz  lélek  kiszáll  belőle. 

Művészi  tekintetben,  úgy  látszik,  ez  a  kép 
a  legsikerültebb.  Az  alakok  lelkülete  kitünően 
ki  van  fejezve  ábrázatukon.  A  szerzetesek  szoba¬ 
berendezése,  evőeszközeik,  a  böjti  ételek,  rá¬ 
kok,  a  hamisságot  jelképező,  asztal  alatt  setten¬ 
kedő  macska  remekül  van  kifejezve.  A  kép 
felirata:  „Circumveniamus  virum  iustum,  quo- 
niam  contrarius  est  operibus  nostris."  Sáp.  11. 12. 

Ezekkel  a  főképekkel  egy  sorban  van  a 
négy  sarokban  a  négy  evangélista :  Máté, 
Márk,  Lukács  és  János,  az  ismert  jelképekkel 
és  evangéliumuk  kezdő  soraival.  Ezeken  a 
mellékképeken  könnyen  felismerhető  Piazzetta 
hatása,  akinek  apostolképei  akkor  már  Európa- 
szerte  ismertek  valának. 

Főképeink  fölött  egy  emelettel  feljebb  sorban 
következnek  azután  gyönyörűséges,  virágguir- 
landos  stukkó-keretekben  a  medaillon-mellké- 
pek,  melyek  a  magyar  bencés-rend  történetével 
összeforrott  alakokat  szemléltetnek.  A  meny- 
nyezet  égboltozatán  az  alapító  szent  Istvánt 
látjuk,  azután  jönnek  a  többi  alapítók  és  jó¬ 
tevők  :  szent  László  király,  aki  az  első  király 


alapítványát  jelentékenyen  bővítette  és  Pan¬ 
nonhalmán  országgyűlést  is  tartott;  sz.  Imre 
herceg,  aki  sokszor  elzarándokolt  Pannonhal¬ 
mára  ;  II.  Endre,  aki  a  Szentföldről  visszatért 
hatalmas  Uriás  apát  által  újra  építtetett  fő¬ 
monostori  templom  felszentelésén  jelen  volt  és 
Pannonhalmát  birtokjogaiban  megerősítette;  II. 
Ulászló,  aki  X.  Leó  pápánál  1514-ben  kiesz¬ 
közölte,  hogy  a  régóta  dívó  szokás  szentesít- 
tessék  és  a  pannonhalmi  apát  az  összes  hazai 
apátságok  főapátjának  és  prímásának  cíinez- 
tessék.  Az  erre  vonatkozó  oklevelet  a  király 
kezében  tartja.  Végül  II.  Ferdinánd,  akinek 
uralkodása  idejében  a  török  hódoltság  alatti 
züllés  után  Pannonhalma  új  életre  kelt. 

A  túlsó  oldalon  északtól  kelet  felé  a  következő 
bencés  főpapok  képei  láthatók  hasonló  díszes 
környezetben :  szent  Adalbert  bencés-apátból 
lett  érsek,  a  magyarok  térítője;  szent  Gellért 
bakonybéli  apátból  lett  első  Csanádi  püspök; 
szent  Anasztáz-Asztrik,  a  hagyomány  szerint 
első  pannonhalmi  apátból  lett  esztergomi  érsek; 
szent  Maurus  bencésből  lett  első  pécsi  püspök ; 
szent  Bonifác  pannonhalmi  apátból  lett  kalocsai 
érsek. 

Ezen  tíz  medaillon-képpel  egyforma  nagy¬ 
ságban  van  a  szószékkel  szemben,  a  díszes 
főbejárat  fölött  szent  Benedek  mellképe,  kezében 

a  regulával,  melynek  kezdő  sorai:  „Ausculta, 
o  fili,  praecepta  magistri“  olvashatók. 

E  képsorozat  fölött  találjuk  a  boltsüvegek¬ 
ben  amorettek  által  tartott  mondat-szalagokon 
a  rend  történetére  vonatkozó  következő  ada¬ 
tokat :  „A  szent  Benedek-rendből  kikerültek: 
1 .  észak  felé :  Ordines  Equestres,  Monastici, 
Anachoretae  (lovagrendek,  szerzetesrendek,  re¬ 
meték)  ;  2.  nyugat  felé :  Imperatores  4.  Re¬ 
ges  48,  (a  rendből  kikerült :  4  császár,  48  király) ; 
3.  32  Summi  Pontifices  (32  pápa) ;  4.  dél  felé  : 
7000  Archi-Episcopi  (7000  érsek) ;  5.  Con- 
fessores  (Hitvallók) ;  6.  kelet  felé :  Martyres 
(Vértanúk) ;  7.  Cardinales  200,  Episcopi  15,000 
(200  bíboros,  15,000  püspök)  Arnold  Wlion.“ 

Az  utolsó  csoportban  vannak  az  ablakfül¬ 
kékben  levő  úgynevezett  emblémák,  jelképek, 
melyek  jelmondatokkal,  szállóigékkel  vannak 
ellátva.  Annak  idején  ezek  igen  szokásos  dol¬ 
gok  voltak  és  a  mi  emblémáinknak  legnagyobb 
részét  Boschius  „De  Arte  Symbolica“  című 
1702-ben  megjelent  képes  könyvében  is  meg¬ 


találtam  1  és  ugyanegy  festő  készíthette  a  meg¬ 
egyező  emblémákat  a  győri  úgynevezett  apát¬ 
házban,  melyet  Egyed  főapát  építtetett,  amelyre 
még  visszatérünk. 

A  jelképek  azon  a  tárgyon  kívül,  amit  szem¬ 
léltetnek,  mindig  valamely  átvitt  értelemmel  is 
bírnak  és  egy  bizonyos  erényre  vagy  bűnre 
is  vonatkoznak.  Az  egyes  számoknál  hivat¬ 
kozom  a  képeskönyvre. 

Ezen  jelképes  emblémákat  a  főasztal  előlülő 
helyétől  számítva  soroljuk  elő. 

Az  északi  nagy  ablakfülkének  képe  „Verő¬ 
fényes  nap  és  egy  napóra“  ezen  felirattal : 
„Leges  facit  et  servat“  (Rendtartás). 

Ugyanazon  ablakfülke  másik  oldalán  „A  sas 

1  Boschius  I.  S.  „De  Arte  Symbolica  bis  miile  ico- 
nismis  expressa“  Augustae  Vindelicorum  MDCCII.  A  köny¬ 
vet,  mint  „ex  libris“-e  tanúsítja,  Karner  Egyed  főapát 
szerezte  meg  a  pannonhalmi  könyvtár  számára  :  „Pro 
Archi  Coenobio  S.  Martini  de  S.  Monté  Pannóniáé  O.  S. 
Patris  N.  tíenedicti  comparavit  anno  1702.  Illustrissimus 
et  Rmus  Aegidias  Karner  Archi-Abbas  és  látszik,  hogy 
ugyanezt  a  példányt  használta  festőművészünk. 

kiveti  a  fészkéből  madárfiát".  Felirata:  „Haec 
odit  inertes"  (Munkásság). 1 

A  keleti  első  ablakfülke  jobb  oldalán  dűlő 
oszlop  képe.  Felirata:  „Concidet  obliquum" 2 
(Egyeneslelkűség). 

Ugyanazon  fülke  baloldalán:  „Reddo  cuique 
suum"  felirattal  tükörnek  képe. 3  (Igazságosság). 

A  szószéknél  levő  középső  ablakfülke  jobb 
oldalán  versenyt-úszó  szarvasok  felirata  :  „Tu- 
tum  iter  unanimis"4  (Megegyezés). 

Különböző  alakú  és  nagyságú  kulcsok  kö- 
tege  lóg  egy  ajtó  lakatján  ezen  felirattal :  „Non 
omnia  possumus  omnes"5  (Egyirányú  hivatás). 

A  harmadik  keleti  ablakfülkében  látható  egy 
kalitkába  zárt  madár,  ezen  felirattal:  „Clau- 

1  Id.  Képeskönyv  Hl.  rész.  MDCCCXXVIII.  sz.  képe. 

2  U.  o.  III.  rész.  CDLX.  sz.  képe. 

3  U.  o.  III.  rész.  CDLXI.  sz.  képe. 

4  U.  o.  III.  rész  CCXCIX.  sz.  képe. 

5  U.  o.  III.  rész.  CCCVIII.  sz. 

strum  facit  esse  securum"1  (A  világ  kisértései 
ellen). 

Ezzel  szemben  egy  szétpattant  hordóból  ömlik 
ki  a  folyadék,  minek  felirata:  „Libertate perit“. 2 

Ég  felé  törő  élőfák:  „Ut  coelo  assurgant“. 

A  déli  ablakfülkében  méhkas  körül  sürgö¬ 
lődnek  a  méhek:  „Aris  pars  príma  laborum“.3 
Szerzetesek  munkájának  zsengéje  is  az  Isten- 
tisztelet  legyen. 

A  kis  ajtó  fölé  festett  vakablak  fülkéjében 
egy  kutya  nyulat  hajszol:  „Non  sibi  séd  Do- 
mino“.  Önzetlenségre  inti  a  szerzeteseket. 

Nyugat  felé  néző  vakablak  fülkében  egy 
fékevesztett  paripa  száguldoz :  „Incassum  re- 
petes  data  fraena‘24  A  szenvedélyek  féktelen¬ 
ségére  vonatkozik. 

1  U.  o.  III.  rész.  CMXCV.  sz. 

2  U.  o.  III.  rész.  DCCXLIX.  sz. 

3  U.  o.  II.  rész.  MXXXV. 

4  IJ.  o.  III.  r.  CDXCXVI1I. 


A  kályha  mellett  a  jobboldali  vakablakban  a 
tékozló  fiú  a  sertések  moslékét  meregeti:  „Pro- 
digus  ad  siliquasT  Takarékosságra  intő  példa. 

Magasba  törő  sas  fiait  repülni  tanítja:  „Mon- 
strat  tolerare  laboresT1  Türelem  példaképe. 

Felemlítésre  méltó,  hogy  a  győri  úgyneve¬ 
zett  apátházban,  mely  most  a  kisebb  papnevelő 
intézet  lakása  és  amelyben  a  rendnek  felosz¬ 
latása  előtt  a  főapátok  hosszas  ideig  szoktak 
tartózkodni,  a  főapáti  ebédlő-teremben,  jelen¬ 
leg  kápolnában  a  pannonhalmi  ebédlő-termével 
megegyező  freskók  láthatók. 

Az  itteni  ablakfülkékben  is  megvannak 
ugyanazon  feliratokkal  a  következő  jelképek: 
a  napóra,  a  dűlő  oszlop,  a  tükör,  a  kolos¬ 
torban  levő  biztonságot  nem  kalitkával,  hanem 
pásztorral  szemlélteti,  ki  juhait  bekerített  helyen 
őrzi,  a  sürgölődő  méhek  és  a  fiait  fáradságos 

1  U.  o.  II.  r.  CCLXXIV. 

munkára  tanító  sas.  Csak  három  más  jelkép 
van  még  a  győri  apátház  freskói  között  Izaiás 
prófétából,  melyek  nincsenek  a  pannonhalmi 
képek  között. 

Említésre  méltók  még  ezen  apátház  meny- 
nyezetképei:  Szilveszter  pápa  álma  a  magyar 
szent  koronáról,  Asztrik  apát  hozza  a  koronát 
szent  Istvánnak,  Isván  király  felajánlja  a  ko¬ 
ronát  Magyarország  Patronájának  és  szent 
Adalbert  téríti  a  pogány  magyarokat. 

Ha  már  most  a  két  terem  freskóit  és  a 
győri  bencés  templom  falfestményeit  egybe¬ 
hasonlítjuk  úgy  modor,  mint  színezés  tekin¬ 
tetében,  akkor  arra  az  eredményre  kell  jutnunk, 
hogy  azok,  ha  nem  is  egy  mester,  de  minden¬ 
esetre  egy  festőiskola  termékei. 

Fehér  Ipoly  főapát,  aki  minden  szépért  lelke¬ 
sedik,  elhatározta,  hogy  az  oly  műérzékkel 
kezelt  pannonhalmi  ebédlőt  megujíttatja.  Hazai 
műértőt  ily  freskók  helyreállítására  az  intéző 

körök  sem  tudtak  ajánlani.  Külföldre  kellett 
tehát  fordulnunk  és  Berlinből,  mint  ezen  a  téren 
legkiválóbb  mestert,  Melicher  Teofil  bécsi  kon- 
zcrvátort  ajánlották,  aki  már  azelőtt  Troger 
Pál  brixeni  freskóit  nagy  ügyességgel  helyre¬ 
állította.  Az  volt  Pannonhalmán  is  a  feladat, 
hogy  semmit  se  fessen  át  újra,  hanem  csak 
a  megfeketedett  képeket  derítse  fel.  Melicher, 
mint  a  bécsi  Centralkomission  tagja,  tudós 
műrégész  is  egy  személyben,  1900-ban  mes- 
terileg  megfelelt  a  nehéz  feladatnak.  Pan¬ 
nonhalmi  falfestményeink  most  már  Melicher 
ügyes  vegyi  eljárása  következtében  sértetlenül 
és  mintegy  felújulva  tündökölnek.  Persze  a  közel 
kétszáz  év  nyoma  mindenesetre  így  is  meglát¬ 
szik  rajtuk.  Nem  Melicher  műízlésén  múlt,  hogy 
a  képek  falközeit,  amelyeket  a  régi  mester  oly 
finom  érzékkel  tudott  tónus  tekintetében  az  épí¬ 
tészeti  részletekkel  összhangzásba  hozni,  nem 
tölthette  be  stílszerű  alapszínekkel.  így  a  tulaj- 
donképeni  képek  ugyan  érintetlenül  felújultak, 
de  környezetük  egy  kicsit  elüt  az  eredetitől. 

Melicher,  aki  sokat  foglalkozott  Troger  mű¬ 
veivel,  szintén  azon  véleményben  van,  hogy  a 
pannonhalmi  ebédlő  és  a  győri  apátház  régi 
falfestményei  is  az  ő  ecsetjére,  vagy  legalább 
is  iskolájára  vallanak.  És  ezen  nem  is  lehet 
csodálkozni,  ha  elgondoljuk,  hogy  Altenburg, 
Göttweig,  Melk  és  Zwettl  híres  osztrák  apát¬ 
ságok  templomait,  könyvtárait  és  lépcsőházait 
is  ő  díszítette  műveivel  és  a  bencések  ezen 
vonatkozása  bizonyára  Pannonhalmára  is  hozta 
Troger  mesteriskoláját. 

Azt,  amit  általában  felhoznak  Troger  jel¬ 
lemzésére,  hogy  kitűnt  az  akkori  képírásban 
a  mesterkéltséget  kerülő  ábrázolással  és  egy¬ 
szerű,  világos  és  tartalmas  előadásánál  fogva 
elődeitől  elüt :  ez  tökéletesen  ráillik  a  pannon¬ 
halmi  ebédlő  freskóira  is.  Olaszországban  elsa¬ 
játíthatott  egy  bizonyos  merészséget  a  kon¬ 
cepcióban  és  oly  színezést,  mely  azelőtt  az 
északibb  országokban  nem  dívott. 

Ami  végül  a  képeinket  befoglaló  stukkókat 
illeti,  azok  alighanem  olasz  munkások  remek 

alkotásai.  Alakzataikban,  virágdíszeikben,  an¬ 
gyalfejes  ornamentiációjukban  hazánkban  pár¬ 
jukat  ritkítják  és  a  közelben  csak  a  bécsi  burg 
termeiben  találhatjuk  fel  másukat. 

Myskovszky  Viktor  veterán  műrégészünk,  aki 
tudvalevőleg  a  hazai  renaissance-emlékekről  hé¬ 
zagpótló  nagy  díszmunkát  adott  ki,  mikor  a  ba¬ 
rokk  és  rokokó  emlékekről  készülő  művéhez 
országszerte  adatokat  gyűjtött,  nem  tudott  eltelni 
a  pannonhalmi  stukkók  gyönyöréi  változataival 
és  legnagyobb  részletességgel  másolta  azokat 
Berlinben  kiadandó  nagy  munkája  számára. 
Nagy  szakértelmén  alapuló  tapasztalatai  révén 
odanyilatkozott,  hogy  nincs  hazánkban  temp¬ 
lom  vagy  kastély,  melynek  stukkói  szépség 
tekintetében  a  pannonhalmiakkal  vetélkedhet¬ 
nének.  Hátra  van  még  az  ebédlő  főbejárata,  mely 
megérdemli,  hogy  legalább  egy  mondatban 


megemlítsem,  mivel  ez  meg  az  iparművészetnek 
remeke  ;  a  freskókkal  és  különösen  a  stukkók 
ízléses  cikornyáival  szép  összhangzásban  van¬ 
nak  remek  faragványai.  Akadt  már  műgyűjtő, 
aki  nagy  összeget  ajánlt  érte. 

Érdemes  volna  győri,  szombathelyi,  vesz¬ 
prémi  és  pápai  freskóinkkal  is  behatóbban 
foglalkozni,  amelyek  Troger,  Maulpertsch,  Dorf- 
meister  vagy  Klieber  művészetét  hirdetik.  Igaz, 
hogy  a  mi  szemünk  kissé  elszokott  a  régi 
stílusoktól.  Volt  idő,  midőn  a  román  és  gót 
emlékek  felkarolásával  a  renaissance,  barokk 
vagy  rokokó  emlékek  műirányát  lenézték.  Most 
már  arra  a  meggyőződésre  jutott  a  műtörténet, 
hogy  minden  művészi  irány  jogosult  addig, 
míg  nem  csap  át  szertelenségekbe. 

Dr.  Récsey  Viktor 

űvcszetünket  a  közelmúltban  megint 
érzékeny  veszteség  érte  Eisenhut 
\  Ferencnek,  a  kiváló  orientalista 
festőnek  halálával,  aki  rövid  szen¬ 
vedés  után  június  hó  2-ikán  költözött  el  az 
élők  sorából. 

A  derék  és  szorgalmas  művészt,  aki  úgy 
a  budapesti  mint  a  németországi  kiállításoknak 
egyik  legbuzgóbb  kiállítója  volt,  Münchenben 
érte  utói  a  halál,  abban  a  városban,  ahol  mű¬ 
vészi  pályafutásának  legnagyobb  részét  eltöl- 
tötte,  és  ahol  a  magyar 
művészet  érdekeinek 
mindenkor  önzetlen, 
fáradhatatlan  és  lelkes 
szószólója  és  képvise¬ 
lője  volt.  Találóan  je¬ 
gyezte  meg  róla  egyik 
életírója,  hogy  ő  való¬ 
ságos  nagykövete  volt 
a  magyar  művészek¬ 
nek  a  bajor  főváros¬ 
ban,  mert  csakugyan 
az  ő  működése  a  leg¬ 
szorosabban  összefor- 
radt  azzal  a  lassít  de 
biztos  térfoglalással,  a 
m elvivel  a  magyar  mű- 

vészét  Münchenből  kiindulva  immár  az  egész 
kontinens  érdeklődését  felköltötte  és  a  művé¬ 
szet  legkiválóbb  gócpontjában  elismerést  és 
becsülést  szerzett  a  magyar  névnek. 

0  volt  az,  aki  az  Országos  Magyar  Képző- 
művészeti  Társulat  budapesti  nemzetközi  kiál¬ 
lításain  a  müncheni  és  németországi  művé¬ 
szeknek  a  tárlatokon  való  részvételét  óriási 
fáradsággal  és  mindenkor  előkelő  Ízléssel  szer¬ 
vezte.  Ugyancsak  ő  volt  a  müncheni  nemzet¬ 
közi  kiállításokon  a  magyar  csoport  minden¬ 
kori  kvártélycsinálója  is,  akinek  nem  egyszer 
kemény  tusákat  kellett  vívnia  az  ottani  veze¬ 
tőséggel  a  magyar  csoport  helye  érdekében. 

S  csak  kiváló  ügyessé¬ 
gére  és  szívós  kitartá¬ 
sára  vall,  hogy  ez  a 
hely  mindenkor  a  leg¬ 
jobb  volt,  mely  az  adott 
körülmények  közt  és  a 
nagy  európai  verseny 
közepette  csak  kivív¬ 
ható  volt. 

A  magyar  művészet 
érdekében  München¬ 
ben  kifejtett  munkás¬ 
ságának  sikerét  nagy¬ 
ban  megkönnyítette  és 
elősegítette  az,  hogy 
ő  maga  is  tagja  volt 
az  ottani  ,,Luitpold- 

Gruppe“  nevű  ismert  tekintélyes  művészcso¬ 
portnak,  mely  már  csak  a  kollegialitás  révén  is 
kezére  járt  a  művésznek  céljai  elérésében.  Nagy 
előnye  volt  helyzetének  az  is,  hogy  úgy  itthon, 
mint  Münchenben  is  kollegái  osztatlan  szere- 
tetének  és  bizalmának  örvendett,  s  csak  egyet¬ 
len  egyszer  esett  meg  vele,  a  legutóbbi  mün¬ 
cheni  nagy  nemzetközi  kiállítás  alkalmával, 
hogy  ismeretlen  helyen  szőtt  intrikák  folytán 
a  magyar  sajtó  néhány  orgánumában  megtá¬ 
madták,  de  akkor  maga  a  magyar  kormány  vette 
őt  védelmébe,  és  fényes  elégtételt  szolgáltatott 
neki  a  méltatlanul  elszenvedett  támadásokért. 

Eisenhut  Ferenc  1857-ben  Német-Palánkán 
született.  Apja,  aki  vendéglős  volt,  fiát  keres¬ 
kedőnek  szánta,  s  beadta  egy  vaskereskedésbe 
inasnak.  A  fiúnak  azonban  magasabb  rendű 
ambíciói  voltak  és  mindenáron  festő  szeretett 
volna  lenni.  Ki  tudja  megvalósíthatta  volna-e 
ezt  a  vágyát,  ha  nem  akad  egy  mecénásra, 
néhai  Mezey  Károlyra,  aki  rendkívül  meg¬ 
szerette  és  anyagilag  is  támogatta  őt. 


Művészeti  tanulmányait  Budapesten,  az 
országos  mintarajziskolában  kezdette  meg, 
ahol  Székely  Bertalan  és  Greguss  János  tanít¬ 
ványa  volt.  Majd  két  esztendő  múltán  kiment 
Münchenbe,  hol  a  bajor  királyi  képzőművé¬ 
szeti  akadémián  Benczúr,  Löfftz,  Seitz  és  Dietz 
tanárok  vezetése  alatt  folytatta  tanulmányait, 
itt  hamarosan  magára  vonta  tehetségével  és 
szorgalmával  tanárai  figyelmét,  sőt  nemsokára 
a  művásárlók  körében  is  feltűnést  keltett.  Hét 
esztendei  müncheni  tartózkodása  után  keletre 
utazott,  hol  teleszívta  magát  ennek  a  csodás 
világnak  színdús  benyomásaival,  s  visszatérve 
egyre  másra  kezdte  festegetni  keleti  tárgyú 
képeit,  melyekkel  mindjárt  kezdetben  nagy 
sikereket  ért  el,  melyek  döntő  befolyással  voltak 
egész  további  pályájára,  amennyiben  rajtuk 
felbuzdulva  teljesen  az  orientalista  festészetre 
adta  magát. 

Legelső  nyilvánosan  kiállított  műve  ,,A  korán 
általi  gyógyítás*4  című  volt,  mely  a  Képző- 
művészeti  Társulat  1883.  évi  kiállításon  vonta 

magára  a  közfigyelmet.  Alig  három  esztendő 
múlva,  1886-ban  ugyanitt  „Gül  Baba  halála“ 
című  olajfestményével  nagy  állami  aranyérmet 
nyert  s  azonkívül  még  abban  a  kitüntetésben 
is  részesült,  hogy  a  festményt  Ferenc  József 
király  megvásárolta.  Ugyancsak  ezzel  a  fest¬ 
ményével  az  1892-ik  évi  berlini  nagy  kiállí¬ 
táson  elismerő  oklevelet  kapott,  s  ettől  fogva 
a  kitüntetések  hosszú  sorozatában  volt  része. 

„Kairói  gyermekiskola“  című  festményével 
háromszoros  kitüntetésben  részesült,  amennyi¬ 
ben  az  1892.  évi  müncheni  kiállításon  vala¬ 
mint  az  1893.  évi  berlini  kiállításon  kis  állami 
aranyéremmel  jutalmazták,  az  1895.  évi  párisi 
szalonban  pedig  dicsérő  fölemlítéssel  tüntet¬ 
ték  ki.  Madridban  is  megbecsülték  kiváló  mű¬ 
vészi  kvalitásait,  amennyiben  „ítélet  előtt“ 
című  festményét  ezüst  éremmel  honorálták. 

Eisenhut  Ferenc  húsz  esztendős  művészi 
pályafutásának  legnag3robb  részét  vagy  a  Kele¬ 
ten  —  hol  benyomásokat  gyűjtött  és  tanul¬ 
mányokat  készített,  —  vagy  Münchenben  — 
hol  bámulatos  szorgalommal  reggeltől  napestig 
dolgozott,  —  töltötte,  és  valóságos  kis  kép¬ 
tárt  festett  össze.  Ismételten  bejárta  a  Keletet 
és  legutóbb  —  a  millennium  után  —  Kis-Ázsiá- 
ban  töltött  közel  kilenc  hónapot,  ahonnan 
szintén  tömérdek  vázlattal  és  tanulmánynyal 
megrakodva  tért  haza. 

A  millennium  után  rövid  ideig  Budapesten 
tartózkodott  és  több  kollegájával  megfestette 
az  1896.  évi  koronázási  díszfölvonulás  pano¬ 
rámáját,  amely  azonban  nem  járt  a  remélt 
sikerrel.  Ez  kissé  elkedvetlenítette,  úgy,  hogy 
megint  hátat  fordított  Budapestnek  és  újból 
Münchenben  telepedett  meg,  ahol  úgyszólván 
életének  utolsó  napjáig  dolgozott.  Halála 
előtt  alig  pár  nappal  fejezte  be  három  leg¬ 
utolsó  festményét  az  „Álmodozását,  a  „Mese¬ 
mondóit  és  a  „ Büntetés "-t,  amelyek  most  a 
müncheni  Glaspalast  kiállításán  láthatók. 

Az  elhunyt  művésznek  legnevezetesebb 
alkotásai  megközelítőleg  chronologikus  sor¬ 
rendben  a  következők:  „Tanulmány",  „Tanul¬ 
mányfej",  „Korán  általi  gyógyítás"  (1883.), 
„Gül  Baba  halála  (1886.  A  király  tulajdona), 
„Kígyót  etető  bűvészek"  (1887.)  „Rabszolga¬ 
vásár"  (1888.),  „Hadi  zsákmány",  ..A  kegy- 
vesztett"  (1889.  Az  utóbbi  a  Deutsch  család 

tulajdona),  „Tuniszi  kávéház",  „ítélet  előtt" 
(1890),  „Álom"  (1891.  A  Nemzeti  Múzeum 
tulajdona),  „Gyermekiskola Kairóban",  „Az  első 
fátyol  vásárlása"  (1892.),  „A  figyelmes  őr", 
„Háremben",  „Az  új  favorit  bemutatása"  (1893. 
Az  utóbbi  Andrássy  Tivadar  gróf  tulajdona), 
„Kakasviadal  Kairóban"  (1894.),  „Mámorban" 
(1895),  „írástudó"  (1896.  Harkányi  Frigyes 
báró  tulajdona),  „A  zentai  csata"  (1896.  Bács- 
Bodrog  vármegye  tulajdona),  „Petőfi  illusztrá¬ 
ciók"  (1899.,  1900.),  „Népünnepély  a  Kauká¬ 
zusban",  „Bokharai  börtön",  „Szamarkandi 
vásár"  (1900.),  „Cserkesz  tánc"  (1901.),  „Hadi 
zsákmány  elosztása"  (1901.  A  bajor  állam 
tulajdona),  „A kegyvesztettek",  „HunyadyJános 
kirohanása  a  nándorfehérvári  várból  1456-ban" 
(1902.  Az  utóbbi  a  magyar  állam  tulajdona). 
„Álmodozás",  „A  mesemondó",  „Büntetés" 
(1903). 

Eisenhut  Ferenc  vasszorgalmának  és  mű¬ 
vészi  pietásának  és  komolyságának  kétségbe¬ 
vonhatatlan  bizonyítéka  az,  hogy  hagyatéká¬ 
ban,  melyet  Csúzy  Károly  és  az  elhunytnak 
néhány  meghitt  müncheni  művészbarátja  lel¬ 
tároztak,  148  kész  olajfestményt  s  678  tanul¬ 
mányt,  vázlatot  és  rajzot  találtak,  amelyek 
már  útban  vannak  Budapest  felé,  és  október 
hónapban  kollektive  ki  lesznek  állítva  a  városli¬ 
geti  műcsarnok  helyiségében. 

Ami  Eisenhut  művészetét  illeti,  erről  a  mű- 
történelem  lesz  hivatva  érdemleges  ítéletet 
mondani.  Mi  csak  azt  jegyezzük  meg,  hogy 
Eisenhut  haláláig  hű  maradt  iskolájának  a 
tradícióihoz,  és  a  modern  művészet  áramlatai 
szinte  nyomtalanul  suhantak  el  fölötte.  Azok 
közül  a  művészek  közül  való  volt,  akik  alko¬ 
tásaikban  a  vonalak  és  a  színek  harmóniájá¬ 
nak  teljes  egyenjogúságát  dokumentálták  és 
a  kompozíció  terén  is  alkalmazkodtak  a  régi 
akadémikus  szabályokhoz.  Keleti  tárgyú  fest¬ 
ményein,  melyek  élete  munkájának  a  javarészét 
alkotják,  a  fönnebb  említett  elv  érvényesülésén 
kívül  még  azt  a  jellemző  vonást  is  kiemelhetjük, 
hogy  az  ő  fantáziáját  nem  annyira  a  Kelet 
káprázatos  színpompája,  mint  inkább  annak 
a  csodálatos  világnak  misztikus  filozófiája, 
s  a  kelet  népének  exotikus  lélektana  ragadta 
meg,  amelynek  nem  egy  érdekes  problémáját 
próbálta  vásznain  megoldani. 


Eiscnhut  Ferenc 


Halála  körülményeit  illetőleg,  az  elhunyt 
közvetlen  környezetéből  arról  értesülünk,  hogy 
a  művésznek  már  hosszabb  idő  óta  voltak 
jelentéktelennek  látszó  bélbántalmai,  amelyek¬ 
nek  azonban  nem  tulajdonított  semmi  fontos¬ 
ságot,  és  nem  akart  orvosi  segélyt  igénybe 
venni.  Halálát  közvetlenül  megelőzőleg  meg¬ 
feszített  erővel  dolgozott  három  legutolsó  fest¬ 
ményein,  melyeket  még  maga  szállított  be  a 
Glaspalastba.  Ugyanaznap  —  május  30-ikán 
—  este  részt  vett  a  Luitpold- csoport  ülésén, 
ahol  azonban  hirtelen  rosszul  lett,  úgy,  hogy 
haza  kellett  mennie.  Otthon  a  lépcsőn  már 
csak  alig  volt  képes  fölvánszorogni,  lakása 
ajtaja  előtt  pedig  eszméletlenül  összeesett. 
Aggódó  felesége  tüstént  orvost  hivatott,  aki 
bélfekélyt  konstatált  és  csakis  gyors  műtét 
révén  remélte  a  beteget  megmenthetni.  Remé¬ 
nye  azonban  sajnos  nem  vált  be,  mert  a  mű¬ 
vész,  kétszeri  operáció  ellenére  is  június  2-ikán 
meghalt. 


Halálának  tragikus  voltát  növeli  az  a  kö¬ 
rülmény,  hogy  kevéssel  előbb  két  irányban 
is  történtek  lépések  aziránt,  hogy  a  magyar 
és  a  müncheni  művészet  terén  szerzett  kiváló 
érdemei  hivatalos  elismerésben  is  részesülje¬ 
nek.  A  magyar  kormány  ugyanis  kitüntetésre 
terjesztette  fel  a  művészt  illetékes  helyen, 
Münchenben  pedig  küszöbön  állott  a  tanári 
címmel  való  kitüntetése.  Egyiket  sem  érhette 
meg. 

Halála  úgy  nálunk,  mint  második  otthoná¬ 
ban,  Münchenben  is  őszinte  részvétet  keltett  s 
június  hó  4-ikén  Münchenben  végbement  teme¬ 
tésén  ösmerőseinek  és  barátainak  nagy  serege, 
élén  a  bajor  vallás-  és  közoktatásügyi  kormány 
képviselőjével,  adta  meg  a  korán  elhunyt 
művésznek  a  végső  tisztességet. 

Elhunytát  barátain  és  művésztársain  kívül 
özvegye  és  két  kis  gyermeke  siratja. 

Ambrozovics  Dezső 

TT  /^evesen  ismerik  nálunk  Schuster  Fe- 
rencnek,  a  június  14-én  Bécsben  el- 
\\  halt  magyar  festőművésznek  nevét. 
Egyetlen  művel  sem  szerepelt  kiállí¬ 
tásainkon.  Várt,  míg  tehetségét  annyira  fejleszt¬ 
heti,  hogy  hazájában  teljesen  kiforrt  művész¬ 
ként  léphessen  fel.  Kenyerét  küzdelmesen,  nagy 
üggyel-bajjal  a  külföldön  szerezte  meg.  Mun¬ 
kája  érett  gyümölcseit  nekünk  akarta  juttatni. 
Ez  a  nobilis  vonás  jellemezte  egyéniségét  és 
művészetét  is.  Tehet¬ 
ségének  szép  próbáit 
bemutattuk  a  „Művé¬ 
szet"  ez  évi  első  szá¬ 
mában.  S  épp  most 
készülődött  arra,  hogy 
egybegyűjtött  m  unkáit 
bemutassa  a  budapesti 
közönségnek  egy  kis 
külön  kiállításon.  De 
még  csak  össze  sem 
gyűjthette,  mert  hó¬ 
napok,  évek  óta  ke¬ 
gyetlen,  gyógyíthatat¬ 
lan  betegség  gyötörte, 


amely  az  utóbbi  időben  oly  fájdalmassá  vált, 
hogy  levelet  is  alig  írhatott.  Mégis  bízott  abban, 
hogy  tavaszra  meglehet  a  kiállítás.  E  sorok 
írójának  néhány  hónappal  ezelőtt  még  remény¬ 
nyel  teljes  leveleket  küldött,  a  betegség  azon¬ 
ban  egyre  fenyegetőbbé  lett,  úgy,  hogy  a  leg¬ 
utóbbi  időben  már  maga  sem  bízhatott  felgyó¬ 
gyulásában.  S  most  már  csendes  hantok  alatt 
pihen  ez  a  szenzibilis,  nemes,  művészi  rajon¬ 
gással  teljes  férfiú. 

Sanyarúan  lepörgött  rövid  életéről  (szü¬ 
letett  1870  december  24-én)  ő  maga  írt  meg 
egyet-mást  a  mi  kérelmünkre.  Ezek  az  egy¬ 
szerű  sorok  minden 
egyébnél  beszédeseb¬ 
ben  világítják  meg  rö¬ 
vid  pályafutásának  ke¬ 
serveit. 

„  F  ehértemplomban 
születtem  —írta  a  többi 
közt  —  apám  kovács 
s  én  vagyok  tíz  gyer¬ 
meke  közt  a  legidő¬ 
sebb.  Ifjúságom  ide¬ 
álja  a  cirkusz,  később 
a  színház  volt.  Ide  a 
színészek  ruhatáros 
kosarával  jutottam.  De 

szüleim  nem  engedtek  sem  az  egyik,  sem  a 
másik  pályára.  Vaskereskedésbe  kerültem  s 
életem  három  esztendeje  ebben  az  üzletben  folyt 
le,  amelyhez  sem  kedvem,  sem  képességem  nem 
volt.  Itt  tört  ki  belőlem  először  a  festésre  való 
hajlam.  Kezdetleges,  siralmas  képeket  pingál- 
tam  főnököm  egyéves  fia  számára,  akit  szó¬ 
rakoztatás  céljából  gyakran  rám  bíztak.  A  kis 

csemetének  tetszettek  ezek  a  képek,  nekem 
pedig  kedvem  telt  a  készítésükben.  Midőn  túl 
voltam  az  inaséveken,  Budapestre  mentem  s 
ott  ismét  vaskereskedésben  kaptam  alkalma¬ 
zást.  Öt  hét  múlva  azonban  búcsút  mondtam 
ennek  is.  Most  már  tudtam,  miképpen  lehet 
belőlem  festő.  A  mintarajztanoda  igazgató¬ 
jánál  tett  látogatásom  meghozta  az  első  ki¬ 
ábrándulást.  Tehetségtelennek  nyilvánított  en¬ 
gem  s  ezzel  a  nyilatkozattal  léptem  ki  a  szentek 
szentjéből.  Rongyos  cipőmbe  belefagyott  a  víz, 
de  a  lelkesedés  és  kétségbeesés  arra  a  kalandos 
ötletre  bírt,  hogy  végig  kopogtattam  a  festő¬ 
műtermeket  s  „  ecsetmosogatónak  “  ajánlkoztam. 
Amennyire  ma  még  emlékszem,  jártam  M  .  .  ., 
V  . .  .,  U  . . .  festőknél.  Vállvonogatással,  mo- 
solylyal  tessékelték  ki  a  szegény  bolondot. 
Budapesten  tehát  nem  volt  mit  keresnem.  Szülő¬ 
földemre  nem  akartam  visszamenni.  Aggódó 
szüleim  megsegítettek  néhány  forinttal.  Bécsbe 
mentem  szerencsét  próbálni,  itt  jó  emberekre 
akadtam,  akik  bíztak  bennem.  Nemsokára  benn 
voltam  az  akadémiában,  de  az  első  években 
kevés  sikerem  volt,  mert  a  nyomor  arra  kény- 
szerített,  hogy  az  iskola  falain  kívül  dolgozzam 
a  mindennapi  kenyérért.  Sem  otthonról,  sem 
máshonnan  nem  kaptam  semmi  támogatást. 
Kétszer  is  töröltek  az  intézetből,  mert.  úgy¬ 
mond,  nem  teljesítettem  kötelességemet  s  mert 
bolond  és  tehetségtelen  vagyok.  De  sikerült 
mégis  visszajutnom.  így  teltek  el  akadémiai 
éveim,  akkor  aztán  ott  álltam  egyedül  az  utcán. 
Tudásom  csekély  volt.  Mintegy  öt  éven  át 
hányt-vetett  a  sors  hol  Magyarországon,  hol 
Düsseldorfban,  hol  Bécsben,  de  ilyenfajta  isko¬ 
lába  nem  mentem  többé.  És  megismertem  a 
nyomort  minden  formájában.  Abban  az  idő¬ 
ben  festettem  az  Anya-ciklust,  amelyet  később 
rézbe  karcoltam.  Ezzel  a  munkával  elmentem 
az  akadémiára  Pochwalsky  tanárhoz,  aki  tu¬ 
dást,  tehetséget  és  öntudatos  művészi  célt 
látott  műveimben  és  nagyon  megtisztelő  fel¬ 
tételek  mellett  vett  fel  speciális  iskolájába. 
Az  év  végén  legnagyobb  meglepetésemre  egy¬ 
hangúlag  díjjal  tüntették  ki  egyik  arcképemet. 
A  következő  évben  Unger  Vilmos  tanár  réz- 
karcoló-iskolájában  dolgoztam,  ahol  császári 
szubvenciót  kaptam  az  Anya-ciklus  rézbe  edzé¬ 
sére  és  publikálására.  Az  év  végén  egyik  kom- 

pozíciómra  megkaptam  a  Fűger-aranyérmet.  S 
ezzel  vége  szakadt  iskolás  tanulmányidőmnek.  “ 
De  nem  szakadt  vége  rossz  sorsának.  Rop¬ 
pant  küzdelmek  közt  vergődött,  mindenekfelett 
az  bántotta,  hogy  nem  foglalkozhatott  szaka¬ 
datlanul  művészetével.  Betegsége  olykor  he¬ 
teken  át  megbénította  kezét.  Mégis  sikerült 
neki  tavaly  Bécsben  egy  kis  külön  kiállítást 
rendeznie.  A  sors  itt  is  kegyetlen  játékot  űzött 
vele.  Nem  is  láthatta  azt  az  első  és  egyetlen 
kiállítását,  mert  a  megnyitás  napján  a  kórházba 
kellett  őt  vinni.  A  tárlatot  azonban  osztatlan 
tetszéssel  fogadta  a  bécsi  kritika.  Ő  pedig 
nem  kereste  sohasem  ezt  a  külső  elismerést, 
művészete  egy  merengő,  befelé  fordult,  meleg 
érzésekkel  átszőtt  lélek  művészete  volt.  Az 
Anya-ciklus  tanúskodik  e  jellemvonásáról,  az¬ 
után  azok  a  képek,  amelyeken  megcsendül 
egy  hittel  teljes  szimbolizmus  hangja.  Ilyen 
például  a  Feltámadás  című  színes  rézkarca. 
A  túlvilági  élet  neki  épp  oly  reális  volt, 
mint  az,  a  mely  ezen  a  földön  pereg  le. 
A  legutóbbi  napok  egyikén  még  egyszer  ke¬ 


zébe  vette  szerszámait.  Egy  barátja  műter¬ 
mében  elővett  egy  kartont  és  képet  kezdett 
vázolni :  a  kis  ember  látja  jönni  az  Elkerül¬ 
hetetlent.  Ez  a  legutolsó  vázlat  mutatja,  hogy 
belelátott  jövőjébe.  De  csakhamar  letette  a  sze¬ 
net,  a  fájdalomtól  nem  tudott  dolgozni. 

„Mikor  tavaszodott  —  írja  nekünk  bécsi 
barátja  —  Fehértemplomból  ismét  Bécsbe  jött: 
egy  nagy  kékszemű  csontváz.  Az  utolsót  pró¬ 
bálta  meg :  egy  operációt.  Nem  sok  reménynyel 
kisértük  a  kórházba.  Operálták  és  mintha  si¬ 
került  volna.  A  fájdalom  elmúlt,  evett-ivott  és 
beszélt  a  jövőről.  Örült  a  tavasznak,  amely 
beragyogott  halálos  ágyára.  És  tényleg  azt 
hittük,  hogy  győzelmesen  kerül  ki  abból  az  irtó¬ 
zatos  harcból.  Vasárnap  kimentünk  a  kórházba, 
hoztunk  egy  kis  jó  bort,  akkor  azt  mondta  a 
szolga  közönbös  hangon,  hogy  az  az  űr  ma  éjjel 
meghalt  .  .  .  Kedden  temettük  el  őt,  egy  pár 
jó  barátja,  mecénása  és  az  édesanyja  ..." 

így  végződött  egy  nagytehetségű  magyar 
művész  rövid  és  tragikus  pályafutása. 

L.  K. 


MADONNA  TÜKÖRREL 

CORNELIS  CORNELISZEN  FESTMÉNYE* 

Scholtz  Róbert  sok  évi  szorgalmas  gyűj¬ 
téssel  szép  kis  képtárt  szerzett,  ame- 
)  lyet  szakférfiak  tanácsának  igénybe¬ 
vételével  gyarapítóit.  Bár  e  gyűjte¬ 
ményben  a  régi  olaszok  is  gazdagon  vannak 
képviselve,  jelentőség  dolgában  mégis  messze 
mögötte  állanak  a  németalföldieknek,  akik  sorá¬ 
ban  nemcsak  kiváló  nevekkel,  hanem  nagyon 
jó  művekkel  is  találkozunk. 

Első  sorban  a  tájfestőket  kell  említenem. 
Rendkívül  jellemző  köztük  Ruysdael  Salamon¬ 
nak  egy  tájképe,  amely  abban  a  korszakban 
mutatja  ezt  a  mestert,  midőn  már  félig-meddig 
megszabadult  volt  Goyen  befolyásától  és  nagy 
unokaöcscsének,  Jakabnak  hatása  alá  került. 
A  falombozat  már  festőibb  itt,  holott  annak 
előtte  inkább  a  rajz  eszközeivel  igyekezett 
a  fák  koronáját  visszaadni.  A  lombozat  erő¬ 
sen  felrakott  festékkel  van  festve  s  aztán  elsi¬ 
mítva,  de  mégsem  oly  pasztózus  s  nem  is 
oly  világító  erejű,  mint  Jakabé.  Kedvelt  eleme, 


a  víz,  itt  sem  hiányzik  s  könnyed  fényével 
némiképpen  enyhíti  azt  a  hibát,  amely  Ruys¬ 
dael  Salamonnak  csaknem  valamennyi  képén 
felötlik:  a  csekély  mélységet  és  a  vonaltáv¬ 
lat  hiányát.  Az  ő  világa  egy  kicsiny,  lezárt 
darabka  föld,  egy  pár  állat,  lovas,  kocsi.  A 
széles  látóhatár,  a  nagyszabásű  hangulat  hiány¬ 
zik.  Mindezt  megtaláljuk  a  mi  képünkön  is. 

Kiváló  oldaláról  mutatja  be  mesterét  Jan 
Wynantsnak  egy  monogrammal  ellátott  tájképe. 
A  falomb  és  az  egész  növényzet  erősen  rész¬ 
letezett  s  kemény  rajzó,  ami  jellemzi  Wynantst. 
Előnyösen  hat  azonban  a  levegő  kitűnő  táv¬ 
lata,  a  talajnak  csaknem  geológiai  jellegű  elő¬ 
adása.  Emellett  képünk  melegebb  összhatást 
mutat,  mint  amilyenhez  mesterünknél  szokva 
vagyunk.  A  felhők  és  a  föld  erősen  áttetsző 
sárgás  és  barnás  tónusainak  tudható  ez  be. 
Jellemző  a  szerzőjére  az  idősb  Pieter  Molyn 
egy  tájképe  is.  Jobbra  szelíd  magaslat,  balra 
kilátás  a  síkságra,  a  staffage  kicsiny  méretű, 
a  részletek  szorgosan  megdolgozvák,  a  levegő¬ 
távlat  meglehetősen  hiányos.  E  tulajdonságok 
néhánya  Ruysdael  Salamonra  is  emlékeztet, 
akinek  neve  alatt  szerepelt  ez  a  kép  jó  ideig, 

bár  nemcsak  a  monogramm,  hanem  a  festés 
módja,  a  hideg  zöldes  tónus,  az  eléggé  széle¬ 
sen  és  bátran  felrakott  fények  egyenest  Molynra 
utalnak. 

Jan  Vermeert  jól  jellemzi  a  harlemi  tőzeg¬ 
láp,  amelyet  többször  is  megfestett.  A  közé¬ 
pen  torony,  jobbra  falu  és  malom,  elül  nagyon 
kicsiny  emberalakok,  balra  pedig  széles  vas¬ 
tag  vonásokban,  nagyon  meleg  sárga  és  barna 
tónusokban  a  tőzegláp,  amely  a  messzi  távolba 
nyúlik.  Hasonlóképpen  dolgozta  fel  ezt  a  tár¬ 
gyat  ugyanaz  a  művész  a  Kilényi-gyűjtemény- 
ben  levő  képén. 

Pókert  követi,  bár  csak  tanítómestere,  Van 
de  Velde  révén,  Dirk  van  Bergen.  Ez  a  mű 
tájkép  állatokkal,  csakhogy  az  állatoknak  szép 
és  könnyed  színezése  itt  nehezebbé,  olajosabbá 
lett,  holott  a  levegő  hangulata  Goyen  befo¬ 


lyására  utal,  a  táj  maga  a  régi  hagyományt, 
a  finom  átlátszóságot,  a  könnyed  folyamatos¬ 
ságot  még  megtartotta. 

Jan  Bothnak  egy  monogrammal  ellátott  táj¬ 
képe  jobbra  szép  heroikus  lombkoronát  mutat 
könnyed  sárgás  tónusokban,  míg  balra  hegyek 
húzódnak  s  víz  kanyarog  a  messzeségbe.  Bár 
e  kép  Claude  Lorrain  befolyását  mutatja, 
mégis  határozottan  németalföldi  jellegű.  A  kép 
staffageja  azonban,  férfialakok  és  öszvérek, 
teljesen  olaszosak',  mint  ezt  Bothnál  már  meg¬ 
szoktuk. 

Két  jó  csendéletet  sorolhatunk  ide.  Az  egyik 
reggelihez  terített  asztal,  halastállal,  gyümölcs¬ 
csel,  virággal,  annak  előtte  a  monogramm  homá¬ 
lyossága  folytán  Jan  Davidz  de  Heem  nevén 
szerepelt,  valószínűleg  azonban  Jan  de  Brun 
műve.  A  másik  nagyon  szélesen  festett  hal- 

árusítószék,  amely  kép  Beyeren  nevét  viselte 
eddig,  de  monogrammjából  következtetve  Karéi 
Harditól  ered.  Egy  kiváló  előadási!  férfiarckép 
Jan  Ravestein  környezetébe  való,  egy  másikat 
Dirk  Walkenburgnak  tulajdonítják. 

Kiválóan  jeles  darabja  ennek  a  gyűjte¬ 
ménynek  egy  Isaak  van  Ostade  teljes  nevé¬ 
vel  ellátott  téli  tájkép,  korcsolyázó  s  egyéb 
alakok  sokaságával.  Ezen  a  képen  rendkívül 
tiszta  a  levegő  távlata,  nagyon  finom  a  fény¬ 
homály  s  meglepőn  igaz  az  alakok  eleven 
mozgása.  Ennek  révén  a  mesternek  kiváló 
erényeivel  ismerkedtünk  meg  itt.  Egy  kis  képet, 
amelyen  két  gavallér  a  játékszenvedélyének 
áldoz,  egy  harmadik  pedig  nézőként  szerepel, 


a  tulajdonos  Dirk  Halsnak  minősít.  Festési 
előadása  erőteljes,  széles,  a  divatos  tarka  ruhába 
öltözködött  gavallérok  csakugyan  ennek  a  mes¬ 
ternek  körére  utalnak.  Egy  XVlI-ik  század¬ 
beli  előkelő  gavallér  teljes  alakja  látszik  egy 
kis  képen,  ez  állítólag  Ernő  Kázmér  nassaui 
gróf  arcképe.  Az  alig  kibetűzhető  aláírás  révén 
eddig  Wijbrand  de  Geestnek  tulajdonították 
ezt  a  képet,  de  magának  a  műnek  tipusa,  a 
széles,  erőteljes  előadás,  az  öltözék  finom  rész¬ 
letezése  s  a  kép  meleg  tónusa  inkább  Ter- 
borch  és  Netscher  körére  utal. 

Van  itt  egy  szép  madonnakép,  amely  ugyan¬ 
abból  a  gyűjteményből  származik,  amelyből 
Pulszky  Károly  az  Országos  Képtár  Piombo- 

képét  szerezte.  Két  angyalka  van  a  madonna 
mellett,  az  egyik  tükröt  tart.  A  mű  Corne- 
lisz  van  Haarlem  neve  alatt  szerepel,  de  bár¬ 
mennyire  olaszos  volt  is  ez  a  mester,  s  bár¬ 
mennyire  correggiószerű  ez  a  madonna:  mégsem 
vehetjük  biztosra,  hogy  ez  a  kép  tőle  való. 

A  flamand  művek  közt  első  sorban  kell 
említenem  egy  érdekes,  régies  Krisztusfejet, 
aranyalapra  festve,  amelyet  olaszos  íze  folytán 
Justus  van  Gént  ecsetjének  tulajdonítanak. 
Egy  szent  Antal  kisértését  mutató  mű,  amely 
erősen  rembrandtos  modorban  van  festve,  mono¬ 
grammja  folytán  az  ifjabb  Dávid  Teniers  nevét 
viseli.  De  valószínű,  hogy  más  kéznek  a  műve. 

Willem  van  de  Velde  ecsetjétől  való  a  gyűj¬ 
temény  egy  csinos  kis  darabja:  egy  szignált 
arckép.  Rembrandtos  modorú :  egy  remete  fél¬ 
alakja,  akit  az  ördög  megkísért:  ez  mesteré¬ 
nek,  Cristoph  Paudissnek  teljes  névaláírásá¬ 


FÉRFÍ-ALAK 

WIJBRAND  DE  GEEST  FESTMÉNYE 
SCHOLTZ  RÓBERT  GYŰJTEMÉNYÉBŐL 


val  és  az  1662.  évvel  van  szignálva.  Ha  még 
megemlítjük  Ferguson  és  H amilton  egy-egy 
képét,  áttérhetünk  az  olaszokra. 

Időrend  szempontjából  első  helyen  kell  meg¬ 
emlékeznem  egy  aranyalapra  festett  madon¬ 
náról  (több  szenttel),  ez  sienai  mű,  tulajdo¬ 
nosa  Ambrogio  Lorenzettiről  nevezte  el.  Sienai, 
de  jóval  későbbi  egy  másik  régies  modorú  kép, 
megnyúlt  alakokkal:  Mária  a  kisded  Jézussal 
és  szentekkel.  Umbriába  vezet  minket  egy 
harmadik  madonnakép:  a  szűz  anya  Jézussal 
és  egy  szenttel.  Ezt  bizonyára  joggal  tulaj¬ 
donítják  Marco  Palmezzanónak.  Erre  a  mű¬ 
vészre  utal  a  test  színének  szürkészöld  tónusa, 
azután  a  szentnek  kiválóan  jellemzetes  feje. 
Viszont  a  madonna  és  a  kis  Jézus  kerekded 
feje  csaknem  Sarto  típusára  emlékeztet.  Ké¬ 
sőbbi  firenzei  művészet  terméke  a  „Szent  Katalin 
eljegyzése4'  című  mű,  amelynek  színe  már 

modoros.  Különösen  a  madonna  violaszín 
palástja  és  sárga  ujja  mutatja  ezt  a  tulajdon¬ 
ságot.  A  kis  Jézus  típusa  correggiószerű,  de  ezt 
is  kissé  megrontotta  az  a  modorosság,  amelyet 
Parmegianino  vitt  bele  ama  nagy  festő  mű¬ 
vészetébe.  Még  egy  madonna  van  itt:  ez  édes¬ 
kés,  nagyon  lágy,  rajza  elmosódott.  Joggal 
tulajdonítható  Luca  kongóinak. 

Meg  kell  még  említenem  az  adógaras  egy 
kis  képét,  amelyet  Francesco  Vecello  nevére 


kereszteltek,  egy  nagy  Pandora-képet,  amelyet 
Domenichino  szélesen  és  dekorative  festett, 
egy  kis  Brusasorcit,  amely  ugyanabból  a  kép¬ 
tárból  való,  a  melyből  az  Országos  Képtár 
Piombója.  Van  itt  egy  vázlat  is,  veres  és  sárga 
tónusokban  nagy  készséggel  megfestve:  Mária 
mennybemenetele.  Végül  Riberának  egy  szent 
Bertalanja,  ez  kissé  vázlatos,  de  nyilvánvalón 
elárulja  e  kiváló  mester  minőségeit. 

Diner  Dénes  József 

neghatározom  nézőpontom  helyét,  hogy  aki  ve¬ 
lem  akar  szemlélődni,  tudja,  hova  helyezked¬ 
jék,  s  aki  nem  akar  velem  szemlélődni,  lássa,  honnét 
vizsgálódom. 

Szempontomat  nem  tűzöm  a  külső  szemlélődés 
ama  horizontjára,  ahova  szemem  csalóka  mechaniz¬ 
musán  keresztül  vetődnek  perspektivikus  jelenségei 
szemlélődésemnek,  hanem  arra  a  horizontra,  ahol 
mindennek,  ami  viszonylik  hozzám  és  egymáshoz, 
teljes  plasztikus  valóságát  láthatom,  érezhetőm.  Ez 
a  horizont  az  agyam  hátteréban  húzódik  a  meg¬ 
ismerés  folyton  táguló  mezején,  ahol  nincs  látszat¬ 
tam  csalódás,  ahol  a  gondolat  párhuzamos  vonalai 
nem  enyésznek  sem  a  szemembe,  sem  a  horizont 
egyéb  pontjára,  hanem  futnak  egymás  mellett  a 
végtelenségig,  s  ha  elfödi  is  őket  tudatlanságom 
köde  a  távolban  előlem,  tudom,  hogy  folytatódnak. 

Nézőpontomat  két  oldalról,  jobbról  és  balról  meg¬ 
köti,  mozdulatlanságra  kárhoztatja  állati  és  szellemi 
egyéniségem,  vagyis  az  a  külön  karakter,  ami  engemet 
megkülönböztet,  s  amin  változtatni  nem  tudok  ;  ha¬ 
nem  föl  és  le  annál  nagyobb  a  tér  !  Mozoghat  e  néző¬ 
pont,  kell  'is  mozognia,  mert  horizontom  folytonos 
emelkedése  és  sülyedése  viszi  magával,  hol  le,  hol 
föl.  Horizontom  a  le-  és  följárásában  kettős  mozgást 
érzek  :  először  a  napi  élet  szükségleteinek  megfelelő 
erkölcsi  emelkedésemet  és  sülyedésemet  érzem,  — 
másodszor  érzem,  hogy  e  folytonos  mozgása  mellett 
leír  egy  nagy  mozgást  is,  mint  ahogy  földünk  önmaga 

és  a  nap  körül  is  forog,  s  e  mozgása  egy  folytonos, 
lassú  emelkedés,  mely  szempontomat  magával  hur¬ 
colja.  E  nagy  mozgásban  kétféle  világítás  érte  hori¬ 
zontomat,  s  most  egy  harmadik  fokozatú  fénybe  ért 
nézőpontom.  A  két  elsőről  azért  tudok,  mert  c  har¬ 
madikfokozat  bevilágítja  ama  másik  kettőt,  mint  ahogy 
a  második  belevilágított  az  elsőbe. 

A  harmadik  világosságában  a  másik  kettőt  így 
látom  : 

Első  nézőpontom  egy  olyan  világítású,  fel-fel- 
villanó  fényű  horizonton  áll,  ahol  én  mint  meg¬ 
rémített  alázatos  szolga  állok,  akit  ura  bevezetett 
egy  nagyon  sikamlós  padozatú  galériába,  hogy  én 
ott  nézzek  körül,  s  azután,  ahogy  viselkedésem 
felől  ítélkeznie  tetszik :  vagy  kidob  a  sötétségbe, 
vagy  átvezet  a  fényesen  kivilágított  s  minden  jóval 
megrakott  ebédlőbe. 

Második  nézőpontom  állati  énem  legmagasabb 
fokú  horizontján  áll,  ahol  magamat  a  jövőre  nézve 
úgy  tekintem,  mint  a  végtelenségig  átalakulandó 
port,  a  jelenben  pedig  mint  a  sejtek  különösen 
gyönyörű  kialakulását,  s  úgy  tudom,  hogy  e  sej¬ 
tek  legmagasabb  funkciójukat  agyamban  végzik  — 
végzik  véletlenül  véges  ideig,  amikor  jön  egy  előre 
nem  látott,  de  azután  biztosan  megállapítható  ok, 
amely  a  sejtek  gyönyörű  funkcióját  örökre  meg¬ 
szünteti,  csak  a  por  tér  vissza  örökkön  átalakulandó 
pornak. 

Harmadik  nézőpontom,  amelyből  a  másik  kettőt 
látom,  s  amely  jelen  gondolkodásom  bázisa,  abban 
a  horizontban  áll,  amelyet  végre  megtaláltam,  fel¬ 
ismertem  magamban,  önmagámban,  s  nem  önma- 

gamon  kívül.  Viszonyom  nem  a  szolgáé  az  úrhoz,  nem 
a  poré  a  porhoz,  hanem  még  annál  az  érzésnél  is 
szabadabb,  ami  a  fiút  az  atyához  köti. 

E  szempontból  nézve  azt  látom,  hogy  a  képírók 
legnagyobb  része  az  első  két  szempontból  vizsgálódik, 
azokból  nézi  és  tanulmányozza  az  érzéki  jelenség- 
világot,  nagy  része  pedig  a  második  szempontban 
áll,  míg  műveik  az  első  nézőpont  karakterét  viselik, 
azok  pedig,  akik  félig-meddig  a  harmadik  nézőpontba 
jutottak,  müveiken  még  mindig  a  második  szempont 
karakterét  tükrözik. 

Ebből  egy  nagy  ellentmondás  —  külső,  belső  — 
származik.  Erre  a  külső-belső  ellentmondásra  óhaj¬ 
tanék  reá  mutatni. 

Hogy  ezt  tegyem,  arra  egy  elodázhatatlan  benső 
óhaj  sarkal.  S  ha  némi  erőszakkal  szorítom  is 
bele  két  elmúlt  világnézetembe  a  képírás  termékei¬ 
nek  nagy  részét,  nem  azért  teszem,  hogy  rend¬ 
szerbe  foglaljam,  hanem  azt  gondolom,  így  el¬ 
osztva  világosabban  fejezhetem  ki  e  tárgy  körül 
forgó  gondolataimat.  Négy  csoportban  látom  úgy 
a  képírókat,  mint  műveiket  világfelfogásuk  szerint. 

Az  első  csoportban  munkálkodók  világosan  lát¬ 
ható  viszonya  a  szolga  viszonya  az  úrhoz.  De 
mivel  a  szolga  nem  is  rejtegetett  legfőbb  aspirációja 
az,  hogy  adott  körülmények  között  ő  is  úr  lehessen, 
azért  nevezem  az  első  csoportot :  a  viszonylagos 
úr  csoportjának. 

E  csoportot  a  kifejlett  „munkafelosztás''  el¬ 
szaggatta  mellékcsoportokra,  ezt  tehát  nem  is  kell 
tovább  osztogatnom,  elég,  ha  megtartom  úgy,  ahogy 
a  dolog  rossz  természetéből  folyt :  figurálisták,  táj  - 
képészek,  rajzolók  stb. 

A  második  csoportban  látom  a  gyönyörű  állat¬ 
ember  viaskodását  a  szép,  de  múlandó  porral,  s 
nevezem  ezt  felfogása  karaktere  szerint :  a  természet¬ 
látók  csoportjának. 

A  harmadik  csoportot  a  másik  kettő,  mint  a 
kicsépelt  búza  a  sok-sok  tőkéket  és  szalmát,  úgy 
eredményezi,  s  nevezem  a  tipustalanok  csoport¬ 
jának,  amely  egyedül  csak  óriási  mennyiségével 
szorít  magának  külön  helyet,  magában  foglalva  az 
isteni  szikrát  teljesen  nélkülöző,  csak  az  adott  rossz 
viszonyok  szülte  „mesterségtudók"  irtóztató  nagy 
tömegét. 

A  negyedik  csoportnak  nem  adok  nevet,  mert 
ebből  nézem  és  látom  amazokat,  hanem  megha¬ 
gyom  szemlélődő  helynek  e  horizont  szempontját, 
ahonnét  látom  a  múltat,  megpróbálom  leírni  a  jelent, 
s  ahonnét  vágyódó  szívvel,  még  ki  nem  fejezhető 
gondolattal  érzem  a  jövőt. 

I.  csoport.  A  viszonylagos  úr.  Előttem  áll  valaki. 
Nézhetem  őt,  én,  mint  bizonyos  társadalmi  osz¬ 
tályba  tartozó  lény,  egy  felettem  álló  osztály  tag¬ 
jának,  s  akkor  kiváltságától  megvesztegetve, bizonyos 
félő  tisztelettel  állok  vele  szemben  ;  vagy  nézhetem 
egy  alattam  álló  osztály  tagjának,  s  akkor  íölény- 
nyel  vizsgálom  ;  vagy  nézhetem  egyenrangúnak  ve¬ 
lem,  s  akkor  kollégáskodom  vele. 


Ilyen  viszonyom  az  alázatos  szolga  viszonyából 
keletkezett,  aki,  hogy  dolga  jól  folyjék,  keresi  ura 
kedvét  s  egyszersmind  iparkodik  az  urához  hason¬ 
latost  játszani  lefelé,  hogy  viszonylagosan  ő  is  úr¬ 
nak  látszassák. 

Ebből  a  szempontból  vizsgálva  a  művészet  meg¬ 
határozása  egy  hangzatos,  de  semmitse  mondó  frázis, 
egy  oltár,  melyet  a  hatalmasabb  dicsőítésére  emel  a 
szolgalélek,  de  csak  azért,  hogy  neki  is  emeljenek. 
Ez  oltáron  a  képírás  legszebb  alkotása  is  csak  ál¬ 
dozat,  melynek  benső  tartalma  füst,  a  légnyomással 
majd  fölfelé  törve,  majd  a  földön  terülve  el. 

A  horizont  ilyen  magaslatában  álló  képíró  mit 
vizsgál  a  vele  szembe  került  érzéki  jelenségen  ? 

És  miként  fejezi  ki  a  látását  ? 

Ennek  a  képírónak  a  fejünk  fölé  és  lábunk  alá 
képzelt  mindenség  behatárolt  terület,  a  határáig 
száguló  csonka  szárnyú  paripája  s  e  legmagasabb 
röptében  alázatosan  megáll  a  képzelt  mennyország, 
vagy  a  képzelt  pokol  kapujában.  Nem  mer  a  vég¬ 
telenségbe  kiszáguldani,  mert  arról  nem  is  tud, 
hanem  szerényen  megáll  a  felhős  Olimposz,  vagy 
a  felhős  mennyország  kapujában,  a  hova  félve  kép¬ 
zeli  a  legnagyobb  urat  tisztes  ősz  szakállal,  cherub- 
jaitól  és  apró  angyalkáktól  környezve.  Majd  le- 
száguld  a  paripa  a  képzelt  lefelé,  a  pokol  kapujáig, 
s  lobogó  lángok  közé  festi  az  örökgyötrelemben 
vergődő  viszonylagos  bűnt. 

íme,  a  csoport  fantáziájának  legmagasabb  röpte, 
legnagyobb  röpte. 

Ekkora  nagy  erőlködés  után  lelohad  az  erőtlen 
fantázia,  lelohad  a  földi  mennyországok  trónjai  lép¬ 
csőjére  és  festeget  koronázásokat,  beiktatásokat,  ünnep- 
ségeketa múltból,  jelenből,  ahol  rang,  méltóság, selyem, 
bársony,  gazdag  redők,  fényes  ékszerek  úsznak  fel¬ 
hők  helyett. 

De  megpillantja  a  nyomort  is  s  ki  is  fejezi  a  maga 
módja  szerint:  alamizsnálkodó  nagy  urak  osztogatnak 
a  sok  fölöslegből  éhezőknek,  vagy  szentek  osztogatnak 
a  fizikai  vakoknak  fizikai  látást,  a  fizikai  süketeknek 
hallást,  a  fizikai  bénáknak  erős  lábakat  és  karokat. 

Ebből  a  fölfogásból  aztán  egész  természetesen 
kifejlődött  ama  különválás  és  elnevezés,  amit  egy¬ 
házi-,  történelmi-  és  arcképfestészetnek  neveznek  kö¬ 
zönségesen. 

Egyházinak  azt  a  már  említett  legmagasabban 
járó  fantázia  termékeit  nevezik,  amelyekben  a  leg¬ 
alázatosabb  szolga  kifejezi  viszonyát  a  legmagasabb 
úrhoz,  s  az  ég  képzelt  alsó-  és  felső-bolthajtásán 
elakadnak. 

Történelmi  festészetnek  hívják  azokat  az  eposz¬ 
szerű  nagy  kompozíciókat,  a  melyeken  a  hatalmasak 
dicsőítését,  az  „ellenség"  legyőzését,  az  állam-élet 
alakulásainak  nevezetesebb  fejezeteit  zengik  kötött 
beszédben,  mint  a  hexameter,  olyan  erős  szabályok 
között  zsugorodva. 

Arcképfestészetnek  nevezik  a  festészet  azon  ter¬ 
mékeinek  a  kultiválását,  amelyek  aranyos  rámájá¬ 
ban  úgy  az  ábrázolt,  mint  a  lefestő  egyenlően 

előnyös  megvilágításban  mutatkozik  be  nekünk, 
vagy  akar  bemutatkozni,  mint  a  mecénás  ebédjén 
elhangzó  dicsérő  tószt  egyformán  emeli  ki  a  házi¬ 
gazda  nagy  erényeit  és  a  szóló  szónoki  ügyességét. 
Önelégültség,  méltóság,  rang,  ékszer  csillognának 
a  képekről,  ha  egy  felsőbb  megvilágítás  a  selyem 
kárpit  mögött  meg  nem  mutatná  a  szellemi  nagy 
nyomort. 

Ezen  a  horizonton  állók  csoportja  alkotja  a  kép¬ 
írók  ama  részét,  amely  a  vezetést,  adminisztrálást, 
az  állami  és  társadalmi  kapcsot  köti,  intézi. 

Műveiket  áradozó,  mesterkélt,  de  tökéletes  tech¬ 
nikájú  beszédmodor  jellemzi,  míg  üres  tökélyét  a 
tipustalanok  kezén  érte  el  és  ezeknél  érte  el  önfel¬ 
oszlása  is. 

Ennek  a  nézőpontnak  hosszan  húzódó  horizont¬ 
ján  míg  a  lényeg  változatlanul  megmarad,  addig  a 


külső  viszonyok  változta  és  a  divat  alakulása  min¬ 
dig  tud  neki  időről-időre  olyan  köntöst  adni,  mintha 
szakasztott  új  felfogás  volna.  E  mellett  a  klasszikus 
művekről  levont  és  elvont  technikai  igazságokat  be¬ 
tartva:  a  világítási  erők  ritmikus  elosztásával,  az  előre 
betanult  formák  pontos  és  következetes  kifejezésével 
a  fércműn  mindig  felül  állva,  a  logikus  beszéd  dialek¬ 
tikájával  még  a  füllentéseket  is  igazságul  tudják  fel¬ 
tálalni  ennyi  megvesztegető  apparátussal. 

A  műveken  is  erősen  meglátszik,  mert  minden¬ 
ben  kifejezésre  jut,  hogy  e  csoportra  nagyon  jellemző 
a  bámulatos  kitartás,  görögös  ambíció,  a  legmagasabb 
erénynyé  lett  dicsőségvágy.  Hogy  a  dicsőségből  aztán 
láthatóan  és  minél  gyakrabban  részesülhessenek,  hát 
pályázat  pályázatot  ér,  vannak  díjak,  érmek,  titulusok, 
amiket  egymásnak  osztogatnak,  vagy  a  társadalmi 
helyzetükön  f elvérzettekkel  osztogattalak  maguknak. 

Ezzel  keverednek  aztán  abba  a  fájdalmas  ellent¬ 
mondásba,  a  mit  kikerülhettek  volna,  hogy  t.  i. 
nyakukba  szedik  önként  a  szolgaság  láncát,  az  össze¬ 
köttetések  lekötelezettségeit,  holott  pályájuk  nekik 
függetlenséget,  teljes  szabadságot  biztosítana. 

Szabadságvágyuk,  vagy  annak  benső  óhaja  aztán 
ott  tör  ki,  hogy  más  parvenu-k  között  ők  a  legszimpa- 
tikusabbak,  bőkezűek,  adakozók,  könnyelműek. 

Erősen  aláhúzva  kell  azonban  megjegyeznem,  hogy 
azok  igen  nagy  része,  akik  műveikkel  e  csoportnak 
dolgoznak,  maguk,  bensőjük  rég  átlépte  már  c  fel¬ 
fogást,  lelkűk  rég  a  második  csoport  világnézetét 
vallja  s  csak  munkáik  kullognak  felfogásban  nyűgös 
teherként  utánuk  egy  szellemköldökzsinórral  kötve 
össze  művet  és  művészt. 

Ez  aztán  ama  nagy  ellentmondás,  ami  korunkat 
jellemzi  s  ennek  az  ellentmondásnak  a  pusztító 
szele  az,  ami  a  műveket  olyan  élvezhetetlen  szárazzá 
teszi,  mert  csak  az  eszély  munkáját  tárják  elénk, 
meg  a  technikai  ügyességet,  de  a  szellem  és  szív 
teljes  hiányát.  Sőt  nem  is  így,  hanem  látjuk,  hogy 
mint  fordult  cl  a  művész  szíve,  szelleme  valahova 
másfelé  attól  a  tárgytól,  amin  dolgozott  s  minden 
teremtett  alakja  átkozni  látszik  saját  létét,  hogy  ilyen 
formában  kellett  születnie. 

Templomok  nagy  igényű  és  nagy  méretű  falain 
ki  ne  látott  volna  százával  ilyen  kényszerszülöt¬ 
teket,  ahol  egy  eldugottabb  sarokban  valami  realisz¬ 
tikus  jelenetbe  öntötte  bele  a  művész  azt  az  ellen¬ 
szenvet,  amit  az  egésznek  felfogása  iránt  érzett? 
Ki  ne  ismerné  azokat  a  csodatevő  nemzeti  szenteket, 
akik  olyan  fanyarogva,  vagy  nagyon  is  a  modellre 
emlékeztetve  kierőszakolt  mozgással  cselekszik  kép¬ 
zelt  csodáikat?  Hát  a  nemzeti  nagy  csaták  festményein 
hogyan  könyörög  minden  egyes  dulakodó  alakon 
keresztül  a  művész  finomabb  lelke  :  ne  öldököljünk 
—  mondják  ezek  az  alakok  —  hiszen  mi  azért  va¬ 
gyunk,  hogy  szeressük  egymást .  .  . 

II.  csoport.  A  természetlátók  csoportja.  Előttem 
áll  valaki.  Nézhetem  őt  a  belőle  felém  sugárzó  fizikai 
ereje  szerint  is,sha  erős,  egészséges, csodálattal  nézem 
fizikai  szép  formáit,  izmait,  üde  színét;  ha  meg  gyenge, 
gyengébb,  mint  én,  akkor  bizonyos  fölénynyel  vizs¬ 
gálom.  Ha  e  szempontból  néz  a  képíró,  akkor  keresi 
tanulmánya  objektumának  hatalmas  izmait,  széles 
mellkasát,  izmos  ökleit,  egészséges,  piros  színét ; 
keresi  a  neki  megfelelő  milieu-t,  ahova  helyezhesse, 
s  hova  vinné,  ha  nem  az  egészséges,  kékreflexes 
ég  alá.  Ha  pedig  gyenge  a  vizsgált  objektum,  akkor 
túlozva  látja  vékony  nyakát,  beesett  szemeit,  sápadt, 
beteges  színét  és  keresve  neki  megfelelő  milieut, 
teszi  piszkos  sikátorokba,  sötét  intérieurökbe,  vagy 
a  hervadó  ősz  sárguló  levelei  közé. 

Ebből  a  szempontból  ítélve,  a  képírás  meg¬ 
határozása  teljesen  egybevág  az  empirikus  tudo¬ 
mányok  akármelyikének  a  meghatározásával.  L’art 
pour  l’art,  hangzik  az  ismert  frázis.  Ez  a  tanul¬ 
mányozás  mezeje,  az  empirikus  művészet,  amelynek 
az  érzéki  impressziók  mindegyike  sujet. 

Szétszedni,  elemeire  bontani  való  a  szín,  a 
világosság,  az  árnyék,  a  vonal,  a  mozgás,  a  forma, 
ehhez  felhasználja  a  fotográfia  segítségét  olyan  ter¬ 
mészetes  örömmel,  mint  a  természetbúvár  a  mikrosz¬ 
kópot.  A  fényes  napvilágítás  minden  apró  kis  vető¬ 
dését,  az  égbolt  kék  reflexének  mindent  átitató  színét 
megfigyelték,  elemezték. 

Az  úttörők  palettája  a  szivárvány  főszíneit  nem¬ 
csak  a  palettáról,  hanem  a  képekről  is  azon  nyersen 
szikrázza  vissza. 

Az  előző  csoport  erőszakolt  kompozíciója  helyett 
a  külső  impressziók  igazságát,  a  fény  és  árny 
helyébe  a  színfoltok  skáláját  tették.  A  műtermek 
sárgás  levegőjébe  új,  tiszta  levegő  áramlatát  hoz¬ 
ták,  a  tavasz  virágillatát,  a  nyár  forróságát  s  mind¬ 
ennek  egy  fizikai  karakterét,  szemben  az  első  csoport 
társadalmi -réteg  különbségeivel. 

Őszinte  a  felfogás,  egészséges  és  üde.  Meg¬ 
mondja  :  engem  érdekel  a  látható  érzéki  világ- 
minden  alkotó  eleme,  azt  tanulmányozom.  Tovább, 
az  igaz,  nem  is  néz,  nem  is  következtet.  Feladata, 
annak  ezer  és  ezer,  kimeríthetetlen  változata  annyira 
elfoglalja,  lefoglalja  híveit,  hogy  nem  marad  idejük 
a  szélesebb  áttekintésre  és  gondolkodásra.  Ebből 
kiindulva,  reájuk  nézve  minden  kép,  csak  éppen 
az  nem,  ami  az  volna,  mert  azt  szinte  elvetik, 
aminek  benső  értelme  is  van,  annál  a  gyűlöletnél 
fogva,  amivel  az  előző  csoport  affektált  kompozíciói 
iránt  viseltettek,  hogy  onnét  kiválhassanak. 

A  kiválás  határvonalát  élesen  meghúzza  az  a 
fontos  momentum,  amikor  a  természetlátás,  mint 
világnézet  új  világításba  juttatva  mindent,  a  mes¬ 
terkélt  elair-obseure  helyébe  a  színfoltok  meg¬ 
figyelése  lépett. 

E  horizonton  figyelők  a  mindenséghez  és  egy¬ 
máshoz  való  viszonyuk  folytán  sokkal  szabadabbak, 
mint  a  megelőző  csoport.  Nem  igen  szerepelnek 
az  adminisztrációban,  —  hiszen  az  úttörők  a  „nagy 
visszautasítottak' ‘  —  terük  nem  a  parkét,  hanem 
a  természet.  A  dicsőségvágy  szépen  meglankadt 
és  inkább  magát  a  tanulmányozást  illeti  kitartásuk, 
mintsem  annak  a  nyilvánosság  elé  való  vitelét. 

E  csoportot  megkülönböztető  főkarakter  tehát  a 
tanulmányozás.  Tanulmányaiknak,  mikor  már  rámá¬ 
ban  áll,  keresik  a  címét  s  az  jut  a  bibliából  is,  a 
történetből  is  egy  kis  erőszakkal.  A  tanulmány  lát¬ 
szatán  csak  a  tájképekben  emelkedtek  felül,  ahol  a 
természetben  munkálkodó  ember,  mint  a  legelő  állat, 
élelmét  arató  állatember  teljesen  beleolvad  és  ember 
és  állat,  fű,  ía,  ég,  víz  alkotnak  egységes  egészet  leg¬ 
jobb  műveiben. 

Az  arcképek  náluk  tanulmány  címén  szerepel¬ 
nek,  s  ha  mégis  éppen  ezek  között  találni  a  leg¬ 
igazibb  arcképeket,  ez  onnét  van,  hogy  a  pleinair 
nem  lévén  alkalmas  az  úr  látszatát  emelni,  sőt  a 
legcsillogóbb  ékszeres  ruhát  is  elsimítja  a  természet 
olvasztó  ereje,  hát  ők  urat  nem  is  igen  festhettek, 
hanem  festették  a  jó  barátokat,  feleségeiket,  gyer¬ 
mekeiket  s  ezáltal  olyan  intimen  tudott  munkák  szü- 

lettek,  amiknek  az  ipari  arcképelnevezés  jár  s  örök¬ 
becsüket  nem  etnográfiái  értékük  kölcsönzi,  mint  a 
viszonylagos  űr  szempontjából  készült  arcképeknek. 

Hanem,  mint  minden,  ami  bimbózik,  az  virágzik 
is  —  ha  életképes  —  gyümölcs  is  lesz  belőle,  ez  is 
megérik  s  lehull,  úgy  ez  a  szép  tanulmányozás  is, 
mint  az  előző  csoport,  egyformán  elért  a  technikai 
tudás  túlérett  állapotába  s  nem  maradt  más,  csak 
a  hogyan  és  a  miként.  Ekkor  aztán  kiözönlöttek  azok, 
akikből  az  isteni  szikra  teljesen  hiányzik  és  nagy 
igyekezettel  megtanulták  a  mesterséget  olyan  bámula¬ 
tosan,  ahogy  megtanultak  volna  hasonló  kitartással 
ugyanezek  zongorázni  is,  vívni  is,  bukfencet  vetni  is. 
Mennyiségükkel  aztán  elszorították  másfelé  azokat, 
akik  az  isteni  szikrával  égtek,  hogy  ezek  régi  helyüket 
otthagyva,  másfelé,  más  irányt  teremtsenek. 

III.  csoport.  E  kiözönlött  hadat  nevezem  a  tipus- 
talanok  csoportjának.  Foglalkozni  azért  kell  vele, 
mert  a  nagy  tömegük  kívánja  ezt. 

Ami  az  embernek  nem  intuitív  jön,  hanem  meg 
lehet  és  meg  kell  tanulni,  azt  ezek  mind  megtanulják. 
Eltanulták  a  viszonylagos  úrtól  a  parure-t,  a  bibliai, 
a  történelmi  sujet-t ;  a  természetlátóktól  a  palettát 
összes  már  kikevert  színeivel  s  az  elvont  szabályok 
kompozíciói  közé  szemérmetlenül  oda  keverték  a  sza¬ 
bad  impressziókat,  teremtve  ezáltal  egy  felfogásbeli 
és  technikai  újdonságot,  divatot,  s  ez  annál  a  csodá¬ 
latos  gyorsan  terjedő  bacillusnál  fogva,  mely  a  divatot 
oly  hirtelenséggel  tovafertőzi,  igen  könnyen  megvesz¬ 
tegette  még  a  szakértőket  is. 

Pusztító  hatásukat  növelte  a  quantitás  is,  nyo¬ 
masztó  erővel  lepve  cl  a  kiállítási  termek  már-már 
kilométerekre  terjedt  falait,  ahol,  mint  egy  lelki- 
ismeretlen  régiségkereskedő  boltjában,  igazgyöngy 
szándékos  hanyagsággal  hever  a  hamissal  egyetem¬ 
ben  s  csak  aki  próbakővel  jön,  tudhatja  nagy  kitar¬ 
tással  darabonkint  vizsgálva  megkülönböztetni  az 
igazit  a  hamistól. 

IV.  csoport.  Az  előző  három  csoportot  úgy  vizs¬ 
gáltam,  mint  kívülem  álló  dolgot,  mint  múltamat. 
A  negyedik  csoportról  azonban  csak  úgy  beszél¬ 
hetek,  mint  lelkem  jelen  állapotáról,  még  pedig  a 
teremtő  s  nem  a  szemlélődő-szellem  szempontjából. 

E  szempontból  csak  azokat  a  benyomásokat  vizs¬ 
gálhatom,  amelyek  lelkemből  érzékeimen  keresztül 
kifelé  futnak,  nem  pedig,  mint  amott,  a  kívülről  lel- 
kembe  hatoló  benyomásokat. 

Vizsgálódásom  tárgya  és  személye  egyedül  én 
magam  vagyok  s  lehetek,  míg  a  másik  háromnál 
önmagamat  is  kívül  éreztem. 

Tudásomat,  vagyis  engemet  a  benyomások  billiói 
alkotnak,  amelyeknek  látását  a  teremtő  szellem 
szempontjából  már  akkor  élvezzük,  mielőtt  azok 
érzékelhető  formába  jutottak  volna,  mint  a  kompo¬ 
náló  süket  Beethoven  leikéből  kifelé  törekvő  vibrá¬ 
ciók  mielőtt  érzékien  hallható  rezgéssé  durvultak 
volna,  ő  már  a  rezgések  mennyeien  finom  alakjá¬ 
ban  élvezte  őket  a  teremtés  boldogságában  :  ilyen  a 
gondolatot  kisérő  színek  és  formák  vibrációja  is. 


Ily  szempontból  ítélve  a  mű  nem  —  hogy  úgy 
mondjam  -  -  látványosság,  hanem  az  egyéniség  lel¬ 
kének  egy  olyan  vulkanikus  kitörése,  ami  nem  má¬ 
sokért  készülődik  odabent,  hanem  első  sorban  maga 
a  teremtő  lélek  tisztul  általa.  Maga  a  teremtő  lélek 
élvezi  azon  vajúdást,  amit  az  előtörekvő  érzések  idéz¬ 
nek  elő.  Ezen  előretörekvő  s  formába  vágyódó  érzések 
ugyan  külső  benyomásokból  származnak,  de  a  lélek 
által  szellemi  formába  jutva  élnek  olyan  intenzív  és 
hatalmas  benső  életet,  aminőt  tudásunk  előidézni  és 
belátni  képes.  Ha  az  érzések  közül  valami  igazán 
életképesen  felszínre  jut  érzékeinken  keresztül s valami 
neutrális  formába  ér  (mint  a  beszéd,  írás,  rajz),  az 
első  sorban  csak  önmagából  önmagáért  történik,  s 
ha  mégis  jut  belőle  másoknak  is,  az  már  az  illető 
individuumra  csak  mintegy  véletlen.  Neutrális  és 
közvetített  új  formájában  egyébként  is  egy  második 
szemlélődőre  való  hatása  nagyon  megkopik  és  távolról 
sem  olyan  intenzív,  mint  amilyen  magára  a  teremtő 
szellemre  nézve  volt. 

A  teremtő  szellem  már  akkor  érez  az  újjá- 
teremtés  gyönyöréhez  hasonló  vajúdást,  amikor  a 
külső  benyomások  szeme  mechanizmusán  keresztül 
tudásába  jutnak,  például  ha  lerajzolok  egy  szép 
fejet,  vagy  festve  tanulmányozom  egy  táj  bűbájos 
változatait,  vagyis  formát,  színt,  vonalat  érzékítve 
egy  neutrális  anyagból  (festékkel,  vagy  ónnal)  újra¬ 
teremtek,  máris  érzek  a  teremtés  gyönyöréhez  valami 
hasonlatosat,  de  közel  sem  azt,  amit  a  benső  látásnak 
külszínre  való  hozásában,  újraanyagosításában. 

A  természetlátó  külső  impressziók  után  dolgozik, 
de  nem  ereszti  le  azokat  lelke  mélyébe,  mert  a  vász¬ 
non  van  azokra  hamarosan  szüksége,  hát  ez  impresz- 
sziók  nem  is  üllepcdhetnek  ott  meg,  nem  is  lesznek 
sajátjává,  hanem  csak  individualitása  cxlibriszct  ra¬ 
gasztja  reá  s  úgy  juttatja  a  könyves  polcra,  anélkül, 
hogy  tartalmával,  lényegével  megismerkedhetett  volna. 
—  Igen  ám,  mert  elfoglalta  a  bekötési  táblával  és 
cxlibriszszel  való  vesződsége. 

Egyéniségének  a  bélyege  lehet  nagyszerű,  meg- 
vesztegetően  szép,  de  a  természet,  a  leutánzott  ter¬ 
mészet  anyaga  mégis  csak  erősebb,  ügy,  hogy  meg¬ 
repeszti  s  tönkreteszi  az  egyéniség  finom  mázát,  ami 
csakhamar  le  is  hull  róla. 

Ha  felvetem  e  szempontban  a  kérdést,  hogy  mi 
a  művészet,  akkor  tovább  is  kell  kérdenem,  mielőtt 
felelhetnék,  hogy  mi  az  írás,  mi  a  beszéd,  mi  a  szó, 
a  gondolat,  az  érzés  és  míg  ez  utolsóról  nem  tudom, 
hogy  micsoda,  hogyan  tudjam,  hogy  mi  az  első  ? 

Képletesen  így  mondom  el :  Agyam  hátterében 
a  külső  érzéki  benyomásokat  az  élet  az  Esz  föld¬ 
jébe  veti ;  e  földet  a  Gondolkodás  esője  lazára  áz¬ 
tatja,  hogy  a  Szeretet  melegén  az  Érzések,  mint 
csirahajtások  kibújhassanak,  majd  a  Megismerés  nap¬ 
fényén  fölfelé  törnek,  hogy  valamiképpen  érzékelhető 
formába  szökkenhessenek. 

Földien  érzékelhető  formájuk  a  tekintet,  a  moz¬ 
gás,  a  szó,  a  beszéd,  az  írás,  a  képírás,  a  zene, 
stb.  E  formák  mindegyikét  más-más  érzékszervünkön 

keresztül,  vagy  annak  segítségével  közvetítjük.  Míg 
az  érzések  rajtunk  keresztül  formába  jutnak,  érezzük 
a  teremtés  gyönyörét  és  a  szülés  fájdalmát.  Mert 
fájdalmas  mindazoknak,  akikben  végtelenül  finom 
érzések  rajzanak  és  törnek  kifelé,  a  formába  jut¬ 
tatás,  de  csak  azért,  mert  mintegy  sajnálják  azokat 
újra  anyagosítani.  Azért  mennél  finomabbak  az  előre- 
törekvő  érzések,  annál  egyszerűbb  formában  igyekez¬ 
nek  felszínre  jutni,  s  ha  ez  érzések  szimbolumjaira 
sok  anyagot  rakunk,  akkor  elvesztjük  magát  az  ér¬ 
zést. 

A  hangok  következetes  összetétele,  amit  beszéd¬ 
nek  nevezünk,  minő  lebegő,  finom  formába  jutta¬ 
tása  az  érzéseknek,  s  mégis  !  minő  nehézkes  súlyokat 
érzünk  rajtuk  a  gondolathoz  képest  —  hát  akkor 
szinte  mázsálható  anyag  lóg  a  képzőművészetek  for¬ 
mába  juttatásában,  úgy,  hogy  emiatt  a  teremtés  fáj¬ 
dalma  sokszor  megmérgezi  a  teremtő  gyönyörét  s 
több  marad  azoknak,  akiknek  közvetíti,  mint  ma¬ 
gának. 

Az  érzéseket  közvetítő  formák  minden  alakja, 
így  a  képzőművészetek  úgynevezett  technikája  is 
kifejlődésében  kerékforgású,  míg  az  előadandó  ér¬ 
zések  haladása  végtelen.  E  kettő,  a  kifejezésmód, 


s  az  érzések  bősége  fordított  viszonyban  halad  egy¬ 
mással,  mert  éppen  akkor  szalad  az  előadási  tech¬ 
nika  küllője  a  legalsó  fokon,  amikor  legtöbb  köz¬ 
vetíteni  valója  van,  mert  fáj  a  teremtőszellemnek  az 
új  raany  agosítás . 

Minden  nagyobb  népfaj  felforgatta  küllőjét  az 
előadási  mód  legfelső  fokára,  de  mindig  fordított 
viszonyban  az  elmondani  valójához. 

E  fordított  viszony  azonban  csak  látszat,  amit 
az  idéz  elő,  hogy  amikor  az  érzések  bizonyos  érá¬ 
jának  formatúltengése  elkövetkezik,  már  az  érzé¬ 
seknek  egy  új  érája  törekszik  formába  jutni.  E  forma 
új  lehet  csak,  de  mivel  a  túlhaladt  régi  forma  teljes 
tökélyével  előttünk  kisért,  az  újat  emiatt  még  nem 
tudjuk  elfogadni. 

Minden  érzés  formába  jutása  azonban  nem  egyéb, 
mint  elhívogatás,  elcsalogatás  az  anyagból  a  szel¬ 
lemibe,  a  külső  szemlélődésből  a  befelélátásba,  a 
gondolatvilágba,  a  végtelenbe.  És  pedig  egy  nagyon 
sajátos  módon.  Teszem,  a  zene  a  vakok  misztikus, 
egyoldalúan  érzékelő  szférájába  vezet,  ahol  a  rez¬ 
gést  egyedül  fülkagylónk  közvetíti  s  gyönyörünket 
külső  látásunk  pihenése,  teljes,  álomszerű  pihenése 
növeli,  hanem  annál  nagyobb  befelélátásunk  !  Kép- 

zelődésünk  megindul,  a  fantázia  táltosa  soha  nem 
látott  helyeket  száguld  meg  velünk. 

Ennek  antipódusa  a  képírás,  ahol  meg  egyedül 
látószervünk  közvetít  és  hallószervünk  pihen,  miköz¬ 
ben  élvezzük  a  süketek  nagy  megfigyelő  képességét, 
akik  szájunk  mozgásával  leírt  vonalakból  leolvassák 
a  hang  formáját,  a  szót. 

A  zene,  csodálatos  !  benső  világunk  mennyeien 
vibráló  színpompáját  tárja  elénk,  hogy  szemeinket 
önkénytelenül  is  behunyjuk,  hogy  csak  ne  zavar¬ 
jon  kívülről  semmi,  —  a  képírás  ellenben  a  benső 
világunk  vonalas  hullámzásában,  a  zenére  emlékez¬ 
tető  ritmusában  ringatja  lelkünket  s  ezt  minden 
külső  hang  megzavarja. 

A  közvetítések  ezen  gyönyörű  felosztását  dön¬ 
tötték  halomra  a  látványossággal  összekapcsolt  zenei 
előadások,  az  operák.  Mert  éppen  azt  a  gyönyörű 
magaslatát  a  benső  szemlélődésnek  veszítjük  el,  amely 
magaslatra  a  zene  ■ —  hogy  ügy  mondjam  —  ingyen 
felszállít,  hogy  vagy  ott  maradva,  gyönyörködjem, 
vagy  pedig  felhasználva  ez  adott  magaslatot,  gon¬ 
dolataim  szárnyán  onnét  még  messzebb  érjek,  mint 
az  ökörszem  a  sassal  tett  fogadásában.  így  a  zené- 
sített,  monstre-képkiállítások  is  megfosztanak  a  néma 
magányosság  nagy  megfigyelő  képességétől. 

A  külső  érzéki  benyomásokat  gyűjteni  szeretet¬ 
tel  s  aztán  ezeket  lelkünk  mélyére  ereszteni,  hogy 
tudásunk  a  megismerés  még  ködös  végtelenét  mind¬ 
jobban  és  jobban  felvilágosítsa,  ezt  érzem  én  életnek  ; 
s  ha  e  belső  életről  valamit  a  felszínre  hozva  újra- 
anyagosítok  az  én  lelkem  bélyegével,  ezt  érzem  én 
művészetnek. 

A  külső  megfigyelést  lehordja  tudásom  és  ismét 
felszínre  hozza  ama  lánggal  égő  szeretet,  amit  nem 
kell  magyaráznom.  Az  érzéki  képek  földi  szemeink 
mechanizmusa  előtt  csalóka  perspektívában  állnak, 
csak  ott  bent  nyernek  valóságot  és  pedig  olyannyira 
élőt,  aminő  életet  tudásunk  benne  ébreszteni  tud  ; 
de  hogy  ez  életből  valamit  külszínre  hozhattunk  egy 
neutrális  új  formában,  a  képzőművészet  köntösében, 
ahhoz  legalább  is  akkora  tanulmányozás  kell  arra 
befelé,  mint  amennyit  eltöltöttünk  a  külső  benyo¬ 
mások  szerzésénél. 

Kezdetben,  az  igaz,  csak  olyan  naiv  formában 
bújnak  elő,  mint  annak  idején  külső  megfigyelé¬ 
seinké  s  különösen  szemben  ezzel  a  kész  empirikus 
művészettel,  amely  hemzseg  a  fölösleges  részlettől, 
e  gyenge  hajtások  szeretnének  ismét  visszabujni  ;  de 
aztán  szellemiségük  végtelen  élete  győz  az  anyag 
végességén,  s  mind  nagyobb  erővel,  mind  nagyobb 
tökély lyel  áll  elénk,  tudásunk  követeléséhez  mérten. 

Minden  nagy  kultúrát  ért  népfaj  reá  bízta  magát 
a  benső  szemlélődésre  s  miután  néhány  századot  az 
empirikus  külső  munkával  eltöltött,  néhány  százada 
ugyancsak  a  benső  világ  újraanyagosításában  telt  el 
s  ez  űjraanyagosított  formát  nevezzük  mi  stílnek,  ami 
jellemzi  a  különböző  kulturnépek  világfelfogását.  A 
jellemzés  főtulajdonsága  nem  a  külső  kutatásuk  mi¬ 
kéntjéből  van  levonva,  hisz  azokat  az  idő  el  is  hordta 

előlünk,  hanem  amit  benső  szemlélődésükből  a  fel¬ 
színre  hoztak,  gyönyörű  formákban  űjraanyagosítva. 
Ez  úgynevezett  stílek  beszélnek  nekünk  ama  kultur¬ 
népek  világfelfogásáról. 

Hogy  az  érzéki  benyomásokból  mire  irányítjuk 
külső  megfigyelésünket,  ez  is  lehet  karakterisztikus, 
de  mégis  csak  kifejezőbb  az,  hogy  e  szerzett  be¬ 
nyomások  minő  életformát  nyertek  odabent. 

A  viszonylagos  úr  mindent  társadalmi  szemmel 
nézvén,  nem  világit  mást  meg,  mint  az  őt  érdeklő 
urat,  ezt  nagy  fénybe  helyezi,  míg  a  mellette  levő 
fontosabbat,  tehát  az  állat-  és  szellemembert  a  korom¬ 
sötét  árnyékban  hagyja.  Ez  megfigyelésének  karak¬ 
tere,  innét  kapta  elnevezését  is  :  elair-obseur. 

Viszont  a  természetlátó  mindent,  ami  anyagi  egy¬ 
formán  fontosnak  tart  és  mellékrészletek  burkolják 
az  igazán  fontosat.  E  látásért  érte  elnevezése  is  : 
pleinair. 

De  sem  az  egyik,  sem  a  másik  megfigyelést  lei¬ 
kébe  le  nem  ereszti. 

Az  első  csoport  megelégszik  a  mások  lelkén  meg¬ 
szűrődött  s  formába  jutott  megfigyelésekkel  s  fel¬ 
használja  céljaira  az  összes  stíleket,  vagyis  egy  le¬ 
tűnt  kor  befelélátásának  szemüvegét  helyezi  orrára, 
mikor  külsőleg  megfigyel  és  ezzel  valami  klasszikus¬ 
nak,  valami  bensőleg  értékesnek  a  látszatát  mímeli. 

A  természetlátó  sem  ereszti  le  impresszióit  lelke 
mélyére,  hanem  engedi  magát  az  első  impresszió 
varázsától  megvesztegetni  s önfeledten  szürcsöli  annak 
mézét.  Azok,  akik  a  külső  benyomások  után  erős 
karakterrel  az  első  impressziókat  azonnal  vászonra 
teremtik,  már  olyan  homályos,  olyan  spontán  dolgokat 
látnak  be  a  sokrészletű  természet  után  is,  hogy  köz¬ 
vetlen  homályos  látásuknál  sokszorta  több  és  fon¬ 
tosabb  részletet  visz  le  és  hoz  fel  leikéből  a  negyedik 
csoportbeli.  Itt  már  a  természetlátó  egészen  oda  ér 
—  mint  ahogy  extremitások  egymást  érintik  —  a 
negyedik  csoporthoz,  ami  a  dolog  külső  érdemét 
illeti. 

*  * 

Összefoglalva  most  mind  a  négy  csoportot,  röviden 
így  jellemezhetjük  egymásutánjukat,  létjoguknak  egy¬ 
forma  erejű  odaadással  adózva  : 

Az  első  csoport  újraismétli  a  régi  leckét,  fel¬ 
újítja  régletűnt  korszakok  világnézetét,  de  még  alig 
mondta  el  az  egészet,  már  kiszakad  belőle  egy  új 
csoport,  amely  a  hallottak  nyomán  a  saját  lábán 
indul  el,  hogy  közvetlen  lássa  a  hallott  igazságokat. 

E  munkájában  sok  hazugságra  jön  reá,  sok  új  dol¬ 
got  lát  meg  s  mikor  megfigyeléseiben  már-már  bábeli 
zavarral  futkározna  —  e  zűrzavar  kifejlődését  siet¬ 
teti  a  harmadik  csoport  —  lehull  az  érett  gyümölcs  s 
e  magból  kel  ki  a  negyedik  csoport,  amely  hivatva  van 
megvésni  e  lefolyt  korszaknak  világfelfogását  a  jöven¬ 
dőnek,  a  történetnek. 

Veszprém,  1903.  május. 


Nagy  Sándor 


AZ  ARADI  VÉRTANÚK  EREKLYEMÚZEUMA 
VÁGÓ  LÁSZLÓ  ÉS  VÁGÓ  JÓZSEF  TERVRAJZA 


HAZAI  KRÓNIKA 

0\  MŰVÉSZETI  ÜGYEK  IRÁNT  nálunk  rendesen 
/ni  csak  akkor  mutatkozik  szélesebb  körökben  ér¬ 
deklődés,  a  mikor  nagyobbszerű  botrány  fűződik 
hozzájuk.  Szomorú  dolog,  hogy  így  állunk,  de 
nincs  hatalmunkban  ezen  változtatni.  Kivált  a  na¬ 
gyobbszerű  középületek  tervelése  idején  fordul  a 
közfigyelem  ilyen  beteges,  mert  nem  művészi  elvek¬ 
ben  gyökerező,  érdeklődése  a  mi  szegényesen  ápolt 
művészetünk  dolgai  felé.  Emlékezzünk  csak  a  közel¬ 
múltra,  amidőn  a  budapesti  és  a  kolozsvári  nemzeti 
színház  palotája  adott  okot  nemcsak  az  egész  sajtó¬ 
nak,  hanem  a  parlamentnek  is  idevágó  kérdések 
szellőztetésére.  Akkor  minden  újságolvasó  ember 
bőséges  —  és  tegyük  hozzá  :  alapos,  helyes  infor¬ 
mációkat  kapott  részben  cikkek,  részben  szónok¬ 
latok  révén  a  magyar  építőművészet  egyik  nagy 
bajáról  s  arról,  hogy  miképpen  lehetne  ezt  a  bajt 
meggyógyítani.  A  küzdelem  jogos  volt  s  bizonyos 
eredménynyel  is  járt.  Azóta  művészeti  ügyeinknek, 
bajainknak  megbeszélése,  megvitatása  a  műtermek 
négy  fala  közé  szorult  s  a  nagyközönség  ismét 
elszokik  annak  a  tudatától,  hogy  van  művészetünk 
is  és  hogy  ennek  érdekeit  nem  volna  szabad  a 
maguk  szomorú  sorsára  hagyni. 

A  két  színház-sérelemhez  e  nyáron  egy  harmadik 
sorakozott :  a  győri  színház  építése  körül  felmerült 
harc.  Lehet,  hogy  mire  e  sorok  megjelennek,  ez 
a  nem  éppen  nagyszabású,  de  tipikus  küzdelem 
lezajlott,  talán  a  művészet  érdekeinek  megfelelően, 
de  meglehet,  hogy  azok  sérelmével.  E  perezben 
tehát  nem  maga  az  esemény  érdekel  minket  ezen 
a  helyen,  hanem  a  küzdelem  oka.  És  mert  ezek 
a  tünetek  most  már  harmadízben  jelentkeznek, 
kötelességünk  velük  foglalkozni. 

Mind  a  három  színházépítési  ügynél  az  volt  a 
sérelem,  hogy  az  építtetők  nem  nyilvános  pályázat 

utján  akarták  beszerezni  az  építési  terveket,  hanem 
kéz  alatt  akartak  megbízni  e  tervek  elkészítésével 
egy  építő-céget.  Nem  is  magyart,  hanem  külföldit. 

Akik  az  ilyen  eljárás  ellen  felszólaltak,  azok 
számára  tetszetős  tromfot  tartogattak  ellenfeleik. 
Azzal  érveltek  ugyanis,  hogy  a  színházépítés  nem 
holmi  egyszerű  építési  feladat,  mint  például  egy 
templomé,  palotáé,  városházáé,  hanem  speciális 
probléma,  amely  tehát  specialista-építészt  kíván. 
Meg  is  neveztek  egy  ilyen  specialista-céget,  amely 
nem  tudom  hány  kiválóan  sikerült  színházi  épületet 
emelt  már  Németországban,  Ausztriában  és  hazánk¬ 
ban  is. 

S  akik  így  beszéltek,  bizonyára  komolyan  hitték, 
hogy  most  fején  találták  a  szöget.  Holott,  ha  bele¬ 
mélyednek  vala  a  kérdésbe,  rá  kell  jönniök,  hogy 
ez  a  megokolás  éppen  az  ő  eljárásuk  helytelenségét 
bizonyítja.  Mert  az  a  külföldi  színház-specialista 
bizonyára  soha  sem  vált  volna  színház-specialistává, 
ha  nem  adatik  neki  alkalom  a  színház  építésének 
problémájával  behatóan  foglalkozni.  S  behatóan, 
termékenyítőleg  csak  akkor  foglalkozhatik  ezzel  a 
problémával,  ha  nem  az  asztalfiókja  számára  készít 
ilyen  tervrajzokat,  hanem  tervét  egy-egy  adott  kör¬ 
nyezethez,  egy-egy  adott  mértékhez,  egy-egy  speciális 
célhoz  idomítja,  szóval,  ha  a  praktikus  élet  számára 
dolgozik.  Képzeljük  most  el,  hogy  ama  specialis¬ 
tával  épp  úgy  bántak  volna,  mint  ahogy  nálunk 
akarnak  bánni  az  építészekkel :  ha  soha  alkalom 
nem  adódik  neki,  vájjon  színházépítő-specialistává 
tudott  volna  fejlődni  ?  Sohasem.  És  ha  nálunk  a 
most  divatos  szomorú  rendszert  folytatják,  egyenest 
lehetetlenné  teszik,  hogy  a  hőn  óhajtott  és  egyedül 
üdvözítő  színház-specialista  kibontsa  szárnyait. 

Azt  lehetne  erre  válaszolni,  hogy  a  színházak 
céljára  nem  azért  adja  garasait  a  magyar  ember, 
hogy  azon  egy-egy  építész  kísérletezzen  és  esetleg, 
sőt  valószínűleg  hibás,  hasznavehetetlen  munkát 
adjon. 

De  hiszen  erről  szó  sincs.  Nem  azt  kívánjuk, 
hogy  valakit  egyenest  megbízzanak  ennek  vagy 
annak  a  színházépületnek  tervelésével.  Mi  csak  azt 
tartjuk  jogos  és  elkerülhetetlen  követelésnek,  hogy 
a  szükséges  tervrajzokat  nyilvános  pályázat  útján 
szerezzék  be.  Sőt  még  azt  sem  tartanók  valami 
nagy  balesetnek,  ha  egy  ilyen  pályázat  meddő 
maradna.  Mert  amit  joggal  követelünk,  az  magá¬ 
nak  a  pályázatnak  tényével  már  el  van  érve : 
alkalom  adódott  a  magyar  építészeknek,  hogy  ebbe 
a  problémába  belemélyedjenek  s  hogy  egy  speciális 
feladat  megoldásán  fejleszszék  tehetségüket.  Csak 
ezt  az  alkalmat  adják  meg  legalább.  Szerényebb 
kérelmet  talán  nem  támasztottak  soha  egy  szép 
ügy  érdekében. 

De  még  ettől  is  húzódnak  az  építtetők.  Hogy 
miért,  azt  nem  tudjuk  elképzelni. 

Könnyű  volna  okfejtésünket  magasabb  rangú 
szempontokkal  is  támogatni.  Hivatkozhatnánk  annak 
szükségességére,  hogy  építészetünk  így  is  fejlődjék 
a  nemzeti  ízlés  irányában.  Hivatkozhatnánk  a  kül¬ 
földi  divat  átkára,  amely  építészetünket  eddig  le¬ 
nyűgözte.  Sőt  hivatkozhatnánk  törvényes  intézke¬ 
désekre  is,  amelyek  kötelességgé  teszik  a  nyilvános 
pályázatot  az  ilyen  esetekben.  De  ezektől  az  argu¬ 
mentumoktól  elállunk.  Csak  a  minimumot  kívánjuk, 
a  senki  érdekét  nem  sértő  minimumot.  És  csak  a 
józan  belátásra  apellálunk.  Ha  koldus  a  magyar 
építőművészet,  mint  ahogy  ellenfeleink  okfejtéséből 
hihetnők,  úgy  a  koldus  szerénységével  kívánjuk 
ezt  a  csekélységet.  És  ha  bizonjms  helyeken  többet 
érünk  el  vele  :  ám  a  nemzeti  érzelmek  helyett  az 
egyszerű,  tökéletesen  nemzetközi  „noblesse  obiige “ 
szabályára  emlékeztetünk.  Talán  ily  módon  elérhető 
az,  amit  sem  a  törvényes  rendelet,  sem  a  közakarat, 
sem  a  józan  ész  nem  tudott  elérni. 

rf\Z  ERZSÉBET-EMLÉKMŰ  MÁSODIK  PÁLYÁ- 
ln (  ZATA  annyiban  meddő  volt,  amennyiben  a  bíráló¬ 
bizottság  a  beküldött  művek  sorában  nem  talált 
abszolút  műbecsű  és  kivitelre  alkalmas  művet.  Java¬ 
solta  azonban,  hogy  szűkebb  pályázat  rendeltessék 
el,  amelyben  részt  vegyenek  a  mostani  pályázók 
közül  megfelelő  kárpótlási  összeg  biztosításával  azok, 
akiknek  pályaműveiben  méltánylandó  művészi  kvali¬ 
fikáció  mellett,  oly  egészséges  alapeszme  érvényesül, 
amely  fejlesztésre  alkalmas,  s  amely  pályaművek¬ 
ről  ezután  remélhető,  hogy  abszolút  műbecsű  és 
kivihető  tervekké  fognak  válni. 

A  pályabiróság,  a  mely  ekként  döntött,  Ráth 
György  főrendiházi  tag  elnöklésével  állt  a  követ¬ 
kező  tagokból:  Stróbl  Alajos  szobrász,  a  szobrá¬ 
szati  mesteriskola  tanára,  az  Országos  Képzőművé¬ 
szeti  Tanács  kiküldöttje,  Czigler  Győző  műegye¬ 
temi  tanár,  a  Magyar  Mérnök-  és  Építész-Egyesület 
kiküldöttje,  Kallós  Ede  szobrász,  a  Magyar  Képző¬ 
művészek  Egyesülete  kiküldöttje,  Kann  Gyula  épí¬ 
tész,  az  Országos  Magyar  Képzőművészeti  Társulat, 
Lotz  Károly  festőművész,  az  Erzsébet-emlék  végre¬ 

hajtó  bizottság,  Radisits  Jenő  az  Országos  Magy. 
Iparművészeti  Múzeum  igazgatója,  a  Magyar  Ipar- 
művészeti  Társulat  kiküldöttje;  továbbá  Bartholdi 
Frédéric  Auguste  szobrász,  a  párisi  Société  des 
Artistes  Franpais  alelnöke,  Van  dér  Stappen  Char¬ 
les,  a  brüsszeli  királyi  szépművészeti  akadémia  tanára 
és  Schmitz  Brúnó  berlin-charlottenburgi  műegyetemi 
tanár,  mint  a  külföldről  meghívott  bizottsági  tagok, 
és  végül  Bezerédi  Gyula  szobrász  és  Ujváry  Ignác 
festőművész,  mint  a  pályázók  választottjai. 

A  pályabiróság  nyolc  ülést  tartott.  Az  elsőn, 
június  8-án,  az  elnök  a  bizottság  emlékezetébe 
idézte,  hogy  az  emlékmű  félállítását  külön  törvény 
rendelte  el  és  az  arra  szükséglendő  összeg,  amennyi¬ 
ben  magán-adakozásból  ki  nem  került,  már  eleve 
korlátlanul  meg  van  szavazva.  E  törvény  végre¬ 
hajtásával  megbízatott  a  minisztertanács  és  egy  or¬ 
szágos  bizottság.  A  magángyűjtés  rövid  idő  alatt 
mintegy  1.600,000  koronát  eredményezett.  Az  orszá¬ 
gos  bizottság  a  pályázati  hirdetményekben  a  díjak 
megítélését  jóformán  kizárólag  művészekből  álló 
pályabiróságra  bízta.  Ez  az  egész  világon  bizonyára 
az  első  eset  és  nagyobbszerű  emlékműveknél  még 
seholsem  történt.  Sőt  az  országos  bizottság  még 
tovább  ment  és  a  most  lejárt  második  pályázatra 
nézve  annyira  megszorította  a  saját  hatáskörét,  hogy 
kimondotta,  hogy  csak  oly  művészeket  bízhat  meg 
az  emlékmű  kivitelével,  a  kiknek  pályaművét  a 
jelen  jury  feltétlenül  műbecsűnek  és  alkalmasnak 
ítéli.  Beszéde  folyamán  továbbá  fejtegeti  az  elnök 
a  pályázat  múlt  évi  s  jelen  szabályzata  közötti 
különbségeket,  melyek  között  a  legnevezetesebb  az 
első  pontban  foglalt  az  a  rendelkezés,  hogy  az 
emlék  helyének  megválasztása  az  adott  téren  belül 
a  tervező  művészre  bízatik ;  a  harmadik  ponté,  amely 
világosan  előírja,  hogy  hány  és  miféle  mintákat 
és  rajzokat  szabad  bemutatni  a  pályázó  művész¬ 
nek  s  végül  a  negyedik  ponté,  a  mely  kiköti,  hogy 
a  benyújtandó  minták  a  mellékalakokra  és  a  dombor¬ 
művekre  nézve  is  annyira  kidolgozandók,  hogy  azok¬ 
ból  a  kompozició  minden  részleteiben  megérthető 
legyen.  Utal  a  9-ik  pontnak  szigorított  és  most  már 
feltétlen  műbecset  és  kivihetőséget  követelő  rendel¬ 
kezésére.  Végül  javasolja,  hogy  a  jury  mindenek¬ 
előtt  a  szobormű  jövendő  helyét  vegye  szemügyre  ;  a 
következő  napokon  pedig  az  egyes  jury-tagok  egyen- 
kint  tanulmányozzák  a  beérkezett  pályaműveket; 
azután  a  jury  testületileg  tartson  szemlét  fölöttük, 
amikor  is  az  előadó  minden  egyes  pályamű  előtt 
a  műszaki  leírást  s  a  költségvetést  ismertetni  fogja. 
Egyhangúlag  elfogadtatott.  Ezekhez  képest  az  elnök 
vezetésével  a  jurytagok  Budán  a  helyszínen  a  Szent 
György-teret  megtekintették. 

A  június  10-iki  harmadik  ülésen  több  jurytag 
arra  utal,  hogy  a  pályaművek  között  számos  oly 
terv  van,  amelyekre  nézve  már  az  első  megtekintés 
nyilvánvalóvá  teszi,  hogy  azok  minden  műbecset 
teljesen  nélkülöznek.  Óhajtandó  tehát,  hogy  a  további 
eljárás  egyszerűsítése  érdekében  azoknak  kiselejte- 

zése  előzőleg  kimondassák.  Ezt'méltányolva,  elhatá¬ 
rozta  a  jury,  hogy  a  figyelembe  nem  vehető  pálya- 
műveket  megjelöli  s  a  további  tárgyalásból  kirekeszti, 
aminek  azonban  egyhangúlag  kell  megtörténnie. 
Ehhez  képest  a  jury  a  termek  sorrendjében  haladva, 
egyhangúlag  a  Keller  Albert,  Dunaiszky  László,  Kaiszer 
Hugó,  Gaál  István,  Sződy  Szilárd,  Szabó  Ferenc, 
Vas  Nép.  János,  Benkő,  Löffler  S.  és  B.,  Verő  L., 
Andrejka  József,  dr.  Hőgyes  Ferenc,  Tóth  András, 
Udi  András  és  Biró  Ferenc  pályázóktól  való  műveket 
már  most  teljesen  mellőzendőknek  mondotta  ki. 

A  június  11-iki  negyedik  ülésen  az  elnök  meg¬ 
állapítja,  hogy  az  előzőleg  eszközölt  kiselejtezés  után, 
a  szobák  sorrendjét  követve,  Margó,  Popper,  Scheer, 
Fischer,  Damkó  József,  Papp  Gyula,  Szabolcs  Ferenc, 
Verő  László,  Füredi  Rikárd,  Förk  Ernő,  Fadrusz 
János,  Korb  és  Giergl,  Mátrai  Lajos  Gy.,  ifj.  Mátrai 
Lajos,  Hikisch  Rezső,  Maróthi  Rintel  Géza,  Róna 
József,  Leitersdorfer  Béla,  Teles  Ede,  Tőry  Emil, 
Bálint  Zoltán,  Jámbor  Lajos,  Zala  György  pálya¬ 
művei  jelentkeztek  olyanoknak,  amelyek  érdemileg 
tárgyalás  alá  veendők.  A  műszaki  leírások  és  költség- 
vetések  felolvasása  után  az  elnök  a  többi  még  fen- 
maradó  kilenc  pályamű  tanulmányozásának  befejez¬ 
tével  a  következő  kérdést  teszi  fel :  van-e  a  jelen 
pályázat  alkalmával  bemutatott  s  tanulmány  tárgyává 
tett  pályamű  között  otyan,  amely  a  pályázati  hir¬ 
detés  9.  pontja  ama  követelményének,  hogy  a  ki¬ 
tűzött  díjak  mindegyikét  a  jury  csak  oly  pályázóknak 
ítélheti  meg,  kiknek  tervei  abszolút  műbecsűek  és 
kivitelre  alkalmasak,  teljesen  megfelel,  igen  vagy 
nem?  Megjegyzendőnek  véli  egyébiránt,  hogy  önként 
érthetőleg  a  kivihetőség  feltétele  csak  a  lényeges  dol¬ 
gokra,  nem  pedig  egyes  részletekre  terjed  ki.  Erre 
nézve  elrendeli  a  szavazást,  minden  egyes  jurytagot 
külön  felhíván.  Az  ekként  megejtett  szavazás  a  követ¬ 
kező  eredményt  adta  :  A  jelzett  kérdésre  az  elnökön 
kívül,  aki  nem  szavazott,  10  jurytag  egyhangúlag 
nemmel  szavazott,  Ujváry  Ignác  jurytag  pedig  tar¬ 
tózkodott  a  szavazástól,  mert  szerinte  a  pályázati  hir¬ 
detésnek  abszolút  műbecset  kívánó  tétele  oly  szigorú, 
hogy  a  pályázat  eredményét  illuzóriussá  teszi.  Az 
elnök  erre  határozatkép  kimondja,  hogy  a  kitűzött 
pályadíjakat  egy  pályaműnek  sem  ítéli  oda. 

A  június  12-iki  ötödik  ülésen  az  elnök  meg¬ 
állapította,  hogy  a  jury  a  megelőző  ülésben  hozott 
határozatával  a  pályázati  hirdetményben  reá,  mint 
pályabiróságra  háramló  feladatot  sajátképpen  telje¬ 
sítette  s  csak  az  lenne  még  hátra,  hogy  a  pályázati 
hirdetés  13.  pontjában  foglalt  propozicionális  jogát 
gyakorolja.  Miután  azonban  a  végrehajtó  bizottság 
magától  érthetőleg  döntő  súlyt  helyez  arra,  hogy  a 
jury  ítélete  nyomán  a  felállítandó  emlékmű  érdekében 
teendő  további  intézkedések  tekintetében  nagybecsű 
véleményét  is  megtudja,  felkéri  az  elnök  a  juryt, 
hogy  e  tekintetben  nyilatkozzék.  Erre  a  jury  egy¬ 
hangúlag  kimondta,  hogy  megfelelő  pályaművek  be¬ 
szerzése  végett  szűkebb  pályázat  volna  elrendelendő 
a  következő  módozatokkal  :  a)  első  sorban  hivas¬ 

sanak  fel  azoknak  a  pályaműveknek  szerzői,  melyek¬ 
ben  méltánylandó  művészi  kvalifikáció  mellett  oly 
egészséges  alapeszme  érvényesül,  amely  fejlesztésre 
alkalmas,  s  amelyekről  ezután  jogosan  remélhető, 
hogy  abszolút  műbecsű  s  kivihető  tervekké  fognak 
válni.  Erre  a  szűkebb  pályázatra  megfelelő  kárpót¬ 
lási  összeg  biztosítása  mellett  egyenesen  felhivas¬ 
sanak,  emellett  pedig  nekik  jelen  pályaműveik  fejében 
egyenkint  6000  korona  utalványoztassék  ki.  b)  Azon 
pályaművek  szerzői,  amelyeket  a  jury  a  pályázati 
hirdetmény  13.  pontjának  alkalmazása  mellett  díja¬ 
zásra  ajánl,  jogosítva  legyenek  a  szűkebb  körű 
pályázaton  saját  költségükön  résztvenni.  c)  Ha¬ 
sonlókép  más  figyelemreméltó  művészeknek  is  meg 
volna  engedendő  a  részvétel.  E  javaslat  részben  abban 
találja  indokolását,  hogy  egyfelől  módot  keres  a  jury 
arra,  hogy  az  oly  hivatottságot  nélkülöző  elemeket 
kizárja  a  versenyből,  aminők  azok  a  pályázók  voltak, 
akiket  a  jury  kényszerítve  volt  majdnem  tömegesen 
kiselejtezni,  másfelől  pedig  hogy  éppen  a  jelen 
pályázaton  is  okulva,  igazán  hivatottaknak  a  részt- 
vételt  lehetővé  tegye. 

Ami  pedig  a  szemétyi  kérdést  illeti,  a  jury  részéről 
egyhangúlag  és  egyenrangúan,  csak  a  betűrendet 
követve,  az  első  csoportba  soroztatik:  1.  Hikisch 
Rezső,  Mátrai  Lajos  György,  ifj.  Mátrai  Lajos. 

2.  Margó,  Popper,  Scheer,  Fischer.  3.  Teles  Ede, 
Tőry  Emil.  4.  Zala  György,  Bálint  Zoltán  és  Jámbor 
Lajos.  A  második  csoportba  soroztatik  s  egyszers¬ 
mind  kárpótlás  címén  4000  koronával  való  díja¬ 
zásra  ajánltatik:  1.  Damkó  József,  Papp  Gyula  és 
Szabolcs  Ferenc.  2.  Fadrusz  János,  Korb  és  Giergl. 

3.  Maróthi-Rintel  Géza.  4.  Róna  József,  Leitersdorfer 
Béla.  Ily  tiszteletdíj  engedélyezésére  még  Füredi  Rikárd 
és  Förk  Ernő  tervezete  is  egyesek  részéről  javas¬ 
latba  hozatott,  de  a  javaslat  titkos  szavazás  útján, 
amelyben  az  elnök  részt  nem  vett,  hét  szavazattal 
három  ellenében  elvettetett. 

A  június  13-iki  hatodik  ülésen  a  külföldi  jury- 
tagokat  felkérték  a  második  csoportbeli  müvekre 
kiterjesztett  írásbeli  véleményük  bemutatására.  Az 
elnök  meleg  szavakkal  búcsúzik  a  távozó  Bartholdi 
jury-tagtól,  a  mire  Bartholdi  búcsú-beszédében  ékes 
szavakkal  méltatta  azt  az  ideális  művészi  törekvést 
és  hazafias  irányt,  mely  a  pályázatot  jellemzi.  Egy¬ 
ben  hangoztatta,  hogy  ritkán  tapasztalt  pályázat 
alkalmával  olyan  pártatlanságot  és  a  művészek  közt 
oly  egyetértést,  a  minőt  az  Erzsébet-emlék  pályázat¬ 
nál  a  juryben  társai  tanúsítottak. 

A  június  14-iki  hetedik  ülésen  az  elnök  bemu¬ 
tatja  és  felolvastatja  a  kiküldött  szövegező  bizott¬ 
ságnak  munkálatát.  Egyhangúlag  határoztatik,  hogy 
a  jurynek  a  további  teendőkre  vonatkozó  véleménye 
kapcsában  a  végrehajtó  bizottsághoz  a  figyelembe  vett 
egyes  művekről  a  következő  bírálat  terjesztessék  elő  : 

Első  csoport : 

Margó,  Popper,  Scheer,  Fischer.  Pályaművüknek 
határozott  előnye  a  teljes  összhang  a  szobrászati 
és  építészeti  részek  között.  Szobrászati  részében  finom 

művészi  érzés  nyilatkozik  meg.  E  mellett  a  főalakban 
és  elhelyezésében  a  monumentális  hatás  sem  hiány¬ 
zik.  Ezekkel  az  előnyökkel  szemben  áll  az,  hogy 
a  pályaterv  síremlékre  emlékeztet  és  elhelyezése 
magán  a  téren  sikerültnek  nem  mondható. 

Mátrai  Lajos  Gy.,  iíj.  Mátrai  Lajos,  Hikisch 
Rezső.  Pályaművük  főérdeme :  átgondolt,  eredeti, 
nagyszabású  arkitekturájuknak  monumentális  hatása, 
bár  a  diadalívnek  a  kupolával  tervezett  összekap¬ 
csolása  így  sem  szerencsés  ötlet.  Ellenben  a  szob¬ 
rászati  rész  oly  sok  kivánni  valót  hagy  hátra, 
hogy  a  jurynek  aggodalmai  vannak,  vájjon  a  szob¬ 
rászok  képesek  lesznek- e  a  kellő  mértékben  hozzá¬ 
járulni  az  emlékmű  fejlesztéséhez. 

Teles  Ede  és  Tőry  Emil.  Pályaművüket  ezúttal 
is  a  távolból  hatásosan  érvényesülő  forma  jellemzi, 
úgyszintén  az  arkitekturába  jól  beilleszkedő  szob¬ 
rászati  rész,  noha  az  arkitektura  kiképzését  ille¬ 
tőleg  nem  emelkedik  a  múlt  évi  pályaterv  művészi 
színvonalára.  Helyeselhető,  hogy  magyar  diszítő- 
motivumokat  választott,  de  ezek  aránytalanul  nagyok. 
Az  emléknek  a  Duna  felé  tekintő  oldala  nincs 
kielégítően  megoldva.  A  hegyoldal  kiképzését  célzó 
lépcsőzetes  terrászos  följárat  pedig  túlságosan  érvé¬ 
nyesül  a  tulajdonképpeni  emlékmű  bölcs  mérsék¬ 
lettel  tervezett  tömegéhez  képest.  Sokkal  érettebb  a 
finoman  átérzett  és  szépen  megmintázott  életteljes 
szobrászati  rész,  amelynek  azonban  kissé  genre- 
szerű  volta  esik  kifogás  alá,  ami  első  sorban  a  fő¬ 
alaknál  jut  kifejezésre,  annak  hátrányára. 

Zala  György,  Bálint  Zoltán  és  Jámbor  Lajos. 
Pályaművük  a  tervező  művészek  előkelő  alakító 
képességéről  tanúskodik,  ámbár  e  munkájuk  a 
maga  egészében  a  múlt  pályázat  alkalmával  be¬ 
mutatott  tervhez  képest  nem  tüntet  föl  haladást. 
Elismerést  érdemel  a  főalaknak  az  a  változata, 
amely  magyar  öltözetet  visel.  Megfelelő  a  főalak 
aránya  is  az  architektúra  méreteihez  viszonyítva. 
A  két  oldalára  elhelyezett  csoportozat  ellenben  úgy 
a  főalakhoz  magához,  mint  az  arkitekturához  viszo¬ 
nyítva,  túlnagy.  Kifogás  alá  esik  az  emlékműnek 
három,  majdnem  egyforma  tömegre  való  fölosztása. 
A  kétoldalt  látható  körszelvény  alakú  oszlopsor 
sajátképpen  dekoratív  jellegű,  több  nézetből  ked¬ 
vezőtlenül  metszi  át  a  középső  tömeget,  ami  által 
amúgy  is  nyugtalan  sziluetje  még  zavarosabbá 
válik.  A  túlsók  oszlop  és  pillér  monoton  hatású. 
Általában  ahhoz,  hogy  az  emlékmű  hasson  a  távol¬ 
ból,  az  architektúrának  jóval  nagyobb  méretekkel 
és  tetemesen  egyszerűbb  sziluettel  kellene  bírnia. 

A  második  csoportba  sorozná  a  zsűri  s  egy¬ 
szersmind  kárpótlás  címén  a  pályázati  hirdetmény 
13.  pontja  értelmében  négyezer  koronával  való 
díjazásra  ajánlja  a  következő  művészek  pályaműveit: 

Damkó  Józset,  Papp  Gyula,  Szabolcs  Ferenc. 
Száraz  és  sablonos  pályatervükben  a  jury  bizo¬ 
nyos  műbecset  annyiban  talál,  hogy  alaprajza  vilá¬ 
gos  elrendezésű  és  a  lejtő  felé  tervezett  rész  kikép¬ 
zése  használható  eszmét  foglal  magában. 


Fadrusz  János,  Korb  és  Giergl.  Pályatervüknek 
lényeges  hiánya,  hogy  az  építészeti  rész  a  szob¬ 
rászatival  a  kellő  szerves  összefüggést  teljesen  nél¬ 
külözi.  Maga  az  architektúra  esetleg  alkalmazható 
volna  valamely  középületnél  mint  homlokzat,  de 
korántsem  emlékműnél.  Az  architektúrának  nagy 
tömegei  teljesen  elnyomják  a  szobrászati  részt. 
Meg  nem  érthető  az  eszmei  összefüggés  az  ülő 
főalak  és  a  háta  mögött  látható  csoport  között. 
A  főalak,  mint  szobrászati  alkotás  sem  kielégítő. 
Szerencsés  gondolatnak  tartja  a  jury,  hogy  a 
művészek  az  ormot  hatalmas  arkitekturával  szándé¬ 
koztak  koronázni,  viszont  pedig  a  főalaknak  intim 
helyet  kívánnak  nyerni  a  hegy  lejtőjén. 

Maróthi Rintel  Géza.  Igénytelenséggel  föllépő  műve 
részleteiben  komoly  törekvésre  és  finom  dekoratív 
érzékre  vall. 

Róna  József,  Leitersdorfer  Béla.  Pályaművük 
architektúrájának  stílusa  nem  kiforrott,  tömegei  szer¬ 
telenek,  az  arányok  tévesek.  A  művészek  maguk  is 
érzik,  hogy  a  főalak  csoportja  nincs  szerves  össze¬ 
köttetésben  a  hátulsó  óriás  mérvű  és  különállóan 
szobrászilag  is  díszített  építészeti  részszel,  mert  a 
középcsoportot  önállóan,  mint  emlékművet  változat¬ 
képp  a  tér  közepére  is  tervezik.  Mindazonáltal  egyes 
mellékcsoportoknak  szobrászati  becse  megokolja  a 
pályázati  hirdetmény  12.  pontjának  alkalmazását. 

Befejezéskép  a  jury  egyhangúlag  még  a  következő 
észrevételeket  ajánlja  a  végrehajtó  bizottság  figyel¬ 
mébe  :  1.,  több  pályaműben  a  sikló  el  van  fedve, 
ami  által  az  emlék  hatására  is  befolyással  bíró  merev, 
kellemetlen  vonal  megszűnik  ;  2.,  ha,  a  mint  leg¬ 
több  részről  történt,  az  emlékmű  az  alagút  ten¬ 
gelyében  terveztetik,  az  esetre  a  közforgalmat  és 
a  hozzáférhetőséget  megnehezítő  közelségbe  juthat 
az  emelendő  miniszterelnöki  palotához,  miért  is 
úgy  a  palota  építésénél,  mint  az  emlékmű  terve¬ 
zésénél  e  visszásság  elhárításáról  gondoskodni  kell. 

A  nyolcadik  és  utolsó  ülésen  az  elnök  bejelenti, 
hogy  Van  dér  Stappen  jury-tag  elutazván,  a  maga 
részéről  is  köszönetét  mond  az  iránta  minden  oldal¬ 
ról  tanúsított  szívélyes  és  rokonszenves  fogadta¬ 
tásért.  Kiemeli,  hogy  a  pályázat  színvonala  s  a 
pályázó  művészek  áldozatkészséggel  párosult  haza¬ 
fias  munkálkodása  ő  reá  is  mély  benyomást  tett, 
valamint  az  a  páratlan  egyértelmű  eljárás,  melyet 
a  jury  részéről  annak  munkálkodása  egész  tartama 
alatt  észlelt.  Kallós  Ede  jury-tag  indítványára  a 
jury  jegyzőkönyvi  köszönetét  szavaz  Ráth  György 
elnöknek,  mint  a  ki  fáradhatlan  buzgalommal  pár¬ 
tatlanul  s  a  legnagyobb  tárgyilagossággal  vezette 
a  jury  szövevényes  tanácskozásait.  Elnök  megkö¬ 
szönvén  a  jury  bizalmának  e  nyilatkozatait,  ama  meg¬ 
győződésének  ad  kifejezést,  hogy  bár  a  díjak  ezúttal 
sem  voltak  kiadhatók,  a  jelen  pályázat  éppen  nem 
tekinthető  meddőnek,  mert  a  főcélt  szem  előtt  tartva, 
a  díjak  kiadása  tényleg  csak  alárendelt  kérdés,  a 
fő  az,  hogy  a  megdicsőült  királynéhoz  méltó  emlék 
létesüljön,  amihez  a  jelen  pályázat  mindenesetre 

egy  lépéssel  közeledett,  mert  több  fejleszthető  pálya¬ 
tervet  hozott  felszínre,  s  immár  nyilvánvaló,  hogy 
a  pályázó  művészek  újabb  beható  tanulmányozás 
nyomán  megfelelő  emléket  lesznek  képesek  teremteni, 
holott  a  múlt  évi  pályázatban  inkább  csak  eszmék 
versenyeztek  egymással. 

Ha  a  haladás  nem  felötlő,  úgy  ennek  oka  az,  hogy 
a  művészeknek  most  már  a  vázlatossággal  kap¬ 
csolatos  elevenség  hatásáról  le  kellett  mondaniok 
és  a  programmszerűleg  követelt  precízebb  kidolgo¬ 
zás  szélesebb  teret  adott  a  kritikának.  Tény  továbbá, 
hogy  a  művészek  különösen  a  főalak  mintázásá¬ 
nál  most  már  a  fejlettség  oly  fokát  mutatják,  amilyent 
nem  igen  szoktunk  pályázatokon  látni  s  amelynek 
eléréséhez  más  körülmények  közt  a  megbízás  kiadása 
után  évek  szükségesek.  Egyébként  is  a  kitűzött 
feladat  a  legnehezebbek  közé  tartozik  nemcsak  esz¬ 
ményi  tartalmánál,  hanem  azért  is,  mert  oly  alkotás 
kívántatik  mely  egyfelől  elhelyeztetésénél  fogva  mesz- 
szire  ható,  és  a  két  városrész  látképébe  harmonikusan 
beilleszkedő  monumentális  tömegeket  tüntessen  fel, 
másfelől  a  királyné  alakjára  nézve  a  csendes  áhí- 
tatos  szemléletre  nyújtson  módot,  tehát  látszólag 
ellentétes  két  szempontot  forrasszon  össze.  A  ma¬ 
gyar  művészet  megelégedéssel  tekinthet  munkálko¬ 
dásának  szemünk  előtt  levő  eredményeire,  amelyek¬ 
ben  nemes  ambíció  s  a  feladat  komolyságának  teljes 
megértése  hazafias  lelkesedéssel  szövetkezett,  a  rész¬ 
letekre  is  szeretettel  kiterjeszkedve.  Hiszi,  hogy  a 
jury  által  javasolt  úton  haladva,  most  már  bizton 
számíthat  a  nemzet  az  Erzsébet-emlék  tekintetében 
táplált  vágyainak  teljesülésére. 

ITÜNTETÉSEK.  A  kis-kun-halasi  gazdasági  bank 
bérházának  tervpályázatán  31  pályázó  közül  a 
400  koronás  első  díjat  Leitersdorfer  Béla,  a  300 
koronás  második  díjat  Katona  Mihály  és  Reiner 
Lőrinc  kapta. 

A  budai  Korvin-térre  Milacher  Lajos  hagyatékából 
építendő  művészi  kút  pályázatán  öt  pályázó  közül 
Holló  Barnabás  művét  fogadták  el  kivitelre. 

A  Magyar  Építőművészek  Szövetsége  által  a 
Wellisch-alápítványból  műegyetemi  hallgatók  szá¬ 
mára  kiírt  pályázaton  a  200  koronás  díjat  Jónás 
Zsigmond  kapta.  Ugyancsak  e  szerzőnek  egy  másik 
műve,  valamint  Radó  Sándornak  pályamunkája  dicsé¬ 
retben  részesült 

A  bács-topolyai  róm.  kath  templom  tervpályá¬ 
zatán  az  első  díjat  Reichl  J.  Ferenc,  a  másodikat 
ifj.  Bobula  János  kapta. 

A  brassai  iparkamara  székházának  terveire  hir¬ 
detett  pályázaton  16  pályamű  vett  részt.  A  zsűri 
az  első  díjat  nem  adta  ki,  a  második,  400  koro¬ 
nás  díj  nyertese  Márton  Ákos  és  Károlyi  Emil  terve. 

A  vajdahunyadi  városi  székház  tervpályázatán 
az  első  díjat  Bohn  Lajos  és  ifj.  Opaterny  Flóris 
terve  nyerte  el. 

A  bécsi  képzőművészeti  akadémián  Regele  Alajos 
megkapta  a  Füger-féle  ezüst-érmet  s  egy  mellszobráért 

külön  díjat.  Ugyanott  Krausz  Viktor  utazó-ösztön¬ 
díjat,  Podhorszky  István  és  Benkő  István  építészeti 
díjat  kapott. 

SZINYEI  MERSE  PÁL  „Domboldal"  című  olaj- 
festményének  színes  mását  közöljük  e  szám  első 
mellékletén. 

KACZIÁNY  ÖDÖN  „Karthágói  vár"  című  kő¬ 
rajzát  közöljük  e  szám  második  mellékletén. 

BELÁNYI  VIKTOR  rajzolta  a  225-ik  oldalon 
levő  fejlécet. 

ÉBERLING  GYULA  rajzolta  a  236-ik  oldalon 
levő  fejlécet. 

GLATZ  OSZKÁR  tanulmányrajzát  közöljük  a 
240-ik  oldalon. 

HAZAY  ALADÁR  rajzolta  a  241-ik  oldalon 
levő  fejlécet. 

SZENTGYÖRGYI  BÉLA  rajzolta  a  252-ik  ol¬ 
dalon  levő  fejlécet. 

EISENHUT  FERENC-nek  „A  kedvenc"  című 
olajfestményét  reprodukáljuk  a  253-ik  oldalon. 
Eredetije  dr.  Bródy  Sándor  gyűjteményében  van. 

KÖBÉR  LEÓ  fejléce  díszíti  a  256-ik  oldalt. 

AICHENAUER  BRÚNÓ  rajzolta  a  260-ik  oldalon 
levő  fejlécet. 

PÁLLYA  CELESZTIN  „Vásár  Újpesten “  című 
rajzát  közöljük  a  265-ik  oldalon. 

HENDRICH  ANTAL  rajzolta  a  266-ik  oldalon 
levő  fejlécet. 

FÉNYES  ADOLF  „Öltöztetés"  című  szénrajzát 
reprodukáljuk  a  268-ik  oldalon. 

BRUCK  MIKSA  „Intérieur"  című  képét  közöljük 
a  269-ik  oldalon.  Eredetije  olajfestmény. 

GLATZ  OSZKÁR  rajzolta  a  272-ik  oldalon  levő 
arcképtanulmányt. 

NAGY  VILMOS  „Egy  szál  virág"  című  rajzát 
reprodukáljuk  a  273-ik  oldalon. 

VÁGÓ  LÁSZLÓ  és  VÁGÓ  JÓZSEF  műve  az 
aradi  vértanuk  ereklyemúzeumának  tervrajza,  a 
melyet  a  275-ik  és  277-ik  oldalon  közlünk.  Ez  a 
tervrajz  részt  vett  a  múzeum  tervpályázatán  s  ott  a 
második  díjat  kapta.  Első  díjat  nem  adtak  ki 

TŐRY  EMIL  műve  a  283-ik  oldalon  közölt 
cecei  Erzsébet-emlék.  A  készen  adott  mellszoborhoz 
Tőry  készítette  az  építészeti  részt. 


Külföldi  krónika 


KÓLRÖLPI  KRÓNIKA 

FÁRIS.  - —  Az  itteni  „La  Plume“  című  folyó¬ 
irat  a  minap  a  következő  kérdést  intézte  hasáb¬ 
jain  a  francia  művészekhez:  ,,A  mai  korban  van-e 
szükség  a  közönség  művészi  nevelésére?"  A  beér¬ 
kezett  feleletek  közül  a  legérdekesebb  egyike  Carriére 
Eugéne  festő  válasza,  mely  a  következőleg  hangzik: 

„A  művészet  az  én  nézetem  szerint  a  termé¬ 
szethez  való  viszonyunk  öntudatának  a  megnyi¬ 
latkozása.  A  művészetre  való  nevelés  tehát  összeolvad 
az  életre  való  neveléssel  Másrészről  a  nevelés 
szellemünknek  és  tevékenységi  ösztönünknek  meg¬ 
szokása.  A  nevelés  kell,  hogy  teljesen  észrevétlenül 
hasson  át  bennünket  s  ne  erőszakkal  kényszerítessék 
reánk.  A  nevelésnek  a  természet  iránt  való  tisz¬ 
teleten  kell  alapulnia,  melyet  a  nevelendő  lény 
érez,  s  egyéni  vérmérsékletének  a  fejlődését  kell 
követnie.  A  felfedezéseknek  mindig  személyeseknek 
kell  lenniök.  A  nevelésnek  is  abból  az  elvből  kell 
kiindulnia,  hogy  az  ember  minden  cselekvésének 
az  önismeret  elérése  a  célja,  s  hogy  a  művészet 
alapjában  véve  a  harmonikus  megegyezés  az  élet¬ 
tel,  amelynek  a  művészet  tulajdonképpen  kifejezése." 

Ezeket  a  szakgatott  mondatokat  azután  Carriére 
később  szóbelileg  világosabban  is  megmagyarázta, 
miközben  a  saját  gyermekeinél  alkalmazott  nevelési 
rendszerére  is  ki  terjeszkedvén,  egyebek  közt  a  követ¬ 
kezőket  mondotta: 

„Én  azt  hiszem,  hogy  mindenekelőtt  tiszteletben 
kell  tartani  az  egyéniséget,  s  a  nevelést  nem  sza¬ 
bad  senkire  ráerőszakolni,  hanem  úgyszólván  egy 
nevelési  légkört  kell  teremteni,  mely  lassankint 
hatja  át  az  embereket  Úgy  a  gyermekek  mint  a 
felnőttek  nem  szellemek,  amelyeket  meg  kell  tölte- 
nünk,  hanem  szellemek  a  melyeket  a  fölöslegestől 
meg  kell  szabadítanunk,  mert  az  ember  olyan  tudós, 
aki  nem  ismeri  magát.  Én  mutattam  a  gyerme¬ 
keimnek  szép  tárgyakat,  azután  megpróbáltam  meg¬ 
értetni  velük,  miért  szépek  ezek  a  tárgyak,  s  megvilá¬ 
gítani  előttük  eme  tárgyak  egyes  részeinek  valamint 
maguknak  a  tárgyaknak  egymáshoz  és  a  környe¬ 
zethez  való  viszonyát.  Megpróbáltam  bennük  a  cso¬ 
dálkozás  érzését  kifejleszteni.  Én  azt  hiszem  hogy 
ilyennek  kell  lenni  a  nevelés  rendszerének  ügy  a 
gyermekeknél  mint  a  felnőtteknél:  az  életet  meg¬ 
figyelni,  megtanulni  látni,  a  belső  érdeklődést  fel- 
költeni.  Ha  ez  a  kiindulási  pont  biztosítva  van,  a 
többi  magától  jön." 

ARLSRUHE.  —  Az  itteni  „Heimathliche  Kunst- 
pflege"  címmel  nemrég  alakult  egyesület  a 
múlt  napokban  fejezte  be  első  évi  téli  programm- 
ját  egy  vitaestélylyel,  melynek  thémája  szélesebb 
körök  érdeklődésére  is  méltán  számot  tarthat.  Első¬ 
nek  Thoma  Hans  tanár  tartott  előadást  a  művé¬ 
szeti  akadémiák  szervezéséről  s  ennek  kapcsán 
Hoffacker  tanár  a  műipariskolákban  való  tanítási 


rendszer  egyes  reformjairól.  Thoma  követeléseinek 
magva  egy  elemi  alapvetésnek  a  gondolata,  mely 
a  leendő  festőt,  szobrászt  és  műiparost  vagy  ipar¬ 
művészt  későbbi  szakszerű  kiképzésüknek  egy  közös 
alapján  egyesítse.  Az  oktatás  központjában  a  tér¬ 
felfogásnak,  mint  minden  művészi  alkotás  egye¬ 
temes  alapjának  szigorú  és  alapos  iskolázása  álljon, 
mely  a  különböző  művészeti  szakok  képviselőinek 
,,a  szabadság  törvénye  alapján"  magasabb  művészi 
továbbképzésükre  szilárd  alapot  és  közös  köz¬ 
pontot  szolgáltasson"  ;  csak  ezen  elemi  tanfolyam 
után,  —  melynek  tartama  természetesen  az  egyes 
tanítványok  egyéni  képességei  szerint  volna  meg¬ 
állapítandó.  —  válnak  szét  a  tanulmányok  az  egyes 
szakok  szerint.  A  Hoffacker  tanár  által  kifejtett 
és  részben  általa  már  a  gyakorlatban  is  megvaló¬ 
sított  reformprogramm  a  következőleg  hangzik:  A 
művészi  önállóságra  való  nevelés,  az  egyéniség 
kifejlesztése,  a  stíltörténeti  minták  gépies  másola¬ 
tának  megszüntetése,  a  természeti  formáknak  mint 
egy  önálló  művészeti  formafelfogás  alapjainak  tanul¬ 
mányozása. 

Az  előadásokat  követő  vita  során  különösen 
hangsúlyozták  annak  a  szükségességét,  hogy  a 
műipariskolákban  való  tanítás  és  a  mesterség  gya¬ 
korlata  közt  szorosabb  kapcsolat  jöjjön  létre. 

CLHALT  MŰVÉSZEK.  Beck,  Eugen  Martin  egy¬ 
házi  iparművész  (szül.  1 833-ban)  meghalt  Drez¬ 
dában. 

Calandrelli,  Alexander  szobrász  (szül.  1834-ben) 
Berlinben  meghalt. 

Champeaux  de  la  Boulay,  Octave  festő  (szül. 
1838-ban)  meghalt  Párisban. 

Érbe,  Róbert  állatfestő  (szül.  1843-ben)  meg¬ 
halt  Oberlössnitzben. 

Fritz,  Max  tájfestő  (sz.  1 849-ben)  megh. Berlinben. 
Fritz  0.  életképfestő  Giessenben  agyonlőtte  magát. 
Hefner  Alteneck,  Heinrich  Jákob  festő  (született 
1811-ben)  a  müncheni  képzőművészeti  akadémia 
tiszteletbeli  tagja,  meghalt  Münchenben. 

Hoffman,  Jakab  tájfestő  (szül.  1850-ben)  Majna- 
Frankfurtban  öngyilkos  lett. 

Holbek,  Johann  svéd  karrikaturarajzoló  (szül. 
1873-ban)  meghalt  Koppenhágában. 

Kienlein,  Julius  festő  (szül.  1343-ban)  meghalt 
Karlsbadban. 

Kyhn,  P.  W.  tájfestő  (szül.  1819-ben)  meg¬ 
halt  Koppenhágában. 

Leisching,  Hermann  rézkarcoló  (szül.  1860-ban) 
meghalt  Hannoverben. 

Müller,  A.  D.  szobrász  (szül.  1819-ben)  meghalt 
Lüneburgban. 

Neckelmann,  Skjöld  műépítő  (szül.  1854-ben) 
meghalt  Neckargemündben. 

Schmitgen,  Georg  tájfestő  (szül.  1 856-ban)  meg¬ 
halt  Berlinben. 

Seidel,  Franz  festő  (szül.  1818-ban)  meghalt 
Münchenben. 

Adatok  művészetünk  történetéhez 


Soyer,  Paul-Constant életképfestő  (szül.  1823-ban) 
meghalt  Parisban. 

Straub,  J.  történeti  festő  (szül.  1 849-ben)  meg¬ 
halt  Bonnban.  Az  elhunyt  egyik  utolsó  tagja  a 
düsseldorfi  egyházi  festészetben  ,,nazarénusok“  neve 
alatt  ösmert  festőcsoportnak. 


APATOK  MÜUÉ5ZETÜNK  TÖRTÉNETÉHEZ 

WITTIG  TÓBIÁS  EPERJESI  ÖTVÖS.  Kammer- 
schreiber  Eucharius  eperjesi  ötvös  viszályba 
keveredett  mestertársával,  Wittig  Tóbiással  s  a 
következmények  elől  Kassára  menekült  s  ott  vál¬ 
tott  polgárjogot.  Eperjes  város  tanácsa  Wittig 
érdekében  elégtételért  fordult  Kassához  s  1641-ben 
kelt  levelében  írja,  hogy  Wittig  „az  aranymivet  igazán 
és  tisztességesen  tanulta  és  az  baraszlai  czéhtől  arrul 
való  tanuló  levele  is  vagyon,  az  szerint  bécsi  városátul 
is  és  czéhitül ;  itten  is  (t.  i.  Eperjesen)  17  eszten¬ 
deig  aranymivet  continuálta,  és  ezen  Eucharius  is 
negyedfél  esztendeig  szolgálta.  “  — 54. 

Kemény  Lajos 

AGY  SÁMUEL  RÉZMETSZŐ.  Életrajzi  adatait 
Kazinczy  Ferencnek  köszönhetjük,  ki  „Erdélyi 
Levelei  “-ben  (Nemzeti  kotr.  IV.  köt.  85 — 86.  11.) 
említi,  hogy  Kolozsvárnak  1816-ban  két  rajztanára 
volt.  Az  egyik  prof.  Neuhauser  Gottfried,  a  nor¬ 
mális  iskola  mellett  és  prof.  Nagy  Sámuel  a  ref. 
kollégiumban.  Ez  Nagy-Enyeden  született  1783. 
február  7-én.  Bécsben  tanult  kilenc  éven  át,  a 
művészeti  mesterség  több  ágában  törekedett  jártas¬ 
ságra  szert  tenni.  Kazinczy  erre  megjegyzi,  hogy 
az  nem  vezet  művészségre,  hanem  művészi  poli- 
hisztorságra,  minél  pedig  nincs  veszedelmesebb.  Kü¬ 
lönben  erre  Nagy  Sámuelt  úgyszólván  kényszerí¬ 
tették.  Antiochusa  s  Sztratonikéje,  melyet  Füger 
Frigyes  Henrik  után  tusba  edzett,  jutalmat  nyert. 
„Mivé  nem  válhatott  vala  a  lelkes,  ügyes  férfiú,  ha 
egy  ágnak  adhatta  volna  magát  !  Most  a  kalli- 
gráphiában  ád  leckéket  s  midőn  Bécsből  megérke- 
zék,  kénytelen  volt  falakat  márványozni,  hogy  él- 
hessen“.  Kazinczy  említi,  hogy  iskolájában  né¬ 
hány  gipszöntvényen  kívül  nem  volt  semmi,  a  min 
a  tanuló  gyakorolhatta  volna  magát.  A  vizsgára 
néhányan  „kalligraphiai  mustrákat  keszíte".  Ebben 
Bedő,  Gyulai,  Farczádi  Farkas  tógátusok  oly  elő¬ 
menetelt  mutattak  be,  hogy  az  esetben,  ha  nem 
lesznek  művészi  polyhistorrá,  méltók  lehetnek 
Junckerhez  és  Karácshoz. 

Halálozási  évét  a  „Múlt  és  Jelen“  1845.  X.  3. 
(79.  sz.)  említi:  Meghalt  a  „jeles  rézmetsző  és  kő¬ 
faragó,  ki  ezelőtt  több  évekig  a  kolozsvári  és  nagy- 
enyedi  főiskolákban  a  szépírás  rendkívüli  tanítója 
volt,  Kolozsvárott  1845.  szept.  30-án,  élte  63-ilc 
évében. “  Itt  tehát  Kazinczy  fent  közölt  adatával 
szemben  egy  év  különbség  van. 

282 


Kazinczy  Ferenc  levelezésében  először  Döbrentei 
Gábor  említi,  1808.  VII.  3.-án  kelt  soraiban,  mikor 
szóba  hozza,  hogy  ,,a’  fejedelemnek,  Bethlen  Gá¬ 
bornak,  mejjképét  nemrég  kaptuk  meg.  Nagy  Sá¬ 
muel  rézremetszője  ’s  hiszem  díszére  van  általa  nem¬ 
zetünknek.  Felséges  munka  !  “ 

1811.  III.  16.-án  Döbrentei  említi,  hogy  Nagy 
Sámuel  csak  az  esetben  készíti  el  gróf  Török  Lajos 
és  Viczay  József  képét,  ha  ezekből  Kilián  több 
példányt  küld. 

Döbrentei  állandóan  összeköttetésben  volt  Nagy 
Sámuellel.  1811.  VI.  5.-én  azt  írja  Kazinczynak, 
hogy  „Nagy  Sámuellel  azt  végeztem,  hogy  a’  volt 
Wesselényi  képét  készítse  el  az  első  darabhoz. 
Nagy  nem  vészén  semmi  hivatalt,  függetlenül  akar 
élni.  így  is  kell  egy  magas,  szabad  lelkületű 
SchÖnkÜnstlerneic  élni,  hogy  a’  mindennapi  el- 
mécskék  kapritziájától  ne  szenvedjenek". 

Kazinczynak  azonban  nincs  nagy  véleménye 
Nagy  Sámuel  felől.  Egy  alkalommal,  mikor  Kis 
Imrének  ír  (1811.  VI.  27.)  s  erős  bonckés  alá 
veszi  Erős  Gábor,  a  rézmetsző,  munkáit,  felemlíti, 
hogy  „sok  Magyar  Művészt  ismerek,  a’  ki  félig 
vagy  addig  sem  teszi  meg  az  utat  ’s  magát  vala¬ 
minek  véli,  holott  non  homines,  non  di  etc. 
Hlyen  Vandza,  illyen  Nagy  Sámuel  és  Kis  Sá¬ 
muel  és  még  néhány  más." 

1811.  IX.  16.-án  Döbrentei  azt  írja  Kazinczynak, 
„Nagy  Samut  a’  napokban  várom  hozzánk,  hogy 
a’  telet  itt  töltse,  a’  gyermeket  rajzolásra  tanítsa". 

1812.  III.  12.-én  mikor  arról  értesíti  Kazinczyt 
Döbrentei,  hogy  megindítja  az  „Erdélyi  Muzeum“-ot, 
már  azt  is  említi,  hogy  milyen  rézmetszeteket  ad 
mellékletképen  az  első  füzethez.  Ehhez  gr.  Batthy¬ 
ány  Ignác,  erdélyi  püspök  képét  szánta.  Ekkor 
mondja,  hogy  „Nagy  Samuval  nyomtattatok  hasonló¬ 
kép  abba  jövő  exempláriákat" .  Úgy  látszik  ez  volt  ered¬ 
ménye  Nagy  Sámuel  Döbrenteinél  való  téli  időzésének. 

Cserey  Farkas  1813.  VT.  6.  azt  írja  Kazinczy¬ 
nak,  hogy  beküldött  Döbrenteihez,  mert  „Nagy 
Sámuel  most  ottan  lévén,  néhai  Atyám  képit 
meczesse  rézre  ;  60  forintért  vállalta  magára  Nagy 
és  ászt  ígérte,  hogy  ITusvétra  készen  lészen.  A  kép 
alá  a  név  és  cím  után  e  jön  :  Vita  et  pectora  puro." 

1813.  VI.  13.  küldi  Döbrentei  Gábornak  az 
„Erdélyi  Muzeum"  híradását  és  itt  a  tartalmi  beosz¬ 
tás  felemlítése  után  már  meg  van  Ígérve,  hogy ,, minden 
füzetnek  vagy  minden  másodiknak  elején  egy  mejjkép 
fog  állani,  mellyet  Nagy  Sámuel  úr  metsz  rézre". 

A  megindult  „Erdélyi  Muzeum" -bán  követ¬ 
kező  rézmetszetek  jelentek  meg  Nagy  Sámuel¬ 
től:  I.  füzethez  gr.  Bethlen  Gergely.  II.  füzethez 
Batthyány  Ignác  gróf.  IV.  füzethez  Cserey  Farkas 
VI.  füzethez  Haller  László,  VII.  füzethez  Teleki 
Ferenc  gróf,  X.  füzethez  Teleki  József  gróf.  Meg¬ 
annyi  tiszta,  szép  munka,  mi  megérdemelte  Döbren¬ 
tei  Gábor  dicséretét  és  pártfogását. 

Említi  is  Döbrentei  1813.  XI.  19.-én  Kazin- 
czyhoz  írt  levelében  :  „Nagy  Sámuellel  egészen 

meg  vagyok  elégedve  a’  rézre  ’s  táblára  nézve. 
Midőn  gróf  Török  Lajos  képét  teszem  a’  Muzeum 
elébe,  életét  is  szeretném  odatenni.  Ezt  is  instá- 
lom“.  De  ez  a  kép  nem  jelent  meg,  mert  az 
„Erdélyi  Muzeum"  10.  füzetével  megszűnt. 

Kazinczy  Ferenc  eddig  kiadott  levelezésében 
1814.  I.  10.-én  említi  Döbrentei  utoljára  Nagy 
Sámuelt.  Ugyanis  azt  írja:  „Ha  Kovachichot  rézre 
akarja  metszetni  a  Tekintetes  úr,  itten  vagyon  két 
portraitmahler.  Egyik  igen  szépen  fest,  de  nem  talál, 
másik  nem  olly  mesterséggel,  de  jól  talál.  Ez  az 
utolsó  pedig  rövid  idő  alatt  eléri  a  másikat  mester¬ 
ségében  is,  mert  amaz  Künstler  Neid  nélkül  lévén, 
megengedi  neki,  hogy  darabjait  copirozza.  Nagy 
Sámuel  pedig  metszene  ’s  bizonyosan  jól,  ha  nem 
Jóhni  módra  is.  Én  magam  részt  veszek 
ezen  dologban,  hogyha  tetszik". 

Érdekes  volna  művészettörténeti 
szempontból,  különösen  Nagy  Sámuelre 
nézve  átkutatni  Döbrentei  naplóját,  mely 
1807 — 1819-i  erdélyi  eseményeknek 
gazdag,  érdekes  kútforrása.  Gróf  Kuun 
Géza  bírja  e  naplót  Gyulay  Lajos  gróf 
hagyatékából.  — 55. 


STARK  JÁNOS  KÁROLY  tájképfes¬ 
tőről  Szana  Tamás  csak  azt  említi, 
hogy  Sopronban  született.  Ezt  kiegészít¬ 
hetjük  azzal,  hogy  1774  július  7-én 
született  és  37  éves  korában,  1811 
február  7-én  halt  meg  Becsben.  Nágler 
azt  mondja,  hogy  Oldenburgban  szüle¬ 
tett,  de  ez  adata  téves.  Ellenben  Patuzzi 
az  osztrák  művészetről  írt  munkájában 
helyesen  említi  születési  helyét.  A  festé¬ 
szetet  Drezdában  tanulta  és  utóbb  Bécs- 
ben  telepedett  le.  Előszeretettel  festett 
erdőrészleteket,  vízeséseket  és  egyes 
tájakat.  — 56. 

IjYJESCHKY  JÓZSEF  festőről  Szana 
li  Tamás  a  magyar  képzőművészetről 
írt  úttörő  munkájában  csak  ott  emlékezik 
meg,  hol  Kozma  Sándort  említi,  mert 
ennél  tanult  a  harmincas  évek  e  sok 
reményre  jogosító  fiatal  művésze.  Wurz- 
bach  nem  is  ismeri.  Pedig  a  „ Honmű¬ 
vész4  ‘  1835.  évi  78.  számában  közölt 
hír  szerint,  úgy  látszik,  a  XIX.  század 
negyvenes  éveiben  kedvelt  festője  volt 
a  fővárosnak.  Különösen  oltárképeket 
festett  és  mint  ilyen,  e  téren  több  meg¬ 
rendelésben  részesült.  Sajnos,  születési 
helyét,  származását  nem  említi  e  rövid 
tudósítás  és  azt  sem  tudjuk,  hogy  hol 
képezte  magát.  Az  említett  tudósítás  meg¬ 
jelentékor  műterme  a  „Szerviták  piacán 
Röckh  házban  424.  sz.  alatt  II.  emeleten 
volt".  A,, Honművész"  azért  ír  róla,  mert 
ekkor  fejezte  be  a  pestmegyei  Törtei  hely¬ 


ség  katholikus  kápolnájának  festett  oltárképét.  Ez 
Szent  Nepomuk  Jánost  ábrázolja,  midőn  a  királynét 
bevégzett  gyónása  után  bűneitől  föloldozza  és  buzgó 
ájtatossággal  kéri  a  bűnbánóra  az  ég  áldását.  A 
királyné  töredelmesen,  földre  szegzi  tekintetét  és  a 
szent  atya  előtt  térdel.  Az  oltárkép  jobb  oldalán 
a  székesegyház,  baloldalán  pedig  a  kereszt  és  korona 
látszik.  A  ,,Honművész“  dicséri  a  képet,  mert  eltér  a 
szokásos  felfogástól.  Peschky  Szent  Jánosról  is  festett 
képet,  mit  egy  kassai  templomban  helyeztekel.  E  hír 
megjelentékor  a  „Feltámadás'*  képén  dolgozott,  mit 
eg5r  bőkezű  maecenas  rendelt  a  festőnél,  de  ennek 
nevét  a  „Honművész"  nem  említi.  Peschky  további 
műveiről,  életéről  közelebbit  nem  tudunk.  — 57. 

Naményi  Lajos 


ERZSÉBET-EMLÉKMŰ  CZECZÉN 
A  MELLSZOBOR  ZALA  GYÖRGY  MŰVE 
AZ  EMLÉKMŰ  TÖBBI  RÉSZE  TŐRY  EMIL  MŰVE 

n INT ALAPOK  IPAROSOK  ÉS  IPARISKOLÁK  SZÁ¬ 
MÁRA.  Szerkesztőbizottság:  Szterényi  József  elnök, 
Edvi  Illés  Aladár,  Gaul  Károly,  Gyöigyi  Kálmán  szak¬ 
szerkesztők.  Kiadja  a  kereskedelemügyi  m.  k.  minister. 
Hornyánszky  Viktor  könyvkiadóhivatalának  kiadása.  Buda¬ 
pest.  VIII.  évfolyam,  12  füzet,  folio.  —  Mostani  alakjá¬ 
ban  utolsó  évfolyama  ez  ennek  a  díszes  publikációnak. 
Kiadót  és  szerkesztőbizottságot  cserélt  s  ezentúl  más 
formátumban  az  Iparművészeti  Társulat  égisze  alatt  fog 
megjelenni. 

A  vállalat  programmja  az  volt,  hogy  fejleszsze  a 
nemesebb  ízlést  és  a  minden  tekintetben  szigorú  stil- 
szerűséget.  Ezt  akarta  biztosítani  a  magyar  ipari  terme¬ 
lésben  s  ennek  révén  fokozni  akarta  iparunk  verseny- 
képességét.  De  egyúttal  fontos  kelléke  kívánt  lenni  az 
ipariskolai  rajzoktatásnak.  Felkarolta  a  fa-,  fém-  és  szövő 
(nőL-ipart,  minden  iparágból  évenkint  4  —  4  füzetet  adva, 
átlag  tiz  színes  lappal,  természetes  nagyságú  részlet¬ 
rajzokkal,  rövid  magyarázó  szöveggel.  Az  utóbbit  a 
szakszerkesztők  írták  vasipar  :  Edvi  Illés,  faipar  :  Gaul, 
szövőipar  :  Györgyi). 

Nyolc  évi  pályafutása  alatt  temérdek  akadályt  kellett 
a  vállalatainak  leküzdenie  programmjának  megvalósítása 
közben.  Gondoljunk  vissza  a  nyolc-tiz  év  előtti  időkre 
s  azokra  a  kevéssé  fejlett  állapotokra,  amelyek  közt 
akkor  művészi  iparunk  tengődött.  Itt-ott  fel-felbukkant 
egy-egy  tehetség,  de  hirtelen  érvényesüléséről  szó  sem 
lehetetett.  A  lakásberendezés  művészete  a  butormagazinok 
korlátlan  urasága  alatt  senyvedt.  A  szövőipar  alig  jut¬ 
hatott  szóhoz  :  az  olcsó  külföldi  gyári  termékek  versenye 
levette  lábáról.  A  vas  művészete  antitektonikus  mester¬ 
kedésekben  mondta  ki  szerény  mondanivalóit.  A  közönség 
alig  láthatott  jó,  modern,  művészi  holmit.  Csakugyan, 
az  Iparművészeti  Társulat  megfeszített  munkájának  köszön¬ 
hető,  hogy  most  már  modernebb,  művésziesebb  lég¬ 
körbe  bocsáthatja  hajtásait  művészi  iparunk.  A  tervelőknek 
is  új  tér  nyílt  a  társulat  kiálításain,  a  „Magyar  Ipar- 
művészetiben  és  végre  a  „Mintalapokéban.  A  „Magyar 
Iparművészedének  azonban  szükségképpen  arra  kellett 
szorítkoznia,  hogy  az  ízlést  irányítsa  és  ezt  kevésbbé 
tervrajzokkal,  mint  inkább  már  kivitelre  került,  kész 
művek  képeinek  bemutatásával  érhette  el.  Kivihető  ter¬ 
veket,  mintalapokat  adni :  ez  volt  a  célja  a  Szterényi- 
féle  vállalatnak.  De  képzeljük  most  el,  hogy  a  szerkesztők 
jó,  ízléses,  lehetőleg  magyaros,  mintaszerű  terveket 
keresnek  oly  munkatársak  körében,  akik  maguk  is  csak  a 
legnagyobb  küzdelemmel  kezdenek  emancipálódni  részben 
a  régi  sablon  alól,  részben  csak  most  kapnak  némi 
szabadságot  és  méltánylást  a  fogyasztó  közönség  köré¬ 
ben.  Ily  körülmények  közt  indítani  hasonló  vállalatot 
felette  sok  nehézséggel  járt  Gyakran  megérzett  egy-egy 
régibb  füzeten,  hogy  ezt  vagy  azt  a  rajzot  csak  azért 
reprodukálták  a  szerkesztők,  mert  akkor  e  nemben 
ennél  jobbat  semmiképen  sem  lehetett  kapni.  Most 
persze  egészségesebbek  már  az  állapotok.  De  a  kezdés 
munkája  valóságos  akadályverseny  vala. 

284 


A  bizottság  munkáját,  érdemeit  igazságosan  és  helye¬ 
sen  csak  e  szempotok  tekintetbe  vételével  méltathatjuk. 
Az  utódoknak  valamivel  könnyebb,  bár  még  mindig 
éktelenül  nehéz  lesz  a  munkájuk. 

Bár  a  „Mintalapok"  minden  füzetén  meglátszik  a 
sokszor  sikeres  törekvés,  hogy  modern,  magyaros  ter¬ 
vek  kerüljenek  reprodukcióra  —  a  szerkesztők  sajátos 
viszonyaink  folytán  még  sem  vihették  keresztül  ezt  a 
szándékukat  radikálisan.  Hogy  is  lehet  hamarjában  kitűnő 
és  magyaros  vasmunkát  találni  vagy  bútort,  a  mely 
minden  ízében  eredeti  és  hazai  zamatú  ?  Ilyenkor  helyes 
és  okos  gondolat  volt  módjával  visszanyúlni  a  magyar 
művészi  ipar  múltjára.  Mert  a  régi  magyar  vasművesség, 
faipar,  szövőipar  és  a  mi  mai  törekvéseink  közt  koránt¬ 
sem  tátong  áthidalhatlan  űr ;  legalább  is  közelebb  állnak 
hozzánk,  mint  valamely  angolgót  rács  vagy  nérnet- 
renaissance  szekrény.  Miután  a  magyar  ornamentum 
kincstára  csak  nehezen  hozzáférhető,  helyes  volt  olykor 
ebből  is  adni  mutatót.  Közbevetve,  itt  bátorkodunk 
annak  a  nézetünknek  is  kifejezést  adni,  hogy  a  magyar 
iparművészeti  régiségek,  a  magyar  ornamentum,  a  magyar 
tektonika,  a  népies,  házi  művészet  jeles  darabjainak 
korpuszát  kiadni  ma  már  égető  szükség  és  hogy  eddig 
nem  történt,  az  szomorú  bizonyítéka  sokféle  fórum 
nembánomságának. 

A  «Mintalapok»  eddigi  formájukban  nem  fognak  többé 
megjelenni.  Új  köntöst  öltenek  s  kivánjuk,  hogy  életerős 
fejlődésnek  induljanak.  A  régi  évfolyamok  becsületes 
fáradozás  művei  s  legyőzését  jelentik  oly  sok  akadály¬ 
nak,  hogy  ez  már  magában  véve  is  jelentős  érdem.  De 
a  reprodukált  jó  tervek  nem  csak  ily  retrospektív  jelen¬ 
tőséget  adnak  a  vállalatnak.  Számos  mintáját  még  sokáig 
eredménynyel  használhatják  a  műipar  magyar  munkásai. 

A  mű  tipográfiái  kiállítása  s  a  műlapok  reprodukciói 
külön  dicséretet  érdemelnek. 

DOUARD  MANET.  írta  Hugó  v.  Tschudi.  Berlin, 
1902.,  Brúnó  Cassirer.  2f>  képpel,  46  1.  —  Akik  a 
XlX-ik  századbeli  festészet  fejlődése  iránt  érdeklődnek, 
joggal  ünnepük  Edouard  Manet  nagy  alakját.  Szerzőnk, 
aki  formás  kis  könyvet  írt  ez  úttörő  művészről,  kevés 
szóval  adja  elő  Manet  jelentőségét  és  feltűnő  tömörség¬ 
gel,  emellett  csakugyan  tudományosan  elemzi  a  mester 
művészetét.  „A  pleinairizmus  és  impresszionizmus  jel¬ 
szókba  szokták  foglalni  azt,  ami  Manet  természet-elő¬ 
adásában  új  vala  —  írja.  S  ez  döntő  jelentőségűvé 
lett  a  modern  festészetben  s  nem  törölhető  többé  annak 
leltárából.  Ha  Manet  nagysága  részben  másutt  is  kere¬ 
sendő,  mint  éppen  csak  a  plein-air-festészetben,  mégis  ő 
volt  legnagyobbika  azoknak,  akik  eszközül  használták. 
Lényegében  neki  köszönheti  e  modern  irány  gyors  dia¬ 
dalát".  E  sorokból  kitetszik  a  szerző  állásfoglalása,  amely 
igazságos  és  találó.  Az  illusztrációk  nézegetése  közben 
nem  egyszer  ötlik  fel  a  magyar  olvasónak  az  a  mély 
rokonság,  amely  Manet  néhány  képe  és  a  mi  Szinyei 
Merse  Pálunk  régibb  művei  közt  tagadhatatlanul  fönnáll. 
Az  idevágó  képek  dátumának  egybevetése  rögtön  fel¬ 
világosít  minket  arról,  hogy  utánzásról  itt  szó  sem  lehet: 
két  kitűnő  talentum  keresett  és  talált  rokon  dolgokat, 

rokon  kifejezésmódokat  egymástól  függetlenül.  Csakhogy 
Magyarország  a  60-as,  70-es  években  nem  volt  az  a 
talaj,  amelyben  az  ilyen  újítás  gyökeret  verhetett  volna. 

FŐVÁROSI  KÖZMUNKÁK  TANÁCSA  1901.  ÉVI 
MŰKÖDÉSÉRŐL.  írta  Palóczi  Antal  építész-tanár. 
Budapest,  1903.  Pesti  Lloyd-Társulat  könyvnyomdája. 
27  1.  —  Palóczi,  a  ki  jóformán  egyedüli  művelője  a 
városrendezés  hazai  irodalmának,  ebben  a  kis  előadás¬ 
ban  alapos  bírálat  alá  fogja  a  fővárosi  közmunkák  taná¬ 
csát,  mint  a  mely  első  sorban  az  oka  Budapest  város- 
rendezési  problémái  balsikereinek.  Adatszerűén  utal  a 
tanács  működésének  hiányosságaira  és  sürgeti,  hogy  a 
még  1870-ben  a  maiaktól  nagyon  eltérő  viszonyok  közt 
alakított  tanács  munkaköre  újból,  még  pedig  helyes 
városrendezési  elvek  szerint  állapíttassák  meg. 

INAUF  ZŰR  BILDENDEN  KUNST!  Laiengedanken. 
írta  Adolf  Thiele.  II.  kiadás.  Lipcse,  Hermann  See- 
mann  Nachfolger.  76.  1.  —  Ez  a  kis  füzet  Németország¬ 
ban  most  már  négyezer  példányban  van  elterjedve,  jele 
annak,  hogy  a  közönség  megtalálta  benne  azt,  amit 
keresett.  A  művészetet  rajongva  szerető  szerző  azon 
igyekszik,  hogy  a  laikusnak  módot  adjon  a  művészet 
könyebb  megértésére.  Lichtwark  alapján  áll,  tehát  helyes 
és  termékeny  talajon. 

SZEGEDI  ÚJ  ZSINAGÓGA.  Szeged,  1903.,  Traub- 
ínl  B.  és  Társa.  37  képpel.  35  old.  —  Alkalmi  füzet 
amely  a  Baumhorn  Lipót  tervei  szerint  épült  új  sze¬ 
gedi  zsinagóga  építésének  történetét  és  részletes  leírá¬ 
sát  adja,  kiterjeszkedve  a  felszerelés  és  az  iparművé¬ 
szeti  munkák  részleteire  is. 

ÁLTALÁNOS  MŰVÉSZETI  CIKKEK 

A  renaissanceról.  Irta  Kriesch  Aladár.  Uránia,  IV.  6 — 8. 

Az  aesthetikai  élvezet  egyik  okáról.  Irta  dr.  Kupcsay 
Felicián.  U.  ott. 

A  tavaszi  tárlat.  Irta  — k.  Huszadik  Század.  IV.  6. 

Az  Erzsébet-emlékmű  második  pályázatának  eredmé¬ 
nyét  ismertették  a  napilapok  június  17-iki,  a  hetilapok 
junius  21-iki  számai. 

FESTÉSZET 

A  tavaszi  műkiállítás  Győrött.  Irta  Récsey  Viktor  dr. 
Győri  Hírlap,  máj.  31. 

Eisenhut  Ferencről  írtak  a  napilapok  június  4-iki,  a 
hetilapok  június  7-iki  számai,  a  Bácskai  Hírlap  június 
5-iki  száma. 

Rembrandt  und  seine  graphische  Kunst.  Irta  Elischer 
Gyula  Pester  Lloyd,  június  3. 

Parlaghy  Vilma.  Irta  Prém  József.  Budapesti  Napló, 
június  4. 

A  győri  műtárlat.  Irta  L.  K.  Uj  Idők,  június  14. 

ÉPÍTÉSZET 

Magyar  pályázatok.  I.  évf.  4.  íiiz.  (A  zágrábi  horvát- 
szlav.  orsz.  jelzálogbank  palotájának  pályatervei.  Kármán 
és  Ullmann,  Ungethiim  J.,  Hőnigsberg  és  Deutsch,  Sándy 


Gyula  és  Förk  Ernő,  Láng  Adolf,  Kovacic  Viktor,  Scho- 
ditsch  Lajos,  Gabos  Oszkár,  Almási  Balogh  Lóránd,  Ker¬ 
tész  K.  Róbert  pályaművei.)  30.  1. 

IPARMŰVÉSZET 

A  lükü  és  a  fejfa  Göcsejben.  Irta  Gönczi  Ferenc. 
Ethnographia,  XIV.  5. 

A  lakberendezési  tavaszi  kiállítás.  Irta  Diner-Dénes 
József.  Magyar  Iparművészet,  VI.  3. 

Az  iparművészeti  múzeum  ex-libris-kiállítása.  Irta 
Czakó  Elemér.  U.  o. 

Csongrádi  céhemlékek.  U.  o. 


lííjAró  pAlyAzatok 

Az  Országos  Magyar  Képzőművészeti  Társulat  pályázatai 
az  1903/904.  évi  Téli  Kiállításra. 

I.  Az  Országos  Magyar  Képzőművészeti  Társulat  a 
néhai  báró  Rudics  József  alapítványának  1903,  1904  és 
1905-re  esedékes  kamataiból  képzőművészeti  célokra  szánt 
6951  korona  60  fillérre  mint  ösztöndíjra  ezennel  pályázatot 
hirdet  a  következő  feltételek  mellett:  1.  Az  alapítvány, 
a  „néhai  báró  Rudics  József  alapítványi  ösztöndíja" 
címet  viseli  és  két  egymásután  következő  éven  át,  tehát 
1904-ben  és  1905-ben  minden  év  január  és  július  else¬ 
jén  esedékes  egyenlő  félévi  részletekben  előre  fizetendő 
ki  a  pályanyertes  művésznek.  2.  Az  ösztöndíjra  kizáró¬ 
lag  csak  magyar  honpolgár,  legalább  huszonnégy  és 
legfeljebb  harmincnégy  éves  festő-,  szobrász-  és  építő¬ 
művészek  pályázhatnak  az  19U3/4.  évi  Téli  Kiállításon 
szabályszerűen  elfogadott  műveikkel,  ha  a  pályázatban 
való  részvételi  szándékukat  írásban  bejelentik  s  e  be¬ 
jelentésben  szabatosan  és  kötelezően  előadják  elméleti 
és  gyakorlati  tanulmányaiknak  az  ösztöndíj  elnyerése 
esetében  két  éven  át  követendő  irányát.  3.  A  két  éven 
át  esedékes  ösztöndíjban  osztatlanul  csak  egy  pálya¬ 
nyertes  művész  részesülhet  azért,  hogy  anyagi  gondtól 
menten  magasabb  irányú  alkotási  képességét  tökéletesít¬ 
hesse  s  egyszersmind  a  képzőművészeti  elméletismere¬ 
teket  oly  mértékben  sajátítsa  el,  hogy  itthon  nemcsak 
mint  gyakorló  művész  a  nagyobb  szabású  alkotásokban, 
de  a  szakirodalomban  és  a  képzőművészeti  oktatásban 
is  érvényesíthesse  tehetségét.  4.  Ugyanazért  az  ösztön¬ 
díjban  két  egymásután  következő  esztendőre  részesített 
pályanyertes  művész  annak  élvezete  alatt  minden  év 
végével  művészi  munkásságáról  és  elméleti  tanulmányai¬ 
ról  tájékoztató  jelentést,  illetőleg  arról  tanúskodó  váz¬ 
latos  vagy  bevégzett  művet  tartozik  bemutatni  az  Orszá¬ 
gos  Magyar  Képzőművészeti  Társulatnak.  Amennyiben  a 
pályanyertes  művész  e  föltételnek  az  első  év  végével 
eleget  nem  tesz,  a  társulat  művészi  szakbizottságainak 
ítélete  alapján  az  ösztöndíjnak  további  élvezetét  elveszti, 
mely  esetben  a  megvont  összeg  nagyságához  képest  az 
alapítólevélben  az  ösztöndíj  legközelebbi  kihirdetéséhez 
megszabott  harmadik  év  előtt  is  újabb  pályázat  hirde¬ 
tésének  van  helye.  5.  Az  ösztöndíjat  az  Országos  Ma- 

gyár  Képzőművészeti  Társulat  választmánya  által  titkos 
szavazás  útján  választandó  hét  (7)  tagból  álló  pálya- 
biróság  ítéli  oda,  kik  között  három  műbarátnak  és  négy 
művésznek  kell  lennie.  Érvényes  határozat  hozatalához 
legalább  öt  tagnak  az  együttes  jelenléte  s  a  titkosan 
beadandó  szavazatoknak  általános  többsége  szükséges. 
Elnökét  a  pályabiróság  a  maga  kebeléből  választja,  a 
jegyzőkönyvet  pedig  a  társulat  titkára  vezeti.  6.  Az  ösz¬ 
töndíj  az  1903/4.  Téli  Kiállítás  megnyitásától  számított 
négy  hét  alatt  ítélendő  oda.  7.  Amennyiben  valamelyik 
évben  a  pályabiróság  a  pályázók  közül  az  ösztöndíjra 
érdemesnek  egyet  sem  találna,  a  megmaradt  összeg  a 
tőkéhez  csatolandó  és  annak  azontúl  való  kamata  az 
ösztöndíjat  nagyobbítja.  Kelt  Budapesten,  az  Országos 
Magyar  Képzőművészeti  Társulat  igazgatóságának  1903 
június  8-án  tartott  üléséből. 

II.  Az  Országos  Magyar  Képzőművészeti  Társulat  a 
Forster  Gyula  ő  méltósága,  a  Magyar  Földhitelintézet 
igazgatója  és  a  társulat  választmányi  tagja  által  1895-ben 
nagylelkűen  alapított  „Vaszary-alapítvány"  esedékessé 
vált  kamataiból  3200  koronás  ,,Vaszary“-díjra  pályázatot 
hirdet  az  alapító  által  megszabott  következő  föltételek 
mellett:  1.  Erre  a  díjra  csakis  magyar  állampolgár  mű¬ 
vész  pályázhat.  2.  Minden,  az  1903/1904.  évi  Téli  Tárlaton 
szabályszerűleg  elfogadott,  a  megnyitástól  a  bezárásig 
kiállított,  a  magyar  történelem  dicső  eseményeire,  ezek 
között  első  sorban  a  magyar  szentek  életére  is  vonatkozó 
teljesen  befejezett  olajkép,  s  esetleg  vázlat  a  pályázatra 
küldöttnek  tekintetik,  kivéve  ha  a  mű  szerzője  írásban 
kijelenti,  hogy  a  pályázaton  résztvenni  nem  kíván  E  ki¬ 
jelentés  az  illető  művön  „nem  versenyez11  fölirattal  fog 
föltüntettetni.  3.  Az  alapító  rendelkezése  szerint  a  pályázat 
körébe  tartozó  és  az  Országos  Magyar  Képzőművészeti 
Társulat  1903/4.  évi  Téli  Kiállítására  szabályszerűleg  el¬ 
fogadott  művek  közül  csak  az  részesülhet  a  díjban,  mely 
tárgyánál  és  művészi  becsénél  fogva  arra  föltétlenül  ér¬ 
demes.  4.  A  pályabiróság  tagjai  e  pályázatban  részt  nem 
vehetnek.  5.  A  pályadíj  összege  meg  nem  osztható.  6.  A 
díjazott  mű  a  szerző  tulajdona  marad.  7.  Ezen  díj  fölött 
az  Országos  Magyar  Képzőművészeti  Társulat  választ¬ 
mánya  által,  a  társulat  tagjai  közül  titkos  szavazás  utján 
választandó  kilenc  (9)  tagból  álló  pályabiróság  ítélkezik, 
kik  között  hat  művésznek  és  három  nem  művésznek 
kell  lennie.  8.  A  díj  a  Téli  Kiállítás  megnyitásától  számított 
négy  hét  alatt  ítéltetik  oda  és  adatik  ki.  9.  Ha  a  jutal¬ 
mazásra  érdemes  művek  hiánya  miatt  a  díj  kiadható  nem 
volna,  úgy  arra  a  következő  évben  azonos  föltételek  mellett 
újabb  pályázat  hirdetendő.  Az  e  közbeeső  évre  esedékes 
kamat,  valamint  a  3200  korona  díj  kiadása  után  megmaradó 
évi  kamatfölösleg  is  az  alapítvány  tőkéjéhez  csatolandó. 
Kelt  Budapesten,  az  Országos  Magyar  Képzőművészeti 
Társulat  választmányának  1903.  jun.  8-án  tartott  üléséből. 

III.  Az  Orsz.  Magyar  Képzőművészeti  Társulat  pályá¬ 
zatot  hirdet  a  Ráth  György  úr  ő  méltósága,  kir.  ítélő 
táblai  tanácselnök  és  az  Országos  Képzőművészeti  Tanács 
alelnöke  által  néhai  Ráth  Károly  örökösei  részéről  tehet¬ 
séges  hazai  művészek  buzdítására  tett  alapítványból  1903, 
évre  esedékes  600  koronából  álló  díjra.  A  föltételek  a 
következők:  1.  A  díjra  csak  magyar  honpolgár  művé¬ 

szék  olajban  festett  állat-  vagy  csendéletképekkel,  vagy 
szoborművekkel  pályázhatnak.  2.  A  pályázat  szempontjából 
csakis  az  1903/904.  évi  Téli  Kiállításra  szabályszerűen 
elfogadott  s  a  megnyitástól  a  bezárásig  kiállított  művek 
vehetők  figyelembe.  3.  A  díj  csak  föltétien  műbecsű 
képet  vagy  szobrot  kiállító  művésznek  adatik  ki  s  ugyan¬ 
annak  a  művésznek  három  egymásután  következő  évben 
egyszernél  többször  oda  nem  ítélhető.  4.  A  díjazott  mű  a 
szerző  tulajdona  marad.  5.  A  díjat  az  alapítólevél  értelmében 
a  társulat  választmánya  által  titkos  szavazás  útján  ala¬ 
kítandó  kilenctagú  pályabiróság  ítélendi  oda.  6.  A  díj 
az  1903/4.  évi  Téli  Kiállítás  megnyitásától  számított  négy 
hét  alatt  adatik  ki.  7.  Az  1903/4.  évi  Téli  Kiállításon 
levő  valamennyi  olajban  festett  állat-  vagy  csendéletkép, 
avagy  szobormű  a  pályázatra  küldöttnek  tekintetik, 
kivéve,  ha  beküldő  a  kiállítás  megnyitásától  számított 
két  hét  alatt,  tehát  1903,  évi  november  hó  30-ikáig 
egész  határozottsággal  kijelenti,  hogy  a  pályázatban 
részt  venni  nem  kíván.  Kelt  Budapesten,  az  Országos 
Magyar  Képzőművészeti  Társulat  igazgatóságának  1903 
junius  8-án  tartott  üléséből. 

IV.  Az  Orsz.  Magyar  Képzőművészeti  Társulat  pályá¬ 
zatot  hirdet  a  mélt.  Esterházy  Miklós  Móric  gróf  úr  által 
alapított  600  koronából  álló  ,,Esterházy-díj“-ra  vízfestme- 
nyek  számára.  A  föltételek  a  következők:  1.  A  díjra  csakis 
magyar  honpolgár  művészek  pályázhatnak  az  Orsz.  Magyar 
Képzőművészeti  Társulat  1903/1904.  évi  Téli  Kiállítására 
szábályszerűleg  elfogadott  s  a  megnyitástól  a  bezárásig 
kiállított  vízfestményeikkel.  2.  A  pályadíj  csak  abszolút 
műbecscsel  bíró  festménynek  adatik  ki.  3.  A  pályázó 
festmény  lehet  hazai  tárgyú  életkép  —  különös  tekin¬ 
tettel  a  hazai  népviseletre,  —  hazai  tájkép,  vagy  ilyenek 
hiányában  arckép,  vagy  csendélet.  A  díjazott  mű  a 
szerző  tulajdona  marad.  5.  A  díjazás  fölött  a  társulat 
választmánya  által  titkos  szavazás  útján  megválasztandó 
hét  tagból  álló  pályabiróság  lesz  hivatva  dönteni.  Érvé¬ 
nyes  határozathozatalra  legalább  öt  tagnak  együttes 
jelenléte  szükséges.  6.  Ha  a  pályabiróság  nem  találna 
a  pályadíjjal  kitüntethető  művet,  vagy  műsorozatot,  a 
következő  évben  a  pályadíj  az  újjal  együtt  —  mint 
külön  díj  —  lesz  kiadandó.  7.  Az  1903/1994.  évi  Téli 
Kiállításon  levő  valamennyi  hazai  vízfestmény,  mely  az 
első  pont  alatti  föltételeknek  megfelel,  pályázónak  tekin¬ 
tetik,  kivéve,  ha  a  beküldő  a  kiállítás  megnyitásától 
számított  két  hét  alatt,  tehát  1903  évi  november  30-ig 
írásban  kijelenti,  hogy  a  pályázatban  részt  venni  nem 
kíván.  8.  A  pályadíj  a  kiállítás  megnyitásától  számított 
négy  hét  alatt  ítélendő  oda.  Kelt  Budapesten,  az  Orszá¬ 
gos  Magyar  Képzőművészeti  Társulat  választmányának 
1903  június  8-án  tartott  üléséből. 

V.  Az  Orsz.  Magyar  Képzőművészeti  Társulat  pályá¬ 
zatot  hirdet  a  budapesti  Lipótvárosi  Kaszinó  által  újab¬ 
ban  három  esztendőre  alapított  és  ezúttal  másodízben 
(illetve  ötödízben),  esedékes  1000  koronás  „Lipótvárosi 
Kaszinó  díj“-ra,  a  következő  föltételek  mellett:  1.  Pályáz¬ 
hat  e  díjra  minden  képzőművész,  ki  magyar  honpolgár 
és  pedig  az  Országos  Magyar  Képzőművészeti  Társulat 
1903/4.  évi  Téli  Tárlátán  kiállított  festészeti  vagy  szob¬ 
rászati  műveivel.  2.  A  megjelölt  tárlaton  magyar  honos 

művészektől  alkotott  és  kiállított  minden  festészeti  és 
szobrászati  mű  minden  külön  nyilatkozat  nélkül  is  úgy 
tekintetik,  mint  amely  e  díjra  pályázik.  Kivétetnek  azon¬ 
ban  e  pályázatból  azok  a  művek,  melyeknek  alkotói  és 
kiállítói  eleve  kijelentik,  hogy  a  pályázatban  részt  venni 
nem  kívánnak ;  ezenkívül  mindama  művek,  melyeknek 
alkotói  és  kiállítói  a  pályázatot  döntő  bíróságban  részt 
vesznek.  3.  A  pályabiróság  hét  tagból  áll ;  ezek  közül 
négyet  a  Kaszinó,  hármat  pedig  a  Magyar  Képzőművé¬ 
szek  Egyesülete  küld  ki  saját  kebeléből.  Elnökét  és 
jegyzőjét  a  pályabiróság  tagjai  közül  maga  választja. 
4.  A  pályabiróság  tagjai  a  Téli  Tárlat  megnyílta  után 
legkésőbb  tíz  nappal,  lehetőleg  a  tárlat  helyiségében 
összegyűlni  és  mint  pályabiróság  megalakulni  tartoznak. 
A  tárlatnak  többszörös  és  lehetőleg  együttes  szemlék 
után  való  alapos  megvizsgálása  után  az  elnök  a  pálya- 
biróságot  döntő  gyűlésre  hívja  össze.  Az  első  ízben 
összehívott  pályázat  eldöntő  gyűlésen,  az  elnököt  és 
jegyzőt  beleszámítva,  legalább  öt  tag  jelenléte  szüksé¬ 
ges.  Ha  a  pályabiróság  e  gyűlésen  nem  dönthetne, 
vagy  nem  döntene,  újabb  gyűlésre  hívandó  egybe,  mely 
azonban  tekintet  nélkül  a  megjelent  tagok  számára, 
minden  esetre  határozatképes.  A  pályázat  a  Téli  Tárlat 
megnyitásától  számított  négy  héten  belül  okvetlenül  el¬ 
döntendő.  A  pályabiróság  határozatait  egyszerű  szó¬ 
többséggel  hozza.  Szavazat  egyenlőség  esetén  az  a  véle¬ 
mény  emelkedik  határozat  erejére,  amelyik  mellett  az 
elnök  szavazott.  A  pályabiróság  megalakulásától  fogva 
tartott  minden  gyűlésről  jegyzőkönyv  vezetendő,  mely 
jegyzőkönyvek  a  jegyző  és  az  elnök,  valamint  a  gyűlé¬ 
sen  részt  vett  tagok  aláírásával  a  pályázat  eldöntése  után, 
az  erről  szóló  jelentés  kíséretében  a  Kaszinó  igazgató¬ 
ságának  beterjesztendők  és  átadandók.  5.  A  pályadíj 
minden  évben  okvetlenül  kiadandó  és  pedig  másodízben 
az  1903/1904.  évi  Téli  Tárlaton,  a  pályabiróság  által  a 
jutalmazásra  viszonylag  legalkalmasabbnak  talált  mű 
alkotója  számára.  Egyazon  művész  e  pályadíjban  egy- 
szernél  többször  nem  részesülhet.  6.  A  pályadíj  meg¬ 
nyerése  az  alkotó  művésznek  pályanyertes  művéhez 
való  tulajdonjogát  semmikép  sem  érinti.  7.  A  palyadíjat 
a  Kaszinó  az  Országos  Képzőművészeti  Társulat  pénz¬ 
táránál  letétbe  helyezi  s  fölkéri  a  társulat  intézőit,  hogy 
az  a  pályabiróság  döntése  után  a  nyertes  művésznek 
haladéktalanul  kiadassák.  Kelt  Budapesten,  az  Országos 
Magyar  Képzőművészeti  Társulat  igazgatóságának,  1903 
június  8-án  tartott  üléséből. 

1903  augusztus  31-én  lejár  a  Magyar  Iparművészeti 
Társulatnak  oklevél-pályázata.  Bővebbet  1.  „Művészet" 
1903.,  3-ik  szám,  224-ik  oldal. 

1903  szeptember  12-én  délben  lejár  a  Pozsony  város 
által  fedett  árúcsarnok  és  kapcsolatos  bérház  terveire 
hirdetett  pályázat.  Az  építendő  objektum  három  rész¬ 
ből  áll:  kettős  szobasorú  kétemeletes  bérházból,  egy¬ 
szerű  .szobasorú  bérházakból  és  vasszerkezetű,  oldalt 
beüvegezett,  fedett  árúcsarnokból  a  melyben  bódék  le¬ 
gyenek  elhelyezhetők.  Az  egyik  bérházrész  pincéjében 
lesz  hűtőkamra  gépészeti  berendezésekkel;  lesznek  benne 
továbbá  bolthelyiségek,  átlag  5.00  m.  szélességben.  Az 
összes  emeleti  helyiségek  lakások.  A  fedett  árúcsarnok 


részben  szintén  alápincézendő.  A  tervezésnél  az  egy¬ 
szerűség,  takarékosság  és  célszerűség  tartandó  szem 
előtt,  ennélfogva  az  épületek  nyerstégla-falazással  terve- 
zendők.  A  pályázat  titkos  és  azon  csak  hazai  építészek 
vehetnek  részt.  A  lepecsételt  és  jeligés  levél  kíséretében 
ben}7ujtandó  pályaműveknek  tartalmazniok  kell:  pince, 
földszint,  első  és  második  emelet  alaprajzait  1  :  200  lép¬ 
tékben;  két  metszetrajzot  1  : 200  léptékben;  az  épület¬ 
nek  vásártéri,  oldalutcai  és  Hummel-utcai  homlokzati 
rajzai  1  :  100  léptékben;  úgyszintén  a  tervezett  toldalék 
tekintetbevételével  esetleg  létesítendő  bérház  homlokzati 
rajzát  külön  lapion;  részletes  költségvetést,  melyben  a 
csarnok  vasszerkezeti,  továbbá  a  hűtő,  villám  és  ösz- 
szes  gépészeti  berendezéseinek  költségei  is  feltünteten- 
dők;  az  épület  műleírását  ás  ismertetését.  A  tervezésnél 
figyelembe  veendő  a  gyalog-  és  kocsiközlekedés  kényel¬ 
mes  lebonyolítása  és  az  a  körülmény,  hogy  a  csarnok 
nemcsak  a  Vásár-térről  és  Hummel-utcáról,  de  a  jelen¬ 
legi  Konvent-épület  átjárójától  is  kellőleg  megközelít¬ 
hető  legyen  s  a  csarnok  körül  emelendő  épületek  belső 
szobasora  kellő  világítást  és  szellőztetést  nyerjen.  A  fő¬ 
bejárat  a  vásártéri  homlokzat  közepére  tervezendő,  azon¬ 
kívül  még  négy  bejárat  legyen.  A  vonatkozó  1  :  500 
léptékű  helyszínrajz  a  városi  mérnöki  hivatalban  díj¬ 
talanul  megkapható.  Ezen  pontozva  van  bejelölve  a 
vásárcsarnok  esetleges  bővítésének,  illetve  meghosszab¬ 
bításának  helye  is;  tervezőnek  ennélfogva  ezen  körül¬ 
mény  is,  figyelmébe  ajánltatik.  Pályatervek  lepecsételt 
jeligés  levél  kíséretében  Pozsony  sz.  kir.  város  mérnöki 
hivatalához  címezve,  legkésőbb  f.  é.  szeptember  1 2-én 
déli  12  óráig  nyújtandók  be,  hol  ezekről  elismervény 
fog  kiadatni.  Későbben  érkező  vagy  a  feltételeknek  meg 
nem  felelő  pályatervek  figyelembe  nem  fognak  vétetni. 
Viszonylag  legjobbnak  talált  tervek  közül  az  első 
1500  kor.,  a  második  500  korona  díjat  kap;  azonkívül 
a  város  közönségének  jogában  áll  bármely  tervet  500 
koronáért  megvenni.  A  beérkezett  műveket  szeptember 
15  —  20-ika  között  egy  hattagú  bíráló  bizottság  fogja 
elbírálni,  melynek  tagjai  a  Magyar  Mérnök-  és  Építész- 
Egylet  két  tagja,  a  városi  mérnöki  hivatal  egy  tagja, 
a  törvényhatósági  bizottság  egy  építőmester-tagja  és  az 
élelmezési  bizottság  két  tagja.  A  bizottság  határozata 
végérvényes. 

1903  szeptember  15-én  lejár  a  világposta-egyesület 
Bernben  felállítandó  emlékművének  tervpályázata.  Bőveb¬ 
bet  1.  „Művészet"  1903.,  1-ső  szám,  80-ik  oldal. 

1903  szeptember  21-én  lejár  a  Magyar  Iparművészeti 
Társulat  által  Trefort  Ágoston  e  allékét  megó'rző  emlék¬ 
érem  vagy  plakettre  kiírt  pályázat.  Bővebbet  1  „Művé¬ 
szet"  1903,  2-ik  szám,  152-ik  oldal. 

1903  október  1-én  lejár  az  E.  A.  Seemann  lipcsei 
kiadócég  által  eredeti  rézkarcra  és  eredeti  fametszetre 
hirdetett  nemzetközi  pályázat.  A  kép  nagysága  ne  lépje 
túl  a  17X24  centimétert.  A  lemezek  1500  nyomást  bír¬ 
janak  ki.  Két  jeligés  próbanyomat  kívántatik.  Pályabiró¬ 
ság:  hat  kiváló  művész  és  szakember.  Első  díj  800  márka, 
második  díj  500  márka,  harmadik  díj  400  márka,  neg)^- 
dik  díj  300  márka.  Bővebbet  a  kiadócégnél,  Lipcse, 
Querstrasse  13. 

1903  október  5-én  délben  lejár  a  Magyar  Iparművé¬ 
szeti  Társulat  fémből  készíthető  emléktárgyak  rajzaira  és 
plasztikus  mintáira  kiírt  pályázata.  Az  emléktárgyak 
versenyeken  vagy  kiállításokon,  így  például  lóverseny, 
díjugratás,  vívó,  evezős,  labdarúgó,  kerékpár,  korcsolya 
stb.  verseny  nyerőjének  díjazására  szolgálhatnak,  továbbá 
jutalmazására  és  kitüntetésére  a  gabona,  gyümölcs,  erdé¬ 
szeti,  kertészeti,  állattenyésztési  kiállítások  nyerőinek.  A 
pályázónak  ügyelnie  kell  arra,  hogy  munkája  mindig 
határozottan  vonatkozásban  álljon  az  illető  sporttal  vagy 
gazdasági  ággal.  Föltétlenül  olyan  tárgyakat  kell  ter¬ 
vezni,  a  melyek  Magyarországon  elkészíthetők,  100 — 150 
koronánál  többe  nem  kerülnek,  első  sorban  ezüstből 
vagy  bronzból  sokszorosíthatók.  Kívánatos  az  is,  hogy 
a  pályázó  a  nemzeti  karaktert  lehetőleg  kifejezésre  jut¬ 
tassa  művén.  A  pályázat  föltételeinek  megfelelő  terve¬ 
ket  a  társulat  megvásárolja.  A  pályázaton  csakis  magyar 
állampolgár  vehet  részt.  Bővebb  felvilágosítást  az  Ipar- 
művészeti  Társulat  titkári  hivatala  ad,  Budapest,  IX., 
Üllői -út  33. 

1903  október  31-én  lejár  a  Kisfaludy-Társulat  által 
a  képírás  mai  irányait  ismertető  tanulmányra  kiirt  pályá¬ 
zat.  Bővebbet  lásd  „Művészet”,  1903.,  1-ső  szám, 
152-ik  oldal. 

1903  december  31-én  lejár  a  vallás-  és  közoktatás- 
ügyi  minisztériumnak  magyar  állampolgár  festőművészek 
között  tönténclmi  festményekre  hirdetett  pályázata.  A 
képek  célja  az,  hogy  színes  sokszorosításban  az  elemi 
népiskolák  IV — VI.  osztályaiban  a  történeti  s  a  művészeti 
érzék  kifejlesztésének  és  a  hazafiúi  érzelmek  állandó 
ébrentartásának  eszközei  legyenek.  Kívántatik  egyelőre 
a  következő  7  festmény :  a)  Mátyás  király  könyv¬ 
tárában  tudósai  közt.  Vagy:  Mátyás  király  lakoma  után 
hallgatja  a  hegedősök  énekét,  b)  Szigetvár  védelme, 
c)  Bocskai  és  a  bécsi  béke  megkötése,  d)  Bethlen  Gábor 
fogadja  a  külföld  követeit,  e)  Buda  visszavívása;  Petne- 
házy  a  várfalon  kitűzi  a  magyar  lobogót,  f j  Zrínyi  Ilona 
Munkács  várában,  g)  II.  Rákóczi  Ferenc  a  Széchényi 
országgyűlésen.  Vagy :  Rákóczit  a  határon  fogadják 
rutén  jobbágyai,  h)  Vitám  et  sanguinem!  (Mária  Terézia). 
A  nehéz  áttekintésű  népes  csoportok  kerülendők.  Az  alakok, 
tárgyak  síkdiszítésszerűleg  árnyékolás  nélkül,  legföllebb 
igen  mérsékelt,  csak  mintegy  jelzett  árnyékolással  ábrá- 
zolandók.  A  festés  4  -  5  színtónusnál  többre  ne  ter¬ 
jeszkedjék,  s  a  tónusok  egyenletes  nagy  foltokban,  kon¬ 
túrok  között,  tehát  határozott,  biztos  rajzban  alkalma¬ 
zandók.  A  naivság  felé  hajló  stilizálás  a  csoportosításban 
és  a  mozgásban  kívánatos,  de  túlzástól  fölötte  óvakodni 
kell.  A  kép  egységes  legyen,  s  rajta  egyetlen  henye, 
céltalan  alaknak,  vagy  tárgynak  sem  szabad  lennie.  A 
színtávlat  vagyis  a  színek  le-  és  felfokozása  kerülendő 
A  távlat  inkább  a  tárgyak  arányaiban  fejezendő  ki- 
A  kép  általános  színhangulata  lehetőleg  világos  legyen. 
Általában  véve  a  rajz  határozottsága  és  biztossága  mel¬ 
lett  a  kifejezés  eszközei  a  lehető  legegyszerűbbek  legye¬ 
nek.  A  képek  méretei:  1'20  m.  X  0'90  m.  és  pedig  a  kép 
tárgyának  természete  szerint;  e  méretek  akár  szélességi, 
akár  magassági  kiterjedésben  alkalmazhatók.  A  pályázat 
vázlatokkal  történik,  de  a  vázlat  a  kész  kép  végleges 

méreteiben  nyújtandó  be,  s  tájékozásul  a  vázlat  vala¬ 
mely  részletén,  vagy  akár  külön  lapon,  a  végleges  meg¬ 
oldás  technikája  is  bemutatandó.  A  pályaműveket  leg¬ 
később  1903.  évi  december  31-én  déli  12  óráig  név¬ 
telenül,  jeligés  levél  kíséretében  kell  az  Iparművészeti 
Múzeumba  (Üllői  út)  szállítani.  A  pályázó  nevét  tartal¬ 
mazó  borítékra  írt  jeligének  a  festmény  hátlapjára  ragasz¬ 
tott  cédulán  is  feltüntetve  kell  lennie.  A  határidőn  túl  érkező 
művek  a  pályázatban  nem  vehetnek  részt.  A  feltételeknek 
mindenben  megfelelő  vázlat  elfogadása  és  végleges  megren¬ 
delése,  valamint  a  kész  kép  átvétele  fölött  a  Magyar 
Országos  Képzőművészeti  Tanács  véleménye  alapján  a 
vallás-  és  közoktatásügyi  miniszter  határoz.  Egy-egy 
festmény  tiszteletdíja  2000  korona,  mely  összegnek  fele 
a  vázlat  elfogadása,  másik  fele  pedig  a  kész  kép  átvé¬ 
tele  után  válik  a  művész  javára  esedékessé.  A  festmény 
a  sokszorosítás  jogával  együtt  az  állam  tulajdonát  képezi 
a  közgyűjteményben  nyer  elhelyezést.  A  történeti  tárgy 
korhoz  hű  részleteiben  való  tájékoztatásért,  illetve  forrás¬ 
művek  ajánlásáért  a  közoktatásügyi  minisztérium  Vl/a 
ügyosztályához  s  az  ezen  kívül  szükséges  útbaigazításokért 
dr.  Marczali  Henrik  budapesti  tudomány  egyetemi  nyil¬ 
vános  rendes  tanárhoz  fordulhatnak  a  pályázók. 

1904  január  4-én  lejár  a  Magyar  Mérnök-  és  Épí¬ 
tész-Egylet  1903-ik  évi  építészeti  nagy  pályázata.  Bőveb¬ 
bet  1.  „Művészet”  1903.,  3-ik  szám,  224-ik  oldal. 


kiállítások  naptAra 

1903  szeptember  30-án  záródik  a  salzburgi  mű¬ 
kiállítás. 

1903  október  4-én  záródik  a  berlini  nagy  nemzetközi 
kiállítás. 

1903  október  25-én  jár  le  az  Országos  Magyar 
Képzőművészeti  Társulat  1903/4.  évi  Téli  Kiállításának 
a  beküldési  határideje. 

1903  október  31-én  záródik  a  müncheni  Secession 
nemzetközi  kiállítása. 

1903  október  31-én  záródik  a  müncheni  Glaspalast 
évi  kiállítása. 

1903  október  31-én  záródik  a  veneziai  nemzetközi 
kiállítás. 

1903  november  15-én  nyilik  meg  az  Országos  Ma¬ 
gyar  Képzőművészeti  Társulat  1903/4.  évi  Téli  Kiállítása. 

1903  november  15-én  megnyílik  a  Nemzeti  Szalon¬ 
ban  Ferenczy  Károly  külön  kiállítása. 

1903  december  15-én  záródik  a  Nemzeti  Szalonban 
Ferenczy  Károly  külön  kiállítása. 

1904  január  15-én  záródik  az  Országos  Magyar 
Képzőművészeti  Társulat  1903/4.  évi  Téli  Kiállítása. 

Felelős  szerkesztő  :  LYKA  KÁROLY 

Kiadótulajdonos :  S1NGER  és  WOLFNER 
Budapest,  Andrássy-út  10. 

ilornyánszky  Viktor  cs.  és  kir.  udvari  könyvnyomdája. 

MÉSZÖLY  QÉ-Zfl 

A  hatvanas  években  mostoha  idő  járt 
még  itt  Pesten  a  magyar  művészekre, 
nem  volt  műpártoló  közönség,  így  te¬ 
hát  művészetünk  se  lehetett. 

Néhány  elszánt  tehetség  - —  Barabás,  Than, 
Lotz,  Orlay,  Ligeti  —  küzködött,  hogy  ma¬ 
gyar  művészetet  teremtsenek  s  egy-két  vagyo¬ 
nosabb  mágnás  veregette  a  pesti  piktorok  vál¬ 
lát.  A  nemzeti  műegyesület  és  a  képzőművészeti 
társulat  időszaki  tárlatain  resztvettek  művé¬ 
szeink,  de  látogató  gyéren  tévedt  a  szegényes 
kiállítású  termekbe  s  nem  igen  tolongtak  bi¬ 
zony  egyetlen  nyilvános  képtárunkban,  a  Nem¬ 
zeti  Múzeumban  sem.  Művészettel  a  közép- 
osztály  alig  törődött,  műértése,  ízlése,  tudása 
még  fejletlen  és  fogyatékos  volt,  művészetről 
ritkán  hallott  s  nem  olvasott,  művészetet  el¬ 
vétve  ha  látott,  —  híját  se  érezte  még  a  mű¬ 
vészetnek.  igazolásunkra  ne  hallgassuk  el,  hogy 
az  amatőr  is  rendesen  csak  vagyona  fölösle¬ 
géből  költ  s  abban  az  időben  drága  volt  ná¬ 
lunk  a  pénz  ;  a  negyvennyolcas  viharok  meg¬ 
viselték  az  országot,  a  középosztály  vérét  s 
vagyonát  áldozta  a  haza  ügyéért ;  csak  lassan 
gyógyult  anyagilag  is,  —  képre  honnan  tellett 
volna  ? . . .  Míveltebb  ízlésű  főuraink  akkor  se 
lelkesedtek  túlságosan  azért  a  kezdődő  magyar 


művészetért,  amelynek  alig  volt  még  módjában 
észrevétetnie  magát,  amelyet  tehát  nem  ismer¬ 
tek,  amelynél  többre  becsülték  a  külföldi,  például 
az  osztrák  művészetet ;  bezzeg  a  bécsieket  jól 
ismerték  és  méltányolták  őket,  — talán  azért, 
mert  azok  már  elismert  művészek  voltak  ! . .  . 
Annyi  bizonyos,  hogy  a  bécsi  Rahl  alig  győzte 
a  magyar  főurak  és  főpapok  portré-megren¬ 
deléseit. 

Jgy  volt  ez  akkor.  Azóta  javult  a  helyzet, 
de  megjavult-e  már  ? . . .  Belátták-e  már  főpap¬ 
jaink  és  főuraink,  hogy  csak  akkor  lesz  nem¬ 
zeti  kultúránk,  ha  erős  és  egészséges  magyar 
művészet  lesz,  —  és  erős,  egészséges  magyar 
művészet  csak  akkor  lesz,  ha  jobban  ismer¬ 
jük,  segítjük,  óvjuk,  pártoljuk  és  megbecsül¬ 
jük  a  magunkét . . .  Van-e  már  műpártoló  ma¬ 
gyar  közönség  ? . . . 

Nincs.  Művészeink,  kiskorúak  módjára,  kény¬ 
telenek  lépten-nyomon  legalább  a  kormánytól 
kérni  segítséget,  hogy  dolgozhassanak,  hogy 
megélhessenek,  uzsorások  kezére  ne  j  ussanak, 
-  mert  közönsége,  olyan  igazi  műpártoló  kö¬ 
zönsége,  amely  nemzeti  művészetet  segít  te¬ 
remteni,  a  mi  művészeinknek  még  nincsen. 
Csekély  kivétellel  a  magyar  művészetet  ma 
sem  azok  a  hivatott,  sőt  kötelezett  vagyono¬ 
sabbak  pártolják,  de  azok,  akiknek  olykor 
szinte  áldozat  az  a  summa,  amit  például  egy 
képre  költenek,  de  azok,  akik  valahányszor 

egy-egy  nemzeti  érdekünk  megvédéséről  van 
szó,  ismét  és  ismét  úgyszólván  tönkre  teszik 
magukat.  Pedig  ma  már  volna  bőven  olyan 
magyar  művész,  akitől  nem  csupán  áldozatos 
hazafiasságból  illik  néhány  garasért  képet  venni, 
-  ha  már  magyar  az  istenadta ! 

És  akadtak  ilyenek  már  akkor  is,  a  hat¬ 
vanas  években. 

Például :  Mészöly  Géza. 

Ki  vette  észre  őt,  a  magyar  Corot-t  ?  Me¬ 
lyik  nábob,  mágnás  vagy  főpap  segített  rajta  ? 
Ki  biztatta,  kincses  nagy  talentumát  ki  óvta 
az  elkallódástól  ? 

Ugyanaz  a  szegény,  maga  is  küzdő,  az  a 
derék  emlékű  magyar  piktor,  aki  segítő  és 
szerető  jó  embere  volt  minden  talentumnak, 
aki  a  tehetséget  Munkácsyban  is  meglátta  s 
nyomban  karonfogta,  vezette,  istápolta,  taní¬ 
totta  és  küldte  tanulni  az  1863-ban  Pestre 
került  szegény,  egyszerű,  suta  modorú,  vidéki 


asztaloslegényt,  —  Ligeti  Antal,  a  képtár  őre, 
födözte  fel  nemzeti  művészetünknek  Mészölyt 
is.  Nélküle,  úgy  lehet,  valamelyik  csöndes  al¬ 
földi  városban,  a  Tisza  mentén,  ott  rakosgatta 
volna  vékonyka  aktáit  az  a  szerény  prókátor, 
a  milyen  Mészölyből  lett  volna  a  jó  Ligeti 
nélkül. 

Alig  két  esztendővel  azután,  hogy  a  fiatal 
Munkácsy t  sok  bajjal,  küzködéssel  és  áldo¬ 
zattal,  1865-ben  a  bécsi  festőakadémiába  se¬ 
gítette  Ligeti,  —  1867  tavaszán  kistermetű, 
inkább  vézna  legénykét  vett  észre  a  múzeumi 
képcsarnokban. 

Markó  Károly  képei  előtt  másolgatott,  sze¬ 
rényen  meghúzódva  a  lehető  legkisebb  helyen, 
mindig  szótlanul.  Ritka  nap,  hogy  elmaradt 
volna.  Szorgalma  szemet  szúrt  Ligetinek.  Egy¬ 
szer  megszólította. 

A  legényke  valósággal  megijedt  s  inkább 
szerette  volna  eldugni  Ligeti  elől  a  dolgát. 

—  No  csak  lássuk !  —  biztatta  az  öreg, 
mert  már  akkor  is  olyan  jóságos  bácsi  for¬ 
mája  volt  Ligetinek. 

Egész  csinosan  dolgozott  a  félénk  fiatal 
ember. 

A  Markó  olaszosan  meleg,  szivárványos, 
romantikus  színeivel  nem  bírt  ugyan,  azok  sá- 
padtabbak,  keményebbek  voltak  az  ő  vásznán, 
de  meglepő  lelkiismeretességgel,  apróra  követte 
a  mintát  s  munkáján  szembetűnő  volt  a  mű¬ 
vészi  foglalkozás  szeretete. 

Mintha  a  hold  mélán  ezüstös  világossága 
ömlött  volna  azon,  amit  a  fiatal  ember  fös- 
tött.  Bármint.  iparkodott  Markó  módjára  szí¬ 
nezni,  az  ő  ecsetje  alól  sápadtabban  került  ki 
a  vörös,  foszlóbb  matériája  volt  a  kék  színnek 
s  valami  hajnali  köd  pólyálta  a  zöld  lombokat. 

Ligetinek  —  miért  hallgatnék  el  —  ez  nem 
tetszett,  ezt  ő  tökéletlenségnek  találta,  ezt  nem 
értette  az  ő  szintén  klassziko- romantikus,  olasz 
nevelésű  ízlése. 

—  Helyes !  —  biztatta  a  fiatal  embert,  — 
rajzolgatni  már  tud  valamit,  festeni  is  meg¬ 
tanul  majd,  ha  a  szinérzéke  kellően  kifejlődik. 

A  fiatal  ember  pirulva  bólintgatott,  de  a  szót 
úgy  kellett  belőle  kivájni. 

—  A  művészi  pálya  bajos  ám,  barátocs- 
kám,  sokat  kell  küzdeni ! 

A  fiatal  ember  olyasmit  dadogott,  hogy  ő 
nagyon  szívesen .  . .  hogy  ő  örömest . . .  hogy  .  . . 
de  . . . 

—  Micsoda  ,,de“?!  Csak  ki  vele!  Bátran!  Ne 
féljen  tőlem,  aki  művész,  az  az  én  barátom. 

Alig  merte  bevallani,  hogy  őt  Kocsis  Bálint 
vezette  a  Múzeumba,  hogy  ő  bizony  egyebet 
se  szeretne,  mint  tanulni,  küzdeni,  hogy  ő  mű¬ 
vész  szeretné  lenni,  —  de  kénytelen  jogász- 
kodni,  mert  édes  apja  azt  akarja,  hogy  biró 
vagy  prókátor  legyen  majd  belőle.  Sárbogár- 
don  született  1844-ben  (jótermésű  esztendő  volt 
az  a  magyar  művészetre),  valamicskét  meg¬ 
tanult  már  rajzolni  Hajdu-Szoboszlón  és  Deb¬ 
recenben,  mint  iskolás  diák,  de  most  jogra 
küldte  édes  apja  s  a  második  esztendőt  mor- 
zsolgatja  a  pesti  egyetemen. 

—  Ügyvédi  irodában  is  kellene  dolgoznom, 
panaszkodott  a  kis  Mészöly,  —  de  bizony, 
nem  érdekel  engem  semmi,  csak  a  művészet. 
Istenem,  ha  művész  lehetnék ! 


Ligeti  bácsi  jó  keményen  kezet  szorított  vele. 

— Nem  kell  sóhajtozni,  barátom.  Aki  művész 
akar  lenni,  az  ne  másra  számítson.  Sohase 
jut  a  csúcsra,  aki  a  hegy  tövében  sopánko¬ 
dik,  hogy  milyen  magas  az  a  hegy,  milyen 
jó  volna  odajutni !  .  .  .  Előre,  bátran  !  Amit 
lódíthatok  a  szekerén,  —  szívesen  ! 

A  fiatal  emberke  sorsa  ezzel  meg  is  fordult. 

Megírta  édes  apjának,  hogy  ő  művész  lesz. 

Apja,  a  törvényszéki  biró,  aggódott  érte, 
hogy  miből  él  majd  meg.  Féltette  a  gyönge 
szervezetű  fiút,  —  de  a  fiú  nem  tágított.  Párt¬ 
fogóra  talált  nagybátyjában,  a  nemzetgazdasági 
író,  Kenessey  Kálmánban  is,  aki  szerette  a 
szépet  s  tetszett  neki,  hogy  öcscsében  művé¬ 
szi  talentum  s  egyszerre  ilyen  erős  elhatározás 
nyilatkozik  meg. 

Ligeti  pedig,  mint  a  Munkácsyét,  lelkesen 
karolta  föl  a  kis  jogász  dolgát  is.  Vesződött 
vele,  tanítgatta,  majd  meg  azon  iparkodott, 
hogy  mentői  elébb  rendszeres  művészeti  ok¬ 
tatásban  részesüljön.  Itthon  még  nem  volt  is¬ 
kola,  őt  is  küldte  tehát  Bécsbe,  mint  Mun- 
kácsyt,  az  akadémiára.  Folyamodást  íratott  vele 
a  kultuszminiszterhez,  a  folyamodást  maga 
nyújtotta  át  a  miniszternek  s  alig  tölt  el  egy 
esztendő,  Eötvös  József  báró  megadta  Mészöly¬ 
nek  az  ösztöndíjat,  a  mivel  Bécsbe  teleped¬ 
hetett. 

Négy  esztendeig,  1872  nyaráig  tanult  Bécs- 
ben.  Ott  is  szerény,  csöndes,  szorgalmas  le¬ 
gényke  maradt,  pedig  e  rövid  négy  esztendő 
folyamán  kész  mester  lett  a  növendékből. 

A  bécsi  professzorok  nem  szívesen  fogad¬ 
ták  s  nem  igen  bíztak  benne.  Alig  tudott  né¬ 
metül,  a  tájképfestés  tanárai,  Zimmermann  és 
Kuss  Róbert,  bizalmatlanul  mustrálták  a  vé¬ 
konyka  magyart  s  csöpp  híja,  hogy  föl  sem 
vették  az  akadémiára.  Utóbb  meghódította  őket. 

Az  akadémia  évenkint  föladatot  tűz  ki  a 
növendékeknek  s  a  pályanyertes  munkát  arany¬ 
éremmel  tünteti  ki.  így  történt  ez  1870-ben 
is.  Lenau  ,,Schilflieder“  című  verssorozatának 
illusztrálását  kívánta  a  tanári  kar ;  Mészöly 
sokáig  habozott,  részt  vegyen-e  a  versenyen  .  . . 
Olvasgatta  Lenaut  s  a  magyar  születésű  né¬ 
met  poéta  meghódította,  hisz  annak  borongó 
kedvű  lelke  annyira  rokona  a  mi  Mészölynk 
méla  lelkének !  Pályázott  s  az  aranyérem  az 

övé  lett ;  így  ő  volt  az  első  magyar  növendék, 
aki  a  bécsi  művészeti  akadémián  jutalmat  nyert. 

Tanárai  ezután  már  ügyelték  a  dolgát. 

Meglepte  őket  színlátásának  sajátságos  ere¬ 
detisége  :  az  az  ezüstösen  sápadt  derengés, 
amiben  megfürösztött  minden  színt  s  méla,  áb¬ 
rándos  enyheséget  adott  még  a  déli  napsütés¬ 
nek  is.  A  bécsi  iskola  ugyan  nem  így  tanított^ 
fösteni,  de  a  fiatal  kezdőben  oly  behízelgően 
sok  volt  a  bájos  szelídség,  hogy  nem  pisz¬ 
kálták,  fejlődhetett  háborítlanul  s  haladhatott 
a  maga  útján. 

—  Helyes !  —  biztatták  az  akadémián,  — 
pingálni  már  tud  valamit,  rajzolni  is  megtanul 
majd,  ha  szorgalmas  lesz. 

Ligeti  egyebet  mondott,  egyebet  a  bécsiek, 
—  Mészöly  pedig  azt  gondolta :  nem  tudok 
én  se  rajzolni,  se  fösteni,  de  majd  megtanulok. 

És  igen  bölcsen,  dolgozott  szüntelen,  tanult 
mindvégig,  egész  rövid  életében,  akkor  is  ta¬ 
nult  még,  amikor  halálra  fáradt  kézzel  leg¬ 
utolsó  képét  föstötte.  Nem  külön  rajzolni,  sem 
pedig  külön  fösteni,  —  mert  hisz  a  festészet¬ 
ben  nincs  külön  a  rajz,  aminthogy  a  zenében 
sincs  külön  a  taktus,  —  de  együtt  a  kettőt 
s  legtöbbet  a  piktor  szuverén  nagymesterétől : 
a  természettől. 

A  természettől  tanult  legtöbbet,  még  pedig 
idehaza. 

Amikor  csak  tehette,  jött  haza  az  Alföldre, 
a  Tisza  mellé,  a  magyar  tenger  partjára ;  jegy¬ 
zeteit  itt  készítette,  lelke  itthon  fürdőit  meg 
új  impressziókban,  vázlatkönyvébe  itt  találta 
meg  a  tájképbe  helyezett  zsánerekhez  a  típu¬ 
sokat,  —  így  azután  idegenben  se  lett  ide¬ 
gen.  És  mintha  hálás  akart  volna  lenni  hű¬ 
ségéért  az  anyaföld,  éppen  ezek  az  itthon  ta¬ 
lált  kis  dolgai  segítették  sikerre  már  Bécsben  : 
ő  lett  az  akadémia  egyik  kitűnősége  s  képeit 
szívesen  vásárolták  a  bécsiek. 

1871-ben  megkapta  az  akadémián  a  három¬ 
százforintos  festő-díjat  olyan  versenyben,  amely¬ 
ben  az  iskola  legöregebb  növendékei  vettek  részt. 

A  sikernek  lelkes  hirdetője  volt  idehaza : 
Ligeti  terjesztette  itthon  a  bécsi  dicsőség  hí¬ 
rét,  Keleti  Gusztáv  is  melegen  érdeklődött  a 
kis  kolléga  iránt,  sőt  jobbára  ő  biztatta,  hogy 
haza  járjon  természetet,  magyar  tájat  nézni 
és  tanulni. 


A  következő  esztendőben  telepedett  át  Mün¬ 
chenbe  ;  ott  műtermet  rendezett  be  magának 
s  egy  év  múltán,  a  bécsi  világkiállítás  magyar 
osztályán  már  mint  elsőrangú  művész  kapta 
a  művészeti  érmet. 

A  müncheniek  is  szerették  őt  s  megbecsül¬ 
ték  tehetségét ;  Liebig  bárónak  egész  kis  gyűj¬ 
teménye  van  Mészöly-képekből ;  Goethe  illusz¬ 
trátora,  a  híres  Ramberg,  sokat  tartott  felőle 
s  kereste  ismeretségét. 

Mészöly,  —  írja  Szana  Tamás,  —  aki 
éppen  a  bécsi  világkiállításra  szánt  képeit  állí¬ 
totta  ki  egy  müncheni  műárúsnál,  két  fiatal 
festőtársával  üldögélt  a  kávéházban.  Egyszer 
csak  egy  öreg  úr,  széles  peremű  kalapban, 
érkezik  az  asztalhoz  s  arcán  az  elragadtatás 
kifejezésével,  azt  kérdi  a  fiatal  festőktől : 

—  Látták  már  Mészöly  képeit? . . .  Gyönyö¬ 
rűek.  Biztatom  összes  ismerőseimet,  hogy  men¬ 
jenek  s  nézzék  meg. 

Ez  öreg  úr  volt  Ramberg.  És  amikor  a 
fiúk  bemutatták  neki  a  szerény  kis  Mészölyt, 
Ramberg  boldogan  ölelte  keblére  s  később  jó 
barátok  lettek.  Ramberg  egyik  legszebb  kom¬ 
pozíciója  vázlatával  ajándékozta  meg  a  fiatal 
magyar  piktort. 

Mindegy,  bármennyire  megbecsülték,  ide¬ 
genben  nem  volt  maradása,  ösztönszerűleg, 
örökké  haza  vágyott.  Hosszasabban  tartózko¬ 
dott,  —  szüntelen  dolgozva,  —  özvegy  édes 
anyjánál  Székesfehérvárott,  majd  Surdon,  Zichy 
Ödön  gróf  birtokán  és  a  surdi  kastély  kép¬ 
tárába  kerültek  művészete  javakorában  festett 
képei. 

Végezzünk  elébb  életrajzával. 

Trefort  Ágoston,  néhai  közoktatási  minisz¬ 
terünk  megbízta  1874-ben,  festene  valamit  a 
Nemzeti  Múzeumnak :  ez  a  képe  ábrázolja  a 
Balatoni  Halásztanyát,  hátterében  a  tihanyi  he¬ 
gyekkel.  A  kép  országszerte  feltűnést  keltett 
s  már  ezután  őt  tekintették  a  magyar  tájkép¬ 
festés  megalapítójának,  első  nagymesterének. 
Egy  szintén  balatoni  képét,  a  Balatoni  Tájat, 
a  király  vásárolta  meg  s  ezzel  nyerte  el  a  Képző- 
művészeti  Társulat  nagy  díját  1 883-ban.  Bőven 
vásárolt  tőle  Zichy  Jenő  gróf  és  —  úgy  tudjuk  — 
Zichy  Jenő  gróf  figyelmeztette  rá  akkori  trón¬ 
örökösünket,  Rezső  királyfit  is,  aki  szintén  meg¬ 
vette  néhány  munkáját,  s  ezek  részint  a  ki- 

rályi  palotában,  részint  a  gödöllői  kastélyban 
vannak  elhelyezve. 

Több  ízben  volt  Zichy  Jenő  gróf  vendége 
a  szent-iványi  kastélyban  ;  legnagyobb  figurális 
képét,  egy  vadászati  csoportot,  a  grófnak  fes¬ 
tette.  Számos  műve  vándorolt  Amerikába. 

1882  őszén  rándult  ki  Párisba,  hogy  a  mo¬ 
dern  tájkép  mestereinek  alkotásaival,  a  bar- 
bizoniak  művészetével  megismerkedjék.  Munkái 
tetszettek  Párisban  is,  piacra  talált  s  jellemző, 
hogy  Georges  Petitnél,  a  műkereskedőnél,  még 
a  kilencvenes  években  láttam  négy  Mészöly- 
képet. 

—  Tudja,  ki  ez  a  Mészöly?  — kérdeztem 
a  műkereskedőt. 

—  Nem  emlékszem  rá,  da  annyi  bizonyos, 
hogy  átkozottul  értett  a  dolgához. 

Értett  bizony  s  nem  esküdném  meg  rá,  hogy 
a  Párisból  Amerikába  került  összes  Mészöly- 
képeken  megmaradt  a  Mészöly  név  .  . .  Plisz  oly 
közel  állott  az  ő  nemes  naturalizmusa  a  bar- 
bizoniakéhoz,  technikája  annyira  tökéletes  volt, 
hogy  Corot,  Daubigny,  Dupré,  Troyon  neve 
se  rítt  volna  le  vásznáról. 

Párisi  kirándulásáról  hazatérvén,  megnősült 
s  Budán  telepedett  meg.  Trefort  felszólítására 
elvállalta  az  akkor  alapított  női  festőiskola  ve¬ 


zetését.  Élénken  részt  vett  egyre  elevenebb 
művészeti  mozgalmainkban,  barátai,  pályatár¬ 
sai,  ismerősei  szerették  s  már  ezután  minden 
módja  meg  lett  volna,  hogy  nyugodalmas, 
boldog  művészi  pályát  éljen  végig,  hogy  lan¬ 
kadatlan  szorgalmát  még  fokozza  az  általános 
elismerés,  a  szüntelen  siker. 

Említettük,  hogy  kistermetű  ember  volt,  nem 
valami  erős,  de  eddig  elég  egészséges.  Vi¬ 
gyázott  is  magára.  Alig  hogy  Budára  telepe¬ 
dett,  valami  fülbaj  lepte  meg,  nehezen  hal¬ 
lott  s  ez  elkedvetlenítette,  —  amúgy  is  szerette 
a  magányt,  ez  a  baj  még  félénkebbé  tette . . . 
Azután  köhécselni  kezdett,  nagynehezen  rá¬ 
vették,  hogy  Itáliába  meneküljön  megtámadott 
tüdejével ;  Velencében  időzött  hosszasabban  s 
dolgozott  ő  ott  is. 

Mintha  használt  volna  neki  az  olasz  kiima. 
Könnyebbülten  tért  haza  s  látszólag  nem  is 
fenyegette  veszedelem.  De  1887  márciusában 
ágynak  esett,  elgyöngyült ;  ekkor  is  dolgozott 
még,  az  1887-ki  őszi  tárlat  első  sorozatára 
három  kisebb  képet  festett,  a  második  soro¬ 
zatra  is  kettőt. 

Orvosa  küldte  őt  Budáról,  el  is  ment  sor¬ 
vasztó  bajával  apósához,  Posztoczkyhoz,  a 
Mátra  aljába,  a  nógrádmegyei  Jobbágyiba. 

Ott  halt  meg,  1887  november  tizenkette¬ 
dikén. 

Tetemét  Budapestre  hozták,  itt  temették  el 
a  kerepesi-úti  temetőben. 

Művészi  hagyatékából  a  Képzőművészeti 
Társulat  rendezett  kiállítást  a  következő  esz¬ 
tendőben,  1888-ban;  tanulmányainak  és  váz¬ 
latainak  néhány  nap  alatt  egy  szálig  vásárlója 
került.  Milyen  pompás  gyűjteményt  szerezhe¬ 
tett  volna  akkor  képtárának  a  Nemzeti  Mú¬ 
zeum  ! . . . 

Zichy  Jenő  grófnak  gyönyörű  Mészöly-kol- 
lekciója  van.  Remek  apróságait  őrzi  Andrássy 
Tivadar  és  Gyula  gróf,  K.  Lippich  Elek,  Mezev 
Gyula,  Szalay  Imre,  Elischer  Gyula  dr.,  Kohner 
Adolf,  Szivák  Imre  dr.,  Gráner  Ernő,  Tisza 
István  gróf,  Budapest  székesfőváros  (Falu  vége), 
Bischitz  Matild,  Glück  Frigyes,  Bőke  Gyula  dr., 
Kiss  Istvánné,  gróf  Batthyány  Lajosné  ;  a  leg- 

több,  vagy  harminc  darab  s  ezek  közt  a  mű¬ 
vész  legutolsó  alkotása,  Est  a  halászgunyhó- 
nál,  —  Királyfi  Ármin  dr.  birtokában  van,  Buda¬ 
pesten.  E  páratlan  gyűjteményt  együtt  láttuk 
1902-ben,  azon  a  kiállításon,  amelyet  a  budapesti 
Orvos-Szövetség  rendezett  s  ez  híven  jelle¬ 
mezte  Mészöly  egyéniségét,  Ízlését  és  modorát. 

De  nézzük  meg  csak  jól  azt  az  arcképét, 
amelyet  Ebner  Gyula  készített  s  Ernszt  Lajos 
őriz  az  ő,  nemzeti  művészetünkre  vonatkozó 
ereklyékben  oly  becses  gyűjteményében. 

A  kis  testen  aránylag  nagy  fej  s  az  arcon 
az  a  szelíd  melankólia,  szemében  az  a  poeti- 
kus  révetegség,  magas  homlokán  az  az  őszinte 
egyszerűség,  amit  művein  is  megtalálunk,  ami 
lelkét  képezi  alkotásainak  is. 

Mennyi  csönd  és  nyugalom !  Milyen  békes¬ 
ség  s  mennyi  édes  harmónia !  És  rendesen, 
valami  inkább  jóleső,  ábrándokba  ringató  bánat! 


HAZATÉRŐK 

MÉSZÖLY  GÉZA  OLAJFESTMÉNYE 

DR.  HAMPEL  JÓZSEFNÉ  GYŰJTEMÉNYÉBŐL 


Malonyay  Dezső:  Mészöly  Géza 


Külföldön,  Párisban  láttam  egy  Amerikába 
került  kis  képét.  Alig  egy  tenyérnyi  az  egész: 
egy  elhanyagolt,  már-már  omladozó  kastély, 
rongyos  a  födele,  ablakai  bevakulva,  erkélyét 
fölverte  a  moha,  néhány  jegenye  a  bedült 
falkerítés  mellett  —  és  ősz  van,  a  földön  a 
lesárgult  falevelek,  esik  az  a  sirató  őszi  eső  . . . 
Nincs  a  képen  egy  lélek  se  s  az  ember  úgy 
érzi,  maga  is  siratná  az  elhagyott  kastély  gaz¬ 
dátlanságát. 

És  ennek  a  lacrimae  rerumnak  a  mestere 
volt  Mészöly. 

Csodálatosan  érezte  ő  ki  a  tájból,  amit  a 
táj  nyújt  a  költő  szemének  és  lelkének  s  ezt 
tudta  azután  elhelyezni  vásznán  úgy,  ahogy 
a  könycsepp  ott  ragyog  a  bánatos  kis  dalban. 

Amivel  a  francia  művészethistorikus  Paul 
Huet,  a  tájképfestés  újjáteremtője  (le  restau- 
rateur  du  paysage  en  ce  siécle)  emlékének 
adózik,  azzal  a  nagyrabecsüléssel  tartozunk  a 
mi  Mészölynknek,  — -  az  abszurd  empire  táj¬ 
képek,  a  tetszelgő  és  hazug  görög,  talián  vi¬ 
dékek  divatja  korában  az  egyetlen  Huet  látta 
az  igaz  természetet  és  ösvényt  taposott  a  bar- 
bizoniaknak :  nálunk,  Markó  epigonjai  között 
a  kis  Mészöly  tekint  körül  fátyolozatlan  szem¬ 
mel,  a  jellemzően  magyart  szerető  és  megérző 
szívvel,  hogy  irányt  jelöljön  a  Mednyánszkyak- 
nak  és  mai  fiataljainknak,  azoknak,  akikkel 
már-már  büszkélkedhetünk. 

És  megértették  őt  idehaza  nyomban,  — 
dicsérjük  ezzel  magunkat  s  jellemezzük  zse¬ 
nijének  közvetetlenségét. 

Nyomban  halála  után,  nekrologusaiban,  ke¬ 
resik  alkotásaiban  a  rokonságot,  amely  őt  Pe¬ 
tőfihez  fűzi  s  gyászolják  az  Alföld  festőjét, 
akinek  egy-egy  képe  valóságos  dal.  A  déli¬ 
bábos  rónaság  búzakalászos  vetései,  a  tanyák 
fehér  fala,  nádfödeles  gunyhói,  a  nagy  topoly¬ 
fák,  a  bozótos  útszél,  a  mezei  virágok  közt 
taposott  ösvények,  a  nagy  és  mély  távolság, 
a  tiszai  és  balatoni  partok,  nádasok,  füzesek 
elevenednek  meg  képein.  Ege  rendesen  derült 
vagy  könnyű  bárányfelhők  szállnak  rajta.  Reg¬ 
gelében  üde  langyosság  van,  mezein  harma¬ 
tos  fényesség ;  delének  napja  forró,  árnyéka 
erős  ;  mestere  az  alkony  párás  szürkeségének 
s  valamennyi  képén  poéta,  aki  megtalálja  és 

kifejezi  a  természet  fenségét,  derűjét,  báját. 
Szinte  halljuk,  hogy  susog  a  nádas,  hogy  zúg 
az  erdő,  —  halljuk,  amint  harsányan  egy¬ 
másra  kiáltanak  a  mezei  munkások,  —  hall¬ 
juk,  mily  vígan  dalol  a  vízért  járó  leány,  — 
halljuk,  hogy  locscsan  a  Balaton,  hogy  nyal¬ 
dossa  partját  a  Tisza . . .  Hegyes  vidéket  soha¬ 
sem  festett,  sűrű  erdőt  sem.  Egy-egy  topoly¬ 
vagy  fűzfacsoport  s  körül  síkság,  búzavetés 
vagy  a  száraz  avar  és  ezen  az  a  jellemző, 
az  a  gyöngéd,  az  a  Mészölyes  ezüstös  szürke¬ 
ség,  —  az  ő  festői  karaktere,  hogy  úgy  mond¬ 
juk,  egyéniségének  tónusa  a  szín  kifejezésében. 
Nagy  alakokat  nem  festett  tájképeibe  s  az  em¬ 
beri  vagy  állati  figura  csak  vidék,  táj  vagy 
zsánerjellemzésre  szolgál  neki.  Legnépesebb 
vásznai  közül  való  a  Múzeumnak  föstött  Ba¬ 
latoni  Halásztanyája. 

Azok  közé  a  szerencsésebb  művészek  közé 
tartozott,  akit  idehaza  is  megértettek  s  ameny- 
nyire  a  mi  kezdődő  művészeti  érdeklődésünk 
az  ő  korában  méltányolhatott  valakit,  méltá¬ 
nyolták  is  annyira,  hogy  amúgy  is  rövid,  alig 
másfél  évtizedre  terjedő  művészi  munkálko¬ 
dásából  nem  pocsékolódott  el  semmi  a  közöny 
ellen  való  küzködésben. 

Hogy  mennyivel  fényesebb  sors,  milyen  világ¬ 
hír,  vagyon  és  ünnepclés  lehetett  volna  osz¬ 
tályrésze  külföldön  ? !  . .  . 

Azért  kedvesebb  nekünk  az  emléke,  mert 
erre  talán  nem  is  gondolt,  --  ha  pedig  gon¬ 
dolt,  nem  ezzel  törődött :  szíve,  érzése,  a  hazai 
föld  hozta  őt  haza  s  itthon  tartotta,  hogy  az¬ 
után  meg  is  hálálja  neki  hűségét. 

És  meghálálja  emlékének  az  utókor  is. 

Mészöly  műveinek  értéke,  nevének  dicső¬ 
sége  olyan  arányban  tetéződik,  amily  arány¬ 
ban  tud  és  ért  többet  a  művészethez  a  mi 
közönségünk. 

Ne  vonjuk  meg  tőle,  mert  bízvást  megilleti 
őt  részünkről,  a  nemzeti  művészet  után  vá¬ 
gyakozó  magyar  közönség  részéről,  éppen  annyi 
hódolat,  hála  és  magasztalás,  amennyivel  pél¬ 
dául  a  franczia  nemzet  adózik  az  ő  barbi- 
zoniainak. 

Aligha  túlzás :  Mészöly  fedezte  föl  a  mi 
művészetünknek  a  magyar  tájat. 


Malonyay  Dezső 


AZ  ELEUFN  ErPITírSZErT 


bsen  híres  drámájában,  a  „Solnes  mester  “- 
ben,  Hilda,  a  hegyekről  jött  leány,  azt 
mondja  az  építőmesternek,  hogy:  „  .  .  . 
senki  másnak  ne  legyen  szabad  építenie, 
csak  önnek.  Az  építés  csak  az  ön  dolga  lehes¬ 
sen,  senki  másé“.  De  még  azt  is  mondja  a 
mesternek,  hogy:  „mi  ketten  pedig  együtt 
fogunk  építeni  és  építeni  fogjuk  azt,  ami  a 
legszebb  és  a  legcsudásabb  e  földön:  légvá¬ 
rakat  fogunk  építeni".  Hilda  is,  Solnes  is  csak 
drámai  hősök,  csak  költött  alakok,  szimbólu¬ 
mok,  nem  műegyetemi  rektorok.  Hauszman 
Alajos  professzor  ellenben  rektora  a  műegye¬ 
temnek  és  mégis  ugyanazt  hirdeti,  amit  az 
a  hegyekről  jött  rajongó  leány  deklamált.  Hir¬ 
deti  azt,  hogy  senki  más  ne  építhessen,  csakis 
a  régi  építőmester,  aki  már  tegnap  és  tegnap¬ 
előtt  is  épített.  Azután  pedig  légvárat  épít, 
és  hadakozik  belőle  azok  ellen,  akik  nem  teg¬ 
napiak  vagy  tegnapelőttiek.  Ha  Hauszman  pro¬ 
fesszor  csakis  művész  volna,  megérteném, 
meg  is  becsülném  a  proklamációját,  mivelhogy 
minden  művész  fanatikusan  szeretheti  a  maga 
művészi  hitét,  de  ő  azonkívül  még  főiskolai 
rektor  is,  már  pedig  a  főiskolákban  a  fejlődés 
útjait  keresni  nemcsak  szabad,  hanem  kell  is. 


Ha  Hauszman  professzor  csakis  építész 
volna,  meg  tudnám  érteni,  hogy  haragosa 
annak  az  építészetnek,  amely  az  ő  eszejárása 
és  kezejárása  körén  kívül  van,  de  Hausz¬ 
man  építész  azonkívül  még  professzor  is; 
olyan,  aki  a  művészetek  történetéből  bizonyára 
tudja  azt,  hogy  mind  e  mai  korig  lehetetlen 
lett  volna  az  olyan  nyilatkozat,  hogy:  „új  mű¬ 
alakok  föltalálására  való  törekvés  meddő  dolog", 
mert  hiszen  az  építészet  históriája  nem  egyéb, 
mint  ennek  a  törekvésnek  históriája.  Mindegy, 
hogy  célját  tudó  volt-e  ez  a  törekvés,  vagy 
pedig  öntudatlan-e:  így  is,  amúgy  is  ez  a 
törekvés  fejlesztette  az  architektúrát  —  teg¬ 
napig.  Tegnap  aztán  belefáradtak  a  tegnapig 
elérkezettek  a  törekvésbe  és  elhatározták,  hogy 
ezután  vége  legyen  minden  evolúciónak  és 
revoluciónak.  Ezután  meg  kell  elégedni  azzal, 
amit  megtanulhattunk.  Tudjuk  azt,  ami  tanít¬ 
ható  és  ami  tanulható,  de  ne  fáraszszuk  ma¬ 
gunkat  azzal,  hogy  újra  és  másra  törekszünk. 
És  ime  Hauszman  Alajos,  a  művész  és  a 
professzor,  ugyancsak  lepihent  közéjük  és  a 
nyugodalmas'  békeség  kedvéért  beáll  —  föl¬ 
forgatónak. 

Mert  jó  lesz,  ha  a  tegnap  fanatikusai  meg¬ 
jegyzik  maguknak  azt,  hogy  a  modernség 
ellen  való  haragos  ellentállásuk  tulajdonképen 
fölforgatóbb  revolució  mint  maga  a  szecesszió. 

Gerő  Ödön :  Az  eleven  építészet 


Hiszen  a  művészet  természetének,  eleven  vol¬ 
tának  megtagadását  jelenti.  —  Ezzel  pedig 
nem  paradoxont  mondok,  hanem  a  műtörté¬ 
nelem  bölcsességét  fejezem  ki.  Aki  a  művé¬ 
szettől  elveszi  a  szemevilágát,  hogy  ne  néz¬ 
hessen  se  előre,  se  körül,  és  azt  mondja  neki, 
hogy  elégedjen  meg  azzal,  hogy  emlékezhetik: 
ádázabb  lázadó  a  művészet  ellen,  mint  az, 
aki  az  emlékezéstől  akarja  eltiltani.  Jó  lesz, 
ha  a  szent  orthodoxok  megértik  azt,  hogy 
egyenesen  szentségtörést  követnek  el,  amikor 
a  művészet  eleven  erejét  lekötik  a  művészet 
hagyományaival.  Lehetetlen  azt  nem  kérdezni 
tőlük,  hogy  ugyan  kik  az  igazi  konzervatí¬ 
vok:  azok-e  akik  megőrzik  a  művészet  alkotó 
energiáját,  vagy  pedig  azok-e,  a  kik  ezt  az 
energiát  elpusztítják  azért,  hogy  ne  szaporít¬ 


hassa  a  művészet  —  alkotásait?  Tudja-e  a 
műegyetem  rektora,  aki  művész  is  és  tudós 
is,  hogy  a  művészet  forradalmárai  ellen  síkra 
szállván  lázadást  szít  a  művészet  ellen  ? 

A  rektor  beszédét  olasz  földön  olvastam  : 
egy  kis  halász  városban,  amelyben  az  embert 
másfél  ezerév  architektúrájának  emlékei  kö¬ 
szöntik.  Másfél  ezerévnek  mindig  újat,  min¬ 
dig  mást  alkotó  művészete.  És  ezt  a  temér¬ 
dek  más  és  más  formát  szereti  és  irántuk 
érdeklődni  tanít  a  Hauszmanok  művészi  ér¬ 
zéke.  Ugyanaz  a  rektor,  aki  az  új  műalakok 
keresését  meddő,  fölösleges  dolognak  mondja, 
elragadtatva  konstatálja,  hogy  az  a  másfél 
ezerév  mennyi  szépet  alkotott  a  halászfészkek¬ 
ben  és  a  halászfészkeken  kívül,  a  palazzok, 
várak,  templomok  és  patrícius  házak  világában. 


300 


ZIVATAROS  TÁJ 

MÉSZÖLY  GÉZA  OLAJFESTMÉNYE 
KOHNER  ADOLF  GYŰJTEMÉNYÉBŐL 


Gerő  Ödön 


Ugyan  mit  gondol  Hauszman  rektor,  hogy 
mi  lett  volna,  ha  sok-sok  évszázaddal  ezelőtt 
akadtak  volna  olyan  műegyetemi  rektorok,  akik 
a  művészet  alakulását  befejezettnek  hirdetik,  s 
akik  tiltakoznak  ellene,  hogy  a  múltak  hagyo¬ 
mányozta  művészetet  az  új  szükségességeknek 
föláldozzák?  Nos,  megmondom,  hogy  mi  lett 
volna.  Ugyanaz,  ami  most  lesz,  azután,  hogy 
elhangzott  a  Hauszman  rektori  beszéde.  A 
művészet  akkor  sem  törődött  volna  a  tiltako¬ 
zással  és  zavartalanul  tovább  alakult  volna. 
Talán  volt  is  valamikor  olyan  rektor,  aki  a 
gótika  magasztosságától  eltelten,  tiltakozott 
ellene,  hogy  „új  és  más  alapból  kiinduló  mű¬ 
alakokra  való  törekvéseknek"  odaáldozzák  az 
óriás  művészeti  kincset.  És  mégis  kialakult  a 
renaissance.  Kialakult,  hogy  folyton  alakuljon. 
Hogy  mindig  és  mindenütt  más  legyen.  Hogy 
egészen  reformálódjon  is,  hogy  késő-barokká 
és  rokokóvá  is  romolhasson,  és  évtizedenként 
és  városonként  más-más  alakot  öltsön.  Pedig 
a  gótika  hatalmas  szellemi  produktum  volt. 
Művészet  és  tudomány  egyesült  benne.  Nagy 
szükségeket  igyekezett  kielégíteni  és  nagy 
gyönyörűséget  szerzett.  Fölvitte  az  építőmestert 
a  magasságba  és  öregbítette  a  statikai  tudást. 
Talán  még  egyéb  értéke  is  volt:  az,  hogy  a 
maga  idejéből  úgy  nőtt  ki,  akár  a  fa  a  föld¬ 
ből.  Az,  hogy  revolució  volt  a  hagyomány 
ellen  ;  az  hogy  új  tudást  érvényesített  a  régi 
szokás  közepette.  És  lám  utána  is  jöttek  „új 
és  más  alapból  kiinduló  műalakokra  való 
törekvések",  és  új  művészettel  köszöntöttek 
a  világra. 

Még  nem  egész  világos,  hogy  hogyan  ural¬ 
kodtak  el  és  mért  uralkodhattak  el  ezek  a 
törekvések  a  világon  ?  Még  nagyon  dominál 
az  a  történelmi  fölfogás,  a  mely  nem  látja 
az  eseményeknek,  hangulatoknak,  törekvések¬ 
nek  a  szükségesekkel  és  lehetőségekkel  való 
összefüggését.  Még  nem  mindenki  látja,  hogy 
a  renaissance  hódító  útján  mennyi  része  volt 
a  históriai  rajongásnak  és  mennyi  része  a  kor 
szükségességének?  Hát  tegyük  föl,  hogy  csakis 
az  a  rajongás  vitte  előre  a  renaissance-épít- 
kezést;  tegyük  föl,  hogy  nem  kellettek  több 
világosságot,  több  levegőt,  több  teret  adó  formái, 
hogy  a  kivirágzó  festészetnek  és  skulpturának 
nem  volt  szüksége  a  renaissance-házra,  hogy 

nem  volt  szükség  a  más  házbeosztást,  más 
alaprajzot  lehetővé  tevő  új  építkezésre  és  hogy 
nem  volt  szükség  a  fejlődő  városban  célszerű 
és  egyszerű  építkezésre;  tegyük  fel,  ismét¬ 
lem,  hogy  a  renaissance  csakis  új  kedvtelése 
volt  a  világnak:  nos,  szabad-e  akkor  az  olyan 
professzornak,  aki  ünnepiesen  tiltakozik  ellene, 
hogy  „örökül  ránk  hagyott  művészeti  kincset 
új  törekvéseknek  odaáldozzunk",  a  renais- 
sanceról  azt  hirdetnie,  hogy  vele  befejeződött 
a  művészet  fejlődése  ?  Hiszen  a  dolog  úgy  áll, 
hogy  a  renaissance  vagy  a  maga  kora  gon¬ 
dolkozásából  és  szükségességéből  nőtt  ki,  vagy 
pedig  a  maga  korának  új  kedvtelését  jelentette. 
Mind  a  két  esetben  joga  és  hatalma  volt  hozzá, 
hogy  nagy,  értékes,  természetesen  alakult  mű¬ 
vészetet  kiakolbolítson.  Miért  jelenti  éppen  ez 
a  kiakoibolítás  a  művészeti  fejlődés  végét  ? 
Hiszen  a  koroknak  később  is  voltak  szüksé¬ 
gességei  és  későbbi  koroknak  is  volt  joguk  a 
maguk  saját  külön  kedvteléséhez.  Mint  ahogy 
a  szükségességnek  ez  az  érzete  és  a  kedv¬ 
teléshez  való  ez  a  jog,  meg  is  nyilvánult 
a  renaissancenak  azokban  az  alakulásaiban, 
amelyekre  a  nemes  renaissance  bizony  ide¬ 
genebbik  tekint,  mint  akár  az  úgynevezett 
szecesszióra.  Pedig  azoknak  a  koroknak  szük¬ 
ségességei  és  lehetőségei  nem  is  nagyon  túl¬ 
ságosan  változtak  meg.  Sem  a  mindennapi 
életéi,  sem  az  ünnepekéi,  sem  a  munkáéi, 
sem  a  kényeiméi.  Mégis  volt  joguk„új  és  más 
művészeti  törekvésekre**,  amelyekből  valóságos 
stílusok  alakultak  ki. 

De  jött  a  vasszerkezet,  jöttek  az  új  matériák, 
jött  az  új  polgári  életnek  kényelmi  szükséglete 
és  jött  nyomába  a  technika,  a  mely  a  maga  ezer 
vívmányával  ezt  a  szükségletet  kielégíti,  jöttek 
az  új  méretek,  az  új  konstrukcziók,  az  új 
lakás,  az  új  üzlet  és  a  hivatal  a  maga  cél¬ 
szerű  elrendezésre  és  kényelmes  beosztásra 
való  követelményeivel.  Nos,  ha  azok  a  meg¬ 
előző  korok,  a  melyek  a  lassú  fejlődésnek,  az 
észrevehetetlen  alakulásnak  nyugodalmas  stá¬ 
ciói  voltak,  érvényesíthették  az  „új  műala¬ 
kokra  való  törekvésüket",  ugyan  miért  ne  érvé¬ 
nyesíthesse  ez  a  kor  is,  amely  valóságos  forra¬ 
dalmat  jelent  a  tegnappal  szemben  ?  Azok  a 
megelőző  korok  csak  csöndesen,  nyugodtan 
alakultak  át  egymásból  egymássá,  míg  ez  a 

mi  korunk  fölforgatta  a  tegnapot  és  gyöke¬ 
resen  újjá  alkotta  a  mát.  Ennek  a  kornak  az 
építészete  alakulás  dolgában  követi  a  kor  tem¬ 
póját.  Lehetetlen  is,  hogy  ne  kövesse.  Akár  a 
szükségességeit  elégíti  ki,  akár  pedig  csak  kedv¬ 
telését  jelenti :  követnie  kell  a  tempót.  Azok 
a  megelőző  korok  majdnem  egyugyanolyan 
építészeti  föltételek  mellett  építettek  és  szer¬ 
kesztettek  és  mégis  stílussá  rögzítették  puszta 
szeszélyüket  és  divatjukat.  Ez  a  mi  mai  korunk 
az  építészetének  teljesen  új,  teljesen  más  föl¬ 
tételeket  szabott  meg,  mint  akár  csak  a  tegnap  ; 
ez  a  mai  kor  az  építészetbe  munkatársul  bevitt 
új  tudást,  új  tudományokat,  új  mesterségeket ; 
ez  a  mai  kor  az  építészetétől  megköveteli, 
hogy  olyan  szükségességeinek  feleljen  meg, 
amelyekről  a  tegnap  még  nem  is  álmodott : 
és  a  műegyetem  rektora,  az  építészek  főiskolá¬ 
jának  legfőbb  professzora,  mégis  azt  mondja, 
hogy  ez  a  kor  csakis  a  tegnaptól  tanuljon  építé¬ 
szetet.  Azt  követeli,  hogy  ez  a  kor  még  azt  se 
cselekedje  meg,  amit  például  a  XVIII.  századnak 
egyes  évtizedei  is  bátran  megcselekedtek.  Pedig 
ez  a  mai  kor  nem  is  ezt  akarja,  nem  is  a  sze¬ 
szélyének  és  módiban  való  tetszelgésének  ki¬ 
fejezését,  hanem  a  teljesen  új  föltételeknek, 
szükségességeknek  és  lehetőségeknek  kielégíté¬ 
sét  keresi.  Ugyanazt  akarja,  amit  annak  idején 
a  gótika  mert  és  tudott  is  akarni. 

Nekem  is,  nekünk  is  nagy  művészet  a 
renaissance  és  alkotásainak  csudájára  járunk. 
Hiszen  abban  a  kis  olasz  városkában  is,  amely¬ 
ben  Hauszman  rektor  beszédét  olvastam,  ugyan¬ 
csak  az  emlékeit  kerestem.  Másfél  ezer  év 
építésének  alkotásai  közt.  Mivel  pedig  nagyon 
megértem  a  renaissance-t,  sehogysem  tudom 
megérteni  a  rektornak  ezt  a  parancsát,  hogy 
elégedjünk  mega  renaissance-szal  -és  ne  keres¬ 
sünk  új  műalakokat.  Hiszen  maga  a  renais¬ 
sance  se  tett  egyebet  mint  egyre  máskép 
formálódott.  A  nemes  díszítő  művészet  szép¬ 
séges  struktiv  művészetté  válik,  majd  elfino¬ 
modik,  túlterhelődik  és  buja  dekorációvá  lesz. 
Melyik  az  a  renaissance,  amelylyel  meg  kell 
elégednünk :  Brunelleschié,  a  Bramanteé,  a 
Palladioé-e  ?  Hiszen  valamennyi  az  új  harmó¬ 
niák  és  új  proporciók  művésze  volt.  És  nyo¬ 
mukba  még  sokan  léptek :  tovább-fejlesztők 
és  korrumpálok,  de  jobbára  olyanok,  a  kiket 


a  mai  iskola,  mondjuk,  hogy  főiskola,  nyu¬ 
godtan  elfogad,  mert  hiszen  belekerültek  már 
az  építészet  históriájába  és  mert  nem  is  tőlük, 
hanem  róluk  tanulhatott  és  taníthat  is.  Azokról 
ellenben,  akik  új  harmóniákat,  új  proporciókat, 
új  ritmust  keresvén,  új  típusokat  állapítanak 
meg,  még  pedig  a  keresésnek  és  megállapí¬ 
tásnak  azzal  a  rohamos  tempójával,  azzal  a 
gyökeres  energiájával,  amely  az  egész  új  kor¬ 
nak  sajátossága :  az  iskola  és  főiskola,  amely 
róluk  még  nem  tanult,  nem  akar  tudomást 
venni,  hanem  egyszerűen  kitagadja  őket  a 
művészetből.  De,  kérem,  hiszen  ez  nem  is  a 
művészet  harca,  hanem  a  kényelem  védeke¬ 
zése.  A  művészet  maga  nem  utasíthatja  el 
magától  azt  a  modernséget,  a  mely  az  ő  örökké¬ 
való  törvényeit  követi,  míg  ellenben  egyes 
művészek  nekie  ronthatnak,  amiért  új  gon¬ 
dolkozásra  kényszeríti  azokat,  a  kik  kényel¬ 
mesen  megpihennének  a  mesterségesen  leszűrt 
dogmákon. 

De  Hauszman  rektor  nemcsak  művész, 
aki  lelkiismereti  furdalás  nélkül  áldozhat  az 
orthodoxiának,  hanem  professzor  is,  aki  éppen 
a  renaissance-építést  tanítja.  Bizonyára  a  renais- 
sance-művészet  szellemét  is  ismerteti,  nem¬ 
csak  az  építészeti  maradványait.  Hát  ez  a 
szellem  a  szépségnek  és  okosságnak,  a  har¬ 
móniának  és  a  célszerűségnek  egységességét 
vallja.  A  renaissance  is  megfigyelte  a  szük¬ 
ségességeket  és  lehetőségeket  és  kifejezésre 
juttatta  őket.  A  renaissance-építés  is  tudott  és 
akart  anyagszerű  lenni.  A  márványnak  más 
„műalakokat “  szentelt,  mint  a  faragott  kőnek, 
s  a  vakolattal  is  máskép  bánt,  mint  a  nyers 
kővel.  A  díszítő  renaissance-építés  is  tudott 
célszerű  lenni,  a  struktiv  renaissance-építés 
pedig  egyenesen  bölcs  volt.  A  renaissance 
szelleme  nevében  tiltakoznunk  kell  ellene,  hogy 
az  új  matériák,  új  szerkezeti  anyagok,  új 
proporciók  építészetére  ráerőszakoltasson  a  régi 
„műalak“.  Milyen  kár,  hogy  az  a  szerencsétlen 
név,  az  a  félreértett  jelszó,  a  szecesszió,  meg¬ 
zavarja  az  emberek  vélekedését !  Ha  ezt  a 
nevet  nem  vágták  volna  az  emberek  fejéhez, 
talán  azt  hinnék,  hogy  most  sem  történik 
más  az  építészetben,  csak  az,  ami  folyvást  folyt 
benne :  a  viszonyokhoz  való  alkalmazkodás  s 
a  szükségességek  kielégítése. 

Szerencsétlen  és  félreértett  az  a  szecesszió 
jelszó.  Pedig  szükség  volt  rá,  mert  ez  a  szó 
őszinte  vallomást  jelent,  a  művészetnek  pedig 
mindenekfölött  becsületesnek  kell  lennie.  Az 
a  szó  annak  a  bevallását  jelenti,  hogy  az  új 
építés  a  fejlődésnek  arra  a  stációjára  ért, 
amelyen  a  stílus  nyűg  és  akadály.  A  fejlő¬ 
désnek  arra  a  stációjára,  amelyen  az  építő¬ 
művész  ugyanazzal  a  jogával  él  most,  amely- 
lyel  annak  idején  a  renaissance-építésznek  nagy 
individualistái  éltek.  Azok,  a  kik  új  harmó¬ 
niákat  költöttek,  csupán  csak  szépségről  való 
saját  külön  fogalmuk  alapján.  Most  az  új  és 
parancsoló  szükségességek  is  beleszóltak  a 
szépségről  való  vélekedésbe.  És  jogot  adtak 
az  individualitásnak,  hogy  megint  érvényesül¬ 
jön.  Most  már  nem  egy  fejlődő  gazdag  stílus 
keretében,  hanem  befejezett,  megkövesedett 
stílusok  keretéből  kiszabadulván.  Ez  a  sza¬ 
badulás  a  szecesszió.  Az  erősekkel,  a  szabad¬ 
ságra  rátermettekkel  együtt  nem  is  fölszaba¬ 
dultak,  hanem  kiszabadultak  a  gyöngék,  a 
sablon  mesteremberei  is.  Miért  nézi  őket  Hausz- 
man,  a  rektor,  a  művész  ?  A  kapkodókat,  a 
kik  csak  követni,  utánozni,  másolni  tudnak, 
s  akiknek  most,  hogy  szabadok  lettek,  nincs 
olyan  iskolájuk,  a  melynek  törvényeit  hűsé¬ 
gesen  betarthatnák.  A  nagyközönség  nem  tud 
különbséget  tenni  a  fölszabadítok  és  a  szabad¬ 
ságba  pottyantak  között.  A  szecedálók  és  a 
szecessziósok  közt.  A  maguk  művészetének 
jogot  keresők  és  a  mindig  más  művészetén 
élősködők  közt.  A  nagyközönség  látja  az  új 
formák  közt  bukdácsoló  tehetetlenséget  és 
nem  látja,  hogy  micsoda  más  dolog  az  alko¬ 
tóknak  próbálkozása  és  az  utánzóknak  eről¬ 
ködése.  De  Hauszman  tanár  nem  nagyközön¬ 
ség,  hanem  művész,  olyan,  aki  elől  tudna 
járni  a  szecesszióban,  ha  véletlenül  ő  benne  is 
szabadságra  való  szükség  támadna.  Hausz- 
mannak,  a  művésznek,  nem  szabad  úgy  nyilat¬ 
koznia,  mint  azoknak  a  kis  és  nagyrangú 
építőmestereknek,  a  kik  a  modernségtől  a 
maguk  ezentúl  való  érvényesülését  féltik. 

Hauszman,  a  művész,  nem  mondhatja  nyu¬ 
godt  lelkiismerettel  azt,  hogy  a  modernség 
nem  éri  meg  a  holnapot,  hogy  a  szecesszió 
csakis  szeszély,  csakis  hóbortos  divat.  Mert 
senki  sem  tudhatja,  hog}^  mire  lesz  szüksége 

a  holnapnak,  azt  azonban  éppenséggel  nem 
mondhatja,  hogy  csakis  a  —  tegnapra  lesz 
szüksége.  A  Palazzo  Pitti  építése  korában  nem 
tudhatták,  hogy  mire,  milyen  harmóniákra  lesz 
szüksége  Galeazzo  Alessinak,  pedig  a  ma  és 
holnap  között  nagyobb,  óriásibb  a  különbség, 
mint  volt  a  tegnapelőtt  és  tegnap  közt.  Hiába 
tiltakozunk  a  ma  ellen,  hiába  követeljük  a 
holnaptól,  hogy  nekünk  adjon  igazat.  Az  em¬ 
beri  alakulás  folyamában  az  evolúciót  sem 
tudjuk  igazgatni,  hát  még  a  revoluciókat !  Csak 
a  strucmadár  tiltakozik  sikeresen  a  körülte 
járó  áramlatok  ellen.  Bedugja  a  fejét  a  sivatag 
homokjába  s  mire  észrevehetné,  hogy  fölötte 
számun  viharzott :  egészen  eltemette  a  homok. 
Mindvégig  igaza  volt. 

Nem  is  számun  viharzik  fölöttünk,  hanem 
tisztító  misztrál-szél.  El  fogja  söpörni  az  új 
művészet  tehetetlenségeit  is,  az  új  művé¬ 
szet  esztelenségeit  is.  —  De  elsöpri  a  dog- 
matizmust  is.  A  művészetnek  visszahozza  az 
individualizmus  tiszta,  éltető  levegőjét.  Ennyit 
bátran  megjósolhatunk  prófétai  tehetség  nélkül 
is,  mert  ennyit  látni,  megtanulhattunk  —  a 
múltban.  Egyebet  senki  sem  jósolhat.  Se  a  mo¬ 
dernség  rajongója,  se  a  haragos  ellenfél.  Még 
azt  se  mondhatjuk,  hogy  immár  vége  a  stílusnak. 
Mert  hátha  kialakul  a  sok  individuális  törek¬ 
vésből  valamilyen  nagy,  új  stílus !  A  monar¬ 
chiákat  fölforgató  forradalmak  nyomán  új  mo¬ 
narchiák  támadtak,  talán  a  művészet  forradalmai 
is  sorsosai  a  népek  forradalmainak.  Már  pedig 
a  szecesszió  csak  forradalom,  csak  szabadulás, 
de  nem  maga  a  szabadság.  Hogyan  ítélkez- 
hetik  a  mindig  csak  a  múltba  néző  rektor 
arról,  hogy  vájjon  kell-e  a  holnapnak  szabad¬ 
ság  ?  Hiszen  még  azt  sem  érzi  meg,  hogy  a 
ma  milyen  epedve  epekedik  a  szabadságra. 

És  mégis  ítélkezik  róla  és  ítélkezik  arról 
is,  hogy  micsoda  auspiciumai  vannak  a  magyar 
építő  stílusnak  ?  Nem  követem  a  meddő  jó¬ 
solás  útjára.  Meg  se  cáfolhatom  azt,  amit  mond, 
mert  hiszen  ez  a  cáfolás  csak  amolyan  ellen¬ 
jóslás  volna.  Nem  veszem  rossz  néven,  a 
miért  nem  látja  a  magyar  építészet  jövőjét, 
amikor  nem  értette  meg  a  jelenjét  sem.  Most 
már  értem,  hogy  melyik  renaissancera  gondolt 
Hauszman  mester.  Arra,  amely  pusztán  de¬ 
koráció.  Arra,  amely  beleveszett  a  deklamá- 

czióba.  Arra,  amely  nem  egyéb,  kővé  vált 
színészetnél.  Hiszen  a  magyar  építészetet  olyan¬ 
nak  képzeli  el,  mint  amely  magyar  díszítő¬ 
elemekkel  dekorálja  a  régi  architektúrát.  Ter¬ 
mészetesen  a  renaissancet.  Valamikor,  régen, 
a  renaissance  elevenségének  idejében,  ez  talán 
lehetséges  lett  volna.  Akkor,  amikor  kialakultak 
a  renaissance-építés  helyi  változatai;  amikor 
a  renaissance  imitt  is,  amott  is  nemzeti  talajba 
plántálódott.  Nálunk  ez  az  alakulás  elmaradt, 
mi  csak  egyszerűen  átvettük  a  rennaissance 
művészetet,  de  nem  honosítottuk  meg.  Ma  ez 
a  művészet  megkövesedett.  A  műtörténelemé, 
a  könyveké,  az  emlékezőké.  Már  nem  lehet 
elevenné  dekorálni.  Még  magyar  elemekkel  sem, 
még  magyar  lelkesedéssel  sem. 

A  magyarsággal  nem  törődött  sem  Bizánc, 
sem  a  román  építés,  sem  a  gótika,  sem  a 
renaissance,  sem  a  barokko,  sem  a  válto¬ 
zataik.  De  igenis,  neki  esett  az  elemeinek  a 
modernség.  Az  individuális  művészet,  a  mely 
szabadon  keresi  és  eszeli  ki  a  maga  motí¬ 
vumait.  Az  újjá  lett  stilizáló  energia,  a  mely 
új  naturalista  elemeket  keres  és  szépművé¬ 
szetünkben  is  megtalálja,  hogy  elvégezze  ve¬ 
lük  azt,  amit  hajdan  például  az  akantusz- 
szal  vagy  a  pálmalevéllel  mívelt.  Az  élő, 
a  mában  gyökerező,  a  szecessziósnak  neve¬ 
zett,  az  új  művészet  fogott  hozzá  a  magyar 
építéshez.  Nem  dekorálja  magyarosan  a  régi 
holt  formákat,  hanem  az  új  harmóniákat  ma¬ 
gyarul  szólaltatja  meg.  Az  új  építés  magyar 
ritmust  ad  az  alkotásainak ;  a  vonalat,  a 
felületet  megmagyarosítja.  Új  konstrukciók,  új 
matériák  új  díszítést,  új  megjelenést  követel¬ 
nek.  Ennek  az  új  megjelenésnek  formáit  szabja 
meg  a  magyar  építészet.  Ez  nem  magyar  stílus, 
hanem  magyar  individualizmus.  Nevezzük  ma¬ 
gyar  szecessziónak.  És  erről  a  sajátos,  egyéni 
művészetről  mondja  a  rektor,  hogy  a  „kitűzött 
úton  és  a  rendelkezésre  álló  elemek  és  esz¬ 
közök  segítségével  nem  fogja  elérni  a  célját." 


Honnan  tudja  ezt  ?  Hiszen  ennek  a  művészet¬ 
nek  rendelkezésére  álló  elemek  és  eszközök : 
a  magyar  naiv  formák  kincsén  kívül  az  in¬ 
dividualitások.  Rajtuk  múlik,  hogy  mennyire 
közeledhetünk  a  célhoz.  Ismeri-e  a  rektor 
ezeket  az  alkotó,  teremtő  egyéneket  és  látja-e 
azokat,  akik  majd  csak  holnap  lépnek  ki  a 
síkra  ?  Megint  azt  mondom  neki,  hogy  ne  a 
tehetetlen  követőket,  ne  az  utánzó  tanítványo¬ 
kat  nézze,  hanem  a  nagy  próbálkozókat.  Mert 
vannak  olyanok  is.  Ismeri-e  Hauszman  rektor 
Lechner  Ödönt?  Persze,  hogy  ismeri,  hiszen 
igazat  is  adott  nekem,  üdvözölt  is  érte,  amikor 
nem  is  régen,  egy  beszédben  Lechner  Ödönről 
úgy  emlékeztem  meg,  hogy  nem  ábrándos 
stilfaragó,  hanem  a  rabtartó  stílustól  szabaduló, 
hogy  nem  közönségesen  magyarra  fordító,  ha¬ 
nem  magyarul,  eredetien  gondolkozó,  önálló, 
egyéni  művészetét  érvényesítő  építész. 

Magyar  modernségről  van  szó,  nem  magyar 
stílusról.  Magyar  individualizmusról,  nem  ma¬ 
gyar  iskolaiságról.  A  holnap  dolga  az,  hogy 
vájjon  stílussá  alakul-e  ki  az,  amit  a  magyar  indi¬ 
vidualizmus  addig  kieszelt,  megkísértett,  bátran, 
talán  vakmerőén,  megcselekedett.  A  holnapért 
senki  mai  ember  nem  felelhet,  a  holnapot  mai 
ember  meg  nem  sejtheti,  hanem  a  mát  igenis 
megértheti  és  értse  is  meg  mindenki,  akinek 
megadatott,  hogy  művész  lehessen  —  ma. 
Értse  meg  az  elevenségnek  megértésével.  Értse 
meg,  különben  szegényen  tengődik,  mindig 
csak  a  tegnapra  emlékezvén,  egyre  a  múltakon 
rágódván,  az  életnek,  a  mai  szépségnek  kin¬ 
cses  házában.  Az  építő-mester  pedig  hallgassa 
meg  Solnes  mesternek  azt  a  fogadalmát,  hogy 
ezután  csakis  otthont  épít  az  emberek  számára, 
csakis  lakást  adó  házakat.  Lakást,  otthont  a 
mai  embereknek,  a  maguk  életét  élő  emberek¬ 
nek,  nem  pedig  azoknak,  a  kiknek  az  élete 
csupán  csak  tegnapra  emlékezés,  csak  múltakba 
bámulás,  csak  máról  megfeledkezés. 

Szomorú  aktualitás  késztet  annak  a  kér¬ 
désnek  felvetésére :  van-e  a  festőnek, 
)  szobrásznak  joga  a  saját  művéhez 
akkor  is,  ha  azt  pénzen  eladta  ?  Vagy 
pedig  :  ha  megvásárlók  egy  képet  vagy  szobrot, 
van-e  jogom  ahhoz,  hogy  azt,  ha  kedvem 
úgy  tartja,  elpusztítsam  ? 

A  kérdésnek  ily  formában  való  felvetése 
bizonyára  meglepetést  kelthet  azokban,  akik 
igazi  barátai  a  művészetnek  és  ennél  fogva 
el  se  tudják  képzelni,  hogy  valaki,  ha  már 
pénzen  megszerzett  egy  műtárgyat,  azt  el  is 
pusztítja.  Nincs  ugyanis  semmi  ráció  abban, 
hogy  valaki  így  pazarolja  a  pénzét  s  azért 
az  ilyen  esetek  bizonyára  nagyon  ritkák.  In¬ 
dító  okuk  többnyire  valamely  hirtelen  fellob- 
banás,  meg  nem  gondolt  pillanatnyi  elhatározás. 
A  magyar  anekdotavilág  ismer  egy  mágnást, 
aki  szeleburdi  fogadásból  egy  igen  becses  régi 
festmény  vásznával  béleltette  ki  ruháját,  de 
hát  kérdés,  vájjon  ez  az  anekdota  csakugyan 
megtörtént  dologról  szól-e.  A  műtörténet  is 
ösmer  olyan  eseteket,  amidőn  közepes  értékű 
freskofestményeket  leverettek  a  falról,  hogy 
azok  helyébe  valamely  nagy  mester  műve 
kerüljön.  Ezekben  az  esetekben  nincs  szó 
pótolhatatlan  kárról  vagy  valamely  jeles  mű 
okadatlan  elpusztításáról.  Itt  mindig  csak  nyert 
a  műtörténelem,  mert  finom  művészi  érzésű 
emberek  akarata  irányította  az  elhatározást. 

A  mi  esetünk,  amely  e  tárgy  fejtegetésére 
késztet,  más  természetű.  Egy  jeles  magyar 
művész,  Kriesch  Aladár,  megbízást  kapott  egy 
temetői  síremlék  három  falmezőjének  freskó- 
technikában  való  kifestésére  s  e  feladatának 
meg  is  felelt.  Aki  e  freskoképeket  látta,  azt  a 
meggyőződést  merítette  belőlük,  hogy  a  festő 
egész  szivével  és  egész  tudásával  felelt  meg 
a  rábízott  feladatnak.  Képei  jelentékeny  mű¬ 
vészi  értéket  mutattak.  A  megrendelő  azonban 
néhány  év  múlva  a  három  kép  közül  kettőt 
leveterett  a  falról  (a  két  legjobbat),  anélkül, 
hogy  csak  egy  szót  is  szólt  volna  a  szerzőnek 
s  megbízta  a  művésznek  egy  kollegáját,  hogy 
új  képeket  fessen  helyükbe. 

Azon  vagyunk,  hogy  a  kérdést  tisztán  lássa 
minden  olvasónk  s  azért  a  még  fönmaradt 
freskó  képét  itt  reprodukáljuk,  amennyire  egy 
freskokép  kis  méretben  és  színek  nélkül  repro¬ 
dukálható.  Hasonlóképen  közöljük  az  elpusz¬ 
tított  freskók  kartonjait  is.  Ezzel  aztán  ki  is 
merítettük  a  tárgy  bemutatását  s  áttérhetünk 
reflexióink  elmondására. 

Első  benyomásunk  az,  hogy  súlyos  be¬ 
számítás  alá  esik  egy  festőnek  az  az  eljá¬ 
rása,  hogy  művésztársának  tudta  nélkül  bele¬ 
egyezik  annak  művei  elpusztításába  s  vállal¬ 
kozik  arra,  hogy  helyükbe  másokat  fest.  Sokkal 
csekélyebb  bűnökért  örök  bélyeget  sütött  a 
közvélemény  jogérzete  más  festőkre.  Aki  Mi¬ 
chelangelo  utolsó  ítéletének  alakjaira  lepleket 
festett,  ma  is  a  gúny  jelzőivel  szerepel  a  mű- 
történelemben.  Az  emberi  igazságérzet  nem 

tűr  meg  ily  eljárást  s  ha  erre  nincs  jogor¬ 
voslat,  úgy  ez  talán  csak  a  tételes  jognak  a 
jogászok  által  is  beismert  hiányosságain  fordul 
meg. 

Ez  az  első  benyomásunk  csak  megerősbödik, 
ha  ismételten  át-  s  átgondoljuk  a  kérdést. 
Sokan  inkább  a  festő,  mintsem  a  megrendelő 
felé  fordítják  a  vád  élét.  A  jelen  esetben  a 
szemrehányás  nagy  súlya  a  megrendelőt  ter¬ 
heli,  aki  a  szerző  művész  tudta  és  beleegye¬ 
zése  nélkül  pusztíttatta  el  a  freskókat,  oly  mű¬ 
veket,  amelyekbe  egy  igazi  művész  lelke  minden 
érzését  beleöntötte.  Természetes,  hogy  nem 
menthető  az  a  festő  sem,  aki  e  művek  meg¬ 
semmisítésébe  beleegyezett  s  így  —  bár  talán 
akaratán  kívül  —  jóváhagyni  látszott  az  eljá¬ 
rást.  Ez  a  festő  ugyanis  vagy  képes  méltányolni 
a  levert  freskók  értékét,  vagy  nem.  Ha  igen, 
úgy  a  legsúlyosabb  elbírálás  alá  esik  eljárása,  ha 
nem,  úgy  diszkvalifikálta  magát  arra,  hogy  job¬ 
bakkal  helyettesítse  az  elpusztított  festményeket, 
amire  azonban  mégis  vállalkozott.  A  vád  súlya 
tehát  őt  is  nyomja.  S  e  vádat  köteles  elviselni  annál 
is  inkább,  mert  bizonyos,  hogy  ő  maga  is 
vádlóként  lépne  fel,  ha  az  ő  műveit  pusztí¬ 
tanák  el.  Mert  ha  ezt  nem  tenné,  úgy  ezzel  maga 
ismerné  el  a  saját  művészete  értéktelenségét. 

Most  azután  az  a  kérdés  tolul  fel  bennünk, 
hogy  ösmervén  a  konkrét  esetet,  mily  véle¬ 
ménynyel  legyünk  a  festőnek,  avagy  még 
inkább  általánosítva :  a  képzőművésznek  a  sa¬ 
ját  művéhez  való  jogáról.  A  dolog  talán  a 
jogászok  ügykörébe  tartoznék,  de  mivelhogy 
eddig  elmulasztották  az  ily  esetnek  jogi  elbí¬ 
rálás  alá  való  vonását,  enged¬ 
tessék  meg  nekünk,  hogy  leg¬ 
jobb  tudásunk  szerint  mi  szól¬ 
junk  hozzá  ehhez  az  általános 
érdekű  kérdéshez. 

A  festőnek  a  saját  képéhez 
való  jogát  érezhették  a  tételes 
jog  formálói  is,  bár  ezt  az  érzé¬ 
süket  nem  öntötték  biztos  for¬ 
mába.  A  legtöbb  kulturállam 
törvénykönyve  ugyanis  védi  a 
festő  szerzői  jogát  a  kép  eladása 
után  is  oly  formában,  hogy  a  kép 
reprodukciójának  joga  a  szerzőé 
marad,  ha  csak  az  eladásnál  er¬ 


ről  a  jogról  kifejezetten  le  nem  mond.  A  szer¬ 
zői  jognak  e  csonka  hulladékát  tehát  meg¬ 
mentették  a  jogászok  a  művész  számára.  Ha 
most  keressük  ennek  az  intézkedésnek  moto¬ 
rát,  úgy  azt  bizonyára  a  festőnek  vagy  szob¬ 
rásznak  a  saját  művéhez  való  jogában  talál¬ 
juk  meg.  Idáig  nem  jutottak  el  a  törvényköny¬ 
vek  szerzői :  minden  emberi  jogérzet  azonban 
azt  diktálja,  hogy  idáig  el  kellett  volna  jutniok. 

Teljes  joggal  appellálhatunk  itt  az  európai 
ember  jogérzetére.  A  festett  vagy  vésett  mű¬ 
vészi  becsű  mű  nem  vonható  az  adás-vevési  ügy¬ 
letek  általános  sablonja  alá.  A  köztudatban 
élénken  él  annak  felismerése,  hogy  a  művészi 
munka  terméke  kivételes  elbírálást  kíván,  mi¬ 
velhogy  az  ember  történelmi  szereplésének,  a 
kultúra  fejlődésének  egyik  legfontosabb  doku¬ 
mentuma.  Így  hát  általános  emberi  érdekkel 
és  értékkel  bír.  Hogy  van  műtörténelem,  hogy 
egész  tudományos  doktrínák  fűződnek  a  mű¬ 
vészet  múlt  és  jelen  munkásságához,  hogy 
az  államok  milliókat  költenek  a  közjó,  a  köz- 
műveltség  érdekében  múzeumokra  és  művé¬ 
szeti  gyűjteményekre  :  mindez  bizonyíték  arra, 
hogy  a  művészi  értékű  műtárgyak  léte  és 
konzerválása  általános  érdeket  jelent  s  ebből 
az  folyik,  hogy  a  művészi  értékű  műtárgyak 
szándékos  elpusztítása  ezzel  a  közérdekkel 
ellentétbe  jut,  tehát  sérelmet  jelent.  Egy  drasz¬ 
tikus  példa  talán  minden  fejtegetésnél  élén¬ 
kebben  megvilágítja  ezt  a  felfogásunkat.  Gon¬ 
doljuk  el,  hogy  valaki  megvásárolta  Shakes¬ 
peare  vagy  Petőfi  összes  műveinek  eg3retlen 
kéziratát  s  azt  elpusztítja.  Bizonyos,  hogy  pó¬ 
tolhatatlan  kárt  okoz  vele  az 
egész  művelt  emberiségnek  s 
bizonyos,  hogy  ezt  a  cseleke¬ 
detét  a  legdrasztikusabb  esz¬ 
közökkel  is  kész  volna  bárki 
megakadályozni.  Pedig  itt  oly 
művészi  munkákról  van  szó, 
amelyek  sokszorosításban  is  ter¬ 
jeszthetők,  amelyek  ma  már  nem 
viselik  magukon  a  piéce  unique 
jellegét.  Mennyivel  inkább  érez¬ 
hető  azonban  oly  művek  elpusz¬ 
títása,  amelyek  sokszorosításban 
nem  tarthatók  fönn,  például  egy 
kép,  vagy  szobor? 

Ha  tehát  az  utóbbi  példánál  feltehető,  hogy 
minden  művelt  ember  minden  tételes  jogi 
rendelkezés  fitymálásával  még  karhatalommal 
is  kész  volna  a  benne  élő  jogérzetnek  en¬ 
gedve,  az  elpusztítást  megakadályozni,  úgy 
bátran  következtethetünk  arra,  hogy  a  művészi 
értékű  művek  szándékos  elpusztítása  nagy  igaz¬ 
ságtalanságot  jelent,  olyan  sérelmet,  amelyet  az 
egész  művelt  emberiség  kész  volna  szigorúan 
büntetni. 


E  száraz  fejtegetés,  amelyet  a  felhozott  eset 
szomorúan  illusztrál,  talán  felkelti  a  jogi  ér¬ 
zést  nem  nélkülöző  emberek  figyelmét  oly 
irányban,  hogy  a  jogérzetnek  a  tételes  jog 
rendelkezései  is  támogatására  siessenek.  Nem 
is  appellálunk  itt  a  finomabb  emberi  érzésekre, 
csak  éppen  az  igazságérzetre.  De  valamely 
pozitív  rendelkezésre  szükség  van,  nehogy  ily 
megdöbbentő  esetek  megismétlődjenek. 

LYKA  KÁROLY 


PLAKETT 

BECK  Ö.  FÜLÖP  MŰVE 


314 


BROCKY  KÁROLY  RŐHŰUR 

A  magyarországi  protestáns  templomok¬ 
ról  művészettörténelmi  munkáinkban 
eddigelé  vajmi  ritkán  esett  szó  s  a 
kevés  protestáns  templom  is,  a  melyet 
kutatóink  figyelmükre  méltattak,  vagy  még 
középkori  épület,  a  melyet  valamikor  a  kato¬ 
likusok  építettek,  vagy  pedig  XVIII.  század¬ 
beli  népies  jellegű  ornamentális  festése  révén 
vált  nevezetessé.  Miként  külföldön,  úgy  nálunk 
is  általános  a  hiedelem,  hogy  a  protestantiz¬ 
mus  mindenkor  ellensége  volt  a  művészetnek. 
E  hiedelem  legalább  a  magyarországi  pro¬ 
testantizmusra  vonatkozólag  téves  s  már  régen 
meg  is  dőlhetett  volna,  ha  kutatásainkban  nem 
követjük  szinte  szolgai  módon  a  külföldi  kuta¬ 
tás  nyomdokait. 

Simplicissimus,  a  XVII.  század  derekán 
nálunk  járt  német  utazó,  elcsodálkozva  említi 
könyvében,  hogy  felvidéki  városainkban,  a 
melyek  lakossága  akkoriban  szinte  kizárólag 
protestáns,  az  ágostai  hitű  lelkészek  is  kato¬ 
likus  egyházi  ruhákban  szerepelnek  az  oltár 
előtt  s  templomuk  fölszerelése  is  olyan,  hogy 
az  idegen  katolikus  és  protestáns  templom 
között  alig  talál  különbséget. 

Felvidéki  városainkban  a  XVI.  század  folya¬ 
mán  a  protestantizmus  szinte  minden  akadály 
nélkül  s  rohamosan  hódított.  Ahol  a  város 
egész  lakossága  protestáns  volt,  ott  a  katoliku¬ 
soktól  való  éles  megkülönböztetésnek  szüksége 
nem  merült  föl.  Ilyformán  az  isteni  tisztelet 
megszokott  s  a  magyaroknál  pompakedvelő 

természetüknél  fogva  ugyancsak  fölkarolt  külső 
fényét  sem  küszöbölték  ki.  Ez  az  oka  annak, 
hogy  a  katolikusoktól  elvett  templomok  a 
németalföldi  és  németországiakhoz  fogható 
képrombolásoknak  színhelyei  sohasem  voltak. 
Képrombolások  nálunk  csak  ép  két  esetben 
s  később  a  felekezeti  villongások  korában 
fordulnak  elő,  de  még  akkor  is  akadnak  egész 
protestáns  hitközségek,  a  melyek  ezek  miatt 
való  megbotránkozásuknak  nyíltan  is  kifeje¬ 
zést  adnak.  Így  botránkoznak  meg  a  kés¬ 
márkiak  az  eperjesiek  képrombolásának  hírére 
Rákóczi  korában. 

A  midőn  pedig  a  XVII.  században  Kés¬ 
márkon  a  Thököly-vár  protestáns  ura  udvari 
papjának  biztatására  a  mai  plébánia- templom 
gyönyörű  szent  kereszt-oltárát  ki  akarja  do¬ 
batni,  a  szintén  protestáns  lakosság  fegy¬ 
verrel  akadályozza  meg  a  vandalizmust  s  a 
remekmű,  amely  a  városnak  már  katolikus 
korában  is  büszkesége  volt,  még  ma  is  ere¬ 
deti  helyén  áll. 

A  felsőmagyarországi  renaissance  stílus 
virágzása  nálunk  szinte  egybeesik  a  protes¬ 
tantizmus  virágzási  korával  s  az  e  stílusban 
épült  templom  és  harangtornyokról  idővel  alig¬ 
hanem  rendre  ki  lehet  majd  mutatni,  hogy 
mind  akkor  épültek,  amikor  a  templomok  a 
protestánsok  kezében  voltak. 

Csak  idők  folyamán,  a  létét  .enyegető  meg¬ 
próbáltatások  közepette  mondott  le  a  protestan¬ 
tizmus  nálunk  is  a  külső  fényről,  amely  vallásos 
életét  virágzása  korában  jellemezte.  Művészi 
hagyományairól  azonban  végkép  ezután  sem 
feledkezett  meg.  S  ha  virágzási  korában,  amely 

nemzeti  történetünk  legviharosabb  korszaká¬ 
val  egybeesik,  művészetünk  legjelentősebb 
mecénásainak  egyike  volt,  a  megpróbáltatásai 
után  bekövetkezett  békésebb  időben,  a  múlt 
század  folyamán  sem  mulasztotta  el  az  alkal¬ 
mat,  hogy  templomai  ékességeit  egy-egy  jelen¬ 
tősebb  műtárgygyal  ne  gyarapítsa.  A  múlt 
század  első  feléből  valók  az  óriási  olajfest¬ 
mények,  amelyek  különösen  Felsőmagyar- 
országon  az  ágostai  evangélikus  templomok 
oltárait  díszítik.  A  műtörténelmi  kutatás  nálunk 
ez  oltárképekre  még  nem  igen  vetett  ügyet. 

Hogy  mily  remek  művek  fordulhatnak  elő 
ezek  sorában,  arra  az  eperjesi  evangélikus 
templom  oltárképe  a  legszebb  példa,  a  melyet 
nem  kisebb  mester  festett,  mint  Brocky  Károly, 
a  külföldön  valamikor  ugyancsak  ünnepelt 
lánglelkű  művész,  akit  nemzete  még  ma  sem 
méltányol  érdeme  szerint  s  a  kinek  eddig 
ismeretlen  eperjesi  oltárképe  tagadhatatlanul 
főműve  volt. 

Az  eperjesi  evangélikus  templomot,  —  a 
Vandrák  András,  Ruby  József,  Hörk  József  írta 
s  az  eperjesi  iskolák  történetével  foglalkozó 
munkák  adatai  szerint  —  a  magyar  ajkú  evan¬ 
gélikus  hitközség  1 637-ben  építtette.  A  templom 


építészeti  szempontból  véve  kevésbbé  jelentős, 
36  m.  hosszú,  12  m.  széles  egyhajós  barokk 
épület,  a  mely  hosszával  észak-déli  irányban 
terül  el  s  háromoldalú  apszisban  záródik. 
A  hevederívekkel  szakaszokra  osztott  donga¬ 
boltozatos  hajó  oldalfalaival  párhuzamosan 
egy-egy  pillérsor  húzódik  tova.  A  pillérek 
közeibe  emeleti  karzatok  foglalvák,  a  melyek 
a  bejárat  fölött  kiugró  díszesen  faragott  orgona¬ 
ház  karzatával  összefüggnek  s  a  melyekre  a 
bejárat  mellett  jobbr ól-balról  egy-egy  lépcső 
vezet  föl.  A  baloldali  lépcső  alatt  köröskörül 
elfalazott  kicsiny,  négyszögletes,  sötét  helyi¬ 
ség,  nyilván  a  hajdani  kripta  lejárata  nyílik, 
amelynek  ajtókerete  XVII.  századbeli  kőfaragá¬ 
sunk  legszebb  emlékeinek  egyike.  Az  ajtókeret 
keményebb  fajta  homokkőből  készült,  e  cikk 
keretében  bemutatott  díszes  párkányzata  két 
négyszögletes  hasábalakú  s  gyémántformára 
faragott  gombokkal  ékes  talapzaton  álló  jón 
szabású  oszlopon  nyugszik.  Ez  utóbbiak  sima 
törzsét  alsó  harmadában  háromtagú  gyűrű 
díszíti,  lábuk  attikai  szabású,  fejük  kissé  nyomott 
arányaitól  eltekintve  szintén  klasszikus.  Az 
ajtókeret  legékesebb  része  tagadhatatlanul  a 
párkányzat.  Homlokgerendájának  két  végén  az 

oszlopfejeknek  megfelelő  vállkövek  ugranak 
ki.  Ezeken  nyugszanak  a  főpárkányt:  tartó 
gyámkövek,  a  melyek  homloklapja  stilizált 
oroszlánfejjel  ékes  s  a  melyek  között  a  szintén 
domborművű  frízt  palmettás  növényi  ékítmé¬ 
nyekbe  foglalt  bájos  kerubfej  díszíti. 

Az  eperjesi  evangélikus  templomot  a  protes¬ 
tánsok  csak  1673-ig  bírhatták  békében.  Ekkor 
a  jezsuiták  birtokába  kerül,  akik  rövid  meg¬ 
szakításokkal  1773-ban  hekövetkezett  eltör¬ 
lésükig  tartották  hatalmukban.  A  jezsuiták 
pompaszeretetének  az  emléke  templomunkban 
a  fafaragványokkal  pazarul  díszített  stallum, 
a  mely  a  sekrestyében  látható.  1673-ban  emel¬ 
ték  a  Mária  szeplőtelen  fogantatásának  tisz¬ 
teletére  szentelt  főoltárt,  valamint  a  szent 
Ignác  s  Xaveri  és  Borgia  szent  Ferenc  tisz¬ 
teletére  emelt  két  mellékoltárt,  a  melyek  barokk 
töredékei  a  templom  sekrestyéjében  még  ma 
is  megvannak.  Az  eperjesi  szent  Miklós-tem- 
plomból  erednek  s  alkalmasint  az  ebben  plébá- 
noskodó  jezsuiták  hozhatták  át  ide  a  XVI. 
századbeli  pompás  bronz  gyertyatartót,  a  mely¬ 
nek  képét  a  „Magyar  Iparművészet^  1903. 
évfolyamából  itt  is  bemutatom.  A  XVII.  század¬ 
ból  való  a  templom  jobboldali  lépcsője  alatt 
elhelyezett  érdekes  stallumsor,  mely  négy,  kö¬ 
zépkori  szabású,  öblös  ülő-fülkével  bír  s  a 
melyet  magas  háttámláján,  festett  architekto- 
nikus  keretbe  foglalva  liliom  és  rózsa  motívu¬ 
mokból  összerótt  magyaros  Ízlésű  színes  ékít¬ 
mények  díszítenek. 

A  sekrest}7ében  még  nehány  olajfestmény 
is  van  :  Luther  és  Melanchton  XVII.  századbeli 
arcképe,  Izsák  föláldozását,  Krisztust  a  kereszt¬ 
fán  s  a  Megváltót  mint  a  világ  biráját  ábrázoló 
XVIII.  századbeli  kompozíciók,  a  melyek  most 
békén  férnek  meg  a  jezsuita  oltárok  szintén 
itt  elhelyezett  fából  faragott  angyalaival  és 
egyéb  szent  képeivel.  A  jezsuiták  pompasze- 
retetére  emlékeztet  az  orgonaház,  a  melyet  a 
színezett  és  aranyozott  rokokó  ciboriumok  és 
szobrok  egész  tömege  díszít.  Az  orgona  azon¬ 
ban  1787-ből  való,  a  mikor  a  templom  már 
ismét  az  evangélikusoké  volt.  Ez  évszámot 
az  orgonakarzat  korlátján  látható  s  lángoló 
szívre  írt  chronosztikon  foglalja  magában  : 
ÍEHOVAH  .  CORHVMÍLE  SVSP1RAGVE  . 
ANXÍÍ  NON  DESPÍCÍAS. 


Szinte  páratlanul  gazdag  a  templom  hímzett 
emlékeinek  a  gyűjteménye,  a  melyben  a  ma¬ 
gyaros  motivumú  hímzések  sorozatán  a  XVII. 
század  elejétől  kezdve  a  XIX.  századig  igen 
tanulságosan  követhetjük  hímző-technikánk 
stílusbeli  fejlődését.  A  legszebb  és  legrégibb 
hímzés  itt  három  oltárterítő,  a  melyet  négyszög¬ 
letes  gyolcsleplének  sarkaiban  arany  fonállal 
hímzett  növényi  ékítmények  töltenek  ki.  A 
bogáncsszerű  motívummal  díszített  oltárterítőt 
a  lelkészi  hivatalban  őrzik  s  ezt  ifj.  Draskóczy 
Lajos  ág.  ev.  lelkész  a  kormánybiztosság  föl- 
szólítására  az  1900.  évi  párisi  világkiállításra  is 
elküldte,  hol  történelmi  emlékeink  sorában  volt 
látható.  A  másik  két  aranyhímzést  e  sorok  írója 
a  templom  sekrestyéjében  a  jezsuita  oltártöre¬ 
dékekkel  teli  ládában  találta  meg  s  ezeket 
gránátalma  és  erősen  stilizált  szegfű -motí¬ 
vumok  díszítik.  Egy  negyedik,  az  egész  oltár¬ 
asztalt  elborító  oltárterítőn  fekete  selyembrolént 
alapon  varrott  aranycsipkéből  összerótt  hatal¬ 
mas  keresztet  látunk,  mely  szintén  a  XVIII. 
század  végéről  való. 

Az  eddig  felsorolt  emlékeket  arányai,  művé¬ 
szi  értéke  és  mesterének  a  kiválóságánál  fogva 
mind  felülmúlja  Brocky  Károly  hatalmas  oltár¬ 
képe,  a  melyről  ma  Eperjesen  már  nem  is 
tudják,  hogy  mint  került  ide.  Az  eperjesi 
ágostai  evangélikus  hitközség  irattárában  erre 
vonatkozó  adat  nincsen  s  így  meg  kell  elé¬ 
gednünk  az  oltár  hátsó  oldalán  olvasható  föl¬ 
irattal,  a  melyen  kívül  a  kép  eredetéről  semmi 
sem  tájékoztat.  E  fölirat  a  következő  :  „Pinxit 
Londini  annis  MDCCCXLV  et  MDCCCXLVI 
Carolus  Brocky  Pictor  celeberrimus  Temesvarino 
Hungarus,  excitante  Mauritio  Kolbenheyer 
ab  anno  MDCCCXXXVI  usque  MDCCCXLVI 
Ecclesiae  Evangelicae  Fragopolitanae  abhinc 
Sempronis  V.  D.  MA  —  E  bádoglapra  festett 
fölirat  szerint  tehát  az  oltárképet  Londonban 
Brocky  Károly,  az  igen  híres  temesvári  szüle¬ 
tésű  magyar  festő  1845 — 1846-ban  festette, 
Kolbenheyer  Mór  biztatására,  aki  1836-tól 
1846-ig  az  eperjesi,  ezután  pedig  a  soproni 
evangélikus  hitközség  lelkésze  volt. 

A  festmény  mai  foglalata,  szemtanuk  állí¬ 
tása  szerint,  1860-ban  készült  s  klasszicizáló 
ízlésben  fából  faragott  és  fehérre  festett  oszlo¬ 
pos  portálszerű  építmény,  amely  az  oltárasztalt 

is  magában  foglalja  s  a  templom  mennyezetéig 
ér.  Hogy  mint  volt  elhelyezve  oltárképünk 
azelőtt,  arra  Eperjesen  már  senki  sem  emlék¬ 
szik.  Bizonyos  azonban,  hogy  a  föliratos  táblát 
Eperjesről  való  távozásakor  még  Kolbenheyer 
készíttette  s  ez  eredetileg  a  festmény  kere¬ 
tébe  lehetett  foglalva.  Csak  a  midőn  1860-ban 
a  mai  oltár  készült,  szegezték  föl  a  portál¬ 
szerű  építmény  hátsó  falára, 
ahol  e  sorok  írója  sem  akadt 
volna  rá,  ha  a  festmény  el¬ 
ragadó  szépségével  s  a  fel¬ 
jebb  fölsorolt  emlékek  is  be¬ 
hatóbb  kutatásra  nem  ser¬ 
kentik. 

Hogy  a  fölirat  hitelességé¬ 
hez  szó  sem  férhet,  erre  a 
minden  vonásával  Brockyról 
tanúskodó  képen  kívül  az  a 
körülmény  is  vall,  hogy  a 
múlt  század  negyvenes  évei¬ 
ben  Brockyról  alig  tudott  va¬ 
laki  Eperjesen,  Kolbenheyer 
lelkészen  kívül,  aki  úgy  lát¬ 
szik  fiatalkori  jó  barátja  volt. 

Később  bizonyára  szintén  ta¬ 
láltak  volna  hangzatosabb  ne¬ 
vet,  ha  a  fölirat  megtévesztés 
s  ezáltal  a  kép  értékének  fo¬ 
kozása  céljából  készült  volna. 

Jól  tudjuk  azonban,  hogy 
Brocky  Károlynak  nálunk 
még  ma  sincs  meg  az  a  híre, 
hogy  a  hamisítóknak  nevével 
visszaélniük  érdemes  volna. 

Szélesebb  körökben  neve  csak 
az  1896.  évi  millenáris  kiállítás 
óta  ismeretes  Magyarorszá¬ 
gon,  a  midőn  hivatalos  kö¬ 


reink  buzgólkodása  következtében  nagyobbára 
külföldről  egyszerre  29  festményét  állították  ki. 
E  jórészt  arcképekből  álló  gyűjtemény  főleg 
Angliából  került  a  kiállítás  tartamára  hozzánk 
s  a  kultuszminisztérium  megbízásából  Nyári 
Sándor  dr.  gyűjtötte  össze.  Bármily  nagy 
hatással  voltak  azonban  ezek  a  képek  közön¬ 
ségünkre,  a  mester  életének  és  egyéniségének 
behatóbb  vizsgálatára  senkit  sem 
késztettek.  Brockyról  így  jófor¬ 
mán  ma  sem  tudunk  többet,  mint 
a  mennyit  róla  halála  után  egyik 
angol  barátja  nem  minden  ro¬ 
mantikus  kiszínezés  nélkül  meg¬ 
írt  életrajzában  közölt*  s  még 
a  Pallas  Lexikon  pótkötetében 
is  Gencsvár  szerepel  mint  szü¬ 
letési  helye,  holott  ily  nevű  falu 
Magyarországon  nincsen. 

Brockynak  a  legbecsesebb,  de 
már  szintén  a  feledés  lomtárába 
merült  életrajza  még  ma  is,  a 
Pesty  Frigyesé,  amely  a  temes¬ 
vári  „  Delejtű  “  1860.  évfolyamá¬ 
ban  a  26.  számban  jelent  meg. 

Pesty  Frigyes  szerint  Brocky 
Károly  Temesvárod  1807  május 
22-én  született.  Apja  borbély¬ 
mester  volt  s  sógora  Weldin 
Ferenc  temesvári  polgármester¬ 
nek,  aki  az  úgy  látszik  korán 
árvaságra  jutott  fiút  6 — 7  hó¬ 
napig  Schützhez,  a  temesvári 
rajziskola  tanítójához  járatja,  de 
aztán  borbélyinasnak  adja.  Broc- 

*  Normann  Wilkinson :  Sketch  of 
the  life  Charles  Brocky  the  artist,  Lon¬ 
don,  1870. 

kynak  a  borbélyműhelyben  nincsen  maradása 
s  azért  Meleg  verseci  születésű  festőhöz  sze¬ 
gődik,  aki  az  olajfestés  technikájába  avatja 
be.  A  véletlen  egy  férfit  hoz  útjába,  akit 
Pesty  nem  nevez  meg.  Ez  fényes  ígéretekkel 
Bécsbe  csábítja,  de  itt  cserben  hagyja  s  bár 
Weldin  támogatja,  hogy  a  politechnikumot 
látogathassa,  a  fiatal  művésznek  sok  küzde¬ 
lemben  van  része,  szemei  is  romlanak,  mind¬ 
azonáltal  dísze  az  intézetnek. 

Bécsből  Itáliába  megy.  Hogy  mikor,  azt, 
sajnos,  Pesty  szintén  nem  írja  meg.  Itt  „alig 
volt  remek  festmény,  a  melyet  le  nem  másolt 
volna".  Több  száz  rajzzal  és  festménynyel 
visszatérve,  Bécsben  a  császári  udvar  figyel¬ 
mét  is  fölkelti.  Műtermet  nyitnak  neki  a  burg- 
ban  s  munkaközben  a  császárné  nem  egyszer 
látogatja  meg.  I.  Ferencet  négyszer  festette 
le  több  díszterem  számára.  Broclcy  1833-ban 
már  mint  híres  művész  látogatja  meg  Temes¬ 
várt  s  az  életére  vonatkozó  eddigi  adatokat 
Pesty  úgy  látszik  ottani  rokonaitól  szerezte, 
akik  azóta  nem  látták  a  messzire  szakadt 
művészt. 

Pesty  Frigyes  szerint  Brocky  1840-ben  Tur¬ 
néi*  meghívására  költözött  Londonba.  Az  angol 
életrajz  szerint,  a  melyet  a  Pallas  Lexikonon 
kívül  Nyári  Sándor  dr.  a  maga  adataival 
gyarapítva  szintén  kiaknázott,  Brocky  Bécsben 
egy  miniatűr  másolattal  kelti  föl  a  figyelmet, 
a  melyet  Mousleard(?)  hercegnő  számára  készí- 

tett.**  Ender  és  Taffinger  tanárok  közbenjárá¬ 
sára  itt  még  nagyobb  rendelést  is  kap,  de 
aztán  Párisba  megy,  ahol  Paolo  Veronese 
egyik  remekművét  kezdte  másolni.  Munkaköz¬ 
ben  megfigyeli  Munro  of  Novar,  aki  Lon¬ 
donba  hívja  s  ott  saját  palotájában  rendezi 
be  műtermét.  Ez  a  mecénás  viszi  el  Skóciába, 
ahol  női  arcképei  közfeltűnést  keltenek,  ugyan¬ 
csak  ez  mutatja  be  Colnaghinak,  a  londoni 
műárúsnak,  aki  sokat  foglalkoztatja.  Munro 
of  Novar  számára  Brocky  1844 — 46  között 
dolgozik,  az  ő  Park  Street-i  palotájában  fest¬ 
hette  meg  eszerint  eperjesi  oltárképét  is.  Miss 
Liddell  udvarhölgy  arcképe  révén  Viktória 
királynő  udvarába  kerül.  Évi  jövedelme  ekkor 
1000  font  sterling;  de  állítólag  nyers  modora 
miatt  kegyvesztett  lesz  s  hogy  mithologiai 
képeivel  a  prűd  angol  előkelőségek  barátsá¬ 
gát  is  eljátsza,  a  nyomortól  retteg,  míglen 
1855-ben  július  8-án  48  éves  korában  meg 
nem  váltja  szenvedéseitől  a  halál. 

Hogy  Brocky nak  nem  volt  oka  a  nyomor¬ 
tól  félni  s  hogy  az  angol  udvarral  való  össze- 
különbözéséről  szóló  hír  szintén  alighanem 
csak  adoma,  erre  Pesty  Frigyes  adatai  engednek 
következtetést.  Ezek  szerint  Brocky  London¬ 
ban  a  Buckingham-palotában  mindvégig  szí¬ 
vesen  látott  vendég  volt.  Még  előbb  1843-ban 

**  Vasárnapi  Újság  1896.  évf.  9.  szám.  Régi  magyar 
művészek  című  cikkben. 

vagy  1844-ben  Barabás  Miklós  látogatta  meg, 
akinek  nézete  szerint  legszebb  művei:  a  Ham¬ 
son  családot  ábrázoló  arckép-csoportozat,  Lady 
Charlotte  Talbot  arcképe  s  nehány  pasztell- 
tanulmány.  Olajfestményei  közül  Barabás  azt 
tartotta  a  legjobbnak,  amely  egy  vak  leány 
látogatását  ábrázolta :  „Lucy  Asthon  visiting 
blind  Alice“. 

Londonból  Brocky  még  egyszer  leutazott 
Bécsbe ;  Temesvárra  azonban,  bár  nagyban 
hívták,  nem  ment  el.  London  művészei  igen 
megbecsülték,  Turner  a  Modern  Painters-ben 
dicséri,  az  akvarell-festők  királyi  akadémiája 
pedig  1854-ben  tagjának  választja.  Ez  utóbbi 
kitüntetés  aligha  éri,  ha  a  királyi  udvart  nyers 
modorával,  avagy  az  angol  társadalmat  mitho- 
logiai  képeivel  megbotránkoztatta  volna. 

Pesty  szerint  hosszú  és  súlyos  betegség 
keserítette  meg  csak  élete  utolsó  éveit  s  hogy 
nem  halt  meg  szegényen,  annak  végrendelete 
a  bizonysága,  a  melyben  a  késmárki  protes¬ 
táns  tanodának  300  font  sterlinget  hagyomá¬ 
nyozott  s  idegenben  is  ugyancsak  szeretett 
hazájának  egy  csomó  képet.  Egy  magyar 
ismerősének  a  kérdésére,  hogy  nem  feledte-e 
el  hazáját,  Brocky  röviddel  halála  előtt  ezzel 
felelt :  „Nem  !  És  sajnálom,  hogy  mint  művész 
nem  tehetek  többet  hazámért.  De  ez  nem  az 
én  hibám.  Ön  tudja,  hogy  szép  és  nagy  ter¬ 
veim  valának,  de  látja,  ah,  meg  kell  halnom  !“ 

Paolo  Veronese  nyomán  7 — 8  lábnyi  terje¬ 
delemben  festett  s  a  kánai  menyegzőt  ábrá¬ 
zoló  képét  Brocky  a  Buckingham-palotában  is 

bemutatta  a  királynénak.  Albert  her¬ 
ceg  ekkor  e  másolatot  meg  akarta 
venni,  ám  művészünk  azzal  felelt : 
„E  képet  hazámnak  festettem11.  S 
csakugyan  végrendeletében  a  Nem¬ 
zeti  Múzeumnak  hagyja  két  „Tizian- 
modorban  festett"  arcképpel  s  egy 
Psychével  egyetemben.  Az  arcképek 
Kmetty  tábornokot  és  Mészáros  Lá¬ 
zárt  ábrázolták,  de  amikor  a  művész 
hagyatékával  a  Llo3^d-gőzös  1857- 
ben  Triesztben  kikötött,  a  két  arckép 
hiányzott  s  ezek  helyett  még  egy 
másik  mithologiai  képet  találtak,  a 
kánai  menyegző  és  a  Psyche  mellett. 
A  két  arcképet  az  abszolutizmus  ko¬ 
rában  elkobozták  volna  s  azért  nem  küldték  el 
Londonból.  1867-ben  Szokoly  Viktor  a  Fővá¬ 
rosi  Lapok  1 1 .  számában  azt  írja,  hogy  a  Nem¬ 
zeti  Múzeum  igazgatója,  Kubinyi  Ágost  el 
akarta  adatni  a  két  képet,  ám  az  angol  ható¬ 
ságok  ragaszkodtak  a  végrendelet  betűjéhez 
s  továbbra  is  a  „Cobden  nagynevű  családja" 
kezei  között  hagyták,  amely  nyilván  a  kiegye¬ 
zés  után  el  is  küldte,  mert  most  már  a  Tör¬ 
ténelmi  Képcsarnok  birtokában  van  1848—49. 
évi  szabadságharcunk  e  két  hősének  arcképe. 

Pesty  Frigyes  szerint  „Brocky  készületlen 
művei  közül  fenmaradt  egy  nagyobb  törté¬ 
nelmi  kép  is,  a  melyen  II.  Endre  az  arany 
bullát  nyújtja  át  68  ősmagyar  alaknak." 
A  kép  10  láb  hosszú  s  „megérdemli,  hogy  egy 
hivatott  művész  ecsete  által  befejeztessék  (!) ; 
hogy  pedig  ez  megtörténhessék,  talán  a  pesti 
műegyesület  vagy  a  múzeum  tehetne  lépése¬ 
ket  Londonban,  hogy  ezen  bár  készületlen 
festmény  megszereztessék". 

A  testületek  nálunk  rendszerint  nehezen 
mozdulnak  meg  s  Pesty  lelkes  szózata  sem 
talált  visszhangra.  Az  arany  bulla  képe  így 
ki  tudja,  hogy  hol  lappanghat  ma  ?  Brock}^ 
1846-ban  kiállított  arcképeinek  jacát  Nyári 
ismerteti  följebb  idézett  cikkében.  Hogy  a 
millenáris  kiállításon  bemutatott  tanulmányain, 
portréin  és  életképein  kívül  nagyobb  kon¬ 
cepciók  is  foglalkoztatták  lelkét,  ennek  vázlat¬ 
könyve  a  bizonysága,  a  melyet  az  Országos 
Képtár  őriz.  Történelmi  és  bibliai  képek  egész 
sorának  az  első  papírra  vetett  koncepcióit  talál- 

juk  meg  itt.  Ezek  azonban  sokkal  elnagyol- 
tabbak,  semminthogy  Brocky  kiválóságáról 
fogalmat  nyújtanának.  Csak  az  a  körűimén)’, 
hogy  tervezett  képeinek  már  első  koncepcióját 
is  színesen,  akvarellfestékkel  vetette  papírra, 
vall  művészünkre,  aki  akkor,  a  midőn  Európa 
csaknem  összes  festői  még  a  klasszicizmus 
nyűgével  vesződtek,  a  velenceiekhez  járt  isko¬ 
lába,  akik  a  régi  mesterek  közül  modern  érzé¬ 
sünknek  leginkább  felelnek  meg  s  akiknek  ha¬ 
tása  alatt  Brocky  a  müncheni  dekoratív  irá¬ 
nyú  színezőket  jóval  meghaladó  s  még  ma  is 
szinte  modernnek  tetsző  kolorista  lett. 

A  vázlatkönyvében  ránk  maradt  koncep¬ 
ciókból  művészünk  egyet  sem  valósított  meg. 
Angliában,  ahol  arcképmegrendelésekkel  hal¬ 
mozták  el,  nem  volt  alkalma  erre.  A  mire  az 
aranybulla  képét  nyilván  szintén  hazája  szá¬ 
mára  meg  akarta  festeni,  betegsége  kiverte  ke¬ 
zéből  az  ecsetet.  Nem  tudjuk,  hogy  Kolben- 
heyerrel  mint  került  összeköttetésbe.  De  hogy 
végrendeletében  a  késmárki  líceumról  is  meg¬ 
emlékezett,  abból  nagyon  valószínű,  hogy  Brocky 
is  tanult  ott.  Kolbenheyer  így  valószínűleg  is¬ 
kolatársa  volt  s  a  barátság,  amely  Brockyt 
hozzá  fűzte,  akkor  sem  szűnt  meg  köztük, 
amidőn  mesterünk  már  Angolország  fővárosá¬ 
nak  ünnepelt  festője  volt.  Kolbenheyer  hívei 
számára  s  alighanem  pusztán  barátságból  fest¬ 
hette  egyetlen  nagy  bibliai  képét,  amely  ma 
minden  egyéb  művénél  ékesebben  hirdeti  ecse¬ 
tének  varázslatos  erejét;  Eperjesre  küldte,  amely¬ 
nek  falvi  között  mesterünk  életében  talán  soha¬ 
sem  fordult  meg,  amely  szivének  mégis  ked¬ 
ves  lehetett,  mert  egyik  ifjúkori  jó  barátja  la¬ 
kott  benne. 

Az  eperjesi  evangélikus  templom  Brocky- 
képe  197  cm.  széles  és  264  cm.  magas  vá¬ 
szonra  festett  olajkép  s  Krisztust  és  a  szama- 
riai  asszonyt  ábrázolja.  1860-ban,  a  mikor  a 
mostani  foglalatául  szolgáló  oltárépítményt  föl¬ 
állították,  a  négyszögletes  vásznat  egy  félkörű 
vászondarabbal  toldották  meg,  hogy  a  portál¬ 
szerű  oltárfal  középső  félköríves  mezejébe  har- 
monikusabban  beleilleszkedjék.  Az  így  megtol¬ 
dott  kép  felső  félkörű  részére  a  Brocky  kép  hátte¬ 
rének  megfelelő  tónusokban  egy  soóvári  műked¬ 
velő  kék  eget  festett  elég  ügyesen  s  anélkül,  hogy 
ecsetével  a  Brocky-kép  felületébe  tévedt  volna. 


Mesterünk  bibliai  kompozíciójának  tárgyát 
szent  János  evangéliumából  merítette.  Ez  evan¬ 
gélium  negyedik  részének,  5-től  27-ig  terjedő 
verseinek  a  tartalmát  tárja  elénk  csodás  össze¬ 
foglaló  erővel,  de  anélkül,  hogy  a  kommentátor 
vagy  illusztrátor  szerepére  vállalkoznia  még 
csak  eszébe  is  jutna.  Kriszus,  típusában  Lionar- 
dóra  emlékeztető  fenséges  alakja  Jákob  kút¬ 
jának  köböl  faragott  alacsony  káváján  ül  s 
amint  jobbját  fölemeli,  bal  kezével  pedig  szivére 
mutat,  szinte  hallani  véljük,  mint  lebben  el  aj¬ 
káról  a  szózat,  a  keresztény  hit  egyik  színes 
metaforába  burkolt  alapigazsága :  „Valaki  pe¬ 
dig  iszik  a  vízből,  amelyet  én  adok  neki,  az 
soha  meg  nem  szomjazik,  mert  az  a  víz, 
amelyet  én  adok,  leszen  ő  benne  örök  életnek 
forrása.  “ 

Krisztus  köntöse  vörös  ;  palástja,  amely  rend¬ 
kívül  kifejezően  megrajzolt  kezeinek  beszédes 

mozdulata  közben  lecsúszott  válláról,  kék  s 
térdein  általvetve  pompás,  festői  hatású  re- 
dőkben  omlik  alá.  A  szamariai  asszony,  aki 
összekulcsolt  kezeit  korsóján  nyugtatva,  tekin¬ 
tetében  a  csodálat  és  rajongás  végtelenül  köz¬ 
vetlen  hatású  kifejezésével  csüng  a  Megváltó 
ajakán,  típusával  és  viseletével  egyaránt  a  dél¬ 
vidéki  magyar  asszonyokra  emlékeztet.  Holló¬ 
szín  haját  kendő  köti  át,  mintha  csak  imént 
perdült  volna  ki  a  konyhából,  hogy  vizet  me¬ 
rítsen.  Hófehér  ingválla  alatt  piros  öv  szorítja 
derekához  kék  ruháját,  amelyen  keresztül  szin¬ 
tén  érvényesülnek  az  arányaiban  klasszikus 
s  merő  harmóniát  visszatükröztető  test  formái. 
A  szélesen  redőzött  kék  ruha  alatt  kivillan  a 
fehér  szoknya  keskeny  sávja  s  a  meztelen 
láb,  amely,  különösen  azonban  a  balláb,  lehelet- 
szerű  finomsággal  van  megrajzolva  s  a  klasszi¬ 
kus  nyakhoz  hasonlóan  rózsás  testszínben  tün- 
döklik.  A  gyönyörű  táj  keretében  ábrázolt  kom¬ 
pozíciót  a  búcsúzó  nap  jobb  felöl  szétáradó 
fénye  világítja  meg.  Ragyogása  egész  erejével 
ömlik  el  Krisztus  alakján ;  ennek  vörös  ruhá¬ 
járól  visszaverődve,  rózsás  szint  vett  az  asz- 
szony  árnyékba  olvadó  arcára  s  bájos  voná¬ 
sainak  még  csodásabb  lágyságot  kölcsönöz.  A 
kút  mögött  széjjelterjedő  s  buján  zöld  bokrok 
mögött  terebélyes  fa  lombjai  terjesztik  árnyé¬ 
kukat  a  három  tanítványra,  akik  a  városból, 
ahol  élelmet  vásároltak  be,  „azonközben  meg- 
jövének  és  csudálkoznak  vala  azon,  hogy 
az  asszonynyal  beszélne,  mindazonáltal  egy 
sem  mondá :  mit  keressz  ?  vagy  miért  beszél 
az  asszonynyal  ?“  Tisztes  távolságból  nézik  a 
mestert,  aki  nem  átall  a  zsidóknál  gyűlölt  sza- 
maribeliek  egyik  asszonyával  szóba  állani.  Péter 
őszhajú  fehérszakállas  téglavörös  palástba  bur¬ 
kolt  alakja  mégis  nyugtalan,  szent  János  meggy - 


szin  palástjában  oldalt  fordulva,  csöndesen  me¬ 
reng  el  a  látottakon,  tudatában  lévén  annak, 
hogy  minden  helyes,  a  mit  a  mester  tesz.  A 
harmadik  tanítványnak  csak  a  feje  látszik,  ez 
is  az  árnyékba  vész,  arca  mégis  tele  van  a 
higgadt  elmélyedésnek  az  első  pillanatban  kö¬ 
zömbösnek  tetsző  kifejezésével.  A  kép  háttere 
a  csillogó  fehér  felhőkkel  tarkított  zöldeskék 
ég,  amelynek  jobb  felén  ott  a  hegy,  amelyen 
a  szamariabeliek  Istent  imádják.  Ennek  alján 
egy  alacsonyabb  domb  mögöt  az  alkonyati 
napfény  bágyadt  sugaraiban  Szikkár  városa  lát¬ 
szik  a  távolban  elmosódó  lapos  tetejű  házaival, 
kupoláival,  kaputornyával.  Miként  az  alakoké, 
úgy  a  méla  kedvvel  áthatott  szépséges,  szelíd 
táj  színezése  is  tele  van  a  természet  közvet¬ 
lenségével.  Színeit  semmiféle  galéria-tónus, 
hanem  a  kép  pompás  ragyogó  levegője  ol¬ 
vasztja  össze  harmonikusan.  A  levegő  a  gon¬ 
dosan  rajzolt  emberi  formáknak  is  csodás  lágy¬ 
ságot  kölcsönöz  s  ragyogásában  a  legerősebb 
árnyék  is  merő  szín  és  elevenség.  Szivünket 
megragadó  s  merőben  festői  felfogással  elénk 
tárt  mélységes  tartalmánál,  keresetlenül  egy¬ 
szerű,  mégis  oly  hatásos  kompozíciójánál, 
alakjai  kitűnő  jellemzésénél,  pompás  harmó¬ 
niába  olvadó  szín  és  fényhatásainál  fogva 
Brocky  Károly  eperjesi  oltárképét  bízvást  a  java 
bibliai  kompozíciók  közé  sorozhatjuk,  amelye¬ 
ket  valaha  festettek.  Sajnos,  a  kép  elhelye¬ 
zésénél  fogva  alig  fotograíálható  s  így  repro¬ 
dukciónk  sem  ad  kellő  fogalmat  róla. 

Bár  a  velenceiek  hatása  elvitázhatatlan  rajta, 
művészi  felfogásánál  fogva  bízvást  az  első 
modern  bibliai  képnek  is  tarthatjuk,  amelyet 
Brocky  azonfelül  a  korunkbeli  modern  művé¬ 
szet  irányt  adó  mestereit  jóval  megelőzve  fes¬ 
tett  meg.  Divald  Kornél 

HÖLZEL  MÓR 

Származásra  nem  a  mi  vérünk,  bölcsője 
a  csehek  földjén  ringott,  de  munkás 
)  élete,  egész  alakja  a  mienk.  Egy  kis 
'  túlzással,  kedves  elfogódással  és  sze¬ 

retettel  Bártfát  magyar  Nürnbergnek  szoktuk 
nevezni,  —  s  ezen  a  helyen,  a  régi  művészet 
még  érintetlenül  hagyott  emlékei  közt  fejlett 
ki  Hölzel  Mór  faragó  tehetsége.  Élethistóriájá¬ 
nak  első  pontja  Prága,  ahol  1841-ben  született, 
január  18-án.  Családjában  nemzedékről  nem¬ 
zedékre  szállt  a  fafaragás  s  úgy  látszik,  családi 
tehetséget  és  foglalkozást  jelentett. 

Első  kiképzését  Prágában  nyerte,  az  ipar- 
művészeti  iskolában.  Innét  Bécsbe  került,  ahol 
Enger  és  Bauer  professzorok  mellett  fejezte 
be  tanulmányait.  Miután  elbúcsúzott  az  aka¬ 
démiától,  Kletus  müépítő  ha¬ 
zánkba,  Mária  Cellbe  küldte, 
hogy  egy  csúcsíves  tornyot  épít¬ 
sen.  Hölzel  jelesen  megfelelt  en¬ 
nek  a  feladatnak.  Ekkor  fordult 
feléje  Simor  János,  akkori  győri 
püspök  figyelme,  aki  Győrbe 
hívta  a  karmeliták  templomá¬ 
nak  restaurálása  céljából.  - — 

Legújabb  állomása  újra  a  csá¬ 
szárváros,  honnét  gróf  Athems 
Ottokár  hercegpüspök  megbízá¬ 
sából  G  rácba  utazik  s  restaurál 
egy  templomot.  Átmegy  Mar- 
burgba  is,  s  itt  a  gróf  Brandis- 

féle  palotán  Netzer  költő  szobrát  készíti  el. 
1868-ban  már  Magyarországon  találjuk,  s  a 
geniális  Izsó  műtermében  több  esztendőn  ke¬ 
resztül  dolgozik.  Ami  a  kettőjük  közti  viszonyt 
illeti,  erre  nézve  a  halála  alkalmából  irt  nekro¬ 
lógokban  azt  olvassuk,  hogy  a  „Busuló  ju¬ 
hászt" -t  Izsó  kis  modellje  után  részben  ő 
dolgozta  volna  ki,  s  része  lett  volna  a  „Fonó 
lány“  megmintázásában  is.  Erre  nézve  Izsó 
élő  öcscse  :  Izsó  József  színész  egy  napilapban 
nyilatkozatot  tett  közzé,  melyben  megcáfolja 
ezt  a  passzust. 

Miután  megvált  Izsótól,  Steindl  Imre  két 
feladatot  ruház  rá :  először  a  máriafalvi  temp¬ 
lom  diszítő-szobrászati  műveit,  majd  a  kassai 
dóm  déli  kapuja  hiányzó  szobrait.  Erre  Trefort 
kultuszminiszter  Bártfára  küldi,  hogy  a  temp¬ 
lom  belső  szobrászi  díszítéseit,  felszereléseit 
végezze.  A  magyar  Nürnberg  megfogta  szívét : 

itt  maradt,  letelepedett  és  hosszú 
éveken  keresztül  azon  igyeke¬ 
zett,  hogy  a  nálunk  hamupipőke 
sorsban  levő  fafaragás  nekilen¬ 
düljön.  A  milléniumi  örömünnep¬ 
kor  nagy  aranyéremmel  és  ok¬ 
levéllel  tüntették  ki.  —  S  ő  az 
egyszerű,  csendes  és  szolid  mun¬ 
kában  megvonult  szobrászmes¬ 
ter  boldog  volt,  mert  látta,  hogy 
amibe  minden  kedvét  és  mun¬ 
kaerejét  beleöntötte :  a  bártfai 
szobrásziskola  évről-évre  növek¬ 
szik.  1902-ben  nagy  csapás  érte. 
Bártfán  kegyetlen  tűz  pusztított 


Hölzel  Mór 


és  Hölzel  iskolája  sem  maradt  ép.  Munkás¬ 
ságának  sok  gyümölcse,  dolgos  napjainak  sok 
tanulmánya  lett  a  lángok  martaléka.  S  ettől 
kezdve  olyan  volt,  mint  az  apa,  mikor  elveszti 
fiát:  megtört  fehérhajú  öreg.  A  katasztrófa 
után  nemsokára  elkövetkezett  életének  katasz¬ 
trófája  :  meghalt  ebben  az  évben,  julius  24-én. 

Egyszerű,  szerény  munkásságú  szobrász¬ 
mester  volt.  Talán  magányos  percekben,  a 
műterem  szótlanságában  álmodozott  halhatat¬ 
lanságról  is,  nagystílű  monumentumokról,  me¬ 
lyek  nagy  tereken  beszélnek  az  embersoka- 
dalmaknak  ezer  és  ezer  évekig. 

Hölzel  művészember  volt,  de  hogy  nem  pá¬ 
lyázott  monumentumokra,  hogy  műveit  nem 
őrzik  szalonok  és  múzeumok  —  ennek  nyitja 
ő  maga,  aki  tisztában  volt  feladataival  és  arra 
termett  képességével.  Művei  leginkább  templo¬ 
mokat  díszítenek. 

Van  egy  pont,  honnét  átpillanthatjuk  mun¬ 
kásságának  teljes  értékességét.  E  pontban  talál¬ 
kozik  egyrészről  a  bártfai  szobrásziskola,  mely¬ 
nek  ő  volt  kifejlesztője  és  lelkes  tanítómestere, 
másfelől  ő  maga,  a  díszítő  szobrász,  ki  a  fa¬ 
faragás,  a  templomok  belső  szobrászata  terén 
valójában  hiányt  pótolt.  Jó  időn  keresztül  a 
múlt  században  a  cseh  és  tiroli  faszobrászok 
elégítették  ki  a  szükségletet.  A  nagy  kereslet 
következtében  gyárilag  rendezkedtek  be,  és 
csak  úgy  ontották  a  szellemtelen,  sablonba 
fulladt  gépies  munkák  egész  raját.  A  magyar- 
országi  templomok  tiroli  és  cseh  földről  sze¬ 
rezték  be  felszereléseiket.  Ez  veszteséget  je¬ 
lentett  nemcsak  művészi,  hanem  gazdasági 
szempontból  is.  A  bártfai  szobrásziskola  hi¬ 
vatása  lett,  hogy  megszületésével  kiszorítsa 


ezt  a  külföldi  özönlést.  Hogy  dekoratív  ma¬ 
gyar  szobrászokat  neveljen,  kik  értsenek  a 
fafaragáshoz,  a  templomok  belsejét  díszítő  fel¬ 
szerelések  :  oltárok,  szobrok  stb.  készítéséhez. 
S  ez  sikerült  is.  A  bártfai  szobrásziskola  ha¬ 
marosan  hírre  vergődött,  tanítványai  évről-évre 
szaporodtak.  A  tanítványok  legtöbbje  persze 
külföldre  került,  mert  itthon  nem  volt  akkora 
kereslet,  hogy  mind  dologhoz  jutottak  volna, 
másrészről  sajnos :  a  bártfai  szobrásziskolát  el¬ 
ismert  jelessége  daczára  is,  sokszor  mellőzték 
—  itthon. 

Az  iskola  Hölzel  magánvállalkozása  volt,  de 
állami  támogatásban  részesült.  A  tanulók  leg¬ 
inkább  a  néposztályból  kerültek  ki,  s  köztük 
nem  egy  istenadta  tehetsége  sugallatára  került 
oda.  Itt  tanult  a  többi  közt  Róna  József  szob¬ 
rász  is.  Maga  az  iskola  nem  is  volt  a  szó 
modern  értelmében  vett  iskola,  padokkal,  ki¬ 
szabott  órarenddel,  elméleti  és  gyakorlati  tár¬ 
gyakkal.  Műhely  volt,  ahol  mindenki  dolgo¬ 
zott  kedve  szerint,  a  tanítómester  Hölzel  Mór 
közvetlen  utasítása,  beledolgozása,  oktató  sza¬ 
vai  szerint.  Szervezete  a  műhelyoktatáson  ala¬ 
pult,  épp  úgy,  mint  régen,  a  renaissance  mes¬ 
tereinek  idejében.  Főtörekvése  odairányult,  hogy 
a  tanulók  megismerjék  a  technikai  eljárások, 
a  kivitel  minden  csinját-binját,  hogy  teljesen 
tisztában  legyenek  az  anyagokkal,  melyek  for¬ 
máló  kezük  alá  kerülnek.  Nemcsak  templo¬ 
mi  felszereléseket,  festett  oltárokat  és  szobro¬ 
kat  produkált  ez  az  iskola,  hanem  házi  ipar¬ 
cikkeket  is.  Immár  két  évtizede  lesz,  hogy 
fönnáll  s  mint  ilyen  is  szép  emléke  Hölzel 
Mór  munkás  életének. 


D.  i. 


AZ  E15Ö  „ttŰ-KITÉTEL"  PESTEN  1834-BEN 

Aj  pesti  Műegylet  által  rendezett  kiállítást,  mely 
/ni  1840  június  7-ikén  nyílt  meg,  szokták  az 
első  fővárosi  műkiállításnak  tekinteni.  De  ismerünk 
egy  ennél  6  évvel  régebbi  műkiállítást  (vagy  mint 
a  Honművész  cikke  nevezi:  „Mű-kitétel  Pesten"), 
mely  úgyszólván  előkészítette  a  későbbi  műkiállí¬ 
tások  talaját  s  bizonyára  hatással  volt  egy  oly 
egyesület  megalakulására,  mely  műpártolókat  és 
művészeket  egyesítvén,  irányt  adni  volt  hivatva  a 
magyar  művészet  történetében. 

Ez  a  kiállítás  1834  június  30-án  nyílt  meg  és 
július  1-én,  2-án  állott  a  nagy  közönség  rendel¬ 
kezésére.  „Régi  közóhajtása  volt  már  a  Budapesten 
élő  művészeknek  —  írja  a  Honművész  —  hogy, 
valamint  külföldön,  fővárosunkban  is  olly  rendszeres 
műegyesület  állana  öszve,  melly  évenként  bizonyos 
helyen  jelesebb  műdarabjait  a  festés,  rézmetszés, 
szobrászat  s  más  egyéb  szép  mesterségek  és  mű¬ 
vészetek  nemeiből  nyilvános  nézésre  kirakná.  Több 
tekintetben  hasznos  lenne  pedig  az  illy  intézet, 
mivel :  1 .  a  műkedvelőket  hathatósan  ösztönözné 
további  szorgalomra  s  magok  tökéletesítésökre.  2. 
A  rendszeres  művészeket  s  munkájikat  a  közön¬ 
ség  könnyű  szerrel  ismerni  tanulná.  3.  Az  el¬ 
adandó  műdarabok  hamarabb  lelnének  kedvelőkre 
s  vevőkre  stb.“ 

E  kijelentés  után  alig  lehetünk  az  iránt  két¬ 
ségben,  hogy  a  műegyesület  eszméjét  a  Honművész 

vetette  föl  1834-ben  első  ízben  s  így  a  Trefort- 
féle  indítvány  csak  külső,  megvalósítható  formát 
adott  a  Pesti  Műegyesületnek. 

Az  1834-ik  évi  „mű-kitétel"  eszméje  nem  a 
Honművésztől,  hanem  a  pesti  evangélikus  iskolák 
elöljáróságától  származik,  mely  „hasonló  tekinte¬ 
tekből"  azt  határozta  el,  hogy  az  intézetéhez  kap¬ 
csolt  „rajziskola  jelesebb  nevendékeinek  szebb 
műveit,  mintegy  további  ösztönzésül"  az  iskolai 
épület  egyik  tágas  termében  a  nyilvános  vizsgá¬ 
latok  alkalmával  kiállítja.  „A  szép  cél  nagyobb 
emelése  végett  —  írja  a  Honművész  —  több 
egyéb  pesti  művészek  egyesültek  és  szép  munká¬ 
jukból  csinos  rámákban  annyi  példányt  adának 
ezen  mű-kitételre,  hogy  velek  az  egész  nagy  terem 
megtelnék."  Bár  csak  három  napig  tartott  ez  az 
első  műkiállítás,  mégis  „számos  nézők  járultak 
annak  szemlélésére,  helybenhagyólag  a  míveltség 
ezen  ágában  is  tett  csinos  kezdetet." 

A  kiállítottak  közül  elősorolja  aztán  1 .  aDunajsky 
által  készített  „csinos  síremléknek"  gipszből  készült 
mintáját.  2.  Széky  Máriának  „szép  Magdolnáját". 
3.  Rehorovszky  Alajos  „gyógyszeresnek"  egy  mell¬ 
képét.  4.  Ifjabb  Kárglinnek  több  tájképét,  Madon¬ 
náját,  Napoleon-képét  kicsinyben.  5.  Kárgling  Hen¬ 
rietté  virágbokrétáját.  6.  Pfretschner  több  miniature- 
arcképét  és  festményét.  7.  Osvald  A.  „hasonnemű" 
munkáit.  8.  Einsle-től  több  mellképet,  „mellyeknek 
meglepő  eltalált  hasonlatosságaik  s  szép  kivitelűk 
ezen  jeles  művész  ritka  tehetségeit  bizonyíták,  sőt 
méltán  legjelesebb  festészeink  közé  számíttatják. 


TANULMÁNY 

EISENHUT  FERENC  MŰVE 


Az  első  mű-kitétel  Pesten  1834-ben 


Szinte  lehetetlen  jobban  találva  látni  n.  Schedius 
Lajos  kir.  tanácsnok  úr  képét,  mint  itt  szemlél¬ 
tük."  9.  Peschky-től  Kölcsey  arcképét.  10.  Deutsch 
M.-tól  több  római  és  antik  képet.  1 1 .  Schwindt  K. 
„jeles  festőnktől"  több  táj-  és  arcképet.  „Külö¬ 
nösen  kitűnők  az  Idvezítő,  Zrínyi,  Imre  herceg 
stb."  12.  Steiner-től  arc-,  táj-  és  hollandi  képeket. 
13.  Orbán-tól,  Hunyadyt  és  egyéb  bibliai  fest¬ 
ményeket.  14.  Heinrick-től  „egy  szép  jelenetet  a 
Dunapartján."  15.,  16.  Sztanisavlyevió  J.-tól  és 
Seiz  E.-től  némely  darabokat.  17.  Beifuss  Lajos 
bécsi  festőnek  jutalmat  nyert  „szép  nagynemű 
képét"  Pandorás.  18.  Kohlmann  rézmetsző  képeit 
s  „több  nyelvbeli  csinos  íráspéldányait"  s  végül 
19.  Medek  aranyozónak  „igen  csinos  képrámáját". 


Mint  látható  a  fölsoroltakból,  sok  mindenféle 
volt  itt  együtt  ezen  a  hevenyészett  első  „mű¬ 
kitételen."  De  kezdetnek  elég  volt  ez  is.  Bizonyára 
mások  is,  nemcsak  a  Honművész,  óhajtották,  „vajha 
ezen  kicsinyben  megkezdett  szépművészeti  intézet 
(érti  a  rajziskolát)  szaporább  gyümölcsökkel  dísze- 
sítve,  ezután  évenkint  feltüntetve  a  honi  ipar  és 
míveltség  bizonyítására  s  előmozdítására". 

Nem  találtuk  ugyan  nyomát  annak,  hogy  e 
„mű-kitétel"  a  későbbi  években  ismétlődött  volna, 
de  az  kétségtelen,  hogy  ez  első  műkiállítás  tette 
napikérdéssé  egy  műkiállításokat  rendezendő  egye¬ 
sület  szükséges  voltának  eszméjét. 

B.  .T. 


ARCKÉP-PLAKETT 
TELCS  EDE  MŰVE 

EVEK  ÓTA  TAPASZTALJUK,  hogy  Magyaror¬ 
szágon  sokkalta  több  festmény  készül  a  mű¬ 
termekben,  mint  a  mennyit  a  budapesti  művásáron 
el  lehet  adni.  Sőt  sokkalta  több  a  festő,  mint  a 
mecénás.  Ezt  az  utóbbi  állítást  majdnem  szám¬ 
adatokkal  lehet  támogatni,  ami  talán  felesleges, 
hisz  szomorú  igazságát  csaknem  minden  festő  érzi. 
Bármily  prózai  is  az  efajta  kérdések  fejtegetése, 
mégsem  térhetünk  ki  előle,  mert  e  tények  hatása 
okvetlenül  megérzik  majd  művészetünkön  is. 

Talán  nem  kell  behatóan  magyarázgatni :  mily 
kerékkötője  a  festő  fejlődésének,  ha  túlságos  mér¬ 
tékben  és  állandóan  anyagi  gondokkal  kell  küzdenie. 
Igaz,  hogy  nem  egy  hatalmas  géniuszról  tudjuk, 
hogy  sokáig,  vagy  egész  életén  át  is  sűrű  vendége 
volt  a  nélkülözés,  de  ki  tudná  felsorolni  azoknak 
az  elpusztult  géniuszoknak  nagy  sorát,  a  kiket 
előbb  nyűtt  el  az  élet,  mielőtt  az  első  fejlődési 
alapot  elérték  volna.  Bármily  regényes  és  ideális 
színekbe  burkolják  is  a  regényírók  a  könnyű  lélek¬ 
kel  nyomorgó  művész  stereotip  alakját :  az  ilyfajta 
mesterkélt  beállítás  nem  felel  meg  a  valóságnak. 
Magunk  is  nem  egy  kiváló  tehetséget  láttunk  elsor¬ 
vadni,  anélkül,  hogy  módunkban  lett  volna  nyo¬ 
morát  enyhíteni,  munkára  alkalmat  szerezni.  S  így 
folyik  ez  tovább,  mindaddig,  míg  festőink  mind¬ 
össze  néhány  mecénásra  számíthatnak. 

Mecénásokat  igen  nehéz  teremteni,  nálunk  ezt 
különösen  megnehezíti  a  társadalomnak  nobilisabb 
érzések  és  élvezetek  iránt  való  közömbössége.  Ez 
a  helyzet  nem  is  fog  egyhamar  változni,  mert  az 
amatőrök  nevelése,  buzdítása  csekély  hatású  és 
évtizedeket  emészt  fel.  A  mecénások  száma  tehát 
itthon  alig  növelhető  jelentékeny  arányban.  Viszont 
művészeti  iskoláink  szaporán  küldik  ki  termeikből 
az  élet  piacára  a  fiatal  festőket,  akik  viszont  meg- 
gyarapítják  a  művészeknek  amúgy  is  nagy  számát. 


Ez  az  aránytalanság  —  tartunk  tőle  —  keserves 
helyzetet  fog  teremteni,  amelynek  elejét  kell  vennünk 
minden  rendelkezésre  álló  eszközzel. 

Az  első  és  legfontosabb  tennivaló  az,  hogy  mű¬ 
vészetünknek  piacot  hódítsunk  a  külföldön  is.  Nem 
elégedhetünk  meg  azzal,  hogy  a  külföldi  nagy 
centrumokban  olykor-olykor  meggyarapítja  a  kiál¬ 
lításokat  egy  pár  festménynyel  néhány  magyar  mű¬ 
vész.  Ez  is  oly  lanyhán  folyik,  hogy  például  a 
most  záruló  két  müncheni  kiállításon  tudtunkkal 
mindössze  két  magyar  művész  vett  részt.  Az  sem 
vezet  célhoz,  ha  olykor  valamely  külföldi  kiállításon 
„magyar  osztályt"  állítanak  össze  egy  szobában, 
állami  támogatással,  vagy  anélkül.  Az  ily  fáradozás 
legtöbbször  meddő,  láttuk  Berlinben  és  láttuk  Bécs- 
ben.  Futólagos  kritikára  ad  alkalmat,  de  nem  kelt 
mélyebb,  maradandóbb  befolyást. 

Hogy  a  külföldi  amatőrök  figyelme  és  érdeklő¬ 
dése  a  magyar  művészek  felé  forduljon,  azt  csak 
úgy  érhetjük  el,  ha  néhány  nevezetes  központon 
művészi  minőségeivel  kitűnő  magyar  kiállítást  ren¬ 
dezünk,  olyant,  amely  művészeti  esemény  számba 
megy.  Egy  ily  kiállításnak  az  volna  a  feladata, 
hogy  megszerezze  a  külföldön  a  magyar  művészet¬ 
nek  azt  a  presztízst,  amely  aztán  a  további  érdek¬ 
lődésnek  biztos  alapja.  Bátran  hivatkozhatunk  itt 
például  a  bécsi  Szecesszió  lengyel  kiállítására,  amely 
nagyszabású  művészeti  értéke  folytán  messzi  vidé¬ 
kek  sajtójában  is  beszédes  visszhangot  keltett  s 
egyszeribe  ráterelte  Középeurópa  műbarátainak  ér¬ 
deklődését  a  fiatal  lengyel  gárdára.  Ezek  az  ama¬ 
tőrök  most  már  feszült  figyelemmel  tekintenek  min¬ 
den  lengyel  kiállítás  elé. 

De  lehetne-e  ezt  a  példát  követni  ?  Van-e  a  mai 
magyar  művészet  inventáriu mában  elég  számú  be¬ 
cses,  magas  színvonalon  álló  festmény,  amely  a 
finomabb  Ízlésű  műbarátok  érdeklődését  a  kívánt 
mértékben  le  tudná  kötni  ? 

Sokan  talán  kételkednek  benne  :  mi  meg  vagyunk 
róla  győződve.  Természetes,  hogy  meg  kell  értenünk 

a  kor  szavát  s  szemünk  előtt  kell  tartanunk  a  meg¬ 
kívánt  célt,  amidőn  ily  kollekciók  rendezésére  gon¬ 
dolunk. 

Nem  léphetünk  a  külföld  legkritikusabb  fóruma 
elé  oly  anyaggal,  amely  ezidő  szerint  történetesen 
magától  kínálkozik  a  műtermekben.  Az  ily  „vegyes 
árú“  ismét  csak  múló  sikert  arathatna,  ha  ugyan 
aratna.  Nekünk  pedig  éppen  az  ellenkezőre  volna 
szükségünk :  maradandó,  mély  benyomás  keltésére. 

Ki  kellene  tehát  válogatni  a  modern  magyar 
művészetnek  az  utolsó  10 — 20  év  alatt  termett 
legbecsesebb  műveit,  amelyek  ama  fórumok  modern 
kritériumának  teljesen  megfelelnek.  És  ügyelni  kel¬ 
lene  arra  is,  hogy  ezek  a  művek  tősgyökeresek 
legyenek,  ne  hasonlítsanak  külföldi  művekhez,  ma¬ 
gukon  viseljék  a  magyar  milieu  bélyegét.  Csak 
eredeti  munka  keltheti  fel  a  külföld  érdeklődését, 
csak  olyasmit  szereznének  be  tőlünk,  amit  sehol 
másutt  nem  lehet  kapni,  csak  nálunk. 

Öt-tíz  tucat  ily  képpel  százszor  annyit  lehetne 
elérni  a  kitűzött  cél  érdekében,  mint  amennyit  a 
legnépesebb  ,, magyar  osztály4 ‘  itt  is,  ott  is  elérni 
látszott. 

Ha  egyszer  ily  módon  fel  van  keltve  a  külföldi 
amatőrök,  a  külföldi  kritika  érdeklődése  :  meg  van 
vetve  az  alap  arra,  hogy  ne  csak  babérokat  aras¬ 
sanak  a  magyar  művészek,  hanem  hogy  megélhe¬ 
tési  viszonyaik  is  javuljanak  ily  külföldi  piacok 
meghódításával.  A  további  fejlesztés  nem  is  volna 
olyan  nehéz.  Csak  az  első,  döntő  bemutatót  kellene 
okosan,  a  célt  szem  előtt  tartva  szervezni. 

Ne  feledjük  el,  hogy  ha  odakünn  bőséges  elis¬ 
merést  szereznek  festőink  :  idehaza  is  megnövekszik 
értékük  a  közönség  kevésbbé  műértő  köreiben  is. 
Ez  is  egyik  módja  a  mecénás- nevelésnek,  sajátságos 
viszonyainknál  fogva  ezt  a  módot  is  fegyverül  kell 
használnunk. 

Mindez  nagyon  prózai,  üzletszerű  kérdés.  De 
ne  feledjük,  hogy  a  mai  társadalmi  formák  keretein 
belül  a  művészek  fejlődése  nagy  mértékben  függ 
gazdasági  viszonyaiktól  is.  Azért  ma  még  a  fel¬ 
sorolt  szempontokat  sem  szabad  szem  elől  téveszteni. 

nŰTÁRLATOK.  Június  és  október  hónapok  közt 
több  műtárlat  nyílt  meg  Budapesten  és  a  vidé¬ 
ken.  Kolozsvárott  nagyobbára  odavaló  művészek 
képeit  állították  ki,  de  volt  köztük  nem  egy  más¬ 
fajta  mű  is.  Szolnokon  az  odavaló  művésztelep 
tagjai  a  saját  munkáikból  rendeztek  kiállítást, 
a  melyben  azonban  láttunk  régibb  szolnoki  eredetű 
képeket  is,  nevezetesen  néhány  Pettenkofen-féle 
művet,  azután  szolnoki  műbarátok  tulajdonában 
levő  régibb  festményeket,  a  melyek  közt  a  mű¬ 
történészt  kiválóan  érdekelhette  Vágó  Pál  és  Deák- 
Ébner  Lajos  egy-egy  képe,  a  melyek  e  művészek 
fejlődésének  fontosabb  időszakaiból  valók.  A  ki¬ 
állítás  elseje  a  szolnoki  tárlatok  sorozatának, 
a  melyeken  majd  évről-évre  megláthatjuk,  hogy 
miféle  hatással  volt  a  szolnoki  milieu  az  ottlakó 

festőkre.  Ha  csakugyan  sikerül  ezeket  a  tárlatokat 
rendszeresen  ismételni  s  ha  a  telepet  továbbra  is 
ugyanezek  a  művészek  keresik  fel,  úgy  e  kiállítá¬ 
soknak  fontos  dokumentális  jelentősége  lesz.  Ezen 
az  első  ilyfajta  kísérleten,  a  melynek  rendezése  is 
feltétlen  dicséretet  érdemel,  természetesen  még  nem 
jelentkezik  a  szolnoki  milieu  döntő  módon.  De 
ezt  most  még  nem  is  lehet  kívánni.  Műtárlat  nyílt 
meg  Újpesten  is  szeptember  közepén,  ez  a  többi 
közt  néhány  magántulajdonban  levő  Lotz-  és 
Munkácsy-festményt  is  mutatott.  Saját  műveiből 
rendezett  külön  kiállítást  a  Nemzeti  Szalonban 
Margitay  Tihamér,  a  katalógus  146  számot  sorol 
fel.  Végre  magyar  művészek  festményeiből  és  szobor¬ 
műveiből  rendezett  kiállítást  a  Könyves  Kálmán 
irodalmi  és  művészeti  részvénytársulat  Lipcsében, 
Pietro  dél  Vecchio  műkereskedésében.  Október 
elejére  tűzte  ki  a  Képzőművészeti  Társulat  az 
Eisenhut  Ferenc  hátrahagyott  műveiből  rendezett 
külön  kiállítás  megnyitását,  a  Nemzeti  Szalon  pedig 
rendes  őszi  tárlatának  bemutatását.  Kiállításokban 
tehát  nem  volt  hiány  nyáron  és  őszszei.  A  műbarátok 
érdeklődése  viszont  igen  csekélynek  mutatkozott. 

Aj  BÁRTFAI  VÁROSHÁZÁT,  hazánk  e  kiváló  mű- 
íni  emlékét,  múzeummá  fogják  átalakítani.  Augusz¬ 
tus  18-án  értekezlet  volt  Bártfán,  amelyen  a  Műem- 
tékek  Országos  Bizottsága  és  a  Múzeumok  és  Könyv¬ 
tárak  Országos  Főfelügyelőségének  képviselői  beje¬ 
lentették,  hogy  állami  segélyt  juttatnak  a  restaurálás 
céljaira.  A  híres  városházából  Sárosmegyei  Múzeum 
lesz.  E  becses  műemléknek  ily  célra  való  felhasz¬ 
nálását  és  ezzel  egyúttal  gondos  restaurálását  és 
érintetlen  fentartását  a  „Művészet"  ajánlotta  az  ér¬ 
dekelt  körök  figyelmébe.  Örömmel  regisztráljuk  most, 
hogy  ez  az  eszme  buzgó  pártfogókra  talált  s  remél¬ 
hetőleg  nemsokára  megvalósul.  Az  értekezleten  Ber- 
zcviczy  Albert  előadása  vitte  dűlőre  a  kérdést. 

LÁSZLÓ  FÜLÖP  ELEK  három  művét  reprodu¬ 
káljuk  ebben  a  füzetben.  Az  egyik,  amelyet  mű- 
melléklet  gyanánt  csatolunk,  Kohn  olmützi  érsek 
arcképe,  színes  olajvázlat,  a  melyet  háromszínnyo- 
matú  sokszorosításban  reprodukálunk.  A  másik, 
amelynek  képét  a  301-ik  oldalon  közöljük,  arckép, 
ennek  eredetije  olajfestmény.  A  harmadik,  amely  a 
304-ik  oldalt  díszíti,  Lord  O’Neill  arcképéhez  készí¬ 
tett  ceruzavázlat. 

MÁRKUS  GÉZA  rajzolta  e  füzet  második  mű¬ 
mellékletét,  amely  a  bábeli  torony  építéséről  szóló 
bibliai  sorokhoz  készült.  Kétszínű  nyomásban 
reprodukáljuk.  Ugyancsak  Márkus  Géza  tervezte 
Kecskemét  városának  bérházát,  amelynek  képét  a 
szükséges  részletekkel  együtt-e  füzet  345.,  348., 
349.  és  352-ik  oldalain  találja  az  olvasó. 

KRIESCH  ALADÁR  rajzolta  a  289-ik  oldal  fej¬ 
lécét. 

SCHMIDT-HOFFMANN  LILY  rajzolta  a  299-ik 
oldal  fejlécét. 

SZÉKELY  ANDOR  „A  Ganseplaats  Brüggeben“ 
című  művét  reprodukáljuk  a  305-ik  oldalon.  Erede¬ 
tije  pasztellrajz. 

SARKADI  ELEMÉR  egy  záródíszét  közöljük  a 
307-ik  oldalon,  egy  fejlécét  a  326-ik  oldalon. 

NAGY  ZSIGMOND  rajzolta  a  308-ik  oldalon 
közölt  tanulmányt.  Eredetije  vereskrétarajz. 

FERENCZY  KÁROLY  műve  a  309-ik  oldalon 
közölt  tanulmány.  Eredetije  szénrajz. 

HAZAY  ALADÁR  rajzolta  a  310-ik  oldal  fejlécét. 

BECK  Ö.  FÜLÖP  egyik  plakettjét  közöljük  a 
311  -ik  oldalon.  A  „Budapesti  Photo-Club"  számára 
készült.  Ugyanennek  a  művésznek  egy  másik  pla¬ 
kettjét  közöljük  a  314-ik  oldalon. 

SZENTGYÖRGYI  BÉLt\  fejlécét  közöljük  a 
316-ik  oldalon. 

BELÁNYI  VIKTOR  egyik  záródíszét  közöljük  a 
324-ik  oldalon. 

EISENF1UT  FERENC  művészi  hagyatékából  köz¬ 
lünk  egy-egy  tanulmányrajzot  a  325.,  329.,  332., 
337.,  338.  és  339-ik  oldalon. 

ÉBERLING  GYULA  rajzolta  a  327-ik  oldal 
záródíszét. 

MYSKOVSZKY  ERNŐ  rajzolta  a  328-ik  oldal 
fejlécét. 

TELCS  EDE  egy  arckép-plakettjét  közöljük  a 
330-ik  oldalon,  ugyanennek  a  művésznek  Deák 
Ferenc-plakettjét  a  344-ik  oldalon. 

Mc  NEILL  WHISTLER  „Arckép"  című  olaj- 
festményét  reprodukáljuk  a  336-ik  oldalon. 

ITÜNTETÉSEK.  A  földművelésügyi  miniszter 
által  telepes  templomokra  kiírt  pályázaton  41 
szerző  vett  részt  64  pályaművel.  A  bíráló-bizottság 
a  rendelkezésére  álló  21  díjból  csak  egyet  adott 
ki,  ennek  nyertese  Bánszky  Mihály.  Megvásárlásra 
ajánlott  18  tervet.  Ezek  jeligéje  a  következő: 
Vakolat  (tervezők  Sándy  Gyula  és  Förk  Ernő), 
Anima  (tervező  Riemer  Márkus),  Kéthajós  (tervező 
Sándy  Gyula  és  Förk  Ernő),  Vörös  pont  kettős 
körben  (tervező  Károlyi  Emil),  Excelsior  (tervező 


Riemer  Márkus),  Szeretet  (tervező  Walch  Viktor  és 
Borsos  József),  Tanulmány  (tervezők  Förk  Ernő 
és  Sándy  Gyula),  továbbá :  Luther  A.,  kettős 
kereszt  vörös  körben,  Miatyánk,  In  nomine  patris, 
Evangélium  B„  Szt.  László,  Reformatió,  Evangélium, 
Hódság,  Kör-körben. 

A  zalatnai  Lukács  Béla  szobormű -bizottság 
zsűrije  egyhangú  ítélettel  a  következő  pályaműve¬ 
ket  jutalmazta:  1.  „Zalatna  szülöttének".  A  munka 
kivitelével  bizatott  meg.  Szerzői :  Grosz  Aladár 
szobrász  és  Fritz  Oszkár  műépítő.  2.  „Munka  és 
becsület".  Szerzői:  Radnai  Béla  szobrász;  Papp 
és  Szabolcs  műépítészek.  A  harmadik  jutalmat 
Gách  István  szobrász  kapta. 

A  Magyar  Iparművészeti  Társulat  Trefort- 
emlékérem  és  plakett-pályázatán  a  beérkezett  nyolc 
pályamű  közt  az  500  koronás  első  díjat  Gaál 
István,  a  300  koronás  második  díjat  Beran  Lajos 
plakett-mintájának  ítélte  oda  a  zsűri.  Ezenkívül 
200 — 200  koronával  jutalmazta  Beck  Ö.  Fülöp 
és  Szirmai  Antal  pályaműveit. 

A  besztercebányai  kereskedelmi  és  iparkamarai 
székesegyház  terveire  hirdetett  pályázatra  beérkezett 
57  pályaterv  fölött  az  építő  bizottság  következőkép 
döntött:  A  I.  díj  (600  kor.)  nyertese  a  „Cyklop" 
jeligéjű  pályaterv.  Tervező  Sebestyén  Arthur.  A  II. 
és  Ill-ik  díj  a  „Rikárd"  és  „Szép  Urpin"  jeligéjű 
pályaterveknek  ítéltetett  oda.  A  „Rikárd"  szerzője 
Baranyai  Aladár  műépítész  a  „Szép  Urpin“-é : 
Komor  Marcell  és  Jakab  Dezső,  műépítészek. 


KÜLRÖLPI  krónika 

BERLIN.  —  Sokat  beszélnek  most  egy,  a  po¬ 
rosz  közoktatásügyi  minisztériumban  végbement 
személyváltozásról,  mely  újabb  adalékul  szolgálhat 
Vilmos  császárnak  a  művészeti  politika  terén  köve¬ 
tett  retrográd  irányzatához.  Arról  van  szó,  hogy 
az  említett  minisztériumban  az  újabb  művészetre 
vonatkozó  ügyek  vezetéseivel  eddig  megbízott  Müller 
titkos  főkormánytanácsost  állásától  fölmentették  és 
helyébe  Schmidt,  ugyancsak  titkos  főkormány¬ 
tanácsost  nevezték  ki.  Ez  a  személyváltozás  magá- 
banvéve  teljesen  érdektelen,  csak  az  előzmények 
kölcsönöznek  neki  némi  pikáns  jelentőséget,  mely 
azonban  nem  igen  lépi  túl  az  udvari  és  a  bürokrata 
körök  szűk  korlátáit.  Az  ezévi  berlini  kiállítás 
megnyitása  után  ugyanis,  a  tárlatról  visszautasított 
dilletánsok  egy  kisebb  csoportja,  egy  a  kiállítás 
juryjét  és  vezetőségét  támadó  és  vádoló  röpiratot 
juttatott  a  császár  elé,  amely  röpiratnak  csak 
abban  az  egy  pontban  volt  igaza,  hogy  a  tárlat¬ 
ról  nem  az  összes  dilletánsokat,  hanem  csak 
néhányat  utasítottak  vissza.  A  császár  a  röpirat 
kapcsán  beható  jelentést  kért  az  esetről,  és  ennek 

a  jelentésnek  az  eredménye  volt  az  említett  személy¬ 
változás,  amelyet  rövid  idő  alatt  egy  második 
változás  követett,  annyiban  a  Nemzeti  Képtár 
Schöne  nevű  főbb  alkalmazottját  szintén  elmozdí¬ 
tották  és  helyét  Althoff  miniszteri  igazgatóval  töl¬ 
tötték  be.  Ez  az  utóbbi  személy  változás  minden¬ 
esetre  némi  kellemetlenséggel  fog  járni  a  képtár 
modern  műveltségű  igazgatójára,  Tschudi-ra  nézve, 
aki  azonban  ezt  is  csak  el  fogja  viselni  valahogy, 
miután  nemrég  a  képtár  újabb  és  a  modern  Ízlésnek 
megfelelő  szerzeményeit  kénytelen  volt  a  császár 
határozott  kívánságára  ez  épület  harmadik  emele¬ 
tének  egy  elrejtett  zugában  elhelyezni.  Ezek  az 
apró  incidensek  mindenesetre  jellemzik  a  berlini 
hivatalos  körök  művészi  felfogását,  komolyabb 
jelentőségre  azonban  semmiképen  sem  tarthatnak 
számot.  A  császári  akarat  ilyetén  megnyilatkozásai 
éppenséggel  nem  fogják  feltartóztatni  a  modern 
művészet  fejlődését,  annál  is  kevésbbé,  mert  a 
német  művészet  már  túl  van  az  állami  kitartottság 

szánalmas  etappeján  ;  legfeljebb  csak  siettetni  fog¬ 
ják  annak  a  dekadenciának  a  folyamatát,  mely 
Berlin  művészi  életében  az  utóbbi  évek  során 
mindinkább  tapasztalható. 

ZÜRICHBEN  nemrég  tanárgyűlés  volt,  amely 
egyebek  közt  a  művészet  és  az  iskola  egy¬ 
máshoz  való  viszonyának  és  a  művészi  oktatásnak 
az  utóbbi  időben  mind  gyakrabban  szellőztetett 
kérdésével  is  foglalkozott.  A  jelenvoltakat  külö¬ 
nösen  a  rajzoktatás  reformja  foglalkoztatta,  amely¬ 
nek  kapcsán  dr.  Diem  (St.  Gálién)  és  Stauber 
(Zürich)  előadók  első  sorban  az  emlékezetből  való 
rajzolás  és  a  gyerekeknek  a  forma-  és  színérzék 
fejlesztésére  irányuló  oktatása  és  nevelése  javára, 
a  minták  után  való  szolgai  rajzolás  rendszerének 
az  elejtése  mellett  törtek  lándzsát.  Szerintük  az 
ornamentális  rajznak  teljesen  háttérbe  kell  szo¬ 
rulnia,  s  a  fősúlyt  az  egyéni  és  művészi  látás 
fejlesztésére  kell  fektetni.  Ennek  a  módszernek 

vészeti  gyűjtemények,  különösen  az  állami  gyűjte¬ 
mények  számára  biztosítsa.  A  londoni,  illetve  az 
angol  nyilvános  képtárak  ugyanis  sok  esetben 
nem  rendelkezvén  a  szükséges  anyagi  eszközökkel, 
kénytelenek  voltak  olyan  kiváló  műalkotások  meg¬ 
szerzéséről  lemondani,  amelyeket  szívesen  soroztak 
volna  be  valamelyik  gyűjteménybe,  s  amelyek  ily 
módon  Párisba,  Berlinbe  vagy  Chikagóba  kerültek. 
Az  új  „National  Art  Collections  Found“  most  szer¬ 
vezni  akarja  a  brit  műbarátokat  olymódon,  hogy 
ezáltal  az  említett  külföldi  versenynyel  sikeresen 
szembeszállhasson.  Az  ilyen  természetű  társulásnak 
az  eszméje  már  nem  új,  amennyiben  Berlinben  és 
Párisban —  az  utóbbi  helyen  az  „Amis  de  Louvre" 
—  már  évek  óta  működnek  ilyen  egyesületek.  A 
londoni  egyesület  megalakítására  az  első  lépés  már 
megtörtént,  amennyiben  az  angol  művészéletben 
jól  ösmert  kiválóságok,  mint  Alma  Tadema,  Wil- 
liam  Agnew,  William  Armstrong,  Lord  Avebury 
stb.  kezdeményezésére  ideiglenesen  összeállt  egy  cso¬ 
port  műbarát  s  már  a  közel  jövőben  megkezdi  műkö¬ 
dését,  mely  régi  képekre,  rajzokra  s  egyéb  műtár¬ 
gyakra,  és  minden  néven  nevezendő  modern  mű- 

kedvező  eredményeiről  Freund, 
a  frankfurti  mintarajziskola  ta¬ 
nára  tett  jelentést,  amelynek 
kapcsán  a  jelenvoltak  egyhan¬ 
gúlag  hozzájárultak  az  előadók 
által  felállított  tételekhez,  ame¬ 
lyeknek  a  lényege  abban  van, 
hogy  a  szolgailag  utánzó  rajz 
helyébe,  a  művészileg  kifejlesz¬ 
tendő  egyéni  rajzolás  lépjen.  A 
gyűlés  utolsó  napján  még  dr. 
Markwart  zürichi  gymnasiumi 
tanár  tartott  érdekes  előadást 
„A  művészet  a  történelmi  ok¬ 
tatásban"  címmel,  és  azt  köve¬ 
telte,  hogy  a  középiskolákban 
a  történelmi  oktatással  kapcso¬ 
latosan  az  emberiség  szellemi 
fejlődése,  műtörténeti  szempon¬ 
tok  bevonásával  együtt  tárgyal- 
tassék,  annak  természetesen  elő- 
föltétele  az,  hogy  a  történelem 
tanárai  egyúttal  a  műtörténe¬ 
lemben  is  járatosak  legyenek. 
A  gyűlés  elvileg  Markwart  kö¬ 
veteléseit  is  egyhangúlag  a  ma¬ 
gáévá  tette. 


BERN.  —  A  világposta-egye- 
sület  tervpályázatot  hirde¬ 
tett  egy  Bernben  felállítandó 
emlékműre.  A  pályázaton  az  ösz- 
szes  nemzetek  művészei  részt 
vehettek  s  így  nem  kelthet  cso¬ 
dálkozást,  hogy  a  pályázatra 
122  mű  érkezett.  A  pályabiró- 
ság  szeptember  26-án  hirdette  ki  verdiktjét.  Eszerint 
kivitelre  alkalmas  mű  nem  találkozott  a  pályáza¬ 
ton.  3000  frankos  díjat  kapott  Hundrieser  (Ghar- 
lottenburg),  Morin  (Berlin),  Ernest  Dubois  és  René 
Patouillard  (Páris),  René  de  St.  Marceau  (Páris) ; 
1  500  frankos  díjakat  Chiattone  (Lugano),  Taschner 
(Boroszló)  és  Herr  (München).  A  3000  frankkal 
kitüntetett  művészek  közt  a  bizottság  új,  szűkebb 
pályázatot  hirdet,  amely  1904  augusztusában 
jár  le. 


LONDON.  —  Az  angol  lapok  hasábjain  az 
utóbbi  időben  mind  sűrűbben  jelentek  meg  olyan 
cikkelyek,  melyek  keserű  hangon  felpanaszolták  az 
amerikai  milliomosoknak  a  művásár  terén  tapasz¬ 
talható  szédítő  konkurrenciáját,  amelylyel  még  a 
gazdag  Anglia  se  képes  versenyezni.  Ennek  a  nagy 
versenynek  az  ellensúlyozására  Londonban  most 
„National  Art  Collections  Found"  címmel  egyesület 
van  alakulóban,  amelynek  az  lesz  a  célja,  hogy  az 
angol  művészek  alkotásainak  a  színejavát,  amely 
eddig  jórészben  külföldi  művészeti  intézetek  vagy 
magánemberek  tulajdonába  ment  át,  az  angol  mű- 

alkotásokra  fog  kiterjeszkedni.  A  fönnebb  elősorolt 
tények,  a  magyar  művészi  élet  kapcsán  igen  szo¬ 
morú  reflexiókra  nyújtanak  alkalmat.  Ha  valahol, 
úgy  nálunk  vajmi  gyakran  előfordul,  hogy  az  állam 
nem  rendelkezik  annyi  pénzzel,  hogy  a  magyar 
művészetnek  egy-egy  kiváló  alkotását  megszerezze. 
Csakhogy  nálunk  az  államnak  —  sajnos  —  semmi¬ 
féle  versenytől  nem  kell  tartania,  s  ilyen  esetekben 
a  dolog  vége  rendesen  az,  hogy  az  illető  művek 
a  művészek  nyakán  maradnak.  A  közelmúltban  volt 
egy  eset,  mely  arra  mutat,  hogy  az  állami  művészeti 
gyűjtemények  társadalmi  támogatásának  az  eszméje 
már  hozzánk  is  eljutott,  egyelőre  azonban  még  csak 
abban  a  fonák  formában,  hogy  az  illetékes  körök 
a  maguk  kezdeményezéséből  valóságos  gyűjtést  rendez¬ 
tek,  hogy  egy  kiváló  angol  művész  egy  olajfestmé¬ 
nyének  az  állam  számára  szóló  megszerzését  lehetővé 
tegyék.  Ez  azonban,  természetesen,  nem  helyes  módja 
a  kérdés  megoldásának,  melyre  csak  a  berlini,  párisi 
és  legújabban  a  londoni  példa  szolgál  követésre- 
méltó  útmutatással. 


CLHALT  MŰVÉSZEK.  Auguin,  Louis  Augustin 
tájfestő  (szül.  1824-ben)  meghalt  Bordeauxban. 
Baumgartner,  Adolf  tájfestő  és  panoráma-rajzoló 
(szül.  1842-ben)  meghalt  Leopoldsthalban. 

Berdellé,  Ph.  műépítő  (szül.  1837-ben)  meg¬ 
halt  Mainzban. 

Beyer,  Kari  festő  és  képrestaurátor  (született 
1826-ban)  meghalt  Darmstadtban. 

Bovy,  Hugues  szobrász  (szül.  1841-ben)  meg¬ 
halt  Genfben. 

Bürgel,  Hugó  tájfestő  (szül.  1853-ban)  meg¬ 
halt  Münchenben. 

Büchel,  Edouard  tanár,  rézmetsző  (szül.  1834-ben) 
meghalt  Drezdában. 

Chilliet,  M.  műépítő  (szül.  1863-ban)  meghalt 
Párisban. 

Eberle,  Josef  szobrász  (szül.  1844-ben)  meghalt 
Ueberlingben. 

Erlacher,  Joseph  szobrász,  meghalt  Münchenben. 
Gábriel,  P.  J.  C.  tájfestő  (szül.  1828-ban) 
meghalt  La  Hayeban. 

Götzelmann,  Eduard  festő 
(sz.  1830-ban)  megh.  Bécsben. 

Gude,  Fredrik  Hans  tanár 
és  tájfestő  (szül.  1825-ben) 
meghalt  Berlinben. 

Hándler,  Paul  történelmi  festő 
(sz.  1  833-ban)  megh.  Bethelben. 

Hoffmann,  Jakab  tájfestő  (sz. 
1851-ben)  megh.  Majna-Frank- 
furtban. 

Kaulbach,  Friedrich  tanár  és 
festő  nyolezvanegyéves  korában 
Hannoverban  meghalt.  Kaul¬ 
bach  1822-ben  Arolsenban  szü¬ 
letett.  Unokatestvére  volt  Kaul¬ 
bach  Wilhelmnek,  akitől  első 
kiképzését  is  kapta  s  1839-től 
1845-ig  Münchenben  tanult, 
majd  hosszabb  tanulmányutat 
tett  Olaszországban.  Önálló  mű¬ 
ködését  mint  történelmi  festő 
kezdte  meg,  de  különösen  az 
arcképfestés  terén  ért  el  maradan¬ 
dóbb  sikereket.  Az  elhűnyt  édes 
apja  volt  Kaulbach  Friedrich 
Augustnak,  aki  ez  évi  tavaszi 
tárlatunkon  hat  művel  vett  részt. 

Kingermann,  A.  szobrász  (sz. 
1828-ban)  meghalt  Berlinben. 

Kiesslin,  Julius  festő,  meg¬ 
halt  Münchenben. 

May,  Philipp,  a  „Punch“ 
és  a  „Graphic“  rajzolója  (szül. 
1864-ben)  meghalt  Londonban. 

Mols,  Róbert  festő  (szül. 
1845-ben)  meghalt  Anversben. 

Modersohn,  H.  festő  (szül. 
1855-ben)  meghalt  Honnefben. 

Móniidon,  Alphonse  festő  (szül.  1861-ben) 
meghalt  Párisban. 

Piát,  Frédéric  Eugéne  szobrász  (szül.  1827-ben) 
meghalt  Párisban. 

Reuter,  E.  tájfestőnő,  meghalt  Heidelbergben. 

Rheinfelder,  F.  G.  festő  (szül.  1838-ban)  meg¬ 
halt  Görzben. 

Rinck,  Paul  festő  (szül.  1863-ban)  meghalt 
Amsterdamban. 

Scharff,  Anton  medailleur  (szül.  1 845-ben),  aki 
a  magyar  állami  művészeti  nagy  és  kis  érmet  is 
mintázta,  meghalt  Bécsben. 

Steub,  Fritz  festő  és  rajzoló,  a  müncheni 
„Fliegende  Blátter“  hosszú  éveken  át  volt  dol¬ 
gozótársa  (szül.  1844-ben)  meghalt  Münchenben. 

Ustyanovicz,  Cornél  festő  (szül.  1839-ben) 
meghalt  Dolhiemben. 

Verdyen,  Eugéne  tájfestő  (szül.  1836-ban) 
meghalt  Bruxellesben. 

Wagner,  Ludwig  festő,  meghalt  Lindauban. 

Weiss,  O.  festőnő  (sz.  1853.)  megh.  Münchenben. 

Mac  Neill  Whistler,  James 
Abbott  amerikai  festő,  a  mo¬ 
dern  művészet  egyik  legkima¬ 
gaslóbb  alakja  július  1 7-ikén 
Londonban  meghalt.  Whistler 
1834-ben  az  északamerikai 
Egyesült-Államok  Massachusetts 
államának  Lowell  nevű  váro¬ 
sában  született.  Szülei  a  katonai 
pályára  szánták  és  a  westpointi 
katonai  akadémiában  neveltették, 
ahonnan  Baltimoreba  került  és 
térképek  rajzolásával  foglalko¬ 
zott.  Csakhamar  azután  ezt  is 
megunta  és  hajlamait  követve 
Európába  jött,  hogy  teljesen  a 
művészetnek  szentelje  magát. 

Párisban  két  évig  Gleyre  tanít¬ 
ványa  volt,  majd  1863-ban  Lon¬ 
donba  költözött  és  1885  óta 
fölváltva  Párisban  és  Londonban 
dolgozott.  Egyike  volt  a  leg¬ 
finomabb  érzésű  művészeknek 
és  teljesen  új  célokat  tűzött  a 
modern  művészet  elé,  amennyi¬ 
ben  mindenekfölött  a  színek 
összhangjáért  lelkesedett,  sym- 
foniákat  alkotott  és  már  azzal 
is  kifejezésre  juttatta  a  művé¬ 
szet  minden  más  elemének  a 
színek  harmóniája  alá  való  ren¬ 
deltségét,  hogy  műveit  „fehér 
symfoniá“-nak,  „fekete  symfo- 
niá“-nak  stb.  nevezte  el.  Mind¬ 
amellett  arcképeivel  sokkal  na¬ 
gyobb  sikereket  ért  el,  mint  csak 
a  szűkebb  körökre  nézve  hozzá¬ 
férhető  színharmóniával,  ame¬ 


lyeket  csak  a  vele  rokon  lelkek  tudtak  átérteni  és 
érdemük  szerint  megbecsülni.  Arcképei  közül  a  leg¬ 
ismertebbek  édes  anyja  arcképe  a  párisi  Louvre-ban, 
Carlyle,  a  glasgowi  képtárban,  „ Sarasaié “,  Lady  Ar- 
chibald  Campbell  stb.  A  rézkarc  terén  egészen  ön¬ 
álló,  némileg  Rembrandtra  emlékeztető  stylust  terem¬ 
tett  meg,  amely  miatt  eleinte  gúny  tárgya  volt,  később 
azonban  legnagyobb  ellenségeit  is  meghódította. 
Életének  egyik  jelentőségteljes  epizódja  volt  az  a 
pör,  amelyet  Ruskin  ellen  indított,  aki  őt  egy 
bírálatában  charlataneriával  vádolta.  Whistler,  aki 
életének  utolsó  éveiben  a  londoni  „International 
Society  of  Painters,  Sculptors  and  Gravers“  elnöke 
is  volt,  társulatunk  ezévi  Tavaszi  Nemzetközi 
Kiállításán  is  részt  vett  „Szőke  Szépség “  című 
kis  képével,  mely  persze  csak  egy  igénytelen 
névjegye  volt  a  kiváló  művésznek.  Hogy  az  el- 
húnytat  a  külföldön  is  megbecsülték,  annak  bizony¬ 
sága  az  is,  hogy  egyebek  közt  a  francia  becsület- 
rend  lovagja  és  a  bajor  kir.  művészeti  akadémia 
dísztagja  is  volt. 


TANULMÁNY 

EISENHUT  FERENC  FESTMÉNYE 


24' 


339 


ciüfc 


Kassai  képírók  a  xvi., 

XVII.  ÉS  XVIII-IK  SZÁ¬ 
ZADBAN.  A  mohácsi  vészszel 
válságos  idők  következtek  a 
hazai  képzőművészetre  is.  A 
budavári  királyi  udvar  meg¬ 
semmisült;  a  reformációban  — 
a  század  közepén  —  a  kálvini 
irányzat  kerekedett  fölül,  mely 
a  festett  és  faragott  képet  nem 
tűrte  a  templomokban  s  itt  csu¬ 
pán  epitaflumok,  sírkövek,  fes¬ 
tett  címerek  és  zászlók  kaptak 
helyet.  A  királyi  udvart  ugyan  felváltja  a  gyula- 
fehérvári  fejedelmi  palota  s  a  XVII-ik  században  az 
erdélyi  fejedelmeknek  is  székházul  szolgál  a  kassai 
királyi  ház,  azonban  a  képírás  ezen  a  réven  csak 
kisebbszerű  feladatokhoz  jut;  az  armálista  nemesség 
osztogatása,  a  vitéz  hajdúknak  seregestül  a  nemesi 
osztályba  való  befogadása  fellendíti  a  címerfestést ; 
rokon  ezzel  a  megújított  céhlevelek  díszes  kifestése. 

A  címerszerzés  módjáról  érdekes  részleteket  őr¬ 
zött  meg  egy  Kassa  városa  levéltárában  fennmaradt 
levél.  Schneider  Gáspár  kassai  polgár  címerkérő  fo¬ 
lyamodására  válaszol  1592-ben  Ruda  János,  a  kassai 
származású  királyi  herold,  Prágából  írván,  hogy  a 
kívánságnak  semmi  sem  áll  útjában,  csak  készíttesse 
el  a  képíróval  az  óhajtott  címer  vázlatát. 

Mily  igényeket  támasztottak  az  arcképfestés  dol¬ 
gában  e  korbeli  előkelő  uraink,  arról  Dobó  Ferenc¬ 
nek  Sárospatakon  1594-ben  kelt  levele  tanúskodik, 
mely  szerint  „Istenben  elnyugodt  feleségemnek  akar¬ 
nám  leíratni  az  képét,  hogy  jövendőben  arról  ko¬ 
porsója  kövére  kifaragtatnánk  és  képíróért  oda  Kas¬ 
sára  küldöttünk  vala ;“  a  képíró  azonban  „hogy 
nem  volna  szerencsés  az  emberi  képnek  igazán  való 
leírásában, “  vonakodott  a  megbízástól.  Dobó  Kassa 
városa  útján  sürgeti  a  mestert  a  jövetelre  s  „csak 

írja  annyira  való  hasonlatossággal,  hogy  legyen  va¬ 
lami  repraesentátiója  ábrázatjának  és  állapotjának, 
hogy  az  kőfaragó  tudja  kifaragni  az  kövön  róla." 
Sőt  „jöjjön  csak  annyi  időre  ide,  hogy  jegyezgesse 
le  raptim  és  végezze  otthon  házánál  el  aztán  az  írá¬ 
sát".  A  szerénykedő  kassai  képíró,  Strobel  Frigyes, 
aki  1583-ban  tűnik  fel,  1587-től  1597-ig  a  városi 
közgyűlésnek  tagja,  sőt  1598-ban  tanácstag,  s  mint 
Dobó  leveléből  megtudjuk,  valami  számadás  akadá¬ 
lyozta  az  elmenetelben. 

Strobel  törzsökös  kassai  családból  eredt.  1505- 
ben  Strobel  János,  1621-ben  Strobel  Sámuel  a  vá¬ 
rosi  közgyűlés  tagja. 

Gróf  Forgách  Ádám  1667-ben  utasítja  galgóci 
várnagyát :  „Az  képírót  ki  kell  hozatni  Fülekből, 
hogy  az  királyok  képit  és  subscriptiókat  szépen  re¬ 
noválja".  Képzelhetjük,  hogy  az  elmosódott  vagy 
éppen  tönkrement  részleteken  mennyit  újított  —  ja¬ 
vításnak  nem  merjük  fordítani  —  a  képíró  restau¬ 
ráló  fantáziája. 

Arcképek  festése  széliében  divatozott  Kassán  a 
XVII-ik  században.  Ellinger  Gáspár  képíró  hagyatéká¬ 
ban  (1622)  „des  Musculi  vattern  bild “ ,  Musculus 
evang.  pap  atyjának  arcképe ;  —  Türck  Sebestyén, 
a  kassai  luth.  egyház  német  papjának  hagyatékában 
(1623)  „dér  Frau  Goltziussen"  és  „des  herrn  Se- 
bastiani  (t.  i  Türck)  bildniss  unausgefertiget"  talál¬ 
tatott.  Az  1650-ben  elhunyt  Ivemmel  Anna  után  „2 
conterfeit  von  Oelfarben"  maradt,  melyet  3  frt  és 
60  dénárra  becsült  a  hagyatéki  hatóság ;  továbbá 
„die  vier  Element  gemalt,  den.  90  ;  4  bilder,  alt, 
von  verlohrnen  Sohn,  den.  85  ;  ein  gemalt  Wappen, 
den.  9  ;  ein  alt,  zurissen  Kupferstich,  den.  3  ;  ein 
geschnitzter  Hirschkopf,  den  90  ;  ein  geschnittener 
Engel,  den.  50;  ein  geschnitten  Wappen,  den.  15“ 
- —  Künelné  sz.  Böhm  Margit  hagyatékában  (1652) 
„3  conterfey  dér  eltern"  ;  Tornyosi  Tamás  építőmester 
után  (1732)  „die  Tochter  abgemahlter"  és  1 1  tájkép. 


Adatok  művészetünk  történetéhez 


Kassa  képírói  közül  György  1527- 
ben  polgárjogot  nyert.  Simon  moler 
1528-ban  4  írttal  járul  a  Kaczianer 
részére  adott  kölcsönhöz.  Benedek 
képíró  házában  (1533)  zsellérségben 
laknak  Balázs  és  Miklós  képírómes¬ 
terek  ;  az  első  16,  utóbbi  25  dénár 
adót  fizetett.  Tamás  mester  —  1534- 
ben  —  7g  forintot.  Miklós  az  1556-ik 
tűzvészben  megsérült  toronyórát  festi 
és  aranyozza.  Ebben  a  veszedelemben 
semmisült  meg  a  város  festett  látképe, 
effigies  civitatis,  és  festett  címerképe, 
mely  3  frt  és  25  den.-ba  került.  Az 
Olasziból  származott  Kristóf  1545-ben 
50  dénárt  fizet  adóban  ;  1554-től 
1556-ig,  haláláig  a  városi  közgyűlés¬ 
nek  tagja ;  halála  évében  hat  zászlót 
festett  a  város  számára.  1553-ban 
képíró  Tamás  az  orgonát  írja  meg. 

1  569-ben  Angelini  Miklós  „pictor  sac- 
ratissimae  maiestatis  caesareae“  for¬ 
dult  meg  Kassán.  A  század  végén  élt 
Strobelről  fentebb  emlékeztünk. 

Midőn  a  codexek  miniálása  a  fa¬ 
metszés  és  könyvnyomtatás  elterjedé¬ 
sével  mindinkább  megszűnt,  a  kép¬ 
írók  ebbeli  tudománya  a  címerfestésen 
kívül  a  városi  hatóságok  által  kiadott 
céhszabályzatok  kezdőbetűinek  és  szé¬ 
leinek  ékesítésében  érvényesült.  Kassa 
városa  levéltárában  is  több  ily  díszes 
oklevél  található  a  XVÍI-ik  század  első 
feléből,  amikor  Bocskay  és  Bethlen 
sűrű  címerosztogatása  népszerűvé  tette 
a  képírásnak  ezt  az  ágát. 

A  gombkötő-céh  1 603-ik  évbeli  sza- 
badalomlevelén  az  arany  alapű  iniciálé 
s  a  lapszéli  díszítésben  levő  megnyúlt 
virágbimbó  százados  gyakorlatra  és 
formákra  utalnak.  A  virágos  ágak  közt 
a  gombkötéshez  szükséges  eszközöket 
és  gomkötőmunkákat,  forgókat  látunk. 

A  kannagyártók  igazságán  (1612) 
a  baloldali  szélen  van  csupán  festett 
dísz,  edényből  kinövő  stilizált  ág, 
naturalisztikus  alakításéi  nefelejcs  és 
szegfű  virággal.  A  római  mintáról  ala¬ 
kított  ezt  az  olasz  renaissance  díszít¬ 
ményt  készségesen  alkalmazták  ná¬ 
lunk,  rendesen  több  naturalizmussal, 
hazai  virágfajtákból  ;  a  bokréta  tere- 
bélyesebb,  mint  ösztövér  olasz  mo¬ 
dellje.  Ebből  sarjadzott  s  legelőször 
a  Korvin-kötések  vágásain  tűnik  fel 
az  a  magyarnak  nevezett  diszítőstíl, 
mely  a  renaissance-al  kapott  be  hoz¬ 
zánk  s  perzsa-arab  motívumokkal  gya¬ 
rapodott. 


A  kassai  kannagyártók  céh¬ 
szabadalmának  lapszéli  díszí¬ 
tése  1612-ből 


A  szabócéh  162  1-ik  évi  céhszabály¬ 
zatának  díszítője  közkeletű  mintát  fes¬ 
tett  az  okirat  köré,  megtűzdelvén  azt 
a  szabómesterség  műszereivel  s  ott 
találjuk  azt  a  rajzbeli  játékot,  a  három 
ollót  három  füllel,  a  hazai  fazekas- 
műveinken  előforduló  s  három  nyulat 
három  füllel  ábrázoló  elmés  példa 
nyomán,  A  képíró  humora  két  ízben 
a  virágot  mascaron  helyett  kecske¬ 
fejjé  idomítja,  így  fent  a  Stephanus 
szó  E  betűje  felett  s  a  jobboldali  szél- 
diszítés  közepe  tájékán. 

Kevés  eredetiséggel  dicsekszik  az 
erszénykészítők  1628-ik  évbeli  sza¬ 
bályzata  ;  a  naturalisztikus  részletek 
sikerültek  legkevésbbé.  Az  erszények 
változatos  alakjai  —  a  baloldalon  - — 
kosztümtörténeti  érdekre  számíthatnak. 

Címerfestők  munkájával  találko¬ 
zunk  a  ravatalos  posztókon,  amit  két 
- —  Kassa  város  1626-ik  évbeli  jegy¬ 
zőkönyvében  fenmaradt  - —  eset  is 
tanúsít.  Az  első  az  év  februárius  havá¬ 
nak  9-ik  napjáról  szól:  „Item  jőve 
elől  ez  is,  hogy  nem  tudják,  ki  aka¬ 
ratjából  Váradi  Péter  az  Istenben  el¬ 
nyugodt  Zegedi  István  posztóját  az 
sugestusról  címerével  egyetemben  le- 
vejteté  és  az  papok  székit  is  más  posz¬ 
tóval  szegeztette  be,  az  anyja  címerét 
reávarratván. “  A  felháborodott  városi 
tanács  ex  gratia  50  forintot  vetett  reá 
s  meghagyta,  hogy  „az  posztót  vegyék 
le  onnan 

A  másik  eset  március  hó  1 4-ikéről 
kelt.  „Georgius  Tatay  suplicál,  hogy 
az  gyermeke  temetségére  fel  akarná 
címerekkel  és  posztóval  az  predikálló 
széket  ékesíteni.  Deliberatum :  Nem 
lehet,  mert  az  szegény  Istenben  el¬ 
nyugodt  Antoni  Than  uram  címere  és 
posztója  fenn  vagyon.  Iterum  delibc- 
ratum  :  Felül  vonják  be  az  suggestust, 
maradjon  Than  uram  posztója  is  fenni  ‘ 

A  XVII-ik  század  elején  Márton 
képíró  1603-tól  1605-ben  bekövet¬ 
kezett  haláláig  tagja  a  városi  közgyű¬ 
lésnek.  Kurtzweil  Kristófról  1614-ben 
mint  néhairól  emlékeznek  meg  az 
anyakönyvek.  1616-ban  Ellinger  Gás¬ 
pár,  1617.  február  hó  23-án  Rubiner 
Mihály  és  1621-ben  Spillenberger  Já¬ 
nos  nyertek  polgárjogot ;  ez  utóbbi 
1622 — 1623-ig  és  1637— 1641-ig  a 
városi  közgyűlésnek  tagja. 

Az  izgága  Ellinger  161 8-ban  Huber 
Kelemen  óragyártóval  zördül  össze, 
1 6  1 9  -  ben  ismét  perbe  keveredik, 

amiért  a  városi  tanács  40 
frtra  bünteti  s  kérelmére  a 
bírságot  30  frtra  leszállítja. 

A  következő  év  március 
hó  20-án  „Casparus  Ellinger 
pictor  suplicál,  hogy  a  nemes 
tanács  legyen  mellette  és  írjon 
Ivenciy  Istvánnénak,  hogy  az 
ő  munkájáért  fizetne  meg". 
Lónai  Kendy  Istvánná  sz.  Pa- 
locsay  Anna  néhai  Báthory 
Gábor  fejedelem  özvegye  volt, 
akit  1618-ban  Kendy  István 
kancellár  Boldogkővárában  fe¬ 
leségül  eljegyzett. 

Ellinger  1622-ben  elhalt  s 
hagyatékában,  a  már  említett 
műve  „des  Musculi  vattern  bild",  továbbá  Illumi- 
nirbuch  Valentini  Bolcer,  cin  schlecht  Mahlerbuch, 
Icones  növi  testamenti,  Formularbuch  s  több  vallá¬ 
sos  könyv  soroltatik  fel.  Özvegye  a  következő  év¬ 
ben  meghalt. 

Rubiner  1620-ban  távozik  a  városból,  amint  a 
tanács  előtt  okul  adja:  „minthogy  az  atyjától  hivat- 
tatnék  haza“  ;  emellett  kívánja,  hogy  testimoniumot 
adjanak  neki  itt  való  jámborul  viseleté  felől.  A  ta¬ 
nács  a  bizonyítványt  kiadta  azzal,  hogy  polgári  jo¬ 
gát  bármikor  felújíthatja. 

A  szepes-görgői  származású  Medvecky  János 
1628  február  hó  11-én  nyert  polgári  jogot,  melyért 
6  frtot  fizetett.  1629-ben  Cikk  Pál  epitafiumáért  20 
irtot  kapott.  Ez  év  szeptember  hó  6-án  a  tanács 
előtt  „suplikál  portörőház  csinálásért.  Deliberatum : 
Megengedik,  hogy  csinálja  meg,  azért  azután  alku¬ 
szunk  vele“.  1647  június  hó  19-én  kelt  végren¬ 
deletében  a  puskapormalmot  sógorára  hagyja.  „Mehr 
dem  mallerzeig  sambt  allerley  zugehőrig,  sambt  den 
farben  verlass  ich  solchem  meinen  jetzigen  lehrjung. 
Mehr  beiden  testamentárigen  herrn  verlass  ich  allé 
ausgefertigten  und  ohnverfertigten  bülter.“ 

Melyik  volt  közülök,  akiről  Bethlen  Gábor  feje¬ 
delem,  mint  Kassán  maradt  képírójáról  emlékezik 
meg  1621-ben,  meghagyván  a  szepesi  kamara  taná¬ 
csosainak,  hogy  „a  mostani  eleibe  adott  szükséghez 
való  festékre  tíz  forintot  és  elegendő  vásznat  adas¬ 
son"  ?  A  fejedelem  utóda,  I.  Rákóci  György  1631  -ik 
évi  levele  szerint  Bethlen  Kassáról  hozatott  „egy  kép¬ 

írót  fejérvári  házainak,  de  kiváltképen  egy  palotának 
megírására" . 

Mily  tárgyú  képeket  kedvelt  az  akkori  közönség, 
mutatja  az  Illyési  Gáspár  inventáriumában  levő  (1631) 
„egy  öreg  rámában  való  kép,  az  Judit  asszony  képe 
fi.  3  ;  nyolc  musáknak  rámában  való  képei  fi.  1 
d.  50".  Palay  Sebestyén  hagyatékában  (1601)  Mar¬ 
tin  Eutter  und  Philep  Melanchton  conterfactur"  volt. 

1 632-ben  Képíró  András,  1663-ban  Spangovszky 
János  említtetnek.  Spangovszkyt,  mert  a  Bornemissza¬ 
házra,  mely  ettől  az  évtől  a  felsőmagyarországi  fő¬ 
kapitányok  székháza,  ő  felsége  címerét  reáfestette, 
a  város  tanácsa  börtönre  vetette  s  mesterségétől  el¬ 
tiltotta  azzal  a  megokolással,  hogy  a  képíró  fel  nem 
váltotta  a  polgárjogot.  A  dolognak  az  volt  a  háttere, 
hogy  a  város  az  említett  házhoz  birtokjogot  for¬ 
mált.  A  pozsonyi  kamara  közbevetésére  Spangov¬ 
szky  fogságából  csakhamar  kiszabadult. 

Sicha  Lukács  hadi  mérnök  és  építész  1668 — 
1671  közt  Kassán  működött  s  ekkor  rajzolta  a  vá¬ 
ros  látképét.  1672  december  hó  22-én  „Képíró 
János  producálván  Szeben  városa  pecsétes  testimo- 
nialis  levelét",  polgárjogot  nyert,  9  frtot  lefizetvén. 
Uramy  János  1677-ben,  Bogdányi  Gottfrid  1690 — 
1710  közt  éltek  Kassán. 

A  dóm  kincstárában  a  sz.  keresztről  s  az  oltári 
szentségről  nevezett  congregácio  albuma  őriztetik, 
melyek  festett  címerekkel  ékeskednek.  Izbéghi  István 
1729-ben  a  sz.  Erzsébet-templom  számára  12  frton 
zászlót  festett ;  egyik  oldalán  sz.  Erzsébet,  a  másikon 
a  sz.  családot  ábrázolta. 

Rotter  Antal  1  732-ben  a  városi  gyógyszertár  szek¬ 
rényeit  és  üvegedényeit  ékesítette  művészetével  ;  Sá¬ 
muel  nevű  képíró  1735-ben  a  Domonkos-rend  két 
képét  restaurálta  ;  Schrött  Erazmus  „pictor  academi- 
cus",  a  bécsi  akadémia  tanítványa,  a  városháza  elő¬ 
csarnokában  allegorikus  freskókat  festett;  Schweitzer 
Antal  városi  geometra  tervezte  az  1790  és  1792-ik 
évi  koronázások  alkalmából  az  illuminációk  transz- 
parentjeit.  — 58. 

Kemény  Lajos 

]AGY  KRISTÓF  SZOBRÁNAK  HETVENÉVES 
JUBILEUMA  NOVEMBER  29-ÉN.  Azon  a  buda¬ 
pesti  szögletfalon,  mely  előtt  ma  Nagy  Kristóf  szobra 
áll,  eredetileg  Nagy  Kristófnak  „festett  képe"  volt. 
Az  új  háztulajdonos  ezt  a  „régi  dísztelen  fest- 


Széldiszítés  a  kassai  szabók  1621-ben  megújított  céhszabályzatáról 


ményt“  levétette  s  helyébe  egy  pesti 
képfaragóval  homokkőből  megcsinál¬ 
tatta  Nagy  Kristóf  szobrát,  mely  egy 
egykorú  tudósító  szerint  „ talpal attjával 
(piedestal)  együtt  négy  öl  s  egy  láb 
magasságra  emelkedik,  úgy  hogy  Kris¬ 
tóf  feje  most  a  2-ik  emeletet  érinti.  “ 
A  Honművész  1833.  évi  december 
1-ső  számában  írja,  hogy  e  szobrot 
tegnapelőtt  (tehát  november  29-én)  szabadították 
meg  a  felállítása  végett  elébe  rakott  deszkaállványtól, 
s  most  már  „az  előtte  egybesereglő  sokaságtól  mind¬ 
egyre  bámultatik.“ 

Nagy  Kristóf  szobra  tehát  70  évvel  ezelőtt 
elsőrendű  pesti  látványosság  volt.  Meg  is  írta  az 
idézett  lap,  hogy  „városunk  a  kőszobrokban,  nyil¬ 
vános  helyeken,  teljességgel  szűkölködik ;  nem 
kellemetlen  tehát  éppen  a  legjártasabb  utca  hom¬ 
lokán  ilyes  óriási  műnek,  habár  nem  Olaszország¬ 
ból  jött  is,  szembetűnése." 

A  Honművész  1833.  évi  70.  sz.  a  mű  elkészí¬ 
tőjének  Bauert  nevezi  meg,  de  a  75-ik  számban 
pontosabban  :  Pauer  Józsefnek.  (Szana  szerint  Bauer 
Mihály  volt  a  készítője.)  Ez  utóbbi  számban  föl¬ 
világosítja  egyúttal  olvasóit  arról,  hogy  helytelen 
dolog  Nagy  Kristófot  „gyermekijesztő  képzeményes 
rémnek44  tartani,  mert  óriási  nagysága  és  azon 
alakja,  melyben  a  festők  és  szobrászok  őt  szemük 
elejébe  tüntetik,  történeti  hagyományon  alapul.44 

B.  J.  — 59. 

/fa |  KÖZPONTI  PAPNEVELŐ  könyvtártermében 
/ni  érdekes  mennyezetfestmény  látható,  mit  gróf 
Széchenyi  Ferenc  megbízásából  a  milánói  szár¬ 
mazású,  pesti  festőművész :  Rivetti  Péter  festett, 
kiről  sem  Szana  Tamás,  sem  Wurzbach  nem  em¬ 
lékezik  meg.  A  festmény  akkor  készült,  mikor  a 
nagylelkű  gróf  megvetve  a  mai  Nemzeti  Múzeum 
alapját,  a  könyvtárt  és  a  nemzetnek  ajándékozott 
gyűjteményeket  a  II.  József  által  feloszlatott  pálosok 
egykori  kolostorának  könytártermében  helyezték  el. 
E  festményről  megemlékezik  Miller  Jakab  Nándor, 
a  könyvtár  első  igazgatója,  a  Nemzeti  Múzeumban 
őrzött  kéziratgyűjteményében  (XV.  kötet  127.  lap). 
A  festmény  központjában  Magyarország  címere  lát¬ 
ható,  mit  két  genius  tart.  A  keretet  a  társországok 
címerei  és  jelvényei  alkotják.  Az  egyik  géniusz 
papírtekercset  tart,  melyen  a  könyvtár  neve  :  ,,Bib- 
liotheca  Hungária  Széchényiano — Regnicolaris44  ol¬ 
vasható.  A  festmény  körül  30  kiváló  magyar  tudós 
arcképét  akarták  megfestetni,  de  az  elkészített  keretek 


még  mai  nap  is  üresen  állanak.  A  fest¬ 
ményért  1500  forintot  fizetett  a  művész¬ 
nek  gróf  Széchenyi  Ferenc.  A  gróf  nag}^- 
lelkű  tiszteletdíjának  szokatlan  nagyságát 
azzal  indokolhatjuk,  hogy  ez  általános 
tetszést  aratott  és  különösen  Schedius 
Lajos,  ki  az  egyetemen  az  aesthetikát 
tanította,  nyilatkozott  erről  elismerőleg.  A 
kiváló  mennyezetfestmény,  mely  ma  is  elég 
jó  állapotban  van,  még  az  uralkodóház  tagjainak 
körében  is  érdeklődést  keltett.  1803  július  6-án 
ugyanis  két  főherceg,  idősb  és  ifjabb  Ferdinand, 
nagyobb  katonai  kísérettel  megtekintették  Rivetti 
Péter  alkotását  és  nagy  elismeréssel  szólották  e 
munkájáról.  E  festőművészünkről  eddigi  kutatásunk 
nyomán  bővebbet  nem  sikerült  megtudnunk,  n. 

—  60. 

^(1  DOBÓI  KASTÉLY  MENNYEZETKÉPE.  Dobó 
/ni  Sárosmegyében  Héthárs  vasúti  állomástól  fél¬ 
órányira  van  s  kastélyát  a  XVII-ik  században  a  ma 
is  virágzó  Dobay-család  építette.  A  kastélyt  a  XVIII. 
század  végén  nagyrészt  gyökeresen  újjáépítették  s 
e  korból  belső  berendezése,  mely  empire  stílusban 
készült,  most  is  nagyobbára  változatlan.  Kissé 
megrongált  állapotban  ugyan,  de  napjainkig  fen- 
maradt  a  kastély  nagy  termének  mennyezetképc, 
a  mely  1700-ban  készült  s  természetes  nagyságú 
alakokkal  az  Olympost  tünteti  fel.  A  korára  nézve 
jellemző,  széles  formájú  alakokból  álló  nyugtalan 
kompozíció  nem  elsőrangú  minta,  de  érdekes  adalék 
XVII.  századbeli  festészetünk  történetéhez,  a  mely¬ 
nek  kutatói  figyelembevételét  nem  mellőzhetik.  — x 

—61. 

ILONÁT  JÁNOS  ARCKÉPFESTŐRŐL,  ki  nagy 
ÉÉ'  hírnévre  tett  szert  a  múlt  században,  Kazinczy 
Ferenc  levelezésében  1806.V.  29-én  van  először  em¬ 
lítés.  Ekkor  azt  írja  Cserey  Farkasnak,  hogy  „Splé- 
nyi  Catonnak  tegnap  eggy  igen  szép  munkájú  képét 
láttam  az  Öcscsénél  Vandernothnénál.  Donát  nevű 
Féstő  dolgozta  olajban  olly  nagyságra,  mint  ez  a 
levelke  papiros  (Egy  nagyobb  Ívből  1/4  rét),  mellyre 
soraimat  irom,  de  oválban.  Az  ára  12  arany.  Ha 
Bécsbe  találsz  menni,  felkeressd44. 

Másodízben  akkor  emlékezik  róla,  mikor  eltréfál 
gr.  Gyulay  Ferencnével  (kelet  nélküli  levél.  1.  Ka¬ 
zinczy  Ferencz  levelezése  VII.  187.)  és  azt  mondja, 
hogy  bár  leánya,  •  a  kis  Lolette,  unokája  is  lehetne 
ha  neje  elhalna,  mégis  elvenné.  „így  házasodik 
Donát  is,  ’s  felesége  28  esztendővel  a’  70  esz- 

tendős  ember  mellett  szépen  él,  mert  általa  imád- 
tatik“ . 

1812.  VI.  9-én  Szemére  Pál  Donát  két  képét 
emliti,  miről  még  eddig  nem  volt  tudomásunk : 
„Prof.  Fejért  és  Horvát  Pistát  nem  regen  festette 
le  Donát.  Jól  találta  mind  a’  kettőt.  Ha  a’  képek 
szépek,  e’  felül  van  gyakorlatlan  szemeimen,  meg¬ 
ítélhetni  “  . 

Kazinczy  ír  is  Donátról  Helmeczy  Mihálynak 
1812.  júliusában,  megjegyezve,  hogy  „az  nem 
rosszul  festett  sok  magyart11. 

1812.  XI.  2.  Kazinczy  arra  kéri  Vida  Lászlót, 
hogy  küldje  Pestre  haladéktalanul  Vitkovicshoz  Krcut- 
zinger  által  festett  képét,  hogy  azt  „Donát  Úrnak, 
eggy  Bécsi  nevezetes  Féstőnek,  bémutathassa,  ki 
fejemet  tegnapelőtt  festette  a’  Horvát’  számára  ’s 
ezen  kép  nélkül  a’  maga  mívét  cl  nem  végezheti, 
minthogy  neki  egyszerűéi  többször  nem  ülheték". 

Ugyan  e  képéről  írja  Kazinczy  Helmeczy  Mihály¬ 
nak  1812.  XI.  8-án,  „Ültem  ’s  láttam,  hogy  Do¬ 
nát  festése  igen  jól  fog  hozzám  hasonlítani.  De 
félek,  hogy  addig  panaszolkodtam  a’  Kreutzinger 
által  festett  kép  fagyos  hidegsége  ellen,  hogy  Do¬ 
nát  a’  magáét  mosolygani  hagyandja,  holott  nekem 
elég  lett  volna  a’  képet  csak  szabad  tekintetűvé, 
vidámmá  tenni.  Kérd  Horvátot,  kérd  magát  Doná- 
tot,  hogy  képemet  süsslachenddé  ne  tégye.  Nam 
risu  inepto  rés  ineptior  nulla  est,  ezt  mondja  eggy 

régi  író.  Az  a’  nevetés  a’  képen  eggy  fiatal  ember 
’s  lányka  képét  is  nevetségessé  tehetné  :  hogy  ne 
eggy  öreg  emberét  ?  Bár  minél  több  munkát  kapna 
hazánkban  a’  szcrctetre  olly  igen  méltó  Donát  ! 
Óhajtanám,  hogy  Te  és  a  Te  Siskovicsod,  hogy 
Tatay,  Szemere,  Virág,  Sztrokai  és  Sztrokainé  ’s 
mindazok,  a’  kik  a  szebb  körbe  tartoznak,  mago¬ 
kat  festettetnék.  Szerencsésebb  Találót,  ügyesebb 
Festőt  nem  találnak,  mint  ez  a’  jó  Ember.  En 
Pesten  lévén  sokakat  kértem,  hogy  néki  adjanak 
dolgot“ . 

1812.  XI.  *  1 0-én  Horvát  Istvánnak  ír  c  kép¬ 
ről  Kazinczy.  „Donát  a’  képet  szerencsésebben 
kezdette  mint  minden  más  festő,  a’  ki  valaha  fes¬ 
tett.  Meglehet,  hogy  a’  kép  olly  szép  mint  a’ 
Kreutzingeré,  nem  lesz;  de  bizonyosan  inkább  fog 
hasonlítani  hozzám,  mint  akar  az,  akar  a  Kinin- 
geré,  mert  a  Sunderé  felől  nemis  szólok.  .  .  .  Ha 
a  kép  (Kreutzingeré)  Pesten  lesz  (Vidától),  méltóz- 
tassál  szóllani  Donáttal,  ’s  kérd  őtet,  hogy  a’  fejet 
tegye  vidámmá  ugyan,  de  nem  mosolygóvá,  mert  a 
nevetés  a  képeken  felette  visszás  coquetterie  ’s  nem 
sokkal  jobb,  mint  a’  Kreutzingerén  az  az  öldöklő 
álmosság,  hidegség.  Ha  Kreutzinger  a  képnek  ked¬ 
vetlenséget,  búslakodást  adott  volna,  nem  pana- 
szolkodnám.  De  álmosnak  festeni  a’  képet,  nagy 
vétek.  Mondjad  Donátnak,  hogy  mind  Szirmay 
Antalt  ’s  Dokus  Lászlót,  mind  a’  festő  Balkayt 

kértem,  hogy  magokat  Donát  által  festessék,  s 
kértem  Pélinét  is,  a’  Vay  Joseí  leányát,  hogy  az 
atyját  ’s  magát  festesse  általa,  mert  szeretetre  mél¬ 
tóbb  embernek  nem  nyújthat  segédet  ’s  még  szeb- 
bendolgozó  ’s  igazábban  találó  Festőt  Hazánk 
kebelében  nem  látott.  Én  Donátnak  feleségét  is  ki- 
beszélhetetlenül  megszerettem. “ 

1812.  XII.  16-án  báró  Vay  Miklósnak  ajánlja 
Donátot,  ki  a  pesti  Kremnitzer  házánál,  a  hid-utca 
felé  álló  oldalán  tart  szállást.  „Ez  a’  68  esztendős 
ember  minden  előttem  isméretes  Festők  között  leg¬ 
szerencsésebben  talál,  és  ő  nem  igyekszik  az  Ideálra, 
hanem  az  Aehnlichkeitra,  melly  hiba  ugyan,  de 
kedves  hiba,  mert  nem  minden  ember  szereti,  ha 
a’  fejéből  szebb  fejet  csinálnak,  hanem  azt  óhajtja, 
hogy  az  ő  fejének  az  ő  fejét  csinálják,  Bécsben 
e  végre  egy  Niedermann  nevű  Festőt  ajánlhatnék, 
Salzgries  No.  194.  Mind  Donát,  mind  Niedermann 
szeretetre  méltó  emberek.  Én  Niedermannban  azt 
azt  embert  leltem,  a’  kit  meg  is  ille  csókolnom, 
melly  Donátnál  nem  történt.  —  Nem  hallgathatom  el, 
hogy  Donátnak  Mulattén  színű  26  esztendős  fele¬ 
sége,  a’  duellumban  elesett  Herceg  Lichtenstein 
Károlynak  szerelem-leánya  és  hogy  ez  az  asszony 
lélekben  épen  olly  szép,  mint  ábrázatban  nem  az“. 


1812.  XII.  26-án  azt  írja  Helmcczy  Mihálynak 
Kazinczy,  „Te  is  kihalhatsz,  minekelőtte  nagy  céljai¬ 
dat  elérnéd.  Hadd  bírják  akkor  barátid  képedet14  és 
ezért  ajánlja  Donátot.  Majd  kérdi,  jól  van-e  eltalálva 
Morváinál  levő  képe  ? 

Mikor  Vitkovics  epigrammjait  kiadni  akarja, 
ezt  írja  Kazinczy  Horvát  Istvánnak  (1813.  I.  15.): 
„ejtse  módját,  hogy  képe  Donát  után  rézbe  met¬ 
szessék  és  a’  Munka  előtt  álljon.  Palinkat  (Sze¬ 
mere  Pált)  is  kértem  valami  illy  formára.  Édes 
barátim  adjatok  sok  munkát  Donátnak  ’s  élje¬ 
tek  azon  szerencsével,  hogy  eggy  szépen  dolgozó 
’s  igen  jól  találó  ember  által  adatassanak  által  ké¬ 
peitek  a’  Maradéknak.  Te  pedig  kedves  Horvát,  kö¬ 
szöntsd  ezt  a’  becses  Művészt,  igen  szép  lelkű 
kedvesét,  és  tudósíts  miként  sült  el  az  a(  kép  ?“ 

1813.  II.  13-án  Kazinczynak  azt  írja  Vitkovics, 
hogy  Tatayval  együtt  mindketten  ültek  Donátnak. 
„D.  egy  derék  tudós  ember.  Az  asszony  megérdemli, 
hogy  felesége.  Köszönöm  én  is,  Szemere  is,  hogy 
az  ülésre  buzdítottál.  Tanultabb  kéz  nem  rajzolhatott. 
Mostan  igen  sokan  ülnek  neki.  Mind  e  mellett 
meg  kell  azt  is  vallanom,  hogy  se  Te,  se  Horvát 
a  kitsiben  el  nem  vagytok  találva.  A  Foverotato- 
szom,  (becéző  név)  a  Téged,  mint  tisztelt  felejthe- 

tetlenét,  édesen  csókol,  képedet  Kovács  Doctoréhoz 
hasonlította.  Úgy  veszem  észre,  hogy  a  kitsiben 
Donát  nem  szerentsés,  és  ezt  szeme  gyengeségé¬ 
nek  tulajdonítom". 

1813.  III.  6.  újból  azt  írja  Vitkovics  Kazin- 
czynak :  „A  Bétsi  képedet  visszaviszi  Vida  Úr, 
melynek  copiáját  nállam  hagyta.  Ezt,  midőn  a 
Foverotatoszom  megtekintette,  azonnal  felvisított : 
Jaj  !  Kazinszky  !  (így  hí  ő  Téged).  Hidd  el,  bará¬ 
tom,  hogy  Krajtzinger  Tégedet  eltalált :  Éppen  egy 
hijánosságot  vettem  észre,  tudnillik,  a  Tekinteted 
bágyadt  merevényre  vagyon  festve,  holott  te  tűz- 
mosolygással  nézel.  A  Donátiul  festett  kitsit  is  kül¬ 
döm,  láthassd,  melly messze  áll  attól,  hogy  képedet 
állítsa  elő.  A  Horvátét  mostan  nem  küldhettük  el, 
de  a  vásári  alkalommal  veended.  Azonban  előre  is 
tudd  meg,  hogyvalamint  Te,  szinte  úgy  Horvát  sincs 
eltalálva.  Ezen  két  példából  azt  hozomki,  hogy  a 
nagyban  legszerentsésebben  találó  Donát  a  kicsiny¬ 
ben  nem  igen  nem  szerentsés". 

Ugyanekkor  értesíti,  hogy  Donátnál  már  kész 
képe,  de  ezt  nem  metszeti  rézbe  s  nem  teszi 
meséi  elé,  mert  „szemérmem  ’s  literatori  tsekély- 
ségem  tiltanak." 

1813.  VIII.  4-én  már  azt  írja  Kazinczy  Helmeczy 
Mihálynak,  hogy  nem  Donát,  hanem  Balkay  Pál 
által  készítteti  a  neki  szánt  képét,  de  viszont  Döb- 
rentei  Gáborhoz  intézett  levelében  (1813.  XII.  27.) 
arra  kéri  Kovachichot,  hogy  festesse  magát  Do- 
náttal,  mert  rézbe  metszetni  akarja. 

1814.  V.  5-én  kelt  levelében  Virág  Benedeket 
buzdítja,  hogy  üljön  Donátnak :  „Édes  barátom, 
élni  siess  !  —  Ezzel  emlékeztetlek,  hogy  élj  az  alka¬ 
lommal,  melly  tői  eggy  halál  könnyen  megfoszthat, 
mert  Donát  öreg  ember  ’s  festessd  magadat,  míg 
ez  a’  felette  szerentsésen  találó  Mester  él  ’s  Pes¬ 
ten  mulat". 

Ép  így  ír  1814.  VIII.  8-án  Kazinczy  Pápay 
Sámuelnek  megjegyezve,  hogy  „ennél  a  szép  lelkű 
öregnél  (Donátnál)  még  nem  volt  Magyar  országon 
találóbb  Festő". 

Ezek  az  adatok  találhatók  Donátról  Kazinczy 
Ferencznek  eddig  megjelent  levelezésében. 

Nem  lesz  érdektelen  megjegyeznünk,  hogy  Do¬ 
nát  Kazinczy-képét  Szana  (10  1.)  közli. 

Donát  nekrológját  a  „Hazai  és  Külföldi  Tudó¬ 
sítások"  közölte  1830.  I.  44.  számában  :  „Pest,  má¬ 
jus  1  1-dikén  elhunyt  itt  egy  jeles  Képírónk,  Donát 
János  Úr  6-ik  esztendejében,  ki  64  esztendeig  tar¬ 
tott  ritka  ügyes  munkásságával  nemtsak  hazánk 
első  rendű  oszlopinak  és  számtalan  Jeleseinek 
díszes  képeit  készítette  a  maradéknak,  hanem  mon¬ 
dani  lehet  Donát  ezen  64  esztendő  alatt  Magyar- 
országot  festette,  mert  kevés  jelesebb  ház  talál- 
tatik  még  a  legtávolabb  Ns.  Vármegyékben  is,  hol 
ezen  művész  kedvelt  etset-vonásait  nem  látni.  — 
Jeles  volt  az  ő  ízlése  a  festésben,  szerentsés  fel¬ 
fogása  az  arcvonások  hív  másolásában  és  betsesek 
maradnak  az  általa  készült  képek  azon  ritka  tu- 

lajdonság  miatt,  hogy  régiségükben  inkább  vala- 
melly  bájoló  szépséget  nyernek,  mintsem,  hogy 
színei  eltűnnének.  Donát  nem  egy,  hanem  száz 
esztendőkre  festett,  ezt  vallják,  de  ezt  bár  utá¬ 
noznák  is  ifjú  művészeink.  Az  elhunyt  tsaknem 
életének  végső  napjáig  dolgozott,  számos  betses 
munkáit  szomorú  Özvegye  a’  szép  művek  kcdvcl- 
lőinek  ajánlja". 

Elhunytát  feljegyzi  a  „Tudományos  Gyűjtemény" 
(1830.  XII.  126.)  is.  E  nekrológokból  kitűnik, 
hogy  Kazinczy  több  ízben  csak  hozzávetőleg  em¬ 
líti  Donát  korát.  — 62. 

ANDRÁK  KÁROLY  FESTŐ.  Szana  Tamás  (55  1.) 
említi,  hogy  az  1846.  műegyesület  alakulá¬ 
sakor  már  mint  arcképfestő  volt  ismeretes.  Wurz- 
bach  (Biographisches  Lexikon  XLIX.  köt.  252  1.) 
Vandrák  András  mellett  e  festőről  emlékezik  meg. 
Azt  hiszi,  hogy  fia  vagy  közeli  rokona  ez  írónak. 
Feljegyzi,  hogy  1863-ban  részt  vett  az  osztrák 
műegyesület  bécsi  kiállításán,  a  „Virágok"  és 
„Rózsák"  című  festményeivel  (utóbbi  elkelt  46 
forintért)  és  „A  lelőtt  nyúl"  című  állatképével. 
Wurzbach  megjegyzi,  hogy  későbbi  bécsi  kiállí¬ 
tásokon  már  nem  vett  részt.  — 63. 

CHALLER  SZOBRA  POZSONYBAN.  Apponyi 
Antal  gróf  1  9  ezer  kötetből  álló  pozsonyi  könyv¬ 
tárát  1827-ben  nyitotta  meg  a  közönség  számára. 
Az  e  célra  épült  ház  a  vármegyeház  mögötti  egyik 
oldalutcában  állott.  A  könyvpolcok,  a  padozat  s 
a  faldísz  fényesített  kemény  fából  készült.  A  nagy 
terem  közepén  ölmagasságú  oszlopon  foglal  helyet 
az  alapítónak  fehér  márványból  faragott  szobra. 
Ezt  az  alkotást  egykorú  feljegyzések  szerint  (Hon¬ 
művész  1835.  464.)  Schaller  János  szobrászművész 
készítette  80  aranyért.  Felirata  így  szól :  „Comitis  . 
Antonii  .  De  .  Appony  .  Simulacrum  .  In  .  Sapientiae  . 
Penetrali  .  Ouod  .  Magnó  .  Ipsémét  .  Olim  .  Libró- 
rum  .  Thesauro  .  Instruxit  .  Positum  .  A  .  Filio  . 
Comite  .  Antonio  .  de  .  Appony  .  Pietatis  .  Ergo  . 
Et  .  Ad  .  Custodiendam  .  Loci  .  Sanctimoniam  . 
1827."  —64. 

„HONMŰVÉSZ“  KÉPMELLÉKLETEIRŐL.  Az 
Zni  első  magyar  szépirodalmi  lolyóirat  rajzolóiról 
még  eddig  nem  emlékeztek  meg  azok,  kik  a  „Hon- 
művészinek,  Mátray  Gábor  folyóiratának  irodalom- 
történeti  jelentőségét  fejtegették.  Pedig  ezek  között 
találunk  több  oly  nevet,  kikről  már  eddig  is  fel¬ 
jegyzett  egyet-mást  a  magyar  képzőművészet  tör¬ 
ténetírása.  A  XIX.  század  harmincas  éveiben  e 
mellékletek  kétségkívül  feltűnést  keltettek  és  hozzá¬ 
járultak  ahhoz,  hogy  e  folyóirat  mind  szélesebb 
körben  elterjedjen.  Különösen  divatképeit  kedvelték 
hölgyeink.  Színes  kivitelben  jelentek  meg  és  ren¬ 
desen  a  legújabb  párisi  divatot  mutatták  be.  Ez 
pótolta  annak  idején  a  mai  divatlapokat.  Mátray 
Gábornak  ízléséről,  leleményességéről  tanúskodik, 

hogy  nem  elégedett  meg  a  külföldről  kapott  divat¬ 
lapok  közlésével,  hanem  arról  is  gondoskodott, 
hogy  a  hazai  rajzolókat  is  tetszetős  divatképek 
mintázására  serkentse.  Mint  a  folyóirat  szövegéből 
látható,  a  kiválóbb  szabóműhelyek  tulajdonosai 
foglalkoztatták  a  rajzolókat,  rézmetszőket,  csakhogy 
a  magyar  ízlés  is  érvényesüljön  a  divat  kialakulá¬ 
sánál.  Az  bizonyos,  hogy  a  ,, Honművész' ‘  rajzolói 
mintegy  egyengették  az  utat  amaz  ízlés  érvényesü¬ 
lésének,  mely  a  múlt  század  hatvanas  éveiben 
annyira  visszatükröztette  a  chauvinistáknak  minden 
irányban  való  törekvéseit,  túlzásait. 

Kedvelt  mellékletei  voltak  a  „Honművész"-nek 
ama  képek,  melyek  az  akkori  kiváló  művészeket, 
művésznőket  mutatták  be  lehetőség  szerint,  egyik¬ 
másik  jelesebb  szerepükben.  Erre  a  célra  Mátray 
Gábornak  sikerült  már  Kiss  Bálintot  is  megnyernie, 
így  tőle  közölte  Lendvay  Márton  (1839.  78.  sz.), 
Parázsó  Jánosné,  Nádudvari  Krisztina,  a  korán  el¬ 
elhunyt,  szende  szerepekben  kiváló  művésznő  és 
Schodelné  arcképét.  Dérinének  ama  annyira  elterjedt 
képéről,  mely  a  kiváló  művésznőt  ,,A  havasi  rózsa“ 
Liszli-jében  mutatja  be,  kevesen  tudják,  hogy  ez 
is  a  ,, Honművész4 ‘-ben  jelent  meg  először.  Az  ere¬ 
detit  Szathmáry  Király  Pál  festette.  (1835.  32.  sz.) 
sajnos,  nincs  megemlítve  annak  a  rajzolónak  a 
neve,  ki  Hivatal  Anikót,  Lendvay  Márton  nejének 
képét  mutatja  be.  (1836.  27.  sz.)  Ellenben  Kán- 
torné  arcképénél  meg  van  említve,  hogy  ezt  Chladek 
Antal  festette  (1834.  104.  sz.)  A  színészek  között 
is  voltak  az  időben  rajzolók.  így  Telepi  György, 
kiről  különben  is  tudva  van,  hogy  ezermestere  volt 
a  színpadnak.  Ő  rajzolta  meg  Szeged  várat,  a  bán¬ 
sági  oldalról  tekintve,  mely  képet  Majer  István,  a 
a  későbbi  püspök,  metszette  a  „Honművész"  társ¬ 
lapjának:  a  „Regélő“-nek  1836.  38.  sz.  melléklete¬ 
ként.  Épp  így  tájképet  mutat  be  a  „Regélő"  1839. 
40.  számában  is.  E  Balatonfüredet  ábrázoló  rajznak 
Erdős,  színész  volt  a  rajzolója. 

A  „Regélő “-ben  jelentek  meg  az  egyes  vidékek 
lakosainak  ruházatát  bemutató  képek.  A  mai  nagy¬ 
fokú  etnográfiái  működésnek  ezek  voltak  úgyszól¬ 
ván  az  úttörői.  E  képek  közül  többnek  ismerjük 
rajzolóit  is.  így  Kostyál  Dániel,  kitől  több  divat¬ 
kép  is  jelent  meg  a  „Honművész “-ben,  az  Eger 
vidéki  lakosok  ruházatát  mutatta  be.  Lestyán  János 
a  tolnamegyei  Böltske  népéről  készített  rajzolatot. 
A  beregmegyei  oroszok  képét  Kora  F.  L.  bocsátotta 
a  szerkesztő  rendelkezésére. 

A  rajzolók  neveit  kiegészíthetjük  még  néhány 
névvel.  így  Kapler  Endre  megrajzolta  Eszterházy 
Miklós  herczeg  arcképét  („Regélő"  1836.  1.  sz.), 
Manielli  Ammerling  festménye  után  gróf  Széchenyi 
Istvánt  (u.  o.  1835.  53.  sz.)  Schwindt  bemutatja 
Megyeri  Károly  arcképét.  E  rajzoló  különben  divat¬ 
képekhez  is  készített  mintákat.  Tirscher  mérnök  a 
szalatnyai  fürdőkről  készített  fölvételt  és  ezek  alap¬ 
ján  mutatja  be  a  „Regélő"  1838.  56.  számában. 
Römer  Bakonybél  táját  rajzolta  meg.  Türck  A. 


János  két  parádi  képet  közöl  a  „Regélő"  1840. 
42.  számában.  Varsányi  azt  a  szombathelyi  sar- 
cophagot  rajzolta,  miről  a  „Honművész"  1838. 

4.  számában  megemlékezik.  Itt  találkozunk  ama 
egri  rajztanár:  Joó  János  nevével  is,  ki  mint  tud¬ 
juk,  Balkay  Pálnak  életírója.  „Egri  fürdők"  cím 
alatt  megrajzolta  a  püspöki  város  e  kirándulóhelyét 
„Regélő"  1880.  70.  sz.)  Végül  megemlítjük  Bűs 
Lajost,  ki  az  ó-budai  szigeteket  mérte  fel  és  ezek¬ 
nek  rajzát  mutatja  be  megfelelő  ismertetés  mellett 
a  „Regélő"  1836.  66.  számában. 

A  magyar  szobrászat  fejlődéséhez  érdekes  ada¬ 
lékokat  szolgáltatnak  ama  tervek,  miket  készülő 
emlékszobrokról  időről-időre  a  „Honművész"  be¬ 
mutatott.  így  itt  jelent  meg  először  Ferenczy  István¬ 
nak  első  tervezete  a  „Mátyás  király  szobráéról. 
(1840.  58.  sz.)  E  kiváló  szobrászunk  életírói  tévesen 
említik,  hogy  Ferenczy  az  első  tervezetet  1843-ban 
készítette,  mert  ezt  már  három  évvel  előbb  mutatta 
be  a  „Honművész",  mely  tervezet  azonban  más 
kivitelben  jelent  meg,  mikor  ezt  1858-ban  a  „Vasár¬ 
napi  Újság"  (4.  sz.)  közölte. 

Mikor  Csokonai  Vitéz  Mihálynak  akartak  sír¬ 
emléket  állítani  Beregszászi  Pál  rajztanár  és  mérnök, 
a  „Honművész “-ben  (1837.  9.  sz.)  tette  közzé  az 
első  tervezetet.  Ez  annyira  tetszésre  talált,  hogy 
Beregszászi  Pál  1860-ban  „Csokonai  Vitéz  Mihály 
síremléke.  Két  rajztáblával"  cím  alatt  kis  füzet¬ 
kében  újból  kiadta. 

Amaz  idők  ízléséhez  szolgáltat  adalékot  „Kis¬ 
faludy  Károly  emléke"  (u.  o.  1836  70.  sz.)  Ezek¬ 
nek  tervezőit  nem  ismerjük.  Lehetségesnek  tartjuk, 
hogy  a  gondolat  Mátray  Gáboré  és  a  rajzok  ki¬ 
vitele,  a  metszőké.  Az  előbbit  Perlaszka  Domokos, 
az  utóbbit  Majer  István  metszette.  — 65. 

FÁLDI  ISTVÁN  rézmetszőről  Nagy  Iván  csak  azt 
említi,  hogy  erdélyi  születésű  és  az,  hiszi,  hogy 
1730-ban  élt.  Metszetei  közül  csak  báró  Dániel 
István  arcképét  ismeri.  Ezt  az  adatot  még  egygyel 
egészíthetjük  ki,  mely  azt  bizonyítja,  hogy  e  réz¬ 
metszőről  azért  tudunk  oly  kedeset,  mert  utóbb 
külföldre  ment  és  1774-ben  tehát  44  évvel  későb¬ 
ben  mint  —  Nagy  Iván  említi  —  Amsterdamban 
működött.  Első  sorban  tehát  a  hollandi  rézmetszők 
nevei  közt  kell  keresnünk  Páldi  Istvánét  is.  Jeles 
metsző  lehetett,  mert  mikor  az  orosz  cárné  udvari 
gyógyszerésze,  a  magyar  származású :  Petényi  Gyön¬ 
gyösi  Pál,  könyvet  ad  ki,  Páldi  István  metszi  az 
„Adplausus  metricus  Samueli  Szatmario"  képet, 
így  említi  ezt  Horányi:  „Memória  Hung.  et  prov. 
seriptis  notorum.  II.  köt.  60 — 61.  lapjain.  A  „Ma¬ 
gyar  Könyvszemle"  most  megjelent  1903.  évfolyam 
I  füzetében  Páldi  István  életéhez  érdekes  adatot 
nyújt  Ferenczi  Zoltán,  közölve  egy  levelét,  mit  Ley- 
denből  16747.  II.  28.  intézett  Wesselényi  Ferenc  - 
báróhoz,  a  nagyenyedi  főiskola  főgondnokához.  Ebben 
egy  nyomda  felállítását  kéri  és  tehetsége  igazolá¬ 
sául  mellékel  is  egy  kezdőbetűt,  mit  akkor  egy 

hágai  typographusnak  metszett.  E  levelében  ama 
kívánságát  fejezi  ki,  hogy  szeretne  hazájában  letele¬ 
pedni,  ha  Kolozsvárott  nem,  úgy  Nagyenyeden, 
de  úgy  látszik,  ez  a  vágya  nem  teljesedett,  mert 
mint  fent  említett  adatból  kitűnik,  még  1774-ben 
is  Hollandiában  tartózkodott.  _ _ gg 

U^IS  SÁMUEL  RÉZMETSZŐ.  Kazinczy  említi  leve¬ 
lid  lezésében.  Életrajzi  adataiból  csak  annyit  tu¬ 
dunk,  mit  Szinnyei  József  is  feljegyez  a  „Magyar 
írók  Élete  és  Munkái  “-bán,  hogy  Rumy  Károly 
Györgynek  a  Nemzeti  Múzeumban  őrzött  „  Nekro¬ 
lógé  “  című  kézirati  jegyzeteiben  meg  van  említve: 
rajztanár  volt  és  1819-ben  halt  meg  Debrecenben. 
Kis  Sámuelnek  kéziratban  maradt  munkája :  az 
„ Architektúra'  ‘.  Nem  tévesztendő  össze  ez  a  réz¬ 
metsző  zabolai  Kiss  Sámuellel,  ki  Kazinczyval  foly¬ 
tatott  baráti  viszonyt  és  ki  nemesapáthi  Kiss  Sá¬ 
muel  név  alatt  fordul  elő  Szinnyei  említett  mű¬ 
vében.  . — 67. 

fITTKAI  képfestő  nevét  az  eddig  megjelent  kézi¬ 
könyvek  nem  említik.  De  két  helyütt  találjuk 
e  művészt  fölemlítve,  miből  azt  következtethetjük, 
hogy  a  XIX.  század  harmincas  éveiben,  Erdélyben 
kedvelt  festője  lehetett  a  főúri  köröknek.  Sajnos, 
ez  a  két  forrás  is  igen  szűkszavú.  Műveiről  nem 
is  szól.  De  mikor  a  „Honművész"  , Magyar  szor¬ 
galom  és  mesterségek  rajzolatja  Ferenc  király  alatt' 
cím  alatt  megemlékezik  az  akkor  élt  művészekről, 
említi,  hogy  Vittkairól  az  „Erdélyi  Híradó"  1833. 
évi  I.  köt.  34.  számában  is  dicscrőlcg  emlékezik 
meg  e  műveivel  általános  tetszést  aratott  művészről. 

—68. 


Ir^EZSY  EGYED,  XV.  SZÁZADBELI  MAGYAR 
vA)  FESTŐ,  kinek  művei  közül  csak  az  aradmegyei 
fekete-gyarmati  róni.  kát.  templomban  levő  freskót 
ismerjük.  Ez  két  jelenetet  ábrázol.  Az  egyik  képen 
trónon  ül  szűz  Mária,  ölében  a  gyermek  Jézussal. 
Mögötte  szt.  Anna,  amint  kezeit,  jobbra  és  balra  is, 
más  két  Mária  fejére  teszi.  A  baloldali  Mária  ismét 
négy  leányka  fején  nyugtatja  kezeit.  A  jobboldali 
Mária  előtt  két  kis  leány  áll  és  egy  könyvből  olvas  épp 
úgy,  mint  a  négy  baloldali  leánynak  is  két  könyv 
van  a  kezében.  —  Ezt  a  képet  keret  választja  el 
attól  a  festménytől,  mely  szt.  György  vitézségét 
ábrázolja.  A  sárkány  a  freskón  hiányzik,  de  szt. 
György  dárdavetésében  látható,  hogy  e  jelenetet 
ábrázolja  a  falfestmény.  Ezt  bizonyítja  különben  az 
is,  hogy  jobbra  térdelve  imádkozik  szt.  Györgyért 
Cleodoline,  a  királyleány,  fejét  a  szentek  koronája 
övedzi.  Háttérben  város  látható  és  ennek  egyik  kasté¬ 
lyában  a  királyi  szülők  nézik  a  sárkánynyal  vívódó 
szt.  György  hősi  tettét  és  várják  a  viadal  végét. 
A  freskó  nem  közvetlen  hatású,  de  azért  nincs  élet 
híján.  Mindenesetre  megérdemelné  a  bővebb  kutatást. 
A  kép  felirata:  „Domine  exaudi  orationem  meam  !“ 

Az  egész  kép  alatt :  „In  honorem  beate  matris  beate 
marié  virginis  fieri  facit  Dyonisius  Veer“.  Tőle 
jobbra  hibás  egyeztetéssel:  „Non  omnes  suntsamus". 
A  baloldali  rész  érthetetlen.  Az  utolsó  három  szó  : 
Egedius,  de  des  úgy  látszik  a  festő  neve.  A  kép 
közepén,  az  évszám  1467.  E  szerint  1467-ben 
Dézsy  Egyed  által  és  Vér  Dénes  festette. 

—69. 

nARTZINKAI  ELEK  festőről  többször  szó  esik 
a  Kazinczy  Ferenc  levelezésében,  egyebekben 
keveset  tudunk  róla.  Szana  is  megemlékezik  róla 
ismert  monográfiájában,  de  működéséről  tulajdon¬ 
képen  a  „Tudományos  Gyűjtemény"  1819.  IX. 
1  1  5-ik  lapon  találunk  feljegyzéseket.  Eszerint  Bor¬ 
sod  vármegyében :  Szendrőn  született.  Pártfogói 
gróf  Festetics  János  és  gróf  Keglevics  Ágoston 
voltak,  kik  elősegítették,  hogy  Bécsben  elvégez¬ 
hesse  a  képzőművészeti  akadémiát,  hol  négy  esz¬ 
tendőn  át  Maurernél  tanult.  Festményeiben  ekkor 
a  németalföldi  iskolát  követte.  Tanulmányai  elvé¬ 
gezte  után  Olaszországba  készült,  de  mert  párt¬ 
fogói  időközben  elhaltak  és  egészsége  is  gyönge 
lábon  állott,  1817-ben  Pesten  letelepedett,  mint  a 
rajz  és  festés  tanára.  Itt  leginkább  portrait-kat 
festett  és  hű  másolatokat  készített  kiváló  festők 
művei  nyomán.  Eredeti  festményei  közül  a  „Tud. 
Gyűjt."  következőket  említi:  Atilla,  Hunyadi  Má¬ 
tyás  és  László,  Dracula  vajda,  II.  Rákóczi  György, 
II.  Rákóczi  Ferencz  és  neje,  Verancsis  Antal, 
Martinuzzi  György,  Frangepán,  Ziska  és  Wallen¬ 
stein.  A  folyóirat  szerkesztőjének  megjegyzése 
szerint  e  képeket  Martzinkai  Elek  mind  régebbi 
festmények  után  festette.  — -70. 

^pOMBORY  GUSZTÁV,  rajzoló  és  metsző  Wurzbach 
ÓL=i  ismert  művében  (LX.  köt.  254.  1.)  említi  a 
következő  képeit:  „Balatonfüred  és  környéke", 
melyben  Tihany,  Boglár,  Szigliget,  Badacsony  Cso- 
báncz  és  Keszthely  benfoglaltatnak.  Erről  megjegyzi, 
hogy  „ungemein  schön  gezeichnet  und  scharf  und 
sauber  gestochen".  Ez  a  kép  színes,  épp  ügy  mint 
a  „Fóthi  emlék",  mely  a  templomot,  parkot,  kastélyt, 
és  a  kastély  részleteit  hat  képben  tünteti  fel.  Mikor 
1872.  november  16-án  37  éves  korában  elhalt,  a 
„Vasárnapi  Újság"  meleg  nekrológban  emlékezik 
meg  róla,  ki  rajzaival  még  a  hatvanas  években  e 
lapot  is  felkereste.  Zombory  Gusztáv  ekkor  ugyanis 
a  „Vasárnapi  Újság",  „Hazánk  és  Külföld"  és  más 
lapokban  hazai  tájleírásokat  írt  és  ezeket  illusztrálta. 
Sajnos,  nem  mindenütt  jelezte,  melyik  rajzot  készí¬ 
tette  ő  maga  s  így  nem  határozhatjuk  meg,  hogy 
melyik  cikkéhez  készítette  ő  maga  a  rajzokat.  Azon¬ 
ban  a  következő  képeknél  jelezve  van,  hogy  ezek 
Zombory  Gusztáv  művei :  „Balogi  kastély  Gömörben" 
(Vasárnapi  Újság  1869.  40.  sz.),  „Csóka  vára“  (u. 
o.  1864.  9.  sz.),  „Pest  városa  60  év  előtt  és  a 
jövőben"  (Vasárnapi  Újság  1865.  7.  sz.,  4  kép), 
„Bars-Szt. -Kereszt"  (Emich  Gusztáv  Nagy  Képes 

Naptára,  1860.  144  L),  „Beregszászi  katholikus  tem¬ 
plom"  (Magyarország  képekben,  .  1868.  328  1.) 
Munkássága  annyiban  érdemel  figyelmet,  mert  a 
hatvanas  években,  mikor  a  múlt  iránt,  a  történelmi 
emlékek  iránt  keltették  fel  a  figyelmet,  akkor  ez  a 
tevékenység  általános  tetszésre  talált.  Ez  időben  a 
tájleírások  és  tájképek  képezték  a  magyar  lapok  és 
folyóiratok  tartalmát  és  ebben  tevékeny  részt  vett 
Zombory  Gusztáv.  — 71. 

||  IEDER  FRIGYES  festőről,  kit  sem  Szana,  sem 
lÁd  Wurzbach  nem  ismer,  a  „Hasznos  Mulatságok" 
1826.  II.  20.  találjuk  feljegyezve,  hogy  Cziráky 
Antal,  a  tárnokmester  képét  „eleven  képről"  fes¬ 
tette  és  ezt  Ehrenreich  rézre  metszette.  Úgy  lát¬ 
szik,  ez  a  Lieder  azonos  azzal,  kinek  egy  a  kirá¬ 
lyunkról  festett  képét  a  pannonhalmi  képtárban 
őrzik.  Erről  a  Liederről  a  Benkert  Károly  Mária 

(Kertbeny  Károly)  által  1846-ban  szerkesztett  „Jahr- 
buch  des  deutschen  Elementes  in  Ungarn“  című 
könyvében  a  következő  jellemző  kritikát  olvassuk 
a  161.  lapon  Károlyi  Lázár  - —  egy  ismeretlen 
műkritikus  —  tollából :  „Lieder  Frigyes  igen  jó¬ 
nevű  művész,  kinek  aquarelljei  sokáig  —  németül 
idézem  - —  „als  Idolé  galten“.  Lieder  portraite-jei 
abból  az  időből  valók,  mikor  a  cserebogarak  még 
dárdát  viseltek;  a  napoleonisták  aranyhímzésű  liv- 
reékben  jártak  Páris  szalonjaiban,  mikor  még  a 
Titus-fejek  és  a  csipkeczipők  voltak  en  vogue ; 
Brachmann  Lujza  novellákat  írt  és  egy  Clauven 
émelygős  ideálokat  varázsolt  elő  sárból  és  pezs¬ 
gőből.  Amaz  idő  volt  ez,  mikor  a  tó  felszínén 
zsírfoltokként  úsztak  Schiller,  Byron,  Goethe  és 
Stael,  a  tó  mélyén  néhány  drágagyöngy  hevert, 
de  különben  köröskörül  nem  volt  egyéb,  mint  víz 
és  víz . Ez  az  idő  elmúlt  és  hála  Isten¬ 

nek,  ma  a  szobafestők  jobban  festenek,  mint  akkor 
az  udvari  festők.  Lieder  festményei  idejűket  múlták, 
ízléstelenek  különösen  női  fejei.  Ha  Barabás  nem 
is  emelkedik  az  ideál  magaslatára,  de  legalább  van 
benne  természetesség,  hasonlatosság.  Lieder  min¬ 
dent  a  szépen  alól  hágy.  Szokása  az  orrokat  szé¬ 
lesíteni  és  lapítani ;  a  szemben  sincs  kifejezés.  S 
a  férfiak  ?  4  láb  magas  alakjai,  hajjal  ellátva,  úgy 
festenek,  mintha  betűkként,  bizonyos  algebrai  rend¬ 
szer  mellett  lennének  elválasztva.  Oly  benyomást 
tesznek,  mintha  liliputiak  képei  lennének  életnagy¬ 
ságban.  Egyszóval,  Lieder  művészete  oly  utálatos, 
durva  és  közönséges,  hogy  még  burnótszelencés 
festményeknek  sem  illenek  be.  Mindezt  annál  is 
inkább  megmondhatjuk  —  végzi  megjegyzéseit  az 
epés  kritikus,  —  mert  ezzel  Liedernek  nem  ártunk. 
Csak  fiatalabb  festőknél  szokás  ennyire  kerülni  az 
őszinte  szót,  hogy  el  ne  kedvtelenedjenek.  — 72. 

UNAISZKY  LŐRINC  szobrászról  Szana  Tamás 
is  közöl  néhány  adatot.  Ezeknek  kiegészítéséül 
még  a  következő  műveit  említjük :  A  budai  krisz¬ 
tinavárosi  templomnak  két  mellékoltárán  van  négy 
szobor,  mely  szent  Adalbertét,  szent  Gellért  püspö¬ 
köt,  szent  Borbálát  és  szent  Katalint  ábrázolja. 
A  Blaskovics-család  rendeletére  a  szentmártoni  tem¬ 
plom  elé  elkészített  egy  szobrászati  művet,  melyen 
nepomuki  szent  János  a  felhők  között  ájtatosan 
imádkozik,  két  angyallal  együtt.  Ez  angyalok  egyike 
a  hallgatást,  a  másik  a  katholikus  vallást  és  a 
mennyei  jutalmat  ábrázolja.  A  „Tudományos  Gyűj¬ 
temény"  még  a  következő  kisebb  munkáit  említi 
Dunaiszky  Lőrincnek :  Kováts  Mózes  pesti  háza 
kapuja  felett  (sajnos,  nem  jelöli  meg,  mely  utcá¬ 
ban  van  ez  a  ház  ?)  szoborcsoportozat.  Ebben  a 
férfialak  Egyptom  folyójának  istenét  ábrázolja,  kö¬ 
rülötte  piramis,  szfinksz,  bőség  szarva  és  pálma. 
A  női  szobor  a  Dunát  jelképezi  a  magyar  föld 
termékeivel.  Az  egyes  sarkokban  :  római  sisak, 
Mercur  sisakja  és  Neptun  a  szigonynyal.  Dunaiszky 
Lőrinc  készítette  a  mezőberényi  evangélikus  tem- 

plorn  oltárát  és  prédikációs  székét.  Itt  a  hitet  egy 
borostyánokkal  és  pálmaággal  övedzett  evangélio- 
mos  könyv  jelképezi ;  a  reményt  egy  angyal  ábrá¬ 
zolja  vaskannával,  míg  a  szeretetet  ugyancsak  egy 
angyal  ábrázolja  lángoló  szívvel.  Az  oltár  többi 
részei  etruszk-stílben  készültek.  Végül  megemlíti  a 
„Tudományos  Gyűjtemény"  Dunaiszky  Lőrinc  egy 
5x/a  láb  magas  feszületét,  mit  Szegedre  készített 
egy  kápolnába.  - — 73. 

WEBER  HENRIK,  történelmi  képfestő.  Nagler  sze¬ 
rint  1819-ben,  mások  szerint  1826-ban  szü¬ 
letett  Pesten.  Meghalt  1866.  május  15-én.  Tanul¬ 
mányait  Bécsben  végezte  és  1 84 1  -ben  Münchenbe  ment. 
A  bécsi  képkiállításokon  1838-ban  tűnt  fél  először 
„A  halászfiú"  és  „A  menyasszonyi  ruha"  című 
genre-képekkel.  Az  1839-iki  bécsi  kiállításon  „Virág¬ 
vasárnap",  1840-iki  kiállításon  „A  gyermekszoba" 
című  képekkel  szerepel.  Bizonyára  Münchenben 
időzve  sem  volt  tétlen,  de  ez  időben  festett  képei 
ismeretlenek.  Mikor  tért  vissza  Magyarországba  és 
mikor  kezdte  meg  újabb  működését  Pesten,  az  bizony¬ 
talan.  1852-ben  tűnt  fel  először:  „Mátyás  király 
bevonulása  Budára  1458“  c.  képével,  mely  az 
„Ország  Tükre"  mellékleteként  1  862-ben  metszetben 
is  megjelent.  További  festményei:  „Gejza  király  foga- 
dásttesz  a  váczi  püspökség  alapítására."  „Hunyadi 
János  a  várnai  csatában".  „A  gyilkosági  kísérlet 
szt.  István  ellen",  „Béla  választ  korona  és  kard 
közt".  „Szapáry  Péter  bosszúja",  —  Prónay 
Gábor  báró  „Vázlatok  Magyarhon  népéletéből"  c. 
művében  a  következő  képei  jelentek  meg:  „Oláh 
fuvarosok",  Népviseletek:  oláhok,  magyarok,  szlá¬ 
vok,  németek.  „A  lacikonyha",  „Pesti  dinnyevásár", 
„Budai  szüret",  „Aratási  koszorú",  „Lakodalmi 
menet",  Posnay  „Vadász-albumá“-ban  megjelent 
„Lovak"  c.  képe,  a  „Gartenlaube"  1  876-ik  évi  folya¬ 
mában  pedig  „Oláh  vízhordó  asszony".  Exact 
festő  volt,  kinek  helyes  invencióját  kiemelik  az 
egykori  kritikusok,  csupán  azt  róják  meg,  hogy 
különösen  a  szürke  tónust  kedvelte,  mitől  csak  a 
népéletből  merített  képeinél  tért  el.  — 74. 

Naményi  Lajos 

ípO ÉGI  MAGYAR  KÉPEK  NYOMAI.  A  „Bétsi 
uV  Magyar  Kurír"  1833.  évi  24-ik  száma  mellett 
egy  érdekes  hirdetés  jelent  meg,  mely  tárgyánál 
fogva  méltó  arra,  hogy  a  magyar  szépművészet 
múltja  érdekéből  figyelembe  vétessék.  Úgy  látszik, 
valamelyik  Bécsben  élő  hazánkfia  még  életében  túl 
akart  adni  gyűjteményén  és  erre  a  legalkalmasabb 
módnak  azt  találta,  hogy  a  bécsi  újság  révén  tegye 
közzé  ebbeli  szándékát.  A  négy  teljes  negyedrét 
lapra  terjedő  hirdetmény  ily  címen  jelent  meg  a 
„Bétsi  Magyar  Kurír  “-bán  :  „Árúba  eresztett  régi- 
ségi  és  művészi  ritkaságok".  A  gyűjtemény  tulaj¬ 
donosa  tudatta  ebben,  hogy  sok  évi  fáradságáért, 
tetemes  költségeiért  és  gondoskodásaiért,  csak  akkor 
érezhet  „némi  némű"  kielégítést,  a  szíve  pedig  nyu- 

godalmat,  ha  ezen  gyűjteményéből  a  6  db  magyar 
vonatkozású  képet  azzal  az  örömmel  bocsáthatja 
ki  a  kezéből,  hogy  azok  a  „Haza  kebelében “  együtt 
fognak  maradni  s  azokat  „a  közhasználatra  el¬ 
szántaknak  fogja  láthatni",  —  hozzá  tévén,  „amit 
egyébbiránt  valamint  óhajt,  úgy  bizodalommal  re¬ 
ményi  is."  A  tárgyak  Bécsben  voltak  kiállítva, 
áraik  „meghatározottan  bizonyosak"  s  azok  akár 
egyenkint,  akár  együtt  kaphatók.  Bővebb  felvilá¬ 
gosítással  szolgálnak  Kováts  Pál  táblabiró  Pozsony¬ 
ban  és  Légrády  Imre  m.  k.  udvari  ágens  Bécsben, 
ami  azt  látszik  bizonyítani,  hogy  a  gyűjtemény  tu¬ 
lajdonosa  előkelő  magyar  űr  lehetett. 

E  hirdetés  becsesebb  része  az,  mely  a  ma¬ 
gyar  tárgyú  „ügyes  kezek  által  festett"  képek  pontos 
leírását  adja  s  amely  hivatva  van  arra,  hogy  a 
további  kutatásnak  alkalmas  kiinduló  pontul  szol¬ 
gáljon.  íme  a  leírás  szószerinti  szövege : 

„Hunyady  Első  Mátyás  Magyar  Királynak  (Cor- 
vinus)  festett  képe,  egész  testi  állásban,  de  kiseb¬ 
bített  állapotban.  Maga  a  személy  tététől  talpig  32 
hüvelknyi  magasságú.  A  képnek  hossza  rámája 
nélkül  36,  szélessége  29  h.  ponyva  vászonra,  ele¬ 
ven  színekkel,  olajos  festékkel  van  készítve.  Ifjú 
korában,  fejedelmi,  s  időkorabeli  vitéz  öltözetben, 
tökéletes  nemzetiséggel  (a  mi  különös  tulajdonsága) 
vagyon  előadva  Világos  gesztenyehajszínű,  hosszú 
fürtös  haja  homlokáról  kétfelé  egyarányosan  terül¬ 
vén  el,  vállain  szabadon  hever.  Kellemetes  artzu- 
latját,  hajánál  valamivel  világosabb  színű  gyenge 
bajusz  ékesíti.  Puszta  nyakán  bíbor  fejedelmi  Pa¬ 
lást  függ,  melly  a  szépen  kirakott  földön  göngyölve 
mcszszc  terül.  Mellyét  akkori  időben  szokásban 
volt  kartszi  fényes  Panczér  (!)  fedi  aranyozott  C. 
nagy  betűvel  jelelve.  Ez  alól  vas  ing  tűnik  ki,  melly 
alűl  ismét  hoszszű,  aranyozott  érez  darabokkal  vertt, 
szarvasbőr  gúnyának  szeletezett  részei  ágyékig  nyúl¬ 
nak  le.  Világoskék  bársony  magyar  nadrága  ;  sárga 
topánkája  csonka  orrú,  és  magas  sarkú,  ezen  pedig 
hoszszű  nyakú,  hegyes  taréjú  sarkantyú  látszik. 
Egy  nagy  oszlop  mellett  (mellynek  allya  párduez 
tarkaságú  arany  rojtokkal  felékesített  bársony  sző¬ 
nyeggel  bé  van  borítva,  rajta  pedig  hegj^es  arany 
Korona  hever)  ékes  fejedelmi  helyheztetésben,  ki¬ 
terjesztett  karokkal  áll.  Jobbikban  Király  páltzát 
tart,  földszínével  egyarányosan  kinyújtva;  fellyebb 
emeltt  balkezének  mutató  úján  (!)  nemzetiségének 
jeléül  a  tudva  lévő  gyűrűs  hollót  tartja.  Jobbra 
figyelmetes,  és  lélekkel  tellyes  artzulatja  felhők  vilá¬ 
gosabb  részébe  jut.  A  környék  Visegrád  várára 
mutat. 

Ezen  képnek  minden  tulajdonsága  régi  időre,  s 
a  tárgynak  élete  korára,  egyszersmind  felette  ügyes 
kezű  képíróra  mutat ;  a  ki,  az  előadott  tárgyakat 
igen  jól  ismérte,  és  szeme  előtt  tartotta.  Velebánás- 
módja  szemlátomást  Olasz  és  Velenczei. 

Mind  eddig  tudva  lévő  festett  képe  Hunyady 
Első  Mátyás  Magyar  királynak  csak  melykép:  ezek 
is  arczulatját  csak  korosabb  idejében  adgyák  elő. 


2)  Mária.  28-ik  Magyar  Király;  1382.  észt. 
Melykép;  magassága  13,  szélessége  10  hüvelknyi. 
Vékony  tölgyfa  táblára  van  festve.  Felette  ügyes 
német  képíró  munkája.  A  fatábla  állapotja,  a  fes¬ 
tésnek  sírna  volta  régi  időre  mutat.  Arculatja  tökéle¬ 
tesen  megfelel  élete  viszontagságainak. 

Együgyű  (!)  gúnyája  nyusttal  prémezett. 

3)  Egy  Magyar  Vezér,  öt  Hadnagyai  társasá¬ 
gokban,,  éppen  táborba  száltakkor,  tanácskozásokban 
s  a  rendeléseknek  megtételésökben  foglalatoskodta- 
kor.  Mind  lóháton.  Az  előrészen  hat  személyek, 
mellesleg  és  távul  a  Táborban  igen  sokan  látszanak. 
A  környék  igen  kellemetes  fekvésű  tengerpart.  A 
Vezér  ősz  és  tömött  karimás  szakállú.  Kék  mentéje 
hoszszű,  de  nem  hajdani.  A  Hadnagyok  gúnyája 
külömbbféle,  mint  mindennapi  ;  de  táborba  telké¬ 
szülve  :  valóságos  vitézi  bajnok  leikök  szembetűnő. 
Lovaik  régi  magyar  fajta.  A  vezéré  szürke  deli 
paripa.  A  lelkes  bajnok  magyarságot,  minden  hozzá 
tartozó  tulajdonságokkal,  bár  mely  világcsudálta 
képírónak  keze  tökéletesebben  szem  elébe  nem  ad¬ 
hatja.  Fatáblára  van  festve,  mellynek  hoszsza  15, 
szélessége  1 1  hüv.  Rugendage  munkája.* 

4)  Erzsébet^  (szent)  2-dik  András  Királyleánya, 
Türingiai  Szász  Hertzeg  Hitvese.  Vászonra  festve, 
hosszas  gömbölyű :  magassága  30,  szélessége  24 
hüv.  Rajta  1  1  személyek  vannak.  Függő  kép  gyanánt 
pedig  egy  Carmelita  szerzetes  Barát  melyképe  tinóm 
ecsettel  ügyesen  kidolgozva  látható.  Ez  egy  élőkép¬ 
nek  igazi  remek  mássa.  Alamisnát  osztogat  sán¬ 
táknak,  bénáknak,  szarándokoknak,  szegényeknek  s 
papoknak.  Nyombakövetői  két  udvari  Asszonysze- 
méllyek  és  két  udvari  gyermekek.  Ezeknek  gúnyát 
együgyű  (!)  nemzeti  magyaros,  amazoké  azonféléti 
karkötős.  A  főszemély  is  nemzeti  de  drága  készü- 
letű.  Az  egésznek  elrendeltetése  pompás,  és  feje¬ 
delmi.  Rajzolatja  a  személyeknek  és  a  festékeknek 
egybeillése,  a  képírásban  nagy  mesterre  mutat. 

5)  László  (szent)  Magyar  Király  Templomi  oltárra 
való  nagy  képnek  Előkészülete.**  Magassága  23, 
szélessége  18  hüv.  Vászonra  van  festve.  Azon  vadá¬ 
szatban,  mellyben  a  Nagyváradi  Vár  és  Templom 
kezdetének  oka  történt :  Maga  és  követői  lóháton. 
A  király  szürke  paripán  sisakkal,  bíbor  királyi 
palástban,  magyar  ujjabb  (!)  korú  gúnyában.  Kö¬ 
vetői  süvegesek.  Az  angyalok  előre  már  mérik  a 
helyet.  Máriának  a’  Jesus  gyermekkel  fényes  meg¬ 
jelenése  a’  felhők  között,  rémülésbe  hozta  mind  a’ 
lovakat,  mind  a’  követőket.  Ezek  közzül  egy  lovastul 
le  is  rogyott.  Kisebb  nagyobb  figurák  rajta  tizen¬ 
egyen  vannak. 

6)  Hajdani  Magyaroknak  kiindulása  a’  megtáma¬ 
dásra.  A  képíró  alkalmasint  Attilát  akarta  ábrázolni 
seregével.  A  fő  személy,  ’s  a’  sereg  tulajdonságai,  a’ 
kóválygó  rend,  mellyben  előre  nyomulnak;  főképpen 

*  Valószínűleg  G.  Ph.  Rugendas  augsburgi  csatakép¬ 
festő  (1666 — 1742)  műve 

**  Hihetőleg  vázlatot  akar  érteni. 

a’ környék,  mellyben  táborozások  látható,  mind  nagy 
elméjű,  ügyes  képíróra  mutatnak.  A  Vezér  szürke 
paripája,  mellyen  ül,  azon  kettő,  mellyeket  lovászsza 
vezet,  szép,  régi  magyar  fajtájúk.  - —  20  h.  széles¬ 
ségű  s  38  hoszszússágú  Vászonra  festette  Bemmel. 
Most  illyen  nagyságú  fatáblára  van  vonva.  “ 

Eddig  a  hirdetés  azon  része,  mely  magyar  mű¬ 
vészeti  szempontból  jelentős.  Kár,  hogy  csak  a  3-ik 
és  a  6-ik  számnál  van  a  művész  neve  megemlítve. 
Úgy  látszik,  a  2-ik  és  5.  sz.  kép  volt  a  gyűjte¬ 
mény  két  legnagyobb  alkotása,  mert  ott  a  leíró 
egyetlen  magasztaló  szót  se  ejt  ki.  Az  1 -ső  számút 
felette  ügyes  kéz  művének  ítéli;  a  4-ik  számú  pedig 
szerinte  nagy  mester  kezére  vall.  A  4-ik  számú 
képen  Rugendas  a  „lelkes  magyar  bajnokságot" 
oly  ügyesen  fejezi  ki,  hogy  azt  bármely  világcsu- 
dálta  művész  keze  se  adhatta  volna  szebben  vissza. 
Bemmel  (?)  művét  pedig  „nagy  elméjű,  ügyes  kép¬ 
író"  művének  vallja. 

Hova  kerültek  e  művek,  nincs  róla  tudomásunk. 
De  tárgyuknál  fogva  megérdemelnék,  hogy  nyo¬ 
mukat  akár  magánosok  gyűjteményeiben,  akár  a 
hazai  vagy  külföldi  képtárakban  fölkutassuk  s  így 
értéküket  szakszerű  bírálattal  megállapítsuk.  Az  1. 
szám  alattinak  fölkutatása  még  történelmi  szem¬ 
pontból  is  nagyjelentőségű  volna.  — 75. 

Bayer  József 


RÉSZLET  KECSKEMÉT  VÁROS  BÉRHÁZÁRÓL 
MÁRKUS  GÉZA  MŰVE 

VÁSÁRLÁSOK  A  SOMOGYI  MŰVÉSZEK  KIÁLLÍTÁSÁN 
KAPOSVÁROTT 

Bacskay  Béla  :  Pipacsok,  olf.,  megv.  dr.  Kacskovics 
Kálmán,  Tót-Gyúgy.  Fonyódi  részlet,  olf.,  megv.  Kladnigg 
Alajos,  Kaposvár.  —  Bosznay  István  :  A  Dráva  Légrád 
mellett,  olf.,  megv.  a  Nemzeti  Kaszinó  u.  ott. 

Özv.  Gerhardt  Alajosné  :  Pihenés,  megv.  dr.  Fekete 
Gyula.  Kertrészlet,  megv.  Tevely  Elek.  Orház,  megv. 
u.  az.  Virágszedő  gyermek,  megv.  u.  az.  Falu  végén, 
megv.  dr.  Csurgó  Jenő.  Józsi,  megv.  dr.  Löwentritt 
Ödön.  Máriacelli  stáció,  megv.  Simon  Gyula.  Csendélet, 
megv.  u.  az.  Csendélet,  megv.  dr.  Szabó  Samu,  vala¬ 
mennyien  Kaposvárott. 

Irigh  Sarolta  :  Rezervista,  megv.  Meller  Rezső,  Homok- 
Szt. -György. 

Koroknyainé  Horváth-Kotsi  Jolán  :  Lila  virágok,  megv. 
dr.  Kacskovics  Kálmán,  Tót-Gyúgy.  Patak  déli  hangu¬ 
lattal,  megv.  Kladnigg  Alajos.  Leányfej,  megv.  dr.  Székely 
Antal.  Virágzó  almaág,  megv.  dr.  Boszkovitz  Dezső, 
Kaposvár.  —  Koroknyai  Ottó  :  Somogyi  paraszt,  megv. 
dr.  Krisanich  József.  Nagybajomi  fiú,  megv.  dr.  Fekete 
Gyula.  Saárdi  parasztleán}r,  megv.  u.  az.  —  Kunfy  Lajos  : 
Kaposfüredi  fuvaros-lovak,  megv.  Kemény  Samu.  Arató 
lányok,  megv.  dr.  Rózsa  Ernő,  valamennyien  Kaposvárott. 

Mihálik  Gyula :  Parkrészlet,  megv.  Vaszary  Ilonka. 
Az  öreg  Palancsa  Márton,  megv.  dr.  Fekete  Gyula. 
Részlet  a  Rákosról,  megv.  dr.  Gáspár  Imre.  Munkára, 
megv.  Klein  Gyula.  Holdvilág,  megv.  Kemény  Samu, 
valamennyien  Kaposvárott.  Vásári  részlet,  megv.  Stauber 
Albert,  Visonta.  A  zákányi  pusztáról,  megv.  Kondradt 
Imre,  Barcs.  Részlet  a  fácánosból,  megv.  u.  az. 

Olofsohn  Gusztáv :  Részlet  lkáról,  megv.  dr.  Bosz¬ 
kovitz  Dezső,  Kaposvár. 

Rippl-Rónai  József :  Szappanbuborék,  megv.  Kladnigg 
Alajos.  Kis  kertünk  s  a  Stánci  háza,  megv.  dr.  Fekete 
Gyula.  Olasz  nő,  megv.  u.  az.  Dckolletált  úrinő,  megv. 
dr.  Ulmann  Antal,  valamennyien  Kaposvárott.  Farkas 
kőmives,  megv.  dr.  Mayer  Ignác,  Marczali. 

Vaszary  János  :  Muskátlik,  megv.  Csorba  Ede,  Kapos¬ 
vár.  Dunai  táj,  megv.  Stauber  Albert,  Visonta. 

A  KORMÁNY  VÁSÁRLÁSA  A  NEMZETI  SZALON 
RAJZ  KIÁLLÍTÁSÁN. 

Révész  Imre  :  Csárdában.  —  Vajda  Zsigmond  :  A 
szent.  —  Kriesch  Aladár :  Napnyugta ;  Erdőszéle.  — 
Edvi-Illés  Aladár  :  Templom  és  temető.  —  Szenes  Fiilöp  : 
Önarckép.  —  Olgyai  Viktor:  Novella;  Őszi  reggel  Rad- 
ványban.  —  Faragó  József:  Tisza  Kálmán;  Ámor  baj¬ 
ban  :  Szilágyi  Dezső.  —  Glatz  Oszkár  :  Est.  —  Major 
Jenő  :  Tavasz  az  erdőben.  —  Helbing  Ferenc  :  Haza¬ 
felé.  —  Horti  Nándor :  Címlapok.  —  Chabada  Béla : 
Kis  leány.  —  Pörge  Gergely  :  Vásáron  ;  Tanulmány.  — 
Zichy  István  gróf :  Fiatal  munkásnő.  — -  Vadász  Miklós  : 
Tanulmány.  —  B.  Pravotinszky  Lajos:  Tanulmány; 
Hangulatkép.  —  Gyenis  János  :  A  gitáros.  —  Pluszár 
Bertalan  :  Tanulmány. 

VÁSÁRLÁSOK  A  SZEGEDI  KÉPZŐMŰVÉSZETI 
EGYESÜLET  KIÁLLÍTÁSAIN,  1903  JÚNIUSIG 

A  O  jel  azt  jelenti,  hogy  az  illető  művet  az  Egyesület 
a  tagjai  közt  való  kisorsolásra  vette  meg. 

Aggházy  Gyula :  Felsőmagyarországi  táj,  O.  Meg¬ 
nyerte  Franki  Barna,  Szeged.  —  Andrejka  József :  Kis 
hamis,  megvette  N.  N.  Szeged. 

Baditz  Ottó  :  Tavasz,  megv.  N.  N.,  Szeged.  —  Barsy 
Adolf :  Tanulmány,  O.  Megny.  Jiraszek  Nándor,  Bpest. 

—  Bezerédy  Gyula :  Bolházó  kutya,  megv.  Deutsch 
Mihály,  Pozsony.  —  Bihari  Sándor :  Márkus  templom 
előtt,  O.  Megny.  Kiss  Arnold,  Szeged.  —  Blaskovics 
Irén  :  Pipacsok,  megv.  Regdon  Gézáné.  —  Bosznay 
István  :  Részlet  a  tiszadabi  parkból,  O.  Megny.  özv. 
Balogh  Jánosné.  —  Brodszky  Sándor  :  Dachstein,  megv. 
N.  N.,  Szeged.  Hegyszurdék,  megv.  Brúnó  Lénárd.  Ki¬ 
látás  a  Gellérthegyről,  megv.  gr.  Szapáry  Péter,  Bpest. 
Nádas,  megv.  dr.  Erdődy  Ignác.  Őszi  lombok,  megv. 
Bibéi  János,  Oravica.  Utolsó  sugarak,  megv.  Csernovics 
Agenor.  —  Bruck  Hermina  :  Csendélet,  O.  Megny. 
Winkler  Gizella,  Szeged.  —  Bruck  Lajos  :  Hegy  és  völgy, 
megv.  N.  N.,  Szeged. 

Cserépy  Sándor  :  Az  Ér  partján,  O.  Megny.  dr. 
Mann  Jakab,  Szeged.  —  Csók  István  :  Cserény  Buga- 
ezon,  O-  Megny.  Trebsits  Gyuláné,  Szeged.  Magdolna,  O- 
A  szegedi  képtár  részére. 

Darnkó  József :  Kossuth  Lajos,  O.  Megny.  dr.  Do- 
bieczky  Sándor.  Petőfi,  O-  Megny.  Veress  Károly. 

Edvi  Illés  Aladár  :  Bégahid  N. -Becskereknél,  O.  Megny. 
Molnár  Imre,  Szeged.  —  Egerváry  Potenikins  Ágost :  A 
vén  kuruc,  megv.  N.  N.,  Szeged.  Bohém  élet,  megv. 
N.  N.,  Szeged. 

Fodorné  Herzmann  Adolfine  :  Mignon,  megv.  N.  N., 
Szeged.  Vízi  rózsa,  megv.  Draveczky  Adorján,  Szeged. 

Garay  Ákos  :  Bugaci  Pásztorok,  O.  Megny.  Jok- 
licsek  József,  Szeged.  —  Glatter  Ármin  :  Tanulmányfej, 
megv.  N.  N.,  Szeged.  —  Glatz  Oszkár  :  Keresztek,  megv. 
Szeged  szab.  kir.  város.  —  Grósz  Béla :  Arató  leány, 
megv.  N.  N.,  Szeged.  Fürdés  előtt,  megv.  Korányi  Béla. 

—  Gyöngyvirági  Eugénia  :  Nagymosás,  O.  Megny.  Lázár 
Béla,  Szeged. 

Háry  Gyula  :  Dunaparti  részlet,  O-  Részlet  Abbáziá¬ 
ból,  O-  Megny.  Geiger  Sándor,  Szeged.  —  Hegedűs 
László  :  Madonna  a  liliomok  között,  megv.  Szeged  szab. 
kir.  város.  Szériis  kertben,  O.  Megny.  Motika  Ferenc. 
Madonna,  megv.  Back  Bernát,  Szeged.  —  Heverdle 
Ferenc :  Legyen  világosság,  megv.  Regdon  Sándor, 
Szeged.  —  Hollós  Béla  :  Csendélet,  megv.  Szabadkőműves 
páholy,  Szeged. 

Istvánffy  Gyula:  Tájképek,  O.  Megnyerték:  Dra¬ 
veczky  Adorján,  dr.  Gerle  Imre,  Kelecsényi  Hugó,  Bach 
Antal,  Tangl  Géza,  Kruspér  Pál,  Bárkányi  Vilmos,  Bryan 
Emília,  dr.  Zápory  Nándor,  Vajdáné  Róza  Flóra,  Pálfy 
Zsigmond,  Rauschmann  Géza,  Sonkovics  Sándor,  Sugár 
Sándorné. 

Jendrássik  Jenő  :  Fürdés  után,  O.  Megny.  dr.  Kasza 
Ferencz.  Viszontlátásra,  O.  Megny.  Czeglédy  Endre, 
Szeged. 


Kacziány  Ödön :  Pipára  gyújtó,  O.  Megny.  Lövész 
Antal.  —  Katona  Nándor :  Etetés,  O.  Megny.  Winkler 
Bernátné,  Szeged.  Rom,  O.  Megny.  Pataki  János,  Szeged. 
Téli  est,  O.  Megny.  Hoffmann  Ignác,  Szeged.  Utca 
Szepes-Béláról,  O.  Megny.  Déri  Ede,  Szeged.  —  Károlyi 
Lajos  :  Tanulmányfej,  O.  Megny.  Káldori  Soma,  Szeged. 
Tanulmányfej,  megv.  Back  Bernát.  Virágok,  O.  Megny. 
Skultéty  Gyula,  Szeged.  Virágok,  O.  Megny.  Kúp  Gyula 
és  trsa,  Szeged.  Virágok,  O.  Megny.  dr.  Kelemen  Béla, 
Szeged.  Őszi  rózsák,  O.  Megny.  Pick  Sándor,  Szeged. 
—  Kelety  Gusztáv  :  Alföldi  táj,  megv.  a  szeged-csongrádi 
takarékpénztár.  Tájrészlet  a  főhercegi  parkból,  O.  Megny. 
Gönczi  Elek,  Szeged.  —  Kende  Gusztáv  :  Kávénénike,  O- 
Megny.  dr.  Kuzmann  József,  Szeged.  —  Kézdi  Kovács 
László  :  Reggeli  harmat,  megv.  dr.  Tedeschi.  Száraz¬ 
malom,  Q.  Megny.  a  szegedi  Loyd-társulat.  Nyiresben,  O. 
Megny.  Balogh  Kázmér,  Szeged.  —  özv.  Koroknyai 
Ottóné  :  Sárga  viola,  O.  Megny.  Lengyel  Győzőné, 
Szeged.  Virág-csendélet,  megv.  Osztroviczky  István. 
Virágok  és  gyümölcsök,  O-  Megny.  Beck  István,  Szeged. 
Őszi  rózsák,  megv.  Tóth  Péter,  Szeged.  Szegfű,  megv. 
Tóth  Péter,  Szeged.  —  Koszkol  Jenő  :  Velence  a  giardi- 
no  publico-ból,  megv.  Stelczel  Frigyes.  Velencei  rész¬ 
let,  O-  Megny.  Beck  István,  Szeged.  Velencei  részlet,  O- 
Megny.  Gibicz  János,  Szeged.  Velencei  részlet,  O-  Megny. 
Wagner  F.  A.  és  Fiai,  Szeged.  —  Kovács  Károly  :  Utolsó 
dobásom,  megv.  Lövész  Antal,  Szeged.  Haragszom 
rád,  O-  Megny.  Lindenmayer  József,  Szeged.  —  Kriesch 
Aladár :  Péter  és  Pál,  megv.  N.  N.,  Szeged.  Női  fej, 
megv.  a  szeged-csongrádi  takarékpénztár.  —  Kubányi 
Lajos  :  Kedélyes  utazás,  megv.  N.  N.,  Szeged. 

Ligeti  Miklós  :  Salamon  király,  O.  A  szegedi  képtár 
számára. 

Magyar  Mannheimer  Gusztáv :  Utca  Siófokon,  O- 
Megny.  Müller  Kálmán.  —  Markó  Ernő  :  Falu  vége,  O- 
Megny.  Rumy  Mihály,  Szegeden.  Naplemente,  O.  Megny. 
Leinzinger  Gyula,  Szeged.  Sashegyi  tanulmány,  O.  Megny. 
Papp  József,  Szeged.  —  Molnár  József  :  Nápoly,  megv. 
a  szeged-csongrádi  takarékpénztár.  Szt.  Pál  a  Katakom¬ 
bákban,  megv.  Dessewffy  Sándor  püspök,  Temesvár. 

Nádler  Róbert :  Alszik  a  baba,  megv.  Szeged  szab. 
kir.  város.  De  nehéz  !,  O.  Megny.  Rostos  Samu,  Szeged. 
Orgonavirágok,  O.  Megny.  dr.  Singer  Mátyás,  Szeged. 
Habzó  Quarnero,  megv.  a  szeged-csongrádi  takarék- 
pénztár.  —  Nagy  Ignác  :  Csendélet,  megv.  Wagner 
Ottó.  Konyha-csendélet,  megv.  Wagner  Ottó,  Szeged.  — 
Nagy  Lázár  :  Reggeli  hangulat,  O.  —  Németh  Bertalan  : 
Aratók,  megv.  Kulinyi  Zsigmond,  Szeged.  Etetés,  megv. 
Weiner  Miksa,  Szeged.  Legelő  tehenek,  O.  Megny.  Tóth 
Péter,  Szeged.  Ökrösszekér,  megv.  Rohrbach  Sz.  Szamár¬ 
fogat,  O-  Megny.  Perhács  Béla,  Szeged.  Tájkép  juhok¬ 
kal,  O-  Megny.  Weisz  Mihály,  Szeged.  Újpesti  szúnyog- 
sziget,  O-  Megny.  Klucsik  István,  Szeged.  —  Neogrády 
Antal:  Pipacsok,  O-  Megny.  ifj.  Nagy  Ferenc.  Miért?, 
megv.  Szeged  szab.  kir.  város.  Erdő  télen,  O.  Megny. 
a  m.  kir.  honvéd  és  csendőrség  tisztikara.  —  Nyilassy 
Sándor :  Alföldi  táj,  O.  Megny.  Schönberger  Vilmos, 
Szeged.  Aratók,  O-  Megny.  Brandenburg  Károly,  Szeged. 
Csordakut,  O.  Megny.  Brausvetter  Mari,  Szeged.  Cigány- 

lány,  O-  Megnyerte  Deutsch  Emil,  Szeged.  Cigányok, 
rnegv.  Szeged  város.  Dorosmai  szélmalom,  megv.dr.  Erdődi 
Ignác.  Faluvége,  O.  Megny.  Báló  János,  Szeged.  Hegyi 
utón,  O.  Megny.  Böhm  Antal,  Szeged.  Holdas  est  a  Tiszán, 
nregv.  Tömörkény  István.  Jó  tanácsok,  O.  Megny. 
Subinkits  Danica,  Szeged.  Muranói  részlet,  O-  Megny. 
Gerencsér  László,  Szeged.  Női  fej,  O.  Megny.  Melcher 
Márton.  Nyárfák  őszszel,  O-  Réten,  O  Rózsák,  O-  Meg¬ 
nyerte  Babarczy  József,  Szeged.  Szegedi  lány,  O- 
Megny.  Tóth  Pál,  Bpest.  Tájkép,  O-  Megny.  Szmollény 
Nándor,  Szeged.  Vásárra  menők*  O.  Megny.  az  első 
magy.  serfőző  részv.-társ.,  Bpest.  Velencei  részlet,  O- 
Megny.  Fellegi  Lajos,  Szeged.  Férfi  arckép,  nregv.  Obláth 
Lipót.  Faluszéle,  C-  Megny.  az  «Otthon»  egylet,  Szeged. 
Parkban,  O.  Megny.  Jakobovics  Mór,  Szeged. 

Olgyay  Ferenc  :  Nyiresben,  O- 

Petrányi  Miklós  :  Téli  táj,  O.  Megny.  Brecher  Albert. 

—  Pongrácz  Károly :  Szarka,  rnegv.  Emanuel  Győző, 
Szabadka.  —  Pörge  Gergely  :  Kazal,  O  Megny.  Timcsák 
Mór,  Szeged.  Reggeli  hangulat,  O.  Megny.  Back  Bernát, 
Szeged. 

Ringeisen  J.  :  Merengés,  rnegv.  Fajka  Margit,  Szeged. 

—  Rippl  Rónai  József :  Parkrészlet,  O.  Megny.  dr.  Major 
Jakab.  —  Rónai  Kynga  :  Miczkó,  nregv.  N.  N.,  Tájkép, 
Megv.  Murai  Vilmos.  Iskolakerülők,  nregv.  Kotsis  Lajos, 
Arad.  —  Rubovics  Márk :  Ejnye  be  jó  !,  nregv.  Back 
Bernát.  Kellemes  teher,  nregv.  May  R.  Miksa.  Haza¬ 
felé,  O.  Megny.  Szűts  Béla,  Szeged.  Legelőn,  O.  Megny. 
Putz  Lipót,  Szeged.  Országút. 

Sándor  Béla  :  Hajógyári  részlet,  megv.  Erdélyi  Béláné. 

-  Spányi  Béla  :  Estszürkület,  O.  Megny.  Frankenstein 
Vilmos.  Szeged.  Hajnal,  O-  Megny.  ifj.  Felmajrer  János, 
Szeged.  Őszi  napsugarak,  megv.  özv.  Csajághy  Béláné, 
Bpest.  Reggeli  szürkület,  megv  özv.  Csajághy  Béláné, 
Bpest.  —  Splényi  Erneszta  bárónő  :  Violák,  nregv. 
Regdon  Gézáné,  Szeged.  ■ — ■  Stein  János  :  Illat,  megv. 
Milkó  Endre,  Koldus  gyermek,  megv.  Stelczel  Frigyes, 
Szeged.  Szép  Salamon  Sári.  megv.  a  kormány  a  szegedi 
képtár  részére.  Tetszelgés,  O.  Megny.  Tenrnrer  Ede, 
Szeged.  — -  Stróbl  Zsófia  :  Csendélet,  megv.  N.  N.  Tanul¬ 
mányfej,  megv.  Auslander  Mihály,  Szeged.  • —  Szenes 
Fiilöp  :  Virág-csendélet,  O-  Megny.  az  „Országos  raktár¬ 
házak",  Budapest.  —  Szikszay  Ferenc:  Bretagnei  halá¬ 
szok,  O.  Megny.  Biró  Imre.  Grisette,  megv.  Stelczel 
Frigyes,  Szeged.  Téli  est,  O.  Megny.  Vajdáné  Róza  Flóra, 
Szeged.  Téli  táj,  nregv.  N.  N.  —  Szlányi  J. :  Templom 
Velencén,  O.  Megny.  Grósz  Mór,  Szeged.  Fűzfák,  O. 

Tahi  Antal  :  Erdei  forrás,  O.  Megny.  Gfrerer  Miklós, 
Bpest.  Vasalásnál,  O-  Megny.  Veress  Gusztáv,  Szeged. 
Zúgó  malom,  O-  Megny.  Sarlós  Ede,  Szeged  —  Thein 
Miksa  :  Mariska,  O-  —  Telkessy  Valér  :  Káposztáskertben, 
megv.  Nyilassy  Sándor.  Nehéz  feladat,  O.  Megny. 
Findeisen  László.  —  Telepy  Károly :  Kaphegyi  kilátás 
Somlón,  O-  Megny.  dr.  Herczel  Fülöp,  Szeged.  Út  az 
apácavölgybe,  O-  Megny.  Bernáth  Géza,  Bpest.  St.  Croce 
tava,  megv.  Czeglédy  Endre.  Alkonyaikor,  megv.  Czeglédy 
Endre.  Alföldi  major,  nregv.  dr.  Kovács  József,  Szeged. 
A  major  hűsülője,  Q.  Megny.  Szécsi  Zsignrondné,  Szeged. 
Fonyódi  part  napnyugtakor,  O-  Megny.  Rozgonyi  Barna, 

Szeged.  Gönröri  részlet,  megv.  Wagner  Ottó.  Hajógyár 
Újpesten,  O.  Megny.  dr.  Ivánkovics  Sándor.  Halász¬ 
kunyhó,  megv.  dr.  Kovács  József.  Mozgó  Balaton,  nregv. 
dr.  Szivessy  László.  —  Tornai  Gyula  :  Hunyady  János 
utolsó  percei,  nregv.  Szeged  szab.  kir.  város.  —  Tornyai 
János  :  Egy  kis  friss  pletyka,  O.  Megírj'-.  Bokor  és 
Vajda,  Szeged.  Népoktatás  a  tanyán,  O.  Megny.  Szremácz 
László.  —  Tóth  Molnár  Ferenc  :  Alkony,  megv.  Rohr- 
bach  Lujza.  Oláh  leány,  O-  Megny.  Vámos  Ármin,  Szeged. 
Reggel.  C.  Megny.  Sclrindler  József.  Szeged.  Tanulmány, 
megv.  Frey  Lajosné.  Tanulmány,  O.  Megny.  Weiner 
Miksa,  Szeged.  Tanyai  temetés,  nregv.  Szeged  szab.  kir. 
város.  Tájkép,  megv.  Rohrbach  L.  Voloscai  utca,  nregv. 
a  szeged-csongrádi  takarékpénztár.  —  Tury  Gyula  :  Est¬ 
hangulat,  O.  Megny.  Robelly  Aladár,  Szeged.  Szeptember 
délután,  O.  Megny.  Keserűné  Bérezi  Ilona,  Szeged.  Éjjel 
a  kikötőben,  O  Megny.  Rieger  Lajos. 

Ujváry  Ignác  :  Júliusban,  O.  Megny.  Szallai  József, 
Szeged.  Szilvás,  tavaszkor,  O-  A  szegedi  képtár  részére. 

Vajda  Zsigmond  :  Rajta !  O.  Megny.  Nagy  Endre, 
Szeged.  Kardtáncosnő,  megv.  N.  N.  —  Vastagh  Géza  : 
Kakas  és  tyúkok,  nregv.  Daubrovszky.  Oroszlán,  megv. 
Vass  Károly.  Oroszlánfej,  O.  Megny.  Deli  Béla,  Szeged. 
Tyúkcsoport,  megv.  Endrényi  Imre,  Szeged.  Veszekedő 
bikák,  nregv.  Szeged  városa.  —  Ifj.  Vastagh  György: 
Kozma  ló,  Q.  Megny.  Ruzicska  János,  Szeged.  Oboján 
ló,  O.  Megny.  Bibéi  János,  Oravica.  —  Id.  Vastagh 
György  :  Erzsiké  kézfogója,  nregv.  May  R.  Miksa,  Szeged. 
Osztrovszkj'  József,  nregv.  Osztrovszky  Vilma.  —  W etzel 
György  :  Napnyugta,  O.  Megny.  Maiina  Gyula,  Szeged. 

Zonrbory  Lajos  :  Borjuk,  O-  Megny.  a  szegedi  kaszinó. 
Tájképek  1  — III  szám,  O.  Megnyerték:  Fricdné  Krausz 
Róza,  Szeged,  Jántsik  Viktor,  Szeged,  dr.  Szántó  József, 
Szeged.  Tehenek,  O.  Megny.  Fajta  József,  Szeged. 
Wörtlri  tájkép,  O.  Megny.  Buchhalter  Lipót,  Szeged. 


MŰVÉSZETI  IROPRLOM 

MŰVÉSZETTÖRTÉNET  ELMÉLETÉRŐL.  A  műve- 
szettörténet  jövője  címen  jelent  meg  egy  dolgozat 
Joseplr  Strzygowskitól  a  „Beilage  zűr  Allgemeincn  Zeitung" 
márciusi  füzetében  (1903. München,  nrárc.7  ,54— 59. szám). 
A  dolgozat  egyik  célja  a  művészettörténet  mai  álláspontját 
és  célját  meghatározni  s  e  célt  oly  módon  véli  elérni,  hogy 
módszeres  kritikai  áttekintés  szempontjából  hat,  össze  nem 
tévesztendő  kritikai  csoportot  állít  fel,  melyeket  megint 
több  alcsoportra  oszt  fel.  A  dolgozat  másik  célja,  hogy 
e  szisztémából  a  technika  és  művészi  ekonomia  csoport¬ 
jait  kiválasztva,  azok  előadása  számára  rajztanári  tanszé¬ 
ket  indítványozzon  a  német  egyetemeken,  kiegészítésére  s 
tökéletesítésére  a  művészettörténeti  tanszéknek. 

Ehhez  a  szisztémához  szándékozom  néhány  megjegy¬ 
zést  fűzni.  A  teóriát,  amennyiben  művészi  termékek  meg¬ 
ismerésére  és  megítélésére  vonatkozik,  úgy  tekintem,  mint 
a  testek  árnyékát.  Az  árnyék  természetes  jelenség,  a  teória 
normális  jelenség:  az  az  árnyék,  melyet  a  jelenségek  tuda¬ 
tunkban  vetnek.  Ha  ez  igaz,  akkor  a  jelenségek  és  teóriájuk 

mellérendelt  viszonyban  vannak,  mint  test  és  árnyék. 
Ennélfogva  minden  teória,  különösen  művészeti  jelenségek 
teóriája,  —  miután  itt  test  és  árnyék  egyaránt  teljesen 
emberi  termék,  —  fontos  forrása  az  emberi  tudat  meg¬ 
ismerésének,  önmaga  ismerete  mellett.  A  pszichológia  for¬ 
rása  a  pszichológiának. 

A  művészettörténet  egész  az  utolsó  évtizedekig  csak 
három  feladatot  ismert  —  írja  Strzygowski :  1.  a  mű¬ 
vészeti  emlékek  hitelességének  megállapítását  s  rendezé¬ 
süket,  2.  adatok  gyűjtését  művészekről  és  műveikről, 
3.  ez  adatok  segítségével  a  külső  történet  megállapítását ; 
azaz  szempontja  és  módszere  tisztán  történeti  volt.  Az 
ikonográfia  által  nyert  új  irányban  és  új  módszerrel  indi¬ 
viduális,  exakt,  a  történeti  szemponttól  független  kutatásra 
nyílik  út ;  eredményesen  oly  korszakokban,  melyekben  a 
típusok  uralkodók,  de  téves  irányban  individuális  kultú¬ 
rák  kutatásánál,  mert  elvonja  a  figyelmet  attól,  ami  Strzy¬ 
gowski  szerint  a  művészettörténeti  kutatás  önállóságát 
teremthetné  meg,  a  tisztán  művészi  qualitások  körének  és 
lényegének  ismeretétől.  (Erkenntniss  des  Umfanges  und 
Wesens  dér  rein  künstlerischen  Qualitáten.)  E  qualitások 
ismeretéhez  nem  jutott  el  a  művészettörténet  eddig,  mert 
ismeretüket  az  esztétika  feladatának  hitte.  Egyrészt  az 
esztétika  még  mindig  az  abszolút  szép  feladatának  meg¬ 
oldásával  foglalkozik,  másrészt  egy  újabb  és  helyesebb 
irány  nem  esztétikai  dogmák  illusztrálására  használja  a 
művészetet,  de  a  művészi  termékeket  experimentálpszi- 
chologusan  tárgyalva,  nagyon  fontos  eredményekre  jut, 
melyeket  a  művészettörténet  eredményesen  csak  úgy  vehet 
figyelembe,  ha  ismeretének  alapját  a  tisztán  művészi  qua¬ 
litások  ismerete  alkotja. 

Ez  a  fogalom  épp  oly  homályos  és  meddő,  mint  az 
abszolút  szcp  fogalma,  mely  ellen  Strzygowski  a  leg¬ 
hevesebben  küzd. 

Igyekszik  e  tisztán  művészi  qualitások  fogalmát  meg¬ 
magyarázni,  de  egy  szisztéma  által,  melyet  művészet- 
történeti  kutatásainál  megállapítani  kényszerült.  Kárhoz¬ 
tatja  a  művészeket  és  kritikusokat,  kik  minden  szisztéma 
nélkül  ragadják  ki  a  művészi  termékből  azt,  ami  egyéni¬ 
ségüknek  megfelel,  Muthert  és  az  impresszionistákat,  a 
„temperamentumos  Ichkünstlereket“.  Elismeri,  hogy  lehet 
különösen  Hildebrand  állításaiban  valami  helyes  —  de 
álláspontját  nehéznek  tartja  a  művészi  qualitások  pontos 
áttekintésének  hiánya  miatt. 

Bár  Strzygowski  előrebocsájtja  az  egyes  alkotások  fon¬ 
tosságát,  mégis  teljesen  figyelmem  kívül  hagyja  azokat. 
Methodikai  szisztémája  nem  vezethet  tudományos  ered¬ 
ményre,  mert  célja  olyan  qualitások  pontos  megállapútása, 
melyek  oly  módon  komplikálódnak  más  qualitásokkal,  hogy 
lényegük  és  körük  pontos  ismerete  lehetetlen  anélkül, 
hogy  bárminő  óvatos  vizsgálatban  —  hogy  úgy  mondjam 
—  vegyi  képletük  meg  ne  változzék,  annál  inkább  lehe¬ 
tetlen,  minél  kicsinyesebb  a  megismerés  módszere  —  és 
Strzygowskié  kicsinyes.  Azt  hiszem,  hogy  a  modern 
művészettörténelemnek,  mely  a  műveket  a  maguk  egészé¬ 
ben  és  világosan  megkülönböztethető  motívumaiban  is¬ 
meri  meg  és  hasonlítja  össze,  éppen  nincsen  szüksége  arra, 
hogy  mérték  nélkül  analizálva,  minél  több  és  szűkebb 
körű  kategóriákba  ossza  az  egységes  műveket  s  azokból 


keresse  azután  az  abstrakciót,  a  fantomot,  a  művészi 
qualitások  körének  ismeretét. 

Strzygowski  rendszere  tehát  a  következő  :  Az  első 
kritikai  csoport  a  leírás  (Die  Beschreibung).  Érdekesek  itt 
a  megjegyzések  :  „Nem  járhatok  el  elég  lelkiismeretesen, 
sőt  kicsinyesen",  továbbá,  hogy  nem  mindenkinek  adatott 
az  eredeti  után  ítélni,  azért  a  kritikus  első  dolga  a  re¬ 
produkció  hitelességének  fokát  megállapítani.  Az  utóbbit 
kissé  csodálatos  megjegyzésnek  tartom,  az  elsőre  nézve 
azt  gondolom,  hogy  a  leírás  nem  lehet  oly  művészi, 
hogy  a  művet  elénk  állítsa.  II.  csoport  :  Technika  (Die 
Technik). 

III.  Művészi  ekonomia  (Künstlerische  Oekonomie). 
Ezt  a  csoportot,  melyet  elhanyagoltnak  vél  Strzygowski 
s  melyet  a  jövő  művészettörténete  fő  kutatási  terrénumá¬ 
nak  tart,  a  qualitások  szerint  két  alcsoportba  osztja, 
1.  A  tömeg  elosztása  (Verteilung  dér  Masse).  2.  Térképzés 
(Raumbildung).  Ha  okvetlen  szükségesek  a  kategóriák, 
ez  a  két  kategória  egy  minden  problémájával  együtt, 
miután  a  tömeg'  elosztása  főeszköze  a  tér  képzésének. 
3.  Forma  (Die  Form).  4.  Nyugalom  és  mozdulad  (Ruhe  u. 
Bewegung).  5.  A  részek  összekapcsolása  és  felbontása 
(Verbindung  und  Lösung  dér  Teile).  E  három  csoportot 
is,  azt  hiszem,  csak  a  „tudományos  niveau"  emelése  cél¬ 
jából  alkotta  Strzygowski,  mert  ha  az  ember  nem  akar 
„eléggé  kicsinyes"  lenni,  a  forma  fogalmának  a  másik  kettő 
csak  jegye.  A  forma  szempontjából  szólva,  fontosnak  tartja 
a  forma  viszonyát  a  természethez,  továbbá  hajlását  az 
idealismus,  realismus,  naturalismushoz.  Ez  a  három  ter¬ 
minus  a  maga  szögletességében  semmiesetre  sem  fejezi 
ki  a  művész  felfogásának  módját.  A  4.  csoportban  a  vo¬ 
nalak  pszichológiai  hatását  akarja  szem  élőt  tartani  Strzy¬ 
gowski,  körülbelül  az  esztétikai  alaptörvény  értelmében 
—  és  mégis,  bár  modern  igyekszik  lenni,  a  „szép"  vonalról 
beszél,  még  pedig  mint  vonalak  összhatásáról.  6.  Dunkel 
und  Hell  (Fény  és  árnyék).  7.  Szín  (Die  Farbe).  —  A 
művészi  ekonomia  csoportjainál  a  művészi  kompozíció 
menetét  akarta  követni  Strzygowski.  Csakhogy  éppen  azt 
lehetetlen  követni.  A  művész  tudatában  nincsenek  ilyen 
élesen  megkülönböztetett  csoportok,  mint  fény  és  árnyék 
és  szín  csoportja  —  például ;  ő  azokat  úgy  látja  együtt, 
amint  a  természetben  együtt  megjelennek.  A  néző  logikája 
analizálhatja  az  összetartozókat,  hogy  megértse  a  művészt, 
de  a  megismerésnek  a  művész  szintéziséből  kell  kiindulnia. 

IV.  csoport.  Tárgy  és  tartalmi  irány.  (Gegenstand  und 
inhaltliche  Richtung).  Itt  ismét  alosztályok  vannak.  1.  A 
művészi  termék  neve  (Name  des  Kunstwerkes^.  2.  Nem 
(Gattung).  3.  Tartalmi  irány  (Inhaltliche  Richtung).  Ezt  a 
terrénumot  tartja  Strzygowski  a  legbiztosabbnak,  miután 
ezen  mozgott  leginkább  a  művészettörténeti  kritika.  Sze¬ 
rintem  talán  ez  a  legbizonytalanabb  s  legproblematikusabb, 
mert  e  téren  távolodott  el  leginkább  a  teória  a  valóságtól 
oly  módon,  hogy  a  valóságnak  ártott.  Természetellenes 
világításban  csodálatosan  megnőhet  az  árnyék  a  test  ha¬ 
tásának  rovására.  Az  első  kategóriánál  (Name)  megjegyzi 
Strzygowski  többek  között:  „A  művészettörténetnek  tisz¬ 
táznia  kell  majd  a  nomenklatúrát  és  törvényeit".  Hogy 
bizonyos  korszakok  és  egyéniségek  művészetében  jel¬ 
lemző  lehet  a  cím  —  majdnem  minden  esetben  a  tárgy 

kapcsán,  —  az  igaz,  de  nem  volna  a  művészettörténet 
tudomány,  mely  a  dolgokat  ismerni  akarja,  ha  itt  ismét 
„rendszerre"  volna  szüksége. 

A  2.  alcsoport  terén  (Gattung)  a  teória  megint  öncél 
volt.  Hogy  azonban  a  művészettörténet  maga  is  kételkedik 
fogalmainak  helyességében,  azaz  valóságában,  az  Strzy- 
gowski  szavaiban  tükröződik.  Ezeket  mondja :  „Nem  tudom, 
vájjon  mindnyájan  tisztában  vagyunk  tárgyi  csoportok  alko¬ 
tásának  lehetőségével,  ezek  számával  és  nevével.  A  tájkép, 
portrait  és  figurális  kép  ellentéte  előttünk  van.  Az  utóbbi 
alosztályai  azonban  genre,  történeti  kép,  vallásos  kép  stb, 
nem  kielégítők,  szívesen  alkalmazza-e  a  belátó  kutató  e 
neveket  ?  És  különbek-e  az  állapotok  az  architektúra  és 
ornamentika  terén  ?“ 

Tárgyi  szempontból  osztályok  alkotása  mindenesetre 
lehetetlen,  a  tárgyak  és  kombinatorikájuk  száma  miatt.  Már 
ebből  következőleg  sem  állhat  fenn  az  ellentétesnek  felfo¬ 
gott  biztos  három  csoport:  tájkép,  portrait  és  figurális  kép. 

Minden  festmény  jelenetet  ábrázol,  jelenet  alatt  értve 
egyszerűen  a  jelenségek  egy  csoportját.  A  szempont,  mely 
a  művészi  ábrázolások  ismeretére  vezet,  tekinteni,  hogy 
olyan  jelenetet  ábrázol-e,  mely  a  természetben  van  (akkor 
természetesen  mindig  potrait),  vagy  olyan  jelenet,  amilyen 
a  természetben  lehetne.  Ez  utóbbi  ábrázolás  —  ábrázolás 
alatt  nem  a  megjelenés  abstrakt  formáját,  hanem  magát 
a  megjelenést  értve  —  kétféle  lehet  a  művész  pszicholó¬ 
giáját  tekintve —  és  más  szempont  itt  nem  lehetséges.  Vagy 
a  képzelet  viszi  a  főszerepet  a  művész  látásában  és  akkor 
a  jelenet  viziószerű,  vagy  az  értelem  és  akkor  a  jelenet  cél¬ 
szerű,  teleologikus.  Ez  a  szempont  lévén  a  „princípium 
divisionis",  a  létrejött  „rendszer"  ez  : 

I.  Való  (létező)  jelenet. 

II.  Valószerű  (létezhető)  jelenet. 

1.  Teleologikus  jelenet. 

2.  Fantasztikus  (viziószerű)  jelenet. 

A  mi  a  fentebbi  fogalmak  elhelyezését  illeti  e  szempont¬ 
ból,  mindaz,  amit  tájképnek,  portraitnak,  genrenek  nevez¬ 
nek,  az  a  való  jelenet  csoportjába  tartozik.  A  figurális  kép 
fogalma  nem  állhat  meg.  A  szimbólumok,  allegóriák  a  fan¬ 
tasztikus  jelenetek  sorába  tartoznak,  úgy  a  vallásos  képek 
is.  A  történeti  képek  lehetnek  teleologikusak  és  fantasz¬ 
tikusak.  Mindenesetre  léteznek  határértékek  a  jelenségek 
soraiban  észrevehető  causalitasnál  fogva.  Oksorokat  egy¬ 
mástól  elvágni  csak  erőszakkal  lehet. 

Ami  a  jelenetek  tartalmát  illeti,  tehát  tárgyát,  azt  a 
szemlélőnek  minden  képen  külön  kell  meglátnia.  Egyéb¬ 
ként  azt  akarom  itt  csak  megjegyezni,  hogy  szükséges  az 
ismeréshez,  hogy  úgy  a  művész,  mint  a  szemlélő  szemé¬ 
ben  forma  és  tartalom  organikus  egész  legyen. 

Azt  hiszem,  ez  a  szempont  bizonyos  magaslatra  emelve, 
a  képzőművészetek  egyéb  fajainál  is  elegendő  az  egyes 
művek  nemének  áttekintésére,  bármily  élesen  választja  el 
egymástól  a  képzőművészetek  fajait  éppen  a  megjelenés. 

A  tárgy  és  tartalmi  irány  csoportjának  harmadik  ka¬ 
tegóriája  (Inhaltliche  Richtung),  melyben  a  művész  indi¬ 
viduális  felfogásáról  szól  Strzygowski,  vájjon  a  tipust 
látja-e,  vagy  az  esetlegest,  szimbolikus  vagy  allegorikus  nyel¬ 
ven  fejezi-e  ki  magát  s  itt  látja  legfontosabbnak  a  mi- 
lieu  szempontját.  Ha  a  művész  pszichológiája  főforrása  a 

mű  ismeretének,  akkor  a  tárgy  és  a  tartalmi  irány  szem¬ 
pontját  nem  lehet  elválasztani.  Es  ha  ez  való,  akkor  a  mű¬ 
vészt,  környezetét  és  korát,  tehát  mindazt,  mit  Strzygowski 
V.  csoportjában  1.  művész,  2.  iskola  és  3.  stíl,  tehát 
„die  bekannte  Arbeitsformen"  körébe  foglal  —  kutatnunk 
kell,  mielőtt  a  művet  megérteni  akarjuk.  Nem  hiszem,  hogy 
ami  a  stílust  illeti,  ne  felelnének  meg  régi  terminusaink, 
melyek  történeti  fejlődések  nevei  —  mint  Strzygowski  gon¬ 
dolja.  Érdekes  egyébként,  mint  keveredik  Strzygowski  dol¬ 
gozatában  a  modern  művészet  liberális  szempontja  a  régi 
szisztémák  és  abszolút  fogalmak  szükségének  érzetével  s 
érdekes  az  is,  hogy  azért  ott  akar  szakítani  a  régivel,  hol 
újra  nincs  szükség. 

A  rendszer  hatodik  csoporja  a  kritika.  „Es  rnuss  das 
zwcifellos  Gute  dem  offenbar  Vernachlássigten  gegenüber 
gestellt  und  dann  dér  Rang  des  Kunstwerkes  im  ganzen  be- 
stimmt  werden."  Ez  volna  Strzygowski  szerint  az  objektív 
kritika  dolga  s  ez  a  felfogása  a  kritikának  logikusan  kö¬ 
vetkezik  rendszeréből.  Tekintetbe  kell  venni  azonban  — 
mondja  —  a  szubjektív  ítéletet,  az  egyéni  tetszés  ítéletét  is. 

A  kritika  körét  nagyon  szűkre  kell  szorítani ;  a  mű¬ 
vészettörténet  célja  nem  lehet  a  művek  rangfokozatba  való 
elhelyezése,  hanem  megismerése,  ezzel  azt  hiszem,  a 
modern  művészetnek  s  teóriájának  véleményét  mondottam 
meg.  A  megítélés  csak  a  megismerésnek  a  módja.  Ha  a 
megismerés  forrása  a  művész,  akkor  a  megítélés  forrása 
is  ő.  —  Immanensnek  kell  lennie  minden  kritikának,  de  leg- 
főkép  a  művészettörténeti  kritikának  —  a  szubjektum  pedig 
nem  tud  elrejtőzni.  Keresni,  mit  akart  a  művész  s  hogyan 
tudta  kifejezni  azt,  amit  akart  —  ime  ez  munkaköre  a 
megítélésnek. 

Strzygowski  dolgozata  mindenesetre  csak  rövid  váz¬ 
lata  a  művészettörténet  jövő  haladásáról  való  gondola¬ 
toknak,  melyeket  egy  praktikus  cél  megokolása  miatt  fog¬ 
lalt  össze.  Megjegyzéseim  a'  dolgozat  célját  figyelmen  kí¬ 
vül  hagyták  ;  talán  jogosultságot  ad  nekik  szándékom  c 
gondolatokat  egyszer  szélesebb  alapon  kifejteni. 

Neumann  Elza 

ER  HEILIGENSCHEIN  IN  DÉR  ITALIENISCHEN 
MALEREI  SEIT  GIOTTO.  írta  Henri  Mendelsohn. 
Berlin,  1903 ,  Brúnó  Cassirer.  14  képpel,  23  1.  — 
A  szentek  fejét  díszítő  dicsfényt  Bizánctól  örökölte  az 
olasz  festészet,  de  azután  a  maga  módjára  fejlesztette, 
alakította.  Giotto  kezdi,  bár  félénken,  távlatilag  is  raj¬ 
zolni,  Tiziano  már  csak  egy  csillagot  tesz  a  madonna 
feje  fölé.  Nála  szín-  és  fénymegoldássá  válik.  Hogy 
ezen  a  hosszú  úton  mint  alakult  át  a  dicsfény  formája, 
elhelyezése,  dísze,  színe,  nagysága,  azt  nagy  szorgalom¬ 
mal  gyűjtötte  egybe  a  szerző  ebben  a  kis  munkában, 
amely  használható  adalék  a  stílustörténethez. 

ODERN  TYPOGRAPHIA.il.  1903  szeptember.  Kiadja 
Hornyánszky  Viktor  cs.  és  kir.  udvari  könyvnyom¬ 
dája.  Tizenkét  tipográfiái  műlap.  —  Kiváló  ízlés  jellemzi 
e  füzetnek  szedésmintáit,  a  könyvdíszt,  a  tónusok  meg¬ 
választását.  Kivált  a  háromszínnyomások  tökéletessége  köti 
le  figyelmünket.  Az  idevágó  két  műlap  technikai  előállí¬ 
tása  minden  igényt  kielégít.  A  tipográfiái  minták  némelyike 
természetszerűen  a  megrendelők  ízlése  szerint  készült, 

ilyen  például  egy  naptár  dombornyomatú  fedőlapja,  amely 
technikai  szempontból  szintén  tökéletes,  de  szeretnék,  ha 
a  megrendelők  elállanának  éppen  ennek  a  technikának 
alkalmazásától.  Hogy  miképpen  lehet  rendkívül  egyszerű 
eszközökkel  erős  hatást  elérni,  azt  néhány  irisznyomatú 
lap  mutatja  be. 

[ÜDE  VEZETÉS  AZ  OLAJFESTÉSZET  TECHNIKA- 
ÍO)  ' 

JABA.  Irta  Hauser  Alajos  tanár.  Magyarra  fordította 
Bachmann  Károly.  Festőművészek  és  műkedvelők  szá¬ 
mára.  Újpest,  1903.,  kiadja  a  festőiskola.  23  1.  —  Ez  a  kis 
könyv  a  legkitűnőbb  restaurátorok  egyikének  műve  és 
megérdemelte  a  fordítást.  Szakszerű,  megbízható  felvi¬ 
lágosítást  ad  az  olaj festés  technikájáról,  a  festődeszkákról, 
azok  alapozásáról,  a  vászonról,  az  olajról,  a  festékekről, 
azok  kezeléséről  és  a  íirniszről.  Hosszú  gyakorlat  tapasz¬ 
talatai  vannak  itt  a  legszűkebb  keretbe  szorítva.  A  fordító, 
Bachmann  Károly  festő,  jó  szolgálatot  tett  átültetésével. 

ONATELLO.  írta  Alfréd  Gotthold  Meyer.  Künstler- 
Monographien,  LXV.  Bielefeld  és  Lipcse,  Velhagen 
&  Klasing,  1903.  140  képpel.  131  1.  —  Hosszú  szünet 
után  a  közönség  és  a  műkritika  ismét  tüzetesen,  sőt  szen- 
vcdélylyel  foglalkozik  Donatello  műveivel.  Nem  is  oly 
régen  még  háttérbe  helyezték  őt  azok,  akik  a  renaissance- 
ban  csak  a  „leszűrt,  tiszta  stílus"  művelőit  tartották 
nagyra.  Donatello,  a  nagy  kezdeményező,  minden  idők 
egyik  leghatalmasabb  mintázótehetsége,  nem  maradhatott 
sokáig  a  műtörténelem  elhagyató ttabb  zugaiban.  Amióta 
objektivebbé  lett  a  kritika  s  nagyobb  becsben  tartják  a 
kiváló  egyéniséget,  mint  az  iskolákat,  Donatello  egész 
nagyságában  ragyog  a  köztudatban.  Az  alapvetők  és  nagy 
felfedezők  közé  tartozik  a  „maestro  terribile",  s  ma  tisztá¬ 
ban  vagyunk  vele,  hogy  nélküle  aligha  fejlődött  volna 
Michelangelo  olyanná,  mint  amilyennek  ismerjük.  A  stilus- 
kritika  eszközeivel  elemzi  ebben  a  könyvben  a  szerző 
Donatello  mesterműveit.  Analízise  beható  s  eredményei 
meggyőzők.  Mint  a  modern  szobrászat  alapvetőjét  mutatja 
be,  mint  a  naturalista  arckép  mesterét,  aki  egyben  új  ala¬ 
pokat  adott  a  domborműnek  is.  Csodálatos,  mily  meglepően 
új  kifejezési  módokat  talált  s  mily  gazdagon  pazarolja 
ezeket.  A  szerző  meggyőző  és  világos  fejtegetéseit  bősé¬ 
ges  képanyag  támogatja.  Jó  ötlet  volt  a  fontosabb  szobrok 
egyes  kiválóan  érdekes  részeit  külön  is,  még  pedig  meglehe¬ 
tősen  nagy  méretben  bemutatni. 

AGYAR  PÁLYÁZATOK.  Szerkesztik  Fejér  Lajos  és 
Ritter  Ignác.  I.  évf.  5.  szám.  Tartalmazza  a  buda¬ 
pesti  ág.  evang.  egyházközség  temploma  és  gimnázium¬ 
épülete  pályaterveit  a  következő  szerzőktől :  Schoditsch 
Lajos,  Meinig  Artúr,  Schubert  és  Hiibscbl,  Gerey  Ernő, 
Barcza  Elek,  Petz  Samu.  —  U.  az,  6.  szám.  Tartalmazza 
az  Erzsébet-emlékmű  második  pályázatára  beérkezett  mű¬ 
vek  reprodukcióját  a  szükséges  szöveggel.  A  7.  szám 
tartalma :  A  „Művészet"  kis  családi  lakóház-pályázata, 
a  M.  É.  Sz.  Wellisch-féle  alapítványának  útszéli  kápolna¬ 
pályázata  és  Lechner  Ödön  és  Leitersdorfer  B.  pozsonyi 
posta-  és  távirda-terve  ;  Wiegand  Ede,  Lechner  Jenő,  ifj. 
Mátray  Béla,  Hajós- Guttmann  Alfréd,  Fáy  László,  Kürthy 
György,  Jónás  Zsigmond  és  Radó  Sándor  tervei. 


Ipb  ARABÁS  MIKLÓS  EMLÉKIRATAI.  Közli  Kézdi  Kovács 
László.  Budapest,  1902,  Franklin-Társulat.  Olcsó 
Könyvtár,  1255 — 1258-ik  szám.  237  1.  —  Ez  a  kis  könyv 
hasznos  szolgálatot  tesz  mindazoknak,  a  kik  művésze¬ 
tünk  történetének  a  30-as  évektől  a  70-esekig  terjedő 
részét  kutatják.  Nem  mintha  becses  műtörténeti  adatokat 
találnánk  benne,  hanem  mert  részletezett  képét  kapjuk 
annak  a  kornak,  a  melyben  a  modern  magyar  festészet 
fejlődésnek  indult.  Barabás  emlékiratai  műtörténeti  hát¬ 
térnek  kitünően  alkalmasak :  ebbe  kell  majd  aztán  a 
műtörténésznek  belefestenie  a  vezető  alakokat.  Maga 
Barabás  sem  akart  egyenest  műtörténeti  jegyzeteket  vagy 
teljes  művészi  önéletrajzot  adni,  inkább  azokat  az  érde¬ 
kes  eseteket  jegyezte  fel,  a  melyek  vele,  körülötte  meg¬ 
történtek.  Megkapjuk  jellemző  képét  a  közönségnek,  a 
melynek  körében  lassan  bontogatta  szárnyait  ifjú  művé¬ 
szetünk  A  bőven  felhalmozott  anekdoták  segítik  a  kor 
ízlésének  jellemzését.  Az  is  érdekesen  kiolvasható  ez 
iratokból,  hogy  minő  állást  foglalt  el  a  magyar  közép- 
osztály  és  arisztokrácia  a  művészettel  szemben,  mit  kívánt 
a  művésztől,  mi  tetszett  neki.  Végre  magunk  előtt  látjuk 
a  temérdek  akadályt,  a  mit  akkor  egy  festőembernek  le 
kellett  győznie.  Ebből  a  szempontból  kívánatos  volt 
ezeknek  az  emlékiratoknak  közreadása,  az  efféle  segéd- 
formásműveknek  úgysem  vagyunk  bőviben. 

/JjZ  ORSZÁGOS  MAGYAR  KIRÁLYI  MINTARAJZ- 
/nl  ISKOLA  ÉS  RAJZTANÁRKÉPZŐ  ÉRTESÍTŐJE  AZ 
1902/1903.  TANÉVRŐL  Közli  Várdai  Szilárd  h.  igazgató. 
Budapest,  Franklin-Társulat  nyomdája,  1903.  100  old., 
két  műmelléklettel,  36  tábla  rajzzal.  —  Kelety  Gusztáv¬ 
nak,  az  intézet  elhunyt  igazgatójának  nekrológját  közli 
a  füzet,  ezt  az  intézet  belső  életére  vonatkozó  statisztikai 
adatok  s  az  intézet  programmja  követi.  A  füzet  díszes 
és  művészies  kiállítású,  címlapja  külön  dicséretet  érdemel. 
A  növendék-munkákból  közölt  szemelvények  találóan 
illusztrálják  a  tantervet.  Az  értesítőben  ott  láttuk  a  tan¬ 
tervi  módosításokat  is.  Helyeseljük,  hogy  az  új  tanterv 
lényegesen  leszállítja  a  geometriai  tárgyaknak  előadására 
eddig  fordított  óraszámot  s  törli  az  elemi  geometriát  és 
a  geometriai  módszertant,  mint  rendes  tárgyat.  Ezzel 
szemben  megszaporítja  a  művészeti  tárgyak  tanóraszámát. 
Az  iparművészeti  rajz  és  tervezés  című  programmpontnál 
kifogásoljuk  azt,  hogy  a  növendék  tulajdonképen  csak 
papiroson  tervei  és  így  fogalma  sem  lehet  arról,  hogy 
minő  szempontokat  diktál  neki  a  kivitelre  felhasználandó 
anyag,  ami  a  tervelésnél  lényeges,  sőt  döntő. 

ÁLTALÁNOS  MŰVÉSZETI  CIKKEK 

Erzsébet  királyné  emlékszobra.  Irta  Éber  László.  Buda¬ 
pesti  Szemle,  320.  sz. 

Művészet  és  a  nép.  Irta  Dömötör  István.  Hazánk, 
aug.  12. 

Budapest  művészeti  pályázatai.  Irta  Lyka  Károly. 
Uj  Idők,  szept.  13. 

A  lipcsei  magyar  műtárlatot  (Pietro  dél  Vecchio  inté¬ 
zetében)  ismertették  a  következő  lapok:  Leipziger  Neueste 
Nachrichten  256.  sz.,  Generalanzeiger  für  Leipzig  215.  sz., 
Leipziger  Tagcblatt  462.  sz.,  Leipziger  Rundschau  30.  sz. 

FESTÉSZET 

A  szolnoki  műtárlatot  ismertette  a  Pesti  Napló  júl.  28., 
az  Uj  Idők  és  a  Pester  Lloyd  aug.  9-iki  száma. 

Képkiállítás  Kolozsvárott.  írta  F  — al  — s.  Pesti  Hírlap, 
szept.  1. 

Segantini  szelleme  Velencében.  írta  dr.  Lázár  Béla. 
Magyar  Nemzet,  aug.  6. 

Formátlan  színek.  írta  Semperidem.  Magyar  Géniusz, 
aug.  2. 

Mc.  Neill  Whistler.  Irta  dr.  Lázár  Béla,  Magyar  Nem¬ 
zet,  július  21. 

A  modern  arckép.  Irta  dr.  Lázár  Béla,  Magyar  Nemzet, 
szept.  8. 

Margitay  Tihamér  műveinek  kiállítását  ismertették  a 
napilapok  szept.  13-iki,  az  Alkotmány  szept.  16.  sz. 

Látogatás  Nagy  Zsigmond  műtermében.  Irta  Lendvay 
Károly.  Ellenzék  (Kolozsvár)  szept.  28.,  29.  sz. 

Eisenhut  Ferenc  művészi  hagyatékának  kiállítását  ismer¬ 
tették  a  napilapok  okt.  3-iki  számai. 

Schuster  Ferenc  művészi  hagyatékának  kiállítását  ismer¬ 
tették  a  napilapok  okt.  3-iki  számai. 

SZOBRÁSZAT 

Hölzel  Mór  életrajzát  közölte  a  Pesti  Napló  július 
28-iki  száma. 

Egy  szobormű  előtt.  (Radnai  Béla  Pázmány-szobra). 
Irta  M.  F.  Egyetértés,  aug.  1. 

Rodin.  írta  v.  g.  A  Hét,  aug.  23. 

Az  elsikkasztott  Kossuth-szobor.  Egyetértés,  szept.  4. 

Izsó  és  Hölzel.  Budapesti  Hírlap,  szept.  30.  sz. 

ÉPÍTÉSZET 

Magyar  Stylus.  Lcchner  Ö.  példája  Magyar  Szó,  júl.  28. 

Hansen  Theofilos.  írta  Csányi  Károly.  Magyar  Mérnök- 
és  Építész-Egylet  Heti  Értesítője,  XXII.  24. 

Az  építész  névjegye.  írta  Sincerus.  Egyetértés,  szept.  1. 

Hansen.  Irta  Ezrey.  Vállalkozók  Lapja,  júl.  22. 

IPARMŰVÉSZET 

Egy  magyar  kőfaragómester  Majna-Frankfurtban  a 
XVIII-ik  század  közepén.  írta  Forbát-Fischer  Imre.  Magyar 
Mérnök-  és  Épitész-Egylet  Heti  Értesítője  XXII.  26. 

A  királyi  vár  belső  kiképzése  és  iparművészi  felsze¬ 
relése.  Irta  Hauszmann  Alajos.  Magyar  Iparművészet,  VI.  4. 

Régi  magyar  ötvös-rézmetszők.  írta  Czakó  E.  Magyar 
Iparművészet,  VI.  5. 

Az  utca  képeskönyve.  írta  Dömötör  István.  U.  o. 

Dunántúli  faoszlopok.  írta  Nagy  Sándor.  U.  o. 

A  zománc.  Irta  Prém  József.  Hazánk,  szept.  20. 

Magyar  szabadságharci  emlékek  (emlékérmek).  Irta 
Gohl  Ödön.  Numizmatikai  Közlöny,  II.  3. 


LEJÁRÓ  PÁLYÁZATOK 

1903  október  15-én  lejár  a  kis-kún-dorozsmai  templom 
kifestésére  hirdetett  pályázat.  A  Magyar  Képzőművészek 
Egyesülete  Kis-Kún-Dorozsma  község  elöljáróságától  nyert 
felhatalmazás  alapján,  miután  az  első  pályázat  eredményre 

nem  vezetett,  újabb  pályázatot  hirdet  a  nevezett  város 
kegyurasága  alá  tartozó  római  katolikus  templom  lestő- 
művészeti  munkálatainak  vázlataira.  A  pályázatban  csak 
magyar  honos  művész  vehet  részt.  A  templomban  5  meny- 
nyezeti  freskókép  festendő,  azonkívül  kívántatik  a  templom 
dekoratív  festése  enyvfestékkel.  Ezekért  a  munkálatokért 
a  község  16.000  korona  tiszteletdíjat  biztosít  a  megbízott 
művésznek,  ezenkívül  pedig  az  összes  szükséges  állványo¬ 
zást  rendelkezésére  bocsátja.  A  festési  munkák  1904  nyarán 
hajtandók  végre  olyképen,  hogy  1904  november  1-ig  tel¬ 
jesen  be  legyenek  fejezve.  Pályázóktól  kívántatik  egy  tel¬ 
jes  főhajó  oszlopköznek  dekoratív  festési  terve  (az  oszlo¬ 
pokat  beleértve),  még  pedig  a  hozzátartozó  mennyezettel 
együtt  ábrázolva,  1:10  méretben.  Ezenkívül  a  főoltár  fe¬ 
letti  mennyezeti  kép.  Végül  a  többi  freskókép  tárgyának 
leírása,  esetleg  az  egész  festés  tervezetének  leírása.  A 
freskók  tárgya  bibliai,  vagy  a  magyar  történelemből  vett 
bibliai  vonatkozású  lehet.  Pályadíj  a  kivitellel  való  meg¬ 
bízatás.  A  pályabiróság  tagjai  a  Magyar  Képzőművészek 
Egyesülete  részéről :  Dudits  Andor,  Grünwald  Béla,  Jám¬ 
bor  Lajos  és  Tornai  Gyula;  Kis-Kún-Dorozsma  község 
részéről:  Tajthy  Ferenc  jegyző,  Nagy  Zakár  plébános, 
Czékus  Imre  biró  és  Erdős  Ferenc  községi  mérnök,  akik 
közül  azonban  a  bíráló  bizottságban  csak  3  veend  részt, 
a  negyedik  valamelyik  akadályoztatása  esetén  mint  póttag- 
szerepei.  A  jeligével  és  jeligés  levélkével  ellátott  pálya¬ 
művek  lepecsételve  és  a  „Magyar  Képzőművészek  Egye¬ 
sülete  elnökségének.  Kis-Kún-Dorozsmai  templomfestési 
pályatervek"  felírással  ellátva,  f.  évi  október  hó  15-én  déli 
12  óráig  nyújtandók  be  a  városligeti  Műcsarnokban  az 
Orsz.  Képzőművészeti  Társulat  titkári  hivatalában.  Később 
érkezett,  valamint  a  pályázati  feltételek  előírásának  meg 
nem  felelő  pályaművek  nem  fognak  figyelembe  vetetni.  A 
festendő  felületek  méreteit  feltüntető  alap-  és  metszetrajzok 
pályázók  rendelkezésére  állanak.  E  rajzok  az  Egyesület 
titkáránál  (Budapest,  Nagymező-utcza  43)  naponta  a  dél¬ 
utáni  órákban  vehetők  át.  Ugyanott  tekinthető  meg  a  temp¬ 
lom  belsejéről  készült  fényképfelvétel.  Miután  csakis  ab¬ 
szolút  becsű  vázlatok  szerzői  bízhatók  meg  a  kivitellel, 
az  esetben,  ha  a  beérkezett  pályaművek  között  egy  sem 
volna  olyan,  amelynek  alapján  a  bíráló  bizottság  a  kivi¬ 
telre  megbízást  adhatna,  fentartja  magának  az  Egyesület 
a  jogot,  hogy  újabb  pályázatot  hirdessen. 

1903  október  31-én  lejár  a  Kisfaludy-Társulat  által  a 
képírás  mai  irányait  ismertető  tanulmányra  kiírt  pályázat. 
Bővebbet  1  „Művészet".  1903.,  1-ső  szám,  152-ik  oldal. 

1903  október  31-én  lejár  a  kondorosi  ág.  h.  evang. 
egyház  templomépítési  bizottságának  új  templom  tervezésére 
kiírt  pályázata.  A  pályázat  titkos.  Szigorúan  az  építési 
programra  értelmében  készítendő  tervezetek  zárt  jeligés  le¬ 
velek  kíséretében  Keviczky  László  lelkészhez  Kondoroson 
adandók  be.  A  templomépitésre  80.000  kor.  áll  rendelke¬ 
zésre.  Az  építési  programra  nevezett  lelkész  által  díjmen¬ 
tesen  küldetik  meg  a  pályázni  óhajtóknak.  Kívántatik 
1:100  léptékű  annyi  alaprajz,  kereszt-,  hosszmetszet  és  hom¬ 
lokzat,  a  mennyi  a  tervezet  teljes  megértéséhez  és  a  kivi¬ 
teléhez  szükséges  ;  egy  tüzetes  műszaki  leírás  és  egy  álta¬ 
lános  m3  szerinti  költségvetés  külön  a  templom  és  a  to¬ 
ronyról.  Első  díj  500  kor.,  a  másik  díj  200  kor.,  ezenfelül 

kiköttetik,  hogy  az  egyház  bármely  pályatervet  200  koro¬ 
náért  megveheti.  Az  első  díj  a  kivitelre  legalkalmasabb  pá¬ 
lyaterv  szerzőjének  adatik  ki.  Az  első  díj  nyertese  köteles 
tervezetét  a  kivitelhez  kellően  kiegészíteni ;  továbbá  azt  a 
megadandó  egységárak  alapján  oly  részletes  költségvetés¬ 
sel  és  feltételekkel  felszerelni,  hogy  a  vállalat  útján  leendő 
kivitel  teljesen  biztosítható  legyen.  A  tervbirálat  szakértő 
mérnökök  és  építőmesterek  közbejöttével  még  a  f.  é.  no¬ 
vember  hó  folyamán  fog  megtörténni. 

1903  december  10-én  lejár  a  néhai  özv.  gróf  Nemes 
Nándorné  szül.  Ransonnet  Eliza  bárónő  900  koronás 
ösztöndíjáért  való  folyamodások  benyújtásának  határideje. 
Bővebbet  1.  az  e  füzethez  csatolt  „Műcsarnok"  pályázati 
hirdetései  közt. 

1903  december  31-én  lejár  a  vallás-  és  közoktatásügyi 
minisztériumnak  történelmi  iskolai  faliképekre  hirdetett 
pályázata.  Bővebbet  1.  „Művészet"  1903.,  4.  sz.,  288-ik  old. 

1903  december  31-én  délben  lejár  a  Rozsnyón  felállí¬ 
tandó  gróf  Andrássy  Dénesné-szobor  pályázata.  A  szobor- 
bizottság  kéri  mindazon  művészeket,  akik  a  feladat  meg¬ 
oldására  pályázni  hajlandók,  hogy  készítsenek  a  feladatnak 
megfelelő  szobormintákat  és  küldjék  azokat  Rozsnyóra 
a  „Franciska  szoborbizottság"  címére  bírálat  alá.  A  pálya¬ 
műhöz  műleírás  és  költségelőirányzat  csatolandó  azzal  a 
kötelező  kijelentéssel,  hogy  a  pályázó  művész  a  költség- 
előirányzatában  kitett  összegért  a  szobor  létesítését  elvál¬ 
lalni  kész.  A  kitett  határidőre  beérkezett  és  díjazásra  érde¬ 
mesnek  talált  szoborminták  közül  az  első  2000  kor.,  a 
második  1000  kor.,  a  harmadik  600  korona  díjat  kap.  A 
díjazás  nem  biztosítja  még  az  első  díjra  érdemesítettnek 
a  mű  keresztülvitelét,  mivel  e  felett  a  szoborbizottság 
kétharmad  szótöbbséggel  1904  január  31-ik  napjáig  külön 
határozattal  dönt.  A  szobor  összes  költsége,  nem  számítva 
a  kerítést,  24000  koronát  felül  nem  haladhat.  Felállítandó 
a  mű  1904  október  hó  l  éig.  Andrássy  Franciska  grófné 
arcképe,  továbbá  a  felállítandó  szobor  helyének  térképe 
és  fényképe,  Rozsnyó  város  főjegyző  hivatalában  meg¬ 
tekinthető  és  arról  másolat  vehető. 

1904  január  4-én  lejár  a  Magyar  Mérnök-  és  Epítész- 
Egylet  1903-ik  évi  építészeti  nagy  pályázata.  Bővebbet  1. 
„Művészet"  1903.,  3-ik  szám,  224-ik  oldal. 

1904  április  1-én  lejár  a  szegedi  fogadalmi  templom 
tervpályázata.  Tervezendő  3400  lélek  számára  elegendő 
területű  és  a  róm.  kát.  vallás  követelményeinek  meg¬ 
felelő,  szabadon  álló  emlékszerű  templom,  melyből  a 
templom  hajójában  földszinten  3000  tag,  400  pedig  a 
chorus-  és  mellékgalériákra  (empórokra)  esik.  A  pályázati 
feltételeket  jelentkezők  részére  a  városi  mérnöki  hivatal 
szolgáltatja  ki,  vagy  esetleg  meg  is  küldi.  A  környező 
házak,  melyek  fölött  a  templomnak  uralkodnia  kell,  leg¬ 
följebb  kétemeletesek  az  érvényben  levő  építkezési  sza¬ 
bályok  szerint.  A  templom  stílusát  a  tervező  szabadon 
választhatja,  de  jellege  monumentális  legyen.  A  templom 
belső  berendezés  nélkül  1 .200,000  koronába  kerülhet. 
A  pályázatban  csak  magyar  állampolgárok  vehetnek  részt. 
Kívántatik  a  templom  minden  emeletsorából  egy-egy  alap¬ 
rajz,  annnyi  metszet,  amennyiből  az  alkalmazandó  főszer¬ 
kezet  megítélhető  és  a  templom  minden  önálló  kiképzésű 
oldaláról  egy-egy  homlokrész  1  :  200  méretben  ;  továbbá 


könnyen  áttekinthető,  a  beépített  köbtartalom  szerint  szá¬ 
mítandó  közelítő  költségvetés,  melyben  az  alapozás,  a 
torony,  illetve  tornyok,  úgy  a  világítás,  szellőztetés  és 
fűtés  költségei  hozzávetőleg  külön  vétessenek  fel  Továbbá 
részletes  műleírás.  A  legjobb,  de  egyszersmind  abszolút 
becsű  terv  4000  korona,  a  másodiknak  ítélendő  terv 
2500  korona,  a  harmadik  1500  korona  pályadíjban  része¬ 
sül,  fentartja  azonban  Szeged  város  közönsége  magának 
azon  jogot,  hogy  a  díjazott  terveken  kívül  bármely  más 
tervet  1000  koronáért  megvásárolhasson.  A  díjazott  és 
vásárolt  tervek  a  város  tulajdonát  képezik,  a  közlés  joga 
azonban  a  szerzőé  marad.  Ha  a  beérkezett  pályaművek 
között  abszolút  becsű  nem  volna,  akkor  az  első  pályadíj 
nem  adatik  ki,  a  többi  díjakat  azonban  a  biráló-bizottság 
a  viszonylag  legjobbak  közt  felosztja.  A  város  közön¬ 
sége  a  díjazott,  illetve  vásárolt  tervek  bármelyikét  el¬ 
fogadhatja  építésre,  az  elfogadott  terv  szerzője  bízatik 
meg  a  részletes  tervek  elkészítésével  és  a  művezetéssel, 
a  magyar  mérnök-  és  építészegylet  díjszabása  III.  osz¬ 
tályán  belül  kölcsönös  egyezség  útján  megállapítandó 
díjazás  és  kölcsönös  szerződés  mellett,  amely  díjazásba  a 
kiosztott  pályadíj  beszámíttatok .  A  jeligével  ellátott  pálya¬ 
tervek  a  tervező  nevét  és  lakcímét  rejtő  külön  jeligés¬ 
levéllel,  mely  ezen  felirattal  látandó  el :  „Pályázat  a 
szegedi  fogadalmi  templomra",  1904.  évi  április  hó  1-ső 
napjának  délutáni  5  órájáig  Szeged  szab.  kir.  város  pol¬ 
gármesterénél  nyújtandók  be.  Későbbb  érkező  művek  a 
pályázatban  nem  vehetnek  részt,  hacsak  a  postabélyeg 
tanúsága  szerint  oly  időben  nem  adattak  postára,  hogy 
rendes  körülmények  között  a  kitűzött  időre  rendeltetésük 
helyére  megérkezhettek.  Pályázó  köteles  bejelenteni,  hogy 
a  pályázati  föltételeket  ismeri  és  elfogadja.  A  biráló- 
bizottság  az  elnökkel  együtt  12  tagból  áll,  akik  között 
a  magyar  mérnök-  és  építész-egylet  által  kijelölt  három 
építésznek  kell  lennie.  Tervező  a  bizottság  tagjai  ellen 
kifogást  nem  tehet.  A  bizottság  véleménye  végérvényes 
és  nem  felebbezhető.  Az  elősorolt  feltételeknek  megfelelő 
terveket  a  biráló-bizottság  két  hó  alatt  megbírálja,  azon¬ 
ban  az  összes  tervek  a  megokolt  bírálati  jegyzőkönyvvel 
együtt  Szegeden  14  napig,  azután  Budapesten  is  14  napig 
közszemlére  állíttatnak  ;  a  város  tanácsa  a  biráló-bizottság 
véleménye  alapján,  a  pályadíjakat  a  bírálat  befejezésétől 
számított  négy  hét  alatt  kiadja,  a  nem  díjazott  vagy  meg 
nem  vásárolt  terveket  a  fölbontatlan  jeligés  levelekkel  és 
a  bírálati  jegyzőkönyv  egy  példányával  együtt  az  átvétel¬ 
kor  kapott  vagy  postai  igazolvány  ellenében,  a  pályázók¬ 
nak  visszaküldi,  illetőleg  visszaadja.  A  részletes  tervezési 
feltételek  a  szegedi  városi  mérnöki  hivatalnál  kaphatók. 

1904  szeptember  15-ikén  lejár  a  főváros  nagy  fest¬ 
ménypályázata.  Budapest  székesfőváros  törvényhatósági 
bizottsága  Budavárának  1849.  évi  május  hó  21-én  tör¬ 
tént  visszavívását  nagyobb  szabású  történeti  festményben 
megörökíteni  szándékozván,  annak  színes  vázlatára  a 
főváros  tanácsa  nyilvános  pályázatot  hirdet  a  következő 
feltételek  mellett:  A  pályázat  nyílt  s  abban  csak  magyar 
honossággal  bíró  művészek  vehetnek  részt.  A  pályázó 
által  benyújtandó  színes  vázlatnak  nem  a  várostrom 
valamely  mellékes  jelentőségű  részletét,  hanem  olyan 
jelenetet  kell  ábrázolnia,  mely  az  esemény  történeti 

jelentőségét  és  helyi  vonatkozását  jellemzően  kidombo¬ 
rítja  és  kellő  hatással  fejezi  ki.  A  kép  színes  vázlata  a 
festmény  tervezett  területe  egy  kilencedrészének  (tehát 
a  magasság  és  szélesség  egy-egy  harmadrészének)  meg¬ 
felelő  nagyságában  készítendő.  A  pályázó  vázlatának  be¬ 
nyújtása  alkalmával  írásban  tartozik  a  festmény  végleges 
kiviteléért  kívánt  árat  is  megjelölni.  Első  díj  5000  kor., 
második  díj  3000  korona,  harmadik  díj  2000  korona. 
Az  első  díjra  csak  oly  mű  tarthat  igényt,  melyet  a  bíráló 
bizottság  kivitelre  alkalmasnak  ítél.  A  nem  díjazott  pá¬ 
lyázati  munkák  közül  a  bizottság  bármelyiket  megvételre 
ajánlhatja.  A  megvétel  kérdésében  a  főváros  tanácsa 
határoz.  A  díjazott,  valamint  az  esetleg  megvásárolt 
vázlatok  a  főváros  kizárólagos  tulajdonává  lesznek.  A 
főváros  részéről  kivitelre  el  nem  fogadott  művek  sok¬ 
szorosítási  joga  a  művészé  marad.  A  kivitelre  elfogadott 
mű  csak  a  főváros  engedélyével  sokszorosítható.  A  kép¬ 
nek  nagyban  való  kivitelére  nézve  a  főváros  szabad  el¬ 
határozását  feltétlenül  fentartja,  mindazonáltal  a  kivitellel 
a  pályázó  művészek  közül  azok  meg  nem  bízhatók,  a 
kiknek  vázlatát  a  biráló  bizottság  kivitelre  alkalmasnak 
nem  találta.  A  kivitellel  való  megbízás  alkalmával  lesz 
az  ár  is  előzetes  megegyezés  alapján  megállapítandó. 
A  kitűzött  pályadíjakat  egy  elnök  és  8  tagból  álló  biráló 
bizottság  ítéli  oda.  A  biráló  bizottság  elnöke  a  fővárosi 
képzőművészeti  bizottság  elnöke.  A  fővárosi  képzőművé¬ 
szeti  bizottság  alelnöke  a  biráló  bizottságnak  tagja  s 
egyszersmind  helyettes  elnöke.  A  biráló  bizottság  azon¬ 
kívül  a  képzőművészeti  bizottság  3  tagjából  és  4  más 
szakértőből  áll,  a  kit  a  fővárosi  képzőművészeti  bizottság 
javaslatára  a  székesfőváros  tanácsa  küld  ki.  A  biráló 
bizottság  akkép  alakítandó,  hogy  tagjainak  legalább  fele¬ 
része  gyakorló  művész  legyen.  Az  esetben,  ha  a  kikül¬ 
döttek  közül  bárki  elhalálozás,  avagy  a  bizottság  elnö¬ 
kéhez  intézett  lemondás  folytán  időközben  megszűnnék 
a  bírálóbizottság  tagja  lenni,  annak  helyébe  a  tanács 
más  tagot  fog  küldeni.  A  biráló  bizottság  egyes  tagjainak 
elhalálozása,  avagy  lemondása  a  biráló  bizottság  munkál¬ 
kodását  meg  nem  akaszthatja,  kivéve,  ha  a  tagok  száma 
az  elnökkel  együtt  négyre  apadna,  mely  esetben  a  tár¬ 
gyalások  mindaddig  felfüggesztendők,  a  míg  a  tanács 
a  bizottságot  megfelelő  módon  ki  nem  egészíti.  A  biráló 
bizottság  működését  a  pályázati  határidő  lejárta  után 
azonnal  megkezdi  s  három  hónapon  belül  meghozza 
határozatát.  A  biráló  bizottság  határozatképességéhez  az 
elnökön  kívül  legalább  4  tag  jelenléte  szükséges.  Ha  a 
bizottság  tagjai  kellő  számban  meg  nem  jelennek  és  c 
miatt  a  bizottság  egymás  után  két  ízben  nem  határozat- 
képes,  erről  a  tanácshoz  azonnal  jelentés  teendő  a 
bizottság  újjáalakítása  végett.  A  szavazás  minden  egyes 
díjra  nézve  és  minden  egyes  pályamunka  megvételére 
nézve  külön-külön  és  pedig  a  díjak  odaítélésére  nézve 
titkosan,  minden  más  esetében  nyíltan  ejtendő  meg.  A 
bizottság  minden  egyes  kérdésben  a  jelenlévők  általános 
szótöbbségével  határoz.  Az  elnök  mindazon  kérdésekben, 
a  melyek  nyílt  szavazással  döntetnek  el,  csak  akkor  sza¬ 
vaz,  ha  a  szavazatok  egyenlően  oszlanak  meg.  A  díjak 
odaítélésénél  a  titkos  szavazásban  az  elnök  is  részt 
vesz.  A  biráló  bizottság  a  díjak  odaítélése  előtt  nyílt 

szavazással  határoz  afelett,  hogy  egyáltalán  van-e  a 
pályázati  művek  között  olyan,  a  mely  a  kivitelre  alkalmas. 
A  második  és  harmadik  díj  odaítélése  után  a  biráló 
bizottság  nyílt  szavazással  külön-külön  határoz  afelett, 
vájjon  a  második  és  harmadik  díjjal  jutalmazott  műve¬ 
ket  kivitelre  alkalmasaknak  tartja-e?  Amennyiben  a  bizott¬ 
ságban  valamely  díjra  egyik  pályázati  mű  sem  nyerné 
meg  a  szavazatok  általános  többségét  s  a  szavazatok 
több  mint  két  pályázati  mű  között  oszlanának  meg, 
mindenkor  újabb  szavazás  ejtendő  meg  azon  pályázati 
művek  között,  a  melyek  viszonylag  a  legtöbb  szavazatot 
kapták.  Ha  valamely  díj  odaítélésénél  a  szavazatok  csupán 
két  pályázati  mű  között  és  egyenlően  oszlanak  meg, 
úgy  az  illető  díj,  valamint  a  következő  kisebb  díj,  együt¬ 
tesen  megosztandó  a  két  pályázati  mű  között.  Ha  a 
harmadik  díj  odaítélésénél  oszlanak  meg  ekként  a  sza¬ 
vazatok  két  pályázati  mű  között,  úgy  a  harmadik  díj 
egyszerűen  megosztandó  közöttük  A  biráló  bizottság  hatá¬ 
rozata  végérvényes.  A  biráló  bizottság  eljárásának  be¬ 
fejezése  után  elnöke  útján  a  főváros  tanácsához  jelen¬ 
tést  tesz  A  főváros  tanácsa  a  biráló  bizottság  jelenté¬ 
sének  tudomásvétele  után  intézkedik  arra  nézve,  hogy 
a  pályázati  művek  legalább  15  napon  át  alkalmas  helyen 
nyilvánosan  kiállíttassanak,  egyszersmind  egy  hónapon 
belül  kiutalványozza  a  pályázati  díjakat.  A  pályázati 
műveket  a  pályázó  írásbeli  nyilatkozatával  együtt  és  a 
pályázó  lakásának  pontos  megjelölése  mellett  a  tanács 
közoktatási  ügyosztályának  hivatalos  helyiségébe  (IV., 
Városház-utca  9.  sz.  Központi  városház,  II.  emelet  230.) 
1904.  évi  szeptember  hó  15-ik  napjának  déli  12  órájáig  az 
ügyosztályt  vezető  tanácsnok  vagy  helyetteséhez  kell 
beküldeni.  A  vidékről,  vagy  külföldről  beküldött  pályá¬ 
zati  művekre  nézve  a  feladás  ideje  az  irányadó.  A 
feladást  igazoló  postai  vagy  vasúti  okmányt  a  pályázó 
köteles  kívánatra  beküldeni. 

^ehéz  volna  megjövendölni,  hogy  báró 
Mednyánszky  László  művészete  hova 
fog  fejlődni.  Azt  már  most  is  látjuk, 
hogy  sokféle  állomáson  haladt  át ; 
mindegyiken  kiváló  művek  jelzik,  hogy  ott  is 
járt.  De  tovább  indult,  mielőtt  még  előadása 
azon  az  egy  állomáson  megszokottá,  átlagossá 
vált  volna.  Sok  festőnek  az  a  balvégzete,  hogy 
megmarad  egy  ily  állomáson:  a  nagy  fáradsággal 
megszerzett  kézíráson  nem  változtat  többé,  a 
vége  aztán  az,  hogy  az  alaposan  megszokott 
előadási  mód  már  nem  is  izgatja  őt  és  munkái 
csekély  lelki  emócióval  készülnek.  Ez  a  leg¬ 
szomorúbb  véget  jelenti,  amely  festőt  csak 
érhet.  Kiírt  lesz  az  írása,  sablonos,  modoros. 
Mindenki  előre  megmondhatja,  hogy  ezt  vagy 
azt  a  festői  témát  a  mi  festőnk  így  vagy 
úgy  fogja  alakítani. 

Ami  nem  terem  emócióval,  aminek  a  fes¬ 
tése  közben  a  képíró  nem  érez  benső  rész¬ 
vételt,  az  érzések,  a  szenvedélyek  rezgését, 
az  a  kép  a  nézőben  sem  kelthet  emóciót,  nem 
válthat  ki  érzéseket. 

Egy  olyan  művésznél,  mint  amilyen  Med¬ 
nyánszky,  nem  is  csodálkozhatunk  azon,  hogy 
minden  fáradságosan  kiküzdött  állomást  gyor¬ 
san  otthagyott,  hogy  újabb  területeket  hódítson 
meg.  A  festés  neki  benső  szükségesség,  életének 
főtartalma.  Nem  is  lehetne  el  nélküle.  Belőle 
szívja  minden  életkedvét,  benne  csapódik  le 
minden  lelki  élménye.  Lehetetlen  tehát,  hogy 
megmaradjon  az  épp  kiküzdött  festői  vívmá¬ 
nyoknál.  Olyan,  mint  az  élő  szervezet,  amely 

szakadatlanul  csatol  új  és  újabb  sejteket  a 
régiekhez,  éppen  azért,  mert  él.  S  csakis  az¬ 
által  él,  hogy  szakadatlanul  megújhodik.  Ilyen 
szerves  kapcsolat  van  Mednyánszky  és  a  képei 
közt.  Sőt  kevés  festőben  van  meg  oly  mér¬ 
tékben,  mint  benne. 

Más  festők  is  változtatják  előadásukat,  de 
legtöbben  nem  azért,  mert  ebben  vagy  abban 
az  irányban  már  kimondták  az  utolsó  szót, 
hanem  azért,  mert  időközben  bizonyos  tanul¬ 
ságokat  vontak  le  más  képírók  műveiből.  Látnak 
egy  képet,  amelyen  megragadja  őket  a  nagy 
egyszerűség  :  legközelebb  ők  is  egyszerűk  igye¬ 
keznek  lenni.  Valahol  észreveszik  a  szín  tüzé¬ 
nek  lebilincselő  erejét :  sietnek  tehát  saját 
színeik  tüzét  fokozni.  Mednyánszky  változásai 
nem  vezethetők  vissza  ilyen  okokra.  Minden 
változása  az  ő  egyéniségében  gyökerezik,  vagy 
határozottabban  szólva  :  természetfelfedezései 
okozzák  ezeket  az  elváltozásokat. 

Mivel  pedig  szakadatlan  kölcsönhatásban 
áll  a  természettel,  várható,  hogy  stílusában 
most  sem  mondta  ki  az  utolsó  szót.  S  mert 
természetszemlélete  ma  is  csodálatosan  friss, 
beható,  erősen  felszívó :  várható,  hogy  ismét 
új  s  újabb  fordulatok  következnek  be  elő¬ 
adásában. 

Tartsuk  szem  előtt  a  következő  példát.  Két 
festő  fest  a  Tátra  sziklái  közt.  Az  egyiknek 
feltűnik,  hogy  a  természet  keze  mily  gazdagon 
párnázta  ki  a  sziklát  mohával,  a  melynek 
friss  zöldjébe  színes  pecséteket  ír  egy  tarka 
zuzmó.  Harangvirágok  finom  kelyhei  lógnak 

alá,  a  haraszt  csipkés  levélkéi  függnek  le, 
mutatván  piros  és  fekete  spóratartóikat.  Végre 
a  szikla  puszta  része  tele  van  finom  repe¬ 
déssel,  hajszálnyi  szakadásokkal,  a  természet 
kezének  fantasztikus  ákom-bákomjaival,  ame¬ 
lyek  úgy  hatnak,  mint  egy  földrajzi  térkép. 
A  festő  mélyen  elmerülhet  ebbe  a  mikrokosz- 
moszba  s  annyira  megszeretheti,  hogy  minden 
erejével  ezt  az  apró  világot  igyekszik  vásznán 
megrögzíteni. 

Társa  is  ott  ül  e  szikla  előtt.  Benne  azon¬ 
ban  más,  egészen  eltérő  ötletek  támadnak. 
0  a  sziklában  a  Tátra  valamely  ormának 
árva  vándorát  látja,  amelyet  valamely  kata¬ 
sztrófa  ide  lökött.  Imponál  neki  nagysága,  súlya. 
Hatalmas  plasztikus  formáin  kívül  leköti  figyel¬ 
mét  az  is,  hogy  ez  a  szikla  része  egy  egész¬ 
nek,  ugyanabban  az  atmoszférában  fürdik, 
amelyben  a  nagy  hegy,  az  alkonyainak  ugyanaz 
a  gyöngyszín-reflexe  éri,  amely  a  csúcsot. 


Rögtön  átérzi  ezt  az  egész  sziklavilágot,  ezt 
a  széles,  hatalmas,  súlyos  tömeget,  amelyet 
a  levegőtenger  hullámai  nyaldosnak.  Igyekezni 
fog  tehát  az  előtte  levő  jelenséget  úgy  meg¬ 
festeni,  hogy  mindezek  a  jellemvonások  meg¬ 
csillanjanak  a  képén. 

íme,  a  természetnek  egyazon  jelensége  ily 
kétféle  útra  viszi  e  két  festőt.  Világos,  hogy 
műveik  közt  hiába  keresnők  a  legcsekélyebb 
hasonlóságot  is,  bár  egyazon  részlet  hangolta 
ezt  is,  azt  is  a  festésre.  Ennyire  különbözik 
két  festő  természetszemlélete.  Ha  kibővítenék 
e  példát,  néhány  százféle  módot  találnánk, 
megannyi  változatait  egyazon  természeti  je¬ 
lenség  felfogásának. 

Ebből  kiviláglik,  hogy  sokféle  ponton  lehet 
a  természetet  megközelíteni. 

De  nemcsak  két  festő  művein  látszhatik 
meg  a  felfogás  különbsége,  hanem  jelentkez- 
hetik  az  egyazon  művész  képein  is,  különböző 

időpontokon.  Megállapíthatjuk,  hogy  ekkor 
meg  ekkor  erre  az  elemre  helyezte  a  leg¬ 
nagyobb  súlyt,  máskor  viszont  a  természetnek 
egészen  más  jellemvonása  kötötte  le  figyelmét 
s  ennek  a  frissen  felfedezett  jellemvonásnak 
értelmében  alakította  képét.  Ebben  az  esetben 
tehát  maga  a  természet,  annak  új  s  újabb 
szemlélete  indíthatja  a  festőt  a  kép  ilyen  vagy 
olyan  írására. 

Ha  most  mérlegeljük  ennek  az  előadás- 
és  felfogásbeli  különbségnek  értékét,  minden 
hosszas  gondolkodás  nélkül  azt  a  változást 
tartjuk  fontosabbnak  és  előbbrevalónak,  amely 
egyenest  a  természet  szemléletében  gyökerezik 
s  azt  a  változást  tartjuk  alacsonyabb  rangú¬ 
nak,  kevésbbé  fontosnak,  amelynek  oka  egy 
más  festő  műveiben  rejlik. 

Mednyánszky  művészetének  minden  válto¬ 
zása  egyenest  a  természet  szemléletében  gyö¬ 
kerezik.  Más  festő  elemi  hatását  nem  tudjuk 
művészetében  kimutatni. 

Mednyánszky  tájképei  tehát  az  ő  beható 
és  törzsökös  természetszemléletét  tükrözik 
vissza.  Ezt  fontosnak  tartjuk,  mert  nem  oszt¬ 
juk  azoknak  véleményét,  akik  a  képek  értékét 
az  azokban  felvetett,  írásban  is  kifejezhető 
eszmék  mértékével  mérik. 

Sokszor  halljuk  ugyanis,  hogy  egy  kép 
vagy  szobor  azért  nagyszabású  és  azért  remek, 
mert  világosan  kifejez  egy  történelmi,  irodalmi, 
politikai,  vallásos  vagy  bölcseleti  eszmét.  A 
kép  vagy  szobor  minden  egyéb  elemét  együt¬ 
tesen  technikának  szokták  nevezni  s  ezt  a 
technikát  bizonyos  alacsonyabb  rangba  soroz¬ 
zák  :  megtanulható  mesterségbeli  feladat.  Akik 
így  gondolkoznak,  azok  kissé  megakadnak 
fejtegetéseikben,  mihelyt  tájképről  esik  szó. 
Az  ilyen  súlyos  esetekben  rendesen  a  „han- 
gulat“,  a  „heroikus  vonás",  a  merész  „realiz¬ 
mus"  s  más  hervadt  jelzők  kerülnek  sorra, 
de  ezek  rendesen  semmi  bizonyosat,  semmi 
határozottat  nem  mondó  kifejezések  s  csak  arra 
szolgálnak,  hogy  az  elvéhez  ragaszkodó  szi¬ 
gorú  teoretikust  pillanatnyi  zavarából  látszólag 
kimentsék. 

Ez  a  teória  sokkal  bizonytalanabbnak  lát¬ 
szik  nekünk,  semhogy  követhetnők.  A  remek¬ 
műveknek  gazdag  sorát  ösmerjük,  amelyeket 
ez  a  teória  nem  képes  megközelíteni.  S  pél- 

dául  Mednyánszky  tájképeinek  méltatásánál 
sem  vehetjük  hasznát,  mert  banálisnak  tartanók 
e  tájképeket  oly  jelzőkkel  illetni,  mint  amilyen  a 
„hangulatos",  ,,realisztikus“,  ,,idealisztikus“. 

E  képek  pedig  szokatlan  mély  hatást  kel¬ 
tettek  bennünk :  szabad  tehát  e  hatás  okát 
kutatnunk,  talán  minden  előzetesen  fölállított 
teória  nélkül  is.  Az  egyszerű  ember  eszejárá- 
sával  gondolkodhatunk  tárgyunk  felett :  min¬ 
den  segítőeszközünk  a  tapasztalatoknak  az  a 
sorozata,  amelyet  festés,  rajzolás,  a  szabadban 
való  séta  és  a  remekművek  szemlélete  közben 
szereztünk. 

Keressük  mindenekelőtt,  mi  módon  születik 
meg  egyike  azoknak  a  tájképeknek,  amelyeket 
Mednyánszky  oeuvrejében  oly  gyakran  meg¬ 
szerettünk. 

Mikor  a  festő  künn  sétál  a  szabadban,  meg- 
eshetik,  hogy  valamely  jelenség  erősen  leköti 
figyelmét,  érdeklődéssel  nézi,  hosszasan  és 
egészen  elmerül  az  élvezésébe.  Este  a  város 
szélén  látja  például  a  házak  elmosódott  kör¬ 
vonalait,  a  mely  alatt  sötéten  és  formátlanul 
terül  el  a  mező.  Annál  hatalmasabbnak  látszik 
azonban  az  ég,  a  mely  tele  van  a  felhők 
egymásba  omló  formáival  s  ezekhez  fölszáll 
a  város  füstje,  párája.  Hosszú  veres  csík  világít 
a  felhők  alján  :  a  legélénkebb  és  legtüzesebb 
szín  az  egész  jelenségben,  minden  egyéb 
tompa,  elborult,  nagy  silhouettekben  sorakozik 
egymás  mellé.  Szinte  megannyi  folt.  Ez  a 
jelenség  mélyen  és  erősen  megragadhatja  őt, 
úgy,  hogy  behatóan  kezd  foglalkozni  e  látvány¬ 
nyal.  Egy  költő,  aki  erre  sétálna,  talán  költe¬ 
ményt  írna  arról,  hogy  a  város  ezer  szeme  íme 
álomra  csukódik,  hogy  az  ablakok  csillagocskái 
ellobbannak,  de  felragyognak  az  ég  csillagai 
és  mindenre  leszáll  a  csend.  A  festő  azonban 
egészen  más  dolgokat  figyel  meg  és  vesz 
észre.  Őt  mód  felett  leköti  az  a  rongyos,  kékes 
folt,  amelyet  a  háztömegek  írnak  a  látóhatárra, 
őt  egészen  elfoglalja  a  csodálatos  tűz,  amely 
az  utolsó  alkonypirból  elévillan,  a  felhők  gom¬ 
bolyagának  alakja,  egymásba  torlódása,  gyen¬ 
gén  elütő,  sajátságos  színe.  A  festő  a  jelen¬ 
ségek  vizsgálásánál,  szemléleténél  nem  úgy 
gondolkodik,  mint  az  a  költő  és  semmiesetre 
sem  fogja  ugyanazt  kifejezni  akarni,  amit  a 
költő.  Ha  ez  a  beszéd  kifejezési  eszközével 

dolgozik,  úgy  amaz  a  festés  kifejezési  eszközeit 
használja.  S  mindjárt  a  természetadta  jelenség 
megfigyelésénél  eltér  az  útjok :  ami  a  költőnél 
a  szó,  a  fogalom,  az  a  festőnél  a  szín,  a 
forma,  a  vonal  stb.  Tehát  azt,  amit  e  jelenség 
megírásánál  eszmének  neveznek,  nem  talál¬ 
hatjuk  meg  e  jelenség  megfestésénél.  Egy 
egész  világ  választja  el  e  két  teremtő  lelket 
egymástól.  Amit  az  írónál  logikának,  gondol¬ 
kodásbeli  törvénynek  nevezünk :  tehát  a  fo¬ 
galmak  helyes  egybeillesztését,  azt  a  festőnél 
merőn  más  formában  találjuk  meg :  nála  a 
logika  színek,  formák,  valőrök,  tónusok,  vona¬ 
lak  helyes  egybeillesztéséből  áll.  Lehet  tehát 
—  bármily  sajátságosán  hangzik  is  —  színnel, 
vonallal,  tónussal  is  gondolkodni,  nemcsak 
fogalmakkal.  Ép  úgy,  mint  ahogy  a  vérbeli 
zenész  zenei  elemekkel,  a  vérbeli  matema¬ 
tikus  matematikai  elemekkel  gondolkodik. 

A  gondolatoknak  az  a  sora,  a  mi  egy  Med- 
nyánszky-fajtájú  festőben  megszületik,  midőn 
a  leírt  természetjelenséget  szemléli,  egészen 
más,  mint  az  a  gondolatsor,  amely  ugyané 
természeti  kép  előtt  az  íróban  vagy  a  zenészben 
támad.  Még  akkor  is,  ha  az  író  és  festő  egy 
személyben  egyesül.  Mihelyst  munkához  fog; 
rögtön  jelentkezik  ez  a  különbség. 

Mednyánszky  tájképei  is  tisztán  a  festő  ter¬ 
mészetszemléletének  szülöttjei.  Egyik  képe,  a 
„Virágzó  fák“  című,  e  részben  nagyon  tanul¬ 
ságos.  Egyszer  egy  elhagyott  temető  mellett 
sétált,  a  hol  néhány  fa  és  bokor  javában  bon¬ 
togatta  virágait.  Alattuk,  felburjánzott  fű  kö¬ 
zepette  húzódott  meg  néhány  düledék-fakereszt, 
szegényesen,  gondozatlanul.  íme  egy  oly  tárgy, 
a  mely  az  író  kezén  rögtön  érzékeny  és  meg¬ 
ható  pointot  kap.  Az  író  e  korhadt  fakeresz¬ 
teket  földiszítené  reflexióival,  sőt  talán  még 
történeteket  is  fűzne  hozzájuk.  Mindenesetre 
kidomborítaná  a  virágzó  fák  és  a  korhadó 
fejfák  kínálkozó  kontrasztját.  Mednyánszky 
azonban  festő  létére  másként  nézte  meg,  más¬ 
ként  formálta  képét.  A  korhadt  fakeresztek 
ezen  a  képen  szerényen  megvonulnak,  nincs 
rajtuk  semmi  point.  A  diadalmas  élőfa  és  a 
holt  ember  korhadó  fejfájának  olcsó  kontrasztja 
sem  jut  kifejezésre  e  képen.  Nincs  benne  semmi 
novella.  Nem  elbeszélni,  de  megnézni  való 
kép  lett  belőle.  Festői  kép. 

Egy  olyan  vérbeli  festő,  mint  Mednyánszky, 
ezek  szerint  más  szemmel  áll  a  természet  elé, 
ez  pedig  másként  hat  rá,  mint  egyéb  em¬ 
berre.  Mednyánszky  nem  az  irodalmi  elemet, 
nem  a  reflexiók  kiépítésére  alkalmas  anyagot 
választja  ki  a  természetből,  hanem  azt  az 
anyagot,  amely  elsősorban,  sőt  kizárólagosan 
festéssel  fejezhető  ki,  jellemezhető  behatóan. 
Neki  tehát  más  tárgyat  kínál  a  természet, 
mint  az  írónak,  vagy  mint  az  irodalmi  haj¬ 
landóságú  festőknek. 

Ennélfogva  képeinek  tárgya  is  más,  mint 
amit  ugyanarról  a  jelenségről  az  író  adna.  Ne 
csodálkozzunk  tehát,  ha  egy  olyan  igazi  festőben, 
mint  aminő  Mednyánszky,  nem  találjuk  meg  azt 
a  bizonyos  irodalmi  ízű  „eszmét",  a  melyeket 
sok  teoretikus  megkövetel  a  képtől.  Van  Med- 
nyánszkyban  is  eszme  s  mily  bőségben !  De 
csupa  festői  eszme.  Ösmerkedjünk  meg  ennek 
néhány  példájával. 

Egyszer  egy  messzenyúló  rónaságra  vető¬ 
dött  Mednyánszky.  Este  volt  s  borús  az  ég. 
A  sík  mezőn  semmi  feltűnő  geológiai  forma 
sem  látszott :  aszott  perje  nőtte  be  rongyos 
foltokban  a  síkság  egyes  darabjait,  abból  itt-ott 
kikandikált  a  láp  vizének  sima,  fényes  tükre. 
Erről  képet  festett  Mednyánszky  „Lankás" 
címmel.  A  mi  szempontunkból  most  az  érde¬ 
kel  minket,  hogy  miben  ment  túl  Mednyánszky 
a  természet-kópián,  azaz'  mely  természetadta 
jelenséget  fejlesztett  a  képen,  mint  festőileg 
fontosat.  S  itt  első  sorban  feltűnik  nekünk  az 
a  nagyszabású  téralakítás,  amely  e  képnek 
egyik  legnagyobb  erőssége.  Ha  a  valóságban 
ott  látta  a  messze  elnyúló  rónát,  úgy  a  képen 
ennek  végtelenbe  nyúló  nagyságát  azzal  tudta 
kifejezni,  sőt  fokozni,  hogy  alacsonyra  vette  a  látó¬ 
határt  s  e  fölé  magas,  formáiban  gazdag  felhős 
eget  festett.  Ezek  a  felhők  lapidáris  formáikkal 
szintén  a  messzeségbe  nyúlnak,  a  szélesen 
odahúzott  ecsetvonások  pedig  szinte  vezetik  a 
tekintetet  a  végtelenbe  merülő  látóhatár  felé.  A 
láp  vize  jellemezhető  lett  volna  apróbb,  sza¬ 
kadozott  világos  foltokkal  is,  de  ezen  a  képen 
ez  a  víztükör  is  nagy  foltokat  ír  le,  amelyeknek 
intenzitásáról  a  szem  arra  következtet,  hogy 
ezek  a  vízfelületek  is  jelentékenyek,  ami  által 
a  rónaság  hatalmas,  széles  jelleme  ismét  meg¬ 
növekszik.  Minden  arra  tör  ezen  a  képen, 


Mednyánszky  stílusa 


hogy  az  az  óriási  tér,  amely  lomhán  hever  aborús 
ég  alatt,  kolosszális  terjedelmében  kifejezésre 
jusson  az  arany  ráma  keskeny  keretei  közt  is. 

Ezzel  természetesen  nem  merítettük  ki  ezt 
a  képet,  csak  egy  benne  rejtőző,  tisztán  festői 
eszmére  utaltunk. 

„Őszi  táj“  egy  másik  képének  a  címe. 
Valahol  Északmagyarországon  láthatta  Med¬ 
nyánszky,  magasan  fekvő  hegyes  vidéken,  ahol 
az  ősz  egészen  más  színekben  jelentkezik, 
mint  nálunk  a  mélyen  fekvő  lapályon.  Az  ősz 
ott  hirtelenebből  szállj  a  meg  az  erdőt:  a  fák 
és  cserjék  még  teljes  lombdíszben  állnak,  amidőn 
a  dér  már  sárgára  csípi  leveleiket.  Nálunk  a 
lapályon  az  ősz  lassűbbjártú :  egyenkint  per¬ 
geti  le  a  leveleket  az  ágakról  s  mire  a  levelek 
megsárgulnának,  legtöbbjük  már  le  is  hullott. 
Bűvös  sárga  és  piros  szín  halmazat  egy  ily 
felvidéki  őszi  erdő,  főkép,  ha  a  millió  sárga 
levélnek  tömör  kék  hegy,  tömör  kék  ég  adja 
a  hátteret.  A  hegy  és  ég  e  tiszta  kékje  ugyan¬ 
annak  a  felvidéki  tiszta  levegőnek  jóvoltából 
bírja  pompázó  színét. 

Ezt  a  két  színt  versenyezteti  egymással 
Mednyánszky  ezen  az  „Őszi  táju-on.  E  táj¬ 
képen  e  két  szín  a  döntő,  ezek  adják  meg  a 
legfőbb  jellemvonást,  velük  él-hal  a  kép.  Med¬ 
nyánszky  tehát  oly  erővel  hangsúlyozza  ezeket 
a  színeket,  a  milyennel  csak  lehet.  Fokozza 
a  tüzüket,  intenzitásukat :  a  legvilágítóbb  sárga 
mellé  kerül  a  legmélyebb  kék,  a  végsőig  erő¬ 
sítve,  fokozva,  nemcsak  a  szín  élénksége, 
hanem  az  ecsethúzás  szilaj  ereje  által  is.  E 
két  szín  a  feszültség  legmagasabb  fokán  áll 
egymás  mellett,  akárcsak  két  ellentétes  villam- 
áram,  amely  már  közel  áll  az  explózióhoz. 
Ezáltal  a  merészen  kormányzott  feszültség  által 
oly  élet  szökik  a  tájképbe,  amilyen  erejűt  ritkán 
láttunk. 

Ez  is  festői  eszme  és  csak  festéssel  fejez¬ 
hető  ki. 

Egy  „Téli  táj“-án  temérdek  fa  áll  egymás 
mellett,  fiatal  erdő  szélén.  A  törzsek  még  nem 
fejlődtek  hatalmassá,  úgy,  hogy  az  egész  erdő¬ 
kép  jóformán  ágak  szövevénye,  a  törzsek  nagy 
formái  nélkül.  Ezekre  az  egymásba  fonódott, 
összekuszált  ágakra  a  hópihék  milliói  hullottak 
s  szépen  megmaradtak  a  legfinomabb  galyacs- 
kán  is.  Közeledik  az  alkonyat  s  a  hó  kékes 


reflexszel  szövődik  által.  S  most  oly  kép  áll 
elő,  a  mely  emlékeztet  a  gótikus  templomok 
áttört  kődíszeire.  Mednyánszky  kezén  ez  a 
természetadta  jellemvonás  gazdaggá,  mindenek- 
felett  uralkodóvá  lett.  Valóságos  labirintje  tá¬ 
madt  itt  az  összefont  gályáknak,  amelyeknek 
hópárnái  ágról-ágra,  hajtásról-hajtásra,  galyacs- 
káról-galyacskára  vonulnak,  fehér  csipkedísz- 
szel  ékesítvén  fel  a  képet.  És  a  mint  egymás¬ 
felé  hajlanak  a  gályák,  amint  összeérnek  és 
szétválnak:  oly  ritmus  van  benne,  amilyent  a 
nyári  vetés  enyhe  ringásán  látunk.  Egy  finom 
festői  jellemvonás  van  itt  kristálytisztán,  meg¬ 
győzően  előadva. 

Látjuk  ezekből,  hogy  a  képtárgy  Med- 
nyánszkynál  igazán  és  hamisíttatlanul  festői, 
semmi  köze  a  reflexióhoz,  az  irodalomhoz, 
szűzen  festői.  De  fejtegetésünkből  talán  kivi¬ 
láglott  az  is,  hogy  Mednyánszky  nem  puszta 
utánzója  a  természetnek,  hanem  az-  ott  látott 
jellemvonásokat  a  maga  akarata  szerint  ala¬ 
kítja.  Ebből  folyik  stílusa. 

Sokféle  tapasztalatból  merítjük  azt  a  meg¬ 
győződést,  hogy  egyéni  stílushoz  csak  a  leg¬ 
behatóbb  természetszemlélet  vezetheti  a  festőt. 
Az  a  sok  ezer  természettanulmány,  amelyet 
Mednyánszky  festett  és  rajzolt,  a  legbehatóbb 
stúdiumot  jelenti.  Vannak  köztük  egészen  futó¬ 
lagos  jegyzetek  és  töviről-hegyire  leírt  látleletek 
is.  Egy  rajzlapon  néha  csak  a  látóhatár  vonalát 
és  két-három  foltot  látunk,  csak  az  egészen 
nagy,  a  döntő  vonalakat.  De  vannak  olyan 
stúdiumai  is,  a  hol  a  virágzó  fa  ágrendszere, 
a  virág  kelye,  porzói  a  legbehatóbban  vannak 
leírva.  A  stúdium  is  sokféle  szempontból  ké¬ 
szül  és  ha  egy  festő  —  mint  Mednyánszkynál 
láttuk  -  —  néha  húsz-harmincszor  írja  rajzköny¬ 
vébe  a  horizont  egyetlen  vonalát,  még  pedig 
a  kéz  egyetlen  mozdulatával,  az  bizonyos 
szempontból  nem  kevésbbé  beható  stúdium, 
mintha  egy  szikla  moháját  minden  részletében 
áttanulmányozná.  A  festő  sem  tanulmányoz¬ 
hatja  a  természetet  egyoldalúan  s  tanulmánya 
nem  lehet  mindig  deskriptiv,  mert  akkor  a  ter¬ 
mészetnek  éppen  döntő  nagy  jelenségei  egé¬ 
szen  elkerülnék  a  figyelmét.  Aki  mindig  csak 
részletet  rakosgat  részlet  mellé  és  e  mellett 
sohasem  veszi  fontolóra  a  nagy  egészet : 
miniáló  barát  marad  mindörökre. 

Mednyánszky  felette  sokoldalúan  tanulmá¬ 
nyozta  és  tanulmányozza  a  természetet.  Ez 
minden  változatának  alapja.  Hogy  stílusát  meg¬ 
értsük,  gondoljunk  vissza  a  virágzó  fákhoz 
készített  stúdiumokra.  Ott  természetes  nagy¬ 
ságban  festett  le  gouache-festékkel  virágos 
galyakat,  a  legpontosabban.  A  „Virágzó  fák“ 
című  képen  egy-egy  virág  már  csak  egy  ecset¬ 
vonás,  sőt  egyetlen  odapöttyentett  foltból  a 
virágok  egész  sora  alakul.  Természetes,  hogy 
csak  az  érthet  az  ilyen  odapöttyentéshez,  aki 
előzőleg  a  legbehatóbb  tanulmány  révén  töké¬ 
letesen  ösmeri  a  virág  minden  jellemvonását. 

Amit  itt  a  virágról  mondtunk,  ugyanaz  áll 
a  fa  lombdíszéről,  a  szikláról  s  az  ebből  ala¬ 
kuló  sziklarendszerről,  végre  a  hegyről,  sőt  a 
hegy  rendszerről.  Szélesen  összefoglalni  s  egy¬ 

szerre  adni  a  részletek  együttes  hatását  csak 
ily  tanulmányok  után  lehet. 

Mednyánszky  így  szerezte  meg  bámulatos 
összefoglaló  és  egyszerű  előadását.  Ami  képein 
nagyszabású,  azt  nem  köszöni  más  festőnek, 
hanem  a  saját,  beható  természetszemléletének. 

Mondottuk,  hogy  vázlatkönyveiben  sűrűn 
látni  oly  lapokat,  amelyeken  egy-két  hosszú 
vonal  s  néhány  durván  és  csak  sematikusan 
befeketített  folt  látszik.  Olyan  jegyzetek,  ame¬ 
lyek  szövevényén  senki  más  nem  igazodnék 
el,  csak  ő.  így  tanulmányozta  a  természet 
jelenségeiben  azokat  a  jellemvonásokat,  ame¬ 
lyek  a  kép  gerincét  adják.  Vannak  képek, 
amelyeken  döntő  a  téralakítás,  a  látóhatár,  sőt 
ennek  arcéle.  Ha  döntő,  akkor  a  legbehatóbb 
tanulmányra  késztet.  Nem  mindegy,  vájjon  a 

látóhatár  vonala  töredezett  avagy  hullámosán 
folyamatos ;  hirtelenül  cikázó  vagy  merev.  Ez 
a  vonal,  ha  jelentékenyen  fejlesztheti  valaki, 
szintén  erőteljesen  hozzájárul  a  kép  jellemének 
kiépüléséhez.  Aki  temérdek  tanulmányt  készí¬ 
tett  ily  jelenségről,  az  értékelni  is  tudja  s  módjá¬ 
ban  van  megválogatni.  Mert  mihelyst  nem 
természetszemléletből  meríti  választását,  rögtön 
akadémia  lesz  belőle,  azaz  közömbös  hatású, 
unott,  jelentéktelen  semmiség. 

Adíg  Mednyánszky  tanulmányai  a  legkisebb 
részletekig  is  elhatoltak,  addig  a  maga  módja 
szerint  nem  szűnt  meg  fáradhatatlanul  kutatni 
a  nagy,  döntő  jellemvonásokat  sem.  Ezáltal 
festői  bölcseségre  és  egyúttal  finom  tapintatra 
tett  szert.  A  maga  egyéniségéhez  mérten  aztán 
kialakította,  fejlesztette  az  így  megösmert  jel¬ 
lemvonásokat. 


A  ritka  intenzív  természetszemlélet  még  egy 
tehetségétfejlesztette csodálatosan:  szín-,  forma- 
és  vonalmemóriáját.  E  képek,  amelyek  oly 
megragadóan  tolmácsolják  a  természetet,  mind 
műteremben  készülnek,  tehát  nem  a  modell 
nyomán.  Sokaknak  tört  bele  a  fejszéjük  az 
ilyen  vállalkozásba.  Mednyánszkynál  azonban 
megszűnt  itt  is  minden  nehézség  Miután  egész 
élete  festéssel  telt  el  s  miután  oly  kimerítőn 
képes  magába  szívni  a  természeti  jelenségek 
képét,  mint  kevés  más  ember,  memóriája  és 
természet-vázlatai  kiépítik  számára  a  modellt. 
Erre  különben  képeinek  megalakításánál  nincs 
is  nagyon  szüksége,  mert  művei  nem  termé¬ 
szetleírások,  hanem  a  természet  döntő  jelen¬ 
ségeit  mutatják,  sommázva,  egyszerűsítve,  ki¬ 
emelve  azt,  a  mit  egyénisége  fontosnak  vél, 
fokozva  azt,  amit  hangsúlyozni  akar,  kivetve 

azt,  ami  csak  inventárium  volna  s  mint  ilyen, 
fölösleges  lom. 

Sokan  félreértették  stílusának  e  jellegét. 
Midőn  Mednyánszky  a  köd  atmoszferikus  jelen¬ 
ségeit  adta  így  elő  a  maga  festői  sajátságaiban, 
ködembernek  nevezték  el,  a  ki  csak  a  pára¬ 
fátylon  át  képes  a  világot  nézni.  Volt  idő, 
amikor  sokat  tartózkodott  a  Tátrában  s  lenn 
a  Karszton  és  Montenegróban,  az  óriási  szikla¬ 
szerkezetek  közt :  néhány  képén  meglátjuk, 
minő  gazdag  kincsét  fedezte  fel  ott  a  színes 
reflexeknek.  Ekkor  azt  mondták,  hogy  Med¬ 
nyánszky  opáltónusokban  látja  a  világot.  Végre 
a  felvidéki  ősz  intenzív  színei,  e  sziliek  tüze 
ragadta  meg :  ekkor  azt  mondták,  hogy  szín¬ 
orgiának  látja  a  természetet.  A  ködemberből 
így  vedlett  át  tűzemberré,  anélkül,  hogy  tudta 
volna.  Pedig  ama  ködös,  párás  képek  és  a 
világos,  tüzes  képek  egyazon  természetszem¬ 
léletnek  hű  tolmácsai. 

Kétségtelen,  hogy  bizonyos  fokig  változott 
a  kezeírása.  Ha  egybevetjük  régibb  és  legújabb 
képeit,  az  előadás  frisseségének  fokozódását 


látjuk.  Ez  talán  valószínűtlennek  hangzik,  mert 
hozzá  vagyunk  szokva,  hogy  a  fiatal  ember 
frissebb  szemmel  lát,  mint  az  idősebb.  Med- 
nyánszkynál  ennek  is  megvan  a  maga  oka. 
Azt  a  gazdag  tőkét,  amelyet  évtizedeken  át  ma¬ 
gában  felhalmozott,  egyre  pazarabb  kézzel  kezdi 
tékozolni.  Előadása  tehát  hirtelenebb  ma,  mint 
azelőtt,  vonásaiban  szinte  látjuk  a  kincset  szóró 
kéz  széles  mozdulatát.  Tíz-tizenöt  kép  támad 
egyszerre,  egyazon  időben,  mindenütt  más-más 
problémák  vannak  kitűzve  s  gyorsan,  játszva 
megoldva.  Vagy  talán  csak  nekünk  látszik 
úgy,  mintha  játszva  oldaná  meg  e  feladatokat. 
Ha  behatóbban  nézzük  ecsetje  sáfárkodását, 
talán  arra  a  meggyőződésre  jutunk,  hogy  ener¬ 
giája  talán  türelmetlenebb,  hogy  idegei  talán 
feszültebbek,  formáló  vágya  szilajabb,  mint 
annakelőtte.  Néha  hajnaltól  éjfélig  dolgozik 
megszakítás  nélkül  egy  tucat  nagy  képen  egy¬ 
szerre.  Ha  az  egyiknél  fizikai  kimerültség  fogná 
el :  hirtelenül  felfrissíti  őt  a  másik  kép  problé¬ 
mája,  újságával  izgatja,  cselekvésre  kényszeríti. 
Festő,  a  ki  csak  festés  által  tud  üdülni,  pihenni. 


370 


VÁROS  SZÉLE 

MEDNYÁNSZKY  LÁSZLÓ  FESTMÉNYE 


MEDNYÁNSZ.KY  LÁSZLÓ 
VÁZLATKÖNYVÉBŐL 


Stílusa  azáltal  nagyszabású,  hogy  mindig 
nagy  egységeket  ad,  elemezzük  akár  a  szín, 
akár  a  vonal,  akár  a  folt  vagy  tónus  értékeire 
nézve.  Tekintsük  meg  nagy  képeinek  ama 
pompás  solitair  fáit :  minő  organikusan  és  egy 
szuszra  bonyolódik  ki  ecsetje  alatt  a  törzsből 
a  temérdek  galy,  a  fonadékos,  kuszáit  ágacs¬ 
kák  szárai.  Nem  érzünk  egy  képén  sem  olyas¬ 
mit,  mintha  részletekben  készült  volna.  Az 
est  opálszíneiben  vibráló  hegyderék  is  akár 
egyetlen  ecsetvonásra  termett  volna  meg.  Min¬ 


dig  az  egész  képet  festi,  a  szó  legszorosabb 
értelmében,  biztos  fantáziával,  amely  tudja, 
mily  fokig  kell  fejleszteni  a  képet  ma,  hogy 
holnap  ismét  az  egész  megkapja  a  maga  új 
átfestését. 

Ritka  és  egészen  egyéni  jelenség  Mednyánszky 
a  magyar  művészetben.  A  saját  magának  őse. 
A  magyar  felvidékbe  nyúlnak  élete  fájának 
gyökerei :  annak  természetvilágán  nevelte  ön¬ 
magát  nagygyá. 

LOQiKfll  ÉRZELMEK 

EGY  rCJEZET  AZ  E5ZTÍTIKÁPÓL 

Yannak-e,  lehetségesek-e  logikai  érzel¬ 
mek?  Nem  ellenkezik-e  egymással 
ez  a  két  fogalom  ?  A  kifejezés  tény¬ 
leg  merész,  talán  nem  is  egészen 
megfelelő  ;  mégis  használom,  mert  jobb  nem 
kínálkozott,  mert  rövid  és  mert  a  tárgy,  mely¬ 
ről  szó  lesz,  oly  fontos,  hogy  talán  nem  árt, 
ha  a  cím  is  reáirányozza  a  figyelmet. 

2.  Ha  logikai  érzelmet  mondok,  szólnom 
kell  az  érzelmekről  általában,  legalább  vázla¬ 
tosan.  Mi  az  érzelem  ?  Külön  része  vagy  tehet- 
sége-e  a  léleknek,  mint  a  köznyelv  sejteti, 
amely  az  érzelmeket  megkülönbözteti  a  gon¬ 
dolatoktól,  a  szivet  az  észtől?  Gondolat  és 
érzelem  tényleg  nagyon  külömböznek  egymás¬ 
tól  ;  a  gondolat  a  világra  vonatkozik,  az  érze¬ 
lem  saját  magamra ;  a  gondolat  valami,  amit 
magammal  szembe  állítok,  az  érzelemben  saját 
magamat  érzem ;  a  gondolat  mindig  ismeret, 
megismerése  valaminek,  ami  valamiképen  van; 
az  érzelem  semmi  egyebet  nem  jelent,  mint 
hogy  én  mikép  érzem  magam,  jól-e  vagy 
rosszul  és  habár  az  érzelmek  is  nagyon  kü¬ 
lönbözők  lehetnek,  mégis  mindig  oly  skálában 
helyezkednek  el,  melynek  egyik  vége  kimond¬ 
hatatlan  jólét,  a  másik  elviselhetetlen  kín.  Azért 
joggal  mondjuk,  hogy  a  gondolat,  mint  olyan, 
közömbös,  tárgyias,  szívemet  nem  érintő,  míg 

az  érzelem  meleg,  pártos,  fölemelő  vagy  le¬ 
sújtó.  Ily  nagy  különbségek  mellett  érthető, 
hogy  az  érzelmeket  másvalaminek  tekintik, 
mint  a  gondolatokat. 

3.  De  azért  fölszínes  megfigyelés  mellett 
is  észreveszem,  hogy  gondolat  és  érzelem 
minden  különbözőségük  mellett  is  összefügg¬ 
nek.  Az  érzelem  rendesen  mint  gondolat  kísé¬ 
rője  jelenik  meg.  A  gondolatok  keltik  bennem 
az  érzelmeket.  Ha  éjjel  az  erdőben  megyek 
és  messziről  emberi  alak  körvonalait  látom, 
esetleg  rosszul  érzem  magam,  félek ;  ha  köze¬ 
lebb  jutva,  azt  látom,  hogy  az  az  alak  egy 
alacsonyabb,  kopasz  fatörzs,  félelmem  elmúlik, 
jól  érzem  magam ;  megváltozott  a  gondolat 
és  vele  együtt  az  érzelem.  Örülni,  búsulni 
mindig  valaminek  szoktunk  és  az  úgyneve¬ 
zett  tárgytalan,  homályos,  borongó,  merengő 
érzelmek  is,  ha  szorgosan  vizsgáljuk,  tárgyak¬ 
kal,  illetőleg  tárgyakra  vonatkozó  gondolatok¬ 
kal  függnek  össze,  csakhogy  ezek  a  gondo¬ 
latok  is  homályosak.  Voltakép  nem  is  az 
érzelem  homályos  ilyenkor,  hanem  a  tárgya. 
Ha  némelykor  megmagyarázhatatlan,  ismeret¬ 
len  eredetű  hangulatok  lepnek  meg,  akkor 
elég  jól  tudom,  hogy  milyen  a  hangulatom, 
de  nem  tudom,  mely  gondolatokra,  benyomá¬ 
sokra  vonatkozik.  Valakivel  találkozom,  beszél¬ 
getek  vele  és  midőn  elválunk,  nyomott  han¬ 
gulatban  érzem  magam.  Nem  tudom,  miért  ? 
Később,  midőn  keresem  az  okot,  talán  emlék¬ 
szem,  hogy  ismerősöm  hangjában,  beszéd- 

módjában,  magaviseletében  volt  valami,  ami 
bántott  vagy  aggasztott.  Ezt  észrevettem,  gon¬ 
doltam  és  ennek  nyomán  támadt  a  hangulat, 
az  érzelem. 

4.  Ha  ezen  a  kapcsolaton  tovább  elmél¬ 
kedem,  észreveszem,  hogy  sokkal  bensőbb, 
mint  eleinte  hittem.  Nem  először  van  a  gon¬ 
dolat  és  ezután  kullog  utána  az  érzelem,  ha¬ 
nem  egyszerre  keletkeznek.  Belépek  egy  szo¬ 
bába  ;  világos,  helyes  a  formája,  kényelmesen 
és  ízléssel  van  berendezve  :  azonnal  jól  érzem 
magam  benne.  Éneket  hallok :  nyomban  tet¬ 
szik  vagy  nem  tetszik ;  hírt  hallok,  mihelyt 
megértettem,  örülök  neki  vagy  aggódom,  bú¬ 
sulok  miatta.  Minden  gondolatnak  rögtön  támad 
érzelmi  visszahatása.  Igaz,  hogy  gondolat  és 
érzelem  nagyon  különböző,  de  annyira  együtt 
van,  hogy  talán  nem  is  kettő,  hanem  egy. 
De  hogyan  lehetséges,  hogy  kettő,  ami  kü¬ 
lönböző,  egy  legyen  ?  Az  csak  a  külvilágban 
van  úgy,  hogy  kettő  mindig  kettő.  Belvilágunk¬ 
ban  ez  máskép  van.  Minden  gondolat  mutatja, 
hogy  itt  kettő  igenis  egy,  mert  hiszen  minden 
gondolatban  megkülönböztethetem  magamat, 
aki  gondolok,  attól,  amit  gondolok,  tudomá¬ 
nyosan  kifejezve  :  az  alanyt  a  tárgyától,  holott 
ez  a  kettő  csak  egy :  az  alany  és  tárgy  egy¬ 
sége.  Ugyanígy  vagyunk  az  érzelemmel.  Ami¬ 
dőn  valamit  gondolok,  egyrészt  tudomásom 
van  gondolatom  tartalmáról,  másrészt  tudo¬ 
másom  van  arról  is,  hogy  ez  hogy  esik  nekem, 
jól-e  vagy  rosszul.  Minden  gondolatban  én 
gondolok  valamit ;  ha  azt  nézem,  hogy  mit 
gondolok,  akkor  a  gondolat  van  előtérben, 
ha  azt  nézem,  hogy  én  hogyan  vagyok  ez¬ 
alatt,  akkor  ez  :  érzelem.  Az  egész  aktus  egy, 
de  ennek  az  egy  aktusnak  két  különböző 
mozzanata,  oldala  van,  egy  objektív :  a  gon¬ 
dolat,  egy  szubjektív:  az  érzelem.  Igaz,  hogy 
némelykor  az  érzelmi  mozzanat  igen  gyönge, 
majdnem  zéró ;  egy  dolgot,  melyet  százszor 
láttam,  esetleg  közömbösen  nézek ;  de  ekkor 
csak  elkopott  az  érzelmi  tónus,  halkká  vált, 
esetleg  pedig  föléled,  tehát  van. 

5.  Ez  még  világosabbá  válik,  ha  az  ember 
cselekvéseit  nézem.  Nemcsak  gondolkodni  esik 
jól  vagy  rosszul,  hanem  mozogni,  cselekedni 
is.  Fáradt  állapotban  járni  kín ;  vájjon  a  járás 
és  a  kín  :  kettő  ?  A  cselekvés  egy,  járok ;  és 


járván :  rosszul  érzem  magam.  Mihelyt  a  kis 
gyermek  megtanult  járni,  ujjongva  szalad, 
ugrik ;  miért  ujjong  ?  A  szaladás  jól  esik  neki. 
Kifeszíteni  a  karomat  és  erőmet  érezni,  jól 
esik  nekem,  a  tánc  ritmikus  mozgása  kéjes 
öröm.  Magasabbrendű  cselekedeteknél  ugyanez 
van.  Nem  igaz,  hogy  a  munka  kín  ;  csak  fáradt 
állapotban  vagy  éhesen  dolgozni  az,  különben 
kis  és  nagy  örömök  kiapadhatatlan  forrása. 
Az  ügyes  mesterember  szeretettel  dolgozik, 
minden  mozgása,  melylyel  valamely  kis  sikert 
ér  el,  neki  öröm.  Ellenkezőleg  azt  mondhatni : 
nem  dolgozni  kín.  A  tétlen  emberek  közt  van 
a  sok  únott,  unatkozó,  elégedetlen  alak ;  az 
unalom  kétségbeejtő  kínná  válhatik.  Minden 
mozgással,  legyen  az  testi  munkával,  legyen 
erkölcsi  cselekedettel  vagy  a  legfelső  szellemi 
alkotással  kapcsolatos,  vele  jár  az  az  érzés, 
hogy  ez  nekem  jól  esik-e  vagy  rosszul.  Itt  is 
az  érzelem  csak  szubjektív  oldala  a  cseleke¬ 
detnek.  Én  cselekszem  és  egyúttal  érzem, 
hogy  ez  nekem  jól  esik-e  vagy  sem. 

6.  Sőt  ezek  az  utolsó  példák  talán  már 
betekintést  engednek  az  érzelem  egész  mivol¬ 
tába.  Mely  mozgások  esnek  jól,  melyek  rosz- 
szúl?  Nyilvánvaló,  hogy  azok  esnek  jól,  melyek 
a  szervezetnek  megfelelnek,  életföltételeivel 
megegyeznek,  általában  fentartásszerűek.  Fá¬ 
radt  állapotban  járni  kín,  mert  az  izmok  és 
idegek  állapota  ilyenkor  az  elfogyasztott  erő 
pótlását,  helyreállását  kívánná,  holott  újabb 
munkára  ösztökéljük.  A  test  érzi  a  veszedel¬ 
met,  melyben  forog.  Ami  testünknek  javára 
van,  az  kellemes,  az  ellenkező  kellemetlen. 
Az  orvos  nagy  súlyt  helyez  arra,  hogy  a  be¬ 
tegnek  milyen  a  közállapota ;  hogy  mit  beszél 
a  beteg  a  betegségéről,  kevésbe  veszi,  de  hogy 
milyen  a  kedve,  azt  fontos  jelnek  tekinti.  A 
testi  játékok  hasznosak  és  ezért  jól  esnek, 
nincs  egyéb  céljuk,  mint  a  testnek  megfelelő 
mozgások  végzése,  melyek  erejét,  ügyességét 
növelik.  Mindezekben  az  esetekben  az  érze¬ 
lem  nem  egyéb,  mint  a  test  önfentartó  törek¬ 
vésének  jelzője.  A  test  elemezhetetlen,  ősi  sa¬ 
játsága,  melyet  semmiből  és  semmivel  nem 
magyarázhatunk,  mely  ellenkezőleg  minden 
biológiai  magyarázat  alapja,  hogy  fenn  akarja 
magát  tartani.  Ami  cselekvéseiben,  változá¬ 
saiban  ezt  a  törekvést  szolgálja,  az  kelle- 

kájának  olvasásához  fogok,  mily  jóleső  érzés¬ 
sel  készülök  rá,  helyezkedem  el,  szellemem 
fölüdítését  várom.  Minden  szellemi  szórako¬ 
zás  eredetileg  a  szellem  önfentartó  törekvésé¬ 
ből  ered ;  persze,  ezzel  is  visszaélnek,  mint  az 
étellel,  itallal  és  azután  csodálkoznak  rajta, 
hogy  folyton  szórakozni  nemcsak  nem  nagy 
boldogság,  de  tönkre  is  tehet  bennünket  és 
csakhamar  untat.  Szóval,  kimondhatjuk,  hogy 
nemcsak  gondolataink  járnak  érzelemmel,  ha¬ 
nem  általában  egész  testi-lelki  szervezetünk¬ 
nek  minden  működése,  cselekvése,  állapota 
és  az  érzelem  nem  is  egyéb,  mint  jelzése 
annak,  hogy  valamely  működés,  cselekvés, 
állapot  hozzájárul-e  fentartásunkhoz,  gyarapí¬ 
tásunkhoz,  erősbítésünkhöz  vagy  csökkent-e 
bennünket.  Az  érzelem  mindennek,  ami  velem 
és  bennem  történik,  azt  az  értékét  jelzi,  amely- 
lyel  az  reám  nézve  bír. 

mes,  az  ellenkező  kellemetlen.  —  Így  is  mond¬ 
hatjuk  :  élni  akarunk ;  ami  ebben  megsegít, 
kellemes,  ami  az  életet  csorbítja,  fenyegeti, 
kellemetlen. 

7.  Ugyanezt  mondhatjuk  a  magasabbrendű 
érzelmekről  is.  Mindegyiknek  össze  kell  függnie 
azzal,  ami  az  élet  jellemző  tulajdonsága,  ön¬ 
fentartó  törekvéseivel.  Az  érzéki  benyomások¬ 
nál  ez  kézzelfogható.  Az  erős  fény  bántja  a 
szemet,  kellemetlen  ;  ugyanez  áll  az  erős  han¬ 
gokról,  a  nagyon  forró  vagy  jéghideg  testek¬ 
ről,  az  undorító  ízekről  stb.  De  a  magasabb¬ 
rendű  szellemi  működések  sem  lehetnek  más 
természetűek.  A  megfeszített  szellemi  munka 
is  fáraszt,  kínossá  válhatik,  nyilván  ártalmas. 
Nagyon  soká  és  intenzive  figyelni  valamire, 
figyelmesen  nézni  valamit,  egészen  kimeríthet 
bennünket  és  nincs  kínosabb  érzés,  mint  a 
kimerültségé.  Ha  egy  kedvelt  íróm  új  mun¬ 

8.  Ez  elemi,  de  itt  fontos,  mert  alapvető 
megjegyzéseket  még  az  érzelmek  egy  neve¬ 
zetes  tulajdonságának  megemlítésével  kell  ki¬ 
egészítenünk.  Az  érzelem  jelzi  a  dolognak  rám 
vonatkozó  értékét,  legyen  ez  a  dolog  szem¬ 
lélet,  elvont  gondolat,  mozgás  stb.  De  mi  ezt 
az  értéket  többé-kevésbbé  a  tárgynak  tulaj¬ 
donítjuk,  tárgy iasítjuk,  a  tárgynak  szinte  ér¬ 
demül  tudjuk  be.  Amily  háladatlan  teremté¬ 
sek  vagyunk  embertársainkkal  szemben,  oly 
háladatosaknak  mutatkozunk  a  dolgok  iránt. 
Mondjuk  ugyan,  az  étel  jól  esik,  de  csak,  ha 
nagyon  éhesek  vagyunk ;  többnyire  inkább 
azt  mondjuk :  az  étel  jó.  Mintha  magában  jó 
volna,  mintha  benső  értéke  volna.  Mondjuk 
ugyan :  De  gustibus  non  est  disputandum, 
de  azért  mégis  csodálkozunk,  ha  valakinek 
nem  ízlik,  ami  nekünk  ízlik  és  a  gasztro¬ 
nómia  terén  nem  akad  kevesebb  zsarnok, 
mint  másutt.  Azt  is  észrevehetjük,  hogy  men¬ 
nél  hevesebb  volt  testünknek-lelkünknek  vala¬ 
mely  szükséglete,  melyet  kielégítettünk,  annál 
inkább  érezzük  a  kielégítettség  szubjektív  ter¬ 
mészetét.  A  nagyon  éhes  ember  nem  ínyenc, 
nem  mélyed  el  a  konyhai  művészet  jelessé¬ 
geibe,  csak  éhsége  csillapodását  érzi.  Álta¬ 
lában  a  test  fentartásával  közelebbi  összefüg- 
gésbep  álló  cselekvéseink  igen  intenzív  és  igen 
szubjektív  érzelmeket  keltenek,  ide  tartozik  az 
ízlés,  szaglás,  a  hőérzet  stb.  Ami  a  fülemnek 
jólesik,  az  nem  oly  intenzív,  de  annál  objek- 
tivebb  érzelem,  ezért  beszélünk  édes,  csengő, 
kedves,  szép  hangról.  A  színekről  is  azt  mon¬ 
dom,  hogy  szépek,  nem  pedig,  hogy  nekem 
tetszenek.  Minden  érzelmet  objektiválok  ugyan, 
de  kisebb-nagyobb  mértékben.  Azt  mondják, 
az  ember  önző,  mert  hiszen  mindent  csak 
azért  szeret,  tesz,  mert  neki  jól  esik.  Meg¬ 
fordítva  kellene  mondanunk,  az  ember  sok 
tekintetben  nem  önző,  mert  hiszen  még  azt 
is,  ami  csak  arra  szolgál,  hogy  kellemes  érzel¬ 
meket  kiváltson  saját  lelkében,  úgy  tekinti, 
mintha  az  a  kiváltás  a  dolog  érdeme  volna : 
más  szóval,  szereti.  A  dolgok  jósága,  szép¬ 
sége,  szeretetreméltósága  nem  egyéb,  mint 
saját  érzelmeinknek  objektivációja,  tárgyakra 
vetítése.  Mi  bennünk  ragyog  az  a  nap,  mely¬ 
nél  fogva  a  világ  szép.  A  szépség  az  a  fénye 
a  világnak,  melyet  a  mi  lelkünk,  melyet  érzel- 

meink  napja  áraszt  reája.  És  így  eljutottunk 
ahhoz,  amit  esztétikai  érzelmeknek  nevezünk 
Az  esztétikai  érzelem  =  objektivált  érzelem. 
Minden  érzelmet  objekti válunk,  tehát  minden 
érzelem  esztétikai  érzelem  annyiban,  ameny- 
nyiben  objektiváljuk.  Amelyeket  azonban  ren¬ 
desen  és  teljesen  szoktunk  objektiválni,  azok 
a  szó  szorosabb  értelmében  vett  esztétikai 
érzelmek.  És  ez  voltakép  nem  egyéb,  mint 
amit  Kant  mondott :  Szép  az,  ami  érdek  nél¬ 
kül  tetszik.  Érdek  nélkül  annyit  jelent,  hogy 
a  tetszésben  az  alanyi  mozzanat  háttérbe  szo¬ 
rult,  hogy  nem  valamely  heves  vágy  szub¬ 
jektív  kielégítését  érzem,  hanem  magának  a 
dolognak  tulajdonítom  az  értéket.  Énem  el¬ 
hallgat  és  egészen  odaadja  magát  a  tárgynak. 
És  ugyanazt  mondja  Schopenhauer  is :  Ha 
nem  akarok  semmit  a  világtól,  csak  nézem, 
a  világ  széppé  válik  előttem.  Nem  minden 
tárgy  olyan,  hogy  rávetíthetem  a  szépség 
sugarát,  hogy  érdek  nélkül  nézhetem,  hogy 
nem  akarok  tőle  semmit ;  de  ha  olyan,  akkor 
szép. 

9.  Ezek  után  ez  a  kifejezés  :  logikai  érze¬ 
lem,  már  nem  fog  idegenszerűen  hangzani. 
Hogy  érzékszerveink  működésével,  tagjaink 
mozgásával  erős  érzelmek  vele  járnak,  az 
előbbiekben  láttuk ;  előre  tudhatjuk,  hogy  az 
értelem  működésével  is  érzelmek  kapcsolato¬ 
sak.  Az  értelem  működését  azonban  két  szem¬ 
pontból  tekinthetem.  Az  egyik  vonatkozik  a 
gondolatok  tartalmára,  a  másik  formájára.  A 
gondolatok  tartalmával  foglalkoznak  az  egyes 
tudományok ;  a  gondolatok  formájával  azon¬ 
ban,  azaz  a  gondolatok,  bárminő  is  a  tartal¬ 
muk,  lefolyásának  módjával,  kapcsolódásukkal 
két  külön  tudomány  foglalkozik :  a  lélektan 
és  a  logika.  A  gondolatok  tartalma  is  kap¬ 
csolatos  érzelmekkel,  de  a  gondolkodás  for¬ 
mája  is.  A  gondolkodás  olyan,  mint  egy  mű¬ 
hely,  melyben  meghatározott  szabályok,  módok 
szerint  dolgoznak.  A  gondolkodás  nagy  mecha¬ 
nizmus,  melynek  megvannak  a  maga  törvé¬ 
nyei,  ezek  szerint  készülnek  a  gondolatok. 
Nyilvánvaló  tehát,  hogy  ami  a  gondolkodás 
munkáját  megkönnyíti,  megerősíti,  elősegíti, 
természetének  megfelel :  az  jóleső  érzelmeket 
fog  kiváltani,  az  ellenkező  pedig  ellenkezőket. 
Ezeket  az  érzelmeket  nevezem  logikaiaknak. 

A  kifejezés  kissé  szűk,  mert  a  logika  csak  a 
gondolatok  helyességével  foglalkozik,  én  pedig 
azokat  az  érzelmeket  keresem,  melyek  nem¬ 
csak  a  gondolkodás  helyességének,  igazságá¬ 
nak  funkcióival,  hanem  általában  a  gondol¬ 
kodással  kapcsolatosak.  De  más  közismert  szó 
nem  állott  rendelkezésemre  és  a  „logos“  szó¬ 
nak  megvan  az  a  tágabb  jelentése  is,  hogy 
a  gondolkodás  formáját  általában  jelenti.  Ne¬ 
vezhetném  azonban  ezeket  az  érzelmeket  intel¬ 
lektuálisaknak  is.  Ezek  tehát  azok  a  külön 
érzelmek,  melyek  bennünk  támadnak,  amidőn 
az  értelem  magasabb  funkciói  mennek  végbe. 
Nyilvánvaló  az  is,  hogy  ezek  esztétikai  érzel¬ 
mek,  az  esztétikai  érzelmeknek  egy  külön 
osztálya,  mert  ahol  alkalom  van  rá,  nyom¬ 
ban  és  majdnem  teljesen  objektiváljuk.  Ami 
a  dolgokban  olyan,  hogy  értelmünk  termé¬ 
szetével,  működésével  megegyezik,  azt  meg¬ 
könnyíti,  gyarapítja,  kielégíti,  az  a  tárgyakat 
reánk  nézve  esztétikailag  értékessé  teszi. 

10.  Ezekről  az  érzelmekről  akarok  a  kö¬ 
vetkezőkben  bővebben  szólani,  részint  azért, 
mert  ily  egységes  szempontból  tudtommal 
még  nem  állították  őket  össze  és  így  tu¬ 
dományos  érdek  fűződik  a  kérdéshez ;  de 
azért  is,  mert  talán  gyakorlati  szempontból 
is  fontos  e  kérdés  tárgyalása,  A  modern  művé¬ 
szet  és  művészeti  kritika  kevésre  becsüli  a 
műalkotásnak  ama  tulajdonságait,  melyek  logi¬ 
kai  érzelmeket  keltenek.  Mondhatnám,  valami 
nagy  logika-ellenes  áramlat  van  az  egész  mo¬ 
dern  világfölfogásban  és  a  modern  művészet¬ 
ben  is.  A  művészetben  azt  hiszik,  hogy  a 
logikai  elem  a  művészetben  csinált,  mesterkélt, 
kigondolt  dolog  és  mint  ilyen,  művészetileg 
értéktelen.  Ellentétbe  állítják  a  logikait  az 
érzéssel,  a  közvetetlennel  és  a  jelszó  az : 
mennél  kevesebbet  mond  a  műalkotás  az  ér¬ 
telemnek,  annál  jobb,  szóljon  az  a  szemnek, 
a  fülnek,  az  érzésnek,  ez  a  fő.  Itt  vészes  félre¬ 
értés  lappang.  Nem  minden,  ami  a  műalkotásban 
logikai,  mesterkélt,  kigondolt.  A  műalkotás  az 
egész  embernek  szól ;  értelmét  is  ki  kell  elé¬ 
gítenie,  bizonyos  módon,  bizonyos  mértékben  ; 
ha  ennek  jogos  követelményeit  ki  nem  elégíti, 
kárpótolhat-e  egyébbel  ?  Csak  látó,  halló,  érző 
emberek  vagyunk-e  és  nem  egyszersmind  gon¬ 
dolkodók?  Nem  egy-e  az  ember?  Rekeszekre 


van-e  osztva?  A  dolog  érthetetlen  volna,  ha 
nem  tudnók,  hogy  ez  a  mai  áramlat  a  maga 
szélsőségeivel  csak,  mert  visszahatás  a  meg¬ 
előző  kor  racionalisztikus  művészete  ellen, 
vetemedett  ezekre  a  szélsőségekre.  De  a  tudo¬ 
mány  kötelessége  a  dolog  lényegét  nézni  és 
ezzel  a  korszakok  járását  is  érthetővé  tenni. 

1 1 .  Mindenekelőtt  próbálom  összeállítani  az 
itt  szóban  forgó  esztétikai  érzelmeket,  habár 
ez  az  összeállítás,  mint  első  kísérlet,  csak  váz¬ 
latos  és  tökéletlen  lehet.  A  főelv  az  volt,  hogy 
mindaz,  ami  valamely  tárgyban  az  értelem 
munkáját  könnyíti,  az  értelem  követelményei¬ 
nek  megfelel,  az  értelem  természetével  meg¬ 
egyezik,  az  rám  nézve  esztétikailag  is  értékes 
lesz.  De  melyek  azok  a  követelmények,  melyek 
az  értelem  mivoltának  ama  vonásai,  melyek 
itt  szóba  jönnek?  Három  nagy  csoportba  osz¬ 
tom  őket.  Értelmünk  először  is  tudni  akar, 
kiváncsi,  mindennel  szemben  kérdi :  mi  ez, 
munkálkodni  kíván,  nem  erején  fölül,  de  erején 
alul  sem  ;  csak  ha  erejéhez  képest  dolgozhatik, 
érzi  magát,  érzi  erejét ;  ez  jól  esik  neki,  ez  szel¬ 
lemi  egészségének  föltétele;  az  ellenkező  una¬ 
lom,  mely  halálos  kínná  fokozódhatik.  Értelmünk 
másodszor  munkásságának  sikerét  kívánja  ; 
nemcsak  tudni  akar,  de  megtudni,  megérteni  is, 
a  mivel  foglalkozik.  Ennek  több  feltétele  van, 
melyekkel  majd  egyenkint  kell  foglalkoznunk. 
A  harmadik  a  fő  :  értelmünk  vezérlő  eszméje 
az  igazság,  mint  legfőbb  eredménye  egész 
értelmi  munkásságunknak.  E  három  mozzanat 
összefügg,  voltakép  csak  három  fázisa  egy 
folyamatnak.  A  gondolkodás  a  kíváncsisággal 
kezdődik,  ez  ösztönzi  a  megértés  munkájára, 
mely  az  igazság  elérésében  célját  találja.  De 
azért  mégis  egyenkint  nézzük  őket,  hogy  a 
részleteket  megláthassuk. 

12.  A  tudniakarásban  fejeződik  ki  elménk¬ 
nek  az  az  ősi  ösztöne,  melyet  másból  hiába 
akarnánk  leszármaztatni,  hogy  az  értelem  szá¬ 
mára  munkát  keres,  hogy  értelmi  oldalát  fog¬ 
lalkoztatni  akarja. 

A  tudniakarás  feszültségi  érzelemmel  jár ; 
nem  gyönyörérzet,  de  ennek  előzménye,  mint 
az  étvágy  az  evés  élvezetéé.  Az  értelem  ere¬ 
deti  állapota  nem  a  tunyaság,  abba  csak  lassan- 
lassan  belenevelik,  a  többi  közt  a  rossz  iskolá¬ 
ban,  természettől  az  értelem  dolgozni  akar, 

t.  i.  akar  tudni,  akar  érteni.  Mérhetetlen  a 
gyermek  tudásvágya ;  folyton  követeli,  hogy 
meséljenek  neki  és  alig,  hogy  végeztünk  az 
egyik  mesével,  másikat  kíván.  Gyönyörűség 
a  kis  gyermeket  oktatni,  mert  minden  sza¬ 
vunknak  azonnal  visszhangja  támad,  t.  i.  új 
kérdés  és  foganatja,  t.  i.  a  gyermek  mély¬ 
séges  megelégedése.  És  gyönyörű  a  kis  gyer¬ 
meknek  tanulni,  ha  jól  tanítják,  mert  értelme 
megkívánja  a  munkát  és  folyton  megújuló 
örömmel  végzi.  De  később  is  megmarad  a 
tudásvágya,  tárgyat  változtat,  de  a  míg  élet¬ 
erő  van  bennünk,  meg  nem  szűnik.  A  kíván¬ 
csiságnak  sok  a  formája,  de  egy  a  forrása, 
az  értelem  tudniakarása  és  az  akarat  kielé¬ 
gítésétől  várt  élvezet.  Minden  műalkotás  erre 
a  forrásra  is  számít,  bár  nem  mindegyik  egyenlő 
mértékben.  Legnagyobb  szerepe  van  az  elbeszélő 
és  a  drámai  költészetben.  A  regény,  mely  a 
drámának  érzéki  eszközeivel  nem  rendelkezik, 
főleg  a  kíváncsiságból  él.  Neki  van  módjában 
egyenesen  hatni  a  kíváncsiságra,  nemcsak  ki¬ 
elégíteni,  hanem  föl  is  kelteni.  Csak  a  regényíró 
tud  bennünket  kiváncsivá  tenni  is,  eltakarni 
előttünk  a  kilátást  és  darabonkint  megvilágítani. 
Milyen  csodálatos,  hogy  a  modern  regényírók 
közül  sokan  erről  oly  könnyen  lemondanak  ; 
némelyik  —  és  ez  a  legrosszabb  fajta  —  nem 
a  személyei  iránt  akar  bennünket  kiváncsivá 
tenni,  hanem  saját  maga  iránt ;  csodálatosan 
és  rejtelmesen  viselkedik ;  majd  személyei  elé 
áll,  hogy  őt  nézzük,  majd  eltűnik,  ráncba  szedi 
homlokát,  mosolyog,  sír,  elmélkedik,  dönt, 
ítéletet  mond.  Képzeljük  el,  ha  valaki  előttünk 
élőszóval  elmondana  egy  történetet  és  közben 
így  viselkednék !  Vagy  megszöknénk  vagy  őt 
szöktetnők  meg.  Mások  rettenetesen  bőbeszé¬ 
dűek  ;  ismét  mások  tobzódnak  a  leírásokban ; 
divatba  vannak  az  elemzők,  a  tudományos 
tételeket  illusztrálok,  a  tendenciások,  akik  min¬ 
ket  és  a  világot  meg  akarják  javítani.  És  cso¬ 
dálkoznak,  hogy  nem  olvassák  őket  és  belenyu- 
gosznak  abba,  hogy  őket  csak  egy  élite-közönség 
olvassa.  Ha  tudnák,  hogy  ez  az  élite-közönség 
hogy  unatkozik,  küzködik  olvasás  közben  és 
végre  is  jobb  időkre  halasztja  a  könyv  végig- 
olvasását.  A  regényírónak  első  sorban  kíván¬ 
csiságunkat  kell  felkelteni  és  kielégíteni.  Ez  a 
kíváncsiság  lehet  alantasabb  vagy  magasabb 

fokú,  irányulhat  véres  vagy  egyébként  meglepő 
sorsfordulatokra,  irányulhat  egy  lélek  nagy  vál¬ 
tozásaira,  Me  kíváncsiság  keltése  és  kíváncsiság 
kielégítése  nélkül  nincs  regény.  Ha  én  valakinek 
azt  mondom,  el  fogom  neked  beszélni  X  tör¬ 
ténetét,  meg  is  kezdem,  de  abbahagyom,  másra 
térek  át,  úgy,  hogy  az  illető  végre  arra  a  meg¬ 
győződésre  jut,  hogy  nem  is  X  történetét 
akartam  elmondani,  az  csak  ürügy  volt,  akkor 
a  hallgató  megcsalva  érzi  magát,  kíváncsisága 
elpárolog,  nem  akarhat  tudni,  mert  nincs  mit 
tudnia.  Mi  boldogak  lehetünk,  hogy  ép  az  el¬ 
beszélő  irodalom  terén  kitűnő  tehetségeink 
vannak,  akik  magasabbrendű  kíváncsiságot 
tudnak  kelteni  és  kielégíteni.  De  mindenki, 
akinek  mondanivalója  van,  bármely  művészet¬ 
ben,  tudniakarásunkat  is  kielégíti.  A  zenész  a 
témával  feszíti  várakozásunkat,  azután  kielégíti, 
az  építész  meglep  feladatainak  egyszerű  megol¬ 
dásával,  a  szobrász,  a  festő  azzal  elégíti  ki  tudás¬ 
vágyunkat,  hogy  olyant  mutat,  amit  magunk 
nem  láttunk,  vagy  így  s  ily  erősen  kidomborítva 
nem  láttunk.  A  ki  kérdéseket  nem  ébreszt 
bennünk,  melyre  a  feleletet  megadja,  az  értel¬ 
münket  foglalkozás  nélkül  hagyja,  és  azt  a 
rémet  idézi  föl,  mely  minden  művészi  hatást 
elnyel,  az  unalmat. 

13.  Az  unalomról,  bár  mint  téma  is  vesze¬ 
delmes,  mégis  bővebben  kell  szólanunk,  mert 
specifikus,  intellektuális  érzelem.  Az  unalom 
ugyanis  nem  egyéb,  mint  az  értelem  foglal¬ 
kozásnélküliségének,  ürességének  az  érzése. 
Származhatik  ugyan  más  okokból  is,  neve¬ 
zetesen,  ha  akaratunkat  semmi  sem  érdekli, 
de  az  akarat  üressége  is  csak  azért  oly  rémes, 
mert  az  értelemnek  nem  ád  semmi  tennivalót. 
Nem  igaz,  hogy  okos  emberek  nem  unatkoz¬ 
nak,  ellenkezőleg,  ők  sokkal  inkább  forognak 
ebben  a  veszélyben,  mint  az  értelmileg  tunyák. 
Ki  nem  látott  parasztot  órákhosszat  egy  helyen 
ülni,  állni,  nyugodtan,  szinte  mozdulatlanul, 
az  unalom  legcsekélyebb  kifejezése  nélkül  ?  Ellen¬ 
ben  az  értelmileg  eleven  ember  többnyire  talál  ma¬ 
gának,  amivel  foglalkozzék,  de  ha  egyszer  mégse 
talál,  nagyon  kínozza  az  unalom.  Értelme  akar 
dolgozni  és  nem  tud ;  keres  foglalkozást  és 
nem  talál ;  szüksége  van  munkára  és  nem 
kap.  Ennek  a  szükségletnek  a  kinemelégítése 
szüli  az  unalmat.  Ez  más  kín,  mintha  rejtélyre 

akadok,  melyet  meg  akarok  fejteni  és  nem  tu¬ 
dok.  Ilyenkor  van  foglalkozásom,  erőlködöm, 
de  célt  nem  érek.  Az  unalom  esetében  nem 
akad  munkám,  ürességet  érzek  magamban. 
Frisslelkű,  éperejű,  eszes  emberek  tényleg 
ritkán  unatkoznak,  ha  magukban  vannak.  A 
magányban  inkább  azok  unatkoznak,  akiknek 
elméje  mindig  kívülről  jövő  ingerre  szorul, 
hogy  dolgozzék,  de  ebben  az  esetben  dolgozik 
is ;  azok  mindig  szeretnek  társaságban  lenni, 
akkor  elevenek,  frissek,  elégedettek,  főleg, 
ha  a  társaságban  érvényesülnek.  A  mé¬ 
lyebb  lelkek  inkább  társaságban  unatkoznak, 
ha  ez  nem  nekik  való.  Ilyenkor  nem  társa¬ 
loghatnak  magukkal,  mert  a  társaság  zavarja 
őket;  a  társaság,  mely,  mint  nem  nekik  való,  nem 
érdekli  őket,  nem  foglalkoztatja  elméjüket  és 
kész  az  unalom,  elméjük  nem  tud  kedve, 
hajlama  szerint  dolgozni.  Ami  az  elmét  munkára 
akarja  készteni,  tehát  kellemes  feszültség  vá¬ 
rakozását  kelti  benne,  de  ki  nem  elégíti,  két¬ 
szeresen  unalmas.  Rettenetes  az  az  unalom, 
melyet  a  rossz  szónok  vagy  előadó  tud  elő¬ 
idézni,  ki  ismeretes  dolgokat,  elnyűtt  közhelyeket, 
lapos  gondotokat  tálal  föl  nekünk,  kit  mélyen 
magunk  alatt  állónak  kell  tekintenünk  és  ki  mégis 
oktatni  vagy  mulattatni  akar  bennünket.  A 
tanár  is  nagyon  unná  munkáját,  hogy  évről- 
évre  ugyanazt  tanítsa,  ha  nem  változtatná 
előadását,  és,  ami  a  fődolog,  ha  tanítványai¬ 
nak  friss  fogékonysága  és  a  tanultakon  való 
öröme  vissza  nem  hangzanék  lelkében  és  ezzel 
föl  nem  üdítené.  A  megszokás  az  unalom  buja 
termőföldje.  A  mit  nagyon  ismerünk,  nagyon 
megszoktunk,  könnyen  untat,  ha  más  körül¬ 
mények  nem  jönnek  közbe.  A  divat  változá¬ 
sainak  is  ez  egyik  főoka.  A  divat  az  újat 
tukmálja  ránk,  csak  mert  új,  nem  —  mert  jobb 
a  réginél.  Az  új  megint  foglalkozást  ád  el¬ 
ménknek.  Az  utazás  egyik  főélvezete  abban 
van,  hogy  mást  látunk,  más  körben  élünk, 
ez  fölfrissít  bennünket.  A  kényelmes,  fényes 
városi  élet  után  ízlik  a  falusi  egyszerűség, 
még  a  nélkülözés  is.  Hasonlókép  untat  a 
a  hosszadalmasság.  Ha  ez  csak  fárasztaná  az 
elmét,  még  jó  volna ;  a  fáradt  elme  sem  érez 
gyönyörűséget,  de  nem  unatkozik ;  ki  van 
merülve,  tehát  nem  is  kívánja  a  foglalkozást; 
de  a  mi  csak  hosszadalmas,  az  a  nélkül,  hogy 


épen  fárasztaná  elménket,  foglalkozás,  tar¬ 
talom  nélkül  hagyja  és  ez  a  nagy  kín.  A 
malom  kövei  üresen  járnak.  A  ki  azt,  a  mit 
már  teljesen  megértettünk,  újra  ismétli,  az 
valósággal  gyötör  bennünket.  Mindenki  ipar¬ 
kodik  védekezni  az  unalom  ellen ;  a  kinek 
komoly  életfeladata  van,  rá  nem  szorul  erre 
a  védekezésre ;  a  többi  úgy,  ahogy,  berendezi 
az  életét,  a  melynek  nagy  intézményei  vannak 
az  unalom  ellen,  a  kártya,  a  korcsma,  a 
kávéház,  a  klub,  a  színház  stb.  Ragadjunk 
ki  egy  így  berendezett  életet  a  rendjéből  és 
halálos  unalom  ásít  feléje,  nem  említve,  hogy 
mindezeket  a  dolgokat  is  megszokja  és  az 
unalom  mindig  leselkedik  reá.  Nevezetes,  hogy 
mivel  az  érzelemnek  két  sarka  van,  kellemes 
és  kellemetlen,  pozitív  és  negatív,  rendesen 
páros  kifejezések  állanak  rendelkezésünkre, 
pl.  kéj  és  kín,  vidámság,  szomorúság  stb. 
Az  unalomnak  nincs  ily  ellentétes  párja,  nyil¬ 
ván  sokkal  több  alkalmunk  van  az  unalomra, 
mint  az  ellenkezőre,  és  sokkal  kínosabb  az, 
mint  kellemes  emez,  úgy,  hogy  az  unalomra 
a  nyelv  alkotott  szót,  az  ellenkezőre  nem 
találta  szükségesnek.  Szórakozni  nem  az  ellen¬ 
téte  az  unalomnak ;  szórakozni  inkább  annyit 
jelent,  mint  valamely  oly  dologtól  szabadulni, 
mely  nagyon  is  eltölti  lelkünket,  gondtól, 
munkától  stb.  Esztétikai  tekintetben  ez  az 
intellektuális  érzelem  szüli  az  újság  és  válta¬ 
kozás  után  való  nagy  vágyunkat.  Innét  van, 
hogy  a  művészetben  is  uralkodik  a  divat, 
azaz  az  újság,  mint  újság,  mint  más,  ami 
eddig  nem  volt.  A  művészetben  és  az  iroda¬ 
lomban  nincs  az  az  új  irány,  ha  még  oly 
oktalan  is,  mely  gyorsan  hívőkre  ne  találna, 
a  régi  bálványokat  ledöntjük,  nemcsak,  mert 
elég  soká  lenyűgöztek  bennünket,  hanem  azért 
is,  mert  már  régiek,  meguntuk  őket.  De  ha 
ebből  a  forrásból  fakad  a  divatnak  zavarosan 
hömpölygő  árja,  ugyancsak  ő  biztosítja  a 
nagynak,  kiválónak,  értékesnek  a  diadalát 
is.  A  nagy  tehetség  mindig  új  is,  új  szemmel 
nézi  a  világot,  új  erővel  érzi  az  emberiség 
érzéseit,  új  módon  fejezi  ki,  amit  látott  és 
érzett.  De  a  nagy  tehetség  nemcsak  új  és 
mindent  megújító,  előre  is  visz  bennünket, 
közelebb  hoz  bennünket  az  igazsághoz,  a  szép¬ 
séghez  s  jósághoz  és  ezek  nem  kopnak  el 

soha.  Vájjon  megunjuk-e  a  nap  világát !  A  mi 
sohasem  múlik  el,  az  sohasem  is  kopik  el. 
A  gyémántutánzatok  eltörnek,  a  gyémánt 
marad  az,  a  mi.  Ezért  tartós  a  jó  emberek 
szövetsége,  ezért  van  hű  barátság,  hű  szere¬ 
lem,  a  mely  próbaköve  mindkét  fél  értékének. 
Csak  az  erkölcsileg,  értelmileg,  esztétikailag 
igaznak  nem  kell  újnak  lenni,  hogy  mindig 
tessék,  mert  az  lelkünkre  nézve  olyan,  mint 
a  tiszta  levegő  és  a  nap  fénye  a  testnek. 

14.  A  kíváncsiságot  csak  akkor  elégítem 
ki,  ha  azt,  a  mit  megtudok,  meg  is  értem. 
Valamit  meg  nem  érteni,  megértésén  hiába 
fáradozni,  kínokat  okoz,  melyek  egyenesen 
arányosak  meddő  erőlködésünk  erejével.  Fü¬ 
lünkbe  hangzik  Faust  jajkiáltása,  e  kétségbe¬ 
esés  világirodalmi  kifejezése : 

S  látom,  hogy  tudnunk  semmit  sem  lehet; 

Ez  tüzes  lánggal  marja  szivemet. 

Viszont  egy  nehézségnek  fáradság  árán 
való  megoldása,  a  heuréka  a  legnagyobb  szel¬ 
lemi  örömök  közé  tartozik.  A  megérthetőség 
főleg  az  oktató  művek  kelléke.  Egy  előadás, 
melyet  meg  nem  értek,  a  legszebb  részle¬ 
tekkel  sem  kárpótol  ezért  a  fogyatkozásért. 
Nincs  kínosabb,  mint  az  a  nyugtalanság, 
melyet  ilyenkor  érezünk  és  melyből  csak  az 
elszánt  nemfigyelés  menthet  ki  bennünket. 
A  rossz,  homályos  előadó  hiába  inti  tanít¬ 
ványait  figyelemre,  nekik  ilyenkor  életszük¬ 
séglet  :  nem  figyelni.  Az  is  baj,  ha  az  előadás 
nagyon  is  világos,  ha  nem  hagy  semmi  tenni¬ 
valót  a  hallgatónak,  ha  nem  készti  gondolko¬ 
dásra,  ha  nem  ad  neki  módot,  hogy  némi 
fáradság  árán  szerezze  meg  a  megértést.  Ezek  a 
lompos,  sekélyes,  folytonos  ismétlésekkel  ter¬ 
helt  előadások.  De  nem  csak  az  oktató  művek 
szorulnak  erre  a  kellékre.  Vészes  tévedése  a 

mai  irodalomnak  és  művészetnek,  hogy  ezen 
a  kelléken  oly  könnyen  túlteszi  magát.  A  meg- 
érthetőség  mellőzhetetlen  kelléke  az  oktató 
prózának,  de  azért  nem  teszi  a  művészetet 
prózává.  A  mai  szimbolizmus  azt  hiszi,  hogy  amit 
megértenek,  már  e  miatt  is  prózai.  Olyan  nézőt, 
oly  közönséget  kíván  magának,  mely  csak 
néz,  csak  érzékeivel  van  jelen,  melynek  ér¬ 
telme,  gondolkodása  elszunnyadt.  Rajta  is 
vannak,  hogy  elszunnyaszszák,  a  költészetben 
ragyogó  képek,  sejtelmes  metaforák,  értel¬ 
metlen  szók  halmozásával,  a  festőművészet¬ 
ben  a  színérzék  tobzódásaival ;  és  — fájdalom  — 
sokszor  célt  érnek.  A  megfélemlí¬ 
tett  közönség  nem  értvén  meg,  amit 
lát,  hall,  azt  hiszi,  hogy  nem  is  sza¬ 
bad  azt  megérteni,  főleg  pedig  nem 
illik  kérdezni,  hogy  mit  jelent  az, 
ami  előtte  van.  Aki  a  dekadensek 
irodalmát  olvassa,  a  szimbolista  mű¬ 
vészet  alkotásait  nézi,  elég  példát 
tud  emlékezetébe  idézni.  Nem  taga¬ 
dom,  hogy  a  sejtelmességnek  meg¬ 
van  a  maga  izgalmas,  fájdalmas 
bája,  hogy  főleg  elernyedt  lelkű 
emberek  csak  ily  ingerek  iránt  né¬ 
mileg  fogékonyak.  Emberek,  a  kik 
belefáradtak  a  gondolkodásba,  yagy 
sohasem  is  tudtak  gondolkodni,  ké¬ 
jes  örömmel  fogadják  az  értelem¬ 
nek  azt  a  homályosságát,  amely 
azzal  ámítja  őket,  hogy  az  érthe¬ 
tetlen  különösen  mélységes.  A  sötét 
víz  mindig  mélyebbnek  tetszik,  mint 
az  átlátszó.  Azt  is  megengedem, 
hogy  a  művészetben  vannak  kor¬ 
szakok,  midőn  a  világosság  és  ért¬ 
hetőség  kellékével  visszaélnek,  a 
művészetet  agyonlapítják  és  az  ér¬ 
telem  gőgjével  pótolják  a  teremtő¬ 
képesség  hiányát.  A  francia  tragédia 
a  XVIII.  században  roppant  értel¬ 
mes,  de  még  ennél  is  unalmasabb 
volt.  Hasonló  volt  az  úgynevezett 
akadémiai  képzőművészet  minden 
országban,  a  népdalutánzók  iro¬ 
dalma  minálunk,  mely  az  egyszerű¬ 
séget  együgyűségre  fordította.  Igaz, 
vannak  kiállhatatlanul  világos  és 


érthető  írók.  De  mindez  csak  azt  bizonyítja, 
hogy  a  visszahatásnak  ily  időben  viszonyos 
jogosultsága  van  és  az  érthetőség  nem  egye¬ 
düli  kelléke  a  művészetnek.  —  De  a  meddig 
ép  emberek  lesznek,  kik  nemcsak  érzékeik¬ 
kel  közelednek  a  műalkotáshoz,  kik  egész 
lelkűkkel  akarják  élvezni,  mindaddig  azt  fog¬ 
juk  kívánni,  hogy  a  műalkotás  az  értelem¬ 
nek  is  mondjon  valamit,  annyit  a  mennyit 
mondania  szabad  és  kell.  A  rébusz-művé- 
szet  mindig  a  lázadók  pillanatnyi  eltévelye¬ 
dése  vagy  a  tehetetlenek  üres  kapkodása  és 
ámítása. 

15.  Ezen  a  csapáson  tovább  haladhatunk. 
A  megértésnek  minden  téren  mellőzhetetlen 
föltétele  a  részek  olyatén  elrendezése,  hogy 
az,  ami  valaminek  megmagyarázására  szolgál, 
azt  megelőzze,  hogy  a  nagyobb  egészet  tagoz¬ 
zuk,  hogy  a  tagokat  kellően  csoportosítsuk. 
Ez  az,  amit  minden  művészetben  kompozíció¬ 
nak  mondunk.  Tudatunk  úgy  van  berendezve, 
hogy  egyszerre  csak  keveset  tekinthetünk  át, 
összekapcsolatlanból  csak  öt-hat  részt.  Ha 
tehát  több  rész  van  előttünk,  zavar  támad. 
De  ha  pl.  hármasával  csoportosítjuk,  akkor  is 
hat  ily  csoportot  foghatunk  föl  egyszerre, 
tehát  18  részt.  Elménk  ép  ezért  szereti  a 
tagozást  és  még  oda  is  beviszi,  ahol  a  tárgy 
maga  nincsen  tagozva,  pl.  az  óra  ketyegésébe, 
azt  mondjuk  tik-tak,  nem  tik-tik,  ámbár  a 
hangok  teljesen  egyformák.  A  mi  tehát  tagozva 
van,  az  tetszik  nekünk.  A  szónok,  az  előadó, 
ki  hallgatóinak  nagy  türelmét  veszi  igénybe, 
mindig  tagozza  tárgyát  és  ha  lehet,  előre 
megmondja,  hogy  mikép  tagozta.  Elmondja 
pl.,  hogy  előadása  három  részből  fog  állni ; 

a  hallgató  mintegy  berendezkedik  a  három 
részre;  ha  az  elsőnek  vége  van,  tudja,  hogy 
még  kettő  van  hátra  és  így  tovább.  A  tago¬ 
zott  út  rövidebbnek  tetszik,  mert  jobban  át¬ 
tekinthetjük.  A  költő  vagy  író  nem  bocsát¬ 
hatja  mindig  előre  műve  tervrajzát,  sőt,  hogy 
a  beosztás  merevségét  kerülje,  inkább  eltakarja, 
de  érezteti.  A  ritmus  és  rím  is  a  beszéd 
tagozására  szolgál.  De  a  tagok  egymásután¬ 
jában  is  rendet  követ,  hogy  az  előző  magya¬ 
rázza  a  következőt  és  így  belső  összefüggés 
létesüljön.  Ez  a  rend  még  fontosabb  célt  is 
szolgál.  Egy  egészet  akkor  rendeztünk  el  leg¬ 
jobban,  ha  középpontot  tudunk  neki  adni, 
ha  minden  egy  főpont  felé  tör,  egy  magaslat 
felé  emelkedik  és  onnét  azután  lassan  vagy 
gyorsan  leszáll.  Akkor  biztosak  vagyunk,  hogy 
nem  veszünk  el  a  részletekben,  hogy  az  egész¬ 
ről  lesz  képünk,  hogy  a  szó  igaz  értelmében 
fölfogjuk,  megértjük.  A  művészet  hanyatlásá¬ 
nak  egyik  biztos  jele,  ha  a  kompozíció  ez 
örök  törvényeit  elhanyagolják.  Jelenleg  ezt  a 
kort  éljük.  A  csatakiáltás  ez:  a  művész  sza¬ 
bad,  nem  kell  megkötni  szárnyalása  szabad¬ 
ságát.  Az  eredmény  az,  hogy  akiket  művészi 
ösztönük  nem  óv  meg  ettől  az  eltévelyedés¬ 
től,  a  hóbort  szabadosságának  esnek  áldozatul. 
Mindenütt  irtóznak  az  akadémikus  szabályok¬ 
tól,  mintha  ezek  az  ártatlanok  volnának  fele¬ 
lősek  a  balsikerért,  holott  ez  egyesegyedül 
a  tehetetlenségnek  tudandó  be.  Az  akadémikus 
szabályok  jók,  de  csak  a  tehetséges  ember 
tud  velük  igazán  élni. 

A  jó  drámaírók  nagyon  nagy  gondot  for¬ 
dítottak  a  kompozícióra,  példa  rá  Sophocles, 
Shakespeare  és  az  újabbak  közül  Dumas. 
Hogy  készít  bennünket  elő  Sophocles  Oedipus 
királyban  Oedipus  rettenetes  titkának  kipatta¬ 
nására!  Mily  gondosan  számítja  ki  Shakespeare 
pl.  Othellóban,  mikor  röpítse  Jago  első  mér¬ 
gezett  nyilát  Othellóra,  vagy  Hamletben,  hogy 
a  szellem  megjelenése  készületlenül  ne  talál¬ 
jon  bennünket.  A  drámában  a  hatás  főrésze 
a  jó  kompozíciótól  függ.  A  közönséges  élet¬ 
ben  is  tudjuk,  hogy  valamely  fontos  lépésünk 
sikere  attól  függ,  hogy  kellő  időben,  kellő 
előkészület  után  megtegyük.  A  nagy  jelenet 
olyan,  mint  a  bomba,  ha  időnekelőtte  robban 
föl,  nem  ott  és  akkor,  a  mikor  kell,  esetleg 

nevetséges  lesz.  Mindennek  a  rend  a  lelke. 
A  modernek  közül  sokan  megvetik  a  rendet, 
a  kompozícióra  fordítandó  műgondot  és  azután 
keserűen  panaszkodnak,  hogy  meg  nem  értik 
őket.  Az  építészetben  megvetik  a  szimmetriát, 
a  festészetben  a  tagozást,  a  főalak  kiemelé¬ 
sét,  a  kép  fővonalának  lendülését.  Micsoda 
tánc  volna  az,  melynek  nincsen  érthető,  tago¬ 
zott  figurája  ?  De  a  lélek  nem  kevésbbé  szom¬ 
jazza  a  rendet,  mint  a  szem  és  a  fül.  Ami 
nincs  kellőleg,  összefüggően,  a  dolog  logikája 
szerint  tagozva,  az  kicsúfolja  az  értelmemet, 
mely  nem  késik  bosszút  állani  megcsúfolóján. 
Tudom,  mit  akarnak  ezek  az  óriások.  Újak¬ 
nak,  eredetieknek,  szeszélyes  csapongásukban 
meglepőknek  akarnak  látszani.  Csakhogy  a 
csapongás  erő  nélkül  semmi,  az  erő  meg 
szereti  a  mértéket,  a  belső  rendet,  ép  ebben 
mutatja  ki  hatalmát.  A  míg  ki  nem  fogjuk 
küszöbölni  az  értelmet  a  közönség  leikéből, 
addig  a  közönség  meg  fogja  kívánni,  hogy 
áttekinthesse  azt  az  egészet,  melyet  elébe 
tesznek,  mert  csak  így  foghatja  föl  egy¬ 
szerre  és  csak  ha  egyszerre  fogja  föl,  értheti 
meg. 

16.  Mindez  pedig  arra  utal,  illetőleg  föl¬ 
tételezi,  hogy  a  mű  egységes  legyen.  Miért 
akarjuk  a  tagozást,  a  rendet  ?  Mert  ez  érezteti 
velünk,  hogy  a  dolog,  ámbár  részekből  áll, 
mégis  egy.  Mit  tesz  az  valamit  megérteni  ? 
Annak  az  egységét  fölfogni.  Az  egység  tet¬ 
szik.  Miért  tetszik  ?  Mert  értelmünk  kioltha- 
tatlan  logikai  szükséglete :  mindent  egységbe 
foglalni.  Az  egységen  érzett  öröm  a  legfőbb 
logikai  érzelem.  A  tagozottságon,  a  renden 
érzett  öröm  ebből  folyik,  mert  a  tagozottság 
és  rend  csak  mint  az  egység  föltüntetése 
értékes.  A  megértésen  érzett  öröm  is  az  egység 
öröme,  mert  megérteni  annyit  tesz,  mint 
mindent  egyből  származtatni  le,  vagy  mindent 
egyhez  tartozónak  ismerni  föl.  Ha  egy  gépet 
látok  száz  kerekével,  emeltyűjével,  kapcsaival 
és  nem  értem,  a  látvány  félelmetes,  vagy  érdek¬ 
telen,  vagy  csodálatos  ;  mihelyt  tudom  a  gép 
célját  és  látom,  hogy  minden  rész  mikép  szol¬ 
gálja  ezt  a  célt,  megértettem  a  dolog  egységét, 
jóleső  világosság  támad  előttem  és  ennyi¬ 
ben  esztétikai  örömet  érzek.  Nincs  kínosabb, 
mintha  a  művész  műve  előtt  töprenkedve 

kérdem  magamtól,  mit  is  akart  tulajdonképen, 
mi  művének  egysége  ?  Nem  hiába  tanítja 
Aristoteles,  hogy  a  drámai  cselekvésnek  egy¬ 
ségesnek  kell  lennie.  Ez  logikai  követelmény. 
Ha  két  cselekvény  volna  benne  és  a  kettő 
között  semmi  összefüggés,  képtelen  zavar 
támadna.  Azt  kérdezném,  ha  a  második  cse¬ 
lekvény  megindulna,  mire  való  ez  itten  ?  Persze, 
a  drámaíróknak  van  gondjuk  rá,  hogy  valami 
laza  összefüggést  létesítsenek,  de  annyit  ér 
a  darabjuk,  amennyit  ér  ez  az  összefüggés. 
Bizony,  csak  kontárok  azok,  akik  nem  tudnak 
igazi  egységet  komponálni,  ha  még  oly  ki¬ 
tűnőek  is  a  részletekben.  Azok  az  úgynevezett 
egyfelvonásos  esték,  három  külön  darab¬ 
kával,  melyekből  eleve  ki  van  zárva  az  össze¬ 
függés,  úgy,  hogy  azt  nem  is  várjuk,  mégis 
csak  nyugtalanító  hatást  tesznek,  kicsúfolják 
értelmünket,  mely  titokban  mégis  keres  össze¬ 
függést  és  nem  talál.  Sivárak  a  mozaik- 
programmok  szerint  lefolyó  előadások  is, 
(fájdalom,  többnyire  jótékony  célra,  úgy,  hogy 
gyakran  nem  menekülhetünk),  csupa  híres 
emberek  produkcióival,  melyektől,  tudja  isten, 
micsoda  élvezetet  várunk  és  melyeket  elége¬ 
detlenül,  nyomott  hangulatban  magunkra,  a 
jótékonycélra,  a  világra  s  a  művészetre  hara¬ 
gudva,  hagyunk  el.  Egységet  váró,  kereső 
értelmünket  csalták  meg.  Nem  minden  művé¬ 
szet  követeli  egyforma  módon  és  mértékben 
ezt  az  egységet.  Értelmünk  nagyon  okos  és 
tudja,  mit  kívánhat.  A  regényben  és  eposzban 
megengedi  az  epizódokat,  a  drámában  szigorú, 
az  építészetben  legszigorúbb,  a  festészet¬ 
ben  beéri  az  élet  képével ;  nem  kívánja,  hogy 
a  művészet  egységesebb  legyen,  mint  az  élet, 
beéri  az  alapérzés  egységével.  De  valamiféle 
egységet  mindig  megkíván  s  ha  ellene  véte¬ 
nek,  szigorúan  megtorolja.  A  művészi  egy¬ 
ség  eszközei,  kifejezésmódjai  mások,  mint  a 
tisztán  gondolati,  pl.  tudományos  mű  egy¬ 
ségének  nyilatkozása,  de  a  forrás  egy,  értel¬ 
münk  törhetetlen,  elnémithatatlan  logikai  szük¬ 
séglete.  Először  oltsák  ki  az  értelmünket, 
azután  talán  elénk  tálalhatnak  zűrzavart,  mint 
művészi  alkotást. 

17.  Mellékesen  és  röviden  említem,  mint  az 
előbbiekkel  rokon  logikai  érzelmet,  azt  az 
örömet,  melyet  a  cél  és  eszközeinek,  a  külső- 


Logikai  érzelmek 


nek  és  belsőnek  harmóniáján  érzek.  Mihelyt 
ezekben  aránytalanságot  érzek,  logikai  érzé¬ 
kem  arcul  van  ütve  és  sajog.  Előbb  szóltam 
gépekről ;  ha  a  régi  gőzgépek  mellett,  idom- 
talan  tömegükkel,  rettenetes  masszájukkal  egy 
mait  látok,  ahol  semmi  sem  fölös,  minden 
láthatóan  a  főcélt  szolgálja,  lehetetlen  nem 
mondanom,  hogy  az  a  harmónia  a  gép  esz¬ 
tétikai  tulajdonsága.  Ha  az  író  sok  szót  pa¬ 
zarol  egy  gondolat  kifejezésére  és  én  a  fölös¬ 
leget  érzem,  logikai  érzékem  bántalmat  szenved. 
Ha  egy  gyönyörű  görög  templomot  látok  és 
bent  ámulva  hallom  a  tőzsdelátogatók  éktelen 
zsivaját,  ellenmondást  látok  cél  és  eszközök, 
külső  és  belső  között.  Ha  egy  épület  külső 
alakja  nem  fedi  föl  előttem  az  épület  rendel¬ 
tetését,  egy  kriptaszerű  épületben  pl.  mű¬ 
kiállítási  termeket  találok,  egy  mór  stílusban 
épített  bérház  belül  színháznak  leplezi  le 
magát  és  így  tovább,  akkor  ugyancsak  a 
logikai  egység  követelménye,  habár  más  for¬ 
mában,  csúffá  van  téve.  Kinek  nem  jutna 
eszébe,  hogy  ma  a  művészet  minden  ágában 
a  fölösleges  cifraság,  cafrang  van  hivatva  a 
szerkezet  fogyatékosságát,  az  egységes  gon¬ 
dolat  hiányát  eltakarni  ?  És  mivel  ebben  az 
értelemellenes  időben  az  embereket  lassan- 
lassan  szép  sikerrel  leszoktatjuk  a  gondol¬ 
kodásról,  a  métely  egy  ideig  bátran  terjedhet 
és  a  lim-lom  művészet,  az  alogikus  művé¬ 
szet  még  diadalokat  is  arat.  Csakhogy  ezek 
a  diadalok  szörnyen  múlékonyak.  A  szeszély 
alkotását  csak  a  szeszély  fogadhatja  be,  de  a 
szeszély  gyökértelen  valami  és  gyorsan  fony- 
nyad.  Ki  tudja,  nem  fog-e  ismét  a  józan  ész, 
az  értelem,  a  logika  divatba  jönni  ? 

18.  Ha  kiváncsi  voltam  és  a  tárgy  kíván¬ 
csiságomat  kielégítette,  értelmemet  foglalkoz¬ 
tatta,  egységesnek  tűnt  föl  előttem,  ekkor 
élvezetem  betetőzéséhez  csak  egy  szükséges, 
hogy  munkám  eredménye  gyanánt  az  igazság 
tűnjék  fel  előttem. 

Értelmünkre  nézve  az  igazság  olyan,  mint 
a  tiszta  levegő,  csakis  benne  érzi  jól  magát. 
Ezért  a  művészi  alkotástól  is  megköveteli 
és  ha  bármely  tekintetben  ellenkezőre  akad, 
idegenkedik  tőle.  A  gyermek  első  kérdése, 
ha  történetet  olvas,  hogy  igaz-e?  Mihelyt  azt 
mondjuk  neki,  hogy  nem,  egy  pillanatra  egész 


öröme  összeomlik.  Később  engesztelődik,  de 
nem,  mert  lemond  az  igazság  követelményéről, 
hanem  mert  mégis  igaznak  tartja  a  történetet, 
csak  máskép  igaznak.  Fantáziájában  él.  Cso¬ 
dálatos  hatalmunk  van  a  kellemetlen  érzelmek 
szándékos  elkerülésében,  elfordítjuk  figyelmün¬ 
ket  ezek  forrásától.  Mi  is  a  regény  olvasásánál 
nem  akarunk  arra  gondolni,  hogy  az  nem 
igaz.  Nincs  természetesebb,  mint  ha  a  tanu¬ 
latlan  apa  kiszidja  regényolvasó  leányát,  hogy 
miért  sír  a  hős  sorsán,  mikor  az  egész  nem 
igaz?  A  leány  azt  mondja:  Papa,  te  ezt  nem 
érted!  Persze,  hogy  nem  érti,  nem  tudja,  mily 
furfangos  az  eszünk,  hogy  tud  szándékosan 
szemet  húnyni  az  elől,  a  mit  nem  akar  látni. 
Csak  tekintene  azonban  magába,  csakhamar 
látná,  hogy  ő  is  él  ezzel  a  furfanggal,  mikor 
ürügyet  keres,  hogy  a  korcsmába  menjen, 
vagy  más  kedvtelésének  éljen.  Mi  is  lemon¬ 
dunk  a  regényben  a  materiális  igazságról, 
de  azért  megköveteljük,  hogy  a  történet 
belsőleg  igaz  legyen,  legalább  nekünk  annak 
tessék,  különben  pörlünk  a  szerzővel  és  illúziónk 
széjjelf oszlik.  Fiatal  emberek  sokszor  iszonyúan 
kiábrándulnak,  ha  kedvenc  szerzőjüket  látják, 
vagy  megismerkednek  vele  és  azt  látják,  hogy 
közönséges  ember,  szemüveget  hord  és  min¬ 
dennapi  dolgokról,  időjárásról  és  lóversenyről 
beszél.  Őt  másnak  képzelték  és  azt  hiszik,  hogy 
azokat  a  szép  dolgokat  hazudta.  Ugyanígy 
érezzük  mi  magunkat,  ha  látjuk,  hogy  a 
szerző  tényleg  hazudik,  hogy  nem  igaz  érzé¬ 
seit  mondja  el,  ha  írásaiból  kiérezzük  az  affek- 
tációt,  a  tettetést,  a  spekulációt,  a  hatni  aka¬ 
rást.  Mert  értelmünk  csak  az  igazságban 
bízik.  Nekem  más  fogalmam  van  az  igazság¬ 
ról,  mint  a  gyermeknek,  de  az  igazságba 
vetett  hitünk,  az  igazságon  érzett  örömünk 
egy.  Hiába  mondják  az  elfogulatlan  embernek, 
hogy  az  arckép,  melyet  a  festő  festett,  nem 
hű  ugyan,  de  remekmű,  ezt  ő  soha  meg  nem 
érti  és  őszintén  mondva,  én  magam  sem  értem. 
Igaz,  hogy  a  hűségről  való  fogalmaim  má¬ 
sok,  a  paraszt  beéri  a  fotográfia  hűségével, 
én  nem,  de  ennek  az  érzelemnek  intellek¬ 
tuális  forrása  mindkét  esetben  egy,  hűséget 
akarunk,  hűségnek  örülünk.  Minden  művészet 
hazudik,  ezt  a  fejlett  közönség  tudja,  ebbe 
belenyugszik,  ez  iránt  hallgatag  konvenciója 

van  a  művészszel,  de  ha  ez  a  hazugság 
nem  kelt  illúziót  azzal,  hogy  vagy  az  elénk 
varázsolt  dolog  hű  másának  tetszik  (hűség), 
vagy  ha  nem  másolat,  mégis  olyannak  lát¬ 
szik,  mintha  való  volna  (valószerűség),  vagy 
hogy  egy  magasabb  szempontból  igaznak 
tetszik  (igazság) ;  ha  bármely  tekintetben  a 
művészt  oly  hazugságon  érem,  mely  nem 
volt  meg  abban  a  hallgatag  konvencióban: 
akkor  eszünk  logikája  föllázad  és  élvezetünk 
forrásai  megzavarodnak.  Ma  mindenféle  jel- 

szavakat  hangoztatnak,  realizmust,  naturaliz¬ 
must,  impresszionizmust,  szimbolizmust,  mintha 
ezek  új  találmányok  volnának.  A  művészet  min¬ 
den  időben  kereste  az  igazságot,  csakhogy 
minden  időben  mást  értettek  rajta  és  a  dolog 
természeténél  fogva,  minden  időben  elmarad¬ 
tak  tőle. 

Minden  művészet  oly  anyagokkal,  jelekkel 
dolgozik,  melyek  megkövetelik,  hogy  konven¬ 
ciót  kössünk  a  művészszel ;  bizonyos  jeleket 
elfogadunk  a  dolog  helyettesének.  A  színházzal 

ha  valamely  művészi  irány,  mely  bizonyos 
új  szimbólumokat  kitalált  vagy  a  valóság  egy 
új  vonását  sikkerrel  tudta  ellesni  és  ábrázolni, 
privilégiumot  követel  magának.  Az  egyik  a 
piszkot,  a  szennyet  fedezte  föl  és  diadalma¬ 
san  hirdeti,  csak  a  piszok  létezik.  A  másik  a 
tárgyakat  csak,  a  mint  messziről  látszanak, 
ábrázolja,  tehát  éljen  az  elmosódó  kép  és  csak 
az  éljen;  a  harmadik  a  sötétséget  szereti,  a 
negyedik  a  napfényt  és  ennek  folytán  csak 
sötétség  van  vagy  csak  napfény;  veszedelme¬ 
sebb  az  ötödik,  a  ki  szemét  úgy  berendezte, 
hogy  csak  a  tárgyak  színes  fölületeit,  mint 
színfoltokat  látja  és  nagyon  haragszik  reánk, 
mert  mi  nemcsak  a  tárgyak  színeit,  hanem 
formáit  is  nézzük ;  valamennyien  kikelnek 
azok  ellen,  a  kik  azt  mondják,  hogy  a  dol¬ 
goknak  van  belső  igazságuk,  karekterük, 
melyeket  a  művészetnek  ugyancsak  szabad 
feltüntetnie  —  és  ezt  a  sorozatot  még  akár- 

péld.  azt  a  konvenciót  kötjük,  hogy  az  ő 
háromfalú  színpadát  zárt  szobának  nézzük  és 
ámbár  az  életben,  ha  szobámban  tárgyalok  vala¬ 
kivel,  annak  nincs  ezer  tanúja,  a  ki  messzelátó- 
val  meglesi  minden  mozdulatomat,  arra  sem 
a  színésznek,  sem  a  közönségnek  nem  szabad 
gondolnia.  Minden  művészetnek  vannak  ilyen 
konvenciói,  minden  művészet  ily  jelekkel  dol¬ 
gozik,  azért  minden  művészet  bizonyos  tekin¬ 
tetben  szimbolikus.  De  a  legtöbb  szimbólum 
elkopik  és  másokkal  helyettesítendő.  Azonfölül 
a  különböző  időkben  más-más  oldalai  a  való¬ 
ságnak  érdekelnek  bennünket,  magukra  von¬ 
ják  figyelmemet  és  megváltoztatják  az  igaz¬ 
ságról  való  fölfogásomat. 

De  minden  időben  az  igazság,  vagy  a 
természet  jelszava  alatt  küzdenek  a  művé¬ 
szetek  megújításáért.  Azt  akarjuk,  hogy  a 
műremek  igaznak  tessék,  az  igazságról  való 
változó  fölfogásunk  szerint.  Furcsa  csak  az, 

meddig  folytathatnám.  A  dolog  pedig  úgy  áll, 
hogy  minden  fajta  igazság  van,  ideális,  reális, 
naturalisztikus,  pillanatnyi,  de  nem  minden  kor¬ 
ban  szeretjük  ugyanazt  az  igazságot,  nem 
minden  korban  tudjuk  az  igazságot  egyforma¬ 
kép  ábrázolni,  nem  minden  korban  hat  az 
igazság  valamely  ábrázolása  egyforma  illúzió¬ 
val.  Ma  a  művészetben  legcsekélyebb  kelete 
van  annak  az  igazságnak,  mely  a  dolog  lénye¬ 
gét  tárja  fel  előttünk;  a  pillanatnyi,  a  különös, 
a  véletlen  vonz  bennünket ;  nem  akarunk 
emelkedést  és  emelkedettséget ;  az  írók  sze¬ 
retik  a  lomposságot,  a  szónokok  az  üzletszerű 
hangot,  a  festők  az  odavetett  vázlatot,  min¬ 
denütt  a  genre  győzedelmeskedik.  Nem  baj  ; 
ily  divatok  nem  tarthatnak  sokáig;  ők  is  az 
értelem  igazságszerető  erejéből  merítenek  és 
az  értelmet  nem  lehet  mindenkorra  megcson¬ 
kítani.  A  művészet  csak  akkor  hat  reánk 
teljes  erővel,  csak  akkor  növeli  igazán  élet¬ 
érzésünket,  ha  az  értelemnek  is,  de  az  egész, 
az  ép  értelemnek  eleget  tesz. 

19.  De  nem  akarom  magam  is  hosszadalmas¬ 
sággal  rontani  hitelemet  és  azért  rövidesen 
véget  vetek  ez  elmélkedéseknek.  Ha  össze¬ 
foglalom  az  összefoglalandókat,  azt  találom, 
hogy  a  szó  szoros  értelmében  csak  kétféle 
logikai  érzelem  van :  a  megértésé,  mely  az 
egységben  tetőződik ;  a  hűségé  és  valószerű¬ 
ségé,  melynek  legfőbb  csúcsa  az  igazság. 
Ezekre  szükségünk  van,  mint  a  tüdőnek  a 
lélekzésre.  Mindaz,  ami  valamely  műalkotás¬ 
ban  e  kettőhöz  tartozik,  e  kettőt  elősegíti, 
az  esztétikáikig  értékes.  Egy  szóval  sem  mon¬ 
dottam,  hogy  ez  a  kettő  elég  az  esztétikai 
hatáshoz,  hogy  egyéb  nincs  is.  De  a  kettő 
hozzátartozik  a  széphez,  mely  nélkülük  csonka, 
sőt  ellentétébe  csaphat  át.  Ehhez  a  kettőhöz 
hozzácsatlakozik  még  egy,  a  mely  nem  tisz¬ 
tán  logikai,  de  mégis  értelmi  természetű  és  ez  az 
értelmi  munkásság  érzése,  melynek  ellentéte 
az  unalom.  A  műalkotásnak  munkát  kell  adnia 
az  értelemnek  és  ki  kell  elégítenie  egység  és 
igazság  után  való  sóvárgását.  Az  a  korszak 
esztétikai  tekintetben  beteg,  annak  ízlése  meg 
van  rontva,  a  mely  ezeket  a  kellékeket 
mellőzi.  A  fantázia  ragyogó  gazdagsága,  az 
érzés  perzselő  heve,  a  technikai  ügyesség 
virtuozitása  nem  tud  kárpótolni  ezek  hiányaiért. 

Hiszen  igaz,  hogy  a  maiak  pl.  gyönyörűen 
tudnak  verselni  és  színesek  tudnak  lenni  és 
raffináltak  a  kifejezésben,  de  oly  futólagos  és 
tartalmatlan  a  hatásuk !  Lenézik  a  kompozí¬ 
ciót,  fittyet  hánynak  az  igazságnak,  hazug 
érzelmekről  hazug  dalt  énekelnek.  Lenézik  az 
értelmet ;  az  értelem  ezt  elbírja,  de  ők  nem 
bírják  el.  De  az  újaknál  nem  jobbak  a  régiek 
utánzói ;  amazok  vétenek  az  egység  és  igaz¬ 
ság  ellen  ;  ezek  kopottak  és  unalmasak.  Hiába 
minden,  a  művészetben  az  erőlködés,  a  szán¬ 
dékosság  semmi.  A  különködők  csak  oly 
kudarcot  vallanak,  mint  az  utánzók.  A  művé¬ 
szetben  csak  egynek  van  értéke:  a  nagy,  a 
harmonikus  erőnek,  a  mely  az  igazságot  meg 
tudja  újítani  és  az  újat  igaznak  föltüntetni. 

20.  Végezetül  pedig  egy  esetleg  fölmerülő 
félreértést  akarok  elhárítani  utamból.  Mindig 
úgy  beszéltem  az  értelemről,  mintha  az  vala¬ 
mely  külön  erő,  tehetség  volna  az  emberben. 
Megmutattam  ugyan,  hogy  az  érzelem  nem 
különíthető  el  az  értelemtől ;  a  mit  gondolok, 
a  hogyan  gondolkozom,  értelmem  tartalma 
és  működési  módja,  válhatatlanul  összefügg 
érzelemmel,  a  mely  nem  is  egyéb,  mint  az 
a  tartalom,  az  a  működés  más  szempontból 
nézve.  De  az  értelemről  szólva,  úgy  bántam 
vele,  mintha  külön  volna,  külön  tartománya 
lelki  életünknek.  Nem  az.  Mi  egységes  egyé¬ 
nek  vagyunk.  Testünk  sok  részből  áll,  de 
ezek  a  részek  mind  egymáshoz  tartoznak  és 
csak  mesterségesen  különíthetők  el  egymástól, 
lelki  életünk  is  ehhez  hasonló.  Egy.  A  mit 
értelemnek,  érzésnek,  akarásnak,  fantáziának 
mondunk,  az  mind  nemcsak  összefügg,  de 
csak  különböző  mozzanata  egynek,  egységes 
lelki  életünknek.  Némelyekben  túlnyomó,  erő¬ 
sen  kifejlett  az  egyik  mozzanat,  a  másikban 
meg  más  mozzanat,  de  mindez  megvan  min¬ 
denkiben.  De  akkor  hogyan  beszélhettem  én 
értelmi  érzelmekről,  mintha  az  értelem  külön 
valami  volna?  Bizony,  ezt  csak  mesterséges 
elvonás  útján  tehettem,  mert  az  anatómus  is 
a  halálban  keresi  az  élet  titkát.  Én  is  a  művé¬ 
szet  titkához  boncolás,  elemzés  útján  akartam 
közelebb  férkőzni.  Az  elkülönítés  útján  akar¬ 
tam  az  elkülönítés  ellen  tiltakozni.  Mert  taní¬ 
tásom  sommája  ez :  Ne  vessük  meg  az  értelmi 
mozzanatot  a  művészetben  sem ;  az  értelem 

nem  valami  zsarnok  vagy  praetendens,  ki 
egyéb  téren  szerzett  hatalmát  itt  is  érvénye¬ 
síteni  törekszik ;  nem  idegen  a  művészet  terén 
sem ;  egyek  vagyunk  gondolkodásban,  aka¬ 
rásban,  fantáziában,  mindenben  és  azért  az 
értelemnek  van  szava  mindenütt,  itt  is.  A  művész 
nem  vetheti  le  az  értelmét  műhelye  küszö¬ 
bénél  és  mi,  kik  alkotásait  nézzük,  ugyancsak 
nem  hagyhatjuk  otthon  eszünket.  Nincs  hideg 
ész  és  meleg  szív,  hanem  van  az  értelem  meg¬ 
világította  szív  és  a  szív  hevítette  értelem. 
Ha  érzelmeink  nem  volnának,  a  világ  nem 
volna  se  rút,  se  szép,  kopárabb  volna,  mint 


a  jég  borította  sarkvidék.  A  szépség  napja  a 
mi  szivünk,  a  mi  érzelmeink  fókusa,  de  akkor 
e  fókusból  nem  zárhatjuk  ki  azokat  a  suga¬ 
rakat,  melyek  az  értelem  működéséből  foly¬ 
nak.  Ezek  a  sugarak  nem  oly  vakítók,  mint 
az  érzékeinkkel  járók,  nem  oly  hevesek,  mint 
a  vágyainkból  támadók ;  de  nem  kevésbbé 
becsesek.  Emberi  magatartást,  mértéket,  ön¬ 
uralmat,  eszméletet  nekik  köszönünk.  A  hevet 
és  a  fényt  a  művészet  másunnét  kapja ;  a 
világosságot,  a  nemességet,  az  emberiességet 
logikai  érzelmeinktől. 

Alexander  Bernát 

TT  77*  ép  faragásunkban  a  nemzeti  művészet 
Uó  első,  Izsó  után  időrendben  talán  leg- 
\\  első  mesterét  vesztettük  a  minap,  a 
mikor  Fadrusz  János  meghalt. 

A  milyen  országosan  általános  volt  a  lel¬ 
kesedés  diadalmas  mesterműve,  a  kolozsvári 
Mátyás-szobor,  leleplezésekor,  —  olyan  orszá¬ 
gosan  általános,  olyan  mélységes  a  gyász  is, 
a  mely  sírjába  kisérte. 

Nemzeti  nagy  veszteséget  siratunk. 

Ez  a  pozsonyi  zsellérfiú  szerencsésen  meg¬ 
értette  a  magyar  nemzetet  és  a  magyar  nemzet 
hálásan  értette  meg  őt :  már  pedig  csakis  így 
lehet,  így  lesz  s  így  van  —  mert  már  egy 
kicsi  van  —  nemzeti  művészet.  Fajunk  gé¬ 
niusza  ölelkezett  Fadrusz  múzsájával  s  hogy 
mit  kell  értenünk  ezalatt,  azt  a  kolozsvári  szo¬ 
bor  magyarázza  meg. 

Az  a  szobor,  a  milyen  nagy  művészeti, 
egyben  akkora  nagy  nemzeti  alkotás  is.  Óriási 
föladat  megoldására  vállalkozott  akkor  Fadrusz. 
Egy  egész  nemzet  bízta  rá,  hogy  fejezné  ki 
plasztikai  eszközökkel  annak  a  nemzetnek  a 
karakterét,  az  érzéseit,  de  sőt  a  vágyait  is ;  mert 
nem  csupán  a  múlt  dicsőségének,  nem  csupán 
az  imádott  emlékű,  igazságos,  hű  magyar  király¬ 

nak  akarunk  mi  szobrot  állítani  az  ő  szülő¬ 
városában,  Kolozsvárt,  —  a  magyar  királyság 
eszményének  kívántunk  hódolni  azzal  a  szo¬ 
borral  s  a  múlt  dicsőségét  ünnepelve,  jövőbe 
vetett  reménységeink  hajnalpirkadása  derengett 
előttünk.  Ez  volt  az  óriási  föladat,  ezt  oldotta 
meg  Fadrusz  úgy,  hogy  tapsolt  néki,  meg¬ 
értette  és  azóta  ünnepelte  az  egész  nemzet. 
A  magyar  erőt  mintázta  monumentális  arányok¬ 
ban  s  azt  öntötte  bronzba  a  Mátyás-szobron. 
Szólottunk  erről  részletesebben  a  leleplezés 
után*  s  ezzel  mérhetjük  veszteségünket  ma. 
Két  maradandó  alkotása  sorakozik  még  ahhoz 
a  mesterműhöz :  a  pozsonyi  Mária-Terézia  és 
a  zilahi  Wesselényi-emlék ;  egy  poétikus  áhí¬ 
tattal,  bájjal  teli  Ígéret,  az  Erzsébet-szobor 
pályaműve,  pedig  arról  tanúskodik,  mily  szu¬ 
verén  költői  magasságban  szárnyalt  a  művész 
lelke,  de  ott  is,  mindig  a  magyar  régiók  fölött. 

A  tömérdek  nekrológus,  a  mivel  október 
huszonötödikén  elsirattuk,  summájával  meg¬ 
egyezik  abban,  hogy  három  nagy  alkotása 
megannyi  reveláció  a  magyar  képfaragásban, 
teli  mélységgel,  eredetiséggel  és  magyar  lélek¬ 
kel,  —  s  ezt  a  három  tulajdonságot  ily  mér¬ 
tékben  mindeddig  senki  sem  tudta  nálunk 
egyesíteni  úgy,  mint  ő,  a  kinek  lelkében  cso- 

dálatos  szenvedelemmel  égett  a  magyar  faj 
szeretete. 

1858  szeptember  másodikén  született  Po¬ 
zsonyban,  szegény  zsellérfamiliából.  Szülei  az 
elemi  iskoláztatás  költségeit  is  alig  győzték. 
Művészi  tehetségét  a  pozsonyi  levéltáros,  Batka 
János,  vette  észre  s  ő  segítette  a  művészi  pá¬ 
lyára.  Sok  küzködés,  sok  hányattatás  után 
jutott  a  boldogulás  útjára.  A  mikor  1893-ban 

—  írja  Nyitray  —  Krisztusával  az  ezerforintos 
nagy  díjat  megnyerte,  biográfiáját  így  mondta 
el  egy  tudnivágyónak  Fadrusz : 

„Apám  szöllőkapás,  anyám  szatócsasszony. 
Mindketten  szegények.  Jómagam  már  többre 
vittem.  Voltam  Pozsonyban  lakatosinas,  meg 
lakatos  legény.  Jártam  több  helyütt.  Voltam 
Prágában  úszómester,  fafaragó  Zay-Ugrócon, 
Bécsben  szobrászsegéd  —  és  leszek  valamikor 
magyar  művész,  ha  megsegít  az  Isten  és 
olyant  csinálok,  amivel  Budapestre  is  be- 
kukkanhatok.“ 

Elvégezvén  elemi  iskoláit,  szülei  lakatos¬ 
inasnak  adták.  Már  akkor  ébredezett  benne  a 
művészi  kedv  s  ezt  táplálta  egy  jó  ember, 
Engel  Károly  pozsonyi  rajztanár.  Ebből  az 
időből  való  (1871)  az  a  vasaló  alá  való  cirádás 
rostélv,  amit  kegyelet¬ 
tel  őrzött  küzködése 
korának  egyéb  hasonló 
emlékei  között. 

„Ügyetlen  kis  laka¬ 
tosinas  voltam  még 
akkor  —  beszélte  ő 
maga  — ,  de  már  sze¬ 
rettem  az  ilyen  rajzos 
munkát.  “ 

Maradt  az  ereklyéi 
közt  néhány  csinos  fa¬ 
ragással  díszített  nye¬ 
lű  favilla  és  fakanál. 

—  „Plogy  ennivalóhoz 
jussak  —  mondotta  - 
ilyesmit  faricskáltam 
Pozsonyban.  —  Ötven 
krajcárért  árulgattam 
darabját.  “ 

Dolgozott,  mint  fa¬ 
ragó,  egy  pozsonyi  ká¬ 
dár  műhelyében  is.  — 


Ebből  a  korból  is  maradt  emlék  hagyatéká¬ 
ban.  —  Egy  domború  faragáséi  hordófenék, 
amelyen  a  faragás  ötlete  már  művészi  s  azt 
ábrázolja,  hogy  a  hordócska  meghasadt  a 
csapoló  nyílás  fölött  és  azon  a  résen  tódul 
ki  a  bor  szelleme,  ott  a  mámor,  ott  repked¬ 
nek  a  jókedv  apró  tündérei.  Ott  a  csintalan 
manók,  —  megannyi  tömzsi,  kedves  kis  alak, 
elég  sikerült  kivitelben. 

Csinosan  haladva  a  rajzolásban,  a  szükség 
rákényszerítette,  hogy  megpróbálkozzék  a  por- 
cellánfestéssel  is  ;  beszegődött  a  pozsonyi  Lip- 
perthez :  reneszánsz  füzéreket,  hit-remény- 
szeretet  allegóriákat,  halászati  és  vadászati 
jelképeket  föstögetett  tányérok  és  csészék  szé¬ 
lére.  Ezekből  a  munkáiból  is  összekeresett 
néhányat  utóbb,  amikor  ünnepelt  művész  lett 
belőle. 

Ez  apró  művészi  próbálkozások  révén  — 
nyilván  Engel  Károly  közbenjárásával  —  észre¬ 
vette  őt  az  iparkamara  elnöksége,  miután  már 
megjárta,  mint  katona,  Prágát  s  ott  a  Moldván 
úszómesterkedett.  A  miniszteri  iparfelügyelő, 
Jágócsi  Péterffy  József,  juttatta  Zay-Ugrócra, 
a  műfaragó-iskolába,  ahol  szorgalmasan  dol¬ 
gozott,  hogy  onnan  is  megint  csak  Pozsonyba 
kerüljön  vissza  s  ten¬ 
gődjék  tovább. 

„Szent  Isten  !  — 
mondotta  —  mennyi 
tükörrámát  és  óraáll¬ 
ványt,  mennyi  szek¬ 
rényfödelet  és  falipol¬ 
cot  készítettem  !  .  .  . 
Piát  még  a  sétapálcák 
és  az  esernyőnyelek 
mily  tömegét  szolgál¬ 
tatta  ez  a  két  kezem  ! 
Takaros  kis  erdő  tel¬ 
nék  ki  belőle  . . .  Olyan 
faragási  düh  fogott  el, 
hogy  már  nem  is  néz¬ 
hettem  e  világ  fatár¬ 
gyait,  ha  nem  mutat¬ 
tak  holmi  figurát,  cif¬ 
raságot.  Ki  tudja,  mi 
történt  volna,  ha  ideje¬ 
korán  ki  nem  veszik 
markomból  azt  a  ve- 

szedelmes  bicskát  s  a  mintázó  fát  nem  nyom¬ 
ják  belé !  “ 

1883  a  nagy  dátum  Fadrusz  életében,  — 
jó  sorsa  ekkor  hozta  össze  Batka  Jánossal. 
Ennek  a  históriájáról  a  következő  feljegyzé¬ 
seket  találtuk. 

A  pozsonyiak  1883-ban  műkiállítást  ren¬ 
deztek  Tilgner  Viktor  műve,  a  Hummel-emlék- 
szobor  javára.  A  kiállítás  titkára  Batka  János 
volt,  egy  sokat  utazott,  nagy  műveltségű,  jó¬ 
módú  ember,  aki  azért  levéltároskodott,  hogy 
szeretett  szülővárosának  históriájával  foglal- 
kozhassék ;  képzett,  művészetszerető  amatőr. 

A  kiállítást  rendezgetve,  megpillant  egy 
kopottas  külsejű,  tagbaszakadt  fiatal  embert, 
aki  ott  lődörgött  a  Tilgner-féle  mellszobrok 
előtt.  Valami  kiváncsi  mesterembernek  nézte... 
De  a  fiatal  ember,  nekibátorodva,  jelenti  ám, 
hogy  volna  néki  is  valamije  a  kiállításra,  — 
ha  még  nem  késő . .  . 

Okos,  sugárzó  szeme,  rajongó  tekintete  és 
szerény  modora  megtetszett  Batkának  s  meg¬ 
kérdezte,  hogy  ugyan  mit  szánt  a  kiállításra  ? 

„Egy  Ahasvérus-fejet“  —  vallotta  a  fiatal 
ember  s  okosan,  lelkesen  magyarázta,  micsoda 
eszmét  akart  ő  kifejezni  azon  a  fejen,  milyen  fel¬ 
fogással  mintázta,  hogy  törekedett  jellemzésre. 

Batkának  tetszett  az  egyszerű  s  mégis  oly 
találó  magyarázás,  biztatta  a  fiatal  embert, 
hogy  csak  hozza  hát  a  munkáját. 

Napok  múltak,  közelgett  a  kiállítás  meg¬ 
nyitásának  ideje  —  a  fiatal  ember  nem  került 
vissza.  Batka  elhatározta,  hogy  megkeresi  őt. 
A  nevét  elfeledte,  de  azért  nyomába  indult  s 
hosszas  kutatás  után  megtudta,  hogy  valami 
lakatoslegény,  Fadrusz  János  az  illető  s  egy 
szőllőkapásnak  a  fia,  a  Virágvölgy-városrész- 
ben.  Ott  talált  rá.  A  legény  éppen  valami  fa¬ 
faragással  bíbelődött. 

„Hát  az  Ígéret,  atyafi?"  toppant  be  hozzá. 

A  legény  nagy  zavarban  volt,  hogy  még 
ő  utána  járjon  a  kiállítás  titkára !  .  .  . 

Kérte  a  bocsánatot,  mert  biz  ő  nem  tudta 
elkészíteni  az  Ígért  Ahasvérus-fejet. 

„Az  agyagminta  készen  volna,  de  —  — “ 

„De?" 

„Nincs  pénzem,  hogy  gipszbe  öntsem.  Hetek 
óta  egy  garast  se  kerestem,  itt  élősködőm  édes 
anyám  nyakán." 

Batka  megnézte  a  domborművű  agyagmintát 
s  habozás  nélkül  intézkedett,  hogy  az  isme¬ 
retlen  legény  jellemzetes,  eredeti  műve  kiállí¬ 
tásra  kerülhessen  a  primási  palotában,  még 
pedig  Tilgner  remekei  között.  A  közönség 
hozzáértő  részének  s  a  műbirálóknak  is  tet¬ 
szett  a  dolog.  A  jó  Batka  ezután  is  szemmel 
tartotta  s  egy  csoport-faragás  révén  bejuttatta 
Tilgner  mellé  tanítványnak,  1884-ben. 

A  csoport-faragás  (gnómok)  Tilgneré  lett, 
aki  elfogadta  ajándékba. 

Egy  nagy  szöllőfürt,  —  a  levelek  mögött 
gnómok  rejtőznek,  pajkosan  torkoskodnak  a 
szöllőből.  Kecses,  naiv  humorú  fafaragás  — 
és  hála  ennek,  a  lakatoslegény  már  ezután 
a  pozsonyi  származású  bécsi  mestertől  művé¬ 
szetet  tanul.  Nem  sokáig  maradt  Tilgner  mel¬ 
lett,  megunta  a  másolást  s  a  kissé  türelmetlen 
mester  modorát  se  tudta  elviselni ;  egy  év 
múltán  otthagyta. 

Sorsáról  tovább  is  híven  gondoskodott  Batka 
János.  Vidám  pezsgőzés  közben  nyerte  meg 
Fadrusz  ügyének  a  nyomdatulajdonos  Wiegand 
Károlyt  és  egy  derék  műbarátot,  Pásztory  Bó¬ 
dogot,  —  az  ő  közbenjárásukra  határozta  el 
a  Pozsonyi  Első  Takarékpénztár,  hogy  két 
évig  600 — 600  forint  stipendiumot  adnak  a 
fiatal  embernek. 

E  két  évet  a  bécsi  képzőművészeti  aka¬ 
démiában  töltötte  Fadrusz.  Mestere  Helmer 
volt.  A  monumentális  érzést  Helmer  ébresz¬ 
tette  benne,  azt  az  erős,  kis  hijján  túlságos, 
olykor  bizony  a  Michelangelo  bravuroskodó 
utódaira  emlékeztetőén  kicsinyes  valóratörek- 
vést  a  test  izomzatának  kidolgozásában,  ami 
Fadrusz  első  művein  még  annyira  szembe¬ 
ötlő,  szintén  Helmertől  tanulta. 

1887  telén  telepedett  vissza  Pozsonvba, 
hogy  ismét  kezdje  a  küzködést  a  kenyérért. 

Derék  szülővárosa,  ahol  oly  sok  az  érzés 
a  művészet  iránt  és  értik  és  meg  is  becsülik 
a  művészetet,  Pozsony  ezután  is  törődött  a 
művészszel,  akit  ennyire  neveltetett.  Első  meg¬ 
rendelői  javarészt  pozsonyiak  voltak  s  Bécs- 
ben  készített  apróságaira  is  Pozsonyban  talált 
vásárlót. 

Palugyay  Ferencnek  órakeretet  készített, 
amelynek  figurális  díszítése  az  Emberi  Korok-at 
ábrázolja  a  bölcsőtől  a  sírig ;  Neiszidler  Károly 

országgyűlési  képviselő  mellszobrát  készíttette 
el  vele  s  Rónay  Jácint  püspök  büsztje  a  Toldy- 
Kör  termében,  szintén  az  ő  műve.  Ebből  az 
időből  való  Thiard-Laforest  József  karnagy  s 
egyik  pártfogója,  Ortvay  Tivadar  doktor  édes 
anyjának  a  portréja. 

Bécsi  alkotásai  közül  való  egyik  legbecse¬ 
sebb  dolga,  az  Apollo.  Megrendelésre  készült 
s  a  régi  mesterek  hatása  alatt  úgy  sikerült, 
hogy  néhány  év  múltán  már  széliében  árul- 
gatták  a  talián  gipszöntők.  Hány  ember  vásá¬ 
rolta  meg,  anélkül,  hogy  Fadruszról  tudott 
volna ! . .  .  Fadrusz  neve  nincs  is  a  sokszoro¬ 
sított  példányokon,  az  Apollo  régi  klasszikus 
szobor  gyanánt  jár  a  piacon.  De  hát  ez  is 
siker,  sőt  talán  ez  az  igazi :  amikor  a  művész, 
mint  ember  —  mint  egy  ember,  akinek  neve 
van  —  teljesen  eltűnik  alkotása  mellől,  vele 
nem  is  törődnek  többé ;  de  az,  amit  terem¬ 
tett,  az  él  és  megmarad  merőben  a  saját  ér¬ 
téke  révén  Ez  már  a  halhatatlanság,  ami  nem 
a  művészé,  —  minek  az  néki,  aki  elmúlik, 
aki  holnap  már  csak  volt,  —  hanem  az  alko¬ 
tásáé. 

Első  országos  sikerét  1892-ben  aratta,  ami¬ 
kor  Krisztus  a  feszületen  című  művével  a  tár¬ 
sulati  nagy  díjat  nyerte  el  a  Műcsarnok  téli 
kiállításán. 

Megható  története  van  ennek  a  Krisztusnak. 

Egy  piaci  akrobatát  feszített  keresztre  s 
úgy  tanulgatta  művéhez  a  megfeszített  test 
anatómiáját.  Az  akrobata  iszákos  ember  volt, 
a  delirium  ott  érte  a  fiatal  művész  előtt,  a 
kereszten.  Fadrusz  rémülten  látta,  hogy  egy¬ 
szer  csak  elkezd  reszketni,  vonaglani,  kacagni, 
és  kacag  és  kacag  s  eközben  szeme,  a  nézése 
iszonyúan  meredt  maradt ...  Az  akrobatának 
többé  nem  vehette  hasznát,  más  modellje  pedig 
nem  lévén,  saját  magát  kötöztette  a  keresztre 
s  az  így  készült  fotográfiák  nyomán  mintá¬ 
zott  tovább. 

A  feszületet  Pozsonyban  állította  ki  először. 

Egy  könyvkereskedő  udvari  helyiségében, 
fekete  lepellel  bevont  háttér  elé  helyezte  a 
feszületet.  Tetszett  a  dolog,  de  biz’  az  valami 
nagy  kavarodást  nem  csinált  a  műértők  köré¬ 
ben.  Hanem  bevetődött  a  reggeli  órákban  a 
feszület  elé  néhány  piacra  indult  egyszerű 
nénike  :  azok  ösztönszerűleg  térdreborultak  és 


imádkoztak  Fadrusz  Megváltója  előtt.  A  piac¬ 
ról  visszajövet,  megint  betértek  egy  kis  kö¬ 
nyörgésre  az  ismerős  nénikékkel  és  jöttek 
többen,  egyre  többen,  —  dél  felé  már  egész 
búcsújárás  vonult  a  feszület  elé. 

„Templomi  csönd  volt  a  kiállítási  helyiség¬ 
ben  “  —  mondotta  Fadrusz. 

„Úgy-e,  boldog  voltál?"  —  kérdeztem  a 
művészt. 

„Igen.  Az  volt  a  megható,  hogy  milyen 
áhitatosan  suttogtak  ! . . .  És  mielőtt  távoztak, 
mint  husvétkor  a  feszület  mellett  a  templom¬ 
ban,  mindenki  hagyott  egy-egy  krajcárt  ott, 
ahol  térdelt.  Volt  sok  olyan,  aki  egy-egy  susz¬ 
tertallért  se  sajnált . . 

A  sok  valóratörekvéssel,  gonddal,  lelkiisme¬ 
retesen  mintázott  mű,  —  habozás  nélkül  ki¬ 
mondhatjuk,  hogy  Fadrusz  összes  alkotásai 
között  ez  a  Krisztus  van  a  legsikerültebben 
mintázva,  kivált  a  fej,  —  amelybe  lelket  a 
mélyen  vallásos  érzésű  művész  áhítata  adott: 
Budapesten  talált  méltó  elismerésre.  Az  akkori 
kultuszminiszter,  a  költői  lelkű  s  igazán  mű¬ 
értő  Csáky  Albin  gróf,  annyira  lelkesedett  érte, 
hogy  ő  szólította  föl  a  fővárost :  faragtassák 
a  feszületet  a  lipótvárosi  Bazilika  számára  is 
márványba. 

Nyomban  ezután  megbízza  őt  Pozsony  a 
Mária  Terézia  lovasszobor  elkészítésével. 

Milyen  boldogan  fogott  ekkor  munkához ! 
Végre  tehát,  szobrász  ő  is !  Márványba  dol- 
gozhatik  !  Nagyot  alkothat ! 

És  itt  kezdődik  az  a  szépséges,  szinte  mind¬ 
végig  sikerről- sikerre  vezető,  országos  elisme¬ 
rés  kisérte  pályafutás,  amilyenben  magyar  kép¬ 
faragónak  része  eddig  nem  volt.  Első  nagy 
diadal  :  a  pozsonyi  Mária  Terézia -szobor 
leleplezése  a  millennium  esztendejében,  - —  ez 
a  mi  művészünk !  ez  értette  meg  a  magyart ! 
Zengett  feléje  a  hozsanna,  aminthogy  zengeni 
fog  utódai  közül  is  azok  felé,  akik  megérzik 
a  nemzet  szíve  dobbanását  s  magyarázói  tud¬ 
nak  lenni  a  magyar  érzelemnek,  a  magyar 
gondolkozásnak. 

Bevallom,  nem  tudok  olyan  hidegen,  olyan 
tárgyilagosan  szólani  Fadrusz  művészetéről, 
mint  ahogy  szólhatnak  majd  alkotásairól  ötven 
esztendő  múlva.  Látom  ugyan  nagy  érdemei 
mellett  fogyatékosságait  is :  azokat  is  szere- 

tem,  az  is  magyar  benne.  Látom  az  erő  túl¬ 
kapásait,  látom,  hogy  mintázófája  is  el-elna- 
gyolja  azt,  amit  ő  olyan  szintetikusan  együtt, 
olyan  monumentálisán  tudott  elképzelni  és 
meglátni  a  koncipiálás  hevületében ;  látom, 
hogy  plasztikai  előadóképessége  nem  ment  a 
bravuroskodástól,  hogy  a  tömegelhelyezésben 
hatalmasabb,  mint  amilyen  kifogástalan  lehetne 
a  részletmunkában ;  látom,  hogy  klasszikus 
emlékek  úgy  tolakodnak  szeme  előtt  alkotás 
közben,  mint  amilyen  ösztönszerűleg  buggyan 
föl  latinos  míveltségünk  szónoklás  közben  . . . 
De  milyen  mindegy  ez  most  minékünk,  ami¬ 
kor  annyira  érezzük,  hogy  ő  a  miénk  volt, 
belőlünk  szedte  azt,  amit  nékünk  adott,  úgy 

látott,  úgy  érzett,  úgy  gondolkozott,  ahogy  a 
magyar  fajta,  nem  az  egyes,  nem  én,  nem 
te,  hanem  mindnyájan. 

Ezért  nem  érthette  meg  őt  más  náció,  se 
német,  se  francia,  ezért  nem  méltányolhatták 
annyira,  amennyire  mi  szerettük.  Az  a  német, 
az  a  francia,  amellett,  hogy  akadémikusán 
brutális,  de  köteles  objektivitással  igaz  törek¬ 
szik  lenni  ítéletében,  megmarad  németnek, 
megmarad  franciának  s  ösztönszerűleg  a  maga 
fajtáját  keresi  és  kívánja  abban,  ami  fölött 
ítél,  ehhez  szokott  és  az  ő  fajtája  nyújt  is 
ehhez  módot  néki  művészetében,  —  mi,  akik 
nagyrészt  még  csak  őket  utánozzuk,  elszon- 
tyorodva  adtuk  meg  magunkat  véleményüknek, 
megtagadtuk  a  magunkét,  mert  ők  nem  értet¬ 
ték  ...  Ők  a  mintázás  hiányait  látták  s  nin¬ 
csenek  olyan  világismert  nagy  alkotásaink, 
amelyek  már  megtanították  volna  őket  a  ma¬ 
gyar  gondolat,  a  magyar  érzés  megértéséhez. 

A  monumentális  —  Beöthy  Zsoltot  citá¬ 
lom  —  az  örök  időkre  szánt  művek  lénye¬ 
gének  egyik  főtényezője,  annak  a  gondolati 
tartalomnak,  amelyet  kifejeznek,  a  nagyszerű¬ 
sége,  fönsége,  mely  egy  egész  nemzetnek  a 
lelkében  él,  hullámzik  s  nemcsak  a  művész 
egyéniségéből,  leikéből  száll  mintegy  a  mű¬ 
vébe.  Mária  Terézia  pozsonyi  szobrán  a  főúr 
és  köznemes  tekintetében  egyszersmind  hű 
ragaszkodása  királyához,  a  gondolati  tartalom, 
a  legmélyebb,  legnagyobb  nemzeti  gondolatok 
egyike,  amelyet  igazán  nem  érthet  más,  csak 
magyar  ember.  Wesselényi  szobra  —  amint 
egy  magyar  főúr  a  maga  történeti  erejének 
öntudatában  állott,  de  a  maga  szívbeli  jósá¬ 
gának  egész  melegségével  hajol  le  az  előtte  álló 
parasztemberhez  —  a  legfenségesebben  és  leg¬ 
érthetőbben  magyarázza  azt  a  nagy  gondolatot, 
nagy  érzést,  amely  Magyarország  úri  elemeivel 
a  jobbágyság  fölszabadítását  létrehozta,  azt  a 
nagy  áldozatot,  amelyet  a  hazáért  a  nemesség 
tett,  azt  a  nagy  hálát,  amelylyel  ezt  az  áldozatot 
a  magyar  hazáért  fegyvertfogott  forradalmi  pa¬ 
rasztság  lerótta.  Mátyás  király  szobrán  pedig  a 
magyar  faj  történeti  ereje  kétségtelenül  a  leg¬ 
hatalmasabb,  legfönségesebb  kifejezését  nyeri. 

És  ezúttal  nyomatékosan  csak  erre,  a  mű¬ 
vész  nagy  alkotásainak  gondolati  tartalmára 
kívánunk  rámutatni. 


Szoknom  kell  még  az  emberről.  Siratnom 
a  jóbarátot,  —  attól  tartok,  elégia  lenne  a 
jellemzésből . . . 

Maga  volt  a  becsületes  hűség,  az  őszinte¬ 
ség,  a  keresetlenség  és  a  szeretetreméltóság. 
Gondolkozásában,  ítéletében  eredeti,  iparko¬ 
dott  megérteni  mindent,  aztán  tudott  szeretni 
és  oly  nobilisán  megbocsátott,  ahogy  csak 
nagy  művésziélek  tud.  Személyes  emlékeimet 
hadd  őrizzem  meg,  —  jellemzésére  álljon  itt 
a  levél,  amit  a  Mátyás-szobor  nagy  mintájá¬ 
nak  befejezése  után  Maksziányi  Dezső  kollé¬ 
gámnak  írt : 

„...Egyre  akartalak  kérni,  de  elfelejtettem 
a  sok  mindenféle  között,  t.  i.  arra,  hogy  ha 
írsz  az  én  dolgomról,  kérve  kérlek,  ne  hason¬ 
lítsd  össze  a  kollégáim  munkáival  és  ne  bán¬ 
talmazd  a  magyar  szobrokat  és  szobrászokat. 
A  mostani  szobrász- generáció  ártatlanul  sínyli 
az  első  nemzedék  bűneit.  De  még  az  sem  volt 
a  magyar  szobrászok  bűne  vagy  gyöngesége, 
hanem  az  az  egész  szobrászattal  együtt  szen¬ 
vedte  a  biedermaierség  utolsó  kínszenvedéseit. 
Igaz  ugyan,  hogy  már  Franciaországban  ébre¬ 
deztek  ekkor  az  első  modern  nagystílű  szob¬ 
rászok.  De  csak  nézd  meg  Münchenben  azt 
a  Feldherrn-allét  vagy  Strassét,  ahol  az  a  húsz 
vagy  harminc  szobor  áll  az  utca  két  oldalán 
és  merem  állítani,  hogy  a  régi  pesti  szobrok 
mind  jobbak,  mint  ezek.  Hidd  el  nekem,  hogy 
a  mi  kiválóbb  szobrászaink  Párisban  is  becsü¬ 
lettel  állják  meg  helyüket.  Ha  a  mostani  sinr- 
felési  mánia  lecsillapodott,  be  fog  bizonyulni 
e  mondásom  igazsága  . .  .  “ 

Ehhez  nem  kell  kommentár  és  sajnos,  akad¬ 
nak  Fadrusz  kollégái  közt,  akiket  gondolko¬ 
zóba  ejthet  ez  a  levél. 


Nagy  munkái  közben  —  Pozsonyból  a  Fe¬ 
szület  sikere  után  Budapestre  telepedett  át  — 
eleget  tett  néhány  kisebb  megrendelésnek  is. 
Része  volt  a  parlament-épület,  a  királyi  palota 
és  a  kúria  palotájának  szobrászi  díszítésében. 
E  kisebb  munkáin  is,  ösztönszerűleg  a  monu¬ 
mentális  elemek  érvényesítésére  törekedett  s 
tan  rútságának  klasszikus  ízébe  iparkodott  lehe¬ 
tőleg  magyar  zamatot  adni  több  s  kevesebb 
szerencsével.  A  kisebb  méretű  Wenckheim- 
féle  elegáns  lovasszobron  pompásan  van  min¬ 
tázva  a  paripa,  látszik  rajta  Mátyás  hatalmas 
csataménje  mesterének  a  kezenyoma.  Ezt  a 
szobrot  az  1867-iki  első  alkotmányos  minisz¬ 
térium  földmívelésügyi  miniszterének,  Wenck- 
heim  Béla  grófnak,  a  lótenyésztés  terén  szer¬ 
zett  érdemei  elismeréséül  állíttatta  Kis-Béren 
Darányi  Ignác  miniszter.  Szeretettel  foglalko¬ 
zott  a  rovás-írásos  zilahi  Tuhutum-emlékkel 
s  félig  befejezetten  maradt  budai  műtermében 
a  lipótvárosi  szt.  István -templomba  szánt 
Szent  László  és  a  szinte  kész  Tisza  Lajos 
gróf  szobor. 

Ez  utóbbihoz  ugyancsak  egy  jellemző  és 
megőrzendő  krédója  fűződik.  1899  júliusában, 
amikor  a  szobor  elkészítésével  megbízták  a 
szegediek,  a  következőket  írta : 

„Nagyon  örülök,  hogy  Szeged  város  pol¬ 
gársága  rám  bízta  Tisza  Lajos  szobrát  és  pedig 
főképen  következő  okokért : 

A  jó  sors  azon  kitüntetésben  részesített 
engem  eddig,  hogy  a  magyar  nemzet  minden 
nevezetes  korszakából  egy  nagy  mozzanatot 
megeleveníthetek.  Kezdem  a  szerénykeretű, 
de  rendkívül  érdekes  feladatot  a  zilahi  négy 
vezér  emlékkövével,  azt  ábrázolva,  hogy  Töhö¬ 
töm,  Tas  és  társai  Erdélyt  elfoglalják ;  tehát 

nemzetünk  azon  idejéből,  amikor  a  honfoglalás 
még  folytonos  terjeszkedés  és  harcok  stádiumá¬ 
ban  volt.  Ebben  a  kis  szoborban  a  legkisebb 
anyagi  eszközökkel  kifejezésre  akarom  hozni 
azt,  hogy  egy  sült  idegen  is  rögtön  lássa, 
hogy  ez  egy  régmúlt  pogány  harci  idő  s  tett 
emléke.  A  kolozsvári  Mátyás-szoborban  Ma¬ 
gyarország  fénykorát  ábrázolom,  amikor  a 
magyar  rettegve  tisztelt  és  csodált  nemzet  volt 
Európa  népei  között.  Ha  a  magyar  ember 
szíve  elborul  és  vigasztalást  keres  régmúlt  idők 
fényében  és  nagyságában,  akkor  e  dicsőség¬ 
teljes,  pazar  és  világraszóló  korszakba  bolyong 
vissza  és  ott  találja  azt  a  csodás  alakot,  a 
magyar  nép  legendás  királyát,  Hunyady  Má¬ 
tyást,  aki  egyszerű  ember  tudott  lenni  az  egy¬ 
szerű  emberekkel,  de  az  akkori  kor  fejedelmei 
között  olyan  volt,  mint  a  sas  a  verebek  közt. 
A  pozsonyi  Mária  Terézia-szobor  azt  a  kor¬ 
szakot  kelti  életre,  amikor  a  nemzet,  kimerítve 
százados  harcoktól,  önálló  állami  méltóságától 
megfosztva,  mintegy  hypnotikus  álomba  me¬ 
rülve  szendereg.  És  íme,  alig  lép  trónjára  a 
fiatal  királynő,  éhes  szomszédai  szétszedik 
országait  és  a  dicső  osztrák  hadseregből  nin¬ 
csen  már  több  együtt,  mint  6000  ember  sor¬ 
had.  Ekkor  fordul  Pozsonyban  a  magyar  nem¬ 
zet  lovagias  és  vitéz  fiaihoz  segítségért.  Az 
alvó  oroszlán  felébred,  nekiindul  a  régi  szittya¬ 
vér  a  számtalan  ellenségnek  és  mint  egy  véres 
fergeteg,  úgy  söpri  ki  őket  az  országból  és 
három  hét  múlva  vígan  tanyáznak  a  magyar 
vitézek  Bajorország  fővárosában.  A  világ  pedig 
bámulattal  látta,  hogy  még  nem  fajult  el  a 
magyar  név  és  míg  az  emberiségben  lova¬ 
giasság  és  vitézség  iránti  érzés  lesz,  mindaddig 
a  legdicsőbb  emlék  lesz  :  Moriamur  pro  rege 
nostro !  Tanulság  pedig  e  dicső  tényből  az, 
hogy :  aki  a  magyarral  jól  tud  bánni,  azért 
képes  odaadni  vérét  és  életét.  Ezt  ábrázoltam 
pozsonyi  szobromban.  A  zilahi  Wesselényi- 
szobor  a  magyar  nemzet  azon  korszakáról 
tanúskodik,  amikor  a  hazafiak  szivében  a  régi 
független  Magyarország  álomképe  dereng,  e 
nemzet  ébredése,  a  modern  Magyarország  haj¬ 
nala.  Azért  örülök  ezen  feladatok  után,  hogy 
Szeged  város  lelkes  polgársága  reám  bízta 
Tisza  Lajos  szobrát,  mert  ezzel  a  szoborral  a 
legifjabb  Magyarországot,  a  mai  Magyarorszá- 

got  fogom  jellemezni,  nemcsak  Tisza  Lajost. 
Mert  ma  elült  a  harcok  zaja,  régi  alkotmá¬ 
nyunkat  visszavívtuk  és  a  legnemesebb  királyi 
szív,  rajongó  szeretettel  környezve,  őrködik 
fölötte.  A  magyar  nemzet  egy  évezreden  át 
alig  vehette  le  kezét  kardja  markolatáról  és 
ezért  nem  fejleszthette  kultúráját,  nem  fej¬ 
leszthette  munkaerejét,  csak  harci  erényeit.  A 
mai  Magyarország  más  erényeket  követel  fiaitól, 
mint  a  régi  és  a  mai  Magyarország  hősei:  a 
munka  hősei.  Ezért  szimbolikus  .Szeged  város 
legújabb  története  a  mai  Magyarországra,  mert 
mindkettőnél  jó  királyunk  segítségével  és  nem¬ 
zetünk  elszánt  és  ernyedetlen  munkájával  újjá¬ 
született.  Aki  pedig  Szeged  újjáépítésében  oly 
lelkes  és  odadó  munkát  végzett,  mint  Tisza 
Lajos,  arról  méltán  el  lehet  mondani,  hogy  az 
volt,  aminek  lenni  a  mai  magyar  ember  leg¬ 
nagyobb  dicsősége:  a  munka  hőse!“ 

És  neki  magának  is  lett  volna  még  elvé¬ 
gezni  való  munkája  sok.  Kecskemét  városa 
a  Kossuth-  és  Rákóczi-szobrokat  rendelte  meg 
nála  ;  a  budapesti  egyetemi  orvostani  intézet 
Semmelweisz  szobrának  elkészítésével  bízta 
meg,  Karánsebes  tőle  várta  a  király  szobrát,  a 
nagyváradiak  a  Szent  László- szobrot,  a  pozso¬ 
nyiak  Petőfit,  a  csatádiak  a  Lenau-emléket. 

És  készült  minderre,  kedvvel,  duzzadó  erő¬ 
vel,  hisz  olyan  egészséges,  erős  ember  volt, 
de  a  halál  ő  rajta  is,  mint  mindnyájunkon, 
meglelte  rését,  azt  a  porta  mortist,  amelyen 
át  gáládul  hozzáférkőzött  és  leteperte.  Mélyen 
bántotta  őt  az  Erzsébet-szoborpályázaton  tör¬ 
tént  sok  herce-hurca  s  a  megalázott,  becs¬ 
vágyában  kétségbeesve  kesergő  emberrel  köny- 
nyebben  bánt  el  a  betegség.  A  második 
pályázatra  már  betegen  készült ;  ráadásul,  a 
két  hónapig  nyitott  ablak  mellett  végzett  munká¬ 
ban  erősen  meghűlt  s  ilyen  veszedelmes  álla¬ 
potban  vett  részt  a  tavaszi  Duna-ünnepélyen. 
Azután  ágynak  esett,  tuberkulotikus  jellegű, 
lappangó  szervi  baja  is  súlyosabb  mérvet  öl¬ 
tött  s  június  eleje  óta  fojtogatta  a  halál.  Eleinte 
a  Pajor-féle  vízgyógyintézetben  kezelték,  majd 
Stoószon  keresett  enyhülést.  Stoószról  vissza¬ 
térve,  a  tüdőgyuladás  mellhártyalobbal  sú¬ 
lyosbodott.  Október  húszadika  táján  nagy  meg¬ 
könnyebbülést  érzett.  Tervezgetett,  hogy  most 
majd  munkához  lát,  kipótolja  a  sok  mulasz- 

tást !  .  .  .  Vége  se  lett  a  napnak,  este  már 
panaszkodott.  Október  huszonharmadikán  Jen- 
drassik  tanár  értesítette  a  művész  feleségét, 
Deréky  Annát,  hűséges  párját  örömben  s 
gondban,  hogy  aligha  van  már  mentség :  a 
szív  gyöngül  s  tüdővizenyő  jelentkezik.  26-ikán 
délben  felült  ágyában,  hogy  eszik  valamit,  de 
akkor  már  annyira  gyönge  volt,  hogy  kezéből 
kiejtette  a  kanalat. 

„Édes  kis  feleségem “  —  mondotta  bágyad¬ 
tan  —  „most  már  csak  a  halál  jöhet.  Bárcsak 
már  meghaltam  volna.  " 

Félhárom  felé  elszunyadt  s  négy  óra  tájt 


kezdődött  a  haláltusa.  Szép  kupolás  homlokát 
ellepte  a  verejték,  de  nem  mozdult.  Ágya 
mellett  volt  ősz  édesanyja,  imádott  felesége 
és  rokonai ;  Vámosi  Zoltán  dr.  és  kezelőorvosa 
Szőke  István.  Érverése  percről-percre  csittult, 
lélegzetvétele  ki-kimaradt  s  félhétkor  meghalt. 

Térdigérő  munkazubbonyában  helyezték  ko¬ 
porsóba,  melléje  tették  mintázófáját  s  kopor¬ 
sójára  a  magyar  művészek  közös  halotti  takaró¬ 
ját,  azt  a  nemzeti-színű  selyemleplet  borították, 
amely  alatt  először  Munkácsy  pihent  a  rava¬ 
talon. 

Malonyay  Dezső 

név,  mely  e  sorok  fölött  áll,  nem  tar¬ 
tozik  a  divatos  művésznevek  közé. 
Pedig  többször  fölmerült  a  nyilvános¬ 
ság  előtt  s  mindig  komoly  művészi 
sikerekkel  kapcsolatosan.  Csakhogy  ebből  a 
nyilvános  szereplésből  hiányzott  az  állandó¬ 
ság,  a  névnek  folytonos  felszínen  tartása,  a 
sikerek  pedig  olyan  természetűek  voltak,  a 
melyeket  a  figyelmes  szem¬ 
lélő  és  a  művészettörténet 
is  észrevesz  ugyan,  de  a 
melyek  nem  vezetnek  a 
népszerűség,  a  közismert¬ 
ség  állomásai  felé.  De  miért 
ezek  a  szünetek?  S  a  sike¬ 
rek  nyomán  miért  maradt 
el  az  általános  hatás  ? . .  .  . 

Az  életrajz  főbb  adatai  s 
az  egyéniség  egy  pár  elha¬ 
tározó  jelentőségű  vonásá¬ 
nak  megfigyelése  talán  fe¬ 
leletet  fognak  nyújtani  e 
kérdésekre  is. 


Jantyik  Mátyás  1864  május  10-ikén  született 
Békésen.  A  család,  melyből  származott,  e  tipikus 
alföldi  város  legrégibb  és  emlékezet  óta  köz- 
tiszteletben  állott  polgárcsaládai  közé  tartozik. 
Hasonnevű  nagyatyját,  az  egyszerű  gazdálkodó 
polgárembert,  1 858-ban  az  arany  érdemkereszt¬ 
tel  tüntette  ki  a  király,  a  művész  édes  atyja, 
Jantyik  Mihály  pedig  ifjú  korában  építészeti 
tanulmányokkal  is  foglalkozott.  Azonban  élete 
főfoglalatossága  ennek  is  a  gazdaság  vezetése 
és  továbbfejlesztése  volt.  Hanem  az  építészeti 
és  így  rajzolási  dolgokba 
való  bepillantás  nem  egé¬ 
szen  jelentéktelen  körül¬ 
mény  művészünk  pályája 
szempontjából.  Ennek  kö¬ 
szönhető  az  az  érzék,  mely- 
ivei  az  apa  igen  korán 
észrevette,  hogy  fiának 
gyermek-próbálkozásaiban 
van  valami,  a  mit  legalább 
is  figyelemmel  kell  tartani. 
S  így  történt,  hogy  a  ké¬ 
sőbbi  művész  első  oktatója 
és  bírálója :  édes  apja  volt. 
Mindez  a  gimnáziumi  évek 

alatt  történt  a  szülői  házban.  A  hatodik  osz¬ 
tály  elvégzése  után  azonban  komoly  döntésre 
került  a  dolog.  Békésen  akkor  még  csak  hat 
osztályú  gimnázium  volt  s  így  határozni  kel¬ 
lett  a  hátralevő  két  évet  illetőleg.  Az  ifjú  azon¬ 
nal  hozzá  akart  fogni  a  művészeti  tanulmá¬ 
nyokhoz  s  kitartóan  kérte  szüleit,  hogy  a  fő¬ 
városba  küldjék  a  mintarajziskolába.  Ezek 
viszont  tudni  sem  akartak  arról,  hogy  fiuk 
kizáróan  művészi  kiképzést  nyerjen.  Mert  ha¬ 
bár  nem  hiányzott  belőlük  a  művészeti  pálya 
értékét  megbecsülni  tudó  intelligencia,  egész 
gondolkozásuknak  józan  gyakorlatiassága  biz¬ 
tosabb  alapokra  óhajtotta  fektetni  tehetséges 
gyermekük  jövőjét.  De  hát  sikerült  megtalálni 
a  mindkét  félre  nézve  kielégítő  megoldási  mó¬ 
dot.  Ám  menjen  a  fiú  a  mintarajziskolába, 
azonban  magánúton  végezze  el  a  hiányzó  két 
osztályt  s  az  érettségi  után  majd  megválik, 
mi  fog  történni.  Jellemző  azonban  úgy  a  gyer¬ 
mek  mohó  lelkesedésére,  mint  az  apa  körül¬ 
tekintő  lelkiismeretességére,  hogy  mindjárt  a 
hatodik  osztályra  következő  s  így  a  minta- 


rajziskolát  megelőző  nagy  szünidőn  megkez¬ 
dődött  a  komoly  előkészület  a  művészeti  ta¬ 
nulmányokra.  Az  ifjú  művésznövendék-jelöltet 
ugyanis  atyja  erre  az  időre  Orlay  Somához 
küldötte,  hogy  tőle  az  első  rendszeres  okta¬ 
tásban  részesüljön.  Hogy  mikép  esett  éppen 
Orlayra  a  választás,  nem  nehéz  kitalálnunk. 
Jantyik  Mihály  ifjúságában  az  Orlay  névnek 
igen  jó  hangzása  volt,  s  most,  midőn  fia  szá¬ 
mára  mestert  keresett,  talán  legelőször  is  ez 
a  név  bukkant  fel  emlékezetében.  Az  oktatás 
és  a  tanulás  tehát  csakhamar  meg  is  kezdő¬ 
dött,  s  hogy  miként  folyhatott,  ahhoz  egy 
igen  megbízható  forrás,  maga  a  tanítómester 
szolgáltat  adatokat.  Egy  levelet  őrzött  meg  az 
édes  anya  szerető  gondossága,  melyet  Orlay 
Soma  1879  július  hó  18-iki  kelettel  írt  Jantyik 
Mihályhoz.  Ide  iktatjuk,  mert  nemcsak  Jantyik 
Mátyásra,  hanem  az  élete  alkonyán  levő  derék 
magyar  művészre  is  jellemző. 

„Pár  nap  előtt  kapott  levelére  —  így  szól 
az  érdekes  levél  —  van  szerencsém  válaszolni, 
hogy  kedves  fia  egész  szorgalommal  rajzol, 

úgyannyira,  hogy  gyakran  kell  intenem,  mi¬ 
ként  mozgásra  is  fordítson  időt,  nehogy  az 
egészsége  megromoljék.  Feljövetelekor  a  helyes 
és  értelmes  rajzról  fogalma  sem  volt,  most 
azonban  legalább  ítéletet  bír  hozni  a  felett, 
tudja,  hogy  a  rajz  nem  puszta  érzésen  alapul, 
hanem  például  az  emberi  fej  alkotásánál  bizo¬ 
nyos  szabályok  vannak,  miket  a  rajzolásnál 
szem  előtt  kell  tartani.  És  ezt  ő  felfogja  s 
örül,  ha  valamiben  felvilágosodik.  A  művészet 
technikájához  van  tehetsége,  hogy  szellemibb 
részéhez,  az  önálló  alkotáshoz  lesz-e,  az  ké¬ 
sőbben  válik  meg,  mert  addig,  míg  a  rajzot 
jobban  nem  bírja,  ha  vannak  is  eszméi,  nem 
tudja  őket  kifejezni.  A  rajz  a  művész  nyelve, 
gondolatait  ezen  teszi  másnak  megérthetővé. 
Várjuk  meg  tehát,  míg  oda  jut.  Én  úgy  tech¬ 
nikai,  mint  szellemi  fejlődésére  gondot  viselek 
és  mindkettőben  tanácscsal  látom  el.  Ha  majd 
a  mintarajztanodába  jut,  ott  kollégáivali  eszme¬ 
csere  által  is  fejlődhetik,  mert  hasonló  törek¬ 
vésű  pályatársak  buzdítólag  hatnak  egymásra. 
Ezek  mellett  azonban  azt  is  kötelességemnek 
tartom  Jantyik  úrnak  megírni,  hogy  a  művé¬ 
szet  pályája  igen  küzdelmes,  gyakran  jelesség 
mellett  is  terhes,  sok  nagy  művész  élete  szen¬ 
vedéssel  teli,  más  kisebb  tehetségé  fényes. 
Sokat  tesz  az  egyéni  alkalmazás  is,  szóval 
koczka,  mely  vethet  jót,  de  rosszat  is.  Adja 
isten,  hogy  fiából  ne  csak  derék,  de  szeren¬ 
csés  művész  is  váljék. “ 

íme,  a  leáldozó  nap,  a  mint  utolsó  suga¬ 
raival  bevilágít  a  templomba,  melybe  az  ifjú 
pályakezdő  be  akar  lépni.  Nagyobbrészt  álta¬ 
lánosságokat  mond,  az  igaz  — -  mert  hát  mit 
is  lehet  legtöbb  esetben  egy  tizenöt  éves  gyer¬ 
mek  művészi  jövőjéről  mondani  —  de  egy  pár 
szava  erősebben  fülünkbe  cseng.  így,  midőn 
a  gyermek  nagy  szorgalmáról  beszél.  Meg 
azután,  mikor  az  „egyéni  alkalmazás"  —  értsd: 
alkalmazkodás  —  fontosságát  hangsúlyozza 
az  érvényesülés  szempontjából.  Mintha  cso¬ 
dálatos  sejtelmei  lettek  volna,  hogy  az  előtte 
rajzolgató  gyermek  éppen  e  nevezetes  tulaj¬ 
donság  hiányát  sokszor  meg  fogja  érezni. 

1879  őszén  került  Jantyik  Mátyás  a  buda¬ 
pesti  mintaraj ziskolába,  a  hol  három  évet  töl¬ 
tött.  Állandóan  a  legkitűnőbb  növendékek  közé 
tartozott,  többször  részesült  iskolai  jutalmak- 

bán,  sőt  kiváló  rajzolási  tehetségének  híre  az 
iskola  falain  kívül  is  terjedni  kezdett.  Szana 
Tamás  még  most  is  emlékezik  Jantyik  Má¬ 
tyás  nehány  feltűnő  akt-tanulmányára  ebből 
az  időből.  De  bizonyára  legelőbb  vette  észre 
a  nem  mindennapi  tehetséget  Székely  Bertalan, 
a  ki  első  mestere  volt  Jantyiknak  a  festészet¬ 
ben.  Ugyancsak  egy  vizsgálati  kiállításon  tűn¬ 
tek  fel  Jantyik  rajzai  Munkácsy  Mihálynak  is, 
s  az  akkor  pályája  zenitjén  levő  mester  nem  is 
hallgatta  el,  hogy  nagy  reményeket  köt  Jantyik 
j övőj éhez  s  meghívta  magához  Párisba.  De  még 
a  mintarajziskolai  évek  alatt  megtörtént  az  első 
nyilvános  fellépés  is.  Szabó  Endre  közölte 
Jantyik  Mátyás  első  rajzát  az  „Üstökös"  hu¬ 
szonötéves  jubileuma  alkalmához  1882.  évf. 
1.  számában  a  címlapon.  Jantyik  évek  múlva 
állandó  munkatársa  lett  a  kedvelt  élclapnak. 

Most  már  a  szülők  bizalma  is  nőni  kezdett, 
s  mikor  a  tizennyolc  éves  ifjú  az  eddigi  ered¬ 
ményekre  s  különösen  Munkácsy  biztatására 
hivatkozva,  azzal  állott  elő,  hogy  Párisba  akar 
menni,  már  kevesebb  ellenállásra  talált.  S 
1883-ban,  pár  hetes  római  kirándulás  után, 
csakugyan  benne  van  a  nagy  metropolis  for¬ 
gatagában,  a  hol  egy  újszerű  és  sok  színű 
élet  és  a  nem  is  sejtett  változatosságé  művé¬ 
szet  ezer  és  ezer  benyomását  kelleti  magában 
elrendezni  és  feldolgozni.  S  ez  komoly,  de  nem 
eléggé  edzett  egyéniségeknél  —  a  kiknél  min¬ 
den  benyomásra  megfeszülnek  az  érzés  húrjai, 
s  minduntalan  ráncokat  vet  a  homlok,  s  a  kik¬ 
nél,  mint  mondani  szokás,  kis  dolgok  is  mély 
barázdákat  vágnak  a  lélekben  —  sokszor  kisebb- 
nagyobb  belső  forrongással,  sőt  meghasonlás- 
sal  is  jár.  Ilyesmitől  Jantyikot  sem  kímélte  meg 
egészen  a  sors.  A  nagy  művészet  impozáns 
látványa  előtt  komoly  ambíciója  mellékter¬ 
ménye  gyanánt,  az  önmaga  iránt  való  bizal¬ 
matlanság  jelentkezik  nála,  a  mi  energiáját 
minduntalan  lenyűgözi.  Csak  igazi  művész 
akar  lenni.  Nem  olyan,  a  ki  eltanult  fogások¬ 
kal  ámítja  önmagát  és  másokat,  a  ki  a  gyorsan 
változó  művészi  divatok  és  jelszavak  vala¬ 
melyikébe  fogódzva,  lohol  kétes  értékű  koszo¬ 
rúja  után.  De  vájjon  lesz-e  ő  ilyen  ?  Sikerülni 
fog  lelke  őszinte  tartalmát,  komoly  tanulmá¬ 
nyok  alapján  bár,  de  mégis  egyéni  módon 
kifejezésre  juttatni?  De  nem  amolyan  magába 

erőszakolt  érzéseket  és  gondolatokat,  melyek 
révén  oly  sok  üres  lélek  legalább  a  „modern" 

jelző  dicsőségét  kicsikarja  magának . ! 

semmi  mást,  csak  a  maga  lelkét  a  maga  esz¬ 
közeivel  ...  És  az  élet  külső  viszonyait  is 
megfelelő  módon  alakítani. 

De  e  komoly  kérdések  közepette  némely¬ 
kor  viszont  kis  dolgok  is  nagy  örömöt  okoz¬ 
nak  neki.  Egyáltalában  kedélye  folytonosan 
hullámzásban  van,  mely  azonban  egyenle¬ 
tesnek  látszó  derült  külső  alá  rejtőzik.  Hanem 
az  élesszemű  megfigyelő  jól  láthatta,  hogy 
itt  az  életnek  annyira  túlkomoly  és  túlérzé- 
keny  felfogásával  állunk  szemben,  mely  az 
energiát  komoly  próbára  teszi.  Úgy  látszik, 
ilyen  volt  az  a  száműzött  orosz  herceg  is, 
a  ki  Párisban  Jantyikkal  egy  házban  lakott 
s  a  ki  „a  Jantyik  külsőleg  derült  kedélyé¬ 
nek  rejtekében  lakozó  mély  melancholiában 
szláv  tulajdonságokat  vélt  felfedezhetni".  Ezt 
az  adatot  a  művész  előkelő  ifjúkori  barátjától, 
gróf  Z.  M.-tól  tudom,  a  ki  lekötelező  szíves¬ 
séggel  bocsátott  rendelkezésemre  több  becses 
adatot  Jantyik  fiatal  éveiről  s  a  ki  annak  ide¬ 
jén,  mint  ezt  maga  Jantyik  sokszor  emlegette, 
finom  életfelfogásával  és  buzdító  szavaival  igen 
nagy  és  kedvező  hatással  volt  az  „oly  köny- 
nyen  csüggedő  lélek  “-re. 

A  párisi  négy  év  egyébként  kellemesen 
folyt  le.  A  Julian-féle  iskolában  különösen 
Jules  Lefébre  volt  Jantyik  mestere,  de  főleg 
az  első  két  évben  sokat  dolgozott  Munkácsy 
műtermében  is.  A  honfitársak  közül  Karlovszky- 
val  és  Greguss  Imrével  érintkezett  sűrűbben. 
A  „magyar  egylet  “-be  azonban  nem  igen  sze¬ 
retett  járni,  „igen  lármás"  volt  neki.  De  volt 
egy  pár  finom  lelkű  francia  barátja  is,  a  kik¬ 
nek  révén  egy  pár  intimebb  párisi  szalonba 
is  bepillantott.  Es  erre  mindig  a  legkedveseb¬ 
ben  emlékezett  vissza.  Mert  a  mennyire  gyű¬ 
lölte  az  üres  hivalgást  és  mesterkélt  pózolást, 
ép  annyira  jól  érezte  magát  a  lelkűkben  is 
disztingváltak  előkelő  légkörében.  Ilyen  helye¬ 
ken  az  ő  szerény  hangjának  is  megvolt  a 
maga  kellő  rezonánciája. 

De  mind  e  kedélyhullámzások  között  sza¬ 
kadatlanul  folyt  a  művészi  munka.  Nemcsak 
a  befogadó :  a  tanulás,  hanem  az  alkotás  is. 
Gróf  Z.  M.  írja,  hogy  már  akkor  nagy  kom¬ 


pozíciókon  törte  fejét,  így  többek  közt  a 
„walesi  bárdok“-ról  készített  egy  vázlatot, 
„melylyel  aztán  hónapokig  foglalkozott,  tíz- 
szer-húszszor  is  megváltoztatván  és  máskép 
helyezvén  el  a  kép  alakjait". 

1884  nyarán  pár  hónapot  otthon  Békésen 
töltött  s  ekkor  festette  „Délben"  czímű  képét, 
melylyel  1885-ben  a  képzőművészeti  társulat 
kiállításán  a  nagyobb  nyilvánosság  előtt  is 
fellépett  s  mely  déli  pihenésre  készülő  alföldi 
parasztokat  ábrázol.  A  Bastien  Lepage-féle 
realizmus  egy  eleven  művésztemperamentum 
egyéni  tolmácsolásában  jelenik  meg  e  képen 
előttünk  s  a  minden  cicoma  nélkül  való 
egyszerűség,  mely  a  vaskosabb  akcentusok¬ 
tól  sem  vonakodik,  nem  kerülte  el  a  műértők 
figyelmét.  Egyik  szigorúbb  kritikusunk  állí¬ 
totta  ki  ekkor  Jantyikról  azt  a  bizonyítványt, 
mely  szerint,  „ha  a  részletek  nem  is  elégíte¬ 
nek  ki  mindenütt,  a  fiatal  művész  már  is 
meglepő  helyesen  látja  az  életet  és  a  termé¬ 
szetet".  Párisból  küldötte  az  1886-iki  buda¬ 
pesti  tárlatra  „Laokoon"  című  kisebb  festményét. 

Az  1887-ik  év  meghozta  végre  azt  a  dicső¬ 
séget  is,  hogy  a  párisi  Salon-ban  is  észre¬ 
vették  egy  kis  képét.  „Une  tété  de  mendiant" 
volt  a  kép  hivatalos  címe  s  ebben  is  az  erő¬ 
teljes,  de  művészileg  indokolt  és  helyénvaló 
reálizmus  lehetett  a  döntő  kiválóság.  Ezt  olva¬ 
som  ki  legalább  egy  akkori  francia  kritika 
következő  soraiból :  „  ...  Le  Mendiant  de  M. 
Jantyik  est  brutal.  Ce  Mendiant  —  Iá, 

Spectre  terrorisant  devant  qui  l’on  recule, 

Regardé  de  travers  quand  vient  le  crepuscule, 

dóit  avoir  été  tout  au  moins  braconnier.  C’est 
une  béllé  tété  non  seulement  de  viellard,  mais 
de  déclassé".  AJég  néhány  arckép  kerül  ki  a 
párisi  évek  alatt  műterméből  s  ezzel  vége. 
De  mennyi  maradt  benn.  Tanulmányok,  érde¬ 
kes  kompozíciók  vázlatai  papírra,  vászonra 
vetve,  de  fájdalom,  már  csirájukban  halálra 
ítélve  a  folytonos  intellektuális  fejlődés  követ¬ 
keztében  és  mind  mélyebbreható  önbirálat  túl- 
szigorú  ítélőszéke  által.  Jellemzők  egy  1886-iki 
levelének  következő  sorai :  „Nagy  gyönyörű¬ 
séggel  most  olvasom  Madame  Bovaryt,  a  mi 
nagyon  fárasztó,  mert  izgat  is,  de  figyelme¬ 
met  is  leköti  az  a  sok  geniális  kompozíció, 
a  mi  majdnem  minden  lapján  található.  De  azt 

látom,  hogy  az  írónak  könnyebb  megértetni, 
hogy  mit  akar,  a  nélkül,  hogy  közönséges 
eszközökhöz  kelljen  fordulnia.  Közelebbről 
Rouenba  megyek,  megnézni  a  regény  staffa- 
geának  egy  részét." 

Az  1888-ik  évet  Jantyik  otthon  töltötte, 
főleg  a  Páris  után  való  csöndes  nostalgia 
hangulatai  között.  Az  ez  évi  képzőművészeti 
tárlaton  egy  tanulmányfejet  és  egy  férfiarc¬ 
képet  —  mely  a  „békési-bank"  tulajdona  — 
állított  ki.  Még  néhány  tájképet  is  ismerünk 
ebből  az  évből,  melyek  közül  egy  pár  az 
akkori  békési  árvíz  pusztításainak  benyomásait 
tolmácsolja  komoly,  első  tekintetre  majdnem 
rideg  egyszerűséggel  színekben,  úgy  mint 
kompozícióban.  Ebben  az  időben  készült  a 
Geist  Gáspár  birtokában  levő  „Mária  Mag¬ 
dolna"  is. 

Hanem  ezek  a  képek  már  nem  kerültek 
a  nyilvánosság  elé  s  évek  telnek  el,  míg 
Jantyik  nevével  ismét  találkozunk  képzőművé¬ 
szeti  tárlaton.  Sokan  azt  is  hitték,  hogy  a 

művész  elpártolt  a  festészettől.  S  e  hiedelem, 
legalább  bizonyos  időre,  nem  is  volt  egészen 
alaptalan.  Itt  azonban  egy  külső  körülményről 
sem  szabad  megfeledkeznünk.  Jantyik  ugyanis 
1888/89-ben,  mint  önkéntes,  Bécsben  katonai 
kötelezettségének  tett  eleget  s  érthető,  hogy 
ez  idő  alatt  a  művészi  tevékenység  szünetelt. 
De  mi  történt  azután?  és  éveken  át?  Semmi 
más,  minthogy  Jantyik  az  illusztrálásra  adta 
magát  és  pedig  egyéniségére  nézve  igen  jel¬ 
lemző  okokból.  Rendkívül  erős  vágy  fogta  el, 
hogy  a  magában  érzett  komponáló  tehetségnek 
szárnyat  adjon.  Az  élet  jelenségei :  ünnepélyesek 
és  mindennapiak  egyaránt,  folyton  képekké  ala¬ 
kultak  lelkében  s  a  képek  külső  megrögzítése 
nagy  megnyugvással  töltötte  el.  Csakhogy  a  fes¬ 
tészet  bonyolódottabb  progresszusával  ezt  a 
művészi  szükségletét  nem  tudta  kielégíteni 
Energiája  minduntalan  cserbehagyta  s  az¬ 
alatt  az  idő  alatt,  mely  az  eszme  művészi  meg- 
fogamzásától  a  végleges  kivitelig  eltelt,  az 
egyéniségétől  elválaszthatlan  habozásnak,  töp¬ 
rengésnek  keserves  állomásain  kellett  végig¬ 
mennie,  legtöbbször  el  sem  jutva  a  célpont¬ 
hoz.  Ez  már  így  volt.  Egy  kissé  így  volt 
egész  pályáján,  de  ekkor  ezekben  az  években 
(1888 — 1894)  különösen.  Mindezt  könnyebben 
ki  lehetet  kerülni  a  kevésbbé  körülményes  és 
sokszor  kiszabott  időhöz  kötött  illusztrálási 
munkában.  S  így  valóban  belső  okok  vezet¬ 
ték  őt  a  Vasárnapi  Újság  kötelékébe,  melynek 
1888-tól  állandó  művészmunkatársa  maradt. 

Természetes  ezek  után,  hogy  Jantyik  illusz¬ 
trációi  a  legtöbb  esetben,  nem  napi  érdekű 
és  efemer  értékű  dolgok.  Különösen  magyarnép- 
életi  rajzaira  gondolunk  itt,  melyekben  a  meg¬ 
figyelésnek  ritka  finomságai  s  a  logikus  kom¬ 
pozíció  biztossága  sokszor  oly  meglepő  szeren¬ 
csével  egyesülnek.  S  nemzeti  művészetünknek 
mily  nagy  szüksége  van  ilyenfajta  tehetségekre  ! 
Mert  vannak,  akik  a  magyar  népet,  hogy  úgy 
mondjuk,  a  maga  festőiségében  több-kevesebb 
szerencsével  bemutatják  nekünk,  nem  hiány¬ 
zanak  a  drámai,  vagy  legalább  novellisztikus 
feldolgozások  sem,  azonban  a  pszichológiai 
mélységeket  kutatók,  a  népléleknek  úgyneve¬ 
zett  analistái  vajmi  ritkán  akadnak.  S  ő  ilyen 
lehetett  volna  sokkal  nagyobb  mértékben, 
mint  amennyire  lett,  ha  belső  képességeivel 

állandóan  megfelelő  kiviteli  erő  párosult  volna. 
Szép  feladat  kínálkozott  részére  azonban  így 
is  a  boldogult  trónörökösnek  az  osztrák-magyar 
monarchiát  ismertető  nagy  vállalatában,  ahol 
egyes  vidékek  népéletét  szigorú  jellegzetes¬ 
séggel  kellett  feltüntetni.  Néhány  nagyon  becses 
rajzát  őrzik  ezek  a  kötetek.  De  az  aktuális 
élet  is  izgatta  rajzónját.  Nagy  ünnepélyessé¬ 
gek,  a  nemzeti  élet  kimagaslóbb  mozzanatai 
mindig  felköltötték  érdeklődését  s  boldog  volt, 
ha  —  mint  mondani  szokta  —  sikerült  „az 
események  eszmei  jelentőségét*'  a  kompozíció 
segélyével  kifejezésre  juttatni. 

Ennek  a  magas  szempontnak  sokszor  esett 
ugyan  áldozatul  a  részletek  kellő  kidolgozása 
és  a  tetszetős  előadás,  de  ez  őt  kevéssé 
bántotta. 

És  mintha  mindez  csak  előkészület  lett 
volna.  Váratlan  fordulatként,  élete  utolsó 
decenniumában  Jantyik  Mátyás  a  nagystílű 
festészet  terén  lép  elénk  s  a  lehetőségig 
legyőzve  egyéniségének  minden  gátló  elemét, 
nagy  feladatok  megoldására  vállalkozik.  Majd¬ 
nem  pontosan  tíz  év  adatait  kell  még  fel¬ 
jegyeznünk.  Mert  a  millenniumi  előkészületek 
idejével  esik  össze  ennek  az  új,  fokozott 
tevékenységnek  kezdete. 

Az  ezredéves  nemzeti  ünnep  történeti  han¬ 
gulatai,  különösen  a  sok  pálya-feladat  következ¬ 
tében  az  utóbbi  időben  kissé  elhanyagolt 
történeti  festészet  terén  is  egy  kis  élénkséget 
idéztek  elő.  S  az  egyik  pályázaton,  melyet 
Szabadka  város  hirdetett,  Jantyik  Mátyás  is 
megjelent,  pályázatával  koszorút  és  megbíza¬ 
tást  nyerve.  Műve:  „Szabadkának  szab.  kir. 
várossá  nyilvánítása  1 779-ben  “  a  millenniumi 
műtárlat  egyik  becsesebb  darabja  volt.  Kom¬ 
ponáló  ereje  teljes  diadalt  aratott.  A  jelenet, 
midőn  Szabadka  népe,  élén  a  város  hivatalos 
személyiségével,  a  királyi  küldöttséget  fogadja, 
a  minden  túlzástól  ment  nemes,  ünnepi  pát- 
hosz  hangján  van  megörökítve.  Komoly  öröm 
minden  arcon  s  színpadiasság  nélküli  ünne¬ 
pélyesség  az  egyes  csoportokban.  Ám  meg¬ 
lehet,  hogy  a  színezésben  érezhető  a  sokáig 
nem  használt  palettára  szállt  finom  porréteg. 
Azonban  a  kissé  fakó  tónusban  van  valami 
tudatosság  is.  Jantyik  szándékosan  kerülte  a 
túlélénk  színeket,  aminthogy  színezésében  is 

épp  úgy,  mint  kompozícióiban  mindig  bizonyos 
puritán  egyszerűségre  törekedett.  A  fődolog 
nála  az  egységes  hangulat  volt.  És  itt  helyénvaló 
megemlítenünk  —  ámbár  minden  messzebre 
menői  következtetések  nélkül  —  hogy  Jantyik 
különösen  ebben  az  időben  nagy  előszeretet¬ 
tel  tanulmányozta  Whistler  bámulatosan  finom 
színelemzéseit.  Ez  a  kiváló  mester  volt,  aki 
meglepő  ellentét  gyanánt,  Menzel  Adolffal 
együtt,  korunk  festőnagyságai  között  legjob¬ 
ban  imponált  neki.  Az  egyik  sejtelmes  szín¬ 
költészete,  a  másik  szerkesztési  módjának 
pozitív  biztossága  miatt.  1896-ban  készült  a 
békési  községházában  levő  Kossuth-arckép  is. 
Úgy  ezt,  mint  a  szabadkai  képet,  melynél 
némi  nehézséget  okozott,  hogy  a  pályázati 
feltételek  értelmében  a  főalakokban  élő  sza¬ 
badkai  vezéremberek  portrait-it  kellett  meg¬ 
örökíteni,  már  abban  a  műteremben  festette 
meg,  melyet  1895-ben  békési  birtokán  épít¬ 
tetett. 

És  ebben  a  műteremben,  melybe  szántó¬ 
vető  vagy  arató  alföldi  parasztok  énekét  vitte 
be  a  szellő,  évek  hosszú  során  nagy  kedvvel 
dolgozott  a  művész.  A  tárlatokon,  az  igaz, 
most  is  ritkábban  vett  részt,  így  1897-ben 
„Az  eke  mellett “  és  1899-ben  a  „Napszámos “ 
és  a  „Bosporus  mellől**  című  képeivel.  Ez 
utóbbit  több  más  keleti  tárgyú  képpel  együtt, 
minők  „Tököly  sírja11,  „Konstantinápolyi  utca¬ 
részlet**,  „Hannibál  sírja**  stb.  még  1897-ben 
tett  hosszabb  törökországi  és  kisázsiai  utazása 
alatt  a  helyszínén  festette.  De  mindezek  kisebb 
dolgok,  a  mi  csak  fokozta  a  meglepetést, 
amit  ugyancsak  1899-ben  kiállított  impozán¬ 
san  nagy  képével,  a  ,, Búzaszentelés*  *-sel  kel¬ 
tett.  Évekig  tartó  tanulmányok  eredménye 
volt  ez  az  alkotás,  melyen  —  mint  mondá,  — 
egyszerű  esemény  keretében  ,,a  magyar  paraszt 
monumentalitását*1  akarta  bemutatni.  Voltak, 
akik  e  kép  némely  részeit  „keményének  találták, 
mások  a  tájképi  részlet  hatásosabb  kiaknázá¬ 
sát  szerették  volna,  azonban  a  nagyszabású 
kompozíció  kiválóságait  s  az  alföldi  típusok 
változatos  feltüntetésében  megnyilatkozó  finom 
megfigyelő  erőt  mindenkinek  el  kellett  ismerni. 
Egy  szavazat  híján  múlt,  hogy  nem  került  a 
nemzeti  képgyűjteménybe.  Valóban  ott  volna 
méltó  helye. 

És  most  pár  évig  megint  eltűnik  a  nyil¬ 
vánosság  elől  Jantyik  neve.  De  szerencsére, 
ezek  már  nem  meddő  évek. 

1898-ban  ugyanis  Jantyik  két  vázlatával 
díjat  nyert  az  új  országház  főrendi  ülésterme 
részére  hirdetett  pályázaton:  „Az  arany-bulla 
kihirdetéséivel  és  a  „Moriamur“-ral.  A  tör¬ 
téneti  felfogás  mélységét  tekintve,  mindkét 
pályaműve  magasan  kiemelkedett  a  verseny¬ 
társak  közül  s  a  pályakoszorút  a  kivitellel 
való  megbízatás  követte.  A  tanulmányok,  elő¬ 
készületek,  mint  Jantyiknál  mindig,  úgy  ezúttal 
is  sok  időt  vettek  igénybe.  S  ha  bepillantunk 
e  tanulmányokba,  érdekes,  de  jellemző  vonás¬ 
ként  most  is  a  lényeg  érdekében  történő  egy¬ 
szerűsítés  törekvéseivel  fogunk  találkozni.  És 
ennek  a  törekvésnek  a  történeti  festészet  sok 
sallangja  esett  áldozatul.  Az  a  pragmatikus 
egyszerűség,  mely  az  1901  óta  rendeltetési 
helyén  készen  álló  két  festményen  elénk  tűnik 
s  mely  többekre  a  ridegség  hatását  gyakorolja, 
az  eszme  keresetlen  kifejezését  célozza.  Ez 
pedig  nem  más,  mint  a  nemzeti  erő  diadala. 
....  Szegény  könnyelmű  király,  mintha  nem  is 
értené  egészen,  hogy  mi  történik  körülötte, 
mintha  csak  most  kezdené  sejteni,  hogy  még 
sem  volt  helyes  oly  kevésbe  venni  egy  nem¬ 
zetet,  amely  ily  politikai  józansággal  tud  jogai 
védelmére  kelni.  S  a  gyászruhás  királynő  sza¬ 
vára  föllelkesülő  magyarság  lovagiassága  mily 
előkelő  páthoszszal  van  megörökítve.  Nincs 
ezeken  a  képeken  semmi  tendencia,  hogy  úgy 
mondjuk,  aláhúzva,  nem  kiabál  bennük  a 
„magyar  virtus“  s  mégis  alig  jut  eszünkbe 
újabb  magyar  festmény,  amely  történelmünk 
szellemét  tisztábban  és  nemesebb  lendülettel 
illusztrálná.  Lotz  Károly,  a  nagy  mester,  őszinte 
örömmel  juttatta  a  nevéről  nevezett  jutalom¬ 
díjat  1902-ben  Jantyik  Mátyásnak. 

E  festmények  végleges  kivitele  végett  Jantyik 
1900-ban  ismét  a  fővárosba  költözött.  S  itt 
maradt  azok  elkészülte  után  is,  meggyara¬ 
podva  önbizalommal  és  eltelve  munkakedvvel. 
1902-ben  művészi  impressziókban  gazdag  uta¬ 
zást  tett  Angliában.  Élénken  foglalkoztatta  az 
iskolai  történeti  faliképekre  a  kormány  által 
hirdetett  pályázat  s  egy  témát :  a  honfoglalást 
fel  is  dolgozott.  Ez  a  békési  közművelődési 
egylet  javára  sokszorosítva,  már  több  mint 


hatezer  példányban  terjedt  el  eddig.  Elkészült  a 
Budavár  bevételét  ábrázoló  s  a  főváros  által  kitű¬ 
zött  pályázatra  is  egy  igen  érdekes  vázlattal,  míg 
egy  másik  vázlata  „Martinuzzi  megöletésé“-vel 
foglalkozik.  Hátrahagyott  művei  kiállításán  nem 
fognak  észrevétlenül  maradni  a  múlt  évi  operai 
bálról  készített  eleven  színvázlat,  a  japáni  tra- 
gika  Szada  Jakko  arcképei  és  még  sok  más,  a 
legkülönbözőbb  területekről  vett  és  a  legellen¬ 
tétesebb  hangulatokban  fogamzott  terv  és  ötlet. 


Hanem  az  1903-ik  év  tavaszán  ez  a  művészi 
lobogás  egyszerre  szűnni  kezd  s  a  hangulatok 
hullámzásából  a  felszínen  különösen  egy  marad: 
a  balsejtelemé.  A  művész  betegnek  érzi  magát, 
alighanem  nagy  betegnek  s  így  fog  hozzá  utolsó 
képéhez,  mely  Krisztust  ábrázolja  a  keresztfán. 
Hanyatló  erejéhez  mérten,  nagyon  is  nagyra 
szabta  képét  s  csak  fáradtan  tudta  befejezni. 
Az  1903-ik  évi  tavaszi  tárlaton  volt  kiállítva, 

de  nagyobb  hatást  csak  azokra  tett,  akik 
tudták,  hogy  a  megadó,  fájdalmas  Krisztus¬ 
arcban  egy  szenvedő  ember  keres  titokban  vi¬ 
gasztalást  .  .  .  Április  hó  végén  még  kivette 
a  gellérthegyi  művész-bérház  egyik  műtermét, 
azonban  ennek  küszöbét  csak  egyetlenegyszer 
lépte  át.  Májusban  hazament  Békésre,  de  sem 
édes  atyjának  és  testvéreinek  önfeláldozó  ápo¬ 
lása,  sem  az  orvosi  tudomány  nem  bírták  meg¬ 
menteni.  Alighanem  régebb  idő  óta  lappangott 


vesebaja,  több,  mint  félévi  szenvedés  után, 
október  hó  16-án  —  39  éves  korában  kioltotta 
életét.  Utolsó  útján  a  családi  sírboltig  a  mélyen 
sújtott  család  tagjain  s  néhány  jóbaráton  kívül 
elkísérte  a  megye  és  a  város  egész  intelli¬ 
genciája.  De  ott  volt  festője  temetésén  ez¬ 
rekre  menően  a  békési  nép  is.  Bizony,  korán 
történt  ez  a  temetés.  Akkor,  midőn  a  művész 
pályájának  legtöbbet  ígérő  fordulójához  ért. 

Esztegár  László 


MŰUÉ-5ZETI  ErüLErKfrINK  UErSZErDIrLME: 


Mgyarországon  nem  egy  falu  van, 
amelynek  története  az  Árpádok 
koráig  nyúlik  vissza,  okmányokon 
kívül  azonban  szemmel  látható 
emlék  erről  a  nagy  múltról  nem  tanúskodik. 
A  történelemben  járatos  utas  jól  tudja,  hogy 
a  faluban  hajdan  monumentális  templom  vagy 
fényes  kolostor  is  volt,  még  sem  találja  meg 
nyomát.  Csak  hébe-hóba  akadt  útjába  egy- 
egy  öregebb  ember,  aki  még  emlékszik  a  köz¬ 
ség  régi  templomára,  amely  kegyurának  pusz¬ 
tulása  nyomában  papját  is  elvesztette  s  amelyet 
a  régi  földesúr  utódja,  vagy  magának  a  falu¬ 
nak  földhöz  ragadt  szegény  népe  lerombolt, 
hogy  istállót,  magtárt  vagy  házat  építsen  kö¬ 
veiből. 

Hála  társadalmunk  és  az  állam  érdeklődé¬ 
sének,  régi  épületeink  pusztulása  ma  már  nem 
esik  meg  oly  könnyen,  mint  még  alig  egy 
félszázad  előtt  is.  Sőt  a  napisajtó  révén  a 
jobbérzésűek  tiltakozása  manapság  már  akkor 
is  eredményesen  érvényesül,  ha  egy-egy  régi 
művésziesebb  templomunk  vagy  másnemű  tör¬ 
ténelmi  érdekű  épületünk  javításra  szorul  s 
tulajdonosai  kontárt  bíznak  meg  ezzel. 

A  műemlékek  országos  bizottsága  ilyenkor 
rögtön  akcióba  lép  s  bármily  szűk  a  hatás¬ 
köre,  a  monumentális  emlékek  hosszú  sorá¬ 
nak  a  megőrzését  és  stilszerű  helyreállítását 
köszönhetjük  beavatkozásának.  Művészetünk 
kisebb  emlékei  azonban,  a  festmények,  szob¬ 
rok,  ötvösmunkák,  nálunk  még  ma  sem  ré¬ 
szesülnek  kellő  védelemben.  A  külföldi  mű¬ 


kereskedők  ügynökei  még  ma  is  zavartalanul 
kalózkodnak  oly  helyeken,  amelyeket  a  török 
dúlás  s  másnemű  veszedelem  ingó  művészeti 
emlékeiktől  meg  nem  fosztott.  Jámbor  hívek, 
plébánosok,  sőt  püspökök  megbízásából  kontár 
restaurátorok  az  utóbbi  évtizedekben  szinte 
többet  ártottak  képírásunk  és  szobrászatunk 
régi  emlékeinek,  mint  hajdanában  egy-egy 
gyújtogatással  s  képrombolással  járó  háború, 
ostrom  vagy  felekezeti  villongás.  Sőt  vannak 
állami  felügyelet  alatt  restaurált  templomaink 
is,  amelyeket  műkincseik  egy  részétől  épp  az 
egyoldalúan  képzett  s  az  építészeti  részleteken 
kívül  semmivel  sem  törődő  közegekre  bízott 
restaurálás  fosztott  meg. 

Hogy  mily  nagymértékű  e  pusztulás,  arról 
csak  az  szerezhet  magának  kellő  fogalmat, 
aki  Magyarország  egy-egy  művészeti  emlékek¬ 
ben  gazdag  vidékét  városról-városra,  faluról- 
falura  bejárja. 

A  szepesvármegyei  történelmi  társulat  első 
sorban  tagjai  számára  a  vármegye  művészeti 
emlékeinek  az  ismertetésével  foglalkozó  na- 
gyobbszabású  munka  kiadását  határozta  el. 
A  munka  egy  részének  a  megírására  e  sorok 
íróját  kérték  föl,  aki  a  társulat  megbízásából 
a  lefolyt  nyáron  három  hónapnál  tovább  ván¬ 
dorolt  a  Szepességen,  sorra  vizsgálva  építé¬ 
szeti  emlékeit,  az  ezekben  fölhalmozott  s  a 
képzőművészet  és  iparművészet  összes  tech¬ 
nikáit  felölelő  műkincsét.  A  Szepesség,  mű¬ 
történelmi  szempontból  véve,  Magyarország 
egyik  legjobban  kiaknázott  vidéke,  mégis  az 

eddig  merőben  ismeretlen  művészeti  emlékek¬ 
nek  szinte  hihetetlenül  nagy  tömegére  buk¬ 
kantam.  Ezek  kellő  publikálása  magában  véve 
is  egész  más  színben  tüntethetné  föl  művé¬ 
szeti  múltúnkat,  mint  aminőnek  eddigi  mél¬ 
tatása  kapcsán  ismerjük. 

Hogy  csak  egy  példát  említsek,  művészeti 
irodalmunk  eddig  a  Magyarországszerte  fön¬ 
nmaradt  középkori  szárnyas  oltárok  számát 
körülbelül  százra  becsüli,  holott  magam  pusz¬ 
tán  a  Szepességen,  igaz,  hogy  gyakran  csak 
töredékekben  éppen  száz  szárnyas  oltárt  talál¬ 
tam.  Ehhez  hasonló  gazdagság  van  itt  régi 
bútorokban,  vasalásokban,  kő  és  bronzkereszt- 
kutakban,  ötvösmunkákban  és  másnemű  egy¬ 
házi  szerelvényekben.  S  ha  pusztán  azokat  a 
művészeti  régiségeket  gyűjtenék  össze  egy 
helyre,  amelyek  a  Szepességen  ma  haszná¬ 
laton  kívül  a  különböző  templomok  lomtárai 
bán,  padlásain  hevernek,  olyan  múzeum  kere¬ 
kednék  ebből,  a  minőt  székesfővárosunk  is 
megirigyelhetne. 

Talán  nincs  vidéke  Magyarországnak,  ahol 
az  emberek  oly  szívósan  ragaszkodnának  régi 
holmijukhoz,  mint  a  Szepességen.  A  vármegye 
régi  szász  eredetű  lakosságának  konzervatív 
természetén  kívül  nagy  takarékossága  is  az 
oka  ennek.  Vannak  itt  templomok,  ahol  még 
ma  is  XV.  századbeli  tömjénfüstölők,  kelyhek, 


miseruhák  használatosak.  Igaz,  hogy  ezek  az 
évszázados  használattól  megviselt  holmik  nem 
egyszer  szinte  a  felismerhetetlenségig  restau¬ 
ráltak.  Ezek  a  szakavatottság  hiányánál  fogva 
kontár  módon  véghezvitt  restaurálások  azon¬ 
ban  még  mindig  menthetők  azokkal  a  pusz¬ 
tulásokkal  szemben,  amelyeken  egyes  templo¬ 
maink  kisebb  művészeti  emlékei,  az  épületnek 
hivatalos  ellenőrzés  mellett  folyó  restaurálása 
kapcsán  vagy  indokolatlan  csinosításuk  ked¬ 
véért  esnek  át. 

A  szepeshelyi  székesegyházat,  amelynek 
története  a  XII.  századig  nyúlik  vissza,  szak¬ 
avatott  építész  restaurálta  s  az  épület  helyre- 
állítása  nagyjában  sikerült  is.  Akik  művészeti 
emlékeink  iránt  érdeklődnek,  azoknak  e  restau¬ 
rálás  mégsem  okozhat  nagy  gyönyörűséget, 
mert  magánál  az  épületnél  is  értékesebb  mű¬ 
emlékek  egész  sorának  az  elrontásával  járt. 
Már  a  mint  a  szepeshelyi  káptalan-utcán 
végigmegyünk,  szemünkbe  ötlik  egy  legalább 
is  hétszáz  éves  kőoroszlán,  a  székesegyház 
régi  románstilű  kapujának  maradványa,  amely 
most  egy  kanonoki  ház  kapufelénél  sarokkőül 
szolgál.  A  régi  portálé  helyén,  amelynek  egyik 
oszloptartó  alakja  ez  oroszlán  volt,  most  új 
kapu  mered  az  emberre.  Szinte  fölháborító 
a  vandalizmus,  amelylyel  e  székesegyház  régi 
oltárait  restaurálták.  A  középkori  főoltárt  ugyan 
már  a  barokk-korban  szedték  szét, 
egyes  részeit  azonban  sértetlenül 
foglalták  a  főoltár  akkor  épült  új 
keretébe.  A  restaurálás  kapcsán  a 
barokk-oltárt  kidobták,  középkori 
részeit  pedig  csúnyán  megcsonkítva, 
egy  száraz  szerkezetű  és  díszítésű 
új  szárnyasoltárba  foglalták.  A  régi 
oltár  három  szobráról  ma  szinte 
hihetetlennek  látszik,  hogy  a  XV. 
századból  való,  mert  nemcsak  újból 
festették,  de  mind  a  háromnak  az 
arcát  és  ruháját  is  „  hármon i bu¬ 
sábbá"  faragták  az  akkori  püspök¬ 
mecénás  óhajára.  Hasonló  „ szépí¬ 
tésen  “  estek  át  a  székesegyház 
többi  szárnyasoltárai  is,  hajdanában 
talán  a  legszebb  munkák,  amelyek 
nálunk  e  nemben  valaha  készültek. 
Az  érdekes  kompoziciójú  szobor- 

csoportozatok  megújítása  még  nem  olyan  nagy 
baj ;  a  szárnyak  festményei  azonban  több¬ 
nyire  oly  vastag  átfestésen  estek  keresztül, 
hogy  ugyancsak  merészség  kell  ahhoz,  ha 
meg  akarjuk  állapítani,  hogy  miféle  iskolá¬ 
hoz  tartozott  mesterük.  A  székesegyház  szen¬ 
télyében  setéire  mázolt,  gazdagon  aranyozott 
stallumokat  is  láthatunk,  amelyeket  a  temp¬ 
lomban  kalauzoló  sekrestyés  XV.  századbeli 
bútorokként  mutat  be.  Valójában  a  székes- 
egyház  régi  stallumait  kidobták  s  pompásan 
faragott  töredékeikre  a  püspöki  magtárban 
bukkantam  rá.  Ez  utóbbi  hely  különben, 
egymás  tetejére  hányt  romladozó  régiségeivel, 
műkincsekben  gazdagabb  bármelyik  vidéki  mú¬ 
zeumunknál  s  a  püspöki  palotában  levő  lom¬ 
tárral  együtt  ugyancsak  méltó  volna  a  műem¬ 
lékek,  valamint  a  múzeumok  és  könyvtárak 
országos  bizottságának  figyelmére. 

Ha  már  egyes  épületek  hivatalos  ellenőrzés 
mellett  lefolyt  restaurálásuk  közben  is  sokat 
vesztettek  régi  értékükből,  szinte  mérhetetlen 
a  kár,  amelyet  a  szepességi  templomok  régi 
szobrainak,  falképeinek  s  egyéb  festményeinek 
derűre-borúra  űzött  restaurálása  okoz.  Ezek¬ 
ről  a  restaurálásokról  sem  a  műemlékek  bizott¬ 
sága,  sem  más  hatóság  nem  tud.  Egy-egy 
falu  jámbor  hívei  gyakran  plébánosuk  tudta 
nélkül  mázolnak  be  újonnan  egy-egy  régi 
szobrot  vagy  oltárt.  Sajnos  azonban,  kontá¬ 
rok  garázdálkodnak  olyan  tényezők  megbízá¬ 
sából  is,  akik  állásuk  méltóságánál  fogva  is 
hivatva  volnának  arra,  hogy  műemlékeinknek 


első  sorban  védelmezői  és  szaka vatottságuk 
kai  föntartói  legyenek. 

A  poprádi  templom  freskóinál  érdekesebb 
festmény  a  XV.  századból  csak  kevés  maradt 
ránk.  Különösen  a  három  szentkirály  vándor¬ 
lását  és  a  gyermek  Jézus  imádását  ábrázoló 
képsor,  a  háttérben  a  Magas-Tátra  naiv  fel¬ 
fogású  képével  lehetett  érdekes.  A  szepesi 
egyházmegye  egyik  volt  püspökének  udvar 
festője,  aki  a  régi  képekhez  nem  is  konyított, 
a  nyolcvanas  évek  elején  oly  vastagon  fes¬ 
tette  át,  oly  modern  vonásokkal  rajzolta  tele 
a  régi  elhalványult  arcokat,  hogy  a  kép  ma 
már  csak  mint  a  réginek  lelketlen  másolata 
van  meg  s  legfeljebb  színtelen  fényképben 
tekinthetjük  meg  fölháborodás  nélkül.  Ugyanaz 
a  kontár  mázolta  át  a  matheóci  templom  fes¬ 
tett  szárnyasoltárát,  ezt  az  ikonográfiái  ritka¬ 
ságot,  amely  szent  István  királyt  és  szent 
Imre  herceget  ábrázolta  természetes  nagyság¬ 
ban  s  amely  állítólag  még  a  XIV.  században 
készült.  Hogy  mely  időből  és  iskolából  való 
a  kép,  azt  ma  már  bajos  stílusbeli  sajátsá¬ 
gaiból  megállapítani,  mivel  ez  utóbbiakat  tel¬ 
jesen  elenyésztette  a  kontár  restaurálás.  Hogy 
ez  utóbbi  mestere  mint  dolgozott,  arról  a  félig 
restaurált  s  a  királyok  imádását  ábrázoló  kép 
nyújt  fölvilágosítást,  amelyet  a  szepeshelyi 
püspöki  palota  lomtárában  találtam.  A  püspöki 
palota  emeleti  termeiben  modern  keretbe  fog¬ 
lalva  egész  sor  agyonrestaurált  kép  függ, 
amelyet  XV.  és  XVI.  századbeli  szárnyas¬ 
oltárokból  fűrészeltek  ki.  Ezek  közül  való  a 

fentmondott  lomtárbeli  kép  is,  amelynek  restau¬ 
rálását  ennek  elkövetője,  úgy  látszik,  várat¬ 
lanul  félbenhagyta,  mert  másfelé  költözött.  A 
képet  egy  harmadában  már  átfestette  volt, 
másik  része  megkopott  állapotban  bár,  de 
régi  üde  tónusaiban  pompázik  még  ma  is. 
A  kép  e  két  része  között  levakarta  a  régi 


AZ  IGLÓI  DIADALKERESZT  ÉS  MELLÉKALAKJAI,  > 


festést,  nyilván  azért,  hogy  a  festék,  amelyet 
a  már  megújított  részre  szinte  ujjnyi  vasta¬ 
gon  kent  föl,  jobban  odatapadjon. 

Se  szeri,  se  száma  azoknak  a  régi  szob¬ 
roknak  és  képeknek,  amelyeket  ugyanez  a 
restaurátor  az  egész  Szepességen  elrontott. 
Példájára  mások,  többnyire  odavaló  aranyo¬ 
zok  és  szobafestők,  még  ma  is  hábo- 
ríttatlanul  mázolják  be  sorra  régi  mű¬ 
vészetünk  szebbnél  szebb  emlékeit. 
A  laudoki  plébániatemplom  XV.  szá¬ 
zadbeli  főoltára  két  év  előtt  lefolyt 
restaurálása  óta,  műtörténeti  szem¬ 
pontból  véve,  hasznavehetetlen  rom. 
A  pár  évtized  előtt  restaurált  iglói 
templom  diadalkeresztjénél  szebbet 
külföldön  is  csak  kevés  középkori  templom 
mutathat  föl.  A  szentélyt  itt  gyökeresen 
átépítették.  A  keresztet,  úgy  látszik,  ekkor 
távolították  el  a  diadalív  gerendájáról  s  a 
templom  oldalkápolnájában  helyezték  el, 
ahol  még  ma  is  függ.  Mellékalakjait,  Máriát 
és  szent  János  evangélistát  a  plébánián 
találtam  meg  siralmasan  átfestett  állapot¬ 
ban.  A  természetesnél  nagyobb  alakok  ruhá¬ 
járól  a  restauráló  levakarta  a  régi  aranyo¬ 
zást  s  csillagos  eget  festett  a  pompásan 
redőzött  palástokra.  Az  alakok  megható  ki¬ 
fejezései  arcát  pedig  oly  émelyítően  sze¬ 
derjes  színezéssel  vonta  be,  hogy  csak  a 
színtelen  fotográfián  ítélhetjük  meg,  mily 
remek  lehetett  valamikor  ez  a  két  szobor 
a  közbül  állott  feszülettel  együtt. 

Amíg  középkori  emlékeinket  csak  a  kon¬ 
tár  restaurálások  fenyegetik,  a  művésze¬ 
tünk  későbbi  korszakaiból  származó  épüle¬ 
tek,  szobrok  és  képek  a  legtöbb  helyütt 
szinte  predesztinálvák  az  enyészetre. 

A  szepességi  templomok  zöme  csúcsíves 
stiiű  s  a  rosszul  értelmezett  stilszerűség  ked¬ 
véért  egy-egy  restaurálás  kapcsán  egész  sor 
renaissance,  barokk-  és  rokokó¬ 
emléket  dobnak  ki  itt  s  pótolják 
szellemtelen  gótizáló  stílben  ter¬ 
vezett  vásári  mintákkal.  Néhány 
templom  szigorúan  gótikus  csar¬ 
nokait  a  középkori  boltíveken, 
minden  bizarrsága  ellenére  is, 
/.  SZÁZAD  igen  bájos  hatású  rokokódíszítés 

lepi  el.  A  ménhárdi  kéthajós  templomot  véges¬ 
végig  ily  stílű  stukkó-díszítés  borítja  el  s  a 
templomot  most  csak  azért  akarják  restaurálni, 
hogy  e  díszítést  eltávolíthassák  s  a  templom 
kellő  módon  „stilszerű“-vé,  valójában  pedig 
unalmassá  váljon.  Még  nagyobb  veszedelem 
fenyegeti  barokk -korbeli  fafaragványainkat, 
amelyeket  egy-egy  ,.stilszerű“-en,  gyárilag 
készült  tiroli  oltár  kedvéért  minden  lelkiismeret- 
furdalás  nélkül  dobnak  ki  s  tüzelnek  föl.  A 
podolini  piaristaklastrom  konyhájában  a  lefolyt 
nyár  egész  folyamán  XVI 1.  századbeli  fából 
faragott  szentekkel  tüzeltek,  amelyeket  a  temp¬ 
lom  oltárairól  szedtek  le  s  fűrészeltek  szét. 

Hogy  mily  remek  emlékek  fordulnak  elő 
barokk-korbeli  fafaragványaink  sorában,  ennek 
illusztrálására  csak  a  lőcsei  gimnáziumi  tem¬ 
plom  kariatid  angyalait  említem  föl,  amelyek 
minden  buja  hatásuk  ellenére  is,  merész,  ere¬ 


deti  fölfogásuknál  s  pompás,  széles  kezelé¬ 
süknél  fogva,  a  középkori  fafaragás  java  emlé¬ 
keivel  versenyezhetnek. 

De  elég  a  képrombolások  e  szomorú  pél¬ 
dáiból,  amelyekkel,  a  Szepességgel  szomszédos 
vármegyékre  is  kiterjeszkedve,  akár  az  egész 
füzetet  megtölthetném.  Csak  a  kontár  restau¬ 
rálások  megakadályozásának  a  módjáról  szólok 
még,  amely  szerintem  nem  lehet  más,  mintha 
a  műemlékek  országos  bizottsága,  építészeti 
emlékeink  most  folyó  lajstromozásával  kap¬ 
csolatban,  ezek  ingó  műtárgyainak  az  össze¬ 
írásáról  is  gondoskodik  s  a  kisebb  emlékeket 
a  monumentálisakhoz  hasonlóan  védelmébe 
fogadja.  S  ha  már  tudjuk,  hogy  mink  van, 
gondoskodni  kellene  arról,  hogy  az  erre  szo¬ 
ruló  emlékek  restaurálására  kellő  erők  is  áll¬ 
janak  rendelkezésünkre.  Nem  egy  helyütt  érte¬ 
sítettek  arról,  hogy  szívesen  bízták  volna 

egy-egy  oltár,  falkép,  szobor  restaurálását  erre 
képesített  mesterre,  de  sehol  sem  jutottak 
ilyenhez  s  ha  akad  is  nálunk  egy-két  ehhez 
értő  ember,  ez,  versersenytárs  híján,  szinte 
szertelen  igényekkel  lép  föl. 

A  műemlékek  országos  bizottsága  a  lefolyt 
nyáron  az  eperjesi  Rákóczi-házat  az  iparmű¬ 
vészeti  iskola  növendékei  közreműködésével 
díszíttette  sgraffitókkal.  A  sikerült  s  valamennyi 
eddig  véghezvitt  hasonló  munkálatok  sorában 
a  legolcsóbb  restaurálás  hírére  a  szomszédos 
vármegyékben  is  egész  sor  felsőmagyarországi 
renaissance-stilű  épületet  akarnak  mostani  tu¬ 
lajdonosai  ugyancsak  az  iparművészeti  iskola 
növendékei  közreműködésével  restauráltatni. 


Az  iparművészeti  iskolából  és  a  mintarajz- 
tanodából  kerülhetnének  ki  festészeti,  szobrá¬ 
szati  és  iparművészeti  emlékeink  képesített 
restaurátorai,  akiken  kívül  hasonló  munkála¬ 
toktól  minden  hívatlan  elemet  hatósági  úton 
is  távol  kellene  tartani.  Csak  így  lehet  remé¬ 
nyünk  arra,  hogy  amit  művészeti  emlékeink¬ 
ből  török,  tatár  s  másnemű  ellenség  meg¬ 
hagyott,  hogy  az  ezután  is  megmarad  s 
tanúskodni  fog  arról,  hogy  amit  nálunk  oly 
sokáig  vitatott  el  a  kényelemszeretet  és  nem- 
bánomság :  hogy  volt  jelentős  művészi  életünk 
is  s  hogy  emlékeire  nem  kevésbbé  lehetünk 
büszkék,  mint  bármelyik  külföldi  nemzet  a 
maga  művészi  alkotásaira. 

Divald  Kornél 

n ennyi  minden  megváltozott  ;  vissza  kell  néz¬ 
nünk,  hogy  számba  vehessük.  Lassan  ka¬ 
nyargó  utunkban  sok  meredély,  fenyegető  szikla- 
omladék  akárhányszor  elterelte  figyelmünket  a 
virágos  mezőkről.  De  elvégre  egy  oly  kilátó  ponthoz 
jutottunk,  honnan  bizonyos  nyugalommal  szemlél¬ 
hetjük  a  nehéz  utat,  melyen  egy  szempillantás  alatt 
most  csodás  harmóniába  olvad  össze  szín,  fény 
és  anyag. 

Egy  pár  őszinte  ember  elhatározta,  hogy  úgy 
fest,  a  hogy  érez.  A  maguk  művészetét  csinálják. 
Életük  ugyanolyan  volt,  mint  a  bibliai  halászé, 
takácsé  és  a  többi  mártíré:  kezdetben  nevették  őket, 
majd  bántották,  később  üldözték.  Ok  azonban  nem 
ijedtek  meg.  Munkájuk  teljesen  elfoglalta,  betöltötte 
életüket ;  s  midőn  visszapillantottak,  elégedetten 
látták,  hogy  érdemes  volt  fáradozni  ;  életre  kel¬ 
tették  :  a  természetet  és  az  embert. 

Tehát  az  életet  ;  a  tavaszt  ezüstös  szürkéivel,  a 
nyarat  olvasztott  aranyával,  az  őszt  tűzszíneivel,  a 
telet  szűztiszta  fehérségével ;  a  falut  földszinti  em¬ 
bereivel,  házaival,  végtelen  nyugalmával  ;  a  nagy 
várost  lázas  lüktetésével,  hervadt  idegembereivel, 
emberraktáraival,  szomorú  vígságával,  gyászos  nagy- 
szerűségével. 

Ám,  az  élet  nem  holtmozdulatlan  modell,  hanem 
formában,  színben,  fényben  folyton  változó  kalei¬ 
doszkóp  :  így  az  úgynevezett  sujet  és  motívum 
helyet  kellett,  hogy  engedjen  az  egyéni,  pillanatnyi 
érzésnek  :  az  impressziónak.  Ennek  nagy  ára  volt. 
Ki  kellett  mondani,  hogy  a  történelmi,  zsaner- 


és  reprezentatív  képek  nem  egyebek,  mint  nagy¬ 
hangú,  lármás  frázisok,  hogy  a  kieszelt  szcénák, 
ünnepélyes  arcképek,  kikeresett  tájképmotivumok 
csak  a  józan  nyárspolgári  ízlés  számára  kitalált 
játékok  ;  határozott  vonalat  kellett  húzni  az  élet  és 
műterem,  a  mozgás  és  csendéletszerűség,  a  szín¬ 
fényhatások  és  a  festék,  az  érzés  és  a  tudás,  a 
valóság  és  a  hamis  plasztikai  túlzások  között. 
Miután  így  a  képírás  majdnem  tisztán  az  érzékel¬ 
hető  élet  gyors  benyomásaiban,  tehát  a  közvetlen 
megfigyelésben  kereste  megújulását,  kitűnt  saját 
miliőnk  és  saját  élményeink  fontossága.  Talán  nem 
igen  kell  bizonyítani,  hogy  azon  impresszióink  a 
legőszintébbek,  legigazabbak,  melyeket  közvetlen 
környezetünből  merítünk  vagy  amelyeknek  nüan- 
szírozott  változatait  igen  gyakran  viszontlátjuk. 
Ezeknek  mélységes  erejével  nem  versenyezhet  semmi¬ 
féle  kieszelés.  A  falusi  emberek  egyszerű,  őszinte 
élete,  mely  a  nagy  folyamok  egyenletes  méltósá¬ 
gával  hömpölyög  tova  ;  a  külvárosok  örömtelen, 
kétségbeesett,  napról-napra  tengődő,  múlt  és  jövő 
nélkül  való,  mindig  a  mával  küzdő  élethalálharca; 
a  mondén,  raffinált  ember  színes,  dekoratív  élete 
stb.  csak  is  a  beszélőknek  nyílik  meg  egész  mi¬ 
voltában. 

És  hányféle  változatban  hat  ! 

Egyik  a  színjátékot  fogja  fel  —  a  másik  a 
mélységeket  sejti  meg  ;  némelyik  az  életet  a  moz¬ 
gásban,  a  másik  a  fényhatásokban  keresi. 

Úgy  találom,  hogy  e  változatosság  megérzése, 
az  érdekességgel  magában  rejti  azon  hatás  titkát, 
mely  mindig  magával  ragad.  Valamint  tehát  nincs 
két  ember,  kiknek  egy  tárgyról  vagy  jelenségről 
való  megfigyelésük  ugyanaz  lenne,  annál  kevésbbé 
hasonlít  megfigyeléseik  interpretálása.  Érzékeny  mű¬ 
vészegyéniségeknél  ez  a  szuverén  megnyilatkozása  a 

léleknek  még  különállóbb.  Nyilvánvaló  tehát  a 
művész  természetes  ereje  a  külső  világ  felett.  Közbc- 
vetőleg  megjegyezve,  csak  nemrégiben  ez  is  meg 
volt  fordítva.  Kihívó  nagy  szerepe  volt  az  objektív 
művészetnek,  mely  tárgyát  feltétlenül  Jolibe  helyezte 
a  művésznek.  Bizonyára  lehetne  egy  egész  sereg- 
hangzatos  nevet  fölemlíteni,  a  kik  különféle  tiszte¬ 
letreméltó  erőpróbákban  megmutatták  a  végső  holt 
pontot,  ahová  az  úgynevezett  fotograflkus,  becsü¬ 
letes  látás  vezet.  Ez  érdemük.  De  nem  érdemük, 
hogy  az  anyagias  hatásokkal  durvábbá  tették  a 
művészi  látást  és  így  természetszerűleg  nem 
végződhettek  stílusban,  mert  a  természet  szolgai 
vagy  túlságosan  pietásos  utánzata  nagy  akadály. 
Pedig  minden  életképes  művészi  periódus  stílusban 
végződött  (görögök,  primitívek,  rcnaissanceés  barokk, 
román  stb.).  Kétségtelen,  hogy  minden  igazi  művész 
interpretál ;  és  pedig  nemcsak  a  felfogásban,  tér¬ 
behozásban,  előadásban,  hanem  a  rendelkezésére 
álló  anyagi  eszközök  mikénti  felhasználásában  is 
(pasztell,  olajfesték,  rajz,  stilizálás  stb.). 

Az  interpretálás  az  egyéniség  manupropriája. 
A  kettő  egy  és  ugyanazon  orgánum  elemei,  egyiket 
a  másik  nélkül  nem  lehet  elképzelni.  Ezek  által  lesz 
a  művész  :  valaki.  Az  interpretálás  az  a  varázsló 
eszköz,  melylyel  a  legérdektelenebb  jelenség  is,  ha 
érezve  van,  érdekessé,  művészileg  értékessé  válik; 
megkülönböztet  mindenkitől  és  minden  idők  mű¬ 
vészeitől  ;  szóval  a  legmarkánsabb  erők  egyike. 

Itt  tűnik  ki  legszembeszökőbben  a  színek  és 
vonalak  (a  rajz)  relatív  értéke.  Nem  ritkák  pl.  azon 
egyéniségek,  akik  csak  két  színben:  fehér  és  feke¬ 
tében  —  tehát  rajzban  —  tudják  érzéseiket  kife¬ 
jezni  ;  mások  ismét  csak  stilizált  módon  tudnak 
beszélni ;  vannak  akik  csak  nagy  foltokban,  deko¬ 
ratív  érzéssel,  minden  lényegtelen  szín  és  vonal 
elhagyásával  érvényesülhetnek  ;  majd  találkozunk 
a  friss,  életet  ébresztő,  majdnem  nyers  színekben 
tobzódó  kifejezésekkel  —  vagy  ennek  épp  ellen¬ 
kezőjével,  ahol  minden  szürkében  vagy  mono¬ 
krómban  olvad  össze. 

A  tüneményekre  való  egyéni  reagálás  ezen  nagy 
ereje  lebontott  igen  sok  mesterséges  választófalat, 
mely  mereven  eltagolta  a  művészet  birodalmát. 

Hosszú  idők  tekintélyével  rábizonyították  a  mo¬ 
numentális  művészetre,  hogy  annak  csak  nagy  dimen¬ 
ziókban  és  métermázsás  súlyban  (szobrászat)  szabad 
megjelennie.  Az  iparművészetet  pedig,  mint  afféle 
zabigyereket,  egyszerűen  kitagadták.  A  grafikus 
rajzokat  lefokozták  az  olajfestésű  kép  mellett,  a 
képet  a  tanulmány  hegyé  állították,  hangsúlyozták 
a  bevégzettséget  a  vázlat  mellett,  elválasztották  a 
grand-art-t  a  kleinmeisztertől,  a  képzőművészetet  a 
műiparosságtól,  az  eget  a  tőidtől,  a  csillagokat  a 
mindenségtől. 

Mindent  elválasztottak. 

Hála  Isten,  hogy  erre  most  már  csak  művészi 
analfabéták  esküsznek.  Nem  szükséges  bizonyítgatni, 
hogy  valamely  artisztikus  dolognak  az  értéke  nem 

attól  függ,  hogy  azt  egy  asztalláb  vagy  egy  kilo¬ 
méteres  kép  reprezentálja-e,  sem  nem  attól,  hogy 
az  egy  hirdetési  oszlop  plakátja-e  vagy  pedig  va¬ 
lamely  zajos  beszédek  között  leleplezett  szobor-család : 
—  de  igenis,  függ  attól,  hogy  mennyi  igazságot, 
mennyi  eleven  életet  tudott  a  művész  a  természetből 
átérezni  és  mennyi  tartalmat  tudott  művébe  talen¬ 
tumából  beleönteni.  A  hímes  pillangó,  bár  kicsiny, 
épp  oly  szép,  mint  a  végtelenül  nagy  kék  égboltozat. 

A  természetben  rejlő  nagy  harmóniának  érzése, 
mely  minden  finom  lélekben  megvan,  titkos  erővel 
tör  külső  megjelenésre  a  művészetekben.  Ezen  har¬ 
móniára  való  törekvés  :  a  stílus. 

A  stílus  az  egész-emberek  mindenhatósága,  mely¬ 
lyel  ők  külön  világot  teremtenek  maguknak.  Itt 
látom  a  fajiságot  és  nemzetiséget,  mint  erősítő  ele¬ 
meket,  megjelenni.  Ha  a  nagy  fajikvalitások,  nemes 
közérzések  egy  istenadta,  nagy  stilus-érzékkel  meg¬ 
áldott  alkotó  szellemben  egyesülnek :  hát  akkor 
támadnak  azok  a  szép  művek,  melyeket  irigység 
nélkül  bámulunk,  szívből  szeretünk,  igazán  élvezünk. 

A  stilus  megjelenése  a  korokban  nagyszerű 
boldog  időszakot,  a  nemzeteknél  szerencsével  bevég¬ 
ződött  kultúrát,  egyeseknél  tökéletességet  jelent. 

A  korszakot  alkotó  stilus  még  epigonjait  is 
elárasztja  magnetikus  erejével.  Világosan  látni  ezt 
kivált  oly  nemzeteknél,  melyeknek  géniusza  bírt  oly 
csudás  felfrissítő  képességgel,  hogy  koronkint  új 
stílusokat  teremtett  magának.  Ilyen  pl.  a  francia 
(gót)  stil,  a  francia  barokk  és  empire.  És  ebből 
Franciaországban  közkincs  lett ;  annak  egész  ízlése, 
kultúrája  érzi  s  élvezi  hatásukat. 

Új  stílusra  való  törekvés  jellemzi  napjaink  mű¬ 
vészetét  is  és  ez  az,  ami  megkülönbözteti  képírá¬ 
sunkat,  szobrászatunkat,  építészetünket  minden  idők 
artisztikus  életétől.  Sőt  azon  a  ponton  vagyunk, 
hogy  a  nemes  mesterségek  evolúcióit  már  a  nagy 
rétegek  veszik  át  ízlés  alakjában.  És  ez  fényes 
elégtétel  azoknak  az  igaz,  nagy  és  jó  embereknek, 
az  érzések  és  kedély  hitvallóinak,  kiket,  mint  cégéres 
világbolondítókat,  az  útfélre  akartak  kikötni. 

Minden  megindultság  nélkül  nézem  tehát  a  közel¬ 
múlt  lehanyatló,  elaggott  művészetét.  Kedélye,  nai¬ 
vitása  soha  sem  volt  és  ezért  a  tudással  akarta 
erősíteni  magát ;  ebből  kifolyólag  szükségszerűen  az 
okoskodás,  fontoskodás,  bölcselkedés  területeire 
tévedt.  A  gondolkodást:  az  érzések  levezető  csator¬ 
náját,  instrumentumát,  összetévesztette  a  tartalom¬ 
mal.  Hibátlanok  akartak  lenni  és  így  kisiklott 
kezeik  közül  az  emberi.  A  természettel  való  örökös 
konkurrenciában  kopizálókká  lettek. 

így  erőtlenedéit  el  a  talaj,  melyen  virágok  soha 
se  nyílottak.  Most  már  az  ízléstelenség  mérges 
ködfelhője  fekszik  rajta. 

Friss  levegőre  lett  szükség. 

Vaszary  János 

HAZAI  KRÓNIKA 

WLASSICS  GYULA  VALLÁS-  ÉS  KÖZOKTA¬ 
TÁSÜGYI  MINISZTER  ez  év  októberében 
megvált  tárcájától.  Ennek  az  eseménynek  politikai 
jelentősége  nem  érdekelhet  minket,  annál  élénkeb¬ 
ben  kínálkozik  most  az  alkalom  arra,  hogy  mér¬ 
legre  vessük :  mit  köszön  a  magyar  művészet 
Wlassics  kormányzatának. 

Sajnos  :  művészetünknek  első  mecénása  még 
mindig  az  állam  s  ennélfogva  művészetünk  fejlő¬ 
désének  gyorsabb  vagy  lassúbb  menete  még  mindig 
a  kormánytól  függ,  amely  pedig  sohasem  képvisel¬ 
heti  az  igazi  mecénás-individualitást.  Ennélfogva  a 
művészeti  ügyek  kormányzása  is  csak  a  legszéle¬ 
sebb  keretekben  folyt  és  folyik.  Az  állam,  illetve 
a  kormány  nem  végezhet  oly  szelekciót,  amely 
döntőn  hatna  a  művészet  sorsára.  így  például  a 
francia  impresszionistákat  nem  az  állam  vagy  kor¬ 
mány  íejlesztette  döntő  tényezőkké,  hanem  a  tár¬ 
sadalom  mecénás-tagjai  s  az  irodalom.  A  kor¬ 
mányzat  vagy  nem  tud,  vagy  nem  mer  állást  foglalni 
művészeti  ügyekben,  mert  nem  lehet  e  részben 
személyes  meggyőződése.  így  egyenest  tehát  nem 
is  folyhat  be  a  művészet  sorsára.  Közvetve  azon¬ 
ban  jó  szolgálatokat  tehet  neki. 

Wlassics  Gyula  kormányzata  a  mi  szempon¬ 
tunkból  nagyon  tanulságos.  Nem  voltak  művészeti 
meggyőződései,  de  hiszen  senki  sem  kívánhatja 
meg  egy  kultuszminisztertől,  hogy  épp  oly  jártas 
legyen  a  képírás  dolgaiban,  mint  a  papi  kongnia, 
a  jogi  oktatás,  a  népiskolai  szervezet  kérdéseiben. 
Szinte  természetes,  hogy  a  kultuszminiszter  a  mű¬ 
vészet  dolgaiban  laikus. 

De  ha  laikus  volt  is,  megvolt  benne  a  művelt 
magyar  embernek  az  a  józan  elve,  hogy  a  ránézve 
idegen  kérdésekben  meghallgatja  a  hozzáértők  ta¬ 
nácsát  és  hogy  ezeket  a  tanácsadókat  okosan  meg 
tudja  választani.  Ez  nehezebb,  semmint  hinnők. 
Mert  minden  miniszternek  sok  a  tömjénzője  s  végre 
maga  sem  igazodhatik  el,  hogy  valamely  spontán 
cselekedete  helyes  volt-e  vagy  sem.  Nagy  komoly¬ 


ságra  és  becsületességre  mutat,  ha  egy  miniszter 
nem  ad  hitelt  az  indokolatlan  dicséreteknek,  hanem 
a  saját  ténykedéseiben  is  meglátja  a  hibát  s  azon 
segíteni  igyekszik,  Ezzel  a  becsületes  eljárással 
találkozunk  Wlassics  kormányzatában  is  s  ezek 
békítenek  ki  némely  hibájával,  amelyeket  alább  szin¬ 
tén  el  fogunk  mondani. 

Ezt  az  ön-korrekturát  egy  példával  bizonyítjuk. 
A  millennium  idejében  ki  volt  adva  a  jelszó,  hogy 
festészetünket  magyarrá,  nemzetivé  csak  akként 
tehetjük,  ha  festőinket  a  magyar  történelem  ragyogó 
epizódjainak  megfestésére  sarkaljuk.  A  kormány 
akkor  ezreket  s  ezreket  költött  óriási  históriás 
festményekre,  mert  hitt  ennek  az  állításnak,  ame¬ 
lyet  különben  is  sűrűn  hangoztatnak  a  képírás¬ 
hoz  nem  értő  emberek.  Az  eredménynek  még  csak 
látszata  sem  köszöntött  be,  amin  nincs  mit  cso¬ 
dálnunk,  mert  ha  a  képen  a  librettó  képviselné 
a  nemzeti  elemet,  ügy  egy  derék  osztrák  festő, 
Geiger  volna  a  legnagyobb  magyar  nemzeti  fes¬ 
tőnek  minősítendő. 

Wlassics  belátta  a  balsiker  okát  s  rögtön  fel¬ 
hagyott  minden  idevágó  rendelkezéssel.  Kevéssel 
rá  helyes  érzékkel  értette  meg,  hogy  sokkal  többet 
ér  ily  szempontból  a  festőknek  magyar  vidékekre, 
magyar  milieube  való  telepítése.  Ez  az  eszme  a 
maga  egyszerűségében  megragadta  s  elismerésre 
méltó  serénységgel  erősítette,  támogatta  a  szolnoki 
és  nagybányai  festőtelepet.  Ez  a  két  telep  felvirult 
s  bizonyos  értelemben  máris  eredményes  munkát 
végzett.  Maradandó  emlékei  Wlassics  kormányza- 
tának. 

Egy  másik  művészeti  akciója  volt  a  művészet¬ 
nek  az  iskolába  való  telepítése.  Természetes,  hogy 
ennek  a  cselekedetnek  igazi  eredményei  majd  csak 
évek  múlva  lesznek  láthatók.  Itt  is  meg  kell  jelöl¬ 
nünk  ennek  az  akciónak  fény-  és  árnyoldalait. 
Nézetünk  szerint  kevés  haszonnal  fog  járni  a 
középiskolai  tanárok  nyári  műtörténeti  kurzusa, 
mert  ily  rövid  idő  alatt  a  legintelligensebb  tanár 
sem  tájékozódhatik  annyira  a  művészet  dolgaiban, 
hogy  eredményesen  beleplántálhatná  tanítványainak 
leikébe  a  művészet  szeretetét.  Ezt  a  rendelkezést 

tehát  meglehetősen  sikertelennek  tartjuk  s  bizonyára 
annak  tartotta  utóbb  Wlassics  is,  mert  később, 
nagyon  találón,  művészies  iskolai  faliképek  révén 
igyekezett  a  tanulók  művészi  érzékét  nevelni.  E  fali¬ 
képek  eszméje  kitűnő,  csak  a  kivitel  módja  hagy 
sok  kívánni  valót  hátra. 

Még  eredményesebb  lesz  a  rajzoktatás  reformja, 
ha  oly  értelemben  viszik  keresztül  az  összes  isko¬ 
lákban,  mint  ahogy  Györgyi  Kálmán  kezdeménye¬ 
zéseiből  megismertük. 

Nagyjelentőségűvé  válhat  a  mintarajztanoda  re¬ 
formja,  ha  szabad  szellemben  kerül  kivitelre.  Erre 
a  reformra  égető  szükség 
volt,  először  azért,  hogy  ez 
az  intézet  ne  neveljen  nagy¬ 
számú  művészeti  proletárt, 
másodszor  azért,  hogy  a 
növendékek  itthon  is  helyes 
módszer  szerint  tanulhas¬ 
sanak  s  ne  legyenek  kény¬ 
telenek  már  zsenge  korukban 
idegen  kézírást  elsajátítani. 

Az  állami  művásárlások¬ 
nál  Wlassics  kormányzata 
idején  kevesebb  igazságta¬ 
lanság  történt,  mint  annak- 
előtte.  Annakelőtte  egész 
művészeti  irányok  proskri- 
bálva  voltak,  a  modernebb 
törekvések  a  fekete  táblára 
kerültek,  llyfajta  rendszeres 
üldözésről  Wlassics  kor¬ 
mányzatában  szó  sem  lehe¬ 
tett.  Elősegítette  a  műpárto¬ 
lás  megkedveltetését  szemé¬ 
lyes  akciókkal  is.  Szívesen 
látott  minden  mozgalmat, 
amely  a  művészet  terjesz¬ 
tésére  irányult.  Egy  ponton 
azonban  nem  tett  eleget  a 
várakozásnak:  a  magyar  mű¬ 
vészetnek  a  külföldön  való 
propagálását  nem  segítette 
elő  kellőképen,  holott  ily 
dolgokban  más  államok  még 
a  diplomácia  támogatását  is 
igénybe  veszik. 

Minden  fentartás  nélkül  dicsérhetjük  a  magyar 
iparművészet  modern  törekvései  iránt  való  rokon- 
szenvét  s  céljainak  hathatós  előmozdítását.  Gyorsan 
felismerte,  mily  kitűnő  erők  állnak  ily  irányban 
rendelkezésére  s  ezeket  az  erőket  áldásosán  érvé¬ 
nyesítette.  Minden  kínálkozó  alkalmat  felhasznált 
annak  hangsúlyozására,  hogy  iparművészetünk  csak 
a  magyarosság  jegyében  fejlődhetik  igazán. 

Nem  mondhatjuk  ugyanezt  a  magyar  építészeti 
stílussal  szemben  elfoglalt  álláspontjáról.  így  saj¬ 
nálattal  tapasztaltuk,  hogy  semmi,  épenséggel 
semmi  sem  történt  a  modern  törekvések  javára. 

Wlassics  ebben  a  kérdésben  nyilván  oly  tanácsok 
befolyása  alá  került,  amelyek  a  modern,  magyaros 
építészeti  törekvéseket  agyrémnek  tekintik.  Műegye¬ 
temünk  most  is  nélkülözi  az  építészeti  mester- 
iskolát  :  e  részben  a  fiatal,  magyar  építészgárda 
ma  is  a  külföldre  van  utalva  s  ott  idegen  befolyá¬ 
sok  veszedelmének  teszi  ki  magát. 

Talán  ez  a  legutóbbi  kifogásunk  a  legsúlyosabb. 
Egyebekben  termékenyebb  volt  a  Wlassics-éra  sok 
másnál.  Miután  nem  a  pillanat  aktualitásából  írjuk 
e  sorokat,  hanem  azért,  hogy  művészetünk  eljövendő 
történetíróinak  figyelmét  e  szempontokra  is  fel¬ 
hívjuk  :  a  legobjektivebb 
mérlegelés  tárgyává  tettük 
Wlassics  kormányzatát.  — 
Örülünk,  hogy  a  tárcájától 
megvált  miniszter  a  művé¬ 
szet  terén  sok  szép  ered¬ 
ményt  teremtett.  Becsülete¬ 
sen  fogta  fel  hivatását,  szor¬ 
galmas  volt  s  legtöbbször  a 
jobbik  tanácsot  fogadta  meg. 

KELENHEGYI  ÚTON 
/ni  ÉPÜLT  ÚJ  MŰTEREM- 
HÁZAT,  melyet  az  Országos 
Magyar  Képzőművészeti  T ár- 
sulat  emelt  a  magyar  mű¬ 
vészeknek,  ez  év  augusztus 
hó  1-én  adták  át  rendelte¬ 
tésének,  s  ezzel  a  székes- 
fővárosban  fennálló  művé¬ 
szeti  intézmények  száma 
megint  egy  régóta  érzett 
hiánytpótló  művész-otthon¬ 
nal  gyarapodott. 

Az  Orsz.  Magyar  Kép¬ 
zőművészeti  Társulat  intéző 
köreiben  úgyszólván  évtize¬ 
dek  óta  élt  az  a  meggyőző¬ 
dés,  hogy  a  magyar  művé¬ 
szet  fejlődésében  jelentékeny 
előhaladásra  és  föllendü¬ 
lésre  vezethetne  az,  ha  mű¬ 
vészeink  minden  tekintetben 
alkalmas  és  emellett  olcsó  mű¬ 
termekben  dolgozhatnának. 
Már  a  hetvenes  évek  végén,  a  régi  műcsarnok¬ 
kal  szomszédos  és  a  közelmúltban  eladott  társulati 
bérház  tervezésekor  szóba  került,  hogy  az  épület 
egész  emeleti  része  műtermek  számára  foglaltassák 
le.  A  társulat  akkori  viszonyai  közt  azonban  ez 
az  eszme,  elsősorban  pénzügyi  tekintetekből,  nem 
volt  megvalósítható. 

Később,  188G-ban  megint  felmerült  az  az 
eszme,  hogy  a  társulat  az  Epreskertben  a  műterem¬ 
hiány  orvoslására  műteremházat  építsen,  de  közbe-  | 
jött  akadályok  megint  szárnyát  szegték  az  életre-  i 
való  vállalkozásnak. 


KARIATID-ANGYAL  A  LŐCSEI  GIMNÁZIUMI 

Ezután  eg}r  évtizeden  keresztül  szunnyadt  a  terv, 
amihez  nagy  mértékben  hozzájárult  az  is,  hogy  a 
társulat  éppen  a  fönnebb  említett  bérház  építése 
következtében  olyan  súlyos  terheket  vállalt  magára, 
amelyek  anyagi  erejét  teljesen  igény  bevették,  úgy, 
hogy  műtermek  építésére  hosszú  időn  keresztül 
gondolnia  sem  lehetett. 

Időközben  a  művészi  életben,  a  mostoha  viszo¬ 
nyok  ellenére  is  beállott  kedvezőbb  fordulat  révén, 
a  művészek  száma  annyira  szaporodott,  hogy  a 
jó  és  alkalmas  műtermek  hiánya  mind  érezhetőbbé 
kezdett  válni  és  nyomasztó  súlylyal  nehezedett  rá 
művészetünk  egészséges  fejlődésére.  A  művészek 
körében  ebben  az  irányban  évről-évre  sűrűbben 
felhangzó  jogos  panaszok  kevéssel  az  1896.  évi 
Ezredéves  Országos  Kiállítás  után  arra  indították 
az  Országos  Magyar  Képzőművészeti  Társulat 
vezetőségét,  hogy  módot  keressen  arra,  hogyan  és 
miképen  volnának  a  művészek  ezirányú  jogos 
igényei  is  kielégíthetők  ? 

Egyelőre  a  társulat  anyagi  helyzete  még  nem 
engedte  volna  meg  azt,  hogy  a  kérdést  a  maga 
hatáskörében  és  a  maga  erejéből  oldja  meg  és  így 
pusztán  csak  arra  szorítkozott  a  társulat  akkori 
igazgatósága,  hogy  megpróbálta  az  illetékes  körök 
érdeklődését  az  ügy  iránt  felkölteni  és  a  mű¬ 
építészek  útján  a  háztulajdonosokat  arra  kérni, 
hogy  legalább  néhány,  a  művészek  igényeinek 
minden  tekintetben  megfelelő  műterem  építésére 
vállalkozzanak.  Sajnos,  a  társulat  közvetítése  az 
egész  vonalon  eredménytelen  maradt. 

Ezt  látva  és  a  művészek  mind  hangosabban 
nyilvánuló  panaszait  méltányolva,  a  társulat  1897. 
évi  igazgatósága  elhatározta,  hogy  abban  az  eset¬ 
ben,  ha  a  Kmetty-utca  29.  és  31.  számú  üres 
telkeket,  amelyek  a  város  egy  régibb  közgyűlési 
határozata  értelmében  művészi  célokra  vannak  fen- 
tartva,  a  várostól  megkaphatja,  magára  veszi  a 
vállalkozás  kockázatát  és  a  maga  erejéből  építtet 
egy  műteremházat,  amelyben  a  művészek  közül 
legalább  néhányan  otthont  és  hajlékot  találjanak. 

Miután  a  kezdeményező  lépések  ebben  az 
irányban  megtörténtek,  a  társulat  igazgatósága  egy 
fővárosi  műépítész  által  terveket  dolgoztatott  ki, 
hog}r  ezek  kapcsán  a  vállalkozás  költségei  iránt 
magának  tájékozást  szerezhessen.  A  tervek  azon¬ 
ban  az  illetékes  művészeti  fórumok  tetszését  nem 
nyerték  meg  s  így  újabb  tervek  készítéséről  kellett 
gondoskodni. 

Időközben  az  igazgatóság  benyújtotta  a  székes- 
fővárosnál  az  említett  telkek  átengedésére  vonat¬ 
kozó  kérvényét,  amelyre  azonban  egyelőre  csak 
egész  általánosságban  azt  az  elvi  választ  kapta  a 
tanácstól,  hogy  a  terv  az  illetékes  körökben  meleg- 
fogadtatásra  talált,  de  végleges  döntést  a  tanács 
csak  a  társulat  által  benyújtandó  részletes  tervek 
és  javaslatok  alapján  hozhat. 

Ekkor  az  igazgatóság  az  égető  kérdés  meg¬ 
oldását  lehetőleg  siettetni  óhajtván,  felkérte  Kann 


Gyula  műépítészt  a  tervek  elkészítésére  s  a  hama¬ 
rosan  elkészült  terveknek  a  társulat  művészeti 
bizottságai  által  történt  elfogadása  és  jóváhagyása 
után,  újabb  kérvénynyel  járult  a  székesfőváros 
tanácsa  elé,  a  Kmctty-utcai  telkek  átengedése  iránt. 

E  másodízben  beadott  kérvény  kapcsán,  a  tár¬ 
sulat  1899.  évi  április  hó  23-ikán  tartott  köz¬ 
gyűlése  a  választmány  javaslatára  felhatalmazta  a 
választmányt  arra,  hogy  a  székesfőváros  kedvező 
határozata  esetén  a  telkeknek  akár  örökáron,  akár 
használatra  való  átvétele  iránt  a  szerződést  meg¬ 
köthesse,  továbbá,  hogy  az  épület  létesítésére  fel¬ 
használhassa  a  társulat  kezelése  alatt  álló  művészi 
segély-  és  nyugdíjalapot,  a  jótékonycélú  állami 
sorsjátékból  képzőművészek  nyugdíjalapja  javára 
adományozott  összeget,  végül  a  kiállítási  jutalékból 
a  művészek  által  a  nyugdíjalaphoz  adott  összegeket, 
amelyek  körülbelől  120,000  koronát  tettek  ki.  Föl¬ 
hatalmazta  továbbá  a  közgyűlés  a  választmányt  arra 
is,  hogy  az  összegek  szükséges  kiegészítése  végett 
50 — 60,000  koronáig  terjedhető  kölcsön  vegyen  föl 
és  az  így  létesítendő  műteremházat  teljesen  teher¬ 
mentesen  átadja  a  művészi  segély-  és  nyugdíjalapnak. 

Ekkor  azonban  a  műteremház  létesülése  még 
mindig  messze  volt  a  megvalósulástól.  A  székes- 
íővárosnál  ugyanis  közel  két  és  fél  esztendeig  el¬ 
húzódott  az  ügy,  míg  végre  1901.  évi  április  17-ikén 
a  városi  közgyűlés  meghozta  határozatát,  mely  a 
tanács  nagylelkű  javaslatával  szemben  úgy  szólott, 
hogy  a  székesfőváros  átengedi  ugyan  a  telkeket  a 
társulatnak,  de  csak  bizonyos  előre  meghatározandó 
évek  tartamára,  melyek  leteltével  az  egész  ingatlan 
tulajdonjoga  a  székesfővárosra  szállana  vissza. 

Az  ügy  ebben  a  stádiumában  az  Országos 
Magyar  Képzőművészeti  Társulat  1901.  évi  április 
21-ikén  tartott  közgyűlése  elé  került,  mely  a  vá¬ 
lasztmány  javaslatára  kimondotta,  hogy  a  székes- 
fővárosnak  ezt  az  ajánlatát,  mely  a  művészi 
segély-  és  nyugdíjalapot  a  legnagyobb  mértékben 
veszélyezteti  és  a  székesfővárosnak  úgyszólván 
kiszolgáltatja,  semmi  szín  alatt  el  nem  fogadhatja 
és  az  1899.  év  április  23-iki  közgyűlésen  hozott 
határozat  megújításával  felhatalmazta  a  választ¬ 
mányt,  hogy  amennyiben  a  székesfővárostól  ked¬ 
vezőbb  határozatot  nem  kapna,  más  alkalmas 
módon  gondoskodjék  megfelelő  telekről,  amelyen 
a  műteremház  a  művészi  segély-  és  nyugdíjalap 
minden  veszélyeztetése  nélkül  mielőbb  felépülhetne. 

Ezután  a  társulat  igazgatósága,  meggyőződvén 
róla,  hogy  a  székesfővárostól  kedvezőbb  határozatot 
nem  kaphat,  az  időközben  beérkezett  ajánlatok 
közül  azt,  amely  a  Gellérthegy  déli  lejtőjén,  a 
Kelenhegyi-úton  kínált  egy  telket  megvételre,  a 
választmány  elé  terjesztette  s  az  1901.  évi  június 
21-ikén  tartott  ülésből  kifolyólag  kapott  felhatal¬ 
mazás  alapján,  a  tulajdonosokkal  az  adásvételi 
szerződést  1902.  évi  július  2-ikán  megkötötte  és 
a  740u0/1(  o  Q-öl  kiterjedésű  telket  40,000  korona 
vételáron  megvásárolta. 

Ez  a  telekcsere  az  eszme  megvalósításának  csak 
előnyére  vált,  amennyiben  az  új  telek  kiterjedése 
lehetővé  tette,  hogy  rajta  olyan  épület  emeltessék, 
amely  tizenkilenc  műtermet  és  egy  lakást  foglaljon 
magába,  míg  a  régi  tervek  csak  tizenkét  műterem¬ 
ről  szóltak. 

Kami  Gyula  műépítész  időközben  sürgősen  el¬ 
készítette  a  megvásárolt  telken  építendő  műterem¬ 
ház  terveit  és  folyamodott  a  székesfővároshoz  az 
építési  engedély  elnyeréséért.  A  tanács  az  építési 
engedély  kiadását,  az  építési  szabályzatra  való 
hivatkozással,  mely  a  villa-rayonokban  kétemeletes 
ház  építését  tiltja,  megtagadtá,  erre  vonatkozó 
határozatát  azonban  a  társulat  a  Fővárosi  Köz¬ 
munkák  Tanácsához  megfölebbezte  és  a  Köz¬ 
munkák  Tanácsa  az  építési  engedélyt  a  Társulat¬ 
nak  1902.  évi  augusztus  28-ikán  megadta,  úgy, 
hogy  hosszú  vajúdás  után  az  építkezésnek  immár 
semmi  sem  állott  az  útjában. 

Az  építkezést  Kann  Gyula  tervei  szerint  azonnal 
megkezdték,  úgy,  hogy  az  épület  még  1902-ben 
tető  alá  került  és  1903.  évi  augusztus  hó  1-én 
teljesen  készen  átadható  volt  rendeltetésének. 

Megjegyzendő  még,  hogy  időközben  az  építési 
költségek  födözésére  szükséges  kölcsön  fölvétele  a 
társulatra  nézve  fölöslegessé  vált,  mert  a  társulat 
Andrássy-úti  bérháza  eladatván,  a  társulat  ennek 
vételárából  hasította  ki  a  még  hiányzó  összeget. 

A  kétemeletes  műteremház,  mely  a  Ferenc 
József-híd  budai  környékének  egyik  legszebb  ékes¬ 

sége,  minden  tekintetben  a  legmodernebb  kénye¬ 
lemmel  van  berendezve  és  úgy  művészies  külseje, 
mint  célirányos  beosztása  és  ízléses  berendezése 
révén  tán  egyedül  áll  a  maga  nemében  az  egész 
kontinensen.  Az  épület  földszintjén  lévő  lakás,  az 
összes  szükséges  mellékhelyiségekkel  fölszerelt  négy 
szobából  áll,  a  műtermek  közül  pedig  kettőnek  a 
kivételével  mindenikhez  egy  szoba  és  egy  fürdő¬ 
szoba  készült.  Az  összes  helyiségekbe  úgy  a  lég¬ 
szesz,  mint  a  villamos  világítás  be  van  vezetve  s 
úgy  a  műtermek,  mint  a  lakás  amerikai  szerkezetű 
és  anthracittal  fülő  kályhákkal  vannak  fölszerelve. 

Az  új  műteremházban  ezidőszerint  a  következő 
művészek  dolgoznak :  Bezerédy  Gyula,  Dudits 
Andor,  Gergely  Imre,  Glatter  Ármin,  Grosz  Aladár, 
Grünwald  Béla,  Kimnach  Fászló,  Kacziány  Ödön, 
Madarász  Viktor,  Karvaly  József,  Nagy  Zsiga, 
Ujlakyné  Madarász  Evelin,  Reich  Kálmán,  Tarján- 
Huber  Oszkár,  Tölgyessy  Arthur  és  Zombory  Lajos. 

Az  új  műteremházban  a  legdrágább  műterem 
évi  bére  880  korona,  a  legolcsóbbé  pedig  510 
korona  s  így  az  új  intézmény  minden  tekintetben 
megfelel  annak  a  célnak,  amelyre  készült,  hogy 
tudniillik  alkalmas,  jól  világított,  tágas  és  olcsó 
műtermekkel  szolgáljon  a  magyar  művészeknek. 

°  J  EMLÉKMŰVEK.  Október  és  november  hó¬ 
napban  négy  művészi  becsű  emlékműről 
hullott  le  a  lepel.  A  sorrendben  az  első  a  nagy¬ 
atádi  Kossuth-szobor,  Horvai  János  bronzműve, 

amelyet  Nagyatádon  október  25-én  avattak  fel. 
A  mű  Chernél  Gyula  országgyűlési  képviselő  meg¬ 
rendelésére  készült.  Október  29-én  leplezték  le 
Budapesten  a  kerepesi-temetőben  Komócsy  József 
síremlékét,  a  szürke  gránit-alapra  mintázott  élet¬ 
nagyságú  bronz-mellszobor  Zala  György  műve. 
Az  emléket  közadakozásból  emeltette  a  Petőft- 
Társaság.  November  elsején  leplezték  le  a  Tima- 
pusztán  Hollán  Ernő  altábornagy  síremlékét,  amelyet 
a  Magyar  Mérnök-  és  Építész-Egylet  állíttatott.  Az 
emlék  a  sírkápolna  jobb  falát  díszíti,  tervét  Czigler 
Győző  készítette,  a  domborművű  bronzképmást 
Szécsi  Antal  mintázta,  a  freskókat  Lotz  Károly 
kartonjai  nyomán  Kölber  Dezső  festette.  November 
8-án  állították  fel  Budapesten  a  Városligetben 
Béla  király  névtelen  jegyzőjének  szobrát,  amelyet 
Ligeti  Miklós  készített. 

GYŐRI  SZÍNHÁZÉPÍTÉS  ÜGYE.  A  „Művé¬ 
szed  ez  évi  folyamának  27 5-ik  lapján  elmond¬ 
tuk,  hogy  az  újonnan  építendő  győri  színház  terveit 
külföldi  építészszel  akarták  elkészíttetni.  Bőven 
kifejtettük,  mily  fonák  és  káros  volna  az  ilyen 
eljárás  és  ajánlottuk,  hogy  a  színház-építtetők 
pályázatot  hirdessenek  a  tervekre  magyar  építő¬ 
művészek  közt.  Örömmel  értesülünk  most,  hogy 
Győr  város  közgyűlése  csakugyan  ily  értelemben 
döntött,  elhatározván,  hogy  kizárólag  magyar  épí¬ 
tészeket  szólít  fel  a  színház  tervpályázatára.  A 
pályázatot  nemsokára  közhírré  teszik. 

ITÜNTETÉSEK.  A  Magyar  Iparművészeti  Tár¬ 
sulat  által  a  Vízcsöpp-Társaság  megbízásából 
művészi  legyezőre  hirdetett  pályázatra  24  pályázó 
48  pályaművet  küldött.  A  biráló-bizottság  az  első 
díjat  Dékáni  Árpád  halasi  tanár  egyik  csipkelegyező¬ 
jének  ítélte  oda.  A  második  díjat  nem  adták  ki, 
ellenben  megvásárolták  Pálka  Károly  tervét  100 
koronáért,  Révész  Györgyike  rajzának  pedig  50  kor. 
jutalmat  szavaztak  meg.  Ugyancsak  az  Iparművészeti 
Társulat  pályázatot  hirdetett  sportversenyek  és  gazda¬ 
sági  kiállítások  alkalmával  adható  verseny-,  illető¬ 
leg  jutalomdíjak  mintáira.  A  beérkezett  14  pálya¬ 
mű  közül  megvásárolta  a  bizottság  500  koronáért 
Betlen  Gyulának  virágtartó-mintáját  és  nála  meg¬ 
rendelt  egy  másik  pályamű  nyomán  egy  korcsolyázó 
női  alakot  ábrázoló  mintát.  Ezenkívül  elismerés¬ 
képpen  200  koronát  szavazott  meg  Miinek  Adolfnak. 

A  pozsonyi  vásárcsarnok  tervpályázatára  4 
pályamű  érkezett  be.  Az  I.  díjat  Makkay  Endre 
nyerte  el,  a  II.  díjat  Láng  Adolfnak  ítélték  oda. 

A  besztercebányai  kereskedelmi  és  iparkamara 
székháza  terveinek  pályázatán  a  bizottság  által 
megvételre  ajánlott  „N.  B.  A.“,  „Egyszerű"  és 
„Városcímer"  jeligéjű  pályatervek  szerzői:  Opaterny 
Flóris,  Himler  Dezső  és  Vágó  László  és  József. 

A  nagy-kanizsai  főgimnázium  és  rendház  terv- 
pályázatára  érkezett  20  terv.  Az  1000  koronás 
első  díjat  Jámbor  Lajos  és  Bálint  Zoltán  terve,  a 

második  600  koronás  díjat  Boszrucker  Lajos  terve 
kapta.  Megvételre  ajánlották  első  sorban  Sándy 
Gyula  és  Förk  Ernő,  másodsorban  Hajós  G.  Alfréd  és 
Siklós  Árpád  tervét. 

Az  Erzsébet  királyné  emlékére  Budapesten  eme¬ 
lendő  örökimádás-templomának  tervpályázatán  a 
2000  koronás  első  díjat  Aigner  Sándor,  az  1500 
koronás  második  díjat  Hofhauser  Antal,  az  1  000 
koronás  harmadik  díjat  Stehlo  Ottó  nyerte.  Az 
„Oremus"  és  „Adoratio  perpetua"  jeligés  műveket 
pedig  megvételre  ajánlotta  a  bíráló-bizottság. 

Az  altenesseni  (Németország)  közvágóhíd-terv- 
pályázaton  28  pályázó  közül  az  első  díjat  Fischer- 
Forbát  Imre  nyerte  el. 

A  kis-kún-dorozsmai  róni.  kath.  templom  belső 
kifestésére  hirdetett  pályázaton  a  pályadíjat  és  meg¬ 
bízást  Barsy  Adolf  kapta  meg. 

Pozsony  város  tanácsa  szűkebb  körű  tervpályá¬ 
zatot  rendezett  a  városi  múzeum  és  könyvtár 
elhelyezésére  szolgáló  épület  terveinek  beszerzésére. 
A  pályázaton  Melczer  O.  és  Láng  Adolf  tervei 
egyformán  1000 — 1000  koronával  díjaztattak. 

Az  Iparművészeti  Társulat  a  nyár  folyamán 
két  díszoklevél-pályázatot  hirdetett,  az  egyiket  a 
segéd-  és  iparostanuló-kiállítás  kitüntetettjei  részére, 
a  másikat  pedig  az  iparosok  jutalmazásául.  Mind¬ 
két  pályázat  ismétlés  után  is  meddő  maradt,  végül 
a  megbízást  Nagy  Zsigmond  festőművésznek  ítélték. 

A  rozsnyai  ev.  ref.  templom  tervpályázatán  az 
első  díjat  Weninger  Ferenc  nyerte  el. 

A  breznóbányai  ág.  ev.  templom  toronyterv¬ 
pályázatára  12  pályaterv  érkezett  be.  A  bíráló- 
bizottság  az  1500  koronás  első  díjat  ,  és  az  500 
koronás  második  díjat  Sándy  Gyula  és  Förk  Ernő 
terveinek,  a  350  koronás  harmadik  díjat  pedig 
Sebestyén  Artúrnak  ítélte  oda.  Kivitelre  az  első 
díjat  nyert  pályamű  került. 

MORELLI  GUSZTÁV  készítette  e  füzet  első 
mellélkletét  „Tavasz"  címmel.  Reprodukciónk  ere¬ 
deti  kétszínű  fametszet. 

KARÉ  ERNŐ  fejléce  díszíti  a  361  -ik  oldalt. 

FERENCZY  KÁROLY  rajzolta  a  3 72-ik  oldalon 
levő  „Vasaló  leány"  című  képet. 

MÁRK  LAJOS  műve  a  373-ik  oldalon  levő 
tanulmány. 

KACZIÁNY  ÖDÖN  a  szerzője  a  „Mors  eques" 
című  rajznak,  amelyet  a  376-ik  oldalon  reprodu¬ 
kálunk. 

ÉDER  GYULA  műve  a  377-ik  oldalon  reprodu¬ 
kált  „A  marabu"  című  kép.  Eredetije  olajfestmény. 

KARLOVSZKY  BERTALAN  festette  a  380-ik 
oldalon  közölt  arcképet.  Eredetije  a  Képzőművé¬ 
szeti  Társulat  ez  évi  téli  tárlatán  került  bemutatásra. 

ZEMPLÉN YI  TIVADAR  „  Parasztasszony “  című 
olajfestményét  reprodukáljuk  a  381  -ik  oldalon. 

PRAVOTINSZKY  LAJOS  rajzolta  a  396-ik  és 
404-ik  oldalon  levő  fejlécet. 

LAKATOS  ARTÚR  rajzolta  a  412-ik  oldalon 
levő  záródíszt. 

SARKADI  EMIL  műve  a41 9.  oldalon  közölt  fejléc. 

BÁLINT  ÉS  JÁMBOR  művea  3  74-ik,  413-ik, 
421  -ik  oldalon  közölt  fejléc.  E  fejlécek  faldísz 
gyanánt  szolgálnak  a  Műcsarnok  újonnan  rendezett 
négy  kis  kiállítási  szobájában. 

JUHÁSZ  ÁRPÁD  vázlatkönyvéből  közlünk  egy 
rajzot  a  424-ik  oldalon. 

POGÁNY  MÓRIC  fejedelmi  síremlék- tervét  repro¬ 
dukáljuk  e  425-ik  oldalon. 

ICERNSTOK  KÁROLY  rajzolta  második  mel¬ 
lékletünket  „Tanulmány44  címmel.  Eredetije  veres 
krétarajz. 

ARMSTADT.  -  Élénk  emlékezetünkben  van 
még,  hogy  vagy  négy  esztendővel  ezelőtt  Ernő 
Lajos  nagyherceg  fiatal  német  művészeknek  egy 
kisebb  csoportját  közös  együttmunkálkodásra  hívta 
meg  Darmstadtba,  amely  együttmunkálkodásnak 
minden  ízében  érdekes  gyümölcse  volt  az  a 
kiállítás,  mely  1901-ben  „A  német  művészet 
dokumentuma44  címen  oly  nagy  port  vert  föl  nem¬ 
csak  Németország,  de  egész  Európa  művészi  kö¬ 
reiben.  A  kissé  merész  vállalkozás  élesen  kihívta 
a  kritikát,  mely  a  darmstadti  „hetek44  munkálko¬ 
dásának  alapjául  szolgáló,  túlcsapongó  törekvéseket 
ugyan  kissé  megnyirbálta,  de  azért  a  vállalkozás 
egészséges  csiráját  még  sem  volt  képes  megölni. 
Hogy  ezt  maga  az  áldozatkész  nagyherceg  is  föl¬ 
ismerte,  azt  legjobban  bizonyítja,  hogy  újabban 
tekintélyes  összegű  alapítványt  tett,  melynek  kama¬ 
tait  a  darmstadti  művésztelep  vállalkozásának  a 
támogatására  szánta.  Ez  az  alapítvány  lelkes  mű¬ 
barátok  részéről  már  eddig  is  jelentékeny  össze¬ 
gekkel  gyarapodott,  amelyekhez  minden  valószínűség 
szerint  még  újabb  adományok  is  fognak  sorakozni. 
Az  alapítványt  egy  külön  erre  a  célra  alakított 
bizottság  kezeli,  mely  a  kamatok  felhasználása 
iránt  javaslatokat  terjeszt  a  nagyherceg  elé,  aki  a 
döntést  esetről  esetre  a  maga  számára  tartotta  fenn. 

A  darmstadti  művésztelepen  pezsgő  élet  egyik 
érdekes  dokumentuma  az  Olbrich-kiállítás,  mely 
októberben  nyílt  meg  az  ottani  Ernő  Lajos-házban 
és  széles  körökben  méltó  figyelmet  keltett. 


ELHALT  MŰVÉSZEK.  Baseilhac,  Jacques  festő 
(sz.  1874-ben),  meghalt  Savigny-sur-Orage- bán. 
Benouville,  León  műépítő  (szül.  1860-ban), 
meghalt  Párisban. 

Bűnei,  Henri  műépítő  (szül.  1840-ben),  meg¬ 
halt  Marly-ban. 

Gareis,  Friedrich  festő  és  illusztrátor  (szül. 
1837-ben),  meghalt  Bécsben. 

Gauguin,  Paul  festő  (szül.  1851-ben),  meghalt 
Tahiban. 

Giese,  Friedrich  Ernst  műépítő  (szül.  1832-ben), 
meghalt  Charlottenburgban. 

Haenschke,  Ernst  szobrász,  meghalt  Berlinben. 
Horsley,  Talbot  John  festő,  a  Royal  Academy 
tagja  (szül.  1817-ben),  meghalt  Londonban. 

Janin,  Paul  Joseph  festő  (szül.  1853-ban), 
meghalt  Párisban. 

Jensen,  H.  C.,  dán  arcképfestő  (szül.  1835-ben), 
meghalt  Ivopenhágában. 

Lafon,  Théodore  műépítő  (szül.  1849-ben), 
meghalt  Villeneuve-Saint-Georges-ben. 

Laroche,  Amand  történelmi  festő  (sz.  1826-ban), 
halt  Bécsben. 

Lippmann,  Fridrich,  a  berlini  rézkarc-gyűjtemény 
meghalt  Párisban. 

Luntz,  Viktor  műépítő  (szül.  1836-ban),  meg- 
igazgatója  (szül.  1839-ben),  meghalt  Berlinben. 

Meiners,  P.  festő  (szül.  1857-ben),  meghalt 
Amsterdamban. 

Melly,  Ferdinand  festő  (szül.  1 863-ban),  meg¬ 
halt  Münchenben. 

Dr.  Mothes  Oskar  műépítő  és  műtörténész,  meg¬ 
halt  Drezdában. 

Neszler,  Friedrich  műépítő  (szül.  1846-ban), 
meghalt  Karlsruheban. 

Passini,  Ludwig  akvarell-festő  (szül.  Bécsben 
1832-ben),  meghalt  Veneziában. 

Rivey,  Arséne  Hippolyte  festő  (szül.  1838-ban), 
meghalt  Párisban. 

Rótta,  A.  veneziai  életképfestő  (szül.  1818-ban), 
meghalt  Veneziában. 

Schlichting-Carlsen  tájképfestő  (szül.  1852-ben), 
meghalt  Ivopenhágában. 

Schurig,  Ottó  festő  (szül.  1852-ben),  meghalt 
Drezdában. 

Stückelberg,  Ernst  történelmi  festő  (szül.  1831- 
ben),  meghalt  Baselben. 


ftPflTOK  MŰVÉSZETÜNK  TÖRTÉNETÉHEZ 

TjVlÓNAY  JÁCINT  FELJEGYZÉSEI  BROCKY 
íA  KÁROLYRÓL.  Divald  Kornél  e  folyóirat  leg¬ 
utóbbi  füzetében  egy  érdekes  felfedezéséről  adva 
hírt,  a  nála  megszokott  ügyességgel  és  kritikával 
összegezi  a  Brocky  Károlyra  vonatkozó  eddig 
ismert  adatokat.  A  források  közt  megemlékezik 

Adatok  művészetünk  történetéhez 


Pesty  Frigyes  1860-ban  megjelent  életrajzi  vázla¬ 
táról,  az  1870-iki  angol  életrajzról  és  Nyári 
Sándornak  1896-ban  közzétett  dolgozatáról  s  meg¬ 
jegyzi,  hogy  Pesty  alighanem  a  művész  temesvári 
rokonaitól  szerezte  az  1833-ig  évig  terjedő  adatait. 
De  hát  a  későbbieket,  különösen  a  londoni  életére, 
továbbá  a  halálára  vonatkozókat  ?  Azután  honnan 
tudott  Pesty  az  „Arany-bulla  átadása “  című  vég¬ 
képen  nyomaveszett  képről  ? 

Már  régebb  idő  óta  nyomozzuk  ezt  a  forrást, 
míg  végre  rá  is  akadtunk.  Kiindulási  pontunk  az 
volt,  hogy  alighanem  a  magyar  emigrációnak  angol 
földre  menekült  tagjai  között  kell  keresnünk  azt, 
aki  a  Londonban  1855-ben  meghalt  kiváló  magyar 
művészről  először  küldött  hírt  a  hazába.  S  valóban 
Rónay  Jácintban  meg  is  találtuk,  akit  kerestünk. 

Megszerezve  illetékes  helyen  az  engedélyt  arra, 
hogy  Rónaynak  mindössze  tíz  példányban  nyoma¬ 
tott  naplójegyzeteit  átnézhessük,  a  II.  kötetben  egy 
egész  fejezetre  akadtunk,  melyet  a  lelkes  hazafi 
művész-honfitársának  halála  alkalmából  s  annak 
hatása  alatt  írt.  E  feljegyzésekből  mindenekelőtt 
kitűnik,  hogy  Rónája  szolgáltatta  Pesty  Frigyes 
közleményének  egy  pár  igen  fontos  adatát.  A  teme¬ 
tés  leírása  után  ugyanis  e  sorokat  olvassuk:  .  .  .  . 
„én  pedig  szállásomra  siettem,  hogy  gyászunkat  a 
honbeliekkel  tudassam  s  még  az  nap  következő 
sorokat  intéztem  pesti  ismerőseim  egyikéhez,  hogy 
azokat  valamelyik  lapban  közzé  tegye“.  S  itt  kö¬ 
vetkezik  Rónay  meleghangű  nekrológja,  melyben 
nem  nehéz  a  Pesty-féle  életrajz  egyik  főforrására 
ráismernünk. 

Ámde  nemcsak  azért  becsesek  a  Rónay-féle 
napló  feljegyzései.  Sok  olyan  is  van  ezekben, 
amit  nem  lehetett  a  nekrológban  megírni.  Már 
pedig  minket  minden  legkisebb  adat  érdekel,  ami 
erre  a  nagytehetségű  művészünk  életére  és  művé¬ 
szetére  vonatkozik.  Lássuk  tehát !  És  lehetőleg  a 
naplóíró  eleven  szavaival. 

Rónay  Jácint  1852-ben  ismerkedett  meg  Brocky  - 
val  s  csakhamar  barátságos  viszony  fejlődött  ki 
köztük,  habár  az  első  két  évben  Rónay,  „ismerve 
az  idő  értékét",  csak  ritkán  látogatta  meg  a  mű¬ 
vészt.  Azonban  1855-ben  Mayer  György,  Rónay¬ 
nak  öreg  barátja,  a  Brocky  házában  fogadván 
szállást,  a  találkozás  gyakoribb,  majdnem  napon- 
kinti  lett.  „Mayer  György  lévén  Brocky  legrégibb, 
űgyszólván  legelső  barátja^  Londonban,  az  esti 
órákban  sokszor  együtt  ültünk  a  kandalló  előtt 
mind  a  hárman ;  művész  barátunk  bizalmas  tár¬ 
salgás  közt  nem  egyszer  ecsetelte  azon  nyomorú¬ 
ságos  életet,  melylyel  mérkőznie  kellett  Bécsben, 
hol  éjjente  iratokat,  hangjegyeket  másolt,  hogy 
nappal  száraz  kenyéren  a  Polytechnicumba  jár¬ 
hasson  tanulni  ;  ecsetelte,  mint  aféle  festő,  élénk 
színekben  későbbi  küzdelmeit,  reményeit  és  ter¬ 
veit  ....  Ah  !  sóhajtott  fel  néha-néha :  ha  úgy 
körülnézek  szobáimban,  alig  bírom  elhitetni  ma¬ 
gammal,  hogy  ez  mind  sajátom  ?  hogy  az  a  kis 

elhagyott  fiú,  ki  egykoron  éhesen,  rongyosan  járt 
Bécs  utcáin,  most  háziúr!"  „Minő  elégülés  sugár¬ 
zott  ilyenkor  szeméből,  minő  szép  tervei  voltak, 
minő  fényes  reményei  a  jövőben  .  .  .  .“  teszi  hozzá 
a  napló. 

Rónay  körülményesen  elmondja,  hogy  voltakép 
miben  állott  Brocky  háziurasága.  „A  művész  — 
úgymond  —  öt  év  előtt  még  lakó  volt  mostani 
házában,  de  gazdája,  mi  Londonban  oly  sokszor 
megtörténik,  hátralékban  lévén  az  államadóval,  egy 
éjjel  jelentékenyebb  bútoraival  továbbállt.  A  lakók 
ily  esetben  kötelesek  az  adót  lefizetni  s  ha  nincs 
miből,  még  öltözékeiket  is  letartóztatják;  így  ren¬ 
deli  a  törvény.  Brockyn  ez  már  kétszer  megesett, 
s  hogy  ezentúl  biztos  legyen,  átvette  a  30  évre 
szóló  „lease“-t,  lefizette  a  tartozást  s  akarva,  nem 
akarva  —  háziúrrá  lön.  Londonban,  a  City  kivételé¬ 
vel,  kevés  szabad,  örök  időre  szóló  (freehold)  ház 
van.  Az  épület  a  tulajdonosé,  a  hely  melyen  áll, 
a  földbirtokosé,  ki  a  lakhelyet  90  évre  bérbe  adja, 
s  ha  ez  idő  (a  lease)  lejár,  a  ház  visszaesik  a 
földbirtokosra.  A  házak,  az  engedélyezett  90  év 
alatt,  rendesen  kézről-kézre  esnek  s  minél  nagyobb 
a  hátralevő  lease,  annál  értékesebb  a  ház.  Angliában 
még  sok  ily  középkori  foszlány  létezik  a  törvény 
védelme  alatt." 

De  sem  a  nyugodt  anyagi  viszonyok,  sem  a 
nagy  küzdelemmel  kivívott  dicsőség,  már  nem  sokat 
értek.  Mert  a  szomorú  vég  rohamosan  közeledett. 
Februárban  álmatlanságról,  heves  szívdobogásról 
panaszkodott.  Mindenki  azt  hitte,  hogy  csupán  a 
túlhajtott  munkának  múló  következménye  az  egész. 
Április  2-ikáról  jellemző  esetet  mond  Rónay : 
„.  .  .  .  ebéden  voltam  Brockynál  s  már-már  vé¬ 
geztünk,  midőn  Prince  Albert  egyik  főembere, 
Majer,  a  híres  Winterhalter  festővel  béköszöntött : 
„Azért  jöttünk,  mondák  a  vendégek,  hogy  Önt 
szabadba  vigyük,  a  herceg  kocsija  a  ház  előtt  áll, 
készüljön."  Brocky  távozott,  hogy  átöltözködjék. 
„Bocsásson  meg,  hogy  zavarom  a  társaságot, 
mondá  Winterhalter  hozzám  fordulva,  de  e  férfiút 
meg  kell  mentenünk :  alig  ismerek  rajzolót,  ki 
ügyességben  mérkőzhetnék  vele,  neki  szép  jövője 
van :  íme,  alig  hat  éve,  hogy  meglepő  kréta  és 
aquarell  művei  után,  olajban  fest  s  már  a  leg¬ 
jobbak  sorába  küzdé  magát." 

De  minden  hiábavaló  volt  már,  júniusban  ágyba 
kellett  feküdnie.  „Reménye  nem  volt  már  senkinek, 
csak  ő  remélt  még,  csak  ő  nem  gondolt  a  halálra, 
mert  visszariadt  a  haláltól,  mert  nem  bírta  meg 
azon  gondolatot,  hogy  annyi  fáradalom,  annyi 
küzdelem  után,  éppen  akkor  kelljen  elszakadnia 
az  élettől,  midőn  a  munka  gyümölcseit  élvezni 
kezdé.  „Rónay  és  Mayer  gyöngéd  figyelemmel 
iparkodtak  minden  balsejtelmet  távol  tartani  tőle, 
s  habár  tudták,  hogy  rokonai  nincsenek,  vég¬ 
rendelet  készítésére  távoli  célzást  sem  tettek.  „Mi 
az  a  néhány  font  akkor,  midőn  az  életről  vagy 
legalább  az  élet  utolsó  órái  nyugalmáról  van  szó." 


Adatok  művészetünk  történetéhe: 


Azonban  nem  mindenki  gondolkozott  így.  A 
művésznek  két  angol  barátja :  Colnaghi  tekintélyes 
képárus  és  ennek  sógora,  Pontét  szivarárus,  „meg- 
kérgesedett  üzletemberek  “,  kik  évek  óta  intézték 
anyagi  ügyeit,  „talán  attól  tartva,  hogy  Brocky 
vagyona  vagy  annak  kezelése  ki  fog  kezökből 
siklani,  nem  kímélték  a  beteget,  figyelmeztették 
veszélyes  állapotára,  sürgették  a  végrendeletet  .  .  .  .  “ 
Lehet,  hogy  a  halál  rémképe,  a  fájdalom  óraiban 
néha  már  utolérte  a  beteget,  de  e  végzetes  szót 
még  nem  hallotta  senkitől ;  a  szomorít  valóság 
megrendíté  a  szenvedőt  s  gyorsan  hanyatlott.  Egy 
este,  midőn  Mayerrel  ott  ültünk  közelében,  maga 
a  beteg  szóba  hozta  a  veszélyt,  a  közelgő  halált, 
szeméből  könyek  gördültek  s  fölkért  bennünket, 
hogy  legyünk  tanácsadói  a  végrendelet  készítésé¬ 
nél.  „Magyarországot  nem  feledendem  s  csak  azt 
sajnálom,  hogy  mint  művész,  nem  tehettem  többet 
hazámért,  de  ez  nem  az  én  hibám,  önök  tudják, 
hogy  szép  terveim  voltak ;  különösen  önt  Rónay 
barátom  kérem,  legyen  gondja  azon  festményekre, 
melyeket  a  magyar  nemzeti  Múzeumnak  szántam. “ 

A  napló  elmondja  ezután,  hogy  a  végrendelet 
június  1-én  készült  el,  azonban  a  két  angol  ba¬ 
rátnak  sikerült  a  magyar  barátokat  távoltartani. 

„Nehéz  napok  következtek,  Brocky  nem  foglal¬ 
kozott  többé  földi  dolgokkal,  a  fuldokló  s  már 
élve  felbomlásnak  induló  csak  sóhajtott,  jajgatott, 
s  Mayer  és  én  felváltva  virrasztottunk  a  halállal 
küzdő  honfitárs  ágyánál.  Július  8-án  a  halál  véget 
vetett  szenvedéseinek  s  12-ikén  a  Kensall-Green 
sírkertbe  kisértük  feledhetlen  barátunkat,  oda,  hol 
kedves  öregünk,  Kemény  Farkas,  a  halál  álmát 
szunnyadja  !  Az  utolsó  „Isten  hozzád"  után  Mayer 
barátommal  szomorúan  visszagyalogoltam  a  vá¬ 
rosba,  s  mire  az  elárvult  házhoz  jutottunk,  a 
kocsin  járó  angol  barátok  már  felolvasták,  közzé 
tették  a  végrendeletet,  s  mindenki  tudta,  beszélte 
a  háznál :  hogy  Brocky  szép  festvényeket  hagyo¬ 
mányozott  a  pesti  Múzeumnak,  300  font  sterlinget 
az  eperjesi  prot.  tanodának  (Rónay  itt  téved :  a 
késmárki  iskola  örökölt),  s  400  font  sterlinget  egy 
temesvári  hölgjmek  .  .  .  .  ;  hogy  Mr.  Pontét,  el¬ 
zárva  mindent,  magához  szedve  a  szekrények  és 
szobák  kulcsait,  s  kiadva  parancsait,  mint  teljes 
hatalmú  tömeg-gondnok  hagyta  oda  a  házat." 

Ezután  következik  a  már  említett  nekrológ, 
a  mely  így  kezdődik:  „E  pillanatban  jövök  egy 
férfiú  temetéséről,  ki  szebb  jövőre,  hosszabb  életre 
volt  érdemes  s  kinek  halálát  a  magyar  haza  mél¬ 
tán  veszteségei  közzé  számíthatja  ;  e  férfiú  Brocky 
Károly,  ki  ha  a  magyar  festők  közt  nem  első, 
bizonyosan  egyike  a  legkitűnőbbeknek.  Önök 
hazámfiai  nevét  és  műveit  aligha  ismerendik,  azért 
szabadjon  életrajzát  nehány  szóval  érintenem." 

A  nekrológ  adatait  Pesty  felhasználta.  Azonban 
a  naplójegyzetekben  van  a  nekrológ  szövegéhez 
néhány  későbbi  időből  származó  megjegyzés  csa¬ 
tolva.  így  az  olaszországi  másolatokról  azt  olvas¬ 


suk,  hogy  „tán  seholsem  tűnnek  fel  Brocky 
rendkívüli  tehetségei  fényesebben,  mint  ezekben, 
melyekért  a  gazdag  Monrow,  úgy  tudom,  ezer  font 
sterlinget  ígért ;  de  művész  hazánkfia  nem  tudott 
megválni  élte  e  legszebb  emlékeitől".  A  művész 
londoni  pályája  kezdetén  készített  arcképekről  azt 
jegyzi  meg  Rónay,  hogy  ezek  „kréta-rajzok, 
melyekben,  művészek  véleménye  szerint,  utolérhet- 
len  volt,  s  többen  sajnálták,  hogy  e  tért  elhagyá". 
Fontos  további  feljegyzés  az  is,  hogy  „kevéssel 
halála  előtt  Brocky  Károlyhoz  címzett  felszólítás 
érkezett,  melyben  az  eperjesiek  (helyesen :  a 
késmárkiak)  elpanaszolják,  hogy  saját  erejükből  nem 
képesek  a  kormány  igényeinek  megfelelni,  s  ha 
ezt  nem  teljesítik,  a  protestáns  tanoda  elveszti 
függetlenségét.  E  panasz  bírta  Brockyt,  a  rom. 
katholikust  arra,  hogy  az  eperjesi  tanodának 
segélyt  nyújtson,  hazafiságból" .  Palcsi  István  a 
késmárki  ág.  ev.  lyceum  történetében  (84.  1.) 
megjegyzi,  hogy  az  iskola  Brocky  300  font 
sterlinges  hagyományához  Mayer  J.  György  köz¬ 
benjárása  folytán  jutott.  Érdekes  az  is,  amit 
Rónay  a  nemzeti  Múzeumnak  hagyott  Ámor  és 
Psyché-ről  feljegyez.  „E  mythologiai  kép  —  úgy 
mond  —  gyönyörűen  van  festve  ;  de  az  alakok 
elrendezésében  nem  volt  oly  szerencsés,  mint 
egyébkor.  Ott  függött  éttermében  s  a  művésztől 
nem  egyszer  hallám :  Vajha  a  lebegő  Ámor  el¬ 
repülne  !  “ 

Brocky  nem  feledkezett  meg  Rónay ról  sem. 
Július  13-ikán  Pontét  tömeg-gondnok  tudatta,  hogy 
a  művész  húsz  font  sterlinget  hagyott  neki  azon 
megjegyzéssel,  hogy  az  összegen  emléket  vegyen 
magának.  Az  emlék  egy  jó  angol  óra  lett.  Ekkor 
szóba  jött  a  pesti  Múzeumnak  hagyományozott 
festmények  ügye  is  s  Rónay  azt  tanácsolta,  hogy 
a  két  tábornok  arcképét,  a  politikai  viszonyok 
jobbrafordulásáig,  célszerű  volna  valamely  ismert 
angol  család,  pl.  Lord  I).  Stuart,  Cobden  vagy 
J.  B.  Shmith  parlamenti  tag  őrizetére  bízni,  minek 
kieszközlésére  vállalkozott  is.  „A  gondnok  úr  — 
folytatja  a  napló  —  ajánlott  szolgálatomat  nem 
vette  soha  igénybe,  s  többé  nem  találkoztunk. 
Később  értesültem,  hogy  Pontét  a  képek  ügyében 
járt  az  osztrák  követnél,  Íratott  Kubinyi  Ágoston 
múzeumi  igazgató  úrnak,  ki  az  arcképeket  nem 
tartotta  elfogadhatóknak  s  hazafiúi  aggodalmak 
közt  sürgette  azok  eladását,  mit  a  végrendelet 
világos  szavai  ellen,  a  gondnok  úr  nem  mert 
elkövetni,  tehát  jobb  időkig  maradtak  birtokában. 
Később  Mr.  Pontét,  nem  kis  bajjal,  mert  csak 
angolul  beszélt,  Magyarországra  utazott  —  a  tö¬ 
megből  kikerült  —  hogy  saját  két  szemével  meg¬ 
győződjék  :  ha  van-e  Pesten  Múzeum  ?  Eperjesen 
(illetve  Késmárkon)  tanoda  ?  s  ha  az  a  temesvári 
hölgy  valóban  létezik-e?" 

A  művészi  hagyaték  sorsáról  is  megemlékezik 
Rónay  s  ezzel  véget  is  ér  a  naplónak  Brockyra 
vonatkozó  része.  „így  került  —  írja  —  Brocky 

Adatok  művészetünk  történetéke: 


Károly  vagyona  két  idegen,  de  jó  barát  kezébe,  (?) 
kik  hazánkfia  festvényeit,  rajzait  egyenkint  oly 
árakon  érvényesítették,  minőket  a  szegény  művész 
életében  nem  ismert;  s  ha  csak  eddig  megy  vala  a 
jó  barátok  törekvése,  mindenki,  legalább  Angliában, 
azt  mondotta  volna  a  kép-  és  szivarárusról,  hogy 
derék  üzlet-emberek  !  de  ők  a  kímélet  és  kegyelet 
határain  túlhaladtak,  mert  tekintet  nélkül  a  bol¬ 
dogult  jó  hírére,  nevére,  minden  foszlányt  árúba 
bocsátottak,  oly  rajz-tanulmányokat  és  kísérleteket 
is,  melyeket  a  művész  nem  szánt  soha  a  közön¬ 
ség  szemének  ....  Dillon  tájfestő,  Brocky  leg¬ 
hívebb  barátai  egyike,  ki  zokogva  borult  a  hideg 
földre,  mely  barátját,  mesterét  eltakará,  keserű 
panaszt  emelt  ezen  eljárás  ellen  .  .  .  általában  a 
művészek  közt  nagy  volt  e  miatt  az  ingerültség ; 
de  a  szívtelen  elforgácsolásnak  nem  állhatta  útját 
senki  ;  —  Pontét  and  Comp.  teljes  hatalommal 
kezelték  Brocky  élete  szerzeményeit,  —  s  beszá¬ 
mítottak  egymásnak. 

Ah  !  ez  a  szép  világ,  s  az  az  „Animál  biceps 
et  implume“,  mely  műveltségével,  erényeivel  ég  felé 
törekszik  és  szenvedélyeivel  bévájja  magát  a  porba, 
hogy  onnét  koronkint  kikelve,  szeretettel  eltapodja 
embertársát,  jó  barátját  .  .  .  .  !“ 

Azt  hiszem,  bátran  megkockáztathatjuk  azt  az 
állítást,  hogy  Rónay  tulszigorúan  ítél  Brocky  angol 
barátjairól.  Úgy  látszik,  nem  ismerte  eléggé  e  baráti 
és  üzleti  viszony  előzményeit.  így  például  eléggé 
hiteles  adatok  vannak  arra  nézve,  hogy  Colnaghi 
nagy  szolgálatokat  tett  Brockynak,  midőn  ez 
Londonban  az  érvényesülés  útjait  kereste.  Azután 
az  is  bizonyos,  hogy  az  idealista  magyar  emigráns 
és  a  pozitív  angol  üzletemberek  világfelfogása  közt 
nagy  volt  a  különbség.  Naplóírónk  kapzsi  önzést 
láthatott  abban,  amit  ezek  józan  gyakorlatiasságból 
cselekedtek. 

De  bárhogyan  áll  is  a  dolog,  a  közölt  feljegy¬ 
zések  egyben-másban  mégis  gyarapítják  a  Brockyra 
vonatkozó  gyér  íorrásanyagot  s  esetleges  további 
nyomozásokra  is  megjelölnek  egy-két  újabb  kiin¬ 
dulási  pontot.  Mindenesetre  szükséges  volt  tudomást 
venni  felőlük.  — 76. 

Esztegár  László 

TpóROCKY  KÁROLY.  Érdekkel  olvasom  Divald 
cikkét  Brocky  Károlyról,  kiről  a  nagy  buda¬ 
pesti  kiállítás  alkalmával  magam  is  írtam  egy 
tárcacikket  a  Pester  Lloydban,  igaz,  hogy  új 
adatokkal  nem  szolgálhatván  s  csak  a  kiállított 
művekből  ítélgetvén  meg  a  művészt. 

Most  csak  néhány  megjegyzést  kockáztatok, 
hogy  a  Brocky-téma  legalább  egy  pár  íráshibától 
tisztuljon  meg.  A  „Művészet"  (5.  szám)  320. 
lapján  említett  Bécsben  élő  ,,Mousleard(?)  hercegnő", 
helyesen:  „Montleart  hercegnő".  „Taffinger  tanár" 
pedig  helyesen  :  Daffinger,  a  hírneves  bécsi  minia- 
turista.  Az  eperjesi  oltárkép  első  pillanatra  rögtön 
elárulja  a  30 — 40-es  évek  bécsi  genre-iskoláját. 
430 


Ha  nem  tudom,  hogy  ki  festette,  okvetetlen 
„Waldmüller-iskolát"  mondok.  A  leány  (a  magyar 
typust  kivéve)  szakasztott  Waldmüller-féle  paraszt¬ 
leány  ;  rajzban,  redőzetben,  fölfogásban,  sőt  ma- 
nirban.  Azt  csak  akkor  találták  el  így.  Családi 
vonásuk  volt  nekik,  s  az  kiirthatatlan.  A  tájkép 
is  tökéletesen  Waldmüller,  a  Megváltó  persze 
stilizálva  van,  de  fölülről  derékig  az  is  bécsi.  így 
festettek  a  Kupelwieserek.  Hanem  igaz,  hogy 
nagyon  nemes  és  nem  annyira  sablonszerű  a 
Brocky  Krisztus  feje.  — 77. 

Hevesi  Lajos 

OEZ  (GŐZ)  JÓZSEF  FERENC  BÁRÓ,  magyar 
származású,  de  külföldön  élt,  festő  és  réz¬ 
metsző.  A  Pallas  Lexikon  nem  ismeri.  Született 
1754  febr.  28-án  Nagy-Szebenben,  meghalt  1815 
szept.  1 6-án  Regensburgban.  Nagy  Iván  tévesen 
említi,  hogy  1754 — 1815-ig  hazánkban  működött, 
mert  tényleg  ez  évszámok  felelnek  meg  születési 
és  halálozási  évének.  Eleinte  állami  hivatalba  ké¬ 
szült,  de  utóbb,  ha  kedvezőtlen  viszonyok  közt  is, 
hajlamait  követte  és  a  művészeti  pályára  lépett.  E 
téren  a  legtökéletesebbet  nyújtotta.  Mint  hivatalnok, 
az  udvari  haditanácsnál  talált  alkalmazást,  majd 
jogi  téren  működött  és  mindaddig  meg  is  maradt 
ez  állásban,  míg  atyja  élt.  De  ennek  halála  után, 
csekély  vagyonából  éldegélve,  a  művészettel  fog¬ 
lalkozott,  vagy  utazgatott,  felkeresve  a  képtárakat, 
hogy  ízlését  nemesbítse.  1779-ben  került  Mün¬ 
chenbe,  hol  csakhamar  jellemképeit  megkedvelték  és 
e  nemben  nevét  Németországban  is  ismertté  tették, 
Rövid  idő  múltán  Münchent  elhagyta,  Augsburgba 
ment,  majd  ismét  Münchenbe  tért  vissza,  ahol  mint 
szabadkőmívest  üldözték.  1791-ben  felsőbb  ren¬ 
deletre  Münchenből  kitiltatott.  Ekkor  Regensburgba 
ment,  hol  ép  akkor  az  érsek  képzőművészeti  aka¬ 
démiát  akart  építeni  és  Goez  volt  ennek  igazgatójául 
kiszemelve.  De  a  terv  elejtetett.  Csalódásaitól  meg¬ 
törve,  61  éves  korában  meghalt. 

Goez  munkái  különbözők.  Gouacheban  festett, 
majd  olajban,  rézmetszeteket  készített.  Shakspere, 
Bürger  drámáihoz  több  képet  festett.  Festményei 
között  csak  egy  magyar  arcképet  találunk  :  Hadik 
gróf  altábornagyét.  —  Műveit  felsorolja  Wurz- 
bach :  Biographisches  Lexikon  V.  köt  250.  lap. 
Toldy  is  említi  Irodalmi  beszédei.  1847.  271.  1. 

—  78. 
Naményi  Lajos 


MŰVÉSZETI  IROPftLOM 

USKIN  ÉLETE  ÉS  TANÍTÁSA.  írta  Geöcze  Sarolta. 
Tizenhat  képmelléklettel.  Budapest,  1903,  az  Athe- 
naeum  kiadása.  442  1.  —  Eddig  nem  volt  egyetlenegy 
oly  magyar  nyelvű  könyvünk  sem,  amely  mindenki  által 
könnyen  érthető  módon,  világosan  s  élvezetesen  adná 

elő  a  művészetek  nevezetes  kérdéseit.  Az  átlagos  eszté¬ 
tikák  nem  felelnek  meg  az  ilyen  célnak,  mert  többnyire 
teoretikus  tanokat  tartalmaznak,  amelyek  megértése  nem 
mindig  könnyű,  olvasása  pedig  a  legritkább  esetben  kel¬ 
lemes.  A  külföldön  sem  teremnek  ily  művek  bőven  :  meg¬ 
írásuk  mesteri  tollat,  meggyőző  tehetséget  s  a  tárgynak 
oly  ismeretét  kívánja,  amilyeneket  csak  azok  szerezhetnek 
meg  maguknak,  akik  maguk  is  művészkednek.  Azthiszszük, 
hogy  az  egész  világirodalomban  Ruskin  műveit  illeti  meg 
ily  szempontból  az  elsőség.  E  csodálatosan  eredeti,  mély¬ 
reható  s  a  művészetért  rajongó  elme  fel  tudta  rázni 
Angliát  s  évtizedeken  át  tartó  munkásságával  nagyfej¬ 
lettségű  művészet  felé  kormányozta  a  festőket,  építészeket 
iparművészeket  s  a  közönséget  egyaránt.  Ruskin  neve  az 
utóbbi  évtizedben  nálunk  is  ismertté  vált,  egyik  művét, 
„Velence  köveit"  az  akadémia  adta  ki  magyar  fordításban. 
De  ez  csak  egy  mű  a  sok  közül  :  Ruskin  egész  tanítása 
meglehetősen  zárt  könyv  volt  azok  előtt  is,  akik  őt  em¬ 
legetni  szerették. 

Az  előttünk  fekvő  mű  nagy  nyereséget  jelent  művé¬ 
szeti  irodalmunkban.  Mert  nemcsak  Ruskin  szépen  és 
szeretettel  megírt  életrajzát,  főbb  tanainak  ismertetését 
kapjuk  benne,  hanem  a  könyv  háromnegyed  részében 
folyton  Ruskin  maga  szól  hozzánk.  Geőcze  Sarolta  kivá¬ 
lóan  ismeri  Ruskint,  jól  belelátott  tanai  mélységeibe  s 
így  módjában  volt  a  nagy  brittnek  tanításait  jó  rend¬ 
szerbe  öltött  kivonatban  adni,  még  pedig  olyformán,  hogy 
csaknem  folyton  szószerint  idézi  szerzőjét  s  csak  az 
idézeteket  összekapcsoló  mondatok  tekinthetők  tulajdon- 
képeni  kivonatnak.  Ügyességét  dicséri,  hogy  mégis  egy¬ 
öntetű  és  folyamatos  olvasmány  az  egész  könyv  és  sehol 
sem  érzünk  zökkenést  vagy  idegen  gondolat  becsempé¬ 
szését.  Főkép  a  művészeti  író  szól  itt  hozzánk,  kevésbbé 
a  szociológus,  de  hisz  nekünk  elsősorban  éppen  arra 
van  szükségünk,  amit  Geőcze  Sarolta  ad.  Simán  s  alig 
észrevehetőn  folyik  egybe  ebben  a  könyvben  a  fordítás  és 
a  magyar  szerző  eredeti  mondatai  s  végül  nem  is  veszszük 
észre,  hogy  tulajdonképen  kritikát  is  kapunk,  mert  hisz 
kritikai  művelet  az  ilyen  összeválogatás.  Ruskin  pompás 
pi'ózájának  egyszerű  szépségei  is  megvannak  a  magyar 
átültetésben.  A  könyv  tehát  nemcsak  egy  műtörténeti 
jelentőségű  nagy  író  s  nagy  ember  életével  és  tanításaival 
ismertet  meg  minket,  hanem  a  legszebb  művészeti  olvasó¬ 
könyv,  amelyet  csak  ismerünk.  Aki  egyszer  kezébe  veszi 
s  olvasni  kezdi,  rögtön  barátjává  szegődik,  oly  egyszerű 
és  meggyőző  felvilágosításokat  kap  a  művészetek  minden 
fontos  kérdésében,  amilyeneket  ily  könnyű  szerrel  más 
írónál  nem  kaphat.  Mert  Ruskin  a  legvilágosabb  írók 
egyike,  nem  cikornyás,  nem  bonyolódik  teóriákba,  nem 
követel  előzetes  szakképzettséget  olvasójától. 

A  szerzőnek  nagy  érdemül  tudjuk  be,  hogy  Ruskin 
kivonatolásának  nehéz  munkáját  ilyen  szakavatott  kézzel 
végezte.  Az  a  hetven  oldal,  amelyen  a  nagy  angolt  be¬ 
mutatja,  méltó  előszó  magának  Ruskinnek  munkájához. 

IE  KONSTRUKTIONEN  UND  DIE  KUNSTFORMEN 
DÉR  ARCH1TEKTUR,  ihre  Entstehung  und  geschicht- 
liche  Entwickelung  bei  den  verschiedenen  Völkern.  írta 
Constantin  Uhde.  Berlin,  kiadja  Ernst  Wasmuth  I.  köt. 


1902,  negyedrét,  183  1.,  345  kép.  II.  köt.  1903,  negyed¬ 
rét,  448  1.,  526  kép.  —  E  négy  kötetre  tervezett 
nagyszabású  munka  az  építészettörténet  terén  nagyhírű 
szerző'  életének  főműve.  Uhde  ebben  az  előttünk  fekvő 
két  kötetben  teljesen  eltér  az  átlagos  építészettörténeti 
előadástól.  Nem  adja  egyes  korszakok  vagy  népek  épí¬ 
tészetének  inventáriumát,  nem  adja  a  művészek  életrajzát, 
sőt  gazdag  képanyagában  sem  mutatja  be  a  múlt  kitűnő 
építészeti  emlékeit.  Mélyebbre  szánt  s  ennélfogva  könyve 
hasznosabb  amazoknál.  Afféle  fejlődéstan  :  minden  épí¬ 
tészeti  anyag  megmunkálása,  formába  szorítása  szervesen 
lebonyolódik  előttünk  s  ennélfogva  világosan  megismerjük 
minden,  még  a  legszerényebb  architektonikus  tagban  is 
annak  a  szellemnek  munkálkodását,  megnyilatkozása  okát 
és  módját,  amelyet  az  építőművészet  szellemének  nevez¬ 
hetünk.  Ne  higyjük  azonban  ezek  után,  hogy  a  könyv 
talán  elvont  teóriákkal  áll  elő.  Ellenkezőleg :  a  legtár- 
gyiasabb  könyvek  egyike,  amelyeket  az  építőművészet¬ 
ről  írtak. 

Berendezésével  és  módszerével  rögtön  tisztában 
leszünk,  ha  betekintünk  az  első  fejezetekbe.  Kezdi  — 
nagyon  jellemzően  —  a  fonálon  és  kötélen,  mikép  készí¬ 
tették  és  készítik,  mint  sodorják,  fonják,  szövik  össze, 
mint  varrnak  vele  ruhát,  mint  alakul  magából  a  esomózási 
és  kötési  technikából  egy  bizonyos  ornamentum.  A  szövő¬ 
ipar  befolyását  rögtön  megismerteti  velünk  a  fazekas¬ 
mesterség  készítményein.  De  a  szövőipar  s  a  varrási 
és  esomózási  technika  szolgáltatja  a  primitív  lakóháznak, 
a  sátornak  egyik  lényeges  kellékét,  a  ponyvát.  Néhány 
cölöpre  kerül  a  bőr  vagy  a  ponyva  s  magával  hozza  a 
régi  ornamentumot.  Viszont  a  laza  cölöpök  részben  vesző¬ 
fonatokkal  köttetnek  össze  (új  ornamentális  elem),  ami 
a  fa  behatóbb  megmunkálására  vezet.  A  szerző  itt 
aztán  előadja,  hogy  az  embernek  most  s  hajdan  minő 
szerszámok  álltak  rendelkezésére  a  fa  megmunkálására, 
mint  keletkezik  a  fakötés  eszméje,  mint  fejlődik  ki  az 
ácsmesterség.  Kialakul  a  faváz  és  a  gerendás  fedélszék. 
Ugyanilyen  módszerrel  ösmerteti  a  kő  megmunkálását, 
kötéseinek  lehetőségeit,  hozzáfűzve  a  műkövet  (tégla\  a 
gipszet,  a  vakolást  is.  Az  öntött,  kovácsolt  és  hengerelt 
vas  ismertetése  után  kifejti,  mint  öltöttek  művészi  formát 
mindezek  az  anyagok  az  építészet  történeti  fejlődésében. 
Sor  kerül  tehát  a  fal,  a  pillér,  az  oszlop,  a  fedélzet,  az 
emelet,  a  boltív  elemzésére  és  bemutatására.  Miután  így 
az  építészet  anyagaival  és  az  ezekből  szükségszerűen 
előállott  főformákkal  megismerkedtünk,  képet  kapunk 
arról,  mint  alakult  szép  formává  az  épületek  arcele,  azaz 
párkány-eleme  az  építészet  összes  korszakain  át,  az  épület 
összes  részein.  Az  első  kötet  erről  a  hosszas  és  bámu¬ 
latosan  szerves  fejlődésről  számol  be. 

A  második  kötet  elejétől  a  végéig  a  faépítkezést 
mutatja  be  fejlődésében.  A  faépítkezés  őskorából  alig 
maradt  ránk  eredeti  mű,  a  szerző  tehát  a  történelem  előtti 
idők  kőemlékeinek  néhányát  mutatja  be,  olyanokat  vá¬ 
lasztván  ki  erre  a  célra,  amelyek  minden  kétséget  kizáróan 
faépületek,  illetve  fa-szerkezetek  kőből  való  másolatai. 
Világosan  látni,  mint  használták  fel  a  fa-szerkezet  formáit  a 
kőépítkezésnél  Likiában,  Arzacesz  sírján,  a  perzsa  oszlopo¬ 
kon  és  kőgerendázaton  stb.  Feltűnő,  mily  szolgailag  má- 

solták  kőre  a  sátraknál  használatos  vesszőfonásból  előállott 
ornamentumot  az  ú.  n.  Midász-sírján.  így  folyik  ez  a 
lefejtési  mívelet  az  egyiptomi,  görög,  itáliai  művészet 
korszakain  át,  míg  végre  a  renaissance  nagyfejlettségű 
faereszei,  menyezetkiképzései,  faburkolatai  megmutatják 
a  fa-építkezés  formáinak  bizonyos  irányban  való  teljes 
kifejlődését.  Különösen  meglepők  a  szerző  elemzései  a 
spanyolországi  mór  stalaktit-ívek  magyarázásánál  s  az 
arab  faépületek  bemutatásánál.  Ezek  után  Német-,  Orosz-, 
Franciaország,  Svájc,  Tirol,  Norvégia,  Anglia,  India,  Japán, 
Jukatán  faépítkezésének  fejlődésével  ismerkedünk  meg, 
a  szerző  eredeti  régi  faépiilet-maradványok  híjján  a  meg¬ 
maradt  kőépületek  sajátságos  formáin  következtet  vissza 
az  ősi  fakötés  és  fa-szerkezet  módjaira.  Sajnálatunkra, 
mellőzi  a  magyarországi  faépítkezés  'emlékeit  s  ezek 
közül  csak  a  ploszkói  fatemplomot  mutatja  be  képben 
Lachner  nyomán,  a  német  faépítkezés  méltatásánál.  E 
tévedés  miatt  nem  neheztelünk  a  szerzőre,  mert  hisz 
magunknak  sincs  még  oly  publikációnk,  amely  ezeket 
az  érdekes  emlékeket  kimerítően  tárgyalná.  Semmi  sem 
természetesebb,  mint  az,  hogy  mindenekelőtt  magunknak 
kellene  számot  adnunk  arról,  minő  építészettörténeti 
emlékeink  állanak  még  s  a  mi  kötelességünk  volna  kuta¬ 
tásaink  eredményeiről  a  külföldet  tudósítani. 

Csak  futólagos  vázlatát  adtuk  itt  ennek  a  valóban 
nagyszabású  s  egyben  díszes  műnek.  A  képeket,  amelyek 
kiválóan  jól  demonstrálják  a  szövegben  foglalt  állításokat, 
legnagyobbrészt  a  szerző  rajzolta.  A  következő  kötetek 
a  kő-  és  téglaépítkezésről  s  végül  a  modern  vasépítke¬ 
zésről  fognak  szólni. 

FRA  BARTOLOMMEO  DELLA  PORTA  und  die  Scliule 
von  San  Marco.  írta  Fritz  Knapp.  122  képpel.  Halle 
a.  S.,  1903,  Wilhelm  Knapp  kiadása.  326  1.  —  A  szerző 
ebben  a  könyvben  összefoglal  mindent,  amit  eddig  fra 
Bartolommeoról  és  köréről  kikutattak.  De  jóval  többet 
ad  életrajzi  statisztikánál,  mert  egyúttal  oly  részle¬ 
tesen  adja  elő  fra  Bartolommeo  művészi  fejlődését,  stílu¬ 
sának  kialakulását,  oly  pompásan  elemzi  valamennyi  művét, 
hogy  ez  a  monográfia  ily  irányban  is  teljes  és  hiánytalan. 
Nem  teszi  meg  félistennek,  mint  a  legtöbb  monografista 
a  maga  hősét,  de  ha  szeretettel  domborítja  is  ki  nagy 
erényeit,  kivált  a  rajzbelieket,  nem  hallgatja  el  gyengéit 
sem,  amelyek  közt  fra  Bartolommeora  leginkább  az  a 
hiba  nehezedik,  hogy  végre  emberalakjai  már  csak  tér¬ 
kitöltő  feladatokat  kapnak  a  képen.  A  fejlődés  hosszú 
útján  ez  a  mester  azután  csodálni  való  remekműveket 
is  teremtett.  Savonarola,  Lionardo,  Rafael,  Michelangelo 
hatalmas  alakjaival  kerül  vonatkozásba  az  ő  rendkívül 
érdekes  egyénisége,  tőlük  sokat  kap,  de  részben  sokat 
is  ad.  „Művészete  —  mint  a  szerző  mondja,  —  az  esti¬ 
fény  kései  hűvös  megvillanása  az  éjszaka  előtt11.  Hamar 
elfordul  Ghirlandaiotól  s  elsősorban  Lionardo  hat  rá. 
Előadása  nagyszabásúvá  lesz,  alakjai  méltóságteljesek, 
finom  páthosz  érzik  rajtuk.  A  nagyszabású,  monumen¬ 
tális  vonás  még  inkább  jelentkezik  a  rajzban,  semmint 
festményein.  A  szerző  e  rajzok  stílusának  magyarázatában 
kiváló  kalauznak  bizonyult.  A  velencei  út  után  fra  Bar¬ 
tolommeo  alakjainak  régi  szigorú  vonalai  kissé  lágyab- 

bakká  lettek,  a  formák  teltebbek.  Természetes,  hogy  a 
színek  nagy  mestereitől  is  tanult  valamit,  amit  Firenzében 
nem  látott  még.  De  szülővárosába  visszatérve,  ezek  az 
emlékek  lassanként  elbágyadnak.  Megint  a  firenzei  leve¬ 
gőben  zsibongó  művészeti  problémák  foglalkoztatják  : 
kemény  logikával  keresi  a  világos  előadást.  Ezt  elősegí¬ 
tette  az  is,  hogy  szerzetes-élete  a  kolostor  falai  közt  folyt : 
a  természet  gazdag,  változatos  játékaival  nem  bíbelőd¬ 
hetett.  A  téralakítás  nem  többé  a  festői  ösztön  feladata, 
hanem  a  biztos  számításé,  szinte  matematikai  művelet. 
Az  észnek  több  munka  jut,  mint  a  festői  érzésnek.  A 
törekvés  az,  hogy  az  alak  bizton  elhelyeződjék  a  térben, 
hogy  a  csoportok  világosan  tagoltak,  jól  áttekinthetők 
legyenek.  Nem  akarja  többé  a  szemet  gyönyörködtetni 
a  formák  gazdagságával  és  a  színek  ragyogásával,  hanem 
mozdulatok  révén  igyekszik  életet  önteni  alakjaiba.  Egész 
lelkületével  ellenkeznék,  hogy  finom  sfumátókkal  mintázza 
a  test  formáit,  mint  Lionardo  tette.  Csak  a  nagy  összhatás 
érdekli  most  már  a  képen  :  alakjait  úgy  állítja  be,  hogy 
ezáltal  mély  térhatás  keletkezzék ;  az  oldalról  betóduló 
erős  fény  hatalmasan  egybefoglalja  az  alakokat,  nem  a 
plasztika  kedvéért,  de  hogy  a  kép  tömör,  egységes  ha¬ 
tású,  nagyszabású  legyen  már  megjelenésében  is.  És  végre 
az  embercsoportok  csak  arra  szolgálnak,  hogy  eleven 
silhouettejeikkel  hatalmasan  kitöltsék  a  széles  teret  s 
nagy  vonalukkal  éreztessék  az  életet  jelentő  mozgást. 
Végre  a  fiatal  Rafael  hat  rá  s  oeuvreje  végén  megérkezik 
a  nagyszabású  monumentalitáshoz.  A  vihar,  amelyet 
művészleikében  a  Sixtus-kápolna  hatalmas  kompozíciói 
keltettek,  csakhamar  elsuhant  :  Michelangelo  inkább  csak 
epizód  az  ő  életében.  Legegyszerűbben  jelentkezik  minden 
érzése  a  „Krisztus  megsiratásában“  (Pitti-képtár).  De 
„Mária  mennybemenetele'1  már  bejelenti  a  secentót,  a 
klasszikus  képírás  hanyatlását,  a  nyugtalan  barokvilág 
elkövetkezését. 

Knapp,  midőn  így  behatóan  elemzi  fra  Bartolommeo 
műveit  s  elénk  tárja  fejlődését,  többet  is  ad  az  egyszerű 
monográfiánál,  mert  Bartolommeo  fejlődése  egyúttal  egy 
nagyszabású  firenzei  stílus  fejlődését  jelenti  s  így  e 
könyv  egyúttal  egy  felette  érdekes  irány  győzelmének 
és  bukásának  is  képét  adja.  A  szerző  előadása  méltó  a 
tárgyához.  Azzal,  hogy  könyvéhez  csatolta  fra  Bartolom¬ 
meo  tanítványainak  monográfiáját  és  a  mester  összes 
műveinek  rendszeres  és  jegyzetes  katalógusát  is,  hasznos 
kézikönyvet  juttatott  a  művészet  barátainak  könyvespol¬ 
cára.  A  mű  kiállítása  előkelő,  kivált  a  kézirajzok  repro¬ 
dukciója  sikerült. 

IE  NATÚR  IN  DÉR  KUNST.  Studien  eines  Natur- 
forschers  zűr  Geschichte  dér  Maierei.  Irta  Félix 
Rosen.  120  képpel.  Lipcse,  1903.  B.  G.  Teubner.  344  1. 
—  Ritka  élvezetet  szerzett  nekünk  ez  az  eredeti  észjá¬ 
rású  könyv.  A  szerző  természettudós,  szakmája  a  nö¬ 
vénytan,  de  hajlamai  a  képíráshoz  vonzották,  utazásai 
közben  sűrűn  látogatta  a  képtárakat,  kezdett  műtörté¬ 
nettel  is  foglalkozni,  jegyzeteket  készített  magának,  míg 
végre  évek  során  e  jegyzetek  annyira  felszaporodtak  s 
oly  szervesen  egészítették  ki  egymást,  hogy  most  e 
könyvvé  formálta  azokat.  A  művészet  lelkes  barátjából 

lassankint  kitűnő  műértővé  fejlődött,  akinek  érdemes  volt 
ezt  a  könyvet  kiadnia,  mert  megjegyzéseivel  temérdek 
új  gondolatott  vet  fel,  elhanyagolt  szempontokra  tereli 
figyelmünket,  sőt  hozzájárul  több  fogós  kérdés  tisztázá¬ 
sához  is.  Bár  műtörténeti  tanulmánynak  veszszük  az  előt¬ 
tünk  fekvő  könyvet,  mégis  gyakran  megszólal  a  műtör¬ 
ténészben  a  botanikus  s  növénytani  ismereteit  sűrűn 
használja  fel  egy-egy  művész  fejlődésének  megvilágítá¬ 
sára  vagy  arra,  hogy  meghatározzon  egy  kétes  szerzőjű 
képet.  Amit  Morelli  a  kéz,  a  szem,  sőt  a  köröm  rajzának 
és  színezésének  egybevetésével  ért  el,  azt  Rosen  bota¬ 
nikai  formák  összehasonlításával  is  folytatja. 

A  könyv  Giottón  kezdi  s  Rafaelen  végzi.  Felöleli  az 
olasz  és  németalföldi  festészetnek  ama  korszakait,  amidőn 
lassankint  felfedezték  a  természetet,  kilesték  titkait.  Giotto 
a  bizánci-román  sablonok  után  az  első  igazi  megfigyelő. 
Megfigyelései  leginkább  az  emberre,  a  taglejtésre  stb. 
terjednek  ki.  A  táj,  a  szabad  természet  még  felette  el¬ 
hanyagolt  elem.  így  például  egyik  páduai  freskóján (Joákirn 
és  a  pásztorok)  úgy  a  hegyes  háttér,  mint  a  fák  arra 
mutatnak,  hogy  Giotto  itt  nem  közvetlenül  a  természetet 
figyelte  meg,  hanem  szobrászati  előképekhez  simult.  Vagy 
Pisano  domborműveiről,  vagy  Pisano  forrásából  kölcsö¬ 
nözte  ezt  a  természetrészletet.  Taddeo  Gaddi  az  első, 
aki  beviszi  a  kert  motívumát  a  renaissance  képírásába. 
De  a  pontos  megfigyelés  még  hiányzik  az  összes  mes¬ 
tereknél.  A  pisai  camposanto  „triomfo  della  morte“-jének 
mestere  még  alig  képes  az  egyes  fák,  növények  fajait 
elkülönítően  jellemezni.  Gyakran  fantasztikus  formákat 
állít  egymás  mellé.  Spinello  Aretinonál  látjuk  első  karak¬ 
teres  formáját  a  gye.mekláncfűnek.  Az  egész  kor  még 
nem  ösmeri  a  gyep,  a  pázsit  fogalmát.  A  virágok  és 
egyes  növények  elkülönítve  nőnek  ki  a  kopasz  földből. 
A  szerző  meggyőzőn  fejtegeti,  hogy  ez  nem  stilizálási 
sajátság,  hanem  gyenge  megfigyelés,  tudatlanság. 

Németalföldön  is  szerény  kezdetekből  bontakozott 
ki  a  természet  megfigyelése.  E  kezdetekről  nagyon  ke¬ 
veset  tudunk.  Jan  van  Eyck  egyszeriben  nagy  művészként 
bukkan  föl.  A  genti  oltárképen  vegyest  adja  észak  és 
dél  flórájának  egész  gazdagságát,  jó  megfigyeléssel,  hi¬ 
bákkal  vegyest.  1400  táján  a  Rajna  mentén  is  gazdag 
változatban  festik  már  a  virágokat,  de  ezek  is  külön 
állanak,  mint  egy  gyűjteményben  s  nem  keltik  a  flóra 
benyomását.  Itt  is  azt  látjuk,  mint  Jan  van  Eycknél,  hogy 
a  lomblevelek  rövidüléseit  még  nem  ismerik.  Jan  is,  mint 
sok  olasz,  a  városok  látképét,  a  dombvidéket,  a  völgyeket 
a  valóságnál  keskenyebbre  veszi,  összeszorítja  s  a  füg¬ 
gélyes  vonalt  hangsúlyozza,  egészen  a  gótikus  stílus 
szellemében,  a  vízszintes  rovására.  Jan  kezdi  először 
a  hazai  vidék  kultuszát.  Követőinek  egyike,  Petrus  Cris- 
tus,  Jan  ünnepi  hangulatából  hétköznapi  hangulatba  viszi 
a  természet  képeit,  a  vidéket.  Nem  megálmodott  mese¬ 
világot  ad,  hanem  a  hazát.  Rogier  van  dér  Weyden  Jan 
pompázó  virágai  mellett  helyet  juttat  a  virágok  prole¬ 
tárjainak,  a  vadsalátának,  a  geumnak  stb.  is.  Bár  Rogier 
is  járt  Olaszországban  :  mégis  csupa  hazai  virágot  fest. 
Egy  hollandi  festő  volt  az  első,  aki  természethű  szikla¬ 
vidéket  fest :  Hans  Memlinc.  Gerhard  Dávid  az  erdő 
igazi  felfedezője. 

A  szerző  sorra  veszi  a  quattrocento  fontos  művészeit 
s  meggyőzően  jellemzi  egyéni  természetszemléletüket. 
Perugino  zárja  le  ezt  a  korszakot.  Azután  jön  a  cinque- 
cento  három  nagy  alakja  :  Lionardo,  Rafael  és  Michelan¬ 
gelo.  A  két  utóbbi  hatalmas  egyénisége  halálos  csapást 
mér  a  naturalizmusra. 

A  könyv  elejétől  végig  azért  köti  le  oly  nagyon  érdek¬ 
lődésünket,  mert  éppen  azzal  szolgál  nekünk,  amit  a 
legtöbb  műtörténetben  hiába  keresünk  :  meggyőzően  és 
világosan  adja  elő  a  kiváló  művészek  természetszemlé¬ 
letét.  Látjuk,  mint  áll  egy  ily  egyéniség  a  természettel 
szemben  s  megleshetjük  élete  legfontosabb  perceiben  : 
amidőn  egészen  elmélyed  a  természet  tanulmányozásába, 
amidőn  annak  tartalmát  szinte  magába  szívja.  Akik  bele¬ 
fáradtak  a  rendszeres  műtörténetek  fárasztó  és  alapjában 
véve  inkább  statisztikus  előadásába,  azoknak  nem  ajánl¬ 
hatjuk  eléggé  ezt  a  vonzóan  megírt,  magvas  és  eredeti 
könyvet.  A  képek  is  jók,  a  szerző  némely  növényalak, 
erdőkarakter,  sziklaalakulás  magyarázatára  a  festmény 
fényképe  mellett  még  a  természet  után  készített  fényképet 
is  közli,  ami  által  megszabadul  némely  forma  magyarázásától. 

IE  KÖRPERFORMEN  IN  KUNST  UND  LEBEN  DÉR 
JAPANER.  írta  dr.  C.  H.  Stratz,  112  szövegképpel, 
4  színes  táblával.  Stutttgart,  1902,  Ferdinand  Enke  kia¬ 
dása.  196  1.  —  Mielőtt  a  szerző  tulajdon képeni  tárgyára 
áttérne,  megismertet  minket  a  „japáni  faj“  eredetével, 
antropologiai  jellemvonásaival,  néprajzi  vonatkozásaival. 
A  japáni  faj  keverék  faj,  amelynek  egyik  fontos  eleme 
az  aino-faj,  amely  a  szerző  forrásai  szerint  rendkívül 
közel  áll  a  kaukázusi  fajhoz.  Az  írással  együtt  a  mű¬ 
vészet  több  elemét  vették  át  a  japániak  a  kínaiaktól  és 
a  koreaiaktól,  az  indiai  eredetű  vallásukkal  pedig  indiai 
művészeti  elemek  is  szivárogtak  Japánba.  Stratz  pontos 
méretek  és  gazdag  kép-anyag  bemutatásával  megállapítja 
azokat  a  vonásokat,  amelyeket  az  európai  ember  a  ja¬ 
páni  nőkön  szépnek  lát.  A  szerző  szerint  a  japáni  nő 
testén  legszebb  a  váll  és  a  kar  formája,  az  apró  kéz 
és  láb  (a  boka  kivételével),  az  arc  (a  szem  mongoloid 
ráncától  eltekintve),  végre  a  bársonyos  bőr.  A  leggya¬ 
koribb  hiba  a  fej  túlságos  nagysága,  a  lábszárak  rövid¬ 
sége,  a  csípők  szűk  volta.  Ennél  az  európai  szempontnál 
sokkalta  érdekesebb  a  japáni  szempont,  a  japáni  koz¬ 
metika.  Stratz  a  könyvének  nagyobbik  felében  ezt  elemzi, 
ezt  mutatja  be.  Hogy  minőnek  fogták  fel  fajuk  szépségeit 
a  japániak,  arról  művészeik  munkáiban  találjuk  a  leg¬ 
közvetlenebb  példákat.  Stratz  más  szerzőkkel  egyetértve 
arra  az  eredményre  jut,  hogy  a  japáni  ember  a  női 
szépség  szemléleténél  csak  az  arcra  és  a  termetre  vet 
súlyt  és  szépségeideálját  a  ruhába  burkolt  testről  vezeti 
le.  De  a  többi  szerzővel  szemben  azt  bizonyítja,  hogy 
a  japáni  művész  is  ösmeri  a  mezítelen  testet,  azt  helyesen 
meg  is  tudja  rajzolni.  Hisz  a  napi  élet  Japánban  sűrűn 
nyújt  alkalmat  arra,  hogy  a  művészek  meztelen  emberi 
testet  láthasanak  és  tanulmányozhassák.  Ennél  a  pontnál 
Stratz  figyelmezteti  az  olvasót,  hogy  e  jelenség  helyes 
méltánylására  nem  szabad  európai  előítéleteinek  helyet 
adni,  hanem  bele  kell  magát  élnie  a  japáni  életbe,  kultú¬ 
rába.  A  japáni  éppen  nem  érzéki  nép.  Ennek  következ- 

tében  föl  sem  tűnik  neki  a  test  mezítelensége.  Davidsohn 
egy  megfigyelése  rögtön  megvilágítja  a  tényállást.  Kio¬ 
tóban  egy  műtárlaton  egy  európai  fogalmak  szerint  festett 
mezítelen  nő  képe  is  ki  volt  állítva.  Az  emberek  nagy 
tömegben  körülállták,  kacagtak  és  nevetgéltek,  sokan 
pedig  fölháborodásuknak  adtak  kifejezést.  Nem  a  mezí¬ 
telen  női  test,  hanem  annak  szándékos  nyilvánosság  elé 
való  állítása  bántotta  a  japániak  ízlését.  A  kiotóiak 
ugyanazt  érezték,  amit  az  európai  ember  érezne,  ha  vala¬ 
kinek  eszébe  jutna  ruha  nélkül  jelenni  meg  egy  estélyen. 
Természetes,  hogy  a  mezítelen  test  művészi  ábrázolásánál 
a  japániak  ugyanerre  az  álláspontra  helyezkednek.  A  ja- 
páni  rajzmesterek  nem  ösmerik  azt  a  tudományos  kuta¬ 
tásokon  alapuló  bonctant,  amelyet  az  európai  festők  tanul¬ 
mányoznak.  De  azért  nem  kell  azt  gondolnunk,  hogy 
semmiképen  se  tudnák  a  testet  pontosan  ábrázolni. 
Kioszái,  a  nagy  művész,  néhány  rajzlapon  kifejezetten 
védekezik  ez  európai  vád  ellen  s  bizonyitáskép  néhány 
kezet  és  lábat  rajzol  a  lapra  a  lehető  legpontosabban. 
De  mindegyik  mellé  odarajzolja,  hogy  miként  alakítja  a 
természet  e  jelenségeit  a  saját  művészi  érzése  értelmében 
a  japáni  rajzoló.  Hokuszái  pedig  egyenest  paródiát  rajzol 
az  európai  rajzolók  rendszerező  előadásáról  s  dicséri  a 
japániak  egyszerűsítő  előadását.  Stratz  azután  temérdek 
festett,  rajzolt  faragott  példán  bemutatja  és  elmésen 
magyarázza  az  emberi  testnek  a  japáni  művészetben 
előforduló  szereplését,  a  sajátos  felfogást  s  előadja  a 
japáni  művészi  szempontokat,  amelyek  e  művek  meg¬ 
ítélésénél  fontosak.  Könyve  rendkívül  érdekes  és  csaknem 
minden  lapon  oly  megfigyeléseket  és  megjegyzéseket 
tartalmaz,  amelyek  alkalmasak  arra,  hogy  alaposan  meg¬ 
értsük  a  szélső  kelet  nagy  mestereinek  a  mienktől  teljesen 
eltérő  művészi  hitvallását. 

TECHNIK  DÉR  BRONZEPLASTIK.  írta  Hermann  Lüer. 

144  képpel.  Lipcse,  é.  n.,  Hermann  Seemann  Nach- 
folger  kiadása.  A  Monographien  des  Kuntsgewerbes  című 
sorozat  negyedik  kötete.  134  1.  —  Mikor  a  szobrász 
elkészült  agyag-  vagy  viaszmintájával,  még  sok  munkára 
és  technikai  fogásra  van  szükség,  hogy  a  bronzszobor 
előálljon.  A  bronzöntő  mesterségével  aránylag  keveset 
törődik  a  közönség,  sőt  mondhatjuk,  hogy  a  legkevesebb 
ö  embernek  van  fogalma  arról,  miképen  öntik  a  bronz¬ 
szobrot.  Az  előttünk  fekvő  könyv  megadja  rá  a  felvilá¬ 
gosítást.  Kizárólag  ezzel  a  tárgygyal  foglalkozik,  bemu¬ 
tatja  a  bronzöntés  múltját  és  jelenét,  elmondja  összes 
fogásait,  beszámol  a  bronzművesség  remekeiről,  öntési 
mintákat  ad  rajzban  s  minden  irányban  megvilágítja  az 
e  tárgyhoz  tartozó  kédéseket.  A  könyv  legnagyobb  része 
a  viaszszal  való  öntés  technikáját  tárgyalja,  amely  éppen 
napjainkban  éli  virágzását.  A  függelék  felvilágosít  minket 
a  horganyöntésről,  a  trébelésről  és  a  galvanoplasztikáról. 
Helyesen  összefoglaló,  mindenre  kiterjedő,  világosan 
megírt  kézikönyv. 

EUTSCHE  MÖBEL  DÉR  VERGANGENHEIT.  írta 
Ferdinand  Luthmer.  142  képpel.  Lipcse,  é.  n.,  Her¬ 
mann  Seemann  Nachfolger  kiadása.  A  Monographien  des 
Kunstgewerbes  című  sorozat  hetedik  kötete.  137  1.  — 

Nem  kisebb  ember,  mint  Luthmer  vállalkozott  arra,  hogy 
megírja  tömören  és  áttekinthetőn  a  német  butorstilus 
fejlődését  a  román  stílus  kezdeteitől  máig.  A  tárgy  rend¬ 
kívül  terjedelmes,  a  szerzőnek  mégis  kiválóan  sikerült  a 
főjellemvonásokat  és  a  döntő  fejlődési  mozzanatokat 
kidomborítani  és  gazdag  képanyagán  szemléltetőn  bemu¬ 
tatni.  Az  oroszlánrész  a  gótikáé  és  a  renaissanceé,  a 
legmodernebb  törekvéseket  óvatosan  és  tartózkodva  ke¬ 
zeli  néhány  hasábon.  Az  elmúlt  stílusokról  azonban 
behatóan  tájékoztat  s  elvégre  ez  a  könyv  főcélja.  Ebből 
az  ötletből  nem  hallgathatjuk  el  azt  a  megjegyzésünket, 
hogy  igazán  ideje  volna  a  magyarországi  bútorokat  is 
ily  tanulmány  tárgyává  tenni  s  azok  fejlődését  ehhez 
hasonló  alapos  monográfiában  előadni. 

pIN  PAAR  WINKE  ÜBER  DAS  MUSTERZEICHNEN. 
jj=i  írta  William  Morris.  Lipcse,  Hermann  Seemann  Nach¬ 
folger,  1902.50  1.  — A  híres  angol  írónak  e  felolvasása  most 
német  fordításban  is  megjelent.  Oly  behatóan  és  világosan 
magyarázza  meg  a  mintarajzolást,  vagy  ahogy  nálunk  mond¬ 
ják:  díszítményrajzolást,  hogy  minden  előkészület  nélkül  is 
bárki  teljesen  tiszta  képet  kap  a  művészet  ez  ágának 
követelményeiről.  A  füzetben  a  síkdíszítmény  eredete, 
fejlődési  menete,  alkalmazása  van  bőségesen  megvilágítva. 
Nálunk  e  könyvecske  tanításai  főkép  azért  érdemelné¬ 
nek  iparosaink  részéről  megszívlelést,  mert  a  szerző  éppen 
arra  tanítja  olvasóját,  hogy  minden  díszítménynek  a  maga 
anyagából  kell  szervesen  fejlődnie,  ami  ellen  az  átlagos 
mintakönyvek  használói  oly  sokat  vétnek. 

ABINETSTÜCKE  DÉR  MEISSNER  PORZELLAN- 
M  ANUF  AKTUR  VON  J  OH  A  NN  J  0  ACHIM  KÁNDLER . 
írta  Jean  Louis  Sponscl.  Számos  képpel  és  melléklettel. 
Lipcse,  1900.  Hermann  Seemann  Nachfolger.  Negyedrét, 
231  1.  —  Kándler  egyike  volt  a  legnagyobb  európai 
porcellánművészcknek,  technikája  oly  fejlett,  hogy  minden 
nehézségen  átsegíti,  sőt  szinte  már  lehetetlen  vállalko¬ 
zásokba  sodorja,  amilyen  például  III.  Ágost  tizenhat  rőf 
magasra  tervezett  lovasszobra  —  porcellánból.  A  meis¬ 
seni  mester  nagy  művészete  azonban  nem  az  ilyen  erő¬ 
próbákban  mutatkozott  legszebben.  A  kor  ízlésének  meg¬ 
felelő  stilusban,  de  az  élet  meglepő  megfigyelésével 
alakította  kabinet-darabjait  s  befolyt  arra,  hogy  e  részben 
tanítványai  is  kövessék.  így  támadtak  azok  a  pompás 
porcellándarabok,  amelyek  ma  irigyelt  számai  a  drezdai 
gyűjteménynek.  A  legmeglepőbbek  ezek  közt  az  állat¬ 
szobrocskák.  A  „vieux  Saxe“  minden  barátjának  gyö¬ 
nyörűsége  telik  abban  a  mesteri  előadásban,  amelylyel  az 
élet  hirtelen  fordulatai  a  porcellán  anyagába  zárvák.  Louis 
Sponsel  ebben  a  díszműben  a  legkisebb  részletekig  elemzi 
ezt  a  művészetet,  sőt  leírja  bőségesen  milieujét  is,  egyben 
a  kor  színvonalán  álló  sokszorosításokban  mutatja  be  a 
legszebb  kabinet-darabokat.  Tanulságos  az  a  fejtegetése, 
amelylyel  az  említett  lovasszobor  tervének  meghiúsulását 
előadja  s  amely  egy  darab  stilisztika,  a  porcellán-anyagon 
bemutatva.  A  drezdai  híres  „japáni  palota"  berendezé¬ 
sének  története  pedig  eleven  és  érdekes  fejezete  a  mű¬ 
történetnek  s  világosan  mutatja,  hogy  a  művészetek 
fejlődésében  olykor  minő  kiváló  szerep  jut  a  mecénásnak. 


Lejáró  pályázatok 


NSER  VERHÁLTNISS  ZU  DEN  BILDENDEN  KÜN- 
STEN.  Sechs  Vortráge  iiber  Kunst  und  Erziehung. 
Irta  :  dr.  August  Schmarsov.  Leipzig.  1903.  B.  G.  Teubner 
160  1.  —  A  művészet  terén  többé-kevésbbé  állandó  napi¬ 
renden  lévő  kérdések  közül  az  utóbbi  években  feltűnő 
intenzivitással  nyomult  az  előtérbe  a  művészeti  nevelésnek 
és  a  művészet  népszerűsítésének  a  kérdése,  a  melynek, 
különösen  Németországban,  alig  pár  esztendő  alatt  egészen 
új  irodalma  támadt.  Ehhez  a  kérdéshez  akart  hozzászólni 
ebben  a  művében  Schmarsov,  a  lipcsei  egyetem  tudós 
tanára  is,  aki  a  németországi  művészeti  irodalmat  már 
eddig  is  nem  egy  értékes  munkával  gyarapította.  Aki 
azonban  a  mű  bevezető  fejezete  után  azt  várja,  hogy  a 
szerzőnek  a  művészeti  nevelésre  vonatkozó  nézetével  fog 
megismerkedni,  az  alaposan  csalódik,  mert  Schmarsov  az 
1901.  évi,  a  művészeti  nevelés  ügyének  megvitatására 
megtartott  drezdai  nagygyűlés  tanácskozásáról  szóló  je¬ 
lentés  kapcsán  elejtett  néhány  megjegyzés  után  teljesen 
az  elmélet  régióiban  jár  s  művének  túlnyomó  részé¬ 
ben  a  művészet  filozófiájának  vagy  tán  jobban  mondva 
élettani  fejlődésének  érdekesen,  de  meglehetősen  elvont 
modorban  tartott  rendszerét  adja.  Fejtegetései  kétségkívül 
értékesek  és  részben  újszerűek  is,  eszmemenetében  sok 
találó  és  szellemes  gondolat  csillan  föl,  mely  hivatva 
lehet  arra,  hogy  a  régibb  esztétikai  tételek  egyike  vagy 
másika  iránt  a  filozofikusan  képzett  elméket  gondolko¬ 
dóba  ejtse,  arra  azonban  már  kissé  nehézkes  és  túlsá¬ 
gosan  elvont  stílusánál  fogva  sem  lesz  alkalmas,  hogy  a 
művészeti  nevelés  vajúdó  ügyét  és  a  művészet  népsze¬ 
rűsítését  előbbrevigye.  A  figyelmes  olvasó  ugyan  a  mű¬ 
vészeti  nevelés  szempontjából  is  találhat  a  műben  egy- 
egy  megszívlelendő  igazságot,  ezek  azonban  úgy  el  vannak 
rejtve  a  bölcsei kedő  elmefuttatások  közé,  hogy  e  könyv 
révén  aligha  fognak  a  közönség  közkincsévé  válni.  Mind¬ 
amellett  az  értékes  kis  mű  joggal  számíthat  az  esztéti¬ 
kával  és  a  művészet  elméletével  foglalkozó  körök  érdek¬ 
lődésére. 

EZESSIONSSTIL  U.  MODERNES  KUNSTGEWERBE. 
Irta  dr.  Heinrich  Pudor.  Lipcse,  1903.  Hermann 
Seemann  Nachfolger.  53  1.  —  A  szerző  népszerűén 
megírt  művészeti  füzeteket  ad  ki  „Das  Moderné  in 
Kunst  und  Kunstgewerbe“  címmel,  a  sorozatnak  ez 
a  füzet  az  első  száma.  Oktatni  és  korrigálni  akar  s 
azért  az  iparművészeinek  abban  az  irányában,  amelyet 
Németországban  szecessziósnak  szoktak  nevezni,  főkép 
a  hibákat  keresi  és  elemzi.  Szerinte  a  modern  ipar¬ 
művészet  túlságosan  egyoldalúan  áldoz  a  „kanyargó 
vonal"  kultuszának  s  emellett  sűrűn  megfeledkezik  a 
bútor  s  egyéb  iparművészeti  tárgyak  használati  céljairól. 
A  túlságos  vonalkullusz  következtében  ma  már  a  forma 
alig  jut  szóhoz.  Arra  figyelmezteti  a  művészeket,  hogy 
számoljanak  a  praktikus  követelményekkel  s  helyezzenek 
kellő  súlyt  a  formára,  a  plasztikus  elemre  is.  Ilynemű 
elmélkedései  közepette  egyben  azt  is  előadja,  hogy  mi¬ 
képen  keletkezett  a  műipar  modern  stílusa  Európa 
különböző  országaiban  s  hogy  minő  befolyással  volt 
rá  egy  távoli  művészet  :  a  japáni.  Világos  előadása 
alkalmassá  teszi  a  szélesebb  körökben  való  elterjedésre  is. 

ÁLTALÁNOS  MŰVÉSZETI  CIKKEK 
A  Képzőművészeti  Társulat  téli  tárlalát  ismertették  : 
Budapestéi-  Tagblatt  nov.  14. ;  Budapesti  Hirlap  nov.  14.  ; 
Egyetértés  nov.  14.;  Hét  nov.  15.;  Magyar  Hirlap 
nov.  1  1.  ;  Magyar  Nemzet  nov.  17.  ;  Magyarország  nov. 
14.;  Neues  Pester  Journal  nov.  14.;  Pester  Lloyd  nov. 
14.;  Pesti  Hirlap  nov.  14.;  Pesti  Napló  nov.  14. 

Rómában.  Irta  Wlassics  Gyula.  Budapesti  Hirlap, 
nov.  18.  számában. 

FESTÉSZET 

Ipoly  Sándor  hátrahagyott  műveinek  kiállítását  ismer¬ 
tették  a  napilapok  okt.  14.  sz. 

A  Nemzeti  Szalon  budapesti  őszi  tárlatát  ismertették 
a  napilapok  okt.  18-iki,  a  hetilapok  okt.  25-iki  számai. 
Passini.  írta  Szana  Tamás.  Budapesti  Hirlap,  nov.  18. 
Jantyik  Mátyás.  Vasárnapi  Újság,  okt.  25. 

Jantyik  Mátyás  életrajzát  közölték  a  napilapok  okt. 
17-iki  számai. 

SZOBRÁSZAT 

Fadrusz  János  életrajzát  közölték  a  napilapok  okt. 
26 — 29-iki  számai,  a  hetilapok  nov.  1.  számai,  a  Pesti 
Hirlap  nov.  1.  sz. 

Izsó  és  Hölzel.  Irta  Reményi  Antal.  Budapesti  Hirlap, 
okt.  25. 

ÉPÍTÉSZET 

A  stylusokról  :  Vállalkozók  Közlönye,  okt.  6. 

A  győri  színház.  írta  Ezrey.  Vállalkozók  Lapja,  okt.  28. 

IPARMŰVÉSZET 

Roth-féle  körmöd  érem  III.  Károly  királyunk  szüle¬ 
tésére  1687.  Numizmatikai  Közlöny,  II.  4. 

Haider  Dániel  körmöd  éremvéső.  IT  ott 
Az  ex-libris-kiállítás.  írta  Sziebert  Imre.  Pécsi  Napló, 
1903,  123.  szám. 


LEJÁRÓ  pályázatok 

1903  december  20-án  lejár  a  Nemzeti  Casino  ex-libris 
pályázata.  Terveztessék  egy  könyvtárjegy  (ex-libris),  mely 
a  Nemzeti  Casino  könyvtárának  minden  egyes  kötetébe 
fog  beragasztatni,  tehát  annak  tulajdonjogát  fejezze  ki 
egyszerűen,  érthetően  s  mindamellett  művésziesen.  Fi¬ 
gyelembe  veendő  ennél  az,  hogy  a  Nemzeti  Casino  gróf 
Széchenyi  István  által  1827-ben  oly  célból  alkotott 
egyesület,  hogy  az  a  hazai  társadalmi  életnek  központja 
legyen.  A  könyvjelző  felirata:  A  „Nemzeti  Casino  könyv- 
tárából“  legyen.  A  pályázaton  csakis  magyar  honpolgár 
vehet  részt.  Pályázni  lehet  névaláírással  vagyjeligés  levéllel. 
A  pályabiróság  tagjai  Berzeviczy  Albert,  Vécsey  Tamás, 
Radisics  Jenő  és  Uk  Mihály.  A  jogos  művészi  igényeknek 
és  a  pályázat  feltételeinek  megfelelő  pályamű  díja  300 
korona.  A  pályadíjjal  jutalmazott  műnek  korlátlan  tulajdon¬ 
joga,  beleértve  a  kizárólagos  sokszorosítási  jogot,  a  Nem¬ 
zeti  Casinót  illeti  meg.  A  pályázat  1903  december  hó 
20-án  déli  12  órakor  jár  le.  Ezen  a  határidőn  túl  beér¬ 
kező  pályamunkák  nem  vehetnek  részt  a  pályázaton.  A 
pályaművek  az  Orsz.  Magy.  Iparművészeti  Múzeum könyv- 

Kiállítások  naptára 


tárába  adandók  be.  Figyelemmel  arra,  hogy  a  pálya¬ 
nyertes  mű  háromféle  nagyságban  fog  sokszorosíttatni,  a 
pályázók  felhívatnak,  hogy  az  iránt  is  nyilatkozzanak, 
hogy  tervezetüket  milyen  méretben  kellene  elkészíttetni, 
hogy  az  a  lehető  legjobban  érvényesüljön. 

1903  december  31-én  lejár  a  vallás-  és  közoktatás- 
ügyi  minisztériumnak  történelmi  iskolai  faliképekre  hir¬ 
detett  pályázata.  Bővebbet  1.  „Művészet"  1903  4.  sz. 
288-ik  old. 

1903  december  31-én  lejár  ’a  Rozsnyón  felállítandó 
gróf  Andrássy  Dénesné-szobor  pályázata.  Bővebbet  1. 
„Művészet"  1903.  5.  sz.  359-ik  old. 

1904  január  havában  nyitja  meg  a  Nemzeti  Szalon 
grafikai  kiállítását,  amelyen  a  következő  díjak  kerülnek 
kiosztásra  :  Figurális  rajzra  egy  500  koronás  díj.  Táj¬ 
rajzra  egy  500  koronás  díj.  A  könyv  természetéhez 
alkalmazkodó  illusztrációra  egy  500  koronás  díj.  Eredeti 
metszetre,  karcra,  kőnyomatra  vagy  a  grafikai  művészet 
egyéb  fajára  egy  600  koronás  és  két  300  koronás  díj. 
Vízfestményre  egy  500  koronás  díj. 

1904  január  4  én  lejár  a  Magyar  Mérnök-  és  Építész- 
Egylet  1903.  évi  építészeti  nagy  pályázata.  Bővebbet  1. 
„Művészet"  1903.  3-ik  szám,  224-ik  oldal. 

1904  január  15-én  lejár  a  «dombovári  takarékpénz¬ 
tár  r.-t.»  tervpályázata.  Körülbelül  30,000  korona  érték¬ 
ben  építendő  egyemeletes  épület,  amely  földszinten 
kaszinó-helyiségből,  az  emeleten  két  magánlakásból  áll¬ 
jon.  Pályadíj  400  korona.  A  szükséges  tervvázlatot 
nevezett  takarékpénztár  kívánatra  megküldi. 

1904  február  5-én  lejár  a  Magyar  Iparművészeti  Tár¬ 
sulatnak  a  kereskedelemügyi  minisztérium  megbízásából 
hirdetett  következő  két  pályázata:  1.  Terveztessék  ko¬ 
vácsolt  fémből  (vas,  sárgaréz,  bronz,  aluminiumbronz 
stb.)  előállítható  és  gáz,-  villamos-  vagy  petróleum-világí¬ 
tásra  való  lámpa,  úgymint  sírlámpa,  függőlámpa,  állólámpa, 
falba  erősíthető  karoslámpa  stb.  I.  díj  300  korona,  11. 
díj  200  korona.  2.  Terveztessenek  butorvasalások  s  pedig 
teljes  készlet  ú.  m.  :  kulcspaizs,  pántok,  forgó,  fiókra 
való  fogantyú  (húzó)  és  hozzáillő  kulcs.  I.  díj  200  korona, 
II.  díj  100  korona.  A  Társulat  föntartja  magának  a  jogot, 
hogy  a  pályadíjakkal  jutalmazott  műveken  kívül  a  pá¬ 
lyázó  művek  bármelyikét  megvásárolhatja.  A  tervezetek 
természetes  nagyságú  rajzban  vagy  plasztikus  mintában 
készítendők  el.  Bővebb  felvilágosítással  az  Iparművészeti 
Társulat  titkári  hivatala  szolgál  Budapesten,  IX.,Ülló'i-út33. 

1904.  évi  március  1-én  lejár  a  trieszti  zsidó-templom 
tervpályázata.  Az  építkezésre  600,000  korona  áll  rendel¬ 
kezésre.  Első  díj  8000  korona,  második  díj  5000  korona, 
harmadik  díj  2000  korona.  Bővebb  felvilágosítás  a 
trieszti  zsidó  hitközségnél  kapható. 

1904  március  1-én  lejár  a  kassai  honvédszobor  pá¬ 
lyázata.  Az  emlékszobor  célja  a  Kassán  alakult  kilen¬ 
cedik,  vörössipkás  honvédzászlóaljnak  s  így  közvetve 
szabadságharcunk  emlékének  megörökítése.  Az  emlék¬ 
szobor  költségeire,  nem  számítva  ezekhez  a  talapzatot, 
ennek  alapozási  és  felállítási  költségeit,  20,000  kor.  áll 
rendelkezésre  Az  emlékmű  bronzból  készítendő.  A  kon¬ 
cepcióra  és  méretekre  nézve  a  pályázóknak  szabad  kéz 
engedtetik  Pályázók  tartoznak  az  emlékmű  mintáját  a 

természetes  nagyság  egyheted  részében  bemutatni,  rész¬ 
letes  költségvetést,  leírást  csatolni.  Csak  hazai  művészek 
pályázhatnak.  A  biráló-bizottság  által  abszolút  műbecs- 
cSel  bírónak,  legjobbnak  és  kivitelre  legalkalmasabbnak 
talált  pályamű  szerzője  első  díjként  1000  koronával,  a 
második  sorban  legjobbnak  talált  mű  500  koronával  fog 
jutalmaztatni.  A  bizottság  a  nem  díjazott  pályaművek  bár¬ 
melyikét  200  koronáért  megveheti.  A  kivitellel  való  meg¬ 
bízás  fölött,  a  biráló-bizottság  véleménye  alapján,  a  szobor- 
bizottság  dönt.  A  pályázat  titkos.  A  pályabiróság  hét 
tagból  áll,  tagjai  az  elnökön  kívül  három  fölkért  művész 
és  a  bizottság  által  kiküldendő  három  tag.  A  kivitellel 
megbízott  művész  köteles  az  egész  emlékművet  legfeljebb 
egy  év  alatt  felállítani.  A  pályaművek  Kassára  küldendők, 
Münster  Tivadar  polgármester  címére.  A  tér  tervrajza 
Deil  Jenő  ipar-  és  keresk.  kamarai  titkárnál  kaphatók 
Kassán.  Bővebbet  1.  e  szám  hirdetései  közt. 

1904  április  1-én  lejár  a  szegedi  fogadalmi  templom 
tervpályázata.  Bővebbet  1.  „Művészet"  1903.  5-ik  szám, 
359-ik  old. 

1904  szeptember  15-én  lejár  a  főváros  nagy  festmény¬ 
pályázata.  Bővebbet  1.  „Művészet"  1903.  5-ik  szám, 
359-ik  oldal 

